
ELSŐ  RÉSZ. 

A  KÖZELMÚLT 
NAPIKÉRDÉSEIBÖL. 


Előszó  az  első  részhez. 

Az  írás  sokoldalú  köznapi  munkája  közben  teremnek  közle- 
mények, amelyek  nem  múló  érdekűek,  mert  sok  bennük  a  mindig 
aktuális  reminiszcencia,  a  kulturhistóriai  és  ipartörténeti  adalék, 
sőt  a  messze  jövendőre  való  útmutatás  is.  Ezek  a  dolgok  itt-ott 
hasznos  nyers  anyagul  szolgálhatnak  azok  számára,  akik  annak 
idején  a  magyar  ipar  történetét  plasztikusan  kidomborítani  lesz- 
nek hivatva.  Téglák  és  kavicsok  a  magyar  ipartörténet  Wal- 
hallájához. 

A  később  még  fölhasználható  nyers  anyagot  szedtem  össze 
elfakult  írásaim  közül  és  egy  rendszertelen,  de  talán  nem  egészen 
érdektelen  koszorúba  foglalva  nyújtom  az  ilyen  munkák  iránt 
érdeklődő  magyar  olvasó  közönségnek.  Szanaszét  szórva  nem 
sokat  érnek  s  még  ha  volna  is  érdekük,  később  nehéz  lesz  rájuk 
találni.  Egybefoglalva  azonban  egyik  kiegészíti  a  másikat  s  ha 
egyébre  nem  volna  való,  arra  talán  mégis  elég  jó  lesz,  hogy 
gondolkozásra  és  következtetésre,  itt-ott  pedig  talán  cselekvésre 
is  buzdítsa  az  utókort.  De  megfelelnek  e  vázlatok  hivatásuknak 
akkor  is,  ha  az  olvasó  és  a  történetíró  találni  fog  bennük  valamit, 
ami  más  szempontból  méltó  a  figyelmére  s  ami  a  már  ismertebb 
anyagot  egyik  vagy  másik  irányban  kiegészítheti.  Szóval  vázlatok 
és  adatok  ezek,  melyek  nem  nagy  igényűek,  de  a  művész,  aki 
kezébe  veszi  őket,  esetleg  értékes  oldalukat  is  megvilágosíthatja. 

Egy  dolgot  azonban  szükségesnek  tartok  megjegyezni.  Az 
egyes   fejezetek   tartalma   természetesen    nem   merítik  ki  az  illető 


szakmában  való  irodalmi  munkásságomat.  így  például  szabad 
arra  rámutatni,  hogy  a  Szociális  napi  kérdések  című  könyvemben 
tüzetesen  foglalkoztam  a  szociális  kérdés  óriási  anyagának  számos 
fontos  részletével,  hasonlóképen  a  Kiállításokról  írt  könyvemben 
a  kiállítások  történetével  és  jövőjével,  az  Ötven  év  a  magyar  ipar 
történetével  számos  aktuális  és  történeti  kérdéssel,  Amerikáról 
írott  könyvem.ben  számot  adtam  ottani  impresszióimról,  stb.  stb. 
Amit  tehát  az  alábbi  fejezetekben  nyújtok,  az  kiegészítés,  újabb 
részlet,  újabb  vázlatszerű  ismertetés  vagy  itt-ott  önálló  szakvéle- 
mény, egészben  véve  pedig  újabb  nyers  anyag  bizonyos  kérdé- 
sek teljesebb  megvilágosítására. 

És  ha  az  irodalomban  minden  genrenak  meg  van  a  maga 
jogosultsága,  különösen  áll  ez  szegény  szakirodalmunkra  és  így 
mindaz,  amit  e  kötetben  a  magyar  olvasóközönségnek  nyújtok, 
talán  szintén  számot  tarthat  —  ha  nem  is  az  elismerésre,  de 
legalább  a  jóindulatú  figyelemre. 


Elmúlt  aktualitások. 

Látogatás  Kossuth  Lajosnál. 

(1S94   június — július.) 

Nekem  is  megadatott  a  szerencse,  hogy  szemtől-szembe 
lássam  Magyarország  történelmének  élő  legnagyobb  alakját. 
A  turini  nemzeti  kiállítás  tanulmányozására  jöttem  ugyan  ide,  de 
alig  hogy  megszálltam,  szivem  ösztönszerűleg  legelőször  is  a 
via  dei  mille  22.  számú  házához  vezetett.  Kossuth  nem  volt  ott- 
hon. Későn  fekszik,  későn  kell  s  ezután  először  is  fürdőbe  megy. 
Nővére,  Ruttkayné,  ez  a  tiszteletreméltó,  kedves  matróna  fogadott 
s  rövid  beszélgetés  után  kért,  hogy  bátyjához  egy  óra  múlva 
jöjjek  vissza. 

Időközben  futólag  megtekintettem  a  turini  kiállítást  és  egy 
órakor  ismét  ott  voltam  Kossuthnál.  Az  inas  szó  nélkül  kinyitotta 
előttem  nagy  hazánkfia  dolgozószobájának  ajtaját  és  előttem  állt 
a  mythoszi  alak  egész  méltóságában. 

Csakhamar  rátértem  jövetelem  egyik  főcéljára.  Az  országos 
iparegyesület  megbízott  az  egyesület  történetének  megírásával. 
A  negyvenes  évek  elején  Kossutli  alapította  az  iparegyletet,  ő 
volt  annak  első  igazgatója.  Miután  megbízatásom  jelentőségét,  főleg 
az  utókor  szempontjából  fejtegettem,  arra  kértem,  hogy  amennyi- 
ben az  alakulásra  vonatkozó  és  rendelkezésemre  álló  adatok  hiá- 
nyosak, lenne  szíves  azokat  emlékezet  után  iratai  újabb  kötetében 
kiegészíteni. 

—  Az  üdvözletek,  melyeket  80-ik  születésem  napja  alkalmá- 
ból az  ország  törvényhatóságaitól  kaptam  —  így  szóla,  egy  nagy 
iratcsomót  véve  elő  fiókjából  —  már-már  el  vannak  intézve,  de 
munkámban  majdnem    egy   fél  esztendővel  visszavetettek.    Most 

már  dolgozhatom,  mert  kereset  után  is  kell  látnom  és  dolgoza- 
taim közelebb  befejezendő  része  visszaemlékezéseket  foglal  magá- 
ban Széchenyi  István  grófról.  Nem  politikai  szempontból  írom 
ezeket,  hanem  inkább  személyes  viszonyomat,  vele  való  érintke- 
zésemet ismertetem.  Itt  —  monda  finom  selyempapirra  írt  jó  csomó 
lapot  fordítva  írom  le,  hogy  egyszer  gróf  Széchenyi  Istvánnal  talál- 
kozva, fölemlítettem  neki  az  akkori  tervben  volt  iparegyletet  és  kértem, 
vállalná  el  az  elnökséget.  Széchenyi  tagadólag  válaszolt.  Ez  azon- 
ban nem  kedvetlenített  el,  sőt  szemébe  mondtam  neki,  hogy  ez 
nem  magánügy,  azt  elejteni  nem  szabad. 

Nem  is  bántam  meg  soha,  hogy  az  iparegyletet  sok  fáradtság- 
gal megalakítottam.  Ez  oly  jóravaló,  egyszerű  társaság  volt,  mely- 
ben összetartást,  munkakedvet  találtam  és  ezzel  lehetett  is  vala- 
mire menni. 

Mikor  az  első  kiállítást  rendeztem  az  egyletben  így  íolytatá 
■  -  a  megnyitás  előtt  való  napon  végigmentem  a  szerény  termek- 
ben és  úgy  fejcsóválva  gondoltam  magamban :  biz  ez  édes  kevés. 

De  hát  az  volt  a  célunk,  hogy  bemutassuk  azt  a  kevés  ipa- 
runkat, ami    akkor  volt. 

E  kiállításról  írtam  azt  a  jelentést,  mely  vagy  negyvenezer 
példányban  kelt  el  és  hozott  is  valamit  az  iparegyletnek.  Különös 
gondot  fordítottam  ebben  a  selyem-   és  cukoriparra. 

E  két  iparnak  akkor  cak  kezdetei  mutatkoztak,  de  ez  a  kez- 
det —  ha  jól  tudom  —  több  volt  mint  a  mai. 

Az  első  kiállítás  csekély  eredményeit  látva,  elkezdtük  a  vasat 
verni  és  az  iparosokat  buzdítani.  Nem  hiába. 

A  második  kiállítás  aránylag  már  szép  volt  és  nagy  hala- 
dást mutatott.  És  megvallom,  mikor  küldöttségileg  felkerestem 
József  nádort  és  végigvezettem  a  kiállítási  termeken,  egy  hüvelyk- 
kel magasabbnak  éreztem  magamat.  A  jó  nádor  folyton  azt  kér- 
dezgette: (f-de  hát  miből  csinálják  mindezt  ?»  És  mikor  megtudta, 
hogy  bizony  az  iparegylet  tagjai  csak  két  forintos  részvény- 
jegyekkel bírnak,  nemes  hevében  azt  a  kérdést  intézte  hozzám, 
hogy  mit  tehetne  ö,  a  magyar  ipar  érdekében  ?  Én  sem  voltam 
rest  és  elbeszéltem  neki,  hogy  nemcsak  kiállítást  csinálunk,  hanem 
ipariskolákat  és  ezeknek  annyi  a  hallgatója,  —  felnőttek  is  — 
hogy  néha  egy  szék  tetején  négy-öt  ember  álldogál,  hogy  a  másik 
szűk  szobában  folyó  előadásokat  meghallgathassa.  De  ezenkívül 
szükségünk  volna  az  új    gépek,    anyagok  és  szerszámok    minta- 

gyűjteményére,  hogy  iparosaink  lépést  tarthassanal<  a  haladottabb 
külfölddel,  szóval  állandó  tágas  helyiségre  volna  szükségünk, 
amelyben  mozogni  tudjunk. 

Nem  is  átallottam  könnyen  érthetően  rámutatni  az  Újvilág- 
utcában  akkor  létezett  klinikai  épületre,  mely  a  mi  céljainknak 
pompásan  megfelelne  és  Magyarország  nádora  örömmel  ígérte 
meg,  hogy  kívánságom  teljesülni  fog.  De  ember  tervez,  Isten 
végez.  A  jó  nádor  nemsokára  betegeskedni  kezdett  és  meghalt, 
ígéretét  nem  válthatta  be.  Ezen  és  a  politikai  viszonyok  fordula- 
tán múlt,  hogy  az  iparegylet  akkornem  lehetett  mindjárt  az,  amivé 
később  lennie  kellett.  . . . 

Az  iparegyletet  minden  politikai  színezet  és  cél  nélkül  alakí- 
tottam, nem  is  volt  abban  szó  soha  politikáról,  de  nem  tagadhatom 
még  sem,  hogy  az  1848-diki  év  vívmányaiban  nagy  része  volt  az 
egyletnek  is,  mert  az  a  polgár,  az  egyszerű  iparos,  aki  a  Batthyány 
és  Teleki  grófokkal  ült  egy  asztal  mellett,  s  ezekkel  társalgott, 
vitatkozott:    azokra    az    ezekkel    való  érintkezés  nem   volt  hatás 

nélkül. 

* 

A  nyolcvanegyéves  agg  ez  elbeszélése  közben  egészen 
belemelegedett  úgy  látszik  kedvesebb  emlékeit  idéztem  föl 
benne.  Nemes  hévvel,  ifjúi  tűzzel  és  bizonyos  nyugodt,  békés 
kedéllyel  beszélte  el  mindezeket.  Egy-egy  megjegyzésemre  bőveb- 
ben bocsátkozott  a  részletekbe  és  úgy  vettem  észre,  mintha  éppen 
a  közgazdasági  és  speciális  iparkérdéseket  ma  is  különös  elő- 
szeretettel taglalná,  mint  ez  alábbi  nyilatkozataiból  is  ki  fog 
tetszeni.  Megjegyzem,  hogy  időközben  behozatta  kedvenc  nápolyi 
borát  (mely  nagyon  hasonlít  a  mi  java  tokai  aszúnkhoz)  és  beszél- 
getésünk további  folyamában  többször  volt  szerencsém  a  halha- 
tatlan nagy  magyarral   koczinthatni. 

A  selyemiparról  szólva,  sajnálattal  említé  föl,  hogy  ez  iparág 
nálunk  hanyatlott,  ámbár  viszont  örömmel  értesült  róla,  hogy 
újabb  időben  ez  iparág  érdekében  rendszeresebb,  szívós  mozga- 
lom indult  meg.  Lássa  -  úgymond  —  Olaszország  évenkint  15 
millió  frankot  költ  selyempetékre,  melyeket  részben  Japánból 
importál.  Ezeket  kiosztja  a  nép  között,  természetesen  csak  Felső- 
Olaszországban  és  legnagyobbrészt  nők  és  gyermekek  tenyésztik 
a  selyembogarat,  a  selyemgubót  és  ha  végigmegy  Turin  egyik 
piacán,    látni   fogja,  mily   óriási    jövedelmet  hoz  ez  a  népnek,  ha 

pedig  végigmegy  a  kiállításon,  látni  fogja,  hogy  az  olasz  selyem- 
ipar méltán  megérdemli  a  reá  fordított  fáradságot  és  áldozatot. 
Végre  statisztikai  adatokkal  bőven  ismertette  Olaszország  selyem- 
termelésének kiváló  fontosságát. 

Áttértünk  az  új  ipartörvényre. 

Figyelemmel  kisértem  az  önök  küzdelmeit  -  monda  Kossuth, 
az    « Egyetértés* -re    mutatva  a   kvalifikáció   tárgyában.   Meg- 

vallom, hogy  soha  sem  voltam  barátja  annak,  hogy  a  közgazda- 
sági politikában  bizonyos  elveket  ridegen  odaállítsunk  s  azokhoz 
még  ridegebben  ragaszkodjunk.  Vannak,  vagy  lehetnek  bizonyos 
simptómák  vagy  partikuláris  viszonyok,  a  melyeknek  kielégítése 
kívánatosnak  látszik  minden  rideg  elvnek  dacára.  Ilyen  kíván- 
ságnak akar  megfelelni  a  kvalifikáció  is,  habár  én  meg- 
vallom —  nem  látom  be,  hogy  mért  ne  adjunk  munkát  annak, 
a  ki  dolgozni  akar;  azt  mondják,  hogy  kontár?  Az  a  közönség 
dolga ;  ha  rossz  m.unkát  végez,  nem  veszik  meg  a  tákolmányát. 
Félek  tőle,  hogy  az  iparosok  a  kvalifikációban  nem  fogják  azt  a 
védelmet  találni,  a  mit  képzeltek  és  vártak.  De  éppen  ezért  önökön 
a  sor,  hogy  az  ipart  más  irányban  részesítsék  védelemben. 

Ez  a  védelem  lehet  sokféle.  De  ebben  sem  szabad  elvekhez 
ragaszkodni.  Mert  könnyű  például  azt  mondani,  hogy  jó  és 
olcsó  közlekedési  eszközök  szükségesek  az  ipar  és  forgalom 
fejlesztésére,  de  hogy  és  mikép  kell  a  közlekedési  eszközöket 
létesíteni,  ez  megint  más  szabály  alá  esik.  Hát  én  például  azt 
szeretném,  hogy  a  közlekedési  eszközökön  senki  se  nyerész- 
kedjék, tehát,  hogy  azok  lehetőleg  államiak  legyenek.  De  ezt  az 
elvet  itt  Olaszországban  nem  igen  szeretem  érvényesítve  látni, 
mert  itt  egyes  közlekedési  vonalak  bizonyos  képviselőházi  szava- 
zatok megnyerése  után  indulnak.  így  vagyunk  az  elvekkel.  Mikor 
én  pénzügyminiszter  voltam,  hozzám  jött  Széchenyi  István  gróf  és 
azt  kérdezte  tőlem,  hogy  mennyit  adok  neki  vasntakra  ?  A  mennyit 
kérsz,  sőt  még  annál  is  többet,  válaszoltam.  Kibocsátunk  kamat 
nélküli  államjegyeket,  ezek  fedezik  majd  a  költségeket,  és  ha 
látom,  hogy  ezek  valamit  jövedelmeznek,  akkor  a  tarifákat  lejebb- 
szállítjuk.  A  vasutakból  nekem  nem  kell  jövedelem,  legfeljebb  azt 
akarom,  hogy  azok  vagy  száz  év  múlva  a  reájuk  fordított  költsé- 
geket lassanként  törlesszék.  Ezért  helyeslem,  hogy  a  mostani 
magyar  kormány  is  saját  kezébe  igyekszik  keríteni  a  közlekedési 
vállalatokat. 

Ha  tehát  nem  elvekről,  hanem  gyakorlati  követelmények 
időszerű  kielégítéséről  van  szó,  a  magyar  ipar  érdekében  sokféle 
intézkedésre  van  még  szükség.  Itt  van  első  sorban  az  önálló 
vámterület.  Erről  köteteket  lehetne  írni,  sokat  szóltam  és  írtam 
már  róla  magam  is  és  ha  ismét  fölemlítem,  csak  a  sorrend  miatt 
teszem.  Tisza  Kálmán  azt  mondja,  hogy  erről  azért  nem  lehet 
szó,  mert  közgazdasági  háborútól  kell  félni.  Ezt  bizonyára  ő 
maga  sem  hiszi.  Hát  a  vámsoropó  mellett  nem-e  éppen  oda 
lehet  törekedni,  hogy  a  két  állam,  t.  i.  Ausztria  és  Magyarország 
érdekeire  lehetőleg  tekintettel  legyenek  ?  Hiszen  mindenben  lehet 
érdekekkel  számolni,  de  az  már  mégis  hallatlan  és  páratlan  dolog, 
hogy  Magyarországból  az  egész  világ  cikkei  -  Ausztria  ipar- 
cikkei miatt  —  ki  legyenek  zárva,  vagy  nehezebben  juthassanak 
be,  és  hogy  Magyarország  Ausztria  javára  évenkint  megszámlál- 
hatlan  milliókat  fizessen  iprcikkekért.  Nem  a  közösügy  kiadásai 
nehezednek  súlyosan  Magyarországra  hanem  inkább  az  a  rengeteg 
adó,  amit  önök  a  vám  nélkül  beözönlő  osztrák  iparcikkekért 
évenkint  fizetnek.  Ha  tehát  Ausztria  iparát  —  valamennyi  más 
ország  iparának  rovására  —  továbbra  is  nem  akarják  védelemben 
részesíteni,  akkor  az  önálló  vámterület  érdekében  mindent  meg 
kell  mozgatni ;  de  jól  jegyezzék  meg :  nem  az  önálló  vámterület 
eszméjéhez  vagy  elvéhez  kötött  frázisokkal  kell  hatniok.  Ez  ma 
már  mit  sem  ér ;  hanem  iparágról  iparágra,  nyers  terményről 
nyers  terményre  kell  térniök  és  minden  egyes  cikknél  a  ki-  és 
beviteli  különbözetből  levonható  következtetésekre  kell  építeni. 
Egy  ilyen  mozgalomnak  még  az  agráriusok  sem  árthatnak.  De 
mit  is  akar  ez  a  mozgalom  Magyaroszágon  ?  Nincs  ennek  ott 
se  célja,  se  talaja,  se  indoka,  se  jövője.  Nálunk  az  iparnak,  keres- 
kedelemnek és  földmívelésnek  közös  érdekei  vannak  és  együt- 
tesen kell  fejlődniök.  Nem  a  külkereskedelemre,  nem  a  kivitelre 
kell  a  fősúlyt  fektetni ;  sokkal  fontosabb  ennél,  hogy  az  ország 
minden  belső  szükségletét  lehetőleg  és  kizárólag  első  sorban 
maguk  a  magyar  termelők  fedezzék. 

Nagyon  fontos  az  iparra  nézve  a  hitelkérdés.  Ezt  az  önse- 
gély útján,  szövetkezetek  által  kell  megoldani,  mert  a  takarék- 
pénztárak nálunk  (Magyarországon)  tulajdonképen  bankok.  Igen 
érdekes  mozgalmat  indított  meg  itt  Olaszországban  egy  Liicciatí 
nevű  —  vallására  nézve  zsidó  —  képviselő,  aki  áldásosán  mű- 
ködő   segélypénztárakat    létesített.    Ezek    rendszerét   Say,  a  híres 

francia  finánckapacitás  is  tanulmányozta  és  igen  elismerőleg 
nyilatkozott  róla.  De  ennek  az  iránynak  is  akadt  ellenzéke.  Egy 
Rossi  nevű  szenátor,  aki  Piemont  egy  félreeső,  azelőtt  elhagya- 
tott vidékén,  melynek  még  kőszene  sincs,  igen  virágzó  pamut- 
szövőipar-kolóniát teremtett,  röpiratokban  támadta  meg  Lucciati 
rendszerét  és  állítja,  hogy  pénzt  ne  adjanak  hitelbe  az  iparosnak, 
még  akkor  se,  mikor  kér,  még  kevésbé  adjanak  neki  alkalmat 
könnyű  adósságokra;  az  iparban  csak  az  iparos  és  munkás  által 
keservesen  összekuporgatott  fillérnek  van  jövője ;  ezen  alapszik 
az  ő  gyári  kolóniája  is,  mely  igen  virágzó,  melynek  munkásai 
boldogok  és  megelégedettek  és  sohasem  fogják  érezni  a  szoczia- 
lizmus  bajait.  E  két  ember  eszmecseréje  igen  figyelemreméltó  és 
melegen  ajánlom  önnek  azt  tanulmányozás  végett.  Azt  hiszem, 
könnyű  lesz  belőle  a  következtetéseket  —  a  viszonyokhoz  alkal- 
mazva —  levonni  és  esetleg  érvényesíteni. 

Végül  kiváló  fontossággal  bírnak  a.  közös  termelőszövetkeze- 
tek. Mikor  az  említett  pesti  kiállításon  a  radványi  posztósok  ki- 
állítottak, elővettem  őket  és  összehasonlítottam  munkájukat  a 
brünni  posztóval,  megmutattam  nekik  a  különbséget  a  minőség- 
ben és  az  árban  és  azt  kérdeztem :  mért  nem  tudnak  úgy  és  oly 
ár  mellett  dolgozni,  mint  a  brünniek?  A  jó  radványi  posztósok 
a  brünniek  gépére  hivatkoztak,  milyenekkel  ők  nem  bírnak. 
A  fülem  mögé  jegyeztem  panaszaikat  és  mikor  pénzügyminiszter 
lettem,  fölhivattam  a  radványiakat  és  ajánlottam  nekik  több  ezer 
forint  kölcsönt  fonó-,  szövő-  és  kallógépek  közös  beszerzésére, 
megállapítottam  a  gépek  használatának  módját,  a  tőketörlesztés 
feltételeit,  melyek  igen  enyhék  voltak,  kamatot  pedig  nem  is  kér- 
tem tőlük.  Lett  is  volna  szép  kis  posztó-társaságom,  de  közbe- 
jött a  49  és  ez  a  tervem  sem  valósulhatott  meg.  De  hasonló 
eljárást  bizonyos  anyagok,  gépek  és  eszközök  közös  beszerzé- 
sére most  lehetne  általánosabban  meghonosítani  és  sikerrel  ter- 
jeszteni. 

Mikor  Birminghamban  voltam,  örült  a  lelkem  az  ottani 
ú.  n.  kismesterek  láttára.  Ezek  —  pl.  puskaművesek  —  többen 
összeállanak,  közösen  szerzik  be  az  anyagot  és  közösen  bírják  a 
drágább  gépeket.  Tartanak  közös  ügynököket,  kik  beházalják 
Európát  és  visszatérve,  a  kapott  megrendeléseket  felosztják  ipa- 
rosaik között,  ezek  vállalkozási  tehetségéhez  képest.  Ez  az  igazi 
ipar;  ezért  lelkesültem  Angliában   tartott  beszédeimben  és   ilyent 

szeretnék  látni  Magyarországon  is.  Talán  az  új  ipartestületek 
útján  lehet  e  célt  megközelíteni. 

Folytatván  a  közgazdasági  és  ipari  témákat,  Kossuth  rész- 
letesen tudakozódott  egyes  iparágak  állásáról  és  igen  örült,  ha 
egyik-másik  irányban  kedvező  értesítést  szerzett.  Rendkívüli  érdek- 
lődést tanúsít  minden  életrevaló,  fejlődésre  képes  kulturmozzanat 
iránt,  mindent  tud,  ami  lapok  által  megtudható,  s  éles  emlékező 
tehetséggel  egyaránt  emlékszik  a  lisztszállítás  körül  elkövetett 
szabálytalanságokra,  mint  egyes  magánérdekű  apróságokra. 

A  keleti  kereskedelemről  szólva,  részletesen  fejtegette  az  ez 
irányban  eddig  történteket  és  szükségesnek  tartá  ügynököknek 
oly  célból  való  alkalmazását  (lehetőleg  a  tervezett  keleti  múzeum- 
nál), akik  hazai  iparosaink  mintáival  utazzanak  keletre  és  ott  sze- 
rezzenek nekik  piacot,  állandó  klientélát,  ámbár  —  úgymond  — 
ism.ételten  hangsúlyoznom  kell,  hogy  a  hazai  ipar  főtörekvésének 
azt  tartom,  hogy  intenzive  fejlődjék,  saját  piacait  hódítsa  meg 
és  szorítson  ki  lehetőleg  mindent,  ami  külföldi.  Ha  azért  például 
gyapot-iparunk  nem  lesz,  nem  igen  bánom,  mert  nálunk  gyapot 
nem  terem;  de  ha  gyapjú-iparunk  nem  volna  és  az  otthon  ter- 
melt gyapjú  mindig  külföldre  vitetnék  feldolgozás  végett,  hogy 
mint  árú  100--150%-kal  drágábban  kerüljön  vissza  hozzánk,  ez 
már  öreg  hiba  volna. 

Különben  is  hozzá  kell  szoktatni  a  közönséget  a  hazaihoz, 
és  nem  szabad  megengedni,  hogy  egyes  jeles  hazai  gyárosok 
készítményeikre,  csak  azért,  hogy  a  belföldön  elkeljenek,  külföldi 
vignettát  ragasszanak.  (E  tekintetben,  említem,  sokat  várhatunk  a 
jövő  évi  országos  kiállítástól.) 

Jellemzi  Kossuth  nagyságát  az  a  szerénység,  amelylyel  a 
saját  szerepét  megítéli.  Megjegyeztem  magamnak  a  következő 
nyilatkozatát : 

—  Én  csak  szerényen  töltöttem  be  helyemet  hazám  szolgá- 
latában. Bizonyos  események  a  fölszinre  vetettek,  nagy  dolgok, 
nagy  alkotások  történtek,  de  én  csak  eszköz  voltam,  aki  a  nem- 
zet akaratát  végrehajtotta.  Való,  hogy  a  történet  bizonyos  moz- 
zanataival föl  fogják  jegyezni  az  én  nevemet  is ;  nem  tagadható, 
hogy  minden  szerencsétlenség  és  bukás  dacára  maradtak  annak 
a  kornak  elévülhetlen  vívmányai.  De  mi  következik  ebből  ?  Amit 
tettem,  megtette  volna -helyemben  minden  más  ember  és  én  már 
csak  az  emlékek  közé  tartozom.  Bizonyság  erre  az  is,  hogy  töb- 

ben  kérték  ki  bizonyos  dolgokban  tanácsomat  és  sohse  kö- 
vették azt. 

(E  minden  keserűség  nélkül  való  szavai  abból  az  alkalom- 
ból kerültek  ajkaira,  mikor  a  magyaroknak  iránta  való  szeretetét 
és  tiszteletét  tettem  szóvá  beszéd  közben.) 

Szidnak  is  engemet  hazulról  eleget  —  névtelen  levelekben. 
Csak  harmadnapja  kaptam  egyet,  amelyben  valaki  azt  veti  sze- 
memre, hogy  minek  izgatok  én  még  mindig  leveleimben,  mit 
akarok  stb.  Azt  mondja  az  ismeretlen  levélíró,  hogy  a  dualizmus 
nélkül  nem  állhatunk  fenn,  mert  Magyarországban  sokféle  a 
nemzetiség  s  ezek  között  a  magunk  erejéből  rendet  csinálni  nem 
tudunk.  Mily  téves  felfogás !  Deák  Ferenc  is  ebbe  a  hibába 
esett,  mikor  azt  hirdette,  hogy  Magyarország  egymagában  nem 
állhat  meg.  Persze,  ha  nincs  meg  bennünk  az  önbizalom  s  ma- 
gunk hirdetjük  egyedül  való  fönnállhatásunk  lehetetlenségét, 
akkor  miért  bízzanak  bennünk  mások,  idegenek?  Ha  1848-ban 
nem  következik  vala  be  az,  ami  bekövetkezett,  jót  állok  érte, 
hogy  a  nemzetiségekkel  soha  semmi  bajunk  sem  lett  volna. 

És  e  szavaknál  alakja  kiegyenesedett,  szemei  tűzben  égtek, 
hangja  emelkedett  és  előttem  állt  81  éves  korában  az  a  méltóság- 
teljes, imponáló  alak,  aki  annak  idején  százakat  és  ezreket  bűvös 
erővel  ragadott  magával,  hódított  meg  ... 


A  via  dei  miilei  22.  számú  ház  első  emeletén  van  Kossuth 
lakása.  A  látogató  a  legalkalmasabb  időben  érkezik  déli  egy 
órakor.  Kossuth  későn  fekszik,  későn  kel;  reggel  először  is 
fürdik  még  két  évvel  ezelőtt  télen-nyáron  naponta  hideg  für- 
dőt használt,  de  újabban  a  szigorúbb  téli  időszakban  már  eny- 
hébb fürdőre  van  szüksége.  Fürdés  után  rendesen  sétát  tesz  és 
tizenkét  óra  felé  reggelizik.  Reggelijét  többnyire  egyedül  szokta 
elkölteni  és  ezután  dolgozószobájába  vonul,  hol  rendesen  ebéd 
idejéig  -  esti  7  óráig  —  munkával  foglalkozik.  Első  sorban  a 
hozzája  járó  magyar  lapokat  olvassa  végig,  azután  iratain  és 
egyéb  munkáin  dolgozik.  Ha  valaki  azt  kérdezné,  hogy  mik 
azok  az  egyéb  munkák,  annak  emlékezetébe  kell  hoznom,  hogy 
Kossuth  paszionátus  botanikus  és  nemcsak  becses  növénygyűj- 
teménye van,  hanem  figyelemmel  kiséri  az  idevágó  szakirodalmat 
is.  Asztalán  több  ily  hírneves  revuet  láttam.    Sőt    nem    kis    mér- 

tékben  lepett  meg,  mikor  egyik  látogatásom  alkalmával  egy  vas- 
kos számtani  könyv  fölé  hajolva  és  abba  elmerülve  találtam 
Kossuthot.  Csodálkozva  kérdem,  hogy  mivel  foglalkozik?  És 
megtudtam,  hogy  Magyarország  volt  kormányzója  logarithmu- 
sokat  fejt  .  .  . 

Mikor  először  léptem  a  szentélybe,  melyet  Kossuth  dolgozó- 
szobájának nevezünk,  újságot  olvasott.  Nem  titkolhattam  el 
elfogultságomat  s  ebből  csak  az  a  szíves,  lekötelező,  előkelően 
udvarias  fogadtatás  szabadított  ki,  melyben  a  nagy  férfiú  része- 
sített. Az  első  pillanatban  külseje  lepett  meg.  Sokféle  arcképe 
forog  nálunk  közkézen  és  ezek  között  az  Ambrosetti  által  készí- 
tett legújabbak  is,  melyeket  a  legjobbaknak  tartanak.  És  aki  elő- 
ször látja  Kossuthot,  kénytelen  azonnal  meggyőződni,  hogy  az 
az  arc,  az  az  alak  egészen  más,  mint  az,  melyet  az  arckép  mfitat. 
Az  arckép  után  magam  is  középtermetű,  búskomoly  alakban  kép- 
zeltem magamnak  Kossuthot.  Mily  kellemes  volt  azonban  meg- 
lepetésem, midőn  egy  méltóságos,  imponáló  alakot  láttam  magam 
előtt,  mely  81  éve  dacára  életerős,  ruganyos.  Azt  a  szellemet, 
mely  az  arcon  ül,  azt  a  jóságot,  mely  a  szemekből  tükrözik  és 
azt  a  fönséget,  mely  az  egész  alakon  honol,  azt  nem  képes 
visszaadni  sem  a  festő-,  sem  a  fényképíróművészet  mai  tökélye. 
De  ha  bármily  tökéletes  képet  adna  róla  a  művész,  azokat  a 
sajátságokat,  melyek  beszédét  jellemzik,  még  megközelítőleg  sem 
lehetne  a  vonásokból,  vagy  a  holt  betűkből  megirmerni.  Nyugodt 
méltósággal  kezdi  elbeszéléseit  s  a  beszélgetés  hevében  hangja 
—  ez  az  érces,  tömör  hang  —  emelkedik,  szemei  fényben  égnek, 
mozdulatai  élénkülnek  s  hallgatója  mintegy  bűvölet  hatalma,  a 
Kossuth  egyéniségének  varázsa  alatt  áll  .  .  . 

Lakása  teljesen  megfelel  a  jobbmódú  polgári  osztály  laká- 
sainak. Izíéssel  berendezett  szalon,  dolgozószoba,  ebédlő,  háló- 
szoba, elfogadóterem,  ezek  képezik  a  főbb  piéceket.  És  bár  e 
szobák  berendezése  egyszerű,  nem  lehet  tagadni,  hogy  ez  egy- 
szerűségében is  bizonyos  előkelő  elegancia  nyilvánul,  ami  a  ház 
jó  szellemének,  Ruttkaynénak  nemes  Ízlésére  vall. 

A  dolgozószoba  erkélye  egy  kis  parkszerű  térre  nyílik.  Ezen 
az  erkélyen  szokott  Kossuth  esténkint  megpihenni.  Kedves,  csön- 
des kis  hely,  amelyen  hiányzik  a  nagy  város  zaja.  A  park  lom- 
bos fái,  zöld  rétje,  virágágyai,  szobrai  és  apró  szökőkútjai  pedig 
kellemes    összhangban    mintegy    arra    vannak     teremtve,     hogy 

előttük  egy  nagy  szellem  szűnóráiban  zavartalanul  engedhesse 
át  magát  gondolatainak. 

Mint  előzékeny  házigazda,  Kossuth  látogatóit  szivarral  kí- 
nálja. Rendesen  maga  hozza  el  a  szivardobozt  könyvtára  polcá- 
ról, de  ő  csak  rövid  és  vaskos,  sajátkezűleg  készített  cigarette- 
ket  szí,  melyekhez  egy  tálcán  elhelyezett  többféle  faszipka  közül 
választ  fölváltva  egyet-egyet.  íróasztalán  mintaszerű  a  rend.  Meg- 
figyeltem és  láttam,  hogy  mihelyt  valami  tárgy  fölösleges  volt,  azt 
azonnal  rendes  helyére  tette.  Bizonyos  szigorú  rend  szerint  min- 
dig csak  az  a  tárgy  van  előtte,  amivel  foglalkozik,  vagy  ami 
szükséges. 

Második  látogatásom  alkalmával  Kossuth  abban  a  megtisz- 
telésben  részesített,  hogy  meghitt  magához  ebédre.  Csöndes  csa- 
ládi tűzhelye  körül  is  láttam  és  bámulhattam  őt.  itt  is  magam 
előtt  láttam  ama  vendégszerető,  régi  jó  magyar  typusok  egyikét, 
kiknek  szeretetreméltóságáról  olyan  sokat  írnak  történelmi  regé- 
nyeink. Ebéd  közben  is  ő  tartotta  szóval  a  kis  társaságot  és 
reminiszcenciáival,  jóízű  mondásaival  fűszerezte  a  társalgást.  A 
diszkréció  nem  engedi,  hogy  mindezeket  itt  fölelevenítsem.  De 
mivel  mind  az,  ami  tőle  származik,  méltán  érdekli  a  közön- 
séget, nem  állhatom  meg,  hogy    egyet-mást  itt  föl  ne  jegyezzek. 

Az  idegen  nyelvekről  volt  szó  és  a   többi    között   az   olasz 

nyelvről,   mire   Kossuth  a  következő    kis    történetet   mondta   el : 

1836-ban  egyszer  meglátogattam  követtársamat,  Kölcsey  Ferencet. 

Belépve  hozzá,  látom,  hogy  egy  könyvbe  egészen  el  van  merülve. 

-  Mit  olvasol,  Ferenc?  kérdem  tőle. 

—  Dantét,  eredetiben. 

—  Hát  tudsz  olaszul? 

—  Keli  is  ahhoz  olaszul  tudni,  hogy  az  ember  e  remeket 
eredetiben  is  megértse ! 

Az  ebédet  egy  pohárka  finom  tokaji  bor  zárta  be.  Ez  adta 
az  alkalmat  Kossuthnak  a  következő  kis  reminiszcencia  föleleve- 
nítésére : 

—  Néhány  év  előtt  meglátogattam  a  híres  velencei  üvegmozaik- 
gyárát.  A  tulajdonos  saját  gondoláján  vitt  ki  Muranóba,  hol  a  gyártás 
egész  processzusát  megismertette  velem.  Itt  láttam  Rákóczi  Oyövgy- 
nek  gyönyörű  mozaik  képét  is.  A  gyáros  ugyanis  meglátta  valahol 
Rákóczi  György   arcképét    és  feltűnő    férfias    vonásai    arra    indí- 

tották,  hogy  üvegmozaikban  elkészítse;  ebben  különben  az  a 
remény  is  bátorította,  hogy  mivel  a  magyarok  úgyis  nagy  szám- 
ban járnak  Velencébe,  sőt  két  magyar  embernek  itt  palotája  is 
van,  bizonyára  akad  ezek  közül  a  képnek  vevője.  De  a  kép  akkor 
már  ötödik  esztendeje  függött  a  falon,  gazdátlanul.  Talán  még 
ma  is  ott  van.  Miután  a  gyárral  megismerkedtem,  megkérdeztem 
tőle,  hogy  megvan-e  munkásaival  elégedve,  mire  örömmel  hal- 
lottam, hogy  a  munkások  józanok,  mértékletesek  és  —  egy-egy 
munkadarab  befejezése  után  -  szokás  szerínti  pihenőjükben 
összes  élvezetüket  egy-egy  szivar  elszívásában  találják.  Nem  tudom, 
hogyan  került  szóba  a  tokaji  bor.  —  Elég  az  hozzá,  hogy  a 
gyáros  mintegy  szemrehányólag  hozta  fel,  hogy  sok  magyar 
ember  igért  már  neki  tokajit  ajándékba,  de  egyik  sem  küldött. 
Én  megjegyeztem  magamnak  e  panaszát  és  nemsokára  szíves 
látásáért  huszonnégy  üveg  tokajit  küldöttem  neki  a  javából,  de 
azzal  a  kikötéssel,  hogy  e  küldemény  felét  a  munkások  között 
ossza  ki. . . 

Mennyire  jellemzi  ez  apróság  Kossuthnak  gyöngéd  lelkületét ! 


Az  a  nagy  rokonszenv,  melyet  Kossuth  Lajos  és  hozzá- 
tartozói iránt  az  egész  nemzet  tanúsít,  fölbátorít,  nagy  két 
fiáról  is  elmondjak  egyes  oly  érdekes  és  jellemző  apróságokat 
és  történeteket,  melyeket  részben  magától  Kossuthtól  halottam, 
részben  ifj.  Kossuth  Lajossal  folytatott  társalgásom  alatt  tapasz- 
taltam. E  részletek  között  a  legtöbb  olyan,  mely  eddig  —  tud- 
tommal —  ismeretlen    és   annál  nagyobb   érdeket  kelthetnek  fel. 

Kossuth  Ferenc  jelenlegi  állása  kerülvén  szóba,  atyja  a  követ- 
kező történetet  beszélte  el : 

Mikor  hazámból  kibujdostam  —  nem  dicsekvésképen  mon- 
dom, mert  helyemben  minden  más  becsületes  ember  hasonló- 
képen cselekedett  volna,  —  tiszta,  de  üres  kézzel  indultam  útra. 
Kereset  uíán  kellett  látnom,  hogy  családomat  föntarthassam.  Az 
angolok  igen  szépen  fizették  előadásaimat.  Tömegesen  kaptam 
meghívásokat  ilyenek  tartására.  Lecturjeimet  300  fontjával  is  fizet- 
ték. Bizonyos  idő  múlva  mintegy  80,000  frankot  takarítottam  meg 
és  ez  összeggel  telepedtem  meg  Olaszországban.  Éppen  azon 
gondolkoztam :  mikép  lehetne  e  tőkét  jövedelmezően  elhelyezni, 
amikor  meghallottuk,  hogy  egy'angol  társaság  egy  nagy  kénbánya 

kiaknázásával  foglalkozik  és  e  végre  részvény-társulatot  akar 
alapítani.  Három  előkelő  olasz  pénzintézet  a  részvényeknek 
10%-os  jövedelmezőségét  biztosította  három  évre.  A  vállalkozás 
kedvező  színben  tűnt  föl  és  én  elég  naiv  voltam,  hogy  megtaka- 
rított pénzem  nagy  részét  —  közel  50,000  frankot  —  e  válla- 
latba fektessem.  Fiaimnak  is  volt  már  ekkor  némi  megtakarított 
pénzecskéjük  és  ők  is  vásároltak  e  részvényekből. 

Eleinte  jól  is  ment  a  dolog.  A  pénzintézetek  az  első  három 
évben  kifizették  a  garantirozott  10  "/o  jövedelmet.  De  három  év 
múlván  kitűnt,  hogy  ez  a  garancia  csak  arra  való  volt,  hogy  a 
papírok  árfolyama  emelkedjék.  E  célt  el  is  érték  a  garantirozó 
intézetek.  Jól  spekuláltak  a  részvényekkel  és  a  10  °/o  garanciát 
bőven  behozták.  Nemsokára  azonban  nem  épen  épületes  dol- 
gokat hallottunk  a  bányáról.  Az  angol  fundátorok  jól  kiaknázták 
az  alapítást  és  nagyon  busásan  kivették  alapítói  jutalmukat.  A 
vállalat  egy  garas  forgótőke  nélkül  állott,  helyzete  mindinkább 
aggasztó  lett. 

Ekkor,  mivel  nagyban  érdekelve  voltunk  a  társaságnál,  föl- 
kerekedett Ferenc  fiam,  megvizsgálta  a  bánya  állapotát.  Borzasztó 
gazdálkodást  talált.  Nyomban  egy  emlékiratot  szerkesztett,  mely- 
ben a  vállalat  szervezetének  hiányait  és  árnyékoldalait  feltüntet- 
vén, egyszersmind  javaslatokat  tett  a  bajok  orvoslására  és  a  vál- 
lalat jövedelmezőségére  nézve.  Az  angol  igazgatóság  átnézte  az 
emlékiratot  és  azzal  küldte  vissza  fiamhoz,  hogy  az  nagyon  szép 
és  okos  beszéd,  de  nem  ér  semmit,  ha  nincs  ember,  aki  azokat 
a  javaslatokat  végrehajtsa.  Más  szóval  Ferencet  felkérték:  vál- 
lalná el  a  bányában  az  igazgatóságot. 

így  lett  Ferenc  fiam  a  cesenai  kénbánya  igazgatója. 

Mikor  odaérkezett,  hogy  állását  elfoglalja,  akkor  látta  csak, 
hogy  miféle  emberek  közé  került.  Azon  a  vidéken  négy  ember 
közül  három  briganti ;  a  legveszedelmesebb  brigáns  népséggel 
látta  magát  körülvéve.  Megtörtént,  hogy  a  vállalat  egyik  fizető 
tisztje  egy  munkásnak,  aki  két  napot  ok  nélkül  elhenyélt,  a  bánya- 
szabályok értelmében  vagy  két  frankot  le  akart  húzni  a  fizetésé- 
ből. Az  illető  munkás,  alig  hogy  a  tiszt  e  kijelentését  meghal- 
lotta, zsebéből  kivette  a  revolverét  és  a  tisztet  szó  nélkül  lelőtte. 
A  szoba  tele  volt  munkásokkal,  de  azért  a  rémteítet  nem  látta 
senki.  Azon  a  tájon  a  hetivásárokon  is  fordulnak  elő  ilyes  ese- 
tek. De  nem  látja  senki.  A  hatóságnak  nem  mer  följelentést  tenni 

senki,  mert  aki  erre  vállalkozik,  az  bizonyos  lenne,  hogy  24  óra 
múlva  a  halál  íia.  ilyen  emberek  közé  került  Ferenc.  Gyorsan 
átlátta  a  helyzetet  és  férfiú  lévén,  bátor,  igazságos  és  körültekintő, 
nyomban  kész  volt  a  haditervvel.  Kitudta,  hogy  kik  a  legvesze- 
delmesebb útonállók.  Ezeket  magához  hivatta,  a  lelkükre  beszélt 
és  mindeniket  megtette  munkavezetővé,  3  -4  ezer  frank  fizetéssel. 
Tisztességes  helyzetet  teremtett  nekik,  de  egyszersmind  kikötötte, 
hogy  mindenik  felel  a  maga  csoportjáért :  rablásnak,  gyilkolásnak 
síb.  nem  szabad  többé  előfordulni.  És  a  főgazemberek  azóta 
csakugyan  kordában  tartják  embereiket.  Mindamellett  nehéz  az 
ő  helyzete.  Egyszer  valami  vizsgálatra  ismét  a  bányába  kellett 
mennie;  az  aknába  lépcsők  is  vezetnek,  de  időkímélés  szem- 
pontjából bizonyos  készülékeken  szoktak  leereszkedni.  Mikor  föl 
akar  jönni,  véletlenül  föltekint  és  látja,  hogy  a  készüléket  tartó 
sodronykötél  félig  elvan  vágva.  Gonosz  és  alattomos  boszú  műve 
volt.  Csak  egy  pillanat  még  és  lezuhant  volna  a  mélységbe,  de 
volt  annyi  lélekjelenléte,  hogy  fölismerve  a  bajt,  egy  közeli  föl- 
járóra ugrott  és  megelőzte  a  katasztrófát  .  .  .  Egy  más  alkalom- 
mal szintén  fordult  elő  valami  gonosz  tett.  Nem  lehetett  kitudni 
a  tettest.  Nagy  üggyel-bajjal  Ferenc  rájött  a  helyes  nyomra  és 
bátor  elszántsággal  maga  ment  a  munkások  közé,  megfogta  a 
gazembert  és  átadta  a  büntető  igazságszolgáltatásnak.  Ez  a  merész, 
elszánt  föllépése  imponált  az  embereknek  és  azóía  ritkábban  lehet 
gonosztettekről  hallani. 

Ferenc  már  az  első  évben  annyira  vitte  a  dolgot,  hogy  a 
bánya  termelése  2000  tonnáról  12.000  tonnára  emelkedett.  Ekkor 
azonban  váratlanul  beállott  az  áru  árcsökkenése,  de  ezt  a  bajt  is 
kiheverte  a  társaság,  mire  újabban  ismét  más  szerencsétlenséggel 
áll  szemben :  a  kénerek  apadoznak,  a  termelés  csökken.  Ebből 
láthatja,  hogy  Ferenc  fiamnak  a  helyzete  nem  valami  rózsás  és 
sok  eréllyel  kell  küzdelemre  készen  állnia  .  .  . 

Lajos  fiam  az  állami  vasútnál  főmérnök.  Amint  ön  a  kiállí- 
tásba indul,  látni  fog  a  főbejárattól  balra  egy  régi  kastélyt;  ez  a 
híres  mérnök-iskola.  Akik  ezt  elvégezték,  bátran  üthetik  a  mel- 
lüket és  elmondhatják,  hogy  tudnak  annyit,  mint  a  világ  bármely 
más  polytechnikumának  végzett  növendékei.  A  párisi  polytechnikum 
oly  híres,  hogy  aki  azt  végezte,  bármily  díszes  állásba  jusson  is, 
büszkén  illeszti  címei  közé  e  szókat:  ca  párisi  polytechnikum 
volt  növendéke)).  No  a  turini  iskola  ezzel    is  vetekszik.    És  az  a 

sok  fiatal  ember,  aki  onnan  kikerül,  nem  tud  álláshoz  jutni.  Ha  a 
fiam  osztályában  megüresedik  eoy  díjnoki  állás  és  erre  pályáza- 
tot hirdetnek,  nem  egy,  hanem  100  -120  ily  végzett  fiatal  ember 
folyamodik.  És  miért  említem  ezt  épp  most?  Jelezni  akarom,  hogy 
bizony  az  a  sok  végzett  ember  nem  jó  szemmel  nézi,  hogy  egy 
« idegen »,  mint  a  fiam,  oly  előkelő  állást  foglal  el  a  vasútnál  és 
őket  onnan  kiszorítja.  Azt  mondják,  hogy  ifj.  Kossuth  Lajos  nem 
azért  van  abban  az  állásban,  mert  tehetsége  és  képzettsége  foly- 
tán saját  erejéből  tudott  oda  emelkedni,  'hanem  azért,  mert  a 
Kossuth  Lajos  fia  ...  A  kicsinyes  irigység  tehát  neki  is  elég 
kellemetlenséget  okoz  és  elég  dolga  van,  hogy  az  eféle  előíté- 
letekkel megküzdjön. 

* 

Kossuth  Ferencnek  igen  nagy  hajlama  volt  a  művészethez. 
Gyönyörű  képeket  festett,  melyek  atyja  szobáit  ma  is  díszítik. 
A  látogatóknak  mindig  föltűnnek  e  képek  és  a  műértők  is  meg- 
dicsérik. Különösen  föltűnnek  a  nagyterjedelmű  aquarell-képek. 
Aquarelleket,  a  festés  természetes  technikájánál  fogva,  csak  kicsi- 
ben szoktak  készíteni,  de  Kossuth  Ferenc  ép  abban  remekel, 
hogy  nagy  terjedelmű  tájképeket  fest,  ami  az  aquerellekben  eddig 
szokatlan.  És  ez  újításban  igen  szép  tökélyre  vitte.  Általában 
Kossuth  Ferenc  habár   bányaigazgató   —    nagyon    vonzódik 

az  érzelmek  világába.  Nemcsak  festeni  szokott :  a  költészet  múzsá- 
jának is  szokott  hódolni.  Elvonultságában  különben  sokat  tanul 
és  akik  vele  érintkeznek,  felette  dicsérik  európai  műveltségét  és 
előkelő  modorát.  Tetőtől  talpig  gentleman. 

Ifj.  Kossuth  Lajos,  előkelő  hivatalos  állásánál  fogva  is,  sok- 
kal többet  érintkezik  a  világgal.  Mint  vasúti  főmérnök  a  vezetése 
alatti  vonalakon  sokat  utazik.  Különben  atyjánál  lakik.  Ma  szeren- 
csém volt  vele  is  személyesen  találkozni  és  különösen  új  talál- 
mánya tárgyában  sokat  beszéltem  vele.  E  fontos  dologra  külön- 
ben más  rovatban  még  visszatérek,  annál  inkább,  mert  igéretét  birom, 
hogy  a  szakértők  által  is  nagy  tetszéssel  fogadott  találmányát  jövő 
évi  országos  kiállításunkon  is  be  fogja  mutatni.  Mint  atyja,  ő 
is  figyelemmel  kiséri  hazai  mozgalmainkat.  Hoszszabban  be- 
szélt az  új  országházról.  A  15  milliós  épületet  ő  is  igen  drágálja 
és  csodálkozik,  hogy  bocsájtkozhatunk  ily  fényűző  költekezésbe. 
Ellenben  ami  az  új  palota  styljét  illeti,  határozottan  helyesli,  hogy 
a  választás  a  gót  stylre  esett.  Magyarországban  —  úgymond    — 

az  állami  eszme,  az  alkotmányosság  leginkább  a  középkorban 
fejlődtek,  e  korra  esnek  hódításaink,  ebben  a  korban  volt  az  ország 
nagy  és  hatalmas.  Tehát  oly  korban,  mikor  a  gótikus  művésze- 
tek fejlődésük  tetőpontján  állottak.  Es  ha  a  magyar  parlament  a 
gót  Ízlés  szerint  építi  föl  állandó  palotáját,  azáltal  mintegy  állandó 
oszlopot  emel  a  régi  dicsőségnek  és  nagyságnak.  Ezért  —  sok 
ellenkező  vélemény  dacára  —  föltétlenül  a  gót  stil  mellett  vagyok 
magam  is. 

Különben  azt  kérdezte,  hogy  még  mindig  oly  nagy  luxust 
fejtünk-e  ki  az  építkezésben  általában  ?  A  fényűzésnek  ezt  az  irá- 
nyát nem  szívesen  látja,  mert  —  bár  egyes  monumentális  épüle- 
teknél —  megvan  a  külső  fénynek  és  nagyobb  dísznek  is  a 
jogosultsága,  ez  irány  általános  terjedése  inkább  tökepazarlást 
jelent.  A  szalmakunyhó  és  a  luxus-paloták  között  még  nagy 
középút  van.  Sajnálja  például,  hogy  a  tőke  nem  fordul  na- 
gyobb mértékben  az  ipari  vállalkozások  felé.  Meg  is  nevezte 
azokat  a  nagyobb  iparágakat  (szövőgyárak,  lokomotivgyár  stb.), 
melyeket  sajnosán  nélkülöz.  .Kár  —  úgymond  hogy  a  tőke- 
pénzesek inkább  vásárolnak  birtokokat;  általában  úgy  látszik, 
mintha  azt  nem  is  tekintenék  úrnak,  akinek  nagy  gyárai  vannak 
és  ezért  vonzódnak  egyes  emberek  inkább  a  földesúri  méltóság- 
hoz. Pedig  erős  gyáripar  nélkül  ma  már  egy  nemzet  sem  gyára 
podhatik;  a  füstölő  kémények  maholnap  az  ország  kultúrájának 
és  gazdagságának  legbiztosabb  hévmérői  lesznek.  A  gyáriparnak 
is  vannak  árnyoldalai,  de  annak  lendülete  és  életerős  fejlődése 
ez  utóbbira  nézve  is  megteremti  a  helyes  megoldást. 

Sokat  beszélgettünk  még  a  turini  kiállítás  előnyeiről  és 
hátrányairól.  De  még  többet  a  jövő  évi  országos  kiállításról,  mely 
iránt  meleg  érdeklődést  tanúsított.  Általában  arról  győződtem  meg, 
hogy  ő  is  melegen  érdeklődik  a  magyar  nemzet  minden  kultur- 
mozzanata  iránt,  vagy  más  szóval,  távol  hazájától  is  jó  magyar, 
lelkes  hazafi . . . 

Megható  nyilatkozatot  hallottam  az  öreg  Kossuthtól. 

Társalgás  közben  fölvetettem  a  kérdést,  hogy  fiai  miért 
nem  házasodnak,  miért  nem  vonzódnak  a  családi  élet  gazdag 
örömeihez  ? 

Kossuth  a  honosságról  szóló  törvéuyre  utalt,  mely  őt  és 
fiait  kitaszította  a  nemzet  tagjai  sorából.  És  fiai  sokkal  önérzete- 

sebbek,  semhogy  az  osztrák  konzulhoz  vagy  követhez  menjenek 
legitimációért. 

—  A  Kossutlwk  ez  az  ága  kihal,  monda  komoran  és  a  tár- 
salgásban nagy  szünet  állott  be  .  . . 

Áldozatok  a  nagyhatalmi  állásért. 

(Ágyú,  puska  és  ipar.) 

Mikor  a  harangok  elutaznak  Rómába,  jó  lesz  rájuk  egy 
kicsit  vigyázni.  Mert  ha  ez  az  utazás  nem  volna  szimbolizmus, 
könnyen  találkoznék  valaki,  aki  útjában  fölfogja  a  harangok 
százezreit  és  ágyút  öntet  belőlük,  igen,  az  ágyú  megváltó  jel- 
szava támadt  föl  most  minálunk.  Csak  száz  és  néhány  millió 
korona  lesz  szükséges  az  öldöklő  szerszámok  beszerzésére.  És  ezt 
az  összeget,  vagy  ennek  jó  nagy  részét  ismét  az  iparosok  és 
kereskedők  fogják  fokonkiní  kiizzadni.  Nem  azért,  mert  jól  megy 
soruk,  hanem  azért,  meri  muszáj. 


Hogy  az  ágyú  kell,  e  fölött  nem  lehet  vitatkozni.  A  nagy- 
hatalmi állás  megköveteli,  hogy  jól  föl  legyünk  fegyverkezve. 
Ép  oly  jól,  vagy  jobban  kell  ölni  tudni  nekünk,  mint  ellensé- 
geinknek. A  tökéletes  emberölés  pedig  igen  sok  pénzbe  kerül. 
Pénz  és  hidegvér  kell  hozzá.  A  hidegvér  az  esetleg  el  is  marad- 
hat, de  pénz,  abból  sok,  nagyon  sok  kell. 

Nem  is  panaszkodunk,  nem  is  békétlenkedünk  mi  ezeknek 
miatta.  Viseljük  sorsunkat,  a  keresztet,  melyet  hátunkra  vettünk, 
békés,  nyugalmas  türelemmel.  Sőt  fizetni  is  fogunk  élvezettel, 
mert  ennek  ez  a  sora,  rendje.  És  az  ágyúk  csakhamar  meg  is 
lesznek. 

A  háború?  Az  talán  még  nincs  küszöbön.  Hála  Istennek, 
legalább  annál  nagyobb  örömmel  költjük  a  rengeteg  milliókat, 
minél  távolabb  áll,  minél  kétesebb  a  háború. 


És  némi  szánalommal  nézünk  most  a  mi  régi  küzdötár- 
sainkra,  akik,  mikor  az  ipar  elhagyatottságát  akarták  dokumen- 
tálni, keservesen  panaszolták  föl  a  kétszázezer  forintos  csődöröket, 
melyeket   a   földmívelési    miniszter    úr   a   lótenyésztés    nagyobb 

dicsőségére  évről  évre  beszerzett.  Régmúlt  idők!  Azóta  az  ipar- 
fejlesztés is  százezrekben  dolgozik  és  nekünk  már  nem  is  illik  a 
drága  csődörökön  lovagolni.  Van  új  téma.  Itt  vannak  a  még  sok- 
kal drágább  ágyúk  !  .  .  . 

* 

Húsvéti  hangulatba  talán  nem  is  ilük  ez  a  kérdés :  Nem 
lehetne  a  nagyhatalmi  állást  fejlett  iparral,  hatalmas,  virágzó 
kereskedéssel  is  biztosítani? 

Nem  is  firtatjuk  nagyon  ezt  a  -  különben  nem  nagyon 
nehéz  —  problémát.  Csak  szabad  talán  minden  emóció  nélkül, 
egész  nyugodtan  azt  is  konstatálni,  hogy  hiszen  mi  még  most 
se  sokalnók  valami  nagyon  azt  a  szörnyű  sok  milliót,  amit 
eddig  puskáért  és  ágyúért  elpazaroltunk,  de  azt  sajnáljuk,  hogy 
az  államférfiúi  messzelátás  nem  keres  ki  magának  néha  egy-egy 
csöndesebb  esztendőt,  amikor  azt  a  sok  milliót,  amit  a  puska 
és  ágyú  föl  nem  emészt  (mert  nem  minden  esztendőben  kell  a 
molochnak  rendkívüli  áldozat  is),  a  magyar  ipar  fejlesztésére  for- 
dítsa. Talán  szívesebben  erőltetné  meg  az  adőzó  polgárság  erejét, 
amikor  nem  arról  van  szó,  hogy  az  emberölés  eszközeit  szapo- 
rítsuk, hanem    arról,  hogy    az  emberek    megélhetésének  eszközeit 

biztosítsuk  ? 

* 

A  feltámadás  ünnepét  nem  volna  jó  megzavarni  az  ilyen 
problémák  feszegetésével.  Eleget  untattuk  ilyenekkel  a  magyar 
iparosságot. 

Mi  hiszünk  abban  a  nagy  vigasztalásban,  melyet  a  föltáma- 
dás rejt  méhében. 

A  mi  eszméink,  melyek  a  magyar  ipar  nagygyá,  hatalmassá 
tételében,  az  iparos-osztály  fölemelésében  és  megbecsülésében,  a 
nemzet  erejének  kifejlesztésében,  gazdagságának  biztosításában 
kulminálnak,  ezek  az  eszmék,  melyekért  mi  szegény  rajongók 
évek  óta  nemcsak  lelkesedünk,  hanem  dolgozunk  is,  föl  fognak 
támadni,  mert  ezekben  lakozik  az  igazság. 

Hogy  mikor?  Megérjük-e  ezt  az  időt,  látni  fogjuk-e,  hogy 
munkánk  gyümölcseit  mások  élvezik  —  ez  mellékes. 

A  mi  hivatásunk  az,  hogy  a  megtört  ösvényen  csüggedet- 
len  kitartással  tovább  dolgozzunk  és  a  lelkesedés  lámpájával 
keressük  azt  az  embert,  akinek  valamikor  lesz  elég  bátorsága 
odahatni,  hogy  az   ipar  kifejlesztésére   és  fölemelésére  is    legyen 

olyan   alapunk  és  szubvenciónk,  mint  az  ágyúk  és  puskák  soha 
meg  nem  szűnő  fölújítására! 

Ha  ez  a  kívánságunk  nemcsak  föltámad,  hanem  meg  is 
valósul,  akkor  lesz  csak  a  nagy    -    Halleluja.  (IQOl.) 

A  társadalom  szent   hagyományai   és  a  becsületes  munka. 

(Wekerle  szózata  a  zsentrihez. ' 

Huszonkettedik  közgyűlése  volt  nemrég  a  zsentri-kaszinónak, 
melynek  alapítása  óta  Wekerle  Sándor  úr,  e  nagyérdemű,  rokonszen- 
ves és  népszerű  államférfiú  az  elnöke.  Ö  maga  polgár  és  demokrata 
és  a  modern  társadalmi  irányeszméknek  leghivatottabb  apostola 
és  így  lett  annak  idején  az  országos  iparegyesülettiek  is  igaz  érde- 
mek alapján  tiszteletbeli  tagja. 

A  zsentri  fogalom  alá  pedig  a  világ  legkedvesebb,  leg- 
lovagiasabb,  legúribb  embereit  kell  képzelnünk.  Az  igazi  magyar 
zsentri  ember  tipusa  a  szeretetreméltóságnak  és  róluk  mintázták 
legkiválóbb  íróink  a  regények  és  színművek  legcsodásabb  hőseit. 
Ok  képviselték  régebben  a  magyar  gazda-  és  úri-társadalom  ge- 
rincét, a  magyar  előkelőséget,  mely  ősiségét  és  virtusait  ritkán 
cserélné  föl  a  legkiválóbb  arisztokrata  családokéval.  És  mikor  a 
kastélyokból  és  uradalmakból  az  idők  súlya  és  a  gazdasági  kény- 
szer részben  kiemelték  a  zsentrit,  ez  keresett  magának  állást,  hi- 
vatalt, munkát.  Lett  ügyvéd,  biró,  orvos,  állami,  megyei  és  magán- 
tisztviselő, sőt  csekélyebb  részben  mérnök  és  iparos  is.  És  meg- 
történt ez  az  átalakulás,  anélkül,  hogy  a  zsentri  e  változott  pozí- 
ciójában csak  egy  csöppet  is  veszített  volna  egyéni  szeretetre- 
méltóságából, fajmagyarságából  és  fönebb  érintett  egyéb  kiváló 
kvalitásaiból. 

Hogy  az  átalakulást  Wekerle  inkább  szeretné  az  ipari  és 
kereskedelmi  foglalkozások  felé  terelni,  azt  mutatja  a  zsentri- 
kaszinó  közgyűlése  alkalmából  mondott  beszéde,  melynek  lénye- 
ges, önként  kidomborodó  része  a  következő : 

Akkor,  amikor  azt  látjuk,  hogy  a  népek,  a  nemzetek  egész 
erőkifejtése  a  gazdasági  élet  fejlesztése  és  nagygyátétele  felé  irá- 
nyul, akkor,  amikor  azt  látom,  hogy  a  verseny  még  a  kulturális 
téren  is  a  gazdasági  erőtől  van  feltételezve  és  hogy  a  népeknek 
a  vagyonosodás  által  teremtett  szükséglete  képes  új  kultúrákat 
teremteni,   amikor   azt   látom,   t.   uraim,   hogy  a  népeknek  harcát 

talán  nem  is  ágyúkkal,  hanem  füstölgő  kürtőkkel  fogjuk  meg- 
vívni (Zajos  tetszés),  akkor,  í.  uraim,  ezeket  az  új  ira'nyeszméket 
és  elveket  is  bele  kell  vinnünk  abba  a  nagy  rezervoirba,  amely- 
nek társadalom  a  neve  (Zajos  éljenzés  és  taps);  akkor,  t.  uraim, 
sokszor  és  sokban  szakítanunk  kell  nekünk  a  megszokottsággal, 
szakítanunk  kell  kedvelt  életmódunkkal,  szakítanunk  kell  úri  és 
nem  úri,  elegáns  és  nem  elegáns  foglalkozás  iránti  előítéletekkel 
(Hosszantartó  taps  és  éljenzés)  és  a  gazdasági  élet  minden  ágára 
ki  kell  terjeszteni  tevékenységünket,  minden  tisztességes  és  becsü- 
letes munkának  meg  kell  adnunk  a  társadalmi  jogosultságot  és 
elfogadottságot  (Zajos  tetszés,  helyeslés,  éljenzés  és  taps). 

Ha  tehát  még  valaki  kételkedett  abban,  hogy  pl.  az  ipari 
munka  elegáns  vagy  nem  elegáns  foglalkosás,  annak  kételyeit  a 
fönebbi  intő  szavak  bizonyára  teljesen  eloszlatták. 

És  -  hogy  egy  eklatáns  példára  ujjal  mutassunk  —  Frigyes 
főherceg,  a  monarchia  legnagyobb  vasgyárosa  és  bányásza  telje- 
sen nyugodt  lehet  aziránt,  hogy  ipari  vállalatai  után  szedett,  sok- 
sok milliót  tevő  évi  jövedelmei  nem  diffamálók  és  nem  inkompa- 
tibilisek az  ő  kiváló  társadalmi  pozíciójával. 

Két  hírlapi  megjegyzést  akarunk  Wekerle  aktuális  intő  sza- 
vaival együtt  fölemlíteni.  Az  ^^Esti  UJság»  ezekkel  kapcsolatban 
a  következőket  mondja: 

Minálunk  van  elegáns  nyomorúság  és  lenézett  millió,  míg  az  angol  azt 
mondja :  az  üzlet,  üzlet.  A  lord  gyárakat  alapít  és  maga  nézi  át  az  üzleti 
könyveit.  Ott  azt  tartják,  hogy  az  az  úr,  akinek  van  miből,  aki  készpénzzel 
fizet,  aki  minden  kötelességét  pontosan  teljesíti,  aki  megdolgozik  azért,  hogy 
éljen ;  de  aki  ilyen,  az  aztán  úr  mind,  akár  mágnás,  akár  kereskedő,  akár  ipa- 
ros, akár  mindez  együtt.  Mert  a  tisztességes  munkában  nincs  inkompatibilitás 
semmijeié  tisztességgel,  a  gyárkémény  füstje  nem  piszkít  be  semmiféle  rangot  és 
jómódú  iparosnak  lenni  jobb.  kellemesebb,  mindenképen  hasznosabb  és  úribb 
dolog,  mint  koplaló  bárónak.  A  munkáé  a  világ ;  ez  a  legnagyobb  hódító  ha- 
talom a  föld  minden  hatalmasai  között.  Ez  tarthatja  meg  csupán  az  ősi  jusst, 
ez  szerezhet  csak  melléje  új  területet,  új  gyarapodást. 

A  ((Budapesti  Hirla/j»  pedig  diszertálván  Wekerle  szavai 
fölött,  egyik  vezércikkében  a  következőket  emeli  ki  : 

A  történelmileg  kialakult  magyar  középosztályt  a  romlástól  megmen- 
teni, megerősíteni  és  fejleszteni  akár  az  ipar  fölvirágoztatásával,  —  ez  való- 
ban nag>'  és  históriai  föladat  lehet,  amely  minden  államférfiúi  ambíciót  izgat- 
hat. De  tessék  azután  a  kormányzatnak  lehetővé  tenni,  //ogf  az  ipari  pályára 
vitt  fajmagyar  intellegencia  éppen  kormánymüködés  vagy  korméinytétlenség  kö- 
vetkeztében el  ne  vérezzen  a  gazdasági  csatában  s  tessék  lehetővé  tenni,  hog>' 
ez  a  középosztály  ne  idegen  fajokkal  telítíessék  meg,  hanem  a  magyar  faj- 
parasztság fejlődő  erejével,  mtri&z  adja  meg  a  középosztálynak  az  egységes  faj- 
karakieri  s  ez  állítja  meg  a  nemzetiségi  középosztályok  félelmes  kialakalását. 

Az  idézett  lapok  megjegyzései  fölöslegessé  teszik  a  részünk 
ről  való  általános  gloszákat.  De  az  idézettek  után  is  van  még 
némi  följegyezni  valónk. 

Az  első  az,  hogy  talán  nem  kellett  volna  huszonhét  köz- 
gyűlést elmúlni  hagyni,  míg  a  jelzett  igazságok  kikiáltására  az 
időt  elérkezettnek  lássuk.  Meg  lehetett  volna  ez  irányeszméket, 
melyeknek  nagy  jelentőségétől  Wekerle,  a  magyar  liberalizmus  e 
bátor  és  okos  zászlóvivője,  már  évtizedekkel  ezelőtt  át  és  át  volt 
szaturálva,  régebben  is  kipöndöríteni  a  porondra  és  érvényesü- 
lésüket előmozdítani  nemcsak  szóval,  hanem  tettekkel  is.  No,  de 
jobb  későn,  mint  soha. 

A  másik  megjegyzésünk  az,  hogy  ha  Wekerle  szükségesnek 
tartotta  idézett  beszédének  egy  általunk  nem  idézett,  de  a  napi- 
lapok által  szó  szerint  közölt  részében  «a  magyar  faj  csodás, 
bámulatos,  az  egész  világtörténelemben  példátlanul  álló  asszimi- 
láló képességét^)  különösen  hangsúlyozni,  akkor  talán  lehetne  a 
demokratikus  polgári  haladás,  a  becsületes  munka  inaugurálásá- 
nak  új  éráját  azzal  kezdeni,  hogy  döntsük  le  azokat  a  válaszfa- 
lakat is,  melyeket  egyes  klubok  exkluzivitása  emelt  becsületes  em- 
berek közé.  Ha  a  munkát  akarjuk  megbecsülni,  akkor  tanuljuk 
meg  mindenekelőtt  megbecsülni  az  embert  a  vele  született  szabad 
jogokkal  egyetemben  és  segítsük  a  jogok  érvényesülését  jóravaló 
polgári  támogatással  és  méltányos  megbecsüléssel.  A  művelt  pol- 
gári társadalom  vezérlő  tényezői  ne  taszítsák  el  maguktól  a^  em- 
bereket, hanem  emeljék  föl  magukhoz  még  akkor  is,  ha  vallás 
és  felekezet  dolgában  különbség  van  közöttük,  mert  a  tiszta,  be- 
csületes munka  nézőpontjából  az  ember  —  az  uralkodó  modern 
irányelvek  szerint  mind  testvér.  Első  sorban  pedig  az  annyira 
dicsőített  becsületes  munka  terén.  Az  asszimiláció  erejét  tehát 
nemcsak  csudálni  kell  és  dicsőíteni,  hanem  a  gyakorlati  életben 
érvényesíteni.  Mert  a  kőszén  is  csak  értéktelen  nyers  tömeg  ma- 
rad, ha  parlagon,  fölhasználatlanul  hever  és  nem  fogjuk  be  a  leg- 
csodásabb  gépek  és  mozgató  erők  természetes  igájába. 

Ez  nem  ejtene  csorbát  az  ősi  hagyományokon.  Mert  —  és  ez 
utolsó  megjegyzésünk  —  maga  az  ünnepelt  szónok,  az  új  szo- 
ciális gazdasági  irányeszmék  prófétája,  az  országos  ipartanács  ki- 
nevezett főrendiházának  dezignált  elnöke :  Wekerle  Sándor  azzal 
fejezte  be  sokat  dicsőített  tósztját,  hogy  poharát  emelte 
a)  2l  régi  szent  hagyományok  megtartására  és 

b)  de  egyúttal  ezek  mellett  az  új  armatúrára  is. 

Mi,  az  új  armatúra  szerény  napszámosai  és  néiia  napján 
fürmenderjei,  köszöntjük  a  régi  szent  hagyományokat.  Nem  félt- 
jük őket  és  nem  félünk  tőlük.  Ezek  a  hagyományok  az  ősök 
káprázatos  gallériáját  képviselik  annak  a  templomnak  a  falán, 
amelyben  dolgozunk,  amelyet  a  munka  avatott  szentté.  Azok  a 
múlté,  a  hagyományé.  Akik  pedig  dolgoznak,  az  élet  eleven  kap- 
csolatai vagyunk.  Polgárjogot  és  elismerést  követelünk  mi  is  a 
becsületes  munkának  a  társadalom  minden  rétegében.  Mert,  ha 
ezt  elérjük,  ami  kétségtelennek  látszik,  megszilárdul  a  társadalmi 
rend  az  ő  becsületes  hagyományaival.  Ha  nem  érjük  el,  ha  ezt  a 
természetes  fejlődési  processzust  bárki  is  mesterségesen  föltartóz- 
tatní  merészelné :  -  akkor  is  nem  a  munka  érvényesülése  lesz 
az,  mely  bármely  oldalról  rövidséget  szenvedhetne  . .  .     (1904.^ 

Nemzeti  ünnepnapok. 

A  német  császár  látogatása  örök  emlékezetű  lesz  a  magyarok 
történetében.  Fölemelő  volt  a  magyar  főváros  rokonszenvének 
tüntető  kifejezése  a  nagy  vendég  iránt  és  feledhetetlenek  lesznek 
azok  az  elismerő  szavak,  amelyekkel  a  modern  Cézár  hazánk 
múltját  és  jelenét  méltányolta.  Egész  Európa  visszhangoztatta  ezt 
az  elismerést  s  meghódolt  a  sokszor  mellőzött,  sokszor  méltat- 
lanul megrágalmazott  Magyarországnak.  A  külföldi  lapok  közül 
a  legtekintélyesebbek,  például  a  «KöInische  Zeitung»  nyiltan  be- 
vallja, hogy  ezek  a  császári  elismerő  szavak  főleg  annak  a  hatás- 
nak tulajdoníthatók,  melyet  az  ezredévi  kiállítás  s  ebben  hazánk 
gazdasági  erejének  imponáló  kifejezése  a   világra  gyakorolt. 

Mert  a  dicső  mulí,  őseink  emléke,  hőseink  vitézsége  régen 
ismert,  sokszor  megénekelt  dolgok.  Kultúránk  sem  mai  keletű. 
De  új  és  imponáló  elementáris  erővel  érvényesült  az  utolsó  negyed- 
században Magyarország  gazdasági  fejlődése  és  ebben  a  forgalom- 
ban a  magyar  ipar  csodálatos  megizmosodása,  térhódítása  és 
messzeható  alkotásai.  A  magyar  ipar  versenyképességének  folyo- 
mánya ifjú  f  óvárosunk  mesés  fejlődése.  A  magyar  ipar  emelke- 
dése, adózó  képessége  állította  helyre  az  egyensúlyt  állami  ház- 
tartásunkban és  a  magyar  ipar  segített  az  állam  anyagi  eszközei- 
nek hathatós  gyarapításával  -  a  művelődés  és  haladás  biztosítására 
szolgáló  áldozatokat  előteremteni. 

A  magyar  iparosoknak  tehát  jelentékeny  részük  van  abban  a 
diadalban,  melyet  Európa  szine  előtt  arattunk  s  büszke  öntudattal 
konstatálhatjuk,  hogy  az  új  és  modern  Magyarország  fejlődésé- 
ben a  magyar  ipar  alapvető  munkát   végzett. 

Nem  azért  hozakodunk  ezzel  elő,  hogy  szerénytelenül  ki- 
lépjünk a  sorból  és  a  nemzet  együttes  dicsőségéből  kivegyük  a 
magunk  részét.  A  magyar  iparosságnak  nincsenek  szeparatisztikus 
tendenciái,  hiszen  mindig  egy  volt  a  nemzet  egészével  s  a  békés 
munka  terén  igen  gyakran  még  a  nemzeti  különbségek  is  el- 
simultak. Sőt  a  nemzeti  fejlődés  ez  újabb  érájában  a  magyar 
iparosság  teljesítette  a  kemény  munkát,  mi  hordtuk  a  mai  szilárd 
álladalom  hoz  az  alap-  és  sarokköveket  és  a  nagy  kegy-  és 
jutalomosztás  idején  mindig  meg  voltunk  elégedve,  ha  elismerték 
munkánk  sikerét  s  ha  vállveregetés  nélkül  konstatálták,  hogy 
megtettük  kötelességünket. 

És  ezt  —  látva  a  főváros  monumentális  fejlődését,  az  ország 
nagymérvű  haladását  —  elismerte  úgy  a  német  császár,  mint  a 
román  királyi  pár,  akik  Budapesten  a  művelt  Európa  közepette 
találták  magukat. 

E  tényeket  konstatálva  -  csak  egy  tanúiságot  kell  levonnunk 
az  ünnepnapok  lezajlása  után. 

A  felséges  kegy,  mely  bölcs  uralkodónkat  a  nagy  nemzeti 
ajándékra  indította,  buzdító  példa  lehet  a  kormányzat  összes 
tényezőire  nézve.  A  nemzeti  ajándék  megdobogtatta  az  egész 
ország  szívét.  Hálás  kegyelettel  és  lelkesedéssel  emelkedik  a 
köszönet  és  a  hódolat  zsolozsmája  az  ország  törvényhatóságai 
köréből  és  a  nemzettest  minden  rétegéből. . . . 

A  magyar  iparosság  nem  ajándékot  kér.  Évek  óta  tételekbe 
foglalja  szerény  kívánalmait,  peticionál  igaz  jogainak  megvédelme- 
zése  érdekében.  Méltányos  meghallgatást  kér,  apró  bajainak  orvos- 
lását sürgeti,  idegen  verseny  ellen  való  erős  védelem  után  áhítozik. 

Eddigi  sikerei  és  eredményei  följogosítják  arra  a  jóleső 
reményre,  hogy  a  közel  jövőben  is  haladásunk  egyik  főtényezöjé- 
nek  elismerni  s  mint  ilyent  minden  téren  nemcsak  támogatni, 
hanem  további  ernyedetlen  munkára  buzdítani    is  fogják. 

E  reményben  a  szokottnál  fontosabbnak  látszik  új  munka- 
idényünk és  magunk  is  ifjú  erővel,  csüggedés  nélkül  való  munka- 
szeretettel és  kitartással  foghatunk  programmszerű  föladataink 
fokozatos  megoldásához.  (1897.i 

A  király  az  iparosok  műhelyében. 

( Thék  Endre,  Jungfer  Gyula.) 

—  Felség,  köszönöm,  hogy  meglátogatta  két  jeles  iparosunk 
telepét;  mert  ez  nemcsak  erre  a  két  iparosra,  hanem  az  egész 
magyar  iparra  nagy  kitüntetés. 

E  szavakat  intézte  Hegedűs  Sándor  m.  kir.  kereskedelem- 
ügyi miniszter  a  királyhoz,  miután  Thék  Endre  és  Jungfer  Gyula 
ipartelepeit  megtekintette. 

És  igazán  a  magyar  iparosok  szívéből  beszélt.  Mert  vég- 
telen nagy  buzdítás  van  abban,  ha  az  ország  legfelsőbb  méltó- 
sága, az  apostoli  király  elmegy  az  iparos  műhelyébe,  hogy  meg- 
nézze két  keze  művének  remekeit.  Igaz,  hogy  az  a  két  iparos,  akit 
ő  felsége  látogatásával  megtisztelt,  teljes  mértékben  rászolgált 
erre  a  kitüntetésre.  Mindkettő  iparoscsaládból  való.  Thék  Endre 
nagyapja  híres  föcéhmester  volt  a  kovácsok  és  kerékgyártók 
nemes  céhében  Orosházán,  Jungfer  apja,  nagyapja  és  dédapja 
is  viselték  a  céhmesterek  süvegét  a  pesti  lakatosok  ősi  céhé- 
ben. És  helyesen  írta  a  költő:  a  legszebb  nemesi  levél  a  munka 
nemeslevele.  Az  ősi  céhmesterek  ivadékaira  nem  maradt  egyéb 
örökség,  mint  a  főcéhmesíeri  diploma  s  az  ebben  rejlő  nemes 
buzdítás.  Mindakeítő  elülről  kezdte,  mint  inasok  szolgáltak,  tanul- 
tak, mint  legények  vándoroltak  és  tökéletesítették  magukat,  mint 
fiatal  mesterek  végig  küzdöttek  az  önállósítás  minden  nehézsé- 
geit. De  modem  szellemtől  áthatva,  a  küzdelemnél  erősebb  volt 
a  kitartásuk,  legyőzték  a  töméntelen  akadály  ádáz  sárkányfejeit; 
üzletükbe  belevitték  tudásukat,  Ízlésüket  s  imponáltak  a  közön- 
ségnek és  szaktársaiknak  egyaránt.  Édes  szeretettel  csüggött 
mindegyik  a  mesterségén,  az  volt  az  ő  mindenük,  annak  áldoz- 
ták föl  tehetségük  javát,  ifjúságukat,  férfikoruk  delét  s  öreg  nap- 
jaikra ez  hozott  nekik  dicsőséget,  amelynek  sugarai  bearanyozzák 
az  egész  magyar  ipart. 

íme  két  magyar  iparos,  aki  mindenét  magának  köszönheti, 
mert  protekció  és  minden  hivatalos  vagy  nem  hivatalos  támo- 
gatás nélkül  emelkedtek  arra  a  magas  fokra,  melyen  kiállják  a 
versenyt  a  világ  bármely  művelt  államában  levő  kollégájukkal. 
Sikereiket,  eredményeiket,  mindenüket  csakis  a  maguk  szorgal- 
mának köszönhetik  s  ha  az  egyik  szabad  idejét  az  iparos-köz- 
ügyeknek szenteli  s  keresménye  egy   részét  az  iparosok  jólétének 

előmozdítására  hozza  áldozatul,  a  másik  pedig  szintén  leróván 
kötelességeit  a  közügygyei  szemben,  immár  műhelye  és  családja 
szentélyében  tölti  ideje  javát:  mindkettő  egyaránt  megérdemli, 
hogy  a  magyar  ipar  modern  úttörői  között  a  legtiszteltebb  helyek 
egyikét  foglalják  el. 

Jólesik  ez  alkalomból  a  napi  sajtó  elismerő  nyilatkozatait 
olvasni,  melyek  az  említett  két  iparosnak  sikereit  a  maguk  részé- 
ről is  meleg  érdeklődéssel  és  önzetlen  figyelemmel  is  mérlegelik 
és  most  bemutatott  művészi  alkotásaikról  föltétlen  elismeréssel 
beszélnek.  A  sajtó  elismerését  betetézte  a  király  jutalmazó  di- 
csérete. 

A  magyar  kézműves  iparnak  legilletékesebb  helyről  történt 
kitüntető  elismerése  az  ő  nevükhöz  fűződik.  Az  ő  érdemeik  némi 
megjutalmazását  látjuk  abban,  hogy  a  magyar  király  az  ő  saját 
műhelyükben  kereste  föl  őket,  hogy  elismerését  fejezze  ki  az 
általuk  elért  művészi  becsű  eredmények  fölött. 

Dicsőség  és  hála  érte  a  királynak,  a  magyar  ipar  főprotek- 
torának,  üdvözlet  és  elismerés  érte  az  intézőknek,  üdvözlet  és 
elismerés  érte  a  magyar  ipar  két  büszkeségének,  Thék  Endrének 
és  Jungfer  Gyulának,  akik  ezt  az  emlékezetes  szép  napot  lehe- 
tővé tették.  Jegyezzük  föl  e  nap  emlékét  az  örömnapok  közé  az 
utánunk  következő  nemzedékek  buzdítására  is.  (1900.) 

Egy  mintaipartestület  jubileumán. 

A  szolnoki  iparosok  mai  ünnepe  nemcsak  helyi  érdekű:  az 
ország  legszélesebb  köreiben  érinti  az  iparosokat  és  azokat,  akik 
ez  érdekek  képviseletével  évek  óta  hivatásszerűen  foglalkoznak. 
Ezeknek  élén  az  Országos  Iparegyesület  engem  küldött  ki,  hogy 
a  mai  ünnep  alkalmából  a  szolnoki  ipartestület  iránti  elismerését 
lerójam. 

Örömmel  felelekjmeg  e  kiküldetésnek,  nemcsak  azért,  mert 
a  helyi  ipartársulat  és  testület  fejlődését  az  alakulás  első  percé- 
től kezdve  figyelemmel  kisérhettem,  hanem  főleg  azért,  mert  e 
testületek  vezetőivel  az  idők  során  meleg  barátság  fűzött  össze 
s  mert  én  voltam  az,  aki  ennek  a  társulatnak  és  testületnek 
gyakorlati  tevékenységét  méltatva,  a  «minta»  elnevezést  az  ipari 
szaksajtóban  megadhattam.  És  hogy  ez  mennyire  alapos  és  jogos 
volt,  bizonyítják  a  későbbi  tények  és  a  mai    ünnepi  beszédek  is. 


38 

Az  iparhatósági  biztos  úr  tartalmas  beszédében  utalt  azokra 
a  mozgalmakra,  amelyek  nemzeti  újjáébredésünk  idején  meg- 
elégelték nálunk  a  kard  dicsőségét  és  reális  anyagi  eredmények 
után,  a  kalapács,  a  munka  diadalára  áhítoztak.  A  negyvenes  évek 
iparfejlesztési  mozgalmai  és  ami  negyedszázad  előtt  megindított 
mozgalmaink  között  mégis  nagy  a  különbség. 

Akkor  nagy  államférfiak  állottak  a  mozgalom  élén,  Batthyány 
Lajos,  Kossuth  Lajos,  Deák  Ferenc,  Eötvös,  Trefort,  Gorove  stb. 
állottak  az  iparegylet  és  a  védegylet  élén  s  szították  a  mozgal- 
mat fölülről  lefelé.  Ki  tudja,  mi  lett  volna  az  eredmény,  ha  a 
szabadságharc  nagy  és  dicső  napjai  nem  terelik  a  figyelmet  és 
a  nemzeti  erőt  másfelé.  .  .  . 

Mikor  az  alkotmányos  aera  elején  újra  kezdtük  a  nemzetlét 
alapjait  lerakni  s  a  teendők  elején  ismét  szemben  állottunk  az 
■pparalkotás  és  iparszervezet  kérdésével,  ime  —  kicsiny,  ismeretlen 
emberek  ragadták  kezükbe  a  zászlót  és  törhetlen  energiával, 
kitartással  és  lelkes  küzdelemmel  hirdették  az  iparfejlesztésnek,  a 
kalapács,  a  munka  dicsőségének  eszméjét  —  alulról  fölfele'.  Igen, 
merem  állítani,  hogy  a  Lengyel  kniúok,  Kfeutzer^diXéiZSok^Szon- 
tágh  Jenők,  akiknek  akadtak  lelkes  követőik  más  városokban, 
vagy  akik  követői  voltak  m.ás  városok  hasonló  törekvésű  férfiai- 
nak,  ezek  vitték  előbbre  lépésről-lépésre  az  iparügyeket,  mert 
addig  beszéltek  és  követelődztek  szűkebb  és  tágabb  körben,  helyi 
és  országos  összejöveteleken,  amíg  elértük  azt  a  kort,  amikor 
nálunk  már  minden  államférfiú  és  minden  a  köztéren  dolgozó 
ember  kénytelen  elismerni,  hogy  fejlődő  ipar  nélkül  nem  lehet 
virágzó  Magyarország.  Elértük  azt  a  kort,  amikor  az  ország 
ezredéves  ünnepén  be  tudtuk  bizonyítani,  azt  is,  hogy  nemcsak 
beszéltünk,  de  tettünk  is  valamit  az  iparért,  tett  a  kormány,  a 
társadalom  és  maga  az  iparosság,  úgy  hogy  ország-viiág  kény- 
telen volt  elismeréssel  meghajolni  tisztes  eredményeink  és  becsü- 
letes sikereink  előtt. 

Ebben  pedig  része  volt  minden  város  iparosságának  s 
többszörös  része  volt  a  szolnokiaknak,  akik  tényleg  mintaszerű 
tevékenységet  fejtettek  ki,  a  többieknek  is  követésre  érdemes 
példát  adtak,  s  akiknek  előbb  említett  vezetői  mindig  csak  az 
ügyet  nézték,  törhetlen  eréllyel  mentek  előre,  mindig  csak  előre, 
aká  r  kifüggesztették,  akár  félretették  arcképüket,  akár  részesítették 
őket  látható  vagy  láthatatlan  elismerésben,  akár  nem.  Tudlak  ők, 

hogy  a  szeretet  prófétáját  is  keresztre  feszíttetek  és  hogy  sokszor 
kész  a  Golgota  a  nagy  eszméknek,  még  többször  azok  oly 
követőinek,  akik  nem  a  tömegek  hatását  lesik,  hanem  az  ügy 
diadaláért  lelkesednek  és  dolgoznak. 

Ebben  a  lelkes  munkában  a  szolnoki  ipartestület  most  emlí- 
tett vezetőinek  az  volt  a  szerencsés  ötlete,  hogy  a  törvényeknek 
nem  a  rideg  betűjét,  hanem  a  szabad  szellemét  nézték,  ezt  vitték 
bele  azokba  az  intézményekbe  és  alkotásokba,  amelyeknek  soro- 
zatát az  iparhatósági  biztos  úr  oly  élénk  tömörséggel  jellemezte 
többször  idézett  ünnepi  beszédében. 

Az  eredmények,  ha  nap-nap  után  nézzük  őket,  számra  és 
mennyiségre  lassan-lassan  gyarapodnak  csupán.  De  ha  huszonöt 
esztendő  sok  áldozatot  és  folytonos  munkát  igénylő  eredményeit 
egyszerre  összenyaláboljuk  és  nemcsak  terjedelem,  de  érték  szerint 
is  méltányoljuk,  nem  fukarkodhatunk  az  őszinte  elismeréssel  és 
mély  rokonszenvünk  kifejezésével  azokkal  szemben,  akiknek  buz- 
galma, önzetlensége  és  fáradhatatlan  tevékenysége  azokat  létrehozta. 

Az  országos  iparegyesület  ugyan  meg  fogja  találni  annak 
a  módját,  hogy  elismerését  maradandó  alakban  is  kifejezze,  de  a 
helyi  nagyérdemű  közönség  minden  előkelő  rétegének  képviselete 
előtt  kedves  kötelességet  teljesítek,  amikor  a  mai  ünnep  jelentő- 
ségének nyomatékosabb  kidomborítása  okáért  már  most  is  hálás 
elismeréssel  és  őszinte,  rokonszenves  tisztelettel  hajlok  meg  a 
testület  eredményei  és  vezérférfiainak   érdemei  előtt. 

Hazai  iparunk  fejlődésének  érdekében  őszintén  kívánom, 
hogy  a  testület  sikereit  minél  több  városban  kövessék  és  hogy 
a  testület  vezérférfiainak  érdemeit  a  Mindenható  boldogsággal, 
áldással  jutalmazza  meg.  (1889.) 

ipari  törekvések. 

(Felolvasás  Makón.) 

Az  újabb  alkotmányos  korszak  elején  az  ipar  kérdése  csak 
ideális  fogalom  volt,  melyről  lehetett  beszélni,  írni ;  amely  azon- 
ban népszerűségre  vergődni  nem  volt  képes.  Másfél  évtizedes 
kitartó  munkára  volt  szükség,  hogy  az  iparfejlesztés  vagy  csak 
az  iparügyi  kérdés  létezésének  eszméjével  megbarátkoztassuk 
Magyarországot.  A  székesfehérvári  kiállítás  s  az  azzal  kapcso- 
latos közgazdasági  mozgalmak,  éppen  húsz  évvel    ezelőtt,   végre 

hatalmas  lökéssel  előtérbe  helyezték  az  iparügyeket,  melyek  azóta 
a  napirendről  le  sem  kerültek.  A  kormány  és  társadalom  egy- 
aránt figyelmet  kezdtek  szentelni  ez  ügynek,  kezdték  észrevenni, 
hogy  a  szakkörök  és  szakférfiak  nem  hiába  beszélnek,  nem  hiába 
interveniálnak,  mert  eszméiket,  javaslataikat  az  élet,  a  fogana- 
tosítás követte. 

Ez  első  kedvező  fordulat  után  elérkezett  az  idő,  hogy  nem- 
csak javaslatokat  kellett  tenni,  nemcsak  eszméket  megpendíteni 
hanem  ezek  életbeléptetéséről  is  gondoskodni. 

És  lassan-lassan  tért  hódított  az  ipar,  és  belekerült  a  képvi- 
selők programmbeszédeibe,  sőt  az  államférfiak  valóságos  prog- 
ramjába s  ma  már  nemcsak  kötelesség,  hanem  szükség  is  az  ipar 
ügyeinek  és  érdekeinek  lelkes  propagálása. 

Időközben  tettünk  is  sokat,  eredményeket  is  mutathatunk 
föl ;  az  alsófokú  iparoktatás  országszerte  szervezve  van,  vannak 
közép-  és  felsőbb  ipariskoláink  a  nálunk  elterjedt  legfontosabb 
iparágak,  sőt  a  műipar  számára  is.  Van  technológiai,  iparművé- 
szeti és  kereskedelmi  muzeumunk ;  a  vidéken  is  van  egy-két  jól 
szervezett  iparmúzeum,  vannak  ipartestületeink,  van  orsz.  ipar- 
tanácsunk, orsz.  iparegyesületünk. 

A  törvények  egész  sora  védi  az  ipart,  vannak  munkástör- 
vényeink, ipartörvényeink,  vannak  rendeleteink,  intézkedéseink, 
szokásaink,  s  elég  nagyszámú   hatóságaink. 

Nem  is  szabad  az  eredményeket  kicsinylenünk,  habár  nem 
lehet  tagadni,  hogy  míg  mi  nagy  keservesen  ennyire  föltápász- 
kodtunk, addig  a  külföld  és  főleg  a  szomszéd  Ausztria  ipara 
annyira  a  nyakunkra  nőtt,  annyira  elibénk  vágott  minden  piacon 
és  első  sorban  a  mi  legsajátabb  honi  piacainkon,  hogy  nekünk  már 
kevés  új  tér  maradt  s  inkább  csak  a  régi  területen  kell  a  verseny  nagy 
és  nehéz  küzdelmét  fölvenni  szerencsésebb  versenytársainkkal. 

És  ilyenkor  látjuk  csak,  hogy  mily  sok  még  a  tennivaló. 

A  kézműipar  a  nagyipar  versenyével  küzd.  Ki  kell  tehát 
jelölni  az  utat  és  módot,  hogy  a  kisipar  a  nagyipar  hatalmas 
versenyével  szemben  is  megállja  helyét,  hogy  igénybe  vegye  a 
közös  termelés,  a  gépek  használatának,  a  hitelnek  és  modern 
haladás  egyéb  tényezőinek  amaz  eszközeit,  melyek  a  verseny- 
képesség föltételeit,  a  jobb  jövőt  megteremtik  az  ő  számára  is. 

A  nagyipar  boldogulása  fölé  a  szociális  kérdés  sötét  felhői 
tornyosulnak.  Utat  és  módot  kell  találni,   hogy    a    munkáskérdés 

észszerű  megoldása  ne  veszélyeztesse  a  közállapotokat.  S  nálunk, 
ahol  a  munkáskérdés  még  nem  fajulhatott  el,  ezer  mód  van. 
hogy  a  munkások  méltányos  követeléseit  a  humanizmus  valód 
és  jól  megértett  követelményei  szerint  kielégítsük,  hogy  a  mun- 
kásoknak átlagosan  ma  is  kedvező  helyzetét  folyvást  javítsuk  s 
minden  méltányos,  jogos  igényt  kielégítsünk,  s  ezzel  nálunk 
elejét  vegyük  a  szociális  forradalomnak.  De  a  külföldről  impor- 
tált téves  és  nálunk  nem  találó  jelszavak  az  ezek  nyomán  szer- 
vezett izgatások  ellenében  erős  ellenáramlatot  kell  indítani,  hogy 
a  termelő  érdekei  mellett,  a  termelő  erők  érdekeit  is  hazafiasán 
és  emberiesen  képviseljük  ugyan,  de  ez  utóbbiakat  távol  tartani 
igyekezzünk  az  álprófétáktól  és  az  önérdekből  tudatosan  izgatók 
tévtanainak  romboló  hatásától.  Az  ipar  és  a  munka  fejlődésének 
hivatott  képviselői  ép  oly  szószólói  az  önálló  iparüzőknek,  mint 
a  munkásosztálynak  s  ami  ez  utóbbi  existenciális  érdekeit  veszé- 
lyezteti, az  ellen  épp  oly  határozottsággal  kell  sorompóba  szállni, 
mint  minden  olyan  törekvés  vagy  intézkedés  ellen,  ami  az  ipar- 
nak általában  ártalmára  lehet. 

És  az  Alföld  rónáin  ott  vannak  a  mezőgazdasággal  nyáron 
át  foglalkozó  ezrei,  kik  egész  télen  henyélnek.  És  a  felföld  bér- 
cein ott  vannak  a  többi  ezrek,  kik  se  télen,  se  nyáron  elég  jutal- 
mazó munkát  nem  kaphatnak,  kiket  ínség  látogat,  vagy  a  kiván- 
dorlás ördöge  csábít  .  .  .  Ott  is,  itt  is  a  háziipar  könnyű  és 
mégis  hálás  foglalkozása  lehet  az  az  orvosság,  mely  a  szükséget 
csillapítja  s  lassan-lassan  elkergeti  a  nyomor  rémképeit.  A  házi- 
ipar, melyet  ma  játszva  tanulnak,  holnap  ügyesen  gyakorolnak  s 
melyeknek  alapján  lassan-lassan  füstölgő  gyári  kémények  kelet- 
keznek, hogy  állandóan  csoportosítsák  a  parlag  munkaerőket  az 
állandóan  nemzedékről-nemzedékre  szálló  hálás  foglalkozás  igazi 
kenyérkereseti  pálya  körül. 

Ha  tovább  tekintünk  a  jövőbe,  a  föladatok  és  problémák 
számos  fontos  részleteivel  találkozunk  még.  Ki  kell  építeni  a  ter- 
melési hálózatot  minden  irányban,  pótolni  azt,  amit  a  hazai  ter- 
melés még  nem  ölelt  föl ;  virágzó  textilipar  révén  mindennapi 
szükségleteinkről  gondoskodni,  egyéb  hiányzó  fogyasztási  cikket 
hazaivá  tenni,  szóval  arányosan  kellene  megizmosítani  és  lassan- 
lassan  tökéletessé  tenni  a  hazai  ipari  termelést. 

És  megtörni  a  közönyt,  mely  az  idegen  árút  előbbre  teszi 
a  miénknek,  megnyerni  a  kereskedést,    a    közvetítést    a   magunk 

vérének  és  húsának  táplálására,  ez  is  oly  föladat,  mely  míg  egé- 
szen beteljesedik,  sok  dolgot  fog  adni  az  ügy  lelkes  barátainak. 
És  havaiamikor  messze  be  fog  következni  az  az  idő,  mikor 
elmondhatjuk :  minden  megtörtént,  amiért  küzdöttünk,  minden  be- 
teljesedett, amit  akartunk,  még  akkor  sem  lehet  vége  munkánk- 
nak. Kutatnunk  kell  újabb  feladatok  után  s  minden  rést  és  héza- 
got betömni,  amit  az  iparfejlesztés  tágas  mezején  netalán 
észlelünk.  És  ha  ez  is  megtörtént  s  újabb  eszközöket,  újabb  irá- 
nyokat nem  tudunk  többet  felkutatni  vagy  kijelölni,  akkor  is 
megmarad  nekünk  az  ellenőrző  szerepe.  Az  ellenőrzés  nagy  sze- 
repe, melynél  fogva  végigtekintve  kezdeményezéseinken,  alkotá- 
sainkon és  sikereinken,  számba  kell  vennünk  az  egyes  intéz- 
mények és  vívmányok  fejlődését.  Az  ellenőrzés  nagy  munkája, 
mely  megállapodást  vagy  visszaesést  nem  ismer,  melynek  a  ha- 
ladás, az  arányos  kifejlődés  kerekeit  kell  előre  tolni  a  modern 
nemzetközi  verseny  széles  vágányain.  Az  iparosok  vezető  közegei 
legyenek  tehát  azok  a  mozdonyok,  melyek  a  fokozatos  ipari  ha- 
ladás vonatát  vezetik  a  cél  felé,  az  Ígéret  földjére,  melyet  száz 
és  száz  úttörő  nem  fog  meglátni,  de  amelyei  el  fogunk  érni, 
mert  el  kell  érnünk;  erre  tanítson  bennünket  a  nemzeti  öntudat 
és  erőnkbe,  tudásunkba  vetett  hazafiúi  bizodalom. 


Az  iparfejlesztés  nagy  programmjából  ragadjunk  ki  ez  alka- 
lommal csak  egy  kérdést:  A  kisipar  fejlődésének  támogatását. 

Méltán  foglalkoztatja  ez  mindazokat  az  úttörőket,  akik  a  kis- 
iparnak igaz  és  hivatott  barátai.  Látjuk  magunk  előtt  a  jó  példát, 
a  mestertanfolyamokat,  melyek  egyes  iparágakban,  például  a 
cipész-iparban,  vagy  a  fazekasságban  megismertetik  az  új  kézi- 
gépeket, vagy  az  új  mázakat,  a  díszítési  módokat,  a  legdivatosabb 
formákat.  A  reichenbergi  kereskedelmi  és  iparkamara  tavaly  egy 
önálló  iparfejlesztési  intézet  létesítését  javasolta,  melyet  már  még- 
is nyitottak.  Ebben  ki  vannak  állítva  a  legújabb  és  legpraktikusabb 
motorok,  gépek  és  szerszámok.  így  pl.  a  megnyitás  idején  ki 
volt  állítva  2  gőz-,  1  légszesz-,  3  benzin-  és  11  elektromotor 
10  fa-,  28  fémmegmunkáló,  40  ruházati  ipari,  18  könyvkötő  és 
dobozipari  gép,  1  teljes  galván-nikelező  telep,  8  szerszámgyűj- 
temény és  13  egyéb  eszköz,  melyeknek  sorozata  azonban  időről- 
időre váltakozik,  úgy,  hogy  minden  iparágra   rákerül    a    sor.  Ezt 

a  kiállítást  hetenkint  három  este  és  vasárnap  délelőtt  teljes  üzem- 
ben mutatják  be.  Előleges  bejelentés  alapján  az  iparosok  a  maguk- 
kal hozott  anyagot  kisérletképeti  a  gépek  használása  mellett  fel- 
dolgozhatják és  így  költségek  és  kockáztatás  nélkül  meggyőződ- 
hetnek valamely  gép,  vagy  eljárás  célszerűségéről. 

Az  iparfejlesztési  intézetben  évről-évre  négy  mestertanfolya- 
mot rendeznek,  amelyek  szakavatott  tanítók  elméleti  és  gyakorlati 
előadásaiból  állanak,  így  pl.  van  tanfolyam  a  cipészek  számára, 
mely  6  hétig  tart  és  az  épületasztalosok  számára,  mely  8  hétig 
tart.  Ösztöndíjak  útján  gondoskodtak  arról,  hogy  szegényebb 
mesterek  is  beiratkozhassanak.  —  A  tanfolyamok  céljaira  szolgáló 
niinta-hüvelyek  a  legújabb  taneszközökkel,  mindennemű  szerszá- 
mokkal és  gépekkel  is  fel  vannak  szerelve,  hogy  a  látogatók  nem- 
csak teljes  szakkiképzést,  hanem  a  szükséges  és  célszerű  gépek  alkal- 
mazására és  kezelésére  vonatkozó  útbaigazítást   is   nyerhessenek. 

Idővel  a  kamara  székhelyén  kívül  több  helyen,  vagyis  minden 
nagyobb  városban  is  lesznek  ilyen  u.  n.  vándortanfolyamok,  ameyek- 
nek  tartama  4—6  hét  lesz,  úgy,  hogy  a  nap  felét  előadások,  másik 
felét  pedig  az  egyes  résztvevő  mesterek  műhelyeiben  végzendő 
gyakorlati  oktatás  fogja  betölteni. 

Az  intézet  ezenkívül  nemcsak  a  kiállított  gépek  felől,  hanem 
minden  műszaki  és  egyéb  kérdésben,  mely  az  intézet  rendeltetésé- 
vel összefügg,  díjmentesen  ad  felvilágosítást.  E  tevékenysége 
leginkább  a  munkaeszközök  átengedésénél  érvényesül  és  arra 
terjed,  hogy  az  állami  vagy  kamarai  alapok  terhére  kért  gépek  és 
munkaeszközök  célszerűségére,  alkalmazásuk  terjedelmére,  hasz- 
nálhatóságukra, a  szükséges  hajtóerőre  és  beszerzési  forrásokra 
nézve  adjon  szakvéleményt. 

Kitanítják  továbbá  az  iparosokat :  hogyan  kell  a  gépeket  át- 
venni, felállítani,  üzembe  helyezni  és  kezelni. 

Később  bizony  rákerül  a  sor  a  jő  anyag  beszerzésére  is, 
amit  különben  iparosaink  a  szövetkezés  vagyis  nyersanyagbeszerző, 
közös  termelő,  hitel-  és  egyéb  szövetkezetek  révén  elérhetnek,  ha 
a  most  megindult  üdvös  mozgalmat  a  maguk  előnyére  kiaknázni 
tudják  és  akarják. 

Ez  a  kisipar  fejlesztésének  praktikus  része.  Lássuk  már  most 
a  szervezeti  és  elméleti  kérdéseket. 

Az  ipartestületi  szervezetet  nézetem  szerint  helyes  volna 
olyformán  kiegészíteni,  hogy  az  minden  városban    vagy    község- 

ben  ellátná  mindazon  teendőket,  amelyek  az  iparosokkal  szemben 
szükségesek.  A  mostani  hatáskörének  teljes  épségben  tartása 
mellett  átvenné  az  ipartestületi  megbizottak  teendőit,  vezetné  a 
gyár-  és  műhelyvizsgálatot,  intézné  és  ellenőrizné  az  iparos-ina- 
sok esti  oktatását,  a  másnemű  ipari  szakiskolákat  és  szaktan- 
folyamokat, gondoskodnék  a  segédek  továbbképző  tanfolyamáról, 
vezetné  a  betegsegélyző-pénztár  ügyeit,  vagyis  ellátná,  illetve  köz- 
vetítené azokat  a  kötelezettségeket,  melyeket  az  iparosok  és  a 
segédek  a  pénztárral  szemben  elvállaltak.  Befolyna  esetleg  a  szö- 
vetkezetek vezetésébe,  szóval  oly  központi  közege  volna  az  ipa- 
rosoknak, mely  minden  dolgukat  és  képviseletüket  ellátná  és 
erdekeinek  minden  irányban  való  képviseletét  előmozdítaná.  Ma 
az  iparosok  különböző  egyleteinél,  különböző  egyének  látják  el 
a  titkári  teendőket,  a  szellemi  vezetést,  vagyis  négy  különböző 
ember  idejének  egy-egy  negyedével  oly  be  az  ügyek  vezetésébe. 
Jövőre  egy  egész  ember  intézhetné  ezeket,  ami  az  ügyeknek 
előnyére  válnék  s  végeredményében  megtakarítás  is  volna,  mert 
egy  embert  tisztességesen  lehet  dotálni  a  négyféle  hivatal  eddig 
meglehetős  nyomorúságos  fizetéséből. 


Ezen  az  úton  a  segédeket  és  a  kismestereket  is  el  lehet  vonni 
a  káros  és  vészes  irányok  tanaitól  s  érdekbe  lehetne  vonni  a  nem 
iparosokat  is.  Mert  kívánatos  volna,  hogy  mint  pártoló  tag  belép- 
hessen a  testületbe  minden  nem  iparos,  aki  filléreivel  jótékonyan 
csak  a  célt  mozdítja  elő,  maga  azonban  nem  kér  a  jogokból. 

Az  iparosságnak  pedig  az  intelligenciával  való  állandó  érint- 
kezés előnyére  válnék  és  e  réven  talán  elérhetjük,  hogy  intelligen- 
ciánk munkás  lesz,  iparosaink  pedig  intelligensek  lesznek. 

Ez  lesz  a  magyar  ipar  és  magyar  gazdasági  érdekek  helyes 
irányban  való  kifejlődésének  egyik  főeszköze. 


Ebben  a  munkában  azonban  az  iparosnak  is  ki  kell  venni  a 
a  maga  részét  s  ott,  ahol  az  önsegélyes  törekvésekről  van  szó, 
teSbék  végre  komolyan  venni  a  dolgot. 

A  magyar  ipar  legutóbbi  harminc  éves  történetének  szá- 
mos lapján  jelent  meg  az  az  intő  és  szinte  elkoptatott  figyel- 
meztetés : 

Segíts  magadon  s  az  Isten  is  megsegít!  Ezzel  buzdítottuk 
iparosainkat  a  szövetl<ezetek  létesítésére  is! 

Megértette  e  jóakaró  intelmet  mindenki,  tovább  is  adtuk 
unos-untalan,  de  magunk  nem  okultunk  belőle.  A  szomszédot 
buzdítottuk,  de  példát  nem  adtunk.  Valami  magyaros  kényelemsze- 
retet, a  ('hej,  ráérünk  arra  még»-féle  fatalisztikus  fölfogása  hazafi- 
érzést csak  annyiban  ébresztgette  bennünk,  hogy  prédikáljunk 
másoknak,  de  a  cselekvéshez  hozzáfogni  —  húzódoztunk.  Talán 
féltünk  a  sikertelenségtől,  talán  nem  volt  elég  erős  a  bizalmunk 
a  magunk  takarékosságában  és  munkás  közreműködésében? 

Bármiként  volt  eddig  -  nem  bolygatjuk  a  múltat,  nem  oko- 
zunk senkit  a  mulasztásokért.  De  a  jövő  számára  egyengetni  kell 
a  tért  és  mindenkinek  közre  kell  működni  a  mulasztások  pót- 
lásában. 

Most  már  nincs  ok  a  bizalmatlanságra,  nem  kell  félni  a 
sikertelenségből. 

Nálunk  is  nőttön-nőnek  az  igények.  A  viselet,  az  élet  több 
és  több  áldozatot  kivan,  a  régi  egyszerűség  és  megelégedés  ki- 
halóban van.  De  nem  kell  a  pazarlás  és  az  úrhatnámság  rohanó 
divatjának  hódolni.  Támasszuk  föl  halottaiból  a  régi  erényekei, 
a  nemes  egyszerűséget^  a  takarékosságot !  Gondoljunk  öreg  nap- 
jamkra  és  az  utánunk  következő  nemzedék,  gyermekeink  és  uno- 
káink jövőjének  biztosítására.  Erre  a  legalkalmasabb  mód  az  ön- 
segély és  a  szövetkezés  előnyeinek  kiaknázása. 

A  magyar  ember  új  korszak  előtt  áll.  Nálunk  is,  mint  kül- 
földön, folyvást  nagyobb  lesz  a  tömegtermelés  versenye  s  ez  el- 
len csak  egy  védekezés  van :  a  szövetkezés  előnyeinek  kiaknázása. 

Ne  nézzük  tehát  a  kisipar  pusztulását  ölbe  tett  kezekkeL 
Teljesítse  mindenki  kötelességét  az  önsegély  terén. 

Az  ipartestületek,  iparos-körök  járjanak  elöl  jó  péidávaí. 
Csak  komoly  akarat,  férfias  erély  kell  az  önsegélyes  működés 
szervezésére  és  türelmes  vezetésére,  gondozására. 

A  magyar  iparosnak  a  köztéren  még  nagyon  sok  a  tenni- 
valója. Ne  várjuk  a  sült  galambokat,  ezek  ideje  elmúlt.  Dolgoz- 
zunk magunk  a  saját  boldogulásunk  megalapításán  .  ..     (1889.) 


41 


Az   iparegyesiilet   tevékenységének   iránya. 

(ünnepi  beszéd  az  iparegyesület  60  éves  jubileumán,  1902.; 

A  mult  század  negyvenes  éveinek  elejére  eső  politikai  és 
gazdasági  élet  hajnalhasadásán  az  iparegyesület  megalakítása  volt 
a  legnevezetesebb  momentum.  Tetterős  hazafiak,  ifjak  és  öregek  s 
ezek  között  a  későbbi  vezérek,  a  szabadság  hősei  és  mártirjai 
az  iparegyesületben  csoportosultak  és  itt  tanultak  meg  lelkesedni 
és  —  dolgozni. 

Az  ipar  érdekeinek  szeretettel  történt  fölkarolása  adott  szár- 
nyat a  messzebbmenő  vágyaknak  és  aspirációknak. 

Az  iparegyesüleí  megalakítása  volt  az  a  lángoló  csipkebokor, 
amely  körül  a  rajongók  sereglettek  és  az  ipar  megteremtése 
volt  az  a  jelszó,  melyen  a  nemzetlét  nagy  templomát  fölépíteni 
tervezték. 

És  kimondhatatlan  szeretettel  fogtak  a  gyakorlati  munkához. 
Megcsinálták  az  első  kiállításokat,  hogy  lássák-tudják :  mink  van, 
mink  nincs. 

És  mikor  a  mérleg  szembeszökően  mutatta,  hogy  a  magyar 
ipar  még  embryóban  van,  hogy  százszor  több  az,  ami  nincs,  mint  az, 
ami  van :  akkor  egyrészt  megcsinálták  a  védegyletet  annak  ápo- 
lására és  gondozására,  ami  van,  másrészt  pedig  messzemenő 
akciót  vettek  foganatba  a  nagyon  is  hiányzó  iparágak  megterem- 
tése és  fokozatos  fejlesztése  érdekében.  Ennek  az  akciónak  főfe- 
jezetei :  az  iparoktatás  alapjainak  a  lerakása,  a  kereskedelmi  tár- 
saság, a  gyáralapító  részvénytársaság,  az  iparm.űtár,  a  magyar 
tengerhajózási  társaság  megalkotása,  némi  szakirodalmi  tevé- 
kenység és  a  továbbfejlődésnek  pragmatikus  programmba  való 
összefoglalása  (keresk.  szerződések,  vámkérdés  síb.).  Mindez  szé- 
pen, biztatóan  indult  az  iparegyesület  aegise  alatt,  az  iparegye- 
sület emberei  által,  a  kellő  munkamegosztás  alapján. 

Ez  akció  eredményeiről  részletesen  beszámoltunk  már  más 
időben  és  más  helyen. 

Ma  csak  azt  kell  konstatálnunk,  hogy  teljesen  kielégítő,  sőt 
meglepő  az  a  siker,  melyet  a  negyvenes  években  az  iparmozgal- 
makkal kapcsolatban  elértünk  és  igazán  érdemnek  kell  betudni 
azt  is,  hogy  amaz  emlékezetes  kor  nagy  embereinek  figyelme  sok 
olyan  szükséges  és  fontos  dologra  is  kiterjedt,  melyeknek  elin- 
tézését az  újabb  korszak  föladatai  között  találjuk. 

Ez  újabb  korszaknak  a  kezdete  a  kiegyezés  évére  esik. 
Nagynevű  hazafiak  vették  kezükbe  az  elszakadt  fonalat  és  újból, 
legelőlrül  kezdték  az  alapvető  munkát.  Mert  az  alkotási  vágy  kez- 
detén széttekintvén  az  Ígéret  földjén,  mindent  jDarlagon  találtak. 
Hiszen  akkor  az  iparfejlesztés  csak  ideális  fogalom  volt,  melyről 
lehetett  írni,  beszélni,  de  amelyben  nem  sokat  bíztak.  Alapvető 
munkát  végzett  tehát  egyesületünk  az  új  korszak  elején,  hogy  a 
köztudatba  belevigye  az  ipar  fogalmának  népszerűsítését  és 
egyenjogósítását. 

A  legelső  feladat  ismét  az  alsófokú  iparoktatás  megterem- 
tése és  a  felsőbb  iparoktatás  alapjainak  előkészítése  volt.  Két 
évtizeden  át  a  mi  kezünkben  voltak  a  főváros  ipariskolái  s  eze- 
ket kellő  gondozás  után    adtuk  át  egészen  a  főváros  kezelésébe. 

Mi  kezdeményeztük  az  iparművészeti,  technológiai,  kereske- 
delmi és  szociális  muzeumokat,  az  országos  ipartanácsoí,  az  ipari 
szervezet  létesítését,  az  iparos  hitelügy  s  a  szövetkezeti  mozgal- 
mak rendezését,  tömörítettük  az  iparosságot,  kijelöltük  az  állami 
és  társadalmi  iparfejlesztés  főbb  irányait,  kezdeményeztük  a  kis- 
ipar részesítését  a  hadseregszállííásokban  és  megjelöltük  a  hazai 
ipar  követeléseit  a  közszállítások  rendezése  tekintetében. 

Megállapítottuk  terveit  az  első  hazai  újabbkori  kiállítások- 
nak, kezdeményeztük  új  iparágak  meghonosítását,  az  ipari  újdon- 
ságok tervszerű  ismertetését,  belenyúltunk  száz  és  ezer  detail- 
kérdésbe  s  a  legfontosabbak  közül  kiemeljük  még  a  hazai  ipari 
szakirodalom  újból  való  megállapítását  és  fejlesztését,  az  ipar- 
pártolási  mozgalmak  ébrentartását,  melynek  élesztésére  megindí- 
tottuk a  hazai  beszerzési  forrásokat ;  a  munkáskérdések  tervszerű 
fölkarolását  (segélypénztári  ügyek,  balesetbiztosítás,  munkásvé- 
delmi szakosztály)  s  végre  rendszeres  akciónkat  a  vámügyekben 
és  főleg  az  önálló  vámterület  eszméjének  állandó  és  kitartó  pro- 
pagálását. 

Kötetekre  terjednek  jelentéseink,  melyek  tevékenységünk 
részleteiről  adnak  számot  s  melyek  egyaránt  arról  tanúskodnak, 
hogy  belefogtunk  a  legfontosabb  kérdések  megoldásába  és  nem 
kicsinyeltük  a  legkisebb,  de  időszerű  részletkérdéseket  sem.  Ennek 
köszönhetjük,  hogy  a  hazai  iparosság  egyesületünket,  mint  az  ő 
fontos  érdekeinek  buzgó  és  lelkiismeretes  képviselőjét  tekinti  és 
minden  fontosabb  dolgában  hozzánk  fordul  véleményért,  tanácsért 
vagy  közbenjárásért.    Igyekeztünk  tehát  az  egész  magyar  iparos- 

ságot  e  réven  munkatársunkká  tenni  s  oda  törekedtünk,  hogy  a 
magyar  ioar  fejlődését  vállvetett  munkássággal  és  ernyedetlen  buz- 
galommal lehetőleg  megszabadítsuk  az  eléje  gördített  akadályoktól 
s  biztosítsunk  számára  minden  kieszközölhető  előnyt.  Ezzel  vél- 
tük megközelíteni  azt  a  ma  még  távoli,  de  folyvást  valószínűbb- 
nek tetsző  végső  célt,  hogy  hazánk  jövőjét  viruló,  fejlődő  és  úgy 
intenzív,  mint  extenzív  erejében  is  kiváló  magyar  ipar  által  biz- 
tosítsuk. . . 

* 

Röviden :  egyesületünk  fönnállása  első  percétől  kezdve  mai 
napig  vas  következetességgel  egyforma  szeretettel  karolta  föl  a 
kis-  és  nagyipar,  a  házi-  és  műipar  érdekeit,  tudatosan  kereste  a 
harmonikus  együttműködést  a  mezőgazdaság  és  a  kereskedelem 
érdekeit  képviselő  testületekkel  és  első  sorban  az  ipari  érdekeket 
képviselő  komoly  egyesületekkel  és  intézetekkel ;  viszont  azonban 
tartózkodás  nélkül,  őszinte  és  igazságos  volt  oly  kezdeményezé- 
sekkel szemben,  melyek  nyilvánvalóan  a  magánérdek  örve  alatt 
akartak  élősködni  a  magyar  ipar  testén. 

Olyan  volt  az  iparegyesület,  mint  a  gondos  orvos,  aki  éles, 
gyakorlott  szemmel  gyorsan  fölismer  minden  bajt,  minden  baj- 
nál megállapítja  a  diagnózist,  hogy  szakértelme  és  gyakorlati 
tapasztalatai  értékesítésével  megcsinálhassa  a  baj  recipéjét. 

A  recipét  a  magyar  ipar  bajai  ellen  a  legtöbb  esetben  mi 
írtuk  meg  s  ha  az  orvosságot  más  tényezők  készítették  és  gyak- 
ran mások  viselték  annak  költségeit,  ez  nem  von  le  semmit 
annak  a  missziónak  az  értékéből,  melyet  a  magyar  ipar  érdeké- 
ben hatvan  év  óta  becsületesen  és  lelkiismeretesen  teljesítettünk. 

Vajha  már  a  válságok  és  elemi  csapások  ideje  letünőben 
volna  s  az  összes  hivatott  ipari  és  közgazdasági  tényezőkké! 
egyetértő,  harmonikus  összműködésben  lehetne  konstatálnunk, 
hogy  sikerült  végre  biztosítanunk  a  magyar  ipar  viruló  egészsé- 
gét és  ezzel  szeretett  hazánk  boldogságát,  hatalmát  és  dicsőségét. 

A  kamarai  választások  hibái  és  tanulságai. 

Soha  ekkora,  vagy  akár  csak  megközelítő  érdeklődés  sem 
mutatkozott  a  kereskedelmi  és  iparkamara  tagjaira  való  választások 
iránt,  minta  mostani  alkalommal.  A  régebbi  ciklusokon  40—50 — 100 
ember  választotta  meg  azt  a  24-et,  aki  a  fővárosi  iparosok    ösz- 


szeségét  van  hivatva  képviselni  a  kamarában.  Mikor  boldogult 
Rátk  Károly  vette  kezébe  a  választások  vezetését,  a  választók 
száma  fölemelkedett  egy-egy  alkalommal  ezerre  is,  sőt  a  múlt 
választáskor,  1898  május  7-én  körülbelül  1800  szavazatot  adtak 
be.  Ez  volt  az  az  addig  példátlanul  izgalmas  választás,  amelyen 
RáŰi  Károlyt,  az  érdemes  úttörőt  kibuktatták  a  kamarából.  De  ez 
is  messze  elmaradt  a  mostanitól,  amelyen  több  mint  ötezer  iparos- 
szavazatot  adtak  be,  s  amelyen  az  összes  szavazatok  száma,  a 
kereskedőkével  együtt  megközelítette  a  tízezret.  Ez  a  feltűnően  és 
hirtelenül  megnövekedett  dimenziója  az  érdeklődésnek  önmagá- 
ban véve  örvendetesnek  látszik  első  pillanatra.  Mert  ki  ne  örülne 
annak,  ha  az  iparosság  egyszerre  csak  tudatára  ébred  a  maga 
közügyei  fontosságának,  s  e  közügyek  iránt  tartozó  kötelességé- 
nek? És  hogyne  örülnénk  különösen  mi,  akik  az  iparosságot  már 
régesrégen  ébresztgetjük,  biztatgatjuk,  hogy  törődjék  egy  kissé 
jobban    a  maga  dolgával? 

Csakhogy  közelebbről  megnézve  a  dolgot,  ennek  a  horri- 
bilis méretű  felbuzdulásnak  nem  színig  tiszta  érdeklődés  a  moz- 
gató oka.  Tisztára  véletlen,  hogy  ez  alkalommal  tömeges  ambíciók 
találkoztak  és  ütköztek  össze,  mert  hát  sok  az  ambíció  és  kevés 
s  kamarai  hely.  Az  ifjú  generáció,  még  pedig  ennek  is  leginkább 
az  a  része,  amely  eddig  soha  semmiféle  jelét  nem  adta  az  ipari 
közügyek  iránt  való  különösebb  érdeklődésének,  hirtelen  mohó 
étvággyal  vetette  magát  a  kamarai  tagság  után  és  a  feltörekvő 
ifjúság  szertelen  igyekezete  egyáltalán  nem  volt  finnyás  az  eszkö- 
zök megválogatásában.  így  történt,  hogy  egyrészt  olyan  elemek 
tódultak  az  urnához,  amelyeknek  idáig  eszükbe  sem  jutott,  hogy 
az  iparügyekhez  közük  lehet,  másrészt  a  választás  irányításában 
olyan  befolyások  érvényesültek,  amelyeknek  beleszólását  az  iparo- 
sok speciális  ügyeibe  nem  ismerhetjük  el  jogosultnak.  A  kerületi 
érdekek  irányító  befolyását  értjük,  amely  egyik  legszembetűnőbb 
és  legvisszásabb  jelensége  volt  ennek  a  választásnak.  Az  már 
igazán  furcsa  összezavarása  a  hatásköröknek,  hogy  még  a  kamarai 
mandátumokat  is  kerületi  törzsfőnökök  osztogatják. 

A  nagy  tömegfelvonulást  tehát  jórészt  nem  az  igazán  örven- 
detes motívumok,  hanem  bizonyos  egészen  különleges  és  több- 
nyire egészségtelen  okok  idézték  fel.  És  ez  alaposan  megrontja 
^  látszólag  lelkes  érdeklődésen  érzett  örömünket.  Ilyen  egészség- 
telen tünetnek  valljuk  egyebek  közt  azt  a  partikularizmust,  amely 

a  választáson  jelentkezett  törekvésekben  nyilvánult.  A  kerületi 
partikularizmus  mellé  sorakoztak  az  egyes  iparágak  partikuláris 
törekvései,  amelyeket  az  idézett  fel,  hogy  az  ipartestületeket  fel- 
szólították a  jelölésre.  Ez  merőben  elhibázott  lépés  volt  és 
elhibázott  felfogásban  gyökerezvén,  teljesen  tarthatatlan  tévesz- 
mékre vezetett.  Teljesen  tarthatatlan  az  a  kívánság,  amelyet  a 
választási  mozgalmak  során  hangoztattak,  hogy  minden  iparág 
képviselve  legyen  a  kamarában.  A  kamara  nem  az  egyes  iparágak 
képviselete,  nem  is  az  ipartestületek  expoziturája,  hanem  az  álta- 
lános ipari  érdekek  felkarolására  hivatott  testület,  amelyben  tehát 
azoknak  az  iparososnak  kell  helyet  foglalniok,  akik  ezeknek  az 
érdekeknek  az  átértésére  és  nyomatékos  képviseletére  a  legtöbb 
egyéni  kiválósággal,  tehetséggel,  műveltséggel,  jellemmel,  tapasz- 
talással rendelkeznek. 

Lehetetlen  is  volna  minden  szakmának  képviseletet  juttatni, 
mert  hiszen  a  kamarának  csak  huszonnégy  iparos  tagja  van,  a 
szakmák  száma  pedig,  a  legutóbbi  miniszteri  megállapítás  szerint, 
nem  kevesebb,  mint  1500.  De  nem  is  szükséges  az  a  szakszerű 
széttagolás ;  arra  való  a  szskértői  eljárás,  amelyet  a  kamara  soha- 
sem mellőz,  ha  speciális  szakismereteket  igénylő  kérdés  merül  fel. 

Az  egyéni  ambicióknak  és  a  szakmák  szerint  való  követe- 
lődzéseknek  lett  azután  a  következménye  sok  mindenféle  jelenség, 
amelynek  kár  volt  felvetődnie.  így  valósággal  visszataszító  volt 
az  a  hajsza,  amelyet  az  öregek  ellen  indított  a  mindenáron  fel- 
törekvő fiatalság.  Már  a  múlt  választáson  is  fájdalmas  volt  látni, 
hogyan  tolták  félre  Rátlt  Károlyt,  Adler  Károlyt,  Csepregliyt^ 
Kölbert^  Ledérét t ;  most  meg  már  valóságos  razzia  folyt  az 
ősz  hajszálakra.  Már  a  Thék-féle  hivatalos  listából  is  törölték 
többek  közt  tóvárosi  Fischer  Ignácot,  a  kamara  egyik  legrégibb 
és  lebuzgóbb  tagját,  továbbá  Piicher  Józsefet.  Jungfert,  Rauschot, 
Wolfner  Lajost,  aki  nemcsak  egyik  legkiválóbb  iparosa  az  ország- 
nak, hanem  e  mellett  a  kamarának  25  év  óta  egyik  legbuzgóbb 
tagja  volt,  az  öregség  jogcímén  soha  semmit  sem  mulasztott, 
hanem  ellenkezőleg,  példát  adott  a  nála  sokkal  fiatalabbaknak  is. 

Nem  akarunk  félreértetni.  Nem  vagyunk  ellensége  a  fiatalság 
érvényesülésének;  jogosnak  ismerjük  el  az  ambíciót,  a  tettvágyat, 
amely  az  ifjúi  erőknek  teret  keres  az  alkotásra.  Ámde  a  kamarai 
tagság  már  nemcsak  munkaalkalom,  hanem  kitüntetés  is,  tehát 
jutalom,  elismerése  az  érdemnek;   és  ezenfelül  olyan  kvalitásokat 


m 

is  igényel,  hogy  azzal  nem  lehet  csak  úgy  kisérletezni,  a  fiatalság 
jogán.  Egy  szóval  a  kamarában  kezdeni  nem  lehet ;  mielőtt  valaki 
odajut,  meg  kell  hogy  mutassa  az  airavalóságát. 

Azután  meg  az  öregség  egymagában,  igaz,  nem  érdem,  de 
egymagában  nem  is  bűn  talán.  Ha  régi  szolgálatokhoz,  hasznos 
munka  érdeméhez  még  elegendő  munkabírás  is  társul,  a  tisztes 
kor  csak  nem  diszkvalifikál.  És  ha  szükség  van  a  kamarában  a 
fatál  erőre,  legalább  is  olyan  mértékben  van  szükség  az  öregek 
bölcseségére,   higgadtságára,   mérsékletére   és  tapasztaltságára  is. 

Helytelen  és  beteges  irányzat  volt  a  kisiparosok  egy  részé- 
nek a  nagyiparosok  ellen  való  mértéktelen  agresszivitása  is.  Egyes 
listákból  teljesen  kihagyták  a  nagyipart.  Ilyenformán  hogyan  vár- 
hasson a  kisipar  méltányosságot  nagyiparosok  részéről  ?  Az  ipar- 
nak ez  a  belső  háborúsága  sohasem  volt  üdvös.  Legalább  is 
könnyelműség,  ha  elmérgesíti  a  gyengébbik  fél, 

A  mostani  választás  ezek  szerint  kevés  épületes  jelenséget 
hozott  felszínre.  Adja  Isten,  hogy  az  eredmény  jobb  legyen  az 
előzményeknél,  a  kamara  jobb,  mint  akik  csinálták. 


A  mostani  választás  izgalmai  azonban  komolyan  előtérbe 
helyezték  a  kamarai  választás  reformjának  kérdését. 

Nézetünk  szerint  ezzel  a  kérdéssel  érdemlegesen  és  sürgő- 
sen kell  foglalkozni,  mert  a  kamara  jövőjét,  tekintélyét  nem  lehet 
véletlen  politikai  izgatások,  vagy  a  pálinkások,  házalók,  zsibáru- 
sok  és  mosónők  tömeges  leszavaztatásával  egyoldalúan  koc- 
kára tenni. 

Mindenekelőtt  talán  föl  lehetne  emelni  a  budapesti  kamara 
beltagjainak  számát. 

Azután  leghelyesebb  volna  a  szavazást  kúriák  szerint  szer- 
vezni, úgy,  hogy  ha  például  a  budapesti  kamara  iparos  beltagjai- 
nak száma  42-ben  volna  megállapítva,  az  első  kúriát,  12  tagot 
(és  megfelelő  póttagot)  kizárólag  a  gyáriparosok  választanának  a 
maguk  sorából ;  a  második  kúriát  ugyanannyi  tagszámban  a  képe- 
sítéshez kötött  iparosok,  a  harmadik  kúriát  a  képesítéshez  nem 
kötött,  de  a  gyáripar  fogalma  alá  nem  tartozó  iparosok  (ezeknek 
talán  elég  volna  6  rendes  és  3  póttagság),  végre  az  utolsó  kúriát 
képezné  a  kormány  által  az  iparosok,  gyárosok  és  kézművesek 
sorából  kinevezendő  12  tag  és  megfelelő  számú  póttag. 


Ez  utóbbi  ellen  sok,  látszólag  jogosult  kifogás  emelhető 
s  első  sorban  az,  hogy  az  ilyen  kinevezés  megbonthatná  a 
képviseleti  rendszert.  De  ez  nem  áll.  Hisz  a  kormány  által 
kinevezendő  tagok  csak  negyedrészét  tehetnék  az  összességnek  és 
különben  is  minden  tekintetben  függetlenek  és  önállóak  lesznek- 

A  kinevezési  rendszer  azonban  az  egyetlen  garancia  az  ellen, 
hogy  a  választók  szeszélye  vagy  szenvedélye  által  kihagyott  vagy 
figyelmen  kívül  hagyott  érdemes  és  kiváló  szakemberek  (gyárosok 
és  kézművesek  egyaránt)  minden  lehetőséggel  szemben  is  helyet 
foglalhassanak  a  kamarában,  hogy  ennek  céljait  és  föladatait 
komolyan  szolgálják,  tekintélyét  pedig  szakszerű  közreműködé- 
sükkel emeljék. 

Gondolkozzunk  e  javaslatokról  és  a  reform  többi  részletei- 
ről, mert  nemsokára  aktuálisan  sorra  kerülhetnek.  (1904.) 

A  nemiparos  és  az  iparos  érdekek. 

(Szabadkai  iparosgyíiiés.) 

.  .  .  Tárgyalásainkról  naplót  vezetünk  és  ebben  minden  beszéd 
szó  szerint  lesz  megörökítve,  engedjék  meg  tehát,  hogy  a  kon- 
gresszus berekesztése  előtt  két  lebegő  vádra  némi  észrevételt 
tehessek,  nehogy  azok,  akik  csak  a  naplóban  olvassák  majd  a 
felszólalásokat,  azt  gondolják,  hogy  voltak  olyanok,  akik  gyáva- 
ságból nem  reflektáltak  bizonyos  itt  elhangzott  és  könnyen  oda- 
dobott igaztalan  állításokra. 

Nézzünk  szembe  végre  azzal  a  váddal,  hogy  egyesek  nem 
azért  foglalkoznak  iparos  érdekekkel,  hogy  az  iparosnak,  hanem 
hogv  maguknak  legyen  ebből  haszna.  Hát  megengedem,  lehet, 
hogy  ilyenek  is  vannak;  de  akikre  ezt  rá  akarták  borítani,  azok 
akárminő  más  pályára  mentek  votna,  akár  mint  bírák,  ügyvédek, 
vagy  orvosok,  saját  személyükre  nézve  bizonyára  sokkal  többet 
tudtak  volna  elérni  akkora  munkássággal,  amennyit  30 — 40  év 
alatt  az  iparos  közügy  terén  kifejtve  elértek.  Azok  között,  kik  a 
magyar  iparnak  szentelték  életüket,  nem  ismerek  gazdag  embert, 
sőt  nem  ismerek  még  olyant  sem,  —  magamat  is  beleszámítva  — 
aki  csak  nyugdíjat  is  élvezne.  Ha  ilyen  vádat  valaki  az  ország 
színe  előtt  világgá  bocsájt,  akkor  talán  szabad  ezt  kellő  értékére 
redukálva  megerőtleníteni  és  szabad  az  ellenkező  oldalra  is  rám.u- 
tatni,  hogy  ezek  a  férfiak  tevékenységükkel  esetről-esetre  és  álta- 

Iában  is  százezreket  és  milliókat  hajtottak  haszon  gyanánt  az 
ország  egyes  iparosainak,  de  az  iparosok  összeségének  is. 

Egy  másik  dologról  a  budapesti  esztergályos  ipartestület 
alelnöke  szólt,  amely  testületnek  én  iparhatósági  biztosa  vagyok. 
Azt  mondta,  hogy  aki  nem  tanulta  a  mesterséget,  az  nem  értheti 
alaposan  az  iparügyeket,  tehát  attól  semmi  jót  nem  várhatunk. 
Hát  annyi  bizonyos,  hogy  aki  a  czipész  vagy  esztergályos  mes- 
terséget tanulta,  az  mindenesetre  jobban  tudja  annak  csinját- 
binjáí;  de  ha  túlszigorúan  akarunk  disztingválni,  akkor  azt  is 
konstatálnunk  kell,  hogy  az  esztergályos  nem  szólhat  a  czukrász-, 
vagy  csizmadiaiparos  dolgába,  mert  ezeknek  egészen  más  a  for- 
télya, mint  az  ő  mesterségének.  Hanem  én  ezt  az  igaztalan  és 
rideg  álláspontot  nem  fogadom  el,  mert  a  multak  bizonyítják, 
hogy  egy  Széchenyi  vagy  Kossuth,  egy  Szabóky  vagy  Mudrony, 
egy  Zichy,  egy  Baross,  egy  Szterényi,  akik  életüket  szentelték  a 
közgazdasági  és  főleg  az  ipari  érdekek  előbbrevitelének,  akik  igen 
érdemes  politikai  és  társadalmi  működést  fejtettek  ki,  hogy  az 
elnyomott  néposztályok  érdekeit  megvédjék  és  minden  irányban 
képviseljék,  egész  tanulmányt  szenteltek  arra,  hogy  az  egyes  ipar- 
ágak fortélyait  tanulják,  nemcsak  ebben  az  országban,  hanem  a 
külföldön  is,  és  senki  sem  mondhatja  róluk,  hogy  nem  szolgálták 
önzetlenül  és  eredményesen  a  magyar  iparfejlesztés  nagy  érde- 
keit! Lehet,  hogy  a  tanult  esztergályos  jobb  pipaszárat  tud  csi- 
nálni, mint  Szterényi,  de  nem  hiszem,  hogy  volna  olyan  eszter- 
gályos, aki  az  ipari  érdekeket  jobban  értené  és  képviselné,  mint 
Szterényi  József,  aki  nem  tanult  iparos. 

Hát  ne  dobjunk,  uraim,  a  levegőbe  olyan  obskúrus  vádakat, 
amelyekért  nem  lehet  helytállni.  Nem  azért  vagyunk  itt,  hogy 
osztálygyűlölséget  szítsunk,  hanem  hogy  minden  hivatott  ténye- 
zőnek a  közreműködését  a  magyar  ipar  javára  lehetőleg  megsze- 
rezzük és  kihasználjuk.  És  ha  vannak,  akik  nem  iparosok,  adjunk 
hálát  az  istennek,  hogy  azok  is  fáradtságot  és  gyakran  áldoza- 
tokat nem  sajnálva,  szintén  megteszik  kötelességüket  olyan  idő- 
ben, amikor  rájuk  nagy  szükség  van. 

Ne  riasszuk  el  őket  tőlünk  és  ne  adjunk  hitelt  az  ilyen 
oktalan  frázisnak,  mert  ennek  a  konzekvenciája  az  volna,  hogy 
az  iparos  nem  lehet  törvényhozó,  mert  ehhez  csak  a  jogászmes- 
terség révén  érthetünk  és  ha  ily  képtelen  megkülönböztetést  ten- 
nénk, megszűnnék  az  összekötő  kapocs  a  társadalom  és  az  ipa- 

ross^  között.  Pedig  ezek  az  így  megvádolt  nemiparosok,  akik  a 
hazai  iparért  dolgoztak  és  fáradtak,  egyúttal  összekapcsolói  vol- 
tak az  iparosságnak  a  társadalom  összes  fontos  tényezőivel  és  e 
téren  is  szép  eredményt  értek  el,  amiből  kizárólag  a  magyar  ipa- 
rosságnak volt  közvetlen  és  közvetett  haszna. 

Végül  egy  személyes  dologban  pár  szót.  Mikor  néhányan 
30  évvel  ezelőtt  elindultunk  ezen  a  rögös  pályán,  akkor  kinevet- 
tek bennünket.  Elismeréssel,  hálával  ugyan  ritkán  találkoztam,  de 
támadással,  burkolt  és  nem  burkolt  irigységgel  és  nem  ritkán 
rágalommal  is  kellett  megküzdenem.  De  mindez  nem  tántorított 
el  kitűzött  célomtól,  a  magyar  ipar  érdekeinek  lelkes  szolgála- 
tától. Az  én  törekvésem  ideális  volt  mindig  és  az  lesz  a  jövőben 
is.  És  hogy  helyesen  tettem,  hogy  aprehenzió  és  megtántorodás 
nélkül  tovább  dolgoztam,  mutatja  az  az  egyetlen  adat,  hogy  míg 
30  évvel  ezelőtt  ketten-hárman  indultunk  el  a  magyar  iparért 
küzdő  pionirek  gyanánt,  addig  ma  már  --  hála  istennek  —  majd- 
nem légióvá  növekedett  azok  száma,  kik  bár  nem  iparosok,  a 
magyar  ipar  boldogításáért,  jövőjének  biztosításáért  sikerrel  dol- 
goznak és  fáradoznak. 

Ez  hozta  ide  a  képviselő  urakat  is,  kik  bár  szintén  nem 
iparosok,  de  a  hazai  ipar  érdekeit  kötelességüknek  tartják  támo- 
gatni és  minden  irányban  előmozdítani.  (1905.) 

Dekadens  izlés. 

(Székfoglaló  a  Dugonics-társaságban.) 

Egy  sajátságos  érzéki  mámornak  kellemetlenül  összekava- 
rodó felhői  tornyosulnak  fölöttünk.  Ez  a  mámor  nem  az  édes, 
zsongító  pezsgőtől  ered,  nem  rózsaszínű  felhők  úszkálnak  az 
égen.  Valami  bódító,  idegrontó  italtól  származhatott  ez  a  szá- 
zadvégi és  századeleji  mámor,  mely  elhomályosítja  a  szemhatárt, 
eltompítja  az  érzékeket,  exaltálja  az  idegeket  és  érzékeny  csorbát 
ejt  az  ember  egyik  legdrágább  kincsén,  az  Ízlésen. 

A  villám  szárnyain  rohanó  divat,  az  exotikus  operett-kor- 
szak tévelygései  sűrű  párával  telítették  a  levegőt,  melynek  bódító 
hatása  alatt  az  irodalom,  a  művészet,  a  zene,  az  esztétika  és  a 
társadalmi  rend,  mintha  néhanapján  a  fejetetejére  akarna  állani. 

És  azok  a  felhők,  melyek  azt  a  levegőt  járják,  mintha  fosz- 
lányaikban egymással  összeütközve,    dörögve,    villámokat    ejtve. 

viharokat  szórva  szanaszét,  megtévesztenék  az  emberek  józan 
eszét,  elfogadhatóvá  tennék  az  eget,  mely  a  festészetben  uralkodó 
mai  divat  szerint  zöld,  a  mezőt,  mely  vörös,  az  erdőt,  mely  kék, 
a  virágot,  mely  lila  s  az  embert,  a  ki  sárga. 

A  természetes  szinek  mintha  kihaltak  volna.  Mert  kihalófél- 
ben van  maga  a  természetesség. 

Az  ízlés  hanyatlásával  eltompulnak  és  eldurvulnak  az  erköl- 
csök s  a  szép,  a  nemes,  a  jó  a  ma  már  jobbadán  csak  a  lom- 
tár régi,  rovancsolás  alá  nem  kerülő  rejtekeiben,  mint  penész- 
hirágok  mernek  jelentkezni,  hisz  a  klasszikus  ősök  nem  ebbe  a 
korba  s  nem  a  mai  nemzedéknek  valók. 

Szerencsére  itt  vannak  a  régi  klasszikusok,  a  műtörténet, 
az  antik  formák,  a  civilizációnak  ezidőszerint  majdnem  jégbe 
hűtött  kincsei,  melyek  fölött  az  új  irány  nagy  zajjal,  modern  rek- 
lámmal végigvonulhat  ugyan,  örök  életre  hivatott  becsüket  azon- 
ban még  ideig-óráig  sem  képes  megcsorbítani. 

A  szecesszió  üli  orgiáit  mindenütt  és  mindenben.  Ha  valaki 
például  száz  év  előtt  azt  merte  volna  mondani,  hogy  lesz  egy 
testület,  a  nép  kiválasztottal nak,  tehát  a  művelt  és  képzett  férfiak 
testülete,  ahol  a  legképtelenebb  tumultusok  fordulhatnak  elő, 
ahol  fütyülnek,  sípolnak,  ordítanak,  mint  a  farsangvégi  bohóc- 
estétyeken,  azt  kinevetik  vala  s  képtelenségnek  deklarálták  volna 
a  parlamentnek  ilyen  mérvű  dekadenciáját.  Pedig  ez  a  példa  ott 
fönt,  nagyon  ragadós.  A  tömegre  nem  téveszti  el  hatását  az  a 
szabadosság,  mely  a  beszédekben  és  támadásokban  megnyilatko- 
zik és  mély  megdöbbenéssel  tapasztalom,  hogy  immár  a  városi 
és  községi  testületekben,  egyletekben  és  más  gyülekezetekben 
utánozzák  ezt  a  soi  disant  «parlamentáris  modort.x  Hiszen  a 
közönség  Ízlésének  vélnek  megfelelni  a  lapok,  amikor  már  nem 
az  okos  vagy  oktalan  beszédeket  közlik,  hanem  az  erős  közbe- 
szólások gondos  följegyzésére  helyezik  a  fősúlyt.  És  ha  valaki  a 
«hazaáruló»,  ohazug)>,  i'bitang»,  ftgazembero,  «nem  tetszik  a  pofája» 
és  több  efféle  kedves,  gyakran  nem  is  reprodukálható  kifejezéseket 
röpít  a  szónok  felé,  az  országgyűlési  rovat  vezetője  kötelességének 
tartja,  hogy  ezeket  a  tudósítás  bevezető  részében  külön  is  össze- 
fűzze és  a  tudósításban  ismételten  közölje,  nehogy  a  közönség 
figyelme  e  drága  gyöngyszemekről  valahogyan  elterelődjék. 

És  aki  figyeli  a  társadalmi  életet,  látja,  hogy  gyűléseken, 
összejöveteleken  egészen  lényegtelen,  ismeretlen  alakok  fölkelnek 

és  minden  ok  nélkül  a  gyanúsítás,  a  kicsinylés,  a  ieszólás  pisz- 
kos fegyvereit  kezdik  kenegetni  a  közélet  kipróbált  és  érdemek- 
ben gazdag  férfiainak  habitusához. 

Megszólítottam  ily  gyűlés  után  az  egyik  kirohanót:  Mi 
oka  volt  az  oktalan  támadásra  ? 

Semmi!  De  a  képviselőink  is  így  teszik  s  még  ha  nincs 
is  igazuk,  híres  emberek  lesznek,  mert  az  újság  meg  a  publi- 
kum is  csak  kénytelen  velük  foglalkozni.  Meglássa  az  úr,  holnap 
az  én  nevem  is  benne  lesz  a  lapokban. 

Persze,  hogy  igaza  volt.  Ha  okos  dolgot  mondott  volna,  a 
lapok  jó  része  bizonyára  agyonhallgatta  volna. 

De  más  hatása  is  van  az  erőszakosság,  a  durvaság,  rövi- 
den az  ököljog  e  természelellenes  fölélesztésének.  A  parlament, 
a  társadalom  nem  arra  fog  össze,  hogy  az  igazság  fegyverével 
legyőzze  az  újból  dekretált  ököljogot,  mert  az  obstrukciót  egyéb- 
nek nem  tekinthetem,  hanem  paktumokkal  igyekszik  a  teli  torkok 
orgiáját  elfojtani.  A  parlamentet  nem  is  sajnálom,  mert  az  maga 
alatt  vágja  az  élet  fáját. 

De  sajnálom  a  társadalmat,  mely  ugyancsak  siet  utánozni 
ebben  is  a  parlament  példáját. 

Avagy  nem  látták  önök,  hogy  X  bank  vagy  szövetkezet 
nemrég  beválasztotta  Z-t  vagy  X-t  a  felügyelő-bizottságba  vagy 
az  igazgatóságba,  pedig  ezek  két  év  előtt  és  tavaly  még  kígyót- 
békát kiáltottak  az  intézetre.  Miért  választották  be  őket?  Mert 
kellemetlen  volt  a  kiabálásuk ! 

És  ezzel  talán  rendben  lesz  a  dolog?  Dehogy.  Az  idén 
mások  fognak  kiabálni  és  —  ha  másként  nem  lehet  a  szájukat 
betömni,  a  jövő  évben  őket  fogják  beválasztani  az  igazgatóságba, 
felügyelő-bizottságba,  sőt  talán  az  elnökségbe. 

Mert  a  kiabálás,  a  mindenáron  való  kellemetlenkedés  kor- 
szakát éljük. 

Nemcsak  a  színek  rikoltoznak,  hanem  az  emberek  is  és 
hiába,  csak  következetesen  kell  tudni  ordítani  és  a  stréberségnek 
e  dekadens  fajtája  előtt  meg  fog  nyílni  —  talán  még  a  meny- 
ország kapuja  is,  —  ha  nem  is  a  menyben,  de  legalább  is  itt 
lenn  a  földön. 

A  divat  is  modern  szárnyakat  öltött.  A  szövetek  színe  ma 
már  meghatározhatatlan,  az  ornamentika  a  finom  selyem  szöve- 
teken réveteg,  ingadozó.  A  falevelek  is    kinyújtózkodnak,  a  rózsa- 


szirmok  elálmosodnak,  viráglevelek  eltikkadnak,  az  egyenes  vona- 
lak meggörbülnek,  a  görbék  kiegyenesednek. 

Valami  erőszakolt  és  durcás  léhaság  van  ebben  az  orna- 
mentikában, amelyet  néhányan  zseniálisnak  hisznek ;  pedig  csak 
extravagáns  és  ultramerész.  De  hát  ma  ez  is  imponál. 

Ezért  van  a  viseletben  annyi  sok  furcsaság,  mint  talán  még 
soha.  Arról  nem  is  beszélek,  hogy  a  férfiak  is  egy-egy  öltözet- 
ben maholnap  annyi  színt  mutatnak,  ahány  a  ruhadarab  rajtuk. 
A  sárga  cipő  honfoglalás  óta  a  színek  csak  úgy  szépek,  ha  a 
harmónia  árja  ellen  törekednek.  A  gallért  ugyan  még  nem  viselik 
a  kezükön,  de  sokan  már  a  manchetát  tekerik  a  nyakuk  köré  és 
úgy  is  néznek  ki,  mintha  fejüket  valami  stilizálatlan  vászon- 
darabra akasztották  volna.  Ez  pedig  arra  jó,  hogy  az  illető  úr 
modorában,  mozdulataiban  szegletes  és  kimért  legyen ...  Ha 
mindezt  csak  érintem  is,  nem  lehet  szemet  hunyni  olyan  problé- 
mák előtt,  melyek  például  más  külsőségekben  jelentkeznek.  A 
hölgyek  froufrou  helyett  tincset  kezdenek  viselni;  a  férfiak  azt 
hiszik,  hogy  nagyon  szépek  vagy  legalább  is  érdekesek,  ha 
bajuszuk  végét  meszelőfarkakba  szedik  szét,  de  azzal  a  félre- 
ismerhetlen  tendenciával,  hogy  ezek  a  bajuszvégek  lehetőleg  a 
tulajdonos  orrlikai  felé  gravitáljanak.  Az  is  modern,  hogy  akinek 
kevés  a  haja,  nagy  gonddal  fésülködik,  akinek  pedig  dúsak  a 
fürtéi,  az  egyáltalán  nem  fésülködik.  Láttam  már  szakállviseletet, 
mely  szabályos  háromszögben  végződik,  láttam  szívalakú  és 
négyszögletes  szakállt,  láttam  a  hölgyek  frizuráját  egyszerre  két 
színben ;  s  paradicsomszínű  frizurák  fölött  ma  már  az  a  hajvi- 
selet arat  diadalt,  mely  egyszerre  mutatja  a  barna  és  a  szőke 
hajzatnak  egy  és  ugyanazon  hölgyfejen  harmónia  nélkül  való 
egybeolvadását. 

Azelőtt  voltak  intézetek  a  szív  és  lélek  képzésére.  A  század- 
végi vállalatok  a  pedikült  és  a  manikült  vonják  specialitásaik 
körébe.  Hiszen  Parisban  a  hölgyek  körmeiken  már  gyémánto- 
kat, cipőjük  sarkán  pedig  ékszereket  viselnek.  Tehát  a  körömápolás 
majdnem  olyan  fontos,  mint  az  arcnak  és  a  testnek  az  emailli- 
rozása.  így  tán  szép  lassan  eljutunk  majd  odáig,  hogy  ha  eddig 
olyik  asszonynak  a  haja,  szemöldöke,  foga,  szíve  és  a  zúzája  volt 
hamis,  jövőre  hamis  lesz  rajta  a  bőr,  a  hús,  a  vér  stb. 

Azelőtt  divat  volt  a  hölgyeknél  az  angol  esernyő-stilus. 
Mindenki  sovány  akart  lenni. 

Később  mégis  beíátták,  hogy  nem  árt  egy  kicsit  domborí- 
tani, természetesen  elől  is,  hátul  is. 

A  szárnyakat  a  hölgyek  nem  a  vállaikon  hordják,  hanem  a 
blouzuk  könyökhajtása  alatt,  a  honnan  az  hamarabb  ér  a  levesbe 
és  kompótba,  mint  a  merítőkanál. 

Hátha  még  a  többi  toiiette-titkok  furcsaságait  kutatnók. 
Ments  isten !  Már  így  is  messze  mentem  talán ! .  . . 

Mindezeket  az  Ízlésbeli  extravaganciákat  csak  érintem, 
de  nem  tárgyalom ;  pedig  érdemes  volna  a  divat  más  furcsasá- 
gaira is  kitérni.  Hiszen  ma  már  az  ebédeket  is  szín  szerint 
rendezik.  Vannak  vörös  ebédek,  amelyeken  a  házigazda,  a  házi- 
asszony, a  szobadíszítés,  a  világítás,  az  abrosz,  az  aszíaikészlet 
mind  vörös,  az  ételek  és  italok  szintén ;  paradicsom,  gránátalma, 
egri  bikavér,  Crémant  rosé,  Curacaó  tripi  sec,  Cordial  médcCj 
stb.,  stb. 

De  másutt  zöld  színben  is  tudják  az  ebédeket  szervezni, 
hiszen  a  zöld  házigazda  még  több,  mint  a  vörös,  zöld  étel,  zöld 
ital  és  zöld  vendég  van,  amennyi  tetszik.  A  légszesz  és  a  vil- 
lám fényét  is  lehet  zöldre  tompítani,  hisz  ez  a  hasonlóképen 
zöldre  lapított  ízlésnek  végtére  mindegy  .  . . 

A  divat  kihat  az  irodalomra  is.  De  ebben  —  és  ez  dicsé- 
retére válik  a  sajtónak  és  irodalomnak  egyaránt  —  kevés  kárt 
tudott  tenni.  Mert  Prévost,  d'Annunzio,  Bourget,  Maupassant, 
Sudermann  csak  divatosabbak  a  többinél ;  a  realisztikus  vonásokat, 
alkotásokat  és  darabokat  megköveteli  a  kor  úgynevezett  józansága. 
A  tekeiwsbékákj  a  Loiite-ok,  az  Aphrodité,  Pierre  Loiiys,  a  kicsiny 
cochonnériák  és  más  francia  laszcivitások  kissé  háttérbe  szorít- 
tották  ugyan  a  kidolgozás,  a  leírások  szépségeit,  a  szellem  szik- 
rázó erejét  és  a  tömegnek  néha  a  kénköves  dolgok  jobban  tet- 
szenek, mint  a  virágillat.  De  az  irodalmat  egészben  és  nagyban 
mégis  benső  értéke  szerint  itéli  meg  a  közönség.  Legfeljebb  a 
könyvek  külső  díszének  emelése  körül  látunk  alig  alig  sejtett 
nagy  emelkedést.  Ami  azért  nagyon  örvendetes,  mert  a  közönség 
e  réven  nemcsak  a  művészetet  kedveli  meg,  lianem  az  irodalom 
megbecsülését  is  bizonyítja. 

Az  úgynevezett  szimbolista  irodalom  az  egyedüli  Ízlésbeli 
tévedés  az  irodalom  terén,  de  hiszen  azt  sehol  sem  veszik  ko- 
molyan. S  ha  itt-ott  fölüti  fejét  egy-egy  kísérlettel,  a  sajtó  elég 
komolyan  végez  vele. 

Az  ilyen  aberrációkra  mondja  a  poéta: 

Ahol  a  költő  a  végtelenbe  vész, 
Könyvét  tanácslom,  tedd  le  hirtelen, 
Mit  meg  nem  ért  a  józan  emberész. 
Hiányzik  abban  egy :  az  értelem. 

Hogy  mennyire  illik  a  költőnek  ez  a  bölcs  intelme  a  fesít- 
szét  mai  irányára,  azt  léjDten  nyomon  tapasztaljuk. 

A  szecesszió  fogalmát  egy  fiatal,  erőtől  duzzadó  esztétikus 
a  következőkben  ismertette : 

« Végkövetkezménye  a  szecesszionista  festészetnek  az  értelmj 
tartalom  száműzése  volna.  Olyan  szemek  azonban  ma  még  nem  ra- 
gyognak, melyek  csupán  színfoltokból  álló  képeket  élvezni  tudná- 
nak. Pedig  a  cél  ez,  persze  még  végtelenben  fekvő.  Az  e  felé  való 
érdeklődés  teszi  elmosódottá  a  képek  kontúrjait,  százárnyalatúvá 
a  színezést,  homályba  burkolttá  az  egész  képet.  Mert  a  vonal, 
mely  nem  egyéb  két  különböző  színezésű,  vagy  árnyalású  terület 
érintkezésénél,  mint  preciz  megkülönböztetés  par  excellence  elme- 
munka. Folyjon  egybe  a  színek  özöne,  a  szinfóniák  hangáradata, 
ez  az  elv.  Az  árnyalatdüh  szintén  lázadás  az  értelem  zsarnoksága 
ellen.  A  természet  milliárdnyi  megnyilatkozásai  az  átlagember 
agyába  typusokká  tömörülve  hatolnak  be.  Minden  fogalom  már 
typus,  mely  számtalan  egyéni  jelenség  magába  zárója.  Természe- 
tesen a  közönséges  agy  már  hozzá  van  szokva  ehhez  a  typus- 
gyártó  munkához,  úgy  hogy  a  legsajátszerűbb  jelenségeket  i 
régi,  már  ismerős  formákra  vezeti  vissza.  A  színek  töménteleri- 
ségéből  is  csak  néhány  typust  tart  nyilván  s  így  a  sajátszerűbb 
árnyalatok,  mire  az  ő  agyába  kerülnek,  közönséges  szivárvány- 
elemekké hamisíttatnak.n 

A  szecesszionizmus  sohase  fog  a  szürkeségből  előléprjj. 
Hiába  is  próbálkoznék.  A  homályba  burkolt,  köddé  foszló  alakok- 
valami  ábrándos  álomszerű  melankoliába  ringatnak,  melyben  föl- 
olvad  a  gondolkodásból  való  nagy  meggyógyulás  sóvársága.  De 
nem  közeledés  ez  a  gyógyulás  felé,  csak  pihenés.  A  formák,  a 
fogalmak,  a  preciz  részletezés  megviselte  szem  felüdül  a  kevés 
értelmi  munkát  kivánó  szemléletben.  Éji  árnyak,  testetlen  foszlá- 
nyok imbolygása  valamivel  több  a  semminél,  ez  a  szecesszionáli? 
piktúra.  Leszerelés,  alkonyra  hajlás,  munkaszünet,  pihenés,  semmi 
beosztás,  fátyolborítás,  az  elme  dolce  farniente-je,  ez  a  szecesszió. 
Tehát  minden  varázsa,  erénye  negativ.  Sikerének    titka,   hogy   az 

értelmi  tűzijátéktól  megcsömörlött  agyat  udvariasan  békében 
hagyja.  Tehát  ez  is  negatív.  De  pozitiv  a  szellemében  munkál- 
kodó művészi  erély,  a  lelkesedés,  mely  miután  megedződött  a 
lehetetlennel  való  küzdelemben,  annál  önérzetesebben  és  bizto- 
sabban munkálkodhatik  az  eszmék  birodalmában  . .  . 

Az  én  közönséges  agyam  bizonyos  félelemmel  hódol  ennek 
a  magyarázatnak,  melynek  hatása  alatt  elismerem,  hogy  a  sze- 
cesszionisták  festményei  között  sok  az  érdekes  és  a  becses,  ki- 
vált a  külföldi  piktorok  műveiben.  A  Bécsben  évről-évre  ismét- 
lődő szecesszionista  kiállításokon  fölötte  érdekes  és  még  fölöt- 
tébb érthetetlen  alkotások  kelthették  föl  figyelmünket.  A  mi  mű- 
tárlatunkon  is  előtérbe  lépett  az  « alkony-)  s  megmutatta,  hogy  a 
régi  iskolától  eltérve  is  lehet  maradandó  becsű  művet  alkotni. 

De  amit  általában  a  szecesszió  fogalma  alatt  a  közönségnek 
be  akarnak  adni,  az  túlnyomó  részben  visszaélés  a  festői  ecsettel. 
Amiben  se  színérzék,  se  forma,  se  összhang,  azt  mind  a  mo- 
dern irányzat  termékének  nevezik.  Nem  is  vizió,  mint  a  föntidé- 
zett esztétikus  mondja  mert  hiszen  víziót  is  szépen  lehet  fes- 
teni, —  hanem  kezdetlegesség  a  szó  szoros  értelmében.  Ha 
gimnazista  korunkban  olyan  képet  fösíöttünk  volna,  mint  ami- 
lyeneket egy-egy  honi  szecesszionista  tárlaton  látunk,  nemcsak 
megbuktattak  volna  bennünket,  hanem  meg  is  korholtak  volna 
érte,  sőt  bizonyosan  azt  a  tanácsot  adták  volna  becses  szülőink- 
nek, hogy  adják  t.  ez.  fiukat  inkább  csizmadiának,  mert  a  festészet 
elemeivel  nem  lesznek  tisztában  soha. 

Nem  emh'tek  neveket.  Nincs  érzékenyebb  ember,  mint  a  mű- 
vész. Azért  egyes  képekkel  és  egyes  művészekkel  tudatosan  nem 
foglalkozom.  Csak  általánosságban  óva  intem  a  közönséget:  ne 
öljön  fel  oly  kísérleteknek,  melyekről  a  professzionátus  kritikusok 
és  talán  egyes  felfujt  szaktekintélyek  is  azt  állítják,  hogy  szép  és 
derék  alkotások. 

Csak  amt  tiszta  a  szemednek,  ami  nemes  ízlésednek,  he- 
lyes szépérzékeddel  nem  ellenkezik,  csak  azt  fogadd  el  jónak, 
szépnek  s  nem  azt,  ami  vizió,  vagy  a  szimbolizmus  csöndes,  vagy 
zajos  tévelygése. 

Volt  egy  őrült  feslő,  Wirtz  a  neve.  Bizarr  témákat  dolgo- 
zott föl.  «Az  utolsó  ágyú»,  «Eg}'  lefejezett  vizió»,  cAz  élve  elte- 
metett fölfeszíti  a  koporsóját))  —  ezek  a  nevezetesebb  munkái. 
Borzalom  futja  át  az  embert,  ha  e    képeket   nézi.     De    műbecsű 

tagadhatatlan  és  Brüsszel  városa  külön  muzeumot  szentelt  e  re- 
mekműveknek. Ha  a  festmény  tárgyában  van  őrület,  a  festmény 
maga  azonban  művészi,  azt  meg  lehet  bocsájtani,  de  ha  a  túf- 
csigázottság  a  forma,  a  kivitel,  a  színek,  szóval  az  izlés  eltorzítá- 
sában  jelentkezik,  vagyis  ha  a  kivitelben  van  őrület,  —  ezzd 
nem  mindenki  tud  egyhamar  megbékülni  .  . . 

A  bizarrságnak  ez  a  sajátos  térhódítása  átment  az  ipar- 
művészedbe is.  A  műipari  tárlatoknak  legdivatosabb  neve  ma  már 
« modern  mű  vészét ». 

Mi  a  «modern  művészet»?  Illetékes  és  nem  illetékes  kom- 
mentátorok azt  magyarázzák,  hogy  a  mai  c modern »  művészet 
nem  éri  be  többé  a  régi  stylus-fajokkal,  sőt  óvakodik  ezeket  má- 
solni. Új,  eredeti  a  természetből  vett  motívumok  kellenek,  hogy 
a  mai  érzéki  világ  inyét  meg  tudják  csiklandozni.  Műnyelven  ezt 
is  ((dekadens »  iránynak  nevezik.  Ez  iskola  hívei  sokszor  kitekerik 
egy-egy  műtárgynak  a  nyakát,  kificamítják  a  kezét  és  a  lábát  és 
ezzel  ráfogják,  hogy  ime,  kész  a  modern  műalkotás.  Itt  is  őszintén 
kell  impressziónkat  föltárni.  Ne  csodáljunk  meg  mindent  azért,  mert 
külföldről  jön,  ne  fogadjunk  el  mindent  azért,  mert  «divat)>.  Hi- 
szen látni  fogjuk,  hogy  ez  a  dekadens  irány  a  műiparban  sok- 
szor banális,  bizarr,  sőt  otromoa. 

A  dekadens  irá.iy  a  betűknél  kezdődik.  Ha  valamely  betű 
csak  nehezen  olvasható,  ha  ki  van  ficamítva  a  lába,  a  iiyaka  és 
a  dereka,  ha  a  W  úgy  néz  ki,  mint  az  M,  ha  az  egyes  sorokban 
a  betűglédák  úgy  vannak  összeállítva,  mintha  a  szanszkrit,  héber, 
gót  és  latin  rendszertelen  vegyülékét  képeznék,  akkor  körülbelül 
tisztában  lehetünk  azzal,  hogy  «modern»  írással  van  dolgunk. 

Élénken  demonstrálta  ezt  a  legutóbbi  plakátkiállítás,  mely 
különben  a  legsikerültebb  volt  az  összes  szakbeli  tárlatok  között. 
Chéret  és  Mucha  igazán  bájos  dolgokat  produkáltak.  Habár  ez  a 
két  művész  által  képviselt  irányzatnak  hivatott  interpretátorai 
maguk  is  beismerik,  hogy  az  efajta  plakátrajzolás  nem 
egyéb,  mint  a  japáni  stílusnak  és  modornak  európai  izlés  szerint 
való  '  modern »-izálása,  habár  Muchá-ra  a  párisi  művészek  igen 
előkelő  csoportja  fogta  rá,  hogy  makaróni- stílusban  dolgozik, 
nem  lehet  tagadni,  hogy  sok  báj,  finomság,  bizonyos  üdeség  és 
frisseség  van  a  rejtelmesség  felé  hajló  rajzokban  és  a  sejtelmes 
színekben  is.  És  örvendetes,  hogy  a  szecesszionista-festöl<  által 
annyira  pazarolt  sárga-kása  és  cibere-színek,   a   violaszínű  ködös 

homály  csak  igen  decens  módon  érvényesült  az  említett  művé- 
szek e  plakátjaiban. 

A  legutóbb  elénk  állított  külföldi  modern  ipari  cikkek  közül 
rokonszenves  figyelmet  keltettek  a  Tiffany-féle  amerikai  üvegek, 
amelyeknek  utánzására  egy  hazai  művész  is  tett  nagysikerű 
kísérletet.  Ellenben  voltak  hazai  üvegek,  melyekről  egy  találó 
Ítélet  azt  mondta,  hogy  azokat  Fröbel-munka  gyanánt  lehetne 
számba  venni.  Még  furábbak  az  újkori  edények,  melyeket  alko- 
tójuk után  Bigol-féle  edénynek  neveznek. 

Ezek  láttára  már  nem  lehetett  a  mosolyt  elfojtani.  Ez  a 
művész  azt  akarja,  hogy  a  mázak  különböző  árnyalatainak  egy- 
másba olvadása  által  elért  foltok,  a  nevetséges  horpadások  és  a 
vízözön  előtti  formákban  bővelkedő  edényeit  komolyan  vegyék. 
Egy  dán  művész  vörösréz-patinához  hasonló  mázával  szeretne 
feltűnést  kelteni  s  olyan  állatfejeket  produkál  az  edények  díszí- 
téséül, melyeknek  mivoltáról  a  publikum  fülem  hallatára  vitatko- 
zott. Az  egyik  halnak,  a  másik  delfinnek,  a  harmadik  pedig  stili- 
zált sündisznónak  nézett  egy  ily  fejet.  És  mind  a  háromnak 
igaza  lehetett. 

A  szőnyegszövésben  is  modern  figurák  érvényesülnek ; 
szalmakazalfejű  hölgyek,  stilizált  és  szimbolizált  mesealakok,  suta 
jelenetek  fordulnak  elő,  amelyekben  se  szépség,  se  erő,  de  annál 
több  a  bizarrság.  Asztalokat,  székeket  a  modern  bútorokban 
eddig  talán  azért  nem  láttunk  túlságosan  ebben  az  irányban, 
mert  egyrészt  a  műasztalosok  jó  Ízlése  megakadályozta  e  ferde- 
ségek  érvényesülését,  másrészt  pedig  a  tiszta  stilű  angol  búto- 
rok oly  rohammal  nyomulnak  előtérbe,  hogy  mellettük  nem  igen 
íehetne  értelme  a  bútorbeli  bizarrságoknak. 

Azt  mondják  a  beavatottak,  hogy  az  új  irány,  mely  még 
erősen  forrongásban  van,  meg  fogja  hódítani  a  jövőt.  Lehet. 
A  történendők  fölött  —  az  időnek  ilyen  előrehaladott  stádiumá- 
ban —  nem  illik  vitatkozni. 

Az  építészetben  eddig  a  szecesszió  törekvése,  legalább 
nálunk  kudarcot  vallott.  Mert  a  legtöbb  szecessziós  ház  előtt 
ha  elmegy  az  ember,  vagy  elfordítja  a  fejét,  hogy  ne  lásson, 
vagy  ha  erre  már  nincs  ideje,  kiköp  egyet,  hogy  könnyítsen  a 
lelkiismeretén. 

A  józan  ember,  akit  e  veszedelmes  divat  sem  képes  ítéle- 
tében megtéveszteni,    mindössze  azt  követcllieti,   hogy   ennek   az 

ú]  iránynak  mindinkább  nevetséges  színben  föltünedező  kinövt- 
seit  és  torzszülötteit,  melyek  lidércként  nehezednek  az  elfogulatlan 
szemlélő  józan  Ízlésére :  Jó  eleve  és  kíméletlenül  elímnáljuk.  Mert 
különben  nemsokára  meg  lesz  a  modern  művészet  újkori  Bábel- 
tornya. 

Az  igazi  művészet  kupolája  alatt  pedig  csak  olyan  tem- 
plomban állhat  meg,  mely  a  jó  izlés  kultuszát,  a  szépet,  a  nemest, 
az  egyszerűt,  az  antik  remeket  ma  is  megbecsüli  és  fejleszteni 
törekszik. 

Nem  vagyok  professzionátus  esztétikus ;  lehet  hogy  én 
tévedek  az  én  gyarló  «közönséges  agyammal »  .  .  .  Mindenesetre 
sokan  lesznek,  akik  hitet  tesznek  rá,  hogy  az  én  ízlésem  hibás, 
mert  nem  tudok  fölemelkedni  az  ő  modern  irányuk  toronyma- 
gasságához, vagy  mint  ők  hiszik:  toronymagasságuk  modern 
irányához.  Ezért  legalább  is  hibának  fogják  felróni,  hogy  nem 
hódolok  föltétlenül  annak  az  iránynak,  melynek  főjellemvonása 
a  szemérmetlen  kendőzés,  amitől  mindig  szánalommal  fordul  el 
az  én  szerény,  de  jó  házból  való  becsületes  ízlésem,  mert  annak 
az  iránynak  ma  még  több  a  ferdesége,  mint  az  igazsága,  több  a 
kinövése,  mint  a  meggyőző  ereje. 

E  ferdeségekre,  e  kinövésekre  ráutalni  ma  még  bátorság 
kell.  Aki  e  hibában  nem  mer  velem  osztozni,  az  legyen  elnéző 
e  merész  kisérletem  iránt  —  és  dobja  rám   a   legelső  követ  .  .  . 

Az  iparos  ünnepe. 

Dramatizált  vezércikk. 

(Az    1902-iki    nagj'váradi  iparosgyú'lés   tiszteletére  rendezett  díszelőadás 

prológusa.) 

Személyek:  Közvélemény.  A  lateiner.  A  technikus.  Egy  iparos. 

Szín:  Városi  utca,  egyik  sarokház  lakatosműhelylyel  és 
lakatoscímerrel. 

Közvélemény:  Az  ipar  szava  zúgja  át  a  várost.  Iparfejlesztés, 
pártolás  az  aktuális  napi  kérdések.  Nem  újak  e  jelszavak.  Régóta 
)árják  be  az  ország  téréit.  De  legtöbbször  csak  mint  alkalmi  jel- 
szavak tettek  szolgálatot.  Program mbeszéd,  korteskedés  sűrűrt 
használta  a  frázist,  mely  sokszor  sebes  szárnyaira  kapta  az  ipar 
érdekét.  Tele  torokkal,  teli  pohárral  dicsőítik  a  wnemzet  gerincét^, 
a  kérges  tenyerű  mesterembert.  Teli  pohárt  követte  a  mámor,  de 

az  ígéretek  értéke  csakhamar  szétfoszlott.  A  tósztok  hatása  is  el- 
inosódott  rég. 

A  tettek  hajnala  még  mindig  távol  sötétlik  a  remény  kö- 
dében. 

De  ma  ismét  az  iparos  a  favorit.  Ma  ismét  tenyerén  hordja 
mindenik  és  róla  szól  mindenfelé  az  ének.  Az  ő  jólétéről  beszél 
újság,  miniszter,  parlament,  sőt  még  a  trónok  zsámolyáról  is  az 
ő  érdekét  helyezik  homloktérbe.  Istenem,  be  furcsa  a  világ. . . . 
Ha  elgondolkozom,  szemrehányással  illetem  magam,  hogy  mióta 
élek,  nem  sokat  törődtem  vele.  Mert  nagy  Magyarországon  sok 
kedvencem  volt ;  tudnék  mesélni  vitéz  katonákról,  serény  mező- 
gazdáról, politikai  sok-sok  viszályról,  mely  mindig  új  marad; 
tudnék  regélni  szabadságharcról,  vértanúkról,  vajúdó  kiegyezés- 
ről, hebehurgya  építkezésről,  agráriusról  és  merkantilistáról  s  e 
kettő  harcáról  külön.  Szóval  mindenféle  ezer-ezer  dologról.  De 
hogy  csak  egyszer  komolyan  harcba  mentünk  volna  az  iparért, 
iparosért,  erre  alig  emlékezem.  És  ime,  most  isméi  róla  beszél- 
nek, róla  álmodoznak,  jövőjével  fűzik  össze  hazánk  jövőjét,  nagy- 
ságát, boldogságát.  Mégis  csak  megnézem  már  —  gondolám  ma- 
gamban —  hogy  ki  ő,  merre  van  hazája,  mit  mivel  és  érdemes-e 
arra,  hogy  én  is  tűzbe  menjek  érte.  Most  itt  vagyok.  E  szerény 
műhely  az  ő  otthona.  Szerény,  de  biztató.  Vájjon  lakója  szint  ily 
egyszerű  ? 

Technikus  (jön) :  Adj  isten  hatalmas    nagy  uram ! 

Közvélemény:  Fogadj  isten.  Merre,  merre? 

Technikus :  Oda,  a  műhelybe  készülök. 

Közvélemény:  Mi  végre?  Mit  keres  a  kiváló  szakember  a 
kézműves  egyszerű  műhelyében? 

Lateiner  (megjelenik  a  színen  s  a  háttérben  figyel  a  pár- 
beszédre). 

Technikus :  Ó,  sokszor  járok  erre.  Az  iparos  igen  jó  embe- 
rem. Tanácsomat  sűrűn  kikéri.  Javítom  szerszámát,  tökéletesítem 
anyagát,  készítem  nagyobb  munkáinak  modern  terveit.  Az  iparos 
ma  már  nemcsak  mester,  de  művész  is  és  nem  nélkülözheti  a 
tudomány  emberét. 

Közvélemény:  És  ez  a  lakatos  megérti  a  tudomány  új  vív- 
mányait ? 

Technikus:  Ügyes  ember  az  én  mesterem.  Sokat  járt  kül- 
földön, tanult  s  hazajött  tudását,  tapasztalatait  érvényesíteni. 


60 

Közvélemény:  És  nélküled  nem  tudna  boldogulni? 

Technikus :  Mi  kiegészítjük  egymást.  A  szellem  és  az  anyag 
ölelkezése  vagyunk  mi,  egyik  a  lélek,  másik  a  hüvely.  Egyik  a 
másik  nélkül  keveset  ér.  De  remeket  alkotunk,  ha  összetesszük  a 
tudós  tudását  és  a  mester  ügyességét  meg  művészetét. 

Lateiner  (előlép.  Némi  gúnnyal) :  S  mindkettő  a  fogyasztó 
szolgálatában  áll. 

Technikus:  Üdv  és  tisztelet  a  fogyasztónak!  (Mindhárman 
kezet  fognak.)  (Szintén  némi  iróniával.)  De  zárjel  között  legyen 
mondva,  mi  nemcsak  szolgáljuk  a  fogyasztót,  hanem  neveljük 
is  az  Ízlését,  alkalmazkodunk  igényeihez,  emeljük  kényelmét  s 
keressük  kedvét,  hasznát,  hogy  ne  csak  megfizesse,  de  meg  is 
becsülje  szorgalmunkat  és  becsületes  munkánkat. 

Lateiner:  Igaz  beszéd.  S  mert  így  van,  mi  nemcsak  a  ter- 
melőt nézzük  benne,  kinek  munkájáért  pénzzel  fizetünk.  De  szá- 
molunk vele,  mint  tényezővel,  segítjük  őt  törekvéseiben,  iskolákat 
nyitunk  továbbképzésére,  buzdítjuk  a  nyers  erők  összetételére, 
szövetkezésre,  a  forgalmat  igényei  szerint  szabályozzuk  s  ahol 
szükséges,  szóval  is  küzdünk    minden  érdekeért   hol  itt,  hol  ott. 

Közvélemény :  No  de  valljuk  meg  őszintén :  e  hevülésben 
több  a  szó,  mint  a  tett ;  több  az  Ígéret,  mint  az  eredmény. 

Lateiner:  Nem  rajtunk  múlik,  hanem  a  körülmények  mos- 
tohaságán. 

Közvélemény :  S   azért  jöttél,   hogy  mindezt   vele  közöljed  ? 

Lateiner:  E  kérdést  egy  állítással  tudnám  elintézni.  A  Köz- 
vélemény olyan,  mint  a  szép  asszony.  Eljár  kacérkodni  oda,  ahol 
az  ország  szeme  pihen.  Meghódítja  magának  azt,  akit  a  hír  szár- 
nyaira vesz  s  ha  látja,  hogy  testvére,  a  hír  nem  repült  hiába,  ott 
felejti  magát  új  kegyencénél. 

Közvélemény :  Nem  érdemlem  meg  e  gúnyt.  Nem  kacérkodni 
jöttem  én  e  helyre.  Nem  a  hír  csábja  kergetett  ide.  A  hír,  az 
ipar  felkapása  csak  alkalom  voH  nekem,  hogy  régi  vágyam  végre 
teljesüljön.  Az  alkalom  jó;  örülök,  hogy  felhasználhatom. 

Lateiner:  No  lásd,  én  jobb  vagyok  a  hírednél.  Engem  nem 
a  hír,  nem  a  kacérkodás!  vágy,  nem  a  világ  kényeztető  ítélete 
hozott  az  iparos  műhelyébe.  Engem  a  szívem  vonzalma,  a  meg- 
győződés vezetett  ide.  A  rokonszenv,  a  lelkesedés,  a  szeretet 
voltak  a  világító  fáklyák,  melyek  céltudatos  utamon  előttem  jár- 
tak, mint  a   tűzoszlop   a  sivatagban  barangoló    Izrael  népe  előtt. 

Közvélemény:  Szép.  Becsülöm  az  érzést,  mely  idehozott. 
Sokat  ér  a  te  akaratod.  Neked  módodban  áll  e  szerény  hajlékban 
munkára  buzdítani  a  dolog  alatt  roskadozót,  serkenteni  a  küzdőt, 
jó  útra  vezetni  és  jó  úton  megtartani,  aki  lankadni  kezd,  a  helyett, 
hogy  előretörne.  Ami  neked  megvan,  az  nincs  meg  a  műhelyben, 
ami  az  iparosnak  van,  az  nincs  meg  nálad.  Az  iparosnak  van 
szakértelme,  van  két  erős  keze.  Neked  van  tapasztalatod  az  érte- 
lem fejlesztésére,  van  módod,  anyagi  erőd  a  kézi  erő  megjutal- 
mazására. Van  hatásköröd,  hogy  érdekéért  sorompóba  szállj. 
Az  iparos  még  gyönge,  védtelen.  Neked  van  hatalmad  őt  erős- 
bíteni,  van  eszköz  a  kezedben  őt  megvédelmezni. 

Lateiner:  Mindezt  így  gondoltam  én  is. 

Közvélemény:  Okosan,  barátom.  így  tetszel  nekem  igazán. 
Amit  te  akarsz,  az  férfias  akarat.  Tudom  méltányolni  és  meg- 
becsülni. 

Lateiner:  Méltánylat,  becsülés  szép  szó,  de  magában  olyan 
mint  a  hamis  pénz.  T.  i.  lyukas,  kong,  senki  sem   váltja  be. 

Közvélemény:  De  hát  mit  kívánsz  tőlem? 

Lateiner:  Szövetkezz  velem.  Segítsük  együtt  e  barna  fiút, 
tegyük  könnyűvé  munkáját,  fordítsuk  jobbra  sorsát,  dolgait; 
őrködjünk  nappal  szorgalma  fölött,  ha  izzadva  kezeli  a  pörölyt. 
Boldogságot  tűzhelye  mögé,  áldást  lopjunk  tervei  fölé.  Szerezzük 
meg  részére  a  jobb  kort,  melynek  végre  el  kell  jönnie.  Ha  ily 
munkában  támogatni  fogsz,  a  nemzet  áldása  lesz  velünk. 

Közvélemény:  Igaz  beszéd,  lelkes  szavak  ezek.  lm,  itt  a 
jobbom.  Hasznos  útadón  örömmel  követlek.  Adjon  az  Isten  sok 
sikert  nekünk,  hogy  valóra  váljék  nemes,  szép  tervünk. 

Lateiner:  Szóljunk  be  hát  az  iparoshoz  és  kérdjük  meg 
tőle :  elfogadja-e  szövetségünket  ? 

Technikus:  Majd  kiszólítom.  (Az  ajtóhoz   megy  és  kopog.) 

iparos   (bent):  Ki  az? 

Lateiner^  Közvélemény :  Jó  barát! 

Iparos  (kijön,  a  technikussal  kezet  fog.  A  technikushoz) : 
Vendégeket  hoztál '? 

Technikus:  Ma  vendégek,  holnap  jó  barátok:  a  Közvéle- 
mény és  a  Lateiner.  Hallgasd  bizalommal  biztató  szavuk.  (A  mű- 
helybe el.) 

Iparos:  Üdvözlet  a  kedves  vendégeknek.  Nagy  szerencse 
házam   tájékán  ily  nagy  urakat  tisztelhetni. 

Közvélemény:  Szívesen  jöttünk. 

Lateíner:  Semmi  nagy  úr,  semmi  vendég!  Ma  már  nem  az 
az  úr,  aiíinek  nagy  neve  van,  hanem  az,  aki  dolgozik  s  hazájá- 
nak hasznot  tud  hajtani.  A  (dateinero  szíves-örömest  jön  hoz- 
zád, barátom,  hogy  jobbját  nyújtsa  neked,  hogy  segítsen  téged 
munkádban,  támogasson  nemes  törekvésedben.  Te  vagy  az  úr, 
tiéd  a  pályabér,  ha  erős  akarattal,  szívós  kitartással  munkád  által 
nemesíted  magad. 

Iparos:  Szokatlan  szép  szavak  ezek,  nagy  jó  urak.  Ilyet  e 
helyen  még  nem  hallottam.  A  nagyapám  mesélt  egyszer  nagy 
dolgokról,  amiket  azóta  be'  sokszor  olvastam  el !  A  hajnal  derűje 
lengett  a  hazán,  midőn  egy  férfiú,  egy  mágnás,  ki  akadémiát, 
lánchidat  csinált,  álomból  kelté  a  magyar  nemzetet  és  a  méhrajt 
serény  munkára  ösztökélte.  Akkor  beszéltek  iparról,  iparosról, 
nemzetalkotó,  erős  osztályról.  És  jött  utána  egy  polgár,  egy  fél- 
isten, aki  a  kiadott  jelszót  felkarolta,  az  iparost  ölében  hordozá, 
teremtett  neki  iparegyletet,  védegyletet,  kiállítást,  iparmíítárt,  gyái*- 
alapító  társaságot,  buzdított  önsegélyre,  felgyürkőzve  maga  is 
dolgozott  és  szárnyat  adott  a  fogalomnak,  mely  —  fájdalom 
százezrek  előtt  még  ma  is  idegen. 

Közvélemény :  És  mi  ez  a  fogalom? 

Iparos:  A  virágzó  magyar  ipar. 

Lateiner:  A  régi  időkből  nemcsak  emlék  maradt,  hanera 
megvan  a  példa  is.  Hátha  követőkre  talál. 

Közvélemény :  A  kezdeményezők,  az  úttörők  halandók,  az 
eszme  örökkévaló.  Az  idő  elmúlik,  de  a  kezdetnek  lehet  folyta- 
tása, az  emlékeknek  pedig :  föltámadása. 

Iparos:  Biztatásnak  szép  a  biztatás,  de  a  való  messsze  jár  tőle. 

Közvélemény :  És  nem  bíznál  jobb  időkben  ? 

Iparos:  Ritka  madár,  uram,  ma  már  a  bizalom. 

Lateiner:  És  miért  volna  nálad  is  ritka? 

Iparos  :  Az  idő  meg  a  tapasztalat  elriasztotta  tőlem,  jó  uram ! 

Közvélemény :  Miért  vagy  ily  lemondó,  kesergő  hangulatban  ? 

Iparos:  Ha  nem  untatlak  vele,  elmondom  röviden. 

Közvélemény :  Halljuk  ! 

Lateiner:  Halljuk! 

Iparos:  Évek  jöttek,  évek  multak  el.  Senki  sem  nézett  az 
iparos  felé.  Még  ő  maga  is  alig  törődött  a  maga  bajával.  A  nem- 
zet bizony   elhanyagolta,    mintha    mostohája    volna    az  ipar.    Az 

aj^rárizmus  jött  divatba.  Ezért  tettek,  áldoztak  s  még  ma  is  annak 
udvarolnak.  Minket  pedig  majdnem  egészen  elfelejtettek;  sőt 
egyesek  le  is  néztek,  mert  csak  mesteremberek  vagyunk.  Ügyünk- 
kel ki  sem  törődött,  csak  akkor  vették  észre  jóakaró  szemmel, 
mikor  adót  fizetni,  vagy  voksolni  kellett.  De  különben  nem  segí- 
tett rajtunk  se  magunk,  se  más.  A  társaságban  nem  volt  méltó 
helyünk.  A  kérges  tenyér  sok  úrnak  derogált,  a  műhely  szagát 
ki  nem  állhatták. 

Ha  mégis  kacérkodni  akartak  velünk,  elővették  azt  az  ipa- 
lost,  akinek  nagyon  sok  a  kéménye  és  aki  részvényekkel  csinál 
ipart.  Ez  sokszor  udvarképes  lett,  sőt  néha  meg  is  nemesítették. 
Minket  csak  a  munka  nemesít. . , 

Lateiner:  Hát  nem  érzel  együtt  a  nagyiparossal? 

Iparos:  De  együtt  érezek.  Én  nem  ismerek  különbséget 
kis-  és  nagyipar  között,  mert  mi  is  arra  törekszünk,  hogy  nagyok 
legyünk  és  a  legtöbb  gyár  kézművestelepből  fejlődött  nagyiparrá. 
Ganz  Ábrahám,  a  híres  vasöntő  nagyon  kicsibe  kezdte,  Zsolnay 
is  apró  gölöncsér  volt  eleinte,  Schlick  Ignác,  Rock  István  stb. 
mind  kézművesből  lett  nagyiparossá. 

De  mások  tesznek  köztünk  különbséget  és  ezt  bizony  nem 
jól  teszik,  mert  a  tőke  mellett  a  munkát  és  szorgalmat  is  meg 
kell  becsülni. 

Közvélemény.  Ez  a  megkülönböztetés  kissé  szocialista  ízű. 
Talán  bizony  te  is  szocialista  vagy? 

Iparos:  Én  azt  hiszem,  hogy  a  szó  nemesebb  értelmezése 
szerint  mindnyájan  szocialisták  vagyunk,  mert  embertársaink 
javát,  boldogulását,  az  elnyomottak  fölsegítését,  az  alacsonyak 
fölemelését  akarjuk. 

Furcsán  értelmezitek  e  szót.  Lásd  én  munkásaimnak  atyja, 
barátja,  testvére  vagyok.  Ahol  lehet,  javukat  mozdítom  elő,  mert 
minél  jobb  vagyok  hozzájuk,  ha  tisztességesen  megfizetem  őket  s 
azontúl  meg  is  becsülöm  munkatársaimat,  ha  asztalomnál  kedves 
vendégeim,  a  templomban  velem  egyet  és  egyért  imádkozó  test- 
véreim :  ők  is  jobb  kedvvel,  több  szorgalommal  dolgoznak  nálam. 
Minden  munkásban  leendő  kollégámat  tisztelem,  mert  hisz  én  is 
munkás  voltam,  a  fiam  is  az  lesz.  Az  iparban  mesterré  nem  szüle- 
tik senki,  itt  tanulni,  gyakorolni  s  így  azzá  lenni  kell. 

Lám,  uraim,  hasonló  elbánást  kérek  én  is  az  államtól,  mely- 
nek viszont  én  vagyok  munkása.  Minél   jobban  bánik   velem  és 


iparostársaimmal,  annál  több  öröme  lesz  bennem  és  bennünk. 
De  ha  vérig  keserít,  a  mi  fajtánk  is  az  elégedetlen,  a  zúgolódó 
tömegek  számát  és  erejét  fogja  szaporítani. 

Közvélemény :  De  hát  te  is  mindent  az  államtól  vársz?  S  ugyan 
mit  tegyen  érted  az  állam? 

Iparos:  Nem  kérek  semmi  külön   előnyt,  se   megkülönböz- 
tetést, se  kiváltságot  más  társadalmi  osztályokkal  szemben.  Nem 
kell  nékem  se  pénz,  sem  éráris  gép,  se  szerszám,  se    semmiféle 
más  szubvenció.  Csak  azt  az  egyet  kérem,  hogy  az  állam  kedvező 
megélhetésünk  elő  jeltételeit  biztosítsa,  amihez  végre  jussunk  van- 
Lateiner:  És  miben  van  hiányod,  mi  a  főkivánságod  ? 
Iparos:  Bajos  azt  egy  szuszra  elmondani.  De  megkísértem : 
Hát  rossz  a  törvényünk,  olyan,  mint  az  ütött-kopott,  vedlett 
köpönyeg.  Húsz  éve  kérünk  helyette  újat,  hiszen  a  szegény  baka 
is  kap  új  ruhát,  ha  elnyűtte,  vagy  kinőtte  a  régit. 

Nyakunkon  a  sok  kontúr,  ki  hitelünket  rontja  a  közönség 
szemében. 

A  fegyenceket    is   kontárrá  neveli  az  állam  —  ellenünk. 
A  sok  haszontalan  vásár  nyűge,   megrontója  a   kisiparnak. 
A  közszállításban  a  nagyobbak  elnyomnak  vagy  kilicitálnak 
bennünket. 

Hitelünk  nincs  s  ha  nagynehezen  mégis  hozzájutunk,  nem 
győzzük  az  árát  megfizetni. 

Azután  sok  a  teher  rajtunk.  Adó,  pótadó,  útadó,  robot,  beteg- 
segítés, kamarai  illeték,  stempli  stb.  stb.  S  mire  megvénülünk,  ha 
nem  kedvezett  a  szerencse,  kihull  a  szerszám  a  kezünkből,  nincs 
se  nyugdíj,  se  rokkantjárulék  és  —  ha  könyörületes  társakra  nem 
akadunk  —  elpusztulunk  és  teher,  nyűg  vagyunk  a  társadalom 
testén   .  .  . 

Végre  pedig  nem  a  legkisebb  bajunk,  hogy  a  mi  fogyasztó 
közönségünk  —  tisztelet  a  kivételnek  —  nem  a  mi  szorgalmunk- 
nak adja  még  az  árát,  hanem  kiviszi  pénzét  idegen  országba, 
idegen  munkáért,  gyarapítva  más  ország  iparát,  elhagyva  minket 
s  általunk  hazánkat. 

Ügyes-bajos  dolgainkat,  igaz,  néhány  jó  emberünk  szere- 
tettel intézte,  tett  is  értünk  néha  napján  valamit.  Áldja  meg  az 
isten  nemes  munkájukat.  De  ha  kérni  kellett  az  ország  kormá- 
nyától, vagy  a  törvényhozástól,  hogy  segítsen  rajtunk,  hozzon 
áldozatot :  a  legtöbb  esetben  süket  füleknek  beszéltek. 

A  gazdasági  önállásérí  imára  nyílt  ajkunk,  az  isten  sem 
hallgatott  meg,  aki  pedig  oly  sokszor  vigasztalta  meg  csüggedő 
lelkünket  és  oly  sokszor  emelte  föl  lankadó  bizalmunkat. 

Az  urak  se  fordultak  felénk,  pedig  sok  úri  passzióban  de 
jól  tudnak  csillogni,  ragyogni.  Hanem  a  mi  bajunk,  az  biz  nekik 
nem  fáj !  így  van  ez  jó  uraim ;  ez  az  iparosnak  szomorú  jelene. 
Lesz-e  rá  jobb  idó',  azt  az  isten   tudja. 

Közvélemény:  Sok  igaz  van  benne,  amit  itt  elmondtál.  Bár 
manapság  panasszal  van  teli  gazda,  jogász,  kereskedő  és  a  tár- 
sadalom minden  rétege,  bizonyos,  hogy  kiválóan  jogos  a  te  pana- 
szod s  látom,  hogy  sok  okod  volt  a  bizalmatlanságra.  De  borura 
derű!  Szebb  idő  lesz  még,  én  mondom  ezt  neked.  Meghallgatta 
imád  a  jó  öreg  isten,  kihez  fohászkodtál. 

iparos:  Hej,  be  ránk  is  férne! 

Közvélemény:  íme  itt  áll  előtted  egy  új  szövetséges,  aki 
törekvésedben  segít  és  támogat. 

Lateíner:  Igen,  én  vagyok  az  a  lateiner,  akiről  sokszor  hir- 
detitek, hogy  nem  értek  a  dolgotokiioz. 

Pedig  lateiner  volt:  Széchenyi.  Kossuth,  Baross,  Mudrony, 
Ráth  s  az  a  sok  más  szakember,  aki  dolgaitokat  vitte  és  viszi 
ma  is  ott  fönn  az  ország  élén  a  minisztériumban,  az  iparkama- 
rában és  sokszor  a  testületben  is.  Én  képviselem  a  jogászt,  a 
bírót,  az  ügyészt,  az  ügyvédet,  a  tanárt,  a  hivatalnokot  és  a  gaz- 
dát is,  mert  a  földbirtok  jó  része  a  mi  kezünkben  van.  És  kép- 
viselem hú  szövetségesedet,  a  kereskedőt,  ki  nem  lateiner  ugyan, 
de  megbízást  adott,  hogy  az  ő  nevében  is  üdvözöljelek.  íme, 
eljöttem,   hogy  mindnyájunk  fegyverbarátságáról  biztosítsalak. 

A  te  sorsod  iparos  barátom  nemcsak  a  te  ügyed. 

Az  iparos  osztály  emelkedésével,  jólétével  szorosan  össze- 
függ az  ország  jóléte,  a  nemzet  virágzása.  A  tapasztalat  deríté 
föl  e  kérlelhetetlen  igazságot.  A  gondatlan  életben  addig  evic- 
kéltünk, míg  létünk  hajója  zátonyra  jutott.  Ezt  kell  most  meg- 
reparálni, ha  élni  akarunk.  Kár,  hogy  előbb  nem  tudtuk  meg.  No, 
de  saját  kárán  tanul  a  magyar  és  azért  mondják,  hogy  jobb  későn, 
mint  soha.  Ez  a  «késő»  itt  van.  Akik  megtanultuk,  hogy  ben- 
ned, bennetek  kincset  bír  nemzetünk,  örömmel  jövünk  hajlékodba, 
hogy  téged  segítsünk,  bajodat  gyógyiísuk,  érted  cselekedjünk. 
Felkötjük  mi  is  a  serénység  bőrkötényét  és  dolgozunk  észszel, 
akarattal,  buzdítással.  Mig  ti  ügyesen  gyúrjátok  a  magatok  mun- 

kaját,  addig  mi  bejárunk  megyét-országot,  iiódítunk  nektek  közön- 
séget, piacot.  Odaállunk  a  kormány  elejébe,  kérünk  nektek  jó 
törvényeket,  méltányos  kedvezményt,  üdvös  intézkedést :  és  útjai- 
tokra, ha  nem  is  hintünk  rózsát,  de  róla  eltisztítjuk  a  göröngyöt, 
kigyomláljuk  róla  a  gazt,  hogy  a  hosszú,  céltalan  barangolás  után, 
melyet  a  sivatagban  véghezvittetek,  megtaláljátok  végre  az  Ígéret 
földjét. 

Közvélemény :  Én  is  kész  örömmel  követem  új  barátodat, 
hogy  segítsek  neki  ott,  ahol  lehető.  Bennem  is  barátot,  bizalmas 
jó  társat  találhatsz  mindenkor.  Most  hát  rajtad  a  sor. 

Iparos  (derülten) :  Meghatott  szavatok  .  .  . 

Közvélniény:  Megállj,  még  egy  szóra  !  Mielőtt  beszélnél,  van 
még  jussom  egy  kis  intelemre.  Jobb  ezt  elébb  tudni,  mint  később 
duzzogva  fogadni.  Hát  arra  figyelmeztetlek  iparos  barátom,  ne 
gondold  ám  azért,  hogy  mi  már  ezután  elkényeztetünk.  Nem  oda 
Buda.  Ha  már  barátaid  közé  szegődünk,  igaz  barátoknak  kell 
bizonyulnunk.  Azért  hát  légy  csak  kész,  hogy  ha  hibát  csinálsz, 
rossz  fát  tesz  a  tűzre,  hanyagságot  mutatsz,  elbizakodott  lesz, 
mi  nem  legyezgetünk  ám.  Tükör  lesz  kezünkben  s  képed 
elé  tartjuk,  bármi  hibát  tégy  is.  Mondd  hát  társaidnak,  hogy 
többet  dolgozzanak  és  kevesebbet  szórakozzanak.  Legyünk  jó 
barátok,  de  egymással  szemben  őszinték.  Mert  csak  ilyenformán 
fogunk  boldogulni  veled  és  csak  ilyenformán  fogsz  boldogulni 
velünk. 

Technikus  (kilép  a  műhelyből  s  közelebb  húzódik  a  cso- 
porthoz). 

Iparos:  Annál  sietősebb  részemről  az  alku.  Szívem  szere- 
tettel üdvözli  bennetek  jóakaróimat.  Újra  lélekzem  hát.  új  remény 
táplál.  Lépj  közelebb  uram  (a  lateinerhoz),  fogadd  el  ezt  tőlem 
(kezet  ad  neki).  Meleg  kézszorítás,  benne  van  újraéledt  bizal- 
mam, rokonszenvem.  Hozzon  rád  a  Mindenható  sok  szerencsét, 
áldást  és  nemes,  szép  terveidnek  adjon  dús  aratást. 

És  ne  higyjétek,  hogy  örömöm  önző. 

Nem  magunk,  hanem  az  utánunk  jövő  nemzedék  miatt  örü- 
lök, mert  az  Ígéret  földjére  mi  már  alig  jutunk,  de  a  ti  szövet- 
ségetek áldásos  gyümölcsét  élvezni  fogja  az  új,  a  fiatal  nemzedék, 
melyre  bizonyára  elérkezik  az  a  jobb  kor,  mely  után  buzgó  imád- 
ság epedez  százezrek  ajakán  .  .  . 

És  ez  lészen  az  iparosnak  igaz  ünnej^e ! 

Lateiner:  De  mi  azt  óhajtjuk,  hogy  ti  necsak  látnoki  szem- 
mel nézzetek  a  derültebb  jövő  távlati  képébe,  hanem  hogy  maga- 
tok is  élvezzétek  a  szövetség  hatását,  melyet  együtt  szőttünk, 
melyet  közös  erővel  naggyá  fogunk  tenni,  hogy  eredménye  legyen 
necsak  a  műhelyben,  hanem  mindenfelé,  a  munkának  és  szorga- 
lomnak szentelt  minden  oltár  előtt. 

Közvélemény:  E  szép  szövetség  megpecsételésére  fűzzünk 
testvéri  láncot.  (Egyszerű  láncot  fűznek;  elül  a  technikns,  utána 
a  Közvélemény,  az  iparos  és  a  Lateiner, j 

Lateiner:  Örökké  álljon  ez  a  testvéri  lánc  ! 

Minden  szeme   erősödjék,  legyen  acél ;  fűzzön  magához  sok 
értékes  új  szemet  s  ez  újak  a   régiekhez    simulva   tegyék   hatal- 
massá e  láncot,    a   ma  kötött  testvéri  szövetség   e  tisztes    szim 
bolumát. 

Technikus:  Köszöntelek  derék  szövetkezés  !  Fölemelő,  mikor 
a  társadalom  minden  rétege  összetart.  Ideje  is,  hogy  ne  nézzük 
az  osztálykülönbséget  s  hogy  ne  legyen  közöttünk  se  faj-,  se 
osztálygyfílölet.  Ideje,  hogy  együtt  erezzünk,  egymásért  cseleked- 
jünk, mert  ami  támogatást  ma  a  lateiner  a  társadalom  művelt 
rétegei  nevében  az  iparosnak  felajánl,  ez  csakhamar  viszonozni 
fogja.  Ideje,  hogy  az  iparosban  a  munkát  becsüljük  meg.  A  szá- 
zad, melybe  léptünk,  a  munka  százada  lesz.  Szeressük  a  munkát, 
mert  munka  nélkül  nincs  közjólét,  közvagyonosodás.  Ezek  nélkül 
pedig  nincs  önállóság,  nincs  függetlenség  sem  az  egyén,  sem  a 
haza  részére.  Munka  nélkül  nincsen  közművelődés  és  nincsen 
közerkölcs.  Közművelődés  és  közerkölcs  nélkül  pedig  nincsen 
biztosítva,  ami  minden  magyar  ember  szívének  egyik  legforróbb 
óhaja,  nincsen  biztosítva  továbbfejlődésünk  szabadelvű  irányban. 
Azért  hirdessük:  aki  akar  önállóságot  és  függetlenséget  önmagá- 
nak és  hazájának,  az  dolgozzék.  Aki  biztosítani  akarja  minden- 
korra hazájának  jövőjét,  önállóságát  és  szabadságát,  az  dolgoz- 
zék. És  írjuk  ki  minden  műhely,  minden  cégtábla  fölé  a  költő- 
fejedelem nagy  szavát  (előlépve) :  A  munka  az  imádság  után  a 
legszentebb  istentisztelet  / 

(A  függöny  legördül.) 


Háziipar. 

A  magyar  háziipar  jövő  iránya 

(Az  orsz.  iparegyesület  által  1883-ban  jutalmazott   pályamű.) 

((Nemcsak  a  harcok  zivatara  sodorhat  el 
egy  nemzetet,  van  még  egy  más,  de  dísztelen 
és  aljas  nemzeti  halál  is :  a  közeiszegényülés. 
Ettől  hazánkat  megóvni  legszentebb  köteles- 
ségünk.»  Deák  Ferenc. 

«A  háziiparnak  nagy  ellensége  a  modern 
kultúra  azon  szelleme,  mely  gőzerővel  a  leg- 
távolabb rejtekbe  tolul,  az  egyéniség  saját- 
ságait elenyészteti,  a  régi  tradíciókat  meg- 
szünteti.)) —  Mag>'ar  Ipar  1883,  15.  sz. 

Dr.  Herích  Kiiroly. 

I.  A  háziipar  és  a  kultúra. 

Minden  nemzet  főtöiekvése  manap  oda  irányul,  hogy  a  nép 
jólétét  előmozdítsa  és  biztosítsa.  A  népet  a  közelszegényedéstől, 
a  dísztelen,  aljas  haláltól  megmenteni,  ez  a  modern  jelszó.  Ez 
uralja  az  egész  világot,  ez  a  kormányok  gondja,  ez  képezi  áldo- 
zataik tárgyát.  De  felsőbb  hatalmak  és  kormányok  ez  eszmét 
nem  képesek  egyedül  érvényesíteni;  a  leghivatottabb  tényező 
erre  maga  a  nép.  És  ezért  fordult  az  általános  figyelem  a  nép 
munkaerejének  és  tehetségének  értékesítése  felé.  Így  részesült  a 
háziipar  különös  gondozásban,  rendszeresítő  ápolásban,  mert  ez, 
ha  nem  is  egyedüli,  de  egyik  főeszköz  arra  nézve,  hogy  a  nép 
jövedelmi  forrásait  gyarapítsuk,  megélhetését  biztosítsuk,  állandó 
foglalkoztatás  által  erkölcseit  is  nemesbítsük  s  így  anyagi  és 
erkölcsi  jólétét  megszilárdítsuk. 

A  háziipar  ma  már  nem  az,  ami  volt  réges-régen.  —  Ös- 
eredeti  typusában  ma  már  csak  a  teljesen  műveletlen  népek 
között  található.  Ahova  a  kultúra  behatolt,  <a  modern  kultúra 
azon  szelleme,  mely  gőzerővel  a  legtávolabb  rejtekekbe  tolul », 
'  ott  elenyészik  az  egyéniség  sajátsága»  és  megszűnnek  a  «régi 
tradíciók)).  Ami  bájos  volt  az  egyéniség  sajátosságában,  ami  a 
régi  tradíciók  alkotásaiban  figyelmünket  és  Ízlésünket  varázsha- 
talmába kerítette:  azt  felkapta  a  művészi  alkotás  és  a  tömeges 
termelés  és  millió  változatokban  alkalmazva  tárja  elénk  finom 
porcellán-edényekben,  szövetekben  és  szőnyegekben,  bútorzatok- 
ban és  a  műipar  ezernyi  más  művészi  alkotásain.  A  műipar 
plágiumot  követett  el  a  régi  tradíciók  révén  sajátos  varázszsal 
biró  háziiparon,  és  ha  ezáltal  nem  is  tette  ezt  tönkre,  becsét  és 
jelentőségét  meglehetősen  csökkentette,  mert  mindazt,  amit  attól 
kölcsön  vett,  szebb,  ragyogóbb  pompában,  díszesebb  környezet- 
ben tárja  elénk,  s  oly  mesterileg  alkalmazza  a  lopott  színeket 
és  motívumokat,  hogy  az  eredetinek  különböző  igéző  hatása 
szerényebb  alakban  mutatkozik  és  rendeltetésének  színhelyén 
csak  ibolya  gyanánt  díszlik  -  a  rózsák,  tulipánok  és  kamé- 
liák  követelőbb,  nagyobb  igényű  és  hatásosabb  csoportjai 
mellett . . . 

Ez  a  kultúra  szellemének  a  műve.  És  amint  az  ízlés  és 
kereslet  villanyszárnyakon  repül  és  bekopogtat  az  alakító  tehet- 
ség legrejtettebb  otthonaiba,  hogy  elhódítsa  erőszakosan  is  mind- 
azt, amit  az  ízlés  és  kereslet  szolgálatában  vásárra  vihet,  úgy 
kell  e  zsarnok  hódító  hadjáratának  nyomában  a  termelési  viszo- 
nyoknak is  időnként  változásokon  keresztülmenniök.  így  kelet- 
kezik egy  újabb  közgazdasági  törvény,  melyet  a  kultúra  sebesröptű 
szelleme  teremtett. 

E  törvény  hatása  alatt  keli  a  háziiparnak  is  gyakran  irányt 
változtatnia.  Mert  ha  azon  az  alapon,  hogy  a  háziipar  minden 
más  iparnak  az  őse,  régibb  időben  azt  állították,  hogy  csakis 
egészséges  háziipar  nyomán  keletkezhetik  a  virágzó  gyári  és 
nagyipar,  ma  meg  kell  fordítanunk  ezen  állítást,  mert  a  tapasz- 
talatok azt  igazolják,  hogy  csak  az  a  háziipar  élhet  és  virágoz- 
hat, mely  a  nagyobb  ipari  vállalatokhoz  és  az  állandó  kereslet- 
hez segédiparként  simulva,  azoktól  nyeri  megrendeléseit,  biztos 
jövedelmeit  és  azok  által  létében,  fönmaradásában  és  állandó- 
ságban mintegy  biztosíttatik. 

Mindezeknél  fogva  egyik  érdemdús  főpapunk  azon  állítása, 
hogy  a  magyar  háziipart  nem  fejleszteni,  hanem  konzerválni  kell, 
hogy  a  magyar  typust  el  ne  veszítse,  ma  már  túlhaladott  állás- 
pontnak tekinthető.  Magyar  jellegű  háziipar  soha  sem  fog  a  köz- 
jólét megteremtésében  hatalmas  segédkezet  nyújtani.  -  Dőreség 
volna  azt  követelnünk,  hogy  immár  a  magyar  motívumokkal 
biró  cikkek  dobassanak  félre,  vagy  vétessenek  ki  a  gondozás 
alól.  Hiszen  a  magyar  izlés  érdekében  az  utolsó  időben  úgy  is 
elég  történt,  talán  a  kelleténél  több  is  és  ha  voltak  vagy  vannak 
magyar  motívumaink,  azokat  bizonyára  meg  fogjuk  őrizni,  érté- 
kesíteni és  a  gyakorlati  műipar  szolgálatába  átültetni.  De  házi- 
ipari dicsőségünket  ma  már  nem  alapíthatjuk  tulipános  ládákra, 
kacskaringós  dohányzacskókra,  stylizált  szegfűvirágos  törülköző 
kendőkre.  Rendes  és  állandó  keresetforrássá  kell  nevelni  a  házi- 
ipart,  hogy  az  az  ország  minden  vidékén  eszköz  legyen  a  nép 
kezében  a  tisztességes  megélhetés  és  vagyonszerzés  előmozdítá- 
sára, különösen  pedig  a  közelszegényedés  megszüntetése  és  rész- 
ben a  tömeges  kivándorlások  elkerülésére  nézve. 

Hazánknak  alig  van  vidéke,  mely  a  háziiparra  utalva  nem 
volna.  «Az  aranykalászszal  rengő  róna  tájon »,  az  Alföld  tágas 
vidékein  a  köznépet  azért  kell  háziiparra  szorítani,  hogy  az  ne 
csak  az  év  felerészében,  tavaszszal  és  nyáron  legyen  dolgozó  és 
termelő,  a  téli  hónapokban  pedig  csakis  fogyasztó.  Oda  kell 
törekednünk,  hogy  a  földművelő  nép  télen  is  kapjon  alkalmat  a 
munkára  és  a  tisztességes  keresetre,  hogy  az  egész  évben  ter- 
melvén és  keresvén,  ne  csak  becsülettel  feníarthassa  családját, 
hanem  esetljeges  megtakarításra  is  mód  és  alkalom  nyujtassék. 

A  Kárpátoknak  és  általában  a  felvidéknek  « fenyvesekkel  telt 
vadregényes  táján »  pedig  a  lakosságot  azért  kell  háziipari  foglal- 
kozásokhoz szoktatni,  mert  ott  az  emberi  kéznek  és  szorgalom- 
nak kell  pótolni  mindazt,  amit  a  természet  mostohasága  meg- 
tagadott. A  háziipari  munkálkodás  tehát  hazánk  minden  vidékén 
hivatva  van  a  köznép  szükségén  enyhíteni,  jólétét  biztosítani  és 
ezáltal  nemcsak  a  kereseti  viszonyokat  javítani,  hanem  a  foglal- 
koztatás és  kereset  nyújtása  által  a  nép  erkölcseit  is  szelídíteni 
s  általában  a  társadalmi  viszonyokat  konszolidálni. 

Természetes,  hogy  az  alföldi  és  felvidéki  háziipar  jellege  a 
nép  általános  foglalkozása  szerint  fog  változni.  Alföldön  inkább 
a  mezőgazdasággal  kapcsolatos  háziiparágak  vannak  hivatva   fej- 

lődni  és  tért  foglalni;  a  felvidéken  pedig  a  természeti  nyers  kin- 
csek értékesítésére,  a  fa,  kő  s  egyéb  nyers  termények  feldolgo- 
zására kell  a  főfigyelmet  fordítani. 

De  ép  azért  mert  az  említett  okoknál  fogva  az  ország  leg- 
több részében  szükséges  a  háziipar  lendületét  biztosítani,  kívá- 
natosnak mutatkozik  bizonyos  rendszert  megállapítani  a  háziipar 
általános  fejlesztése  tekintetében,  mire  nézve  viszont  előzőleg  meg 
kell  ismerkednünk  -  ha  főbb  vonásaiban  is  —  a  háziipar  jelen- 
legi állásával,  eddigi  eredményeivel  és  azon  hátrányokkal,  melyek 
eddig  a  háziipari  oktatás  sikeres  fejlesztésének  útjában  állottak, 
hogy  ezek  alapos  felismerése  után  viszont  a  magyarországi  házi- 
iparnak helyes  irányú  fejlesztésére  nézve  megtehessük  a  kellő 
javaslatokat. 

II.  A  népies  háziipar. 

A  háziipart  két  fő  kategóriába  kell  sorolni.  Van  népies 
háziipar  és  műves  háziipar.  E  megkülönböztetést  azért  kell 
különösen  hangsúlyozni,  mert  mindkét  osztály  más  bírálat  alá 
esik  és  mindenik  fejlesztésére  nézve  más-más  intézkedések  szük- 
ségesek. 

Népies  háziiparnak  azt  nevezhetjük,  mely  főleg  a  család  e 
nembeli  szükségleteinek  fedezése  céljából  űzetik,  mely  tehát  a 
néppel  úgyszólván  vele  születik  s  melynek  gyakorlása  nemzedék- 
ről-nemzedékre  száll,  mely  legnagyobbrészt  a  régi  tradíciók,  régi 
minták  szerint  népies  eszközökkel  űzetik,  melyet  a  fiú  az  apától, 
a  leány  az  anyától  tanul  és  melynek  készítését  örökségképen  át- 
veszi azon  műszerekkel  és  segédeszközökkel  együtt,  melyekkel 
ősei  dolgoztak.  Magát  a  népies  háziipart  is  két  osztályra  lehet 
osztani.  Az  első  osztályba  tartoznak  azon  cikkek,  melyeknek  elő- 
állítása különös  technikai  ügyességet  nem  igényel,  vagyis  ame- 
lyeknek előállítását  egyszer-kétszer  látni  kell  —  tehát  nem  tanulni 
—  s  az  ember  már  gyakorolhatja,  ide  tartoznak  különösen  az 
eledelipar  különféle  készítményei,  mint  például  a  paprikatörés,  a 
tarhonyakészítés,  gyümölcsök  szárítása,  továbbá  a  szappanfőzés, 
zsindelykészítés,  selyemtenyésztés,  osíorkészítés,  bocskorkészítés, 
seprükészítés,  részben  a  gyékényfonás  és  könnyebb  faipari  mun- 
kák. A  második  osztályba  a  népies  háziipar  azon  cikkei  sorozan- 
dók,  melyeknek  elóállítási  technikáját  —  ha  rövidebb  ideig  is,  de 
megtanulni  kell,  s  csakis  így  lehet  gyakorolni.  Természetes,  hogy 

ezt  a  tanítást  maga  a  nép,  az  illető  háziiparág  űzésével  foglal- 
kozó közönséges  pór  vagy  pórnő  eszközli.  -  Ide  tartozik,  ameny- 
nyiben  a  nép  saját  szükségletének  fedezésére  szánvák,  a  népies 
szövőipar  és  hímzés,  kivarrások,  a  színes  hímzés,  a  csipkekészí- 
tés, durva  vászon,  zsákvászon  és  halina-készítés,  részben  a  sás- 
és  vesszőfonás,  talicska,  facipő,  látra,  kerti  székek,  favilla,  ge- 
reblye, dézsa,  teknő,  fatálak,  kulacsok,  pipaszárak,  pálcák  és  egyéb 
faipari  cikkek,  valamint  gazdasági  eszközök  készítése. 

Ezek  az  úgynevezett  családi  iparágak,  melyek  vadon  tenyész- 
nek, iskolát,  gondozást  alig  igényelnek.  —  E  népies  iparcikkek 
keletkeztek  eddig  és  tenyésznek  jövőre  is  maguktól. 

A  tapasztalat  azonban  azt  bizonyítja,  hogy  a  háziipar  ezen 
nemei  lassankint  elpusztulnak,  főleg  ama  vidékeken,  melyek  jobb 
közlekedési  eszközeiknél  fogva  a  főpiacokkal  közelebbi  és  állandó 
érintkezézbe  jutnak.  El  is  lehetünk  rá  készülve,  hogy  a  háziipar 
ezen  nemei  nálunk  a  gazdasági  kultúra  haladásával  igen-igen 
megcsökkennek,  sőt  lassankint  el  is  pusztulnak.  Es  ezt  megaka- 
dályozni alig  lehet.  Ha  léhát  a  háziipar  ezen  nemeiről  van  szó, 
legfeljebb  azon  óhajt  lehetne  kifejezni,  hogy  a  nép  necsak  saját 
szükségletének  fedezésére  dolgozzék,  hanem  főleg  ama  vidéke- 
ken, ahol  jelesebb  készítményeket  termei,  igyekezzék  cikkeit 
piacra  is  vinni  és  ezáltal  keresetre  szert  tenni.  Gazdasági  szem- 
pontból ugyan  elég  fontos,  ha  a  nép  a  saját  szükségletét  maga 
állítja  elő  s  így  saját  szükségletének  termelőjévé  válik;  de  sokkal 
fontosabb,  s  a  nép  társadalom-erkölcsi  életének  fejlesztésére  nagy 
befolyással  volna,  ha  a  rendelkezésére  álló  üres  időt  mindig 
munkájával  értékesítené,  ha  termelne,  megismerné  a  szorgalom  és 
munka  áldásait,  sőt  ezek  álta!  --  némi  takarékos  eljárás  mellett 
—  egy  kis  tőkét  is  szerezhetne. 

Más  szóval  oda  kellene  törekedni,  hogy  a  népies  háziipar 
lassankint  valóságos  műves  háziiparrá  alakuljon  át  s  hogy  azon 
vidékeken,  hol  a  családi  iparágak  hanyatlása  szemmel  látható  és 
általában  a  népies  háziipar  elenyészése  megjövendölhető;  a  nép 
munka-  és  termelési  ereje  a  valóságos  háziipar  felé  fordíítassék 
és  a  keresetre  alkalmassá  tétessék. 

Ez  átalakítást  az  iskolák  eszközölhetik.  Nem  u  rendszeres 
szakipariskolák,  illetőleg  a  tanműhelyek,  hanem  az  elemi  és  pol- 
gári iskolák,  esetleg  az  egyes  vidékeken  fönnálló  gazdasági  vagy 
földmíves-iskolák.  A  népies  háziipart  ez  iskolák  sem  fogják  meg- 

menteni,  de  annak  helyébe  megalapítják  a  keresetfornísii!  szol- 
gáló háziipari. 

És  bármily  rokonszenvet  tanúsítsunk  a  népies  háziipar  iránt, 
bármily  elragadtatással  szólunk  annak  eredeti  motívumairól  és 
tradicionális  sajátságairól,  nem  lehet  tagadnunk,  hogy  ma,  a  gaz- 
dasági haladás  korszakában  nemzetgazdasági  szempontból  sokkai 
nagyobb  fontossággal  bír  a  munkának  a  kereset  és  szerzés  érde- 
kében való  értékesítése.  Más  szóval  a  népies  helyett  a  háziipart 
kell  kultiválni,  terjeszteni,  fejleszteni,  a  népet  általa  nemesíteni  s 
gazdaságilag  is  kedvezőbb  helyzetbe  hozni. 

Ez  irányban  való  föladatainkról  és  teendőinkről  a  következő 
fejezet  első  részében  szólunk. 

III.  A  műves  háziipar. 

A  műves  háziipar  alatt  azon  háziiparágakat  kell  értenünk, 
melyek  rendes  keresetforrásként  szolgálnak.  A  műves  háziiparral 
azonban  a  nép  nem  azért  foglalkozik,  hogy  saját  szükségletét 
fedezze,  hanem  hogy  ezáltal  keresetre,  jövedelemre  tegyen  szert, 
akár  állandóan,  akár  csak  az  évnek  bizonyos  szakában. 

Hogy  a  műves  háziipar  keresetíorrásui  szolgáljon,  szük- 
séges, hogy  terményei  tökéletesek  legyenek  s  ezért  a  rendszeres 
kézműipartól  csak  abban  különbözik,  hogy  csupán  egy  munka- 
szakot végez  s  hogy  e  munkát  nem  egy  közös  műhelyben,  hanem 
önállóan,  otthon  végzi.  Ez  okból  a  műves  háziipart  rendszeresen 
tanítani  kc.'L  De  mivel  némely  íiáziiparcikk  elkészítése  csekély  esz- 
közzel és  csekély  szellemi  szakképzéssel  elég  tökéletesen  eszközöl- 
hető, más  cikkek  rendes  előállítása  pedig  magasabb  tökéletességet 
és  szakképzést  igényel,  a  tanítást  kétféle  szempontból  kell  vezetni 
és  eszerint  a  műves  háziipart  szintén  két  osztályba  sorozzuk. 

As  első  osztály  tanítására  elegendők  a  háziipariskoták, 
melyekben  az  o.kíaíás  rövidebb  ideig,  legtöbbnyire  elemi  elméleti 
oktatással  kapcsolatban  vezetendő;  a  második  osztályú  háziipar 
azonban  már  rendszeres  és  tökéletes  tanítást  igényel,  ép  úgy, 
mint  maga  a  rendes  műves  ipar  és  e  tanítást  csak  kellően  fel- 
szerelt és  szakíanerőkkel  jól  ellátott  tanműhelyekben  (szakiskolák- 
ban) képzelhetjük. 

Lássuk  tehát  e  két  osztályt  és  e  két  osztály  iskolái  közötti 
különbséget  egyenkint. 

1.   Házíípariskolák. 

Előttünk  áll  mindenekelőtt  az  a  kérdés,  hogy  rendszerint 
mi  történik  ama  számos  földmíves  vagy  más  foglalkozású  család- 
dal, melyeknek  háznépe  még  saját  szükségletének  fedezésére  sem 
tanult  semmiféle  háziipari  foglalkozást,  habár  a  viszonyok  kérlel- 
hetetlen nyomása,  a  szegénység  felette  kívánatossá  tennék  az 
illető  családok  parlagon  heverő  munkaerejének  értékesítését  és 
ez  úton  keresetének  biztosítását,  jövedelmeinek  gyarapítását? 
Hiszen  ezek  száma  még  nagyobb,  mint  a  népies  háziipart  űzőké 
és  bátran  állíthatjuk,  —  habár  erre  nézve  számszerű  adattal  nem 
rendelkezünk  —  hogy  épen  ezen  családok  körében  nagyobb  a 
nyomor,  égetőbb  a  szükség. 

A  ki  vidéken  járt,  gyakran  tapasztalhatta,  hogy  a  háziipar 
a  jómódú  gazdák  telkein  szintén  el  vannak  terjedve,  mert  a  fertály- 
szessziós  gazda  sem  hagyja  cselédségének  munkaerejét  parlagon 
heverni,  dolgoztat  vele  a  mihez  épen  anyaga  vagy  eszköze  van. 
Ezekről  nem  szükség  gondoskodni.  De  felette  szükséges  a  fel- 
vetett kérdés  elintézéseképen  az  említett  szegényebb  lakosoknak 
módot  és  alkalmat  találni  arra  nézve,  hogy  az  év  nagy  részében 
sehogy  sem  értékesített  idejüket  és  munkaerejüket  érvényesíthessék, 
dolgozhassanak,  keresetre  szert  tegyenek.  Szükséges  gondoskodni, 
hogy  kevesebb  legyen  a  kéregető,  a  koldus,  a  szégyenlős  szegény 
és  általában,  hogy  ha  nem  is  egyszerre,  de  fokozatosan  szűnjék 
meg  a  falusi  és  pusztai  proletariátus,  mely  a  közrend  és  közerköl- 
csiség legnagyobb  veszedelme. 

Erre  nézve  sem  kell  vadonatúj  eszmékkel  fellépni. 

Az  elemi  és  polgári  népiskolákban  tudvalevőleg  eddig  is 
gyakorlatilag  tanították  a  háziipart.  Sőt  épen  azon  célból,  hogy 
a  különféle  elemi  és  polgári  iskolákban  ez  sikerrel  taníttathassék, 
a  tanító-  és  tanítónőképző  intézetekben  a  háziiparnak  majd  minden 
ágát  tanítják,  hogy  az  ez  intézetekből  kikerülő  fiatal  csemetéket 
a  háziiparnak  az  illető  vidékeken  legkelendőbb  ágaira  taníthassák. 
A  rendelkezésre  álló  legutóbbi  adatok  szerint  eddig  Budapesten 
kívül  44  megyben  volt  meghonosítva  a  háziipar  egyik-másik  ágá- 
nak ilynemű  tanítása  és  pedig  összesen  131  tanodában.  Ezek  közül 
61  tanoda  államköltségen,  Ql  tanoda  anélkül  tanította  a  háziipart;  a 
tanításban  mintegy  5—6000  tanuló  részesíttetett.  Azon  városok  soro- 
zata, melyek  elméleti  iskoláiban  ily  oktatás  nyújtatott,  a  következő: 

A)  Tanító-  és  tanító nöképezdék :  Budapest  3,  Arad,  Baja, 
Szabadka,  Léva.  Győr,  Déva,  M.-Sziget,  Losonc,  Félegyháza, 
Kalocsa,  Pozsony,  Csurgó,  Igló,  Zilah,  Znióváralja,  Székely- 
Keresztúr,  Csáktornya,  Sárospatak. 

B)  Ipari  tanműlielyek :  Árvaváralja,  Újbánya,  Aranyos-Maróth, 
Körmöcbánya,  Beregszász  2,  Hosszúfalu,  Kézdi-Vásárhely,  Bánffy- 
Hunyad,  Cegléd,  Sopron,  Maros-Ludas,  Zsolna,  Ungvár,  Szombat- 
hely, Ujhely  2. 

C)  Árvaházaki  szeretetliázak :  Budapest,  Szeged,  Nagy- 
Szeben. 

D)  Elemi  és  polgári  leány-  és  fiúiskolák :  Alvinc,  Vízakna, 
Arad,  Sarkad  2,  Diószeg,  Csóhaj,  Serget,  Alsó-Lugos,  Magyar- 
Bánhegy,  Hódmező-Vásárhely,  Szeged  (tanya),  Hajdúdorog,  Kézdi- 
vásárhely,  Korpona,  Hátszeg,  Vecel,  Jovalcsel,  Mező-Livádia,  Kov- 
rágy,  Alpesíes,  Bábolna,  Bród,  Nagy-Petriny,  Petrozsény,  Rakosd, 
Ó-Berettye,  Piski,  Dicső-Szent-Márton,  Liptó-Újvár,  Balassa- 
Gyarmat  2,  Felső-Dabas,  Berzevice,  Kecöl,  Lövő,  Nagy-Höflány, 
Pütér,  Pusztacsalád,  Nyírbátor,  Bércei,  Szent-György,  Kék,  Kis- 
várda.  Szinérváralja,  Nagy-Szeben,  Igló,  Granaszió,  Szepes-Béla, 
Majláthfalva,  Szinérszeg,  Buziás,  Felvinc,  Szent-László,  Szegszárd  2, 
Pancsova,  Dubnic,  Pecsenyéd,  Zay-Ugróc,  Zbora,  Draskóc,  Cserne, 
Baán,  Bittse,  Kristyán  2,  Martinya,  Kupsinc-Vescsica,  Mura-Szom- 
bat, Barátmajor,  Rusnyód,  Lukácsháza,  Torony-Onod,  Szombat- 
hely, Nagy-Unyom,  Alsó-Szötnök,  Csákány,  Surány,  Herény, 
Nagyasszonyfa,  Ólad,  Veszprém,  Rátót,  Pápa  2,  Keszthely,  Tűrje, 
Tapolca. 

Vagyis  e  kimutatás  szerint : 

22  képzőintézetben, 

19  ipari  tanműhelyben, 
3  árvaházban, 

87  elemi  és  polgári  iskolában,  összesen  131  iskolában  taní- 
tották a  háziipart. 

Mivel  azonban  itt  sem  a  tanműhelyek,  sem  a  tanítóképző- 
intézetek nem  jöhetnek  számba,  ezektől  eltekintve,  tehát  azt  találjuk, 
hogy  1881-ben  mindössze  87  elemi  és  polgári  iskolában  tanítot- 
ták a  háziipart.  Ha  feltesszük,  hogy  e  szám  nem  egészen  felel 
meg  a  valóságnak,  hogy  a  minisztérium  adatai  részben  hiányosak, 
ha  tehát  e  hézagot  pótlandó,  kétszer  ennyi  iskolát  veszünk,  még 
akkor  sem  találjuk  e  számot  kielégítőnek.  Még  kevésbbé  lehetünk 

ez    eredménnyel    megelégedve,    ha   a   tanított    tárgyak    sorozatát 
tekintjük. 

Tanítottak  ugyanis  ez  iskolákban  szalma-  és  vesszőfonást, 
kukoricahéjfonást,  forgácsmunkát,  méhkaskészítést,  lombfűrészelést 
a  fiúk  számára,  ruhaszabást  és  varrást,  gépvarrást,  szalmafonást, 
kalapkészítést  és  szorosan  vett  házi  munkákat  a  leányok  szá- 
mára. 

Ez  az  eredmény  csak  arra  jó,  hogy  megelégedésünket  mint 
kezdeményezés  megérdemelje.  Mert  az  ifjúságnak  már  az  iskolában 
iparra  való  tanítását  igen  fontosnak  kel!  elismernünk.  Felébreszti 
ez  a  gyermekekben  a  szorgalom,  a  szerzés,  a  tisztes  munka 
iránti  hajlamot;  alkalmuk  nyílik  korán  megismerni  a  munkaked- 
vet, megbecsülni  az  iparos  foglalkozást  és  ezenfelül  tanulnak  is 
valamit,  amire  -  némi  tökéletesítés  és  gyakorlat  után  —  mint 
kenyérkereseti  forrásra  támaszkodhatnak,  illetőleg  amelyben  szük- 
ség esetén  akár  főfoglalkozásként,  akár  pedig  meilékíoglalkozás- 
ként  sikerrel  munkálkodhatnak. 

De  általánosságban  nem  lehetünk  az  eredménnyel  meg- 
elégedve. Először  azért,  mert  a  városok  és  községek  sorára 
tekintve,  látjuk,  hogy  alig  századrésze  az  iskoláknak  karolta  fel 
a  háziipari  oktatási,  ellenben  ''Vioo-ad  része  az  ország  városainak 
és  községeinek  nélkülözi  eddig  az  oktatás  megmérhetlen   előnyeit. 

Másodszor  azt  látjuk,  hogy  a  taiűtott  iparágak  minősége  is 
az  intézkedés  kezdetlegességére  vall.  Tanítanak  azért,  hogy  tanít- 
sanak, de  nem  alkalmazzák  kellőleg  a  tantárgyakat  az  illető  vidé- 
kek speciális  viszonyaihoz  és  a  tanítás  egész  chabionszerűsége 
a  szalma-,  vessző-,  kukoricahéj-,  forgácsmunkákban,  egy  kis  méh- 
kas készítésében,  no  meg  az  elmaradhatatlan  és  bizony  a  mai 
ízlés  szerint  már  csak  amateuröknek  való  lombfűrészelésben 
kulminál. 

Ez  nem  felel  meg  a  mai  követelményeknek.  Az  elemi  isko- 
lákkal   kapcsolatban  tanított  háziipar  mai  formájában   csak  kisér 
létnek  tekintendő  és  ha  azon  nagyfontosságú    eszmének,  mely  e 
kísérletben  rejlik,  érvényt    akarunk  szerezni,  okvetlenül    gyökeres 
reformokat  kell  követelnünk. 

E  reformokat  a  következőkben  akarjuk  csak  nagyjában 
vázolni : 

1.  Az  elemi  és  polgári  iskolákban  való  háziipartanítást 
lehetőleg  az  egész  országra    ki    kell    f ereszteni,  főleg  pedig  oda 


kell  törekedni,  hogy  az  ne  annyira  a  nagy  városokban,  mint 
inkább  a  kisebb  városok,  községek,  falvak  és  a  nagyobb  városok 
tanyai  iskoláiban   taníttassék. 

2.  A  tanítást  ki  kell  venni  az  elemi  vagy  polgári  iskolai 
tanítók  kezéből  és  rendes  háziipartamtókat  kell  alkalmazni,  ha 
nem  is  egyszerre  mindenütt,  de  az  elmaradhatatlan  siker  nyomán 
az  országnak  minden  vidékén,  ahol  a  nép  akár  főfoglalkozásként, 
akár  mellékkeresetképen  a  háziiparra  utalva  van. 

3.  A  háziipartanítást  az  illető  vidék  természeti  viszonyaihoz, 
nyers  ayagjainak  bőségéhez  és  minőségéhez,  valamint  a  nép 
hajlamaihoz  és  tehetségeihez  mérve  kell    beosztani. 

4.  Ebből  kifolyólag  nem  szabad  visszarettenni  újabb 
iparágak  meghonosításától  sem,  különösen  pedig  tekintettel 
kell  lenni  arra,  hogy  hogy  hazai  nyersterményeink  lehetőleg  a 
háziipar  útján  is  értékesíttessenek.  Például  a  marhacsontok  vagy 
szemétre  dobatnak,  vagy  potom  árért  adatnak  el  és  vitetnek  kül- 
földre, hol  azokat  elefántcsont-utánzatok  gyanánt  feldolgozzák  és 
jó  pénzen  értékesítik ;  a  préselt  virágok  ipara  csak  nagyon  kis 
mércékben  és  pedig  eddig  csak  Késmárkon  egy  iparosnő  által  űze- 
tik, holott  ez  egyes  hegyi  vidékeken  nem  megvetendő  foglalkozás 
volna;  a  szaru  feldolgozása  gyufa-  és  tűtartókra,  dobozokra  és 
egyéb  hasonló  apróságokra  külföldön  nagyon  divatos ;  nap-  és 
esőernyők  botjait  nagyrészt  a  háziipar  útján  lehetne  előállítani ; 
ez  iparág  Ausztriában  sok  száz  családnak  képezi  keresetforrását  és 
ami  nevezetes,  a  hozzá  való  anyag  túlnyomó  része  Esztergom,  Lo- 
sonc és  Fegyvernek  tájékáról  importáltatik.  Végre  az  eddig  űzött 
iparágakat  is  lehetne  jövedelmezőbbekké  tenni  újabb,  kelendő  cik- 
kek készítése  által,  például,  ha  a  vessző-  és  sásfonást  gyakorló 
egyének  a  nagyobb  városok  cukrászai  által  oly  nagyon  keresett 
és  eddig  mindig  külföldről  importált  vessző-  és  abroncs-dobozokat 
és  tarsolyokat  készítenének,  vagy  ha  a  szalmafonásban  meghono- 
sítjuk a  szalma-mozaikmunkáknak  százféleképen  változó  és  érté- 
kesíthető nemeit  és  így  tovább ;  a  részletek  megállapítása  és  az 
újabban  felölendő  iparágak  egyenkinti  megjelölése  már  a  háziipar- 
tanítók gyakorlati  működése  alapján  következhetnék  be. 

5.  A  háziipartanítók  hivatva  volnának  egyszersmind  mint 
aféle  kisebb  helyi  felügyelők,  a  nép  háziipari  működését  lehetőleg 
figyelemmel  kisérni  s  amennyire  jártasságuk  megengedi,  annak  az 
anyag  és  műszerek  kellő  megválasztására  nézve  tanácsokat   adni, 

különösen  pedig  a  nép  által  termelt  húziíparclkkek  megfelelő 
értékesítése  tekintetében  a  közgazdasági  előadók,  esetleg  a  köz- 
ponti szakközegek  útján  közreműködni  és  evégből  esetleg  a  föld- 
mívelés-,  ipar-  és  kereskedelmi  minisztérium  tanácsait  és  támoga- 
tását igénybe  venni. 

6.  Általában  pedig  egy  központi  közeget  kellene  teremteni, 
mely  akár  a  rendes  ipari  felügyelőkből,  akár  a  jelenlegi  háziipari 
és  iparoktatási  bizottság  némi  átalakításával  volna  létesíthető, 
melyhez  a  háziipartanítók  működésükről,  ennek  eredményéről,  a 
nép  háziipari  munkásságáról,  cikkeinek  értékesítéséről,  szóval 
minden  előnyösről  és  hátrányosról,  ami  a  háziipar  terén  történik, 
jelentést  tenni  köteleztetnének.  A  központi  közeg  bizonyos  instruk- 
ciók kidolgozása  által  a  háziipari  tevékenységet  egységessé  tehetné, 
ügyelve  arra,  hogy  egyes  cikkeknek  különféle  vidéken  való  fel- 
karolása által  veszélyes  túltermelés  be  ne  álljon ;  megállapíthatná 
az  egyes  vidékeken  újabban  felölelendő  háziiparágakat,  ügyelve 
azonban  arra  is,  hogy  a  háziipar  tanítása  és  gyakorlása  oly  me- 
derben tartassék,  hogy  az  a  kézműiparnak  érdekeit  ne  sértse  és 
végre  a  termelt  iparcikkek  legjobb  értékesítésére,  esetleg  azok 
kivitelének  előmozdítására  nézve  is  támogatólag,  előmozdítólag 
működnék  közre. 

Végre  meg  kell  említenünk,  hogy  a  fiúk  és  leányok  tanítá- 
sánál az  iparágak  meg-választására  nézve  bizonyos  különbséget 
kell  tenni,  illetőleg  a  női  hajlamot,  egyéni  sajátságait  inkább  a 
finomabb,  gyengédebb  munkák  számára  kiaknázni. 

Azon  vidékeken,  hol,  mint  pl.  Erdélyben  a  leányok  tömeges 
kivándorlása,  hogy  ne  mondjuk  a  leánykereskedés  egyike  a  leg- 
utálatosabb társadalmi  bajoknak,  kiváló  figyelmet  lehetne  fordí- 
tani az  elemi  és  polgári  iskolákkal  kapcsolatban  létesítendő  ház- 
tartási iskolákra^  melyek  különösen  Württembergben  a  szegé- 
nyebb és  középnéposztályok  leányaira  nézve  áldásosán  működ- 
nek. Ez  iskolákban  a  háztartásban  előforduló  mindenféle  teendők 
tanításán  kívül  súlyt  fektetnek  a  háziipar  stb.  tanítására,  de  kivált 
azon  munkanemekre,  melyeknek  tudása  a  háztartásban  alkalma- 
zott egyének,  sőt  maguk  a  kisasszonyok  számára  is  felette  szüksé- 
ges és  hasznos. 

Ez  intézkedés  a  háziiparral  csak  közvetlenül  függ  össze,  de 
célzataiban  és  hatásában  ugyanazon  eredményeket  teremthetné, 
melyeket  a  háziipartól  várni  feljogosítva  vagyunk,  végeredményei- 

ben  pedig  egy  veszedelmes  és  szégyenletes  társadalmi  kórtünetet 
enyésztetne  el,  mert  a  szegényebb  leányoknak,  kik  tudatlanságuk 
és  íanulatlanságuk  miatt  kénytelenek,  a  szükség  által  hajtva,  a 
lejtő  szélére  jutni,  alkalmat  nyújtana,  hogy  ismeretüket  és  ipar- 
képességüget  a  háztartási  gazdaságok  vezetése  körül,  tisztességes 
existencia  biztosítása  mellett,  érvényesíthessék. 

E  szempontból,  ha  eleinte  csak  kisérletképen  is,  nagyon 
melegen  kellene  az  eszme  felkarolását  a  legilletékesebb  hatóság, 
a  magyar  közoktatási  minisztérium  figyelmébe  és  pártfogásába 
ajánlani. 

2.  Tanműhelyek. 

A  tanműhelyek  (szakipariskolák)  intézménye  nálunk  még 
még  fiatal.  Külföldön  évszázadok  óta  állanak  fön  tanműhelyekés 
szakipariskolák;  nálunk  mintegy  8 — Q  évvel  ezelőtt  keletkeztek  az 
elsők.  És  ha  e  tanműhelyek  keletkezésére  visszatekintünk,  őszin- 
tén meg  kell  vallanunk,  hogy  azok  nemcsak  a  háziipar  fejlesztése 
érdekében  szervezteítek,  hanem  az  iparoktatásnak  már  akkor  is 
követelt  és  sürgetett  előmozdítására  való  tekintettel,  illetőleg,  hogy 
az  iparoktatásra  nézve  az  első  határozott  kezdeményezések  is 
végre  megtétessenek. 

így  tehát  már  a  tanműhelyek  létesítésének  ügye  kezdettől 
fog-va,  ha  nem  is  téves  alapon  indult  meg,  de  eleitői  fogva  nél- 
külözte az  előre  megállapított  programmszerű  rendszert. 

Azóta  a  tanműhelyek  száma  ugyan  szaporodott;  az  állam 
áldozatkészsége  évről-évre  nagyobb  mértékben  vétetett  igénybe, 
de  a  tanműhelyek  által  feltüntetett  eredmény  sem  áldozatokkal, 
sem  az  általános  igényekkel  nem  áll  arányban.  Mai  napig*  a 
következő  tanműhelyekkel  bírunk : 

1.  Zay-ugróci  műfaragó-tanműely, 

2.  újbányái  agyagipar-tanműhely, 

3.  késmárki  műszövő-iskola, 

4.  rimaszombati  faragó-tanműhely, 

5.  homonnai  faragó-tanműhely, 

6.  kassai  állami  kötszövő-tanműhely, 

7.  váci  kosárfonó-tanműhely, 

8.  s.-szt.-györgyi  szövészeti  tanműhely, 

*  1883  május  20. 

9.  beregszászi  kosárfonó-tanműhely, 

10.  b. -hunyadi  gyermekjáték  készítö-tannn'íhely, 

11.  soproni  háziipariskola, 

12.  székelyudvarhelyi  szövészeti  tanműhely, 

13.  munkácsi  faipar-tanműhely, 

14.  dobsinai  kőcsiszoló-tanműhely, 

15.  pelsőci  bot-ipar  készítő  tanműhely. 

Mind  a  15  tanműhelynek  1881-ben  összesen  135  növen- 
déke volt,  tehát  egy-egy  tanműhelyre  9  tanuló  jut.  A  felsorolt 
tanműhelyek  a  kormány  részéről  évenként  átlag  legalább  40,000  frt 
segélyben  részesülnek,  úgy  hogy  minden  tanműhelyi  tanuló  az 
államnak  évenként  átlag  300  írtjába  kerül,  a  társadalomnak  körül- 
belül 100  írtjába,  összesen  tehát  mintegy  400  frtba  kerül.  És  ha 
fölteszszük,  hogy  minden  tanuló  átlag  egy  és  fél  évig  kénytelen 
a  tanműhelyt  látogatni,  míg  teljesen  kiképezteíik,  arra  a  követ- 
keztetésre jutunk,  hogy  minden,  a  háziipari  tanműhelyekben  kikép- 
zett ifjú  az  államnak  és  társadalomnak  mintegy  600  frtjába  kerül. 

A  tanműhelyek  fentartása  és  a  háziipari  oktatás  tehát  — 
mint  látjuk  meglehetős  áldozatokat  követel,  eredményei  pedig 
nem  igen  állanak  ez  áldozatokkal  arányban.  Ennek  pedig  sok 
természetes  oka  van.  Azon  akadályokat,  melyek  a  háziipartan- 
műhelyek fejlődését  gátolják,  sőt  gyakran  lehetetlenné  teszik,  a 
következőkben  lehet  összefoglalni : 

a)  A  tanműhelyek  benépesítéséről. 

A  tanműhelyeket  igen  nehéz  benépesíteni.  Népünk  gyerme- 
keit vagy  csekély  gazdaságában  használja,  vagy  néhány  krajcárért, 
gyakran  csak  ellátásért  másnál  dolgoztatja,  vagy  mesterségre 
adja.  Nem  a  kissé  távolabb  álló  eredményeket  keresi  gyermeke 
számára,  hanem  pillanatnyi  előnyt  hajhász  a  maga  érdekében, 
hogy  a  gyermek  vagy  gyermekek  eltartásának  költségeinél  kiadá- 
sai és  terhei  kevesbedjenek.  Ha  tehát  egyik-másik  tanműhely 
benépítése  céljából  itt-ott  tehetséges  ifjakat  bármiféle  munkára 
tanítani  akarunk,  örülni  kell,  ha  a  szülék  ezt  megengedik  oly 
feltétel  mellett,  hogy  a  gyermek  ellátására  egy  bizonyos  összeg 
a  szülő  kezeihez  fizettessék.  De  ki  fizesse  ezt?  Az  állam  adhat 
néhánynak  itt  is,  ott  is  ösztöndíjat,  de  mindannyinak  nem.  E  ter- 
het a  társadalom  volna  hivatva  egyletei  által   viselni.   De   hiszen 

az  egyletek  nálunk  nem  nyújtanak  biztosítékot  erre  nézve.  A  házi- 
iparegyletek bizonyos  általános  lelkesedés  hatása  alatt  keletkez- 
tek; előhírnökei  és  talán  előkészítői  voltak  azon  mozgalomnak, 
mely  később  1879-ben  a  székesfehérvári  országos  kiállítás  alatt, 
az  iparpártolás  és  fejlesztés  érdekében  általánosan  megindult,  s 
mely  a  földmíveles-,  ipar-  és  kereskedelmi  minisztériumban  is 
visszhangra  találva,  az  utolsó  években,  főleg  a  jelenlegi  állam- 
titkár alatt,  igen  érdemleges  eredményekben  és  alkotásokban  érvé- 
nyesült. De  a  lelkesedés  nem  mindenben  állandó,  a  háziipar-egy- 
letekben  is  —  tisztelet  a  kivételeknek  —  a  tagok  megunják  az 
elvállalt  anyagi  kötelezettségeket  és  gyöngítik  az  egylet  erejét, 
veszélyeztetik  fennállhatását  és  létezhetését.  Ezekre  tehát  nem 
lehet  ezidőszerint  nagy  terheket  és  kötelezettségeket  róni.  E  hiá- 
nyon maga  a  nép  sem  fog  egyhamar  segíteni,  mert  hiszen  csak 
a  legszegényebb  gyermekeket  adják  a  tanműhelyekbe,  vagy  mes- 
terségre, hogy  hovahamarább  saját  emberségükből  tudjanak 
megélni. 

A  hatóságok  volnának  leginkább  hivatva  a  tanműhelyek 
benépesítésére  nézve  kellő  ösztöndíjakat  alapítani ;  a  hatóságok 
ezen  intézkedésében  résztvesz  az  egész  közönség,  mely  városi 
vagy  községi  adóval  járul  a  város  kötelezettségeinek  vagy  terhei- 
nek törlesztéséhez.  A  polgárságot  egyenként  külön  házalás  útján 
anyagilag  érdekbe  vonni  nehéz  is,  terhes  is ;  de  a  jelzett  módon 
minden  polgár  közvetve  részt  vesz  az  áldozatban  és  senki  sem 
érzi  ennek  a  súlyát.  A  külföldi  hatóságok  is  jelentékenyen  támo- 
gatják a  tanműhelyeket  és  hogy  hazánkban  is  lesz  erre  hajlandó- 
ság arra,  nézve  példát  és  biztosítékot  látunk  azon  tényben,  hogy 
a  hatóságok  a  közoktatási  miniszter  úr  egyszerű  felhívására  az 
állami  középipartanodában  mintegy  20—25  ösztöndíjas  helyet 
alapítottak.  És  ha  elismeréssel  kell  meghajolnunk  hatóságaink 
hazafias  érzülete  előtt,  kétszeres  elismeréssel  kell  megengednünk, 
hogy  azok  lokálpatriotizmusa  még  nagyobb  és  heiyi  célokért, 
melyek  egyszersmind  hazafiasak  is,  sokszoros  készséggel  áldoznak. 

Másodsorban  igénybe  kell  vennünk  a  bő  jövedelmi  forrá- 
sokkal rendelkező  kereskedelmi  és  iparkamarákat,  amelyek  szin- 
tén készséggel  áldoznak  e  célra,  és  csak  harmadsorban  a  lidzi' 
ipar-egyleteket.  Ezen  hármas  tényező  közreműködésével  remél- 
hetjük, hogy  a  tanműhelyek  benépítése  jövőre  nem  lesz  nehéz, 
főleg    ha   az   említett   három    tényezőt   arra   is  felkérjük,  hogy  a 

tanműhelyek  benépesítése  érdekében  necsak  a  nélkülözhetetlen 
anyagi  áldozatokat  hozzák  meg,  hanem  felhívások,  buzdítások 
stb.  által  erkölcsi  hatást  is  gyakoroljanak  ez  érdemben. 

b)  A  tanműhelyek  készítményeinek  értékesítése. 

Ha  már  a  tanműhelyek  benépesítve  vannak,  a  jelenlegi  ta- 
pasztalatok szerint;  még  mindig  lesznek  nehézségek  és  akadá- 
lyok, melyeket  le  kell  küzdeni.  A  tanműhelyek  készítményein 
ugyanis  nem  lehet  könnyen  túladni  s  a  befektetett  anyag  és 
munkaérték  haszontalanul  hever.  Ennek  főoka  abban  rejlik,  hogy 
nálunk  a  kereskedő  csak  hitelre  vásárol ;  a  tanműhely  azonban 
hitelt  nem  nyújthat,  mert  forgó  tőkéje  nincs.  A  kereskedő  tehát 
nem  lesz  a  hazai  tanműhelyek  megrendelője,  hanem  megy  kül- 
földre, hol  bőséges  hitelt  élvez,  aránylag  hosszú  időre. 

E  baj  elhárítása  egyik  leglényegesebb  föltétele  a  háziipar 
fejlesztésének.  Mert  míg  az  elhárítva  nem  lesz,  az  olyan  tanmű- 
helyek is,  melyek  már  túl  vannak  a  kezdet  nehézségein,  örökös 
stagnálásnak  lesznek  kitéve  és  soha  sem  lesz  módjuk  arra,  hogy 
erejüket  maguk  is  fokozzák,  igaz  ugyan,  hogy  a  tanműhelyek 
főcélja  a  tanítás,  nem  pedig  készítményeik  értékesítése ;  de  ha  ez 
utóbbi  célt  egészen  szem  elől  tévesztik,  mindig  és  mindig  egy- 
aránt a  kormány  anyagi  támogatására  lesznek  utalva.  Ezt  pedig 
hovaelőbb  a  kormány  is  megsokalja,  mert  mióta  a  háziipar  és 
iparoktatási  országos  bizottság  működik,  évről-évre  oda  irányul 
a  törekvés,  hogy  a  tanműhelyek  a  társadalom  nagyobbmérvű 
támogatása  által  és  saját  erejökből  gyarapodjanak  és  ha  lassú 
fokozatban  is,  de  láthatólag  minél  kevesebb  mértékben  vegyék 
igénybe  a  minisztérium  anyagi  támogatását. 

Pedig  az  érintett  baj  orvoslása  nem  oly  nagy  feladat,  mint 
első  pillanatra  látszik.  Hiányzanak  nálunk  az  ú.  n.  közvetítők^ 
kiket  külföldön  faktoroknak  neveznek.  Ilyenekre  kell  szert  tenni 
minél  nagyobb  számban,  mert  ezek  vannak  hivatva  a  háziipari 
termelésnek  nagy  lendületet  biztosítani.  A  közvetítő,  vagyis  vál- 
lalkozó a  pénzes  emberek  sorából  kerül  ki ;  ő  osztja  ki  az  anya- 
got a  tanműhelyek  és  háziiparosok  között  és  az  elkészült  jó 
cikkeket  mindig,  rögtön  átveszi,  saját  raktárába  helyezi  s  ő  áll 
összeköttetésben  azon  kereskedőkkel,  kiknek  ő  képes  hitelt  nyúj- 
tani és  akik  az  illető  cikkeket    az    ország    minden    részében   ter- 

jesztik,  árusítják.  A  közvetítő  vállalkozó,  mint  bizonyos  háziipar- 
ágak főmozgató  ereje,  az  illető  iparágak  fejlesztésének  irányára 
is  befolyást  gyakorolhat,  amennyiben  mintákat  gyűjt  és  ezeket 
a  háziiparosok,  sőt  a  háziipariskolák  és  tanműhelyek  között  is 
kiosztja.  Erre  annál  inkább  lehet  joga,  mert  ő  az  illető  iparágnak 
üzleti  szelleme,  tehát  nem  lehet  tőle  azt  kívánni,  hogy  csak  azt 
vegye  meg,  amit  készítenek.  Nem.  A  közvetítő  saját  üzleti  érde- 
kében is  meg  fogja  figyelni  a  szükségletet  és  fogyasztási  igénye- 
ket, és  ezekhez  mérten,  kiosztandó  jó  minták  alapján  fogja  a  tan- 
műhelyek által  kiképzett  és  más  háziiparosoknál  az  illető  cikkeket 
megrendelni  és  azután  forgalomba  hozni. 

A  közvetítő  a  termelő  és  a  kereskedők  között  áll.  Egyik 
leglényegesebb  befolyásolója  a  háziipar  fejlődésének.  És  éppen 
ezért  ezek  megválasztásánál  kellő  óvatosságra  van  szükség;  meg- 
bízható, jóravaló  üzleti  szellemmel  bíró  férfiakat  kell  a  kormány- 
nak ez  állásokra  felkérni,  nehogy  a  dolgozó  nép  és  háziiparos 
azok  netáni  zsarnokoskodó  eljárása  által  nyomassék,  elkedvetle- 
níttessék  és  háziipara  űzésében  veszélyeztessék. 

Ezen  intézmény  legjobban  van  kifejlődve  Nürnbergben, 
E  városban  százával  élnek  az  u.  n.  «Commissionár»-ek.  Egész 
üzletük  egy  kis  irodából  (néha  nagyobb  raktárból)  áll,  melyből 
levelezéseiket  intézik,  de  e  levelezéseik  útján  érintkezésben  állanak 
a  nagy  világgal.  E  közvetítők  ugyanis  jól  ismerik  azon  háziiparoso- 
kat, kik  gyermekjátékok  és  apró  árúk  előállításával  foglalkoznak. 
Ezek  listája  előttük  hever,  ismerik  az  egyeseknek  munkaképessé- 
gét stb.  Ezen  alapon  ajánlatokat  küldenek  szét  —  mondjuk  pél- 
dául —  kétszáz  kereskedőhöz  a  külföldre.  A  külföldi  kereskedő 
megrendeléseit  a  közvetítőhöz  intézi,  ki  ezt  X  vagy  Y  vagy  lehet 
több  háziiparos  által  eszközölteti,  kik  a  kész  cikkeket  ládába  cso- 
magolva, a  közvetítő  neve  alatt  küldik  a  megrendelő  címére,  kül- 
földre. Készítő  és  kereskedő  sohasem  ismerik  egymást  s  egymás- 
sal nem  állanak  semmiféle  összeköttetésben.  Erkölcsi  és  anyagi 
felelősséggel  a  készítővel  szemben  a  közvetítő  tartozik,  ennek 
pedig  a  külföldi  kereskedő.  Megemlítendő  még  e  mellett,  hogy 
a  közvetítők  külföldön  oly  óriási  üzleteket  csinálnak,  hogy  rop- 
pant csekély  közvetítési  illetéket  kell  számítaniok,  úgy  hogy  a 
külföldi  kereskedő  alig  számbavehető  csekélységgel  fizet  többet 
a  közvetítőnek,  mint  amennyit  az  előállító  iparosnak  kellene  fizetnie. 
Különben    ez    intézmény    főleg  azért   érdemel    kiváló    figyelmet, 

mert  tudjuk,  hogy  az  iparos,  ki  folyton  'saját  készítményeinek 
megfelelő  előállításával,  jó  anyag,  jó  minták  beszerzése  stb.-vel 
van  elfoglalva,  nem  volna  képes  készítményei  számára  a  piac- 
szerzés tekintetében  oly  nagy  körültekintést  kifejteni,  mint  a  köz- 
vetítő, kinek  nyugalmasabb  élete  van  és  főfeladata,  hogy  folyton- 
folyvást  újabb  és  újabb  piacokat  szerezzen,  megbízható  össze- 
köttetésekre tegyen  szert  s  csekély  közvetítési  százalékát  az  eladó 
cikkek  mennyiségének  fokozásához  képest  növelje  s  emellett 
természetesen  azon  házi-  és  kézműiparosok  igényeit,  kik  az  ő 
termelői,  minél  jobban  kielégítse. 

Hogy  mily  fontos  volna  hazai  háziiparunk  fejlesztése  érde- 
kében ily  közvetítőket  alkalmaznunk,  azt  főleg  azok  fogják  tudni 
megítélni,  kik  látják,  hogy  mint  készítik  egyes  háziiparosok,  sőt 
tanműhelyek  is  a  cikkeket  nyakrafőre,  anélkül,  hogy  ezeknek 
megfelelő  piacot  szerezni  tudnának.  És  hány  eset  fordult  elő, 
hogy  egy-egy  tanműhely  értékes  xikkeit  sorsolás  útján  kellett 
eladni,  vagy  ami  még  szomorúbb,  hány  a  háziiparban  jól  kikép- 
zett derék  tehetség  kénytelen  a  jelenlegi  viszonyok  közt  vagy 
elcsüggedni,  vagy  másféle  keresethez  nyúlni,  hogy  életét  ten- 
gethesse. 

Ezek  után  tehát  nemcsak  szükséges,  hanem  sürgős  is  a 
közvetítés  rendszeresítése.  És  ha  hamarjában  nem  találkoznék 
ember,  aki  pénzét  ily  célra  áldozni  kész  volna  s  a  vázolt  szerepre 
nem  vállalkoznék,  nézetünk  szerint  a  földmívelés-,  ipar-  és  keres- 
kedelemügyi minisztérium  a  fenforgó  hiányon  ideiglenesen  azáltal 
is  segíthetne,  hogy  a  vállalkozókat  a  jelzett  célból  jelentékenyebb 
anyagi  támogatás  által  is  buzdítsa. 

E  közvetítő  egyének  feladatuknak  tekinthetnék,  hogy: 

1.  a  hazai  kereskedésekből  és  piacokról  szorítsák  ki  a  sok 
külföldi  készítményt,  melyhez  hasonló  már  hazánkban  is  sikeresen 
készíttetik,  és  általában  mindenekelőtt  hazánkban  foglaljanak  helyet 
minél  több  és  biztos  piacon ; 

2.  hogy  a  hazai  fürdőket  a  nyári  idény  alatt  lehetőleg  a  hazai 
háziipar  specialitásaival  lássák  el ; 

3.  hogy  a  kivitelre  képes  háziiparcikkekkel,  mint  például  a 
szatyrokkal,  kosarakkal  stb.  stb.  lehetőleg  keleten  és  általában  a 
külföldön  piacokat  foglaljanak; 

4.  hogy  egyes  kiváló  specialitásainkat,  melyeknek  a  világ 
legnagyobb  városaiban    is  lehetne   kelendőséget  biztosítani,  mint 

például  gyönyörű  déli  szőnyegeinket,  katrincáinkat,  a  nőiparkiállí- 
táson bemutatott  szebbnél  szebb  hímzett  kendőket  párisi  és  más 
nagyvárosi  piacokra  vigyék  értékesítés  és  megkedveitetés  végett. 
5.  E  feladatokon  kívül  van  még  a  közvetítésnek  a  dolgozó 
háziiparosokkal  szemben  is  hivatása  és  pedig  megfelelő  minták 
kiosztása,  jó  anyag  kiszolgálása  és  végre  megfelelő  instrukciók 
adása  ennek  megmunkálására  nézve  és  a  lehető  legjobb  műszerek- 
és eszközöknek  rendelkezésre  bocsátása  tekintetében. 

c)  Munkaerők  és  munkaágak. 

A  háziipar  fejlődésének  egyik  hátránya  az  is,  hogy  a  tan- 
műhelyben kiképzett  növendéket  nehezen  lehet  elhelyezni.  A  jól 
kiképzett  növendék  az  előbb  említett  okoknál  fogva  a  tanműhely- 
ben kiképzése  után  természetesen  nem  maradhat,  mert  a  tan- 
műhelyeknek, mint  említettük,  nem  munkaadás,  hanem  a  tanítás 
a  főhivatása.  És  ha  a  közönség  látja,  hogy  teljesen  kiképzett 
növendék  sem  tud  boldogulni,  sőt  gyakran  kénytelen  különféle 
kísérletekhez  nyúlni,  csakhogy  existálhasson,  még  inkább  lelohad 
a  kedve  a  tanműhelyek  benépesítése  iráni,  mert  nem  lát  benne 
biztosítékot  arra  nézve,  hogy  a  tanműhelyekben  kiképzett  ifjak 
jövője  kecsegtető  volna.  Kell  tehát  módot  keresni,  hogy  először 
a  kiképzett  munkások  tehetségük  és  munkaképességük  révén 
jutalmazó  foglalkozáshoz  jussanak  és  existenciájuk  ne  legyen 
kísérleteknek  kitett  vegetáció,  amiből  kifolyólag  másodszor  oda 
kell  törekedni,  hogy  a  tanFTiűhelyek  csak  oly  kereseti  ágak  tanítá- 
sát kezdeményezzék,  melyeknek  jövője  biztosítva  látszik. 

A  zay-ugróci  tanműhely  például  majdnem  azt  az  irányt 
követi,  mint  a  mintarajztanodával  kapcsolatos  iparművészeti 
(műfaragó)  iskola.  És  ma,  midőn  a  bútoripar  oly  szép  lendület- 
nek indul  és  egyes  iparosaink  a  külföldi  műasztalosokkal  sikerrel 
versenyeznek,  még  nem  tudtuk  elérni  azt,  hogy  jelesebb  aszta- 
losaink műfaragóikat  a  zay-ugróci  műhelyből  acquirálják.  Pedig 
ez  a  tanműhely  ép  annyi  joggal  nevezheti  magát  muipanskolának, 
mint  a  sugárúti  műipariskola;  sőt  ha  az  eredményeket  tekintjük, 
a  zay-ugróci  műfaragóiskola  készítményeiben  bizonyára  találunk 
annyi  műízlést  és  képességre  mutató  tehetséget,  mint  a  másik 
említett  iskolában.  Konstatálhatjuk  tehát,  hogy  a  zay-ugróci  iskola 
már  nem  is  tanműhely,  hanem  műipari  szakiskola,  kivált  ha  tekin- 

tétbe  vesszük,  hogy  a  faragványokon  kívül  harmoniumokat  is 
gyárt,  melyeknek  kitűnőségét  a  székesfehérvári  kiállításon  általá- 
ban elismerték.  Ebből  tehát  az  következik,  hogy  a  zay-ugróci 
iskolát  ki  kell  venni  a  tanműhelyek  sorából  és  beosztani  a  műipar- 
iskolák  közé,  melyek  eddig  tudvalevőleg  a  kultuszminiszter  úr 
resszortja  alá  tartoznak. 

És  ha  ezt  tesszük,  önként  következik  hogy  a  műiparisko- 
láknál  és  a  tanműhelyeknél  a  kiképzett  növendékek  elhelyezésére 
nézve  újabb,  megfelelőbb  rendszert  kell  követni.  Mihelyt  3 — 4 
növendék  teljes  kiképzést  nyert,  ezeknek  készítményeit  be  kellene 
mutatni  az  országos  iparegyesületben  vagy  a  technológiai  múzeum- 
ban és  például  az  asztalosiparosok  figyelmét  ezekre  felhívni  és 
a  kiképzett  növendékek  elhelyezéséről  ez  úton  gondoskodni. 
De  lehet  hivatalosan  más  utat  is  választani.  A  nagyobb  városok 
műasztalosait  ugyanis  értesíteni  kell,  hogy  ez  év  végén  e  tan- 
műhelyben ennyi  és  ennyi  műfaragó  nyert  kiképzést  és  figyelmü- 
ket a  jeles  munkaerők  alkalmazására  felhívni.  Sőt  meg  lehet  for- 
dítani a  dolgot.  Az  asztalosokat  tudósítani  kell  minden  év  elején 
a  műfaragó  tanműhelyek  új  tanfolyamainak  megnyitásáról  és  őket 
felhívni,  hogy  egyik-másik  ügyes,  vagy  másként  érdemes  segéd- 
munkásukat küldjék  1  —2  esztendőre  e  tanműhelyekbe  tanulni. 
Hány  műasztalos,  ki  fiát  saját  mesterségére  neveli,  kapna  a  ked- 
vező alkalmon,  mely  eddig  ismeretlen  volt  előtte,  de  melynek 
hozzáférhetővé  tételét  örömmel  üdvözölné.  No  de  ez  már  a  ren- 
des kézműipar  fejlesztésének  körébe  vág. 

A  tanműhelyek  munkaerőinek  értékesítése  érdekében  más 
irányban  is  vannak  teendőink. 

A  tanműhelyek  rendszerét  meg  kell  változtatni ;  oda  keli 
hatni,  hogy  ne  a  tanműhelyben  kiképzett  munkás  legyen  a  nagy- 
iparnak nevelve,  hanem,  hogy  az  a  háziiparág,  amelyet  e  tan- 
műhely tanít,  a  nagyipar  segédeszközévé  fej lesztessék  s  illetve  ez 
által  folyton  igénybe  vétethessék.  Más  szóval  oda  kell  töreked- 
nünk, hogy  a  háziiparnak  a  legnagyobb  és  legjobb,  állandó 
munkáltatója  a  nagyipar  legyen.  Ebben  kulminál  a  magyar  házi- 
ipar fejlesztésének  nagy  kérdése.  Ez  a  rendszer  nevelte  naggyá 
Svájcban,  Württembergben  és  Bajorországban  a  háziipart  és  ez 
lesz  hivatva  annak  nálunk  is  más,  biztosabb  fejlődési  alapot 
teremteni,  tehát  újabb  irányt  adni.  A  gyáripar  és  nagyobb  kézmű- 
ipar szükségletéhez  képest  kell  tehát  idomítani  a  háziipart. 


Egyes  gyárak  külföldön  egész  vidékre  terjedő  háziipart 
honosítanak  meg.  Van  erre  példa  hazánban  is.  így  például, 
midőn  a  Thonet-féle  gyárat  megalapították,  a  nádfonáshoz  alig 
egy  ember  értett  azon  a  vidéken.  De  a  gyár  létesültével  a  gyár- 
tulajdonosok hoztak  a  vidékre  oly  egyéneket,  kik  gyakorló 
műhelyekben  tanították  a  népet  a  nádfonásra  és  özönével  jöttek 
a  tanulók,  kik  ez  iparág  megtanulása  mellett  biztos  jövőnek  és 
állandó  keresetnek  néztek  elébe. 

Az  országos  nőiparkiállitásról  kiadott  jelentésben  igen 
helyesen  mondja  egy  e  téren  elismert  szakférfiú,  hogy  ha  ma 
egy  gyáros,  harisnyaszövő-  vagy  úgynevezett  kötszövő-gyárat 
állít  és  a  kassai  kötszövészi  tanműhelyből  nyert  —  különben  a 
viszonyokhoz  képest  elég  jól  készült  —  munkásokra  szorul  anélkül, 
hogy  gyárának  támogatásául  háziiparosai  legyenek,  kik  gyáron 
kívül  készítenek  részeket,  előre  tudhatja,  hogy  gyárát  hovahama- 
rább  fel  kell  adnia. 

Ez  nem  feltevés,  ez  tény,  mely  azóta  szomorúan  bebizo- 
nyodott. 

Azok,  kik  előtt  mindig  a  mechanikai  szövőszékek,  a  svájci 
himzőgépek  meglepő  gyors  és  olcsó  termelése  áll  és  azért  ragasz- 
kodnak azon  nézetükhöz,  mely  szerint  a  20 — 30  krajcáros  pamut- 
vászonnal nem  tud  a  háziipar  versenyezni,  figyelmen  kívül  hagy- 
ják azt,  hogy  azon  gőz  és  víz  által  hajtott  szövőszék  mellett 
ezernyi  más  szövőszék  hájtatik  kézzel,  melyeken  vagy  oly  szöve- 
tek készülnek,  milyeneket  a  mechanikai  szövőszék  soha  sem 
készít,  vagy  melyeknek  létezése  a  helyi  viszonyok  által  indokolt. 

Ha  van,  ki  ebben  kételkedik,  azt  utaljuk  először  Rumburg 
környékére,  másodszor  Oederanba  és  Plauen  vidékére  vagy  éppen 
Plauenbe,  akár  Chemnitzbe  és  az  egész  chemnitzi  iparkamara 
területére.  E  helyeken  meggyőződést  fog  szerezni  bárki  is  magá- 
nak a  felől,  hogy  háziiparosai  a  legnagyobb  3—4  száz  emberrel 
dolgozó  gyáraknak  is  vannak,  és  hogy  ezek  nélkül  gyáraik  mai 
időben  fenn  sem  állhatnának. 

A  gyermekjáték-ipar  tudvalevőleg  az  egész  világon  háziipar 
és  a  gyermekjáték  mégis  gyárilag  készül.  Ha  nincs  gyár,  mely 
előkészítsen,  nem  élhet  háziiparos ;  ha  nincs  háziiparos,  nem 
élhet  a  gyár.  Ott  van  a  Fekete-erdőségek,  vagy  Genfnek  óra- 
ipara, ki  tagadná,  hogy  ez  nem  háziipar  és  mégis  az  órák  gyári- 
lag készülnek,  mert  a  részeket  a  gyárban  állítják  össze. 

És  így  megy  ez  végig  száz  és  száz  más  nemén  az  ipari 
termelésnek;  karöltve  jár  a  kettő. 

Mondják,  hogy  a  fent  érintett  viszonyokat  a  sűrű  népesség 
teremtette.  Lehet,  hogy  szükséges  ezen  viszony  fentartásához 
sűrű  népesség,  de  nem  állíthatjuk  azt,  hogy  ezen  viszony  azáltal 
alkottatott  volna.  Alkotta  azt  a  gépipar  fejlődése  és  a  nagy  ver- 
seny, mely  a  miinkafelosztás  elvének  érvényesülése  nélkül  lehetet- 
lenné válnék. 

Az  igazi  háziipar  tehát  nemcsak  az,  mellyel  a  nép  a  föld- 
míveléstől  fönmaradt  időt  kitölti,  hanem  az  is,  mellyel  mint 
főkeresettel  foglalkozik,  ő  és  családja  állandóan,  s  emellett 
földjét  vagy  kertecskéjét  mellékesen  megműveli. 

Nálunk,  hol  kevés  a  vállalkozási  szellem,  nagy  az  elő- 
ftélet  és  a  tőke  alig  fordul  az  iparalkotások  felé,  a  háziipar  ily 
irányú  fejlesztése  által  kell  a  hiányokon  segíteni. 

Vegyük  tehát  sorba  tanműhelyeinket.  A  zay-ugróci  műfaragó 
tanműhely  mintegy  külön  állást  foglal  el  és  erre  nézve  már  előbb 
elmondtuk  nézeteinket.  A  rimaszombati,  a  homonnai,  munkácsi 
faipari  tanműhelyeket  és  esetleg  a  hosszúfalusi  faragóiskolát  oly 
irányban  kell  vezetni,  melynek  kedvező  előjeleit  a  homonnai 
iskolánál  már  látjuk. 

A  bútoripar,  esztergályosság  és  általában  a  lakberendezési 
ipar  házi  műhelyeivé  kell  ezeket  előkészíteni.  Oly  cikkek  előállí- 
tását kel!  kezdeményezni,  melyeket  nagyrészt  a  valóságos  ipar 
használhat,  mint  például  bútoripari  faragványok,  épületfavagvá- 
nyok,  képkeret,  keret-részek,  consolok,  carnisok  plafonddíszííések, 
cirádák  stb.  stb.  A  kosárfonó-tanműhelyeket,  mint  már  a  «házi- 
ipariskolákw  című  fejezetben  említettük,  a  kereslet  és  szükséglet 
által  indikált  cikkek  előállítására  is  kell  szorítani.  Ilyenek  pl.  a 
cukrászok  számára  szükséges  dobozok  sokféle  neme,  kosárkák, 
virágkosarak,  necessaire-tárgyak  stb. 

A  szövészeti  tanműhelyek  azon  kedvező  helyzetben  vannak, 
hogy  tényleg  a  szükséglethez  alkalmazott  irányban  vezettetnek  és 
növendékeik  a  szövőipar-fejlesztésnek  szem  előtt  tartásával  tanít- 
tatnak. 

A  gyermekjátékkészítö  és  botkészitő  tanműhelyek  nem  alkal- 
mazkodhatnak ezidőszerint  a  nagyiparhoz,  mert  gyermekjáték- 
gyárunk  még  nincs ;  botkészítő  gyárunk  ugyan  van,  de  ez  otthon 
a  saját  vidékén  késsítteti    termelését.  Ezekre  nézve  tehát  legaján- 

latosabb  a  cikkek  értékesítése  tekintetében  a  közvetítőket  (lásd 
előbbi  pont)  igénybe  venni.  A  kígyókő-csíszoló  tanműhely,  mint 
tervben  van,  mielőbb  önálló  vállalat  lesz.  így  ez  lehet  a  vidéken 
levő  lakosságnak  az  a  központi  gyára,  mely  állandóan  munkával 
látja  el.  De  ekkor  nem  lehet  csupán  arra  a  8—10  tanulóra 
szorítkozni,  ki  a  tanműhelyben  tanult ;  hanem  tanítani  kell  a 
lakosság  jó  részét,  mely  a  háziiparra  szorul,  illetőleg  oda  kell 
hatni,  hogy  a  lakosság  legalább  is  a  könnyebb  munkát  végezze, 
félkészen  hozza  a  cikket  a  vállalatba,  m.elynek  teljesen  ki- 
képzett erői  a  csiszolással  és  csínozással  minden  cikket  maguk 
fejeznek  be. 

Az  agyagipari  tanműhely  pedig  egészen  vagy  jó  részben  az 
építészi  ipar  szükségletéhez  tarthatná  magát,  melynek  tág  kereté- 
ben ezer  és  ezer  apróságokat  készíthetne. 

d)  Egységes  nuíködés,  központi  szakközeg. 

Az  1885.  országos  kiállítás,  mely  termelésünk  minden  ágá- 
ról hű  képet  lesz  hivatva  nyújtani,  még  sokkal  kedvezőbb  alka- 
lom lesz  arra  nézve,  hogy  a  háziipar  számára  kijelölje  mindazon 
munkaágakat,  melyekben  a  nagyipar  mellé  sorakozhatik.  Mert  ha 
egész  részletességben  akarnók  tervezetünket  kidolgozni  és  javas- 
latainkat közölni,  szükséges  volna  előbb  úgy  az  ország  nagy- 
iparát és  ennek  segédeszközeit  behatóan  és  országszerte  tanul- 
mányozni, mint  a  háziipar  mai  állásával  és  képességével  megis- 
merkednünk. De  nézetünk  szerint  elegendő,  ha  e  pályakérdés 
megoldásánál  az  elveket  tartjuk  szem  előtt  s  ezen  elvek  alapján 
a  részletek  megállapítását  az  illetékes  közegeknek  tartjuk  fenn. 
Maga  az  országos  iparegyesület  háziipari  szakosztálya  is  bizo- 
nyára azon  szempontból  tűzte  ki  e  pályakérdést,  hogy  az  annak 
legjobban  megfelelő  munkálatban  megpendített  eszmék  és  elvek 
alapján  közreműködhessék  a  háziipar  körül. 

Hogy  azonban  a  különböző  tanműhelyek  és  háziiparágak 
működésében  bizonyos  egységes  összhang  és  a  célnak  megfe- 
lelő irány  keletkezzék,  szükséges,  liogy  a  már  előbbi  fejezetünk- 
ben említett  központi  szakközeg  a  tanműhelyek  működését  ellen- 
őrizze, mindenekelőtt  pedig  a  jelzett  irányba  terelje,  gyári  vagy 
kézműipar-telepekkel  összeköttetésbe  hozza,  termelési  ágaikat  ki- 
jelölje stb.  stb.  A  külföldi  tanműhelyekben  és  háziiparban    jónak 

bizonyult  elveket  elfogadhatjuk,  de  a  tanműhelyek  vezetésénél  a 
hazai  gyakorlati  igényeket  keli  szem  előtt  tartanunk. 

E  központi  szakközeg  volna  hivatva  a  tanműhelyek  újjá- 
szervezésén túl  figyelmét  a  tanműhelyen  kívül  álló  háziiparra  is 
kiterjeszteni.  És  pedig  ha  a  tanműhelyek  benépesítése,  a  termei- 
vények értékesítése  (közvetítők),  a  kiképzett  munkaerők  elhelye- 
zése és  az  üzembe  veendő  munkaágak  kijelölése  tekintetében 
megtörténtek  időről-időre  a  kellő  intézkedések:  a  háziipar  űzőire 
más  irányban  is  ki  lehetne  terjeszteni  a  figyelmet.  Igy  például 
nem  lehetetlen,  hogy  egyes  községekben  főleg  az  egynemű  ipart 
űző  háziiparosok  önsegélyes  törekvések  alapján  szövetkezzenek. 
Együtt  szerzik  be  az  anyagot,  műszereket,  ezt  egymás  között  bi- 
zonyos megállapítandó  rendszer  mellett  kiosztják,  a  munkákat 
ezután  ismét  közös  raktárba  helyezik  és  együtt  szolgáltatják  által 
vagy  a  gyáripari  vállalatnak,  vagy  a  közvetítőnek,  vagy  pedig  a 
kereskedőnek.  Sőt  ők  maguk  kereshetnek  készítményeiknek  piacot 
és  raktárakat  az  ország  különböző  városaiban.  A  szövetkezés  ezen 
neme  természetesen  csak  oly  helyen  képzelhető,  hol  a  háziipar 
már  bizonyos  megállapodott  jólétnek  örvendhet,  ahol  nem  napon- 
ként kell  a  kenyér,  hanem  jól  esik  a  nagyobb  jövedelem,  ha  ha- 
vonként vagy  évnegyedenként  jön  is. 

Más  községekben  talán  közbe  lehetne  járni,  hogy  a  házi- 
ipari termeivények  a  közel  eső  nagy  városok  kereskedői  által 
állandóan  megvásároltassanak. 

Végre  -  amennyiben  a  közvetítő  intézmény  elegendőnek 
nem  mutatkoznék  —  egyes  indikált  központokban,  pl.  Budapes- 
ten, Szegeden,  Kolozsvárt,  Aradon,  Pozsonyban,  Kassán  lehetne 
állandó  háziipari  árúcsaniokokat  létesíteni,  a  háziipari  készítmé- 
nyek közvetítése  végett.  De  ezeket  nem  lehet  bármiféle  kereske- 
déssel kapcsolatba  hozni,  mert  a  tapasztalat  bizonyítja,  hogy  a 
kereskedő  ily  árúcsarnokok  vezetésére  nem  fordít  kellő  gondot, 
mert  nincs  hozzászokva,  hogy  5 — 10"/o  polgári  haszonra  dolgoz- 
zék, hanem  100— 150%-ra.  Sok  részben  ez  ölte  meg  számos 
eddigi  hasonló  kísérletnek  jövőjét.  Amit  a  termelőhelyen  2—3 
frtért  kaphatunk,  azt  a  kereskedő  mint  kiváló  «honi»  cikket  5  8 
fríért  árulja  és  ha  találkozik  is  egy-két  hazai  iparpártoló,  ki  drá- 
gán is  vásárol  «honi»  cikket  csupa  hazafiságból,  maga  a  nagy- 
közönség nem  fog  hozzászokni  e  méregdrága  cikkek  megvételé- 
hez. Ha  pedig  ez   árúcsarnokok    létesítésének    eszméje,   a  kivitel 

költséges  voltánál  fogva,  nem  volna  keresztülvihető,  a  kaszinók, 
nőegyletek  és  más  jótékony  és  közhasznú  egyletek  közvetítésével 
az  időleges  háziipari  vándorkiállítások  eszméjét  könnyen  és  költ- 
ség nélkül  lehetne  megvalósítani,  főleg  pedig  évenként  legalább 
egyszer  karácsony  előtt,  midőn  tudvalevőleg  ezer  és  százezer 
forintokban  váltja  meg  a  közönség  karácsonyi  ajándékait,  melyek 
túlnyomó  nagy  része  külföldön  készített  cikkekből  kerül  ki. 

E  vándorkiállítások  eredménye  főleg  azon  háziiparágakra 
való  tekintettel  lesz  áldásos,  melyek  nem  simulhatnak  a  gyár-  vagy 
kézműiparhoz,  de  melyeknek  jogosultságát,  szükségét  és  feladatát 
azért  senki  sem  fogja  tagadni. 

Végre  a  központi  közeg  lesz  hivatva  időről-időre  új  ipar- 
ágak tanítását  és  terjesztését  is  előmozdítani.  Mint  értesülünk, 
újabban  egyszerre  négy  helyen  agyagipari  tanműhelyeket  kíván- 
nak létesíteni.  Ungvár,  Beregszász,  Modor,  Mágocs  városok  mind 
kerámiai  tanműhelyeket  kívánnak.  Ez  elvitázhatatlan  jele  annak, 
hogy  minden  oldalról  érzik  a  háziipar  fejlesztésének  szükségét  és 
—  még  kedvezőbb  jele  annak  hogy  az  illető  városok  a  vidé- 
kükön, a  nép  hajlamainál  fogva,  vagy  a  természeti  nyers  anyag 
bőséges  rendelkezésre  állásánál  fogva,  azon  iparágak  felé  fordul- 
nak, melyeknek  jövőjét  vidékükön  biztosítva  hiszik. 

Kevés  ország  van,  melynek  oly  rengeteg  kincse  heverne 
parlagon,  mint  hazánknak,  Íme  például  egy  passzus  azon  füzet- 
kéből, mely  az  erdélyrészi  háziipar  mellett  volt  hivatva  propa- 
gandát csinálni : 

«A  műfaragászattal  iskoláinkban  összefüggve  behozható  a 
kőneműek  feldolgozása.  Aki  megtanult  jól  rajzolni  és  modellirozni, 
az  már  érti  a  kőfaragást  is.  És  mennyi  és  mily  kitűnő  anyag 
létezik  e  célra  hazánkban.  Látásukra  örömtől  repes  szivünk,  hogy 
ily  drága  kincsünk  van  és  könyek  gyűlnek  szemünkbe,  hogy 
ezt  senki  sem  dolgozza  fel.  Más  boldogabb  országokban  csak 
egy  becses  fajtája  e  szép,  becses  anyagoknak  a  háziiparosok 
ezreit  gazdagítja.  Csikmegyének  gyönyörű  ditroitja,  fehér  már- 
ványa és  ezer  másféle  ásványa,  Vargyasnak  sötétzöld  szerpen- 
tinje, habos  rózsaszín  és  sötétpiros  márványa,  Tordamegyének 
csigamárványa  s  a  hegyek  kebeléből  nagy  darabokban  a  munkás 
kezeknek  önként  kidobált  hófehér  tisztaságú  s  aztán  különböző 
színekben  játszó  alabastroma,  Szebenmegyének  feketével  csíkozott 
fehér  márványa  és  száz  meg  száz  itt  föl  nem  számlált  iparanyag 

évezredek  óta  vár  munkáskezekre.  Carrara,  Fiórenc  környékén 
számtalan  község  lakossága  apró  csecsebecséket,  monumentális 
épületek  kicsiny  másolatait  készíti  ilyen  anyagból.  Németország- 
ban százakat  érő  cikkeket  faragnak  a  nálunk  oly  szép  minőség- 
ben feltalálható  gipszből.  Ha  anyagi  ereje  volna  hozzá  egyle- 
tünknek, minden  ilyen  anyagnak  előfordulási  helyén,  olaszországi 
tanítókkal  egy-egy  állandó  iskolát  kellene  hogy  fentartson  az 
esztergálás  és  faragás  tanítására,  a  csont-  és  szaruneműek  fel- 
dolgozására. —  A  bécsi  esztergások  külföldről  vásárolt  csontból, 
tajtékból,  borostyánkőből  több  mint  két  és  fél  millió  értékű 
tárgyat,  gombokat,  pálcákat,  nap-  és  esernyő-nyeleket,  szivarszip- 
kákat, pipákat,  zeneszereket  készítenek  évenkint.  A  francia  házi- 
iparosok 50  millió  forint  értékű  teknősbéka-paizsot,  gyöngyházat 
és  egyéb  csont  és  szaruneműeket  dolgoznak  fel.  Az  angolok  pedig 
Q  millió  kiló  ugyanily  nemű  anyagot  használnak  fel. 

Hasonlóképen  felkarolásra  vár  még  a  tej-,  vaj-,  túró  és  sajt- 
ipar, a  hús-,  hal- konzervek,  gyümölcsök  szárítása  és  befőzése 
száraz  tészták  készítése,  serte-  és  kefekészítés  minden  fajban, 
melyeket  a  háziiparban  szintén  ügyesen  és  sikeresen  lehetne  érté- 
kesíteni ;  általában  az  új  iparágak  közül  a  figyelemnek  azon 
munkanemek  felé  kellene  fordulni,  melyeket  a  külföld  még  nem 
aknázott  ki  teljesen  és  melyekben  a  verseny  nem  volna  meg- 
nehezítve.)) 

Hogy  a  kőfaragó-ipart  mily  roppant  mértékben  lehetne  az 
építési  és  díszítő  iparnál  alkalmazni,  arról  fogalma  lehet  azok- 
nak, kik  a  zsoboki  márványgyár  gyönyörű  cikkeit  látták.  A  csont- 
szaru- és  teknősbéka-ipar  pedig  szintén  nagy  mérveket  ölthetne 
és  a  külföldi  díszmű-iparnak  hatalmas  versenyt  nyújtana,  az  em- 
lített háziipari  vándorkiállítások  alkalmával  pedig  nagy  kelendő- 
ségnek örvendhetne.  De  ezeknél  is,  mint  mindazon  háziiparágak- 
nál, melyek  nem  a  gyár-  és  kézműipar  számára  készítenek  fél- 
készítményeket vagy  részleteket,  az  ügyes  vezetőknek  arra  kellene 
figyelemmel  lenni,  hogy  mindig  valami  új,  eredeti  és  szép  kerül- 
jön a  piacra,  ami  úgyszólván  divatot  szokott  alkotni  és  közkeletet 
biztosítani.  Ez  a  franciák  és  bajorok  erős  oldala.  Nem  sok 
genialitás  kell  hozzá,  hogy  ezt  a  « fogást »  nálunk  is  meghonosít- 
suk; sétapálcákon,  eső-  és  napernyő-nyeleken,  inggombokon, 
szivarszipkákon  mindennap  látjuk.  A  közönség  változékony  ízlé- 
sét tehát  ki  kell  aknnztatni  a  háziipar  érdekében   is. 

Végre  pedig  ugyanezen  központi  közegnek  kellene  meg- 
valósítani azon  feladatokat,  melyeket  az  orsz.  iparegyesület  háziipari 
szakosztálya  osztályaiban  a  következőkben  tűzött  maga  elé :  oda 
törekszik,  hogy  a  házziipar  terén  is  —  a  műizlés  és  eredetiség 
megóvása  melleit  —  a  mai  kor  és  különösen  a  rendes  ipar  körülmé- 
nyeinek megfelelő  termelés  honosodjék  meg ;  oda  törekszik,  hogy 
az  ország  különböző  vidékein  fennálló  háziipar-egyletekkel  szoros 
összeköttetésbe  lépve,  az  egyöntetű  és  sikerdúsabb  összmüködést 
lehetővé  tegye. 

!V.  A  szövőipar. 

A  szövőipar  hazánkban  újabb  időben,  a  kormány  különös 
gondozása  folytán,  de  az  országos  nőiparkiállításból  Zichy  Jenő 
gróf  által  buzgón  megindított  agitáció  következtében  is  oly  szép 
lendületnek  indult,  hogy  fejlesztése  tekintetében  újabb  javaslatok- 
kal e  helyen  előállani  teljesen  fölösleges.  A  vászonipar  az  1881.  évi 
késmárki  kiállítás  óta  újabb  lendületnek  indul  és  a  házi  szövőipar 
fejlesztése  tekinl etében  is  igen  szép  eredményt  értek  el  a  szövészeti 
tanműhelyek,  melyeknek  száma  főleg  Erdélyben  folyvást  gyarapodik. 

Mivel  azonban  ezen  iparág  a  kormány  rendszeres  és  buzgó 
fejlesztésének  tárgyát  képezi,  mivel  az  a  háziiparnak  hazánkban 
legjelentékenyebb  részét  foglalja  el,  e  helyen  egyszerűen  hivat- 
koznunk lehet  azon  tevékenységre,  melyei  a  kormány  ez  irány- 
ban kifejtett  és  egyszersmind  utalnunk  azon  teendőkre,  melyek 
még  elintézendők.  És  ezt  nem  tehetjük  jobban,  mintha  Rejtő  Sándor 
ipari  felügyelő  úrnak  e  tárgyban  tartott  előadásának  idevonatkozó 
részeit  a  következőkben  közöljük: 

«A  minisztérium  a  fonás  és  szövés  és  appretura  fejleszté- 
sére megtette  a  kezdeményező  lépést. 

A  fonás  tökéletesbítése  céljából  egyes  kisiparosoknak,  ille- 
tőleg szövetkezeteknek  tökéletes  fonó-  és  sodró-,  illefőleg  cér- 
názó-gépeket  adományozott. 

A  szövet  tökéletesbítése  céljából  1873-ban  S.-Szent-Györ- 
gyön  s  1880-ban  Késmárkon  szövőiskolát  létesített,  a  szövőknek 
féket,  szabályozót  és  gyorsvételőt  osztott  ki,  nemkülönben  a 
jaquard  gépeket  és  teljes  szövőszékeket  is,  valamint  a  munka 
gyorsítása  céljából  néhány  segédgépet  is. 

Végre  a  csínozás  fejlesztése  céljából  több  különleges  appre- 
tur-gépet    ajándékozott,    miáltal  néhány  kisiparos  versenyképessé 


lett  és  lehetővé    tévé  a  lenipar    által    nélkülözhetlenül  szükségelt 
vászonfehérítő  létesítését  is. 

A  minisztérium  nemes  példája  folytán  a  társadalmi  érde- 
keltség is  kezd  fejlődni. 

így  gróf  Zichy  Jenő  úr  kezdeményezése  folytán  élénk  moz- 
galom indult  meg  a  javított  szövőszékek  kiosztása  tárgyában ; 
nem  ugyanoly  célból,  illetőleg  oly  szempontból  indulva  ki,  mintha 
csupán  a  javított  szövőszékek  kiosztása  által  lehetne  szövőipa- 
runkat már  emelni,  hanem  mert  a  szövés  a  fejlesztendő  munka- 
szakok három  másnak  (fonás,  szövés,  csínozás)  egyike. 

Csupán  a  szövőszékek  kiosztása  által  szövőiparunkat  még 
nem  emelhetjük  s  a  nép  nyomorán  nem  segíthetünk,  mert  a 
szegény  népnek  mitsem  használ  a  szövőszék,  melylyel  2— 3-szor 
többet  képes  szőni,  ha  készítményére  biztos  vevőt  nem  bír,  ille- 
tőleg, ha  folytonos  munkájáról  nem  gondoskodunk. 

A  rnunka  folytonossága  azonban  csak  akkor  lesz  biztosítva, 
ha  az  előállított  cikk  nem  drágább  a  külföldi  cikknél  és  ha  ez  a 
kivánt  csínnal  is  bír. 

S  minthogy  a  kézifonal  sokkal  drágább  a  gépfonalnál,  úgy 
nélkülözhetlenül  szükséges,  hogy  kereskedelmi  cikket  készített 
szövők  a  kézifonal  helyett  gépfonalat  dolgozznak  fel,  s  hogy 
cikkeik  csínozásáról  is  gondoskodva  legyen. 

A  szövőszékek  kiosztásán  kívül  szövőiparunk  fejlesztése 
tehát  kívánja,  hogy  több  oly  vállalatot  létesítsünk,  melynek  fel- 
adata vagy  az  olcsó  gépfonal  készítése,  vagy  a  gépfonal  beszer- 
zéséről való  gondoskodás  és  ennek  szövése  a  nép  által,  esetleg 
a  gépszövés  és  a  szövetek  csínozásáról  való  gondoskodás,  vagy 
végre  a  gépfonal  szövésének  a  nép  általi  eszközlése  és  a  szöve- 
tek csínozása,  avagy  a  munkaszakok  összege.  Egynéhány  ily 
rendszerű  vállalat  újabb  időben  létesült  már. 

Ily  rendszerrel  bír  Bakay  Nándor  gyára,  melyet  1877-ben 
Szegeden  létesített.  E  gyár  a  kender-gépfonást  eszközli,  e  fona- 
lakból csomagoló-  és  vitorla-vásznat,  valamint  szövetet  a  nép 
által  kézi  szövőszékeken  eszközöltet,  —  a  szövetek  szükségelt  csí- 
nozását  szintén  a  gyár  végzi.  Ily  rendszerű  a  székely  szövőgyár, 
mely  1879-ben  S.-Szt.-Györgyön  alakult. 

Ez  a  fonal  beszerzéséről  gondoskodik,  a  szövést  a  nép 
által  végezteti,  a  csínozást  pedig  a  gyár  végzi,  ily  rendszerrel 
bír  az  1881-ben  Késmárkon  létesült  vászonfehérítő  is. 

Ilynemű  szövőipari  vá]Ialatoi<  létesítésén  kell  tehát  fáradoznunk. 

Ily  vállalatok  létesítését  nemcsak  szegény  népünk  s  orszá- 
gunk érdeke  kivánja,  hanem  a  tőke  célszerű  és  jövedelmező 
elhelyezése  is. 

Ily  vállalatok  létesítéséhez  most  van  a  kedvező  időpont. 

Mert: 

1.  Nagy  szükségletünk  dacára  eddig  kevés  ilynemű  válla- 
lattal bírunk; 

2.  az  osztrák  ipar  most  még  nem  oly  kiterjedt,  hogy  a 
közös  vámterületbe  foglalt  országok  szükségleteit  födözni  képes 
volna  ; 

3.  ily  vállalatok  adó-,  bélyeg-  és  illetékmentességet  élveznek; 

4.  egyes  községek  igen  tekintélyes  áldozatokra  készek,  és 
nemcsak  a  telket,  de  a  vízerőt  és  az  építési  anyag  egy  részét  is 
hajlandók  díjtalanul  adni ; 

5.  olcsó  hajtó-erővel  rendelkezünk; 

6.  igen  olcsó  munkaerővel  rendelkezünk;  így  személyes 
tapasztalataim  nyomán  mondhatom,  hogy  több  vidéken  a  nők 
18—20  krnyi  keresettel,  a  férfiak 36 —60  krnyi  keresettel  érnek  be; 

7.  ily  vállalatok  —  a  jelzett  társadalmi  mozgalomnál  fogva, 
—  az  általuk  foglalkoztatandó  nép  részére  tökéletes  szövőszéket 
díjtalanul  kaphatnak,  sőt  a  nép  betanításában  is  segédkezet  nyernek.» 

Éhez  még  meg  kell  említenünk,  hogy  a  szövőipar  fejlesz- 
tése érdekében  a  földmívelés-,  ipar-  és  kereskedelmi  minisztérium 
tudvalevőleg  elhatározta  a  vándortanítói  intézménynek  e  téren  is 
életbeléptetését. 

E  végből  több  fiatal  egyént  képeztet  a  fővárosi  felső  ipar- 
rajziskolában, a  szövészeti  rajzolás  gyakorlati  elsajátítására  s  több  e 
téren  működő  szakférfiút  bízott  meg  a  vándortanítással.  Legkö- 
zelebb Mármarosmegyébe  küldött  egy  ilyen  tanítót,  minthogy  itt 
a  szövészet  a  népnek  már  régi  foglalkozási  ágát  és  forrását 
képezi  s  általában  itt  a  legtöbb  hajlam  mutatkozott  a  szövészet 
fejlesztésére  s  a  magasabb  szövészet  elsajátítására.  E  vándor- 
tanító 6  hónapra  terjedő  tanfolyamot  nyit  meg  Visken  és  azt 
folytatni  fogja  Huszton  és  Técsőn.  Ugyancsak  a  mármarosi 
szövőipar  fejlesztése  céljából  a  minszter  pályázatot  is  hirdetett 
szőnyeg,  pokróc,  vászon,  katrinca  és  más  szövészeti  tárgyakra, 
melyekhez  az  eredeti  mintákat  maga  a  minisztérium  gyűjtötte  és 
bocsátotta  a  szövőiparral  foglalkozók  rendelkezésére. 

A  díjazásokra  a  miniszter  100  frtot  utalványozott  ki,  mely- 
hez a  Kárpát- egylet  odavaló  osztálya  kiállításának  jövedelméből 
50  frttal  járult.  A  pályázatból  beérkezett  munkákból  július  hóban 
Mármaros-Szigeten  kiállítás  rendeztetik  s  ugyanakkor  ítélik  oda 
a  pályadíjakat. 

Értesülésünk  szerint  a  vándortanítói  intézmény  ily  alakban 
az  ország  több  vidékein  is  életbe  fog  lépni,  de  különben  is 
nyugodtan  tekinthetünk  ez  iparágnak  fejlődése  felé,  melynek  érde- 
kében a  két  ipari  felügyelő,  a  közvetlen  tapasztalatok  alapján,  a 
gyakorlati  igényekhez  és  a  lehetőséghez  képest  megteszik  az 
indikált  javaslatokat,  melyek  érvényesítésére  a  földmívelés-,  ipar- 
és kereskedelmi  minisztérium  nem  jelentéktelen  áldozatokat   hoz. 

V.  A  nőipar. 

A  nőipar  rendszeres  fejlesztése  és  terjesztése  céljából  léte- 
síttetett a  pozsonyi  nőipartanííónő-képző  intézet,  mely  kizárólag 
a  nőipartanítókat  képezi,  kik  hivatva  vannak  az  ország  különféle 
nőiskoláiban,  legnagyobbrészt  külön  e  célra  alakított  nőiparisko- 
lákban  a  kézi  munkákat  tanítani. 

Rendszeres  nőipariskolák  a  kormány  támogatása  mellett 
eddig  a  következők: 

Budapesten  kettő,  Iglón,  Aranyos-Maróthon,  Bitsén,  Érsek- 
Ujvárott,  Körmöcön,  Nagyszombaton,  Kalocsán,  S.-A.-Ujhelyen, 
Miskolcon,  Sepsi  Szt.-Györgyön,  Beregszászon,  Kolozsvárott. 

Továbbá  a  társadalom  által  létesített  és  föntartott  nőipartan- 
műhelyek  közül  említést  érdemelnek  a  következők:  Nagy- Várad, 
Besztercebánya,  Pécs,  Z.-Egerszeg,  Csurgó,  Debrecen,  B.-Csaba, 
Baán,  Érsek-Ujvár,  Zsolna.  A  budapesti  nőipariskolától  eltekintve, 
melynek  250—280  növendéke  van,  a  vidéki  nőipariskolák  növen- 
dékéi 20—70  között  változnak.  Általában  a  tapasztalat  azt  mutatja, 
hogy  a  nőipariskolák  mindenütt  népesek  és  keresettek,  csak  azon 
városokban  nem  tudnak  boldogulni,  hol  a  nőipar  tanításával  más 
intézetek  is  foglalkoznak. 

E  tömeges  látogatásból  pedig  azt  kell  következtetni,  hogy 
a  szegényebb  polgári  osztály  leánynövendékei  majdnem  minden 
városban  reá  vannak  utalva  a  kenyérkeresetre,  a  saját  kézimun- 
kájuk árán  való  szerzésre.  —  Ezért  nem  lehet  a  nőipariskolák 
misszióját  kicsinybe  venni. 


Az  általános  nagymérvű  támogatás,  melyben  a  nőipariskoiák 
részesülnek,  azt  igazolja,  hogy  az  előkelő  és  középosztályok 
leányai  azon  előnyökhöz,  melyeket  a  nőipariskoiák  a  kézimunka 
tanítása  tekintetében  számukra  nyújtanak,  iiy  kitűnő  minőségben 
és  rendszerben  másnemű  intézetben    hozzá   nem    férhetnek,   ami 

—  nem  értve  természetesen  a  polgári  tanítónőképző  mintaintézetet 

-  mindenesetre  azt  igazolja,  hogy  más  intézetekben  a  tanítás 
súlypontja  az  elméleti  oktatásra  lévén  helyezve,  azzal  a  gyakorlati 
(kézimunka)  tanítás  lépést  nem  tarthat,  míg  a  nőipariskolákban  a 
főgond  kiválólag  a  kézimunka-tanításra  van  helyezve  és  ez  elmé- 
leti oktatás  is  —  ahol  t.  i.  ilyen  is  van  —  a  gyakorlati  ismeretek 
kiegészítésére  szorítkozik. 

Ha  tehát  a  nőipariskoláknak  csupán  ezen  előnyeit  kellene 
számba  vennünk,  azoknak,  mint  hézagpótló  intézetnek  léte,  jövője 
nemcsak  jogosultnak  látszik,  hanem  a  társadalmi  élet  számos 
követelményeinél  fogva  okvetlenül  szükségesnek  mutatkozik. 

Mert  legjobb  meggyőződésünk  szerint  nem  lehet  kicsinyleni 
azon  rendkívüli  előnyt,  mely  a  családi  élet  gazdaságában,  vagyis 
a  háztartásban  azáltal  áll  be,  ha  a  család  nőtagjai  a  kézimunkák 
terén  kellő  jártassággal,  sőt  avatottsággal  bírnak,  és  nemcsak 
fogyasztókká  lesznek,  hanem  termelőkké  és  bizonyos  értékek 
fentartóivá.  Ha  pedig  ezen  előnyt  azon  hátránnyal  állítjuk  szembe, 
mely  a  háztartásban  rendesen  bekövetkezik,  ha  a  nők  a  kézimunka 
terén  járatlanok  és  a  szükséges  termelés  és  javítások  elhanyago- 
lásával a  család  gazdaságának  és  ezáltal  a  közvagyonosodásnak 
is  nem  jelentéktelen  kárt  okoznak,  bizonyára  kétszeresen  fontosnak 
látszik  a  nőipariskoiák  missziója,  mely  abban  is  nyilvánul,  hogy  míg 
a  nevelőintézetek  a  kézimunka-tanítás  terén  a  kellő  gyakorlati  igé- 
nyeket fel  nem  ismerik  és  ki  nem  elégítik,  addig  e  gyakorlati  igények 
kielégítésére  mintegy  átmenetképen  jóltevően  vállalkoznak  «  nő- 
ipariskolák  és  pedig  igen  szép,  méltánylást  érdemlő  eredménnyel. 

Végre  ki  kell  emelnünk  azt  is,  hogy  a  polgári  iskolákban 
a  leányok  csak  12  ik  évükig  tanulják  a  kézimunkát  s  ez  időben 
tudvalevőleg  még  sem  kellő  testi  erővel,  sem  kellő  fogékony- 
sággal nem  bírnak  a  fontosabb  kézimunka-nemek  elegendő  meg- 
tanulására, illetőleg  kellő  elsajátítására,  míg  a  nőipariskolában  csak 
14.  évüket  betöltött,  tehát  testileg  kifejlett  leányok  vehetők  fel, 
kikben  a  kellő  szorgalom  és  szakértelem  felélesztésére  inkább 
megvannak  az  előfeltételek  s  a  szükséges  komolyság  is. 

A  nőipariskolákban  tanított  munkaágak  alkalmasak  arra, 
hogy  a  nőknek  keresetforrásul  szolgáljanak;  természetes,  hogy 
e  közkeletű  foglalkozások  igen  el  vannak  terjedve  és  gondos- 
kodni kellene  oly  munkanemekről,  melyek  biztosabb  és  nagyobb 
keresetet  helyeznének  kilátásba  és  melyek  e  mellett  a  nő  egyéni 
alkotásának  megfelelve,  erejét  nem  vennék  túlságosan  igénybe. 
Ily  iparágak  volnának  a  nyakkendő-készítés,  női  kézelő-  és  gallér- 
készítés, csipkekészítés,  melynek  fejlesztése  céljából  az  Úrvölgy 
ben  külön  szakiskola  állíttatik  fel ;  a  műmosás,  függönytisztítás, 
díszműcikkek  készítése,  bútorhímzés  stb.  stb.  De  ez  új  ipar- 
ágaknál arra  kellene  tekintettel  lenni,  hogy  a  nőket  ne  tegyük 
ki  túlságos  experimentációknak,  melyek  sok  pénzbe  kerülnek  és 
sok  pénzt  vesznek  igénybe.  Mindezen  új  foglalkozásokat  egyes 
vállalkozók  és  munkaadók  kezében  kellene  központosítani,  épp  úgy, 
mint  a  gépkötést,  mely  első  sorban  nőiparrá  fejlődni  van  hivatva. 

A  nőipar  különben  legjobb  tért  foglal  a  gyári  és  műipari 
ágakban,  melyekben  részben  közönséges  műveletek  végzésére, 
részben  bizonyos  munkanemek  teljesítésére  a  női  munkásokat  is 
alkalmazzák,  nem  is  említve  azon  számos  munkaerőt,  mely  egyes 
iparvállalatoknál  napszámos  gyanánt  alkalmaztatik. 

Itt  első  sorban  a  háziiparról  van  szó,  és  a  nőipariskolákat 
végzett  nők  legnagyobbrészt  házilag  foglalkoznak  megtanult  ipar- 
ágaikkal. A  háziipar  szempontjából  főleg  arra  kell  ügyelni,  hogy  : 

1.  a  nőipariskclák  a  nagyobb  városokban  ott,  hol  hivatás- 
sal bírnak,  létesíttessenek; 

2.  hogy  a  kitanult  munkásnők  lehetőleg  alkalmazást  nyerjenek 
és  esetleg  vállalatok  vagy  kereskedések  számára  dolgozzanak; 

3.  hogy  újabb  munkanemek  tanítására  és  gyakorlására 
állami  támogatás  mellett  is  mód  és  alkalom  nyujtassék; 

4.  hogy  az  összes  nőipariskolák,  ha  nem  is  egységes  vezetés. 
de  lehetőleg  egységes,  áttekintő  és  intéző  közeg  alá  jussanak; 

5.  hogy  a  társadalom  is  résztvegyen  a  nőipariskolák  létesíté- 
sében és  az  azokból  kikerült  munkaerők  érvényesítését  támogassa. 

Az  országos  nőiparegylet  nőipariskolája  különben  újabb 
időben  mintaszerűen  van  szervezve  és  úgy  a  szervezet,  mint  a 
tanterv  s  általában  a  gyakorlati  működés  szempontjából  bátran 
állítható  oda  minta  gyanánt  a  vidéki  nőipariskolák  számára,  föl- 
téve, hogy  ezek  a  különben  tág  keretet  és  széles  alapot  a  saját 
városuk  és  közönségük  igényeihez  tudják  idomítani. 

Kívánatos  volna  még  a  női  rajzoktatás  módszeresítése, 
melyről  eddig  gondoskodva  nem  volt.  És  e  hiányt  érzékenyen 
lehetett  tapasztalni  a  nőipariskolák  készítményein  és  a  kiképezve 
kikerült  növendékek  kézi  munkáin  is.  Remélhető  azonban,  hogy 
e  bajon  is  hovahamarább  segítve  lesz. 

Ví.  Zárszó. 

A  háziipar  fejlődésének  lehet  több  akadálya,  mint  amennyi 
itt  felsorolva  van  és  ezek  elhárítására  bizonyára  lehetséges  több 
és  talán  helyesebb  módot  és  eszközt  ajánlani. 

Nem  is  hiszi  e  sorok  írója,  hogy  csalhatatlan  azokban, 
amiket  felhozott.  De  évek  óta  előszeretettel  foglalkozván  e  tárgy- 
gyal,  tapasztalatokat  gyűjtve  bel-  és  külföldön,  készséggel  ragadta 
meg  az  alkalmat,  hogy  igénytelen  nézeteit  a  fenforgó  témára 
nézve  előterjessze  és  legalább  alkalmat  nyújtson  arra,  hogy  egy- 
egy  felvetett  eszme  fonalán,  mely  a  gyakorlatban  jónak  bizonyul- 
hat, az  országos  iparegyesület  háziipari  szakosztálya  véleményt 
cseréljen,   esetleg   akciót   indítson,   vagy  kezdeményezést  tegyen. 

Ahol  a  gyakorlati  szakférfiak  oly  szép  tehetséggel  fordul- 
nak a  háziipar  ügye  felé,  mint  nálunk,  ott  egy  felszínre  került 
eszme  vagy  javaslat  is  nyers  anyagnak  tekinthető,  mely  magá- 
ban kevés  értékkel  bír,  de  a  művész  alkotó  tehetsége,  ügyes 
keze  és  tapintata  alatt  gyönyörűen  kidolgozható  és  hasznosan 
értékesíthető. 

Amit  tehát  ezen  igénytelen  munkában  előadtam,  azt  csupán 
mint  nyers  anyagot  kívánom  tekinteni,  mely  a  hivatott  szak- 
értők és  a  t.  háziipari  szakosztály  átalakításában  praeciz,  részle- 
tes javaslattá,  hasznos  tervezetté  domborodhaíik  ki. 

A  magyar  háziipar  érdekében  őszintén  óhajtom,  hogy  ne  csak 
tervezet  és  javaslat  maradjon,  hanem  hogy  meg  is  valósuljon. 

A  háziipar  mint  a  földniívesszocializmus  egyik 
ellenszere. 

Lépten-nyomon  tapasztaljuk,  hogy  nem  vagyunk  még  elég 
praktikus  nép.  Sok  erő  hever  nálunk  parlagon.  Nem  aknázzuk 
ki  a  természet  kincseit,  nem  használjuk  föl  az  emberi  erőt  és 
tehetséget.   Olyanok  vagyunk,    mint  egy  óriás   gőzgép,    melynek 

inellékszeilentyííin  párolog  el  az  a  sok  gőz  és  hajtóerő,  melylyel 
nagy  munkát  tudnánk  végezni. 

Itt  van  rá  példának  a  népnek  a  téli  hónapokban  való  hasz- 
nos foglalkoztatása,  a  népipar  és  a  háziipar  kérdése,  melyet  nem 
először  bolygatok  én,  de  amióta  a  közpályán  szerencsés  vagyok 
dolgozni,  számtalanszor  vittem  a  kérdést  az  iparegyesület  fóru- 
mai elé,  más  országos  egyesületekbe  s  a  legfelsőbb  fórum,  a 
kormány  elé  is. 

Új  buzdítást  merítettem  ez  ügyben,  amikor  újból  aktuális 
lett  a  kérdés  és  szóba  került  az  alföldi  néphez  tartozó  fehérnép 
dologtalansága  és  a  munkában  való  részvétlensége. 

Biz  az  nagy  hiba,  hogy  vannak  családok  az  országban, 
melyek  két  hónapig  dolgoznak  s  tíz  hónapon  át  henyélnek.  Két 
hónapi  munka  tíz  hónapi  keresetre  normális  viszonyok  között 
nem  lehet  elég. 

Foglalkoztatni  kell  tehát  a  nép  minden  számbavehető  réte- 
gét, a  férfiakat,  a  nőket,  a  gyermekeket  produktív  munkával,  hogy 
a  földmíves  családok  télen  is  találjanak  módot  a  tisztességes 
keresetre  s  hogy  így  az  egész  évben  termelvén  és  keresvén,  ne 
csak  becsülettel  föntarthassa  magát,  hanem  esetleg  valamicskét 
meg  is  takaríthasson. 

Ennek  egyik  eszköze  —  és  pedig  nézetem  szerint  majdnem 
egyedüli  helyes  és  állandó  eszköze  —  a  házi-  és  népipar.  De 
nehogy  félreértsenek,  eleve  is  kijelentem,  illetőleg  ismételten  hang- 
súlyozom, hogy  háziipari  dicsőségünket  ma  már  nem  alapíthatjuk 
tulipános  ládákra,  kacskaringós  dohányzacskókra,  stylizált  szegfű- 
virágos  törülköző  kendőkre.  Rendes  és  állandó  keresetforrássá 
kell  nevelni  a  háziipart,  hogy  az  az  ország  minden  vidékén  eszköz 
legyen  a  nép  kezében  a  tisztességes  megélhetés  és  vagyonszerzés 
előmozdítására,  különösen  pedig  a  földmíves-szocializmus  enyhí- 
tésére, a  közelszegényedés  megszüntetése  és  részben  a  tömeges 
kivándorlások  elkerülésére. 

A  mezőgazdasági  háziipar  tehát  arra  volna  hivatva,  hogy 
—  mint  jeleztem  -  a  mezőgazdaságban  foglalkozó  munkaerők- 
nek abban  az  időben,  amikor  a  mezőgazdasággal  dolguk  nincsen, 
foglalkozást  s  főleg  mellékkeresetet  biztosítson. 

A  henyélés  sok  mindenféle  bajnak  a  kútforrása.  A  parlag 
munkaerők  foglalkoztatása  révén  növeljük  a  nép  keresetképessé- 
gét, szelídítjük   erkölcseit  s  távol   tarthatnék  a  renyheségből   kö- 

vetkező  számtalan  bajtói.  Úgy  kellene  nevelni  a  mezei  munkában 
élő  embereket,  hogy  a  mezei  munka  legyen  a  főkeresetük,  de 
ennek  megszűntével  is  foglalkozzanak  munkával  s  számíthassa- 
nak keresetre.  Hogy  télen  is  ne  csak  fogyasztók,  hanem  terme- 
lők is  legyenek. 

És  hogy  e  munkaerőket  érvényesítsük,  három  kategóriát 
kell  megkülönböztetnünk. 

Itt  vannak  először  a  mezei  munkások,  akik  a  felföldről  vagy 
Erdélyből  nyáron  napszámba  járnak. 

Itt  van  másodsorban  a  nagy  uradalmak  számos  cselédsége, 
akik  bizony  télen  átlag  keveset  dolgoznak,  korán  fekszenek,  ké- 
sőn kelnek. 

És  harmadsorban  a  szorosan  vett  kisgazdák  és  ezek  ház- 
népe, akik  bizony  télen  nem  foglalkoznak  mással,  mint  a  betaka- 
rított aratás  felemésztésével. 

Mind  a  három  kategória  számára  különböző  foglalkozáso- 
kat kell  teremteni,  illetőleg  a  meglevőket  helyesen  alkalmazni. 

A  munkásoknak  olyan  népipart  kell  kezükbe  adni,  melylyel 
az  egész  család  foglalkozni  képes  és  melyet  az  otthonmaradt  nép 
akkor  is  hálás  keresetképpen  űzhet,  ha  a  főkereső  családfő  mezei 
munkára  messze  elvándorol.  Ilyen  például  a  szalmasásfonás,  fafara- 
gás, melynél  a  férfinak,  nőnek  és  gyermeknek  gyakran  akad  munkája. 

A  cselédség  a  háztartási  népiparban  találhat  jutalmazó  foglal- 
kozást. A  tollfosztást  nálunk  kicsinylik,  a  szappanfőzés,  tarhonya- 
készítés csak  egyes  vidéken  dívik,  a  szárított  tojás  előállítása  csak 
kivételesen  ismeretes,  a  háztartási  és  gazdasági  eszközök  (favillák, 
fakanalak  stb.)  előállítása  szintén  csak  egyes  vidékek  specialitása. 
Pedig  ezek  és  ezekhez  hasonló  termelés  felkarolása  bizony  hálás 
foglalkozást  nyújthatna  számtalan   népes   uradalmi   cselédségnek. 

A  kisgazda  pedig  milyen  hálás  munkát  végezne,  -  hogy 
ismét  csak  példával  éljünk  —  ha  az  ipar  számára  félkészítménye- 
keí  állítana  elő,  akár  a  bognár-,  akár  a  kádár-,  akár  másféle  iparág 
számára.  S  ha  egy  lépéssel  tovább  menne  s  ugyancsak  a  mező- 
gazdaság számára  teremtené  elő  a  szükséges  segédeszközöket, 
hogy  csak  egy  példát  említsünk :  a  gyümölcstermelő  vidéken  a 
gyümölcskosarakat,  a  tojásexport  számára  alkalmas  kasokat  stb. 
stb.  És  ha  a  fehérnép  —  miután  éppen  a  gyümölcsnél  vagyunk 
-  necsak  a  friss  gyümölcs  gyors  és  potom  elárusításával  foglal- 
koznék, hanem  például  gyümölcs-aszalással,  gyümölcs-befőzéssel, 


10-2 


mely  Bozen  vidékén  világhírű  ipar  lett,  pedig  ott  nincs  erre  jobb 
és  aii<almasabb  talaj,  mint  Kecskeméten.  Azután  hogy  lehetne 
megtanítani  a  népet  a  hulladékok  értékesítésére,  hogy  pl.  az  apró 
jószág  tollát  ne  dobja  a  szemétbe,  a  csontot  ne  a  gödörbe,  hanem 
alkosson  községenkiní  ezek  és  más  eféle  eddig  nem  értékesített 
mellékanyag  értékesítésére  alkalmas  központokat. 

És  néhány  avatott  iparfelügyelő  a  helyszínén,  a  helyi  ható- 
ságok erre  alkalmas  kiküldötteinek  támogatásával  és  közreműkö- 
désével megállapíthatná,  hogy  melyik  városban,  községben  miféle 
háziiparágak  volnának  sikerrel  meghonosíthatok.  A  társadalommal 
és  a  termelőkkel  is  kellene  az  iparfelügyelőknek  érintkezni  s  javas- 
lataiknál arra  is  ügyelni,  hogy  a  háziipar  meghonosításában  bizo- 
nyos összhangzatos  egyöntetűség  legyen,  hogy  a  szervezet  egy- 
mást támogassa  és  kiegészítse. 

így  például  ügyelni  kellene,  hogy  a  háziipari  verseny  az  egyik- 
másik vidéket  el  ne  nyomja,  hogy  bizonyos  cikkekben  túlterme- 
lés ne  álljon  be;  gondoskodni  kellene  és  lehetne  arról,  hogy 
egyes  vidékek  megrendelésre  dolgozzanak,  esetleg  hogy  előre 
megkapják  az  anyagot  s  ahol  költségesebb  munkát  végeznek,  ott 
—  szükség  esetén  —  előleget  is. 

Gondoskodni  kellene  arról,  hogy  ott,  ahol  a  nép  még  tudat- 
lan és  a  háziipari  munkára  nem  elég  fogékony,  tanfolyamok, 
illetve  jól  berendezett  szakiskolák  vagy  tanműhelyek  által  oktatást 
nyerjen.  Gondoskodni  kellene  arról,  hogy  egyesek  és  egyesületek 
a  háziipartan íiást  patronizálják  s  nemcsak  mától  holnapra,  hanem 
állandóan  támogassák. 

És  ha  a  célt  biztosítani  akarjuk,  gondoskodni  kell  első  sor 
ban  arról,  hogy  a  háziipar  vidékenkint  mindenekelőtt  a  helyi  szük- 
séglet kielégítésére  helyezze  a  fősúlyt,  hogy  olyan  dolgokat  ter- 
meljen, amelyeknek  ott  gyors  és  jó  keleté  lesz  s  csak  ha  a  szük- 
séglet ilyképpen  fedezve  van,  akkor  lehet  és  kell  a  távolabbi  meg 
okolt  kereslet  számára  dolgozni.  És  gondolni  kell  végre  arra  is, 
hogy  a  rendszeresen  megindult  népipar  lassan-lassan  kifejlődjék 
s  idővel  a  szó  mai  értelmében  vett  háziiparnak  s  talán  a  műves 
iparok  egész  sorozatának  vesse  meg  biztos  alapját,  mert  ne 
feledjük,  hogy  a  lakosság,  az  mindig  szaporodik,  a  föld  pedig 
marad.  És  ha  a  legvérmesebb  reményeink  is  valósulni  fognak, 
ha  néhány  holdas  parcellákra  osztjuk  is  a  latifundiumokat,  műidig 
több  lesz  a  kereslet,  mint  a  kínálat  s  több  lesz  az  eszkimó,  mint 

a  fóka.  Egy  nagy  szociális  probléma  nyer  tehát  megoldást  az 
által,  ha  az  emberanyag  egy  része  más,  hálás,  állandó  foglalkozást 
és  keresetet  adó  pályára  lassan-lassan  átterelíetik  .  .  . 

Végig  akarom  vezetni  az  eszmét  s  ha  nem  is  fejtem  ki  s  épí- 
tem föl  arányosan,  de  a  legfőbb  irányt  végig  meg  akarom  jelölni. 

A  meghonosított,  részben  felújítandó  háziipari  foglalkozáso- 
kat nem  szabad  magukra  hagyni.  Akár  a  kereskedelmi  és  ipar- 
kamarák, akár  más  alkalmas,  de  praktikus  közegeknek  figyelem- 
mel kell  kisérni  a  háziipar  fejlődését,  esetleg  egyes  megyei  vagy 
kamarai  központok  által,  nevezzük  ezeket  például  árúcsarnokok- 
nak, a  fejlődést  elősegíteni  akár  anyaggal,  akár  mintákkal,  akár 
az  elárúsítás  közvetítésével.  Ha  minden  kamarai  közpotban  léte- 
sülne ily  árúcsarnok,  ezek  ismét  egy  országos  központban  egye- 
sülhetnének, kicserélhetnék  egymás  termelését  -  a  helyi  piac  szük- 
séglete és  igénye  szerint  —  s  a  központ  tanácsot,  irányt  adhatna 
egyes  vidékek  termelésének  berendezésére. 

E  központ  feladatai  lehetnének  még  a  következők: 

1.  a  hazai  kereskedésekből  és  piacokról  szorítsa  ki  a  sok 
külföldi  készítményt,  melyhez  hasonlót  már  hazánkban  is  sikeresen 
készítnek ; 

2.  hogy  a  hazai  fürdőket  a  nyári  idény  alatt  lehetőleg  a 
hazai  háziipar  specialitásaival  lássa  el; 

3.  hogy  a  kivitelre  képes  háziiparcikkekkel,  mint  például 
a  szatyrokkal,  kosarakkal  stb.  stb.  lehetőleg  keleten  és  általában 
a  külföldön  piacokat  foglaljon ; 

4.  hogy  egyes  kiváló  specialitásainkat,  melyeknek  a  világ 
legnagyobb  városaiban  is  lehetne  kelendőséget  biztosítani,  mint 
például  gyönyörű  déli  szőnyegeinket,  katrincáinkat,  a  szebbnél 
szebb  hímzett  kendőket  párisi  és  más  nagyvárosi  piacokra  vigyék 
értékesítés  végett. 

5.  A  dolgozó  háziiparosokkai  szemben  is  ismerje  föl  hiva- 
tását és  pedig  megfelelő  minták  kiosztása,  jó  anyag  kiszolgálása 
és  végre  megfelelő  instrukciók  adása  ennek  megmunkálására 
nézve  és  a  lehető  legjobb  műszerek-  és  eszközöknek  rendelke- 
zésre bocsátása  tekintetében,  előlegek  kiszolgálása,  végre  a  terme- 
lési verseny  megfelelő  szabályozása  stb.  stb. 

* 

íme  néhány  igénytelen  javaslat  a  kérdés  megoldására.  Nem 
jártam    az  égben,    nem    folyamodtam    sem  a  filozófiához,   sem  a 

demagógiához.  A  rendes  mederben,  nem  a  távoli  jövőt,  nem  a 
századok  legendáját  kutattam,  lianem  a  holnap  számára  készítet- 
tem egy  recipét,  mely  a  beteget  ha  nem  is  gyógyítja  meg  egészen, 
de  legalább  is  csillapítja  fájdalmait  és  szent  hitem  szerint  józan 
eszméletre  is  téríti.  (18Q7.) 

A  háziipari  akció  szervezésének  módjai. 

(Fönebbi  pályamunkám  kiegészítése.) 

A  háziipar  fejlesztésének  kérdése  aránylag  elég  régi,  több 
mint  tíz  évvel  ezelőtt  tüntette  ki  ez  egyesület  egyik  igénytelen 
pályamunkámat;  ennek  a  címe  ^A  magyar  háziipar  jövő  iránya» 
s  ez  is  több  konkrét  kérdést  ölelt  föl  és  sok  javaslatot  tett  ez 
ügyben.  Különben  is  az  iparegyesület  untalan  foglalkozott  e  kér- 
déssel s  most,  mikor  az  ismét  bizonyos  aktualitással  bír,  valór 
színűleg  újból  fölemeli  szavát  ennek  rendszeres  és  okos  irányban 
való  fejlesztése  érdekében. 

Nem  régi  keletűek  a  pályamunkámban  előterjesztett  konkrét 
javaslatok  s  félig-meddig  még  sem  elégségesek,  nem  merítik  ki  a 
tárgyat.  Ma  már  az  iparfejlesztés  terén  sokkal  előbbre  vagyunk, 
mint  tíz  esztendővel  ezelőtt  s  más  hagon  beszélünk  az  óhajaink- 
ról és  kívánalmainkról. 

Azelőtt  félénk  tapogatódzás  volt  napirenden,  ma  konkrét,  hatá- 
rozott követelésekkel  állhatunk  elő. 

És  az  országos  ipartanács  is  foglalkozván  legutóbb  e  kér- 
déssel, ez  aktuálisabb  lett  annál  is  inkább,  mert  a  kereskedelmi 
miniszter  úr  erősen  el  van  határozva  az  u.  n.  háziipari  akciót 
országszerte  megindítani;  melyről  eddig  csak  annyit  szivárgott 
ki  a  lapokba,  hogy  a  magyar  háziipar,  melynek  máris  több  export- 
képes ágazata  van,  oly  országos  szervezetet  nyerjen,  mely  mellett 
az  egyes  vidékek  háziipara  beilleszthető  legyen  a  céltudatos  ipar- 
fejlesztés általános  keretébe.  A  miniszter  első  sorban  arra  utasí- 
totta az  iparfelügyelőket,  hogy  a  magyar  háziipar  termelési  és  kiter- 
jedés! viszonyi'it  törzskönyvszeűren  állítsák  össze.  Tervbe  van 
véve,  hogy  minden  törvényhatóság  területén  külön  bizottság 
létesüljön  a  főispán  elnöklete  alatt,  melynek  az  lesz  a  főfeladata, 
hogy  az  illető  vidék  speciális  viszonyaihoz  mérten  mindamaz 
.ntézkedéseket  kezdeményezze,  melyek  az  illető  vidék  háziiparának 
rendszeres   fejlesztését   és    praktikus    kereskedelmi    alapon    való 

szervezését  célozzák.  Ez  az  újjászervezési  munka  természetesen 
nagyobb  anyagi  áldozatot  igényel  az  államtól,  s  csak  bizonyos 
évek  múlva  lesz  fokról-fokra  keresztülvihető'. 

Ebből  és  az  országos  ipartanács  utolsó  üléséből  tudjuk,  hogy 
a  háziipari  akció  ismét  komolyan  előtérbe  lépett. 

És  e  félig-meddig  történelmi  visszapillantás  egyrészt,  vala- 
mint az  ipar  terén  az  utolsó  évtizedben  beállott  jelentékeny 
lendület  másrészt,  útmutatásul  szolgálnak  nekünk  arra  nézve, 
hogy  a  régi  nyomokon,  a  régi  javaslatok  során  ma  már  aligha 
boldogulunk. 

A  háziiparfejlesztésí  másként  kell  kezdeni  ma,  mint  egy 
negyedszázaddal  ezelőt.  Másként  kell  kezdeni  azért,  mert  két  és 
fél  évtized  előtt,  mint  már  érintettem,  a  sötétben  tapogatództunk, 
ma  pedig  becses  tapasztalatokra  hivatkozhatunk. 

A  jövő  programmját  élénkén  és  részletesen    kirajzolni  nem 
az  én  feladatom,    de  elmondom    nézeteimet  ennek  a  programm 
nak  alapjaira  nézve. 

A  fődolog  amit  a  keresk.  miniszter  úr  is  hangsúlyozott,  a 
rendszer,  mely  nem  lehet  más,  minthogy  a  háziiparfejlesztés 
ügye  a  keresk.  miniszter  kezében  összpontosíttassék,  a  másik 
kérdés  a  háziipari  szervezet. 

Kezdjük  a  szervezeten.  Helyes  az  az  eszme,  hogy  háziipari 
állandó  bizottságok  keletkezzenek  a  megyékben,  de  ez  nem  az 
első  föladat. 

Mindenekelőtt  szükséges  volna  például  az  országos  ipar- 
tanács egy  állandó  albizottsága  gyanánt  olyan  központi  közeget 
létesíteni,  mely  az  egész  országos  háziipar  akcióra  nézve  -  figye- 
lembe véve  az  e  tárgyban  addig  fölmerült  konkrét  indítványokat 
is  —  nagy  vonásokban  megállapítaná  a  programmot.  Ez  volna 
az  akció  feje.  Ez  a  központi  közeg  kijelölné  azokat  a  megyéket, 
melyekben  a  háziipari  bizottságok  szervezendők.  Ezek  volnának 
az  akció   teste. 

A  háziipari  tanács  mellett  egy-két,  idővel  legföljebb  három 
állandó,  mondjuk  iparfelügyelő  volna  a  végrehajtó  közeg,  az  ész, 
a  munka,  a  motor,  vagyis  az  akció  kezei  és  lábai. 

A  háziipari  tanács  -  mint  az  ipartanács  állandó  fiókbizott- 
sága —  mindenekelőtt  számbavenné  az  e  tárgyban  eddig  fölme- 
rült javaslatokat,  az  iparfelügyelők  útján  továbbá  tervezne,  java- 
solna és  dolgoznék,  úgy  hogy  a  tanács  feladata  tulajdonképen  a 

felügyelet,  az  ellenőrzés  és  a  törzsfékezés  volna.  .  .  .A  felügyelők 
érintkeznének  a  helyszínén  az  érdekelt  hatósággokkal,  a  társada 
lommal  s  a  termelőkkel  s  ez  érintkezés  alapján  tennék  meg  javas- 
lataikat az  ország  különböző  részeiben  egyöntetűen,  egymással 
összhangban,  egymást  kiegészítve  s  egymást  támogatva,  szerve- 
zendő házííparra  nézve, 

így  például  ügyelni  kellene,  hogy  a  háziipari  verseny  az 
egyik-másik  vidéket  el  ne  nyomja,  hogy  bizonyos  cikkekben 
túlterm.elés  ne  álljon  be;  gondoskodni  kellene  és  lehetne  arról, 
hogy  egyes  vidékek  megrendelésre  dolgozzanak,  esetleg  hogy 
előre  megkapják  az  anyagot  s  ahol  költségesebb  munkát  végez- 
nek, ott        szükség  esetén  —  előleget  is. 

Gondoskodni  kellene  arról,  hogy  ott,  ahol  a  nép  még  tudat- 
lan és  a  háziipari  munkára  nem  elég  fogékony,  tanfolyamok, 
illetve  jól  berendezett  szakiskolák  vagy  tanműhelyek  által  okta- 
tást nyerjen.  Gondoskodni  kellene  arról,  hogy  egyesek  és  egye- 
sületek a  háziipartanítást  patronizálják  s  nemcsak  mától  holnapra, 
hanem  állandóan  támogassák. 

És  ha  a  célt  biztosítani  akarjuk,  gondoskodni  kell  első  sor- 
ban arról,  hogy  a  háziipar  vidékenkint  mindenekelőtt  a  helyi  szük- 
séglet kielégítésére  helyezze  a  fősúlyt,  hogy  olyan  dolgokat  ter- 
meljen, amelyeknek  ott  gyors  és  jó  keleté  lesz  s  csak  ha  a  szük- 
séglet ilyképpen  fedezve  van,  akkor  lehet  és  kell  a  távolabbi 
megokolt  kereslet  számára  dolgozni.  És  gondolni  kell  végre 
arra  is,  hogy  a  rendszeresen  megindult  népipar  lassan-lassan 
kifejlődjék  s  idővel  a  szó  mai  értelmében  vett  háziiparnak  s  talán 
a  műves  iparok  egész  sorozatának  vesse  meg  biztos  alapját. 

De  vannak  más  konkrét  föladatok  is.  Például  csak  egyet 
hozok  föl. 

.Az  ipartanácsban  legutóbb  bemutatták  a  nyitramegyei  s  álta 
Iában  a  felvidéki  tót  hímzéseket ;  a  tradicionális  sárga,  kék,  piros 
színek  különböző  árnyalataiban  óriási  munka,  de  maga  a  kezdet- 
legesség. A  szálak  vetése,  a  kivarrás,  a  rajz,  a  munka  a  maga 
egészében  oly  primitív,  hogy  még  előszobák  s  egyéb  ilyen  fül- 
kék díszítésénél  is  szemet  szúrna.  Törvényt  hozni,  büntetést 
szabni  a  rossz  és  csúnya  munka  ellen  —  fájdalom  —  nem  lehet; 
de  az  Ízlést  nemesíteni  és  szalonképessé  tenni  lehet  is,  kell  is 
Legjobban  látjuk  ezt  ezekből  a  tót  lepedőszerű  ízléstelenségek- 
ből, melyeknek  még  az  a  rettenés  hátránya  is  megvan,  hogy  drá- 

gák.  És  csudák  csudája,  a  publikum  mégis  vásárolja  ezeket. 
Miért?  Mert  sokan  hallották,  hogy  a  paraszthímzések  divatosak. 
Az  iziés  ellen  való  merénylettől  azonban  nem  lehet  visszatartani 
sem  azokat,  akik  készítik,  sem  azokat,  akik  veszik.  Pedig  itt 
vannak  a  máramarosi  szőnyegek,  amelyeknek  durvaságát,  szinte- 
lenségét  s  medréből  kicsapongó  primitív  rendetlenségét  szabályos 
korlátok  közé  szorította,  megfékezte,  megfésülte  Vidéky  Jánosnak 
néhány  direkte  e  célra  készült  rajza,  melyet  a  kormány  terjesz- 
tett a  máramarosi  szőnyegszövők  között.  És  itt  van  a  nagybecs- 
kerek!  szmirna-szőnyegkészítés,  mely  megnemesítette  és  igazán 
szalonképessé  tette  a  torontáli  szőnyegeket,  melyek  azelőtt  csak 
a  férfi  szobákban  vagy  más  alkalmas  fogadótermekben  szolgáltak 
szobadíszül,  de  a  boudoirba  és  az  igazi  szalonba  csak  most 
jutnak  be  szmirnaelnevezés  alatt,  megtartván  eredeti  jellegüknek 
nem  egy  sajátos  vonását.  És  mert  ez  kelendő  cikk,  látjuk,  hogy 
a  tanműhely  gyári  részvénytársasággá  alakul,  mely  Torontál  ösz- 
szes  falvaiban  foglalkoztatni  fogja  a  munkára  képes  népet. 

Ez  is  egy  megfigyelésre  és  utánzásra  méltó  dolog. 

És  még  egyet  ne  felejtsük  megállapítani  a  határvonalat  kis- 
és  háziipar  között  s  ne  tegyük  bolonddá  a  nagy  közönséget 
azzal,  hogy  a  stószi  kések,  a  besztercei  posztó  stb.  a  háziipar 
körébe  tartoznak.  Támogassuk  egyformán  a  kis-  és  háziipart,  de 
tartsuk  tisztán  a  fogalmakat,  mert  ez  nem  kerül  pénzbe  s  nem 
okoz  konfúziót. 

.Mihelyt  a  háziipari  felügyelők  szervezete  az  egész  országra 
kiterjedőleg  dolgozik,  a  tanács  ellenőrzése  és  a  miniszter  fenható- 
sága  mellett,  ennek  utasítása  szerint,  akkor  megint  sorra  kerül  a 
legfontosabb  kérdés,  a  háziipari  cikkek  értékesítésének  kérdése. 

Erre  nézve  legyen  szabad  következő  igénytelen  nézeteket 
kifejezni. 

*  A  tervezett  kereskedelmi  részvénytársaság,  úgy  amint  az 
újabban  fölmerült,  nem  szerencsés  gondolat.  Egyáltalában  meg 
kellene  szüntetni  azt  a  rendszert,  hogy  a  kormány,  mihelyt  valaki 
200,000  frtot  akar  egy  jövedelmező  vállalatba  belefektetni,  mind- 
járt évi  10,000  forint  szubvenciót  bocsásson  rendelkezésére.  íme 
itt  van  e  célra  a  kereskedelmi  múzeum,  ez  a  kormány  közege; 
bocsásson  a  kormány  ennek  200,000  forintnyi  alapot  a  rendelke- 
zésére s  látni  fogjuk,  milyen  eredményeket  lehet  majd  elérni. 

Tudom,  hogy  a  200,000  irtot  sokalják;  pedig  ha  egy  nemes 
csödörrel  kevesebbet  vesznek  évenkint,  meg  van  a  200,000  frt  s 
nem  kell  azt  az  összeget  10-20  év  alatt  az  ablakon  kidobni, 
mint  ahogy  egyesek   tervezték. 

Egyes  kereskedők  s  keresk.  vállalatok  támogatásával  eddig 
nem  igen  voltunk  szerencsések,  míg  a  keresk.  múzeumnak  a 
főváros  kellő  közepén  nyitandó  háziipari  főraktára  és  árúháza 
nagy  reményekkel  kecsegtet  úgy  a  belföldi,  mint  a  külföldi  for- 
galomban. 

Különösen  melegen  pártolom  ezt  az  eszmét  azért,  mert  a 
keresk.  múzeumban  megvan  az  a  garancia,  hogy  a  háziipari 
bizottság  ellenőrzése  mellett  és  utasítása  szerint  igazán  önzetlenül 
fogja  a  háziipari  termelők  ügyét  fölkarolni,  nem  nyúzza  a  népet, 
hanem  annak  jóltevője  és  bizalmi  közege  lesz  s  meg  fogja  szün- 
tetni azt  az  anomáliát,  hogy  60  —80  kros  cikkek  4  -  5  frtérí 
kerüljenek  a  forgalomba,  vagyis  a  keresk.  múzeum  által  el  fogjuk 
érni  azt,  hogy  a  háziiparral  foglalkozónak  a  munkásságát  tisztes- 
ségesen dotálják  s  keresetképességét  emeljék;  másrészt  pedig 
meg  fog  szűnni  az  a  visszaélés,  mellyel  a  csinos  és  tetszetős 
cikkeket  méregdrágán  sózták  a  fogyasztók  nyakába  s  ha  az 
üzlet  nem  ment,  hazafias  agitációkat  kezdettünk  egyes  ily  vállal- 
kozók ügyének  előmozdítására. 

Ellenben  ez  a  központi  közeg  egyenes  összeköttetésbe 
léphet  az  eddig  háziipar  terjesztésével  foglalkozó  kereskedőkkel 
(akiknek  neveit  a  miniszter  évi  jelentése  közölni  szokta)  s  ezekre 
is  nyomást  gyakorolhat  a  háziipari  cikkek  szolid  terjesztése 
érdekében. 

Míg  tehát  a  közp.  keresk.  vállalkozó,  vagy  a  tévézett  házi- 
ipari részvénytársaság  a  dividendák  érdekében,  tehát  a  saját 
zsebére  dolgoznék,  addig  a  keresk.  múzeum  a  háziipari  termelők 
zsebére  dolgoznék  s  ezek  érdekeit  hivatalos  és  nem  hivatalos 
úton  képviselné. 

Az  pedig  mese,  hogy  a  keresk.  múzeumban  ilyen  üzletre 
nem  volna  meg  a  kereskedelmi  szellem  s  a  gyakorlati  keresk. 
érzék.  Egészen  nyugodtak  lehetünk  az  iránt,  hogy  a  mostani 
vezetőség  praktikus  irányban  fogja  ezt  az  új  intézményt  terelni 
és  az  ügyes  embereket  ép  oly  szerencsével  alkalmazhatja,  mint  ezt 
akármely  fényesen  szubvencionált  keresk.  részvénytársaság  tehetné 

Ime  néhány  újabb  eszme,  melyet  időszerűnek  és  szükséges- 
nek tartottam  fölszinre  vetni.  Nem  merítettem  ki  a  tárgyat  s  nem 
nyújtottam  rendszeres  egészet,  jól  tudom.  De  van  ez  ügynek  sok 
lelkes,  önzetlen  híve  és  apostola,  ám  jöjjenek  azok  segítségünkre 
és  építsék  ki  azt  a  javaslatot  háziiparosaink  rendszeres  fejlesztése 
és  a  világpiacra  vitele  érdekében,  melynek  alapvonásait  itt  csak 
nagyjában  vázoltam.  Ha  a  kísérletet  nem  ítélik  meg  szigorúan, 
talán  mások,  hivatottabbak  is,  talán  több  szerencsével  is 
követni  fognak  ezen  a  téren.  Í18Q3.) 

A  háziipar  keresícedelmi  értékesítése. 

Az  IQOl-ben  Mármarosszigeten  tartott  háziipari  kállítás  alkal- 
mából az  akkori  kereskedelmi  miniszter  úr  értekezletet  hívott  össze 
annak  a  kérdésnek  a  megvitatására :  miképpen  lehetne  a  felvidék 
háziiparát  rendszeresen  fejleszteni  és  értékesíteni? 

Ebből  az  alkalomból  az  intéző  köröknek  a  következőket 
ajánlottam  figyelmébe : 

Nem  lehet  keveseini  azokat  az  eredményeket,  amelyeket  a 
háziipar  kereskedelmi  értékesítése  körül  eddig  elértünk.  De  tény 
az  is,  hogy  a  mostani  rendszernek  az  alapja  nem  eléggé  megfe- 
lelő és  nem  eléggé  eredményes. 

Ezt  a  tanulságot  látjuk  előtérbe  nyomulni  a  szigeti  kiállításon. 
Láttuk,  hogy  itt  a  háziiparnak  csak  az  alapja  van  meg.  A  nép 
tanulékony,  lehet  képezni  és  idomítani.  A  nép  szorgalmas,  dolgos, 
még  a  nehezebb  munkától  sem  riad  vissza,  csak  kenyerét  tudja 
biztosítani.  Ezek  azok  a  kincsek,  amelyek  megvannak  és  amelye- 
ket föl  kell  használni,  értékesíteni. 

Mindenekelőtt  tehát  háziipari  tanfolyamokat  kellene  szervezni, 
a  nép  különböző  csoportjainak  különböző  foglalkozásokban  való 
kitanítására,  mert  egyes  iparnemekben  kár  volna  a  túltermelést 
előidézni.  Munkamegosztást  kell  alkalmazni  itt  is.  Az  egyik  falu 
szőjjön-fonjon,  a  másik  hímezzen,  a  harmadik  kosarat  készítsen, 
a  negyedik  cserepet,  az  ötödik-hatodik  stb.  faragjon  kézi,  házi  és 
mezőgazdasági  eszközöket,  fakanalat,  favillát,  dobozokat,  szerszám- 
kellékeket, gyermekjátékot,  asztalosok,  kádárok,  bognárok  számára 
való  félkészítményt,  stb.  De  a  szegény  embernek  nincs  szerszáma. 
amivel  dolgozzon,  nincs  mintája,  amit  munkájánál  fölhasználjon, 
nincs  pénze  anyagra  s  ha  mindez  megvolna,  nincs  biztos   vevője 


készítményeinek.  Tehát  egy  vagy  több  központból  kellene  a  házi- 
ipar reális  fejlesztését  intézni.  E  központok  tegyenek  javaslatot 
arra  nézve,  hogy  a  kormány  és  a  megyék  milyen  községekben 
osztogassanak  munkaszerszámokat,  eszközöket,  szövőszéket  és 
gépeket.  És  mert  nincs  rá  alapunk,  hogy  efféléket  ad  infinitum  aján- 
dékozhassunk, adjunk  később  módot  rá,  hogy  a  szegény  emberek  ez 
eszközöket  apró  havi  törlesztés  ellenében  is  megszerezhessék. 

A  központ  azután  lássa  el  a  háziiparosokat  megrendeléssel, 
adja  meg  nekik  a  megrendelt  cikkek  készítéséhez  szükséges  anya- 
got, például  a  szőnyeghez  a  festett  fonalat,  lássa  el  a  szövőket 
és  a  többi  háziiparosokat  megfelelő  modern  mintákkal  és  a  kész 
árúkat  vegye  át  nyomban  készfizetés  ellenében.  Szóval  -  egy- 
előre legalább  —  föl  kellene  szabadítani  a  háziiparost  a  termelés- 
sel járó  gondoktól  és  a  háziipar  kereskedelmi  értékesítését  jól 
szervezett  és  egymással  összefüggő,  egymás  kezére  dolgozó  köz- 
pontokra bizni.  Ezekkel  összeköttetésbe  kell  hozni  a  kül  és  bel- 
földi kereskedőket.  A  kereskedő  adjon  mintát,  hogy  lássuk,  mi 
kell  neki,  szabja  meg  a  méltányos  árt,  adjon  útmutatást  a  készítés 
módjaira  nézve,  adjon  irányt  a  termelésnek,  a  központ  pedig  lás- 
son külföldi  piacok  után,  szerezzen  megrendeléseket  bárhol,  csak 
azt  tartva  szem  előtt,  hogy  a  magyar  nép  munkájának  állandó  és 
jutalmazó  keresetet  biztosítson.  Hiszen  számos  olyan  specialitá- 
sunk van,  mely  máris  meghódította  a  külföldet  és  a  népies  forma 
és  szinérzék  napról-napra  hódít  a  külföldiek  Ízlésében  is. 

A  központok  legfőbb  vezetőjének  pedig  arra  kellene  töre- 
kedni, hogy  egyes  cikkekben  ne  legyen  hiány,  másokban  ne 
legyen  túltermelés.  Oda  lehet  továbbá  fejleszteni  a  dolgot,  hogy 
a  háziiparosok,  ha  már  szakmájukban  elég  erősek  és  tapasztaltak, 
a  gyámkodás  alól  fölszabaduljanak,  esetleg  szövetkezetekbe  tömö- 
rüljenek, mert  mint  önálló  vállalkozók,  bizonyára  többet  ke.resnek, 
mintha  örök  időkre  csak  a  munkájukat  adják  bérbe.  Végre  pedig 
egyes  megerősödött  háziiparágak  mellett  lehetne  azután  gyári  vál- 
lalatokat létesíteni,  úgy  hogy  egyes  vidékek  például  a  gyermek- 
játékok anyagát,  favázát  az  illető  vidéken  létesítendő  központi 
műhelybe  szállítanák,  mely  azután  a  nyers  vázaknak  csinosítá- 
sával, díszítésével  és  kereskedelmi  értékesítésével  foglalkoznék 
rendszeresen. 

Ezen  az  úton  lehetne  odahatni,  hogy  minden  dolgozni  akaró 
kéz    hálás    foglalkozást    találjon,    hogy    a    nélkülözés  és  nyomor 

ismeretlen  fogalom  legyen  még  a  legelhanyagoltabb  vidéken  is. 
És  a  kormány  amily  készséggel  adott  százezreket  milliomos  gyár- 
alapítóknak, bizonyára  ép  oly  készségesen  fog  áldozatokat  hozni 
a  proletárok  tízezreinek  megmentésére.  (1901.) 

A  háziipar  fölkarolása  a  kereskedelem  által. 

(Az  Omke  számára  írt  pályamű  likából.) 

A  háziipar  Magyarországon  egy  sajátságos  neme  az  iparnak, 
mely  másutt  ilyen  változatban  alig  fordul  elő.  Legföljebb  még  Orosz- 
országban, de  itt  sem  bír  azzal  a  jelentőséggel,  m.int  nálunk. 

Mert  Magyarországon  a  lakosság  túlnyomó  része  mezőgaz- 
dasággal foglalkozván,  csak  az  év  bizonyos  részében  keres,  az 
év  nagyobbik  felében  parlagon  kellene  hevernie  a  munkaerőnek, 
ha  nem  foglalkoznék  valami  hasznos  házimunkával.  Másrészt  pe- 
dig sok  helyütt  még  a  mezőgazdaságban  is  a  lakosságnak  csak 
egyik  része,  a  férfi-munkaerő  van  elfoglalva,  a  nők  pedig  kizáró- 
lag házi  foglalkozásra,  voltak  és  vannak  utalva.  De  a  házi  foglal- 
kozás nem  köti  le  idejöket  és  munkaerejüket  egész  nap  és  így 
már  ősidőktől  fogva  kiegészítették  a  foglalkozásukat  bizonyos,  a 
ház  körül  szükséges  cikkek  előállításával,  a  nők  fontak  és  szőt- 
tek, a  férfiak  fúrtak  és  faragtak,  hogy  meglegyen  a  legszüksé- 
gesebb házi  szerszám  és  részben  a  ruházat  is.  így  keletkezett  a 
népipar. 

Ez  a  népipar  Magyarország  különböző  vidékein  etnográfiai 
és  művészi  szempontból  is  értékes,  de  mindenesetre  érdekes 
momentumokat  vetett  felszínre  és  a  hivatalos  iparfejlesztő  köze- 
gek figyelmét  is  fölkeltette.  Sőt  az  iparfejlesztés  nálunk  a  hetve- 
nes évek  elején  tulajdonképpen  a  háziipari  tanműhelyek  létesíté- 
sével kezdődik.  Hozzátehetjük  mindjárt,  hogy  ez  a  kísérlet  sok 
pénzt  emésztett  meg  és  még  sem  vezetett  eredményre,  mert  a 
szakoktatás,  a  tanítás  és  útmutatás  egyeseket  emelt  ki  a  nép  réte- 
geiből, hogy  művészeket  neveljen  belőlük,  holott  a  tanítást  kellett 
volna  belevinnie  a  nép  legszélesebb  rétegei  közé,  hogy  kereset- 
képessé tegye  a  népet.  Lassan-lassan  alább  is  hagyott  ez  a  moz- 
galom s  a  kereskedelmi  minisztérium  mai  programmja  szerint 
már  csak  gyakorlati  irányban  segélyezi  és  protegálja  a    háziipart. 

Az  agrárius  mozgalmak  kapcsán  a  népipar  kiterjesztése  ér- 
dekében néhány  év  előtt  a  földmívelési  miniszter    indított    akciót 

és  rendszeres  tanfolyamokban  taníttatta  a  népet,  főleg  a  kisebb 
községekben,  bizonyos  népies  iparágak  űzésére,  azzal  a  helyes 
célzattal,  hogy  az  emberek  azt  az  időt  is  hasznos  keresettel 
töltsék  el,  amelyet  nem  szentelhetnek  egészen  a  mezőgazdaság- 
nak, vagyis  hogy  a  nép  ne  legyen  kizárólag  az  aratással  járó 
csekély  keresetre  utalva,  mert  ebből  bizony  alig  lehet  az  egész 
esztendő  megélhetési  költségeit  győzni. 

A  kereskedelmi  miniszter  háziipar-fejlesztő  tevékenységének 
eredményei  a  magyar  kereskedelmi  társaság  háziipari  üzletágában 
futnak  össze,  a  földmívelési  miniszter  iiépipan  tevékenységének 
eredményeit  pedig  még  csak  most  próbálják  rendszeresen  vagyis 
kereskedelmileg  értékesíteni. 

A  jelzett  kétirányú  tevékenység  között  nincs  meg  a  szük- 
séges és  a  kívánatos  egyöntetűség,  amelynek  mielőbbi  pótlása  a 
magyar  háziipar  érdekében  fölötte  kívánatos  volna.  A  háziiparnak 
ebben  az  országban  nincs  szüksége  két  gazdára^  pláne  ha  ez  a 
kettő  nem  egyöntetű  elv  és  irányok  szerint  dolgozik.  Megjegyzem, 
hogy  a  kereskedelmi  miniszter  háziipari  célokra  az  1Q03.  évi  hi- 
tel terhére  összesen  227,027  koronát  engedélyeztetett,  ebből  előző 
évi  engedélyezés  239,471  korona,  1Q03.  évi  engedélyezés  pedig 
37,556  korona. 

Az  1903.  évi  engedélyezés  részletezése  a  következő: 

Bizottságok,  egyletek,  társulatok  alkalmi  segélyezésére 
145,500  korona,  gyakorló  műhelyek  költségeire  2540  korona, 
háziíparosok  továbbképzésére  (tanfolyamok  tartása,  ösztöndíjak 
adományozása  és  vándoríanítás  által)  3188  korona,  egyes  házi- 
iparosoknak gépekkel  való  segélyezésére  17,338  korona. 

A  földmívelési  miniszter  úr  évenkint  mintegy  100,000  ko- 
ronát engedélyez  hasonló  alapon  a  nép-  és  háziiparnak  az  ország 
különböző  vidékein  való  rendszeres  terjesztésére. 

Hogy  a  kétféle  vezetést  miért  kellene  egységesíteni,  annak 
sok  oka  van.  Az  első  és  fő  ok  az,  hogy  a  háziipart  ki  kellene  végre 
emelni  üvegházszerű  mivoltából  és  szükséges  volna,  hogy  gya- 
korlati értékesítésére,  vagyis  kereskedelmi  úton  való  fölkarolására 
helyezzük  át  a  súlyt. 

Ebből  önként  következik,  hogy  mindenekelőtt  számot  kel- 
lene adni  arról,  amit  a  háziipar  az  országban  ma  termelni  képes. 

A  háziipar  utolsó  törzskönyve  az  ezredéves  kiállítás  alkal- 
mából jelent  meg,  de  az  ma  már  sok     részben    elavult,    mert    a 

vállalkozások  sehol  sincsenek  a   gyors    változásnak   annyira   alá- 
vetve, mint  a  háziiparban. 

Úgy  tudom,  hogy  a  kereskedelmi  és  iparkamarák  most 
foglalkoznak  a  háziiparra  vonatkozó  újabbi  adatok  összeállításá- 
val. Ezt  a  munkát  mindenesetre  siettetni  kellene. 

Ha  az  adatok  együtt  lesznek,  egy  szakértő  bizottságot  kel- 
lene összeállítani,  melyben  a  kamarai  és  gazdasági  egyesületek 
szakférfiain  kívül  helyet  kellene  biztosítani  a  kereskedelmi  szak- 
férfiaknak is.  Ez  a  szakbizottság  mindenekelőtt  szemlét  tartana 
nemcsak  a  beérkezett  statisztikai  adatok  fölött,  hanem  megtekintené 
a  háziipar  által  készített  miníatárgyakat,  megállapíthatná  elsősorban  ; 
melyek  azok  a  háziipar  és  népipari  cikkek^  amelyeknek  rendszeres 
kereskedeünl  értékesítése  lehetséges  és  pedig  nemcsak  Idehaza, 
hanem  export  útján  Is. 

Az  ilyen  cikkeknek  azután  a  termelési  territóriumát  kellene 
hozzávetőleg  meghatározni,  mert  más  cikket  kell  termelni  az 
Alföldön,  mást  a  Felvidéken,  más  a  talaj  a  fonálnövények  terü- 
letén, más  a  fagazdag  erdőségek  tőszomszédságában  stb.  stb. 
És  nem  kívánatos,  hogy  egyik-másik  cikkben  óriási  túiprodukció 
álljon  be,  holott  lehetnek  olyan  cikkek  is,  melyekben  tizedrész 
annyit  sem  tudnak  produkálni,  mint  amennyire  magunknak  szük- 
ségünk van. 

Természetes  azonban,  hogy  ez  távolról  sem  jelenti  bizonyos, 
netalán  kelendő  cikkeknek  a  megszorítását,  mert  a  kereskedő,  ha 
valamely  cikknek  a  kereskedelemiben  való  jelentőségéről  meg  van 
győződve,  sietni  fog  azt  mindin1<ább  puszirozni. 

A  termelési  territórium  meghatározása  tehát  nem  volna 
egyéb,  mint  az  észszerű  munkamegosztás  előkészítése  és  keresz- 
tülvitele a  háziipar  terén. 

Ha  ez  megvan,  az  illető  vidék  háziiparosait  szövetkezésre 
kellene  buzdítani.  Itt  nem  az  ismert  szövetkezetek  komplikált  for- 
májára gondolok,  hanem  az  érdekeltek  lehető  legegyszeríjbb  tömö- 
rítésére, főleg  abból  a  szempontból,  hogy  pl.  N.  nagykereskedő- 
nek, ha  egyszer  elhatározta,  hogy  pl.  a  nagykárolyi  finom  sás- 
fonaíú  kosarakat  és  kézi  szatyrokat  kereskedelmileg  feiöieli,  ne 
kelljen  150  kis  háziiparossal  íárgyaini,  hanem  lehetőleg  ezek  köz- 
ponti képviseletével.  Ez  a  központi  képviselet  létesíthető  a  kor- 
mány támogatásával,  az  illető  város  vagy  megye  ellenőrzésével, 
lehetőleg  a  kerületi  iparfelügyelő  felügyelete  alatt,  ami\el  azt  aka- 

rom  elérni,  hogy  ez  a  központi  közeg  ne  legyen  olyan  vállalkozó 
vagy  vállalat,  amely  a  kisemberek  bőrét  lehúzza  vagy  ezeken 
nyerészkednék,  hanem  ellenkezőleg,  legyen  olyan  helyi  központ, 
amely  a  kisemberek  segítségére  és  előnyeinek  biztosítására  min- 
den tekintetben  készen  áll. 

Ha  ez  a  helyi  központ  érintkezik  direkte  a  kereskedővel, 
ettől  beszerezheti  a  megfelelő  mintákat.  Mert  igen  sokszor  fog 
előfordulni,  hogy  a  kereskedő  maga  ad  mintát  a  termelőnek, 
mondván,  hogy  ebből  a  mintából  évenként  ennyi  és  ennyi  ezer 
darabra  van  szüksége.  Ha  a  minta  komplikáltabb,  annak  készíté- 
sére nézve  lehet  gyakorlati  tanfolyamokat  nyitni,  egyelőre  esetleg 
felsőbb  támogatással. 

Ha  szíjkséges,  a  központ  a  kereskedőtől  vagy  direkte  az 
illető  honi  gyárakból  beszerzi  a  cikkek  előállításához  szükséges 
nyers  anyagot  (vesd  össze  a  nyers  anyag  közös,  tehát  minősé- 
gileg jobb  és  olcsóbb  beszerzésének  messzeható  előnyeivel) ; 
bizonyos  cikkekhez  a  megfelelő  eszközöket,  szerszámokat,  gépe- 
ket s  mindezt  olcsó  és  könnyű  törlesztésre,  esetleg  fölajánlhatja 
ezeket  jutalom-  vagy  ajándékképen,  ha  az  illető  erre  érdemeket 
szerzett.  (Egy  községben  lehetne  pl.  a  legszorgalmasabb  és  leg- 
ügyesebb szövők  között  jutalomképpen  szövőszékeket,  a  himzők 
között  himzőrámákaí  stb.  kiosztani.) 

A  helyi  központ  egy  szóval  azt  a  szerepet  teljesítené  nálunk, 
amit  bizonyos  államokban  az  u.  n,  faktoreyok.  Vagyis  közvetítők 
volnának  a  sok  termelő  és  az  egy-két  kereskedő  között  s  mind- 
kettőnek érdekeit  az  előnyös  és  reális  termelés,  valamint  a  meg- 
felelő értékesítés  szempontjából  képviselnék . 

Ha  a  dolog  így  indulna,  nem  tartom  lehetetlennek,  hogy 
idővel  egyes  vidékeken  egye?  cikkekre  nézve  jónevű  kereskedelmi 
vállalatok  fogják  átvenni  a  faktoreyok  hivatását  és  hogy  másutt 
az  így  megizmosodott  egyes  háziiparágak  mellett  gyári  válla- 
latok fognak  keletkezni,  amelyek  egyrészt  az  anyagot  ter- 
melik a  háziiparos  számára,  másrészt  átveszik  ennek  termeivényeit 
saját  számlájuk  révén  való  értékesítés  céljából. 

Hogy  a  kereskedelem  miképpen  értékesítse  az  általa  ekké- 
pen  fölkarolt  cikkeket,  erre  nézve  a  praktikus  kereskedőnek  uta- 
sítást adni  nem  szükséges.  Hogy  a  cikkek  mikép  kerüljenek 
azonban  nagyobb  mérvekben  a  világpiacra,  erre  nézve  szintén 
meg  fogom  tenni  igénytelen  előterjesztésemet. 

Még  egy  kérdésre  kell  ezen  a  helyen  kitérnem. 

A  föntebbiek  mind  olyan  cikkekre  vonatkoznak,  melyek 
immár  elég  jók  arra,  hogy  a  honi  kereskedő  által  fölkaroltassanak. 
Mi  történjék  azokkal  a  háziipari  cikkekkel,  amelyek  erre  a  célra 
még  nem  elég  jók? 

Hiszen  a  mai  termelésben  bizonyára  ez  lesz  a  háziiparban 
a   többség ! 

Erre  nagyon  rövid  és  nagyon  egyszerű  a  válasz ! 

A  kereskedelmi  forgalomra  ma  még  nem  alkalmas  cikkeket 
egyenkint  elő  kell  venni  és  a  hivatott  szakbeli  kereskedők  gya- 
korlati útmutatásai  szerint  olyképpen  átalakítani,  hogy  azok  meg- 
állják helyüket  és  alkalmasak  legyenek. 

Ha  ezt  a  nagy  és  hálás  munkát  a  magyar  kereskedelem 
praktikus  közreműködésével  sikerrel  teljesítjük,  a  szegény  nép 
jobblétének  biztosítása  és  a  nemzeti  vagyonosodás  előmozdításá- 
nak érdekében  számos  új  és  kiapadhatatlan  forrásokat  teremtet- 
tünk, amelyek  ném  lehetnek  az  időjárásnak  alávetve  és  így  — 
legalább  némi  részben  —  a  mezőgazdasággal  foglalkozó  nép- 
osztályok széles  rétegeinek  anyagi  helyzetét  is  javítani  vannak 
hivatva.  (1905.) 


Kisipar,  nagyipar,  mezőgazdaság. 

A  kisipar  problémái. 

A  kisipar  ügye  újabb  időben  meglehetősen  napirenden  van. 
Nem  is  említve  azt,  hogy  gombamódra  jelentkeznek  új  próféták, 
akik  a  kisipar  megmentését  tűzvén  ki  arra  a  célra,  hogy  ebből 
megéljenek  s  erre  a  célra  egyesületeket,  lapokat  s  egyéb  kísér- 
leteket alapítanak,  alapjában  pedig  halvány  fogalommal  sem  bír- 
nak a  kisipar  fejlesztésének  fontos  és  aktuális  érdekeiről  --  el 
kell  ismernünk,  hogy  a  parlament  és  a  kormány  is  sokkal  töb- 
bet foglalkozik  újabban  a  kisipar  problémáival,  mint   annakelőtte. 

Sőt  készséggel   ismerem    el,    hogy    a    kormány    rendkívüli 
jóakarattal  fordul  a  kisipar  felé,   ezért   igen  jelentékeny  áldozato- 
kat hoz,  sokkal  többet  most  egy  év  alatt,  mint  azelőtt  tíz  évben 
együtt.  Az  1901.  esztendőben  a  kereskedelmi  miniszter 
szövetkezetekre       ....     --    —     -.     --     —     —        171,621  K. 
gépek  és  munkaeszközök  adományozására   —     .-     359,110    « 
központi  műhelyekre      -.-     —     _..     —     —     —  20,000    « 

tanfolyamokra      —     —     —     —     —     .,.     —     —       12,705    « 

egyéb  ipari  célokra...     ._.     __.     ._-     _-.     --     ...  7,200    « 

összesen  -.  —  —  710,722  K.-t 
költött.  És  el  kell  ismerni,  hogy  a  kormány  teljes  rendszeresség- 
gel dolgozik  a  kisipar  érdekeinek  hathatós  előmozdításán. 

Az  iparfejlesztési  osztály  főnöke,  Szterényi  József  úr,  akinek 
gyakorlati  felfogását  és  az  iparfejlesztés  iránt  való  kiválóan  helyes 
érzékét  átalán  elismerik  és  megbecsülik,  abban  a  felolvasásban, 
amelyet  az  iparfejlesztésről  a  pesti  Lloyd-társulatban  tartott,  a 
következőket  emelte  ki: 

Fentartható  és  megmenthető-e  a  kisipar,  arra  nézve  nagyon 
eltérők  a  vélemények.  Hogy  kellő  időben  alkalmazva  a  segély- 
akciót,  amikor    a   közlekedés    nem    volt   még  oly  tökéletes  és  a 

gyáripar  nem  oly  fejlett,  nemcsak  megmenthető,  hanem  a  gyár- 
ipar legegészségesebb  alapjává  is  átalakítható  lett  volna  —  az 
nézetem  szerint  kétséget  sem  szenvedhet  -  sőt  ez  utat  követve, 
igazi  nemzeti  alapokon  fejlődhetett  volna  a  magyar  gyáripar. 
Számos  kitűnő  példát  találunk  erre  nálunk  is,  külföldön  meg 
éppenséggel  sokat. 

Meggyőződésem  szerint  —  bár  a  kisipar  sok  ága  a  tech- 
nika fejlődéséve!  párhuzamosan  mind  szűkebb  térre  szorul 
jó  részén  lehet  még,  sőt  kell  is  segíteni,  amint  a  magyar  ipar- 
politika tényleg  törekszik  is  erre,  sőt  tevékenysége  súlypontját 
—  igénytelen  nézetem  szerint  nagyon  helyesen  —  éppen  erre 
fekteti.  Csakhogy  számolnunk  kell  a  tényleges  viszonyokkal  és 
nem  szabad  magunkat  illúziókban  ringattatnunk :  a  kisipar  a 
maga  régi  typikus  alakzatában  nem  lesz  megmenthető,  legalább 
túlnyomó  részében  nem,  át  fog  alakulni  az  is  a  haladó  kor 
kívánalmai  szerint.  Aki  a  kisipart  régi  alakjában  akarja  megtar- 
tani, az  egy  század  nagy  haladásával  akar  megküzdeni:  modern 
közgazda  erre  nem  vállakozhatik. 

De  nem  is  ez  a  lényeges.  Nem  is  a  kisipart  mini  terme- 
lési formát,  hanem  a  kisiparost  mint  termelési  tényezőt  kell  meg- 
menteni. A  mai  nagy  malomipar  is  egykor  a  primitív,  inkább 
zúzási,  mint  őrlési  processzussal  dolgozott,  de  a  haladó  korral 
átalakult  mai  modern  színvonaláig.  Ezt  az  átalakulási  processzust 
végig  kell  csinálnia  kisiparosaink  azon  részének  is,  mely  tömeg- 
termelési cikkeket  készít,  így  megmenthető  és  fejleszthető,  más- 
különben bármily  hangzatos  jelszavakkal  biztassák  is  őket  — 
megondult  fölöttük  a  halál  harangja. 

Ezen  átalakulási  processzus  előmozdításának  eszközei  csak 
ugyanazok,  melyeket  más  államok  is  alkalmaznak;  gyakorlati 
irányú  iparoktatás  a  jövő  nemzedékek  alapos  kiképzésére,  gyakor- 
lati tanfolyamok  a  mai  mesterek  és  segédek  számára,  modern 
munkaeszközök  elterjesztése  és  adományozása,  a  termelés  olcsóbbá 
és  egyenletessé  tétele,  a  hitelviszonyok  javítása  és  e  végből  az 
egyesek  tömörítése.  Az  eredmények  elbírálására  ma  még  rövid  az 
idő,  mindössze  rövid  néhány  év  tevékenysége  szolgálhatna  bírá- 
lat anyagául,  ez  pedig  hatásában  még  nem  érvényesülhetett  úgy, 
hogy  végleges  itéleí  legyen  róla  alkotható. 

A  jövő  kisiparosa  a  műiparos  lesz,  mesterségében  mester, 
míg   a   mai  kisiparosok  nagyobb  része  fokozatosan  ú.  n.  közép- 

iparossá  fog  fejlődni  és  a  gyár-  és  kisipar  között  állva,   az  ipari 
termelés  fontos  tényezőjét  képezendi. 

Ezt   az   átalakítást   lehetőleg  gyorsítani  és  főleg  könnyíteni, 
igen  fontos  feladata  az  iparfejlesztési  törekvéseknek. 


íme  egyik  leghivatottabb  iparpolitikus  véleménye  a  kisipar 
jövőjéről. 

Tehát  kutatnunk  keli  a  módokat  és  eszközöket,  melyek  a 
kisipar  átalakulásának  segítői  és  támogatói  lenni  hivatva  volnának. 

Ebben  a  tekintetben  nagy  segítségünkre  van  a  kereske- 
delmi és  iparkamarák  pályadíja,  mely  azt  tűzte  célul,  hogy  a  kis- 
ipar jövőjének  problémáját  igyekezzenek   a   pályázók    megtalálni. 

A  három  első  pályamunka  tényleg  sok  érdekes  anyagot 
és  figyelemreméltó  javaslatokat  hord  össze.  Érdemes  ezekkel 
közelebbről   megismerkednünk.  - 

I.  Edvi-lllés  László  konkrét  javaslatai  a  következők: 

Ipartestületi  felügyelők  szervezése.  Az  ipartestületek  működésé- 
nek hatályosabbá  tételéhez  szükséges,  hogy  ezek  a  testületek  műkö- 
désükben irányíttassanak,  támogattassanak.  Egy  központi  fórum 
volna  szervezendő  e  célra  szoros  kapcsolatban  a  kereskedelemügyi 
minisztérium  iparfejlesztési  osztályával,  de  anélkül,  hogy  meg 
lenne  kötözve  a  hivatali  szervezet  békóival.  Olyanformának  kép- 
zeli szerző,  mint  az  Ausztriában  életbeléptetett  «ínstruktor»-i 
intézményt,  csakhogy  egészen  a  mi  viszonyainkhoz,  a  gyakorlati 
élet  követelményeihez  idomítva.  Egy  központi  biztos  mellett  az 
ország  négy  részén  négy  biztos  volna  kinevezendő,  kiknek  fel- 
adata lenne  az  ipartestületeket  a  közvetlen  érintkezés  révén  támo- 
gatni, működésüket  helyes  útra  terelni,  s  a  kisipar  fejlesztésének 
munkáját  az  ipartestületek  útján  megkönnyíteni. 

Munkagépek  a  kisiparosoknak.  Edvi-lllés  szerint  a  vidéken 
a  közműhelytelepeknek  nincsen  gyakorlati  céljuk,  mert  a  kisiparos 
ragaszkodik  a  saját  hajlékához,  a  maga  műhelyéhez.  E  helyett  a 
kisiparosok  műhelyeinek  munkagépekkel  és  azok  hajtásához 
szükséges  motorokkal  való  felszerelése  a  kívánatos.  Védelmezi 
az  O.  I.  E.  villamossági  szakosztályában  felvetett  azon  eszmét, 
hogy  bankot,  vagy  olyféle  társulatot  kellene  alapítani,  mely  apró 
részletfizetés  mellett  munkagépeket  szállítana  az  iparosoknak. 

A  szövetkezeti  ügy  reformja.  Az  ipari  szövetkezés  ügyét 
Edvi'lllés  úgy  szeretné  átalakítani,  hogy  a  vidékén  létesítendő 
ipari  szövetkezetek  mindjárt  az  elárusító  csarnok  létesítésével 
kezdjék  a  működésüket  és  a  szükséges  hitelt  az  iparosoknak 
részben  az  általuk  nagyban  és  olcsón  beszerzendő  nyersanyag 
alakjában,  részben  az  elárusítás  végett  beszállított  készítményekre 
nyújtott  előleg  formájában  adnák  és  a  bankszerű  hitelműveletnek 
csakis  e  két  irányban  felmerülő  szükséglet  beszerzésére  és  a 
hitelben  eladott  árúk  váitófedezésénél  leszámítolásra  kellene,  hogy 
kiterjeszkedjenek. 

Az  állami  ipariskolák  közreműködése  az  iparfejlesztésben. 
Miután  arra  még  nem  vagyunk  elég  tehetősek,  hogy  a  vidéken 
külön  ipari  múzeumokat,  nyilvános  rajztermeket,  mintagyűjtemé- 
nyeket állíthassunk  fel  az  önálló  iparosok  részére,  a  kereskede- 
lemügyi miniszter  által  utasítandók  volnának  az  állami  ipar- 
iskolák, hogy  nyilvános  rajzteremmel  és  mintagyűjteményekkel  a 
nap  bizonyos  óráiban  rendelkezésére  álljanak  az  iparosoknak 
kioktatás  céljából  minden  olyan  esetben,  midőn  ezek  tervezéseik, 
munkáik  közben  fenakadnak  és  szakértő  tanácsra  van  szükségük. 
Az  állami  ipariskolákban  tervszerűleg  meg  kell  csinálni  a  gyűj- 
teményeket anyagokból,  szerszámokból,  mintákból,  beszerzési 
forrásokból  és  árjegyzékekből;  gondoskodni  kell,  hogy  mindez 
hozzáférhetővé  legyen  a  kisiparosoknak;  ez  iskolákban  kell 
időről-időre  felolvasásokat  tartani  az  újabb  technikai  vívmányok- 
ról és  kiállításokat  rendezni  az  újabb  munkagépekből,  melyeket 
működésben  kell  bemutatni. 

Az  inaskodás  szabályozása.  Az  inaskodást  bizonyos  szám- 
hoz kell  kötni,  hogy  necsak  inastartdsról,  de  iiiasképzésről  be- 
szélhessünk. Ni3.  túltengés  van  ezen  a  téren.  Segéd  nélkül  dol- 
gozó iparos  két  inasnál  többet  ne  tarthasson,  azontúl  minden 
segéd  után  még  két  inas  tartása  volna  megengedhető.  Az  ina- 
sokat feltétlenül  a  műhelyi  munkában  kell  alkalmazni  s  ezt 
ellenőrizni  is  kell,  azzal  a  szankcióval,  hogy  olyan  iparosoktól, 
akiknek  inasai  rendszerint  nincsenek  kiképezve,  a  tanonctartási 
jog  elvonható  legyen  az  ipartestületi  elöljáróságnak  a  kamara 
által  felülbírálandó  határozatával. 

Megkülönböztetés  teendő  a  közönséges  kisegítő,  napszámos- 
munkát  végző  egyének  és  a  szakszerűleg  kiképezendő  jövőbeli 
iparosok  között.  Segéddé  .rendszeres  gyakorlati  és  elméleti  vizsga- 

letétel  után  csak  az  szabadíttassék  fel,  aki  kellőleg  kiképezxe 
van.  Meg  keli  állapítani  azokat  a  mesterségeket,  amelyekben  ezt 
a  kiképzést  nem  minden  alkalmazott  kapja  meg  s  az  ilyen  mes- 
terségekben ú.  n.  fiatal  munkások  kategóriája  állítandó  fel.  Pl.  a 
kőműveseknél  az  inasok  "  lo  részéből  soha  se  lesz  vagy  lehet 
kőművesmester,  ezeket  fölösleges  a  képesített  iparosok  táborába 
besorozni,  ezekkel  egészen  más  elbánást  kell  követni.  Aki  közü- 
iök  kiválik,  azt  képezni  kell,  a  többi  maradjon  egyszerű  részlet- 
munkát teljesítő  munkás. 

Törvénybe  kell  iktatni  az  inassá  tétel  kvalifikációját',  aki 
négy  elemi  osztályt  nem  végzett,  az  ne  legyen  inassá  fel- 
vehető. 

Az  inasiskolákat  szakirányúakká  kell  fejleszteni :  az  inas- 
iskolát meg  kell  szabadítani  óiomsűlyától,  mely  ma  reánehezedik. 
Ha  a  fiatal  munkásokká  deklasszifikált  anyagot  vasárnapi  ismétlő 
oktatásra  szorítjuk  s  csak  azokat  tanítjuk  rendszeresen,  akik 
bírják  a  szakszerű  kiképzés  alapfeltételét,  nagy  lépéssel  közele- 
dünk a  cél  felé. 

A  tanoncok  iskolai  és  műhely:  kiképzése  párhuzamosan 
haladjon,  mindkettőnek  eredménye  beszámítás  tárgyát  képezze. 
Az  első  esztendőt  kitöltött  minden  inasra  kötelező  legyen  a 
munkakiállításon  való  részvétel ;  ez  legyen  az  évi  szakbeli  vizsga, 
melyet  aztán  kiegészíthessen  a  felszabadulási  vizsga.  Munka- 
könyvet csak  az  kaphasson,  aki  ezt  a  vizsgát  kiállotta.  Minden 
ipartestület  kebelében  segédvizsgáló  bizottság  szervezendő  vegye- 
sen iparosokból  és  oktatással  foglalkozókból.  Ki  kell  dolgoztatni 
ennek  a  vizsgának  a  kátéját  a  főbb  ipari  foglalkozások   számára. 

Inasotthonokat  kell  létesíteni  minden  nagyobb  vidéki  város- 
ban. A  mester  az  inasnak  általa  ma  nyújtott  teljes  ellátás  értékét 
fizesse  az  internátusnak,  a  hiányzó  összeget  a  szülők,  a  szegény 
fiuk  ellátásának  költségét  állami  s  társadalmi  úton  beszerzendő 
alapítványok  fedezzék. 

A  segédek  ügyének  reformja.  Minden  ipartestület  kebelében 
szervezendő  az  iparos  ifjúság  egylete  önképzés  céljából. 

Munkaversenyek,  kiállítások  rendezendők  minden  ipartestület 
székhelyén ;  munkásérmeket,  okleveleket  kell  rendszeresíteni,  azokat 
nagyobb  ünnepélyességgel  kiosztani. 

A  mesteri  vizsga.  Edvi-Illés  a  fakultatív  mesteri  vizsgát  pro- 
pagálja. Legyen    minden    iparkamara    székhelyén    mestervizsgáló 


121 


bizottság,  mely  előtt  pontosan  megállapítandó  anyagból  vizsgát 
tehessen  az  az  iparossegéd,  vagy  az  az  önálló  iparos,  aki  a 
mester  nevet  kiérdemelni  akarja.  Aki  a  vizsgát  kiállja,  kapjon  ha- 
tósági okmány  jellegével  biró  oklevelet,  mely  feljogosítja  őt  arra, 
hogy  magát  cégén,  számláján,  hirdetésein  mesternek  nevezhesse. 
Ezen  elnevezés  használatát  a  törvény  büntetés  terhe  alatt  tiltsa 
meg  annak,  aki  ily  oklevél  birtokában  nincs. 

II.  Sugár  Ignác  javaslatai : 

A  tanonctartás  szabályozása.  Az  iparososztály  jövőbeni 
sorsának  alakulása  lényegesen  függ  a  szakképzettségétől.  E  cél- 
ból a  legnagyobb  áldozatokkal  is  fejleszteni  kel!  a  tanoncügyet. 
A  tanonc  fogalmát  szabatosan  meg  kel!  határoznni,  a  tanonc 
minimális  életkorát  14  évre  felemelni,  meg  kell  állapítani  a  mes- 
terek tanonctaríási  jogát.  Korlátozni  kellene  a  tanonctartási  jogot 
azoknál  a  mestereknél,  kiket  bűntett  vagy  nyereségvágyból  jog- 
erősen elitéltek,  kiknek  erkölcsi  magaviselete  nem  nyújt  biztosí- 
tékot a  tanonc  helyes  kiképzésére,  nevelésére,  kik  testi,  vagy 
szellemi  fogyatkozásokban  szenvednek.  Meg  kellene  határozni 
továbbá  némely  iparágban,  valamint  egyes  műhelyekben  a  tart- 
ható tanoncok  legmagasabb  számát.  A  tanonciskolái  kötelezettség 
mellett  a  műhelybeli  kiképzésre  kell  a  fősúlyt   helyezni. 

A  segédek  ügyének  reformja.  A  segédeket  speciálisan  és 
szakmájukban  emelni  kell.  E  célból  segédegyleteket  keli  alkotni 
mely  egyleteknek  működése  kulturális  és  humanisztikus  legyen. 
Mester  és  segéd  ne  álljon  ellenfélként  egymással  szemben,  hanem 
erős  tudattá  kel!  lenni,  hogy  a  jövő  iparosai  a  segédekből  válnak. 
Égető  szükség  továbbá  a  tényleges  katonai  szolgálatnak  két  évre 
való  leszállítása,  mivel  a  három  évi  szolgálat  alatt  a  segéd  a 
rendes  munkától  elszokik  és  csupán  arra  törekszik,  hogy  mint 
((kiszolgált  katona»  valamely  állami  hivatalba  jusson  be. 

Iparoktatás.  A  szakoktatás  emelése  céljából  szükséges,  hogy 
a  tanítás  iparcsoportonként  menjen,  mivel  csupán  így  lehet  az 
szakirányú.  A  rajzoktatásra  nagyobb  súlyt  kell  fektetni.  Az  iskolai 
mulasztásokat  teljes  szigorral  kell  büntetni.  Be  kell  hozni  a  segéd- 
vizsgát. A  segédek  rajztanfolyamai  mellett  ipari  tanfolyamokat, 
kell  létesíteni  és  pedig  főleg  gyakorlati  alapon.  A  mesterek  kép- 
zéséről szintén  sürgősen  kell  intézkedni  mesteríanfolyamok  által. 
A  technológiai  iparmúzeum  keretében  már  létesített  ily  tanfolya- 
mok nem  elegendők  és  az   ország    iparosai    részére   hozzáférhe- 

tétlenek.  Ennek  folytán  a  mestertaníolyamok  vándortanítói  alapon 
létesítendők  és  segélylyel  kell  ellátni  azt  az  iparost,  aki  a  tan- 
folyamot látogatja.  Tanonc-  és  segéd-munkakiállítások  rendezése 
is  szükséges,  amelyeken  a  tanoncok  részvétele  kötelező  legyen. 
Továbbá  a  vásárszerű  jelleggel  a  nagyobb  városokban  mester- 
munkakiállítások volnának  rendezendők.  Törekedni  kell  ezen- 
kívül a  kereskedelmi  szakképzettség  fokozására  az  iparosoknál. 

Szövetkezeti  ügy.  A  kisiparos-osztály  minden  ereje  a  hitel- 
szövetkezetek megteremtésére  egyesítendő.  A  hitelszövetkezet  az, 
ami  első  sorban  megalkotandó,  mert  a  legegyszerűbb  és  legköny- 
nyebben  létesíthető  s  leginkásb  megvan  hozzá  a  szükséges  anyagi 
és  értelmi  erő.  A  termelőszövetkezetek  különös  minősítést  kíván- 
nak tagjaiktól  és  ezért  nehezebben  létesíthetők.  A  nyersanyag 
beszerzési  szövetkezetek  csak  ott  alko tandók  meg,  ahol  erre  az 
előfeltételek  megvaimak. 

A  szervezet.  Az  ipartestületi  szervezet  kibővítése  három 
irányban  jöhet  szóba:  á)  alanyilag,  b)  tárgyilag  és  e)  területileg. 
Az  alanyi  bővítést,  hogy  t.  i.  minél  több  iparágra  terjedjen  ki  a 
a  hatáskör,  nem  követelik.  Annál  inkább  követelik  a  tárgyi  ha- 
táskör kibővítését,  óhajtván  azon  közigazgatási  kör  tetemes  ré- 
szét, mely  ma  az  elsőfokú  iparhatósághoz  tartozik.  A  területi  ki- 
bővítés rendeletileg  már  megadatott.  Szervezetre  szükség  van, 
ezt  az  igazgatás  és  osztályérdek  egyaránt  követeli.  Azonban  min- 
denütt helyi  testületek  nem  alkothatók,  mert  nincs  meg  a  hozzá- 
való anyagi  és  értelmi  «rő.  Törpe  ipartestületek  pedig  életkép- 
telenek. Hiány  az  is,  hogy  csak  általános,  minden  iparcsoportot 
tartalmazó  testület  alakítható,  hololt  hivatásának  csupán  a  szak- 
testület  felelhet  meg. 

A  kisipari  szervezetnek  oly  irányban  való  kiegészítése 
szükséges,  hogy  ebbe  a  segédek  is  bevonassanak.  Szükséges 
továbbá  arról  gondoskodni,  hogy  ott,  ahol  a  testületi  szervez- 
kedésre a  feltételek  nincsenek  meg,  ott  ipartársulati  alapon  tör- 
ténjék a  szervezkedés.  Képviselet  nélkül  ne  maradjon  az  ország 
egy  községe  sem. 

111.  Oerster  Miklós  iparíelügyelő  könyvében,  melyet  a  szak- 
emberek a  legjobbnak  találtak,  a  következő  konkrét  javaslatokat 
találjuk : 

A  mestervizsga  kötelező  elrendezése.  A  mestervizsgálat  nem 
használ  semmit.  Amit  követelni  kellene,  annak  a  legtöbb  pályázó 

megfelelni  nem  bírna  és  amit  tőle  méltán  megkívánni  lehetne,  az 
a  középszerűséget  a  mesterfoktól  egyáltalán  nem  tartaná  vissza. 
A  mestervizsgálaí  különben  minden  egyes  mesterségnek  állandó, 
feszes  megszabását  kívánná  meg,  ami  pedig  a  jelenben,  hol  a 
technika  haladása  egyes  iparágak  míveletét  hamarosan  tövestül 
kiforgatja,  merő  lehetetlenség  és  csak  hiábavaló  akadékoskodásra 
adna  alkalmat.  A  mesterségek  sokoldalúsága,  széíágazódása 
mellett  ma  már  alig  is  lehetne  remeklésre  alkalmas,  illetőleg  olyan 
tárgyat  kitűzni,  melynek  munkálata,  a  mesterségnek  jövendő  ki- 
fogástalan gyakorlására  nézvést,  biztosíték  volna. 

A  tanultság  igazolása,  amennyiben  révén  az  ipari  nevelés- 
nek lassan-lassan  magasabb  színvonalra  emelését  tűznők  ki  célul, 
valóban  üdvös  volna,  de  csakis  akkor,  ha  idejét  közvetlenül  az 
inaskodás  végére  szabnók  és  az  alap  m  ív  eletekben  (reszelés,  vésés, 
gyalulás,  öltés,  stb.  efféle)  való  jártasság  igazolását  az  oktató 
mestertől  függetlenül  -     szigorú  vizsgálattal  ejtenők  meg. 

Azonban  még  a  legszigorúbb  vizsgálaton  megérdemelt  ki- 
tűnő bizonyítvány  sem  bizonyíthatja  egyedül  a  majdan  önálló 
iparos  boldogulását.  Ahhoz,  az  elegendő  tőkén  felül,  mindenek- 
előtt vállalkozó  tehetségre  van  szükség,  amit  a  műhelyben  meg- 
tanulni bajosan  és  amiről  eleve  tanúságot  tenni  még  bajosabban 
lehetne. 

Közniühe'y telepek  létesítése.  A  közműhelytelejDek  általában  üd- 
vösek, ha  olcsón  alkalmas  és  egészséges  műheylyel  látják  el  a 
kismestereket.  Különösen  üdvösek  pedig  akkor,  ha  egy  centrális 
gépműhely  köré  egy-egy  ípardgbell  mestereket  gyűjtenek  egybe. 
A  centrális  gépműhely  felszerélésének  és  szervezetének  pedig 
olyannak  kellene  lennie,  hogy  abban  az  illető  iparág  míveletét 
megkönnyítő  gépeket  a  mesterek  a  kezelő  gépmunkással  együtt 
óraszámra  kibérelhessék.  Eltekintve  a  kisebb  segédgépektől, 
amilyen  p.  o.  a  varrógép,  fúrógép,  stb.  efféle,  a  kismester  mun- 
káló gépet  egymaga  haszonnal  nem  használhat.  Sokkal  kevesebb 
egy-egy  fajta  munkálatból  a  szüksége,  semhogy  észszerűen  ki- 
aknázhatná a  gépét.  Ahol  azonban  sok  mester  egy  és  ugyanazon 
munkát  géppel  végeztethet,  természetesen  mind  a  mester,  mind 
a  centrális  műhely  vállalkozója  nyer  vele. 

Termelő-szövetkezetek  alkotása  és  támogatása.  A  termelő- 
szövetkezetek általánosan  divatos  formája  nem  életrevaló.  Ezért 
hamarosan  elpusztulnak  vagy  tengenek  csupán.  Az  ipari    együtt- 


124 


munkáló  szövetkezetek  történetéből  levont  tanulságok  arra  val- 
lanak, hogy  a  termelőszövetkezet  csak  akkor  boldogulhat,  ha:  1. 
a  feladatával  arányos  tökét  eleve  biztosította  magának;  2.  a  szö- 
vetkezet irányítását  kellő  tudással  és  hatalommal  felruházott  ke- 
reskedőre bízza ;  3.  az  üzletvezető  tevékenységének  hozzáértő 
ellenőrzéséről  gondoskodott  és  4.  a  szövetkezet  elzárkózását, 
a  « numerus  clausus»  befészkelődését  mindenkorra  lehetetlenné 
teszi.  Mindezen  feltételek  az  "Országos  Központi  Hitelszövct- 
kezet'>  révén  és  a  « kiadó-szövetkezet '^  formájában  megteremt- 
hetők. 

Az  V Országos  Központi  Hitelszövetkezet'^  védő  szárnyai 
alatt  és  ettől  szövetkezetenként  alkalmazott  helyrevaló  üzletvezető 
igazgatása  alatt  kiadóságszerű  (a  la  Verlag)  szövetkezetek  alakul- 
hatnának, melyek  az  üzletvezető  támogatására  igazgatótársakat 
és  ellenőrzésére  felügyelő  bizottságot  választnának.  Az  igazgató- 
ságba és  felügyelő  bizottságba  az  "Országos  Központi  Hitel- 
szövetkezet)) is  nevezne  ki  néhány  hozzáértő  és  megbízható 
tagot.  Az  állami  felügyelet,  mely  különösen  a  « numerus  clausus)) 
megakadályozására  irányulna,  az  «Országos  Központi  Hitelszövet- 
kezet)) révén  nyilvánulna.  A  kiadó-szövetkezet  célja  volna :  tag- 
jaitól a  fogyasztás  szükségének  megfelelő  minőségben  és  meny- 
nyiségben  ipari  terméket  készíttetni  és  értékesíteni.  A  szövetkezet 
a  megmunkálandó  anyagot  maga  szerezné  meg  és  kiszabott, 
illetőleg  saját  gépein  kinagyolt  állapotban  adná  tagjainak  mim- 
kába.  A  munkát  azután  a  tagok  saját  műhelyeikben  végeznék. 
Minden  szövetkezetnek  volna  középponti  műhelye,  ahol  a  szabás 
és  nagyolás  végzésén  kívül,  az  esetleg  szükséges  újabb,  vagy 
akár  csupán  egyöntetű  munkára  csoportonként  tanítanák  a  ta- 
gokat. 

Kiadó-szövetkezet  ott  volna  alakítható,  ahol  a  helyi  hatóság 
az  illetékes  kereskedelmi  és  iparkamara,  az  ipartestület  és  a 
magánosok  összesen  bizonyos  minimális  összegben  meghatá- 
rozott alapítványt  már  jogerősen  biztosítottak.  A  beruházásra 
szükséges  és  a  forgó  tőkét,  bizonyos  kulcs  szerint  törlesztendő 
kölcsönként,  úgyszerint  a  tanítás  és  a  kísérletek  költségeit  az 
állam  adományából  az  "Országos  Központi  Hitelszövetkezet))  fe- 
dezné. Tag  alapító  és  rendes  volna.  Az  előbbi  tagság  csupán 
bizonyos  alapítvány  biztosításától,  míg  az  utóbbi  az  illető  mes- 
terségben való  jártasság  gyakorlati  igazolásától  függne.  Az  egyes 

tagoknak  munkával  való  ellátása  bizonyos  maximumot  nem  ha- 
ladhatna meg  és  a  szövetkezet  csupán  a  mutatkozó  szükség  ará- 
nyában volna  köteles  tagjait  foglalkoztatni.  Minden  rendes  tag 
köteles  lenne  bizonyos  összeg  erejéig  üzletrészeket  jegyezni  és 
szövetkezeti  keresetéből  törleszteni.  A  tagság  csupán  rendkívüli 
esetekben  lenne  felbontható,  szintúgy  a  kizárás  csakis  súlyos 
kihágások  esetére  volna  korlátozandó. 

Miden  kiadó- szövetkezet  az  «Országos  Központi  Hitelszö- 
vetkezeí»-nek  rendes  tagja  volna  és  a  középponti  szövetkezet 
közgyűléseire  küldött  képviselője  útján  gyakorolna  befolyást  a 
középponti  vezetésre.  Hogy  az  egyes  kiadó-szövetkezetek  magán- 
vállalatokká ne  fajulhassanak,  az  «Országos  Központi  Htelszövet- 
kezet»  kötelékéből  való  kiválásuk  kizárandó  volna. 

A  vásárügy  megfelelő  szabályozása.  A  vásárok  manapság 
egykori  jelentőségüket  egészen  elvesztették  s  az  iparosoknak 
csupán  pénz-  és  időpocséklásra  adnak  alkalmat.  Az  országos 
vásárok,  az  ipari  cikkekre  vonatkozólag,  egészen  megszüntetendők 
volnának. 

Nyersanyag  közös  beszerzése.  A  nyersanyag  kedvező  meg- 
szerzése a  legtöbb  iparágban  szintén  szövetkezetek  útján  volna 
megoldható,  azonban  itt  is  ama  négy  alapföltételnek  kell  a  szer- 
vezésnél megfelelni,  amelyeket  szerző  a  termelőszövetkezetek  életre- 
valósága tekintetében  felsorolt. 

Jobb  kereskedelmi  értékesítés.  Az  értékesítés  kérdésében  a 
főszempont  az  volna,  hogy  az  osztrák  tárházak  és  kiadóságok 
termékeitől  elárasztott  magyar  piacot  kézművességünknek  vissza- 
hódítanók.  A  magyar  kézművességnek  ugyanis  kevésbbé  a  gyár- 
ipar általában,  mint  inkább  az  osztrák  kézműves  nagyipar  van 
ártalmára.  A  piacunkon  megforduló  kész  cipő,  ruha,  fehérnemű, 
bútor,  fazék  stb.  nagyobbára  osztrák  kézművesek  munkája,  ami 
az  osztrák  kiadóságok  és  tárházak  révén  kerül  mihozzánk. 
Minthogy  hazánk  és  Ausztria  között  vámsorompó  nincs  és  ez- 
időszerint  vámmal  az  osztrák  behozatal  ellenében  nem  védekez- 
hetünk, egyéb  sincsen  hátra,  mint  hogy  a  negyvenes  évek 
« Védegylet* -ének  biztató  példáját  kövessük  és  minden  magyar 
ember  háza  küszöbét  vámsorompónak  tegye  meg  az  osztrák 
portékával  szemben.  Maga  a  magyar  termék  felkarolása  érdeké- 
ben jelenleg  országszerte  nyilvánuló  mozgalom  bizonyára  meg- 
könnyítené   az    iparpártolás     meggyökeresedését,    de    feltétlenül 

biztos  tényezőnek  még  sem  vehetjük.  A  kitűzött  célt,  a  magyar 
kézműves-ijoar  térfoglalását,  csakis  bizonyos  rendszeres  eljárás- 
sal, még  pedig  célirányosan  szervezett  szigorúan  helyi  iparkiállí- 
tások útján  biztosíthatnók.  E  kiállítások  sikerének  főfeltétele  az 
volna,  hogy  a  helyi  irányadó  körök  a  kiállítási  mozgalomba 
agitátorokként  belevonassanak.  Az  agitációnak  arra  kellene  irá- 
nyulnia, hogy  az  illető  vidék  közönsége  épen  mutatkozó  hétköz- 
napi szükségét  a  kiállítás  rendezősége  révén  a  helybeli  meste- 
rektől rendelje  meg.  Az  189Q.  esztendőben  Orosházán  rendezett 
e  nemben  első  magyar  iparkiállítás  egészen  ily  alapon  keletkezett 
és  a  közönség  pártoló  hajlandóságába  vetett  reményt  minden 
várakozást  neghaladó  mértékben  váltotta  be :  a  helybeli  és  vidéki 
közönséget  az  orosházi  iparosokkal  jóval  összébb  hozta. 


íme  van  tehát  javaslat  elég.  Egy  csomó  orvosságos  üveg, 
melyeknek  helyes  és  mértékletes  felhasználására  ügyes  orvos 
kell,  nehogy  a  beteget  megtéveszsze  és  agyonkúrálja  a  sok 
gyógyszer. 

Lássuk,  mi  a  jó  ezekből  és  mi    hiányzik  még  a  sorozatból. 

Az  inasiigy  reformját  mind  a  három  pályamunka  követeli, 
hasonlóképpen  az  iparoktatás  javítását,  a  segédképzést  és  a  mit 
e  tekintetben  javasolnak,  egymást  kiegészíti. 

A  mestervizsgát  az  egyik  óhajtja,  a  másik  nem. 

Az  ipartestületek  hatáskörének  és  területeinek  kiterjesztése 
régi  és  méltányos  kívánság. 

Az  ipartestületi  felügyelők  intézményének  létesítése  talán 
mellőzhető,  az  ezeknek  szánt  teendőket  bátran  elláthatják  a  keres- 
kedelmi és  iparkamarák  titkárai,  akiknek  állandóan  érintkezni 
kellene  az  ipartestületekkel. 

A  szövetkezeti  ügy  fölkarolása  régi  óhaj,  a  hitel-,  termelő- 
és  nyersanyagbeszerző  szövetkezetek  terjesztése  érdekében  köz- 
megelégedésre működik  az  orsz.  központi  hitelszövetkezet.  Az 
úgynevezett  kiadószövetkezeteket  általánosítani  azonban  nem 
lehet  és  nézetem  szerint  ezeket  forszírozni  oly  optimiszíikus 
idealizmus  volna,  melyre  nálunk,  a  mi  viszonyaink  között  gondolni 
nem  lehet.  Nálunk  az  iparosság  túlnyomó  része,  talán  Q5  száza- 
léka a  végsőig  ragaszkodik  az  önállósághoz  s  ha  erről  lesodor- 
ják,   akkor   züllik    el.   Végre  pedig  a  kiadó  szövetkezeti  rendszer 


127 


melleit  az  egyén  elvész,  ott  csak  a  kereskedelmi  igazgatás  dirigál 
s  az  Ízlés,  a  jó  munka  a  szövetkezetet  fogja  dicsérni,  nem  pedig 
az  embert,  akinek  keze,  agya,  Ízlése  így  egy  társaságnak  lesz  az 
eszköze,  szerszáma  s  nem  önmagát  emeli,  holott  úgy  kellene 
lenni,  hogy  X.  Y.  asztalos  azért  tud  boldogulni,  meri  Ízlése,  szak- 
képzettsége, műhelyének  és  segédszemélyzetének  irányítása  és  a 
kínálkozó  összes  termelési  előnyök  kiaknázása  révén  sokban 
fölül  tud  emelkedni  szaktársain  s  a  közönségnek  szebbet,  jobbat, 
olcsóbbat  nyújt,  mint  számos  más,  különben  derék  és  tiszteletre- 
méltó pályatársa. 

De  bármennyire  tisztelem  a  szövetkezeti  eszmét  és  ennek 
megvalósítását  célzó  szövetkezeteket,  bármennyire  elismerem  az 
orsz.  központnak  e  téren  eddig  is  elért  síkereit,  őszintén  meg- 
vallom, hogy  az  iparos-hitel  érdekében  előttem  más  eszmény  is 
lebeg.  Szeretném,  ha  az  ipari  szempontból  jelentékenyebb  váro- 
sok, mint  például  Kecskemét,  községi  takarékpénztárakat  létesí- 
tenének a  kisiparosok  és  a  kisgazdák  hiteligényeinek  kielégítésére. 
Ilyen  városnak  nem  esik  nehezére  50—60.000  koronát  vagy  töb- 
bet is  tőkéjéből  kihasítani  oly  célból,  hogy  abból  galvanizálja  a 
termelő  osztályok  ama  kicsiny,  de  jelentékeny  tényezőit,  akikre  a 
nagyobb  pénzintézetek  nem  veinek  ügyet,  a  szövetkezeteket  pedig 
azért  kerülik,  mert  komplikáltnak  látszik  előttük  az  ügymenet, 
részjegyek  jegyzésétől  íügga  hitel  s  kicsit  nagynak  látszik  a  felelős- 
ség. A  községi  takarékpénztár  leginkább  volna  abban  a  helyzetben, 
hogy  tájékozva  legyen  a  kis  emberek  hitelképessége  és  érdemes- 
sége felől ;  senki  oly  olcsón  nem  dolgozhatna,  mint  a  községi 
takarékpénztár,  melyet  városi  szakemberek  vezethetnek,  a  leg- 
minimáh'sabb  regié  mellett  s  mely  viszont  a  legolcsóbban  dolgoz- 
hatna, mert  nem  hajtanák  a  részvényesek  magas  osztalék  miatt. 
A  kezelés  sehol  oly  egyszerű,  oly  olcsó,  oly  gyors  nem  lehet, 
mint  ily  intézetnél  és  a  városnak  mégis  meg  volna  tőkéje  után  a 
maga  tisztességes  57o-ja-  A  többiből  tartalékalapokat  teremthetne 
ipari  és  gazgasági  célok  előmozdítására,  a  nélkül,  hogy  a  kis- 
iparosoknak 6  -T''  o-nál  többet  kellene  fizetnie.  Svájcban,  az  ily 
intézeteket  úgy  szervezik  a  községek,  hogy  belőlük  a  városnak 
direkt  anyagi  haszna  ne  is  legyen,  hanem,  hogy  minden  jövede- 
lem a  kisembereket  illesse. 

Valahol  olvastam  egy  hazai  hasonló  pénzintézetről,  mely 
nem  ad  ugyan  osztalékot,  de  fedezi  a  község  kövezési  és  világi- 

tási  költségeit;  minden  évben  persze  más  közcélra  fordítják  a 
a  tiszta  jövedelmet. 

Ily  pénzintézet  oly  kézen  fekvő  előnyöket  nyújthatna  a 
szegényebbsorsú  lakosságnak  (többek  között  csak  az  említem, 
hogy  a  viszaíizetési  módozatok  tekintetében  a  legmeszebbmenő 
kedvezményeket  engedhetné)  s  viszont  oly  nagy  erkölcsi  és  kellő 
anyagi  haszonnal  járna  az  illető  községre  nézve,  hogy  igazán 
csodálkozni  kell  afölött,  hogy  nagyobb  vidéki  városaink  eddig 
még  nem  tettek  kísérletet  ez  eszme  megvalósításával. 

Jogosult  kívánság,  sőt  a  legsarkalatosabb  dolog  a  kisipar- 
nak gépekkel,  új  szerszámokkal  és  eszközökkel  való  ellátása  s 
ezzel  a  kisipar  versenyképességének  jelentékeny  emelése,  sőt 
arra  való  képesítése,  hogy  a  gyáriparral  a  versenyt  sikerrel  föl- 
vegye. Ide  tartozik  a  közmíj helytelep  létesítése  ott,  ahol  erre  a 
viszonyok  megfelelők  és  igen  fontos  Edvi  Illésnek  az  a  javaslata, 
hogy  az  áilami  ipariskolák  pótolják  a  vidéken  a  technológiai 
iparmúzeum  feladatait,  segítsék  a  rajztermők  és  mintagyüjtemé- 
nyeik  révén  a  kisiparosokat  a  tervezésben,  tájékozzák  őket  az 
anyag,  a  szerszámok  és  gépek  beszerzési  forrásai  felől,  sőt  a  fon- 
tosabb  gépeket  mutassák  be  természetben  időleges  kiállításokban  is. 

Példát  vehetnénk  e  tekintetben  az  osztrák  kereskedelmi  és 
iparkamaráktól,  melyek  székhelyükön  külön  iparfejlesztő-intézete' 
ket  létesítenek.  Ezekben  ki  vannak  állítva  a  legújabb  kisipari 
gépek  és  szerszámok,  melyeknek  sorozata  időről-időre  változik, 
úgy   hogy  rövid  időn  belül  minden  iparágra  rákerül  a  sor. 

Ezt  a  kiállítást  hetenként  három  este  és  vasárnap  délelőtt 
teljes  üzemben  mutatják  be.  Előleges  bejelentés  alapján  az  ipa- 
rosok a  magukkal  hozott  anyagot  kisérletképen  a  gépek  haszná- 
lása mellett  feldolgozhatják  és  így  költségek  és  kockáztatás  nélkü! 
meggyőződhetnek  valamely  gép  vagy  eljárás  célszerűségéről  és 
arról  is:  jó-e  a  kisérletképen  magukkal  hozott  anyag. 

Az  iparfejlesztési  intézetben  évről-évre  négy  mestertanfolya- 
mot rendeznek,  amelyek  szakavatott  tanítók  elméleti  és  gyakorlati 
előadásaiból  állanak.  így  például  van  tanfolyam  a  cipészek  szá- 
mára, mely  hat  hétig  tart  és  az  épületasztalosok  számára,  mely 
8  hétig  tart.  Ösztöndijak  útján  gondoskodnak  arról,  hogy  szegé- 
nyebb mesterek  is  beiratkozhassanak  s  a  közelvidék  jelesebb 
mesterei  is  látogathassák  az  előadásokat.  —  A  tanfolyamok  cél- 
jaira szolgáló  mintamííhelyek  a  legújabb  taneszközökkel,  minden- 

nemű  szerszámokkal  és  gépekkel  is  fel  vannak  szerelve,  hogy  a 
látogatók  nemcsak  teljes  szakkiképzést,  hanem  a  szükséges  és 
célszerű  gépek  alkalmazására  és  kezelésére  vonatkozó  útbaigazí- 
tást is  nyerhessenek. 

Idővel  a  kamara  székhelyén  kívül,  több  helyen,  vagyis 
minden  nagyobb  városban  is  rendeznek  ilyen  ú.  n.  vándortan- 
folyamokat, amelyeknek  tartama  4~ö  hét  lesz,  úgy  hogy  a 
nap  felét  előadások,  másik  felét  pedig  az  egyes  résztvevő  meste- 
rek műhelyeiben  végzendő  gyakorlati  oktatás  fogja  betölteni. 

Az  intézet  ezenkívül  nemcsak  a  kiállított  gépek  felől,  hanem 
minden  műszaki  és  egyéb  kérdésben^  mely  az  intézet  rendeltetésé- 
vel összefügg,  díjmentesen  ad  felvilágosítást.  E  tevékenysége 
leginkább  a  munkaeszközök  átengedésénél  érvényesül  és  arra 
terjed,  hogy  az  állami  vagy  kamarai  alapok  és  gépek  és  munka- 
eszközök célszerűségére,  alkalmazásuk  terjedelmére^  használható- 
ságukra, a  szükséges  hajtóerőre  és  beszerzési  forrásokra  nézve 
adjon  szakvéleményt^ 

Kitanítják  továbbá  az  iparosokat:  hogyan  keli  a  gépeket  át- 
venni, fölállítani,  üzembe  helyezni  és  kezelni. 

Később  bizonyára  rákerül  a  sor  a  jó  anyag  beszerzésére  is, 
amit  különben  iparosaink  a  többször  említett  szövetkezés  útján, 
vagyis  nyersanyag-beszerző  szövetkezetek  létesítése  által  érhet- 
nek el. 

íme  ez  a  kisipar  fejlesztésének  praktikus  programmja.  Csak 
erősen  kell  akarniok  és  céltudatos,  erélyes  vezetés  mellett  rend- 
kívüli haladást  és  igazán  modern  átalakulást  érhetnek  el  a  jel- 
zett módon. 

Mindezekhez  van  még  egy  s  más  hozzáadni  valóm.  Nézetem 
szerint  egy  fontos  kiindulási  pont  a  kisipar  helyzetének  javítására 
az  ipartörvény  módosítása,  úgy,  a  mint  az  18  esztendő  óta  a 
kisiparosok  állandóan  sürgetik,  sajnos,  eredménytelenül.  Pedig  ha 
a  képesítés  komoly  igazolása  mellett  védelmet  nyújtana  a  törvény 
a  kontárság  ellenében,  ha  a  testületi  hatáskör  kibővítése  mellett 
első  sorban  a  kötelező  testületek  létesítése  elrendeltetnék,  ha  új 
iparigazolvány  kiadását  attól  tennék  függővé,  hogy  azt  az 
illető  ipartestület  javasolta-e,  ha  a  testületek  az  iparkihágási 
ügyekben  oly  hatósági  jogokkal  ruháztatnának  fel,  mint  az  első- 
fokú iparhatóság  s  végre  ha  az  összes  iparosok  köteleztetnének  a 

testületbe  belépni,  annak  terheit  viselni  és  előnyeit  élvezni,  szóval, 
ha  a  testületek  hatásköre  kibővíttetnék,  tekintélyük  emeltetnék  és 
így  erkölcsi  és  anyagi  alapjuk  megszilárdíttatnék,  egészen  más,  a 
mostaninál  fontosabb  tényezői  lehetnének  az  iparban  való  rend 
konszolidálásának  és  a  helyi  iparfejlesztésnek  is.  Az  utolsó  kolozs- 
vári kongresszus  elfogadta  javaslataimat  arra  nézve,  hogy  az 
\\iZ.x\t'sXv\Q.\^  iparfejlesztési , és  társadami  feladatokat  is  tűzzenek 
maguk  elé.  Ezt  a  pontot,  mint  annak  előadója,  a  kövekezőkben 
formuláztam  a  kolozsvári  ipartestületi  országos  gyűlésen  : 
Iparfejlesztési  feladatának  felkarolását,  ú.  m. : 

a)  a  helyi  iparnak  a  helyi  közszállításoknál  való  előnyben 
részesítése,  általában  a  helyi  és  hazai  ipar  termelőképességét  a 
helyi  közönséggel  megismertetni  s  a  társadalom  minden  rétegét 
az  iparpártolásra  buzdítani ; 

b)  tekintettel  a  most  létesítendő  országos  munkaközvetítési 
új  intézményre,  ezzel  kapcsolatot  keresni  s  így  a  munkaközvetí- 
tés (esetleg  utasfogadó)  szervezése ; 

c)  mester-tanfolyamok  létesítése  egyes  iparágakban  ; 

d)  vándorkiállítások  és  lehetőleg  a  m.  kir.  technológiai 
múzeum  révén  az  egyes  iparcsoportok  körébe  tartozó  új  szer- 
számok, eszközök,  gépek,  esetleg  anyagok  tervszerű  megismer- 
tetése ; 

e)  általában  az  időszerű  iparfejlesztési  kérdések  felkarolása 
és  megoldásuk  körül  való  közreműködés; 

f)  az  iparosok  haladását  és  művelődését  ismeretterjesztő 
felolvasások,  előadások  tartása,  szaktanfolyamok  rendezése,  szak- 
lapok és  mintalapok  terjesztése  által  és  más  alkalmas  módon 
előmozdítani ; 

létesíteni  és  ellenőrizni  iparos -ifjúsági  önképző  egyesü- 
leteket ;  a  segédek  és  munkások  vasárnapi  továbbképző  tanfolya- 
mait s  ezeknek  kifejlesztéséről  is  gondoskodni ; 

az  iparosság  humanitárius  érdekeit  képviselni  és  pedig 
iparossegítő-egylet,  menedékház,  nyugdíjintézmény  kezdeménye- 
zése és  állandó  támogatása  által. 

Ezenkívül  szó  volt  még  az  idevágó  határozat  keretében 
arról,  hogy  az  ipartestületek  elöljárósága  vegye  át  az  iparhatósági 
megbízottak  föladatköréből  azt,  amit  érdemes  föntartani,  t.  i.  a 
végeladásokat  ellenőrizni,  a  tanonciskolákat  sűrűn  látogatni  és  az 
itt  tapasztaltakat  érvényesíteni,  rajz-  és  munkakiállításokat  rendezni. 

ellenőrizni  a  tanoncokat  a  műhelyekben  és  gyárakban,  az  iparo- 
sok és  segédek,  nemkülönben  a  tanoncok  közötti  munkaviszony 
szabály  rendeleti  rendezése,  illetőleg  ennek  kezdeményezése,  a 
kontáripar  és  a  házaló  kereskedés  ellenőrzése,  a  vásári  rendtar- 
tás kezdeményezése,  az  árulási  sorrend  megállapítása  és  szigorú 
ellenőrzése,  a  békéltető-bizottságnak  az  eddigi  tapasztalatok  szerint 
való  tökéletesítése.  És  mert  a  testületek  hatósági  teendőket  telje- 
sítenek, tehát  a  közérdeknek  tesznek  szolgálatot  és  igen  sok 
munkát  levesznek  a  közhatóságok  vállairól,  kívánatos  volna,  hogy 
föntartásukhoz  a  községek  és  kamarák  is  arányosan  hozzájárul- 
janak, mert  az  iparosok  hozzájárulási  kulcsát  fokozni  nem  lehet, 
csekély  járulékokból  pedig  a  testületet  nem  lehet  oly  anyagi  erőre 
hozni,  hogy  tágabb  körű  és  magasabb  stilű  föladataiknak  meg- 
feleljenek. 

* 

Íme,  a  dolog  veleje  mégis  az,  hogy  alig  van  új  a  nap  alatt 
s  hogy  a  pályanyertes  munkákban  együttvéve  nincs  sokkal  több 
elmondva,  mint  amit  maguk  a  kézműiparosok  az  ő  eddigi  kon- 
gresszusaikon hangoztattak,  illetőleg  kifejezett  kívánságaikban 
és  határozataikban  hasznos  anyagként  összehordottak. 

Kár,  hogy  ezt  az  anyagot  már  két  évtizede  tanulmányozzák, 
anélkül,  hogy  apró  pénzre  föl  is  váltották  volna.  Mily  nagy  átala- 
kulása lett  volna  már  a  gyakorlati  iparoséletnek,  ha  az  iparosok 
óhajainak  javát  időközben  értékesítették  volna. 

Szép  sorrendben  könnyű  volna  az  egyes  határozatok  mag- 
vát kihámozni,  azután  beleültetni  a  gyakorlati  élet  termőföldjébe, 
hogy  életet  hajtson  és  gyümölcsöt  teremjen. 

A  legnagyobb  része  ezeknek  a  megvalósításoknak  még  nem 
is  kerülne  direkt  anyagi  áldozatba;  hiszen  csupán  a  törvényt 
kellene  módosítani,  ami  nem  kerül  pénzbe,  csak  gyors  elhatá- 
rozásba és  számos  ígéretnek  végre-valahára  való  beváltásába. 

De  tegyük  föl,  hogy  a  fölsorolt  mentőeszközök  egy  jelen- 
tékeny része  anyagi  áldozatokat  is  követel  az  államtól.  Talán  nem 
kellene  ettől  olyan  nagyon  megijedni,  mert  a  kisipar  végre  meg- 
követelheti, hogy  necsak  szóval  és  Ígéretekkel,  ne  csupán  szép 
programmbeszédekkel    gyógyítsák,  hanem  valósággal  tettekkel  is. 

Az  a  700,000  korona,  amelyről  töntebb  szólottunk  és  amely 
a  hazai  kisipar  fölsegítésének  és  regenerálásának  egy-egy  évi 
állami  dotációját  foglalja    magába,  a  múlthoz  képest  igen  jelenté- 


132 

kény  haladást  jelent  ugyan,  de  valójában  szégyenletesen  kevés. 
Ilyen  adag  orvossággal  a  gyógyulást  elérni  nem  fogják  s  így 
könnyen  meglehet,  hogy  egyszer  csak  megkondul  fölöttünk  az  a 
bizonyos  halálharang,  melyet  fönebbi  idézetünk  emlegetett. 

Az  nem  igaz,  hogy  nincs  pénz !  Csak  a  kereskedelmi  minisz- 
ter számára  nincs  pénz. 

Azt  hiszik,  hogy  a  kereskedelmi  minisztertől  elég  a  jóaka- 
rat és  ha  pénzt  követel,  egyszerűen  megtagadják. 

Valamikor  elhittük  azt,  hogy  nincs  pénz,  amikor  rosszul 
ment  az  ország  sorja,  amikor  a  lánchíd  kétgarasosait  kellett  bevál- 
tani, hogy  a  hivatalnokok  fizetésére  jusson. 

De  épen  az  ipar  és  kereskedelem  jelentékeny  kifejlődésének 
és  adozóképességének  köszönhetjük,  hogy  az  államháztartás  meg- 
szilárdult. 

És  ha  az  ipari  válság  dacára  két  év  előtt  150  millió  koro- 
nát követeltek  tőlünk  ágyúra  és  puskára,  ha  most  —  ámbár  az 
ipari  válság  még  nem  igen  enyhült  —  új  tábori  tarackok  és  a 
vártüzérágyúk  beszerzési  költségeire  újabb  140  milliót,  a  hegyi 
tüzérzégre  pedig  újabb  40  milliót  irányoznak  elő  —  a  nagyha- 
talmi állás  és  tekintély  mindent  elnyelő  örve  alatt,  talán  szabad 
lesz  azt  a  szerény  kérdést  kockáztatnunk:  nem  lehetne  a  nagy- 
hatalmi állást  fejlett  iparral,  hatalmas,  virágzó  kis-  és  nagyipar- 
ral inkább  biztosítani? 

És  amikor  a  kisipar  jövőjének  biztosítására  vezető  eszkö- 
zöket kutatjuk,  szabad  talán  minden  emóció  nélkül,  egész  nyu- 
godtan azt  is  konstatálni,  hogy  hiszen  mi  még  most  se  sokal- 
nók  valami  nagyon  azt  a  szörnyű  sok  milliót,  amit  eddig  puskáért 
és  ágyúért  elpazaroltunk,  de  azt  sajnáljuk,  hogy  az  államfér- 
fiúi messzelátás  nem  keres  ki  magának  néha  egy-egy  csöndesebb 
esztendőt,  amikor  azt  a  sok  milliót,  amit  puska  és  ágyú  föl  nem 
emészt,  (mert  nem  minden  esztendőben  kell  a  monolochnak 
rendkívüli  áldozat  is)  a  magyar  ipar  fejlesztésére  fordítsa.  Talán 
szívesebben  erőltetné  meg  az  adózó  polgárság  erejét,  amikor 
nem  arról  van  szó,  hogy  az  emberölés  eszközeit  szaporítsuk, 
hanem  arról,  hogy  az  emberek  megélhetésének  eszközeit  biztosítsuk. 

És  sokkal  könnyebb  a  segítés  a  legdesperátusabb  helyzet- 
ben, mint  amikor  az  a  sokat  emlegetett  halál  harangja  kondul 
meg  iparunk  fölött.  Az  ilyen  harang  még  ágyúnak  se  jó,  de  ha 
jó  volna  is,  hiábavaló  lesz  az  ágyú,   mert   ha   egyfelől    milliókat 

pazarlunk  öldöklő  fegyverekre,  másfelől  pedig  elvonjuk  az  állam- 
fentartó  ipartól  az  éltető  és  fejlesztő  segítséget  —  nemsokára  — 
nem  lesz  kit  és  nem  lesz  mit  megmenteni ! 


De  félre  a  sötét  képpel ! 

Ne  csüggeszszük  egymást. 

Buzduljunk  inkább  mindnyájan  komoly  munkára  és  üdvös 
cselekedetekre ! 

Járjunk  elől  jó  példával.  Kövessük  azokat,  akik  követésreméltó 
példát  mutatnak. 

Vegyük  komolyan  a  kisipar  érdekében  reánk  háruló  föl- 
adatokat, melyeket  föntebb  vázoltam ;  oszszuk  be  a  teendők 
program mját  esetleg  több  évre  és  kedjük  meg  a  legsürgősebbel. 

És  aki  erős  akarattal  segíteni  akar  magán,  azt  az  állam,  a 
község,  a  társadalom  és  a  jó  Isten  is  megsegíti. 

Kisipar  helyett  nagyipar? 

Állandó  a  panasz,  hogy  a  cipőgyár  leküzdhetetlen  konkurren- 
ciát  okoz  a  a  kézműves-iparnak,  a  bútorkereskedés  az  asztalos- 
nak, a  fésügyár  a  fésűsnek,  a  szappangyár  a  szappanosnak  stb. 
stb.  A  termelés  átalakításának  kérdése  veszélylyel  fenyegeti  a 
kisipart,  mely  természetesen  lépten-nyomon  védelmet  keres  a 
gyári  versennyel  szemben. 

Egy  konkrét  eset  alkalmából  Nagyváradról,  ahol  cipőgyár 
létesítését  tervezték,  több  cipész-iparos  levélben  véleményt  kért 
arra  nézve,  hogy  a  gyár  alapításából  a  kisiparra  nézve  milyen 
következmények  várhatók  ? 

A  kérdésre  terjedelmes  levélben  válaszoltam,  melynek  lé- 
nyege a  következő : 

Én  a  fogas  kérdések  elől  nem  szoktam  kitérni  s  megadom 
a  választ  legjobb  meggyőződésem  szerint,  akár  tetszik  az  bará- 
taimnak vagy  ellenségeimnek,  akár  nem. 

Az  ottan  létesítendő  cipőgyárra  nézve  tetszik  kikérni  igény- 
telen véleményemet.  Hát  biz  én  megvallom,  hogy  évek  óta  az  a 
meggyőződésem,  hogy  sok  mindenféle  hasznos  és  jó  gyárat  tu- 
dok elképzelni,  de  a  cipőnek  gyári  úton  való  előállításának 
eszméjével     nem     igen      szívesen     tudtam     megbarátkozni.     És 

pedig  két  okból.  Először  is  ez  lévén  nálunk  egyike  a  legel- 
terjedtebb kézműves  iparágaknak,  nem  szívesen  látnám  a  kisipar- 
nak okozott  súlyos  konkurrenciát,  mert  a  kisemberek  védelmét 
közgazdasági  és  szociálpolitikai  szempontból  egyaránt  fontosnak 
tartom.  Ez  tehát  olyan  fejezete  a  modern  társadalmi  kérdéseknek, 
melyhez  nagyon  sok  okos  szó  fér  s  melytől  semmi  szín  alatt 
sem  akarok  elzárkózni.  Hiszen  emiatt  beszélünk  oly  sokszor  a 
hadsereg,  a  vasúti  s  egyéb  alkalmazottak  lábbeli-szükségleteinek 
lehető  legnagyobb  mérvű  decentralizációjáról. 

Másodszor  azért  nem  szeretem  a  cipőgyárat,  mert  az  én 
esztétikai  érzésem  tiltakozik  az  ellen,  hogy  tömegesen  csinálják 
nekem  azt  a  cikket,  melynek  előállításához  sok  finom  megfigye- 
lés, helyi  tapasztalás  és  tudás  és  ízlés  szükséges.  Az  én  cipész- 
mesterem, akinél  majd  20  év  óta  dolgoztatok  (leírom  a  nevét 
mert  sokan  ismerik  Kmzsóf  Jánost,  aki  a  cipészipari  mozgal- 
nak  különben  egyik  lelkes  vezetője),  minden  nekem  szállított 
cipőjével  remekel  s  bizonyára  összes  fogyasztói  és  megrendelői 
meg  vannak  róla  győződve,  hogy  cipője  nemcsak  kitűnő,  de 
modern  árai  mellett  is  olcsó,  mert  háromszor-négyszer  addig  tart, 
mint  a  selejtes  gyári  munka.  Az  én  cipészem  ráönti  a  cipőt  a 
lábamra,  a  gyár  pedig  belegyömöszöli  a  lábat  az  ő  alkotmányába. 
Az  én  cipészem  megbecsül  engem  és  a  többi  jó  kundsaftjait  is, 
tehát  a  legfinomabb  bőrt  választja  és  a  legkifogástalanabb  kellé- 
keket használja,  a  gyárnak  azonban  sokszor  igen  selejtes  árúkon 
kell  túladni,  hisz  azt  se  tudja,  kinek  a  lábára  szállít,  nem  nézi  a 
fogyasztó  és  vevő  egyéni  értékét,  tehát  legjobb  akarat  mellett  sem 
tudja  ezt  megbecsülni.  Az  en  gros  kereskedő  se  azt  kéri  számon 
tőle,  hogy  jó-e  az  árú,  hanem  arra  helyezi  a  súlyt,  hogy  minél  olcsóbb 
legyen,  vagyis  hogy  minél  többet  keressen  a  viszonteladásnál . . . 

És  idáig  nem  is  volna  baj,  ezekben  körülbelül  mindnyájan 
egyetértünk. 

De  ha  e  jogosult  és  igaz  egyéni  okoskodásnál  tovább  akarunk 
látni  és  a  kérdés  messzebbható  közgazdasági  fontosságát  kutatjuk, 
elénk  állanak  a  statisztika  tárházából  a  kérlelhetetlen  számok. 

A  hivatalos  kimutatás  szerint  Magyarországba  1898-ba ti 
19.573,000  korona  értékű  cipőt  és  csizmát  hoztak  be  Ausztriából, 
a  többi  államokból  pedig  222,000  korona  értékűt.  Vagyis  kerek 
számban  20  millió  korona  megy  tőlünk  évenkint  külföldre  cipők- 
ért és  csizmákért. 


135 


Ez  borzasztó  egy  számadat.  Hát  nem  volnánk  mi  képesek 
egyelőre  e  mennyiség  jó  részét  és  lassan-lassan  lehetőleg  az 
egészet  előállítani,  sőt  a  Balkán  államokat  is  meghódítani  ?  Hiszen 
a  nyers  anyagunk  jó  —  s  ha  nem  tökéletes  —  lehetne  fokról- 
fokra  tökéletesíteni.  Hiszen  talpbőrt  3  millió  korona,  vegyes 
(felső-,  ló",  tehén-,  borjú-,  zerge-,  kecske-,  juh-,  szattyán-,  lakk-, 
bagaria-,  stb.)  bőröket  5.400,006  korona,  bélésbőrt  1 .750,000  korona 
árút  exportálunk  egy  évben !  Ez  mind  feldolgozva  jön  hozzánk 
vissza  s  ekkor  már  nemcsak  a  nyers  és  földolgozott  bőr  árát 
tetéztük  meg  busásan,  hanem  az  osztrák  munkások  munkabérét, 
a  közvetítő  kereskedő  hasznát,  stb.  stb.  jól  megtetéztük,  holott 
oly  sok  nálunk  a  munka  híján  kivándorlásra  késztetett  parlag 
munkaerő. 

Én  tehát  örömmel  üdvözlök  minden  olyan  vállalatot,  mely 
a  folyvást  kifelé  szivárgó  pénzt  és  munkaerőt  itthon  rendszere- 
sen megkötni  igyekszik.  És  ha  ezen  fölül  az  a  cipőgyár  oly 
lojális  és  előzékeny,  mint  az  ottani  tervezett  vállalat,  mely  a  helyi 
iparnak  nemcsak  nem  akar  konkurrenciát  okozni,  hanem  a  munka- 
nélküli kisiparosokat  még  jutalmazó  munkával  is  biztatja,  sőt  a 
gyár  által  érdekelni  is  akarja,  azt  hiszem,  ilyen  vállalat  csak  áldás 
lehet  a  városra  és  környékére  egyaránt. 

Nemrég  Bécsben  voltam  és  alaposan  megnéztem  a  Michel- 
stádter-féle  cipőgyárat.  Bámulatos  munkakör  és  foglalkozási  tér 
nyilik  meg  így  a  laikus  előtt.  Az  a  gyár  csak  egyfajta  komót- 
cipőből  millió  és  millió  darabot,  egész  hajórakományokat  szállít 
Ausztráliába;  nálunk  alig  ismert  cipőformák  és  szandálok  készí- 
tésével száz  és  száz  munkás  foglalkozik  s  évente  százezreket,  sőt 
milliókat  vesz  be  a  gyáros  a  legtávolabbi  s  a  legközelebbi  külföld 
szükségleteinek  kielégítése  révén. 

Hát  miért  ne  igyekeznők  magunkat  cipők  dolgában  is  eman- 
cipálni Ausztria  gyáraitól  ?  Miért  ne  igyekeznénk  a  szomszédba 
vándorló  húsz  millió  koronának  eleinte  egy  részét,  később  fokon- 
kint  a  többit  is  a  hazai  nyers  termények  és  munkásszorgalom 
értékesítésére  itthon  tartani?  És  miért  ne  legyen  ezen  a  téren 
Nagyvárad  is  úttörő  s  a  remélhető  haszon  által  érdekelve  s  majdan 
jutalmazva  is? 

Ezt  a  magasabb  szempontot  ne  tévesszék  uraim  szem  elől, 
mert  ennek  okos  és  okszerű  kielégítése  mellett  lehet  is,  kell  is  a 
kisipar  érdekeit  megóvni. 

A  végkon kluzió  azonban  mindenesetre  az,  hogy  egy  nagy- 
váradi cipőgyár  -  pláne  az  ön  levelében  foglalt  magyarázat 
szerint  olyan  gyár,  mely  a  kisiparosok  érdekeinek  előzetes  és 
lojális  biztosítását  vette  tervbe  —  az  ottani  kisiparosoknak  nem 
lehet  ártalmára,  a  köznek  azonban  javára  és  hasznára.  Ezt  nem 
én  mondom,  hanem  a  fönnebbi  számok  kiáltják  hangosan. 

Remélem,  hogy  ön  és  érdektársai  is  ezt  a  nézetet  vallják 
velem  együtt.  (IQOO.) 

Az  ipartestületek  hatáskörének  kibővítése. 

Szerencsés  eszme  volt  Hegedűs  Sándor  kereskedelmi  mi- 
nisztertől az  ipartestületi  intézmény  megizmosodását  célzó  moz- 
galmat megindítani.  Az  ipartestületek  magva  kétségkívül  egészsé- 
ges alkotás;  szépen  csírázott  is,  de  tartalmának  és  gyümölcsének 
fejlődése  nem  áll  arányban  azzal  a  várakozással,  melylyel  ez  intéz- 
mény jövőjét  magunknak  kifestettük. 

Pedig  a  miniszter  ismert  rendeletében  maga  is  elismeri, 
hogy  a  (.^f estületek  kellő  vezetés  mellett  a  kézműipar  fejlesztésé- 
nek alkalmas  szen>eí  lehetnek^^  s  utasítja  a  kamarákat:  derítsék 
fel  azokat  az  okokat,  melyek  a  mai  stagnálását  és  meddőséget 
szühék. 

Általános  a  nézet,  hogy  a  testületek  meddősége  főleg  abban 
keresendő,  hogy  egyrészt  szűk  az  a  hatáskör,  melyet  a  törvény 
a  testületek  számára  biztosított,  másrészt  nem  tették  föltétlenül 
kötelezővé  a  testületek  alakítását,  hanem  oly  föltételekhez  kötötték, 
melyek  igen  sok  ipari  gócpontban  még  ma  is  gátlólag  hatnak  a 
testületek  megalakíthatására. 

A  csabai  iparosgyülés  előkészítő  bizottságának  fölhívására 
tüzetesebben  foglalkozván  e  kérdéssel,  egyrészt  összegyűjtöttem 
annak  anteaktáit,  másrészt  sorba  fűztem  mindazon  föladatokat, 
amelyek  —  igénytelen  nézetem  szerint  a  testületek  ügykörébe 
volnának  iktatandók. 

Első  pillantásra  mindenki  azt  fogja  mondani,  hogy  nagyon 
sokat  öleltem  föl.  Elismerem  magam  is,  hogy  ma  még  talán 
túlsók  az,  amit  a  testületi  működési  kör  számára  kijelöltem;  de 
nem  nyirbálom  meg  a  propoziciókat  azért,  hogy  az  illetékes  kö- 
rök együttesen,  teljes  képben  és  éles  megvilágításban  lássák 
mindazokat   a   föladatokat,   amelyekre   az   iparosok    legfontosabb 

közegeinek  —  ha  nem  is  egyszerre,  de  idővel  mégis  csak  gon- 
dolni kell.  Továbbá,  hogy  minden  testület  a  helyi  viszonyok, 
erők  és  igények  figyelembevételével,  megtalálja  azt,  amire  neki 
szüksége  van,  de  emellett  képes  legyen  a  távolabbi  föladatokat 
is  állandóan  evidenciában  tartani. 

Végre  nem  titkolom,  hogy  egy  izmos,  életképes  testületi 
intézmény  megteremtése  és  majdan  létesítése  által  hatásosan  aka- 
rok ráutalni  arra,  hogy  nálunk  nem  külön  iparkamarákra  van 
szükség,  hanem  erős,  hatalmas  ipartestületekre;  mert  először  is 
a  mi  kereskedelmi  és  iparkamarai  szervezetünk  mai  alkotásában 
teljesen  elegendő  annak  a  hivatásnak  a  betöltésére,  amelyre  a 
kamarák  alkotva  vannak.  Másodszor  föltéve,  de  meg  nem  en- 
gedve, hogy  a  kamarát  kettéválasztanák  —  nem  igen  volna  lehet- 
séges az  iparkamarákat  úgy  decentralizálni,  hogy  minden  fontos 
ipari  központnak  jusson  egy-egy  kamara,  holott  testületet  min- 
denütt lehet  létesíteni.  Harmadszor  pedig  kétségtelen,  hogy  az  ipar- 
testület kibővített  és  tökéletesített  szervezetében  sokkal  többet  ér, 
mint  az  ide  átplántálni  szándékolt  u.  n.  külföldi  kézműves-kamarák. 

Megjegyzem  még,  hogy  nem  tekintem  hivatásomnak,  mikép 
javaslataimat  részletesen  kidolgozzam ;  most  csak  elvi  határozatok 
precizirozásáról  van  szó,  a  részletek  szövegezése  későbbi  dolog 
s  részben  már  törvényhozási  föladat.  Végre  megjegyzem  azt  is, 
hogy  az  eszmecserének  nem  kívánok  ez  előterjesztésemmel  irányt 
adni,  de  megásom  vele  a  gondolatoknak  és  javaslatoknak  med- 
rét, melyből  a  hivatott  körök  az  ipari  élet  ma  még  sok  részben 
parlagon  heverő  földjének  megtermékenyítésére  le  fogják  vezetni 
azokat  a  csatornákat,  melyeknek  tartalmát  és  lényegét  ezidősze- 
rint  leghelyesebbnek  és  legszükségesebbnek  ismerik  el. 


A  Békéscsabán  1899  szeptember  8-ikán  egybegyűlt  aradi 
kamarai  kerületi  ipartestületi  gyűlés  elé  a  napirend  II.  pontjához 
van  szerencsém  a  következő  előterjesztést  tenni : 

I. 

Az  ipartestület  célja  az  ipartörvény  126.  §-a  értelmében 
szórói-szóra  a  következő: 

Az  iparosok  közt  a  rendet  és  az  egyetértést    fentaríani;   az 
iparhatóságnak  az  iparosok  közt  fentartandó  rendre  irányuló  mű- 

ködését  támogatni,  az  iparosok  érdekeit  előmozdítani  s  őket  hala- 
dásra serkenteni. 

Ez  okból  gondoskodik  arról : 

a)  hogy  az  iparosok  és  segédek  közt  rendezett  viszonyok 
álljanak  fenn; 

b)  hogy  a  tanoncok  ügye  rendeztessék; 

c)  hogy  az  iparosok  és  a  tanoncok  vagy  a  segédek  közt 
fölmerülő  súrlódások  és  vitás  kérdések  elintézésére  békéltető 
működés  biztosíttassék ; 

d)  hogy  segélypénztárak  létesüljenek ; 

e)  hogy  az  iparosok  anyagi  érdekeit  szövetkezetek  alakítása 
által  előmozdítsa; 

f)  hogy  a  hatóságokat  az  iparügy  tekintetében  kellőleg  tájé- 
koztassa. 

II. 

A  hatáskör  kibővítésére  nézve  az  18Q3-iki  miskolci  ipartestü- 
leti gyűlés  a  következőket  kívánta : 

1.  Hogy  minden  kézműiparos  valamely  ipartestület  köteléké- 
hez tartozni  köteles  legyen. 

2.  Hogy  minden  nagyiparos  vagy  gyáros,  ki  gyárában  kéz- 
műiparos segédeket  alkalmaz:  alakhelyére  illetékes  ipartestület 
kötelékébe  bevonandó. 

3.  Hogy  az  iparigazolványok  iránti  kérvények  kellően  fel- 
szerelve, az  ipartestületek  útján,  ezek  véleménye  kiséretében 
legyenek  terjeszthetők  az  illetékes  iparhatósághoz.  És  az  ipar- 
testületnél ez  alkalommal  a  bekebelezési  díj,  úgymint  az  ipar- 
oktatási célokra  megszabott  taksa  előre  befizetendő. 


Az  1896-iki  budapesti  iparosgyiilés  határozatai  e  tárgyra 
nézve  a  következőkben  tömöríthetők  össze: 

1.  hogy  az  ipartestületeknek  országszerte  városonként,  közsé- 
genként, és  ott,  ahol  arra  a  kellő  számú  iparosok  nem  volná- 
nak, járásonként  kötelezőleg  való  létesítése  elrendeltessék ;  és 
elrendeltessék  az  is,  hogy  minden  képesítéshez  kötött  ipart 
űző  és  olyan  gyáros,  aki  ipartelepén  képesítéshez  kötött  iparos- 
segédeket és  tanoncokat  állandóan  alkalmaz,  az  illetékes  ipar- 
testület kötelékébe  lépni  tartozzék; 

2.  hogy  az  ipartestületek  hatásköre  akként  terjesztessék  ki, 
miszerint  az  iparigazolványok  iránti  beadványok  a  képesítéshez 

kötött  iparosokra  nézve  az   ipartestületek  által,   ezeknek   véle- 
ménye kíséretében  terjesztessenek  az  iparhatóságok  elé ;  és 

3.  hogy  az  ipartestületek  —  a  kötelékükbe  tartozó  képesí- 
tett iparosokra  nézve  —  a  törvényben  meghatározandó  ipar- 
kihágási  ügyekben  oly  hatósági  jogokkal  ruháztassanak  fel, 
amilyenek  ezidőszerint  az  elsőfokú    iparhatóságokat    megilletik. 

111. 

Ha  az  ipartestületi  hatáskör  kiszélesítésére  gondolunk,  ter- 
szetesen  első  sorban  az  eddigi  országos  gyűlések  által  egyértel- 
műleg  hozott  és  fönnebb  részletezett  kívánalmakat  kell  magunkévá 
tennünk  s  ezek  érvényesítését  újból  követelnünk. 

De  ma  már,  mikor  a  miniszter  úr  egyenesen  fölhív  bennün- 
ket a  részletes  javaslatok  előterjesztésére,  sokkal  tovább  is  mehe- 
tünk. E  kérdés  tüzetes  bolygatása  során  tehát  arra  is  rá  fogunk 
jönni,  hogy  van  az  ipartörvényben  egy  intézmény,  mely  seho 
sem  vált  be  s  így  megszüntetendő.  Legelsőben  tehát  ennek  az 
intézménynek,  az  iparhatósági  megbízottaknak  kell  a  föladatait  a 
testülett  hatáskörbe  átutalni,  mert  hiszen  a  testületi  elöljáróság 
tagjai  az  iparosság  legtermészetesebb  megbízottai  és  predeszti- 
nálva vannak  arra,  kogy  a  hatóságnak  is  bizalmi  férfiai  legyenek. 

Az  iparhatósági  megbízottak  föladatai  az  ipartörvény  1 68-ik 
§-a  értelmében  a  következők: 

1.  Az  iparhatósági  megbízottak  véleménye  meghallgatandó: 

a)  iparügyekben  tervezett  szabályrendeletek  hozatalánál  (20.  §.); 

b)  iparüzleteknek  szándékba  vett  kisajátításánál  (37.  §.); 

c)  ipartestületek  alkotásánál  (122.  §.),  az  ipartestület  alap- 
szabályainak megvizsgálásánál  (128.  §.),  segédek  és  tanoncokról 
szóló  szabályzatok  hozatalánál  (140.  §.) ; 

2.  föladatuk  továbbá  véleményt  adni  mindazon  iparügyi  kér- 
désekben, melyekre  nézve  az  iparhatóság  hozzájuk  fordul; 

3.  az  iparhatóság  felhívása  folytán  ellenőrizni  a  végeladást 
vagy  árverést  rendező  üzleteket  (51.  §.); 

4.  felügyelni  arra,  hogy  az  iparhatóság  által  az  önálló  ipa- 
rosok, tanoncok  és  segédek  lajstromai  vezetésével  megbízott 
közegek  ezeket  kellő  rendben  vezesse  és  rendetlenség  esetében 
az  iparhatóságnál  jelentést  tenni ; 

5.  meglátogatni  időnkint  a  tanonciskolákat  s   az  ott  tapasz- 
taltakat az  iparhatóságnál  bejelenteni ; 

6.  ellenőrizni  a  tanoncokat  a  műhelyekben   s   az  itt  tapasz- 
taltakat az  iparhatóságnál  bejelenteni ; 

7.  megszemlélni  a  gyárakat  s  az  ott  tapasztaltakat  az   ipar- 
hatóságnál bejelenteni  (121.  §.). 

IV. 

Az  eddv^  is  a  testületi  föladatok  körébe  tartozó  részletek 
közül  jobban  előtérbe  kellene  helyezni  a  következőket : 

1.  A  tanoncok  gyakorlati  és  elméleti  kiképzésének  terv- 
szerű ellenőrzését  (78.  §.)  és  ezzel  kapcsolatban  évi  rajz-  és 
munkakiállítások  rendezését ; 

2.  a  segédek  megfelelő  elhelyezésének  ellenőrzését  (98.  §.) 
egészségügyi  szempontból ; 

3.  hitel-,  nyersanyag-beszerző  és  közös  raktározási  szövet- 
kezetek létesítése  érdekében  való  tervszerű  buzgólkodást  (126.  §.) 
s  ez  intézmények  erkölcsi  propagálását  és  támogatását; 

4.  az  iparosok  és  segédek,  nemkülönben  a  tanoncok  közötti 
ügyek  szabályrendelet!  rendezését  és  ellenőrzését.  (140.  í?.) 

V. 

Új  föladatok  gyanánt  a  testületek  körébe  kellene  utalni  : 

1.  a  házaló -kereskedés  ellenőrzését; 

2.  a  vásári  rendtartás  létesítésének  kezdeményezését,  illető- 
leg a  törvényhatóság  erre  vonatkozó  kezdeményezésének  kisür- 
getése  és  közreműködése  által  való  támogatását ;  továbbá  az  orszá- 
gos és  hetivásárokon  való  elárúsítás  ellenőrzését,  végre  az  árulást 
sorrend  szigorú  megállapítását ; 

3.  az  összes  fontosabb  ipari  ügyekre  nézve  az  illetékes 
kereskedelmi  és  iparkaniarákluel  szoros  kapcsolatba  kell  lépni  s 
ezekkel  az  érintkezést  állandóan  és  rendszeresen  föntartani ; 

4.  az  összes  ipari  intézményeknek  (iparos-körök,  ipartársula- 
tok, ipari  segélypénztárak,  ipari  tanfolyamok,  szakiskolák,  múzeu- 
mok, stb.)  a  testülettel  való  kapcsolatba  hozatalát  és  ebből  kifo- 
lyólag 

5.  iparfejlesztési  föladatoknak  fölkarolását,  u.  m. 

aj  a  helyi  iparnak  a  helyi  közszállításoknál  való  előnyben 
részesítését,    általában  a  helyi  és  hazai  ipar  termelőképességét  a 

helyi   közönséggel    megismertetni  s  a  társadalom  minden  rétegét 
az  iparpártolásra  buzdítani ; 

b)  a  munkaközvetítés  (esetleg  utasfogadó)  berendezése, 

c)  mester-tanfolyamok  létesítése  egyes  iparágakban, 

d)  vándorkiállítások  és  lehetőleg  a  m.  kir.  technológiai 
múzeum  révén  az  egyes  iparcsoportok  körébe  tartozó  új  szer- 
számok, eszközök,  gépek,  esetleg  anyagok  tervszerű  megismer- 
tetése ; 

e)  általában  az  időszerű  iparfejlesztési  kérdések  felkarolása 
és  megoldásuk  körül  való  közreműködés ; 

6.  az  iparosok  haladását  és  művelődését  ismeretterjesztő 
felolvasások,  előadások  tartása,  szaktanfolyamok  rendezése,  szak- 
lapok és  mintalapok  terjesztése  által  és  más  alkalmas  módon  elő- 
mozdítani ; 

7.  létesíti  és  ellenőrzi  a  segédek  és  munkások  vasárnapi 
továbbképző  tanfolyamait  s  ezeknek  kifejlesztéséről  is  gondos- 
kodik; 

8.  az  iparosság  humaiüiánus  érdekeit  képviselni  és  jDedig 
iparos-segélyegylet,  menedékház,  nyugdíjintézmény  kezdeménye- 
zése és  támogatása  által. 

VI. 

Ezeken  fölül  a  szervezeti  kérdéseknél  sarkalatos  programm- 
pontok  gyanánt  szem  előtt  kell  még  tartani  a  következőket : 

1.  Az  ipartestület  jegyzőjét  állandósítani  és  tisztességes 
dotációval  kell  ellátni,  hogy  egészen  az  iparügyeknek  és  a  fon- 
tos iparfejlesztési  föladatok  céltudatos  megoldásának  szentel- 
hesse magát. 

2.  Budapest  főváros  összes  ipartestületei  számára  egy  ipar- 
hatósági  biztosi  állást  kell  szervezni  s  egyúttal  az  iparhatósági 
biztos  jogkörét  (rendbirságolás)  kitágítani  a  fővárosban  és  a  vidé- 
ken egyaránt. 

3.  Tekintettel  arra,  hogy  a  testületek  hatósági  teendőket 
teljesítenek,  tehát  a  közérdeknek  tesznek  szolgálatot  és  számos 
teendőt  levesznek  a  közhatóságok  válláról,  föntartásiikhoz  a 
községnek  és  a  kamaráknak  arányosan  hozzá  kell  járulni,  mert 
az  iparosok  hozzájárulását  fokozni  nem  lehet,  csekély  járulékaik- 
ból pedig  a  testület  nem  tartható  fönn,  s  hathatósabb  anyagi 
erő  nélkül  azok  tágabb  körű  és  magasabb  stilű  feladatai  nem 
valósíthatók  meg. 

4.  Nagyobb  testületeknél  a  szakosztályi  szervezet  létesítése 
ajánlatos  az  egyes  iparágak  speciális  érdekeinek  hathatósabb  elő- 
mozdítása céljából. 

Vll. 

Közös  érdekeik  megbeszélése  és  előmozdítása  végett  a  tes- 
tületek időről-időre  kerületi  gyűléseket  rendezzenek,  melyeknek 
sürgős  természetű  javaslatai  érvényesítés  végett  az  illetékes  keres- 
kedelmi és  iparkamarákhoz  felterjesztendők.  Ezenfölül  3  évről 
3  évre  országos  értekezlet  is  tartandó,  mely  a  testületek  általános 
szervezeti  és  közgazdasági  érdekeit  tárgyalná  és  melyen  a  testü- 
letek kezdeményezéseiről  és  alkotásainak  eredményeiről  kellene 
beszámolni ;  ugyanekkor  jelentést  kellene  tenni  a  testületi  élet 
tapasztalatairól,  a  netaláni  hézagokról,  hiányokról  s  fontosabb 
javaslatokról.  Ez  országos  értekezlet  határozatainak  végrehajtására 
az  országos  iparegyesület  égise  alatt  állandó  közeget  kell  létesí- 
teni (ipartestületek  országos  központi  bizottsága).  (18Q0.) 

A  kisipar  és  a  köz  műhelyek. 

(Az  erzsébetfalvai  közmííhelytelep  létesítése  alkalmából.) 

A  kisipar  modem  átalakítása  olyan  divatos  és  komoly  jel- 
szó, mellyel  most  minden  nagyobb  iparos-állam  előszeretettel  fog- 
lalkozik. Segíteni  a  kisebb  embereket  a  nagyabbakkal  szemben 
való  versenyben,  magyarán  mondva  :  a  gyáripar  előnyeit  hozzá- 
férhetővé tenni  a  kézmíives-iparosoknak,  ez  oly  általános  törekvés, 
mely  megérdemli  a  legjobb  hazafiak  nemes  buzgólkodását.  Ennek 
a  célnak  a  fontosságát  ismerte  föl  Hegedűs  Sándor  kereskedelmi 
miniszter,  amikor  figyelmét  a  közműhelyek  messzeható  előnyei- 
nek kiaknázására  fordította  és  kiváló  ügyszeretettel  buzgólkodott 
ez  intézménynek  Magyarországon  való  meghonosítása  érdekében. 
És  ezt  a  célt  kívánja  előmozdítani,  illetőleg  a  gyakorlatba  átvinni 
az  első  magyar  közniííliely-telep,  mely  hazánkban  a  kereskedelmi 
miniszter  úr  kezdeményező  intézkedései  után  elsőnek  foglalko- 
zott a  kisipari  műhelyek  javításának  fontos  kérdésével  és  ezzel 
a  kisipar  színvonalának  és  versenyképességének  hathatós  eme- 
lésével. 

Ennek  a  telepnek  az  a  célja,  hogy  bérbe  adjon  villamos 
hajtóerőt  és  világítást  szolgáitasson  a  kis- és  középiparosok  részére. 
Tervbe  vette  továbbá  elektro-mótoroknak,  munkagépeknek  és  gép- 

berendezéseknek  megszerzését,  eladását,  bérbeadását  és  a  rend- 
szeres árúfuvarozást  a  műhely-bérlők  részére. 

Szóval  egyesíteni  kívánja  magában  mindazon  előnyöket, 
amelyek  a  külföld  ily  kipróbált  intézeteinél  jóknak  és  üdvöseknek 
bizonyultak. 

A  közmühelyek  előnyei.  Tudvalevő,  hogy  a  külföld  számos 
iparos  nagy  városában  mindinkább  előtérbe  lép  egy  oly  intéz- 
mény, mely  a  kis-mótorokkal  és  a  közös  erőtermeléssel  járó 
ismert  hátrányoknak  elejét  veszi.  Az  erötermelés  ez  intézeteknél 
nagyban,  tehát  a  lehető  legolcsóbban  történik  s  amellett  minden 
iparos  teljesen  megtartja  önállóságát  s  az  azzal  járó  közgazda- 
sági és  magánérdekű  előnyöket. 

Ily  intézetek  a  külföld  nagy  városaiban  már  nem  ritkák,  de 
aránylag  talán  legnagyobb  fontosságra  emelkedtek  a  német  biro- 
dalom rohamosan  emelkedő  fővárosában,  Berlinben. 

Az  ily  közműhelyek  többnyire  úgy  vannak  berendezve,  hogy 
mind  a  termelésre,  mind  az  előállításra  alkalmas  helyen  nagy 
gyárszerü  épületek  emelkednek,  melyek  központilag  előállított  és 
az  egyes  iparosoknak  részenkint  rendelkezésre  bocsátott  hajtó- 
erővel, továbbá  fűtéssel  és  világítással  is  el  vannak  látva  s  melyek- 
kel kapcsolatban  a  szükséges  raktárak,  irodák,  stb.  számára  is 
vannak  megfelelő  helyiségek.  Ez  épületekben  a  helyiségek  a  szük- 
séges hajtóerővel  és  egyéb  berendezéssel  részenkint  kinek-kinek 
szükséglete  szerint  bérbe  adatnak,  épúgy,  mint  a  közönséges 
bérházakban  a  közönséges  műhelyek. 

De  ezzel  még  számos  más  előny  is  van  kapcsolatban.  A 
kérdéses  intézet,  ha  meggyökeredzett,  idővel  azt  is  működése 
körébe  vonhatja,  hogy  a  bériő  iparosnak  akár  részletfizetés  mel- 
lett leendő  megszerzésre,  akár  egyszerűen  bérlet  mellett  bizonyos 
oly  munkagépeket  is  rendelkezésére  bocsáthasson,  minőket  az 
illető  iparos  különben  beszerezni  képes  nem  volna.  Emellett 
az  intézetben  együtt  levő  iparosoknak  nagyon  meg  van  köny- 
nyítve  mind  a  nyersanyagok  közös  beszerzése,  mind  esetleg  a 
közös  darusítás,  illetőleg  raktártartás  stb. 

Az  ily  intézetnek  nálunk,  különösen  fővárosunk  közvetlen 
közelében  való  meghonosítása  sürgetően  szükséges  és  sokkal 
fontosabb,  mint  a  külföldön,  mert  a  mi  iparunk,  főleg  a  kisipar, 
jobban  el  van  hanyagolva,  mint  a  külföldön,  tehát  sürgősebb  rá 
nézve  a  gyors  és  előnyös  segítség! 

Felette  fontos  tehát  ránk  nézve  iparfejlesztési  és  közgazda- 
sági szempontból,  hogy  ily  közműhelyek  létesítése  által  lehetővé 
tétessék,  hogy  minden  iparos,  ki  iparát  a  közönséges  kézműves- 
ség keretéből  ki  akarja  emelni  s  erre  egyéni  képességgel  is  bir,  - 
úgyszólván  minden  befektetés  és  teleplétesitéssel  járó  kockázat  nél- 
kiií  —  a  gyári  üzem  kellékeinek  teljesen  megfelelő  helyiséghez^  ille- 
tőleg telephez  jusson,  hol  a  legszűkebb  körben  is  versenyképesen 
működhetik  és  üzemét  fokról-fokra  mindinkább  kiterjesztheti  mind- 
addig, mig  a  keretből  kinővén,  esetleg  önálló  gyártelep  alapítá- 
sára képes  lesz. 

Hogy  ez  éppen  a  mi  ipari  viszonyaink  között  mily  rend- 
kívüli fontossággal  bír,  erre  nézve  csak  néhány  foníosabb  moz- 
zanatot emelünk  ki. 

A  kézműipar  fölemelése.  Köztudomású,  hogy  azon  hosszú 
stagnációnál  fogva,  mely  iparunkra  évtizedeken,  sőt  évszázadokon 
át  nehezedett,  a  műves  ipar  legtöbb  ágaiban  a  kézműves  üzeni- 
fornia  ma  is  még  sokkal  általánosabban  uralkodó,  mint  bármely 
más  iparos  államban ;  holott  ez  üzemi  forma  számos  szakmára 
nézve  már-már  nem  kielégítő.  Ennélfogva  mindenfelé  azt  látjuk, 
kogy  a  kézműves  üzemforma  kereteinek  áttörésével  egyes  válla- 
latok gyári  kibővítésre  törekszenek.  A  kézműipar  és  gyárij^ar 
közötti  átmenetnek  megkönnyítésére  e  két  üzemforma  között 
tátongó  szakadás  áthidalására  tehát  nálunk  sokkal  nagyobb 
szükség  van,  mint  bárhol  másutt.  A  javasolt  közös  erötermeléssel 
kapcsolatos  gyári  mühelytelepek  intézménye  ily  átmenetet,  áthida- 
lást képez.  Ha  ily  intézetünk  lesz,  bármely  kézműves,  ki  képes- 
ségének tudatában  a  gyártási  üzemformára  át  akar  térni,  azon 
helyzetben  lesz,  hogy  ezt  megtehesse,  anélkül,  hogy  egész  jövő- 
jét a  kísérletezéssel  járó  kockázat  veszélyének  kitegye. 

Ezáltal  tehát  a  kérdéses  intézet  iparunk  természetes  fej- 
lődésének egy  igen  erősen  érezhető  szükségletét,  sőt  föltételét 
elégítené  ki. 

A  termelés  specializálása.  De  ezzel  még  egy  másik  irányzat 
áll  kapcsolatban.  Köztudomású  az  is,  hogy  iparunk  jelen  fejlődési 
fokán  a  haladás  és  versenyképesség  egyik  fökövetelménye  a 
termelés  lehető  specializálása,  olyformán,  hogy  az  egyes  telepek 
lehetőleg  kevés  cikket,  de  minél  tömegesebben  és  minél  tökéle- 
tesebben állítsanak  elő.  Ennek  a  követelménynek  teljesítését  is 
igen    nagy  mértékben    elő   fogja   segíteni    a    tervezett    és   alább 

ismertetett  gyári  műhelytelep  (közműhely),  mert  hisz  az  ily  speciáii- 
zálás  nem  egyéb,  mint  a  gyári  formának  bár  kicsinyben  — 
való  alkalmazása. 

Új  iparágak.  Ha  továbbá  új  iparágak  meghonosításáról  van 
szó,  ami  szintén  egy  főmozzanatát  képezi  a  hazai  ipar  fejlődésé- 
nek, az  első  kezdemények  és  kísérletezések  ugyancsak  kívána- 
tossá teszik,  hogy  az  illető  minél  csekélyebb  befektetéssel  és 
áldozattal  oly  telephez  jusson,  melyben  iparát  eleinte  ugyan 
szűkebb  keretben,  azonban  a  versenyképesség  igényeinek  megfelelő 
módon  berendezhesse.  A  célba  vett  intézet  tehát  ez  arányban  is 
hivatva  lesz   iparfejlesztésünknek  igen  hasznos    szolgálatot  tenni. 

Hazai  találmányok  érvényesítése.  Mindezekhez  még  egy  más 
fontos  körülmény  is  járul,  mely  jelenlegi  viszonyaink  között  a 
célba  vett  intézet  kívánatos  voltát  még  inkább  kiemeli.  Köztudo- 
mású dolog,  hogy  az  állam  ma  fontos  feladatának  ismeri  mind- 
azon életrevaló  új  iparágak  támogatását,  melyekre  a  fogyasztás 
szempontjából  szükségünk  van,  melyek  azonban  eddig  —  bár- 
mily oknál  fogva  meg  nem  honosulhattak.  Feladatának  ismeri 
továbbá  az  életrevaló  hazai  találmányok  előállításának  elősegíté- 
sét. E  támogatás  és  elősegítés  különféle  alakban  nyújtható,  pél- 
dául pénzbeli  segély,  kamattalan  kölcsön,  különféle  szerszám-  és 
munkaképek  ingyen  vagy  kedvezményes  áron  való  átengedése  stb. 
Mindezen  segélyezési  módok  könnyebben,  biztosabban  és  hatá- 
lyosabban nyújthatók  s  azok  helyes  felhasználása  sokkal  inkább 
ellenőrizhető  azon  esetben,  ha  a  segélyezett  iparos  telepe  a  ter- 
vezett közműhelylyel  hozatik  kapcsolatba,  mert  hisz  ez  esetben  a 
költséges  új  telep  létesítése  helyett  elégséges  egy  csekély  évi  bér 
fizetése  s  a  nyújtott  kölcsön  vagy  átengedett  gépek,  stb.  az  inté- 
zet útján  kellően  biztosíthatók  lesznek. 

Ennélfogva  a  kérdéses  intézet  még  ebből  a  szempontból 
is  igen  hasznos  eszköze  lehet  az  állam  iparfejlesztési  műkö- 
désének. 

Összegezés.  A  felsorolt  előnyöket  összegezve,  azon  meg- 
győződésre jutunk,  hogy  a  közös  erőtermeléssel  kapcsolatos 
közmű  hely  íelep  oly  hiányokat  fog  pótolni,  melyek  iparunk  fejlesz- 
tésében egyenkint  is  napról-napra  érezhetőbbé  válnak,  összesé- 
giikben  pedig  a  hazai  ipar  fejlesztésének  majdnem  lekiizdhetlen 
akadályát  képezik.  E  hiányok  pótlása  iparunk  fejlődésére  nézve 
kiszámíthatatlan  horderővel  bírhat. 

De  az  előadott  gyakorlati  iparérdekű  előnyök  hátterében 
még  más  nemzetgazdasági,  illetőleg  társadalmi  horderejű  előnyök 
is  rejlenek,  melyeket  csak  igen  röviden  kívánunk  jelezni,  melyek 
azonban  következményeiknél  és  az  általános  iparviszonyokra 
gyakorolt  hatásuknál  fogva  az  előadott  kézzelfogható  előnyöket 
is  túlhaladják. 

Mindenki  tudja,  hogy  a  jelenkor  közgazdasági  politikájának 
egyik  legnevezetesebb,  a  megoldást  leginkább  igénylő  s  legne- 
hezebben megoldható  problémáját  az  képezi,  miképpen  Lehessen 
az  egyéni  képességben  rejlő  munkaerő  tőkét  a  vagyoni  tőkévet 
kellő  egyensúlyba  hozni  s  annak  szabad  fejlődését  odajuttatni, 
hogy  a  közgazdasági  életben  őt  illető  hivatásának  minél  telje- 
sebben megfelelhessen  ? 

A  tervezett  intézmény  hivatva  van  e  probléma  megoldását 
is  előmozdítani,  mert  hisz  ez  intézet  módot  nyújt  mindenkinek^ 
ki  igazi  tehetséggel,  képzettséggel  és  kitartással  bir,  tehetségét, 
munkaerejét  érvényesíteni  még  abban  az  esetben  is,  ha  nagyobb 
vagyoni  tőkével  nem  rendelkezik ;  módot  nyújt,  hogy  a  munkaerő 
az  ipari    vállalkozásban    önállóan  is  vezérszerepre  emelkedhessek. 

De  emellett  gondoljuk  meg,  mily  buzdítóan  kel!  hogy 
hasson  egyes  kiváló  tehetségeknek  ez  úton  elért  sikere  a  többi 
szaktársakra  és  különösen  a  fiatalabb  generációra,  mely  az  ily 
lelkesítő  példákon  okulva,  már  zsenge  korában  megtanulhatja, 
hogy  a  boldogulás  útját  ne  az  elégedetlenkedésben,  ne  a  duz- 
zogó irigykedésben  keresse,  hanem  lankadatlan  előretörekvés- 
ben,  tanulásban,  önképzésben,  a  kitartó  munkában,  szorga- 
lomban, takarékosságban  :  mert  hisz  ez  úton  elérheti  mindazt, 
amit  amazok  irigy  szemmel  néznek. 

És  gondoljuk  meg,  hogy  miután  nemcsak  a  művész,  hanein 
az  ipari  tehetség  hazája  is  az  egész  világ,  mily  veszteségnek 
teszszük  ki  hazánkat  azáltal,  ha  a  külföldnek  e  téren  való  intéz- 
kedéseit magunkévá  nem  tevén,  legjobb  tehetségű  fiatal  iparosain- 
kat arra  utaljuk,  hogy  oly  országokban  keressenek  előmenetelt, 
ahol  erre  a  kérdéses  intézetekben  az  alkalom  megvan. 

Ez  és  az  ehhez  hasonló  többi  intézmény  minden  jóravaló  iparos- 
erőt megtarthat  hazánknak  s  minden  komolyan  igyekvő  munkás- 
embernek biztosítja  a  boldogulás  legnélkülözhttctlenebb  eszközeit. 

Milyen  iparágak  számára  való  a  közmühely?  A  közmű- 
helytelepen alkalmas  helyiségek  vannak  a  következő  iparágaknak: 

Szódavízgyártás,  festékőrlő-ipar,  üveg-  és  tükörcsiszolás, 
ablakredőnygyártás,  bádogosok,  bőrárúkészítők,  fabútorgyártás, 
vasbútorgyártás,  címtábla-  és  bélyegzőgyártás,  betűöntés,  cipő- 
gyártás, fadobozgyártás,  papirdobozgyártás,  érc-  és  fémiparárúi,  fa- 
esztergályosok,  vasesztergályosok,  szerszámgyártás,  gombgyártás, 
gombkötőipar,  kötszövőipar,  géphimzőipar,  zongora-  és  hangszer- 
ipar, kalap  és  kalapfelszerelési  cikkek,  kefekötőipar,  késműves, 
könyvkötő,  nyomda,  hordógyártás,  lámpagyártás,  mérleggyártás, 
műszeripar,  papirárúgyártás,  ruhagyártás,  szíjgyártás,  tan  szergyártás, 
tűzmentes  szekrényipar,  vasúti  felszerelési  gyár,  elektrotechnikai 
ipar,  kazánfelszerelési  ipar,  fecskendőgyártás,  sodronygyártás, 
zsinórgyártás,    evőeszközgyártás,   mosóintézet,   fehérneműgyártás. 


Erzsébetfalva  dönyci.  Egyik  kiváló  előnye  az  új  intézetnek 
az,  hogy  a  székesfőváros  tőszomszédságában  van,  ahol  az  egész- 
ségügyi, továbbá  a  lakás-  és  élelmezési  viszonyok  sokkal  kedve- 
zőbbek, ahol  az  adóterhek  aránytalanul  sokkal  elviselhetőbbek  s 
ahol  az  iparos,  termelő  (bérlő)  telefon  útján  mégis  állandó,  egye- 
nes összeköttetésben  lehet  a  megrendelőivel.  Megjegyzendő, 
hogy  a  kézműtelep  a  Duna  mentén,  a  soroksári  vicinális  és  a 
zimonyi  nagy  vasút  állomásai  mellett  emelkedik,  tehát  minden 
oldalról  bárki  által  könnyen  niegközelithetö.  Továbbá  fölemlítjük 
azt  is,  hogy  a  készített  árúk  befuvarozását  és  esetleg  a  nyersanyag 
kiszállítását  maga  az  intézet  eszközli.  Röviden  szólva,  Erzsébet- 
falván az  iparos  megtalálja  a  nagyváros  minden  előnyét,  a  nagy- 
város minden  hátránya  nélkül.  Ez  is  igen  nagy  könnyebbség  ám 
egy  kezdő  iparos  boldogulásánál  és  exisztenciájának  biztosítása 
körül. 

Az  erzsébetfalvai  liözniííhely telep  Erzsébetfalva  legélénkebb 
pontján,  a  soroksári  ország-út  és  az  úgynevezett  téglagyári-út 
mentén  fekszik  és  a  m.  kir.  államvasutak  budapest-zimonyi  vo- 
nalának mentén.  Leírását  —  másutt  való  fölhasználás  céljából  is  — 
a  következőkben  közlöm  :  Erzsébetfalva  megállóhelyétől  mintegy  50 
méternyire,  a  Budapest-Haraszti-i  H.  É.  Vasút  Erzsébetfalva  állo- 
másától mintegy  300  méternyire  fekszik.  A  telep  távolsága  a 
budapesti  közúti  vasút  közvágóhídi  állomásától  mintegy  4  km. 
s   egész  a  telepig    kitűnő    állapotban    levő,  részben    gránitkocka, 

részben  pedig  keramit-burkolattal  ellátott  út  vezet.  A  közlekedés 
a  közvágóhídi  állomástól  a  h.  é.  vasúttal  félóránkint  történik  és 
a  menetidő  egész  a  telepig  14  perc.  A  h.  é.  vasút  igazgatósága 
a  telepen  foglalatoskodó  munkásoknak  mérsékelt  árú  munkás- 
jegyeket ad  ki. 

A  körülbelül  1  és  Va  kat.  hold  területen  három  épület  van 
elhelyezve  és  pedig:  3l  főépület,  2i  melléképület  és  2i  fedett  faraktár. 

A  főépület,  melyben  a  műhelyek  vannak  elhelyezve,  85  m. 
hosszú  fronttal  a  téglagyári-útra  néz  s  a  tetőt  kivéve,  kizárólag 
téglából  és  vasból  van  előállítva.  Az  épületnek  az  útra  néző  ol- 
dala két  emeletes,  hátulsó  része  pedig  a  két  emelet  s  földszinten 
kívül  még  egy  magas  földszinttel  is  bír. 

A  rendelkezésre  álló  kihasználható  műhelyalapterület  mint- 
egy 3600  négyszög-méter. 

Az  épület  beosztása  olyan,  hogy  az  egyes  helyiségek  nagy- 
sága az  eltolható  vasbeton-közfalak  segélyével  tetszés  szerint 
változtatható.  Az  épület  beosztása  szimmetrikus,  vagyis  a  lépcső- 
feljáró a  középen  van  elhelyezve  és  ettől  jobbra  és  balra  folyosók 
vezetnek,  melyeknek  segélyével  minden  egyes  helyiség  könnyen 
megközelíthető,  vagyis  minden  helyiségnek  külön  bejárata  van. 
A  lépcsőház  mellett  foglal  helyet  a  villamos  hajtású  teherfelvonó. 

A  műhelytelep  szervezésénél  különös  gond  fordíttatott  a 
helyiségek  megvilágítására,  ami  óriási  méretű  ablakok  által  a  lehető 
legtökéletesebb  módon  éretett  el. 

A  műhelyhelyiségek  belső  magassága  380  m.,  így  tehát 
azok  mindenféle  műhelyek  számára  úgy  kezelési,  mint  higiénikus 
szempontból  megfelelők. 

A  telepnek  külön  vízvezetéki  berendezése  van,  amely  vil- 
lamosan hajtott  szivattyú  segélyével  a  közelben  levő  gubacsi 
téglagyár  területéről  a  kavicsrétegből  fakadó  vorrásvizeket,  melyek 
úgy  ipari  célra,  mint  ivóvíz  gyanánt  kitűnő  minűségűek,  egy  a 
lépcsőház  felett  toronyszerűleg  kiképezett,  részben  elhelyezett  víz- 
tartányba  szorítja.  Ezen  tartányból  csőhálózat  vezet  minden  egyes 
helyiségbe  s  minden  egyes  helyiségben  használati  és  tűzcsap  van, 

A  helyiségek  fűtése  a  téli  hónapokban  központi  légfűtés 
segélyével  történik  oly  módon,  hogy  a  pincehelyiségben  elrende- 
zett és  4  nagy  kalorifer  által  fűtött  melegítő  kamrákba  villamos 
ventilátorok  segélyével  lesz  a  friss  levegő  beszorítva  és  miután 
itt  kellően  felmelegedett,  falazott  csatornákban  nyomás  alatt  megy 

az  egyes  helyiségekben  elrendezett  légnyílásokhoz.  Ezen  légnyílá- 
sok beállítható  vasredőny-szerkezettel  vannak  elzárva,  melyeknek 
segélyével  a  műhelyekben  a  hőmérséklet  tetszés  szerint  szabá- 
lyozható. Ugyanezen  berendezés  használható  nyáron  át  a  helyi- 
ségek szellőztetésére  egyszerűen  azáltal,  hogy  a  ventilátorok  által 
a  légkamrákba  nyomott  friss  levegő  felmelegítés  nélkül  lesz  [az 
egyes  helyiségekbe  bevezetve. 

A  helyiségek  világítása  az  esti  órákban  villamos  izzólámpák 
segélyével  történik,  melyhez  való  teljes  berendezés  minden  egyes 
műhelyhelyiségben  megvan. 

A  műhelyhelyiségekben  alkalmazandó  munkagépek  hajtá- 
sára elektromotorok  használhatók,  melyeknek  bekapcsolása  bár- 
mely helyiségben  egyszerűen  eszközölhető,  miután  a  villamos 
erőátviteli  vezetékkel  az  összes  helyiségek  el  vannak  látva. 

A  főépület  mellett  foglal  helyet  a  melléképület,  melyben  a 
gondnok  lakása  és  a  portás-szobán  kívül  a  munkás-étterem  van 
elhelyezve,  mely  munkás-étterem  célja  a  telepen  foglalatoskodó 
munkásoknak  a  munkaidőn  kívül,  főleg  a  déli  szünet  alatt  tar- 
tózkodási helyül  szolgálni,  ahol  hozzátartozóik  által  esetleg  szá- 
mukra hozott  ebédjüket  elkölthetik. 

A  munkás-étterem  villamos  ételmelegítőkkel  van  fölszerelve, 
melyeknek  használata  díjtalan.  Az  étterem  egyszersmind  társal- 
kodóul is  szolgál,  a  benne  való  tartózkodás  azonban  a  munka- 
idő tartama  alatt  csakis  a  munkaadóknak  van  megengedve.  Az 
étterem  fűtéséről  és  világításáról  a  társaság  gondoskodik. 

A  telep  harmadik  épülete  a  fedett  faraktár,  mely  szintén 
tetszés  szerinti  részekre  osztható  és  arra  szolgál,  hogy  fa-anya- 
got földolgozó  iparosok  anyagkészletüket  ott  eső  ellen  védve, 
de  mégis  szellős  és  levegővel  átjárt    helyiségben    raktározhassák. 

A  portás-szobában  telefonállomás  van,  melylyel  úgy  a  fő- 
város bármely  telefonállomásával,  valamint  Erzsébetfalva  és  a 
szomszédos  községekkel  a  beszélgetés  lehetséges.  A  telefon  hasz- 
nálata a  bérlőknek  díjtalan. 

A  telep  saját  fuvarozási  eszközök  fölött  rendelkezik,  melyek 
a  telep  és  a  főváros  között  rendszeres  meneteket  tartanak  fönn, 
és  céljuk  a  bérlők  számára  egyrészt  a  kész  árúkat  a  megrende- 
lőkhöz széthordani,  másrészt  különféle  földolgozandó  anyagokat 
a  beszerzési  helyekről  összegyűjteni  és  a  bérlőknek  a  telepre 
szállítani. 

A  magyar  gyáripar  monográfiája. 

Húsz  kötetben  jelent  meg  most  az  u.  n.  termelési  statisztika, 
melyet  Hegedűs  Sándor  kereskedelemügyi  miniszter  közel  négy 
év  óta  készíttet  elő  és  amelynek  létrejövetelén  igen  jeles  szak- 
férfiaink  évek  óta  törhetlen  buzgalommal  dolgoztak.  És  ez  a  nagy 
munka  megérdemelte  a  fáradtságot.  Mert  a  gyáripar  fejlesztésére 
irányzott  törekvéseinkben  meg  voltunk  akadva.  Nem  volt  meg- 
bízható adatunk  arra  nézve :  mink  van,  hogyan  lehet  a  meglevőt 
fejleszteni,  miképp  kell  a  hézagokat  kitölteni.  Ezen  a  nagy  hiá- 
nyon segít  a  most  megjelent  monográfia.  A  húsz  füzet  közül,  me- 
lyek közül  több  füzet  valóságos  kötet-számba  megy,  három  a 
vas-  és  fémiparnak,  kettő  a  faiparnak,  kettő  a  vegyészeti  iparnak, 
négy  az  élelmezési  és  élvezeti  cikkek  iparának  van  szentelve ; 
ezenfölül  külön  kötet  tárgyalja  a  gépgyártást  és  közlekedési  esz- 
közöket, a  villamossági  ipart,  az  agyagipart,  az  üvegipart,  a  bőr- 
ipart, a  fonó-szövőipart,  a  papiros-ipart,  az  utolsó  füzet  pedig  a 
vegyes  iparokat  (ruházat,  sokszorosító,  papiros-árú,  könyvkötő 
és  hangszeripart).  Minden  iparágnál  föl  van  sorolva  a  gyárak 
száma,  földrajzi  fekvése,  az  alapítási  év,  a  birtokviszonyok ;  kü- 
lön fejezet  szól  a  gyárak  berendezéséről,  a  kazánokról,  motorok- 
ról, munkagépekről,  majd  a  termelés  részletezése  következik  és 
tájékozást  nyerünk  a  fölhasznált  tüzelőanyag,  nyersanyagok,  fél- 
gyártmányok, készgyártmányokról  és  az  előállított  iparcikkekről ; 
az  utolsó  fejezet  szól  a  személyzeti  viszonyokról,  a  munkaidőről, 
a  munkabérekről  és  a  munkás-jóléti  intézményekről. 

Ha  e  leírásokból  megtudjuk,  hogy  mink  van,  a  mutatkozó 
hézagoknál  nagyon  könnyű  lesz  rájönni  arra  is :  mii  miképen  le- 
het bővíteni,  fejleszteni,  milyen  cikkekre  kell  új  gyárakat  létesí- 
teni stb.  Ez  utóbbi  tekintetben  némi  útbaigazítást  ad  a  mostani 
munkának  az  a  számos,  fontos  részlete,  mely  a  gyárak  által  föl- 
dolgozott nyersanyagok,  telkészítmények,  fölhasznált  gépek,  szer- 
számok stb.  tekintetében  mutatja:  mit  importáltunk  eddig  a  kül- 
földről s  mit  lehetne,  mit  volna  érdemes  ebből  ezentúl  idehaza 
előállítani.  A  legbecsesebb  azonban  a  monográfiának  az  a  része, 
mely  minden  iparágnál  megismertet  bennünket  az  illető  szakma 
fejlesztésének  útjában  álló  akadályokkal  és  amaz  óhajokkal  és 
panaszokkal,  melyeket  az  érdekeltek  az  illető  iparágak  fokozatos 
fejlesztése  és  fölemelése  érdekében  kifejezni  szükségesnek  láttak. 

Szóval  a  füzetek  ezen  részeit  egybeállítva,  egész  iparfejlesztési 
programmot  tudunk  magunknak  teremteni,  mely  pragmatikus  té- 
telekben tartalmazná  a  különböző  iparágak  érdekében  szükséges 
tennivalót.  A  munkának  megjelenését  tehát  e  szempontból  is 
nagy  nyereségnek  tartjuk  szakirodalmunkra,  mert  e  rég  várt  míí 
oly  hézagot  pótol,  melyet  eddig  legjobb  akarattal  sem  tudtunk 
kitölteni.  Megadja  e  munka  a  további  tevékenységnek  reális  bá- 
zisát, megtaláljuk  benne  az  archimedesi  pontot,  melynek  segítsé- 
gével ki  tudjuk  emelni  eddigi  sarkaiból  iparfejlesztési  világunkat 
és  oda  tudjuk  állítani,  fejleszteni  és  irányítani,  ahova  azt  immár 
tisztán  látó  szemünk  képes  és  ahova  ezt  elég  szerény  iparfejlesz- 
tési dotációnk  mellett  lehet. 

Legelső  és  legjobban  szembeszökő  előnye  a  monográfiának 
az,  hogy  a  kevésbé  beavatottak  is  látják,  meggyőződhetnek  róla, 
hogy  van  már  gyáriparunk,  igen  érdekesek  azok  az  adatok, 
melyeket  Szterényi  József,  a  mű  szerkesztője,  az  általa  írt  be- 
vezetésében az  iparfejlesztés  érdekében  hozott  áldozatokról  föl- 
halmoz. 

Az  állam  1886-tól  IQOO-ig,  tehát  harminchárom  év  alatt  a 
szorosan  vett  iparfejlesztésre  7.312,366  korona  62  fillért  költött, 
amit  a  legrokonszenvesebb  kritika  sem  mondhat  soknak,  sőt  el- 
lenkezőleg csak  felette  szerénynek.  Ha  pedig  egybevetjük  az  ipar- 
oktatás, iparfejlesztés  és  munkásvédelem  címén  tett  állami  kiadá- 
sokat, azt  találjuk,  hogy  az  állam  1868-tól  1900-ig  fordított  ipar- 
oktatásra ideértve  természetesen  a  tanonc-iskolákat  is  — 
16.187,347  K.  67  fillért,  iparfejlesztésre  7.312,366  korona  62  fil- 
lért, iparfelügyeletre  pedig  -  nem  számítva  ennél  bezárólag  az 
18Q8.  évig  az  útiköltségeket,  mint  amelyek  külön  nem  mutatha- 
tók ki,  együtt  lévén  addig  ezeknek  költségei  a  minisztérium  köz- 
ponti igazgatásában  e  címen  szereplő  összeggel  —  882,943  ko- 
rona 68  fillért,  tehát  33  év  alatt  az  iparra  összesen  24.382,657 
korona  97  fillért  költött.  Ausztria  ellenben  ugyanazon  idő  alatt 
ugyanezen  célokra  összesen  104.493,371  koronát  fordított. 

Így  látjuk  csak,  hogy  aránylag  mennyire  csekély  összeg  az, 
melyet  az  ipari  fejlődés  kezdetén  álló  Magyarország  iparának  fej- 
lesztése érdekében  33  éven  át  áldozott,  mikor  a  hozzánk  képest 
hatalmas  iparáilamot  képező  Ausztria  ugyanezen  idő  alatt  ugyan- 
ezen célra  104.493,571  koronát  fordított,  szemben  Magyarország 
24.382,657  korona  97  fillérével,  vagyis  a  fejlett  iparral  bíró  Ausztria 

Ugyanezen  idő  alatt  4-28 -szórta  többet  fordított  ugyanezen  célra, 
mint  a  fejletlen  iparral  bíró  Magyarország. 

De  ez  az  aránytalanság  még  mindig  tart  és  mindjobban 
válik  a  hátrányunkra.  íme  Ausztria,  melynek  százados  ipara  bő 
vében  van  képzett  munkaerőnek,  ahol  az  iparos  foglalkozás  nem- 
zedékeken keresztül  átöröklődik,  tehát  nemzeti  tradíciót  képez 
már,  mint  ilyen  tehát  biztos  alapja  az  ipari  fejlődésnek,  1901 -re 
is  7.926,522  koronát  irányoz  elő  iparoktatására,  tehát  szakképzett 
munkástörzs  nevelésére :  Magyarország  pedig,  melynek  bár  szin- 
tén százados  ipara  van,  de  amahhoz  képest  elenyészően  csekély 
és  nélkülözve  minden  tradíciót,  azt  az  alapot,  melyen  az  ipari 
foglalkozás  nemzedékről-nemzedékre  erősebb  gyökeret  verhetne; 
melynek  a  nagyipar  fejlődéséhez  elengedhetetlen  képzett  munkás- 
törzse az  ipari  termelés  legtöbb  ágában  még  nincs  meg  oly  mér- 
tékben, mint  kellene,  tehát  a  legnagyobb  erőfeszítéssel  kénytelen 
Ilyent  nevelni,  Magyarország  ugyanezen  évre  mindössze  csak 
1.891,749  koronát  irányzott  elő  iparoktatására,  tehát  4'19-szerte 
kevesebbet.  És  ha  ugyanezen  évben  a  szorosabb  értelemben  vett 
iparfejlesztés  érdekében  hozott  állami  áldozatokat  tekintjük,  akkor 
ugyancsak  ilyen  arány, vagy  helyesebben  aránytalanság  szökik  szembe. 

A  bevezető  rész  ezután  ismerteti  az  ipari  törvényhozás  tör- 
ténetét egészen  a  legújabb  intézkedésig.  Az  állami  kedvezménye- 
ket biztosító  törvények  hatása  alatt  541  gyár  létesült,  illetőleg  e 
kedvezményeket  541  gyár  vette  igénybe.  De  létesültek  olyan  gyá- 
rak is,  melyek  nemcsak  e  kedvezmények  kedvéért  jöttek  a  világra. 
A  minisztérium  évi  jelentései  szerint  ugyanis  1889  — 1897-ig  1609 
új  ipartelep  létesült  45,084  munkás  alkalmazásával  és  206.706,974 
korona  tőkebefektetéssel. 

Gyáriparunk  fejlődését  különban  árú  kiviteli  statisztikánk 
adatai  is  mutatják.  1885-ben  kivitelünk  iparcikkekben  280.861,000 
korona,  1899-ben  azonban  már  455  millió  K.  volt.  Ipari  segéd- 
anyagokban behozatalunk  volt  1885-ben  75.474,000,  1899-ben 
129.046,000  K.  Az  ipari  (Gőzkazánok  száma  1899-ben  8244  volt; 
a  gyarapodás  az  utolsó  9  évben  2940.  Vasternielésiink  31  év  alatt 
négyszerezve  növekedett.  1898-ban  végre  az  ország  gyárai  4.272,804 
tonna  kő-  és  barnaszenet  fogyasztottak,  amiből  2.772,659  tonna 
hazai  volt.  Tüzetesen  foglalkozik  a  munka  bevezetése  ezután  a 
a  szesz-,  cukor  és  malomipar  legfontosabb  adataival  és  a  székes- 
fővárosban levő  ipari  részvénytársaságok  statisztikájával. 

Ez  adatok  együttvéve  azt  bizonyítják,  hogy  az  alkotmány 
helyreállítása  óta  az  ország  ipari  termelése  tetemesen  növekedett, 
az  ország  gyáripara  szépen  fejlődött  és  az  állam  közvetlen  és 
közvetett  áldozatai  nem  voltak  meddő  eredményűek,  az  önmagá- 
ban véve  szerény  anyagi  áldozatokért  az  állam  megfelelő  ellen- 
értéket nyert  az  ország  közgazdasági  fejlődésének  előmozdí- 
tásában. 

E  tény  fölállítása  után  azután  Szterényi  a  bevezetésben  azt 
a  nagyon  fontos  kérdést  veti  föl :  helyes  irányban  fejlődött-e  az 
ország  ipara  e's  rendszeres  volt-e  iparfejlesztési  politikája  ? 

E  kérdés  eldöntésére  nézve  nem  akar  kritikát  gyakorolni, 
hanem  azt  száraz  adatokkal  ilusztrálja. 

Ha  az  1869.  és  1890.  évi  népszámlálási  adatokat  hasonlítjuk 
egymással  össze,  azt  látjuk,  hogy  ezen  21  év  alatt  a  magyar 
korona  országainak  össznépessége  1253Vu-kal  gyarapodott,  az 
iparos-népesség  pedig  ugyanezen  idő  alatt  csupán  ll*13%-ka! 
szaporodott.  Ez  azt  mutatja,  hogy  iparos-népességünk  nem  szapo- 
rodott oly  arányban,  mint  az  össznépesség.  Kimutatja  továbbá, 
hogy  az  iparos-népesség  aránya  az  össznépességhez  nemcsak  nem 
növekvő,  hanem  ellenkezőleg  csökkenő  irányzatú. 

Csökken  úgy  az  iparos  össznépesség,  mint  az  önálló  vállalko- 
zók aránya,  előbbi  4i9%-'"ól  leszállva  4i4%-ra,  vagyis  005Vo-í<:a' 
csökkenve,  utóbbi  1-89'' v^óJ  1'78%-a  szállva  alá,  vagyis 
0"ll%-kal,  mely  utóbbi  csökkenés  feltűnően  nagy.  Csupán  a 
munkások  aránya  mutat  emelkedést,  amennyiben  az  1869.  évi 
2*30Vo-ról  1890-ben  2"36Vo-ra  emelkedik,  ellensúlyozva  egyúttal 
azt,  hogy  az  iparos-népességnek  aránya  az  össznépességhez 
nagyobb  mértékű  csökkenést  nem  eredményezett. 

E  kép  bizonyára  nem  valami  tetszetős.  De  még  sokkal  kevésbbé 
az,  sőt  határozottan  megdöbbentő,  ha  a  nagyobb  városok  iparos- 
népességének számbeli  alakulását  vesszük  szemügyre. 

E  tekintetben  az  adatok  azt  mutatják,  hogy  az  iparos-népes- 
ség számaránya  az  összlakossághoz  viszonyítva  1869  óta  a  tör- 
vényhatósági városokban  feltűnő  csökkenésben  van  és  mindössze 
három  városunk  van,  melyben  emelkedett  az  arányszám.  Csök- 
ken az  önálló  vállalkazók  és  csökken  a  munkások  számaránya 
is,  itt  már  ez  utóbbiak  sem  képesek  kiegyenlíteni  az  általános 
számarányt,  jóllehet  egyes  városokban  némi  emelkedés  mutat- 
kozik is. 

Ha  az  általános  arányszámokat  vesszük,  csupán  csak  Buda- 
pest, Pozsony,  Selmec-  és  Bélabánya  képeznek  kivételt,  mint 
amelyeknek  iparos-népessége  emelkedést  mutat  az  arányszámok- 
ban is,  ellenben  a  többi  városok  között  vannak  olyanok,  melyek- 
ben az  iparos-népesség  száma  50—60  százalékkal  csökkent.  Majd 
rátér  a  kisipar  hanyatlásának  okaira,  a  gyáripar  elégtelen  fejlő- 
désének konstatálására ;  a  kisiparosokat  jobban  kellett  volna  a 
tömegtermelésre  tömöríteni,  számukra  a  technikai  vívmányokat 
jobban  hozzáférhetővé  tenni,  hitelviszonyaikat  javítani  és  a  szak- 
nevelést tökéletesíteni. 

Ami  a  nagyipar  fejlődésének  irányát  illeti,  a  szerkesztő 
kiemeli,  hogy  az  ország  túlnyomóan  agrár  jellege  megkövetelte 
volna,  hogy  nagyiparunk  fejlődése  első  sorban  földmívelési  alapon 
induljon  meg,  eltekintve  a  bányászati  iparoktól,  melyeknek  szintén 
igen  hálás  talaja  van  nálunk.  Mindazonáltal  a  malom-  és  szesz- 
ipart kivéve,  nagy  mezőgazdasági  iparunk  nem  fejlődött,  sőt  még 
a  mezőgazdaság  szolgálatában  álló  iparok  sem  fejlődtek  oly  mér- 
tékben, amint  az  kívánatos  volna. 

Ezután  szembeállítja  a  cukor-  és  szesziparokat  az  osztrák 
hasonló  nagyiparokat  s  adatokkal  mutatja  ki,  hogy  az  osztrák 
mezőgazdasági  iparok  erősebbek  a  miénknél.  Kimutatja,  hogy 
túlnyomó  agrár-jellegünk  mellett  a  magánfogyasztás  tárgyát  képező 
gyümölcs-  és  főzelék-konzerveinknek  mindössze  65%-a  készül 
itthon,  a  többi  külföldről  és  különösen  az  iparos  Ausztriából  jön 
be  hozzánk. 

Nem-e  még  furcsább,  hogy  ahhoz  a  csekély  konzervgyár- 
tásunkhoz —  18Q8-ban  23.100  q  —  felhasznált  hüvelyes  vete- 
mények 34"5^/o-át  az  iparos  Ausztriából  kellett  behoznunk  és 
nem-e  egyenesen  megdöbbentő,  hogy  hántoló  malmaink  borsó- 
szükségletüknek Q8"67%-át  és  köles-szükségletüknek  SS^lSo/o-át 
kénytelenek  voltak  külfödről  beszerezni? 

Nem-e  nagyon  ferde  helyzet,  hogy  gyári  lenszövésünk 
10.007  q,  gyári  kenderszövésünk  1308  q  1898.  évi  gyári  fonál- 
szükségletéből mindössze  33,  illetve  408  q  hazai,  Q974,  illetve 
QOO  q  külföldi  és  első  sorban  ausztriai  származású,  mert  dacára 
túlnyomó  agrár-jellegünknek,  len-  és  kendertermelésünk  még 
mindig  alárendelt  jelentőségű,  lenfonógyárunk  csak  egyetlenegy 
van,  az  is  inkább  saját  szükségletére  termelő,  -  a  többi  gyár 
szükségletét  mind  külföldről  kénytelen  behozni,   —    kenderfonál- 

gyárunk  pedig,  olyan  t.  i.,  mely  finom  fonalakat  készítene,  ugyan- 
csak egyetlenegy  van. 

Avagy  mit  szóljunk  ahhoz,  hogy  egy  államban,  melynek 
lakossága  78"88^  o->g  földmívelést  űz,  tehát  túlnyomó  agrár  jellegű, 
mezőgazdasági  gépekben  —  itt  is  az  18Q8.  évet  véve  számításba 
-  saját  maga  8,346.268  korona  értéket  termel  és  ezzel  szemben 
11.1Q4.575  korona  értéket  hoz  be  külfödről? 

Avagy  nem-e  szomorú,  hogy  ily  államban  egyetlen  kasza, 
vagy  sarló  sem  készül,  a  vilia-gyártásról  nem  is  szólva? 

Nem-e  különös,  hogy  oly  nagy  lótenyésztés  és  lóállomány 
mellett,  minő  Magyarországon  van,  patkóvasak  gyártása  tekinte- 
tében is  a  külföldre  vagyunk  nagyrészben  utalva,  mikor  itthon 
megvan  a  megfelelő  nyersanyag  is  hozzá? 

És  mit  szóljunk  ahhoz,  hogy  cikkekben,  melyeknek  nyers- 
anyag gyapjú,  len,  kender,  selyem,  tehát  a  mezőgazdasággal  a 
legszorosabb  kapcsolatban  vannak,  vagy  annak  éppenséggel  ter- 
mékei, az  ország  csaknem  teljesen  a  külföldre  van  utalva? 

Gyapjuipari  cikkekben  fogyasztásunk  volt  1898-ban  —  a 
gyáripari  termelés  adatait  véve  csak  —  104,354.000  korona  értékű 
és  ebből  saját  termelésünk  révén  csak  10,376.700  korona  értéket 
fedeztünk,  93,977.300  korona  erejéig  a  külföldre  és  különösen 
Ausztriára  voltunk  utalva;  len-,  kender-,  pamut-  és  jutaipari  cik- 
kekben —  melyek  közül  az  utóbbi  kettő  nem  hazai  anyagokat 
használ,  tehát  nem  jöhet  itt  kombinációba  —  az  ország  szükség- 
lete 172,215.042  koronát  tett,  de  ebből  magunk  csak  20,725.042 
koronát  tudunk  előállítani,  míg  151,490.000  korona  erejéig  adóz- 
tunk a  külföldnek  és  első  sorban  Ausztriának;  selyem-cikkekben 
felhasználtunk  47,121.743  korona  értékű  árút,  amiből  mindössze 
1,129.743  korona  hazai,  —  de  ez  csaknem  teljesen  az  első  fel- 
dolgozás, vagyis  nyersanyag-kikészítés  jellegével  bír,  —  míg 
45,992.000  korona  értékkel  függő  helyzetbe  jutottunk  a  külföldtől, 
vagy  ha  e  három  csoport  termelési  százalék-arányát  tekintjük, 
akkor  a  gyapjuiparban  10"'o-át,  a  len-,  kender-,  pamut-  s  juta- 
iparban 12°  o-át,  a  selyem-iparban  pedig  2'3Vo-át  teszi  hazai  ter- 
melésünk a  hazai  fogyasztásnak,  vagy  pénzben  kifjezve,  a  fonó- 
szövőipar e  három  csoportjában  323,690.785  korona  szükséglet- 
ből mindössze  32,231.485  koronát  voltunk  képesek  termelni  és 
ha  egész  fonó-szövő-iparunkat  tekintjük,  úgy  az  egész  fogyasztás 
366,802.886  koronát  tett,  ebből  azonban  mindössze  csak  52,704.886 

korona  értéket,  tehát  csak  14'4Vo-ot  termeltünk  magunk,  míg 
314,0Q8.000  korona  értékkel,  azaz  85-6Vü-kal  adóztunk  a  kül- 
földnek. 

Állattenyésztő  ország  vagyunk,  melynek  révén  tulajdonképen 
dominálnunk  kellene  termékeinkkel  a  külfödön  is  és  mit  tapasz- 
talunk? A  helyett,  hogy  mi  vinnénk  ki  a  külföldre  nagyobb 
mennyiségeket,  1898-ban  sonka-  és  egyéb  húsneműekben  hazai 
termelésünk  mindössze  1,141.653  koronát  tett  és  szemben 
1,184.650  korona  kivitelünkkel  2,801.950  korona  behozatal  állott, 
vagyis  nemcsak  mi  nem  dominálunk  külföldi  piacokon,  hanem 
ellenkezőleg  —  bár  a  kisipar  is  állít  elő  nagy  mennyiségben 
sonka-  és  egyéb  húsneműeket  —-  saját  piacunkon  az  iparos 
Ausztria  dominált  még  ebben  a  cikkben  is. 

Malomiparunk  világhírű,  2071  nagyobb  u.  n.  műmalmot 
számlál.  Mindegyiknek  tekintélyes  szükséglete  van  szita-  és  gazé- 
szövetben,  a  malomipar  egyik  legfontosabb  segédeszköze,  mely 
nélkül  egyetlen  műmalom  sem  lehet  el  és  ime,  az  ország  egész 
malomipara  kizárólag  a  külföldtől  függ;  dacára  a  nagy  szükség- 
letnek, ezt  a  cikkei  eddig  még  nem  sikerült  meghonosítani. 


Ezeket  előrebocsátva,  a  következő  konklúzióra  jut  a  szer- 
kesztő : 

El  kell  ismernünk,  hogy  gyáriparunk  általában  ugyan  szépen 
fejlődik  és  fejlődött  az  alkotmány  helyreállta  óta;  hogy  az  állam 
közvetlen  és  közvetett  áldozatai  a  fejlődésben  megfelelő  ellenér- 
téket nyertek  ugyan  és  így  nagyon  gyümölcsöző  befektetést 
képeztek,  sőt  ez  a  fejlődés  —  ha  számokban  nem  is  fejezhető 
ki  —  aránytalanul  nagyobb  az  érdekében  hozott  áldozatoknál : 
mindazonáltal  ez  a  fejlődés  sok  tekintetben  nem  haladt  abban  az 
irányban,  mely  első  sorban  kívánatos  lett  volna ;  nem  fordított 
elég  gondot  a  kisiparra  ;  nem  karolta  fel  első  sorban  az  őster- 
meléssel kapcsolatos  iparokat ;  nem  fektetett  fősúlyt  azokra  az 
iparágakra,  melyekben  legnagyobb  az  ország  fogyasztása,  minő  pél- 
dául első  sorban  a  fonó-szövőipar,  mely  más  körülmények  között  nem 
marad  oly  feltűnően  csekély,  holott  fogyasztásunk  termékeiben  nőttön- 
nő,  hisz  csak  ez  egy  iparcsoportbeli  szükségleteink  fejében,  melyek 
a  lakosság  minden  rétegének  egyaránt  legfőbb  fogyasztási  cikkét 
képezik,    átlagos    évenkénti    netto-fogyasztásunk    meghaladja    a 

360,000.000  koronát,  holott  saját  termelésünk  alig  haladja  meg 
ebben  a  szükséglet  hetedrészét. 

Az  orvosság  pedig  az,  hogy  az  iparfejlesztési  politikának 
ma  már  teljesen  rendszeresnek  keli  lennie,  hogy  az  ország  valódi 
érdekeit  szolgálja  és  tényleges  szükségleteit  elégítse  ki.  Rendszert 
kell  belevinni,  hogy  a  legszükségesebbeket  teremtse  meg  és 
pótolja  első  sorban ;  hogy  arra  fektessen  fősúlyt,  ami  legégetőbb, 
helyreállítani  törekedjék  a  gazdasági  egyensúlyt,  összekötni  igye- 
kezzék a  lehető  legszorosabban  az  őstermelést  az  ipari  feldol- 
gozással. Az  ily  iparfejlesztésnek,  akár  az  állam  feladata  legyen 
az  —  mint  ezidőszerint  még  nálunk  innen  kell  kiindulnia  az 
irányításnak  —  akár  a  magánvállalkozásé,  meg  kell  vetni  szilárd 
alapjait,  olyanokká  kell  ezeket  tenni,  amelyekre  megnyugvással 
lehessen  felépíteni  az  ország  jövő  ipari  fejlődését  azzal  a 
végcéllal,  hogy  gazdasági  önállóságunkat  biztosítani  alkalmas 
legyen. 

Ez  az  alap  az  ország  tényleges  viszonyainak,  termelésének  és 
fogyasztásának  megismerése  lehet  csak;  azoknak  a  viszonyoknak 
ismerete,  melyek  nélkül  határozott  irányt  kijelölni  gyakorlatilag 
nem  lehet. 

Az  ország  termelése,  hogy  erőnket  ismerjük,  fogyasztása, 
hogy  gyengeségünket  lássuk.  Az  erőt,  hogy  kihasználjuk,  a  gyen- 
geségünket, hogy  pótolhassuk. 

Ezt  az  erős  alapot  kívánta  megteremteni  az  országnak  a 
kereskedelemügyi  miniszter  úr  Magyarország  első  gyári  termelési 
statisztikájával:  a  jelen  munkával. 

E  munkálat  alapvető  kivan  lenni  a  magyar  iparpolitikában. 
Irányt  jelző,  melynek  nyomában  rendszer  legyen  teremthető:  az 
ország  tényleges  viszonyainak  megfelelő  rendszer. 


íme  ezek  után  a  munka  jelentőségét  senki  sem  fogja  kiseb- 
bíthetni. Nem  olvasmány  ez,  hanem  az  iparfejlesztés  eszköze;  alap, 
melyen  építeni,  fejleszteni ;  szerszám,  mellyel  dolgozni  kell ;  fegy- 
ver, melyet  hasznunkra  fordítani  kötelesség. 

E  művével  a  kereskedelmi  miniszter  úr  rendkívüli  szolgála- 
tot tett  az  iparfejlesztésnek  és  teljes  elismerést  érdemel  annak 
szerkesztője  Szterényi  József;  vele  osztoznak  az  elismerésben 
főmunkatársai  dr.  Hegyeshalniy  Lajos  és  Farkas  Ferenc  urak. 

Most  már  megvan  az  alap,  az  eszköz,  a  szerszám,  melyekkel 
az  iparfejlesztést  folytatni   lehet.  Megvannak  a  hivatott  munkatár 
sak,     akik   a   gyakorlatban    érvényesíthetik,    amit    az    elméletben 
elénk  tártak. 

Csak  egy  csekélység  van  még  hátra.  Kívánatos,  hogy  a 
minisztertanács  és  a  parlament  adja  meg  a  jövendő  gyakorlati 
munkájához  a  nervus  rerumot  és  ne  legyen  ideges,  ha  a  régi 
bűnök  pótlására  pénzt,  pénzt  és  megint  pénzt  kérnek.  Ha  a 
munka  olyan  hatással  lesz  a  miniszter  és  a  törvényhozó 
urakra,  mint  ránk,  akkor  igen  nagy  haszna  lesz  belőle  a 
magyar  iparnak  és  az  egész  országnak.  (1901.) 

Emlékirat  a  kivitelről. 

Első  sorban  azt  kellene  kérdeznünk  e  kiváló  munka  meg- 
jelenése alkalmából :  aktuális-e  most  a  kivitelnek  előtérbe  helye- 
zése? Jókor  jön-e  a  kereskedelmi  miniszter  úrnak  a  kivitelről  ma 
közreadott  nagyfontosságú  emlékirata? 

A  felelet  nem  lehet  túlságos  egyszerű  s  nem  is  egészen 
egyenes.  Mert  a  kivitel  kérdésének  fejlesztése  mindig  aktuális 
ugyan,  de  az  is  bizonyos,  hogy  vannak  ennél  sürgősebb  és  fon- 
íosabb  napi  agendáink  is.  Most  pedig  semmi  sem  jön  jókor,  mert 
a  politika  abszorbeálja  az  egész  ország  és  az  egész  közönség 
idejét,  érdeklődését.  Nem  az  a  kérdés,  okos  dolgot  tervez-e  a 
kereskedelmi  miniszter  úr,  hanem  az,  hány  hazaáruló  hallgatta 
meg  a  Fejérváry  programmbeszédét,  ki  mer  az  ellenzékkel  vagy 
ennek  csak  egyes  vezetőférfiaival  ellenkező  véleményen  lenni, 
kit  kell  kiszemelni  társadalmi  úton  való  bojkottra,  ki  mer  most 
mást  akarni,  mint  magyar  vezényszót  stb.  stb. 

Tehát  rosszkor  jött  ez  az  emlékirat.  A  társadalomnak  nem 
kell  más,  mint  politika.  Ez  abszorbeál  mindent,  ez  dominál  minde- 
nütt. E  miatt  háttérbe  kell  szorulni  minden  komoly,  józan  törekvés- 
nek, a  munkának  és  a  gyümölcsöző  munkatervek  minden  fajtájának. 

Csak  aki  szívesen  menekül  az  íróasztala  mögé,  aki  beleunt 
a  meddő  köznapi  vitákba,  kapacitálásba,  reménykedésbe,  duzzo- 
gásba  és  elkeseredésbe,  az  vegye  elő  ezt  a  munkát,  mélyedjen 
bele,  szentelje  neki  figyelmét,  komolyságát  és  merítsen  ebből  a 
kincses  bányából  anyagot  a  magyar  termelés  jövő  értékesítésének 
nagy  perspektívájához. 

Aki  egy  klasszikust  akar  élvezni,  ne  gondoljon  arra,  hogy 
talán  jobb  volna  előbb  egy  másik  klasszikussal  megismerkedni. 
Aki  a  kivitel  kérdésébe  belefog,  ne  gondoljon  arra,  hogy 
talán  előbbre  való  az  iparfejleszt  és  iparpártolás,  a  meglevő  magyar 
ipar  jövőjének  itthon  való  biztosítása,  az  iparfejlesztés  rendszeres 
kiépítése,  hézagainak  rendszeres  pótlása  stb.  stb.  És  csak  azután 
térjünk  át  a  kiviteli  aspirációk  kielégítésére.  Lehet,  hogy  akkor, 
amikor  a  közgazdasági  téren  való  hasznos  munkának  egymás- 
utánját fogják  az  illetékes  tényezők  megállapítani,  a  kivitel  kér- 
désének megfejtése  csak  másod-,  vagy  harmadsorban  kerül 
tapétára .  De  az  bizonyos,  hogy  a  kivitel  kérdése  nálunk  hosszú 
idő  óta  állandóan  napirenden  van.  Foglalkozott  vele  az  ipar- 
egyesület, a  kamara,  a  gyáriparosok  szövetsége  és  az  iparosok,  a 
kereskedők  minden  más  fontos  képviselete.  A  kivitel  kérdése  egy 
feladat,  állandóan  napirenden  levő  lecke,  s  ehhez  a  kérdéshez 
adott  ki  tankönyvet  a  kereskedelmi  miniszter  úr. 

Ez  a  tankönyv  teljes  elismerést  érdemel.  Az  ilyen  komoly 
tanulmányról  talán  ma  már  elegendő  ha  azt  mondjuk,  hogy 
Szterényi  József  a  szerzője.  Azt  azután  mindenki  tudja,  hogy 
olyan  alaposan  mint  ő,  nem  dolgozott  még  semmiféle  előadó 
sem  abban  a  minisztériumban,  sem  másban.  Előbb  elénk  tárja  a 
kérdés  egész  komplexumát.  Ismerteti  a  kivitel  szolgálatában  álló 
összes  hazai  intézményeket,  ezek  eredményeit  és  eredménytelen- 
ségét egyaránt.  Majd  kijelöli  a  kivitel  irányát,  ahol  és  a  merre  az 
magának  eddig  medret  ásott.  Ezután  rátér  a  külföld  idevágó 
intézményeinek  és  intézkedéseinek  ismertetésére  és  végre  az  e 
tárgyban  fölmerült  eszméket  sorolja  föl  és  ezek  során  lassan- 
lassan  kihámozza  a  konkrét  javaslatokat. 

Minden  fejezete  a  könyvnek  nagy  gonddal  és  körültekintéssel 
van  fölépítve  és  minden  részletkérdés  plasztikusan  áll  a  figyelmes 
kutató  előtt.  De  tagadhatatlanul  legértékesebb  fejezete  a  mun- 
kának az  utolsó,  mely  konklúzióképpen  a  kérdésnek  nálunk 
leendő  gyakorlati  megoldására  nézve  teszi  meg  a  konkrét  elő- 
terjesztéseket. 

Számol  a  mi  speciális  magyar  viszonyainkkal,  amikor  külön 
tárgyalja  az  ipari  és  külön  a  mezőgazdasági  exportot.  Kijelöli  az 
eszközöket,  foglalkozik  az  állami  támogatás  mértékével  s  mást 
proponál  a  keleti,  mást  a  nyugoti  és  mást  a  tengerentúli  kivitel 
rendszeresítésére    nézve,    habár    bizonyos    megjelölt   eszközöket 

mind  a  három  irányban  egyformán  lehet  alkalmazni,  ha  nem  is 
egyenletesen.  Minden  eddig  fölmerült  javaslatból  leszűri  a  prak- 
tikus következtetést  s  nem  az  akadémikus  vitatkozásokra  helyezi 
a  súlyt,  hanem  a  várható  gyakorlati  eredmények  biztosítására. 
A  szakférfiaknak  lesz  a  föladata,  hogy  e  javaslatokat  egyenkint 
és  harmonikusan  mérlegeljék  és  megállapítsák  a  végleges  kiviteli 
program mot,  melyet  a  magyar  közgazdasági  érdekek  jövőjének 
biztosítása  szempontjából  inaugurálnunk  kell. 

E  tárgyalások  során  még  rá  fogunk  térni  az  egyes  fő-  és 
mellékkérdések  részleteire  s  az  egyes  intézmények  kritikájára, 
célba  veendő  reformjára. 

E  helyütt  még  csak  megelégedéssel  akarjuk  konstatálni, 
hogy  a  kereskedelmi  miniszter  úr  ismét  oly  munkával  állott  elő, 
melyért  külföldi  kollégái  komolyan  megirigyelhetik,  mert  hasonló 
kaliberű  hivatalos  előterjesztés  erről  a  kérdésről  —  tudomásunk 
szerint  —  eddig  sehol  sem  készült.  Az  a  mód,  mellyel  újabban 
az  ilyen  nagy  kérdések  reformját  és  megoldását  előkészítjük, 
például  a  balesetbiztosítás,  a  betegsegélyezés,  a  vasárnapi  munka- 
szünet, az  ipartörvény,  az  iparfejlesztési  emlékirat  stb.  oly  két- 
ségbevonhatatlan bizonysága  e  szakminisztérium  alaposságának 
és  főreferensei  széles  látókörének,  valamint  bámulatos  szakbeli 
tudásának,  hogy  valóban  nem  csodáljuk,  hogy  a  legelőrehaladot- 
tabb  külföld  érdeklődése  és  ennek  nyomán  föltétlen  elismerése 
kíséri  e  kodifikátori  és  előkészítő  munkálkodásunk  minden  fázisát. 

Ha  nem  is  fogjuk  minden  javaslatát  szankcionálni,  ha  nem 
is  fogadunk  el  minden  tézist  és  következtetést,  melyre  bennün- 
ket ez  a  munkálat  rávezet,  az  feltétlenül  bizonyos,  hogy  bárki 
vegye  kezébe  ezt  a  páratlanul  bő,  alapos  és  a  kérdést  minden 
oldalról  megvilágosító  tanulmányt,  abból  sokat  tanulhat  és  azt 
haszonnal  forgathatja.  Ez  volt  a  célja  a  szerzőnek,  mikor  meg- 
írta és  a  miniszternek,  mikor  közreadta ;  és  ha  minden  illetékes 
tényező  kellő  méltánylásban  fogja  e  művet  részesíteni,  abból 
közgazdasági  állapotaink  javulására  és  fokozatos  konszolidáció- 
jára megmérhetetlen  előny  fog  háramolni. 

Bizony,  bizony  ránk  férne. 


A  Szterényi   József   által    szerkesztett   emlékirat  tartalmának 
lényege  a  következő : 

A  munka  négy  részre  oszlik.  Az  első  három  az  anyagot,  a 
negyedik  a  javaslatokat  tartalmazza. 

Az  első  részben  a  kivitel  előmozdítására  szolgáló  hazai 
intézményeket  és  intézkedéseket  tartalmazza.  Ebben  a  részben 
minden  kritika  nélkül  közli  a  munka  a  jelenleg  fennálló  intézmé- 
nyek szervezetének  és  eddigi  működésének  lehető  rövid  ismer- 
tetését. 

E  részben  a  nyilvánosság  előtt  eddig  ismeretlen  adatok 
kerülnek  most  közforgalomba,  melyek  teljes  ismerete  nélkül  a 
kérdés  egyáltalában  nem  tárgyalható. 

Röviden  és  tömör  alakba  foglalja  ebben  a  részben  össze  az 
emlékirat  a  kereskedelmi  múzeum  ismertetését  az  erre  nézve  fenn- 
álló szerződés  teljesen  részletes  közlésével ;  kereskedelmi  tenge- 
részetünket  a  fennálló  összes  segélyezési  határozmányokkal  és 
azok  ellenében  kikötött  feltételekkel ;  a  magyar  királyi  államvasutak 
kiviteli  tarifáit,  összehasonlítva  ezeket  legfontosabb  relációikban 
az  osztrák  és  porosz  vasutak  kiviteli  tarifáival ;  a  fiumei  kikötő 
berendezését  és  a  tárházakat,  az  ezek  tárgyában  fennálló  szerző- 
dés teljtartalmú  közlésével,  valamint  a  tárházak  különböző  tarifái- 
nak ismertetésével;  a  külkereskedelmi  hírszolgálatot,  a  szaktudó- 
sítói intézményt  és  a  kereskedelmi  szakoktatást;  részletesebben 
ismerteti  a  közvetlen,  vagy  közvetett  állami  támogatást  élvező 
három  ré^zvénytársaság :  a  magyar  kereskedelmi  részvénytársaság, 
a  magyar  kiviteli  és  csomagszállítási  részvénytársaság,  valamint 
a  magyar  élelmiszer-szállító  részvénytársaság  tevékenységét,  az 
ennek  teljes  megismerésére  szükséges  összes  forgalmi  és  statisz- 
tikai adatokkal,  melyek  eddig  teljesen  ismeretlenek  voltak;  végül 
ismerteti  a  déligyümölcs-  és  gyapjú -aukciók  intézményét  és  ered- 
ményeit, valamint  azon  elveket,  melyeket  a  kereskedelemügyi  mi- 
nisztérium eddig  külkereskedelmi  ösztöndíjak  adományozásánál 
és  a  kivitel  szolgálatában  álló  kereskedők  segélyezésénél  követett. 
A  munka  ez  a  része  tehát  felöleli  az  egész  hazai  anyagot, 
mely  először  kerül  így  összegyűjtve  nyilvánosságra. 

A  rnunka  második  részének  címe:  «Kivitelünk  és  iránya». 
Tartalma  kizárólag  árúforgalmi  statisztikai  anyag;  azonban  nem 
a  szokásos  statisztikai  formában,  számoknak  egymásra  halmo- 
zása, melyből  az  ügy  iránt  érdeklődőnek  magának  kell  az  adato- 
kat összeállítania,  hanem  egészen  új,  eddig  egyetlen  állam  sta- 
tisztikájában   sem    kultivált    formában    és    összeállításban.    Mint 

ilyen,  ez  a  statisztikai  összeállítás  nemcsak  hasznos  lesz  azokra 
nézve,  kik  a  kivitellel  foglalkoznak,  hanem  tudományos  szem- 
pontból is  újítást  jelent.  Ez  a  statisztikai  összeállítás  ugyanis  a 
legfontosabb  110  hazai  kiviteli  ág  utolsó  évi  forgalmát  tünteti 
fel,  úgy  hogy  abból  kitűnik  külön  a  magyar  birodalom  kivitele 
mennyiség,  érték  és  kiviteli  országok  szerint,  kitűnik  továbbá 
ugyenezen  évben  és  a  ml  az  újítást  képezi,  ugyanazon  cikkekre 
nézve  külön-külön  minden  egyes  állani  bevitele  —  az  illető  állam 
saját  statisztikájából  vett  adatok  alapján  az  egyes  beviteli 
országok  és  azokból  bevitt  mennyiség  és  koronaérték  megje- 
lölésével. 

Ennek  a  rendkívüli  nagy  munkál:  igényelt  összeállításnak 
célja  volt,  az  egyes  cikkeknek  úgyszólván  világforgalmi  jelentő- 
ségét bemutatni.  így  egymás  mellé  állítva  pl.  a  bor  forgalmát, 
megmutatja  ez  az  összeállítás  Magyarország  borkivitelét  államok 
szerint,  ugyanezt  a  közös  vámterületről  és  ugyanakkor  azt  is, 
hogy  Belgium,  Bulgária,  Franciaország,  Nagybritannia,  Német- 
ország, Olaszország,  Oroszország,  Rumánia,  Svájc,  Szerbia, 
Törökország,  Északamerikai  Egyesült-Államok,  Egyptom,  Japán 
és  Kina  mennyi  bort  vittek  be  egyáltalában  és  ebből  mennyit, 
mely  államokból,  tehát  borkivitelünk  szempontjából  mely  államok 
jöhetnek  figyelembe  és  azokban  melyekkel  kell  versenyeznünk. 

Ezt  a  statisztikai  összeállítást  követi  a  kivitel  fejlesztése 
eszközeinek  a  külföldön  való  ismertetése,  mint  a  munka  harma- 
dik része. 

Ez  az  ismertetés  tárgykörök  és  azok  keretében  államok  sze- 
rint van  feldolgozva.  Ismertetését  nyújtja  itt  a  munka  Ausztria, 
Belgium,  Dánia,  az  Északamerikai  Egyesült-Államok,  Francia- 
ország, Hollandia,  Japán,  Nagybritannia,  Németország,  Norvégia 
Olaszország,  Oroszország,  Portugália,  Svájc  és  Szerbia  kiviteli 
berendezéseinek,  nevezetesen  a  kereskedelmi  múzeumoknak,  kivi- 
teli egyleteknek  és  mintatáraknak,  kereskedők  külföldi  letelepíté- 
sének, a  kereskedelmi  főiskoláknak,  valamint  különböző,  más 
természetű  intézményeknek  és  intézeteknek,  mely  ismertetés  a 
munka  negyedik  részét  képező  «Javaslatok  a  hazai  kivitel  szer- 
vezésére»  szempontjából  bír  nagyobb  jelentőséggel. 

A  munkának  ez  a  része  tárgyalja  a  konkrét  javaslatokat, 
melyek  két  csoportra  vannak  osztva.  Az  elsőbe  sorozvák  azok 
az  intézkedések,  melyek  általános  természetűek,  az  egész  magyar 

kivitelt  szolgálják,  minők  az  infonnativ  és  hírszolgálat,  a  közle- 
kedés és  az  oktatás.  A  másodikba  tartoznak  a  speciális  jellegűek, 
minők  a  kiviteli  vállalkozás  és  annak  pénzügyi  támogatása,  vala- 
mint a  közvetítés  alkalmas  szervezése. 

Az  informatív  és  hírszolgálat  ellátására  az  emlékirat  a 
kereskedelmi  múzeumot,  a  konzulátusokat  és  a  szaktudósítókat 
jelöli  meg,  melyek  mindegyikére  nézve  érdemleges  javaslatokat 
tartalmaz. 

így  a  kereskedelmi  múzeumot  egészen  kereskedelmi  alapra 
kívánja  helyezni,  kiegészítve  kiviteli  mintatárral;  kiegészítendőnek 
tartja  a  vám-  és  tarifa-információk  szolgálatát,  minden  ipari  és 
kereskedelmi  ügyre  nézve  informatív  központtá  kívánja  tenni, 
mely  ezenkívül  arra  is  berendeztessék,  hogy  iparosoknak,  keres- 
kedőknek különféle  nyelveken  levelezéseket  és  fordításokat  végez- 
zen; berendezendőnek  tartja  itt  a  külföldi  piacok  viszonyainak 
részletes  tanulmányozását  és  az  erre  vonatkozó  adatok  hozzáfér- 
hetővé tételét,  valamint  kapcsolatba  hozandónak  jelzi  az  intézetet 
a  kereskedelmi  gyakorlattal. 

A  külföldi  hírszolgálat  tekintetében  az  emlékirat  a  konzuli 
jelentések  rendszeresebbé  és  gyakorlatiasabbá  tételét  javasolja, 
valamint  javaslatokat  tesz  a  megfelelőbb  közzététel  iránt,  hogy  az 
üzleti  köröknek  sokkal  hozzáférhetőbbé  tétessenek. 

A  szaktudósítói  intézménynek  kiterjesztését  és  sokkal  gya- 
korlatiasabb alapra  fektetését  javasolja  a  munka,  felszabadítva  a 
szaktudósítói  intézményt  a  fölösleges  bürokratikus  formáktól, 
egyúttal  javasolva  azt  is,  hogy  a  szaktudósítók  a  felekkel  köz- 
vetlenül érintkezhessenek,  ami  eddig  tilos  volt. 

A  közlekedésről  szóló  fejezetben  mindenekelőtt  a  vasúti 
tarifák  íárgyaltatnak  a  munkában,  majd  igen  részletesen  foglal- 
kozik a  tengeri  hajózással,  melyre  vonatkozó  javaslatai  kiterjednek 
kereskedelmi  tengerészetünk  nagyarányú  kifejlesztésére.  Leglénye- 
gesebb javaslatai  e  részben  az  önálló  magyar  kereskedelmi  ten- 
gerészet berendezése,  melynél  tájékozásul  ismerteti  Ausztria,  Olasz- 
és  Franciaország,  valamint  Rumánia  kereskedelmi  tengerészetet, 
melyek  sürgős  szükséggé  teszik  ami  tengerészetünk  megfelelő 
kifejlesztését. 

Ennek  kapcsán  igen  behatóan  tárgyalja  az  emlékirat  a  fiu- 
mei kikötőt  és  tárházakat,  mely  utóbbival  részleten  foglalkozik  és 
összehasonlításokat  tesz  a  fiumei,  trieszti,  génuai  és  velencei  tár- 

házak  viszonyai  és  díjai  között,  hogy  megállapítsa,  vájjon  Fiume 
kedvezőtlenebb  helyzetben  van-e,  mint  a  verseny-kikötők.  E  részé- 
ben az  emlékirat  reámutat  a  fiumei  tárházi  viszonyok  bajaira  és 
az  új  tárházak  építésének  sürgős  voltára. 

A  következő  fejezet  a  kereskedelmi  oktatásnak  van  szen- 
telve, melyben  az  emlékirat  a  keleti  kereskedelmi  akadémiának 
állandó  kiviteli  akadémiává  való  átszervezését  javasolja,  hogy  a 
kivitelt  hathatósabban  szolgálhassa, 

A  legterjedelmesebb  ennek  a  résznek  negyedik  fejezete,  mely  a 
közvetítés  szervezését,  tehát  a  kivitel  gyakorlati  megoldását  tárgyalja. 

Itt  foglalkozik  a  kiviteli  vállalkozással,  külön  a  mezőgazda- 
sági és  külön  az  ipari  kivitelt  illetőleg.  Részletesen  foglalkozik 
mindkettővel,  konkrét  javaslatokat  téve  mindkét  irányban.  Itt 
találjuk  a  kiviteli  vállalkozás  különböző  formáit :  a  magán- 
cégeket, alkalmi  csoportokat,  társaságokat  és  kereskedők  letelepíté- 
sét, mindegyikre  nézve  úgy,  amint  részletesen  megvitatja  az  állami 
támogatás  kérdését  is,  felvetve  annak  különféle  módjait  és  alakjait. 

Külön-külön  foglalkozik  itt  az  emlékirat  a  keleti  államokba, 
a  nyugoti  kikötőkbe  és  a  tengerentúli  államokba  irányuló  kivitel 
kérdéseivel,  melyeket  behatóan  tárgyal. 

Az  emlékirat  utolsó  fejezetét  különböző  intézkedések  képe- 
zik, mint  kereskedők  letelepedése,  a  magyar  gazdasági  viszonyok- 
nak konzulok  által  való  tanulmányoztatása  és  hasonlók. 

Minden  egyes  fejezetet  az  emlékirat  részletesen  tárgyal  és 
minden  javaslatot  részletesen  megokol,  ahol  szükséges,  statisztikai 
adatokkal  és  a  tényleges  viszonyok  ismertetésével  is  megvilágítva. 

Az  emlékiratot  az  országos  ipartanács  előkészítő-bizottsága 
tüzetesen  tárgyalta  több  ülésen  keresztül  és  főleg  a  kereskedelmi 
szakoktatásra  vonatkozó  fejezetre  nézve  tett  módosító  javaslatokat. 
Az  előkészítő- bizottság  határozatai  azonban  eddig  nem  kerültek 
nyilvánosságra.  (1Q05.) 

A  brüsszeli  kereskedelmi  múzeum. 

(Különös  tekintettel  egy  Budapesten  létesítendő  keleti  kiviteli 
múzeumra.) 

Az  ipari  termelés  folytonos  emelkedése  és  terjeszkedése  a 
különböző  államok  jelentékeny  termelői  között  bizonyos  ver- 
senygést    létesített    az    iparcikkek    minél  jobb  és  minél  nagyobb 

mértékben  való  értékesítésére  nézve.  Alig  múlik  el  évszak,  mely 
ne  hozna  valami  újat.  Az  ipariskolák,  iparmúzeumok  és  ehhez 
hasonló  gyakorlati  műintézetek  mind  azt  idézték  elő,  hogy  a 
termelésben  tökéletesebb  eredményt,  nagyobb  művészi  tökélyt 
érjünk  el  és  az  utóbbi  évek  országos  és  nemzetközi  kiállításai 
igen  sok  tanúságot  nyújtottak  egyes  iparágak  fokozatos  fejlődé- 
sére, folytonos  emelkedésére  nézve,  úgy  hogy  a  szemlélő,  ki 
egyúttal  a  komoly  tanulmánytól  sem  riad  vissza,  gyakran  meg- 
lepve áll  a  tárlatok  ragyogó  kirakatai  előtt  és  csodálkozó  figye- 
lemmel tapasztalja  a  lépten-nyomon  mutatkozó  haladást,  a  nagyobb 
és  nagyobb  tökélyt,  mely  már-már  oly  fokot  ért  el,  hogy  első 
pillanatra  a  további  fejlődést  mintegy  lehetetlennek,  vagy  leg- 
alább is  szükségtelennek  képzeljük. 

Pedig  az  ipar  némely  ágában  lehet  a  haladás  rohamos, 
meglepő,  de  józan  észszel  ma,  midőn  a  gőz  csodáit  a  villamos 
aera  követi,  senki  sem  merné  állítani,  hogy  a  haladásnak  határa 
van.  Nem  is  lehet.  A  folyton  kutató,  előretörekvő  emberi  ész, 
mely  javít,  módosít,  a  jó  helyett  jobbat,  a  jobb  helyébe  kitűnőt 
és  kitünőbbet  fürkész,  mely  az  egyéni  izlés,  kényelem  és  szük- 
séglet ezernyi  titkait,  sőt  gyöngéit  is  kipuhatolja,  hogy  azokat 
saját  anyagi  előnyére  kizsákmányolja,  ez  az  emberi  ész  nem 
pihen  soha.  Sőt  minél  jelentékenyebb  eredményeket  ér  el  a  gya- 
korlati tanítás,  akár  a  szemlélet,  akár  az  elmélet  útján  — 
minél  ragyogóbb  a  kiállítások,  az  újkor  e  remeklő  műhelyeinek 
eredménye,  annál  nagyobb  a  nemzetközi  verseny  és  annál  job- 
ban fejlődik  az  ösztön  e  verseny  terén  is  diadalt,  vagyis  a 
közgazdasági  szótár  értelmezése  szerint  kenyeret  és  vagyont 
szerezni. 

És  ez  az  irány  ugyanaz  nagyban,  vagyis  az  államoknál, 
mint  kicsinyben,  vagyis  az  egyeseknél. 

A  jóhírű  kereskedő,  kinek  üzletét  szolid  és  kedvelt  cikkek  tették 
ismeretessé,  nem  elégedhetik  meg,  ha  csak  egy  városrész,  vagy 
csak  egy  város  közönségét  számíthatja  megrendelői  közé.  Cik- 
keinek piacot  keres  szélesebb  körben  és  igyekszik  meghódítani 
a  szomszédos  vagy  akár  távolabb  eső  városok  kereskedőit,  ezek 
által  pedig  azok  közönségét. 

Ugyanez  az  irány  kezd  érvényesülni  a  nagyobb  iparos- 
államokban is.  A  nagyiparosoknak  szűk  a  maguk  hazája.  Kény- 
telenek kiviteli  piacokról  gondoskodni    és    nincs  a  világnak  az  a 

rejtett  zuga,  amelyet  föl  ne  fedeznének,  ha  abban  hálás  fogyasztó 
piacot  sejtenek. 

Ez  a  nemzetközi  piackeresés  és  piachódítás  teremtette 
és  fejlesztette  a  kereskedelmi-  és  vámpolitikát,  melyet  minden 
ország  a  saját  gyártmányainak  védelmére  igyekszik  kiaknázni, 
vagy  legalább  kellene,  hogy  kiaknázzon.  És  a  nagy  gaz- 
dasági harcok,  melyek  az  egyes  államok  kereskedelem-poli- 
tikai érdekeinek  érvényesülése  körül  vívattak,  sőt  vívatnak 
még  ma  is,  eléggé  jellemzik  a  fönnebb  érintett  iránynak 
fontosságát  és  befolyását  az  egyes  államok  nagyobb  termelői- 
nek, ezek  által  pedig  magának  az  illető  államoknak  vagyonoso- 
dására  nézve. 

De  e  nagy  harcokról  és  azok  eredményéről  e  helyen  szólni 
nem  akarok.  Egy  példára  kell  utalnom,  mely  fényesen  igazolja, 
hogy  nagy  célokat  csekély  eszközökkel  is  lehet  megközelíteni, 
melyek  nem  idézik  föl  a  diplomatiai  kar  beavatkozását,  hanem 
csendben,  minden  nagyobb  apparátus  nélkül  kitűnő  szolgálatot 
tehetnek  az  illető  állam  iparosainak  kiviteli  aspirációi  érdekében, 
sőt  ez  aspirációkat  még  az  oly  iparosoknál  is  felkölíik,  kik 
azelőtt  talán  nem  is  gondoltak  arra,  hogy  termeivényeiknek 
idegen  helyen  biztosítsanak  keletet. 

Ez  a  példa  a  brüsszeli  kereskedelmi  niiizeiim,  melynek  célja  és 
szervezete  méltó  arra,  hogy  minél  szélesebb  körben  megismerjék. 

E  múzeum  alapja  a  közvetítés.  A  belga  iparosoknak  fel- 
tárja a  külföldi  piacok  szükségletét,  igényeit  és  mintegy  invitálja 
a  termelőket  az  illető  piacok  meghódítására.  A  múzeum  tervezői 
és  létesítői  igen  helyesen  abból  a  szempontból  indultak  ki,  hogy 
a  világhírű  iparágak,  melyek  magasan  kiemelkednek  a  termelés- 
ben, maguktól  is  elterjednek  világszerte.  A  lyoni  selyem,  az  angol 
vas,  a  párisi  csecse-becse,  a  brüsszeli  csipke  és  a  többi  kiváló 
specialitások  maguk  is  el  tudnak  indulni  világhódító  útjokra  és 
meg  is  tudják  tartani  pozíciójukat  a  főbb  piacokon.  De  a  köz- 
napi szükséglet  számára  termelő  iparágak,  melyekben  a  túlter- 
melés és  itt-ott  a  pangás  állott  be,  nagyon  is  rászorulnak  arra, 
hogy  avatott  helyen  kijelöljék  számukra  a  piacot,  a  terjeszkedésre 
kínálkozó  alkalmat. 

Ez  a  célja  a  brüsszeli  kereskedelmi  múzeumnak.  És  e  fon- 
tos célra  való  tekintettel  legyen  szabad  annak  keletkezési  törté- 
netét és  lényegét  a  következőkben  megismertetnem. 

A  brüsszeli  kereskedelmi  múzeum  létesítésére  vonatkozó 
eszme  egész  1855-ig  vezethető  vissza.  Ez  említett  évben  a  belga 
külügyminiszter  az  összes  belga  konzulokhoz  körrendeletet  inté- 
zett, instruálván  ezeket  jelentéseik  szerkesztésére  nézve.  Melegen 
szivére  kötötte  a  körrendelet  a  konzuloknak,  hogy,  ha  valamely 
piacon  egyik-másik  cikk  a  belgiumi  hasonló  készítmények  fölé 
helyeztetik,  határozzák  meg:  miben  áll  a  más  országbeli  cikkek 
előnye;  jelöljék  meg  a  belgiumi  iparcikkekkel  versenyző  áruk 
eladási  árát;  szerezzék  meg  e  keletnek  örvendő  cikkek  ere- 
deti példányait  és  küldjék  be  azokat  a  külügyminisztériumba; 
végre  közöljék  azon  föltételeket,  melyek  szerint  a  vevő- 
közönség igényeit,  ízlését  ki  lehetne  elégíteni,  általában  pedig 
nyújtsanak  tájékozást  a  vevők  között  uralkodó  divat  kielégíthe- 
tése  iránt. 

Belgium  buzgó  konzuiai  ez  utasítások  alapján  szerkesztették 
jelentéseiket  és  ezekkel  együtt  különböző  iparcikkek  mintáit 
küldték  be  a  külügyminisztériumnak.  A  minisztérium  a  kereske- 
delmi és  iparkamarák  útján  megismertette  az  érdekelt  köröket 
e  mintákkal,  melyek  az  antwerpeni  kereskedelmi  hivatalban  meg- 
őriztettek. 

Habár  e  küldemények  eleinte  minden  rendszert  nélkülöz- 
tek, sőt  tökéletlenek  voltak,  azok  befolyása  az  egyes  iparágak 
kivitelképességének  emelésére  már  kezdetben  is  érezhető  volt. 
A  belga  kormány  lassankint  arra  a  meggyőződésre  jutott,  hogy 
az  ipari  termelés  sikere  nagy  mértékben  a  külföldi  piacoktól 
függ  és  szükségesnek  találta,  hogy  e  piacok  szükségletét  beha- 
tóbban tanulmányozva,  az  érdekelt  iparos-  és  kereskedőköröket 
ez  iránt  alaposan  tájékozza. 

A  külföldi  konzulok  által  beküldött  minták,  bizonyos  rend- 
szer alapján  Belgium  kivitelének  és  behozatalának  áttekintő  kép- 
ben való  bemutatása  céljából  az  1880-iki  belga  országos  kiállítá- 
son voltak  összpontosítva  és  itt  méltó  feltűnést  keltettek.  Azok 
között,  kik  a  külügyi  hivatal  e  felette  érdekes  kiállítása  iránt  igen 
melegen  érdeklődtek,  első  sorban  magát  a  belgák  királyát  látjuk, 
ki  több  ízben  tekintvén  meg  a  kiállítás  ez  osztályát,  azon  óhaját 
fejezte  ki,  hogy  a  gyűjteményt  -  ha  célt  akarunk  vele  érni  — 
jobban  kell  osztályozni  és  az  általa  leginkább  érdekelt  közönség 
számára  hozzáférhetőbbé,  szemlélhetőbbé  tenni.  E  legfelsőbb 
óhaj  következtében  bekövetkezett  a  gyűjtemények  rendszeres  osz- 

fályozása    az  e    célra  az    Augustin-utcában    létesített    és    minta- 
szerűen szervezett  kereskedelmi  múzeumban. 

Az  épület  kivülről  inkább  magánpalotához  hasonlít,  mint 
múzeumhoz.  Belül  azonban  igen  kényelmesen  és  célszerűen  van 
berendezve.  Pompás  lépcső  vezet  a  díszes,  felülről  világított  ter- 
mekbe, melyekben  széles  szekrények  és  állványok  foglalják  ma- 
gukba a  különféle  kész  és  nyers  cikkek  mintáit.  A  bejáratoknál 
csinos  asztalok  vannak  elhelyezve,  melyek  a  múzeum  tárgymuta- 
tóját kínálgatják  használat  végett.  A  főépületben  nagyobb  olvasó- 
szobára, majd  könyvtárra  akadunk.  Mindkettőnek  megvan  a  maga 
fontos  célja.  Falragaszok  ajánlják  a  gyűjtemények  használatát  és 
erre  nézve  instrukcióval  is  szolgálnak.  A  látogatónak  csinos  fü- 
zetet ingyen  osztogatnak,  melyből  tájékozást  szerezhet  a  múzeum 
célja  és  szervezete  felől. 

E  kis  tájékoztató  szerint  a  múzeum  célja:  Belgium  gyár- 
iparosait és  kereskedőit  a  külföldi  üzletmenet  felől  tájékozni  és 
őket  a  külföldi  megrendelőkkel  és  fogyasztókkal  kötendő  üzletek 
körül  lehetőleg  támogatni. 

E  múzeum  a  kereskedelmi  tudományban  ugyanazon  helyet 
foglalja  el,  mint  pl.  a  föld-,  ásvány-  és  bonctani  múzeumok  a 
természettan  szolgálatában.  Hivatva  van  oly  eszközökről  gondos- 
kodni, melyek  által  az  üzletet  gyakorlatilag  lehet  tanulmányozni ; 
a  gyárossal  az  idegen  verseny  tárgyait  a  világ  minden  részéből 
megismerteti,  utal  azon  föltételekre,  melyeknél  togva  e  tárgyak- 
kal a  versenyt  sikerre!  kiállhatja  és  megóvja  azon  hátrányoktól, 
melyek  a  termelőre  rendesen  azáltal  hárulnak,  hogy  nem  ismeri 
alaposan  fogyasztó  közönségének  igényeit  és  Ízlését ;  a  múzeum 
tehát  az  iparost  úgyszólván  edzi  és  képessé  teszi  a  külfölddel 
való  versenyre,  mely  csak  akkor  sikerülhet,  ha  a  talajt,  melyen  e 
versenyt  kiállani  kell,  minden  sajátságaival  együtt  a  legalaposab- 
ban ismeri ;  ellenkező  esetekben  a  verseny  gyakran  a  gyáros 
szomorú  vereségével,  sőt  talán  bukásával  is  végződik. 

A  kereskedelmi  múzeum  vezetése  egy,  a  külügyminiszter 
alatt  álló  szakértő  hivatalra  van  bízva.  Az  intézet  igazgatója 
Malissarí  mérnök,  kit  sokoldalú  tevékenységében  két  jeles  mér- 
nök, kik  közül  egyik  a  textil-iparban  kiváló  specialista  és  több 
jeles  előképzettséggel  bíró  fiatal  szakerő  támogat. 

A  múzeum  három  főosztályból  áll  és  pedig  a  szorosan  vett 
múzeumbői,  a  tudakozóhivatalból  és  a  könyvtárból. 

A  tulajdonképeni  múzeum  maga  ismét  három  részre  oszlik. 
Mindenekelőtt  a  kiviteli  cikkek  mintáit  tartalmazza ;  a  konzulok 
által  beküldött  minták  szigorú  és  szakszerű  osztályozásban  talál- 
hatók ;  a  katalógus  tartalmazza  a  mintákhoz  való  legszükségesebb 
magyarázatokat  és  felvilágosításokat.  A  minták  a  következő  44 
csoportba   osztatnak:  1.    Termékek  a   növény-  és   állatországbói. 

—  2.  Bányászati  és  kőbányai  termékek.  —  3.  Ners  bányatermé- 
kek. —  4,  Vegyészeti  termékek.  5,  Üveg-ipari  cikkek.  —  6. 
Agyagipari  cikkek.  7.  Sodronyok,  a  filigrán-munkák  kivételé- 
vel. —  8.  Fűtési,  világítási  és  szellőztetés!  eszközök.  —  Q.  Kés- 
művek. 10.  Sebészeti  és  műtőeszközök.  —  11.  Távírda-  és 
telephon-készülékek.  12.  Készülékek  és  szerszámok.  —  13. 
Hordható  fegyverek,  élelmezési  cikkek.  —  14.  Zenészeti  eszkö- 
zök, hangszerek.  —  15.  Játékszerek.  —  16.  Órák,  órarészek  és 
az  óragyártáshoz  való  eszközök.  —  17.  Aranyműves-árúk,  mű- 
öntések,  vert  munkák.  18.  Ötvös-  és  ékszerművek.  —  IQ. 
Szobaberendezések,  szőnyegek,  kárpitok  stb.  —  20.  Kárpitos-  és 
díszítő-munkák.  21.  Szobrászati  és  márvány-munkák.  —  22. 
Kocsigyártási  cikkek.  —  23.  Finom  bőrmunkák,  műasztalos-mun- 
kák,  kefék,  fésűk,  kosár-árúk.  —  24.  Csomagolási,  utazási  és 
hasonló  cikkek.  —  25.  A  fonás  és  szövés  tárgyai.  -  26.  Ruhá- 
zati cikkek  mindkét  nem  számára.  —  27.  Harisnyák,  fehérneműek 
és  a  ruházat  melléktárgyai.  28.  Csipkék,  tüllök,  himzések, 
paszománymunkák.  -  2Q.  Papíráruk.  -  30.  Hivatalok  berende- 
zése,  festő-   és  rajze.szközök.   —  31.   Nyers  és  kikészített  bőrök. 

—  32.  Nyerges-árúk.  —  33.  Zsiradékok  és  élvezhető  olajok. 
34.  Konzervek.  —  35.  Liszt  és  őrlemények.  —  36.  Fűszerek, 
cukrok,  cukrászati  árúk.  —  37.  Erjedt  italok.  —  38.  Vegyészeti 
szerek  fehérítésre  és  csínozásra.  —  3Q.  Sziták,  háztartási  cikkek, 
facipők.  40.  Harangok,  villamos  csengetyűk  és  hozzátartozó 
eszközök.  —  41.  Lakatos-árúk,  szegek  stb.  42.  Kaucsukárúk. 

—  43.  Dohánygyártmányok,  szivarok  és  szivarka-árúk.  —  44. 
Rongyok  és  hulladékok,  trágya  stb. 

A  épp  felsorolt  csoportokba  osztott  mintákat  a  múzeumot 
látogató  iparos  és  termelő  megvizsgálja  és  ennek  alapján  nem- 
sokára meg  kell  tudnia,  vájjon  a  minta  gyanánt  bemutatott  kül- 
földi cikkek  minősége,  formája,  ízlése  vagy  ára-e  az  oka  annak, 
hogy  a  belgiumi  cikkek  fölött  ama  bizonyos  piacokon  előnyben 
részesülnek?    Kutatásának    eredményéhez    képest    természetesen 

azonnal  számítást  tesz,  hogy  az  illető  cikkeket  hasonló  minőség- 
ben, formában  lehetne-e  Belgiumban  és  készíteni,  úgy  hogy  az 
illető  készítő  ár  tekintetében  is  konkurrálhasson  külföldi  verseny- 
társaival ? 

Hogy  ez  eljárást  példával  is  illusztráljam,  felhozom  a  követ- 
kező konkrét  esetet.  A  beyruti  konzul  gyapotharisnya-mintákat 
küld  be,  amint  azokat  Beyrutban  a  férfiak  és  nők  viselik.  Közli 
a  harisnyák  nagyban  és  egyenként  való  eladási  árát,  utal  az  évi 
szükséglet  mennyiségére,  megjegyzi,  hogy  mily  nag)'ságban 
kelendő  ez  árú,  minő  csomagolást  szeretnek  a  beyruti  kereske- 
dők és  végre  minő  fizetési  föltételek  szokásosak  ezeknél.  Ez 
alapon  a  belgiumi  gyáros  azonnal  tisztába  jöhet  magával :  vájjon 
lehet-e  kilátása  e  cikkben  való  sikeres  versenyre  és  ha  igen, 
természetes,  hogy  nem  késik  gyártmányait  a  beyrutiak  Ízlése  sze- 
rint elkészíteni,  ezeknek  elfogadható  árt  szabni  és  a  beyruti  piacon 
kedvelt  formába  csomagolva  küldeni  a  beyruti  kereskedőknek. 

A  múzeum  eljárását  jellemzi  különben  az  a  szabály,  hogy 
csak  oly  cikkek  felől  ad  felvilágosítást,  melyekben  a  belga  ipar 
még  nem  hódított  tért  az  illető  piacon  és  így  elejét  veszi  annak, 
hogy  több  belgiumi  gyáros  egymásnak  üzletét  rontsa  egy  és 
ugyanazon  cikkben,  egy  és  ugyanazon  piacon.  Az  intézet  vezetői 
igen  méltánylandó  okoknál  fogva  követik  e  rendszert  és  okosan 
úgy  osztják  be  működésüket,  hogy  lehetőleg  oly  cégek  kivitel- 
képessége is  előmozdíttassák,  melyek  még  nem  foglaltak  tért 
külföldi  nagyobb  piacokon.  De  e  térfoglalást  is  úgy  igyekeznek 
irányozni,  hogy  az  által  valamely  más  érdemes  belgiumi  cégnek 
kára  ne  essék.  Az  egyesek  jólétének  előmozdításában,  mint  már 
jeleztem,  az  állam  jólétét  vélik  biztosíthatónak  és  e  vezérelv  emelte 
a  múzeumot  rövid  fennállása  óta  is  a  belga  ipar  egyik  legjelen- 
tékenyebb támaszává.  Arról  nem  is  szólunk,  hogy  a  brüszeli 
kereskedelmi  múzeum  most  ismertetett  szervezeténél  fogva  maga- 
san fölülemelkedik  minden  eddigi  hasonló  más  kísérleten,  és  nem 
a  stuttgarti  Musterlager,  sem  az  ottani  Exportverein,  sem  a  német 
és  ausztriai  kiviteli  társaságok  nem  tudták  eddig  eltalálni  azt  a 
praktikus  irányt,  mely  a  brüszeli  múzeum  szervezetét  jellemzi  és 
eredményeit  eddig  is  oly  kiválókká  tette.  A  múzeum  látogatói, 
kik  az  intéző  hivatalnokokkai  érintkeztek,  meggyőződhettek,  hogy 
ezek  a  legkomolyabb  előszeretettel  és  lelkiismeretességgel  felelnek 
meg    hivatásuknak   és    nem    ritkán    fordul    elő  oly  eset  is,  hogy 

ha  valamely  konzul  jelentése  bizonyos  kérdésre  nézve  nem  nyújt 
elegendő  felvilágosítást,  a  múzeum  egyik  e  célra  kijelölt  képzett 
hivatalnoka  maga  utazik  az  illető  helyre  a  szóban  forgó  kérdés 
alapos  tanulmányozása  végett,  hogy  tapasztalatainak  eredményét 
az  érdekelt  gyárosokkal  minél  megfelelőbb  és  kielégítőbb  alakban 
közölhesse. 

A  szorosan  vett  múzeumnak  második  része  nem  kevésbé 
fontos  jelentőséggel  bír.  Épen  ellenkezője  az  első  résznek;  nem 
kivitelre  alkalmas  mintákat,  hanem  a  lieliozatalm  méltó  anyagok 
mutatványait  foglalja  magába. 

Ha  egy  ország  ipara  oly  kedvező  helyzetben  van,  mint 
Belgiumé,  hogy  a  világ  minden  részében  megbízható  ügynökök- 
kel bír,  kik  az  illető  világrészek  legjobb  nyersanyagjaira,  félkészít- 
ményeire stb.  stb.  hívják  föl  figyelmét,  könnyen  elképzelhető,  hogy 
fejlődése  és  lendülete  sokkal  kedvezőbb  föltételekkel  bír,  mint  más 
országokban. 

Aki  a  gyakorlati  iparoséletben  némi  tapasztalatokat  szerzett, 
az  bizonyára  tudja,  hogy  mily  nagy  fontossággal  bír  az  iparosra 
nézve  az  a  körülmény,  hogy  a  feldolgozandó  nyersanyagok  közül 
a  legszebbet,  legjobbat  és  lehetőleg  legolcsóbbat  választhatja  ki. 
Az  ipar  fejlődésének  és  jövedelmezőségének  legelső  bázisa  a  jó 
anyag,  csak  ezután  következnek  a  jó  műszerek  és  végre  a  gya- 
korlati képzettség  és  ügyesség.  De  lehet  a  gyár  bármily  nagy- 
szerűen berendezve,  lehet  az  iparos  bármily  elsőrendű  mester 
vagy  művész  a  maga  szakmájában :  sem  gépeit,  sem  tudományát 
értékesíteni  nem  fogja,  ha  az  anyag  kellő  megválasztása  körül 
nem  bír  a  kellő  szerencsével  és  tapintattal.  De  viszont,  ha  az 
iparosnak  alkalmat  tudunk  adni  arra,  hogy  jobb  és  megfelelőbb 
anyagot  válaszszon  iparcikkei  számára,  egyszersmind  megadtuk  neki 
az  előfölíételt  arra,  hogy  versenytársait  minden  téren  legyőzze. 

Az  anyag  helyes  megválasztása  tudvalevőleg  egész  vagyon- 
nak képezi  kútforrását  az  egyes  iparosoknál. 

így  keletkeztek  a  különféle  maszszák,  kompozíciók  és  imitációk, 
melyek  feltalálójuknak  rengeteg  kincseket  jövedelmeztek.  Ha  pedig 
egy  intézet  föladatául  tűzte  ki,  hogy  az  illető  ország  iparosainak 
az  általuk  még  ismeretlen  értékesíthető  nyers  anyagokat  bemu- 
tassa, vagy  pedig  az  illető  iparosok  által  ismert  anyagnál  jobbat, 
használhatóbbat  és  olcsóbbat  állítson  ki :  oly  föladatra  vállalkozik, 
mely  által  az  egyes  iparágak   föllendülését   és  az  egyes  iparosok 

vagyonosodását  jelentékeny  mértékben  előmozdítja.  Erre  a  föl- 
adatra vállalkozik  a  brüszeli  kereskedelmi  múzeum  és  ennek  is 
ép  oly  lelkiismeretesen  és  ügybuzgóan  felel  meg,  mint  a  kivitel 
előmozdítására  irányuló  törekvések  hathatós  támogatása  körüli 
missziójának. 

A  múzeum  ez  osztályában  csoportonkint  látjuk  felhalmozva 
a  gyapot  és  kender  legszebb  és  legjobb  mintáit,  az  ipari  feldol- 
gozásra alkalmas  és  eddig  alig  ismert  növények  különböző  mutat- 
ványait, ásványokat,  fa  neműeket,  gabona- féléket,  egyéb  nyers  anya- 
gokat és  félkészítményeket,  melyekből  a  gyáros  és  műiparosnak 
csak  választani,  próbálni  kell  és  az  ipari  termelés  ezernyi  ágaiban 
annyi  előnyt,  oly  eddig  alig  képzelt  lendületet  ér  el  a  múzeum 
ez  osztálya  által,  mely  százezrekkel  ér  fel.  A  bemutatott  külföldi 
anyagok  különben  új  iparágak  meghonosítására  is  kellő  ösztönül 
szolgálnak,  a  kereskedelem  szolgíilatában  pedig  kiváló  haszonnal 
értékesíthetők. 

A  harmadik  része  a  múzeumnak  csomagolási  és  göngy min- 
tákból áll.  A  kiviteli  cikkek  ez  úgynevezett  «toilette^5-jét  a  belga 
iparosok  eddig  nem  nagyon  értették,  és  távolról  sem  fejtettek  ki 
benne  annyi  izlést  és  kínálkozó  chic-et,  mint  például  a  franciák. 
De  a  belga  iparosoknak  csak  fel  kellett  ismerni  e  gyöngéjüket  és 
a  kereskedelmi  múzeum  azonnal  módot  nyújtott  ez  első  tekintetre 
kisszerűnek  látszó,  de  alapjában  véve  nagy  hiány  pótlására. 
A  különféle  piacokon  dívó  és  kedvelt  csomagolási,  göngyölési  és 
díszítési  minták  itt  mind  egybe  vannak  gyűjtve  és  a  kiviteli  cégek 
egy  kis  betekintés  után  megtalálják  cikkeik  számára  a  legalkal- 
masabb toilettet  azon  vidék  szerint,  amerre  cikkük  szánva  van 
és  az  illető  cikknek  természetéhez  és  követelményéhez  mérve. 
Aki  tehát  külsőleg  nem  képes  cikkeit  megkedveltetni,  az  egyes- 
egyedül magát  okolhatja,  mert  itt  van  módja  a  különféle  igénye- 
ket alaposan  tanulmányozni  és  azok  kielégítése  érdekében  a  leg- 
kitűnőbb másolatokat  megszerezni. 

A  kiviteli  kereskedés  föllendülése  azonban  még  egy  fontos 
kérdéstől  függ.  Ha  a  gyáros  már  tudja,  hogy  milyennek  kell 
lenni  a  cikknek,  melyet  exportálni  akar,  ha  a  tetszetős  csomago- 
lási mintáról  is  gondoskodott,  még  tudomást  kell  szereznie  arról 
is,  hogy  mennyibe  kerül  a  kiviteli  vám  és  szállítási  díj ;  mert  e 
két  kiadás  is  oly  költség  gyanánt  jön  számba,  melyet  az  árú 
értékébe  be    kell    tudni,  hogy    azután    számot    vessünk    az  illető 

árúcikknek  ár  tekintetében  való  versenyképességével.  A  kereske- 
delmi múzeum  erről  is  gondoskodik.  Van  egy  külön  tudakozó- 
hivatala,  melyben  minden  gyáros  azonnal  tudomást  szerezhet, 
hogy  bármely  cikk  után  mennyi  a  vám  és  szállítási  költség 
X.,  vagy  Y.  városba.  A  tudakozó  hivatal  hetenkint  közleményeket 
tesz  közzé,  melyek  első  sorban  a  mintagyűjtemény  katalógusának 
kiegészítésére  vonatkoznak;  megbízható  és  sűrű  tudósításokat 
tartalmaz  továbbá  a  külföldi  piacok  üzletmenetéről,  minden  e  téren 
felmerülő  újdonságról  stb. ;  közli  továbbá  a  nemzetközi  tarifákat, 
az  ezekben  netán  előforduló  változásokat,  a  vámtételekben  elő- 
forduló minden  módosítást  stb.  stb.  E  hivatal  tehát  a  kiviteli 
kereskedés  egyik  nélkülözhetetlen  tényezőjévé  válik,  főleg  ha 
tekintetbe  vesszük,  hogy  a  gyárosok  és  iparosok  üzletükkel  el 
vannak  foglalva,  hogy  ritkán  marad  arra  is  idejük,  hogy  a  vám- 
és  tarifatételekben  előforduló  minden  változást  kellő  figyelemmel 
kisérhessenek. 

De  a  kiviteli  hivatal  hatásköre  még  tovább  is  terjed,  műkö- 
dése még  más  irányban  is  hasznos  a  termelő  közönségre  nézve. 
Figyelemmel  kiséri  ugyanis  a  nemzetközi  pályázatokat,  megsze  rz 
a  pályázati  föltételeket,  a  mintákat,  terveket  és  rajzokat,  melyek 
szerint  a  szállításokat  eszközölni  kell.  Mindezekről  részint  heti 
közleményei  útján,  részint  más  úton  értesíti  az  érdekelt  köröket 
és  a  pályázni  képes  hazai  iparosoknak  így  mintegy  központi  tuda- 
kozó intézetévé  és  nélkülözhetetlen  tanácsadó  közegévé  válik. 
Minden  irányban  készséggel  szolgál  fölvilágosítással,  kéznél  tartja 
a  pályázati  föltételeket,  költségelőirányzatokat,  a  nemzetközi  for- 
galom vasúti  és  hajószállítási  költségeire  nézve  a  legpontosabb 
útmutatással  szolgál,  szóval  az  iparosok  és  termelők  érdekeit 
minden  irányban  támogatni  és  előmozdítani  kész. 

A  múzeum  könyvtára  pedig  gazdag  anyagot  tartalmaz  a 
kiviteli  kereskedésre  vonatkozó  irodalomból.  A  világ  legnevezete- 
sebb szaklapjait  és  a  kereskedelmi  szempontból  nevezetesebb 
napilapokat  is  föltaláljuk  itt  az  olvasószobában.  Azonkívül  a 
technikai  szakkönyvek,  kereskedelmi  almanachok,  technológiai 
lexikonok,  címtárak,  múzeumi  katalógusok  és  általában  a  kiviteli 
kereskedelemre  és  forgalomra  vonatkozó  könyvekből  nagy  válasz- 
ték áll  az  érdekelt  iparosok  rendelkezésére.  A  múzeum  hivatal- 
nokai azonban  oly  eleven  könyvtárt  és  felvilágosító  közeget 
képeznek,  hogy  a  könyvtár   használata  csak  azok  számára  szűk- 

séges,  kik  egyik-másik  irányban  behatóbb    tanulmányokat   kivan- 
nak tenni. 

íme,  ez  a  brüsszeli  kereskedelmi  múzeum  rövid  ismertetése. 

Kiviteli  múzeumot  Budapestnek! 

Az  előadottak  nyomán  el  kell  ismerni,  hogy  a  brüsszeli 
keresk.  múzeum  befolyása  a  belga  ipar  extenzív  fejlődésére  nagy 
horderővel  bír.  Egész  szervezete  különben  oly  egyszerű  és  minden 
ízében  annyira  megfelel  a  gyakorlati  igényeknek,  hogy  szinte 
csodálnunk  kell,  hogy  előbb  és  másutt  még  nem  létesítettek  ez 
alapon  hasonló  intézeteket.  Pedig  majdnem  oly  egyszerű,  mint  a 
tojás  fölállításának    állítólag    Kolumbus  által    megoldott  elmélete. 

A  kiállítások  és  állandó  múzeumok  sűrűn  váltakozó  rendjé- 
ben a  szakember  alig  talál  már  valami  élvezetet.  Gépileg  vonul 
végig  az  itt-ott  megújuló,  javított  kiadású,  haladást  feltüntető 
cikkek  útvesztőjében  és  ha  fáradt  tekintete  meg-megpihen  egyik- 
másik osztályon,  az  egésznek  benyomása  már  nem  oly  friss,  nem 
oly  felvillanyozó,  mint  mikor  a  nemzetközi  és  országos  kiállítások 
egy-egy  eseményt  képeztek.  Ma  már  minden  esztendőre  esik  egy 
pár  és  minden  harmadik  esztendőben  rákerül  a  sor  ugyanazon 
országra.  És  akik  buzgalommal,  lelkiismeretességgel  neki  indultak 
a  kiállítások  tanulmányozásának,  kevés  eredménynyel  térnek  vissza 
a  kirakatoknak  gyakran  sivár  és  meddő  színhelyéről.  Még  az 
újabb,  jelentékenyebb  vívmányok  is  alig    bírnak  rá  vonzó  erővel. 

De  a  brüsszeli  kereskedelmi  múzeum  állandó  kiállítása  egé- 
szen más  színben  mutatkozik.  Itt  végre  megtaláljuk,  amit  a  sok 
kiállításon  való  bolyongásunk  közben  önkénytelenül  keresünk  és 
megtalálni  ritkán  tudunk :  a  gyakorlati  célt  és  eredményt.  Itt  min- 
den darab  gyakorlati  értékkel  és  gyakorlati  rendeltetéssel  bir; 
nem  a  fény,  nem  a  pompa  az  irányadó,  hanem  az,  amit  az  iparos- 
világ leginkább  keres  és  hajhász :  —  az  üzlet,  a  haszon.  Itt  minden 
tárgy  az  üzleti  érdek  szolgálatában  áll  és  miként  minden  egyes 
darab,  úgy  az  állandó  gyűjtemény  összessége  -  a  hazai  ipar 
terjeszkedésének  lesz  mértékadó  eszközévé.  —  Ez  az  eszköz  pedig 
bizonyára  célra  vezet .  . . 

Hogy  mikép  létesült  ez  intézet,  azt  már  elmondottam ;  hogy 
az  okos,  a  szükséglethez  alkalmazkodó  praktikus  ész  teremtette 
azt  meg,  ez  iránt    szintén    tisztában  vagyunk.    De   van  még  egy 

kérdés,  melyre  felelni  tartozom  és  e  feleletben  sok  mindenre 
nézve  vélek  magyarázatot  adhatni,  sőt  talán  önkénytelenül  oly  húro- 
kat is  érintek  vele,  melyek  nálunk  kiviteli  kereskedésünk  tespedő 
helyzetére  való  tekintettel  —  fájdalmasan  fognak  megrezdülni . . . 

A  kérdés  egyszerűen  az :  hogy  lehet  e  múzeumot  a  folyton 
váltakozó  kereslet  és  szükséglet  hullámzása  közben  azon  a  szín- 
vonalon tartani,  hogy  az  a  gyáripar  extenzív  terjesztésének  és  a 
kiviteli  kereskedés    emelésének   állandóan   szolgálatára  lehessen? 

Erre  egyszerű  a  felelet.  Sőt  minden  felelet  helyett  egyszerűen 
hivatkoznom  lehet  Belgiumnak  a  világpiac  minden  kiváló  pontján 
található  lelkiismeretes,  szakképzett  konzulaira.  Ezek  képezik  a 
kereskedelmi  múzeum  oszlopait. 

A  belga  konzulok  tevékenységüket  első  sorban  az  ipar  és 
kereskedelem  érdekeinek  szentelik.  Ez  a  súlypont,  melyre  műkö- 
désüket helyezik.  A  belga  külügyi  hivatal  évek,  sőt  évtizedek  óta 
e  gyakorlati  irányban  nevelte  őket  és  ma  is  —  ha  valamely  kon- 
zuli állás  betöltéséről  van  szó  —  első  sorban  gyakorlati  férfiakat, 
lehetőleg  mérnököket  szemelnek  ki.  A  brüsszeli  kereskedelmi 
múzeum  hivatalnokai  pedig,  kik  föladataik  teljesítése  körül  kedvet 
és  odaadást  tanúsítanak,  biztosra  vehetik,  hogy  rövid  idő  múlva 
valamely  fontosabb  konzuli  állásra  hivatnak  meg,  és  így  a  múzeum 
félig-meddig  jeles  konzuljelölíek  iskolájává  és  gyakorlati  képzőjévé 
is  válik. 

Nem  mondok  újat,  ha  állítani  merem,  hogy  valamely  ország 
kivitelképességének  emelésére  a  megfelelő  vámpolitikán  kívül 
legnagyobb  befolyást  gyakorolhatnak  a  konzulok.  A  mi  speciális 
viszonyainkra  való  tekintettel,  fájdalom,  nem  lehet  elmondanunk, 
hogy  az  osztrák-magyar  konzulok  főleg  Magyarország  kiviteli 
kereskedésének  fejlesztése  érdekében  eddigelé  sokat  lendítettek 
volna.  Az  a  néhány  sovány  jelentés,  melyet  konzulaink  a  fél- 
hivatalos, vagy  hivatalos  lapban  közzétesznek,  legkevésbé  alkal- 
mas arra,  hogy  iparosaink  és  kereskedőink  kiviteli  aspirációit 
nagyban  felköltse. 

Igaz  ugyan,  hogy  hazánk  gyártmányaival  a  világpiacon 
jelentős  számot  ma  még  alig  tehetünk.  De  ezzel  szemben  nem 
lehet  tagadni,  hogy  vannak  izmos,  kivitelképes  iparágaink,  melyeknek 
a  közeli  keleti  tartományok  legtermészetesebb  piacait  képezhetnék, 

És  nem  tehetek  róla,  de  már  1880-ban,  midőn  a  Irüsszeli 
országos  kiállításon  a  külügyi  hivatal  mintaszerű  osztályát  láttam 

és  az  idén,  midőn  Amsterdamból  visszajövet  Brüsszelben  meg- 
állapodtam és  itt  ez  ép  említett  osztályt  a  kereskedelmi  múzeum- 
ban rendszeres  egészszé  kitárva  vizsgáltam,  önkénytelenül  is  az 
az  eszme  fogamzott  meg  bennem,  hogy  nekünk  Magyarországon 
szintén  hasonló  kis  niúzeunwt  kellene  szervezni,  de  csakis  a  keleti 
tartományokra  való  tekintettel. 

Iparosaink  a  termelés  egyes  ágaiban  számot  tevő  eredményt 
képesek  elérni  már  ma  is ;  új  vállalatok  keletkeztek,  mások  keletkező- 
félben vannak ;  s  mindezek  meg  akarják  hódítani  a  magyar  fogyasztó 
közönséget,  melynek  érdeklődése  a  hazai  iparcikkek  iránt  nőttőn 
nő.  De  egyrészt  nehezen  tudják  bevárni,  hogy  az  egész  ország- 
házai cikkeket  fogyaszszon,  másrészt  némely  iparágnak  a  hazai 
fogyasztás  legkedvezőbb  föltételei  mellett  is  kell  más,  nagyobb 
piacokat  hódítani,  mert  különben  fejlődésében  stagnáció  áll  be. 
A  kiviteli  piacokat  pedig  —  egyes  igen  fejlett  iparágaktól  elte- 
kintve legközelebb  találjuk  a  keleten,  melyei  iparunk  ma  még 
meghódíthat  magának  és  melyen  némi  kis  erőfeszítéssel  sikeres 
versenyt    nyújthat   a  távoleső   nagy   iparos    államok    kivitelének. 

Arra  azonban  a  magyar  ipar  még  nem  képes,  hogy  maga 
induljon  el  kiviteli  piacainak  tanulmányozása  végett.  Kényelmesek 
és  élhetetlenek  is  vagyunk  még  bizonyos  tekintetben.  De  ha  az 
iparosnak  itt  a  fővárosban  megmutatnánk  mindazon  iparcikkek 
mintáit,  melyek  a  keleti  tartományok  főbb  piacain  a  legkelen- 
dőbbek, ha  ezenkívül  értesítenénk  iparosainkat  a  kiviteli  vám-  és 
szállítási  föltételekről,  lehetne  reményünk  arra  nézve,  hogy  a 
kivitelképesebb  gyárak  és  ipartelepek  nem  riadnának  vissza  a 
keleti  piacokon  való  térfoglalástól.  Mert  ahoz  sem  elég  pénze, 
sem  elég  bizalma  nincs  minden  nagyobb  ipartelepnek,  hogy  egyes 
főbb  keleti  piacokon  fióküzletet  nyissanak.  Ha  eddig  néhány  iparos 
kísérletet  tett  ez  irányban,  talán  nem  bánta  meg,  de  ezeket,  mint 
utánzásra  méltó  példákat  általánosságban    odaállítani    nem    lehet. 

Ha  a  magyar  kormány  keleten  levő  konzulainkat  ép  oly 
utasításokkal  látná  el,  mint  a  belga  kormány  az  ő  külföldi  kon- 
zulait,  ha  a  brüszeli  kereskedelmi  múzeum  szervezetére  egy  kisebb- 
szerű  keleti  kiviteli  múzenmot  tudnánk  berendezni  és  azt  a  kivi- 
telre képes  iparosok  és  iparvállalatok,  valamint  a  kereskedők  szá- 
mára alkalmas  tudakozó  intézet  gyanánt  is  be  tudnánk  rendezni, 
sokkal  több  eredményt  érhetnénk  el,  mint  költséges  experimen- 
tumok által.  A  gyakorlatilag    megmagyarázott    példa   jobban    hat 

és  a  szemléltetés  útján  bizonyára  jobban  lehetne  iparosainkat 
kiviteli  kísérletekre  buzdítani,  mint  leírásokkal  és  jelentésekkel. 
Ha  egyik  edénygyáros  látja  például:  milyen  az  az  edény,  mely 
teszem  föl  Brailában  kelendő,  ha  meggyőződik,  hogy  hasonló 
edényt  hasonló  ár  mellett  ő  is  tudna  eladni,  ha  megtudja,  kik  a 
megbízható  kereskedők,  kik  üzletét,  kivitelét  közvetíthetnék,  ked- 
vet és  hajlamot  kaphatna  a  kivitelre  és  ennek  első  sikerein  buz- 
dulva, megállapíthatná  ipartelepének  hírnevét,  megszilárdíthatná  ki- 
vitelképességét s  az  ebből  az  illető  iparosra  és  általában  az  iparra  és 
hazánkra   háruló    hasznot   könnyű   szerrel  lehetne  kiszámítanunk. 

Az  országos  kiállítás  szervezése  előtt  több  oldalról  fölme- 
rült az  az  eszme,  hogy  a  kiállítás  egy  külön  osztályát  úgy  kel- 
lene berendezni,  hogy  abban  kizárólag  a  szomszédos  keleti  tar- 
tományok nyersanyagai  és  behozatali,  vagy  termelt  cikkei  legye- 
nek bemutatva,  hogy  ez  alaj^on  az  illető  tartományok  verseny- 
képességét megismerve,  kivitelünket  fokozhassuk  és  a  keleti  piacok 
elfoglalására  természetesen  csak  az  ipar  és  kivitel  szempont- 
jából —  megtehessük  a  kellő   előkészületeket. 

De  ez  eszmének  megvalósítása  sok  nehézségbe  ütközött,  s 
míg  egyrészt  megcsorbítotía  volna  a  kiállítás  országos  jellegét, 
másrészt  a  kívánt  célt  aligha  közelíthette  volna  meg.  Mert  mit 
érünk  vele,  ha  6  hónapon  át  látjuk  egyes  keleti  piacok  ter- 
melőképességét? Nagyon  keveset. 

Nekünk  az  illető  piacok  valóságos  és  folyton  váltakozó  szük- 
ségletét kell  megismernünk,  nemcsak  az  ott  termelt,  de  az  oda 
importált  külföldi  cikkek  alapján  is ;  és  nagyon  természetes,  hogy 
e  szükséglet  időről-időre  váltakozik,  tehát  csak  egy  állandó,  foly- 
ton kiegészítendő  kiállításból  ismerhető  meg,  nem  pedig  egy 
6  hónapos,  tökéletlen  kiállítási  osztályból.  Az  említett  állandó 
kiállítást  legcélszerűbben  a  keleti  kiviteli  múzeum  foglalhatná 
magába. 

Terményeinknek  és  iparcikkeinknek  keleten  való  térfoglalása 
érdekében  újabb  időben  fölmerült  különféle  eszmék  és  javaslatok 
közül  egy  sem  egyesíthetett  magában  eddig  annyi  gyakorlati  és 
kézzelfogható  előnyt,  mint  amennyi  a  Budapesten  létesítendő 
keleti  kiviteli    múzeum    eszméjében  rejlik,  mert   ebben  ha    a 

brüsszeli  kereskedelmi  múzeum  szervezete  szerint  létesül  —  együtt 
található  mindazon  előny,  mely  az  egyes  eddigi  javaslatokban 
szórványosan  mutatkozik. 

És  mik  voltak  az  eddigi  javaslatok  és  intézkedések  ? 

Bizottságot  küldtek  ki  egyes  keleti  piacok  tanulmányozása 
végett;  majd  egyes  szakférfiakat  a  Levante  kereskedelmi  és  ipar- 
viszonyainak ismertetésére  kértek  föl ;  a  trónörökös  menyegzője 
alkalmából  akartak  egy  nagyobb  alapítványt  létesíteni,  melynek 
kamataibói  évenkint  képzett  ifjak  küldettek  volna  a  keleti  piacok 
behatóbb  tanulmányozására;  híres  tudósok,  államférfiak  és  egy- 
szerű közgazdák  a  kereskedő-  és  iparosvilágnak  évről-évre  tarta- 
nak felolvasásokat  az  ismert  jelszóval :  « Keletre  magyar !»  Ugyan 
e  jelszó  érvényesülése  érdekében  tűzte  ki  a  volt  nemzetgazdasági 
egylet  ama  pályakérdést,  melynek  György  Endre  jeles  pályanyer- 
tes művét  köszönhetjük. 

És  mind  e  mozgalmaknak  mi  lett  az  eredménye?  Kevés, 
mert  kevés  volt  az  intézkedésekben,  jelentésekben  vagy  a  javas- 
latokban a  praktikum. 

A  brüsszeli  kereskedelmi  múzeum  megadta  a  gyakorlati 
irányt,  melyet  nekünk  csak  egyszerűen  le  kell  másolni,  alkalmaz- 
ván azt  a  keleti  tartományok  kiválóbb  piacaira. 

A  brüsszeli  kereskedelmi  múzeumnak  fiókja  legközelebb 
nyílik  meg  Gentben,  Belgium  e  második  fővárosában.  E  mintára 
nemsokára  a  német  birodalom  kiválóbb  kereskedelmi  piacain  is 
keletkeznek  hasonló  intézmények.  Stuttgartban  az  Exportverein 
pótolja  egyelőre  annak  helyét,  de  nemsokára  javított  kiadásban 
meg  fogja  közelíteni  a  brüsszeli  mintaintézetet.  Németországra  és 
Ausztriára  kiterjedő  hatáskörrel  nemrég  szervezték  a  keleti  kivi- 
teli egyletet,  melynek  tervezete  magában  véve  is  elég  imponáló. 
A  keleti  piacokra  végre  legutóbb  zz  oroszok  is  szemet  kezdtek 
vetni  és  mint  a  tavaly  Moszkvában  tartott  nemzetgazdasági  kon- 
gresszus tárgyalásaiból  kiderül,  komoly  előkészületeket  tesznek 
iparcikkeiknek  Törökországba,  Szerbiába,  Ruméliába  s  általában  a 
keleti  tartományokba  való  exportálásának  rendszeresítése  érdekében. 

Szóval  mindenütt  mozognak  körülöttünk,  csak  mi  nem 
tudunk  a  kellő  gyakorlati  irányba  zökkenni  s  a  nagy  verseny 
ellenében  a  saját  iparunk  kivitelét  és  keleti  térfoglalását  biztosítani. 

Pedig  iparunk  extenzív  fejlődésének  kellékei  között  ez  a 
kérdés  egyike  a  legfontosabbaknak.  Bizonyítják  ezt  az  eddigi  ide- 
vágó tervezgetések. 

De  a  tervezgetésekből  végre  ki  kell  bontakoznunk,  inert  ha 
még   annyi    ideig   készülődünk    és  experimentálunk,  mint  eddig, 

bizonyára  minden  piacról  lekésünk  és  legfeljebb  azon  tarlókon 
böngészhetünk,  melyek  az  izmos  külföldi  iparnak  nem  kellenek. 
Ebben  pedig  nem  lesz  nagy  köszönet. 

Létesítsünk  végre  oly  intézményt  a  jelzett  cél  érdekében, 
mely  maradandó  becsű,  melytől  eredményt  várni  jogosultak  lehe- 
tünk. E  maradandó  alkotásra  céloz  az  itt  megpendített  eszme,  a 
a  keleti  kiviteli  múzeum,  melynek  fölkarolását  hazai  iparunk  érde- 
kében melegen  ajánlom  az  érdekeit  szakkörök,  első  sorban  pedig 
az  országos  iparegyesület  és  ez  által  a  minden  életrevaló  esz- 
méért tettrekész  földm.-,  ipar-  és  kereskedelemügyi  m.  kir.  minisz- 
térium pártoló  figyelmébe. 

A  budapesti  kiviteli  múzeum  szervezéséhez. 

A  brüsszeli  kereskedelmi  múzeum  ismertetése  alkalmából 
különös  súlyt  fektettem  egy  Budapesten  létesítendő  keleti  kivi- 
teli múzeumra.  Aki  figyelemmel  kisérte  az  említett  múzeum  szer- 
vezetét és  némi  fogalmat  alkothat  magának  azon  messzeható 
misszióról,  mellyel  az  a  kiviteli  kereskedés  fejlesztése  körül  bír, 
az  egyszersmind  tisztán  láthatja  egy  Budapesten  létesítendő  ily- 
nemű múzeum  szervezését  és  kezdeményezését.  Már  ismertetésem- 
ben hangsúlyoztam,  hogy  versenyképes  iparosainkat  leginkább 
azátal  fogjuk  a  kiviteli  kísérletekre  ösztönözni,  ha  állandóan  érte- 
sítjük őket  a  kiviteli  főbb  piacok  szükségleteiről  és  e  szükséglet 
fedezésének  módját  eléjük  tárjuk.  Az  eddigi  kísérletek  a  keleti 
piacok  meghódítására  nélkülözték  a  kellő  praktikus  irányt  és  a 
füzetekre  terjedő  jelentések,  melyeket  szakférfiak  az  egyes  piacok 
szükségletének  fedezésére  nézve  nyújtottak,  mint  holt  tőke  érték- 
telenül hevernek  a  minisztériumok  és  egyesületek  irodáiban,  vagy 
ha  kivonatosan  az  időközi-  és  napilapokkan  meg  is  jelentek,  nem 
is  tudták  azt  a  célt  elérni,  melyet  eredetileg  követni  akartak. 

Mindezek  után  sürgős  föladatnak  kell  elismernünk  a  brüsszeli 
múzeum  mintájára  Budapesten  egy  a  keleti  tartományokra  való 
tekintettel  szervezendő  múzeum  létesítését.  Ez  eszmének  fontos- 
ságától már  évek  előtt  át  volt  hatva  az  a  bizottság  is,  melyet  az 
országos  magyar  iparegyesület  és  az  általános  iparegylet  kebelé- 
ből a  nagymélt.  vallás-  és  közoktatási  miniszter  úr  arra  kért  föl, 
hogy  az  akkor  még  tervben  volt  technológiai  iparmúzeum  létesí- 
tésére nézve  javaslatot  készítsen.    E  javaslat,  illetőleg   az   azt  fcl- 

Ölelő  emlékirat  különös  előszeretettel  j3endítette  meg  egy  keleti 
múzeum  eszméjét,  de  a  szervező  bizottság  —  bár  az  eszme  nagy 
fontosságától  kellőképen  át  volt  hatva  —  akkor  minden  erejét  a 
technológiai  múzeum  létesítésére  kívánván  összpontosítani,  a  keleti 
múzeum  eszméjét  egyelőre,  de  csakis  egyelőre  elejtette. 

A  brüsszeli  múzeum  és  a  Németország  főbb  pontjain  kelet- 
kezett kiviteli  egyletek  mintaraktárai  azonban  időközben  élénk 
figyelmeztetésül  szolgáltak  nekünk  arra  nézve,  hogy  ha  iparunk 
extensiv  fejlődésére  általában  súlyt  akarunk  fektetni,  nem  szabad 
az  erre  vonatkozó  aktióval  sokáig  késnünk,  annál  kevésbé,  mert 
kivitelünk  a  legtermészetesebb  iránynál  fogva  első  sorban  kelet 
felé  gravitál.  Ha  pedig  e  piacokat  nem  igyekszünk  ma  elfoglalni, 
holnap  és  holnapután  már  lekéshetünk  róluk  és  késedelme- 
zésünk  esetén  legjobb  esetben  is  sovány  eredménynyel  kellene 
beérnünk. 

A  technológiai  múzeum  már  áll  és  áldásosán  működik.  Ideje 
hogy  a  kormányt  ama  másik  múzeum  létesítésére  is  figyelmez- 
tessük, melynek  eszméjét  pártolólag  fogadta  ugyan,  de  két  ily 
fontos  intézet  létesítésének  nehézségei  közül  kellett  választania 
és  természetesen  először  a  sürgősebb  természetű  technológiai 
múzeum  ügyét  karolta  föl,  s  a  másik  eszmének  megvalósítását 
bizonytalan  időre  elodázta. 

Ez  a  bizonytalan  idő  elmúlt.  A  hazai  ipar  érdekében  létesí- 
tendő intézmények  közül  immár  a  keleti  kiviteli  múzeiiin  van 
soron.  E  múzeum  célját,  föladatait  és  hivatását  előbb  behatóan 
tárgyaltuk  és  itt  csupán  azon  teendők  vázolása  van  hátra,  melyek 
ez  intézmény  alapjának  megvetésére  szolgálnak.  Az  erre  vonat- 
kozó teendőket  a  következőkben  véljük  összefoglalhatóknak  : 

1.  A  kormányt  és  pedig  ezúttal  a  földm.-,  ipar-  és  kereske- 
delemügyi minisztériumot  mert  a  közoktatási  minisztériumot 
ez  intézmény  csak  távolabbról  érdekelheti  — fel  kelleni  kérni,  hogy 
a  keleti  kiviteli  múzeum  létesítésének  előmunkálatait  rendelje  el 
és  e  munkálatok  vezetésére  nevezzen  ki  az  országos  iparegyesü- 
letre való  tekintettel  egy  szervező  bizottságot. 

2.  E  bizottság  föladata  volna  a  keleti  kiviteli  múzeum  szer- 
vezetét és  a  létesítésre  és  föntartásra  vonatkozó  költségvetését 
kidolgozni,  továbbá  előterjesztést  tenni  a  létesítésre  vonatkozó 
első  kísérletek  megtételére  nézve. 

3.  Ez  utóbbi  teendők  a  következők  volnának: 

a)  A  tervezett  múzeum  céljáró!  és  föladatáról  tömör  kör- 
levelekben értesííendők  a  keleti  tartományokban  székelő  követ- 
kező fő-  és  alkonzulok : 

Romániában:  a  bukaresti,  giurgevói,  turnszeverini,  plojestii, 
kra]ovai,szulinai,tultschai,küstendzsei,jassii,bottusani,galatzi,brailai, 

Szerbiában :  a  belgrádi  és  nisi, 

Görögországban :  a  pirausi,  athéni,  syrai,  paírasi,  corfui, 

Montenegróban :  az  antivári, 

Törökországban  és  pedig  Ruméliában :  a  konstantinápolyi, 
a  Dardanellákon  levő,  a  drinápolyi,  a  salonichii,  a  monastiri, 

Kdet-Ríiniéliában :  a  philippopolisi, 

Bnlgáriában :  a  sofiai,  ruscsuki,  widdini,  várnai, 

Észak-Albániában :  a  skuttarii,  prisreni. 

Délalbániában  és   Tliessáliában :  a  janinai, 

Kis-Ázsiában :  a  smyrnai,  trapezunti, 

Kfétúban :  a  caneai, 

Syriában :  a  beiruthi,  damaskusi,   aleppoi,   íripólii,    bagdadi, 

Egy  plomba  n :  az  alexandriai  és  kairói  konzulok. 

b)  Ugyané  konzulok  felhivandók:  tegyenek  jelentést  arról, 
hogy  mily  iparcikkek  és  nyersanyagok  kerülnek  az  illető  piacokra 
külföldről  és  pedig  mely  államokból ;  jelöljék  meg  az  importált 
cikkek  minőségét,  árát,  csomagolási  módját  stb.  Hotározzák  meg, 
hogy  mely  cikkekben  a  legnagyobb,  melyekben  közepes  és  me- 
lyekben gyönge  az  illető  piac  szükséglete.  Hasonlóképen  jelentés 
kérendő  be  a  konzuloktól  azon  kiválóbb  nyersanyagokra  nézve, 
melyeket  az  illető  piac  és  vidéke  terme!  és  e  nyersanyagok  árá- 
nak, keletének  meghatározása  mellett  részletesen  meg  kellene 
jelölni :  mily  célokra  értékesíttetnek  és  értékesíthetők  ez  anyagok. 

c)  Közöljék  a  konzulok  a  megbízhatóbb  közvetítők  és  keres- 
kedők névjegyzékét. 

d)  E  jelentések  alapján  a  szervező  bizottság  megállapítja, 
hogy  az  illető  konzulok  az  e  célra  számukra  nyitandó  hitel- 
hez képest  mely  importcikkekből,  illetve,  mely  ottani  nyers- 
anyagokból küldjenek  be  ide  mintákat.  E  minták  rendezése  alapján 
a  szervező  bizottság  gondoskodik   a    múzeum   életbeléptetéséről. 

4.  Az  illető  mintáknak  az  érdekelt  iparosokkal  való  kellő 
megismertetése,  a  tudakozó  hivatal  és  a  szakkönyvtár  létesítése, 
az  ügyködés  megkezdése  és  folytatása  már  a  tényleg  létesített 
múzeum  kinevezett  tisztviselőinek  volna  föladata. 


182 


Ez  röviden  az  a  létesítési  programm,  melynek  alapján  a  ki- 
viteli múzeumot  Budapesten  megalkothatónak  hiszem.  Itt  termé- 
szetesen csak  a  létesítés  és  szervezet  főbb  momentumaira 
véltem  kiterjeszkedhetőnek,  mivel  úgy  vagyok  meggyőződve,  hogy 
az  apróbb  részletekre  nézve  sokkal  illetékesebb  lesz  az  a  bizott- 
ság, melyet  —  ha  ez  eszme  illetékes  körök  előtt  kedvező  fogad- 
tatásra talál  —  a  szervezési  és  előmunkálatok  vezetésére  ki  fog- 
nak nevezni. 

Ez  vonatkozik  az  előmunkálatokra. 

Tekintsük  most  már  az  idő  kérdését.  Azt  hiszem,  hogy 
kedvezőbb  időt  a  mostaninál  képzelni  sem  lehet.  Mert  ha  a  léte- 
sítéshez legközelebb  hozzáfogunk,  amíg  a  konzulok  jelentései 
beérkeznek,  amíg  ezek  alapján  a  bizottság  a  mintatárgyakat  kije- 
löli és  mig  ezek  hozzánk  kerülnek,  s  a  múzeum  létesítésének 
küszöbén  leszünk:  az  1885.  évi  országos  kiállítás  épen  javában 
áll  és  egyrészt  nyomban  áttekinthető  képet  nyerünk  arról,  hogy 
mely  keleti  piacokra,  mely  hazai  iparágak  és  iparosok  hivatvák 
exportálni,  másrészt  az  országos  kiállítás  gyakorlati  eredményét 
nagyban  fogná  emelni,  ha  azonnal  minden  versenyképes  iparág 
számára  megjelölhetjük  a  tért,  melyet  meghódítani  és  amelyen 
terjeszkednie  megvan  a  kedvező  alkalom. 

De  ha  az  időpont  e  kedvező  állását  elismerjük,  az  eszme  léte- 
sítésére vonatkozó  előmunkálatokkal  már  alig  szabad  késnünk  és 
legfőbb  ideje,  hogy  e  nagyfontosságú  ügy  felkarolásához  teljes 
erővel  hozzálássunk. 

Ipari  és  kereskedelmi  növények  termelése  Magyarországon. 

(Felolvastatott  1885-ben  a  Gazdakörben.) 

Az  a  jelszó,  melyet  a  magyar  mezőgazdaság:  érdekek  egyik 
érdemes,  ősz  bajnoka  évtizedekkel  ezelőtt  kiadott,  fokonkint  mégis 
érvényesülni  fog.  « Hozzunk  mezőgazdaságunkba  helyes  arányo- 
kat)), így  hangzik  a  régi  jelszó,  melyet  a  magyar  mezőgazdasági 
érdekek  szempontjából  nem  lehet  eléggé  hangsúlyozni.  E  jelige 
helyességét  és  fontosságát  dokumentálta  a  Magyar  Gazdák  Tár- 
sasköre is,  midőn  az  ipari  és  kereskedelmi  növényeknek  hazánk- 
ban való  nagyobbmérvű  termelése  érdekében  eszmecserét  hatá- 
rozott megindítani  és  ebből  kifolyólag  oly  kezdeményezésnek 
vetette  meg  alapjait,  mely  az  1885-iki  kállítási  esztendőben,  vagyis 

a  közgazdasági  helyzet  javításának  és  a  közgazdasági  intézmények 
és  intézkedések  kiegészítésének  évében  messzehatóbb  jelentőség- 
gel bírhat  s  a  Gazdakörnek  eddig  elért  szép  sikereit,  egygyel  és 
pedig  egy  jelentős  sikerrel  gyarapíthatja. 

Az  ügynek  érdekében  kívánatos  lett  volna,  hogy  e  kérdés 
bevezetésére  a  kiválóbb  és  tapasztalt  gazdasági  írók  vagy  szak- 
férfiak egyike  vállalkozott  volna,  aki  szavainak  tekintélyével  is 
súlyt  kölcsönözhetett  volna.  Én,  akiről  tudva  van,  hogy  mező- 
gazdasági kérdésekkel  és  tanulmányokkal  —  fájdalom  —  igen 
keveset  foglalkoztam,  annál  inkább  érzem  az  elvállalt  föladatnak 
súlyát,  mert  tudom,  hogy  oly  avatott  férfiak  előtt  kell  e  tárgyban 
való  nézeteimet  kifejteni,  illetőleg  igénytelen  nézetek  kifejtése  által 
az  eszmecserét  megindítani,  akik  e  téren  nemcsak  bő  tapasztala- 
tokkal bírnak,  hanem  akik  ez  irányban  már  több-kevesebb  ered- 
ményt is  elértek.  És  ha  volna  e  tisztelt  körben,  vagy  ezen  kívül 
valaki,  aki  szerénytelenséggel  vádolna  azért,  mert  e  théma  fejte- 
getésére vállalkozni  mertem,  azzal  szemben  mentségül  mindössze 
azt  tudom  felhozni,  hogy  először:  azzal  a  tudattal  léptem  a  föl- 
olvasóasztalhoz, hogy  a  tisztelt  urak  tőlem,  mint  aki  a  kérdés- 
nek csak  egyik  oldalával  foglalkoztam  eddig  gyakorlatilag  is,  nem 
várnak  oly  tökéletes  és  befejezett  előadást,  mely  a  szőnyegen 
forgó  kérdést  kimerítené ;  másodszor  tisztában  voltam  azzal,  hogy 
az  eszmecsere  megindítása,  bármily  igénytelen  módon  történjék 
is  ez  és  bármely  igénytelen  oldalról  származik  is  az,  az  avatot- 
tabbak  és  hivaíottabbak  hozzászólása  által  mindenesetre  oly  ered- 
ményeket érhet  el,  melyek  közgazdasági  szempontból  figyelemre 
méltók  és  áldásthozók  lehetnek. 

Mert  nem  minden  bányász,  aki  a  tárnát  vájni  kezdte,  hoz 
felszínre  kincseket.  De  megnyugvására  szolgál,  hogy  az  első 
kapavágások  és  az  első  nyomok  után  az  utána  következők  köny- 
nyebben  érhetnek  célt,  sőt  megnyugvására  szolgál  az  is,  ha  tudja, 
hogy  az  ő  munkája  meddőnek  bizonyult,  mert  ezáltal  legalább 
arra  adott  alkalmat,  hogy  a  meddő  tértől  elfordulva,  mások  a 
kutatásokat  talán  az  ellenkező,  vagy  más  szerencsésebb  irányban 
kezdjék  meg. 

Volt  azonban  mégis  egy  ok,  melynél  fogva  örömmel  ra- 
gadtam meg  az  alkalmat,  hogy  éppen  e  kérdés  tárgyalása  alkal- 
mából e  tisztelt  körben  megjelenjek.  Sajnálattal  tapasztaltuk  ugyanis, 
hogy  újabb  időben  hallatszottak  nálunk  olyan  hangok  is,  mintha 

az  ipar  a  mezőgazdaság  rovására  protegáltatnék,  avagy  megfor- 
dítva. Fölcsillámlott  beszédekben,  hírlapi  és  szaklapokban  közzé- 
tett cikkekben  az  a  jogosult  önzés,  mely  az  iparosok  részéről 
csak  az  ipar,  a  mezőgazdák  részéről  csak  a  földművelés  érdekeire 
látszott  par  excellence  súlyt  fektetni,  sőt  voltak  egyesek,  akik 
újabban  e  két  közgazdasági  tényező  érdekeit  egymással  szembe- 
állítani igyekeztek. 

Ha  bárhol  a  világon  ily  irányzatnak  jogosultsága  elismer- 
hető, vagy  legalább  is  menthető,  nálunk  nem.  Nálunk  az  ipar  és 
mezőgazdaság  két  egymást  kiegészítő,  két  egymásra  utalt  té- 
nyezőt képez,  melyeknek  egymással  ellentétes  érdekei  nem  lehet- 
nek. Mindkettőnek  szüksége  van  a  védelemre  felülről  és  bármily 
messzeható  legyen  e  védelem  és  támogatás,  azt  egymástól  nem 
irigyelhetik,  hanem  inkább  kölcsönös  fejlődésük  érdekében 
kell,  hogy  érvényesítsék;  az  iparnak  emancipálnia  kell  magát 
—  legalább  jó  részben  -  a  külföld  alól,  a  mezőgazdaságnak 
pedig  a  termelő  helyzetének  biztosítása  által  oda  kell  hatni,  hogy 
terményeinkkel  a  versenyt  a  külfölddel  szemben  fölvehesse.  Az 
ipar  fejlődése  -  tekintettel  a  közlekedés  és  forgalom  óriási  gya- 
rapodására -  nálunk  sokkal  inkább  el  volt  maradva,  mint  a 
nyugati  tartományokban  és  természetes,  hogy  e  hiány  p.ótlására 
az  elmúlt  időben  némi  erőfeszítéseket  kellett  lenni.  De  ez  nem 
történt  és  nem  történhetik  a  mezőgazdaság  rovására,  mert  egész- 
séges közgazdasági  viszonyok  csak  úgy  fejlődhetnek,  ha  a  mező- 
gazdasági termelés  épp  úgy  támogatja  az  ipart,  mint  ahogy  az 
ipari  termelés  hivatva  van  a  mezőgazdasági  produktumok  érté- 
kesítésére minél  nagyobb  figyelmet   fordítani. 

A  mai  kérdésnek  fölvetése  is  örvendetesen  igazolja,  hogy 
a  gazdakör  a  mezőgazdasági  termelés  arányosítása  által  az  ipari 
termelés  előföltételeinek  kíván  meg-felelni  és  figyelmét  oly  ipari 
és  kereskedelmi  növények  felé  fordítani,  melyeknek  értékesítése 
nemcsak  a  gazda,  hanem  az  iparos  és  gyáros  szempontjából  is 
felette  kívánatos. 

Mielőtt  e  növények  részletes  felsorolására  áttérnénk,  két 
irányban  kell  megjegyzést  tennünk. 

Vannak  egyes  kereskedelmi  és  ipari  növények,  melyeknek 
termelése  hazánkban  évek  óta  kiváló  gondozás  tárgyát  képezi. 
Ilyenek  a  dohány,  az  olajnövények,  a  kender,  a  len,  részben  a 
rizs  stb.  Ezekre  újabban  és  pedig  ez  előadás  keretében  kiterjesz- 

kedni  nem  célszerű  és  nem  szükséges,  mivel  a  kérdés  kitűzése 
által  az  intencionáltatott,  hogy  bizonyos  új  és  jövedelmező  ter- 
melési ágakra  irányoztassék  a  közfigyelem.  Másrészt  az  új  vagy 
a  nagyobb  mértékben  felkarolandó  növényekre  nézetem  sze- 
rint —  elég  lesz  rámutatni,  azoknak  jelentőségét,  értékesíthetését 
és  termelésének  módozatait  a  főbb  vonásokban  jelezni ;  a  tech- 
nikai kivitel,  a  kísérletek  s  általában  a  részletekre  vonatkozó  föl- 
adatok föntartatván  ama  hivatott  szaktestületeknek  és  intézeteknek, 
meiyek  ez  irányban  eddig  is  kiváló  szolgálatokat  tettek  a  magyar 
gazdaközönségnek.  Az  1885.  évi  országos  kiállítás  úgyis  a  leg- 
jobb alkalom  lesz  annak  megállapítására,  hogy  ipari  term.elésünk 
mely  ipari  és  kereskedelmi  növényekre  támaszkodott  eddig  és 
fog  támaszkodni  a  jövőre.  Ehhez  képest  pedig  teljes  rendszeresség- 
gel fordulhatunk  egyik  vagy  másik  ipari  és  kereskedelmi  növény 
felkarolása  felé. 

Az  ipari  és  kereskedelmi  növényeket  hét  osztályba  lehet 
sorozni  és  pedig : 

1.  Fűszernövények;  II.  gyári  növények;  III.  fonalnövények; 
IV.  olajnövények;  V.  festéknövények;  VI.  gyógynövények;  VII. 
főzelékfélék. 

Lássuk  ez  osztályok  különböző  növényfajait  közelebbről. 

I.  Fűszernövények. 

1.  Az  áiiis  (pimpinella  anisum)  csak  porhanyós,  jól  trágyá- 
zott, homokos  agyagföldben,  melegebb  és  közepesen  nedves  ég- 
hajlat alatt  tenyészik.  Gyümölcseit,  vagyis  magvait  leginkább  a 
likőrgyárosok,  cukrászok  és  gyógyszerészek  használják,  ezenkívül 
olajkészítésre  is  alkalmas ;  mivel  azonban  a  talajt  erősen  kiszívja, 
vetését  csak  évek  múlva  szabad  ismételni.  Utána  a  jól  trágyázott 
földbe  rendszerint  búzát  szoktak  vetni.  Érdemes  volna  e  növény- 
nyel nagyobbszerű  kísérleteket  tenni. 

2.  A  legjövedelmezőbb  kereskedelmi  és  ipari  növények  közé 
tartozik  a  komló  (homulus  lupulus),  mely  hazánkban  is  évek  óta 
képezi  kísérletezéseknek  tárgyát.  Kísérietet  tettek  vele  Erdélyben 
Segesvár  vidékén,  továbbá  Beszterce-Naszód  megyében,  a  Maros 
mentén  és  pedig  Háportonban,  Csekelakán,  Borkereken.  Báró 
Kemény  Géza  1881-ben  Csekelakán  egy  holdnyi  területről  szü- 
retelt 511   kilót,  s  ennek  métermázsáját  150frton  adta  el.  1882-ben 

3^U  holdon  termelt  18*07^  3  kilót  s  kapott  érte  métermázsánkint 
250  forintot,  tehát  holdankint  lOQO  frtot.  B.  Kemény  Géza  úr 
karolta  föl  különös  előszeretettel  a  komlótermelést,  mely  Erdély- 
ben a  Maros  mentén  és  Kis-Küküllőmegyében  —  úgy  a  talajra,  mint 
az  éghajlati  viszonyokra  való  tekintettel  —  igen  alkalmas  térrel  bír. 

Nagyobbszerű  kísérleteket  tett  a  komlótermeléssel  Albrecht 
főherceg  ő  fensége  béllyei  uradalmában,  ahol  mintegy  80  hold 
van  komlóval  bevetve.  A  kormány  megbízásából  közelebb  báró 
Kemény  Béla  közgazdasági  előadó  úr  tanulmányozta  a  telepet  s 
jelentése  szerint  itt  a  komlónak  kifedését  közönséges  ekével, 
megkapálását  ekével,  töltögetését  közönséges  töltögető  ekével,  a 
gyomtól  való  tisztántartását  extirpátorral,  vagy  egy  nagyon  egy- 
szerű duruzsoló  eszközzel  hajtják  végre,  bámulatos  tökéletesség- 
gel. E  rendszer  mellett  a  komló  művelésének  költségei  a  mini- 
mumra redukálhatok  úgy,  hogy  egy  hold  átlagos  jövedelme 
évenkint  800  frtra  tehető.  A  legnagyobb  baj  csak  az,  hogy  az 
aratás  alkalmával  munkáskezekben  nagy  hiány  van.  Ez  uradalom- 
ban különben  a  drótspárgaművelés  van  elfogadva,  mely  rend- 
szernek a  karóművelés  fölött  kiváló  előnyei  vannak,  úgy  hogy 
b.  Kemény  Béla  jelentése  szerint,  az  még  oly  vidéken  is  cél- 
szerűbb, ahol  3V2  -4  öl  hosszú  karó  10—12  krajcárjáért  besze- 
rezhető. A  béllyei  uradalomban  különben  nyári  saazi  és  őszi 
spalti  komlót  termelnek,  ami  azért  is  helyes,  mivel  a  kétféle  komló  ara- 
tása különböző  időre  esik  és  a  munkamegosztás  meg  van  könnyítve. 

Az  árúforgalmi  statisztika  kimutatásai  szerint  1882-ben 
724,951  frt  árú  komló  hozatott  be  hazánkba  és  203,693  frt  árú 
komló  és  komlóliszt  vitetett  ki  külföldre.  E  számarány  eléggé 
kimutatja,  hogy  a  komlóművelésre  hazánkban  érdemes  volna 
kiválóbb  gondot  fordítani,  annál  inkább,  mert  a  talaj-  és  éghajlati 
viszonyok  e  növény  termelésére  nézve  hazánk  legtöbb  vidékén 
alkalmasak  és  a  komló  ama  kevés  növénynemek  közé  tartozik, 
melynek  minden  íze  értékesíthető.  A  növény  maga  tudvalevőleg 
a  sörfőzésre  alkalmas,  a  fiatal  hajtások  saláta  gyanánt  használha- 
tók, a  gyökere  tüzelőnek,  a  gyümölcs  nedve  barna  festéknek,  a 
hamuja  pedig  nagymérvű  alkalikus  tartalmánál  fogva  az  üvegfes- 
téshez használható. 

3.  A  koriander  (coriandrum  sativum)  ugyancsak  a  liqueur- 
gyártásban,  a  gyógyszerészetben,  a  sütődékben  és  mint  fűszer 
a    konyhákban  játszik    kiváló  szerepet.    Tenyészthető    mély,  por 


187 


hanyós,  tiszta  és  nedves,  de  nem  túlságosan  vizes  agyagföldben. 
Németország  némely  részében  harmadrendű  búzaföldben  vagy  jó 
rozsföldben  tenyészik,  napos  alföldi  vidékeken.  Egy  hold  átlag 
öt  mázsa  koriandermagot  és  8  mázsa  szalmát  termel ;  egy  mázsa 
értéke  20—25  frt. 

4.  A  kömény  (cavum  carvi)  a  gazdaközönség  részéről  kiváló 
figyelmet  érdemel,  mert  árnyékos  helyen  is  szépen  tenyészik  s 
oly  helyekre  is  vethető,  melyek  az  erős  beárnyékolás  folytán 
semmi,  vagy  nagyon  kevés  hasznot  hajtanak. 

Ezenkívül  igen  csekély  ápolást  igényel.  A  talajt  vetés  előtt 
jól  fel  kell  lazítani,  az  őszszeli,  vagy  a  kora  tavaszi  vetés  helyett 
a  köményt  júliusban  vagy  augusztusban  is  lehet  ültetni.  A  mag- 
termés hektáronkint  1200-3600  kiló  szártermést  ad,  tehát  a 
köménytermelés  kedvező  viszonyok  között  igen  jövedelmező  lehet. 
A  talajt  igen  jó  állapotban  hagyja  hátra,  elég  jókor  takarul  le,  úgy 
hogy  még  őszi  gabonát  is  lehet  vetni  utána.  Szénakészítésre  is 
alkalmas,  de  virágzáskor  azonnal  kaszálni  kell,  s  ilyenkor  könnyen 
szárad.  A  kömény  biztos  vetemény,  mert  a  hideg,  úgyszintén  a 
szárazság  és  a  nedvesség  iránt  érzéktelen,  csak  a  tartósan  ned- 
ves talajt  nem  tűri  meg.  Lehet  a  köményt  fűfélékkel  keverve  is 
vetni  és  így  kitűnő  legelőt  képez,  főleg  a  juh  és  szarvasmarha 
igen  szeretik  s  igen    kedvező    befolyással   van  a  tejelválasztásra. 

Nagyobb  figyelmet  érdemelne  még 

5.  a  tonna  és 

6.  a  mustár  termelése. 

A  torma  a  háztartásban  és  a  gyógyszerészetben  egyaránt 
fontos  szerepet  játszik;  a  gyógyszerészetben  pótolja  az  ú.  n. 
spanyol  legyet;  termelhető  minpen  földben  és  hazánkban  bár- 
mely éghajlat  alatt;  de  figyelmet  kell  fordítani  arra,  hogy  ugyan- 
azon földben  csak  7—8  év  múlva  szabad  tenyészteni.  (Utána 
legjobb  burgonyát  vagy  babot  vetni.)  Azonkívül  kellő  gondozást 
is  igényel  e  növény,  ha  minőségére  súlyt  akarunk  fektetni.  — 
A  mustármag  termelésével  Vasmegyében  újabb  időben  sikerrel 
foglalkozik  több  gazda,  különösen  egy  vallásalapítványi  uradalom 
bérlője.  Kívánatos  volna,  hogy  e  növény  termelésének  eredmé- 
nyei nyilvánosságra  hozassanak  és  ez  által  esetleg  mások  is  buz- 
díttassanak  hasonló  kísérletekre. 

Tekintettel  arra,  hogy  a  mustárkészítés  terén  újabban  szép 
haladást  tett  iparunk,  e  növény  tenyésztését  alkalmas   vidékeken 

érdemes  volna  fölkarolni.  A  mustárhéj  mint  takarmány  lovak  és 
szarvasmarhák  számára  igen  alkalmas,  szalmája  azonban  csak 
alomnak,  vagy  tüzelőnek  való. 

7.  Ez  osztályban  végül  föl  kell  említenünk  a  majoránnát, 
melynek  rendszeres  termelésével  hazánkban  csak  kevesen  és  kis 
mértékben  foglalkoznak.  Ezeknek  azonban  nincs  okuk  a  terme- 
lést megbánni,  mert  a  majoránna  (origanum  majoranna)  nemcsak 
mint  fűszer  használtatik  a  háztartásban,  a  hús-földolgozó  és  kon- 
zerváló iparban,  hanem  a  gyógyszerészetben  is  igen  nagy  mér- 
tékben fordul  elő.  Egy  elsőrendű  budapesti  cég  (Stern  és  Schmiedl) 
évenkiní  waggonszámra  exportálja  e  növényt. 

A  majoránna  mérsékelt  nedves,  meleg  klimát  és  kellő  meleg 
időt  igényel.  A  száraz  homokot  és  a  nagyon  nedves  agyagtalajt 
kivéve  minden  földnemben  jól  tenyészik ;  de  legjobban  szereti 
az  agyagos  homokföldet,  főleg  ha  ezt  előbb  trágyázzuk.  Ilyen 
alkalmas  talajban  a  majoránnát  egy  nyáron  át  háromszor  is  le- 
het aratni.  Egy  hold  —  két  aratást  számítva  4  mázsa  majo- 
ránnát ad  s  egy  mázsa  értéke  35  —  40  írtnak  felel  meg.  Aratás 
után  a  növénynek  szárait  le  kejj  vágni  és  ha  szállítani  akarjuk, 
lehetőleg  vászonzsákokba  kell  lazán  csomagolni,  úgy  hogy  a 
levelek  túlságosan  le  ne  horzsolódjanak.  Alkalmas  göngyölésben 
a  növény  színét  és  szagát  éveken  át  megtartja.  Az  említett  ke- 
reskedő cég  e  cikkeket  nagy  gyapjuzsákokba  csomagolva  expor- 
tálja a  külföldre. 

II.  Gyári  növények. 

A  gyári  növények  közül  első  sorban  említhetjük  a  katángot 
(cichorium  intibus).  Rövid  idővel  ezelőtt  egy  előkelő  kereskedők- 
ből álló  társaság  foglalkozott  egy  cichória-gyár  fölállításának  esz- 
méjével. E  társaság  élén  gróf  Z/c/^f  Jenő  állott.  Mellékkörülmények 
miatt  a  megpendített  eszme  nem  valósult  meg,  de  tekintettel  arra, 
hogy  a  statisztika  tanúsága  szerint  hozzánk  évenkint  egy  millió 
forint  árú  cichória  kerül  be  külföldről,  a  terv  elejtettnek  nem  te- 
kinthető és  a  katángművelésre  hazánkban  még  nagy  jövő  vár. 
A  katángot  jó  erőben  levő,  mély  rétegű,  az  előző  ősszel  kétszer 
szántott  s  csakis  jól  megért  trágyával  trágyázott  talajba  vetik. 
Sorvetésnél  4  —  5  kilogrammot  kell  vetni  egy  hektária,  a  vetés 
ápril  végén  vagy  május  elején  eszközlendő.  Kikelés  után  a  katáng 
a  salátához  hasonló,  gyomlálást  igényel  és  a  satnya  növények  a 

marháknak  jó  takarmányul  szolgálnak.  Agyökeredés  csak  októ- 
berben kezdődik  s  e  célra  az  u.  n.  holspatent  kell  használni,  mert 
a  hosszú  gyökerű  növényt  lehetőleg  épen  kell  a  földből  kihúzni. 
A  katángot  aszalás  útján  1875-ben  kezdték  és  pedig  először 
Belgiumban  kávépótszerül  használni.  Ma  Franciaországban  a 
Nord  departementban  évenkint  több  mint  15  millió  kgrammot 
termelnek.  Rendkívül  elterjedt  a  katáng  művelése  ezenkívül  Belgium- 
ban és  Németországban,  a  Blümchen-Kaffee  hazájában,  ezenkívül 
kisebb  mértékben  Ausztriában  és  pedig  Alsó-Ausztriában,  Vorarl- 
bergben  és  Krajnában. 

Hazánknak  legtöbb  vidékén  lehetne  a  katángtermelést  meg- 
honosítani, illetőleg  a  kávépótszerek  gyártása  szempontjából 
nagyobb  mértékben  termelni.  A  megfelelő  gyáraknak  fölállítása 
hézagot  pótolna,  mert  évenkint  nemcsak  egy  millió  forint  ma- 
radna bent  az  országban,  hanem  egyszersmind  kilátásunk  lehetne 
a  keleti  tartományok  piacainak  részbeni  meghódítására.  Az  eddig 
létezett  kisebb  cichóriagyárak  legnagyobbrészt  a  megfelelő  tőke 
hiánya  miatt  voltak  kénytelenek  üzemüket  beszüntetni.  Ha  azon- 
aan  egy  nagyobbszerű  ilyen  gyár  alapíttatnék,  és  bizonyos  föld- 
területeket meg  lehetne  nyerni  és  biztosítani  a  katángtermelés- 
nek,  ez  holdankint  átlag  50—60  forintot  jövedelmezhetne.  A 
katángot  különben  takarmányul  is  lehet  használni,  mert  e  növény 
kitűnően  ellenáll  a  szárazságnak  és  3— 5-ször  lehet  kaszálni.  Leg- 
alkalmasabb a  katáng  a  legeltetésre  bizonyos  keverékkel,  kivált 
csabaír,  baltacím,  komlós  csigacső  és  csomós  ebírral  való  keve- 
rékben. 

A  fehér  (cékla)  répa  oly  talajban  is  megterem,  mely  más 
növénynek  alig  nyújt  táplálékot,  mert  e  növény  gyökerei  mélyen 
belenyúlnak  a  földbe  táplálékukat  keresendő.  Legalkalmasabb  a 
szeszgyártásra.  Kedvező  sajátsága  a  nagy  szaporaság,  amennyiben 
egy  és  ugyanazon  területen  2V2-szer  annyi  fehér  répa  íerem,  mint 
például  burgonya  és  több  mint  másfélszerannyi  cukorrépa.  A 
szeszgyártásra  kiválóan  alkalmas,  mert  különböző  vidékeken  ter- 
melt különböző  minőségű  fehér  répából  egyaránt  kitűnő  szesz 
gyártható.  Ezenkívül  szirupgyártásra  is  igen  jó.  Tenyésztéséhez 
inkább  nedves  és  meleg  klima  szükséges.  Legalkalmasabb  e 
növény  termelésére  az  Alföld,  vagy  a  völgyes  vidékek,  ahol  erős 
lecsapódások  fordulnak  elő.  Mivel  e  növény  gyökerei  10 — 15 
hüvelyknyire  hatolnak  a  földbe,  mélyrétegű,  gyomtól  és  kavicsok- 

tói  mentes  talajt  kell  számára  keresnünk  s  jövedelmezőségével 
meg  leszünk  elégedve. 

Meglehetősen  el  van  hanyagolva  nálunk  a  szappanfü  (sapo- 
naria  officinalls)  termelése.  E  növény  úgy  leveleiben,  mint  gyökerei- 
ben és  szárában  sok  szappananyagot  tartalmaz ;  igen  alkalmas  a 
gyapjú  mosására  és  selyemszövetek  fehérítésáre.  Az  összevagdalt 
növényt  rendszerint  vízben  főzik  és  a  folyadékot  azután  lepárol- 
ják, miáltal  tiszta  növényi  szappant  nyerünk,  mely  nem  lévén 
erős  és  maró,  a  szövetek  színeit  és  festékeit  nem  támadja  meg. 
Porrá  zúzva  e  növény  kitűnő  fogport  ad,  mely  a  fogaknak  nem 
árt,  a  foghúst  pedig  erősíti.  A  frissen  szétzúzott  levelek  nedvé- 
vel, vagy  a  levelek  és  gyökerek  kifőzése  által  nyert  folyadékkal 
gyapot-,  vászon-  és  selyemszövetekből  zsír-  és  egyéb  foltokat 
lehet  eltávolítani.  E  növény  homokos  földön  tenyészik  legjobban, 
és  mázsája  körülbelül  50  forint  értéket  képvisel. 

A  gyáripari  növények  között  kiváló  kelyet  foglal  el  a  do- 
hány és  a  cukorrépa^  melyekre  azonban  e  helyen,  tekintve  a  théma 
fölvétele  által  intentionált  célt  és  tekintettel  arra,  hogy  ezekkel 
gazdasági  szaklapjaink  évek  óta  tüzetesen  foglalkoznak,  nem  tar- 
tom szükségesnek  kiterjeszkedni. 

De  utalni  akarok  arra,  hogy  a  sás,  füzvessző,  a  nád  és  a 
cirok  is  e  kategóriába  tartozik,  utalnom  kell  arra,  hogy  a  búza 
szalmája,  melyből  a  szalmafonadékok  készülnek,  szintén  ide  tartozik. 

És  midőn  ezeket  fölemlítem,  csak  érinteni  akarom  a  kér- 
dést, mely  a  sás-,  nád-  és  fűzművelés  rendszeresebb  fölkarolása 
és  gondosabb  művelése  által  oly  szoros  összefüggésben  áll 
háziiparunk  igen  sok  kiterjedt  és  fontos  ágával.  Érinteni  akarom 
a  kérdést,  vájjon  a  szalmafonást,  a  finomabb  szalma  termesztése 
és  feldolgozása  nemcsak  iparilag,  hanem  gazdaságilag  is  nem 
jutalmazná-e  a  gazda  fáradtságát?  És  föl  akarom  vetni  azt  a 
kérdést  is,  ki  fogja  végre  a  circulus  vitiosust  megállapítani,  mely 
egyrészt  a  gyárostól  várja,  hogy  használható  szalmát  nagyban 
keressen,  másrészt  a  termesztőtől  várja,  hoo^y  ilyent  végre 
kínáljon. 

És  végre  a  nád-  és  sás-termelés  nemcsak  a  gyékény-  és 
nádfonás  szempontjából  kezd  ma  már  fontossággal  bírni,  hanem 
azért  is,  mert  a  papírgyártás  is  e  cikkek  felé  fordult  és  tudomá- 
som szerint  épen  Pozsonymegyében  létesült  nemrég  oly  gyár, 
mely  a  legjobb    minőséj^ű  -csomagolópapirost  nádból,  sásból  és 

kákából  állítja  elő.  És  habár  nem  lehet  kétségbevonni,  hogy  a 
háziipar,  mely  évszázados  tradítiók  szerint  mindig  ugyanazt  az 
anyagot  ugyanabban  a  formában  dolgozza  föl,  jövőre  is  értéke- 
síteni fogja  e  cikkeket,  másrészt  azt  sem  lehet  tagadni,  hogy  a 
gyári  földolgozás  e  növények  számára  sokkal  produktívebb,  tehát 
jövedelmezőbb  is. 

IH.  A  fonálnövények. 

Mielőtt  ez  osztály  egyes  növénynemeire  rátérnénk,  bár- 
mily csodálkozást  idézzek  elő  vele  —  nem  tagadhatom  meg 
magamtól,  hogy  Fényes  Elek  statisztikájából  ne  idézzem  a  követ- 
kező passzust: 

Gyapot  (pamut)  termesztéssel  mind  polgári  Magyarorszá- 
gon, mind  a  katonai  Végvidéken,  több  helyeken  és  több  eszten- 
dőkben tettek  próbát.  Legelsők  voltak  a  Ndkó  testvérek,  kik  ezt 
II.  József  alatt  Torontál  vármegyében  meg  akarták  honosítani  s 
eleinte  szerencsés  sikerrel.  Később  Temesvár,  Versec,  Pécs  körül 
s  más  vidéken  is  tétettek  kicsinyben  próbák.  Vedres  a  vereshází 
pusztán  1812-ben  és  1815-ben  szinte  hozzáfogott  e  növény  ter- 
mesztéséhez, de  előbb  az  1813-iki  s  utóbb  az  1816-iki  nagy 
árvíz  magvát  végképen  elpusztította.  A  katonai  végvidékekben, 
különösen  a  varasdi  ezredekben  1785-ben,  a  német  bánságiban 
1795-ben,  1807.,  1808.,  1810.,  1811-ik  években  tettek  próbát  s  ez 
utolsóban  innen  és  a  szerémi  végvidékről  102  font  és  20  lat 
termés  mutattatott  be,  s  ez  a  cs.  k.  gyári  felügyelőség  vizsgálata 
alatt  felfonatván,  kisült,  hogy  a  Szerémségben  termett,  mint  leg- 
csekélyebb, a  macedóniaival  vetekedett ;  a  németbánsági  pedig 
még  a  szurinamihoz  hasonlított  temesvárit  is  fölülmulta  s  a 
luisianaihoz  csaknem  hasonló  jóságú  volt.  Azonban  az  1812.  és 
1813-iki  kedvezőtlen  időjárások  megmutatták,  hogy  a  magyar 
birodalomban  a  gyapot-termesztés  csak  kedvező  esztendőkben 
eszközölhető;  amit  pedig  eléggé  sajnálni  lehet,  mert  hazánk  6 
esztendei  középszám  szerint  évenkint  593,743  font  gyapotkel- 
mét kényteleníttetik  idegenektől  venni,  s  e  behozatal,  a  divat 
úgy  hozván  magával,  még  évről-évre  tetemesen  növekszik. 

Azóta  sokat  változtak  hazánkban  a  viszonyok.  A  pamut- 
fonál évi  behozatala  a  7 — 9  millió  forint  között  váltakozik,  A  mező- 
gazdasági kultúra  is  óriási  haladást  tőn  és  éppen  e  nagy  hala- 
dás következtében,  mikor  a  természet  mostohaságát   mesterséges 

segédeszközökkel  lehet  helyreütni,  tatán  helyén  és  idején  volna 
egy  alkalmas  pillanatban  azt  a  kérdést  fölvetni :  nem  volna-e 
célszerű  és  kívánatos  a  gyapottermesztésscl  és  talán  a  juta- 
növény  meghonosításával  hazánk  bizonyos  vidékein  újabb  kísér- 
leteket tenni  ?  Hiszen  a  rizstermelést,  melyet  a  törökök  már  a 
17-ik  században  kezdtek  nálunk  meghonosítani,  szintén  abba 
kellett  hagyni  klimatikus  és  egyéb  kalamítások  miatt  és  ime  már 
újabb,  kedvező  kísérletekkel  találkozunk  e  téren !  .  .  . 

A  len-  és  kender-termelés  kérdése  Magyarországon  a  gaz- 
dasági köröket  élénken  foglalkoztatja  még  ma  is.  Ez  előadás 
keretében  instruktiv  irányban  szólni  e  kérdésről  szerénytelenség 
volna.  Hiszen  az  országos  magy.  gazd.  egyesület  által  gazdasági 
bajaink  kipuhatolása  és  orvoslása  érdekében  tartott  enquéte-tár- 
gyalások  alkalmával  behatóan  foglalkoztak  kiválóbb  szakembereink 
e  kérdéssel.  A  fölállított  kérdés  az  volt:  vájjon  a  gyapot  és  juta 
és  más  amerikai  és  indiai  rostos  növények  versenyével  szemben 
érdemes-e  a  kender-  és  lentermelést  felhozni?  A  tanácskozások 
végeredménye  e  kérdést  igenlőleg  intézte  el.  De  mielőtt  a  resü- 
méra  rátérnénk,  nem  lesz  érdek  nélkül  való  oly  néhány  adatot 
felhozni,  melyekből  a  kérdésre  a  választ  határozottan  meg  lehet 
és  meg  kell  adni. 

1882-ben  (kénytelen  vagyok  ez  évet  venni  a  számítás  alapjául, 
mert  a  mezőgazdasági  pontos  statisztika  még  csak  ez  évről  készült 
el  s  a  későbbi  évek  mezőgazd.  statistikáját  még  nem  lehet  össz- 
hangba hozni  az  árúforgalmi  statisztikával),  tehát  1882-ben  hazánk- 
ban 10,664  hektárnyi  len  és  65,052  hektárnyi  kender  termeltetett. 

Ugyanez  évben  behozatott  hazánkba: 
Len-  és  kendermag      ._.     ---    —     --     - 
Lenfonál     ._.     .-     —     ...     .-.     .-     _  _ 
Kenderfonál  ...      -.      ..      -.     ._-     ...     . 
Szösz...     --.     -       --     -.     --.    ...     -.- 

Ellenben  kivitetett  18S2-ben: 
Len-  és  kendermag      ...     ...     —     ...     . 

Len      _.-     .--     ...     ...     .--     —     —     -  - 

Kender   ._.     ._.     ...     ...     ._.     ...     ...     . 

Szösz ._-     ...     ...     —     ---     ...     -      ... 

Ez  arány  egyáltalában  nem  volna  kedvezőtlen,  amennyiben 
199,050  frt  behozatallal  szemben  983,542  frt  kivitelünk  volna.  De 

rendkívül  kedvezőtlenné  válik  az  arány,  ha  egyszersmind  a  beho- 
zott len-  és  kenderszövetek  értékét  tekintjük,  melyek  1882-ben 
következőleg  alakultak : 

Len-  és  vászonszövetek  ...  —  ...  —  7.695,126  frt  értékben 
Kisebb  szövészeti  cikkek  lenből...     ._.  101,853    «         « 

Kötelesárük ...     ...     ...       368,818    «         « 

Zsákok     ...     ._.     ...     ...     ...     .-  3.316,662    «         « 

összesen        ...     ...  1 1. 48 1,55Q  frt  értékben. 

És  ha  megengedjük,  hogy  a  zsákok  nem  mind  kenderből 
készültek,  viszont  azt  is  föl  kell  említenünk,  hogy  a  behozatali  ösz- 
szegben  a  fehérneműek,  női  és  férfiruhák  és  öltönyök  tételei  nin- 
csenek belefoglalva  és  mindenképpen  szomorú  marad  az  a  sta- 
tisztika, mely  élénken  bizonyítja,  hogy  egy  par  excellence  föld- 
mívelő  állam  10  milló  forintot  fizet  évenkint  a  külföldnek  len- és 
kenderárúkért. 

Teljesen  jogosult  tehát  az  1880.  évi  gazdasági  enquéteaz  a 
kívánsága,  hogy  a  len-  és  kendertermelés  fokozása  érdekében 
szükséges  jól  és  célszerűen  berendezett,  a  víz  lebocsájtására  al- 
kalmas áztatókról  gondoskodni :  sőt  a  kormánynak  minta-áztató- 
kat  és  törőkét  kellene  alakítani,  vagy  evégből  alakult  szövetkeze- 
teket erkölcsileg  és  anyagilag  támogatni.  Emellett  a  lennél  a  jó 
rigai,  a  kendernél  a  kitűnő  olasz  mag  terjesztendő,  melyek  ha- 
sonlíthatlanul  nagyobb  terméseket  szolgáltatnak.  A  nyerstermé- 
nyek beváltása  és  központosítottan  való  feldolgozása  szintén  jó 
szolgálatot  tenne  e  két  növény  mívelésének  sikeres  előmozdítá- 
sára és  ami  legnagyobb  fontossággal  bír :  kellene  végre  nagyobb- 
szerű  szövő-ipari  vállalatok  létesítését  is  kezdeményezni  és  párt- 
fogolni. 

A  rostos  növények  közül  a  nálunk  nagy  mértékben  előfor- 
duló csalány  érdemelne  még  rendszeresebb  gondozást ;  a  külföl- 
dön régóta  használják  e  növényt  szövetek  készítésére.  Hazánkban 
is  voltak  már  kísérletek,  melyekre  egyes  magánemberek  nagy  ál- 
dozatok árán  vállalkoztak ;  de  a  magánvállalkozás,  ha  a  megfe- 
lelő tőke  fölött  nem  rendelkezik,  mindig  csak  a  kísérleteknél  és 
—  a  csalódásoknál  maradt,  amint  ez  újabban  egy  általam  ismert 
oly  vállalkozóval  történt,  ki  nádból  és  sásból  kezdett  zsákvászont 
készíteni,  beleölte  a  kísérletekbe  csekélyke  vagyonkáját  és  most 
kísérleteinek  folytatása  és  különösen  eddig    elért    eredményeinek 

tökéletesítése  végett  állam-  és  magánsegély   igénybevételén    fára- 
dozik már  évek  óta  , .  . 

A  csalány-fajhoz  tartozik  az  úgynevezett  chinai  fű  vagyis  a 
Ramée-nöwény,  mely  eredetileg  Chinából  származik  és  gazdag 
rost-tartalmánál  fogva  mint  fonálnövény  kitűnően  alkalmas  a  fel- 
dolgozásra, úgy  hogy  a  belőle  készített  szövetek  a  legfinomabb 
lenbattiszttől  alig  különböznek  valamiben;  a  Raméeből  készült 
szövetek  különösen  kitűnnek  vakító  fehérségük  által  és  sokkal 
olcsóbbak,  mint  a  lenszövetek.  Mint  értesülünk,  e  növénynyel  ha- 
zánkban most  Koppély  Géza  úr  tesz  kísérletet  és  érdekes  lesz 
ennek  eredményeit  úgy  az  eljárásra,  mint  a  jövedelmezőségre  nézve 
bevárni,  hogy  ehhez  képest  e  nem  sok  gondot  igénylő  növény  ter- 
jesztése érdekében  megtétessenek  a  netalán  célirányosnak  mutatkozó 
intézkedések. 

IV.  Olajnövények. 

Az  olajnövények  között  az  első  helyet  foglalja  el  a  repce, 
melynek  termelése  nálunk  jelentékeny.  Ez  ismert  elsőrendű  keres- 
kedelmi cikken  kívül  az  olajnövények  közt  előkelő  helyet  foglal 
el  a  napraforgó  (helianthus  annuus),  mely  először  is  kitűnő 
levegőtisztító;  magva  olajkészítésre  igen  alkalmas,  darálva  pedig 
süteményekhez,  marmeladokhoz,  leveshez  és  mandulatejhez  hasz- 
náltatik, de  szárnyasok  és  éneklőmadarak  etetésére  is  igen 
kerestetik;  ugyané  gyümölcsből  keresett  csokoládé  -  pótszert 
készítenek.  Mint  marhatakarmány  gyógyító  erővel  is  bír,  virágait 
a  méhek  nagyon  szeretik.  A  magvak  hüvelyéből  és  a  gyümölcs- 
tányérból ezenkívül  kitűnő  csomagolópapírt,  a  szárak  rostjaiból 
pedig  írópapirt  lehet  készíteni,  sőt  Chinában  e  növény  szárának 
rostjaiból  finom  selyemszerű  szövetet  készítenek;  végre  a  szár 
többi  részeit  és  részben  a  gyökerét  hamuzsír  és  salétrom  készí- 
téséhez is  használják,  ami  pedig  ezekből  megmarad,  az  kitűnő 
tüzelőszerül  szolgál.  E  növénynek  tehát  nincs  egy  porcikája  sem, 
mely  jól  értékesíthető  nem  volna;  nálunk  az  egész  országban 
található  és  tenyészthető,  de  a  tenyésztők  közül  nem  mindenki 
ismeri  előnyeit  és  így  a  növény  nem  minden  értékesíthető  részét 
tudja  a  nép  értékesíteni.  A  gazdasági  egyesületek  volnának  hivatva 
e  növény  kiváló  előnyeire  a  közönség  figyelmét  fölhívni,  annál 
inkább,  mert  magvai  olajtartalomra  nézve  az  olajnövények  között 
a  harmadik  helyet  foglalják  el. 

A  ridnusnak,  mint  gazdasági  növénynek  termesztésével  fog- 
lalkozott behatóan  a  békésinegyei  gazdasági  egylet.  A  ricinus- 
olaj gyógyszerül  és  különféle  ipari  célokra  használtatik.  Évenkint 
tetemes  összeg  megy  külföldre  e  cikkekért,  holott  azt  nálunk  is 
lehetne  termeszteni,  sőt  mint  Békésmegyében  tett  kísérletekből 
kitűnik,  esetleg  exportcikké  is  fejleszteni.  E  kitűnően  vezetett 
gazdasági  egyesület  jelentése  szerint  ugyanis  Békésmegye  egyik 
gazdája  1870  óta  szívós  kitartással  és  előszeretettel  tett  e  téren 
termelési  kísérleteket.  Szerinte,  de  más  vidéken  nyert  tapasztalat 
szerint  is,  a  ricinus  a  mi  éghajlatunk  alatt  is  ép  oly  jól  megterem 
és  biztosan  érlelődik,  mint  a  kukorica,  amelynek  melegségi  zóná- 
jába tartozni  látszik.  Az  említett  gazda  beutazta  Felső-Olaszorszá- 
got, ahol  a  ricinusolajt  nagyban  termesztik,  ott  több  gyárat  és 
üzletet  megtekintvén,  a  ricinusolaj-gyártásnak  minden  körülmé- 
nyeiről részletes  fölvilágosításokat  nyert  és  meggyőződött  arról, 
hogy  ez  olajgyártás  igen  könnyű  és  egyszerű,  semmi  technikai 
akadály,  sőt  nehézség  sem  létezik  annak  hazánkban  leendő  meg- 
honosítására nézve.  Bizonyítják  ezt  a  békésmegyei  gazd.  egyesü- 
let által  közzétett  következő  adatok : 

1.  A  növény  az  első  fürtöt  augusztus  közepén  érleli  meg; 
hajt  azonban  számos  mellékágat,  amelyek  egymásután  érlelik 
fürteiket,  úgy  hogy  szeptember  végéig  legalább  három  fürt, 
hosszú  üsz  esetén  további  két  fürt  érik  meg.  Középerejű  földön, 
csak  három  fürt  megérését  véve  fel,  1  kat.  hold  —  a  megyénkben 
szerzett  sok  évi  tapasztalat  szerint       megterem  Q  mmázsa  magot. 

2.  A  mag  ára  Olaszországban  mázsánkint  18  frt;  e  szerint 
nálunk  15  frtra  tehető  s  így  a  kat.  holdankinti  maghozam  ára 
nálunk  135  frt. 

3.  A  mívelési  költségek  kat.  holdankint:  a)  szántás,  géppel 
vetés,  boronálás  6  frt,  b)  kétszeri  megkapálás  12  frt,  c)  maggyűj- 
tés, behordás  18  frt,  d)  iehüvelyezés,  rostálás  12  frt,  összesen 
48  frt. 

4.  Egy  kat.  hold  nettó  jövedelme  87  frt. 

5.  Egy  métermázsa  mag  ad  olajat:  elsőrendűt  38  klgot, 
ennek  ára  á  36  frt  13  frt  67  krt  másodrendűt  10  klgot,  ennek 
ára  a  28  frt  2  frt  80  kr.,  1  métermázsa  magból  nyert  olaj  ára 
összesen  16  frt  48  kr. 

6.  Ad  eszerint  1  kat.  holdnak  Q  mm.  magtermése  olaj- 
értékben  148  frt  32  krt. 

13* 

7.  A  termelés  üzemét  50  kat.  holdra  s  a  beruházást  és 
amortizációját  10  évre  téve,  az  olajgyártás  költségei  megközelí- 
tőleg a  következőkre  tehetők : 

a)  egy  sajtolóház  és  annak  fölszerelése  1000  frt,  esik  egy 
kat.  holdra  20  frt,  1  évre  2  frt ;  b)  egy  zúzóhenger  szélrostával 
150  frt,  esik  egy  kat.  holdra  3  frt,  1  évre  30  kr. ;  c)  két  víznyo- 
mású sajtó  2000  frt,   esik    1    kat.    holdra   40   frt,    1    évre   4   frt; 

d)  edények,  szűrők  200  frt,   esik  egy  holdra  4  frt,  1  évre  40  kr. ; 

e)  450  mm.  mag  megzúzásának  kézimunkája  16  frt  20  kr. ;  f)  450 
mm.  mag  kisajtolásának  kézimunkája  26  frt  40  kr.;  összes  gyár- 
tási költség  egy  kat.  holdra  49  frt  30  kr. 

8.  Lesz  egy  kat.  hold  olajgyártásának  nettó  jövedelme  Q9 
frt  2  kr. 

Így  állván  a  középszámítás  szerint  a  dolog,  érdemesnek 
látszik,  hogy  a  ricinustermeléssel  és  olajgyártással  nagyobb  mérvű 
kísérlet  tétessék. 

A  /nö^-termeléssel  hazánk  igen  sok  vidékén  foglalkoznak, 
de  a  legtöbb  helyen  csak  kicsiben,  habár  a  mák  meglehetős 
kereskedelmi  és  fogyasztási  cikket  képez.  Az  1882-ik  évben 
87,185  frt  árú  hozatott  hazánkba  és  csak  11,488  frt  árú  vitetett 
ki.  A  behozatali  többlet  évenkint  átlag  80,000  frtra  tehető  és  e 
tekintélyes  összeget  érdemes  volna  a  hazai  szorgalom  és  munka 
jutalmazására  fordítani. 

A  máknak  legjobb  helye  van  a  vetésforgóban  trágyázott 
kapás  után,  mert  ezután  a  talaj  leginkább  gyommentes.  A  mák  leg- 
biztosabban terem  a  szelid,  se  nagyon  nedves,  se  nagyon  száraz, 
jó  trágyaerőben  levő  talajon.  Erős  szelek  nagy  kárt  tehetnek 
benne,  tehát  oly  fekvésű  talajt  kell  választani,  mely  nem  igen 
lehet  kitéve  a  szélnek.  Szívós,  kötött  talajon  a  mák  nem  igen 
díszlik.  A  mák  alá  a  talajt  már  őszszel  kell  jó  mélyen  megszán- 
tani s  ugyanekkor  kell  a  talajt  megtrágyázni.  Tavaszszal,  amint 
a  szántás  kizöldül  vagy  midőn  a  gyomok  már  kikeltek,  a  talajt 
jól  meg  kell  fogasolni.  extirpálni  s  ha  már  a  fagyoktól  nem  kell 
tartani,  simára  fogasolni,  lehengerezni  és  bevetni.  Különben  a 
lehető  korai  vetés  a  jó  termésnek  egyik  főfeltétele.  Nagyon  jó, 
ha  a  növény  arra  az  időre,  mikor  a  szárazabb  idő  már  bekövet- 
kezik, lehetőleg  megizmosodott,  mert  különben  igen  sokat  szen- 
ved a  szárazságtól.  A  mákot  szórva  vagy  sorba  lehet  vetni.  Szórt 
vetésnél  6  kgr.,  sorveíésnél  4  kgr.  szükséges  egy  hektárra.  A  mák- 

termeléssel  foglalkozott  és  e  téren  kellő  tapasztalatokat  szerzett 
Raksányi  Géza  úr,  kinek  egy  a  « Magyar  Föld » -ben  megjelent  és 
e  tárgyra  vonatkozó  közleményéből  a  következő  közérdekű  és 
idevágó  részletet  érdemesnek  tartom  átvenni : 

Egy  100  négyszögletes  terület  után  rendszerint  15-20  liter 
tiszta,  kereskedelembe  bocsátható  magot  nyerek,  sőt  némely 
feles  több  dézsmát  is  ad  be.  Igaz,  hogy  valamely  vállalkozó 
még  15  liternél  is  kevesebbet  szolgáltat,  de  azért  egyre-másra 
mindig  megvan  a  15  liter.  Megjegyzem,  hogy  ezen  kívül  min- 
den egyes  feles  100  négyszögöl  után  egy  gyermek-  vagy  fél  férfi - 
napszámot  is  szolgál  és  dacára  ennek,  úgy  vagyok  vele,  hogy 
akaratom  ellenére  is  folyton  nagyobbítanom  kell  a  mákterületet,  mivel 
annyi  a  vállalkozó,  hogy  annak  csak   egy   részét   elégíthetem    ki. 

Ide  foglalom  tehát  azt  is,  hogy  1200  négyszögölnyi  mákkal 
bevetett  földterület,  vidékünk  üzeméhez  képest  mennyi  hasz- 
not hoz. 

/.  Bevétel. 

a)  1200  négyszögöles  terület  á  15  liter 

=  180  liter,  1  hl.  mák  ára  l5  frt  27  frt  —  kr. 

b)  6  férfinapszámos  (diskréció)  á  60  kr.  --     3    «    60    « 

30;;frt  60  kr. 
2.  Kiadás. 

a)  1200  négyszögölnyi  II.  osztályú  földterü- 
let után  eső  haszonvétel   .-  ...  ...  ...  ...  8  frt  —  kr. 

b)  azután  járó  állami  és  községi  adó    ...  .  .  2   «    50   « 

c)  kétszeri  szántás  a  2  frt  50  kr.     ...  ...  _..  5    «    —    « 

d)  utánjárás,  felügyelet      _-  ...  ...  ...  ...  ...  3   «      -    « 

e)  a  talajtól  elvett  erő  visszapótlására,  illetőleg 

trágyára    ___  -..  ._.  --.  _..   ._.  .-  ...  ._.  ...  5    «    —    « 

22  frt  50  kr. 

Az  iménti  részletezések  után  láthatjuk  tehát,  hogy  a  bevétel 
1200  négyszögöl  után,  dacára  annak,  hogy  a  szár  értéke  nem 
vétetett  föl,  pedig  ez  nálunk,  hol  annyira  szűken  vagyunk  a  fa 
dolgában,  nem  épen  megvetendő  értéket  képvisel,  —  30  frt  60  kr., 
míg  a  kiadás  22  frt  50  krt  tesz  ki.  A  különbözet,  illetőleg  a 
tiszta  haszon  8  frt  10  kr.  Ha  tehát  százakról  nem  is  álmodoz- 
nánk, csak  ily  hasznot  tudnánk  általánosan  felmutatni  a  földeink- 

ről,  bizonyára  nem    volna    oly    sanyarú    a    helyzetünk    és    nem 
kerülne  annyi  sok  nemesi  birtok  bitor  kézre. 

A  mák  termelése  azért  is  képezheti  kiváló  figyelem  tárgyát, 
mert  ha  esetleg  túltermelés  is  állana  be,  eltekintve  attól,  hogy 
az  export  útján  értékesíthető  volna,  nem  hagyhatjuk  számításon 
kívül  azt  sem,  hogy  a  mákból  kitűnő  olajat  nyerünk,  mely  a 
finom  oliv-olajnak  nem  sokban  áll  mögötte ;  a  mák  éretlen  fejei- 
ből készítik  az  ópiumot,  szárait  pedig  tüzelésre  lehet  jól  felhasz- 
nálni. Ha  pedig  azt  a  nézetet  valljuk,  hogy  a  mák  elég  kereske- 
delmi és  háztartási  cikk,  tehát  az  olajgyártási  kísérleteket  ma  még 
bátran  hagyhatjuk  figyelmen  kívül,  akkor  nem  szabad  szem  elöl 
tévesztenünk,  hogy  szükségleteinket  e  cikkben  még  mindig  túlnyomó 
részben  Ausztria  és  Németország  fedezik,  holott  minálunk  min- 
den  előföltétel  megvan  e  cikknek  eredményes  termelésére  nézve. 

V.  Festéknövények. 

A  festéknövények  közül  hazánkban  régibb  idő  óta  tettek 
kísérletet  a  csiilletiggcl  (isatis  tinctoria).  E  kísérletek  tették  isme- 
retessé Sarlay  János  szarvasi  tanár  és  Pataky  János  csobádi 
gazda  neveit.  Sarlay  1881-ben  Békésmegyében  gróf  Wenckheim 
Frigyes  birtokán  30,  Zsilinszky  Mihály  birtokán  pedig  ö  holdat 
vetett  be  csüllenggel.  E  növény  jó  földet  kivan  és  minél  jobb  a 
talaj  melyben  termeltetik,  annál  több  festanyagot  szokott  az  tar- 
talmazni. Az  említett  területeken  —  mint  az  aradi  kereskedelmi 
és  iparkamara  1881.  évi  jelentéséből  kiderül  —  a  kígyós i  határ 
szélén  igen  szép  festő-csülleng  tenyészett.  Az  1881.  évi  termés 
eredménye  3ó  kiló  száraz  indigó,  160  kiló  jíászta,  ami  50  kiló 
száraz  indigónak  felel  meg  és  volt  ezenkívül  a  felvétel  idején 
egy  nagy  kád  tele  folyadékkal,  melynek  indigótartalma  20  kilóra 
becsültetett.  Eszerint  36  holdon  egy  évben  összesen  106  kiló 
indigó  termeltetett,  ami  egy  kiló  indigó  értéke  10  frt  lévén 
1060  frtnak  felel  meg,  úgy  egy  hogy  holdnak  jövedelme  mintegy  30 
frtot  tesz ;  ide  nem  számítva  a  gyári  berendezést  és  ennek  költ- 
ségeit. Mindezeket  számba  véve  habár  a  híres  budai  festő- 
gyárak tökéletesen  meg  voltak  elégedve  a  Békésmegyében  ter- 
melt indigó  minőségével  s  habár  a  Wartha  Vince  műegyetemi 
tanár  úr  által  eszközölt  festési  próbák  is  kitűnően  sikerültek  -  a 
fönnebbi  eredmény  nem  igen  látszik  kedvezőnek  vagy   utánzásra 

biztatónak.  De  ez  másként  nem  is  lehet.  Ha  egy  országban, 
melybe  1882-ben  1,100.652  frt  árú  indigót  hoztak  be  és  melynek 
indigószükséglete  évenkint  felülmúlja  az  egy  millió  forintot, 
úgyszólván  garasos  kísérleteket  tesznek  egy  nagyfontosságú 
növény  termesztésével,  ott  sikerre  számítani  nem  lehet.  Ahol 
minden  garas  számba  jön,  ott  sem  áldozni,  sem  a  tenyésztést, 
sem  a  gyártási  berendezést  megfetelő  módon  berendezni  nem 
lehet.  Ha  a  csülleng-növénynyel  oly  módon  tennénk  kísérleteket, 
mint  például  a  béllyei  uradalom  a  komlóval,  egészen  más  ered- 
ményeket tudnánk  elérni  és  idővel  megközelíthetnénk  azt  a  célt, 
hogy  hazánk  indigószükséglete  eleinte  csak  részben,  de  fokon- 
kint  teljesen  hazai  gyártmány  által  fedeztessék. 

Ehhez  azonban  egy  nagyíerjedelmű,  áldozatra  kész  gazdaság- 
nak kell  vállalkozni  és  áldozni.  Fényes  majorátusi  birtokaink  között 
akárhány  van,  mely  alávethetné  magát  a  rendszeres  kísérleteknek 
és  próbáknak,  fó'leg  ha  az  állam,  mely  az  eféle  kísérleteket  támo- 
gatni kész,  szintén  megteszi  a  maga  kötelességét. 

Egy  másik  kiváló  indigónövény  a  csiheliúr  (polygonum  tinc- 
torium),  melynek  rendszeres  tenyésztésére  szintén  érdemes  volna 
kellő  gondot  fordítani.  Egy  mázsa  növény  2  font  indigókék  fes- 
téket ad.  Meghonosítását  több  nyugoti  tartományban  kísérlettek 
meg,  de  nemsokára  felhagytak  vele,  mert  sajnálták  a  fáradságot, 
mely  a  növénynek  festékké  való  feldolgozásával  jár.  Egy  gyakor- 
lott német  gazda  végre  hosszas  kísérletek  után  kimutatta,  hogy 
csak  a  kellő  rendszert  kell  követni  és  e  növénynek  termelése  bu- 
sásan kifizeti  magát,  mert  egy  osztrák  hold  után  60-100  font 
indigót  lehet  nyerni.  Az  indigónyerésnek  különböző  eljárásai 
vannak,  azonban  épen  azért,  mert  ez  eljárásokat  bizonyos  meg- 
határozott pontossággal  és  egyformasággal  kell  végrehajtani,  leg- 
helyesebb volna  a  növénytermelést  az  indigónyerés  processzusától 
elkülöníteni.  A  gazdának  ne  legyen  egyéb  gondja,  mint  a  növényt 
megfelelő  módon  termeszteni.  Valamely  elsőrendű  vegyészeti 
gyárat  kellene  azután  felkérni,  hogy  a  növényt  megvásárolva,  in- 
digótermelésre rendezze  be  magát.  Talán  ugyanez  eljárás  na- 
gyobb eredményekre  vezethetne  a  festó'-csülleng  termelésénél  is. 

Egyike  a  legfontosabb  festéknövényeknek  a  pirosító  bu- 
zér  (rubia  tinctoria),  mert  példák  bizonyítják,  hogy  e  növénynek 
egy  évi  aratása  annyit  jövedelmezett,  mint  amennyire  annak  a 
földnek  az  értéke  rug,  amelyen  termett.  A  termelés  körül    termé- 

szetesen  kellő  gondot  kell  fordítani  a  növény  által  támasztott  mű- 
velési igényekre.  A  legjobb  az  Avignon  környékén  termelt  nö- 
vény. Az  avignoni  talaj  sok  humust  és  szénsavas  meszet  tartal- 
maz, felülete  száraz  időszakban  fehér,  nedves  időjárás  mellett  fe- 
kete. A  pirosító  buzér  különben  minden  humus-  és  mésztartalmú, 
kavicsmentes  földben  kitűnően  tenyészik.  Az  éghajlat  szempont- 
jából e  növénynek  nem  nagy  igényei  vannak,  mert  északon  ép 
úgy  megterem,  mint  délen,  a  meleg  éghajlat  azonban  inkább  elő- 
nyére válik.  Egy  és  ugyanazon  talajban  többször  egymásután 
nem  tanácsos  termelni,  mert  ezáltal  a  növény  festékanyaga  szenved. 
Sziléziában,  hosszas  gyakorlati  tapasztalatok  után  a  következő  kitű- 
nőnek bizonyult  sorrendet  követik  a  veteményezésben  :  rozs  után 
pirosító  bűzért,  ezután  a  következő  évben  árpát,  majd  lent  és  a 
negyedik  évben  ismét  bűzért.  E  növénynek  úgy  a  trágyázásra, 
mint  a  föld  elömunkálására,  a  vetésre,  ápolásra,  aratásra  és  szá- 
rításra nézve  megvannak  a  maga  követelményei  és  ha  ezeknek 
kellőképen  megfelelünk,  a  növény  jövedelmezősége  igen  hálás 
lesz.  E  növényből  nyerhető  a  legszebb  piros  szín  és  ezzel  készí- 
tik az  úgynevezett  Türkischroth-ot  is. 

Figyelemreméltó  és  nálunk  sikerrel  termelhető  festéknövé- 
nyek még  a  következők: 

az  álkönnös  (phytolacca  decaranda), 

a  szömörce  (rhus)  ^s  a 

fekete  mályva  (althea  rosea). 

A  szömörcéért  magáért  évenkint  több  mint  százezer  forint 
megy  külföldre,  mert  úgy  a  tímároknak,  mint  a  festőknek  nélkü- 
lözhetlen  segédeszközét  képezi.  A  fekete  mályva  ápolása  főleg  az 
oly  kisebb  gazdáknak  ajánlatos,  akiknek  ideje  az  azzal  való  kö- 
rülményes bánásmódot,  hogy  ne  mondjuk  babrálást  inkább  meg- 
engedi, mert  a  fáradság  a  növény  jövedelmezősége  által  kifizet- 
tetik. Az  álkörmös  szép  karmazsinpiros  festéket  ad  és  leginkább 
cukrászok  és  likőrgyárosok  által  használtatik  festésre. 

Az  ipari  és  kereskedelmi  növények  VI.  osztályába  tartoznak 

a  gyógynövények, 

melyek  hazánkban  busásan  fordulnak  elő,  vadon  tenyésznek 
és  gyűjteni  kell  őket,  hogy  tisztességes  jövedelemhez  jussunk. 
Az  eddigi  közgazdasági  tudósítások  és  statisztikai  munkála- 
tok   e    cikkről    igen-igen    kevés    anyagot    nyújtanak     és     ha    a 

kereskedelmi  és  iparkamarák  jelentéseit  végiglapozzuk,  egyben 
sem  találunk  idevonatkozólag  egy  sort  sem.  Dicséretes  ki- 
vételt képez  e  tekintetben  a  budapesti  kereskedelmi  és  ipar- 
kamara most  megjelent  legutóbbi  jelentése,  mely  végre  figyel- 
mét e  cikkre  is  kiterjeszti  és  figyelemreméltó  rövid  jelentéséből 
látjuk,  mily  óriási  kincs  fekszik  e  vadon  tenyésző  gyógy-  és  fes- 
téknövényekben.  Ha  e  növények  gyűjtésére  a  gazdasági  egyesü- 
letek útján  kellő  figyelem  fordíttatnék,  ha  el  lehetne  érni  azt, 
hogy  egyenlő  és  ép  minőségű  növények  gyűjtessenek,  nemcsak 
a  gyűjtők  tehetnének  szert  igen  jelentékeny  keresetre,  hanem  a 
kivitel  szempontjából  is  igen  jövedelmező  üzletággá  lehetne  fo- 
kozni a  gyógy-  és  festéknövényeket. 

Hogy  ez  irányban  némi  támpontot  nyújthassunk,  hogy  ki- 
mutassuk, mily  fontos  közgazdasági  szempontból  e  növények 
rendszeres  gyűjtése  és  szárítása,  s  végre,  hogy  következtetést 
engedjünk  vonni  arra  nézve,  hogy  mennyi  kincs  marad  évenkint 
kiaknázatlanul  e  növényeknek  figyelmen  kívül  való  hagyása  által, 
ez  előadás  keretébe  föl  kell  vennünk  az  említett  kamara  jelenté- 
sének a  gazdaközönségre  nézve  kiválóan  érdekes  következő  ide 
tartozó  részét : 

Radix  alcannae.  (Bárány pirosító.)  E  festékgyökérből  1882-ben 
kereken  40,000,  1883-ban  50,000  klgr.  került  forgalomba.  Az  ár 
Budapesten,  100  klgrtól  számítva,  az  1882.  év  elején  minőség 
szerint  15—25  frttal,  ősztől  fogva  a  kereslet  élénkülése  követ- 
keztében 24—32  frttal  jegyeztetett.  E  jegyzés  nem  változott  az 
1883.  év  első  felében,  míg  később  a  külföldi  vevők  tartózkodása 
miatt  a  készletek  felszaporodtak  és  e  körülmény  az  árak  hanyat- 
lását vonta  maga  után. 

Radix  saponaríae.  íSzappangyökér.)  A  belföldi  termelés  egyre 
hanyatlik,  úgy  hogy  saját  szükségletünket  is  részben  Olaszország- 
ból kell  fedeznünk.  Árjegyzés  Budapesten  (100  klgr.) : 

Fehér,  hámozott  1882-ben  ._.     ...  ...  38-42  frt. 

Barna                          «  ......  ...  20—24    « 

Fehér,  hámozott  1883-ban  ...     ._.  —  45—50    o 

Barna                          «  —     —  .--  30         « 

Radix  belladonnae.  (Nadragulya.)  Az  atropingyártás  és  fo- 
gyasztás következtében  a  kereslet  e  gyökérre  nézve  tartósan  igen 
élénk.  Sajnos,  hogy  a  belföldi  gyűjtés  a  szükséghez  képest  nagyon 

korlátolt  és  eg-y-egy  évben  alig  eredményez  többet  15,000  klgrná!. 
A  gyűjtés  e  csekély  terjedelmének  egyik  főoka,  hogy  erdőtulaj- 
donosaink, a  sarjadékok  megsértésétől  tartva,  többnyire  tiltják  a 
gyűjtést  bükkvágányaikban,  holott  e  mérges  gyökér  eltávolítása 
épen  a  sarjadék  gyorsabb  fejlődése  céljából  volna  kívánatos  és 
célszerű.  A  jól  szárított  gyökér  100  klgrja  Budapesten  1882-ben 
25—26  frton,  1883-ban  a  készletek  csekélységénél  fogva  35  frton 
vétetett. 

Radix  enualae  és  Radix  genüanae.  E  keserű  gyökerek  leg- 
inkább a  sörgyártásban  használtatnak  a  komló  pótszere  gyanánt. 
Belföldön  mindkét  fajból  igen  kevés  nyeretik.  Az  ár  Budapesten 
1882-ben  20  frttal,  az  év  vége  felé  a  komlótermelés  szűk  volta 
miatt  egész  40  frttal,  1883-ban  28—30  frttal  jegyeztetett. 

Radix  hellebori  albi.  Csekély  kereslet  miatt  a  gyűjtés  szünetel. 

Radix  liyoscianii.  (Beléndek.)  Nagyon  keresett  cikk  és  jól 
kelendő.  Ára  Budapesten  (100  klgr.)  1882-ben  25—30  frt,  1883-ban 
a  gyűjtés  csekélysége  miatt  30—35  frt. 

Radix  calami.  Szépen  hámozott  gyökér  kerestetett,  de  csekély 
készlet  miatt  a  kivitel  nem  nyerhetett  nagyobb  mértéket.  E  gyökér 
különösen  Szlavónia  mocsaras  vidékein  terem  nagy  mennyiség- 
ben, de  az  ottani  nép  mellőzi  a  gyűjtésnek  jutalmazó  és  épen 
nem  fáradságos   munkáját. 

Radix  valeriánáé.  Kevés  gyűjtetik  és  e  kevés  is  nagyon 
silány   minőségű. 

Merba  absyiiti,  altheae,  cicutae,  nialvae  viilg.,  nianibi  albi  és 
frifolii  fibr.  1882-ben  nagy  mennyiségben  gyűjtettek,  mi  a  kész- 
letek felszaporodását  és  1883-ban  az  árak  hanyatlását  vonta 
maga  után. 

Herba  bclladonnae.  (Nadragulya-levél.)  E  fontos  gyógynövény 
nagy  mennyiségben  nyeretik,  de  a  minőség  ki  nem  elégítő.  Kivi- 
telre az  utolsó  két  évben  évenkint  mintegy  50,000  klgr.  került. 
Az  ár  Budapesten  (100  klgr.)  1882-ben  minőség  szerint  25—55 
frttal  jegyeztetett,  1883-ban  a  készletek  felhalmozódása  következ- 
tében az  ár  tetemesen  lejebb  szállt. 

Herba  hyosciami.  (Maszlagos  beléndek.)  Gyűjtetik  évenkint 
25-30,000  klgr.  Ára  1882-ben  kezdetben  35-40  frttal,  őszkor 
a  kivitel  szünetelése  miatt  15—20  frttal  jegyeztetett.  Nagy  meny- 
nyiségek  maradván  készletben,  az  olcsó  jegyzés  1883-ban  is  állandó 
maradt  és  csak  a  legszebb  minőség  volt  25—30  frttal  értékesíthető. 

Herba  stramonii.  (Maszlag.)  1882-ben  mintegy  25,000  klgr. 
jött  forgalomba  korlátolt  kivitel  mellett  15  20  frtnyi  áron,  1883-ban 
a  készletek  csekély  kereslet  miatt  felszaporodván,  az  ár  12  frtra 
szálit  le. 

Herba  centauri  min.  Nagy  kelendőségnek  örvendett.  Az  évi 
gyűjtés  eredménye  csak  5—6000  klgr.  Az  ár  1883-ban  40—50 
frtig  felment.  Ugyanezen  évben  régibb  készletek  mintegy  10,000 
klgr.  mennyiségben  szintén  eladattak  külföldre  25—30  frtnyi  áron. 

Flores  chamomillac  viilg.  (Székfűvirag.)  Az  évi  gyűjtés 
15—20,000  klgroí  eredményezett.  A  hanyag  kezelés  miatt  csak 
kevés  szép  minőségű  árú  került  piacra.  A  kifogástalan  minőségű 
árú  1883-ban  40  —50  frton,  a  gyengébb  minőségű  15—16  frton  keit. 

Flores  malvae  arb.  (Fekete  mályvarózsa.)  A  fuxin  haszná- 
latának betiltása  újból  e  festéknövényre  irányozta  a  figyelmet. 
1882-ben  mintegy  20,000  klgr  nyeretett  és  a  szép,  tok  nélküli 
árú  jól  kelt  110  —  130  írtjával,  míg  1883-ban  Franciaországban  a 
kereslet  csökkenvén,  az  ár  leszállt  80—90  frtra  és  a  nyert  meny- 
nyiség  jobbára  készletben  maradt. 

Flores  papaver.  rlioad.  (Pipacs virág.)  1882-ben  mintegy 
10,000,  1883-ban  csak  1500-2000  klgr.  gyűjtetett.  Az  18S2-ben 
80—100  frttal  jegyzett  ár  1883-ban  a  készletek  csekélysége  miatt 
felment  100     110  frtra. 

Flores  sambucL  (Bodzavirág.)  Amerika  versenye  bénítja  ki- 
vitelünket. A  gyűjtés  25,000  klgrot  eredményezett.  Az  ár  Buda- 
pesten (100  klgr.)  1882-ben  20-30  frttal  jegyeztetett,  de  e  jegyzés 
1883-ban,  mikor  a  vételek  inkább  csak  a  speculatióra  történtek, 
nem  volt  tartható. 

Flores  tililae.  (Hársfavirág.)  Meglehetősen  élénk  kivitel  mel- 
lett 1882-ben  mintegy  45,000  klgr.  adatott  el  40-55  frt  közt  in- 
gadozó áron.  Az  t883-ik  év  kevésbé  kedvező  eredményeket  tün- 
tetett fel. 

Flores  verbascL  (Ökörfarkkóró-virág.)  A  gyűjtés  évről-évre 
csökken,  mivel  az  ugarföld,  melyben  e  növény  legjobban  te- 
nyészik, egyre  kevesbedik.  A  készletek  csekélysége  miatt  az  ár 
már  1882-ben  felszökött  80-QO  frtról  150—180  frtra.  1883-ban 
a  szép  aranysárga  virágért  200  frtot  is  fizettek. 

Cantharídes.  (Spanyol  légy.)  A  gyűjtés  a  jelentésűnk  tárgyát 
tevő  két  évben  4000-5000  klgrot  eredményezett.  A  cikk  kivitelre 
nagyon  keresett  és  sajnálandó,  hogy  a  gyűjtés  nem  eszközöltetik 

mindenütt,  hol  kőrisfák  vannak.  Az  1882-ben  340  frttal  jegyzett 
ár  1883-ban  élénk  kereslet  miatt  felment  egész  400—450  frtra. 

Niidei  persicomm.  (Keserű  mandola.)  Az  1882-ben  gyűjtött 
15,000  klgr.  Olaszországnak  és  Al-Duna  vidékének  versenye 
miatt  nem  volt  eladható,  1883-ban  25—30,000  klgr.  gyűjtetett. 
Az  ár  az  1882-ben  jegyzett  30-40  frtról  leszállván  20— 22  frtra, 
a  kiviteli  forgalom  kissé  élénkült,  mi  az  ár  újbóli  emelkedését 
26  -  28  frtra  vonta  maga  után.  Az  év  végén  Budapesten  mintegy 
10,000  klgr.  maradt  készletben. 

Baccae  spin.  cerv.  (Zöld  bogyó.)  Perzsia  és  China  nagy 
termelése  és  az  ottani  árú  kitűnő  minősége  korlátozta  kivitelün- 
ket. A  belföldön  gyűjtetett  25,000  klgr.  átlag  20  frt  értékben. 

Ha  az  ipari  és  kereskedelmi  növények  termelésére  komo- 
lyan akarunk  gondot  fordítani,  nem  lehet  titkolni,  hogy  a  gyógy- 
és  festéknövényekről  imént  felsorolt  adatok  talán  a  legavatottabb 
gazdára  nézve  is  meglepőek  lesznek.  Hozzávetőleges  számítás 
szerint  az  évi  gyűjtés  eredménye  3 — 500,000  frtra  rúg,  ami  a 
gazdasági  termelésben  nem  megvetendő  összeg,  főleg,  ha  szak- 
értők bevonásával  meg  lehetne  állapítani,  hogy  a  felsorolt  növé- 
nyek közül  melyek  azok,  amelyeknek  termelését  rendszeresen  is 
lehet  űzni,  annál  inkább,  mert  azok  vajmi  kevés  gondozást  igé- 
nyelnek és  mindössze  is  arról  van  szó,  hogy  bizonyos  földterü- 
letet évenkint  e  célra  szánjunk  és  azon  a  gyűjtést  némi  figye- 
lemmel eszközöljük.  E  tekintetben  a  botanikusok  a  gazdasági 
egyletek  közvetítésével  nem  megvetendő  hasznot  biztosíthatnának 
egyes  vidékek  lakosságának. 

A  mezőgazdaságban  fontos  szerejDet  játszanak  még  a  fözc- 
lek-növények,  s  gazdasági  szaklapjaink  újabban  tüzetesen  foglal- 
koztak oly  főzelék-nemek  megjelölésével,  melyeknek  nagyobb- 
mérvű  termelése  kifizetné  a  fáradságot.  Ezek  közé  tartozik  a 
spárga,  a  csiperke-gomba,  stb.  Mivel  azonban  e  növények  még 
sem  sorolhatók  a  szorosan  vett  ipari  és  kereskedelmi  növények 
fönnebb  taglalt  osztályaiba,  ez  előadás  keretében  nem  tartom 
célszerűnek  azokra  kiterjeszkedni. 

Úgyis  tartanom  kell  attól,  hogy  becses  türelmükkel  máris 
túlságosan  visszaéltem.  És  midőn  becses  figyelmüket  arra  kér- 
ném ki,  hogy  sem  a  mi  mezőgazdasági  statisztikánk,  sem  az  árú- 
forgalmi statisztika  nem  terjeszkednek  még  ma  ki  az  ipari  és  ke- 
reskedelmi növények  egyes  nemeire,  hogy  a  kereskedelmi  és  ipar- 

kamara  jelentések  összes  eddigi  évfolyamaiban  a  kereskedelmi 
és  ipari  növények  rovata  alatt  csak  a  hüvelyes-veteményekkel,  a 
kenderrel,  dohánnyal,  takarmánynövényekkel  és  a  szilvával  talál- 
kozunk, hogy  a  kereskedelmi  és  ipari  növényekre  vonatkozó  ada- 
tokat száz  és  százféle  lapnak  különböző  számaiból  nagy  fárad- 
sággal kellett  összeböngészni  s  az  erre  vonatkozólag  szétszórva 
megjelent  anyagot  rendszeres  egészszé  tömöríteni :  bizonyára  jo- 
gosnak fogják  tartani,  ha  becses  elnézésükre  számot  tartani  bá- 
torkodom. 

Elismerem  ugyan,  hogy  más,  avatottabb  szakférfiú  sokkal 
kevesebb  fáradsággal,  hasonlíthatlanul  érdekesebb  és  tanul- 
ságosabb előadást  tarthatott  volna  e  témáról  és  talán  meg- 
felelt volna  annak  geológiai  szempontból  is,  de  viszont  merem 
azt  az  állítást  kockáztatni,  hogy  több  jóakarattal  és  ügyszeretet- 
tel kevesen  foglalkozhattak  e  kérdés  minden  részleteivel,  mint  én 
a  t.  Gazdakör  megtisztelő  bizalma  és  felszólítása  folytán. 

És  ha  ma,  midőn  látjuk,  hogy  Franciaország  és  Német- 
ország vámsorompói  még  magasabbra  emelkednek  lisztünk  és 
gabonánk  bebocsájtása  előtt,  ha  ily  viszonyok  között  több  ol- 
dalról gondolkozni  fognak  az  ipari  és  kereskedelmi  növények 
termelésének  fontosságáról  és  figyelmüket  a  mezei  gazdálkodás 
arányosabbá  tételére,  tehát  újabb  termelési  ágakra  is  kiterjesztik, 
ha  a  Gazdakör  által  intencionált  e  mozgalmat  a  messze  célhoz 
egy  rövid  lépéssel  előbbre  vinnem  sikerült :  teljes  megnyugvással 
és  megelégedettséggel  hagyom  el  e  helyet,  melyre  a  most  taglalt 
témának  bizonyára  hivatottabb  és  kiválóbb  interpretátorai  fognak 
visszatérni. 

A  selyemtenyésztés  huszonötéves  eredményei. 

Az  Országos  Iparegyesület  fönnállása  óta  meleg  érdeklődést 
tanúsított  a  selyemtenyésztés  nagyfontosságú  ügye  iránt.  A  negy- 
venes években  a  halhatatlan  emlékű  Bezerédj  István,  aki  Szé- 
chenyi István  után  a  selyemtenyésztés  egyik  első  nagy  úttörője 
volt, az  akkori  iparegylet  segítségével  igyekezett  eszméitérvényesíteni. 

Bezerédj  István  magánszerződés  útján  szabadította  fel  job- 
bágyait már  a  negyvenes  évek  elején.  Ö  volt  az  első,  ki  az  általa 
is  hangoztatott  jobbágy-felszabadítási  eszmét  gyakorlatilag  meg- 
valósította. Felszabadított  jobbágyait    akarta  ő  részesíteni  mellék- 

jövedelemben  és  így  megszerezni  nekik  a  szükséges  forgó  tökét. 
Ezért  karolta  fel  a  selyemtenyésztést.  Ezért  létesítette  hidjai  bir- 
tokán Tolna  vármegyében  házi  fonodáját,  sőt  felállított  egy  selyem- 
íonószéket  is.  Ez  a  fonoda,  valamint  az  említett  selyemszövőszék 
Hidján  szakadatlanul  működik  az  ötvenes  évek  elejétől  fogva  a 
mai  napig.  Ugyancsak  az  ötvenes  évek  elején  a  Csengery  Antal 
és  báró  Kemény  Zsigmond  által  kiadott  Magyar  Nép  Könyvében 
le  is  írta  a  hidjai  selyemtelepet.  Rámutatott  a  selyemtenyésztés 
fontosságára,  nemcsak  általános  ipari  szempontból,  de  rámuta- 
tott annak  előnyére  a  magyar  gazdaközönség  és  kivált  a  kis 
ember  érdekei  szempontjából.  Hangsúlyozta,  hogy  amidőn  felka- 
roljuk a  selyemtenyésztést,  nemcsak  a  magyar  ipar,  de  a  magyar 
mezőgazdaság  érdekeit  is  támogatjuk. 

Ebből  az  elvből  kiindulva  karolta  föl  Bezerédj  Pál  a  selyem- 
tenyésztés ügyét  a  hetvenes  évek  végén,  Első  lépése  ez  irány- 
ban egy  kis  füzet  volt,  melyet  a  székesfehérvári  kiállítás  alkalmá- 
val bocsátott  közre  és  amelyben  a  selyemtenyésztés  újabb  felka- 
rolásának szükségét  tárgyalta.  Ez  a  füzet  az  iparegyesület  akkori 
felejthetlen  igazgatója,  Mudrony  Soma  és  e  sorok  írójának  közre- 
működésével látott  világot.  Ez  a  füzet  hivta  fel  az  akkori  föld- 
mívelésügyi  miniszter,  báró  Kemény  Gábor  és  állantitkára,  Matle- 
kovics  Sándornak  fgyelmét  a  selyemtenyésztés  ügyére. 

Az  első  lépés  ez  irányban  tehát  az  iparegyesület  segítségé- 
vel történt,  a  selyemtenyésztés  újabb  korszakában  is. 

Ez  indította  Bezerédj  Pált  arra,  hogy  most,  mikor  negyed- 
százados tevékenysége  már  fényes  eredményekkel  dicseked- 
hetik, meghívja  egyesületünket  az  e  téren  elért  eredmények 
bemutatására.  Az  Országos  Iparegyesület  iparosokból,  keres- 
kedőkből és  más  érdeklődő  szakférfiakból  álló  bizottságot 
szervezett,  mely  a  szegzárdi  központi  telepet  és  a  tolnai  selyem- 
fonógyárat,  valamint  ezek  szervezetét,  berendezéseit  tüzetesen 
megtekintette. 

Ennek  a  szemlének  az  eredményét  foglaltam  össze  e  sze- 
rény jelentésben,  melyet  tárgyának  fontossága  és  tartalmának  ki- 
váló érdekességénél  fogva  is  melegen  ajánlok  az  e  hazafias  ügy 
iránt  érdeklődő  nagyközönség  legszélesebb  rétegeinek  érdeklődé- 
sébe és  jóindulatú  figyelmébe. 

Az  Országos  Iparegyesület  megbízott  bennünket  azzal,  hogy 
a  selyemtenyésztés  eredményeit,   a    szegzárdi  központi  telepet  és 

a  tolnai  fonógyárat  tekintsük  meg,  szerezzünk  ezekben  tudomást 
a  selyemtenyésztés  legújabb  haladásáról  s  mindezekről  tegyük 
meg  észrevételeinket. 

E  hó  15-én  és  16-án  megfeleltünk  a  megtisztelő  megbízatás- 
nak és  erről  a  következőkben  van  szerencsénk  jelentésünket  elő- 
terjeszteni : 

A  selyemtenyésztés  újabb  meghonosításával  elért  eredmény 
főleg  és  leginkább  báró  Kemény  Gábor  akkori  földmívelésügyi 
miniszter,  Matlekovics  Sánndor  államtitkár  által  céltudatosan  és 
ernyedetlenül  támogatott  azon  intézkedésének  köszönhető,  hogy 
az  egész  ügyet  kiemelte  úgyszólván  a  saját  minisztériumának 
bürokratikus  keretéből  és  lehetővé  tette,  hogy  az  tisztán  ipari  és 
üzleti  szempontokból  kezeltessék,  önmagának  nem  tartván  fenn 
egyebet,  minthogy  az  egész  ügyet  minden  kitelhető  módon  — 
amennyiben  ez  tőle  függött  —  támogassa. 

Ebben  a  szellemben  karolták  fel  a  selyemtenyésztés  ügyét 
a  minisztériumnak  egyes  tagjai  is,  kik  a  mai  napig  hivatalos  kö- 
lességüket  messze  túlhaladva,  tisztán  az  ügy  iránti  személyes 
lelkesedésből  támogatták  ezt  oly  mértékben,  miként  ezt  a  be 
nem  avatott  közönség  nem  is  sejti. 

Ez  az  állami  adminisztrációkban  unikum  és  a  földmívelési 
kormánynak  ez  az  eljárása  leginkább  imponál  a  külföldön.  Ugyanis 
ezt  a  körülményt  emeli  ki  különösen  Gavazzi  képviselő,  ki  Olasz- 
országnak egyik  ismert  nemzetgazdásza  és  egyik  legnagyobb 
selyemgyárosa  és  aki  1903  május  30-án  tartott  egyik  parlamenti 
beszédében  egyenesen  felhívja  az  olasz  kormányt,  hogy  kövesse 
a  magyar  földmívelésügyi  minisztériumnak  ezen  valóban  bölcs 
és  páratlanul  álló  gyakorlati  értékű  eljárását. 

Széles  látkör,  a  dolgok  helyes  megítélése  és  egy  bizonyos 
önmegtagadás  szükséges  ahoz,  hogy  a  kormány  átengedjen  egy 
magánembernek  ily  \di%  hatáskört  és  ennyire  emancipálja  magát 
régi,  megcsontosodott  tradícióktól.  Az  igaz,  hogy  olyan  ember 
is  kellett  hozzá,  mint  Bezerédj  Pál,  aki  páratlan  ügyszeretettel, 
céltudatos  komolysággal  és  lelkes  áldozatkészséggel  töltötte  be  e 
téren  küldetésszerű  hivatását. 

Selyemtenyésztésünk  és  selyemfonóiparunknak  jövőjét  nagyon 
természetesen  csak  az  a  körülmény  biztosítja,  vájjon  a  mi  sely- 
münk úgy  minőség,  mint  az  előállítási  költségek  tekintetében 
képes-e  versenyezni  a  világpiacokon  ?  Ez  a  versenyképesség  függ 


egyrészt  természetadta,  másrészt  pedig  olyan  tényezőktől,  amelyek- 
nek megteremtése  hatalmunkban  van. 

Ami  a  természetadta  tényezőket  illeti,  kiemeljük  a  Magyar- 
országon általában  található  jó  talajt,  mely  mindenesetre  befo- 
lyással van  a  szederfák  nevelésére  és  különösen  a  lomb  táp- 
értékére. Befolyással  van  az  éghajlat  is,  mely  inkább  kontinentális 
voltánál  fogva  intenziven  melegebb  és  szárazabb  az  olasz  klí- 
mánál. Végre  pedig  befolyással  van  a  Magyarországon  található 
víz  és  pedig  első  sorban  a  Duna  vize,  mely  lágyságra  nézve 
határozottan  fölülmúlja  azokat  a  vizeket,  melyek  Olaszországban 
rendelkezésre  állanak.  A  hatalmas  folyam,  lassú  folyásánál  fogva 
is,  annyira  ki  van  téve  a  nap  és  a  levegő  befolyásának,  hogy  hozzá 
fogható  lágy  víz  Olaszországban  és  Franciaországban  alig  található. 

Ami  azokat  a  tényezőket  illeti,  amelyekkel  selymünk  minő- 
ségét emelhetjük  és  amelyek  tőlünk  függnek,  első  sorban  áll  az 
egészséges  és  jó  fajú  selymérpete. 

Ezért  létesítette  a  földmívelésügyi  minisztérium  Szegzárdon 
a  Pasteur  rendszere  szerint  mintaszerűen  berendezett  górcsöve- 
zési  telepet,  mely  legnagyobb  a  világon,  mert  abban  260  górcső 
van  használatban  és  730  munkásnő  nyer  benne  foglalkozást. 

Egy  további  tényező,  mely  tőlünk  függ,  a  tenyésztők  ki- 
oktatása. 

Ma  a  Szent  István  korona  területén  2813  községben  112,679 
család  foglalkozik  a  selyemtenyésztéssel.  Minden  községben  van 
egy  külön  felvigyázó,  ki  a  selyemhernyókat  kikelti,  a  tenyésztők 
közt  kiosztja  és  az  egész  tenyésztés  ideje  alatt  őrködik,  hogy  a 
jó  tenyésztés  minden  kelléke  meglegyen. 

Minden  15 — 20  község  be  van  osztva  egy  selyemtenyész- 
tési felügyelő  működési  körébe,  ki  a  felvigyázókat  ellenőrzi, 
10-12  ilyen  felügyelő  be  van  osztva  egy  főfelügyelőség  kerüle- 
tébe, mely  a  szegzárdi  országos  selyemtenyésztési  felügyelőség 
ellenőrzése  alatt  áll.  így  a  százezret  meghaladó  selyemtenyésztők 
között  nincs  olyan,  kinek  tenyésztését  legalább  egyszer  idényen- 
kint  meg  ne  vizsgálnák  és  akit  a  szükséges  útbaigazítással  el 
ne  látnának.  Ezenkívül  számos  oly  község  és  vidék  van,  ahová 
külön  oktatónők  küldetnek  ki,  kik  a  kezdő  és  kevésbbé  jártas 
tenyésztőket  naponta  meglátogatják  és  oktatják.  Továbbá  száz- 
ezrekre tehető  a  száma  azoknak  a  nyomtatott  utasításoknak, 
amelyeket  a  felügyelőség  kioszt  a  tenyésztők  között. 

A  felügyelőség  a  téli  hónapokat  felhasználja  arra,  hog}'  né- 
pies előadások  tartassanak  vetített  képek  kíséretében  a  selyem- 
tenyésztésről. Ezen  előadások  iránt  a  nép  kiválóan  érdeklődik, 
úgy,  hogy  1903-ban  ama  418  községben  tartott  előadásoknak 
mintegy  83.126  hallgatója  volt.  lQ04-re  1000  ilyen  községben 
tervezett  a  szegzárdi  központ  előadásokat  és  jövőre  az  e  célra 
kiszemelt  megbízottak  minden  2—3  évben  visszatérnek  egy-egy 
községbe  hasonló  előadások  rendszeres  megtartása  céljából. 

A  főfelügyelőség  feladata  körébe  tartozik  selyemgubóinknak 
feldolgozása  nyers  selyemmé,  mely  a  tulajdonképpeni  selyemipar 
nyers  anyaga ;  tehát  gondoskodnia  kellett  fonódákról,  úgymint 
azok  üzembe  vételérői.  Fonodáink  építésére  és  berendezésére 
Kálin  Ferenc  magánmérnököt  képezte  ki  a  központ.  Ez  időnként 
külön  tanulmány-utat  tesz  Olaszországba  és  Franciaországba  a 
legelső  hasonló  telepek  tanulmányozása  végett.  Az  ott  szerzett 
tapasztalokaí  itthon  azonnal  érvényesítik  a  legközelebb  építendő 
gyárban.  Bátran  mondhatjuk,  hogy  e  seiyemfonódák  a  legtöké- 
letesebben berendezettek  közé  tartoznak,  amelyek  egyáltalán  a 
föld  kerekségén  léteznek. 

Megemlítendő  még,  hogy  a  magyarországi  munkásnők,  te- 
kintet nélkül  a  különböző  nemzetiségekre,  a  selyemfonóiparra 
kiválóan  alkalmasak.  Sőt  oly  városokban,  mint  pl.  Újvidéken,  az 
a  körülmény,  hogy  a  lányok  férjhez  mennek,  már  nem  vonja  el 
őket  többé  a  gyári  munkától.  Ezeken  a  helyeken  már  a  második 
munkásgeneráció  az,  mely  a  selyemfonással  foglalkozik.  Valóban 
fenomenális  ügyességgel  és  arravalósággal  bírnak,  azonban  a 
székely  lányok,  mint  ezt  a  tapasztalatok  alapján  bátran  állíthat- 
juk, félannyi  idő  alatt  képezhetők  ki  ennek  az  iparnak  gyakorlá- 
sára, mint  a  többiek  és  emellett  könnyen  fegyelmezhetők  és  végre 
különös  kedvet  mutatnak  a  gyári  munkára  általában. 

De  ezek  a  tényezők,  melyek  az  országos  selyemtenyésztési 
felügyelőség  keretébe  valók,  még  nem  elégségesek,  hanem  van 
még  egy  tényező,  mely  ma  a  legfontosabb,  melynek  megterem- 
tése nem  tartozik  kizárólag  az  országos  selyemtenyésztési  fel- 
ügyelőség körébe  s  ez  a  szederfa-lomb  bőségének  biztosítása. 

A  selyemhernyó  a  selyemanyagot  a  szederfa-levéllel  veszi 
fel  magába  és  a  selyem-mirigyekkel  dolgozza  azt  fel  selyemszállá. 
Ebből  természetesen  következik,  hogy  amely  hernyó  szervezeté- 
hez képest  nem  nyer  elegendő  táplálékot,   az   nem  ad    elegendő 

selymet,  sőt  a  rosszul  tájDláit  hernyóknak  selyme  gyöngébb  és 
kevésbbé  ruganyos.  Az  ilyen  selymet  technikus  kifejezéssel  ((ki- 
éhezett)) selyemnek  nevezik  és  ilyen,  sajnos,  az  ország  igen  sok 
vidékén  fordul  elő.  Ez  az  egyedüli  veszély,  mely  ma  selymünk 
minőségét  fenyegeti. 

Igaz,  hogy  az  országos  selyemtenyésztési  felügyelőség  mű- 
ködése óta  több  mint  három  millió  szederfa  lett  kiültetve,  de 
ezeknek  igen  nagy  része  tönkrement  a  megfelelő  gondozás  hiá- 
nyában, mely  gondozás  a  közigazgatástilletné  és  nem  az  országos 
selyemtenyésztési  felügyelőséget. 

De  nemcsak  selymünk  jó  minőségének  biztosítására  kell 
kellő  mennyiségű  szederfáról  gondoskodnunk,  hanem  gondos- 
kodnunk kell  a  kellő  mennyiségű  szederfáról  azért  is,  hogy  sely- 
münk előállítási  költség  tekintetében  is  megállhassa  a  versenyt  a 
világpiacokon. 

A  selyemtenyésztésnek  egyik  főelőnye  a  népre  nézve  az, 
hogy  úgyszólván  semmi  befektetést  nem  igényel.  Egy  pár  léccel, 
náddal  vagy  zsúpszalmával,  ami  az  állványok  és  rácsok  elkészí- 
téséhez szükséges,  minden  tenyésztő  rendelkezik.  Az  a  20—30  ív 
papiros  sem  képez  nagy  kiadást,  mely  a  hernyók  elhelyezésére 
szükséges.  A  nélkülözhetlen  hőmérőt  pedig  darabonként  10  fil- 
lérért szolgáltatja  a  felügyelőség. 

A  selyemtenyésztés  érdekében  olyan  munkaerőt  használunk 
ki,  mely  más  irányban  nem  értékesíthető.  Aggok  és  gyermekek 
gondozhatják  a  hernyókat  a  három  első  hétben  és  csakis  az 
utolsó  negyedik  hétben  igényel  komolyabb  munkát  a  nagyobb 
szederfalomb  beszerzése.  Komoly  kiadást  pedig  csakis  a  lomb  be- 
szerzése képez,  ha  azt  pénzért  kell  bevásárolni.  Hisz  Olaszország- 
ban az,  akinek  szederfája  van,  a  termésnek  felét,  vagy  legalább 
egy  harmadát  követeli  a  szederfák  álengedéseért. 

Véget  kellene  tehát  vetni  annak  a  ma  még  sajnos  jelenség- 
nek, hogy  számos  község  tenyésztői  kénytelenek  20—30  kilomé- 
ter távolságra  menni  a  szükséges  lombért,  ami  kétségtelenül  nagy 
fuvarköltséggel  és  időveszteséggel  jár.  Gondoskodnunk  kellene 
arról,  hogy  kivált  a  szegény  tenyésztők,  kik  majdnem  kilenctized- 
részét képezik  a  mai  tenyésztőknek,  könnyen  jussanak  szeder- 
fához, dacára  annak,  hogy  nincsen  egy  talpalatnyi  földjük,  ahová 
szederfákat  ültessenek.  Ezt  pedig  csakis  azáltal  érhetjük  el,  ha 
kellő  intézkedés  történik  az  iránt,  kogy  az    állam    tulajdonát    ké- 

pező  útmenti  területrészeket  nagyobbrészt  szederfával  ültessék  be. 
Olaszországban  a  tenyésztő  a  magánosok  birtokában  levő  szeder- 
fák leveleit  használja  fel  selyemtenyésztésre  és  termésének  felét, 
vagy  annak  legalább  egy  harmadát  kénytelen  átengedni  a  szederfa 
tulajdonosának. 

Két  rendbeli  kiadása  van  a  tenyésztőnek  Francia-  és  Olasz- 
országban, t.  i.  a  selymérpete  beszerzése  és  a  szükséges  lomb 
megvásárlása. 

Vállalja  az  állam  az  egészséges  pete  előállítását  jövőre  is 
egészen  magára  és  ezt  adja  ingyen.  Vagy  később,  ha  a  tenyész- 
tés az  állam  gyámkodása  alól  emancipálódnék,  adja  önköttségen 
a  tenyésztőnek,  Mindenekelőtt  azonban  használja  fel  saját  területeit, 
bárhol  vannak  azok,  t.  i.  községekben,  városokban,  vagy  utak 
mentén,  arra,  hogy  azokat  szederfával  ültesse  be  és  ezáltal  kimélje 
meg  a  tenyésztőket  a  tenyésztéssel  járó  legnagyobb  kiadástól, 
vagyis  hogy  a  tenyésztők  a  szükséges  lombért  ne  legyenek  kény- 
telenek gubótermésüknek  felét,  vagy  legalább  egy  harmadát  odaadni. 

Hiszen  egy  uncia  petéből  származó  hernyók  felnevelésére 
10  mázsa  szederfalevél  kell.  A  levélnek  ára  Olaszországban  átlag 
16  lira  mázsánkint.  Helyezzük  a  magyar  tenyésztőt  abba  a  hely- 
zetbe, hogy  ehhez  a  levélhez  legalább  nagyrészt  ingyen  jusson 
és  szembeszökő  a  nagy  előny,  melyben  a  magyar  tenyésztő  ré- 
szesülend.  A  magyar  selyemtenyésztőt  pedig  ebben  az  előnyben 
részesíteni  könnyű  lesz,  ha  az  állam  az  utak  mellett  levő  terüle- 
teit, a  községek  pedig  parlagon  heverő  területeiket  szederfával 
ültetik  be  és  ennek  lombját  a  tenyésztőnek  átengedik. 

És  hogy  minő  fontossággal  bír  a  magyar  selyemtenyész- 
tésre és  selyem  fonóiparra  nézve  a  selyem  olcsó  előállítása,  azt  a 
következő  is  bizonyítja: 

Franciaországban  évek  óta  stagnál  a  selyemprodukció  a 
magas  munkabérek  miatt,  melyeket  a  selyemtenyésztés  el  nem 
bir.  Hiszen  a  francia  selyemprodukció  18Q1 — 1895-ig  évenkint 
átlag  747,000  kiló  volt;  1898— 1902-ig  évenkint  átlag  614,000 
kiló,  1903  ban  pedig  474,000  kiló.  A  francia  selyemprodukciónak 
ez  a  stagnáclója  annál  feltűnőbb,  miután  a  francia  kormány  ma 
már  évenkint  közel  10  millió  frankot  költ  a  selyemtenyésztés  és 
selyemipar  fentartására,  amennyiben  minden  kiló  gubó  után  egy 
fél  frank  prémiumot  fizet  a  tenyésztőnek  és  minden  üzemben 
lévő  orsó  után  400  frankot   a    fonoda    tulajdonosának.    Eszerint 

Magyarországon  a  selyemtenyésztés  fenntartása  a  kincstárnak  a 
következő  összegekbe  kerülne :  Ugyanis  fizetett  volna  a  kincstár 
1903-ban  1.700,000  kiló  gubó  után  850,000  frankot  és  az  üzem- 
ben lévő  660  orsó  után  a  400  frank  264,000  frankot,  egészben 
tehát  1.114,000  frankot.  E  helyett  pedig  kötelezte  magát  a  selyem - 
tenyésztési  felügyelőség  nemcsak  a  meglevő  selyemipar  fenntartá- 
sára, hanem  annak  újból  való  megteremtésére  oly  föltétel  mellett, 
hogy  az  összes  költségek  az  év  végével  visszatérüljenek  az  ál- 
lamkincstárnak. Az  a  segély  tehát,  amelyet  az  országos  selyem- 
tenyésztési felügyelőség  ez  ipar  megteremtésére  kézhez  vesz,  az 
interkaláris  kamatokból  és  az  évi  30,000  koronából  áll,  mely  a 
10  millióra  tehető  pénzforgalomnál  igazán    alig  jöhet   tekintetbe. 

Olaszországra  nézve  sem  áll  a  dolog  máskép.  Hiszen 
1891 — 1895-ig  az  olasz  selyemprodukció  évenkint  4,247.000  kilót 
tett  ki,  1890 -1902-ig  4,367.000  és  1903-ban  3,525.000  átlag  kilót. 
Ellenben  ha  vesszük  Anatolia,  Sziria,  Szaloniki,  Bulgária,  Szerbia, 
Románia,  Görögország,  a  Kaukázus  és  Perzsia  selyemtenyészté- 
sét, úgy  azt  látjuk,  hogy  ez  országokban  együttvéve  a  selyem- 
produkció  ugyanezen  időszakban,  vagyis  1891  —1895-ig  évenkint 
1,170.000  kilót  tett  ki,  1898— 1902-ig  évenkint  1,873.009  kilót, 
1903-ban  pedig  2,530.000  kilót.  Végre  a  világ  legnagyobb  selyem- 
termelő országaiban:  Kínában  és  Japánban,  hozzátéve  Indiát, 
ugyancsak  1891— 1895-ig  az  átlag  produkció  8,670.000  kiló  volt. 
1898— 1902-ig  pedig  11,169.000  és  1903-ban  11,244.000  kiló  gubó. 

Épp  most  jeient  meg  egy  igen  érdekes  és  alapos  könyv 
Japánról:  «Unser  Vaterland  Japán.  Ein  Quellenbuch,  geschrieben 
von  Japanern.))  Ennek  410-ik  oldalán  látjuk,  hogy  míg  Japán 
1890-ben  5,270.450  Kin  selyemszálat  produkált,  addig  1899-ben  a 
produkció  már  10,964.013  Kinre  emelkedett.  Egy  Kin  circa  600 
grammot  tesz. 

A  világ  összes  selyemprodukciója  pedig  mig  1876-tól 
1880-ig  8,854.000  kilót  tett,  addig  1898- 1902-ig  évenkint 
18,397,000  kg.-ra,  1903-ban  pedig  18,135.000  kilóra  emelkedett. 
Az  utóbbi  25  év  alatt  tehát  a  világ  selyemprodukciója  8  millió 
átlagról  18  millióra  emelkedett. 

Ismételjük,  hogy  ezek  az  adatok  a  selyemfonálra,  az  úgyne- 
vezett grége-re  vonatkoznak.  Minden  kiló  selyemfonál  előállítá- 
sára átlag  12  kiló  gubó  szükségeltetik,  úgy  hogy  eszerint  a 
világ  mai  gubótermése  216  millió  kilóra  tehető. 

Ezek  az  adatok  bizonyítják  legjobban,  hogy  az  egész  selyem- 
tenyésztés  Kelet  felé  húzódik  és  ezt  az  irányt  az  eddigi  tapasz- 
talatok szerint  a  selyemfonóipar  is  követni  fogja.  Épen  azért, 
mivel  a  selyemtenyésztés  és  selyemfonóipar  a  legolcsóbb  munka- 
béreket keresi  fel,  kiváló  súlyt  kell  fektetnünk  arra,  hogy  a  ma- 
gyar selyemtenyésztőt  abba  a  helyzetbe  hozzuk,  hogy  mentől 
olcsóbban  tenyészthessen,  ami  csak  úgy  érhető  el,  ha  az  állam 
gondoskodik  arról,  hogy  a  tenyésztők  ingyen  jussanak  a  szük- 
séges szederfalombhoz.  Ezt  meg  is  teheti  az  állam,  ha  a  tulaj- 
donát képező  területrészeket  első  sorban  szederfával  ülteti  be  és 
ezeket  a  tenyésztő  rendelkezésére  bocsátja. 

Ha  ezt  elérjük  és  ez  irányban  megtörténik,  aminek  megtör- 
ténnie kell  és  előbb-utóbb  meg  fog  történni,  úgy  teljes  megnyug- 
vással tekinthetünk  selyemtenyésztésünk  és  selyemfonóiparunk 
további  fejlődésének  jövője  elé,  mert  az  iránt  máris  biztosítva 
vagyunk,  hogy  selymünk  minősége  diadalmasan  állja  ki  a  ver- 
senyt az  összes  ismert  selymekkel. 

Ez  irányban  bárki  könnyen  megszerezheti  a  biztosítékot,  ha 
összeköttetésbe  lép  a  világ  bármelyik  selyempiacával. 

Alig  van  ipar,  mely  jobban  igénybe  venné  a  munkásnő  sze- 
mélyes ügyességét,  mint  a  selyemfonás.  Hiszen  2 — 3  évet  szá- 
mítanak Olaszországban,  míg  egy  selyemfonónő  teljesen  elsajátí- 
totta a  kellő  ügyességet.  Természetes,  hogy  egy  olyan  fiatal 
iparnál,  mint  a  selyemfonóipar,  a  munkásnő  teljes  kiképzése 
eddig  alig  volt  elérhető  és  ha  dacára  ennek  azt  látjuk  amint  ez 
tényleg  úgy  is  van  hogy  a  lyoni  selyembörzén  a  magyar 
selymet  már  jnagasabban  is  jegyzik  a  világ  legjobb  selyménél, 
úgy  ez  annak  biztosítéka,  hogy  selymünk  minőségre  nézve,  fel- 
téve, hogy  a  fentebb  említett  föltételeknek  eleget  teszünk,  mind- 
inkább meg  fogja  hódítani  és  megtartani  helyét  a  világ  ismert 
legjobb  selymei  között. 

A  magyar  selymet  különösen  kitűnővé  teszi  páratlan  szép 
színe,  a  szál  ereje  és  rugékonysága.  Ezt  elismerték  már  a  múlt 
század  QO-es  éveiben  a  Lyonban  tartott  nemzetközi  selyem- 
kiállításon. 

Ezen  kiállításon  10  éremmel  tüntették  ki  a  világ  legjobb 
selymeit  és  ezek  között  volt  a  magyar  selyem  is. 

A  legörvendetesebb  jelet  azonban  selyemtenyésztésünk  jövő- 
jének biztosítására  a  következőkben  látjuk: 

A  magyar  kormány  felépíti  a  fonodákat,  ezeket  berendezi, 
a  munkásnőket  kitanítja  és  iia  minden  neliézséget  legyőzött, 
mely  a  gyári  üzemet  akadályozhatná,  a  fonodákat  elsőrangú  kül- 
földi cégeknek  adja  bérbe. 

Ezek  a  bérbeadások  csekély  áldozattal  történnek  az  állam 
részéről,  amennyiben  csak  annyival  olcsóbban  engedi  át  a  gubót, 
mint  nyers  anyagot,  amennyibe  annak  külföldre  való  szállítása  és 
ottani  eladása  került  volna. 

Ellenben  igaz,  hogy  a  gyártelepek,  habár  minden  fényűzés 
nélkül,  a  lehető  legjobban  és  a  technika  követelményeihez  képest 
a  legtökéletesebben  vannak  berendezve.  De  mindennek  dacára 
még  sem  volna  megmagyarázható  az  a  tény,  hogy  gyárainkat 
2-3  évvel  előbb  veszik  bérbe,  még  mielőtt  azok  a  forgalomnak 
átadhatók,  ha  a  külföld  összes,  ez  irányban  első  tényezői 
nem  volnának  meggyőződve  a  magyar  selyemfonóipar  nagy 
jövőjéről. 

Az  újvidéki  és  győri  fonoda  francia  kezekben  van.  A  komá- 
romit egy  londoni  cég  bírja,  a  pancsovait  egy  bécsi  cég.  A  lugosi 
fonodát  egy  udinei  olasz  cég  biztosította  magának  már  a  múlt 
évben,  dacára  annak,  hogy  az  csak  a  jövő  év  végével  lesz  átad- 
ható. A  mohácsi  fonoda  építését  csak  nemrég  kezdték  meg 
és  átadása  csak  1906.  év  végével  történhetik  meg ;  dacára 
ennek,  egy  elsőrangú  francia  cég  már  biztosította  magának 
ezt  a  gyárat.  Sőt  a  mohácsi  gyár  után  épülő  fonódára  már 
most  előjegyeztette  magát  egy  milanói  cég,  noha  a  minisz- 
térium még  eddig  el  sem  határozta,  hogy  azt  hol  és  mikor 
fogja  létesíteni. 

A  tolnai  fonodát  a  földmívelésügyi  minisztérium  saját  keze- 
lésében tartja  részint  azért,  hogy  itt  képezzen  ki  magyar  selyem- 
gyári igazgatókat,  hogy  ezeket  később  a  külföldi  bérlőknek  ren- 
delkezésükre bocsájthassa,  részint  pedig  azért,  hogy  ebben  a 
fonodában  a  legszigorúbban  őrködjék  a  külföldi  piacokra  küldött 
magyar  selyem  kitűnősége  felett  és  így  kényszerítse  a  többi  fonó- 
■dáink  bérlőit  a  magyar  selyem  jellegének  fenntartására. 

Kell,  hogy  mindenki  örvendetes  és  biztató  jelét  lássa  ezekben 
annak,  hogy  ha  lesz  az  országnak  elegendő  szederfája,  hogy  a 
selyemtenyésztést  növelje  és  megteremtse  a  selyemfonó-iparhoz 
szükséges  nagyobb  gubómennyiséget,  akkor  a  fonógyárak  bérbe- 
adása és  üzemben  tartása  nehézségekbe  ütközni  nem  fog. 

És  itt  sajnálattal  kell  kiemelnünk,  hogy  értesülésünk  szerint, 
újabb  időben  a  szederfatenyésztésnek  terjesztése  elé  némi  aka- 
dályokat gördítenek. 

Ugyanis  első  sorban  az  állami  és  közigazgatási  utak  széleit 
ültetik  be  nemes  gyümölcsfákkal,  mint  ahogy  ezt  külföldön  tenni 
szokás,  habár  ott  természetesen  más  viszonyok  és  más  körül- 
mények között.  Távol  legyen  tőlünk,  hogy  a  gyümölcsészet  ter- 
jesztésének fontosságát  kétségbevonjuk,  vagy  hogy  az  idevonat- 
kozó törekvéseket  kellő  méltánylásban  ne  részesítsük.  Mégis  tekin- 
tettel a  fentebb  elmondottakra,  nem  szenvedhet  kétséget,  hogy 
az  állam  tulajdonát  képező  ezen  területek  sokkal  helyesebben 
volnának  fölhasználandók  a  selyemtenyésztés  érdekében. 

A  szakközegek  eljárásukat  azzal  indokolják,  hogy  a  közutak 
szélére  ültetett  fák  által  termelt  gyümölcs  eladásával  fogják  meg- 
szerezni és  pedig  bőségesen  azt  az  összeget,  mely  az  utak  fen- 
tartására  szükséges.  A  gyümölcsfákat  a  földmívelésügyi  miniszté- 
rium szolgáltatta  a  kereskedelminek  és  pedig  átlag  egy  korona 
árban.  Ezenkívül  a  kereskedelmi  minisztérium  egy  koronát  szá- 
mított a  gyümölcsfák   ültetésére,   gondozására,    esetleg  pótlására. 

Egyes  megyékben,  pl.  Abauj megyében,  a  selyemtenyésztés 
ezen  régi  fészkében,  annak  újabb  felkarolását  megnehezítették 
azáltal,   hogy   az    összes   államutakat  gyümölcsfákkal  ültették  be. 

A  kereskedelmi  kamarák  többszörösen  írtak  fel  a  kereske- 
delmi minisztériumhoz,  de  hiába.  Egy  ízben  már  összeült  egy 
értekezlet  a  kereskedelmi  és  földmívelésügyi  minisztérium  kikül- 
dötteiből és  nagynehezen  lehetett  keresztülvinni,  hogy  a  selyem- 
tenyésztésre alkalmas  vidékeken,  vagy  legalább  ezeknek  egy  nagy 
részében,  engedjék  át  a  szederfáknak  az  államutaknak  legalább 
kétharmad  részét  és  hogy  hassanak  oda,  hogy  a  megyei  utaknak  is 
szintén  kétharmad  része  tisztán  szederfáknak  tartassék  fenn.  Hiszen 
az  országos  selyemtenyésztési  felügyelőség  úgy  az  állami,  mint  a 
törvényhatósági  és  községi  utak  befásításához  szükséges,  vala- 
mint a  közterületekre  szánt  szederfákat  teljesen  ingyen  engedi  át. 
Sőt  azon  fák  kivételével,  amelyeket  államutak  mellé  ültetnek,  a 
többi  fák  védelmére  szükséges  karókat  szintén  ingyenesen  szol- 
gáltatja. 

Helyes  volna  tehát,  ha  az  Országos  Iparegyesület  fölírna  a 
kereskedelmi  minisztériumhoz  s  azt  ajánlaná,  hogy  a  földmívelés- 
ügyi minisztériummal    kötött    paktumot    szorosan    tartsa    be,  sőt 

amennyire  lehet,  tegyen  többet  a  szederfaültetés  érdekében,  mint 
amire  nézve  a  föntebbiek  szerint  megállapodásra  jutott. 

Továbbá  átírhatna  az  Iparegyesület  azon  megyékhez,  ame- 
lyekben a  selyemtenyésztést  már  megkezdették,  vagy  ahol  ez 
megkezdendő  volna,  fölkérvén  a  megyéket,  hogy  amennyire  lehet, 
községi  utakat  és  minden  szabad  teret  ültessenek  be  szederfával. 
Erre  szükség  van  azért  is,  mert  sajátságos  jelenségek  kezdenek 
föltünsdezni.  így  például  Győrmegye  közigazgatási  bizottsága 
már  kijelentette,  hogy  neki  a  selyemtenyésztés  nem  kell.  Zem- 
plén vármegye  és  a  zempléni  gazdasági  egyesület  kérvényt  nyúj- 
tott be  a  földmívelésügyi  miniszterhez,  melyben  azt  mondja,  hogy 
mentsék  meg  őket  a  selyemtenyésztéstől  azon  burkolt  ok  miatt, 
mert  hát  van  a  nép  azon  részének,  mely  Amerikába  ki  nem  ván- 
dorolt, elég  kereseti  forrása,  a  selyemtenyésztés  pedig  csak  drá- 
gítaná a  napszámot. 

Ha  vannak  megyék,  melyek  nem  látják  be  a  selyemtenyésztés 
messzeható  fontosságát,  ezeknek  az  ügyet  újból  és  újból  ala- 
posan meg  kell  magyarázni  és  őket  a  jóra  és  üdvösre  reábírni, 
nehogy  az  eddig  kivívott  nagy  előnyöket  kockára  tegyük. 

Mert  hogy  a  magyar  selyemtenyésztés  és  selyemfonó-ipar 
jövendő  kifejlődésébe  vetett  hitünk  és  reményünk,  ha  t.  i.  ele- 
gendő szederfa  lesz  a  közterületeken,  mennyire  jogos  és  alapos, 
azt  az  alábbi  adatok  is  mutatják. 

Igen  természetes,  hogy  a  legszorosabb  összeköttetésben  van 
a  termelt  gubómennyiség  a  termelők  számával.  Felhozzuk  erre 
vonatkozólag  a  következő  hivatalos  adatokat : 

Franciaországban  18Q3- 1902-ig  évenkint  átlag  137,077 
tenyésztő-család  foglalkozott  a  selyemtenyésztéssel.  Ezek  termeltek 
ugyanezen  időszakban  évenkint  átlag  8.575,738  kiló  gubót. 

Magyarországon  1903-ban  107,702  tenyésztő-család  1.707,205 
kiló  gubót  termelt.  A  roppant  különbség  szembeszökő  és  ha 
kérdezzük,  mi  ennek  az  oka,  úgy  ezt  kizárólag  a  szederfahiány- 
ban  találjuk.  És  pedig  ugyanazon  szederfahiányban,  mely  nem- 
csak lehetetlenné  teszi  azt,  hogy  2 — 3-szor  ennyi  tenyésztő  talál- 
kozzék az  országban,  hanem  azt  is  okozza,  hogy  a  meglevő  te- 
nyésztők alig  egy  ötödrészét  képesek  felnevelni  annak  a  her- 
nyómennyiségnek, melyet  felnevelhetnének  a  francia  tenyésztőkhöz 
arányba  állítva.  De  okozója  még  annak  is,  hogy  az  ily  aránylag 
csekély  mennyiségben  tenyésztett  gubó  is  sok    helyen    kizárólag 

azért  ad  silány  és  gyenge  selymet,  mert  a  hernyók  nem  voltak 
kellően  táplálhatok. 

Igaz,  hogy  sok  helyen  a  lakásviszonyok  is  kedvezőtlenek, 
de  igaz  az  is,  hogy  a  tenyésztő,  aki  nem  úgy,  mint  ma  átlag 
20 — 25  koronát  keres,  hanem  aki  20  millió  kiló  gubótermelés 
mellett  keresni  fog  évenkint  átlag  150  és  200  koronát,  érdemes- 
nek fogja  találni,  épp  úgy,  mint  Olaszországban,  a  szükséges  és 
megfelelő  helyiségről  is  gondoskodni.  Gondoljuk  meg,  hogy 
minő  előny  volna  az  hazánkra  nézve,  ha  aratás  előtt,  amidőn  a 
nép  legjobban  szorul  a  keresetre,  annak  legszegényebb  részének, 
nem  úgy  mint  most,  3  4  millió  koronát,  de  igenis  30 — 40  mil- 
lió koronát  juttathatnánk.  És  ez  nem  utópia,  mert  hiszen  aki  is- 
meri a  viszonyokat,  tudja,  hogy  ezt  úgy  a  tenyésztők  számának 
emelése,  mint  az  egyes  tenyésztőnek  nagyobb  keresete  igenis  le- 
hetővé teszi,  feltéve  mindig,  hogy  elég  szederfánk  van. 

Nem  hiába  mondja  gróf  Széchenyi  István  1840-ben  megje- 
lent könyvében  a  selyemről,  hogy  c legyen  csak  elég  szederfa,  a 
többi  magától  jön».     -  Szolgálunk  erre  példával  is : 

Pozsonymegyében,  Szempcen  1893  április  havában  még  tel- 
jesen ismeretlen  volt  a  selyemtenyésztés.  Az  ottani  főszolgabíró, 
Burián  Pál  hazafias  támogatása  mellett  ugyanakkor  kezdték  meg 
a  tenyésztést  a  községben  és  ugyanazon  év  május  végével 
a  beváltott  selyemgubók  fejében  1044  koronát  fizettek  ki.  A  se- 
lyemtenyésztés megkezdése  óta  pedig  a  községben  bezárólag 
1904.  év  végéig  19,506  kor.  lett  kifizetve. 

Továbbá  hasonló  körülmények  között  kezdették  meg  Nagy- 
szalontán, Biharmegyében  1900-ban  a  selyemtenyésztést  és  kifi- 
zettek még  ugyanazon  év  május  havában  a  beváltott  selyem- 
gubókért  1732  koronát.  Bezárólag  1904-ig  4377  koronát. 

Ott  van  Zsibó  Szilágymegyében,  ahol  báró  Wesselényi  Mik- 
lós kezdeményezte  a  selyemtenyésztést.  Ebben  a  községben  újab- 
ban csak  1901-ben  kezdték  meg  a  selyemtenyésztést  és  ebben 
az  első  évben  2410  koronát  fizettek  ki  a  selyemgu bókért,  bezá- 
rólag 1904-ig  pedig  7122  koronát. 

Téves  volna  azt  hinni,  hogy  a  selyemtenyésztésnek  csak 
egyszerű  községekben  van  jövője.  Van  annak  jövője  nagyobb 
városokban  is,  mert  hisz  ezekben  is  találkozik  elég  szegény 
ember,  ki  örömmel  ragadja  meg  az  alkalmat,  hogy  kereset- 
hez jusson. 

Debrecenben,  ezen  első  alföldi  városban  csak  1902-ben 
kezdték  meg  a  selyemtenyésztést  és  voltak,  kik  ebben  az  első 
évben  a  selyemtenyésztés  révén  16Q1  koronát  kerestek,  1904-ig" 
pedig  5475  koronát. 

Felemlítjük  itt  még  azt  a  várost,  amelyben  a  selyemtenyész- 
tés legnagyobb  előmenetelt  tett  az  országban  és  ez  Zombor  vá- 
rosa, ahol  1904-ben  592  család  foglalkozott  a  selyemtenyésztés- 
sel, kiknek  keresete  ebben  az  egy  évben  25,280  koronát  tett  ki. 
A  selyemtenyésztés  újabb  felkarolása  óta  pedig  kifizettek  Zombor 
városában  315,034  koronát. 

Ezek  a  tények  tehát  egyrészt  azt  bizonyítják,  hogy  ahol  van 
szederfa,  ott  a  selyemtenyésztés  meghonosítása  csakugyan  magá- 
tól jön,  de  bizonyítják  azt  is,  hogy  a  selyemtenyésztés  valóságos 
áldás  nemcsak  a  vidék,  de  a  városok  lakosságára  is. 

Ami  a  selyemgubók  ipari  feldolgozását  illeti,  a  számítás 
egyszerű. 

Mai  gubómennyiségünk  kerekszámban  1  és  fél  millió  kiló, 
feldolgozásához  kerekszámban  1000  orsó  kell.  Ezer  orsó  foglal- 
koztat 2500  munkást,  akinek  bére  750,000  korona 

Ha  volna  elég  szederfa,  csak  20  millió  kiló  gubó  termelé- 
séhez, úgy  ezen  20  millió  kiló  gubó  feldolgozásához  szükségel- 
tetnék 14,000  orsó  és  kellene  30,000  munkásnő,  akiknek  évi  ke- 
resete 9  millió  koronát  tenne. 

Végre  pedig  ez  a  20  millió  gubó  60  millió  korona  értéket 
reprezentálna  és  az  ezen  gubóból  származó  selyem  pedig,  vagyis 
1.600,000  kiló  selyem,  77  millió  korona  értéket  képviselne. 

A  selyemipar  meghonosításánál  a  legnehezebb  feladat  a 
selyemtenyésztés  és  selyem-fonó-ipar  megteremtése.  Ha  ezek 
meg  vannak  teremtve  és  rendelkezünk  kellő  mennyiségű  selyem- 
fonállal, mely  a  selyemszövő-iparnak  nyers  anyagát  képezi,  akkor 
a  selyem-textil-ipar  meghonosítása  nem  képez  nagyobb  nehéz- 
séget, mint  általában  a  textil-ipar  meghonosítása  képez. 

Selyemtenyésztésünk  és  selyem-iparunk  jövője  két  oszlopon 
nyugszik.  Az  egyik  a  szederfának  nagy  arányokban  való  szapo- 
rítása első  sorban  az  állam  által,  olyformán,  hogy  minden,  az 
állam  tulajdonát  képező  közterület,  első  sorban  az  utak  széle, 
ahol  a  fa  nagyobb  gondozásban  részesül,  beültettessék  szeder- 
fával. A  második  oszlop,  amelyen  nyugszik  a  selyemipar  jövője, 
fonódák  felállítása  és  azoknak  csakis  legelsőrendű  külföldi  cégek- 

nek  való  bérbeadása,  ami  az  államra  nézve,  mint  fentebb  láttul<, 
nem  költséges. 

Ezek  a  selyemfonódák  előbb-utóbb  át  fognak  menni  a 
bérlők  tulajdonába  és  egy-egy  gócpontját  fogják  képezni  a 
selyemtenyésztésnek.  Ha  meg  van  teremtve  a  kellő  konkur- 
rencia  a  selyemfonódák  közt,  némi  ellenőrzés  mellett,  mint  az 
Olasz-  és  Franciaországban  történik  és  ami  szükséges  is,  mert 
a  tenyésztő  egy  rövid  határidőn  belül  kénytelen  a  gubót  el- 
adni ••  a  gubók  vétele  a  fonódákra  lesz  bízható.  Ezáltal  pedig 
emancipálódni  fog  selyemtenyésztésünk  az  állam  közvetlen  be- 
avatkozásától, ami  kívánatos  is  lesz.  Ha  ilyformán  teljesen  saját 
lábán  fog  állani  selyemtenyésztésünk  és  selyemfonó-iparunk  és 
állni  fog  egészséges,  biztos  alapon,  akkor  elmondhatjuk,  hogy 
az  országos  selyemtenyésztési  felügyelőség  feladata  be  van  tetőzve. 

Ki  kell  emelnünk  azt  is,  hogy  információnk  szerint  az  ország 
négyötödrésze  alkalmas  a  selyemtenyésztésre. 

Selyemtenyésztésre  alkalmas  megyék  a  következők:  Abauj, 
Arad,  Alsófehér,  Baranya,  Bars,  Bács,  Békés,  Bihar,  Borsod, 
Csanád,  Csongrád,  Esztergom,  Fejér,  Győr,  Hajdú,  Heves,  Hont, 
Hunyad,  Jásznagykunszolnok,  Komárom,  Krassó-Szörény,  Mosón, 
Nógrád,  Nyitra,  Pest,  Pozsony,  Somogy,  Sopron,  Szabolcs,  Szatmár, 
Szolnok-Doboka,  Szilágy,  Temes,  Tolna,  Torontál,  Vas,  Veszprém, 
Zala,  Zemplénmegyék. 

Ki  kell  még  térnünk  a  pénzügyi  viszonyok  és  eredmények- 
nek bizonyos  szempontból  való  megvilágítására  is. 

Az  a  különleges  helyzet,  melyben  a  selyemtenyésztési  fel- 
ügyelőség van,  kiterjed  annak  pénzügyi  viszonyaira  is. 

A  selyemtenyésztési  felügyelőség  ugyan  kötelezte  magát 
minden  naptári  év  végével  az  államkincstárnak  visszafizetni  nem- 
csak mindazon  összegeket,  amelyeket,  és  erre  különös  súly  fekte- 
tendő, az  üzlet  vezetésére  fordít,  de  kötelezte  magát  amaz  ösz- 
szegek  visszafizetésére  is,  amelyeket  tisztán  az  ügy  propagálására, 
a  selyemtenyésztés  meghonosítására  fordít.  Visszafizeti  az  állam- 
nak ilyformán  azokat  az  összegeket  is,  melyeket  a  tenyésztők 
ellenőrzésére,  oktatására,  valamint  az  ország  szederfa-állományá- 
nak  szaporítására  költ.  Ha  az  intézet  organizációját  alaposan  is- 
merjük, fogalmunk  lehet  arról,  hogy  egymaga  ennek  fenntartása 
milyen  nagy  összegeket  vesz  igénybe.  Különösen  ki  akarjuk 
azonban  emelni,  hogy  a  szederfatenyésztésre  fordított  és  szintén 

visszatérítendő  összegek  egymaguk  éveiikint  100.000  koronára 
rúgnak.  Ez  intézet  csakis  azokat  az  összegeket  nem  köteles 
visszafizetni,  amelyeket  á  fond  perdu  kap  az  államtól.  Ezek  az 
összegek  régebben  6000,  később  30,000  koronát  tettek  évenkint. 
Ezek  az  összegek  egy,  ma  már  mintegy  10  millió  korona  for- 
galomnál alig  érdemesek  a  megemlítésre.  Azt  az  összeget  pedig, 
amelyet  ma  az  intézet  az  ügy  propagálására  fordít  és  az  állam- 
nak, szorosan  vett  üzleti  kiadásain  kívül,  évenkint  visszafizetni 
köteles,  kerekszámban  600.000  koronában  lehet  megállapítani. 

Különösen  hangsúlyozni  kívánjuk  e  helyen  azt,  hogy  a 
szederfa-tenyésztési,  az  oktatási  és  ellenőrzési  kiadásokat  veszélyes 
dolog  volna  fiskális  szempontból  megszorítani,  mert  minél  cse- 
kélyebb a  gubók  ára,  annál  inkább  kell  a  tenyésztőket  abba  a  hely- 
zetbe hozni,  hogy  megfelelő  oktatás  és  kellő  ellenőrzés  folytán,  keve- 
sebb munkával,  minél  több  és  főleg  minél  jobb  gubót  termeljenek. 

Gondoljuk  meg,  hogy  egy  negyedszázaddal  ezelőtt  lehetet- 
lennek tartották  a  selyemtenyésztés  meghonosítását  Magyarorszá- 
gon. Hiszen  1879-ben  már  be  akartak  szüntetni  minden  további 
költséget,  erőlködést  ez  irányban  és  a  felügyelőség  a  tenyésztő 
családok  számát  lQ04-ig  mégis  112,712-re  emelte;  a  gubóter- 
melést,  mely  1879-ben  2507  kiló  volt,  1904  ben  1,633.452  kilóra 
és  a  selyemtenyésztéssel  járó  évi  keresetet,  mely  1879-ben  7.400 
koronát  tett,  1904-ben  4,509.945  koronára  emelÍQ.  Egészben  pedig 
60,783.926  koronát  juttatott  a  selyenitenyésztéssel  és  selyemfonó- 
iparral foglalkozóknak.  Mindez  intenzív,  de  költséges  intézke- 
dések nélkül  nem  lett  volna  elérhető. 

Természetes,  hogy  a  tenti  összeget  is  az  intézet  saját  ré- 
széről csakis  azon  különbözet  által  teremtheti  elő,  amely  a  gubó- 
beváitási  árak  és  azok  további  értékesítése  közt  mutatkozik.  Már 
említettük,  hogy  a  magyar  tenyésztő  a  szederfalombot  és  a  petét 
ingyen  kapja.  Ezáltal  megszabadul  ama  költségektől,  melyeket 
az  olasz  és  a  francia  tenyésztő  viselni  kénytelen  és  amelyek  ez 
idegen  tenyésztők  bruttó  jövedelmének  felét  képezik.  Amidőn 
tehát  a  magyar  tenyésztőtől  csak  mintegy  10— 15'^/o-al  olcsóbban 
váltják  be  a  gubót  a  világpiaci  áraknál,  a  magyar  tenyésztő 
mégis  tetemesen  előnyösebb  viszonyok  közt  tenyészt  a  többi 
külföldi  tenyésztőknél. 

A  legnagyobb  nehézség,  melylyel  a  selyemtenyésztési  fel- 
ügyelőség szemben  találja    magát,    abban    rejlik,    hogy    nem    vált- 

hatja  be  mindig  a  gubókat  a  világpiaci  árakkal  teljes  arányban 
és  pedig  azért,  mert  az  egész  ügy  veszélyeztetése  nélkül  nem 
követheti  a  világpiaci  árak  csökkenését  azon  mértéken  túl,  mely 
tenyésztőinek  jogosan  remélt  keresetét  biztosítja. 

1857  és  1880  közt  a  font  selyemnek  átlagára  2  frank  volt 
kilónként.  Nem  volt  tehát  utópia  remélni,  hogy  a  következő 
években  is  ezt  az  árt  némileg  meg  fogjuk  közelíteni.  És  mégis, 
amidőn  az  intézet  működését  megkezdette,  1880-tóI  18Q3-ig' 
ugyanazon  selyem  átlagára  58  frank  volt.  Ebben  az  időszak- 
ban, az  áraknak  jelentékeny  csökkenése  dacára,  fenntarthatta  az 
intézet  a  tenyésztőkkel  szemben  azt  a  beváltási  árt,  amely  a 
tenyésztőnek  jogos  igényeit  kielégíti.  Ez  időszak  alatt  emelte  a 
felügyelőség  a  selyemgubóprodukciót  2507  kilóról  873.43Q  kilóra 
és  mégis  ebben  az  időszakban  képes  volt,  a  fentemlített  á  fond 
perdu  kapott  összegen  kívül,  az  átlamkincstárnak  minden  néven 
nevezendő  előleget  kamat  nélkül  vissafizetni,  úgy  hogy  ez  idő- 
szakban a  selyemtenyésztes  emelése  az  államra  nézve,  a  fenti 
csekély  összegen  kívül,  csakis  az  interkaláris  kamatok  elvesztésébe 
került.  1894-től  bezárólag  lQ04-ig  a  viszonyok  a  világpiacon  a 
selyemre  nézve  még  kedvezőlenebbekké  változtak.  Ez  időszak 
alatt  a  selyemnek  átlagára  ismét  csökkent  és  pedig  mintegy  46 
frankra.  Látjuk  tehát,  hogy  ez  utolsó  időszakban  felére  szállt  le  a 
selyemnek  értéke  amaz  értékkel  szemben,  amelylyel  a  selyem  a 
selyemtenyésztési  felügyelőség  felállítását  közvetlen  megelőző 
években  bírt. 

Ez  a  sajnos  tény  a  felügyelőséget  abba  a  dilemmába  hozta, 
hogy  vagy  nem  fizeti  vissza  az  államtól  nyert  előlegeknek  egy 
részét,  vagy  pedig  olyannyira  leszállítja  a  gubók  beváltási  árát, 
hogy  ez  helyes  arányban  álljon  a  selyem  világpiaci  árával. 

Természetes,  hogy  ez  utóbbi  eljárás  olyannyira  elidegenítette 
volna  népünket  a  selyemtenyésztéstől,  mely  még  nem  vert  min- 
denütt elég  erős  gyökeret,  hogy  annak  továbbfejlődése  komoly 
veszélynek  lett  volna  kitéve. 

Épp  erre  való  tekintetből  választotta  Darányi  Ignác,  akkori 
földmívelési  miniszter,  egyetértőleg  a  pénzügyminiszter  úrral,  azt  a 
helyes  eljárást,  hogy  az  eddigi  beváltási  árakat  nemcsak  hogy 
meghagyta  továbbra  is,  de  nem  vont  meg  az  ügytől  semmi  oly 
további  intézkedést  és  áldozatot  sem,  mely  szükséges  volt  annak 
továbbfejlődésére.  Tette  ezt  pedig  dacára   annak,  hogy  ez  eljárás. 


mellett  az  államtól  kapott  előlegek,  teljes  mértékben,  előrelátható- 
lag, vissza  nem  térülhettek. 

Ennek  az  eljárásnak  következménye  volt,  hogy  1897.  év 
végével  az  intézet  hátralékban  maradt  2,58Q.260  koronával  és  85 
fillérrel.  De  a  kormány  e  bölcs  és  helyes  eljárásának  az  az  ered- 
ménye is  volt,  hogy  nem  akasztotta  meg  a  selyemtenyésztés 
további  fejlődését,  sőt  azt  sok  tekintetben  még  inkább  előmoz- 
dította és  így  a  selyemtenyésztési  felügyelőség  1903.  végéig  a 
fenti  hátralékaiból  képes  volt  1,187.630  koronát  és  11  fillért  visz- 
szatéríteni,  úgy,  hogy  a  múlt  év  végével  hátralékai  1,401.630  korona 
és  74  fillérre  csökkentek. 

De  ennek  az  összegnek  lassan  való  visszatérítése  is  bizto- 
sítva van.  Biztosítva  pedig  anélkül,  hogy  a  selyemtenyésztés 
továbbfejlődésére  szükséges  intézkedések  a  legcsekélyebb  mér- 
tékben is  csorbát  szenvedtek  volna. 

Megjegyzendő  még,  hogy  a  felügyelőség  talán  nagyobb  mérv- 
ben is  törleszthette  volna  az  állammal  szemben  fennálló  hátralékát. 
Ezt  azonban  nem  tette,  mivel  oly  években,  amelyek  előnyösek 
voltak  pénzügyi  tekintetben,  a  bevételi  többletet  nem  fordította 
kizárólagosan  hátralékainak  törlesztésére,  hanem  a  fölös  bevételi 
többletet  úgyszólván  megfelezte,  s  annak  felét  a  tenyésztők  érde- 
kében arra  fordította,  hogy  a  beváltási  árakat  emelte,  mint  pl. 
1901.  és  1902.  években  és  csak  a  többlet  másik  felét  fordította 
hátralékainak  törlesztésére.  Magától  értetődik,  hogy  ennek  a 
hátraléknak  törlesztésére  nézve  is  a  legreálisabb  és  legbiztosabb 
mód  selyemtenyésztésünk  akadálytalan  továbbfejlődése. 

Meg  kell  még  emlékeznünk  az  intézet  beruházásairól.  Az 
intézet  összes  ingatlan  beruházásai  1903.  év  végével  3,101,167 
korona  és  47  fillérbe  kerültek.  Ezek  az  összegek  külön  hitel 
alapján  lettek  fedezve.  Ez  a  hitel  mintegy  harmadrészben  gubó- 
raktárak  fölállítására,  kétharmad  részben  pedig  fonódák  létesítésére 
lett  fölhasználva. 

Gubóraktáraink  ma  az  országban  a  következő  helyeken  van- 
nak, és  pedig  Pancsován,  Újvidéken,  Nagybecskereken,  Óbecsén, 
Verbászon,  Baján,  Szabadkán,  Békéscsabán,  Győrött,  Moldován, 
Fehértemplomban,  Temeskubinban,  Versecen,  Zsablyán,  Temes- 
váron, Titelen,  Német-Palánkán. 

Ezenkívül  működésben  van  ma  az  országban  5  selyem- 
fonoda    és    pedig    Pancsován,    Újvidéken,   Tolnán,     Győrött    és 

Komáromban.  Ezek  a  fonódák  1,908.122  korona  40  fillérbe 
kerültek, 

E  fonódák  bérbe  lévén  adva,  a  bérösszeg,  mely  évenkint 
befolyt,  38,041  korona  92  fillért  tesz  ki,  úgy,  hogy  az  azokra 
fordított  összegek,  habár  szerény  mértékben,  amortizálódnak. 

A  kormánynak  a  végcélja  különben  értesülésünk  szerint  az, 
hogy  a  selyemtenyésztést  is,  úgy  mint  a  fonógyárakkal  már  tette, 
a  magánvállalkozásnak  adja  át. 

Amint  ez,  az  ügy  veszélyeztetése  nélkül,  lehetséges  lesz  és 
így  az  egész  vállalkozás  magánkezekbe  fog  átmenni,  akkor  ez 
épületek  és  berendezések  értéke  is  megfelelő  árban  vissza  fog 
térülni  az  államnak. 

Hiszen  magánértesülésünk  szerint  csak  a  legutóbbi  napok- 
ban fordult  egyik  fonodának  bérlője  a  fölügyelőséghez  azzal  a 
kérdéssel,  hogy  minő  föltételek  mellett  biztosíthatná  magának  az 
általa  bérelt  fonodának  örök  áron  való  megvételét  ?  Az  illető  haj- 
landónak mutatkozott  a  fonodát  megvenni,  mihelyt  selyemtenyész- 
tésünk fokozatos  fejlődésének  arányai  minden  irányban  biztosítva 
lesznek. 

Mindezek  után  végül  a  magyar  ipar  szempontjából  önkény- 
telenül fölmerül  az  a  kérdés :  nem  volna-e  lehetséges  a  termelt 
selyemnek  hazánkban  való  földolgozását  is  megkezdeni,  hogy  az  a 
nyereség,  mely  ebből  származik,  a  mienk  legyen  és  hogy  a  mun- 
kások újabb  nagy  tömegeinek  adjunk  jutalmazó  és  állandó  kere- 
setforrást ? 

Ezt  természetesen  az  érdekelt  tényezők  meghallgatása  után 
kellene  megállapítani  és  ennek  eredményéhez  képest  erre  nézve 
illetékes  helyen  a  megfelelő  intézkedéseket  előkészíteni. 

Megemlítendő,  hogy  tudomásunk  szerint  jelenleg  a  követ- 
kező helyeken  vannak  selyemszövődék  és  pedig  Szent-Gotthár- 
don  a  Bujatti  cég  nagy  jelentőségű  szövődéje,  Vimpácon,  Sop- 
ronmegyében a  bécsi  Huber  cég  kis  arányú  selyemszövődéje, 
végre  pedig  már  évek  óta  működik  Bácskulán  Berkovics  selyem- 
szalaggyára. 

Mindezek  a  gyárak  kizárólag  külföldi  selymeket  használnak, 
melyek  olcsóbb  minőségüknél  fogva  különleges  céljaiknak  jobban 
megfelelnek. 

Végül  javasoljuk,  hogy  fejezze  ki  az  Országos  Iparegyesület 
Bezerédj  Pál  iránt,  aki  mint  selyemtenyésztési  meghatalmazott  ez 
ügyben  egy  negyedszázadon  át  majdnem  emberfölötti  munkát 
teljesített  és  elévülhetetlen  érdemeket  szerzett,  őszinte  és  hálás 
elismerését. 

A  fővárosi  ipar  hanyatlásának  okai  és  emelésének  eszközei. 

Az  Országos  Iparegyesület  emlékirata. 

Az  országos  iparegyesület  a  székesfőváros  tanácsának  e 
tárgyban  kelt  átirata  alapján  1902.  elején  a  következő  előterjesztést 
intézte  a  tanácshoz: 

Tekintetes  Fővárosi  Tanács ! 

A  múlt  év  július  hó  17-ikén  méltóztatott  egyesületünket  föl- 
kérni, hogy  a  fővárosi  ipar  és  kereskedelem  hanyatlásának  tapasz- 
talható okaira  nézve  «körülményes  szakvéleményünket))  adjuk  be 
s  egyúttal  «a  helyzet  javítására  alkalmas  hatósági  intézkedések-) 
iránt  is  közöljük  javaslatainkat. 

A  kérdés  beható  tanulmányozása  és  minden  oldalról  való 
szakszerű  mérlegelése  után  van  szerencsénk  arra  vonatkozó  néze- 
teinket a  következőkben   előterjeszteni. 

I.  Az  ipar  hanyatlásának  főbb  okai. 

Pangás  egyik-másik  iparágban  időszakonkint  sokszor  volt 
és  lesz  is,  valahányszor  a  termelés  és  fogyasztás  közti  arány 
kedvezőtlenné  változik.  De  ezt,  hacsak  egy,  vagy  kevés  iparágban 
áll  elő,  az  egészséges  társadalmi  szervezet  fel  se  veszi,  olykor 
meg  sem  érzi.  Ha  azonban  több  iparágban  egyidejűleg  jelentke- 
zik, az  a  folytonos  vérveszteségek  által  elgyöngült  organizmusban 
magasabb  fokú  lázas  állapotot  idéz  elő.  Jelenlegi  bajainknak  ez 
a  főoka. 

De  vannak  részint  ezzel  kapcsolatos,  részint  önálló,  másod- 
rendű okai  is. 

Az  utolsó  években  18Q6.  óta  közgazdasági  életünkben  álta- 
lában, de  kivált  a  kereskedés  és  az  ipar  terén  állandó  pangás, 
sőt  válságos  helyzet  uralkodik.  A  pangás  és  az  üzletek  hanyat- 
lása annál  súlyosabb,  mert  az  1896-ig  az  ipar  és  kereskedés  szá- 
mos   ágaiban    tapasztalt    élénkséggel    és    fejlődéssel    szemben  a 

némely  iparágban,  mint  például  az  építőiparban  majdnem  hirtelen 
beállt  válság  több  elsőrendű  iparágunkat  erősen  megviselte  és  a 
közel  hét  évig  tartó  pangás  a  jó  években  esetleg  megtakarított 
nyereségeket  fölemésztette,  sőt  sok  helyütt  már  a  tőke  megtá- 
madását teszi  szükségessé;  nem  is  említve  azoknak  a  bukások- 
nak a  sorozatát,  melyek  a  lefolyt  években  több  virágzó  üzletet 
megsemmisítettek  és  azt  a  hátrányos  következményt,  hogy  a 
munkások  és  segéderők  egy  része  sok  iparban  áilandó  foglalkozást 
többé  nem  talál  és  vagy  munka  nélkül  tengődve  várja  a  jobbu- 
lást, vagy  az  ország  nagy  kárára  a  külföldre  vándorol  és  ott 
keres  állandóbb  elhelyezést. 

Az  ipar  terén  uralkodó  pangás  okai  részben  azon  általános 
pangásban  keresendők,  melyek  a  velünk  szoros  kapcsolatban 
levő  országokban,  jelesül  Németországban  és  Ausztriában  huza- 
mos idő  óta  szintén  észlelhetők.  Közgazdaságunk  azon  forgalmi 
eszközök  által,  melyeket  az  utolsó  harminc  évben  megteremtet- 
tünk, sokkal  szorosabb  összefüggésbe  jutott  az  osztrák,  német 
és  más  nyugati  országok  gazdasági  életével,  semhogy  az  amott 
mutatkozó  gazdasági  jelenségek  és  pedig  a  lendülés  ép  úgy,  mint 
a  hanyatlás  reánk  is  ne  hasson  és  minthogy  gazdaságilag  e 
népeknél  gyöngébbek  vagyunk,  illetőleg  sok  tekintetben  az  ottani 
jólét  és  haladás  szálaitól  függünk,  nagyon  gyorsan  érezzük  a  visz- 
szamenő  hullámokat  és  az  ottani  hanyatlás  saját  gazdaságunkra 
gyorsabban  hat,  mint  az  eredeti  helyszínen. 

De  jelenlegi  pangásunk  okai  nagyrészt  azokban  a  körül- 
ményekben keresendők,  melyeket  saját  gazdasági  életünkben 
észlelhetünk. 

Ide  tartozik  mindenekelőtt  az  a  lappangó  mezőgazdasági 
válság,  mely  országunk  gazdáit  a  tengerentúli  termények  erős 
versenye  folytán  másfél  évtized  óta  feszélyezi  és  terményeik  érté- 
kesítésénél hallatlan  árakkal  gátolja.  Itt  felsorolandó  továbbá  az  a 
körülmény,  hogy  egyik  fontos  országos  termelési  águnkat,  a  bor- 
termelést a  filloxera  pusztításai  másfél  évtizedig  tönkretették  és 
hogy  ez  a  termelési  ág,  mely  különben  gazdáink  számára  nagy- 
ban jövedelmező  volt,  ép  akkor,  midőn  a  többi  termények  árban 
csökkenést  szenvedtek,  nemcsak  nem  adott  jövedelmet,  hanem  a 
szőlők  fönntartása,  megmentése,  vagy  felújítása  újabb  kiadásokat 
rakott  a  jövedelmeikben  különben  is  megcsappant  gazdáink  ter- 
hére, valamint  a  több  év  óta  tartó  sertésvész.   mely   mezőgazda- 

ságunk  egyik  igen  értékes  mellékfoglalkozását  csaknem  tönkre- 
tette. Mindehhez  járult  még  az,  hogy  az  utolsó  években  a  gabona- 
termések a  középen  aluliak,  sőt  igen  rosszak  is  voltak,  úgy,  hogy 
mezőgazdaságunk  ismételten  szorult  viszonyok  közt  tengődött. 
Már  pedig  egy  még  kiválóan  mezőgazdasági  jellegű  országban, 
amilyen  Magyarország,  az  ipar  és  kereskedés  jóléte  szoros  kap- 
csolatban áll  a  gazdák  fizetőképességével.  Az  ipar  és  kereskedés 
első  sorban  a  nagyobb  számú  gazdák  szükségleteinek  kielégí- 
tésén fáradozik  és  ha  a  gazdák  szükségleteik  kielégítésénél  szű- 
kebb korlátok  közé  vannak  szorítva,  ezt  az  ipar  és  kereskedés 
azonnal  megérzi,  mert  kevesebb  megbízatás  és  kisebb  kelendőség 
lesz  a  természetes  következménye. 

Nálunk  mindazáltal  a  mezőgazdaságot  sújtó  körülmények  a 
legutóbbi  időben  még  más  irányban  is  káros  következménnyel 
hatottak  a  kereskedés  és  ipar  állapotára ;  mert  a  vállalkozási  szel- 
lem megfojtására  és  lankasztására  az  úgynevezett  agrár  irány- 
zatot támasztották  fel  és  emelték  uralomra.  A  mezőgazdaság  vál- 
ságos helyzetében  a  szerencsétlen  német  példa  utánzásával  gaz- 
dáink vezetői  jónak  találták  a  gazdák  bajainak  főokául  a  keres- 
kedést és  a  vállalkozási  szellemet  (az  életben  tagadhatlanul  elő- 
fordult visszásságokat  általánosítva)  odaállítani  és  a  merkantilizmus 
misztikus  szavával  megbélyegezni  mindazt,  ami  a  vállalkozással, 
s  így  a  kereskedéssel  és  iparral  oly  szoros  kapcsolatban  áll. 
A  kereskedők,  a  tőzsde,  egyes  üzletágakban  kifejlődött  szokások 
a  mezőgazdaság  érdekeivel  ellentéteseknek  mondatnak.  És  ugyan- 
akkor, midőn  országos  gazdasági  kongresszusokon  álbuzgó  han- 
gok nyilatkoznak  annak  szükségességéről,  hogy  a  középbirto- 
kosok és  a  gentry  fiait  ne  hivatalnokoknak,  hanem  kereskedőknek 
és  iparosoknak  neveljék,  s  midőn  egy  előkelő  napilap  fényes  tollú 
írója  szükségét  fejti  ki  annak,  hogy  a  magyar  merkantilizmus 
jövőre  a  fajmagyarok  kezeibe  jusson :  ugyanakkor  ugyanazok  a 
körök  az  őrlési  forgalom  megszüntetését  kierőszakolják,  vele  a 
malmok  helyzetét  veszélyeztetik,  s  a  malmokat  vevőképességük- 
ben megrontják;  a  borhamisítás  törvényének  végrehajtásánál  oly 
hangos  lármát  csapnak,  hogy  vele  hosszú  időre  tönkreteszik  a  ma- 
gyar bor  és  a  magyar  borkereskedő  hírét  a  külföldön ;  a  megren- 
delések gyűjtését  az  országban  megnehezítik  s  vele  számos  jó- 
hirű  iparosnak  és  a  fővárosi  kereskedők  nagy  részének  egy  ál- 
landó kelendőség!  forrását  elzárják ;  az  összeférhetetlenségi  törvény 

túlzásai  lehetetlenné  teszik  sok  kiváló  gyakorlati  iparos  és  keres- 
kedő részvételét  a  törvényhozásban ;  a  tőzsde  elleni  támadásokkal 
és  mindenütt  uzsorát  látó  tanácskozásaikkal  megriasztják  a  ke- 
reskedés terén  működő  legjobb  elemek  törekvéseit. 

Csoda-e,  ha  ily  körülmények  közt  a  Magyarországban 
amúgy  sem  nagyon  fejlődött  reális  vállalkozási  kedv  teljesen  el- 
bénul, s  ha  a  kereskedés  s  az  ipar  mindinkább  elhanyagolt  terü- 
letté válik.  Csoda-e  ily  állapotok  közt  az,  hogy  a  kereskedő  és 
az  iparos,  mihelyt  szerét  teheti,  jószágot  vesz  és  otthagyja  azt  a 
foglalkozást,  mely  ugyan  nálunk  is  jövedelmező,  de  a  közvéle- 
mény szemében  még  nem  emelkedett  a  földbirtoklás  színvonalá- 
val egj^enlő  megtiszteltetésre.  Csoda-e,  ha  ezek  a  viszonyok  rend- 
szerré teszik  azt,  hogy  a  kereskedő  és  az  iparos  fiait  ritkán  ne- 
velteti a  kereskedő,  vagy  az  iparos  pályára,  hanem  a  gentry 
példáját  követve,  az  amúgy  is  túltengő  hivatalnoki  pályára  erő- 
szakolja őket  Kár,  hogy  ebben  a  tekintetben  az  arisztrokrácia 
nem  jár  jó  példával  elől,  pedig  könnyű  volna  követni  Anglia, 
Németország  egy  részének  és  Csehország  példáját,  ahol  a  legki- 
válóbb ipartelepek  az  arisztokrácia  kezében  vannak  s  ahol  ehhez 
képest  maga  az  arisztokrácia  is  jórészt  összeforr  az  iparfejlesztés 
nemzetalkotó  és  államfentartó  fontos  érdekeivel. 

És  mi  lesz  az  ország  kereskedéséből,  ha  az  elméleti  jog- 
szempont még  a  külön  kereskedelmi  törvényszék  megszüntetésénél 
és  a  könyv  kivonatok  által  érvényesíthető  követeléseknél  is  szem 
előtt  tartja  azt  a  kereskedelemre  káros  irányt,  mely  majd  a  pol- 
gári perrendtartásnak  a  képviselőház  jogügyi  bizottságában  való 
tárgyalásánál  történt  megállapodások  szellemének  fog   megfelelni. 

Az  amúgy  is  gyönge  vállalkozási  szellem  a  kereskedés  és 
az  ipar  terén  teljesen  meg  lesz  dermesztve  és  az  ipar  és  keres- 
kedelem hanyatlása  még  nagyobb    mértékben    fog    bekövetkezni. 

Mindezek,  a  kereskedés  és  vállalkozási  szellem  ellen  irá- 
nyuló törekvések  az  ipar  pangásában  is  kifejezést  nyernek. 

Nem  szabad  megfeledkezni  arról,  hogy,  fájdalom,  iparosaink 
egy  részében  is  sok  a  hiba  és  hogy  a  válság,  mely  iparunkat 
érte,  nem  volna  olyan  súlyos  és  tartós,  ha  iparunkban  a  nagyobb 
ellenállhatásra  meg  volna  a  kellő  erő.  Iparosaink  egy  részére  is 
átragadt  a  nagyzási  hajlam,  mely  nálunk  általában  olyannyira  el 
van  terjedve.  A  kaszinózás,  a  kártya,  a  kávéházban  való  tartóz- 
kodás, a  fényűzés,  különösen  a  polgári  osztályhoz   tartozó   nők- 

nek  is  rajongása  a  költséges  divatért,  a  lóversenyekre  járás,  a 
totalizatőrnél  való  játszás  és  hasonló  szenvedélyek,  melyekhez 
egyesek,  ha  jó  dolguk  van,  nagyon  könnyen  hozzászoknak,  de 
melyekről  azután  a  szűkebb  viszonyok  közt  nem  tudnak  már 
leszokni,  sok  iparosnak  üzletét  tették  már  tönkre.  Csak  nézze  valaki 
végig  Budapest  utcáit  s  látni  fogja,  hogy  szebbnél-szebb,  óriási 
fényűzéssel  berendezett  kávéházai,  melyek  a  kopott  és  szerény 
lakásokkal  szemben  rendkívüli  ellentétet  képeznek,  s  így  a  fővá- 
rosi közönség  jelentékeny  részére  nézve  vonzerővel  bírnak,  már 
kora  délután  zsúfolásig  tömve  vannak;  csak  járjon  kaszinóinkba 
és  klubjainkba  és  szemlélje  a  játékasztalok  állandó  közönségét, 
vagy  menjen  ki  akár  a  budapesti,  akár  az  alagi  lóversenyekre  és 
látni  fogja  üzletembereink  és  iparosaink  minden  rangú  válfaját, 
hogy  törik  magukat,  utánozva  nagyjaink  szokásait,  a  fogadások- 
hoz: és  ha  így  idő  és  pénz  a  haszontalan  kedvtelésben  elvész, 
lehet-e  akkor  az  iparűzésben  kedvet  találni  ?  Valóban  érdemes 
volna  meggondolni,  hoz-e  a  lóverseny  annyi  hasznot,  amennyi 
kárt  okoz,  s  szükséges-e  a  totalizatőri  minden  áron  fönntartani? 

A  túltengő  kerületi  és  szakegyleti  élet  is  igen  nagy  töme- 
geket abszorbeál.  Sokan  üzletük  fejlődésétől  vonják  el  azt  az 
időt,  amit  az  egyletekben  való  fölösleges  és  sok  esetben  haszon- 
talan szereplésnek  szentelnek. 

Hogy  az  így  megmételyezett  fővárosi  iparos  pangó  üzleti 
viszonyok  közt  nem  lehet  kitartó;  hogy  a  legelső  zökkenésnél  a 
bukás  szélére  jut :  az  természetes. 

Ezen,  a  társadalom,  könnyelmű  és  hiú  jelleméből  az  iparosra 
is  áthárult  rossz  tulajdonságokon  kívül  az  ipar  hanyatlására  szol- 
gáltak azok  a  túlzási  hajlamok,  melyek  a  versenyzés  terén  az  ntóbhi 
időkben  rendszeresekké  váltak.  Alig  virágzik  egyik,  vagy  másik 
ágban  egy  üzlet,  azonnal  versenyzője  akad,  ki  meggondolatlanul, 
csak  azért,  mert  virágzó  üzletet  lát,  ugyanabba  az  üzletágba  fog, 
meg  nem  gondolva,  vájjon  a  nagyob  mennyiségű  árú  talál-e  kellő 
elhelyezésre.  Legtöbb  esetben  ily  versenyző  üzlet  a  maga  fenn- 
tartása céljából  az  árú  árát  leszállítja,  még  pedig  jóval  az  előállí- 
tási költségek  alá,  olcsó  árai  által  kényszeríti  versenytársát  is  az 
ár  leszállítására  és  igen  gyakran  ily  verseny  által  mindkét  válla- 
lat tönkre  jut. 

Ezt  a  versenyzést  kiválóan  előmozdítja  a  közszállításoknak 
nálunk  meghonosodott  rendszere,    ahol    a    legolcsóbb    ajánlat    jut 

érvényre,  tekintet  nélkül  arra,  vájjon  az  olcsó  ajánlat  az  előállí- 
tási költségek  mellett  lehetséges-e,  vagy  sem.  A  közszállítások- 
nak említett  rendszere  főkép  kisebb  gyárosaink  és  nagyobb  mes- 
terembereink között  nagy  rombolásokat  okozott ;  a  mindenáron 
közszállítás  elnyeréseért  küzdő  iparos  számításaiban  önmaga 
ámítja  magát,  csakhogy  olcsó  ajánlatával  elérje  célját,  kapjon  köz- 
szállítást. Ez  a  túlságos  versenyzési  hajiam  nemcsak  számítani 
nem  tudó  mesterembereink  egy  részénél  tett  nagy  károkat,  hanem 
gyáriparunknak  is  egyik  rákfenéje;  ez  akadályozza  meg  a  gyár- 
iparnál olyannyira  kívánatos  speciaiizálást ;  gyáraink  a  versenyzési 
düh  következtében  nem  szorítkozhatnak  csak  egyes  külön  cikkek 
tömeges  gyártására,  hanem  igyekszenek  folyvást  szaporítani  gyártási 
cikkeik  számát,  mert  mindenben  versenyképesek  s  mindenütt  a 
versenyben  győztesek  akarnak  lenni. 

Ez  a  túlhajtott  versenyzési  kedv  nagyon  gyöngíti  a  kezdet- 
leges és  a  fejlődő  ipart;  túlságos  tőkét  követel,  melyet  azonban 
kamatoztatni  kellően  nem  lehet  és  ép  ezért  pangó  viszonyok  közt 
rendkívül  nagy  hátránynyal  jár. 

Iparunk  egyik  további  nagy  hátránya  az  a  rendkívüli 
törekvés  állami  támogatás,  kedvezmények  és  előnyök  után.  Ta- 
gadhatlan,  hogy  elmaradt  iparú  országban  az  államra  az  ipar  fej- 
lesztésében nagyobb  feladatok  várnak,  mint  más  országokban,  s  ép 
ezért  nálunk  az  állam  közbelépése  megokolt  politikai  követelmény. 
Ámde,  ha  az  állami  támogatás  igénylése  odáig  fajul,  hogy  az  ipa- 
ros önállóságát  veszélyezteti ;  ha  az  iparos  mindenben  és  min- 
denütt csak  az  államtól  várja  boldogulását :  akkor  az  ipar  elveszti  első 
és  fő  alaperejét,  az  élet  változó  körülményei  közt  a  bátor,  ellen- 
álló erélyességet  és  a  saját  erejében  való  megbizakodás  helyett 
az  állam  segélyében  látja  csak  boldogulását.  Pedig  az  állam  nem 
mindenható  és  az  összes  ipart  nem  támogathatja,  minden  iparost 
el  nem  láthat  közszállítással  és  közmunkával.  A  vállalkozási  szel- 
lem és  ipari  életünk  az  állami  támogatás  kórságában,  szenved  és 
legfőbb  ideje,  hogy  e  téren  a  rendszer  megváltozzék.  Természe- 
tesen viszonyaink  közt  szó  sem  lehet  arról,  hogy  főkép  a  köz- 
szállítások útján  egész  iparunk  és  több  közdaságilag  fontos,  spe- 
ciális iparág  továbbra  is  kellő  támogatást  ne  nyerjen;  de  ezt 
a  támogatást  akkép  kell  rendezni,  hogy  iparunkat  emelje, 
de  ne  tegye  tönkre  a  saját  erejében  való  bizakodást  és  az  önálló 
fejlődést. 

Mindezek  a  körülmények  arra  hatnak,  hogy  iparosaink 
helyzetét  általában  gyöngítik  és  így  válságos  időkben  gyorsan 
megingatják,  sőt  tönkrejuttatják. 

Iparunk  ezen  gyöngesége  még  fokozódott  azon  bizonytalan 
közgazdasági  állapotok  folytán,  melyek  az  Ausztriával  most  már 
hét  éven  át  folyó  kiegyezési  tárgyalások  alatt  kifejlődtek  s  a  két 
állam  kormánya  között  legújabban  létrejött  megállapodásokkal  sem 
tekinthetők  végleg  megszűntéknek,  mindaddig,  míg  a  javaslatok 
parlamenti  elfogadása  Ausztriában  biztosítva  nincs.  Ezekhez  járul 
újabban  Németország  magatartása  következtében  a  nemzetközi 
kereskedelmi  viszonyok  zavarteljes  jövője.  Ez  a  bizonytalanság  a 
vállalkozási  kedvet  a  lehető  legkisebb  fokra  szállította  le  és  első 
sorban  az  ipar  terén,  mint  közgazdaságunk  leggyöngébb  ágánál 
hatott  dermesztőleg.  Iparunkat  minden  kedvezőtlen  helyzet  erősen 
érinti ;  az  Ausztriával  folytatott  hosszadalmas  kiegyezési  tárgya- 
lások azokban  a  viszonylatokban,  melyek  Magyarország  hitelét 
az  osztrák  pénzintézetekkel  kapcsolják  össze,  bizonyos  hideg- 
séget és  tartózkodást,  sőt  sok  esetben  ellenséges  hangulatot  kel- 
tettek. Ez  káros  hatással  volt  számos  nagy  üzletre,  tartózkodóbbá 
tette  a  külföldi  tőkét,  megapasztotta  a  külföldnek  a  magyar  köz- 
gazdasági helyzetben  való  bizalmát,  sőt  magyar  papírjaink  egy 
része  a  külföldről  visszaszivárgott  akkor,  amidőn  a  hazai  tőke 
amúgy  is  tartózkodóbbá  és  gyérebbé  vált.  Mindezek  a  körül- 
mények lankasztották  az  ipar  helyzetét  is,  mert  az  általános 
közgazdasági  pangás  múlhatatlanul  kiterjed  a  különben  az  em- 
lített események  által  talán  közvetlenül  nem  is  érintett  ipari 
életre  is. 

A  székesfővárosban  még  külön,  többnyire  a  főváros  közön- 
sége, vagy  hatósága  által  előidézett,  vagy  legalább  az  ő  részéről 
kellő  erélylyel  nem  ellensúlyozott  körülmények  állanak  fenn, 
melyek  kivált  a  főváros  iparát  sújtják  és  fejlődésében  gátolják. 
Köztudomású,  hogy  az  utolsó  évtizedekben  Sl  főváros  kereskedése 
sokat  szenvedett;  a  visszás  folyamhajózási  politika,  melyet  a 
kormány  a  Dunagőzhajózási  társaság  üldözésével  folytatott,  épúgy 
lankasztotta  Budapest  dunai  forgalmát,  mint  a  Duna  két  part- 
jának ha jóki kötési  szem  pontbői  folytonos  elzárása  ;  a  kereskedés 
a  Duna  partjain  nélkülözi  a  szükséges  rakodóhelyeket;  a  Duna- 
hidakon  fennálló  magas  hídvámdíjak  gátolják  a  budai  partok- 
nak a  pesti  forgalom  számára  lehető  felhasználását,  a  partdíjak  s 

a  beszedésükkel  járó  zaklatások  és  bizonytalanságok  eltérítik 
Budapestről  a  hajózást.  A  vasúti  összeköttetések  sem  gondozzák 
a  Budapesttel  való  könnyebb  érintkezést.  Míg  Bécs  felé  sűrű  és 
pontos  összeköttetések  állanak  fönn,  vannak  vidéki  nagyobb  vá- 
rosok, pl.  Sopron,  melyek  Budapesttel  közvetlen  összeköttetésben 
sem  állanak.  Mindez  természetesen  Budapest  kereskedését  bé- 
nítja, és  a  kereskedés  hanyatlását  az  ipar  számos  ága  csakhamar 
megérzi.  De  maga  az  ipar  is  nehéz  viszonyokkal  küzd  a  székes- 
fővárosban; az  a  számos  hatósági  szabályzat  és  a  törvényeknek 
zaklató  végrehajtása  folytonos  veszélyt  hárít  az  iparosra.  Gyá- 
raink, ha  saját  drága  kútjuk,  vagy  a  Dunával  közvetlenül  kap- 
csolatos és  ép  azért  igen  költséges  vízvezetékük  nincsen,  a  vá- 
rosi vízvezetékből  csak  igen  nagy  áron  kapnak  gépeikhez  vizet. 
Az  élelmezési  viszonyok  —  még  a  vásárcsarnok  felállítása  után 
is,  sőt  sok  tekintetben  a  csarnokok  drága  kezelési  költségei 
folytán  —  az  életet  fölötte  drágává  teszik,  úgy,  hogy  Budapest 
élelmezése  aránylag  a  legdrágább  városokéval  vetekedik.  Az 
építkezési  szabályrendelet  szigorú  föltételei  következtében  az  ipari 
építkezés  igen  költséges  és  a  bérházakban  igénybe  vett  műhelyek 
bére  is  ugyanabból  az  okból  felette  magas.  A  városi  közutak 
gyakran  épen  azokon  a  vidékeken,  melyeken  az  ipari  és  gyári 
telepek  vonulnak  el,  elhanyagoltak,  ami  ismét  az  iparos  megter- 
heltetésével  jár,  miután  a  nyersanyagok,  a  tüzelőanyag  és  a 
készárú  elszállítása  rossz  utakon  költséges ;  példa  e  tekintetben 
a  külső'  váci-út,  melynek  kövezetlen  állapota  évek  óta  hangos  és 
folytonos  panaszra  ad  okot.  A  városi  vám,  vagy  a  fogyasztási 
adó  ismert  panasz  és  a  főváros  hatóságának  e  rendszabályhoz 
való  makacs  ragaszkodása  új  iparok  létesítésénél  máris  odavezet, 
hogy  a  város  határán  kívül  keresnek  telephelyet,  csakhogy  a  vá- 
rosi fogyasztási  adó  terhétől  szabaduljanak.  Munkásviszonyainkkal 
komolyan  senki  sem  törődik;  pedig  a  főváros  nagyszámú  gyár- 
vállalatai  a  munkások  nagy  tömegét  igénylik.  Munkásaink  józan- 
sága, megbízhatósága  és  munkára  termettsége  oly  tulajdonok, 
melyeket  szociális  helyzetük  biztosítására  föl  kellene  használni. 
Gyárosainkban  megvan  a  munkások  jólétének  biztosítására  való 
hajlam ;  de  hiányzik  a  vezető  kéz,  mely  munkást  és  munkaadót 
épen  fővárosunkban  egyetértő  közreműködésre  terelne.  A  kormány 
épúgy,  mint  a  székesfőváros  hatósága  sokkal  kevésbbé  méltá- 
nyolja a  fővárosi  iparra  e  tekintetben  háruló   előnyöket,  illetőleg 


hátrányokat  és  a  szociális  i<:érdésekkel  sokkal  kevesebbet  foglal- 
kozik, mint  amennyit  ez  az  ügy  iparunk  fejlődése  érdekében  meg- 
követel. 

A  jelenleg  uralkodó  pangás  észlelhető  ugyan  az  ipar   terén 
általában,  de  mégis  a  különböző  iparok  más  és  más    terjedelem- 
ben szenvednek  alatta.  Legkevésbbé  érzi  az   élelmezési,   a   ruhá- 
zati és  az  élvezeti  szerek  előállításával  foglalkozó  ipar,  főkép  fő- 
városunkban, mert  a  lakosság    számának    folytonos   emelkedése 
a  nélkülözhetlen  cikkek  fogyasztásában    nem    enged    korlátozást. 
Legnagyobb  mértékben  sújtja  a  válság  az  építési  ipart   s  a  vele 
kapcsolatos  számos    iparágakat,   a    téglavetőket,   az  ácstelepeket 
az  építő-  és  bútoriparosokat,  a  lakatosokat,  a  mázolókat  stb.,  to- 
vábbá a  gépgyárosokat  és  részben  a  fővárosi  malmokat,  a  vidéken 
pedig  a  vas-,  főleg  nyers-vasipart,  mely  a  fővárosra  is  visszahat. 
A  fővárosi  malmokat   az    őrlési    forgalom    megszüntetése    hozta 
zavarba  s  mindaddig,  míg  leg-finomabb  lisztjük  elhelyezésére  nem 
találják  meg  a  kellő  átvezető  intézkedéseket,  vajúdó  állapotukban 
a  nagy  horderejű  malomipar   egészséges    helyzetbe    nem   jut.   A 
gépipar  a  rossz  termések  következtében    volt   a   legújabb   időkig 
kényes  helyzetben;  mezőgazdáink  csak  akkor   vásárolnak    mező- 
gazdasági gépeket,  ha  termésük  által  vevőképességük  emelkedik ; 
gépgyárosaink  az  utolsó  rossz  termések  után  hiába  kínálták   gé- 
peiket és  csak  az  1Q02.  év  folyamán  mutatkozott   némi    lendület 
a  gépek  vásárlásánál.    Legjobban    sínyli    a   viszonyok    súlyát   az 
építési  ipar   s    a   vele    kapcsolatos    nagyszámú    fém-    és    faipari 
mesterség.  Az  építkezések  az  utolsó  tíz  évben  a  bankok  túlságos 
telekhitelezései  által  mesterséges  túltermeléssé   fajultak ;   ez  a  túl- 
ságos építkezési  láz  egyes  vállalkozók  bukása  következtében  okul 
szolgált  arra,  hogy  a  bankok  a  hitelezés  módozataiban   ismét  az 
ellenkező  túlzásba  essenek  és  az  építkezés   előmozdításával  egy- 
általában ne  törődjenek.  Az  építkezésekben  beállt  hirtelen  szünet 
számos  virágzó  ipartól  elvette   a    rendes    keresetet.    Asztalosok, 
lakatosok,  kőművesek    és    építő   vállalkozók    kénytelenek    voltak 
munkásaik  és  alkalmazottaik  legnagyobb  részét  elbocsátani  és  az 
építőiparosok    helyzete    még    súlyosabbá    vált    azáltal,    hogy    a 
magánépítkezések  szünetelésével  egyidőben  maga  a  székesfőváros 
is  pénzügyi   helyzete  következtében  középítkezéseit  a  lehető  leg- 
szűkebb mértékre  szorította. 

Azok  az  iparágak  pedig,  amelyek  külföldön  való  térfogla- 
lásra is  utalvák,  szomorúan  tapasztalják,  hogy  külföldi  képvisele- 
teink nem  magyarok  és  semmit  sem  tesznek  az  ipar  és  kereske- 
delem érdekében,  holott  más  államok  iparosai  az  ő  külföldi  kép- 
viseleteikben hathatós  és  praktikus  támogatókat  bírnak. 

Mindezekhez  járul  még,  hogy  a  vicinális  vasutak  terén 
állítólag  előfordult  visszaélések  a  közvéleményt  és  a  törvényhozást 
arra  terelték,  hogy  a  vasútépítkezés  terén  is  bizonyos  lanyhaság 
és  tartózkodás  állt  be,  s  így  a  vasúti  építkezés,  mely  pedig  szin- 
tén számos  iparágat  foglalkoztat,  hasonlókép  gyöngébben,  vagy 
sehogy  sem  vette  igénybe  a  magyar  ipart. 

II.  A  javítás  eszközei. 

Áttérve  ctfí  helyzet  javítására  alkalmas  hatósági  intézkedé- 
sekf)  fölsorolására,  mindenekelőtt  kiemeljük,  hogy  nemcsak  tisz- 
tán a  székesfővárosi  hatóság  körébe  eső  dolgokat  kívánunk  érin- 
teni, mert  miután  az  ipar  terén  uralkodó  pangás  okai  a  legkülön- 
bözőbb forrásokra  vezethetők  vissza,  a  pangás  megszüntetése  is  az 
összes  állami,  hatósági  és  társadalmi  erők  együttműködését  kö- 
veteli meg;  sok  oly  kívánalom  merül  föl  tehát  e  kérdés  taglalása 
során,  melyek  nem  a  székesfővárosi  hatóság  körébe  tartoznak 
ugyan,  de  elintézésüknek  kezdeményezése  és  szorgalmazása  sok 
esetben  első  sorban  a  hatóság  föladata. 

Mindenekelőtt  ki  kell  azonban  emelnünk,  hogy  a  viszonyo- 
kat rendkívüli  módon  javítaná  nemcsak  a  fővárosban,  hanem  az 
egész  országban  az  önálló  vámterület  létesítése,  mely  elgyöngült 
társadalmi  szervezetünk  vérveszteségét  aránylag  legrövidebb  idő 
alatt  jórészt  helyrehozhatná. 

Egyesületünk  volt  az  első,  mely  a  hetvenes  évek  elején  orszá- 
gos mozgalmat  indított  az  önálló  vámterület  érdekében  és  azóta 
minden  adott  alkalommal  számtalanszor  hangoztatta  a  vámsorompók 
fölállításának  elengedhetlen  szükségét  és  messzeható  fontosságát. 

Két  év  előtt  maga  a  köztörvényhatósági  bizottság  is  egy- 
értelmüleg  sorompóba  szállott  az  önálló  vámterület  érdekében. 
Amikor  tehát  a  székesfőváros  ipara  hanyatlásának  okait  kutatjuk 
és  fejlesztésének  föltételeit  keressük,  újból  és  nyomatékosan  kell 
hangsúlyoznunk,  hogy  iparunk  föllendülésének  legelső  orvosszere 
az  önálló  vámterület  létesítése. 

Addig  is  azonban,  amig  arra  a  pontra  érünk,  amelyen  az 
önálló  vámterület  létesítése  valósággá  válik,  mindent  el  kell  kö- 
vetnünk, hogy  annak  előföltcteleit  biztosítsuk  a  hazai  iparfejlesz- 
tés minél  szélesebb  körben  való  megindítása  által,  e  célból  pedig 
egy  tervszerű,  az  egész  országra  kiterjedő  iparfejlesztési  politika 
inaugurálása  szükséges.  Ennek  alapjai  képezhetnék  az  átmenetet 
a  mai  állapotból  az  önálló  gazdasági  berendezkedéshez,  mely  így 
minden  rázkódtatás  nélkül  fogja  áldásait  az  országnak  megteremni. 

III.  A  főváros  legelső  föladata. 

Ha  az  általános  s  országszerte  hangoztatott  óhaj  kifejezése 
után  azt  keressük,  hogy  a  főváros  maga  mit  tehetne  direkte  az 
ipar  fölsegítése  érdekében,  első  sorban  arra  kell  utalnunk,  hogy 
a  székesfővárosnak  egészséges  épitési  és  közmunkaprogrammot 
kell  inaugurálni,  s  kétszeresen  föl  kell  használni  azt  az  időt, 
amikor  az  építési  ipar  minden  ága  pang,  amikor  a  magánépítke- 
zés majdnem  teljesen  szünetel,  hogy  olcsón  jutván  építési  anyag- 
hoz és  munkaerőhöz  is,  aknázza  ki  a  helyzetben  levő,  talán  soha 
többé  vissza  nem  térő  előnyöket,  építsen  és  építtessen  előre  s 
oldja  meg  az  évtizedek  óta  függőben  levő  legfontosabb  beruhá- 
zások kérdését. 

Természetes,  hogy  e  kérdéssel  szorosan  összefüggnek  azok 
a  közmunkák  is,  melyeket  a  székesfőváros  területén  az  állam 
van  hivatva  teljesíteni  s  amelyeknek  a  főváros  közönsége  által  való 
megsürgetése  s  a  válságos  időkben  való  keresztülvitelének  kierő- 
szakolása szintén  lényeges  befolyást  gyakorolhat  a  helyzetjavulására. 

A  munkálatok  kiadása  körül  a  főváros  által  követendő  el- 
vekre nézve  több  ízben  tettünk  m.ár  előterjesztést,  amelyben  a 
kisipar  részvételének  megkönnyítését  kértük  és  az  erre  nézve  aján- 
latosnak mutatkozó  föltételeket  is  volt  szerencsénk  annak  idején 
fölsorolni.  Ezek  között  első  helyen  állanak:  a  kisiparosok  kellő 
tájékoztatása  a  versenyzési  föltételekről  és  a  vállalkozásnak  ipar- 
csoportonként való  kiadása. 

IV.  Ipari  és  kereskedelmi  politika. 

Nem  hangoztathatjuk  eléggé  azt,  hogy  minden,  ami  a  ke- 
reskedés előmozdítására  szolgál,  magára  az  iparra  áldásos  hatású. 

Fájdalom,  a  kereskedés  az  utóbbi  időkben  a  székesfőváros  részé- 
ről nemcsak  nem  részesül  gondozásban,  hanem  hatósági  intéz- 
kedések következtében  oly  viszonyok  közé  jutott,  melyek  hanyat- 
lására vezettek. 

A  dunai  forgalom  emelése  és  a  főváros  kereskedelmi  érdekei 
szempontjából  való  előnyösebb  kiaknázása  egyenesen  a  főváros 
föladata  volna.  E  helyett  azonban  azt  tapasztaljuk,  hogy  a  fő- 
város egyrészt  elterelte,  elzárta  a  Dunától  a  városi  forgalmat, 
megakasztotta  az  egészséges  fejlődést,  a  piacokat  hátraszorította 
s  a  Ferencvárost  egészen  elzárta  a  Dunától,  a  minthogy  elzárta 
a  soroksári  Dunaágat,  mely  pedig  szintén  mifelénk  gravitált  és 
gravitálna  még  most  is  jelentékeny  kereskedelmével  és  forgal- 
mával. 

Ezenközben  nem  tett  semmit  a  dunai  forgalom  emelésére 
s  nem  gondolt  az  évtizedek  óta  vajúdó  kereskedelmi  és  téli  ki- 
kdtők  létrehozásával  s  e  tekintetben  alig  van  különbség  a  mai 
és  a  25  év  előtti  állapotok  között,  s  ami  különbség  van,  az  a 
hanyatlásnak  ijesztő  jele. 

A  dunai  forgalom,  különösen  a  székesfőváros  határában 
újabban  ugyanis  szinte  megdöbbentően  csekély  és  jelentéktelen. 
A  lakosság  szaporodásával  szemben  pl.  a  Duna  hajózási  helyi 
forgalma  mindinkább  csökken.  Az  1886-tól  IQOl-ig  terjedő  sta- 
tisztikai adatok  szerint  a  Duna  személyforgalmának  maximuma 
1896-ban  6.036,661,  minimuma  1901-ben  2.677,468  volt.  Az  árú- 
forgalmi adatok  sem  mutatnak  sokkal  kedvezőbb  arányt. 

És  míg  mi  tétlenül  néztük  e  hanyatlást,  addig  Bécs,  mely- 
nek pedig  a  Dunája  a  mienkhez  képest  jelentéktelen,  óriási  erő- 
feszítéseket tett  a  dunai  forgalom  emelésére,  nemrég  országra 
szóló  ünnepélyességek  között  avatta  föl  a  freudenaui  téli  kikötőt, 
rakodópartokat  épít,  vasúttal  veszi  körül  a  Duna  partjait  s  ez 
úton  indirekt  máris  elérte  azt,  hogy  a  dunai  forgalom  központ- 
jává Budapest  ellenében  Bécset  tette  meg. 


E  kérdéssel  kapcsolatban  meg  kell  említenünk,  hogy  a 
székesfőváros  eddigi  városrendezési  politikája  nem  volt]  helyes 
és  nem  felelt  meg  a  város  célszerű  fejlődése  és  haladása  által 
követelt  szempontoknak,  s  még  kevésbé  az  ipar  és  kereskedelem 
követelményeinek. 

A  városrendezési  többi  hibái<  és  mulasztásol<,  amint  egyrészt 
a  lakosság  jobbmódú  részét  a  város  határain  kívül  való  letele- 
pedésre ösztönözték,  érzékeny  csorbát  ejtve  gazdasági  élete  vér- 
keringésén s  a  főváros  kültelkét  irracionális  módon  kihasznál- 
tatják az  uzsora  céljaira,  addig  másrészt  majdnem  tönkretették  a 
belváros  virágzó  és  domináló  kereskedelmét,  anélkül,  hogy  más 
városrészekben  kárpótlást  nyújthattak  volna  érette.  A  kézműves- 
ipar jórészt  kiszorult  a  külvárosokba,  tehát  megdrágult  a  belső 
forgalommal  való  állandó  érintkezése,  a  gyári  üzemet  nem  tűrték 
meg  a  belső  perifériákon  és  minden  törvényes  és  nem  törvényes 
módon  kiszekirozzák  a  város  belterületén  ugyan,  de  a  nyugod- 
tabb mellékutcákban  levő  és  gyári  kéménynyel  bíró  ipartelepek 
jelentékeny  részét.  Holott  Berlin  legelőkelőbb  és  leglátogatottabb 
központjain  a  város  támogatásával  közmííhelyeket  emelnek  az  ipari 
termelés  olcsóságának  és  közforgalmának  előmozdítására  s  ugyan- 
ott a  fővonalak  mentén  is  szívesen  látják  a  gyári  telepek  fejlődését. 

A  székesfőváros  városrendezése  e's  kiépítése  tekintetében  az 
eddigi  helytelen,  céltudatosság  nélkül  való  gazdálkodást  az  álta- 
lános érdeket  áthaíóbban  átölelő  tervszerűségnek  kell  felváltania. 
Milliók  és  miilók  vesztek  el  Impraktikus,  téves  befektetésekben, 
a  tarthatatlanság  bélyegét  szemlátomást  magukon  viselő  alkotá- 
sokban, mert  nincsen  még  ma  sem  helytálló  várostervünk  és  a 
város  beépítése  és  szabályozása  az  ötletszerűségnek,  a  pillanat- 
ról-pillanatra  való  elhatározás  szeszélyének  van  kitéve.  Ennek  a 
körülménynek  a  következménye  a  belváros  elhibázott  szabályo- 
zása, a  Várhegy  oldalainak  lehetetlen  módon  való  kiépítése,  a 
Dob-utca  elhatározott  kiszélesítésének  újabb  épületekkel  való 
megakasztása^és  az,  hogy  a  Károly-kaszárnyának  ideiglenes  város- 
házzá való  átalakításával,  a  belváros  e  részének  szabályozását  és 
fejlődését  beláthatlan  időkre  hátráltatták,  elhalasztották. 

Múlhatatlanul  szükséges  ezért  a  céltudatos  haladás  érdekében, 
hogy  a  város  új  szabályozási  terv  megállapítására  törekedjék, 
amint  azt  egyesületünk  1893-ban  föliratban  hangoztatta,  miként 
azt  a  közvélemény  mind  hangosabban  megkívánja  s  legújabban  a 
többi  szakegyletekkel  együtt  a  mérnökegyesület  is  a  legerősebben 
sürgeti. 

Múlhatatlanul  szükséges,  hogy  a  főváros  hatósága  erélyesen 
sürgesse   a  kormányt,    hogy  az  évtizedek  óta    a  tervezgetés  stá- 

diumából  ki  nem  jutó  kereskedelmi  és  téli  kikötő  megvalósítása 
érdekében  minden  lehetőt  elkövessen.  Budapest  világvárosi  jelen- 
tőségűvé csakis  azzal  emelkedhetik,  ha  a  területén  átfutó  nem- 
zetközi hatalmas  víziút,  a  Dunahajózás  központjává,  gyúpontjává 
tétetik.  Erre  pedig  a  legcélravezetőbb  eszköz  a  kereskedelmi 
kikötő,  fölszerelve  mindama  intézményekkel  és  eszközökkel, 
amelyekkel  ily  kikötőnek  bírnia  kell,  hogy  a  kereskedelem  nem- 
zetközi forgalmi  igényeinek  eleget  tenni  képes  legyen. 

E  kérdéssel  függ  össze,  hogy  addig  is,  míg  a  kikötők 
megvalósulnak,  legalább  a  most  létező  rakpartok  használtassa- 
nak ki  a  kereskedelem  céljaira.  A  jobbparti  város  rakpartjai  ma  a 
kereskedelem  szempontjából  azért  nem  használhatók,  mivel  a 
város  két  alkotórésze  között  a  liidvám  áll  fönn.  Ez  a  teher- 
forgalmat, az  árúknak  egyik  partról  a  másikra  való  átszállítását 
úgyszólván  lehetetlenné  teszi.  Tudjuk,  hogy  a  hídvám  törvény 
által  meg  van  szabva  és  a  törvény  által  kijelölt  célra  szedetik; 
de  a  főváros  kereskedelmi  és  gazdasági  érdekei  oly  nyomósak, 
hogy  e  törvény  megváltoztatása  megokolt.  Ez  irányban  a  kezde- 
ményezés a  fővárosi  tanácsnak  volna  feladata. 

A  téli  kikötők  kérdésével  kapcsolatos  a  pályaudvarok  ren- 
dezésének kérdése  is,  melyre  nézve  a  tervek  másfél  évtized  óta 
készen  vannak,  anélkül,  hogy  ez  a  kérdés  csak  tgy  lépéssel  is 
előbbre  ment  volna  a  megvalósulás  felé.  Ennél  a  kérdésnél  lehe- 
tőleg szem  előtt  kellene  tartani  azt  az  elvet,  hogy  a  pályaudva- 
rok nagy  komplexuma  ugyan  kint  legyen  a  városon  kívül;  a 
személyforgalom  azonban  decentralizálandó  lehetőleg  a  berlini 
példa  szerint,  akár  a  város  fölött,  akár  föld  alatt  építendő  minél 
több  pályaudvar  létesítése  révén.  Első  sorban  azonban  a  szé- 
kesfőváros van  hivatva  föllépni,  amidőn  egész  városrészek  gaz- 
dasági fejlődését  pályaudvarok  milyen  a  dunaparti,  vagy  a 
nyugoti  —  örökre  tönkreteszik  és  felkérni  a  kormányt,  hogy 
ily  városi  érdekeket  sértő  intézményeket  a  kor  követelése  szerint 
átalakítson.  ^ 

Ugyané  fejezetnél   kell  végül  még  azt    megemlíteni,  hogy  a 
főváros     képviselőtestületében     nem     volt  meg    mindig    a    helyes 


238 


érzék  az  ipar  és  kereskedelem  erdekeinek  céltudatos  támogatására 
és  előmozdítására.  Jól  tudjuk,  hogy  a  főváros  pénzügyi  viszo- 
nyai ezidőszerint  igen  kedvezőtlenek,  de  talán  még  se  volna 
szabad  annak  előfordulni,  hogy  az  állam  által  300.000  korona 
költséggel  létesített  órásipari  szakiskolától,  melynek  fönntartása  az 
államnak  évenkint  40.000  koronába  kerül,  a  főváros  megvonjon 
ezer  korona  évi  segélyt,  melyet  eddig  is  azért  fizetett,  mert  ha 
ez  az  állami  szakiskola  nem  volna,  neki  kellene  a  több,  mint 
száz  órás-  és  műszerészinas  oktatását  ellátni,  ami  kétszer  annyiba 
kerülne,  mint  amennyit  eddigi  szerény  anyagi  hozzájárulása 
kitett.  Történt  pedig  ez  egy-két  nappal  ama  élénk  visszhangot  kel- 
tett beszéd  után,  melyben  a  székesfőváros  érdemes  polgármes- 
tere a  céltudatos,  önérzetes  polgári  osztály  s  az  ipar  és  keres- 
kedelem fejlesztésének  messzeható  fontosságát  ajánlotta  a  város 
köztörvényhatósági  bizottságának  figyelmébe. 

V.  A  főváros  további  teendői. 

A  vasúti  tarifakérdéseket  ugyan  nem  a  főváros  irányítja,  de 
kötelessége  azért  figyelemmel  kisérni  mindazt,  ami  e  fontos  kér- 
désre vonatkozik  s  tiltakoznia  kellene  minden  oly  kísérlet  ellen, 
mely  a  főváros  ipari  és  kereskedelmi  érdekeinek  határozott  ártal- 
mára válik. 

Nem  lehet  említés  nélkül  hagyni  azt,  hogy  a  zónatarifának 
elhatározott  emelése  a  főváros  érdekeit  mélyen  érinti. 

A  zóna  megdrágítása  a  főváros  érdekei  szempontjából  nem 
helyes,  mert  a  tarifa  megdrágítása  bizonyára  visszaesést  fog  elő- 
idézni a  személyforgalomban  s  így  nem  fogja  a  kívánt  pénzügyi 
eredményeket  az  államnak  biztosíthatni,  a  főváros  személyfor- 
galma azonban  érzékeny  csorbát  fog  szenvedni  s  ezzel  a  főváros 
gazdasági  élete  is. 

Még  ennél  is  fontosabb  azonban  az  árátarifák  lehetetlen 
állapota. 

Különösen  ki  kell  emelnünk,  hogy  az  árútarifák  aránytalan- 
sága rendkívül  nyomasztólag  nehezedik  a  fővárosi  ipar  verseny- 
képességére. Ameddig  Triesztből  Prágába  olcsóbb  a  nyers  bőr 
transzportja,  mint  Fiúméból  Budapestre,  ameddig  a  posztó  Reichen- 
bergből  olcsóbban  kerül  Budapestre,  mint  Zsolnáról,  a  gyufa 
olcsóbb  Linzből  Budapestre  száliítva,  mint  Temesvárról,  ameddig 


239 


például  ugyancsak  a  gyufa  Bécsből  Bosznia  kellő  közepébe  fe- 
lényi költséggel  jut,  mint  Budapestről :  addig  az  iparnak  a  fő- 
városban való  intenzív  és  extenzív  terjeszkedéséről  alig  lehet  szó. 

De  nézzük  csak  közelebbről  például  a  malomipar  érdekeit 
a  tarifák  szempontjából : 

Előrebocsátjuk,  hogy  nekünk  mint  országos  iparegyesület- 
nek a  vidéki  ipar  érdekei  ép  oly  fontosak,  mint  a  fővárosiak.  De 
mikor  a  főváros  elhanyagolt  ipari  érdekeiről  van  szó,  lehetetlen 
rá  nem  utalni  a  vidék  agilitására  a  főváros  tétlen  magatartásá- 
val szemben. 

Ha  a  Budapesten  át  szállításra  kerülő  búza-  és  lisztkiviteii 
díjakat  összehasonlítjuk  a  vidéki  malmok  kedvéért  engedélyezett 
új  fiumei  lisztdíjtételekkel,  az  a  diszparitás  áll  be,  hogy  a  búzát 
Budapestre  szállító  malom,  ha  azt  liszt  alakjában  a  vámkülföldre 
viszi,  a  vidéki  malmokkal  szemben  34 — 106  fillérrel  hátrányban 
marad,  sőt  még  oly  állomásokkal  szemben  is,  aminő  pl.  Miskolc, 
melynek  földrajzi  összeköttetése  Fiúméval  Budapestet  egyenesen 
átszeli,  78  fillér  a  különbség.  Ha  pedig  valamelyik  budapesti 
malom  az  ország  legfontosabb  búzatermő  vidékéről,  Aradról, 
Debrecenből,  Békés- Csabáról,  Szegedről,  vagy  Nagyváradról  szerzi 
be  a  búzát,  hogy  az  abból  készült  lisztet  Angliába,  Franciaországba 
vagy  Braziliába  szállítsa,  akkor  még  nagyobb  a  különbözet. 

Magyarországnak  szüksége  van  a  budapesti  központi  malom- 
iparra, ha  más  okból  nem,  már  csak  azért  is,  hogy  az  egészséges 
verseny  a  budapesti  és  a  vidéki  nagy  malmok  közt  a  búza  be- 
vásárlásánál a  búzatermelő  gazdának  javára  váljék.  Ez  a  verseny 
pedig  csak  akkor  fejlődhetik  ki,  ha  oly  nagy  központi  búza- 
fogyasztó, azaz  búzaőrlő  empóriumunk  van,  mint  Budapest,  mely- 
nek malomipara  határozó  befolyással  van  a  búzaárakra,  még  pedig 
—  tekintettel  a  budapesti  malmoknak  felette  nagy  (évi  10.150,000  q) 
őrlőképességére,  —  emelkedő  irányban,  amit  bizonyít  az  a  ta- 
pasztalás, hogy  a  budapesti  búzaárfolyamok  mindig  felette  állot- 
tak az  őrlési  forgalom  idején  az  európai  búzaárfolyamoknak. 

Az  őrlési  forgalom  megszüntetése  megnehezítvén  a  buda- 
pesti malmokra  nézve  a  kivitel  fönntartásának  lehetőségét,  a  ki- 
viteli szállítási  díjtételekben  kellett  volna  ezt  a  lehetőséget,  ha 
nem  is  az  előbbi  mértékben,  megtalálniok.  A  fiumei  kiviteli  ked- 
vezéseknek  a  vasúti  díjszabásra  vonatkozó  része  azonban,  ahelyett, 
hogy  elősegítené  a  budapesti  malmok   versenyképességét,   hátra- 

nyosabb  helyzetbe  juttatja  a  budapesti  malmokat  minden  Buda- 
pesten túl  fekvő  malommal  szemben,  anélkül,  hogy  ez  az  egyen- 
lőtlenség közrehatna  a  lisztkivitel   emelésére. 

A  díjszabásilag  106  fillérrel  kedvezőbb  helyzetbe  juttatott 
vidéki  malmok  versenye  pl.  a  londoni  piacon,  ahol  3  penny  is 
nagyjelentőségű  összeg,  a  —  legfinomabb  amerikai  lisztnél  is 
tetemesen  drágább  —  magyar  liszt  áralakulásában  minden  127 
kilogrammos  bál  lisztre  nézve  1  shillinggel  (120  f.-rel)  nagyobb 
versenyképességet  jelent.  Ennyivel  kénytelenek  a  budapesti  malmok 
áraikat  a  magyar  vidéki  malmok  újabban  fellépő  versenye  miatt 
a  külföldön  lejebb  szállítani,  hogy  a  kivitelt  fönntarthassák  és  e 
leszállításnak  eredménye  azután  a  búzaáraknak  a  budapesti  tőzs- 
dén az  az  alacsony  volta,  amelynek  épen  jelenleg  tanúi  vagyunk 
és  mely  érvényes  az  egész  országra  nézve.  Míg  1891-től  IQOO. 
derekáig  Liverpoolban  az  1.  számú  fehér  kaliforniai  búza  ára 
1—2  forinttal  volt  alacsonyabb,  mint  ugyanakkor  a  budapesti 
tőzsdén  a  legfinomabb  tiszavidéki  búza  ára,  addig  1900.  közepe 
óta  a  budapesti  ár  marad  90—140  f.-rel  alatta  a  liverpooli  árnak. 
Ennek  oka  pedig  aligha  kereshető  másban,  mint  az  őrlési  for- 
galom megszüntetése  és  a  budapesti  malmoknál  a  vidékiekkel 
szemben  hátrányosabb  helyzetbe  hozatala  következtében  bekövet- 
kezett külföldi  lisztárcsökkenésben. 

A  külföldre  való  lisztkivitelben  ugyanis  a  vidéki  malmok 
nem  a  lisztszállítási  kedvezmény  miatt  nem  vettek  részt,  mert 
hiszen,  mellesleg  megjegyezve,  a  régi  fiumei  díjtétel  is  ked- 
vezőbb volt  rájuk  nézve,  hanem  azért,  mert  az  őrlési  forgalom 
által  megkönnyített  külföldi  kivitel  a  Duna  mentén  telepes  mal- 
mokat tette  képesebbekké  a  külföldre  való  kivitelre,  míg  a  másutt 
fekvő  malmok  a  helyes  munkamegosztás  elve  szerint  legfőként 
a  belföldi  és  ausztriai  fogyasztás  szükségletét  fedezték. 

Most  az  új  díjszabási  intézkedés  az  egyenjogúsítás  címén 
elveszi  a  lehetőségét  a  külföldön  való  egyenlő  versenynek.  A 
Budapestre  nézve  fennállott  alacsonyabb  díjtétel  ugyanis  a  vízi 
verseny  következtében  keletkezett.  Ennek  a  díjtételnek  alkalma- 
zása tehát  oly  viszonylatokban,  ahol  a  vízi  út  versenye  nem  forog 
fenn,  nem  felel  meg  az  alkalmazni  szándékolt  és  alkalmazni  vélt 
egyenlőség  elvének. 

Az  egyenlőtlenség,  mely  ily  módon  keletkezett,  éppen  a 
budapesti  malmokat  sújtja,  amelyek  a  külföldön    a    niagyar    liszt 

jó  hírét  megalapították,  a  magyar  lisztkivitel  alapjait  megvetették. 
Az  őrlési  forgalom  megszüntetése  egymagában  is  baj  a  buda- 
pesti malmokra  és  a  fővárosi  gabonakereskedelemre  nézve,  ame- 
lyeket a  megszüntetés  legelső  sorban  érint;  még  fájdalmasabb 
rájuk  nézve  az,  hogy  azért  ellenszolgáhatást  nem  nyertek,  hanem 
még  díjszabásilag  hátrányt  is  szenvednek,  amennyiben  a  természet- 
szerűen a  vízi  út  versenye  alapján  képezett  tarifa  indokolatlanul 
kiterjesztetik  azokra  a  viszonylatokra,  ahol  ez  a  természetes 
verseny  nem  forog  fenn. 

Hogy  mennyire  szükséges  a  budapesti  lisztpiac  megköny- 
nyítése  és  hogy  mily  hatású  volt  az  új  díjszabás  okozta  hely- 
telen verseny,  legjobban  mutatja  az  a  körülmény,  hogy  míg 
Budapesten  ezidőszerint  a  meglevő  lisztkészletnek  27\/i'»/o-a  0 
számú  lisztből  áll.  addig  tavaly  ugyanebben  az  időszakban  az 
összes  budapesti  lisztkészletnek  csak  10<'/o-a  volt  0  számú    liszt. 

A  kivitel  megcsappanásának  és  a  lisztexport  megnehezíté- 
sének a  budapesti  malmokra  nézve  ennél  eklatánsabb  bizonyítéka 
alig  hozható  fel. 

Mindezek  élénken  mutatják,  mily  visszásságokra  vezetett  az 
új  díjszabás  és  hogy  annak  intézkedései  következtében  nem 
állott  be  az  egész  magyar  malomipar  egyenlősítése  díjszabási  te- 
kintetben, hanem  bekövetkezett  a  budapesti,  kivitelre  is  dolgozó 
malmok  jelentékeny  háttérbe  szorítása. 

A  malomiparral  kapcsolatban  lehetetlen  meg  nem  emlékez- 
nünk a  székesfőváros  gabonakereskedésének  állapotáról,  amely 
azzal  szervesen  összefügg  s  részint  a  malmok  keresletének  az 
őrlési  forgalom  megszüntetése  következtében  való  jelentékeny 
megcsappanása,  részint  egyéb,  közvetlenül  a  gabonaüzleíet  sújtó 
körülmények  következtében  az  állandó  hanyatlás  útján  van  s 
fokonként  csaknem  teljesen  helyi  jellegűvé  devalválódik.  Amiket 
föntebb  a  tarifapolitikáról  mondottunk,  mindaz  nemcsak  a  malom- 
ipar szempontjából  áll,  hanem  egyenes  vonalban  érinti  a  gabona- 
kereskedés érdekeit  is.  Épen  ezért  a  gabonakereskedés  érdekében 
is  kívánatos  egy  új,  helyes  tarifapolitika  megállapítása,  amely 
helyreállítja  a  paritást  a  budapesti  és  a  vidéki  malmok  között.  A 
részletekbe  bocsátkozni  nem  kívánunk,  csupán  jelezni  kívánjuk 
mint  az  orvoslás  egyik  eszközét,  a  tranzitó-díjtétel  megállapítását 
egyes  budapesti  malmok  részére. 

És  ha  már  a  gabona-kereskedés  ügyét  szóvátettük,  utalnunk 
kell  arra  a  célzatos  tervszerűséggel  folytatott  üldözésre,  amely  a 
tőzsdei  hatándőiizletet  tönkretette,  s  ezzel  megszüntette  azokat  a 
kedvező  konjunktúrákat,  amelyek  nélkül  eleven,  életerős  gabona- 
kereskedés nem  képzelhető. 

De  nemcsak  a  határidőüzlet  szűnt  meg,  hanem  az  effektív 
üzlet  is ;  a  belkereskedelem  ép  úgy,  mint  a  kivitel.  Míg  azelőtt 
az  üzlet  létesítése  mindig  Budapesten  történt  s  csak  a  lebonyo- 
lítás maradt  a  teljesítés  helyére,  most  nagyrészt  az  egész  üzlet 
ott,  helyben  köttetik  és  bonyolíttatik  le,  úgy  hogy  az  ilyenfajta 
üzlet  a  fővárosban  30<>/o-ra  redukálódott. 

Ez  a  decentralizáció  némi  fellendülést  okozhatott  talán  egyes 
vidéki  központokban,  de  nem  vált  döntő  tényezőjévé  a  vidéki 
gabonakereskedés  fölvirágzásának  —  mert  hiszen  a  vidéki  gabona- 
kereskedelem most  inkább  panaszkodik  mint  valaha  —  ellen- 
ben egyik  megölője  lett  a   székesfőváros   gabonakereskedésének. 

Nem  lehet  eléggé  hangsúlyoznunk  annak  a  szükségessé- 
gét, hogy  a  székesfőváros  mint  erkölcsi  testület  foglaljon  erélye- 
sen állást  a  tőzsdei  határidőüzlet  ellen  folytatott  hajszával  szemben, 
s  általában  amaz  irányzat  ellen,  amely  a  tőzsde  megsemmisítésére 
tör,  s  legújabban  a  tőzsdebíróság  hatáskörének  megnyirbálásában 
is  jelentkezik.  A  székesfőváros  közgazdasági  jelentőségének  egyik 
elsőrendű  tényezője  volna  egy  hatalmas  tőzsdeintézmény  és 
Budapestet  helyzete  egyenesen  jDredesztinálja  arra,  hogy  nagy- 
szabású gabonakereskedelmi  központ  és  elsőrendű  tőzsdének 
székhelye  legyen.  Ilyen  nagy,  hatalmas  intézményt  rendszabályok- 
kal létrehozni  nem  lehet,  mert  előföltétele  az,  hogy  megfelelő 
anyag  álljon  rendelkezésre;  de  igenis  lehet  egy  már  meglevő 
intézményt  a  megrendszabályozással  és  folytonos  üldözéssel 
tönkretenni,  amint  azt  a  példa  mutatja.  A  székesfőváros  tisztelt 
törvényhatósága  jói  tenné,  ha  erre  a  maga  tekintélyének  egész 
súlyával  fölhívná  a  közfigyelmet. 

A  gabonakereskedés,  épp  úgy,  mint  a  malmok  szempontjá- 
ból különösen  sérelmes  még  a  fővárosban  fönnálló  városi  vám, 
amelyről  más  helyen  külön  szólunk,  s  amely  a  malmok  őrlési 
jövedelmének  igen  jelentékeny  hányadát  emészti  föl.  Föl  kell 
vetnünk  tehát  ezúttal  is  a  malmokra  nézve  megadandó  vám- 
visszatérítés eszméjét,  amelynek  megvalósítását  tudtunkkal  csak 
technikai  nehézségek   akadályozzák.    De   ezek    nem  lehetnek   ko- 

moly  akadályok  egy  nagyfontosságú  közgazdasági  érdek  kielégí- 
tésével szemben. 

Bénító  hatással  van  továbbá  a  gabonaüzletre  a  mezőgazda- 
sági terménystatisztikának  hiányossága  is.  Az  utóbbi  év  tapasz- 
talatai azt  bizonyítják,  hogy  a  földmívelésügyi  minisztérium  által 
közrebocsátott  termésbecslések  nem  voltak  helyesek  és  kiigazítá- 
suk olyan  késé'  tavaszszal  történt,  hogy  jóformán  értéktelen  volt. 
Nincs  helyes  képünk  sem  a  termés  nagyságáról,  sem  arról,  hogy 
mennyi  az  ország  átlagos  fogyasztása,  sem  arról,  hogy  mekkora 
készletek  állanak  az  év  egyes  szakaiban  rendelkezésre. 

Ez  irányban  a  székesfővárosi  törvényhatóság  szintén  petí- 
cióval fordulhatna  a  kormányhoz. 

Itt  még  csak  azt  akarjuk  kiemelni,  hogy  a  gabonakereske- 
dés sanyarú  helyzetére  nem  csupán  egy  elsőrangú  fontosságú 
iparággal  való  kapcsolata  miatt  kellett  kitérnünk,  hanem  annál- 
fogva is,  hogy  ennek  a  legfontosabb  kereskedelmi  ágnak  elerőt- 
lenedése rengeteg  táplálékot  vont  el  az  összes  iparágaktól  és  a 
kereskedelem  többi  ágaitól  is.  Ennek  részletezése  azonban  túl- 
menne ez  előterjesztésünk  terjedelmének  korlátain. 


A  fővárosi  faipar  érdekében  fölötte  helytelennek  bizonyult 
az  az  intézkedés  is,  hogy  a  fölső  rakpart  kiépítésénél  az  ott  év- 
tizedek óta  letelepült  gőzfűrészek  és  faárúgyárak  a  fakereskedé- 
sek  érdekeit  teljesen  figyelmen  kívül  hagyták  s  azokat  a  rakpart- 
falakkal teljesen  elzárták  a  Dunától,  anélkül,  hogy  ezen  a  fő- 
városra nézve  nagyfontosságú  üzemek  föntarthatása  iránt  még 
csak  kísérleteket  is  tettek  volna,  aminek  legközvetlenebb  követ- 
kezménye az  volt,  hogy  a  két  legnagyobb  telep,  amelyben  em- 
beremlékezet óta  a  munkások  egész  serege  nyert  foglalkozást, 
kénytelen  volt  a  munkát  teljesen  beszüntetni  és  munkásait  el- 
bocsátani. 

Nagy  hiba,  hogy  a  tutajfakereskedés  számára  alkalmas  ki- 
kötőpartokról egyáltalán  nincs  gondoskodva,  mert  a  Viktória- 
malom fölötti  nyerspart  a  Vizafogótöltés  által  el  van  zárva  a  töl- 
tés mögött  fekvő  mély  telkektől,  oly  utcák  pedig,  amelyek  a 
Dunapartot  alkalmas  nivóban  kötnék  össze  a  város  belső  részei- 
vel, alig  léteznek.  A  tutajfa  kezelési  költségei  ezek  folytán  oly 
magasak,  hogy  az  ezen  cikkben   folyt  virágzó    kereskedés    majd- 

nem  teljesen  megszűnt.  A  tranzitóforgalmat  pedig  egy  alkalmas 
kikötő  hiányán  fölül  a  szerfölött  magas  partbérek  és  vámok  aka- 
dályozzák, amelyek  a  forgalmat  teljesen  kituszkolták  a  főváros 
területéről. 

A  dongafával  és  más  kész  anyagokkal  való  kereskedésnek, 
amennyiben  az  a  Dunával  bármilyen  összefüggésben  van,  termé- 
szetes gócpontja,  központja  Budapest  volna,  ha  alkalmas  kikötő 
a  vasúti  vágányokkal  összekötött  rakpartok  és  nyilvános  transit- 
rakódóhelyek  állanának  csekély  áron  rendelkezésre ;  mindezek  teljes 
hiányában  Budapest  az  őt  jogosan  megillető  helyről  teljesen  le- 
szoríttatott s  a  fakereskedésben  ma  már  egyáltalában  nem  visz 
számmottevő  szerepet,  míg  Bécs,  állami  és  városi  hatóságainak 
egyértelmű,  széles  látkörű,  nagy  koncepciójú  intézkedései  folytán 
ebben  a  cikkben  is  nemzetközi  fontosságú  emporiummá  fejlődött. 


De  menjünk  egy  lépéssel  tovább  s  hasonlítsuk  össze  a  mi 
viszonyainkat  a  külfölddel. 

A  hozzánk  legközelebb  fekvő  Németország,  a  világpiacon 
legerősebb  versenytársunk,  óriási  előnyben  van  a  tarifák  tekin- 
tetében velünk  szemben,  mert  az  ottani  vasutak  a  kivitelre  olyan 
olcsó  díjtételeket  szabtak,  hogy  már  a  szállítási  díj  maga  kiegyen- 
líthetetlen különbségeket  te remta  német  verseny  javára;  így  pél- 
dául Ratiborból  Hamburgba  764  kilométer  távolságnál  a  vasra 
08  márka  a  díjtétel  vaggononként,  a  mi  pénzünkre  átszámítva 
tehát  115  fillér  100  kgonként,  a  mivel  szemben  Salgótarjánból 
Fiúméba  722  kilométer  távolságnál  mi  160  fillér,  Német-Bogsán- 
ból  Fiúméba  873  kilométer  távolságnál  IQO  fillér  és  Krompachról 
Fiúméba  024  kilométer  távolságnál  210  fillér  fuvart  fizetünk. 
A  német  tarifa  arányában  Salgótarjánból  csupán  100  fillérnek, 
Német-Bogsánból  132  fillérnek,  Krompachról  130  fillérnek  volna 
szabad  a  díjtételnek  lenni  Fiúméba,  az  egyetlen  magyar  kikötő 
városba.  Ezek  szerint  egy  51,  58,  illetőleg  71  filléres  viszonylagos 
és  egy  45,  75,  illetve  05  filléres  abszolút  fuvarkülönbözet  mutat- 
kozik, a  mellyel  a  Fiúmén  keresztül  exportált  magyar  vas  szükség- 
képen drágább  a  németnél,  egészen  egyenlő  termelési  viszonyo- 
kat föltételezve. 

A  kivitelnek  ezen,  a  szárazföldi  útvonalakon  való  hathatós 
támogatásával    arányban   áll  a  német    hajózási   vállalatok  áldozat- 

készsége  is;  egyik  a  másikat  kiegészíti  az  exportot  föilendítö 
díjtételek  megalkotásával  és  így  aztán  megérthető  az  a  furcsának 
látszó  körülmény,  hogy  a  német  vasipar  még  a  természet  szerint, 
földrajzi  fekvésüknél  fogva  reánk  utalt  külföldi  piacokon,  a  Keleten 
is  sikerrel  versenyezhet  velünk,  a  távolabbi  tengerentúli  vidékek- 
ről pedig  egészen  kiszorít  bennünket.  íme  Ratiborból  Hamburgon 
át  a  Levante  kikötőibe  a  német  vas  a  mi  pénzünk  szerint  270  fil- 
lér fuvart  fizet  métermázsánként,  amivel  szemben  Fiúmén  át 
Salgótarjánból  a  fuvar  a  Levante  tengermellékére  430  fillért,  Német- 
Bogsánból  464  fillért  és  Krompachról  480  fillért  íeszen  ugyancsak 
100  kg.-onként  és  ezen  rémesen  drága  tételekből  csak  nagyon  is 
nagy  kötéseknél  lehet  csekélyke  engedményeket  elérni,  pedig  hát 
az  említett  három  magyar  vasgyári  állomás  sokkal  közelebb  fek- 
szik a  Kelethez,  mint  Felső-Szilézia. 

De  még  szembeötlőbbek  a  különbségek  a  kedvezőbben 
fekvő  német  ipari  gócpontoknál,  aminek  részletezése  e  helyen 
messze  vezetne. 

Ha  mindehhez  hozzáveszük,  hogy  pl.  Németországban,  de 
másutt  is,  hasonlíthatlanul  kedvezőbbek  a  termelési  viszonyok, 
kisebbek  a  közterhek,  hatalmas  a  kiviteli  szervezet,  könnyen  meg- 
találjuk a  nyitját  annak,  miért  tud  nálunk  az  ipar  oly  nehezen 
kibontakozni  a  válságos  helyzetből . .  . 

De  mindez  csak  néhány  példa  erre  a  fejezetre  nézve,  melyet 
csak  érinteni  akarunk;  a  kérdés  egész  anyagának  felölelése  és  e 
nagy  anyag  részleteinek  kifejtése  nem  tartozhatik  ez  előterjesztés 
szűk  keretébe,  melynek  csak  az  a  célja,  hogy  a  panaceára  rámu- 
tasson és  nem  az,  hogy  a  megoldás  egyes  módjaira  nézve  rész- 
letes javaslatokkal  álljon  elő.  Ha  ez  a  pont  a  tekintetes  Tanács 
figyelmét  megragadta  és  arra  nézve  elvileg  konkrét  lépésre  hatá- 
rozná el  magát,  egy  az  összes  iparágakat  és  a  kereskedelem  minden 
branche-át  felölelő  szakértői  tanácskozniány  kezébe  adhatná  mind- 
azon fonalakat,  melyeknek  nyomán  a  további  intézkedések  illetékes 
helyen  megtehetők  volnának. 

A  főváros  érdekei  szempontjából  helytelen  a  közlekedési 
politikcink  is.  Miként  már  a  bevezetésben  érintettük,  a  határhoz 
közelfekvő  városok,  mint  például  Pozsony,  Sopron,  Szombathely 
stb.  a  közlekedés    ezer   kedvező    szálaival  vannak  Bécshez  kötve 

és  alig  történik  valami,  hogy  ezei<  a  városoi<  Budapesttel  is 
a  lehető  legkedvezőbb  összeliöttetésbe  hozassanak,  liogy  kereske- 
delmük Budapest  felé  irányoztassék  s  bár  e  tekintetben  egyesü- 
letünk részéről  történt  már  kezdeményezés,  ez  eddig  eredményre 
nem  vezetett.  így  tehát  Nyugotmagyarország  igen  jelentékeny 
fogyasztó  közönsége  a  jövőre  is  Bécs  felé  fog  gravitálni,  sőt 
irodalmi  és  művészi  igényeinek  kielégítése  szempontjából  is  kö- 
zelebb kapja  Bécset,  aminek  társadalmi  és  közgazdasági  követ- 
kezményei kiszámíthatlanok,  különösen  lesújtók  azonban  székes- 
fővárosunk érdekei  szempontjából. 

De  a  többi  vidéki  gócpontokkal,  mint  például  a  Debrecen, 
Nagyvárad,  Szeged  és  más  vidéki  emporiumokkal  fönnálló  menet- 
rendpolitikánk sem  kedvez  a  fővárosnak. 

Budapest  ma  már  a  nagykereskedelem  szempontjából  egyetlen 
cikkre  nézve  sem  központ.  Régebben  a  keleti  államok  kereske- 
delme a  Nyugattal  szemben  Budapesten  bonyolódott  le,  ma  már 
közvetlen  utakat  keres. 

A  szerb  sertések  s  szarvasmarhák,  a  román  gabona,  a  bos- 
nyák és  szerb  szilva  Budapesten  birta  a  főpiacait.  Pedig  még 
ideje  volna  a  mulasztottakat  helyrepótolni  s  például  a  mestersé- 
gesen tönkretett  sertéspiacot  (Kőbánya,  Győr,  Barcs)  lehetőleg 
restituálni.  Minden  nagyobb  cikkre  speciális  központokat  kellene 
teremteni  Budapesten,  miként  ez  legutóbb  a  narancsra,  bőrre, 
gyapjúra  nézve  megtörtént  (aukciók).  Ide  kellene  vonzani  a  vásárló 
közönséget,  melyben  éleszteni  kell  a  közhitet,  hogy  mindent  itt 
kap  legjobban  és  legolcsóbban.  Ez  különösen  oly  cikkekre  nézve 
fölötte  fontos,  amelyeket  kiviszünk.  Mindehhez  természetesen  a 
megfelelő  előfeltételeket  is  meg  kellene  teremteni,  megfelelő  rak- 
tárakat építeni  s  végre  a  nagykereskedőket  is  arra  buzdítani,  hogy 
mindenféle  direkt  és  indirekt  előnyökkel  a  fővároshoz  szoktassák 
a  határszéli  és  vidéki  vevőközönségüket,  mely  ilyenek  hiányában 
Bécsbe  szokik  és  a  fővárost  rendszerint  elkerüli. 


Nagyfontosságú  tényező  a  főváros  fejlesztésében  a  közúti 
forgalomnak  helyes  irányítása,  a  vonalaknak  a  szükséglethez  ké- 
pest való  kiterjesztése  és  szaporítása,  valamint  a  főváros  egész 
területének  hálózatos  összefoglalása,  mert  csak  úgy  biztosít- 
ható   egyrészt    a    lakosság    egészséges    és    lehetőleg   egyenletes 

elhelyezése  a  főváros  területén,  másrészt  pedig  az  ipari  és  keres- 
kedelmi forgalomnak  akadálytalan  lebonyolítása,  ha  a  főváros 
minden  részét  a  lehető  legrövidebb  úton  s  a  lehető  legrövidebb 
idő  alatt  lehet  megközelíteni.  S  habár  el  kell  ismernünk,  hogy 
fővárosunkban  a  közúti  vasutak  dolgában  igen  jelentékeny  hala- 
dás konstatálható,  mégis  sok  tekintetben  kirívó  visszásságokkal 
találkozunk,  amelyeknek  elhárítása  égetően  szükségesnek  látszik. 
Első  sorban  az  egyes  utakon  összetorlódott  forgalomnak  pár- 
huzamos vonalakra  való  levezetése  volna  szükséges,  ami  által 
viszont  a  kocsijáratok  szaporítása  válnék  lehetségessé.  Minél  előbb 
össze  kellene  kapcsolni  a  csonka  vonalakat  és  mindenütt,  ahol 
ez  lehetséges,  körforgalomban  összekötni  a  sugáralakúan  a  külső 
periféria  felé  irányuló  vonalakat;  gondoskodni  kell  tranzverzális 
összeköttetésekről,  amelyek  hiányában  a  legtöbb  városrész  belseje 
közúti  kocsin  éppen  nem,  az  egymással  szemközt  álló  periferikus 
pontok  pedig  csak  nagy  kerülők  árán  érhetők  el.  A  vitelbérek 
különösen  a  kültelkekre  vezető  irányzatokban  szerfölött  drágák 
s  ezáltal  úgy  a  kisiparost,  mint  a  munkást  lakásának  megválasz- 
tásában feszélyezik,  egyes  vidékeken  egészségtelen  túlzsúfolást 
idéznek  elő,  míg  másutt  a  legegészségesebb  fekvésű  lakások  ezrei 
konganak  az  ürességtől.  Nagy  hiba  az,  hogy  nálunk  úgy  az  útépítés 
minden  mellékmunkáival,  mint  a  vasúti  vágányok  fektetése  stb. 
csak  a  már  elfoglalt,  lakott  vidékeken  követi  az  építkezést,  míg 
észszerűen  ezen  munkálatoknak  kellene  a  főváros  tervszerű  fej- 
lesztését, az  építkezéseket  megelőzve,  irány ítaniok. 

Egy  szóval,  a  közúti  vasúti  forgalomnak  rendszeres,  a  vég- 
leges városrendezés  céljának  megfelelő  gyorsabb  tempóban  való 
fejlesztése,  a  tervezésnek  és  kivitelnek  a  rövidlátó  kisvárosi  skru- 
pulusok  békóiból  való  felszabadítása,  a  kenyérkereső  nép  impro- 
duktív utazási  munkájának  helyes  útvonalak  választása  által  való 
lehető  megrövidítése,  a  forgalomnak  olcsóbbítása,  mind  oly  főben- 
járó feladatai  a  közigazgatásnak,  amelyeknek  megoldásához  az 
eddiginél  több  körültekintésre  és  előrelátásra,  nevezetesen  pedig 
a  közönség  vitális  érdekeivel  szemben  több  jóakaratra  van  szük- 
ség, úgy  az  intéző  hatóságok,  mint  az  érdekelt  társulatok  részéről. 


Egyik  legnagyobb  akadálya  az  ipar  és    kereskedelem    fejlő- 
désének a  fővárosban  a  nagy  adóteher.  Általános  a  panasz,  hogy 

az  állandóan  rósz  üzletmenet,  sőt  pangás  dacára,  az  iparosok  és 
kereskedők  adóját  évről-évre  mesterségesen  felcsigázzák. 
Nem  is  szólva  az  elég  súlyos  indirekt  adókról,  melyek  az  élel- 
met megdrágítják,  az  egyenes  adó  mellett  elég  jelentékeny  apót- 
adó és  ehhez  csatlakozik  a  házbérkrajcár,  az  útadó,  a  vízdij,  a 
kamarai  illeték,  a  betegsegélyezési  pótadó  és  betegsegélyző  pénz- 
tári illeték,  egyes  ipartelepeken  a  balesetbiztosítási  illetékek,  az 
illetékegyenérték,  az  osztalékilleték,  a  szerződések,  a  nyugták, 
részvényátiratási  illeték,  a  bélyegilletékek  stb.,  s  az  ezek  behajtá- 
sánál számtalan  esetben  tapasztalható  vexaturák  még  inkább  elke- 
serítették a  fogyasztó  és  termelő  közönséget.  Mindezekhez  járult 
újabban  a  városi  vám,  mely  szintén  aránytalanul  nagy  terhet  ró 
iparosainkra,  kereskedőinkre,  s  a  munkásosztályra  is.  Ezért  már 
keletkezése  előtt  erélyesen  szembeszálltunk  ez  újabb  adóztatás 
tervével  és  különösen  hangsúlyoztuk,  hogy  majdnem  képtelenség 
a  fővárosi  ipart  és  kereskedelmet,  melyet  a  bécsi  ipar  és  keres- 
kedelem konkurrenciája  teljesen  lenyűgöz,  oly  újabb  adóval  súj- 
tani, melyet  Bécsben  nem  ismernek,  amely  tehát  még  nehezebbé 
teszi  iparunknak  amúgy  is  felette    súlyos    versenyzési    föltételeit. 

Súlyos  kifogásokat  tettünk  a  legszükségesebb  élelmiszerek 
vámjának  szerfölött  való  emelése  ellen  azért  is,  mert  ezzel  a  mun- 
kás megélhetését  s  munkabérét  drágítjuk,  anélkül,  hogy  a  mun- 
kásnép mostani  szomorú  helyzetén  segítenénk.  Hiszen  maholnap 
a  külföldi  munkás  nem  jön  Budapestre,  bármennyit  fizessünk 
neki,  mert  itt  megélni  nem  képes  és  nem  bírja  főszükségleteit 
(sör,  stb.)  oly  olcsón  beszerezni,  mint  a  külföld  legdrágább  váro- 
saiban. 

A  budapesti  viszonyokat  nem  lehet  összehasonlítani  a  kül- 
földiekkel, mert  nálunk  az  állam  is  aránytalan  mértékben  veszi  ki 
a  részét  a  fogyasztási  adókból.  Szeretnek  Parisra  utalni,  ahol  tud- 
valevőleg igen  nagy  a  fogyasztási  cikkek  vámja.  De  elfelejtik, 
hogy  a  francia  állam  nem  sújtja  ugyanazokat  a  cikkeket  magas 
adóval,  miként  az  nálunk  történik.  Ha  tehát  a  bor,  sör,  szesz, 
cukor,  hús  Parisban  vám  alá  esik,  aránylag  még  mindig  olcsóbb, 
mint  nálunk,  ahol  e  cikkeket  már  az  állam  a  kelleténél  jobban 
megvámolja. 

A  mi  viszonyainkat  nem  lehet  összehasonlítani  a  távoli  kül- 
földnek velünk  nem  kongruens  viszonyaival.  A  mi  iparunk  Ausz- 
triával és  Bécscsel  kell,  hogy  a  versenyt   fölvegye.    Már  pedig  a 

versenyzési  viszonyok  így  is  súlyosak  s  nem  a  mi  előnyünkre 
ütnek  ki.  Ha  már  most  a  ml  termelésünket  és  forgalmunkat  olyan 
új  adóval  sujtás  melyet  Bécsben  nem  ismernek,  a  mi  helyzetünk 
Ausztriával  szemben  még  sokkal  súlyosabb  lesz. 

A  mostani  válság  közepette  pedig  a  főváros  iparán  és  keres- 
kedelmén mesterséges  eszközökkel  kellene  segíteni  s  nem  újabb, 
másfél  millió  koronás  terhet  amúgy  is  roskadozó  vállaira  gör- 
díteni. 

Ha  tehát  ilyen  vámra  okvetlenül  szükség  van,  be  kellene 
legalább  az  idők  kedvezőbbre  fordulását  várni,  mert  a  mai  vál- 
ságos viszonyok  között  minden  újabb  megterhelése  az  iparnak 
és  kereskedelemnek  végzetes  lehet. 

Mellőzni  kellene  a  sok  szekatúrát,  melynek  a  közönség  bizo- 
nyos adók  fizetése  alkalmával  ki  van  téve  s  melyektől  ma  is 
visszhangzik  a  sajtó. 

Végre  e  rovatban  nem  mellőzhetjük  a  progresszív  adórend- 
szer behozatalának  szükségességét,  melyről  eddig  csak  tervezge- 
tések folynak,  pedig  ideje  volna  a  létminimum  kellő  respektálása 
mellett  a  régóta  óhajtott  adóreform  keresztülviteléhez  hozzá  is  látni. 


Szóba  kellene  végre  hozni  a  vagyonátruházási  illeték  ma 
fennálló  rendszerének  reformját.  A  ma  fennálló  törvény  szerint  min- 
den ingatlan  eladása  esetében  vagyonátruházási  illeték  címén  — 
tekintet  nélkül  az  időközi  birtokvásárlásokra,  tehát  tekintet  néi- 
köl  arra,  hogy  az  illeték  például  az  utolsó  3  évben  3-szori  eladás 
esetén  már  3-szor  meg  lett  fizetve,  illetve  elő  lett  írva  —  tehát 
toties  quoties  a  kincstárnak  az  érték  után  4VioVo»  ^  fővárosnak 
1%,  összesen  tehát  5Vio7o  fizetendő. 

Ez  az  illeték  fizetendő  a  vételár  után,  ha  ez  a  törvényes 
értékminimumnál  nagyobb,  különben  pedig  a  törvényes  mini- 
mum után. 

És  ennek  a  minimumnak  a  fővárosban  az  a  sajátsága  van, 
hogy  az  —  különösen  a  mai  viszonyok  közt  —  tulajdonképen 
nem  minimum,  hanem  a  valódi  értéket  messze  túlhaladó  maxi- 
mum. Ennek  illusztrálására  felhozunk  egy  példát: 

Ha  egy  háromemeletes  bérházat  veszünk  akár  a  Népszín- 
ház-, akár  a  Garay-utcában,  mely  1898.  év  végén  3  évre,  tehát 
1901.  évre  is  kiterjedő  hatálylyal  10,000  frt  bérjövedelemmel    lett 

összeírva,  a  következő  eredményre  jutunk.  Mi  ezen  háznak  tör- 
vényes értékminimuma?  A  10,000  frtbói  levonatik  a  fővárosban 
fentartás  címén  20%,  marad  tehát  a  házbéradó  alapjául  8000  frt,^ 
mely  összegnek  tizenhatszorosa,  128,000  frt  képezi  az  értékmini- 
mumot, ez  után  4Vio  +  l°/o  =  5Vio''/o  fizetendő,  vagyis  6784  frt. 
Feltéve  már  most,  hogy  a  ház  különben  jó  kondícióban  van  és 
talán  vevő  is  akad  rá,  vájjon  mennyit  ér  tényleg  a  ház  és  mit 
lehet  érte  elérni  ?  Köztudomású,  hogy  a  centrális  helyeket  kivéve, 
a  bérek  20Vo-'<al  csökkentek,  a  bérjövedelem  tehát  csak  8000  frt. 
A  vevő  már  most  következőleg  számít:  az  adó,  állami,  községi 
adó,  házbérkrajcár,  útadó,  betegápolási  és  vízvezeték  legkeve- 
sebb 330/0. 

Üres  lakásokra  és  javításokra  számítandó  legalább  lOVo, 
vagyis  a  8000  frt  bérjövedelemből  levonva  3466  frtot,  marad  nettó 
jövedelem  4534  frt,  amely  tiszta  jövedelem  6%  tőkésítés  mellett 
megfelel  75,000  frt  értéknek,  aminek  a  fent  kimutatott  6784  frt 
illeték  nem  5Vio7o>  hanem  éppen  QVo"át  teszi.  Alacsonyabb  kama- 
toztatást, mint  67o-ot,  nem  lehet  fölvenni  azért,  mert  hisz  az 
átruházási  ''/o-nak  a  vételárhoz  való  hozzászámításával  75,000  -\- 
6784  =  82,000  frt  után  a  tiszta  4534  frt  tulajdonképen  csak 
5V2"/o»  melyen  alul  sem  a  Garay-,  sem  a  Népszinház-utcában  már 
csakugyan  nem  akad  vevő. 

No  már  most  ezt  a  90Vo-ot  két  vagy  három  év  múlva,  ha 
az  új  tulajdonos  vagy  kénytelen  volna  a  házat  eladni,  vagy  el 
akarná  azt  adni,  a  teljes  összegében  újra  kellene  megfizetni. 

Ezt  a  forgalom  ma  el  nem  bírja.  Az  az  ingatlan,  mely  pél- 
dául 3-szor  cserél  gazdát  10  év  alatt,  nem  terhelhető  mindannyi- 
szor annyi  forgalmi  adóval,  mint  az  az  ingatlan,  mely  10  év  alatt 
a  tulajdonost  csak  egyszer  változtatja. 

És  ha  az  úgynevezett  illetékegyenértéknek,  mely  tíz  évről 
tíz  évre  fizetendő,  az  a  rációja,  hogy  a  jogi  személyek  ingatlanai 
rendszerint  nem  jönnek  forgalomba  —  úgy  megfordítva  észszerű 
az,  hogy  az  az  ingatlan,  mely  10  éven  belül  többször  jön  forga- 
lomba, nem  terhelhető  meg  mindannyiszor  ugyanazzal  a  tétellel, 
amely  többszöri  birtokváltozásnál  végtére  egész  értékét  abszor- 
beálná. 

A  közforgalom  érdekében  helyes  volna  tehát,  ha  az  állam 
a  közeli  birtokváltozások  eseteiben  való  illetékleengedést,  legalább 
a  fővárosban,  visszaállítaná  és  érvényt  szerezne  a  progresszivitás 


251 


elvének  ezen  a  téren  is,  mert  csak  az  igazság  érdekeinek  felelne 
meg,  hogy  az  az  ingatlan,  mely  e  tíz  év  alatt  nem  jött  forga- 
lomba, többel  terheltessék,  mint  az,  mely  e  10  év  alatt  3-szor 
vagy  4-szer  cserélt  gazdát,  tehát  3-szor  vagy  4-szer  már 
meg  volt  terhelve.  Lehetővé  kell  tehát  tenni,  hogy  a  sok  meg- 
rekedt, zárgondnoki  kezelés  alatt  levő  fővárosi  ház  szilárdabb 
kezekbe  jöjjön  és  ezáltal  a  törvényhozás  nemcsak  a  mai  rend- 
kívül súlyos  helyzeten  lendítene  igen  nagyot,  hanem  egyenesen 
a  kincstár  érdekeit  is  előmozdítaná. 


Lehetetlen  hallgatással  mellőzni,  hogy  az  iparra  és  keres- 
kedésre vonatkozó  szabályrendeletek  részben  hézagosak,  részben 
rosszak.  A  gyári  telepek  ellenőrzése,  az  egészségügyi  követelmé- 
nyek betartása,  az  építkezési  szabályrendelet,  a  vízvezeték  hasz- 
nálatának ellenőrzése  s  főleg  a  jó  törvények  rossz  végrehajtásából 
származó  ínkonveníencíák  az  iparost  és  kereskedőt  lépten-nyomon 
föltartják  munkájában  és  megkárosítják  exisztenciájában.  Ezeknek 
részleteit  felsorolni  e  helyen  nagyon  messze  vezetne,  de  talán 
felesleges  is,  mert  hiszen  lépten-nyomon  találkozunk  az  azokra 
vonatkozó  súlyos  panaszokkal.  A  helyett,  hogy  a  főváros  az  ipart 
és  kereskedelmet,  mint  zsenge  csemetét  szeretettel  ölelné  magá- 
hoz és  dédelgetné,  úgy  bánik  vele,  mint  a  rósz  gyermekkel,  akit 
minél  többször  siet  megfenyíteni. 

Ez  a  bánásmód  pedig  sehol  sem  teremti  meg  a  kedvező 
gyümölcseit  s  legkevésbbé  nálunk,  a  hol  az  iparnak  és  a  keres- 
kedelemnek nagy  mértékben  volna  még  szüksége  a  főváros  hat- 
hatós támogatására. 

VI.  A  jövő  teendői. 

Amaz  intézkedések  közül,  melyek  nincsenek  időhöz  és  gyors 
cselekvéshez  kötve,  melyeket  azonban  egy  céltudatos  iparfejlesz- 
tési progranim  összeállításánál  szem  elől  téveszteni  nem  lehet, 
szükségesnek  tartjuk  még  a  következőkre  a  tekintetes  Tanács 
figyelmét  felhívni : 

Iparunk  egyik  sarkalatos  baja  hitelviszonyainkban  is  kere- 
sendő. A  készfizetések  országunkban  nagyon  kivételesek;  iparo- 
saink kénytelenek  legtöbb  esetben  hosszú  és  bizonytalan  időre 
hitelbe  szállítani  és  szállított    munkájuk    árát   hónapok,    sőt  évek 

multán  és  ekkor  is  csak  hosszas  utánjárás,  sőt  pörös  eljárás  után 
kapják  csak  meg.  A  nemfizetés,  vagy  a  pontatlan  fizetés  nagyon 
elterjedt  baj  és  ez  ellen  iparosainknak  alig  van  védelme,  mert  az 
említett  túlfeszített  versenyzés  mellett  feleivel  szemben  szigorúan 
el  nem  járhat,  különben  azok  más  iparoshoz  fordulnak,  ki  a  pon- 
tatlan fizetővel  szemben  kevésbbé  zaklató.  Amidőn  így  vevőivel 
szemben  a  határtalan  hitelezésre  kénytelen,  az  iparos  maga  a 
saját  számára  biztos  és  főkép  olcsó  hitelre  nem  számíthat.  Hitel- 
és pénzrendszerünkben  a  legkisebb  hitelek  legkevésbbé  találnak 
ápolást  és  így  iparosaink  e  téren  majdnem  egészen  elhagyottak. 
És  itt  figyelembe  kell  azt  is  vennünk,  hogy  éppen  a  kis- 
iparososztályhoz tartozók  és  általában  az  u.  n.  kisebb  emberek 
azok,  akik  a  legnehezebben  jutnak  hitelhez,  akiket  a  gombamódra 
elszaporodó  és  néha  csak  egyes  intéző  egyének  jövedelmének 
gyarapítására  alapított  magánszövetkezetek  a  szó  szoros  értelmé- 
ben kiuzsoráznak,  nagyon  közel  fekszik  a  kérdés  :  nem  volna-e 
helyes  a  székesfőváros  erkölcsi  támogatásával  oly  nagyobb- 
szabású  ipari  hitelintézetet  létesíteni,  mely  kizárólag  a  kisebb 
hiteligények  kielégítését  tűzné  ki  céljául.  Hasonló  intézmények 
szép  számban  vannak  a  külföldön  és  meg  vagyunk  arról  győ- 
ződve, hogy  az  sehol  sem  tölthetne  be  nagyobb  missziót,  mint 
éppen  ami  székesfővárosunkban,  melyben,  mint  említve  volt,  a 
kisemberek  méltányos  és  jogos  hiteligényeinek  kielégítésére  a 
nagy  pénzintézetek  ismert  bankpolitikája  alig  lehet  figyelemmel. 
És  bár  e  téren  éppen  legutóbb  szomorú  tapasztalatokat  tettünk, 
amikor  azt  láttuk,  hogy  éppen  az  ipar  támogatására  és  fejleszté- 
sére törvényileg  kötelezett  és  számos  kedvezményben  részesített 
iparosbank  annyi  milliót  veszített  el  külföldi  kétes  értékű  vállala- 
tokban, amennyi  a  honi  iparnak  ily  részről  talán  tíz  év  alatt  sem 
jut:  a  kérdés  fölvetése  nem  lehet  fölösleges,  mert  éppen  ily  ala- 
pítás hatósági  támogatásával  kellene  példát  adni  egy  reális  kor- 
látok közé  utalt  pénzintézet  erkölcsi  támogatására,  melynek  ne  az 
legyen  a  célja,  hogy  a  létező  bankokkal  a  meggazdagodásban 
versenyezzen,  hanem  az,  hogy  megoldatlan  föladatokat  megvaló- 
sításukhoz közelebb  vezessen.  Ilyen  föladat  volna  az  ipari  hitel 
rendezése  s  egy  erre  való  intézetnek  a  főváros  által  —  kellő  kau- 
télák  mellett  -  leendő  erkölcsi  és  esetleg  anyagi  támogatása.  Ez 
utóbbit  úgy  képzeljük,  hogy  bár  a  székesfőváros  szűkös  pénz- 
ügyi viszonyait    ismerjük,    nem    lehet   azt  a  tényt   sem    mellőzni, 

hogy  e  viszonyok  dacára  is  rendkívül  gyakori  és  többször  meg- 
lehetősen nagy  a  székesfőváros  pénztári  készlete,  melyet  rend- 
szerint csekély  kamatra  helyez  el  a  fővárosi  pénzintézeteknek 
Önként  kínálkozik  tehát  az  a  kérdés :  nem  lehetne-e  ezeket  a 
pénzkészleteket  jobban  és  gyümölcsözőbben  értékesíteni  ?  A  jel- 
zett vállalkozás  erre  a  célra  legalább  némi  részben  kellő  alapul 
szolgálhatna. 

A  nemes  hévvel  felkarolt  mozgalom,  mely  a  hazai  iparcik- 
kekre irányította  nagyközönségünk  figyelmét  és  jelszóvá  tette, 
hogy  csak  hazai  cikkeket  fogyaszszanak,  sajnos,  még  sok  tekin- 
tetben üres  tartalmú  sovinizmus.  Nem  akarjuk  tagadni,  hogy  ipa- 
runknak sok  ága  még  nem  állja  ki  a  versenyt  a  külföldi  cikkek- 
kel, de  gyönge  hazafiság  az,  mely  csak  akkor  veszi  a  hazait,  ha 
a  külfödinél  jobb  és  olcsóbb. 

De  ha  már  jelszóvá  tettük  a  hazai  ipar  pártolását,  hát  ne 
legyen  az  csak  hangzatos  sovinizmus  mely  nem  használ  sem- 
mit, sőt  a  külföldi  verseny  oktalan  ingerlésével  még  inkább  árt 
hanem  szerezzünk  neki  érvényt  megfelelő  tettek  és  cselekvés 
által,  melyek  másoknak  is  vonzó  például  szolgáljanak. 

Ezért  az  iparpártolás  következetes  keresztülvitele  érdekében 
IQOO  április  havában  a  törvényhatósági  bizottság  által  hozott 
erélyes  határozattal  nem  kellene  megelégedni,  hanem  ennek 
keresztülvitele  és  végrehajtása  körül  is  a  megfelelő  erélyt  kell 
alkalmazni.  A  székesfőváros  tanácsának  kellene  ebben  a  tekintet- 
ben jó  példával  előljárni  és  nemcsak  honi  cikkeket  követelni^ 
hanem  azt  is  kikötni,  hogy  e  cikkek  anyaga  és  készítője  is 
magyar  legyen. 

Talán  lehetne  valamit  társadalmi  úton  tenni  annak  a  ferde 
állapotnak  a  megszüntetésére  is,  mely  szerint  nálunk  a  születési 
és  pénzarisztokrácia  túlnyomó  nagy  része  egészen  távol  tartja 
magát  az  iparpártolástól  és  még  mindig  külföldieskedésnek  hódol. 
Itt  is  a  jó  példák  hatnának  legjobban. 

De  tovább  is  mehetnénk.  A  székesfőváros  sok  egyházat,, 
iskolát,  közintézetet,  egyletet  és  jótékony  alkotást  támogat  éven- 
kint  százezrekre  menő  segélylyel.  Tessék  a  segélyezett  összes 
intézetektől  megkövetelni,  hogy  az  élvezett  segély  ellenében  köte- 
lezzék magukat,  hogy  összes  szükségleteiket  a  hazai  ipar  útján 
fedezzék  s  tessék  megengedni  a  köztörvényhatósági  bizottságnak, 


hogy  ennek  a  kikötésnek  a  betartását  kellőképen  ellenőrizze.  Erre 
a  célra  igen  kitűnő  példának  bizonyult  az  az  ellenőrző  bizottság, 
melyet  a  kereskedelmi  minisztérium  1886-ban  a  hazai  közlekedési 
vállalatokra  nézve  létesített  s  mely  mai  napig  is  kitűnően  fungál. 


Lehetetlen  hallgatással  mellőznünk,  hogy  a  kerületi  elöljáró- 
ságok mint  elsőfokú  iparíiatóságok  nem  mindig  állanak  a  helyzet 
magaslatán.  Sok  helyütt  hiányzik  a  kellő  szakértelem,  a  követ- 
kezetesség és  tervszerűség,  amit  számos  egymással  ellentmondó 
és  egymással  ellenkező  határozat  és  engedély  igazol.  Azokon  az 
értekezleteken,  melyeket  az  elöljáróságok  időnkint  tartani  szok- 
tak, szóba  kellene  hozni  az  egyöntetű  eljárást  bizonyos  ipari  kér- 
désekben és  e  réven  legalább  némi  tervszerűséget  kellene  bele- 
vinni az  önműködésükbe,  hogy  segítségére  legyenek  a  főváros 
ipar  fejlődésének  és  iparosaink  boldogulásának.  És  van  sok  oly 
hatósági  intézkedés,  mely  messzeható  fontossággal  bír  egyes 
iparágak  fejlődésére,  sőt  létfölíételeire  is  kihat.  Ezekben  —  a 
közérdek  kellő  respektálásával  --  teljes  rokonszenvvel  kellene 
szem  előtt  tartani  a  főváros  iparának  érdekeit. 


Kívánatos,  hogy  a  városi  üzemek  ne  okozzanak  versenyt 
a  niagáníparnak.  Az  egyes  kórházakkal  kapcsolatos  javítómű- 
helyek, a  városi  nyomda  stb.  éppen  elegendők  az  enemű  kísér- 
letekből. 

Városi  üzemek  csak  ott  vannak  helyén,  ahol  az  üzem  a 
városi  lakosok  összességét,  vagy  legalább  nagy  részét  közvetle- 
nül érdekli,  s  ahol  esetleg  éppen  a  magánvállalkozás  az  üzleti 
haszonnak  első  sorban  való  fokozása  által  a  közérdekkel  ellen- 
tétbe juthat.  Megfontolandó  tehát:  nem  kellene-e  városi  keze- 
lésbe venni  azokat  az  üzemeket,  amelyek  az  egész  városi  lakos- 
ságnak, magának  a  fővárosnak  és  kivált  az  ipar  és  kereskedelem 
szolgálatára  vannak  hivatva^  amilyenek  a  légszeszgyártás,  a  vil- 
lamos erőátvitel,  a  helyi  közlekedés.  Mindezeket  olcsóbbá  kell  tenni, 
hogy  az  ipar  érdekeit  szolgálhassák.  Habár  a  városi  üzemke- 
zelés eddig  nem  nyújt  biztatást  arra,  hogy  a  nagy  üzemek  a 
célnak  megfelelően  kezeltetnek;  így  a  város  üzemében  levő  víz- 
vezeték   sok   tekintetben  igen    sok    kívánni    valót  hagy   fönn    - 

felette  drága  és  kezelése  is   rossz,  mert  az  iparosok  és   kereske- 
dők miatta  nagyon  sok  fölösleges  zaklatásnak  vannak  kitéve. 


Bénítólag  hat  az  ipar  fejlődésére  az  állami  üzemek  kéretlen 
és  kelletlen  konkurrenciája.  Az  állami  üzemek  nem  fizetnek  adót, 
a  beléjük  fektetett  tőkét  nem  kell  kamatoztatni  s  így  igen  sok 
tekintetben  előnyben  vannak  a  magániparral  szemben.  És  ez 
előnyük  birtokában  mégis  versenyre  kelnek  a  magániparral  s 
ennek  szájából  sokszor  veszik  ki  az  állam  átal  megkönnyített 
versengésük  révén  a  mindennapi  falatot.  Az  állami  gépgyárak  és 
vasművek  helyzete  minden  tekintetben  előnyösebb  a  magánválla- 
latokénál, az  egyetemi  és  államnyomda  sok  oly  üzemre  adja 
magát,  melylyel  a  magániparral  száll  illetéktelen  versenyre,  sőt 
az  egyetemi  nyomda  a  könyvkötészetet  is  berendezte  s  az  iskola- 
könyvek kötését  majdnem  egészen  kivette  a  fővárosi  kisipar  ke- 
zéből. Ez  nem  helyes  és  az  ilyen  konkurrencia  káros  következ- 
ményei ellen  is  kellene  küzdeni   a    székesfőváros    közönségének. 


Az  állami  telefon  is,  mely  az  ipari,  kereskedelmi  és  társa- 
dalmi forgalom  egyik  nélkülözhetlen  segédeszköze  lett,  sok 
kívánni  valót  hagy  fönn  minálunk.  Először  is  oly  drága,  hogy  a 
kis  emberek  nem  engedhetik  meg  maguknak  azt  a  luxust,  hogy 
azt  bevezessék  és  előnyeit  ők  is  élvezzék.  Pedig  a  díjak  lényeges 
leszállítása  nem  volna  kár  az  államra,  mert  az  előfizetők  száma 
rövid  idő  alatt  igen  jelentékenyen  megszaporodnék  s  így  a  tele- 
fonhasználat előnyeit  az  egész  lakosság  élvezhetné.  Másodszor  a 
telefonberendezés  is  sok  kívánni  valót  hagy  fönn  s  e  tekintetben 
méltányos  volna  a  közönség  óhajait  figyelembe  venni  és  pana- 
szait gyorsan  és  hatályosan  orvosolni.  Különösen  oda  kellene 
hatni,  hogy  az  áthelyezést  és  bekapcsolást  gyorsabb  tempóban 
eszközöljék. 

A  gyáripar  fejlődésének,  illetőleg  új  és  nálunk  még  nem 
honos  ipartelepek  létesítésének  előmozdítására  kívánatos  volna 
a  telkeknek  kedvezményes  áron  való  átengedése.  Távolról  sem 
hunyunk  szemet  ama  visszaélések  előtt,  melyek  a  telekadomá- 
nyozás fejezetében    a  főváros  jóhiszeműsége  révén    előfordultak, 

de  ebből  nem  az  következik,  hogy  most  már  ridegen  elzárkóz- 
zunk minden  e  téren  való  követelménytől,  hanem  az,  hogy 
óvatosan,  körültekintéssel  járjunk  el,  gyakoroljuk  szigorúan  az 
ellenőrzést,  főleg  pedig  ne  ajándékozzunk  telkeket,  hanem  lehető- 
leg könnyebb  amortizációra  adjuk  át  azokat. 

Erre  azért  van  szükségünk,  mert  a  vidéki  emporiumok  vete- 
kednek egymással  gyáraknak  és  ipartelepeknek  meglehetős  jelen- 
tékeny kedvezmények  biztosítása  révén  való  lekötésében.  Ez  igen 
helyes  is,  mert  a  vidék  arányos  fejlődése  és  megizmosodása  is 
ép  oly  fontos  érdek,  mint  a  fővárosé.  De  azért  a  fővárosnak  is 
meg  kell  hozni  a  maga  áldozatait  e  téren,  mert  a  gyárak  a  fő- 
városban úgyis  drágább  munkabért  fizetnek,  nehezebb  megélhe- 
tési viszonyokkal  küzdenek  és  ha  ezek  ellenében  nem  kapnak 
némi  rekompenzációt  a  fővárostól,  bizony  lassan-lassan  mind  elvo- 
nulnak az  olcsóbb  és  egészségesebb  vidékre. 


Figyelmet  érdemel  e  rovatban  az  a  kérdés  is,  hogy  ha  a 
gyárak  csak  gyéren  fognak  nálunk  meghonosodni,  nem  lehetne-e 
a  kisipari  termelő-szövetkezetek  nagyarányú  propagálását  Buda- 
pesten keresztülvinni  ?  Ez  természetesen  a  kisiparnak  új  és  modern 
alapokon  való  reorganizációját  jelentené,  ami  csak  állami  és  ható- 
sági támogatással  volna  elérhető.  Ez  utóbbi  kiterjedhetne  az  daru- 
sítás centrális  támogatására,  központi  árúcsarnokok  létesítésére,  a 
csarnokokban  elhelyezett  árúknak  készpénz  ellenében  való  előze- 
tes átvételére  stb.,  aminek  révén  a  kisipari  szövetkezet  által  ter- 
melt árúcikkekhez  a  közönség  könnyen  és  állandóan  hozzáfér- 
hetne, miáltal  viszont  a  honi  termelés  cikkeinek  nagyobb  kelendő- 
sége biztosíttatnék. 

Ez  a  kérdés  különben  a  kisiparnak  a  nagyiparral  való  ver- 
senyképesítését is  felöleli  és  szintén  számos  oly  fontos  részlettel 
bír,  melyeket  nem  lehet  kimeríteni  mai  előterjesztésünkben,  mely- 
nek csak  az  lehet  a  hivatása,  hogy  eszméket  pendítsen  meg  és 
elveket.  A  részletek  a  kivitel  elhatározása  után,  az  érdekeltek  bevo- 
nása mellett  lesznek  megállapítandók. 


Kivánatos  volna  az  idegenforgalom  rendszeres  emelése  érde- 
kében nékünk  is  mindazt  megtenni,  amit  nálunknál  sokkal  kisebb 

külföldi  városok  megtesznek.  Az  erre  nézve  megindult  kezdemé- 
nyezés zátonyra  jutott,  ami  az  intézők  állítása  szerint  az  érdekel- 
tek indolenciájára  vezethető  vissza.  De  ezt  az  indolenciát  meg 
kell  törni,  mert  iparunk  és  kereskedelmünk  fejlődésére  az  idegen- 
forgalom nagy  befolyással  lehet  s  ami  ezrek  érdeke,  azt  nem 
lehet  százak  közönye  miatt  elejteni.  És  annál  sürgősebb  az  e  téren 
való  munkálkodás  rendszerbe  öntése,  mert  évtizedes  mulasztáso- 
kat kell  pótolnunk  s  végre  meg  kell  törni  azt  a  mesterségesen 
terjesztett  balhiedelmet  is,  mintha  Bécs  kapuinál  a  nyugoti  civili- 
záció véget  érne. 

E  kérdéssel  természetesen  kapcsolatba  lehet  hozni  Budapest 
hires  fürdőinek  jobb  kiaknázását,  esetleg  a  Margitszigeten  való 
összpontosítását  s  ezáltal  a  kies  hely  nemzetközi  fontosságának 
való  biztosítását;  szem  előtt  kell  továbbá  tartani  az  idegenforga- 
lom céljaira  szolgáló  ipar  szervezését,  a  tervezett  néprajzi  fölvo- 
nulásokat, speciális  magyar  jellegű  ünnepeket,  főleg  pedig  azokat 
az  intézkedéseket,  melyeket  az  ideérkező  idegenek  kellő  tájéko- 
zására, kalauzolására  és  szórakoztatására  foganatba  venni  ajánlatos- 
nak mutatkozik. 

* 

Nagy  hátránya  végül  a  főváros  fejlődésének  az  is,  hogy  az 
udvartartást  és  mindazt,  ami  ezzel  összefügg,  állandóan  távol 
tartják  a  székesfővárostól. 

Nem  politizálunk  e  helyen.  Egyesületünk  mindig  távol  tar- 
totta magát  az  aktuális  napi-  és  pártpolitika  kérdéseitől. 

De  épen  azért  érintjük  e  helyen  ezt  a  kérdést,  mert  azt 
teljesen  elfogulatlanul  s  csakis  mint  olyant  tekintjük,  mely 
ipari  és  társadalmi  szempontból  is  rendkívül  fontos  a  fővá- 
rosra nézve. 

Ha  a  dualizmus  elvét  a  paritás  szempontjából  igazságosan 
akarjuk  alkalmazni,  föltétlenül  követelnünk  kell  a  magyar  udvar- 
tartás következetes  kiépítését  és  még  következetesebb  keresztül- 
vitelét. Ennek  önkényt  az  volna  a  folyománya,  hogy  a.  főhercegek 
egy  része  állandóan  Budapesten  telepedjen  le  és  az  is  csak  igaz- 
ságos és  méltányos  kérelem  volna,  hogy  a  diplomáciai  testület 
egy  része  állandóan  Budapesten  tartózkodjék,  végre,  hogy  a  közös 
miniszterek  közül  legalább  egynek,  legtermészetesebben  a  közös 
pénzügyminiszternek  és  hivatalának  Budapesten  legyen  az  állandó 
székhelye. 

Mindez,  eltekintve  a  politii<ai  és  társadalmi  élet  élénkítésétől, 
hatással  volna  az  iparra,  kereskedelemre  és  a  forgalomra  is.  Ter- 
mészetes következménye  lenne  ily  intézkedésnek  az  is,  hogy  azok 
a  mágnásaink,  akiknek  csak  Bécsben  van  palotájuk  és  háztartá- 
suk, követnék  az  udvar  és  kíséretének  jó  példáját  és  lassan-lassan 
egészen  áttelepülnének  Budapestre. 

VII.  Munkásügyek. 

Bár  utolsó  helyen,  de  kellő  nyomatékkal  kell  hangsúlyoz- 
nunk azt  is,  hogy  a  székesfőváros  eddig  teljesen  idegen  volt  a 
szociális  politikától,  amit  legjobban  bizonyít  az  a  tény,  hogy  a 
hat  év  előtt  alapított  millennáris  alapítvány  kamatai,  amelyek  kuL- 
turszociális  célokra  voltak  szánva,  még  ma  is  érintetlenek  és  tel- 
jes hat  év  után  is  csak  a  tervezgetések  legelején  állunk.  Azok  a 
nagyszabású  szociális  alkotások,  melyek  a  külföld  nagy  városait 
előnyösen  jellemzik,  nálunk  még  jórészt  ismeretlenek,  pedig  gyá- 
rosainkban, mint  bevezetésileg  említettük,  megvan  a  hajlandóság 
arra,  hogy  munkásaik  érdekében  áldozatot  hozzanak. 

Mindent  meg  kellene  tenni  arra  nézve,  hogy  a  munkások 
kedvezőbb  megélhetési  íe\téÍQ\eú  biztosítsuk  (munkáslakások,  fogyasz- 
tási adó  eltörlése,  városi  vám  megszüntetése,  stb.). 

Egyesületünk  több  ízben  foglalkozott  szociális  kérdésekkel 
és  éppen  a  főváros  tek.  tanácsának  felhívása  alapján  tüzetesen 
fejtettük  ki  véleményünket  a  munkáskamarák  tárgyában.  Erre 
vonatkozó  véleményes  javaslatunkat  a  következőkben  foglal- 
tuk össze : 

A  munkásoknak  törvényes  alapon  alakult  egyesületeit  kul- 
turális, iparfejlesztési  és  szociálpolitikai  szempontokból  a  székes- 
főváros jóindulatába  melegen  ajánljuk,  nevezetesen  a  szaktanács 
ama  kérelmét,  hogy  működése  alkalmas  helyiségek  átengedése  és 
pénzbeli  támogatás  által  elősegíttessék,  kellő  hatósági  felügyelet 
és  pontosan  körülírandó  rendszabályok  mellett  teljesítendőnek 
tartjuk ; 

továbbá  a  munkásosztály  hivatalos  képviseletére  szolgáló 
munkáskamrák  szervezését  a  társadalmi  béke  megóvása  s  a  pol- 
gári egyenjogúság  érvényesítése  szempontjából  szükségesnek 
tartjuk  s  ehhez  képest  ezen  kérdésnek  lehetőleg  az  ipartörvény 
revíziójával  kapcsolatos  megoldását  a  kormánynál  szorgalmazzuk. 

Miután  azonban  e  szervezetnek  az  életbe  való  átvitele  való- 
színűleg még  a  jövő  homályos  ködében  dereng,  addig  is  több 
Ízben  adtunk  kifejezést  azon  óhajunknak,  hogy  a  székesfőváros 
az  eddiginél  több,  sőt  kellő  figyelmet  fordítson  a  munkásügyekre 
és  a  mi  intenciónk  szellemében  járt  el  egyesületünk  igazgatója, 
amikor  a  köztörvényhatósági  bizottság  ez  évi  április  hó  2-ikán 
tartott  ülésén  a  következő  indítványt  terjesztette  elő : 

Kérje  fö!  a  közgyűlés  a  tanácsot,  hogy  a  munkásügyek 
körébe  és  általában  a  szociális  kérdés  keretébe  tartozó  ügyek 
állandó  figyelemmel  kisérése  és  esetről-esetre  való  előkészítése, 
végre  egyöntetű  szervezése  céljából  egy  munkdsjóléti  ügyosztályt 
Létesítsen,  mely  addig  is,  míg  hatásköre  kifejlődik  és  önállóságra 
emelkedik,  egyelőre  akár  a  tanügyi,  akár  az  ipari  ügyosztályokkal 
volna  kapcsolatba  hozható. 

Úgy  tudjuk,  hogy  ez  indítványt  a  közgyűlés  is  rokonszen- 
vesen fogadta,  megvalósításáról  azonban  eddig  tudomásunk  nincs. 
Pedig  ily  állandó  közeg  létesítése  esetén  az  érdekeltek  szakvéle- 
ményének időről  időre  való  kikérése  és  kellő  mérlegelése  után  a 
székesfőváros  lépésről-lépésre  pótolhatná  e  téren  való  nem  jelen- 
téktelen mulasztásait  s  ezzel  is  közelebb  juthatnánk  az  iparfejlesz- 
tés alapjainak  megszilárdításához.  (1Q03.) 

Nyaraló-telepek   a  fővárosban. 

Évek  óta  sajnálattal  látjuk,  hogy  a  főváros  közönsége  a 
nyári  hónapokat  rendszerint  a  fővároson  kívül  tölti,  mert  itt  hiába 
keresne  igényeinek  megfelelő,  olcsó  nyaralótelepeket.  Ez  a  nyári 
hónapokra  kiterjedő,  de  évenkint  rendszeresen  ismétlődő,  sőt 
évről-évre  nagyobb  mérveket  öltő  kivándorlás  a.  főváros  iparának 
és  kereskedelmének  rendkívül  érzékeny  megkárosodásával  jár,  ami 
annál  nagyobb  abszurdum,  mert  tudvalevő,  hogy  egyrészt  a  fő- 
város körül  nyaraló  közönség  bizony  meglehetősen  szűkölködik 
a  nyaralás  igazi  kellemeiben,  másrészt  pedig  jórészt  kiaknázat- 
lanul hevernek  a  budai  hegyek,  melyek  mintegy  önként  kínál- 
koznak a  lehető  legpompásabb  nyaralótelepek  létesítésére. 

Ez  bírt  rá,  hogy  e  visszás  állapotok  megszüntetése,  főleg 
pedig  a  főváros  ipara  és  kereskedelmi  forgalmának  liathatós  eme- 
lése érdekében  a  következő  indítványt  terjeszszem  a  főváros  köz- 
gyűlése elé: 

17* 

Alig  van  nagy  város  Közép-Európában,  melynek  nyári  tar- 
tózkodásra olyan  kiválóan  alkalmas  környéke  volna,  mint  Buda- 
Pestnek,  melynek  budai  részei,  a  Gellérthegy,  Sashegy,  Istenhegy, 
Orbánhegy,  Mártonhegy,  a  Zugliget,  budakeszi  út,  Hűvösvölgy, 
Hidegkút,  Lipótmező,  Rózsahegy,  Szemlőhegy,  Városmajor  s  ezek 
nagy  környéke,  továbbá  a  városliget  és  népliget  környéke  mint- 
egy predesztinálva  vannak  arra,  hogy  nemcsak  a  főváros,  hanem 
egyes  vidéki  nagyvárosok  lakosságát  is  állandó  nyári  tartózko- 
dásra magukhoz  láncolják. 

És  mégis  azt  tapasztaljuk,  hogy  a  főváros  lakosságából 
—  nem  számítva  azokat,  akik  a  külföldi  vagy  hazai  gyógyfürdő- 
ket keresnek  föl  —  évenkint  legalább  25.000-re  tehető  ama  csa- 
ládok száma,  melyek  a  főváros  közelében  majdnem  erőszakosan 
létesített  úgynevezett  nyaralótelepeken  kénytelenek  a  nyarat  el- 
tölteni, nélkülözvén  a  kellő  kényelmet  s  az  igazi  nyugodt  nya- 
ralás élvezetét.  Hiszen  a  fővárosiak  által  legjobban  látogatott  te- 
lepekre az  urak  késő  este  másfél  óráig  is  utaznak,  hogy  ki- 
választott nyaralóhelyükön  töltsék  az  éjszakát  és  kora  reggel 
onnan  ugyanannyit  utaznak  vissza,  hogy  ismét  üzletükben  vagy 
hivatalukban  lehessenek. 

Ha  fölteszszük,  hogy  ez  a  25.000  család  átlag  három  taggal 
bír  és  hozzávetőleg  minden  családtag  szükséglete  —  nem  is  szá- 
mítva az  ide-oda  utazás  nem  jelentéktelen  költségeit  —  a  lakás- 
sal együtt  hozzávetőleg  napi  4  koronát  tesz,  akkor  azzal  a  tény- 
nyel állunk  szemben,  hogy  a  főváros  nyaraló  közönsége  kénytelen 
évenkint  30  millió  koronát  elvonni  a  főváros  iparától  és  keres- 
kedelmétől. 

Ezt  a  horribilis  összeget  pedig  bizony  érdemes  volna  a  fő- 
város ipara,  kereskedelme  és  forgalma  számára  évről  évre,  suc- 
cessive  visszahódítani,  mert  ezáltal  az  iparosoknak  és  kereskedők- 
nek nemcsak  a  jövedelmeit,  hanem  adózó  képességét  is  fokozzuk 
s  a  főváros  fölvirágzását  lépésről-lépésre  jelentékenyen  előmozdít- 
hatnók. 

A  budai  oldal  természeti  szépségekben  páratlan  részei,  to- 
vábbá a  városliget  és  a  népliget  környéke  nyaralótelepekül 
önként  kínálkoznak. 

Első  sorban  jó  és  olcsó  lakásokra  van  szükség  a  közönség 
oly  rétegei  számára,  melyek  ilyenekre  évenkint  legfeljebb  250 — 500 
koronát  költhetnek;  e  lakások    azután    ne    legyenek   egy   helyen 

Összezsúfolva,  hanem  kellőképpen  elosztva  és  lehetőleg  oly  arányok 
szerint  létesítve,  hogy  azok  egy  részét  az  alkalmazottak  és  mun- 
kások is  igénybe  vehessék,  miként  erre  sok  nagy  városban  már 
utánzásra  méltó  példákkal  találkozunk.  A  második  sarkalatos  föl- 
tétel, hogy  a  lakásokhoz  vezető  közlekedési  és  forgalmi  vonalak 
jók,  elegendők  és  olcsók  legyenek,  mindenfelé  elágazzanak  és  a 
telepeket  is  összekössék  egymással.  Harmadszor  pedig  szükséges 
volna  intézkedés  az  iránt,  hogy  a  jó  és  olcsó  élelmiszereket 
minden  pontról  előnyösen  meg  lehessen  közelíteni.  Végül  negyed- 
sorban a  nyaralótelepek  közönségének  megfelelő  szórakoztatására 
is  lehetne  különféle  intézkedéseket  létesíteni  és  megfelelő  fürdők- 
ről is  gondoskodni. 

A  kérdés  fontosságának  tüzetes  megvilágítására  és  megol- 
dásának számos  részletére  itt  kiterjeszkedni  ezúttal  még  fölös- 
leges volna ;  miért  is  egyelőre  csak  általánosságban  terjesztem 
elő  következő  indítványomat : 

Utasítsa  a  t.  közgyűlés  a  tanácsot,  hogy  az  érdekelt  körök 
és  tényezők  meghallgatása  után  tanulmányozza  a  budai  és  esetleg 
pesti  részeken  a  középmódú  és  szerényebb  viszonyok  között 
élő  lakosság  számára  létesítendő  nyaralótelepek  ügyét  és  tegyen 
a  közgyűlésnek  legkésőbb  hjat  hónapon  belül  jelentést  arról,  mi- 
ként lehetne  esetleg  állami  és  hatósági  támogatással,  valamint  a 
közlekedési  vállalatok,  esetleg  a  nagy  vasutak  támogatásával  a 
kérdést  a  főváros  közönségére  nézve  legkedvezőbben  megoldani. 

Amidőn  még  figyelmébe  ajánlom  a  tekintetes  közgyűlés- 
nek, hogy  e  kérdés  megoldásának  helyes  mederbe  terelése  ma- 
gára a  fővárosra  közvetlen  és  közvetve  rendkívüli  erkölcsi  és 
anyagi  haszonnal  jár,  különösen  hangsúlyozom  azt,  hogy  helye- 
sebb, praktikusabb  volna  az  idegenforgalom  távoli  délibábjának 
mesterséges  eszközökkel  való  űzése  helyett  odatörekedni,  hogy 
a  fővárosiakat  ne  űzzük  idegenbe  s  így  a  fővárosiakkal  ne  emel- 
jük idegen  vidékek  forgalmát,  hanem  tartsak  meg  őket  lehetőleg 
egészen  a  fővárosnak. 

Ezek  után  van  szerencsém  ez  ügyet  a  fővárosi  képviselő- 
testület nagybecsű  jóindulatába  és  pártfogásába  ajánlani. 

Az  Andrássy-út  meghosszabbítása. 

A  főváros  egyik  legszebb  útja  az  Andrássy-út  és  ennek  külö- 
nösen második  része,  mely  villákkal  van  benépesítve.  Sajnálattal 
tapasztaljuk  azonban,  hogy  az  utóbbi  időben  az  Andrássy-útnak 
ebben  a  részében  túlzsúfoltság  jelentkezik.  Minden  kis  területet 
beépítenek  és  amely  telken  azelőtt  egy  épület  állott,  most  már  három 
nehezedik  egymásra,  aminek  az  a  következménye,  hogy  sok  az 
épület  és  kevés  a  szabad  és  zöld  terület,  sőt  lassanként  a  villa- 
szerű jelleg  is  elmarad  és  az  újabb  épületek  már  veszedelmesen 
hasonlítanak  a  bérházak  jellegéhez. 

Ugyanez  a  jelenség  mutatkozik  az  Andrássy-utat  körülvevő 
mellékutcákban,  melyek  eredetileg  szintén  kizárólag  villaszerű,  épü- 
letek létesítésére  voltak  szánva. 

Ennek  a  jelenségnek  kétségtelenül  az  az  oka,  hogy  a  fő- 
város közönségének  mindinkább  tekintélyes  része  szeretne  e 
gyönyörű  úton  és  annak  környékén  lakni  és  a  zsúfolt  bérkaszár- 
nyákból a  szabad  levegőre  menekülni. 

Ezt  a  helyes  és  méltányos  törekvést  két  kézzel  kellene  a 
fővárosnak  kiaknázni.  Először  azért,  mert  az  ú.  n.  bérkaszárnyák- 
nak ezzel  nem  ártunk,  mivel  még  mindig  lakásszükségben  szen- 
vedünk, amit  az  állandóan  napirenden  levő  lakásuzsora  és  az 
ennek  orvoslására  töbh  oldalról  kedvezményeztek  legjobban  iga- 
zolnak. Másodszor  pedig  örülnünk  kellene,  ha  minél  több  alka- 
lom nyílik  a  fővárosi  villák  céltudatos  szaporítása  révén  a  nya- 
raló közönségnek  az  itthon  való  tartózkodásra  kellő  és  kedvező 
alkalmat  nyújtani.  Harmadsorban  pedig  alkalmat  kellene  nyújtanunk 
azoknak  is,  akik  nincsenek  abban  a  módban,  hogy  villát  építhessenek, 
arra,  hogy  ilyen  villaszerű  épületekben  lakásokat  kibérelhessenek. 

Az  Andrássy-út  meghosszabbításával  ennek  a  törekvésnek 
érvényesülésére  kellő  mód  és  alkalom  nyílnék,  amennyiben  az 
Andrássy-utat  a  városligeti  tó  fölött  emelkedő  híd  állásának  irá- 
nyában, a  Hermina-úton  föl,  a  városliget  külső  területén  végig 
folytatni  kellene,  ugyanazon  irányban,  mint  amily  irányban  az 
Andrássy-út  a  köröndtől  kezdődőleg  építve  van. 

Ez  természetesen  a  földalatti  vasút  meghosszabbítását  is 
maga  után  vonná,  ami  a  külső  területnek  gyors  kiépítését  és 
egész  környékének  villaszerű  városrésszé  való  gyors  átváltoztatá- 
sát rövid  idő  alatt  biztosíthatná. 

Ennek  a  tervnek  pénzügyi  előnyei  is  szembeötlők,  de  két- 
ségtelen az  is,  hogy  megvalósítása  révén  nemcsak  városszépé- 
szeti és  közegészségi  szempontból  jutunk  igen  jelentékeny  elő- 
nyökhöz, hanem  hogy  a  főváros  építő  és  lakberendező  ipara 
hosszú  időre  hálás  és  örvendetes  foglalkozáshoz  jut. 

Ez  életreméltó  tervnek  részletes  és  számszerű  adatokkal 
való  bizonyítgatása  helyett  egyszerűen  azt  indítványozom,  hogy 
utasítsa  a  közgyűlés  a  tekintetes  tanács  útján  a  fővárosi  mérnöki 
hivatalt  arra,  hogy  az  Andrássy-üt  meghosszabbításának  kérdését 
tanulmány  tárgyává  tegye  és  hogy  ennek  keresztülvitelére  vonat- 
kozó javaslatait  záros  határidő  alatt  a  közgyűlés  elé  terjessze. 

Budapest,  1Q06.  január  14. 


Szociális  kérdések. 

Krupp  úr  és  nuinkásaí. 


Essen,  július  20. 


Mikor  oly  sokan  vannak,  akik  nem  teljesítik  a  kötelességei- 
ket, kétszeresen  kiválik  az  olyan  ember,  aki  többet  tesz,  mint  ami 
a  kötelessége.  Különösen  áll  ez  a  szociális  életben.  Az  állam  és 
a  társadalom  nagy  kérdőjel  gyanánt  áll  a  szociális  kérdés  laby- 
rintusa  előtt.  Kísérletek  folynak  itt  is,  ott  is,  de  az  eredmény  nem 
felel  meg  a  várakozásnak,  a  bölcsek  kövét  még  nem  találták  föl. 
Pedig  ennek  a  drágakőnek  a  foglalatját  itt  kovácsolják,  ebben  a 
városban,  melynek  levegője  tele  van  füsttel,  gőzzel,  párával. 
A  Kfiipp-gydr  megszámlálhatatlan  kéményeiből  fölfelé  megy  az 
áldozat  füstje.  Istennek  és  embernek  tetsző  áldozat  gyanánt. 
A  füst,  a  pára  elszáll  s  a  munkások  verejtékéhez  nem  tapad  pa- 
nasz. Nem  azért,  amiért  dolgoztak,  mert  bizony  sok  öldöklő 
szerszám  készül  e  helyen,  hanem  azért,  mert  munkájukat,  szorgal- 
mukat megbecsüli  az,  aki  belőle  él :  a  munkaadó. 

A  Krupp-gyár  egy  egész  birodalom.  Essenben  magában 
24,000  munkás  és  mintegy  1000  hivatalnok  van  alkalmazva.  A  gyár 
többi  telepein,  Kiéiben  és  még  két-három  más  telepen  szintén 
22,000  munkást  foglalkoztat  a  cég,  összesen  tehát  47,000-et.  Ná- 
lunk szokatlan,  horribilis  szám.  Szinte  amerikai  fogalom.  Ehhez 
képest  a  gyár  terjedelméről  némi  tájékozást  ad  az  az  egy  adat, 
ha  megemlítjük,  hogy  az  esseni  telepen  egy  65  kilométer  hosszú- 
ságú rendes  vasút  és  mintegy  50  km.  hosszú  keskenyvágányú 
vasút  terül  el,  mely  a  forgalmat  közvetíti  az  egyes  művek  között 
és  a  porosz  államvasút  között  is.  A  telep  főalkatrészei  a  vas-  és 
fémöntöde,  a  hengerművek,  az  ágyú-osztály  s  a  vasúti  és  hajó- 
felszerelő.   Van   külön    múzeuma  a  modelleknek,   a  nevezetesebb 

készítményeknek  és  alkotásoknak.  E  gyárnak  nevezett  birodalom 
fejedelme  ma  Krupp  Frigyes,  a  cég  főnöke,  akit  uralkodásában 
egy  11  tagból  álló  minisztérium,  vagy  amint  itt  nevezik,  direktó- 
rium támogat.  Minden  miniszternek  teljesen  külön  személyzete 
és  önálló  resszortja  van.  Az  a  fiatal  építész,  akit  mellém  osztottak, 
hogy  a  telepen  kalauzoljon,  azt  mondta,  hogy  itt  elterjedt  köz- 
tudat szerint  egyik-másik  direktornak  a  fizetése  megközelíti  a 
negyedmillió  márkát.  Az  igazságot  ebben  a  kérdésben  azonban 
senki  sem  tudja.  Az  státustitok.  T.  i.  a  Kruop-státus  titka.  Meg- 
kérdeztem a  fiatal,  alig  30  éves  műépítőt,  Henning  Fritz  urat, 
kinek  a  protekciójával  jutott  a  gyárba,  mire  ő  nyiltan  megvallotta, 
hogy  senki  sem  protegálta;  egy  üresedésben  levő  állásra  pályá- 
zatot írt  ki  a  gyár  s  ő,  aki  a  munkáslakások  terén  már  előbb 
némi  sikereket  ért  el,  pusztán  ezeknek  köszönheti  meghivatását. 
Ma  harminc  éves,  4800  márka  fizelése  van  és  kilátása,  hogy  fokról- 
fokra  emelkedik.  Protekció  révén,  monda  kalauzom,  ide  még  nem 
jutott  be  senki.  Krupp  úr  puritán  ember,  megbecsüli  a  munkát 
és  a  munkást  s  a  becsületes  munka  és  a  nemes  szorgalom  itt 
az  egyetlen  protekció. 

Megemlíté  közben,  hogy  Krupp  a  neki  fölajánlott  nemessé- 
get nem  fogadta  el  s  mikor  a  valóságos  belső  titkos  tanácsossá- 
got nem  kerülhette  el,  összehívta  bizalmas  embereit  és  kijelentette 
előttük  és  megizeníe  munkásainak,  hogy  ő  nekik  ezután  is  csak 
<f.Herr  Knipp^-^  akar  lenni. 

Jellemző,  amit  e  telep  megtekintése  után  két  kollégám  mon- 
dott. Az  egyik  azt  jelentette  ki,  hogy  ezután  már  nem  az  iskola- 
mesterek, hanem  a  mérnökök  fogják  a  jövő  csatáit  megnyerni  s 
az  ország  jólétét  biztosítani.  A  másik  azt  mondta:  a  jövő  nagy 
Napóleonja  nem  a  kiváló  stratéga,  hanem  a  jeles  gépépítő  lesz . . . 

A  fönnebb  elmondottak  után  nem  meglepő,  ha  ezen  a  telepen 
a  munka  megbecsülése  öröklött  tradíció.  Ez  magában  nem  is 
volna  különös.  Hiszen  némileg  üzleti  érdek,  hogy  munkás  és 
munkaadó  között  állandó,  jó  viszony  legyen  s  minden  gyártelep- 
nek óriás  előnye,  ha  a  munkások  úgyszólván  oda  vannak  kötve 
a  hála  és  a  kegyelet  rózsaláncaival.  De  ami  feltűnő,  az  az  a  rend- 
kívüli gondosság,  mellyel  a  telep  tulajdonosai  a  munkások  gyer- 
mekei és  az  elaggott  munkások  iránt  viseltetnek. 

Munkásház  többféle  van.  Először  is  vannak  bérházak,  mint 
amilyeneket    nálunk   a   város    és   a  hajléktalanok    menedékhelyeit 

fenntartó  egyesület  a  Kén-utcában  létesített.  Mintegy  nyolcvan 
háromemeletes  ház,  mindegyik  hat-hat  munkáscsalád  számára. 
Kényelmes  lakások,  oly  csekély  bérfizetés  mellett,  amilyent  nálunk 
az  odvas  pincelakásokért  szokás  fizetni.  Vannak  azután  külön 
munkásházak,  különböző  rendszer  szerint  építve,  egy,  két,  vagy 
négy  család  számára,  de  két  és  négy  család  is  úgy  van  a  házak- 
ban elhelyezve,  hogy  ha  nem  akarnak,  nem  is  érintkeznek  egy- 
mással. Minden  családnak  van  csinos  veteményes  és  gyümölcsös 
kertje,  melyet  maga  tartozik  megművelni.  A  lakások  berendezése 
csinos,  takaros,  minden  jobb  polgárcsalád  megköszönné,  ha  olcsó 
szerrel  juthatna  ilyenhez.  Különben  éppen  Krupp  kezdeményezé- 
sére és  az  ő  pályadíjaival  a  düsseldorfi  kiállításon  most  oly 
minta-lakásberendezéseket  mutogatnak  (egy-egy  család  számára 
230 — 250  márka),  melyek  előtt  igazán  tisztelettel  kell  meghajolni, 
ízlés,  csín  és  tartósság  dolgában  egyaránt  mintaszerűek.  Jellemző, 
hogy  a  konyha  mintaszerű  berendezésére  épp  oly  gondot  fordí- 
tottak, mint  a  lakószobákéra.  Az  ilyen  cottage-rendszerű  munkás- 
házteiepekkel  körül  van  véve  a  város.  A  harmadik  tipus  a  nőtlen, 
egyedül  álló  szakmunkások  háza.  Tíz-tíz  munkás  számára  épült 
egy-egy  ház,  melyben  a  tíz  munkásnak  csinosan  berendezett  lakása 
van;  külön  étkező-termük,  társalgójuk,  fürdőjük,  kézi  könyvtáruk 
is  van.  A  tíz  ember  időről-időre  választ  a  maga  kebeléből  elnö- 
köt, ez  vezeti  az  ügyeket,  állapítja  meg  az  étrendet  stb.  Minden 
munkás  ezért  a  teljes  ellátásért  fizet  naponkint  1'60  márkát,  vagyis 
hetenkint  a  mi  pénzünk  szerint  hat  forintot.  A  háztartás  gondjait 
a  telep  munkásainak  özvegyei  vagy  árvái  vezetik,  akik  előbb  az 
e  célra  létesített  háztartási  iskolát  kijárták.  A  fölsorolt  három 
típuson  kívül  vannak  még  művezetők  és  tisztviselők  számára  is 
külön  házak,  melyekhez  a  telket  a  telep  potom  áron  adja  s  ha 
valaki  elköltözés  miatt,  vagy  bármi  más  okból  túl  akar  adni  a 
házon,  azt  a  telep  megveszi  az  előre  -  t.  i.  az  építés  után  — 
megállapított  becsáron. 

Általánosan  érdekesek  még  a  következő  adatok :  A  munkás- 
házak tizenhárom  kolónián  vannak  elhelyezve.  Ezek  között  csa- 
ládos munkások  számára  van  5469  lakás.  Az  egész  telepen  ösz- 
szesen  26,678  ember  lakik.  Azoknak  a  száma,  akik  a  Krupp-féle 
összes  gyárakban  és  ipartelepeken  alkalmazott  munkásokhoz 
és  tisztviselőkhöz  tartoznak,  mostanában  147,645-ben  lett  meg- 
állapítva. 

A  lakás  azonban  nem  elég  az  üdvösséghez.  A  munkások 
ellátásáról  gondoskodik  a  gyár  nagyszabású  fogyasztási  szövet- 
kezete, melyben  minden  élelmi  és  ruházati  cikk  kapható.  A  ke- 
reskedésben előforduló  minden  üzletágat  egyesít  magában  e  nagy 
szabású  központi  bolt,  óriási  raktáraival  és  filiáléival.  Van  cipő- 
műhelye, sütődéje,  külön  mészárszéke,  sörcsarnokai.  A  szövetke- 
zetnek van  55  filiáléja  és  IQ  raktára,  mely  utóbbiakban  krumplit, 
szenet,  jeget  és  szalmát  lehet  kapni.  A  mészárszékben  a  múlt 
évben  17,261  darab  állatot  dolgoztak  föl,  a  sütöde  közel  öt  millió 
kgr.  kenyeret  termel  évenkint. 

A  munkások  szellemi  élvezetéről  gondoskodnak  az  olvasó- 
termek és  a  nagyszabású  könyvtár  30,000  kötettel.  A  tisztviselők- 
nek van  kitűnően  szervezett  kaszinójuk  (étkezővel),  továbbá  vívó- 
termük, csónakdájuk  és  tornatermük. 

De  mivel  nem  minden  munkásnak  jut  a  most  említett  házak- 
ban hely  és  sokan  laknak  a  szomszédos  falvakban,  de  magában 
Essen  városában  is,  ezek  számára  vannak  étkező  csarnokok, 
amelyekben  a  nekik  elhozott  ebédet  fölmelegíthetik  és  elkölthetik ; 
az  oly  munkások  számára,  akik  nem  mehetnek  haza  hálni,  kitű- 
nően berendezett  hálótermek  állanak  rendelkezésre.  Ezekben  a 
szállás  és  egész  ellátás  naponkint  80  fillérbe  kerül,  az  ebédért 
35,  a  vacsoráért  20  fillért  kell  fizetni. 

A  munkások  gyermekei  számára  pedig  vannak  elemi  is- 
kolák, van  egy  az  intézet  által  fentartott  és  mintaszerűen 
vezetett  nyolc  osztályú  felsőbb  iskola  (kerekszámban  ezer  nö- 
vendékkel), van  egy  vasaló-iskola,  nőipariskola  és  egy  háztar- 
tási iskola.  Ez  utóbbi,  melyet  Jacobi  úrnő  ritka  szakismeret- 
tel vezet,  egyike  a  iegpraktikusabbaknak,  melyeket  eddig  lát- 
tam ;  24  leánynövendék,  kizárólag  munkások  leányai  számára 
van  berendezve,  akik  4—4  hónapi  kurzust  végeznek  s  ezalatt 
a  háztartás  minden  műveletét  megtanulják  és  gyakorolják.  Ker- 
tészkednek, házi  és  kézimunkát  tanulnak,  mosnak,  vasalnak  s 
s  főznek,  sütnek.  Abból,  amit  főznek,  szegény  munkások  is  kap- 
hatnak ebédet,  ha  t.  i.  valakinek  beteg,  vagy  meghalt  a  felesége, 
ha  valaki  rekonvaleszcens,  vagy  maga  is  beteg.  Ez  utóbbi  eset- 
ben maga  az  orvos  írja  elő  az  étlapot.  Nehéz  betegnek  is  szállít 
az  iskola  ebédet;  minden  ilyen  külső  embernek  készített  ebédért 
35  fillért  fizet  az  illető  munkás.  A  kurzust  majd  minden  munkás- 
nak   a   leánya   végigjárja   s    aki    innen    hazakerül,     az    kifünően 

vezeti  a  házat,  s  az  a  legénymunkás,  aki  ilyen  leányt  vesz  fele- 
ségül, házi  boldogságának  egy  részét  már  az  iskola  áldásai  révén 
biztosította. 

A  beteg  munkásokról  gondoskodik  a  telep  kórháza,  mely 
kilenc  pavillonból  áll.  Ezekben  170  ágy  van  berendezve  férfiak, 
58  nők  és  gyermekek  számára.  A  betegápolók  száma  23  s  eze- 
ken kívül  8  apáca  áll  a  kórház  rendelkezésére.  Járványok  esetére 
külön  intézkedésekről  van  gondoskodva.  Ha  pedig  a  beteg  fel- 
üdül, nem  eresztik  haza,  hanem  elküldik  az  e  célra  létesített 
üdülőházba,  melyben  44  ember  számára  van  hely.  Ez  a  ház  egy 
remek  park  szélén  emelkedik,  körülötte  virágbokrok,  mezők,  tavak, 
játszóterek.  Az  épület  olyan,  mint  egy  jóravaló  kastély.  Pompásan 
berendezve,  külön  étkező  helyiségekkel,  olvasó-  és  játszótermek- 
kel, fedett  sétatérrel  és  kuglizóval. 

Megható  végül  az  elaggottakról  való  gondoskodás.  Az  üdülő- 
ház tőszomszédságában,  emelkedett  helyen,  ahol  a  levegő  tiszta, 
füst-  és  pormentes,  egy  csöpp  falu  emelkedik,  162  takaros  házi- 
kóval, minden  házikó  előtt  kertecske.  A  házikóban  három-három 
szépen  berendezett  tiszta  szoba  van,  mellettük  konyha,  fölöttük 
padlás.  A  kiérdemesült  öreg  munkások  itt  vonulnak  meg,  hogy 
életük  hátralevő  részét  párjukkal  nyugodtan  tölthessék.  Hát  akinek 
párja  nincs?  Azokról  is  gondoskodik  a  telep.  Van  egy  nagyob- 
bacska ház  özvegy  férjek  és  ugyanilyen  özvegy  asszonyok  szá- 
mára. Mindenkinek  külön  szobája,  konyhája  van,  de  közös  az 
étterem,  a  társalgó  stb.  Az  élet  hátralevő  részét  itt  töltők  száma 
nem  oly  kevés,  mint  mi  gondolnók,  mert  itt  már  érvényben  van 
a  munkások  rokkant-  és  nyugdíjbiztosítása  s  megesik,  hogy  egy 
50 — 60  éves  munkás  már  bevonul  az  «Altenhof»-ban  engedélye- 
zett Tuskulánumba.  Van  itt  egy  kosárfonó  műhely  is,  s  akinek 
kedve  és  elég  ereje  van  a  munkára,  az  itt  még  megkeres  egy  pár 
márkát  hetenkint.  Végre  ájtatosságról  is  gondoskodva  van.  Csinos 
kápolna  áll  a  telep  egyik  részén  a  katholikusok,  másik  részén  a 
protestánsok  számára,  melyben  vasárnaponkint  rendes  istentisz- 
teletet tartanak  a  szomszéd  falubeli  papok. 

Ilyen  nagy  vonásokban  az  a  telep,  melynek  létesítői  meg- 
becsülik a  munkát  és  azt,  aki  ennek  értékét  szolgáltatja.  A  düs- 
seldorfi kiállításon  látjuk  Krupp  hatalmas  ágyúit,  melyeket  az 
emberek  pusztítására  készít  —  felsőbbek  megrendelésére.  Ugyanitt 
látjuk    a   hajók   páncéllemezeit,   amelyeken    a   legnagyobb    ágyú- 

golyó  sem  képes    áthatolni.    Belefúródik,   megrongálja,    de    rajta 
keresztülhatolni  nem  tud. 

Amit  munkásjóléti  intézményekben  példaszerűen  alkotott,  azt 
is  megrongálhatja  az  idő  vasfoga,  meggyöngíthetik  előre  nem 
látott  válságok,  a  vis  major,  de  ez  alkotások  értékét  elpusztítani 
nem  lehet.  Élni  és  terjedni  fognak  ezek  országról-országra,  nem- 
zedékről-nemzedékre  s  ezek  térhódításával  a  munkás  is  mind- 
inkább érezni  fogja  a  róla  való  szeretetteljes  gondoskodást  a  szü- 
letésétől kezdve  koporsója  zártáig.  És  ha  az  állam,  meg  a  társa- 
dalom is  teljesíteni  fogják  kötelességeiket  a  munkások  ezreivel 
szemben,  el  fog  simulni  az  a  nagy  ellentét,  melynek  arányai  ma 
még  —  fájdalom  —  elég  kedvezőtlenek.  A  haladás  jeleit  azonban 
mi  is  látjuk,  megértjük  és  -  reméljük  —  lépésről-lépésre  követni 
is  fogjuk.  (1902.) 

A  svájci  munkástitkárságok. 

A  munkások  érdekeinek  képviseletére  hivatott  munkástitkár- 
ságok intézménye  igen  szépen  van  kifejlődve  a  Svájcban.  Nálunk 
a  nagyközönség  alig  ismeri  ezt  a  szervezetet,  de  azok  is,  akik 
közgazdasági  és  szociális  kérdésekkel  foglalkoznak,  csak  fölüle- 
tes  tájékozottsággal  bírnak  e  mindinkább  tért  foglaló  és  mind- 
jobban megizmosodó  intézmény  felől.  Izmosodásában  is  forrong 
és  tökéletesedik,  mert  a  gyakorlat  igényeihez  alkalmazkodik  és 
maholnap  nélkülözhetlen  közegévé  lesz  minden  országok  mun- 
kástörzseinek. 

Ma  három  válfaja  van  a  munkástiíkárságoknak. 

Az  első  a  helyi,  egy-egy  városra  kiterjedő  munkástitkárság; 
a  második  a  svájci  munkástitkárság,  melynek  országos  a  szerve- 
zete és  a  harmadik  a  nemzetközi  munkáshivatal,  melynek  Magyar- 
országban is  van  fiókja.  Ez  utóbbinak  az  a  hivatása,  hogy  a 
munkásügyek  terén  elért  eredményeket  általánosítsa,  az  eredmé- 
nyeket és  vívmányokat  közkincsekké  tegye  az  egész  világon. 

Az  országos  szervezet  a  svájci  munkásszövetségnek  állandó 
közege,  az  országos  munkásgyűlések  előkészítője,  határozatainak 
végrehajtója,  a  nagy  munkásproblémák  állandó  mozgatója  és  a 
propaganda  leghasznosabb  és  gyakorlati  eszköze.  Élén  az  ősz 
Greutich  Miksa  dr.,  az  ismert  szociológiai  író  áll,  aki  sokat  foglal- 
kozott irodalmilag  a  munkáskérdések  egyes  fázisaival  s  a  munkás- 
érdekek képviseletével.  Erről  a  szervezetről  más  alkalommal. 

A  helyi  munkástitkárságok,  melyek  Svájc  minden  nagyobb 
városában  létesültek,  Németországban  is  nagy  számban  találha- 
tók. A  zürichi  titkárságot  újabb  időben  munkáskamarának  neve- 
zik és  valószínű,  hogy  a  titkárságok  mindenütt  a  munkáskama- 
rák magvát  hordják  magukban  s  idővel  országonkint  egyesülni, 
egységes  szervezetet  fognak  képezni. 

A  zürichi  kamara  az  ottani  «Arbeiter-Union»  közege.  Ez  a 
munkás-unió  az  összes  munkásszakegyesületekből  alakult.  A  ka- 
mara föladata :  fölvilágosítások  adása  a  munkások  számára,  a 
szakszervezetek  előmozdítása,  a  munkás-osztály  helyzetének  javí- 
tása, illetőleg  az  arra  vezető  célok  és  eszközök  tanulmányozása, 
végre  a  munkásvédő  törvények  végrehajtásának  megfelelő  ellen- 
őrzése. 

A  fölvilágosításokat  (jogi  tanácsok,  szakvélemények,  stb.) 
első  sorban  a  szervezethez  tartozó  munkásoknak  adják,  de  nem 
tagadják  meg  azoktól  sem,  akik  nem  tartoznak  valamely  szerve- 
zethez. Ezektől  azonban  több  illetéket  kérnek  s  nyilvántartják 
őket  abból  a  célból,  hogy  az  illető  szakszervezetbe  bevonják.  Ha 
ez  nem  sikerülne,  a  további  igénye  a  kamara  közbenjárásának 
igénybevételére  megszűnik. 

Hogy  azonban  a  költségekre  nézve  némi  tájékozást  nyer- 
jünk, megemlítjük,  hogy  a  véleményadásokért  férfi-munkások  50, 
a  női  munkások  30  centimet  fizetnek;  az  iparbiróságokkoz  való 
panaszokért  20,  a  rendes  bíróságokhoz  való  fogalmazványokért 
50 — 75  centimé  fizetendő,  künnlevőségek  behejtása  után  egy  szá- 
zalék jutalék  jár,  ha  pedig  a  kamarai  titkárnak  személyesen  kell 
eljárni  valamely  ügyben,  az  eljárás  által  igénybevett  időhöz  ké- 
pest kell  az  illetéket  fizetni,  melynek  minimuma  fél,  maximuma 
két  frank.  A  zürichi  kamara  költségeinek  födözéséhez  a  szerve- 
zeti tagok  egyformán  járulnak  hozzá,  nevezetesen  minden  férfi- 
munkás havi  10,  minden  női  munkás  havi  5  centimot  tagsági 
díj  fejében.  Érdekes,  hogy  ez  az  összeg  kizárólag  a  munkástit- 
kárság föntartásának  költségeire  fordítandó  s  a  politikai  agitá- 
ció anyagi  eszközeit  más  úton  szerzik  be,  leginkább  népünnepé- 
lyek és  mulatságok  jövedelmeiből. 

Az  utolsó  évi  kimutatás  szerint  a  kamara  tudakozó  irodája 
3848  esetben  adott  fölvilágosítást  és  tanácsot,  mely  célra  1407 
kihallgatást  tartott.  Egy-egy  napra  átlag  negyven  kereset  esik.  A 
panaszok  nagy  része  (83  százalék)  ipari  viszályokra  esik,  melyek 

a  munkaviszonyra,  bérkövetelésekre,  betegsegéiyezésre  és  más 
polgári  esetekre  vonatkoznak,  mely  utóbbiak  között  előfordulnak 
adómizéríák,  szegényügyek,  polgári  jogok,  örökösödési  ügyek, 
katonai  dolgok,  polgári  perek,  sőt  házassági  viszályok  és  váló- 
perek is.  A  többi  ügyek  (17  százalék)  szavatolás-  és  balesetbiz- 
tosítási esetekre,  illetőleg  kárbiztosítási  igényekre  vonatkoznak. 
Az  összes  ügyek  között  csak  125  olyan  volt,  amelyet  ügyvédnek 
kellett  átadni. 

A  kamara  bevétele  59,420  frank  volt,  ebből  azonban  56,000 
frank  olyan  pénz,  mely  a  munkások  számára  járó  balesetbiztosí- 
tási és  bérkövetelési  megtérítés  gyanánt  csak  átmeneti  tétel, 
írásbeli  munkálatokért,  jutalék  s  hasonló  díjak  fejében  a  bevétel 
2018  frank  volt. 

A  titkárság  foglalkozott  a  szavatolási  törvény  revíziójával,  a 
munkásvédelmi  törvények  érvényesítésével  és  ellenőrzésével,  a 
munkanélküliek  foglalkoztatásának  kérdésével.  Szervezett  mun- 
kásképző kurzusokat.  A  múlt  évben  munkásképző  kaszinókat.  A 
múlt  évben  hét  ilyen  kurzus  volt  mintegy  300  hallgatóval.  A 
munkaközvetítést  a  kamara  átadta  a  városnak,  mely  július  1-je 
óta  városi  hivatal  révén  látja  azt  el.  Ezzel  szoros  összefüggés- 
ben áll  a  munkanélküliek  biztosítása  és  ellátása ;  ez  a  téma  azon- 
ban Zürichben  nem  oly  tragikus,  mint  nálunk.  Mert  míg  Buda- 
pesten tízezrekre  megy  a  munkátlanok  száma,  addig  Zürichben 
egy  év  alatt  1158  munkanélküli  jelentkezett,  akik  majdnem  kivé- 
tel nélkül  segélyben  részesültek.  Direkt  pénzbeli  segélyt  23,000 
frankot  adott,  de  kiosztottak  ezen  kívül  3300  frank  értékű  tejet, 
4000  frank  tüzelőanyagot,  harmadfélezer  koronát  adtak  hátralékos 
házbérek  kifizetésére  és  mintegy  300  frankot  ruha  és  lábbeli  be- 
szerzésére. Ezt  a  pénztárt  maga  a  város  32,000  frankkal  dotálta 
az  utolsó  évben,  ami  a  bevételek  kilenctizedrészét  képezi.  Ezen- 
kívül van  még  Svájcban  két  helyen  is  ú.  n.  munkáskolónia,  me- 
lyek a  német  mintára  vannak  szervezve. 

A  berni  munkástitkárság  szervezete  hasonló  a  zürichihez.  A 
szervezet  precíze  kimondja,  hogy  a  titkárság  köteles  minden  jogi 
kérdésben  fölvilágosítást  és  tanácsot  adni,  főleg  olyanokban, 
amelyek  a  szolgálati  és  munkaviszonyra  vonatkoznak.  A  titkár 
minden  jelentkezőt  jogai  érvényesítése  körül  támogatni  köteles 
és  a  szükséges  írásbeli  beadványokat  díjmentesen  tartozik  el- 
készíteni. A  nem  szervezett  munkásokra   is  kiterjed  ez   a  kötele- 

zettség,  azzal  a  különbséggel,  hogy  ezeket  a  titkár  a  szervezettség 
előnyeire  kitanítani  tartozik.  Köteles  a  titkár  a  berni  munkásunió- 
hoz tartozó  egyesületek  ülésein  részt  venni,  ezeket  tanácsával 
támogatni  s  általában  a  munkásunió  érdekeit  minden  alkalommal 
képviselni  és  céljait  propagálni.  Alapszabályszerű  föladata  a  mun- 
kástitkárnak végül  az  is,  hogy  a  bér-  és  munkaviszony,  valamint 
a  munkanélküliségre  vonatkozó  állapotokat  tanulmányozza,  ezek- 
ről jelentéseket  készítsen  s  ahol  szükséges,  intézkedéseket  java- 
soljon a  hatóságoknak;  végre  kell  hajtania  az  unió  üléseinek  ha- 
tározatait, ha  ugyan  ezekkel  direkte  nem  bíztak  meg  másokat. 
Agitálnia  kell  állandóan  az  ügy  érdekében,  ahol  lehet  és  kell, 
kezdeményezőleg  kell  föllépnie  a  bérmozgalmak  esetén  tanulmá- 
nyoznia kell  a  helyzetet  és  a  teendőkre  nézve  javaslatot  készíteni 
az  unió  számára. 

Utolsó  sorban  föladata  a  munkástitkárság  vezetőjének  a 
munkások  művelődését  előmozdítani  előadások  és  kurzusok  által 
s  hogy  ezt  nem  utolsónak  tekinti,  élénken  bizonyítja  az  évi  jelen- 
tés által  fölmutatott  eredmény. 

A  berni  munkásunióhoz  ez  idő  szerint  36  szakszervezet, 
11  politikai  egyesület,  11  másnemű  egylet  és  2  szövetkezet  tar- 
tozik. Az  unió  legszebb  eredménye  az  ú.  n.  Volkshaus,  mely 
egészen  a  munkásoké.  Itt  van  elhelyezve  a  munkástitkárság,  a 
munkáslap  szerkesztősége;  vannak  tanácskozási  és  üléstermeik, 
külön  dísztermük  az  instruktiv  előadások,  hangversenyek  és  mű- 
vészi előadások  számára;  ugyané  házban  vannak  a  munkások 
számára  lakások  (herberg)  és  étkezőhelyiségek,  fürdők  és  né- 
hány lakás  a  vezetőség  számára.  Van  olvasóterme  és  nyilvános 
könyvtára. 

Van  még  egy  érdekes  vállalata  az  uniónak  és  ez  a  mun- 
kások által  létesített  szövetkezeti  sütőmuhely,  mely  kicsiben  kezdte 
s  ma  már  3  sütőkemencével  dolgozik  és  évente  félmillió  kilo 
kenyeret  szállít  a  munkásoknak  önköltségi  áron.  Ez  a  sütöde 
arra  volt  alapítva,  hogy  a  ringben  álló  pékek  drága  árait  meg- 
törje, ami  példásan  sikerült  is.  Van  végül  az  uniónak  külön 
nyomdája  is. 

A  munkástitkár  a  múlt  évben  2294  esetben  adott  tanácsot, 
720  írásbeli  véleményt  és  47  nyilvános  előadást  rendezett  a  mun- 
kások továbbképzésének  előmozdítására.  Beszámol  nyilvános  műkö- 
désérő! is,  melyből  megtudjuk,   hogy  minden  aktuális  kérdésben 

felszólalt  és  agitált  a  munkások  érdekeinek  védelmére.  Egy  kis 
könnyen  kezelhető  évkönyvben  összefoglalt  a  munkásokat  érdeklő 
minden  törvényt  és  rendeletet  és  tájékozza  őket  a  mindennapi  élet- 
ben előforduló  minden  fontosabb  dologra  és  teendőre  nézve. 
Itt  találjuk  a  berni  munkások  tízparancsolatját  is,  mely  rövid  fog- 
lalatban a  következő:  1.  Légy  tagja  valamely  szakszövetkezetnek. 
2.  Fizess  pontosan.  3.  Járj  el  minden  téged  érdeklő  ülésre. 
4.  Fizess  elő  lapunkra.  5.  Gondolj  a  Volkshausra.  6.  Feleséged 
csak  a  szövetkezetnél  vásároljon.  7.  A  mindennapi  kenyeret  a 
munkások  sütődéjéből  szerezd  be.  8.  A  munkásnyomdában  dol- 
goztass. 9.  Járj  el  az  olvasóba,  használd  a  könyvtárt  és  hallgasd 
a  nyilvános  előadásokat.  10.  Gondolj  a  munkások  összérdekeire 
és  vigyázz  a  stréberekre. 

Az  uniótól  függetlenül  áll  fönn  a  városi  munkaközvetítő  és 
a  munkanélküliség  ellen  való  biztosítás.  Ez  utóbbit  a  város  anya- 
gilag is  erősen  támogatja,  s  aki  nyolc  hónapon  át  70  centimot 
fizet,  annak  joga  van  arra,  hogy  munkátalanság  esetén  öt  héten 
támogassák.  A  támogatást,  ha  a  munkás  nőtelen,  napi  másfél 
frankból,  ha  nős,  két  frankból  áll. 

A  berni  titkárság  megalapítója  és  egy  ideig  vezetője  Waszi- 
lieff  dr.  ismert  szociológiai  író,  akit  Baselbe  hívtak  a  munkás- 
titkárság élére,  s  aki  a  baseli  hivatalt  a  berni  mintára  szervezte 
és  szervezi. 

Érdekes  és  természetes,  hogy  az  ismertetett  munkástitkár- 
ságok a  munkások  szabad  idejére  való  tekintettel  12 — 2-ig  és 
este  6— 8-ig  tartanak  hivatalos  órákat,  hogy  a  munkások  szabad 
idejükben  fordulhassanak  e  hivatalhoz  és  ügyes-bajos  dolgaikat 
elvégezhessék,  anélkül,  hogy  rendes  napi  munkájukban  föl  legye- 
nek tartóztatva. 

Kétségtelen,  hogy  a  munkástitkárságok  intézménye  a  gya- 
korlati életben  bevált  és  a  Svájcban  igen  szépen  fejlődik.  Idővel 
bizonyára  egyöntetű  szervezetet  nyernek,  ámbár  a  helyi  igények 
különbözők  s  éhez  képest  a  hatáskör  is  hol  szűkül,  hol  bővül. 
Annyi  bizonyos,  hogy  minden  attól  függ,  milyen  lelkiismeretes 
az  az  ember,  aki  a  hivatal  élén  áll  s  mennyire  tudja  ez  a  mun- 
kások bizalmát  kiérdemelni  és  megtartani. 

Ha  nálunk  ez  az  intézmény  —  ami  kívánatos  volna  —  eset- 
leg a  munkáskamara  alakjában  meghonosul,  sokat  vehet  át  azok- 
ból, amiket  a  föntebbiekben  az  érdekeltek  tájékozására  elmondot- 

tunk.  Természetesen  mások  a  mi  viszonyaink,  melyekhez  alkal- 
mazkodnunk és  az  új  intézményt  is  alkalmazni  kellene,  anélkül, 
hogy  a  munkások  önállóságán  csorbát  ejteni  szükséges  volna.  (1902.) 

A  munkaközvetítő  intézet  reformja. 

A  munkaközvetítő  intézet  végrehajtó  bizottsága  szíves  volt 
engem  felkérni,  hogy  külföldi  tanulmányutam  alkalmából  kisérjem 
figyelemmel  a  munkaközvetítő  intézetek  szervezését,  különös 
tekintettel  arra,  miként  kellene  nálunk  a  niunkaközvetitő  új  helyi- 
ségeit létesíteni  és  berendezni.  Készséggel  vállalkoztam  e  föladatra, 
mert  nekem  is  az  a  hő  kívánságom,  hogy  ez  a  nálunk  mind 
nagyobb  tért  foglaló  intézet  úgy  legyen  berendezve,  hogy  az  min- 
den tekintetben  megfeleljen  a  hivatásának. 

Előrebocsátom,  hogy  a  munkaközvetítés  szervezésének  tanul- 
mányozására nem  terjeszkedtem  ki,  mivel  a  mai  intézetünk  léte- 
sítése már  ily,  mások  által  teljesített  tanulmányok  eredménye  s 
rövid  2—3  év  alatt  nem  is  igen  fordulhatott  elő  olyan  lényeges 
újítás,  melyet  a  szaklapok  elég  bőven  ne  tárgyaltak  volna.  Végre 
pedig  kiküldetésem  alkalmával  már  elhatározott  dolog  volt,  hogy 
a  munkaközvetítő  intézetek  ezidei  októberi  nemzetközi  nagygyíj- 
lésén  intézetünk  érdemes  igazgatója  is  részt  veend,  aki  sokkal 
hivatoítabb  nálam  arra,  hogy  a  munkaközvetítés  belszervezeti  kér- 
déseit tanulmányozza  és  erre  vonatkozó  javaslatait  megtegye. 

Áttérve  a  dolog  lényegére,  mindenekelőtt  a  svájci  munka- 
közvetítőkről jelentem,  hogy  azok  rendkívül  egyszerű  és  a  mienk- 
hez képest  igazán  kisszerű  berendezéssel  bírnak,  melyet  rendszerint 
egy  férfi-  és  egy  női  alkalmazott  tud  meggyőzni  s  ez  utóbbi  is  azért 
van  alkalmazva,  hogy  a  munkásnők  elkülönített  osztályát  vezesse 
és  intézze. 

A  svájci  intézmények  terjedelméről  némi  fogalmat  adnak  a 
következő  adatok. 

Igénybevették  a  munkaközvetítőt 

Munka        Munkást       Ellielyez-         o  / 
kereső  kereső  tetett  /  0 

Bernben -     —     --      -  3732  3205  4762  68-6 

Baselben        ... -     —  4759  5589  9440  91'2 

Schaffhausenben      „.     —     —     —  278  225  294  58*4 

Winterthurban      ...     —     —     .,-  152  170  178  49-01 

Zürichben...     -.      ..     .  .     —     ^  .  11294  19647  16492  53-03 

Schaffhausen  és  Winterthur  városokban  az  intézmény  még  csak 
néhány  hónapja  működött.  A  legerősebb  valamennyi  között  a  zürichi. 

Egészen  kis  kaliberű  a  hannoveri  intézmény  és  szétforgá- 
csoltak a  hamburgi  intézmények.  Hamburg  városában  Q2  munka- 
közvetítő egylet  van  és  egyik  ilyen  régi  intézménynek  a  vezetője 
kiszámította  nekem,  hogy  az  a  jjénz,  amit  e  rengeteg  sok  egylet 
évenkint  csak  házbérre  (40—50,000  márka)  elkölt,  elég  volna  egy 
nagyszabású  központi  intézet  létesítésére  és  föntartására.  A  leg- 
érdekesebb ezek  között  egy  magánegylet  (Vérein  zur  Vermittelung 
der  Arbeit  von  1848),  mely  54  év  óta  áll  fenn.  Ennél  főleg  nők 
(betegápolók  is)  nyernek  elhelyezést.  A  tavalyi  18.652  munka- 
kereső között  csak  636  férfimunkás  volt.  A  többi  egyletek  branche-ok 
szerint  oszlanak  el,  sőt  egy  branche-nak  (hajó-  és  kikötőmun- 
kások) több  közvetítője  is  van. 

Szépen  vannak  szervezve  a  frankfurti,  kölni  és  berlini  munka- 
közvetítő intézetek. 

Frankfurtban  az  utolsó  évi  kimutatás  szerint  26.601  állás 
volt  üresedésben,  mellyel  szemben  40.080  munkás  keresett  állást ; 
elhelyeztetett  összesen  20.881.  Száz  munkás  közül  tehát  csak 
54*5  kapott  állást.  Érdekes  a  frankfurti  intézetnek  három  speciális 
osztálya,  nevezetesen  a  pincérek,  a  cselédek  és  a  földmívesek 
elhelyezésére  létesített  külön  osztályok,  melyek  igen  szépen  fej- 
lődnek, mert  kellő  figyelemmel  karolják  fel  őket.  A  pincéreknek 
külön  kis  szalon  áll  rendelkezésre,  a  női  cseléd-osztály  vezetését 
a  nőegylet,  a  gazdákét  a  gazdasági  egylet  ellenőrzi. 

A  kölni  általános  közvetítő  intézetnél  az  utolsó  évben  63.962 
munkakereslet  és  kínálat  jelentkezett,  kik  között  40.436  munkás 
volt.  Az  elhelyezettek  száma  csak  20.264.  A  kölni  intézettel  kap- 
csolatban két  érdekes  intézmény  áll  fönn.  Az  egyik  a  kis -lakások 
közvetítő  intézete,  mely  evidenciában  tartja  az  összes  üres  laká- 
sokat, a  jelentkezőknek  egy  pár  fillérért  tájékozást  nyújt  (rajzban 
is)  a  lakások  beosztása,  bére  és  egyéb  kellékei  felől  s  bárki 
jelentkezik  az  irodában :  nyomban  tájékozást  nyer  arra  nézve,  hogy 
például  abban  a  negyedben,  melyben  ő  lakni  szeretne,  milyen 
lakások  milyen  feltételek  mellett  állanak  rendelkezésre.  Természe- 
tes, hogy  ez  az  intézmény  első  sorban  a  munkások  és  kisipa- 
rosok érdekeire  van  figyelemmel. 

A  másik  intézmény,  mely  a  munkaközvetítővel  szoros  kap- 
csolatban  van,    a   munkanélküliek   biztosító   pénztára.    Szorosan 

nem  tartozik  ugyan  ezen  jelentésem  keretébe,  mert  erről  a  témá- 
ról másutt  fogok  beszámolni,  de  mert  éppen  Kölnben  oly  szer- 
ves kapcsolatot  létesítettek  a  két  intézmény  között,  tájékozásul 
és  talán  okulásul  is  közlöm  e  helyen  a  munkanélküliek  kölni 
pénztárára  vonatkozólag  a  következő  fontosabb  adatokat: 

A  kölni  biztosító  pénztár  természetesen  csak  a  télen  beáll- 
ható munkátlanság  esetére  ad  védelmet.  Az  első  években  ezt  a 
kezdeményezést  alig  250 — 300  munkás  \t\ÍQ  igénybe,  de  az  ötö- 
dik évben  javult  annak  szervezete  s  a  biztosítottak  száma  5  — 600-ra 
emelkedett,  a  hatodik  évben  már  1205  volt,  erre  az  évre  pedig  a 
pénztár  1350-re  limitálta  a  fölvehető  tagok  számát.  A  pénztár 
csak  december  10-től  március  10-ig  terjedő  időszakra  nyújt  segélyt. 
Itt  is  be  van  vezetve  a  pártoló  (tiszteletbeli)  tagság,  mely  évi  öt 
márka  lefizetésének  kötelezettségével  jár;  védnök  minden  polgár 
vagy  testület  és  jogi  személy,  aki  egyszer  s  mindenkorra  300 
márkát  fizet.  Csak  oly  18  éven  felüli  férfimunkások  lehetnek 
tagok,  akik  legalább  egy  év  óta  Köln  városában  tartózkodnak; 
azoknak,  akik  az  utolsó  évben  katonai  kötelezettségüket  teljesí- 
tették, félévi  Kölnben  való  tartózkodás  kimutatása  is  elegendő. 
A  pénztár  alaptőkéjének  állapotához  képest  minden  év  elején 
limitálja  a  fölvehető  tagok  számát  s  erre  előjegyzéseket  fogad  el 
(két  heti  előre  való  befizetés  kötelezettsége  mellett)  s  á  jelentke- 
zőket előjegyzésük  sorrendje  szerint  veszi  föl.  Ha  a  szám  betelt, 
akkor  a  többi  jelentkezőket  elutasítják  és  visszaadják  nekik  a 
befizetett  illetékeket.  A  beiratkozott  tagok  34  héten  át  fizetik  be 
illetéküket  és  pedig  a  nem  tanult  munkások  (napszámosok  és 
efélék)  heti  25  fillért,  a  tanult  (gyári  vagy  kézműves)  munkások 
heti  35  fillért.  A  befizetés  módozatai  és  az  ellenőrzés  itt  is  olyanok, 
mint  Bázelben  és  Bernben.  A  munkanélküliek  számára  első  sor- 
ban munkát  keresnek  és  a  nőtlen  tagokra  nézve  ki  van  mondva, 
hogy  ezek  esetleg  Kölnön  kívül  ajánlott  munkát  is  kötelesek 
elfogadni.  A  segély  a  jelentkezést  követő  harmadik  napon  kez- 
dődik (Bázelben  a  10-ik  napon)  és  nyolc  héten  át  tart.  (Az  előbb 
ismertetett  intézeteknél  5—6  hétig.)  A  napi  segély  összege  a 
munkanélküliség  első  húsz  napjában,  a  vasárnapokat  és  ünnep- 
napokat is  ideszámítva  2  márka,  a  többi  napokra  csak  egy  márka. 
A  segélyezésre  való  jog  megszűnik,  ha  a  biztosított  az  illetéket 
nem  fizeti,  ha  biztosításakor  tartósan  munkaképtelen  volt,  ha 
betegség,    vagy   baleset    következtében    lesz    munkaképtelen,    ha 

sztrájkol,  vagy  önmaga  okozta  állásának  elvesztését,  ha  a  fölaján- 
lott munkát  nem  fogadja  el,  ha  Kölnből  elköltözik  és  ha  a  pénz- 
tárnak valótlan  adatok  bemondása  által  kárt  okozott.  Mihelyt  a 
biztosítottak  száma  oly  nagy,  hogy  ezek  kielégítése  a  tartalék- 
alap kétharmadrészét  igénybe  venné,  a  további  jelentkezőket  nem 
szabad  figyelembe  venni.  A  pénztár  közegei  az  elöljáróság,  a 
biztosítottak  választmánya  és  a  közgyűlés. 

Az  elnökségnek  tagja  Köln  város  főpolgármestere,  aki  helyet- 
test is  nevezhet  ki,  tagja  továbbá  a  munkaközvetítő  intézet  elnöke, 
továbbá  a  biztosítottak  közgyűlése  által  választott  12  munkás 
választmányi  tag  és  6  póttag  és  a  tiszteletbeli  és  a  védőtagok 
által  választott  12  rendes  és  6  póttag.  Ez  utóbbiak  fele  munka- 
adó, fele  pártatlan  (t.  i.  se  munkaadó,  se  munkás)  kell  hogy 
legyen.  A  választmány  választja  elnökeit,  jegyzőjét,  pénztárosát. 
Az  összközgyülés  a  biztosított  és  pártoló,  valamint  védő  tagok- 
ból áll,  mely  az  évi  jelentést  tárgyalja,  a  felmentvényt  megadja  és 
az  intézet  működésének  irányát  megjelöli.  A  múlt  évről,  vagyis 
az  ez  évi  március  31-én  lezárt  évről  szóló  jelentés  szerint  a  pénz- 
tárnak QQ.344  márka  tartalékalapja  volt,  amiből  kiviláglik,  hogy  az 
összes  eddig  ismertetett  intézetek  közül  ez  az  egyetlen  jól  fun- 
dált pénztár.  Tavaly  30.046  márkát  fizetett  ki  segélyek,  illetve 
napidíjak  címén.  Biztosítási  illeték  fejében  is  12.541  márka  bevétele 
volt.  A  pártolók  járuléka  3335  márkát  tett  és  a  szép  tartaléktőke 
mellett  a  kamatbevétel  is  meghaladta  a  4700  márkát.  Maga  Köln 
városa  pedig  évi  20.000  márkával  támogatja  a  pénztárt.  A  802 
biztosítottra  fejenkint  átlag  37-46  márka  kifizetett  illeték  esik,  míg 
az  előző  évben  az  átlag  45*50  márka  volt.  A  legnagyobb  segély, 
amit  az  idén  kiosztottak,  egy-egy  fejre  68  márka  volt. 

A  berlini  Central- Vérein  für  Arbeiter-Nachweis  az  első,  mely 
a  munkaközvetítő  intézete  számára  külön  palotát  építtetett  s  ava- 
tott föl  ez  év  október  havában.  Mikor  én  láttam,  még  nem  volt 
egészen  kész,  csak  egyes  csoportok  vonultak  be  a  három  eme- 
letes új  épületbe,  mely  épen  nem  mondható  ideális  megoldásnak. 
A  különböző  emeleteken  különböző  szakmák  vannak  elhelyezve 
s  így  a  rend  föntartása,  a  közlekedés  nem  egyenletes,  nem  fele! 
meg  az  igényeknek.  Évenkint  30  40.000  munkás  veszi  igénybe 
ez  intézetet.  Az  épület  előtt  csinos  kis  parkszerű  szabad  tér  van, 
magának  az  intézetnek  pedig  az  a  nevezetessége,  hogy  könyvtárt 
és  kantint  tart  fönn  a  munkát  keresők  számára.  Tehát  a  munka- 

sok  szellemi  és  anyagi  szükségleteiről  gondoskodik.  Es  a  mun- 
kások sokkal  inkább  igénybe  veszik  az  anyagiakat,  mint  a  szel- 
lemieket. 

A  könyvtárból  1893-ban  7211,  1897-ben  6042  kötetet  vet- 
tek igénybe,  1899-ben  azonban  már  csak  801  kötetet.  A  kantin 
pedig  1899-ben  1787  márka  tiszta  jövedelmet  hozott.  Eladtak 
benne  10.550  csésze  teát  (egy  csésze  ára  5  fillér),  5945  csésze 
tejet  (a  5  fillér),  330  üveg  sört  (á  10  fillér),  12,475  pohár  sört  (á 
5  és  10  fillér),  vajas  kenyeret  (a  5  fillér),  kolbászt  (a  10  fillér)  s 
olcsó  szivart  meg  cigarettát  töméntelen  számban. 

Ez  a  berlini  központi  munkaközvetítő  azonban  még  koránt- 
sem meríti  ki  a  munkaközvetítést.  Berlinben  még  számos  ilyen 
intézet  van,  melyek  között  kivált  a  szocialisták  Gewerkschaftjai 
foglalnak  el  kiváló  helyet. 

Meg  akarom  még  említeni  a  német  herbergeket  (Vérein  der 
Herberge  zur  Heimat),  melyek  Németország  különböző  városai- 
ban igen  el  vannak  terjedve.  Tartalmuk  ugyanaz,  ami  nálunk  a 
herbergeknek.  Legtöbbje  munkaközvetítővel  van  összekapcsolva. 
Erős  versenytársaik  lettek  a  Gewerkshausokkal  kapcsolatos  her- 
bergek,  melyeknek  mintaképe  a  berlini  óriási  háznak  igen  csino- 
san berendezett  szállója. 

Ebben  vannak  2  ágyas  szobák,  továbbá  négy  és  több  ágyra 
berendezett  szobák,  villamos  világítással ;  mosdó  fölött  mindenütt 
vízvezeték.  Minden  érkező  köteles  előbb  fürdőt  venni,  mely  a 
tagoknak  rendelkezésére  áll.  Az  ágyak  ára  40—75  fillér,  aszerint, 
amint  kisebb-nagyobb  szobákban,  kevesebb  vagy  többedmagával 
van  elhelyezve.  Összesen  196  ágy  van  a  Berliner  Gewerkschafts- 
Kommission  házának  mintaszerű  herbergjében.  Érdekes,  hogy  ez  a 
herberg  1901-ben  29.768  márkát  vett  be  s  ebből  9532  márka 
tiszta  nyereség  volt,  melyből  azonban  a  fürdők  föntartására  4035 
márkát  kellett  fedezni.  Az  olcsó  restauráció  bevétele  33.140  márka 
volt  s  a  kiadások  350  márkával  multák  fölül  a  bevételeket,  ami- 
ből csak  az  látszik,  hogy  mindent  a  legolcsóbban,  regieárakon 
adták  a  munkásoknak. 

Ezt  a  Gewerkschaftshaust,  mely  egy  telken  elhelyezett,  de 
három  tagban  épült  három  négyemeletes  házból  áll,  érdemes  lesz  még 
más  alkalommal  ismertetni ;  arra  nézve,  hogy  az  milyen  modern 
és  praktikus,  a  fönnebbieken  fölül  csak  azt  jegyzem  még  meg, 
hogy  az  Engelufer  15.  sz.  a.  palotaszeríí    ház   előtt   automobilok 


279 


és  biciklik  állanak  rendelkezésre  a  munkások  gyors  közlekedésé- 
nek közvetítésére. 

Utoljára  hagytam  a  bécsi  munkaközvetítőt,  mely  a  mienk 
szervezetéhez  legközelebb  áll.  A  bécsi  intézet  a  múlt  évben  45.702 
munkást  helyezett  el ;  munkakereső  volt  összesen  66.835.  Az 
intézet  kitűnő  igazgatója,  Prohaska  Gyula  orsz.  képviselő,  ismer- 
tette azokat  a  terveket,  melyek  szerint  ez  a  nagy  kiterjedésű  intézet 
állandó  házát  már  legközelebb  létesíteni  óhajtja  a  Neubaugürtel  egyik 
oldalán  kiszemelt  hármas  háztelekre.  Az  épület  kellékei  közé  nem 
sorolja  a  kantint  és  a  fürdőket,  mert  közfürdő  és  népkonyha 
éppen  közvetlen  közelében  lesznek  az  intézetnek  s  így  ezeket  az 
új  épület  keretébe  beilleszteni  nem  szükséges. 

Ellenben  figyelemmel  kivan  lenni  egy  olvasó-  és  melegedő- 
szoba berendezésére,  ami  talán  együtt  is  megoldható.  A  bécsi 
intézet  különben  igen  nagy  arányokat  ölt.  Legközelebb  hatáskö- 
rébe kívánja  felvenni  a  központi  cseléd-közvtiWési  és  a  lakás-köz- 
vetítést  is.  Azt  is  tervbe  vette,  hogy  az  új  épületet  úgy  tervezi, 
hogy  abba  a  kisebb  ipartestületek  helyiségei  beleilleszthetők 
legyenek. 

A  budapesti  munkaközvetítő  arányait  legjobban  jellemzi 
az  az  adat,  hogy  IQOl-ben  76.174  férfimunkás,  7Q43  női  munkás 
és  2897  tanonc,  összesen  87.015  volt.  Az  elhelyezett  munkások 
száma  IQOl-ben  a  következő  volt:  férfimunkás  28.575,  női  mun- 
kás 3456,  tanonc  1Q71,  összesen  31,284. 

Mindezekből  látszik,  hogy  a  budapesti  munkaközvetítő  arányai 
vetekednek  a  bécsivel  és  így  a  mi  intézetünk  egyike  a  legelsőknek 
az  egész  kontinensen. 

Ezért  az  a  nézetem,  hogy  ez  intézményünk  újabb  berende- 
zése alkalmával  nem  kellene  egyes  külföldi  intézmények  egyszerű 
utánzatát  szem  előtt  tartani,  hanem  a  mi  igényeink  szerint  mind- 
azt létesíteni,  ami  szükséges  és  hasznos   és   ami   hézagot   pótol. 

Mindenekelőtt  feltétlenül  szükséges,  a  nagy  arányokban  fej- 
lődő közvetítő  számára  egy  külön  állandó  épületet  létesíteni  vala- 
mely munkásnegyed  középpontján,  lehetőleg  az  V.  és  VI.  kerüle- 
tek külső  telkein.  Leghelyesebb  volna,  ha  a  kereskedelmi  minisz- 
ter úr  lépéseket  tenne  a  fővárosnál,  hogy  ez  millennáris  alapít- 
ványának 2 — 3  évi  kamatait  engedje  át  erre  a  célra,  ami  az  épü- 
let nagyarányú  létesítéséhez  és    berendezéséhez   elegendő    volna. 

A  fönntartás  pedig  a  mostani  alapon  történhetnék  az  állam,  a  ható- 
ság és  a  kamara  arányos  hozzájárulása  révén. 

Az  épület  úgy  volna  létesítendő,  hogy  annak  földszintje 
lehetőleg  a  mostani  csoportok  elhelyezésére  alkalmas  legyen  s 
általában  hogy  a  közvetítés  lehetőleg  teljesen  a  földszinten  kon- 
centráltassék. 

Az  emeleten  az  irodákat,  kisebb  és  nagyobb  tanácskozóter- 
meket s  elkülönítve,  külön  bejáróval  összekötve  a  női  munkások 
közvetítését  kellene  elhelyezni. 

Egy  nagyobbszabású  fedett  udvart  kantin  céljaira  kellene 
berendezni,  mely  egyúttal  pótolhatná  a  melegedő  szobát,  mert 
csikorgó  téli  időben  a  munkásokat  még  sem  lehet  isten  szabad 
ege  alatt  hagyni.  Az  épület  mögött  kertet  kellene  létesíteni,  vagy 
lehetőleg  egy  már  létező  fás  kerti  helyiséget  erre  a  célra  akvirájni, 
nehogy  a  munkások  nyáron  a  ház  előtti  utcákat  lepjék  el  s  a 
rendes  közlekedést  megakasszák.  A  kertet  természetesen  nyáron  a 
kantin  céljaira  is  igénybe  lehetne  venni, 

A  munkaközvetítő  házában  létesíteni  kellene  továbbá  nép- 
könyvtárat és  olvasóhelyiséget,  helyet  kellene  szorítani  a  házban 
egy  oly  lakásközvetítő  irodának,  mely  főleg  a  munkások  számára 
alkalmas  lakások  közvetítésével  foglalkozik,  továbbá  egy  kis  iro- 
dát a  jogvédő-egyesület  expoziturája  számára,  mely  a  munkások- 
nak fölvilágosítást  és  jogi  tanácsot  adna  minden  közérdekű,  de 
esetleg  magánügyben  is. 

Sőt  tekintettel  a  nálunk  félelmetesen  elharapódzó  munka- 
nélküliségre, attól  sem  zárkóznám  el,  hogy  a  kölni  mintára  kísér- 
letet tegyek  egy  munkanélküliség  esetére  biztosító  pénztár  létesítésére, 
mert  meg  vagyok  róla  győződve,  hogy  egy  ily  intézményt  készséggel 
támogatna  a  főváros  és  azok  a  közintézetek,  melyek  ily  hézag- 
pótló üdvös  intézményre  készséggel  áldoznának  minden  eszten- 
dőben. És  végre  ennek  csak  úgy  van  jelentősége,  ha  ezt  a  mun- 
kások hozzájárulásával  és  az  ő  áldozataikkal  is  tudjuk  meg- 
csinálni. 

Igen  nagy  súlyt  helyeznék  végül  arra  is,  hogy  a  tervbe  vett 
és  kis  arányokban  már  meglevő  szociális  múzeum  is  ebben  az 
épületben  helyeztesssék  el.  A  munkások  tiílnyomó  része  szívesen 
tanulmán^'ozza  e  múzeum  anyagát,  amelyet  oda  kell  vinni  a  mun- 
kások eleibe  s  a  munkában  levő  munkások  számára  is  hozzáfér- 
hetővé legyen  téve  ez  intézet  ott  az  ő  közvetlen  közelükben. 

Mindezekről  részletes  tervet  adni  ezidőszerint  talán  fölös- 
leges, itt  csak  általános  elvek  és  bizonyos  eszmék  megpendíté- 
séről  van  szó,  melyeket  első  sorban  tisztázni  és  akceptálni  kell  s 
csak  az  elfogadás  után  lehet  a  részletek  megállapításáról  szó. 

Én  igen  melegen  óhajtom  a  munkaközvetítő  intézetünk  fej- 
lődését, prosperitását  és  óhajtom  azt  is.  hogy  a  munkások  is 
mindinkább  meg  legyenek  elégedve. 

Meg  vagyok  róla  győződve,  hogy  a  fönnebbi  javaslatok 
figyelembevétele  és  érvényesítése  esetén  olyan  munkaközvetítő 
intézetünk  lesz,  melynek  a  kontinensen,  sőt  azon  túl  is  mását  alig 
fogjuk  találni. 

Foglalkoztató  műhelyek. 

Az  emberszeretet  is  segítségére  sietett  a  szociális  kérdésnek, 
amikor  a  munkátlanok  és  szegények  rendszeres  foglalkoztatását 
komolyan  szóvá  tették.  Ősi  formájában  még  a  szegényügygyei 
kapcsolatban  jelentkezik  a  munkát  keresőknek  munkával  való 
ellátása.  De  néhány  év  alatt  nagyot  fordult  a  világ  kereke.  A  ter- 
melés rohamosan  emelkedett,  a  gépek  rendkívüli  módon  terjedtek 
s  sok  tekintetben  elvégezték  az  emberi  kezek  munkáját.  A  túlter- 
melés általánosan  ismert  és  panaszolt  fogalom  lett  és  normális 
viszonyok  között  is  megokolta  a  munka  nélkül  szűkölködők  ideig- 
lenes, vagy  át.meneti  ellátásának  szükségét.  Ha  pedig  hozzávesz- 
szük  a  rendkívüli  viszonyokat,  melyeket  nálunk,  de  másutt  is  az 
ipari  válságok,  a  hosszantartó  pangás  okozott,  szokatlan  nagy 
számban  látjuk  magunk  előtt  a  munkát  keresőket,  akiknek  joguk 
van  arra,  hogy  dolgozzanak,  hogy  két  kezük  munkája  révén  a 
maguk  és  családjuk  egzisztenciáját  biztosítsák  s  akiknek  igényeit 
a  társadalomnak  és  az  államnak  méltányos  módon  ki  kell  elégí- 
teni, vagy  őket  legalább  is  a  válságos  időkön  átsegíteni. 

Mindehhez  hozzá  kell  venni  az  emberek  egy  bizonyos  réte- 
gét, akiket  sorscsapások,  könnyelműség,  eltévelyedés,  talán  a  ma- 
guk vagy  a  mások  bűne  is  rossz  útra  terelt  és  akik  vigaszt,  élet- 
kedvet és  új  jövőt  találhatnak  oly  intézetekben,  ahol  nekik  alkal- 
mat adnak  a  becsületes  munkára,  a  kenyérkeresetre,  a  társadalomba 
való  tisztességes  visszahelyezkedésre. 

A  legprimitívebb  formái  ez  intézeteknek  a  szegény  ügygyei 
kapcsolatos  munkaházak,  melyek  számos  nagy  német  városban 
meglehetősen  el  vannak   terjedve.    Ezek  közül    mintaszerűen  van 

szervezve  a  hamburgi,  mely  tavaly  1560  embernek  s  ezek  között 
585  nőnek  adott  munkát  és  ezzel  menedékhelyet,  teljes  ellátással. 
Ez  az  ellátás  fejenkint  56  fillérjébe  került  az  intézetnek.  A  munka, 
melyet  a  befogadottak  teljesítenek,  háromféle.  És  pedig  mező- 
gazdasági, ipari  munka  és  mint  specialitás,  a  sütőműhelyben  való 
foglalkozás.  Ez  a  sütőműhely  egy  csomó  árvaháznak,  kórháznak, 
fegyháznak,  tébolydának  s  más  efajta  intézetnek  készíti  a  kenyeret, 
magánosok  számára  azonban  nem  dolgozik.  Az  utolsó  évi  kimu- 
tatás szerint  Q44  ezer  kilogramm  kenyeret  szállított  ez  intézetek 
számára.  Az  ipari  munka  úgy  van  megválasztva,  hogy  az  ne 
okozzon  versenyt  a  rendes  ipari  foglalkozásoknak,  nevezetesen; 
zsákvarrás,  papírzacskók  ragasztása,  kóc-  és  gyapjútisztítás,  kötés ; 
ehhez  járul  a  mezei  munkaművelés.  A  mezei  munka  főleg  takar- 
mány és  zöldség  előállítására  s  jó  részben  állattenyésztésre  szo- 
rítkozik. Az  említett  üzemek  bevétele  az  utolsó  évben  380  ezer 
márka  volt  s  az  államnak  578  ezer  márkával  kellett  az  üzemek 
föntartását,  illetőleg  a  munkát  keresők  teljes  ellátását  támogatni. 
És  hogy  e  telep  terjedelmét  csak  némileg  vázoljuk,  megemlítjük, 
hogy  annak  állatállománya  állandóan  50  tehén  és  mintegy  100  darab 
sertésből  áll,  melyek  a  havi  3500  kilogrammot  tevő  hússzükségletét 
fedezik. 

Újabb  keletű,  alig  húsz  éves,  a  munkásgyarmatok  intézmé- 
nye. Ezeket  Németországban  egy  jólelkű  evang.  pap  kezdemé- 
nyezte s  ma  már  31  munkásgyarmat  áll  fönn,  melyeket  egysége- 
sen kezelnek.  Központi  vezetésük  Potsdamban  székel.  A  legtöbb 
ilyen  kolónia  vidéken  áll  fönn  és  főleg  mezőgazdasági  üzemmel 
foglalkozik,  még  pedig  oly  helyeken,  ahol  teljesen  értéktelennek 
látszó  és  terméketlen  földet  kellett  megtermékenyíteni.  Bámulatos 
eredményeket  értek  el,  főleg  a  zsombékos  ingovány,  a  lápos  vidé- 
keknek termőfölddé  való  átalakítása  tekintetében.  Alaposan  föl- 
forgatták az  ilyen  földeket  s  virágzó  kolóniákat  létesítettek  körü- 
löttük. (Zárjel  között  legyen  mondva :  mennyi  ilyen  föld  volna 
nálunk  a  Felvidéken,  Erdélyben,  az  ecsedi  láp  körül  s  az  ország 
számos  más  vidékén  Is  megtermékenyíthető.)  De  vannak  ipari 
munkával  foglalkozó  gyarmatok  is,  melyek  mind  úgy  vannak 
berendezve,  hogy  ne  nagyon  okozzanak  kárt  a  tanult  kézműve- 
seknek, vagy  a  gyáriparnak.  Mintaszerűek  a  berlini  és  a  hamburgi 
gyarmatok,  melyeket  apróra  átnéztem,  mind  a  kettő  a  saját  házá- 
ban.   A  berlini    kolónia   gyönyörű  új  házban    székel,  a  hamburgi 

egy  volt  hatalmas  gyárnak  nagyszabású  épületében.  Ez  utóbbiban 
folytatják  az  asztalosmesterséget,  mely  a  nyers  készítményekre 
szorítkozik;  leginkább  konyhabútort  és  a  tengerészeknek  való 
ládikákat  készít.  Sörte-  és  kefekészítés  a  legnagyobb  iparág,  de  ez 
is  csak  a  durvább,  főleg  sikálókefék  előállításával  foglalkozik, 
mely  szintén  a  nagyszámú  hajók  szükségletére  van  alapítva. 
Czipő-  és  ruhakészítést  majdnem  kizárólag  a  bentlakók  szükség- 
letének fedezésére  űznek  néhányan;  sokakat  vesz  igénybe  a  fa- 
aprítás  és  az  alágyújtókészítés.  A  főkereskedelmi  cikkük  azonban 
a  disznóhizlalás.  A  berliniek  a  sás-  és  nádfonást  művelik  elősze 
retettel,  melyben  a  hozzájuk  tartozó  mezőgazdasági  kolóniák  nyers- 
termelése támogatja  őket.  Érdekes  a  hamburgi  kolóniának  az  az 
intézkedése,  mely  szerint  a  közönségnek,  amely  erre  már  be  van 
tanítva,  embereket  kölcsönöz.  Mindennap  érkezik  a  gyarmathoz 
egy  csomó  levelezőlap,  melyben  egy-egy  embert  kérnek  egy,  két 
vagy  több  napra  házimunkára,  szőnyegporolásra  vagy  más  tisz- 
tességes napszámos  munkára.  Ennek  az  az  előnye,  hogy  a  pol- 
gárság bármikor  jó  és  megbízható  munkaerőhöz  juthat,  méltányos 
áron.  A  gyarmatokon  dolgozó  munkaerők  eleinte  naponta  egy 
márkát  kapnak,  melyből  ellátásukra  75  fillért  levonnak,  a  többit 
javukra  írják.  Ez  az  eleinte  szegényes  kereset  azonban  az  illető 
munkaképességéhez  és  szorgalmához  képest  successive  emelkedik 
s  a  napi  kereset  átlag  1'25  márkára  tehető.  Természetes,  hogy 
az  a  munkás,  aki  ily  gyarmaton  kissé  magához  tért  s  kiöltözött, 
bizonyos  idő  múlva  mehet  rendes  foglakozása  után;  a  rösteket 
és  munkakerülőket,  vagy  egyébként  rossz  viseletűeket  azonban 
csakhamar  tovább  dirígálják  isten  hírével.  E  gyarmatok  nagy  súlyt 
helyeznek  a  vallásos  gyakorlatokra  s  minden  vasárnap  kötelező 
a  rendes  istentisztelet,  de  a  mindennapi  ájtatoskodást  is  meg- 
követelik. A  31  német  munkáskolónia  közül  19  evangélikus, 
5  katholikus  és  7  vegyes.  A  31  telepen  az  utolsó  évben  4500 
munkanélküli  munkást  és  vándort  vettek  föl.  Az  intézetek  fönn- 
állásuk óta  több  mint  120,000  munkást  láttakel  átmenetileg  mun- 
kával s  e  munkások  700,000-nél  több  munkanapot  töltöttek  e 
kolóniákon. 

Teljesen  a  német  mintára  vannak  szervezve  a  svájci  inunkás- 
kolóniák,  melyek  közül  kettő  áll  fönn ;  az  egyik  Herdernben 
létesült  egy  régi  kastélynak  e  célra  történt  adoptálásával,  a  másik 
Tannenhofban.  Évenkint  200     250  embert  fogad  be  egy-egy  ko- 

lónia.  A  munkások  részint  a  mezőn,  részint  az  erdőben  dolgoz- 
nak, de  állattenyésztéssel  is  el  vannak  foglalva.  Az  egyik  telepnek 
van  sajtgyára  is.  Minden  munkás  átlag  három  hónapon  át  dolgo- 
zik a  telepen  s  az  intézőség  oda  törekszik,  hogy  távozása  esetén 
kinek-kinek  tisztességes  helyet  közvetítsen. 

Azok  a  német  városok  és  községek,  melyeknek  területén  nem 
létesültek  ilyen  kolóniák,  a  munkásokat  a  téli  időben  útépítéssel 
foglalkoztatják. 

A  teljesség  okáért  meg  kell  emlékeznem  a  hasonló  angol 
intézményekről,  amelyek  szervezetéről  a  következőket  tudtam  meg: 
Angliában  is  vannak  munkaházak  olyanok  számára,  akik  csak 
átmenetileg  képtelenek  rendes  foglalkozásuk  révén  kenyerüket 
megkeresni.  Ily  munkaházakban  szigorúan  elkülönítik  a  gyermeke- 
ket, a  nőket  és  férfiakat. 

Ezekben  szigorúan  szabályozzák  a  fölvétel  s  az  ellátás  mó- 
dozatait, a  munkakeresésre  kellő  időt  engednek  s  ha  a  jelentkező 
más  helyre  illetékes,  erről  az  illető  községet  --  az  illetőnek  mi- 
előbbi átvétele  végett  -  nyomban  értesítik.  A  gyermekeket  tanít- 
ják, a  munkaképes  férfiakat  és  nőket  dolgoztatják.  A  foglalkozások 
ezek:  favágás,  kőaprózás,  szövetfosztás.  A  nők  házi  munkával, 
mosással,  vasalással  foglalkoznak.  Meg  van  határozva,  hogy  min- 
den munkából  mennyit  kell  teljesíteni,  hogy  az  illető  éjjeli  szállást 
és  ellátást  kapjon.  Hasonló  intézményeket  létesített  az  üdv  had- 
serege, melynek  munkaházaiban  négy  kategória  van  és  pedig 
olyan,  melyben  az  elhelyezettek  heti  1,  1 '6,  2  és  4  sillinget  kapnak. 
E  munkaházak  üzeme  főleg  mezőgazdasági;  igen  nagy  súlyt  he- 
lyeznek az  állattenyésztésre  és  a  gyümölcstermelésre.  De  van  a 
telepnek  téglagyára  is.  Az  üdv  hadserege  Londonban  is  létesí- 
tett ilyen  munkaházat,  továbbá  külön  otthonokat  férfiak  és  nők 
számára. 

Angliában  különben  a  munkaházak  nemcsak  a  munkát  limi- 
tálják, hanem  a  munkások  ételrendjét  is.  A  kolónia  minden  fel- 
nőtt tagja  reggelire  és  vacsorára  egy  negyed  liter  tejet  és  1  liter 
darát  kap.  Ebédre  vasárnap  és  csütörtökön  112  gramm  főtt  hús, 
336  gramm  burgonya  és  más  főzelék,  szombaton  egy  kiló  hús 
megfelelő  burgonyával,  a  többi  napokon  392  gramm  vese  puding- 
szószszal,  fél  liter  leves  és  168  gramm  kenyér  jut.  Szeszes  italokat 
nem  adnak.  Az  angol  alapítások  a  következő  megszívlelni  való 
elvet  tűzték    maguk  elé:    1.    Ne  legyen  az  emberi  társadalomnak 

egy  olyan  tagja  se,  aki  szükség  esetén  lakás  és  táplálkozás  nél- 
kül maradjon.  2.  Minden  felnőtt  egészséges  ember,  aki  alamizsnát 
kap,  köteles  ezt  munkával  megszolgálni. 

Újabb  időben  olyan  foglalkoztató  műhelyeket  is  létesítenek, 
melyekben  többféle  házi  és  nyers  ipari  munkát  végeznek  azok, 
akiket  a  szükség  és  munkátlanság  rendkívüli  foglalkozásokra  kény- 
szerít. Ezek  a  foglalkozások  is  olyanok,  melyek  a  műves  iparnak 
nem  okozhatnak  konkurrenciát,  például  a  már  fölsoroltakon  kívül : 
tollfosztás,  hulladékpapiros  osztályozása,  tépéskészítés,  hulladékok 
földolgozása,  stb. 

Mikor  pedig  a  munkanélküliség  nagyobb  mérveket  öltött, 
úgynevezett  kisegítő  foglalkoztató  műhelyeket  is  létesítettek.  Ezek 
között  első  helyen  áll  a  koppenhágai,  melyről  azt  mondják,  hogy 
főleg  régi  kötelek  anyagának  a  szétbontásával  foglalkozik,  úgy 
hogy  ez  az  anyag  újabbi  földolgozásra  is  alkalmas  legyen.  De  ez 
a  műhely  másféle  kézimunkára  Is  be  volna  rendezve.  Személyesen 
nem  láthattam,  mert  nagyon  kiesett  az  utamból,  de  akik  látták, 
azt  jelentik,  hogy  jó  eredménynyel  működik. 

Érdekes  kísérletet  tettek  Frankfurtban,  amikor  a  munkátlan- 
ság nagyobb  mérveitől  megijedtek.  A  város  ugyanis  állás  nélkül 
való  cipészek  és  szabók  számára  műhelyt  rendezett  be,  melyben 
szegény  emberek  holmiját  ingyen  toldozták-foldozták.  A  munká- 
sokat az  e  célra  összegyűjtött  alapból  fizették.  De,  amiként  az 
árva-  és  szegényhivatal  felettes  hatóságának  pár  nap  előtt  hiva- 
talosan jelentette,  ezt  a  kísérleti  műhelyt  be  kellett  szüntetni, 
főképpen  azért,  mert  a  munkaeredmények  éppenséggel  nem  vol- 
tak kielégítők.  A  foglalkoztatott  munkások  ugyanis  vagy  a  kellő 
képzettség  híján  voltak,  vagy  nem  akartak  tisztességesen  dolgozni 
s  így  a  javításokban  sem  igen  tüntették  ki  magukat,  az  újonnan 
készített  dolgokat  pedig  majdnem  mind  elfuserálták.  Pedig  ha  ez 
a  kísérlet  bevált  volna,  szükség  esetén  bizonyosan  kiterjesztik 
vala  fokozatosan  a  többi  iparágakra  is.  A  kísérlet  azonban,  fáj- 
dalom, csak  azt  bizonyította,  hogy  a  könyörületképpen  létesített 
munkaműhelyeket  maguk  a  munkások  nem  becsülik  meg  kellő- 
képen. De  bizonyítja  azt  is,  hogy  a  legtöbb  esetben  a  munkások- 
nak az  alja  marad  munka  nélkül,  akik  nem  tudnak  jól  dolgozni, 
vagy  akik  húzódoznak  a  tisztes  munkától  és  jobban  szeretik  a 
facérságot,  főleg,  ha  ezt  a  jólelkű  emberek  anyagilag  is  támo- 
gatják .  .  . 

Ez  a  tézis  jDersz.'  nem  alkalmazható  mireánk,  ahol  a  hosszan- 
tartó ipari  válságok  a  legjobb  munkások  ezreit  hagyta  munka  és 
jutalmazó  foglalkozás  nélkül. 

Németországban  azonban  a  fönnebbl  kísérletekhez  hasonló 
próbálgatások  egyáltalán  nem  váltak  be  s  a  frankfurti  következte- 
tés helyességét  igazolták. 

A  keresethiányban  szenvedők  foglalkoztatása  még  a  koldu- 
lás nagymérvű  elharapódzása  szempontjából  is  nagy  fontossággal 
bír.  Vannak  koldusok,  akik  durva  munkára  is  képesek,  de  vannak 
intelligens  kéregetők,  akiket  az  ember  nem  küldhet  fát  vágni. 
Bázel  és  Frankfurt  mindkét  kategóriára  nézve  talált  kedvező  meg- 
oldást. Minden  intelligens  család  el  van  látva  utalványíüzetekkel. 
Ha  egy  kéregető  jön,  aki  napszámosféle  ember,  azt  egy  utalvány- 
szelvénnyel elküldik  az  Arbeitshüttébe  fát  vágni.  Egy  délelőtti 
munkával  megkereshet  egy  frankot,  de  dolgozhat  tovább.  Vagy 
kivesz  akkordba  egy  öl  fát  s  ennek  fölaprózásáért  kap  5—6  fran- 
kot s  az  egész  munkát  elvégezheti  két  nap  alatt.  A  város  egész 
intelligens  közönsége  tudatosan  szerzi  be  aprófa-szükségletét  az 
Arbeitshüttéről,  melyben  különben  átutazó  munkanélküliek  is  bár- 
mikor és  bármennyi  munkát  kaphatnak  előre  limitált  ár  ellenében, 
sőt  munkájuk  ellenértéke  fejében  esetleg  utalványt  adnak  nekik 
ebédre,  vacsorára  és  éjjeli  szállásra.  Az  intelligens  kéregetőket  az 
ember  az  irószobában  látja  el  utalványnyal.  Ezek  az  irószobák 
állandó  munkát  adnak  intelligens  embereknek,  akik  átlag  3*15  fran- 
kot keresnek  ott  naponkint.  A  frankfurti  Írószoba,  melyben  nem- 
csak címszalagokat  írnak,  hanem  rendes  másolásokat  is  végeznek 
kézírással  és  gépen,  két  irányban  hozott  be  üdvös  újítást.  Elő- 
ször is  házhoz  is  ad  munkát  nyomorékoknak,  vagy  oly  intelli- 
gens embereknek,  akik  különböző,  könnyen  érthető  okokból 
szivesebben  dolgoznak  odahaza  a  családi  tűzhely  mellett ; 
másodszor  kiskereskedőknek,  kisiparosoknak  kölcsön  ad  em- 
bereket, akik  az  illető  megrendelő  írásbeli  munkálatait  ott  nála 
elvégzik. 

A  bázeli  írószoba  még  más  munkára  is  ad  alkalmat  oly 
öreg,  kiérdemesült,  vagy  részben  nyomorék  embereknek,  akik  még 
kénytelenek  dolgozni.  Foglalkoznak  tehát  kávészemek  és  más 
fűszerek  kvalitás  szerint  való  osztályozásával,  nyomtatványok  haj- 
togatásával és  címszalaggal  való  ellátásával  vagy  kuvertirozásával, 
szóval  van    számtalan  foglalkozás,  mely    elűzi    az    unalmat,  távol 

tartja  a  gondot  és  ideig-óráig  biztosítja  a  dolgozni  tudó  és  akaró 
embereknelc  az  egzisztenciáját. 

Természetes,  hogy  mindezekből  sokat  vehetünk  át  mi  is, 
hogy  egyesek  nyomorát  és  szükségét  ideig-óráig  csillapítsuk.  Sőt 
az  eddigi  kezdeményezést,  mely  a  józsefvárosi  jótékony-egyesület 
és  Glück  Frigyes  munificenciájának  köszöni  létét,  sok  irányban 
hasznosan  ki  lehet  egészíteni  azokkal,  amiket  a  fönnebbiekből 
nálunk  akklimatizálni  helyes  volna. 

A  tömegnyomort  azonban  ezek  az  intézmények  nem  enyhí- 
tik s  nem  is  ez  a  tendenciájuk. 

A  tömegnyomor  enyhítésére  mélyebbre  ható  társadalmi  és 
állami  intézkedések  szükségesek,  melyeket  fokozatosan  kell  életbe- 
léptetni és  melyek  a  szociális  kérdés  nagy  problémájának  külön- 
külön  fejezeteit  képezik.  Ezekhez  a  most  ismertetett  fejezet  csak 
egy-egy  lépcsőfok,  egy-egy  fogantyú,  mely  a  tapasztalatok  szerint 
alkalmas  számos  egzisztenciának  átmenetileg  való  megmentésére. 
De  ez  is  oly  feladat  és  munka,  mely  megérdemli  a  legjobbak 
figyelmét  és  pártfogását.  (1Q02.) 

A  háztartás  és  a  műhely  morzsáinak  értékesítése. 

Egy  bécsi  híres  nemzetgazda  könyvet  írt  a  gazdálkodás  böl- 
cseségéről.  Stein  Lőrinc  arra  oktatta  népét,  hogy  a  ruhát  és  fehér- 
neműt tisztítani,  toldozni,  foltozni  kell,  amíg  lehet,  mert  ezzel  sok 
értéket  mentünk  meg.  Még  nagyobb  súlyt  vetett  bölcseletében 
arra,  hogy  a  háztartás  és  élelem  morzsáira  vigyázzunk,  semmi 
értéket  ne  hagyjunk  veszni,  mert  ezzel  az  ő  pontos  számításai 
szerint  40—50  millió  értéket  mentünk  meg  az  államnak  és  a 
gazdasági  életnek. 

Szegény  Stein  Lőrincnek  nagyobb  volt  a  bölcsesége,  mint 
a  praktikus  érzéke.  Ö  tudvalevőleg  uzsorások  kezébe  került  és 
szegényül  pusztult  el.  De  azért  elvei,  tanácsai  nem  értéktelenek. 
O  vizet  prédikált,  de  bort  ivott  s  nem  a  teóriák  mámorába  ful- 
ladt bele,  hanem  az  élet  posványába. 

Én  nem  prédikálok  semmit,  de  néhány  gyakorlati  példával  kívá- 
nom demonstrálni,  hogy  Stein  Lőrincnek  igaza  volt.  Mert  a  legegy- 
szerűbb példa  jobban  hat,  mint  a  legelvontabb  elméleti  okoskodás. 

Legutóbbi  külföldi  utamban  szedtem  föl  az  alábbi  morzsákat, 
melyeket  egyik-másik  praktikus   olvasónk    haszonnal  értékesíthet. 

Szivarvégek. 

Mikor  Neuwieden  keresztül  utaztam,  föltűnt  nekem,  hogy 
e  kis  városkában  nagyon  sok  ember  szállott  föl  a  vonatra.  Később 
megtudtam,  hogy  a  rajna-wesztfáliai  szivarvéggyűjtő  egyesületek 
ez  alkalommal  Neuwiedben  tartották  24-ik  szövetségi  ülésüket. 
Ezúttal  konstatálták,  hogy  tavalyi  bevételük  kerek  számban  20,400 
márkát  tett,  kiadásuk  pedig  18,100  márkára  rúgott.  A  kiadás  nem 
állott  egyébből,  mint  elhagyott  gyermekek  jótékony  segélyezéséből 
és  pedig  2077  esetben.  A  szövetség  fönnállása  óta  33,536  gyer- 
meket segített,  összesen  301,563  márkával.  íme,  milyen  horribilis 
összegek  kerülnek  ki  értéktelennek  látszó  szivarvégek  és  üveg- 
kupakok gyűjtéséből  és  értékesítéséből  s  az  evégből  egyesült 
türelmes  és  jó  emberek  járulékaiból.  Nálunk  megmosolyogják  az 
olyan  «smokk))-okat,  akik  hasonló  gyűjtésekkel  foglalkoznak.  Mind- 
ezt pedig  nem  azért  jegyezzük  fel,  hogy  a  szivarvégek  gyűjté- 
sére buzdítsuk  a  halandó  emberiséget,  hanem  azért,  hogy  rámu- 
tassunk arra,  miképp  parányi  értékek  megóvása  és  értékesítése 
révén  is  lehet  igen  szép  eredményeket  elérni. 

Forgács,  fürészpor. 

A  forgács  a  legtöbb  asztalos-  és  más  faipari  telepen  szinte 
teher.  Csak  a  nagy  műhelyek  tudják  mint  tüzelőanyagot  értéke- 
síteni. Egyik-másik  német  munkásgyarmat  azonban  a  forgácsot 
gombóccá  göngyölíti,  részben  fűrészporral  tölti  meg  s  szurokba 
mártván,  mint  alágyújtót  hozza  forgalomba.  Egy-egy  forgács- 
gombóc egy  fillérbe  kerül  s  minden  háztartás  szívesen  veszi  azt 
állandóan,  mert  mint  alágyújtó  a  konyhában  kitűnő  szolgálatot 
teljesít.  Az  pedig,  aki  a  forgácsot  és  fűrészport  eképen  értékesíti, 
több  mint  ötven  percentet  nyer  az  értéktelen  salak  eladásánál, 
ami  végösszegében  bizony  nem  oly  jelentéktelen  summa,  mint  azt 
avatatlanok  hiszik.  Érdemes  volna  ezzel  a  kis   üzlettel   nálunk  is 

foglalkozni. 

Selejfpapiros. 

Az  eldobott  papiros  értékesítése  is  érdekes  fejezet.  Tudjuk, 
hogy  az  egyes  városi  és  állami  hivatalok,  a  kereskedők  és  ipa- 
rosok régi,  használaton  kivűl  helyezett  iratait  az  u.  n.  papendekli 
céljaira  felhasználják.  Hogy  azonban  valami  státustitkot  vagy 
üzleti   és    magántitkot  el  ne   áruljanak,   a  papírost   összeaprítják, 

megőrli k  s  így  az  csak  apró  darabkákban  kerül  a  papírmalomba. 
De  újabban  a  papírhulladék  értékesítése  körül  okosabban  járnak 
el.  Azt  csak  mellesleg  említem  meg,  hogy  az  eldobott  újságokat, 
ha  épek,  a  kórházakba  és  üdülőhelyekre  szállítják,  ahol  azok  a 
betegek  és  üdülők  szellemi  táplálékát  képezik.  A  jobbfajta  papiros- 
hulladékokat és  selejtpapirosokat  azonban  minőség  szerint  osztá- 
lyozzák, mert  különböző  minőségük  szerint  dolgozzák  fel  azokat 
a  papirosgyárak.  A  papirselejt-gyűjtés  tehát  legalább  is  olyan 
jövedelmező  foglalkozás,  mint  a  rongygyűjtés,  s  kár,  hogy  ennek 
a  gyűjtésével  és  értékesítésével  alig,  vagy  éppen  nem  foglalkozik  a 

kereskedelem. 

Préinek,  posztó  darabok. 

Bizonyos  szőrös  kecskebőrök  s  más  állati  bőrök  úgy  kerül- 
nek forgalomba,  hogy  az  egyes  darabokat  arányosan  körülnyírják 
s  így  1  —2  ujjnyi  bőr  selejtképen  lefoszlik  minden  darabról. 
Ezeket  az  apró  bőrdarabokat,  valamint  a  régi  prémeket  és  bélé- 
seket bámulatosan  értékesítik  a  hamburgi  munkáskolónián.  A  hosz- 
szabb  szőrű  bőrökből  kellő  tisztogatás  és  feldolgozás  után  finom 
cilinderkeféket  készítenek,  a  rövidebb  szőrű  bőrdarabocskákat 
szűcsmunkaszerűen  illesztik  egymás  mellé  és  igen  csinos  szőnye- 
geket varrnak  belőlük.  A  tigris-,  oroszlán-  és  medvebőrök  elő- 
kelő szőnyegdíszt  képeznek  a  lakásban ;  erre  a  mintára  készül  az 
apró  bőrdarabokból  mindenféle  ekzotikus  állatbőr-szőnyegután- 
zat,  s  egyiken  sem  látszik  meg,  hogy  száz  és  száz  apró  darab- 
kákból van  összeillesztve.  Nem  nagyon  szapora  munka  s  termé- 
szetesen oly  helyen  készülhet  csak,  mint  a  német  munkásgyar- 
matok, ahol  a  napszám  minimális  és  az  emberi  munkaerő  csak 
épen  foglalkozást  keres.  Hasonló  módon,  de  sokkal  könnyebb 
munkával  készül  az  értéktelen  posztódarabokból  vágott  kockák 
összeillesztése.  Ezekből  csinos  szőnyegek,  függönyök,  ágytakarók, 
bútortakarók  készülnek  és  kerülnek  forgalomba,  természetesen  oly 
posztódarabokból,  melyek  még  elég  erősek,  kitartók,  mert  a  fosz- 
ladozó rongyokat  ilyen  célra  nem  szabad   fölhasználni. 

Egyéb  mühelysalak. 

De  minden  műhelynek  van  valami  hulladéka  és  salakja. 
Egy  ismert  rézbányatulajdonos  évtizedek  óta  gyűjtötte  halomra 
a  salakot,  ami  a  réz  nyerése  után  fönnmaradt.  Oly  nagy  rakás 
lett  ez    a    salak,  hogy    emberünk    már-már    azon    gondolkozott: 

miképen  adhatna  rajta  túl,  szívesen  fizetett  volna  valakinek  vala- 
mit, ha  háza  tájékáról  elhordja  a  felgyülemlett  bányaszemetet.  Egy- 
szer, mikor  igy  tűnődött  magában,  megjelenik  egy  külföldi  ember 
és  igen  tekintélyes  összeget  ígért  a  «szemét»-ért.  A  mi  emberünk 
észbe  kapott  és  látva,  hogy  idegenek  nagy  árt  kínálnak  a  szemét- 
ért, aminek  eihordásáért  ő  még  fizetni  akart,  megbicsakolta  magát 
és  a  dupláját  kérte  annak,  amit  neki  ígértek.  Meg  is  kapta.  (Meg- 
jegyzendő: ez  az  összeg  százezrekre  rúgott.)  És  a  vevő  még 
legalább  kétszer  annyit  nyert  rajta,  mint  a  mennyiért  vette,  mert 
a  salakból  igen  szép  mennyiségű  rezet  tudott  még  kikovácsolni. 
A  réznek  pedig  nagy  az  ára. 

Ki  tudja :  mennyi  ilyen  érték  rejlik  még   a   szemétdombon ! 

Nagyon  hálás  föladat  volna,  ha  szakértőink,  például  az 
iparfelügyelők,  egyszer  föladatuk  körébe  vennék  a  műhelyek  salak- 
jának megvizsgálását  és  egyúttal  gondolkoznának  e  salak  értéke- 
sítésének módozatairól. 

Bizony  nem  oly  alpári  föladat  volna  ez,  mint  amilyennek 
látszik  és  sok  értéket    mentene   meg   az    ipar    és    az    iparosok 

számára. 

Mindenféle  morzsa  és  hulladék. 

Egyes  külföldi  városokban,  leginkább  Németországban  és  a 
Svájcban  nagyon  ismert  intézmény  az  u.  n.  Brocken-Sammlung. 
Ez  a  Brocken,  vagyis,  morzsa  azt  jelenti,  hogy  akinek  a  házában 
valami  fölösleges  lim-lom  van,  azt  elküldi  a  gyűjtőhelyre,  melyet 
valamely  jótékony  egylet  kezel.  Azaz  nem  is  küldi  el,  hanem  az 
e  célra  készen  kapott  levelezőlap-blanketten  értesíti  a  gyűjtőhelyet, 
hogy  egy  csomó  lim-lom  gyűlt  nála  össze,  kéri  tehát:  tessék  érte 
küldeni.  Ez  a  lim-lom  mindenféle.  Egyik-másik  ilyen  svájci  köz- 
pont raktárában  láttam  képkereteket,  régi  képeket,  törött  széket, 
gyermekjátékot,  kalapot,  kopott  ruhát,  abroszt,  függönyt,  tükröt, 
szóval  mindent,  ami  a  háztartásban  előfordul.  A  gazda,  ahelyett, 
hogy  szemétre  dobná  az  értéktelen  tárgyakat,  átengedi  azokat  a 
jótékonyságnak.  Ez  a  központ  pedig  minden  egyes  ajándékba  kapott 
darabkát  gondosan  kijavít,  kitisztíttat,  megreparál,  átfest,  szóval 
használható,  tetszetős  állapotba  helyez  és  a  szegényeknek  eladja. 

Az  ócska,  de  csinos  képeket  belehelyezi  a  megjavított,  át- 
festett képrámába  és  a  szegény  ember  néhány  fillérért  csínos 
képet  vehet.  Kalapot  30—40  fillérért  lehet  kapni,  elég  csinos  és 
használható   székeket,    kanapét,   evőeszközöket,    de   egyes   ruha- 

darabokat  is,  melyek  mind  sokkal  többet  érnek,  mint  amennyiért 
azokat  eladják.  Persze  legokosabb,  ha  ilyen  értéktelen  tárgyak 
oly  központba  kerülnek,  milyen  a  hamburgi  munkásgyarmat  fog- 
lalkoztató műhelye,  ahol  majd  minden  iparág  működésben  van, 
ahol  tehát  a  vedlett  tárgyak  javítása,  csínozása  és  használható 
állapotba  való  helyezése  is  alig  kerül  valamibe.  Hogy  pedig  ér- 
demes ilyen  értéktelen  tárgyaknak  a  megmentése,  azt  abból  is 
láthatjuk,  hogy  az  említett  hamburgi  központ  tavaly  tisztán  ily 
csip-csup  tárgyakból  70Q3  márkát  vett  be.  Pedig  az  eladás  nem 
történik  ingerlő  módon.  Hetenkint  kétszer  kinyitják  a  raktárt  s  a 
szegény  nép  odatódul.  Nem  lukszustárgyakat  vásárol,  hanem 
szükségletét  fedezi  igen  minimális  árak  mellett  az  ott  talált  cik- 
kekből s  valóságos  jótétemény  rá  nézve  ez  az  intézmény. 

Még  a  zsibárusok  se  panaszkodnak  a  hatáskörükbe  való 
avatkozás  miatt,  mert  az  ilyen  morzsagyűjtés  és  értékesítéshez 
képest  az  ő  mesterségük   valóságos    arisztokratikus    foglalkozás. 

Nem  is  az  értékesítés  a  fő,  hanem  a  létező  tárgyak  érté- 
kének a  prolongálása  s  egy  különben  szemétdombra  szánt  iim- 
lomnak  a  közgazdasági  és  közforgalmi  életbe  való  újabb  be- 
illesztése. 

Etelmaradékok. 

Nálunk  a  legtöbb  fölösleg  az  ételmaradékokban  van.  Minden 
polgári  család  asztalán  marad  egy  kis  fölösleg,  melyet  nem  lehet 
teljesen  értékesíteni.  Ennek  a  nagy  fölöslegnek  az  értékesítése 
a  legnehezebb,  mert  bizonyos  esztétikai,  közegészségügyi  és  ke- 
zelési szempont  szól  az  ellen,  hogy  az  ételmaradékokal  ismét 
embereknek  adjuk.  De  semmi  sem  szól  az  ellen,  hogy  az  eképen 
összegyűjtött  ételeket  gondosan  megvizsgálva  és  osztályozva 
ne  használjuk  föl  állatok  táplálására.  Sok  anyag  van,  amit  az  apró 
jószág  etetésére  lehetne  fölhasználni,  más  anyag  a  sertés,  a 
szarvasmarha  hizlalására  szolgálhatna  stb.  Lehetnek  más  részek, 
amelyek  más  úton  és  más  célra  volnának  értékesíthetők,  termé- 
szetesen mindig  az  egészségügyi  követelmények  szigorú  szemmel- 
tartásával. És  Budapesten  kétszeresen  fontos  az  ilyen  morzsáknak 
az  értékesítése,  mert  mi  bizony  éppenséggel  nem  vagyunk  túlsá- 
gosan takarékosak  és  még  kevésbbé  gazdaságosak. 

Ezt  a  hibát  segítsük  lassan-lassan  kiküszöbölni,  becsüljünk 
meg  tehát  minden  értéket,  még  a  legapróbbat  is,  mert  sok  kicsi 
sokra  megy.  És  így  egy  lépéssel  közelebb  juthatunk  a  reális  élethez. 

Létesítsünk  szociális  múzeumot. 

A  szociális  múzeumok  létesítéséneií  eszméje  nálunk  sem 
egészen  új.  Több  ízben  és  több  helyütt  foglalkoztam  már  vele 
én  is  és  főleg  az  iparegyesületben  fejtettem  ki  részletesen  ennek 
programmtervezetét  (Gyáripari  szakosztály,  18Q3  nov.  6). 

Most,  hogy  munkásügyi  szakosztály  alakult  egyesületünk 
kebelében,  alkalomszerűnek  találom  a  már  megpendített  eszmét 
újból  is  fölszínre  vetni. 

A  művelt,  nagy  iparosállamokban  már  létesítettek  ilyen  célú 
intézményeket.  Nekünk  nem  lehet  az  egyszerű  másolás  a  hivatá- 
sunk. Viszonyainkhoz  és  igényeinkhez  kell  mérni  az  új  alkotást 
és  ezért  kisebb  méretekkel  is  meg  lehetünk  elégedve.  Nézetem 
szerint  tehát  —  egyelőre  legalább  —  nem  is  kellene  egészen  külön 
múzeumot  létesíteni,  mert  teljesen  megfelelne  egy  önálló  munkás- 
ügyi osztály  a  technológiai  iparmúzeummal  kapcsolatban. 

Ebben  a  kapcsolatos,  de  szervezeténél  és  rendeltetésénél 
fogva  teljesen  önálló  osztályban  össze  kellene  hordani  mindazt, 
ami  a  munkások  érdekeinek  védelmére  vonatkozik. 

A  múzemot  három  önálló  főcsoportra  kellene  osztani.  És 
lehetne  talán  a  három  csoportot  bizonyos  okos  beosztás  mellett 
egymásután  berendezni,  ha  egyszerre  nem  futná  a  költség. 

Az  I.  fő  és  nálunk  legfontosabb  csoport  volna  a  munkás- 
egészségügyi  osztály.  Ide  tartoznék  a  gyárak  és  munkáslakások 
higiénája,  a  balesetek  megelőzésére  és  elhárítására  vonatkozó 
óvórendszabályok,  eszközök,  javítások  és  találmányok,  stb. 

Ebben  a  csoportban  majdnem  minden  nap  meghozza  a  maga 
újdonságait,  melyek  a  gyári  üzem  javítása  mellett  a  munkások 
biztonságát  tartják  szem  előtt, 

De  nem  volna  elég  az  újdonságokat  csupán  közszemlére 
kitenni  s  a  véletlenre  bízni  azok  érvényesülését.  Nálunk  még 
egyes  iparosok  és  jó  részben  talán  a  munkások  is  indolensek  és 
nem  bírnak  elég  fogékonysággal  legsajátabb  érdekeik  biztosításá- 
ról. Sok  panasz  hangzott  el  amiatt,  hogy  egyes  gyárakban  a 
munkások  idegenkednek  a  szemvédő,  vagy  más  preventív  eszkö- 
zöket alkalmazni. 

Gondoskodni  kell  tehát  mindenekelőtt  arról : 
1.  hogy  a  gyűjteményben    levő  tárgyak  ismertetése   írásban 
és  képben  a  meglevő,   vagy   esetleg  e  célból  a  múzeum  által  ki- 

adandó  időszaki  lapban  közreadassék;  ez  ismertetések  természe- 
tesen közölnék  az  illető  eszközök  és  szerszámok  beszerzési  for- 
rásait, költségeit,  alkalmazásuk,  vagy  használatuk  módjait. 

2.  A  fontosabb  cikkeket  az  egyes  gyárakban  vándorló  kiál- 
lítás formájában  időről-időre  közszemlére  kellene  állítani  s  egyes 
szakközegeket  kirendelni,  akik  egyes  cikkek  használati  és  keze- 
lési módjával  az  érdekelt  munkásokat  megismertessék. 

A  múzeum  Il-ik  főcsoportjába  tartoznak  a  munkásjólét  biz- 
tosítására szolgáló  eszközök  és  intézkedések.  Munkás-lakóházak. 
Bérházak  munkáscsaládok  számára.  A  gyermekápolás,  nevelés  és 
oktatás  a  munkás  családjában  és  a  munkásházakból  álló  telepe- 
ken létesítendő  iskolákban. 

Takarékpénztárak  és  hitelintézetek  munkások  számára.  Közös 
beszerzési  (fogyasztási)  egyletek  a  munkások  által  fogyasztott 
fontosabb  cikkekre  nézve.  A  munkások  nyereményben  való 
részeltetésének  kérdése.  Munkások  számára  létesített  ösztöndíjak, 
jutalmak  és  kitüntetések. 

Szórakoztató  és  művelődési  inrézmények  a  munkások  szá- 
mára, továbbképző  elméleti  és  gyakorlati  tanfolyamok,  népies 
hangversenyek. 

A  múzeum  líl-ik  főcsoportjába  tartoznak  a  socíologia  körébe 
tartozó  kérdések  u.  m.  a  munkások  életbiztosítása,  aggkor  és 
baleset  ellen  való  biztosítás,  rokkantsegély,  nyugdíj,  betegsegé- 
lyezés, munkás-kórházak,  vasárnapi  munkaszünet. 

E  csoportokra  nézve  össze  kellene  gyűjteni  a  külföldi  gya- 
korlatban szerzett  eddigi  anyag  javát,  a  példákat  és  mintákat. 

Például  a  balesetbiztosítás  különböző  rendszereinek  föltün- 
tetése nemcsak  tanulságos,  hanem  hasznos  is  lehet. 

A  munkáslakások,  gyermeknevelés,  a  közös  alkotások  és 
egyletek,  valamint  a  munkások  szórakozására  és  mulattatására 
szolgáló  eszközök  közül  be  kellene  szerezni  a  követésre  érdemes 
újdonságokat,  a  legjobb  mintákat  s  grafikus  táblázatban  feltün- 
tetni a  nyereményben  való  részesedés  kérdésének  fejlődését; 
nyilván  kellene  tartani  a  munkások  ösztöndíjait  és  jutalmait  fel- 
tüntető alapítványokat,  a  pályázati  határidők  lejáratát,  ki  kellene 
mutatni  az  önképzés  terén  elért  eredményeket,  a  munkásnők 
érdekében  létesített  üdvös  intézményeket  stb.  stb. 

Szóval  össze  kellene  hordani  minden  anyagot,  ami  e  kér- 
désekre vonatkozik  a  múltból  és  a  jelenből. 

Ezzel  azonban  még  nem  tettünk  meg  mindent,  amit  ily 
gyűjtemény  létesítésével  célba  kell  venni  és  korántsem  merítet- 
tük ki  a  múzeum  messzeható  föladatát. 

Gondoskodni  kell  arról,  hogy  az  abban  rejlő  anyag  és 
tanulság  a  gyakorlati  életben  is  értékesíthető  legyen. 

Szükséges  tehát 

1.  hogy  a  11.  és  Ili.  csoportban  levő  anyagot  is  időről-időre 
ismertessük ; 

2.  hogy  egyrészt  a  munkásokat  buzdítsa  az  önsegélyes  alko- 
tások létesítésére; 

3.  másrészt,  hogy  a  munkaadókat  serkentsük,  mikép 
munkásaik  érdekében  mindazt  létesítsék,  amit  ezek  jóléte 
igényel ; 

4.  végül  a  kormányt,  a  hatóságokat  és  a  társadalmat  a 
fönnebbiek  szerint  rendszeresen  megindítandó  kezdeményezések 
anyagi  és  erkölcsi  támogatására  és  előmozdítására  érdekbe  kell 
vonni. 

Mindezek  azonban  csak  nyers  vázát  képezik  a  tervezett 
intézménynek.  Ezt  a  vázlatot  javítani,  tökéletesíteni,  életképessé 
tenni  legyen  gondoskodásunk  tárgya. 

A  cél,  melyet  az  intézmény  szolgálni  hivatva  van,  megér- 
demli a  hivatottak  és  az  érdeklődök  önzetlen  közreműködését. 

Munkásházcsoportok  a  főváros  környékén. 

A  pénzügyminiszter  úr  kedvezményeket  akar  adni  a  munkás- 
házaknak s  a  részletekre  nézve  véleményt  kér  a  kereskedelmi 
és  iparkamaráktól.  A  magunk  részéről  is  óhajtjuk,  hogy  ezt  a  kér- 
dést a  sokféle  kísérletezés  stádiumából  végre  a  megvalósulás  elé 
tereljük.  A  székesfőváros  közönsége  is  évtizedek  óta  foglalkozik 
ez  ügygyei,  de  még  mindig  sajnosán  nélkülözzük  a  nagy  alkotá- 
sokat és  a  gyakorlati  eredményeket.  Pedig  ez  a  kérdés  első  sorban 
és  túlnyomórészt,  mint  az  ország  legnagyobb  ipari  emporiumát, 
a  székesfővárost  érdekli.  Legelső  sorban  tehát  a  főváros  szempont- 
jából kell  kedvező  megoldást  keresnünk. 

És  ha  arra  gondolunk,  hogy  a  főváros  perifériáján  belül, 
a  gyárak  körül  helyezzük  el  a  munkáslakóházakat,  sohasem  fogjuk 
a  kérdést  kedvezően  megoldhatni,  mert  a  gyárak  környékén,  nem 
is  említve  a  telek    és    építkezés    drágaságát,    sohasem   fognak   a 

munkáslakóházak  elférni.  Annyi  telek  nincs  is,  amennyi  munkás- 
háznak építése  szükséges.  De  ha  a  legjobb  föltevésben,  megen- 
gedjük, hogy  talán  mégis  lehet  telkeket  előteremteni  s  ha  nem 
vetünk  ügyet  a  telek  drágaságára  és  az  építkezés  költségessé- 
gére, még  akkor  is  fölmerül  az  a  kérdés  :  kivánatos-e,  hogy  a 
gyárak  szomszédságában,  a  por,  gőz,  füst  közvetlen  közelében 
emeljünk   otthont,  pihenőt  a  munkáscsaládok  ezreinek? 

Nem !  Ahol  a  viszonyok  és  körülmények  kedvezőek,  ott  a 
gyárak  közelében  is  lehet  munkásházakat  létesíteni,  rendszerint 
azonban  sokkal  helyesebb  volna  a  munkáslakóházakat  a  főváros- 
ból tervszerűen  kitelepíteni  és  pedig  első  sorban  a  munkások 
érdekében. 

A  főváros  közelében  számos  olyan  község  van,  melyek 
mintegy  predesztinálva  vannak  arra,  hogy  bennük,  vagy  közvetlen 
mellettük  munkásházcsoportok  létesíttessenek.  A  különböző  város- 
részek szerinti  beosztással  csak  utalunk  a  következő  helysé- 
gekre :  1 .  Soroksár,  Haraszti ;  2.  Rákoskeresztúr,  Rákoscsaba, 
Pécel,  Isaszegh,  vagy  Maglód,  Gyömrő,  vagv  Rákosfalva,  Mátyás- 
föld, Cinkota ;  3.  Szent-Lőrinc,  Vecsés,  Üllő  vagy  Palota,  Duna- 
kesz,  Göd ;  4.  Békásmegyer,  Kaláz,  Pomáz ;  5.  Budaörs,  Török- 
Bálint,  Biatorbágy  vagy  Promontor,  Tétény,  vagy  Érd,  Batta,  Ercsi 
stb.  íme,  közel  harminc  helység,  melyeknek  mindegyike  igen 
sokat  nyerne  azáltal,  ha  500  vagy  ezer  munkásház  létesülne 
benne.  E  helységekben  a  telek  és  építkezés  hasonlíthatatlanul 
olcsóbb,  mint  a  fővárosban,  az  élelmezés,  ellátás  félannyiba  kerül. 
A  levegő  tiszta,  üde;  a  gyermekek  nevelése  olcsóbb,  kellemesebb. 
A  munkás  úr  és  gazda  a  maga  portáján,  nyugodtabb  az  élete, 
mint  a  budapest-külvárosi  porban,  füstben  és  a  nagyszámú  korcs- 
mákban. Ily  telepekhez  alkalmazkodnék  a  városi  kereskedelem, 
forgalom,  mely  igen  sokat  nyerne  500 — 1000  család  fogyasztása 
révén,  ily  házcsoportok  mellett  létesülhetnének  a  sokszor  említett 
humanitárius  intézmények,  u.  m.  kisdedóvodák,  iskolák  és  a  lon- 
doni néppalota,  meg  a  drezdai  «Volkswohl'>  tervei  szerint  közös 
olvasótermek,  hangversenytermek,  játszótermek  (csakis  nemesebb 
és  edző  szórakozásra) ;  ismeretterjesztő  és  továbbképző-tanfo- 
lyamok, esetleg  gyakorlati  ipariskolák,  végre  szövetkezetek  s  a 
munkások  érdekeit  szolgáló  egyéb  intézmények, 

A  helyi  és  megyei  hatóságoknak,  esetleg  a  kormánynak  is 
kötelessége  volna  mindez  intézmények  létesítését    és   fejlesztését 

tervszerűen  támogatni  s  lehetőleg  odahatni,  hogy  e  telepeid 
lassan-lassan  megközeh'tsék  azt  az  eszményt,  amely  a  munkás- 
lakóházakra  nézve  előttünk  lebeg. 

Egy  kérdés  van  még,  mely  ez  eszme  kivitelénél  előtérbe 
léphet  és  pedig  a  közlekedés  kérdése.  Hát  ez  nem  okoz  nehéz- 
séget. A  nagyiparos  államokban  az  ipari  emporiumok  felé  reggel 
százával  robognak  az  u.  n.  rmmkdsvonatok  s  este  ugyanazon 
irányban  szállítják  haza  a  munkásokat.  Néhány  krajcárért  bejöhet 
a  munkás  a  városba  munkakezdés  előtt  akár  háromszor  is,  sőt 
e  vonatoknak  még  az  az  előnye  is  lehet,  hogy  minden  gyár- 
csoportnál megállhatnak;  például  a  soroksári  vonat  megállhat  a 
fegyvergyár,  a  petróleumgyár,  a  kátránygyár  és  a  Flóra-gyár  előtt, 
hogy  előmozdítsa  a  munkásoknak  közlekedési  kényelmét,  sőt 
könnyű  szerrel  előnyös  összeköttetést  találhat  a  közúti  és  vil- 
lamos vasúttal,  mely  utóbbiak  a  munkások  tömegét  a  város  más 
pontjaira  is  elszállítják. 

E  rendszer  érvényesítése  által  részben  megoldottuk  a  munkás- 
kérdés nagy  problémáját  is,  mert  ily  telepek  létesítése  révén  a 
munkás  is  biztosítja  magának  a  szavazati  jogot,  a  munkás  is 
önálló,  független  polgár  lesz.  Természetes,  hogy  ennek  a  most 
még  csak  nagy  vonásokban  közölt,  de  részletes  kidolgozásra  igen 
érdemes  eszmének  keresztülvitelénél  nagy  súlyt  kell  helyezni  a  tele- 
pek decentralizációjára,  ami  nemcsak  az  illető  helységeknek,  hanem  a 
munkásoknak,  sőt  a  főváros  nagyiparának  is  javára  válnék . . .  (1897.) 

A  munka  és  a  munkás  dicsősége. 

(ünnepi  beszéd  a  nagykanizsai  általános  munkásképző-egyesület  zászlóavató- 

ünnepén.) 

A  munka  ünnepén  üdvözlöm  a  munkásokat. 

A  maihoz  hasonló  ünnepek  úgy  tűnnek  föl  lelki  szemeim 
előtt,  mint  egy-egy  fehér  galamb,  mely  magasan  röpül  a  század- 
végi és  az  új  századeleji  szecesszió  és  dekadencia  özönvizének 
zavaros  hullámai  fölött. 

Mert  mi,  akik  melegen  érdeklődünk  az  élet  békés  fejlődése, 
az  emberi  boldogság  ideáljai  iránt :  a  szivünkben  egy-egy  bárkát, 
egy  frigyszekrényt  emelünk  azoknak  a  szent  eszméknek,  amelyek 
megérlelése  majd  a  szociális  kérdés  békés  és  humánus  megoldá- 
sát hozza  magával. 

És  ezért  szivünknek  minden  dobbanása  azt  súgja,  hogy  ezt 
a  megoldást  nem  vérrel,  nem  barrikádokkal,  nem  lármás  forra- 
dalmakkal és  nem  az  őrjöngök  orvul  gyilkoló  fegyverével  fogjuk 
biztosítani,  hanem  a  szeretet  általános  érvényesítésével,  azon  a 
széles  nagy  mezőn,  melyet  a  praktikus  humanizmus  virágokkal 
és  dús  gyümölcsöket  termő  ideákkal  ültetett  tele. 

A  mostani  párisi  világkiállítás  megnyitó  ünnepén  az  iparos- 
miniszter ajkairól  hangzottak  el  e  szavak : 

.  .  .Eljön  az  a  nap,  amelyen  a  világ  csak  a  békés,  gyü- 
mölcsöző versenyt  és  a  m.unka  diadalmas  küzdelmeit  fogja 
elismerni.  Munka,  fölszabadító  és  gyümölcsöző  munka,  Te 
nemesítesz  és  Te  vigasztalsz,  a  Te  nyomdokaidon  eltűnik  a 
tudatlanság  és  Előled  elmenekül  a  rossz.  Te  szabadítod  föl  az 
emberiséget  a  szolgaságból  és  az  éjszaka  elszáll  azokba  a 
fényes  és  tiszta  régiókba,  ahol  egy  napon  meg  fog  valósulni 
az  eszmény,  az  igazság  és  a  jóság  teljes  harmóniája. .  . 

!m.e  a  francia  nemzet  kiválasztott  miniszterének  márványra 
méltó  szavai  találkoznak  a  mi  nagy  költőnk  diadalmi  énekével,  ki 
fönnen  hirdeté: 

A  munka  az  imádság  után  a  legszentebb  istenitisztelet ! 
A  munkáskéz  sikere  a  világon  a  legszebb  diadal ! 

Dicsőség  legyen  tehát  a  mai  ünnepnapon  a  munkának  és  üdv, 

háromszoros  üdv  a  munkásnak,  aki  a  szent  igéket  megtestesíti  és 

a  való  életbe  viszi  át. 

* 

Az  ipar  fejlődése  nem  lehet  ötletszerű,  rapszodikus.  Miként 
az  épületek  tervein  majd  minden  téglának  megvan  a  maga  helye, 
azonképpen  figyelemmel  kell  lenni  az  iparfejlesztésnél  a  nagy- 
ipar mellett  a  kisipar  érdekére,  az  iparosok  mellett  a  munkásokra. 

A  mai  nap  a  munkásoknak  lévén  szentelve,  nem  érintjük  az 
iparfejlesztés  többi  nagy  kérdéseit,  melyek  nap-nap  után  amúgy  is 
foglalkoztatják  ez  ügynek  szentelt  egész  valónkat.  Maradjunk  ma 
egészen  a  munkások  érdekei  mellett,  melyek  nemcsak  az  övéké, 
hanem  a  munkaadókéi  is,  az  államé,  az  egész  világé. 

Sokat  dicsérik  és  sokat  emlegetik  még  ma  is  a  régi  patriar- 
kális időket  és  ezzel  azt,  hogy  milyen  jó  dolga  volt  akkor  a 
legénynek.  Nem  is  bántjuk,  sőt  kegyeletesen  tiszteljük  a  régi  idők 
kedves  emlékeit. 


298 

De  más  idők  más  igényeket,  más  embereket  neveltek.  A 
vasút,  a  villám  és  az  ipari  hialadás  mai  modern  korszakában  más 
irányt  vett  az  ipari  termelés^  mások  a  kereseti  viszonyok,  moder- 
nebb az  iparosnevelés  és  más  igénye  van  a  mesternek-legény- 
nek  egyaránt. 

Többen  is  vagyunk.  Maga  a  mester  nem  tudná  kielégíteni 
azokat  az  igényeket,  melyeket  az  új  ipari  generáció  fejlődése 
támaszt.  A  műhelybeli  szaktanítást  ki  kell  egészíteni  és  rövid  idő 
alatt  az  állam  és  a  községek  nagyszámú  kitűnően  szervezett  szak- 
iskolákat létesítettek  az  országban.  A  szellemi  és  gyakorlati  kép- 
zés fejlesztésére  szolgálnak  az  iskolákon  kívül  az  iparmúzeumok, 
a  mintagyűjtemenyek,  ösztöndíjak  és  a  modern  kiállítások. 

Az  anyagi  érdekekről  is  történik  intézkedés.  A  pihenésről 
gondoskodott  a  vasárnapi  munkaszünetről  szóló  törvény.  A 
betegség  ellen  való  biztosítást  elrendelte  az  állam,  a  műhelyek 
és  gyárak  megfelelő  berendezését  egészségügyi  szempontból 
ellenőrzi  az  iparfölügyelet,  a  baleset-,  rokkant-  és  nyugdíjbiztosí- 
tás tervezete  készen  van  s  érvényesülése  már  nem  lehet  távoli 
idő  kérdése. 

Részben  állami,  részben  hatósági  támogatással  indult  meg 
a  munkaközvetítő  intézetek  létesítése,  a  munkanélkülieket  foglal- 
koztató és  biztosító  intézetek  szervezése ;  ezek  közül  ismeretesek 
az  utasfogadók,  az  ellátó  állomások,  az  « otthon*)  és  munkás- 
gyarmatok, a  párisi  munkás-hotel;  újabbak  a  munkáskamarák,  a 
munkástitkárságok,  melyek  a  munkások  tudakozó  irodái  és  min- 
den jó  dologban  megbízható  tanácsadói ;  —  a  munkások  javára 
létesített  takarék  intézmények  s  a  munkanélkülieket  biztosító  inté- 
zetekkel még  mindig  folyamatban  vannak  a  kísérletek. 

Fölemlítendők  még  a  nálunk  is  ismert  békéltető  bizottsá- 
gok, a  külföldi  iparbiróságok,  melyekben  a  munkás  is  bíró  tár- 
sainak vitás  ügyeiben. 

De  nemcsak  az  állam,  a  munkaadók  és  a  társadalom  is 
megteszi  kötelességeit  a  munkások  javának  biztosítása  érdekében. 

Ezek  alkotásai  közül  fölemlíthetjük  e  helyen  a  munkásház- 
telepeket, melyekkel  kapcsolatban  a  munkások  gyermekei  számára 
iskolák,  a  fölnőttek  jólétének  biztosítására  szórakoztató  intézetek 
és  hasznos  szövetkezetek  létesülnek.  Londonban  áll  a  néppalota, 
melyben     kaszinó,    hangversenyterem,    színház,  könyvtár,  olvasó- 

termek  stb.  állanak  a  munkások  rendelkezésére.  Berndorfban  a 
munkásoknak  külön  díszes  színházat  épített  a  munkaadó,  melyet 
nemrég  nyitott  meg  ő  felsége  a  király. 

Egyes  telepeken  vannak  munkás-konyhák,  amelyekben 
a  munkásnak  hazulról  hozott  ételét  megmelegítik,  megfőzik. 
Frankfurtban  1400  gyermek  kap  ingyen  meleg  reggelit.  Berlinben 
oly  társalgót  létesítettek,  amelyben  a  női  munkások  esti  szabad 
idejöket  tanulással,  szórakozással  és  házimunka  végzésével 
(varrógép  is  van)  tölthetik  és  olcsón  megvacsorálhatnak.  Ezeken 
kívül  létesűlőfélben  vannak :  mindenféle  speciális  kórházak  (tüdő- 
bajosok, stb.  számára),  népfürdők,  gyermekmenhelyek,  vakok  háza, 
népkönyvtárak  és  olvasótermek,  népkertek  stb. ;  sokfelé  vannak 
továbbá  munkás-kórházak,  szünidei  gyermektelepek,  munkás- 
kaszinók, munkatermek  munka  nélkül  szűkölködők  számára,  stb. 
Másutt  a  munkásoknak  a  nyereségben  való  résztv evésének  elve  van 
gyakorlati  alkalmazásban.  Krupp,  a  hires  ágyúgyáros,  a  telepén 
a  munkások  javára  mintaszerű  művelődési,  segélyezési,  biztosí- 
tási és  az  aggkor  esetén  való  ellátásra  berendezett  intézeteket 
létesített. 

Mindez  itt  csak  szórványosan  van  följegyezve.  És  természe- 
tes, ha  amit  fölsoroltam  csak  ritkaság  volna,  nem  sokat  érne.  De 
éppen  arra  akarom  a  súlyt  vetni,  hogy  mindenütt  megmozdul  a 
társadalom  szive  a  munkások  érdekeinek  fölkarolása  érdekében 
és  a  jó  példa,  a  bevált  humanitárius  intézmények  terjednek  min- 
denfelé. Sőt  rendszeresen  terjesztik  is  őkeí.  Alakultak  már  inté- 
zetek, például  a  Musée  Social  Parisban,  melyeknek  az  a  főcélja, 
hogy  a  munkások  jólétének  biztosítására  vonatkozó  összes  minta- 
szerű intézkedéseket  összegyűjtsék  és  utánzás  végett  az  iparo- 
soknak figyelmébe  ajánlják  a  bel-  és  külföldön  egyaránt. 


Íme  tehát  a  társadalom  örömest  teljesíti  föladatait  a  mun- 
kásokkal szemben  és  a  szeretet,  a  könyörületes  emberbaráti  tevé- 
kenység ez  alkotásokat  figyelemmel  kiséri  és  tetemes  áldozatok- 
kal fejleszti  évről-évre,  fokról-fokra  .  .  . 

De  a  célt  csak  úgy  érjük  el,  ha  a  munkások  is  megteszik 
a  magukéi.  Ha  művelődésüket  önképzés  útján  is  előmozdítják, 
ha  tanulnak  s  odatörekednek,  hogy  a  társadalomnak  hasznos  tag- 
jai legyenek.  Ne  induljanak    a    rajtuk    élősködő    hamis    próféták 

hazug  jelszavai  után.  És  erre  nézve  a  nagykanizsai  általános 
munkásképző-egylet  jó  példával  jár  elől,  amikor  tagjait  művelő- 
désre ösztönzi  és  a  társas  együttléttel  az  összetartás  érzetét  fej- 
leszti bennük  és  éleszti  első  sorban  a  hazaszeretet  szent  érzetét, 
tudván,  hogy  aki  hazáját  nem  szereti  lángoló  honszeretettel,  az 
lélek,  nemesebb  érzés  nélkül  való  kétes  egzisztencia.  És  bármiféle 
téves  tanokat  hirdessenek  a  nemzetközi  ágensek,  a  magyar  mun- 
kás a  hazája  után  a  vallásának  is  híve  és  hódolattal  imádja  Istenét, 
kiki  hite  szerint,  anélkül,  hogy  az  a  mód,  mellyel  Istent  szol- 
gálja, elválasztaná  őt  felebarátjától  és  bármely  valláson  levő 
embertársától.  Az  önök  egyesülete  hirdeti  továbbá  a  munkaszere- 
tet igéit,  neveli  tagjait  az  iparos  erényeire,  a  kitartásra,  türelemre, 
rendszeretefre,  takarékosságra,  mértékletességre  és  józanságra! 

Mert  a  munkásnak  is  ambícióval  kell  betöltenie  hivatását. 
Ne  robotoljon,  hanem  dolgozzon  észszel  ha  kell,  erővel  ha 
muszáj.  Legyen  gondja  rá,  hogy  munkaadója  készítményeit  töké- 
letes művészi,  versenyképes  formában  készítse  elő.  Azután 
művelje  eszét,  érzését,  lelkét  és  szívét,  tökéletesítse  tudását  és 
gyakorlati  képzettségét,  hogy  megállja  a  helyét  polgártársai  között 
és  méltó  legyen  embertársai  becsülésére. 


így  járulhatnak  a  munkások  a  maguk  részéről  is  az  ipar- 
fejlesztéshez. 

És  ez  annál  könnyebb,  mert  itt,  ahol  túlnyomóan  a  kézmű- 
ves ipar  van  elterjedve,  a  kézműves  munkásnak  az  érdeke  ugyanaz, 
ami  a  mesteré ;  hiszen  a  munkások  jó  része  bizonyos  idő  multán 
önálló  lesz,  a  kezében  és  a  tudásában  van  meg  a  biztosítéka  az 
önállóságnak  és  a  jólétnek,  főleg  ha  szem  előtt  tartja  a  mester- 
ségek aranyszabályait. 

Ne  hederítsünk  a  külföldről  becsempészett  idegen  jelsza- 
vakra, mert  a  munkás  csak  a  békés  eszközökkel  érhet  célt  sorsa 
javításában ;  erőszak,  gyűlölet  nem  fogja  eszményéhez  közelebb 
vinni  soha. 

A  szó  nemesebb  értelmében  segítsük  a  munkáskérdés  békés 
és  humánus  megoldását  tőlünk  telhetőleg;  de  forduljunk  el  annak 
—  fájdalom  —  ma  még  sűrűn  jelentkező  ferdeségeitől.  Ezeket  is 
ki  fogja  egyenlíteni  a  haladó  korszellem  és  a  világot  fejlesztő 
nagy  szeretetnek  a  folyvást  érvényesülő  hatása.    Mert   elvégre  is 

nemcsak  a  munkaadótói  követelünk  humanitást,  hanem  magától 
a  munkásosztálytól  is. 

És  így  a  munkások  is  érezni  fogják,  hogy  a  magyar  állam- 
polgárnak a  magyar  ipart  nemcsak  szóval,  de  tettel  is  elő  kell 
mozdítani.  Szeretni  kell,  ami  itthon  nő,  itthon  terem  és  itthon 
készül.  Törekedni  kell  arra,  hogy  termékeink  megüssék  a  külföldiek 
színvonalát,  hogy  magunknak  neveljük  a  termelőt  és  a  fogyasztót. 

Jólét,  becsület  és  biztonság  csak  munka  és  tanulás  árán 
jöhet.  Ne  várjuk  azt  csupán  a  jó  szerencsétől,  mely  gyakran  cser- 
ben hagy. 

És  amiképpen  kívánatos,  hogy  intelligenciánk  munkás 
legyen,  azonképpen  követeljük,  hogy  a  munkás  intelligens  legyen. 

A  maihoz  hasonló  ünnepek  az  intelligencia  és  a  munkás 
együvétartozásának  érzetét  elő  fogják  mozdítani.  Egyik  tanul  a 
másiktól  és  kölcsönösen  buzdulnak  a  közös  föladatok  ügybuzgó 
teljesítésében.  Ezek  az  ünnepek  végre  közelebb  visznek  bennün- 
ket a  mindnyájunk  előtt  lebegő  legszentebb  cél  tudatos  megvaló- 
sításához, melynek  határán  munkánk  árán  boldognak  kívánjuk 
látni  az  idők  végéig  hazánkat,  nemzetünket.  (IQOO.) 

Munkások  érdeke. 

(A  győri  kamara  ülésén,  a  munkáskitüntetések  átadása  alkalmából.) 

A  munkások  ünneplésének  nyitott  teret  a  tisztelt  kamara 
mai  ülése  keretében  és  ez  alkalommal  készséggel  felelek  meg 
megtisztelő  megbízásának,  hogy  a  kitüntetteket  az  Országos 
Iparegyesület  és  a  győri  kamara  nevében  együttesen  üdvözöljem. 

Legyen  szabad  ez  alkalommal,  amennyiben  ez  egy  ünnepi 
beszéd  keretébe  beleillik,  a  munkásmozgalmakat  az  ő  fejlődésük- 
ben is  figyelemre  méltatni. 

A  munkáskérdések  állanak  ma  előtérben  az  egész  világon, 
minden  kulíurállamban  s  ahol  még  nem  dominálják  a  napi  kér- 
déseket, ott  csakhamar  előtérbe  fognak  kerülni. 

Az  evolúció  és  a  revolució  állanak  egymással  szemben  s 
ezek  keretében  a  főkérdés  az  emberi  jogok  kiküzdése,  az  egyen- 
lőség elvének  megvalósítása,  általában  pedig  a  munkások  hely- 
zetének javítása. 

Ezt  az  irányzatot  minden  művelt,  okos,  reális  ember  he- 
lyesli, de   aki  a  mi    viszonyainkat    egészen   közelről   látja,   annak 

figyelmét  nem  kerülheti  el,  hogy  a  munkásmozgalmak  iránya, 
specialiter  minálunk,  bizonyos  tekintetben  rossz  csapáson    indul. 

Az  egyenlőség  elvét  nem  úgy  akarják  egyesek  megvalósí- 
tani, hogy  a  munkásokat  fölemeljük  magunkhoz,  hanem  hogy 
a  munkaadókat  ne  tekintsük  semminek,  s  ahol  szerét  ejthetjük, 
üssünk  rajtuk  egyet,  kettőt,  vagy  minél  többet  és  minél  többször. 

Ebben  a  politikában  nem  a  szeretet,  hanem  a  gyűlölet  poli- 
tikáját látjuk  érvényesülni. 

Erre  pedig  nincs  szükség  minálunk  és  sehol  a  világon. 

És  ezzel  szemben  a  munkaadók  táborában  azt  látjuk,  hogy 
ők  —  bár  igyekeznek,  ami  természetes,  a  maguk  érdekeit  is  meg- 
védeni ~  sokkal  több  szeretettel  és  jóindulatai  foglalkoznak  a 
munkások  érdekeivel  és  jobban  hajlanak  a  méltányosság  és  a 
béke  áldásainak  kiterjesztése  felé,  mint  a  munkások  a  munka- 
adókkal szemben.  És  ez  talán  azért  van,  mert  az  iparosok  vezérei 
azt  cselekszik,  amit  az  iparosok  nyilvános  gyűléseikben  követelnek 
és  határoznak.  A  munkásoknál  pedig  megfordítva  van :  a  zöm 
cselekszi  azt,  amit  a  vezérek  határoznak,    óhajtanak  és  diktálnak. 

Sajnálattal  tapasztaljuk,  hogy  nálunk  —  általában  (mert  a 
tiszteletreméltó  kivételektől  el  akarok  tekinteni)  a  sztrájkok  és 
a  jelszavak  nem  azért  vannak,  hogy  éljenek  velük,  hanem  hogy 
visszaéljenek  velük. 

Az  egyik  részben,  most  az  emberi  jogok  kiterjesztése  domi- 
nál, amit  röviden  általános  választói  jognak  nevezünk.  Ez  a  cél 
általános  emberi  szempontból  igazán  eszményi  ideál,  melynek 
megx^alósításáért  oly  sokan  küzdünk  már  régóta  még  mielőtt  e 
kérdés  a  napi  politika  programmjának  keretébe  vonult.  És  küzdeni 
fogunk  a  jövőben  is,  —  tekintet  nélkül  a  párt-politikára,  mely- 
től távol  állunk,  —  mert  ennek  az  eszmének  meg  kell  valósulni 
az  emberiség  méltósága  és  boldogsága  érdekében. 

De  az  a  vehemencia,  az  a  tűzzel-vassal  való  türelmetlen 
erőszakosság,  mely  most  e  jelszó  érdekében  nálunk  előtérbe 
lépett,  azt  a  gyanút  kelthetné  némelyekben,  kivált  a  be  nem 
avatottakban,  hogy  itt  nálunk  talán  nem  is  a  népek  millióinak 
boldogságáról  van  szó,  hanem  inkákb  arról,  hogy  a  jelszó  meg- 
valósításánál a  munkások  százezreinek  és  a  népek  millióinak 
vállán  azok  a  néhányan  emelkedjenek  a  parlamentbe,  a  törvény- 
hatóságokba és  mindenüvé,  ahová  választások  útján  lehet  jutni, 
akik  a  népet  vezetik  és  dirigálják. 

Megjegyzem,  hogy  igen  természetesen  azt  a  törekvést  csak 
helyeselni  és  támogatni  kell,  hogy  a  munkások  és  a  nép  igazi 
képviselői  ott  legyenek  a  törvényhozásban,  a  törvényhatóságokban 
stb.  és  részt  vegyenek  a  nép  javát  és  üdvét  célzó  törvények  elő- 
készítésében és  megalkotásában. 

De  amíg  ezt  az  ideális  nagy  célt  előkészítjük  és  megvaló- 
sítjuk, ami  most  már  csak  rövid  idő  kérdése  lehet,  nem  szabad 
minden  más  fontos  munkát  háttérbe  szorítani.  Mert  bármennyire 
lelkesedünk  az  eszme  megvalósításáért,  nem  szabad  abbahagyni 
a  munkát,  melylyel  kenyeret  akarunk  biztosítani  a  munkásnak, 
jólétet  a  népnek  és  a  béke,  a  nyugodt  munka  áldásait  az  egész 
országnak. 

Tudom,  hogy  ezek  az  őszinte  szavak  nem  tetszenek  min- 
denkinek és  sokan  maguk  vagy  törekvéseik,  politikájuk  ellen 
irányzottnak  fogják  azokat  tekinteni,  de  hozzá  vagyok  szokva, 
hogy  az  igazmondásért  el  kell  szenvednem  a  támadásokat  és 
tartom  mindjárt  a  hátamat  egy  másik  szélsőség  ellen  való  igaz- 
mondásért várható  hasonló  jutalomért. 

Mert  a  jelszavak  szentsége  ellen  nemcsak  az  úgynevezett 
nemzetközieknél,  hanem  a  nemzeti  aspirációk  közben  is  vétünk 
intra  eí  extra  muros. 

A  nemzeti  jelszavakért  mindnyájan  lelkesülünk,  bármely 
párton  legyünk,  bármilyen  munkában  rójuk  le  kötelességeinket 
magunk  és  hazánk  iránt.  Sőt  az  a  rétege  a  magyar  társadalom- 
nak, mely  itt  e  kamarában  képviselve  van,  nemcsak  lelkesedik, 
hanem  ernyedetlenül  dolgozik  is  a  jelszavak  valóra  váltásán. 

De  a  nagy  és  jogos  küzdelem  közben  nem  kellene  minden 
más  munkát  abbahagynunk  s  legkevésbé  azt,  mely  a  gazdasági 
konszolidáció,  ebben  az  iparfejlesztés  és  a  gazdasági  önállóság  és 
függetlenség  céltudatos  előkészítéséhez  vezet.  Mert  ha  céltudatos 
közgazdasági  és  okos  iparpolitika  révén  gazdag  lesz  ez  az 
ország  és  jólét  dominál  hajlékaiban  szerteszét;  az  a  sok  vív- 
mány, ami  ma  szinte  elérhetetlennek  látszik  —  szent  meggyőző- 
désem szerint  —  mint  érett  gyümölcs  fog  ölünkbe  hullani. 

És  ha  ezer  és  kilenc  évig  a  lassúbb  haladás  és  érlelés  útján 
tudtunk  eredményeket  elérni,  ám  gyorsítsuk  meg  a  haladás  tem- 
póját, de  ne  akarjuk  a  húr  túlfeszítésével  azt  is  kockára  tenni, 
amink  van,  amit  nagynehezen,  fáradságos  munkával  és  jelenté- 
keny   áldozatokkal    elérni    tudtunk,   hanem  dolgozzunk   intenzív 

erővel  a  békés  fejlődés,  a  gyümölcsöző  haladás  művén,  a  kul- 
túra minden  ágának  egyenletes  kiépítésével  és  e  kultur-törekvések 
között  munkálkodjunk  legelső  sorban  a  gazdasági  érdekek  gon- 
dos ápolásáért  és  ennek  keretében  a  munkáskérdés  békés  és 
rendszeres  megoldásának,  számos  fontos  és  aktuális  részleteinek 
előkészítésén. 

A  munkásérdekek  jogos  és  méltányos  kielégítése  elől  senki 
sem  akar  elzárkózni,  amit  éppen  a  kereskedelmi  és  iparkamarák 
e  téren  való  eddigi  működése  bizonyít  legjobban.  De  igazolja  ezt  a 
kérdés  történeti  fejlődése  is. 

Régebben  a  kisiparban  patriarkális  viszonyok  uralkodtak. 
Az  én  családomban  is  van  több  kézműves  és  élénken  emlékszem 
azokra  az  időkre,  mikor  a  legények  a  mesterrel  és  családjával 
egy  asztalnál  étkeztek.  Mint  vendég  sok  érdekes  eszmecserét 
folytattam  így  az  intelligens  legénysereggel  és  sok  impulzust  is 
merítettem  beszédükből  bizonyos  munkásérdekek  hasznos  elő- 
mozdítására nézve. 

Az  bizonyos  a  régi  időkről,  hogy  minél  jobb  dolga  volt  a 
mesternek,  anál  jobb  dolga  lett  a  segédeknek  is. 

De  a  kisipar  nem  meríti  ki  egészen  az  ipar  nemzetfönntartó 
fogalomkörét,  mellette  lassan-lassan  nagyra  nőtt  a  gyáripar  és 
ennek  szolgálatára  sietett  a  tőke. 

Újabb  időkben  sainálattal  látjuk,  hogy  bizonyos  u.  n.  demokrati- 
kus irányzat,  egyes  szabadalmazott  népboldogítók,  vagy  népkegyhaj- 
hászók,  minden  adott  alkalommal  harcot  üzennekatőkének  azzal  a  jel- 
szóval, hogy  csak  a  kisembereknek  van  szüksége  védelemre,  áldo- 
zatokra. Pedig  amennyire  védekeznünk  kell  a  tőke  bármely  túlka- 
pása ellen,  annyira  méltányos  volna,  ha  figyelembe  vennők,  hogy 
a  népek  milliói  nem  kaphatnak  hálás,  jutalmazó  foglalkozást  a  tőke 
által  teremtett  nagy  ipartelepek  biztosított  egzisztenciája  nélkül.  A 
vállalkozással  nemcsak  a  munkát  és  munkást  kell  jutalmazni, 
hanem  meg  kell  győznie  a  vállalkozói  rizikót,  a  váltakozó  üzleti 
konjunktúrákat,  a  cikkek  kereskedelmi  értékesítését,  elhelyezését  és 
exportját.  Ez  a  sok  gond  és  kockázat  szintén  megköveteli  a 
maga  jutalmát.  A  tőkét  és  munkát  tehát  nem  szabad  egymással 
ellentétbe  helyezni,  hanem  az  egymásért  való  egységes  küzde- 
lemre megedzeni. 

A  munkások  érdekeit  kezdi  szolgálni  nálunk  a  szociális 
törvényhozás   is. 

Az  első  törvényhozási  vívmány  volt  a  szakoktatás  rende- 
zése; később  jött  a  békéltető  bizottságok  létesítése,  melyekben 
a  munkások  is  részt  vesznek  szaktársaik  és  a  munkaadók  vitás 
ügyeinek  elintézésében. 

Következett  a  munkaszünet,  a  betegsegélyezés,  a  munka- 
közvetítés ;  elő  van  készítve  a  baleset  és  rokkantság  ellen  való 
biztosítás,  esetleg  a  munkanélküliség  elleni  védekezés.  Tervbe 
van  véve  az  ipartörvénynyel  kapcsolatban  a  munkaidő  szabályo- 
zása, a  munkabér  rendezése,  az  éjjeli  munka  szabályozása,  a  mun- 
kások egészségügyi  követelményeinek   kielégítése. 

A  társadalom  is  megtette  a  magáét  a  munkásjóléti  intéz- 
mények megalkotásával,  melyek  sok  irányban  üdvös  eredmé- 
nyeket hoztak  létre.  Ezeknek  továbbfejlesztése  és  fokozatos  kiépí- 
tése tág  teret  nyit  még  a  társadalom  és  a  munkaadók  áldozat- 
készségének. De  ügyelni  kell,  hogy  ez  alkotások  jótéteményei  ne 
sértsék  a  munkások  önérzetét  és  ne  csorbítsák  önállóságukat. 

Ennek  a  minden  téren  érvényesülő  munkának  betetőzése 
természetesen  az  emberi  jogok  kiterjesztése  a  munkások  összes 
rétegeire,  első  sorban  pedig,  akik  intelligenciájukat  legalább  az 
írni-olvasással  tudják  dokumentálni. 

Addig  is  azonban,  míg  ez  a  perspektíva  megvalósul,  a  mi 
szerény  hatáskörünkben  oda  kell  törekedni,  hogy  munkás  és 
munkaadó  között  meg  legyen  a  benső  harmónia,  a  kölcsönös 
tisztelet,  megbecsülés  és  méltánylás. 

Ennek  a  méltánylásnak  és  elismerésnek  jeleit  adja  az  Or- 
szágos Iparegyesület,  melynek  képviseletében  itt  megjelenni  sze- 
rencsés voltam,  midőn  a  szakmájukban  kiváló  és  ezenfölül  hű- 
séges és  példás  magaviseletű  munkásokat  és  művezetőket  érmei- 
vel kitünteti  s  midőn  ezeket  fokozott  érdemeik  esetére  legfelsőbb 
kitüntetésre  előterjeszti. 

Ugyané  törekvést  támogatja  a  kereskedelmi  miniszter,  midőn 
a  legkiválóbb  munkásokat  pénzbeli  jutalommal  tünteti   ki. 

És  szankciója  e  törekvéseknek  Ő  felsége  a  király  elhatá- 
rozása, melylyel  az  érdemes  munkások  megjutalmazására  érdem- 
kereszteket adományoz. 

Beavatottak  mondják,  hogy  Ó  felsége  a  legszívesebben  adja 
az  érdemkereszteket,,  mert  megvan  lelkében  győződve  arról,  hogy 
akiket  ilyen  kitüntetésekre  Hozzá  előterjesztenek,  azok  igazán  ér- 
demeket szereztek  az  Ö  kegyére. 

Tisztelt  munkás  urak,  akik  ma  e  jelvényeket  átveszik,  önök 
józan  magaviseletük  által,  a  munkában  való  hűséges  kitartással 
és  a  polgári  életben  kifejtett  tevékenységükkel  példát  adtak  szak- 
társaiknak. 

Ezt  jutalmazzák  e  jelvények. 

De  midőn  önökkel  kezet  szorítunk  és  amidőn  önöknek  a 
szeretet,  az  elismerés,  a  megbecsülés  e  díszes  jelvényeit  átadjuk, 
egyszersmind  hálásan  emlékezünk  meg  munkaadóikról,  akik 
önöket  nevelték  és  akiknek  oldala  mellett  oly  hosszú  időn  ke- 
resztül érdemes  munkát  teljesíthettek.  Meg  vagyunk  róla  győ- 
ződve, hogy  csak  jóravaló  és  jóságos  munkaadó  mellett  érvé- 
nyesül a  jóravaló  munkás  és  ezért  az  önök  kitüntetéséből  egy 
babérlevél  a  munkaadók  érdemeit  is  jutalmazza. 

Legyenek  önök  továbbra  is  buzdító  példaképei  munkástár- 
saiknak és  adjanak  alkalmat,  hogy  minél  többen  követhessék  az 
önök  derék  példáját. 

Viseljék  még  sokáig  egészségben  és  boldogságban  e  kitün- 
tetést és  ennek  a  jelvénynek  tiszteletet  érdemlő  hatása  alatt  gon- 
doljanak mindig  kötelességeik  teljesítésére  a  munkaadók  és  munkás- 
társaikkal szemben  egyaránt. 

Elnök  úr!  Kérem,  szorítsa  meg  e  becsületes  emberek 
munkában  megedzett  kezét  s  engedje  meg,  hogy  az  Országos 
Iparegyesület  nevében,  én  is  egy  kézszorításban  fejezzem  ki 
őszinte  nagyrabecsüléssel,  meleg  üdvözletünket.  (1905.) 

Az  állástalan  magántisztviselők  rendszeres  segítése. 

(A  Magántisztviselők  Országos  Szövetsége  pályázatán    az    első  díjjal  kitünte- 
tett pályamunka.) 

Bevezetés. 

A  Magántisztviselők  Országos  Szövetsége  ennek  a  kérdés- 
nek fölszínre  vetésével  fontos  és  messzeható  szociális  probléma 
megoldására  vállalkozott.  Szerencsés  megindítása  a  megoldásnak 
már  magában  az  a  tény,  hogy  a  pályázati  fölhívás  nem  egy  biz- 
tosító intézetnek  a  fölállítását  s  nem  az  erre  vonatkozó  szervezet 
kidolgozását  követeli,  hanem  egy  «intézmény))  létesítését  tervezi. 
Ebbe  az  elég  tágkörű  fogalomba  bele  lehet  illeszteni  mindazt, 
ami  a  kérdés  megoldására  nézve  ajánlatos  és  ami  egyenként  csak 

intézkedés  ugyan,  de  lassankint  együttvéve  rendszeresen  össze- 
tartozó intézménynyé  nőheti  ki  magát. 

És  itt  mindjárt  rá  keli  mutatnom  arra,  hogy  a  kérdést  nem 
csodaszerekkel,  hanem  egyszerű  háziszerekkel  vélem  megoldható- 
nak. Nincs  szükség  széles  alapon  szervezendő  új  intézményekre, 
hanem  egyszerű,  természetes  intézkedésekre,  melyeket  kellő  ener- 
giával kell  megindítani,  kitartással  és  rendszerességgel  folytatni, 
tökéletesíteni  és  rövid  idő  alatt  előttünk  lesz  mindaz,  amit  e  téren 
—  a  mai  kedvezőtlen  gazdasági  viszonyaink  között  túlságos 
megerőltetés  nélkül,  de  kellően  kidolgozott,  szerves  és  céltudatos 
programmal  elérnünk  lehet. 

És  az  ezen  szerény  tervezet  alapján  foganatosítandó  intéz- 
kedések fejlesztésére  és  kialakítására  nézve  csakhamar  megalkot- 
hatjuk magunknak  az  örvendetes  perspektívát,  mely  már  kezdet- 
ben is  némi  biztosítékot  nyújt  arra  nézve,  hogy  a  jelzett  alapon 
a  tervezett  intézkedéseket  fokról-fokra  fejleszteni  és  tökéletesíteni 
lehetséges  és  így  megvalósítható  az  az  ideál,  mely  e  kérdés  ked- 
vező megoldására  nézve  a  tisztelt  Országos  Szövetségnek  szeme 
előtt  lebeghetett. 

Preventív  intézkedések. 

Mielőtt  a  téma  lényegébe  hatolnánk,  önkéntelenül  fölmerül 
az  a  kérdés :  lehetne  vagy  kellene-e  a  fönnforgó  problémára  nézve 
esetleg  preventív  intézkedéseket  életbeléptetni? 

Itt  természetesen  első  sorban  a  felsőbb  kereskedelmi  iskolák 
túlságos  elszaporodásáról  lehet  szó.  Rohamosan  fejlődtünk  ezen 
a  téren  s  ott  vagyunk,  ahol  az  ügyvédek,  orvosok  és  techniku- 
sok —  vagyis  a  pályák  túl  vannak  zsúfolva,  a  proletariátus  min- 
den téren  nagyban  növekszik:  szóval  az  egzisztencia  meg  van 
nehezítve  minden  komolyabb  pályán  a  föl-föltünedező  óriási  ver- 
senygés  következtében. 

Ez  az  egyik  ok. 

A  másik  a  női  kereskedelmi  iskolák  elszaporodása  és  ebből 
kifolyólag  a  női  munkaerők  nagymérvű  igénybevétele  a  kereske- 
delmi pályákon.  Ezek  részben  kiszorítják  a  férfimunkaerőket 
és  ezért  is  a  kereskedelmi  irodákban  több  a  kínálat,  mint  a 
kereslet. 

A  harmadik  természetes  oka  az  állástalanság  terjedésének  — 
az  Írógép  nagymérvű  elterjedése. 

A  világért  sem  akarom  a  kereskedelmi  szakoktatásnak  szű- 
kebb mederbe  való  szorítását  követelni  és  még  kevésbé  tartom 
időszerűnek  a  női  alkalmazottak  számának  korlátozását,  mert  a 
szociális  kérdések  között  egyike  a  legfontosabbaknak:  a  nők 
keresetképességének  fokozása  és  biztosítása;  s  ez  annál  inkább 
szükséges,  mert  hiszen  a  női  munkaerők  alkalmazása  az  iparban 
és  a  kereskedelemben  fényesen  bevált. 

Az  írógépek  terjedése  ellen  sem  szabad  állást  foglalni,  mert 
hiszen  a  gépi  munka  ezen  a  téren  is  tulajdonképpen  haladást 
jelent  és  dőre  volna  az,  aki  a  haladás  dagadó  hullámait  vissza 
akarná  szorítani. 

De  szükséges  e  helyen  arra  utalni,  hogy  a  szakoktatást  lehet 
helyesebb  irányokba  terelni  s  hogy  nem  akkor  szolgáljuk  a  keres- 
kedelem fölvirágzásának  érdekeit,  ha  sok  iskolát  létesítünk,  hanem 
akkor,  ha  jó  iskolákat  szervezünk  és  jeles  szakerőket  képe- 
zünk ki. 

Az  is  megfontolni  való,  megnyissuk-e  a  kereskedelmi  pályát 
mindenkinek,  avagy  csak  azoknak,  akik  kellő  előképzettséggel  bír- 
nak és  mintegy  magukban  hordják  a  garanciát  arra  nézve,  hogy 
beválnak.  (Előképzettség  és  képesítés.) 

Mindezek  oly  kérdések,  amelyek  szorosan  nem  tartoznak 
ugyan  a  tárgyhoz,  de  jó  lesz  róluk  ez  alkalomból  is  elmélkedni, 
hogy  a  cselekvés  és  beavatkozás  készen  találjon  bennünket  akkor, 
amikor  ez  irányban  is  lesz  módunk  és  alkalmunk  közbelépni  és 
a  gyakorlati  követelményeknek  érvényt  szerezni. 

Hisztoríkum.  Külföldi  példák. 

Ami  a  kérdés  hisztorikumát  illeti,  ezt  ebben  a  munkában 
mellőzni  kívánom.  A  rendelkezésre  álló  adatokat  meglehetősen 
fölkarolta  Gelléri  Mórnak  Szociális  napikérdések  című  munkája 
(198—206.  I.),  de  tüzetesen  foglalkozott  ezzel  a  kérdéssel  a  Magán- 
tisztviselők Lapja  is,  mely  figyelemmel  kisérte  az  összes  külföldi 
újabb  jelenségeket,  sőt  ezeknek  lehetőleg  minden  fontosabb  fázi- 
sáról be  is  számolt. 

De  maga  a  tisztelt  Szövetség  meg  is  bízta  több  tagját,  hogy 
e  kérdést  a  külföldön  tanulmányozzák.  Úgy  tudom,  az  illető  szak- 
férfiak meglehetősen  kedvezőtlenül  nyilatkoztak  a  külföldön  léte- 
sült és  az  állástalanság  ellen  való  biztosító  intézetekről  s  ilyenek- 

nek  nálunk  való  meghonosítását  még  kísérletképpen  sem  merik 
az  érdekelteknek  figyelmébe  ajánlani. 

Ugyanezért  nem  részesülhetett  kellő  fogadtatásban  az  a  ter- 
vezet, melyet  a  Szövetség  két  ügybuzgó  tagja  már  kidolgozott  s 
a  Szövetség  elé  terjesztett  s  mely  körül  szintén  élénk  és  fölötte 
érdekes  eszmecsere  fejlődött  a  Magántisztviselők  Lapjában. 

Nekem  is  az  a  meggyőződésem,  hogy  egy  biztosító-intézet 
létesítése  erre  a  célra  ma  még  korai  volna.  Lehet,  hogy  később 
ki  fog  ilyen  fejlődni  a  mai  kezdeményezésből,  de  az  is  lehetsé- 
ges, hogy  a  most  megjelölendő  keretek  egymagukban  is  elég 
erősek  lesznek,  hogy  minden  nagyobb  pretenzió  nélkül  vigyék 
előbbre  a  kérdés  megoldását  —  az  összes  érdekelt  tényezők  ösz- 
szeműködő  támogatásával  és  az  érdekek  lehető  kielégítésére. 

Elvek  és  részletek. 

Egész  általánosságban  szükségesnek  tartom  azt  is  meg- 
jegyezni és  hangsúlyozni,  hogy  a  részletekre  térve  nem  tartom 
föladatomnak,  hogy  minden  detailt  a  legkisebb  nüanszig  meg- 
rajzoljak és  kidomborítsak.  A  pályázat  szövege,  de  —  őszintén 
szólva  —  maga  a  pályadíj  nagysága  is  elég  útmutatás  arra  nézve, 
hogy  itt  tulajdonképen  csak  keretek,  vagy  irányelvek  megjelölésé- 
ről van  szó  és  nem  kötetekre  terjedő  részletkérdések  minuciózus 
kidolgozásáról. 

A  részletek  megállapítása  csak  azután  következhetnék,  ha  a 
tisztelt  Szövetség  bizonyos  elvi  megállapodásokon  túl  lesz  és  nem 
lehet  kétséges,  hogy  a  detailok  kidolgozása  tekintetében  a  tisz- 
telt Szövetségnek  a  legkiválóbb  szakerők  szívesen  állanak  majd 
rendelkezésre,  akik  a  külföldi  tapasztalatokat,  a  helyi  viszonyok- 
hoz alkalmazva,  haszonnal  fogják  értékesíteni. 

Állásközvetítés. 

Az  elvi  fontosságú  kérdések  között  áll  első  sorban  az  állás- 
közvetítés. Minden  kérdésben,  mely  az  állás-  és  munkanélküliség  kér- 
dését igyekszik  megoldani,  ez  az  alfa.  Mert  a  legelső  kötelességünk, 
azt  aki  állását  elvesztette,  első  sorban  megfelelő  új  álláshoz  segíteni. 

Szükséges  tehát,  hogy  ezen  a  téren  rendszeres  intézkedés 
állandósíttassék. 

És  itt  már  az  első  lépésnél  egy  kényes  kérdés  tolul  elő- 
térbe. Tudniilik  a  határvonal  megszabása  a  kereskedelmi  alkal- 
mazottak és  a  magánlisztviselők  között. 

Bizonyára  sokat  bolygatott  kérdés  ez,  melyet  azonban  éppen 
ebben  a  fontos  föladattal  bíró  elaborátumban  kár  volna  tovább 
feszegetni. 

Igaz  ugyan,  hogy  a  Magyar  Utazó-Kereskedők,  a  Keres- 
kedelmi Alkalmazottak,  a  Kereskedő-lfjak  stb.  egyesületeinél 
vannak  már  ily  állásközvetítő  hivatalok,  vagy  legalább  is  intéz- 
kedések. Sőt  hatósági  munkaközvetítő  hivatalunk,  mely  fönn- 
állásának negyedik  évében  immár  a  kontinens  legelső  hason- 
nemű intézetei  közé  emelkedett,  szintén  kiterjeszti  munka- 
körét a  kereskedelmi  alkalmazottakra.  De  amint  én  a  távolból 
teljes  elfogulatlansággal  a  dolgokat  megítélni  tudom,  a  magán- 
tisztviselők igényei  egészen  mások,  teljesen  különbözők  és  spe- 
ciálisak. 

Szükséges  volna  tehát  első  sorban  az  intézet  kebelében  már 
fönnálló  állásközvetítő  irodát  reformálni  és  országossá  tenni. 

Nem  volna  túlságos  nehéz  föladat  megjelölni  azokat  a  fir- 
mákat a  fővárosban  és  a  vidéken,  melyekre  a  Szövetség  munka- 
közvetítő irodája  támaszkodhatik;  azután  a  lehetőséghez  képest  a 
vidék  fontosabb  gócpontjain  fiókokat  lehetne  nyitni.  Az  ilyen 
fiókok  számára  nem  kellene  mindenütt  külön  szervezet;  támasz- 
kodhatnak ezek  első  sorban  a  már  oly  szép  eredménynyel  meg- 
alapított (Kolozsvár,  Kassa,  Temesvár,  Losonc,  Miskolc,  Nagy- 
várad stb.)  és  idővel  minden  fontosabb  gócponton  létesítendő 
szövetségi  fiókegyletekre;  másodsorban  pedig  ideiglenesen  vagy 
átmenetileg  a  már  a  vidéken  létező  egyesületekre  (Lloyd,  Csar- 
nok, Kereskedelmi  testület,  Olvasó-egyletek,  stb.)  De  csakis  a 
központi  irodával,  illetve  szervezettel  volnának  szerves  és  állandó 
kapcsolatba  hozhatók. 

Az  ily  országos  szervezet  számára  ki  kellene  eszközölni : 

a)  kedvezményes  telefonhasználati  jogot; 

b)  kedvezményes  távírási  díjakat; 

c)  kedvezményes  vasúti  jegyeket  a  föl-  és  leutazó  álláske- 
resők számára ; 

d)  állandó  fönntartási  segélyt  a  kereskedelmi  minisztériumtól. 
Mindez  távolról  sem  látszik  utópiának,  mert  az  a)  b)   és  ci 

alattiak  tervbe  vannak  véve    a  hatósági  munkaközvetítő    számára 

is  és  a  d)  pont  alatti  pedig  azáltal  már  bőségesen  igénybe  van 
véve,  sőt  egzisztenciájának  ez  a  főalapja. 

Egészen  más  perspektíva  előtt  állunk  tehát,  ha  a  fluktuáció 
állástkeresők  és  tisztviselőt  keresők  között  a  lehető  leggyorsab- 
ban fog  lebonyolódni  az  egész  országban.  Minden  bajt  ezen  a 
réven  nem  fogunk  ugyan  kikerülni,  de  sok  bajnak  elejét  lehet 
venni,  mert  minden  tervezett  segélyakciónak  az  az  eleje,  hogy  a 
segélyt  lehetőleg  fölöslegessé  tegyük.  Más  szóval :  adjunk  embe- 
reinknek munkát  és  ne  alamizsnát. 

Hogy  a  közvetitést  miként  kellene  részletesen  szabályozni, 
ez  már  a  bevezetésileg  jelzett  alábbrendelt  detailok  közé  tartozik, 
melyeknek  tüzetes  megállapításánál,  a  mutatur  mutandis  alkalma- 
zásával, szem  előtt  lehetne  tartani  a  külföldi  kínálkozó  példákat, 
mert  hasonló  célú  bevált  jeles  intézmény  nagy  számmal  van  már 
a  külföldön.  A  mi  hatósági  munkaközvetítőnk  szervezetének  is 
sok  hasznát  lehetne  venni  a  megállapodások  és  normák  fixiro- 
zása  körül. 

Állásnélküliek  foglalkoztatása. 

A  munkaközvetítés  legkitűnőbb  szervezése  mellett  is  ter- 
mészetesen elő  fog  fordulni,  hogy  igen  sok  magántisztviselő  állás 
nélkül  marad. 

Ezek  számára  tehát  első  sorban  átmenetileg  munkáról  kell 
gondoskodni. 

Erre  különböző  módokat  és  eszközöket  kell  igénybe  venni 
és  megteremteni. 

A  legegyszerűbb  dolog  a  külföld  különböző  kereskedelmi 
városaiban  berendezett  irószobák  létesítése  úgy  kézírásra,  mint 
gépírásra.  Számos  kereskedelmi  közintézet,  egyesület  és  magános 
cég,  továbbá  ügyvéd,  mérnök,  építész  stb.  stb.  is  van,  melyeknek 
és  kiknek  leírásokra,  másolásokra  és  sokszorosításokra  van  szük- 
ségük. Ezeket  föl  kellene  hívni  arra,  hogy  enemű  megrendeléseik- 
kel lássák  el  a  Magántisztviselők  Országos  Szövetségének  iró-  és 
niásolószobáit. 

Sőt  azt  sem  tartom  lehetetlennek,  hogy  —  ha  e  létesítendő 
intézmény  helyes  szervezése,  kifogástalan  vezetése  és  humánus 
föladata  szélesebb  körökben  megismerve  lesz  —  maguk  a  ható- 
ságok (város,  kerületi  elöljáróságok,  állami  hivatalok,  miniszté- 
riumok) is  szívesen  fogják  ezt  munkával  ellátni,  mert  mindig  lesz 


312 


ez  intézeteknél  olyan  anyag  is,  melyet  nem  kell,  vagy  nem  lehet 
a  saját  irodájukban  sokszorosítani  és  melynek  kézírással  vagy 
gépírással  való  tömeges  előállítása  (nem  sokszorosítása)  sokkal 
kívánatosabb.  Természetes,  hogy  bár  e  kategóriába  a  hivatalos 
titkot  képező  diszkrét  dolgok  nem  tartozhatnak,  mégis  elvárható, 
hogy  a  másolók  a  kezük  ügyébe  kerülő  legközömbösebb,  mint 
a  legérdekesebb  dolgokról  is  szigorú  diszkréciót  fognak  meg- 
őrizni s  aki  ez  ellen  vét,  az  a  munkaszobából  kizárandó. 

Miután  továbbá  az  állásnélküliek  között  sokan  vannak,  akik 
családos  emberek,  azt  az  intézkedést  is  be  kell  vezetni,  hogy 
bizonyos  írásbeli  és  másolási  munkálatokat  otthon  való  elkészí- 
tés végett  ki  lehetne  adni  oly  állásnélkülieknek,  kik  szívesebben 
és  kényelmesebben  dolgoznák  föl  ezeket  odahaza  a  lakásukon. 
Ez  az  intézkedés  azért  érdemelne  figyelmet,  mert  módot  nyújt 
egyeseknek,  hogy  tetszés  szerint  oszszák  be  idejüket,  kora  reggel 
fogjanak  a  munkához  s  azt  késő  éjjel  fejezhessék  be,  időközben 
pedig,  vagyis  a  délelőtt  és  délután  bizonyos  szakában  kisegítőül 
más  irodai  munkát  végezhessenek,  pl.  egyik  kisebb  kereskedőnél, 
vagy  iparosnál,  akinek  könyveit  vezetik  és  levelezéseit  végzik. 

És  itt  elérkeztem  egy  fontos  ponthoz,  mely  közgazdasági 
és  kereskedelmi  szempontból  egyaránt  fontos.  Budapesten  még 
mindig  százával  és  ezrével  vannak  olyan  kisebb  kereskedők  és 
iparosok,  akik  nem  vezetnek  könyvet  és  nem  tudják  üzleti  leve- 
lezéseiket tisztességesen  elvégezni.  És  pedig  azért  nem,  mert  a 
gazda  maga  nem  képes  az  illető  írásbeli  munkálatokat  elvégezni, 
arra  pedig  nincs  pénze,  hogy  könyvvezetőt,  vagy  levelezőt  rend- 
szeresen alkalmazzon.  Ezeket  bele  kellene  vonni  a  Szövetségnek 
az  akcióba  és  az  ipartestületek,  valamint  a  kereskedelmi  egyesü- 
letek útján,  esetleg  direkte  is  arról  értesíteni,  hogy  a  Szövetség 
útján  a  napnak  bizonyos  szakában  egy,  vagy  két  órára,  esetleg 
hosszabb,  vagy  rövidebb  időre  is,  teljesen  iskolázott  és  perfekt 
képzettségű  munkaerőt  kaphatnak,  bizonyos  minimális  fizetés 
mellett,  aki  összes  könyvelési,  levelezési  és  egyéb  írásbeli 
teendőiket  mintaszerűen  teljesíti.  Ha  minden  jobb  kisiparos,  vagy 
kiskereskedő  (esetleg  kisebb  gyárak,  intézetek  stb.)  ily  munkáért 
havonkint  csak  20  koronát  fizetnek,  ami  oly  csekély  illeték,  hogy 
minden  középszerű  üzlet  bátran  elbírhatja,  akkor  a  munkaerők 
százai  találhatnak  új  és  eléggé  jutalmazó  keresetforrásokat  és 
emellett  el  volna  érve  az  a  rég  óhajtott  cél,  hogy  a  könyvvezetés 

és  írásbeli  teendők  az  ipari  és  kereskedelmi  világban,  illetve  az 
üzleti  életben  általánosíttassanak,  ami  az  üzleti  forgalomban  meg- 
becsülhetetlen előnyt  képezne.  Hogy  miért,  azt  talán  fölösleges 
közelebbről  megvilágítani. 

Az  enemű  foglalkozásoknak  be-  és  elosztása  ismét  szép 
föladata  lesz  az  állásközvetítő  osztálynak,  mely  bizonyára  oda 
fog  törekedni,  hogy  az  egynemű  üzletek  egyforma  kezekbe  ke- 
rüljenek, hogy  a  helyileg  egymáshoz  közel  levő  üzletek  szintén 
lehetőleg  egy  és  ugyanazon  szakerők  által  láttassanak  el,  szóval, 
hogy  az  ily  kisegítő  munka  is  lehetőleg  kényelmesen  és  pro- 
duktív módon  legyen   teljesíthető. 

Hogy  ezen  a  téren  is  a  munkaellátás  állandósítása  és  rend- 
szeresítése tekintetében  a  Szövetség  okos  beosztással  maradandó 
érdemeket  szerezhet,  az  természetes. 

E  rendszer  előnyei  mellett  csak  egy  hátrány  lép  előtérbe. 
Meglehet,  hogy  ez  előnyös  rendszernek  élvezhetősége  mellett 
egyik-másik  kereskedő,  vagy  iparos  le  fog  mondani  arról,  hogy 
állandó  munkaerőt  tartson.  De  ez  csak  szórványosan  következ- 
het be,  mert  akinek  üzlete  úgy  van  szervezve,  hogy  egész  em- 
berre van  szüksége,  az  az  olcsóbb  és  ideiglenes  munkaerő  ked- 
véért nem  fog  arról  a  nagy  előnyről  és  kényelemről  lemondani, 
melyet  egy  állandó  tisztviselő  neki  nyújt.  S  ha  itt-ott  mégis  akad 
egy-két  percent  ilyen  munkaadó,  vagy  főnök,  ezekkel  szemben 
kárpótlást  nyújt  az  a  sok  száz  új  főnök,  aki  az  újonnan  inaugu- 
rálandó rendszer  mellett  munkát  és  foglalkozást  nyújt  a  Szövetség 
számos  tagjának.  És  még  ennél  is  többet  ér  az  az  erkölcsi  és 
közgazdasági  előny,  melyet  már  több  ízben  hangsúlyoztam  s 
mely  abból  áll,  hogy  a  könyvelési  és  üzleti  iratok  rendszeresítése 
az  egész  kereskedelmi  és  üzleti  világban  úgyszólván  általáno- 
sítva lesz,  ha  nem  is  egyszerre,  de  fokról-fokra,  egy  pár  év  alatt 
teljes  bizonyossággal  és  minden  valószínűség  szerint  teljes  ered- 
ménynyel is. 

Segítő-alap  létesítése. 

Az  előbbeni  intézkedések  dacára  is  könnyen  meglehet,  sőt 
valószinű,  hogy  sokan  maradnak  évről-évre  állás  nélkül  az  oly 
tisztviselők,  kikre  nézve  e    keresetképtelenség   valóságos   csapás. 

Nem  tartom  egyelőre  szükségesnek,  ezek  számára  nagysza- 
bású  biztosító    intézmények,  vagy    segélyzőpénztárak    létesítését. 

Nézetem  szerint  teljesen  megfelelne,  ha  a  Szövetség  kebelében 
külön  segítőalapot  szerveznének,  mely  direkte  napi  vagy  heti  se- 
gélyezéseket nyújtana  az  erre  utalt  tagoknak  és  kollégáknak. 

Ezt  a  segítőalapot  létesítse  maga  a  Szövetség. 

Szavazzon  meg  ez  alap  dotálására  a  Szövetség  évenkint 
egy  bizonyos  összeget,  mondjuk :  ezer,  vagy  kétezer  koronát.  Ezt 
az  összeget  beállíthatja  rendes  költségvetésébe,  de  követhetné 
azt  a  rendszert  is,  melyet  például  a  Budapesti  Újságíró-Egyesület 
inaugurált,  melynek  kebelében  tudvalevőleg  évek  óta  egy  közel 
250.000  korona  alaptőkével  biró  segítőalap  áll  fönn.  Az  Újságíró- 
Egyesület  tagjai  egyszersmind  a  segítőalapnak  is  tagjai  és  /lavi 
3  korona  tagdíjukból  2  korona  az  egyesület  javára,  egy  korona 
a  segítőalap  javára  esik. 

Ha  a  Szövetség  2650  tagja  közül  és  az  érdekbe  vonandó 
Magántisztviselők  Otthona  (1300  taggal),  a  nőtisztviselők  (700 
taggal),  a  szövetkezeti  tisztviselők  (100  taggal)  és  esetleg  más  e 
célra  kiemelendő  egyesületek  (például  a  pénzintézeti  tisztviselők 
stb.)  tagjai  valamennyien  —  a  két  korona  évi  tagsági  díjon 
fölül  —  csak  egy  koronát  fizetnének  évente  ezen  alap  megala- 
pítására és  majdan  gyarapítására,  már  szép  összeg  állana  ren- 
delkezésre, melyre  építeni  lehet.  Ezt  az  egy  koronát  pedig  bizony 
minden  tag  megfizetheti,  mert  egyrészt  arra  kell  gondolnia,  hogy 
esetleg  részben  a  saját  személyét  is  biztosítja  ezzel  a  csekély- 
séggel előre  nem  látott  eshetőségek  ellen,  másrészt  pedig  a  hu- 
mánus érzés  okvetlen  föléled  benne,  ha  arra  gondol,  hogy  ezzel 
sok  száz  kollégáját  segíti  biztosítani  az  éhenhalás  veszedelme 
ellen.  (Zárjel  között  említem  meg,  hogy  a  külföldön  a  sokkal 
szerényebb  anyagi  helyzetben  levő  munkások  sok  helyütt  heti 
25 — 30  fillérrel  dotálják  a  munkanélküliség  ellen  biztosító  és 
egyéb,  az  ő  érdekeiket  képviselni    hivatott   közintézményeket.) 

Ha  a  föntemlített  rokon  tisztviselői  egyesületek  bármelyike 
vonakodnék  az  évi  dotáció  megszavazásától,  arra,  illetve  annak 
tagjaira  a  segítőalap  jótékonysága  nem  volna  kiterjesztendő.  Vagy 
megfordítva :  első  sorban  azok  az  egyesületek  és  azok  a  tagok 
vehetik  igénybe  végszükség  esetén  az  alapot,  melyek  és  kik  az 
évi  hozzájárulást  rendesen  lerótták.  Mert  a  szolidaritást  ennél  az 
intézménynél  is  szigorúan  venném  és  aki  nem  akar  egy  homok- 
szemmel hozzájárulni  a  védőfalak  és  várak  fölépítéséhez,  az  ne 
élvezze  azoknak  enyhetadó  védelmét. 

A  Szövetségnek  ez  az  évi  dotációja  azonban  szilárd  alap- 
nak nem  volna  elegendő.  Ennek  a  koronás  hozzájárulásnak  fő- 
célja nemcsak  az  anyagi  bázis  fundamentumának  a  megterem- 
tése, hanem  főleg  annak  a  nagy  erkölcsi  elvnek  a  dokumentá- 
lása, hogy  aki  mások  segítését  akarja  igénybe  venni,  az  mutassa 
meg  első  sorban,  hogy  a  maga  részéről  is  megtesz  minden  le- 
hetőt a  segítség  forrásainak  felkutatása,  megnyitása  és  állandó 
táplálása  érdekében. 

Egyidejűleg  meg  kell  keresni  a  szövetségi  központ  útján 
első  sorban  a  főváros,  de  a  fiókok  útján  a  vidék  legelső  pénz- 
intézeteit, ipari  és  kereskedelmi  részvénytársaságait  s  mindazon 
magáncégeket,  melyeknek  tisztviselői  a  Szövetségben  inkorporálva 
vannak,  de  a  Szövetségen  kívül  álló  nagy  kereskedelmi  házakai 
és  intézeteket  is,  hogy 

a)  a  segítőalap  gyarapítására  egyszersmindenkorra  alapítvá- 
nyokat tegyenek, 

b)  évi  pártoló  tagsági  összegeket  engedélyezzenek. 

Az  alapítási  összegek  lehetnének  200—500—1000  koronásak. 
(Kölnben  az  ipari  munkásokat  munkanélküliség  esetén  segítő  pénz- 
tár 300  márkás  alapítványokból  az  első  évben  75.000  márkát 
hozott  össze  kerek  számban.)  Ez  összegeket  ép])  úgy,  mint  a 
Szövetség  révén  befolyó  egykoronás  járulékokat  tőkésíteni  kell  és 
csakis  e  tőke  kamatait  volna  szabad  a  folyó  kiadásokra  fölhasz- 
nálni. A  pártoló  tagsági  díjak  és  az  évi  dotációk  pedig  a  folyó 
kiadások  fedezésére  szolgálnak.  A  pártoló  tagsági  díjak  az  alapít- 
ványi összegeknek  megfelelő  percentuális  összegek  lehetnének, 
vagy  20  —  50-100  korona,  vagy  ez  összegeknek  esetleg  kétszerese. 
Ezekre  nézve  azonban  egyik  alapító  vagy  adományozó  kezét  sem 
kellene  megkötni. 

Az  alap  dotálására  szolgálnának  továbbá  a  rendkívüli  ado- 
mányok és  legátumok,  gyűjtőperselyek  alkalmazása,  mulatságok, 
koszorúmegváltások  jövedelmei,  e  célra  rendezendő  mulatságok 
tiszta  bevételei,  esetleg  sorsjátékok.  Ezek  ugyan  sablonszerű  jöve- 
delmi források,  melyek  sok  más  egyesület  és  intézet  által  is  állan- 
dóan igénybe  vannak  véve,  de  csakis  a  vezetők  befolyásától  és 
lelkes  ügy  buzgalmától  függ,  hogy  az  említett  források  ne  legye- 
nek sablonosak  és  meddők,  hanem  hogy  azokból  gazdagon 
buzogjon  az  eredmény.  Azok  olyan  közös  emlők,  melyek  mindig 
táplálnak,  de  szívós  kitartással  kell  rajtuk  csüggni. 

Rendes  dotációra  számíthatna  az  alap  a  tekintélyesebb  keres- 
kedelmi testületektől,  nevezetesen  a  nagymultú  és  minden  fontos 
közérdek  iránt  helyes  érzékkel  bíró  kereskedelmi  testülettől,  a 
pesti  Lloydtársulattól,  a  Kereskedelmi  Csarnoktól  és  a  Kereske- 
delmi és  Iparcsarnoktól,  a  Fővárosi  Kereskedők  Egyesületétől,  a 
Kis-  és  Középkereskedők  grémiumától  stb.  stb.  Ha  ezek  közül 
mindenik  csak  2 — 300  koronát  ad  évenkint,  amit  nézetem  szerint 
nem  is  tagadhatnak  meg,  e  réven  is  csinos  jövedelmi  forrás  állana 
rendelkezésre  minden  évben. 

Utoljára  hagytam  a  kormány  es  a  főváros  támogatását,  nem 
azért,  mintha  ezekre  utolsó  sorban  számítanék,  hanem  azért,  mert 
ez  a  jövedelmi  forrásoknak  úgyszólván  betetőzése  volna.  Ahol  a 
külföldön  a  munkanélküliség  ellen  intézmények  állanak  fönn,  ott 
az  illető  város  mindig  és  mindenütt  bizonyos  évi  dotációval 
támogatja  az  illető  pénztárakat  és  alapokat,  ami  természetes  is, 
mert  hiszen  különben  a  munkanélküliek  eltartása  első  sorban  a 
városi  hatóságnak  és  társadalomnak  a  nyakába  szakadna. 

Ami  pedig  a  közgazdasági  kormányzatot  illeti,  ez  nálunk 
különös  figyelemben  részesíti  a  munkanélküliség  ügyét,  tanulmá- 
nyokat rendelt  el  ennek  érdekében  és  kétségtelennek  látszik,  hogy 
készséggel  fogja  a  létesítendő  alapot  is  mindaddig  támogatni, 
amíg  erre  szükség  lesz. 

Első  sorban  tehát  az  alapítványokat  kell  rendbehozni,  azután 
pedig  a  rendes  évi  pártoló  tagsági  díjakat  akviráini  és  ezek  rend- 
szeres szaporítása  érdekében  minden  lehetőt  elkövetni  és  pedig 
állandó  akcióval,  lehetőleg  a  testvér-  és  rokonegyesületek  segít- 
ségének igénybevételével. 

Ezután  igénybe  kell  venni  a  rendes  dotációkat,  a  szaktestü- 
etek,  a  főváros  és  a  kormány  részéről. 

Ha  mindezek  nem  volnának  elegendők,  akkor  kell  a  rend- 
kívüli eszközöket  és  jövedelmi  forrásokat  mozgatni  (gyiíjtőperse- 
lyek,  adományok,  mulatságok,  sorsjáték  stb.  stb.) 

Hogy  az  évi  dotáció  a  fölsorolt  testületek  és  hatóságok 
részéről  milyen  legyen,  arra  nézve  a  mértéket  a  gyakorlat  fogja 
szolgáltatni. 

Egyelőre  elegendő  volna,  ha  a  főváros  és  a  kormány  az 
első  évben  4000—4000  koronát  engedne  át  erre  a  célra.  Az  évi 
tapasztalatok  fogják  megmutatni,  kell-e  ez  összegeket  emelni,  vagy 
csökkenteni. 


Ez  összegek  kezelésére  nézve  a  Szövetség  intézkedik  akár 
a  rendes  közegei  (tanács),   akár  külön  alapkezelő  bizottság  útján. 

Az  állásnélküliek  jelentkezésére  külön  könyv  vezetendő, 
melyben  az  illetők  kvalifikációja,  igényei  stb.  pontosan  feltünte- 
tendők. 

Ha  ezek  abba  a  stádiumba  jutnak,  hogy  se  munkát,  se 
ideiglenes  foglalkozást,  se  végleges  állást  nem  kaphattak,  előjegyez- 
tetnek a  pénzbeli  segítségre.  A  segítség  mértékét  a  kezelőbizott- 
ság (tanács)  állapítja  meg. 

Kétféle  rendszer  van  a  külföldön  elfogadva.  Az  egyik  sze- 
rint eleinte  kisebb  nyugdíjat  kap  a  jelentkező,  például  napi  1-50 
koronát,  mely  6  —  10  héten  át  successive  fölmegy  2*50  3  koro- 
nára. E  rendszer  pártolói  abból  indulnak  ki,  hogy  egy-egy  munka- 
nélkülinek lehet  még  egy  kis  megtakarított  pénze,  mely  a  kere- 
setképtelenség esetén  mindinkább  elfogy  s  így  a  fokozatos  segít- 
ség elve  méltányos. 

A  második  rendszer  ennek  éppen  az  ellenkezője.  Eleinte 
adnak  2  50~-3" —  koronás  segítséget  is  (Kölnben  az  első  20  napon 
át  naponkint  két  márka,  azontúl  egy  márka) ;  de  ezt  mindinkább 
csökkentik,  azzal  az  intencióval,  hogy  minél  inkább  ösztökéljék 
az  illetőt  önkéntes  munkakeresésre,  miután  1 — 150  koronából 
nem  igen  élhet  meg. 

Nézetem  szerint  ez  az  utóbbi  rendszer  a  helyesebb  és  nálunk 
is  ez  volna,  követendő  példakép,  elfogadandó. 

Természetesen  különbséget  kell  tenni  nős,  családos  és  nőt- 
len állástalanok  között  a  segítség  mértékére  nézve  és  meg  kell 
állapítani  a  segélyezés  tartamát  is,  mert  erre  nézve  is  különbsé- 
get kell  tenni  családos  és  magános  emberek  között. 

A  legtöbb  helyen  a  segélyezést  csakis  a  téli  hónapokra  szo- 
rítják, nevezetesen  decembertől  márciusig. 

Ezek  a  főbenjáró  kérdések  azonban  prelim'máré  útján  inté- 
zendők  el. 

Az  idény  előtt  a  Szövetség  számot  vet  arról,  hogy  mennyi 
összeg  állhat  neki  a  legközelebbi  idényre  rendelkezésre  és  ezt 
egybevetve  az  emberi  számítás  szerint  előre  megállapítható  állás- 
talanok számával,  e  kettős  mérték  egybevetése  alapján  megállapítja 
a  segélyezés  minimumát,  maximumát  és  tartalmát  is.  Egy-két  próba- 
esztendő után  természetesen  e  tekintetben  lényegesen  meg  lesz 
könnyítve  az  eligazodás. 

Megállapítandó  azután,  hogy  első  sorban  a  Szövetség  tag- 
jai részesülnek  állástalanság  esetén  figyelemben,  másodsorban 
más  testületi  kötelékben  állók  és  -  az  adott  keretek  között  — 
csak  harmadsorban  a  minden  testületi  köteléken  kívül  állók. 

Megállapítandók  továbbá  a  többi  követendő  fontos  elvek  is. 
így  például  a  külföldön  általában  elfogadott  elv  az,  hogy  aki  a 
neki  felajánlott  munkát  nem  fogadja  el,  az  nem  részesülhet  segít- 
ségben ;  aki  maga  okozta  állásának  elvesztését,  az  csak  kivéte- 
lesen vehető  figyelembe  és  aki  magára  nézve  valótlan  adatokat 
mondott  be,  az  kizárható  minden  kedvezményből. 

Meg  kell  állapítani  azt  is,  hogy  a  segítés  egyik  módja  útiköltség 
engedélyezése  olyanok  részére,  kik  vidéken  vagy  külföldön  kap- 
nak állást. 

Végre  gondoskodni  kell  a  nyilvántartott  urak  és  hölgyek 
ellenőrzéséről,  nehogy  olyanok  is  részesülhessenek  segítségben, 
akik  már  a  Szövetség  elkerülésével  esetleg  állásban  vannak. 

Erre  is  több  mód  kínálkozik  és  föl  lehet  erre  a  célra  eset- 
leg használni  magukat  az  állástalanokat,  akiknek  erre  bizonyára 
a  legtöbb  idejük  is  lesz. 

Természetes,  hogy  összebeszélések  és  összejátszások  elke- 
rülésére szintén  meg  kell  találni  a  megfelelő  módokat  és  eset- 
leg a  konstatálható  vétségek  esetére  a  megtorlásokat  is. 


Ime,  ezek  nagyjában  a  főbb  pontok  és  elvek,  melyek  szerint 
a  segítőalapot  létesíteni,  fejleszteni  és  kezelni  kell.  Minden  további 
fejlődés  az  ügyvezetők  jóindulatától  és  buzgalmától  függ  és 
biztos  a  reményem,  hogy  egy-két  évi  gyakorlati  tapasztalás  után 
ez  az  intézmény  magától  fog  kialakulni,  esetleg  biztosító- és  jóté- 
kony intézetté  átalakulni,  sőt  idővel  talán  oly  mintát  fog  képez- 
hetni, melyet  a  többi  nagyvárosok  is  szívesen  fognak  tőlünk 
lemásolni. 

Kívánatosnak  tartom  végül,  hogy  a  kezelésbe  betekintést 
engedjünk  a  szövetséges  testületeknek  is  és  hogy  az  intéző 
bizottságban  (tanács)  ha  ilyen  létesül  —  helyet  biztosítsunk  a 
kormány  és  a  főváros  ellenőrző  küldötteinek  is. 

Az  évi  kezelésről  pedig  a  számadásokat  és  a  jelentést  meg 
kell  küldeni  mindazon  testületeknek  és  egyéneknek,  kik  az  intéz- 
mény fönntartásához  állandóan  hozzájárulnak. 

Az  áilástaianok  továbbképzése. 

A  föntebbiekben  ugyan  kimerítettem  a  tárgyalás  végett 
kijelölt  témát,  de  szükségesnek  tartom,  hogy  a  Szövetség  figyel- 
mét e  kérdéssel  kapcsolatban  még  egy  körülményre  felhívjam. 

Tapasztaltam  ugyanis,  hogy  a  kereskedők,  iparosok  és 
magántisztviselők  számára  a  fővárosban  fönnálló,  különböző 
továbbképző-tanfolyamok  gyakran  azért  nem  vezetnek  tökéletes 
eredményre,  mert  a  legtöbb  alkalmazott  napközben  dolgozik,  este 
el  van  csigázva,  a  vasárnapot  pedig  családjának  és  saját  szóra- 
kozásának szenteli.  Az  állás  nélkül  levőket  némileg  vigasztalhatná 
az  a  tudat,  hogy  facérságuk  idejét  hasznos  továbbképzéssel  tölt- 
hetnék. Helyes  volna  tehát  ezek  számára  a  tél  folyamán  tovább- 
képző-tanfolyamokat létesíteni  és  általában  ismereteik  kiegészíté- 
sére, vagy  új  ismeretek  szerzésére  kellő  alkalmat  szolgáltatni.  A 
szakoktatás  terén  újabban  igen  szép  eredményeket  értünk  el  s  a 
kérdésnek  ez  a  részlete  is  igen  fontos  és  kiegészítené  az  eddigi 
törekvéseket;  ezért  érdemesnek  látszik  arra,  hogy  vele  a  tisztelt 
Szövetség  részletesebben  foglalkozzék  és  arra  nézve  esetleges 
részletes  programmot  állapítson  meg,  az  illetékes  tényezőkkel 
egyetértve,  sőt  ezek  támogatása  mellett. 

Mert  bármily  tökéletes  valaki  a  maga  szakmájában,  mindig 
vannak  olyan  ismereti  ágak,    melyekben   nem   eléggé   gyakorlott. 

Sokra  ráfér  még  a  könyvelésben,  számolásban,  levelezésben 
való  tökéletesedés,  mások  szíveden  megtanulnák  a  gépírási,  gyors- 
írást, melyeket  a  modern  nagy  hivatalokban  alig  lehet  nélkülözni. 
Majdnem  mindenkire  ráférne  egy-két  kurzus  a  keleti  akadémia 
fontosabb  tárgyaiból  és  aki  ezekben  is  jártas,  az  megtanulhatja  a 
francia,  angol,  olasz,  esetleg  a  keleti  nyelveket,  vagy  ha  ezeket  is 
tudja,  gyakorolhatja  és  tökéletesítheti  magát  abban  a  nyelvben, 
melyben  még  nem  elég  perfekt. 

Mindezek  csak  irányt  jelölő  javaslatok ;  de  azt  hiszem,  hogy 
maguk  az  érdekeltek  vannak  hivatva  azokat  a  tantárgyakat  meg- 
jelölni, melyeknek  a  tanfolyamokba  való  beillesztését  szükséges- 
nek vélik. 

A  Szövetség  azután  segítségül  igénybe  veheti  a  Szabad  Lyceu- 
mot,  az  Erzsébet-Népakadémiát,  a  már  fönnálló  rendszeres  keres- 
kedelmi tanfolyamokat,  melyeknek  szervezése,  beosztása,  tovább- 
fejlesztése és  fönntartása  a  Szövetség  gondjait,  kell,  hogy  képezze. 


820 


Fölteszem,  hogy  erre  annál  szívesebben  vállalkozik,  mert  az 
ilyen  kurzusok  praktikus  haszna  beláthatlan  előnyöket  biztosíthat 
a  magántisztviselők  azon  nagy  csoportjainak,  melyek  csak  akkor 
érnek  rá  tanulni  és  ismereteiket  tökéletesíteni,  amikor  nincs  más 
dolguk. 

Még  az  ideiglenes  munkára  fogott  urak  is  tanulhatnak, 
amennyiben  délelőtt  dolgozhatnának,  délután  pedig  tetszés  sze- 
rinti beosztással  hallgathatják  a  tanfolyamok  egyes  menetét. 

És  remélhető,  hogy  e  szaktanítás  etikai  jelentősége,  legalább 
némi  részben,  elűzi  azoknak  levertségét,  akiket  az  állástalanság 
különben  érzékenyebben  szokott  érinteni. 

Az  intézmények  fejlesztése. 

Íme,  a  gyakorlati  élet  útmutatásaihoz  alkalmazkodván,  a 
fönnebbiekben  megjelöltem  azokat  a  teendőket,  melyeket  a  Szö- 
vetségnek az  általa  föltett  pályakérdés  kedvező  megoldása  érdeké- 
ben teljesíteni  kellene.  Nem  vindikálhatom  magamnak  a  csalha- 
tatlanságot, sőt  azt  hiszem,  hogy  mások  még  többet  és  még  job- 
bat tudnak  proponálni.  De  én  az  élet  természetes  útján  akartam 
haladni,  úgyszólván  az  önként  kínálkozó  segédeszközöket  jelöl- 
tem meg.  Mert  legszentebb  meggyőződésem,  hogy  nem  mester- 
ségesen kigondolható  és  nem  létező  csodaszerekkel  lehet  a  kér- 
dést megoldani,  hanem  háziszerekkel,  melyek  mindenkinek  ren- 
delkezésére állanak.  Erre  többek  között  az  a  tapasztalat  is  vezetett. 
hogy  ahol  ilyen  célra  biztosító  intézeteket  létesítettek,  ott  a  biz- 
tosítottak járuléka  alig  tette  a  jövedelemnek  huszadrészét,  a  tizen- 
kilenc huszadrészt  a  jótékonyság,  vagy  a  hatóság  teremtette  elő. 
És  azért  a  huszadrészért,  melyet  a  biztosítottak  adtak,  ki  voltak 
zárva  a  kedvezményekből  az  állás-  és  munkanélküliek  amaz  óriás 
tömegei,  amelyeknek  még  annyi  pénzük  sem  volt,  hogy  a  heti 
csekély  járulékot  pontosan  befizethessék. 

Amint  már  fönnebb  érintettem,  helyesnek  tartom  ugyan  azt 
az  elvet,  hogy  mindenkinek  részt  kell  venni  a  maga  jövőjének 
biztosításában;  vagyis  a  segíts  magadon  stb.  útbaigazítását  itt 
legalább  azzal  kell  dokumentálni,  hogy  mutasd  meg  te  is,  hogy 
egy  csekély  áldozattal  segíteni  akarod  azt  a  törekvést,  mely  téged 
minden  előre  nem  látható  állástalansági  esetre  biztosítani  akar. 
De  az  ilyen  eminens  szükség  alkalmával,  mint  amilyen   az   állás- 

nélküliség  ellen  való  segítség  bármennyire  tiszteljük  az  egyes 
elveket  —  csupán  az  ezeken  való  lovagolással  nem  lehet  a  teen- 
dőket kimeríteni. 

Mert  nemcsak  egyes  előrelátó  alkalmazottakról  kell  gondos- 
kodni, hanem  lehetőleg  mindenkiről,  akit  a  sors  és  a  viszonyok 
áldatlan  szeszélye  kenyerétől  megfosztott.  Gyakran  egy  garas  ára 
gyors  segítség  többet  ér,  mint  az  állítólag  kincset  érő  magas 
elvek  nagyképű  hangoztatása 

Erre  a  segítségre  szolgálnak  az  intézmények,  amelyeket  a 
fönnebbiekben  megjelölni  szükségesnek  láttam.  Tudom,  hogy  ezek 
sem  jöhetnek  tökéletesen  a  világra.  Olyanok  ezek,  mint  az  ember. 
Napról-napra  kell  fejlődniök,  elkerülhetetlenül  szükséges,  hogy 
szeretettel  és  gonddal  neveljük,  ápoljuk  őket,  hogy  rendeltetésük- 
nek minél  tökéletesebben  megfelelni  képesítve  legyenek. 

Ha  mindazt,  amit  ez  irányban  mint  tennivalót  megjelöltem, 
az  érdekeltek  tetszéssel  és  rokonszenvvel  fogadják,  meg  vagyok 
róla  győződve,  hogy  könnyen  meg  lehet  találni  azokat  a  tényező- 
ket is,  akik  a  javaslatoknak  a  gyakorlati  életben  való  átültetését 
lelkesedéssel  és  az  elérendő  cél  fontosságára  való  tekintettel,  állan- 
dóan hathatósan  támogatni  fogják.  És  így  a  gyakorlati,  eleven 
élet  fogja  tulajdonképpen  fokról-fokra  megoldani  azt  a  pálya- 
kérdést, melynek  már  tisztán  kitűzésével  is  a  Magántisztviselők 
Országos  Szövetsége  magának  a  messze  jövőre  kiható  érdemeket 
szerzett.  (1904.) 

Iparpártolás. 

Az  újabb  iparpártolásí  mozgalmak  története. 

A  Védegylet  történetét  tüzetesen  megírtam  az  « Ötven  év 
a  magyar  ipar  történetéből))  című  könyvemben,  melynek  most 
említett  fejezete  azóta  számtalan  esetben  szolgált  illetékes  és  nem 
illetékes  köröknek  forrásul. 

De  közelről  érdekel  bennünket  az  újabb  iparpártolási  moz- 
galmak története,  melyekről  a  következőkben  számolhatok  be: 

Az  iparpártolás  kétségtelenül  vagy  üres  szó,  vagy  nagy 
szó,  aszerint,  amint  olcsó  hazafiságból,  divatos  napi  áramlatnak 
hódolva  hangoztatjuk,  vagy  pedig  komolyan  átérezzük  és  itt-ott 
csekélyebb  áldozatokra  meg  van  bennünk  a  hajlandóság. 

Az  iparpártolás  klasszikus  rövid  korszaka,  a  negyvenes  évek 
védegyleti  mozgalmai  számára  mindenkorra  magasztos  szerepet 
biztosítanak  a  magyar  történelem  lapjai  és  vezető  államférfiainak 
bölcsesége  és  előretörő  hazafisága  az  akkori  viszonyok  közepette 
leghatásosabb  védelmi  fegyvert  adta  az  egységes  közszellemtől 
áthatott  társadalom  kezébe. 

Egy  félszázad  óriási  gazdasági  átalakulásai  után  is,  sajnos, 
az  1885.  és  18Q6-iki  nemzeti  kiállításokon  diadalt  ült  magyar 
ipar  még  mindig  utalva  van  a  kereslet  és  kínálat  kölcsönhatásán 
kívül  eső  társadalmi  felkarolásra,  csakhogy  az  iparpártolás  esz- 
közei manapság  oly  kevéssé  hasonlíthatnak  az  egykori  védegy- 
leti akcióhoz,  mint  a  mennyire  kölönbözik  a  mostani  magyar 
metropolist  övedzö  gyári  kéményerdő  az  akkori  cukorgyár  és 
hengermalom  gépeinek  zakatolásától. 

Az  országos  iparegyesület  a  millenniumot  követő  új  esz- 
tendő munkaprogrammjába  elsőként  illeszti  be  az  iparpártolási 
szakosztály  újjászervezését.  Sokat  jelent  ez.  Az   ipari    versenyké- 


82Í 


pesség  nem  elégséges  a  külföldi  invázió  elleni  védekezésre,  tehát 
egyfelől  az  államhatalom  közvetett  rendszabályainak,  másfelöl  a 
nemzeti  közszellemnek  kell  a  vámsorompókat  helyettesítő  vé- 
delmi eszközöket  megteremteni.  S  vájjon  oszázadvégi»  nemzet- 
gazdasági anakronizmust  jelent-e  ez?  Épenséggel  nem. 

Lássuk  csak,  hatalmas  iparállamok,  amelyek  függetlenül 
rendelkeznek  a  vámvédelem  mindmegannyi  fegyvereivel,  nem 
érzik-e  hasonlókép  szükségét  akár  esetről-esetre,  akár  általános- 
ságban a  nemzeti  ipartermelés  érdekében  való  társadalmi  propa- 
gandának. Íme  néhány  példa. 

Emlékezhetünk  még  a  kényes  ízlésű,  társadalmilag  elzár- 
kózott angol  előkelő  hölgyközönség  mozgalmára,  mely  a  80-as 
években  nem  kevesebbet  célozott,  mint  hogy  az  ősi  szoknyavise- 
let kiküszöbölésével  a  törökös  szoknyanadrág  divatját  megho- 
nosítsa. Az  egész  mozgalomra  pedig  nem  egyéb,  mint  a  brad- 
fordi  finomposztó-ipar  hanyatlása  adott  impulzust. 

Ismeretes,  hogy  ugyancsak  a  80-as  években  a  német  renais- 
sance  stylű  bútorok  általános  elterjedése  következtében  a  nagy 
lendületet  nyert  berlini  és  németországi  bútoripar  olcsó  termékei 
Parist  is  kezdték  elárasztani.  És  mivel  védekeztek  ez  invázió 
ellen  az  eddig  saját  különleges  szakmájukban  versenyt  nem 
ismert  párisi  iparosok?  Az  összes  lapok  állandó  rovatot  nyitot- 
tak a  közönség  arravaló  ösztökélésének,  hogy  forduljanak  el  a 
német  eredetű  és  német  ízlésű  lakberendezéstől  és  térjenek  vissza 
az  igazi  francia  Boule-bútorzat  kizárólagos  uralmához. 

Az  iparra  annyira  utalt  és  az  indusztriális  fejlettségnek 
magas  fokán  álló  kis  Svájcban  a  zürichi  nemzeti  kiállítás  érdeké- 
ben oly  felhívással  csináltak  hangulatot,  melyben  a  kiállítás  fő- 
céljaként emelték  ki :  «damit  für  das  schweizerische  Kleingewerbe 
das  Resultat  hervorgehe,  das  die  Bessersituirten  unter  uns  beim 
Anschauen  derselben  sich  vom  ihrem  Patriotismus  getrieben 
sehen,  bei  ihren  Einkáufen  nicht  stets  in  die  Férne  zu  schwei- 
fen,  da  das  Gute  so  nahe  liegt.» 

Dániában  az  1838-ban  alapított  iparegyesület  (industrifore- 
ningen)  közel  60  év  óta  rendez  saját  díszes  palotájában  heten- 
kint  váltakozó  iparkiállítást,  mely  nem  csupán  az  ipar  fejlődésére, 
hanem  a  közönségre  is  oly  kihatással  volt,  hogy  Dániában  alig 
találkozik  kereskedő,  akinek  eszébe  jutna  az  országban  is  előállí- 
tott idegen  árúcikket  beszerezni. 

Stockholmban  három  irányban  állandósított  kézmükiállítás 
ismerteti  és  kedveiteti  meg  a  közönséggel  a  honi  ipar  termékeit 
és  pedig  állami  támogatás  mellett  szervezve,  a  következő  egyesü- 
letek által:  «Svenska  Slöjdföreningen»  (svéd  iparegyesüleí) ; 
«Föreningen  för  Konstslöjd»  (iparművészeti  egylet);  «Handarbe- 
tets  Vánner»  (a  kézi  munka  barátai  című  társulat,  a  nemzeties 
női  kézimunka  előmozdítására.)  És  ha  Svédországban,  ahol  az 
írni-olvasni  nem  tudók  arányszáma,  ha  nem  tévedünk,  cseké- 
lyebb, mint  akár  Porosz-,  vagy  Szászországban,  a  svéd  ipar  pár- 
tolása szintén  szegénynek  és  gazdagnak  vérébe  ment  át:  úgy  ezt 
bizonyára  a  belföldi  munka  haladásának  folytonos  ismertetése  és 
nyilvános  méltatása  eredményezte. 

Oroszországban  nem  az  európai  kultúrnépek  szokásaitól  és 
divatától  eltérő  szabású  ruházatban,  hanem  a  belföldi  gyártás 
sajátságainak  felkarolásában,  a  mindennapi  szükséglet  és  a  fino- 
mabb fényűzés  igényeinek  az  orosz  ípartermelés  viszonyaihoz 
való  alkalmazásában,  a  nemzeti  styi  céltudatos  fejlesztésében  nyil- 
vánul az  a  nemzeti  közvélemény,  melynek  az  arisztokrácia  inkább 
irányt  ad,  semhogy  kiváltságra  tartana  igényt  a  fényűzésnek  ide- 
gen jellegűvé  tételére. 

Legkifejlettebb  a  nemzeti  munka  pártolásának  úgynevezett 
chauvinizmusa  Németországban,  tehát  ép  annál  a  hidegen  számító 
népnél,  amely  más  népeknek  oly  szívesen  szokta  felróni  a  valódi 
kultúra  fogyatékossága  gyanánt  a  nemzeti  «chauvinizmust».  Messze 
túl  kellene  mennünk  e  cikk  keretén,  ha  csak  néhány  példával  is 
illusztrálni  akarnók  azt  a  nem  ritkán  valósággal  szűkkeblű  irányza- 
tát a  közszellemnek,  mely  nem  éri  be  az  elzárkózó  kereskedelmi  és 
vámpolitikával,  hanem  perhorreskál  minden  oly  szükségleti  tárgyat, 
mely  nélkülözi   a   « Deutsche   Arbeit»    származási   bizonyítványát. 

Ausztriáról  meg  éppenséggel  hallgathat  e  tekintetben  a  mi 
krónikánk.  Az  az  egy  eset,  amikor  a  bécsi  iparosság  gyűléseken 
és  kérvényekben  hangosan  tiltakozott  az  ellen,  hogy  az  uralkodó- 
háznak a  Felség  személyéhez  és  a  trónhoz  legközelebb  álló  tag- 
jai bútorzatuk  egy  részét  Parisban  rendelték  meg,  —  nem  éppen 
épületes  bizonyítéka  annak,  hogy  lajtántúli  szomszédjaink  mikép- 
pen értelmezik  az  iparpártolás  körüli  hazafias  kötelességeket. 

Nálunk  az  alkotmányosság  újabb  korszakában  két  ízben 
kiséreltetett  meg  komolyabb  társadalmi  szervezkedés  a  honi 
munka  védelme  és  felkarolása  érdekében. 

Az  187ó-ik  év  őszén  a  fővárosi  irányadó  nőegyletek  körei- 
ben nyert  az  iparpártolás  eszméje  buzgó  felkarolást.  Országos 
értekezletre  hivattak  egybe  az  ország  nőegyletei  és  iparpáríolói 
((hazai  ipart  pártoló  és  terjesztő  egvesiUet^^  alakítása  céljából. 
A  leghivatottabbak  vették  az  ügyet  kezükbe :  kiknek  inkább,  mint 
a  magyar  nőknek  áll  módjukban  —  egy  kis  bátorsággal  a  divat 
és  előítéletek  sáncain  rést  ütve  —  a  magyar  ipar  termékei  mel- 
lett propagandát  csinálni  ?  Kiknek  igényeit  nehezebb  a  fejlődés 
első  korszakát  élő  iparnak  kielégíteni  ? 

Az  értekezlet  Veress  Pálné  és  Simonyi  Lajos  báró  társel- 
nöklete alatt  bizottságot  küldött  ki  az  alapszabály-tervezet  elké- 
szítésére, tagok  gyűjtésére  és  az  alakuló  közgyűlés  egybehívására. 
Az  előkészítő  bizottság  által>  melynek  férfitagjai  közül  megnevez- 
zük: Kerkápoly  Károlyt,  Mudrony  Somát,  Schnierer  Gyulát, 
Szabóky  Adolfot,  Posner  K.  Lajost,  Hegedűs  Sándort,  Galgóczy 
Károlyt,  Szentkirályi  Mórt,  Ráth  Károlyt,  e  sorok  írója  bízatott 
meg  az  alapszabály-tervezet  elkészítésével.  A  «hazai  ipart  pártoló 
és  terjesztő  orsz.  egyesület»  1877.  év  tavaszán  tényleg  megtart- 
hatta alakuló  közgyűlését,  megválasztotta  elnökségét  és  választ- 
mányát, meg  is  kezdte  alapszabályszerű  működését  az  orsz.  m. 
iparegyesület  aegise  alatt,  de  a  remélt  eredmények  nem  mutatkoz- 
tak. A  kezdetben  sem  igen  élénken  nyilvánult  részvét  csakhamar 
ellankadt,  5<» — 100.000  tag  helyett  1  frt  évi  tagdíj  mellett  alig  ezer 
csatlakozott. 

Kerkápoly  Károly  fáradozásai,  hogy  az  ország  összes  tehe- 
tősebb ipartestületeinek  hozzájárulásával  nagyobb  szabású  köz- 
ponti iparcsarnok  létesíttessék,  ép  oly  sikertelenek  maradtak,  mint 
Szabókynak  kitartó  buzgalma,  versenyképes  hazai  ipartelepek 
megismertetésére,  törzskönyvek  berendezésére,  árjegyzékeknek  és 
mintáknak  terjesztésére  stb.  Az  iparpártolási  országos  egyesület 
alig  2  évi  formai  fennállás  után  végkép  feloszlott. 

Az  187Q-iki  székesfehérvári  orsz.  kiállítás  alkalmából,  gróf 
Zichy  Jenő  indítványára,  Fehérmegye  május  5-iki  közgyűlésén 
elhatározta,  hogy  az  ország  törvényhatóságait,  kereskedelmi  és 
ipartestületeit  meghívja  a  kiállításra,  országos  iparpártoló,  vagy 
iparvédelmi  mozgalom  megindítása  végett.  Az  értekezleten,  mely 
Sz.-Fehérvárott  gróf  Zichy  Jenő  elnöklete  alatt  187Q  június  15-én 
tartatott  meg,  tényleg  negyvenegy  törvényhatóság  182  taggal 
képviseltette  magát.  Hosszas  és  részben  igen  heves    viták    után, 

melyeknek  folyamán  a  felvetett  védegyleti  eszme  csak  csekély 
visszhangra  talált,  a  szokásos  expedienshez,  bizottság  kiküldésé- 
hez kellett  folyamodni.  A  bizottságnak  feladatává  tétetett,  gondos- 
kodni a  leggyakorlatibb  módokról  és  eszközökről  ama  cél  eléré- 
sére, hogy  a  hazai  iparnak  mennél  általánosabb  és  mennél  hatá- 
lyosabb társadalmi  támogatása  eléressék.  A  bizottságba  a  követ- 
kezők választattak :  gr.  Zichy  Jenő  Fnint  elnök,  gr.  Apponyi 
Albert,  Baross  Gábor,  gr.  Dessewffy  Aurél,  Falk  Miksa,  Gaál 
Jenő,  Gelléri  Mór  (jegyző),  Havranek  József  (Sz.-Fehérvár),  Hegedűs 
Sándor,  Helfy  Ignác,  Jágocsy  Péterffy  József,  gr.  Károlyi  István, 
Lederer  Sándor,  Meiczer  Gyula,  Mudrony  Soma,  Kammermayer 
Károly,  br.  Lipthay  Béla,  Neusiedler  Károly  (Pozsony),  Ráth 
Károly,  Rakovszky  István,  Szabóky  Adolf,  Schnierer  Gyula, 
Simonffy  Imre  (Debrecen),  Szalay  Imre,  Szvetenay  Miklós. 

A  25-ös  bizottság  a  vidéki  tagok  részvétele  nélkül  — 
megalakulván,  szűkebb  körű  bizottságot  küldött  ki  szervezési 
javaslat  kidolgozására  (gr.  Zichy,  br.  Lipthay,  Hegedűs,  Mudrony^ 
Rakovszky,  Ráth,  Gelléri  jegyző).  Az  albizottság  hosszasan  ülé- 
sezett Lipthay  báró  vendégszerető  házában ;  sok  indítvány  került 
szőnyegre,  sok  szép  eszme  felett  napirendre  kellett  térni,  végre 
is  egy  alakítandó  (< országos  iparügyi  bizottság >^-\\2ik  tervezete 
fogadtatott  el.  Ezen,  a  minisztériumok,  a  törvényhatóságok,  keresk. 
és  iparkamrák  stb.  kiküldötteiből  alakítandó  központi  iparügyi 
közegnek  feladata  lett  volna  összhangzatot  hozni  az  iparfejlesztés 
körüli  állami  és  egyesületi  akciókba,  a  társadalmi  törekvéseknek 
egységes  irányt  adni  és  különösen  az  iparpártolás  ügyét  is  tör- 
vényhatóságokként felkaroltatni. 

A  tervezetet,  melyet  alább  ismertetek,  gr.  Zichy  Jenő  beter- 
jesztette a  kormányelnökhöz, —  mi  lett  a  sorsa?  Évek  során  át  mi 
sem  jutott  tudomásunkra. .. 

Az  iparpártoló  egylet  föntjelzett  törekvései  egy  pályamunká- 
ban csúcsosodtak  ki,  melyet  Galgőczy  Károly,  a  szövetség  titkára 
írt.  Ennek  a  munkának  tervezete  szerint  az  iparpártolási  föladatok 
a  következőkben  volnának  összefoglalhatók : 

Az  első  fejezet  a  belipar  fejlesztésének  szükségességeiről  szól. 
Statisztikai  adatokkal  tünteti  föl  a  szerző,  hogy  1870— 1874-ig  a 
kivitel  és  behozatal  közti  különbség  1183  millió  141,539  frt  volt. 
Ennyivel  volt  több  ugyanis   az   említett   négy  év   alatt    hazánkba 


327 

importált  külföldi  árúk  értéke  annál,  amit  ugyanazon  évek  alatt 
kivittünk.  E  szomorú  számok  képezik  Galgóczy  kiindulási  pont- 
ját az  iparpártolás  fejlesztésének  szükségességére.  A  belipar  fej- 
lesztését e  rideg  számok  is  elodázhatlan  szükségként  tüntetik  föl. 

A  második  fejezetben  következik  azon  okok  elösorolása, 
melyeknél  fogva  eddig  iparunk  kellőképen  nem  fejlődhetett.  Ez 
okok  kétfelé  oszlanak.  Régi  és  újkori  okokra.  Régi  okok :  a  magyar 
nép  jobbágyi  állapota  és  gyarmati  helyzetünk  Ausztriával  szem- 
ben. Az  új  okok:  A  külföldi  divat  föltűnő  majmolása  a  ruházat- 
ban, berendezésünkben  stb.  így  például  dacára  szép  fejlődésnek 
indult  gépiparunknak,  az  angol  gépek  roppant  kelendőségnek 
örvendtek  hazánkban.  Szerző  a  külföldi  divat  majmolásának  okául 
azt  is  fölhozza,  hogy  az  uralkodó  és  kormányunk  főképviselete 
nagyrészt  külföldön  tartózkodnak  stb.  Továbbá  rosszalja,  hogy 
folyvást  a  műveltség  hiányáról  beszélünk  és  mi  magunk  is  műve- 
letlennek tartjuk  magunkat.  A  belföldi  cikkek  drágábbak,  mint  a 
külföldiek,  vagyis  mi  jó  és  csinos  hazai  cikkeinkből,  az  drágább, 
mint  a  külföldi.  Ami  pedig  olcsóbb  ennél,  az  rosszabb.  (E  tételt 
így,  amint  fölállítva  van,  a  maga  ridegségében  nem  fogadhatjuk 
el.  Lehet,  hogy  ez  kivételesen  sokszor  áll,  de  gyakran  épen  nem 
alkalmazható.)  A  tőkekérdésben  szerző  kifejti,  hogy  nálunk  nem 
a  tőkében  van  hiány,  hanem  a  hitelben.  Továbbá  törvénykezési 
állapotaink  általában,  különösen  hitelkérdésekben  nagyon  rosz- 
szak,  a  munkaerő  drága  és  mivel  az  iparcikkeknek  nincs  kelen- 
dősége, az  iparos  nem  képes  sok  munkást  foglalkoztatni. 

Itt  szerző  egy  fordulatot  tesz  és  utal  azon  mozgalmakra, 
melyek  a  korral  a  kisiparból  nagyipart  teremtettek  és  előszere- 
tettel foglalkozik  a  gyáripar  fejlesztésének  hazánkban  való  mul- 
hatlan  szükségességével.  Ez  mintegy  veres  fonálként  húzódik 
végig  a  munkán,  —  mára  mű  jelszava:  « nagytermelés  és  helyes 
munkafölosztás »  is  következtetést  engednek  szerzőnek  a  nagy- 
ipar előmozdítása  iránt  táplált  kiváló  hajlamaira. 

Azon  akadályok  között,  melyek  az  iparnak  hazánkban  való 
megizmosodását  hátráltatták,  szerző  végül  fölemlíti  a  következő- 
ket :  Nincs  meg  iparosainknál  a  kellő  üzleti  folytonosság.  A 
műhely  és  üzlet  nem  száll  apáról  fiúra,  nemzedékről  nemzedékre. 
Hiányzik  továbbá  a  gyakorlati  kitartás,  a  vállalkozási  szellem.  Az 
iparos-vállalkozási  hajlam  hiányának  és  így  az  ipar  elmaradott- 
ságának főokai  viszont  a  törvénykezési  viszonyok  gyarlósága,  az 

adórendszer  roppant  hiányossága,   a   közteher   folytonos,    ijesztő 
mérvben  való  emellcedése. 

E  fejezetre  általánosságban  megjegyezhetünk  annyit,  hogy 
midőn  egy  szakmunka  az  ipar  fejlődésének  akadályairól  szól, 
nem  volna  szabad  két  dolgot  szem  elől  téveszteni.  Először  azt, 
hogy  az  ipar  fejlődését  előmozdítják,  vagy  hátráltatják  a  nagy- 
fontosságú közgazdasági  kérdések  is.  Vagy  talán  «is»  helyett 
mondhatnók :  leginkább.  Galgóczy  úr  csak  röviden  érinti,  hogy 
Ausztriával  szemben  gyarmati  viszonyban  vagyunk.  A  vám-kér- 
désről alig  szól  pár  szót  és  nem  emeli  ki  kellő  hangsúlyozással 
hogy  az  Ausztriához  való  közös  vámviszonyunk  tulajdonképen 
az  első  és  főoka  iparunk  hátramaradásának.  Nem  említi  meg, 
hogy  az  önálló  magyar  bank  hiánya  is  nagy  hátrányára  van 
iparügyeink  szabad  fejlődésének.  És  nem  fejti  ki,  hogy  e  sarka- 
latos két  közgazdasági  kérdésnek  iparunk  érdekei  ellen  való 
megoldása  mellett  sem  a  kormány,  sem  a  törvényhozás  az  ipar- 
fejlesztésre direkte  ható  intézkedéseket  nem  hozott,  törvényeket 
nem  alkotott  és  az  iparügyeket  meglehetős  közönynyel  nézte,  a 
hanyatlást  útjában  föl  nem  tartóztatta,  a  fejlődést  intézkedésével 
elő  nem  mozdította.  Szóval  Galgóczy  úr  az  ipar  hanyatlásának 
és  hátramaradásának  okait  kutatva,  nagy  óvatossággal  kerüli  el  a 
főkérdéseket,  a  kormány  szembeszökő  mulasztásait.  Ezek  pedig 
nem  hagyhatók  ki  oly  munkából,  mely  az  ipar  haladásának  okait 
meggyőző,  igaz  érvekkel  kimutatni  van  hivatva. 

Most  áttérhetünk  Oalgóczy  úr  könyvének  harmadik  feje- 
zetére. Ez  nemcsak  a  legérdekesebb,  hanem  a  legfontosabb  is, 
mert  azon  kérdéssel  foglalkozik ;  mikép  kell  a  hazai  ipar  fejlődé- 
sét előmozdítani  és  a  hazai  cikkeket  pártolni? 

A  mű  e  fejezete  párhuzamot  von  a  40-es  évek  védegylete 
és  a  mostani  iparpártoló  egylet  között.  Nagy  előszeretettel  fejte- 
geti:  mikép  kellene  a  hazai  iparpártoló  egyletet  életképessé,  tett- 
erőssé, működését  hatályossá  tenni.  A  jó  szándék  most  kárba- 
veszett, mert  az  iparpártoló  egylet  végvonaglásaiban  fekszik.  De 
e  tanácsokat  használhatja  majdan  a  létesítendő  iparügyi  orsz. 
bizottság.  Nagyon  hibás  Galgóczy  úr  azon  fölfogása,  hogy  az 
iparpártoló  egyletet  az  összes  hazai  iparosok  volnának  hivatva 
pártolni.  Az  iparpártoló  egylet  csak  a  közönség  támogatása  foly- 
tán lehetséges.  Csakis  úgy  van  értelme,  mert  erre  az  egyletre 
(akármily  alakban)  a  közönségnek   van  szüksége  és  a   közönség 

számára  van  az  teremtve,  hogy  az  által  segítségére  legyen  az 
iparnak.  Az  iparosoknak  csak  az  lesz  javukra,  ha  az  egylet 
segíti  őket  és  nem  az,  ha  ők  segítik  az  egyletet.  Az  egylet  (vagy 
közeg)  jövőjének  megteremtésére  szerző  a  sajtó  útjáni  tevékeny- 
séget, elárusítási  ügynökök  alkalmazását,  a  kereskedőkkel  való 
érintkezést  (bizományüzlet),  iparcsarnokok  fölállítását,  fogyasztási 
szövetkezetek  létesítését  és  vidékenkénti  közegek  fölállítását 
javasolja. 

A  iparfejlesztés  előmozdítására  beható  körülmények  gyanánt 
Galgóczy  még  a  következőket  sorolja  föl : 

Az  uralkodóház  Magyarországon  is  tartson  udvart  és  igye- 
kezzék szükségletét  a  belipar  útján  fedezni ;  —  a  kormány,  a 
minisztériumok,  a  köz-  és  magán  hivatal  ok,  megyék,  nyilvános 
intézetek  stb.  fedezzék  szükségleteiket  lehetőleg  a  hazai  ipar 
által ;  a  kézi  erő  pótlására  alkalmaztassék  a  géperő  (gőz-,  víz-, 
motor  stb.),  vétessenek  használatba  a  külföldön  jónak  bizonyult 
javított  műszerek,  a  kisipar  helyébe  teremtsünk  nagyipart,  nagy 
termelés  és  munkafölosztás  legyen  a  jelszó,  az  iparűzés  lehetőleg 
vidékenkiní  szortiroztassék  és  minden  vidék  oly  iparággakkal  foglal- 
kozzék, melyeknek  űzésére  a  saját  területén  a  kellő  nyers  anyag, 
sajátságos  közelfekvő  előnyök  kínálkoznak,  az  adó  úgy  szabá- 
lyoztassék,  hogy  az  ne  támadja  meg  az  iparos  tőkéjét,  hanem 
csak  a  haszon  után  legyen  kivetve.  Az  olcsó  tőke  —  mint  szerző 
kifejti  —  a  szorgalom  és  takarékosság  eredménye.  Ezek  útján 
szerez  maga  az  ember,  ezek  a  hitel  alapjai.  Ezért  szükséges  a 
szorgalom  és  a  takarékosság  élesztése,  az  iparoshitel  szerve- 
zése. E  célra  alkalmasak  a  közös  raktárak,  hitel-  és  egyéb  szövet- 
ségek, adómentesség.  Szerző  itt  egy,  a  francia  « Credit  mobilier» 
mintájára  szervezendő  nagy  intézetről  és  a  közraktáraknak  a  vidé- 
ken leendő  fölállítása  mellett  plaidiroz.  Igen  hosszan  és  alapos 
szakértelemmel  szól  szerző  a  kiállítások  rendszeresítéséről,  szer- 
vezetéről és  sok  figyelemreméltó  tanácsot  ad  e  tekintetben. 
Budapesten  minden  tíz  évben  tgy  országos  és  minden  húsz 
évben  egy  világkiállítás  rendezését  javasolja.  Az  előbbi  eszmét 
talán,  az  utóbbit  egyátalában  nem  lehet  keresztülvinni.  Figyelemre- 
méltó azonban  Galgóczy  terve  a  kiállítások  eredményének  hasz- 
nosítására vonatkozólag. 

Az  iparos-becsületességről  és  pontosságról  melegen  szól 
szerző     az    iparosokhoz.     Az    iparosszakoktatásra    vonatkozólag 

hézagosak  a  nézetei,  tervei.  A  gyakorlati  tanműhelyeket  mielőbb 
életbeléptetni  kívánja.  Az  ipartörvény  módosítását  egészen  a  II. 
országos  iparosgyűlés  által  kimondott  alapelvek  szerint  óhajtja. 
Elfogadja  a  kényszertársulást,  a  tanoncok  szakmabeli  kiképezteté- 
sét,  a  segédszemélyzet  közötti  társulati  rendezést,  a  külön  ipar- 
kamarákat stb. 

A  közlekedés  javítása  is  egyik  fő  kelléke  az  iparfejlesztés- 
nek. Szerző  a  vasutak  csoportosításának,  a  vízi-  és  országutak 
javításának  híve  és  ezektől  is  sokat  vár  a  belföldi  forgalom  élén- 
kítése tekintetében.  Legutoljára  szól  a  védvániról,  azt  késői,  hiú 
törekvésnek  tartja  és  a  gyáripar  szempontjából  nem  helyesli,, 
mert  szerinte,  míg  ezáltal  a  kézműipart  védenénk,  a  gyáripart 
elnyomnánk. 

Az  az  iparpártoló  bizottság,  mely  Zichy  Jenő  gróf  elnöklete 
alatt  alakult,  a  következőkben  állapította  meg  a  magyar  ipar  pár- 
tolására és  fejlesztésére  vonatkozó  és  fönebb  már  jelzett  pro- 
grammját : 

I.  A  termelés  fejlesztése. 

1.  Munkaerők  fejlesztése,  a)  Iparos-organizáció  (az  ipartör- 
vény revíziójával,  célszerű  és  erélyes  végrehajtásával  kapcsolat- 
ban) kettős  céllal,  u.  m. :  1.  az  ipartársulás  fokozása  végett;  2. 
az  iparosok  anyagi  jólétének    és   művelődésének   előmozdítására. 

b)  Ipariskolák  és  pedig:  1.  ipariskolák  tanoncok  számára 
(tanonciskolák),  a  továbbképzés  lehetségesítésére ;  2.  közép-ipar- 
tanodák, rendszeres  oktatással,  technikai  irányzattal  munkaveze- 
tők és  kisebb  önálló  iparosok  kiképzésére;  3.  esti  és  ünnepi,, 
esetleg  téli  tanfolyamokkal  mind  munkások,  mind  önálló  iparosok 
számára  technikai  szaktanfolyamok  (városi  ipari  rajztanoda,  tech- 
nológiai iparmúzeum,  közép-ipartanodai  külön  tanfolyamok); 
4.  a  közép-ipartanodával  és  szaktanfolyamokkal  párhuzamban  a 
művészeti  irány  fejlesztésére  mü-ipartanoda  és  niüipari  szaktan- 
folyamok; 5.  tanműhelyek  egyes  lokális  népiparok  fejlesztése  tár- 
gyában (háziipar). 

c)  Irodalmi  működés  szakfolyóiratok,  szakkönyvtár  és  egyéb 
ipari  szakművek  kiadása. 

d)  Szemlélet  általi  oktatás,  gyűjtemények  kiállítása  és  pedig: 
1.  technológiai  célúak  különféle  javított  gépek,  eszközök,  anyagok, 

segéd  szerek,  új  eljárási  módok  feltüntetése,  jelesebb  készítmé- 
nyek (utánzás  végett) ;  2.  iparművészeti  célúak  (iparművészeti 
múzeum). 

é)  Buzdítás.  Idősebb  munkásoknak  és  önálló  iparosoknak 
kitüntetések  általi  buzdítása,  munkások  számára  érmek  és  pénz- 
beli jutalmak,  pályázatok  műipari  tervekre  és  rajzokra ;  érmek  és 
jutalmak  újításokra,  javításokra  és  általában  ipari  érdemekre  önálló 
iparosok  számára. 

/)  A  külföldön  tanulni  kivánó  iparosok  kiképzésének  elő- 
mozdítása az  ott  levő  magyar  egyletek  közbejöttével. 

g)  A  szabadalmi  ügy  rendezése. 

2.  Az  iparos-osztály  vagyoni  helyzetének  javítására  célzó 
intézmények:  a)  segély- pénztárak  betegség,  elhalálozás,  munka- 
képtelenség esetére  munkások  és  kézműiparosok  számára; 

b)  takarék-  és  hitelintézmények,  pennybankok  munkások  szá- 
mára, takarék-  és  hitelintézetek  szövetkezeti  alapon,  melyeknek 
feladata  egyszersmind  a  hitelt  az  iparosok    számára    közvetíteni ; 

c)  nyersanyag- beszerzési,  raktározási,  gépek  és  készülékek 
használatára  célzó  szövetkezetek. 

II.  Forgalom  és  értékesítés  előmozdítására. 

1.  Közlekedési  eszközök  és  pedig:  közutak  építése,  javítása 
és  helyes  útrendszabályok  az  iparra  való  tekintettel ;  vízi  utak 
fejlesztése,  nyersanyagok  olcsó  szállítására  való  tekintettel ;  vasutak, 
vicinális  és  ipari  vasutak.  (Mindhárom  nemű  közlekedési  eszkö- 
zöknél oly  tervszerű  tarifa-politika  érvényesítendő,  mely  különös 
feladatává  teszi  a  hazai  ipar  érdekeinek  szolgálni.)  Tengerészet 
fejlesztése,  valamint  a  kikötőkben  és  a  külföldnek,  főleg  Kelet  főbb 
kereskedelmi  pontjain  ügynökségek  és  közvetítő  közegek  felállítása. 

2.  Pénzintézetek.  Az  iparosok  hiteligényeinek  kielégítésére 
szolgáló  pénzintézetek  fejlesztése,  különösen  pedig  a  létező  pénz- 
intézeteknél annak  kieszközlése,  hogy  az  ipar  fejlesztését  és  támo- 
gatását különös  feladatukká  tegyék.  A  követelések  érvényesítésére 
célzó  bírósági  eljárás  hatályosabbá,  gyorsabbá  és  olcsóbbá  tétele. 

3.  Az  eladás  előmozdítása  érdekében  a)  árúcsarnokok  léte- 
sítése, különösen  a  népipar  (háziipar)  készítményei  számára; 

b)  kiállítások  rendezésénél  bizonyos  rendszeres  tervszerűség 
életbeléptetése ; 

c)  vásárügy,  házalási  kereskedés  rendezése. 

4.  A  hazai  iparcikkek  fogyasztásának  előmozdítása :  a)  állami, 
hatósági  és  közintézeti  szükségletek  fedezésénél  a  hazai  ipar 
igénybevétele ; 

b)  a  nagyközönség  megnyerése  a  hazai  iparcikkek  fogyasz- 
tásának és  viszont  az  iparosok  ellenőrzése. 

III.  A  hazai  ipar  direkt  fejlesztése  állami  és  társadalmi 
eszközökkel. 

1.  Adókedvezmények  különösen  újonnan  meghonosítandó 
iparágak  számára. 

2.  Gyárak  létesítése  a  nagybirtokos  és  tökepénzes  osztá- 
lyok által. 

Hogy  ezen  teendők  megoldásában  egy  célszerű  rendszert 
lehessen  követni,  szükséges  az  eddig  a  hazai  ipar  érdekében  mű- 
ködött testületek  és  közegek  bevonásával  oly  központi  közeget 
teremteni,  mely  képes  legyen  számbavenni  az  e  téren  eddig  tör- 
tént intézkedéseket,  javaslatokat,  különféle  kezdeményezéseket  és 
ezek  alapján  a  szakerők  egyesítésével  és  a  társadalmi  tényezők, 
nevezetesen  a  törvényhatóságok  által  rendszeres  működésének 
tekintélyt  és  befolyást  biztosítani. 

Ezért  hozza  javaslatba  az  albizottság  egy  országos  iparügyi 
bizottság  létesítését,  melynek  szervezetére  nézve  a  következő  ja- 
vasaltotik : 

Országos  iparügyi  bizottság  célja:  A  hazai  ipar  előmozdí- 
tására társadalmi  és  a  szakerőket  egyesíteni,  az  általános  és 
időnkinti  teendőkre  nézve  rendszeres  programmot  megállapítani 
és  ennek  fokonkinti  megvalósítása  érdekében  mint  kezdeményező, 
illetőleg  mint  közreműködő,  mint  támogató,  vagy  mint  közvetítő- 
nek hathatós  működést  kifejteni. 

Alakulás  és  szervezet.  Az  iparügyi  országos  bizottság  alakul 
a  kormánynak,  az  ország  összes  törvényhatóságainak,  az  összes 
kereskedelmi  és  iparkamaráknak,  s  az  ipar  érdekében  eddig  is 
működő  országos  egyletek  megbízottjai,  kiküldöttei  s  illetőleg 
választottaiból.  És  pedig: 

a)  a  kormány  fölkéretik,  hogy  a  földmívelés-,  ipar-  és  keres- 
kedelemügyi, a  pénzügyi,  közlekedési,  a  vallás-  és  közoktatási, 
az   igazságügyi,   a  belügyi-  és  a  honvédelmi    minisztériumok  ke- 

beléből  küldjön  ki  egy-egy   tagot,    mint    az    országos    bizottság 
állandó  tagját; 

b)  az  ország  ininden  törvényhatósága  fölkérendő,  hogy 
kebeléből  két  tagot  küldjön  ki  az  országos  bizottságba,  kik  közül 
egy  lehetőleg  állandóan  Budapesten  tartózkodjék.  E  két  tagnak 
feladata  volna  nemcsak  lehetőleg  az  országos  bizottság  gyűlé- 
sein részt  venni,  hanem  időközben  is  állandóan  közvetíteni  az 
összeköttetést  a  végrehajtó  bizattság  és  az  illető  törvényhatóság 
között ; 

c)  az  ország  összes  ipar-  és  kereskedelmi  kamarái  hasonló 
célból  két-két  tag  kiküldésére  hivatnak  fel ; 

d}  a  szakegyletek  a  következő  arányban  képviseltetik  ma- 
gukat az  országos  bizottságban  :  az  országos  magyar  iparegye- 
süleí  4,  az  általános  iparegylet  4,  a  központi  házi  iparegylet  2, 
az  országos  nőiparegylet  2  és  esetleg  a  hazai  iparpártoló    egylet 

2  tag  által. 

Mindezen  kiküldöttek  és  megbízottak  küldőiktől  három  évre 
nyerik  megbízásukat.  Időközben  csakis  netalán  előforduló  válto- 
zások, vagy  üresedések  pótlásainak  van  helye. 

Az  így  megalakult  országos  bizottság  a  körülményekhez 
képest  egyes,  az  iparpártolás  terén  érdemeket  szerzett  oly  egyének 
által  egészítheti  ki  magát,  akiknek  közvetlen  közreműködése  az 
ügy  érdekében  kívánatos. 

Az  országos  bizottság  a  folyó  teendők  vitelére  egy  végre- 
hajtó bizottságot  küld  ki  kebeléből. 

Végrehajtó  bizottság.  A  végrehajtó  bizottság    12  rendes  és 

3  póttagból  áll,  kiknek  legalább  fele  része  állandóan   Budapesten 
tartózkodik.  A  végrehajtó  bizottság  évről-évre  választatik. 

A  végrehajtó  bizottság  az  1.  §.  értelmében  a  folyó  ügyeket 
előkészíti  és  esetleg  ezek  elintézésében  intézkedik,  szóval  telje- 
síti az  állandó  működést.  Az  országos  bizottság  évenkint  legalább 
egyszer,  de  az  elintézendő  ügyek  fontosságához  képest  többször 
is  tarthat  teljes  ülést. 

Az  országos  és  végrehajtó  bizottság  eljárásában  fölmerülő 
költségek  magánúton  gyűjtendő  adományok  által  fedeztetnek. 
Azonban  egyes  konkrét  célok  elérésére,  gyakorlati  kivitelére  és 
az  ehhez  szükséges  pénzerő  beszerzésére,  úgy  biztosítására  az 
országos  bizottság  külön  alkalmas  módokról  és  eszközökről, 
esetleg  külön  társulatok  létesítéséről  is  sondoskodhatik. 

Mihelyt  az  országos  iparügyi  bizottság  megalakul,  a  székes- 
fehérvári kiállítás  alkalmával  tartott  értekezletből  kiküldött  és  je- 
lenleg működő  24-es  bizottság  feladata  befejezettnek  tekintetik 
és  feloszlik. 

A  hazai  iparpártoló  egyesület  csakhamar  megszűnt,  az 
iparpártoló  országos  bizottság  pedig  nem  jött  létre;  Zichy  Jenő 
grófot  az  orsz.  iparegyesület  nemsokára  elnökévé  választotta  és 
a   nemes  főúr  tevékenységét  ebben  az  egyesületben  koncentrálta. 

Az  iparegyesület  egyik  szakosztályában  foglalkozik  beha- 
tóan az  iparpártolás  érdekeivel  és  az  iparpártolási  mozgalom  újabb 
és  országos  szervezése  érdekében  1899  december  20-kán  a  követ- 
kező javaslatot  terjesztettem  az  igazgatóság  elé: 

1.  Mindenekelőtt  össze  kell  állítani  a  magyar  ipari  termelés 
törzskönyvét.  Ebben  az  itthon  termelt  iparcikkek  jól  osztályozott 
teljes  sorozatát  kell  rendszeresen  összefoglalni  és  minden  cikk- 
nél természetesen  a  termelő  nevét  és  lakhelyét  is  fölsorolni.  Az 
ilyen  törzskönyvnek  alapjául  szolgálhat  a  most  folyamatban  levő 
termelési  statisztika,  vagy  ha  ez  itt-ott  hézagos  lenne,  a  kerületi 
iparfelügyelők  útján  az  adatokat  ki  kell  egészíteni  s  az  összesí- 
tett munkálatot  az  országos  iparegyesület  és  a  keresk.  múzeum 
útján  országosan  terjeszteni. 

2.  Szervezzen  az  országos  iparegyesület,  a  keresk.  és  ipar- 
kamarák közreműködésével,  minden  városban  és  nagyobb  község- 
ben állandó  iparpártolási  bizottságot,  melyben  helyet  kell  fog- 
lalni az  illető  város  vezető  férfiainak,  a  közhivatalok  és  közinté- 
zetek vezetőinek,  a  kamara  bel-,  illetve  kültagjainak,  a  társadalmi, 
közművelődési  és  politikai  körök  elnökeinek,  az  ipartestület,  az 
ipartársulatok  és  az  iparoskör  elnökeinek,  az  Emke  és  a  nemzeti 
szövetség  fiókjai  vezetőinek,  a  helyi  lapok  szerkesztőinek. 

3.  E  bizottság  föladatául  tekinti  minden  erkölcsi  erővel  oda- 
hatni, hogy  a  társadalom  állandóan  teljesítse  iparpártolási  fölada- 
tát, e  végből : 

a)  állandó  összeköttetést  tart  fönn  a  központtal  (orsz.  ipar- 
egyesület)  a  megfelelő  információk  beszerzése  végett,  mely  célra 
az  egyesület  hetilapja  esetleg  rendkívüli  kiadásokkal  is  rendel- 
kezésre kell,  hogy  álljon ; 

b)  odahat,  hogy  a  közönség  mellőzze  az  olyan  üzleteket 
melyek  kizárólag    külföldi  cikkek  raktárát  képezik  (karlsbadi  cipő, 

tiroli  loden,  gráci  kalap,  bajor  sör,  olasz  bor,  stb.  stb.)  s  ne  vásá- 
roljon oly  cikkeket,  melyek  osztentative  külföldi  bélyeget  visel- 
nek magukon; 

c)  megköveteli  a  helyi  kereskedőktől,  hogy  minden  jó  minő- 
ségű és  versenyképes  hazai  cikket  raktáron  tartsanak; 

d)  odahat,  hogy  a  városi,  a  többi  közhivatalok  és  közinté- 
zetek, a  társadalmi  és  egyéb  egyletek  általános  szükségleteiket 
kizárólag  a  hazai  ipar  útján  fedezzék,  továbbá 

e)  hogy  a  megye,  a  város,  a  közhivatalok  és  közintézetek 
hivatalnokai,  mint  magánemberek  is  példát  adjanak  szükségleteik- 
nek a  hazai  ipar  útján  való  fedezése  tekintetében  ; 

f)  ez  az  iparpártolási  bizottság  állandó  hölgy  bizottságot  is 
létesítsen,  melynek  föladata  legyen  egyrészt  a  lakás  berendezése 
és  a  háztartás  körül,  másrészt  a  család  ruházkodása  tekintetében 
is  a  hazai  iparpártolás   elveit  következetesen  érvényesíteni ; 

g)  e  két  helyi  bizottság  állandó  közeget  tart  fönn,  mely  a 
hazai  ipar  terén  fölmerülő  minden  új  eseményt  az  érdekelteknek 
alkalmas  módon  tudomására  hoz; 

li)  e  bizottságok  működésének  hatályosabbá  tételére  nézve  az 
országos  iparegyesület  mint  központ  részletes  utasításokat  foglal 
össze,  melyeket  időről-időre  kiegészít. 

4.  Az  országos  iparegyesület  e  társadalmi  akcióra  nézve 
kikéri  a  kormány  és  a  törvényhozás  erkölcsi  és  anyagi  támoga- 
tását és  odahat,  hogy  a  hazai  termékek  védjegygyei,  vagy  más 
alkalmas  módon  megkülönböztessenek,  a  visszaélések  pedig  meg- 
gátoltassanak, vagy  a  rendelkezésre  álló  országos  szervezet  útján 
erélyesen  megtoroltassanak. 

Ez  a  javaslat  volt  az  újabb  mozgalmak  kiinduló  pontja. 
Ezekről  a  Magyar  Ipar  1Q05.  évi  karácsonyi  számában  a  követ- 
kezőkben emlékeztem  meg: 

Az  új  alkotmányos  korszak  iparpártoló  mozgalmai  a  sovány 
kísérletek  szappanbuborékai  voltak.  A  70-es  évek  elején  alakult 
magyar  iparpártoló  és  terjesztő  egyesület  nagy  programmal  indult, 
sokat  akart,  árúcsarnokot  tervezett  és  minden  erejét  egy  pálya- 
munkában adta  ki,  melyet  Galgóczy  Károly  írt.  Ez  a  munka 
azonban  az  ügyet  egy  lépéssel  sem  vitte  előbbre.  Azután  jött  a 
székesfehérvári  kiállítás,  mely  egy  24-es  bizottságot  szervezett. 
Ez  a  bizottság   is  pragmatikus    programmot  dolgozott  ki,   közzé 

is  tette  a  lapokban  és  azután  c< maradt,  mi  volt  —  a  puszta  lég.» 
A  sok  balsikertiátva,  az  iparegyesület  egy  szakosztályban  galvani- 
zálta az  eszmét.  Ez  a  szakosztály  nem  volt  rest  ideákban  és  pro- 
dagandában  sem,  de  ez  is  elernyedt,  mert  a  vezetők  és  intézők  a 
politikai  béke  biztosítását  akarták  az  intenzivebb  működés  előtt 
bevárni.  No  hiszen  várhatnak !  Közbejött  egy  iparpártoló  szövet- 
vétség  létesítésének  terve  s  az  újabb  védőegylet,  Ez  utóbbiban 
megvolt  a  becsületes  törekvés,  de  kevés  volt  benne  a  praktikus 
érzék  ennek  érvényesítésére. 

A  vidéken  is  föl-fölcsillant  a  szalmaláng.  Nagyobb  volt  a 
lángja  és  a  füstje,  mjnt  az  intenzív,  éltető  melegsége.  Ezért  e 
föllángolás  után  rendszerint  nem  maradt  egyéb,  mint  egy  csomó 
pernye.  A  szalmalángból  alig  egy-két  helyen  lett  igazi  őrtüze  a 
hazafias,  céltudatos  cselekvésnek,  a  Vesztatüzek  intenzív  világa 
pedig  mindenütt  hiányzik  még  ma  is. 

Csodálatos  a  szalmaláng  szerepe  ebben  a  fontos  kérdésben. 
Csak  egy-két  példát  hozok  föl,  ami  velem  történt.  Egyik  legelő- 
kelőbb vidéki  város  iparpártolási  bizottsága  nagy  fölbuzdulással 
hívott  meg,  hogy  mondjam  meg  nekik,  mikép  kell  megfogni  egy 
nagv  vidéki  városban  ezt  a  kérdést,  mert  ők  sokan  vannak,  akik 
dolgozni,  eredményt  biztosítani  szeretnének.  Lementem,  meg  is 
tartottam  előadásomat;  a  főispántól  kezdve  mindenki  tapsolt, 
gratulált,  fogadkoztak  —  de  (és  ennek  pont  három  éve)  azóta 
egy  lépés  sem  történt  az  ügyben.  Egy  nagy  országos  egyesület 
megbízott,  hogy  precizirozzam  föladatait  az  iparpártolás  terén.  Köny- 
vet írtam  —  és  nem  akarok  sem  szerény,  sem  szerénytelen  lenni 
—  összehordtam  legalább  néhány  jó  eszmét  és  javaslatot.  Eltelt 
egy  esztendő,  talán  több  is,  azóta  fű  nőtt  a  pályamunka  fölött  és 
ki  tudja,  előkerül-e  még  valaha  a  lomtárból?  Másfelé  is  kér- 
tek recepteket,  javaslatokat,  konkrét  előterjesztéseket,  meg  is  kö- 
szönték, foglalkoztak  is  velük,  de  eredmény  az  nincs.  « Maradt, 
mi  volt,  a  puszta  lég».  .  . 

Ezért  kell  visszatérni  az  Országos  Iparegyesület  védnöksége 
alatt  tervezett  iparpártoló  szövetség  eszméjéhez,  melyhez  mind- 
inkább rokonszenves  várakozással  vonzódik  a  termelő  és  fogyasztó 
közönség,  melyet  fölszínen  tartanak  a  legkiválóbb  közgazdasági 
és  ipari  egyesületek. 

Ki  kell  lépni  a  tervezgetés,  a  halasztás  stádiumából  és 
komoly  energiával  kell    átmenni  a  cselekvés,  az  alkotás  terére.  E 

helyen  is  sokszor  jelöltük  meg  a  föladatok  részleteit,  hogy  kár 
volna  és  fölösleges  is  azok  ismétlésébe  bocsátkozni.  Most  csak 
egy  cél  áll  előttünk:  a  rég  óhajtott  szervezet  mielőbbi  véglegesí- 
tése, a  megfelelő  vezérlő  erők  gondos  kiszemelése  és  a  munkára 
hivatott  összes  gazdasági  tényezők  és  számottevő  szakegyesüle- 
teknek e  munka  körül  való  csoportosítása,  az  erők  egyesítése  és 
állandó  együtt  tartása,  míg  az  új  szervezet  kifogástalanul  nem 
funkcionál  nemcsak  a  fővárosban,  hanem  harmonikus  összműkö- 
désben  az  ország  minden  fontos  gócpontján. 

Akik  ezt  a  célt  nem  szalmalánggal,  hanem  praktikus  irányú 
intenzív  tekékenységgel  biztosítják,  kiváló  szolgálatot  teljesíte- 
nek a  magyar  iparnak,  melynek  a  technikai  fejlesztés,  állami  és 
hatósági  támogatás  mellett,  elkerülhetetlen  szüksége  van  a  társa- 
dalom állandó  és  rendszeres  védelmére.  Az  ilyen  iparpártolási 
tevékenység  nemcsak  harmonikus  kiegészítője,  hanem  nélkülöz- 
hetetlen posztulátuma  is  az  állam  józan  és  reális  iparfejlesztési  po- 
litikájának. Ezért  érdemes  a  legjobbak  buzgalmára  és  szolgálat- 
kész sorakozására. 

Iparpártolás. 

(Egy  kis  polémia.) 

Az  az  érdekes  tanulmány,  melyet  az  Új  Magyar  Szemle 
február  havi  számában  dr.  Pap  Dávid  Magyar  Ipar  címen  közzé- 
tett, különböző  szempontokból  ingerel  a  fölszólalásra.  Teljes 
tiszteletben  tartom  a  cikkíró  fölfogását  az  iparfejlesztésről  és 
egyéni  nézeteihez  nem  fűzök  megjegyzést,  habár  a  legfontosabb 
kérdésekben  nem  vagyok  vele  egy  véleményen.  Csak  futólag 
említem,  hogy  azok  az  iparfejlesztő  törvények,  adó-  és  más  ked- 
vezmények, anyagi  támogatás  stb.,  melyektől  a  cikkíró  úr  nem 
vár  semmit,  nálunk  tulajdonképpen  külföldi  mintára  készültek,  a 
híres  francia  és  német  után  ;  csakhogy  Franciaország  és  Német- 
ország már  régebben  kezdték,  mi  pedig  csak  most  jutottunk 
el  odáig,  mert  hiszen  a  kultúra  más  téréin  is  csak  kullogva  tud- 
tuk a  «nagy»  nemzeteket  követni. 

De  hogy  ez  a  kullogás  sem  vált  éppen  nagy  szégyenünkre, 
azt  mutatják  éppen  a  legutóbbi  napok  eseményei,  amikor  az 
osztrák  kereskedelmi  miniszternek  a  parlament  elé  terjesztett 
«Industrie-Förderungs-Gesetz»-éről  a  legelőkelőbb  lapok  nyíltan 
beismerik,  hogy  az  a  magyar  törvény  utánzata,    de    nem    oly  jó 

és  nem  oly  tökéletes,  mint  a  magyar  eredeti.  Ha  az  iparban  oly 
jelentékeny  arány  szerint  fejlődöttebb  Ausztria  a  mi  intézkedésein- 
ket kénytelen  utánozni,  akkor  ezek  talán  még  sem  lehetnek  olyan 
nagyon  fölöslegesek,  vagy  értéktelenek. 

De  lássuk  a  dolgot  közelebbről  is. 

Annak  a  kicsinyelt  törvénynek  a  hatása  alatt  1882— 1890-ig 
kétszázegy,  18Q0  — 1900-ig  kétszáztizenkét  egészen  új  gyár  kelet- 
kezett s  ez  alig  két  évtized  alatt  mintegy  százötven  régi  gyár 
alakult  át  és  bővült  ki,  az  említett  törvény  által  nyújtott  kedvez- 
mények igénybevétele  mellett.  563  gyár  pedig  mégis  egy  kis  ered- 
mény-számba megy.  Aki  az  1885-iki  országos  kiállításon  megfigyelte 
a  magyar  ipar  izmos  kifejlődését  és  1896-ban  mérlegelte  az  újabb 
tizenegy  év  alatt  elért  jelentékeny  eredményeket,  az  nem  fogja 
kicsinyleni  az  iparfejlesztés  terén  kifejtett  céltudatos  állami  tevé- 
kenységet. De  nem  az  a  föladatom,  hogy  ezt  megvédelmezzem. 
Erre  nem  vagyok  illetékes. 

Mielőtt  azonban  tulajdonképpeni  tárgyamra  áttérek,  el  kell 
ismernem  azt  a  kétségbevonhatatlan  igazságot,  hogy  az  önálló 
vámterület  révén  három  év  alatt  sokkal  nagyobb  eredményeket 
tudnánk  elérni,  mint  a  közös   vámterületen    három   évtized   alatt. 

És  most  meg  akarom  egy  kicsit  védelmezni  az  iparpártolási 
mozgalmat,  melylyel  cikkíró  úr  még  kegyetlenebbül  bánt  el,  mint 
az  iparfejlesztés  ügyével. 

A  negyvenes  évek  védegyletét  a  mai  korban  sokszor  úgy 
akarták  feltüntetni,  mintha  az  a  nevezetes  kísérlet  kudarcot  val- 
lott volna.  Pedig  ez  tévedés.  A  védegylet  gyönyörűen  indult, 
igen  szépen  fejlődött  s  alig  egy  teljes  évi  működése  után  már 
mintegy  75  új  hazai  gyár  és  ipartelep  létesült  a  termelés  külön- 
böző ágaiban.  És  tudja  az  ég,  hogy  hova  fejlődött  volna  az  a 
mozgalom,  ha  lelkes  vezetőit  és  intézőit  más  országos  gondok 
nem  foglalják  el  jobban.  Kossuth  és  társai  a  védegylet  teréről  a 
parlamentbe  tették  át  működésüket  s  a  vezetői  annak  a  száz- 
negyvenöt osztálynak,  amelyekben  a  vidéken  érvényesítették  a  véd- 
egylet igéit,  szintén  a  hazafias  tevékenység  más  ágazatára  tértek 
át,  majd  fegyvert  ragadtak  a  haza  és  a  szabadság  védelmére. 
Bizonyára  más  eredményekről  tudna  ma  beszámolni  a  védegyleti 
mozgalom,  ha  főmunkatársainak  és  mozgató  erőinek  nem  kellett 
volna  a  parlamenti  csatákat  és  később  a  valódi  csatákat  is  vezetni 
és  intézni. 

A  másik  tévedés  az,  hogy  a  kormány  a  tőle  függő  vállala- 
tokat kényszeríti  arra,  hogy  amit  csak  lehet  itthon,  vásároljanak 
és  «szükség  esetén  húsz  percenttel  drágábban  fizessék  a  magyar 
termékeket «.  Az  a  titkos  és  bizalmas  rendelet,  melyet  Baross 
Gábor  1887-ben  intézett  a  hazai  közlekedési  vállalatokhoz,  s 
melyet  eddig  nem  hoztak  nyilvánosságra,  leglényegesebb  pont- 
jaiban ezeket  az  utasításokat  tartalmazza: 

Azt,  hogy  külföldiek  a  versenytárgyalásokból  kizárassa- 
nak és  a  megrendeléseknél  abszolúte  mellőztessenek,  egyéb  kiváló 
okoknál  fogva  azérí  sem  vehettem  célba,  mert  kívánatosnak 
tartom,  hogy  a  hazai  ipar  a  további  céltudatos  előrehaladásra,  fej- 
lődésre serkentessék  és  mert  nemzeti  fenkölt  törekvések  köve- 
tésében az  ellenségesség  színét  is  kerülendőnek  tartom ;  azt 
azonban  határozottan  követelnem  kell,  hogy  mindazon  beszer- 
zéseknél, melyek  hazai  gyártmányoknál  megfelelő  mennyiség- 
ben, minőségben  és  árakon  kaphatók,  a  hazai  gyártmány,  ipar- 
cikk, vagy  termény  feltétlenül  figyelembe  vétessék  és  a  beszerzés 
külföldi  cégnél  tényleg  csak  akkor  és  addig  eszközölhető,  ha  és 
amíg  a  beszerzendő  cikk  hazánkban  nem  állíttatik  elő,  vagy  a 
minőség,  illetve  az  árban  a  külföldi  cikk  javára  különbözet 
van.  Ily  esetben  a  szükséges  beszerzésnek  külföldi  cégtől  való 
eszközölheíésére  nézve  engedélyem  kimerítő  indokolás  mellett 
előzetesen  lesz  kikérendő. 

Meg  lévén  győződve,  hogy  cím  úgyis  azon  elvet  követi, 
hogy  egyenlő  feltételek  mellett,  vagy  csak  lényegtelen  külön- 
bözet esetén,  mindig  a  hazai  cikknek  adandó  előny  a  külföldi 
felett,  ezt  külön  elrendelni  nem  is  tartom  szükségesnek,  azon- 
ban kívánatosnak  jelzem  azt,  hogy  lényeges  különbözet  ese- 
tén is  a  hazai  cég  megelőzőleg  kináltassék  meg  a  külföldi  cég 
által  tett  ajánlattal. 

És  ennek  az  intézkedésnek  az  lett  a  következménye,  hogy 
a  magyar  vasutak  szükségletei,  melyeknek  értéke  18Q0  óta  éven- 
kint  harminc  és  ötven  millió  között  váltakozott,  ma  már  csak 
kilenc  százalék  arányában  kerülnek  hozzánk  a  külföldről,  míg  az 
a  percentuáció  1887-től  18Q2-ig  17 -IQ  között  váltakozott.  Ezt  a 
fényes  eredményt,  mely  —  számokkal  kifejezve  —  legalább  öt  millió 
forint  megmentését  jelenti  a  magyar  iparnak,  természetesen  csak 
kellő  körültekintéssel  és  a  hazai  ipar  pártolását  követő  elvnek 
következetes  keresztülvitele  mellett  lehet  elérni.    Ez  eljárásnak  az 

lett  az  eredménye,  hogy  a  külföldről  sok  jelentékeny  gyár  tele- 
pedett át  hozzánk  s  a  mi  iparunk  is  számos  oly  cikknek  a  ter- 
melését karolta  föl,  melyet  azelőtt  csak  a  külföld  útján  tudtunk 
beszerezni.  És  e  pontnál  talán  szabad  megjegyezni  azt  is,  hogy 
rég  elmultak  már  azok  az  idők,  mikor  például  valamely  bécsi 
gyáros  egy  nálunk  létesített  iroda,  vagy  javítóműhely  révén  szaba- 
don hozhatta  be  osztrák  gyártmányait,  hogy  ezeket  mint  magyar 
cikkeket  tolja  az  állam,  vagy  közhatóságok  nyakára.  Éppen  a  dua- 
lisztikus cégeknél  és  gyáraknál  nagyon  szigorú  az  ellenőrzés  s 
minden  ilyen  szállításnál  az  illető  cikkeket  gyártás  közben  nézik 
meg  a  kiküldött  ellenőrző  szakférfiak,  akik  azt  sem  engedik  meg, 
hogy  ily  vállalatok  teljesítésénél  egyes  lényegesebb  alkatrészek 
kerüljenek  be  a  honi  fióktelepekre  külföldről. 

Az  1891-ik  esztendőről  21.  szám  alatt  ismeretes  egy  minisz- 
tertanácsi határozat,  mely  a  hazai  ipar  pártolását  a  hatóságok  és 
állami  hivatalok  föladatává  teszi.  E  hatáiozat  kiegészítéséül  szol- 
gál az  a  szabályrendelet,  mely  a  hatóságok  ipari  és  más  ter- 
ménybeli  szükségleteinek  beszerzésénél,  valamint  az  ipari  mun- 
kák kiadásánál  követendő  eljárást  szabályozza  s  melyet  az  állami 
számvitelről  szóló  1897.  évi  XX.  törvénycikk  következtében  a 
kereskedelemügyi  miniszter  úr  éppen  az  utolsó  hetekben  módo- 
sított. Ezeknek  a  szabályoknak  a  követését  az  elébb  említett  29/91. 
számú  minisztertanácsi. határozat  az  összes  minisztériumoknak  is 
ajánlotta.  Ehhez  képest  a  belügyi,  igazságügyi,  vallás-  és  közok- 
tatásügyi, pénzügyi,  földmívelésügyi  és  a  honvédelmi  miniszterek 
is  megfelelő  rendeleteket  bocsátottak  ki,  amelyek  szerint  az  alá- 
juk tartozó  összes  állami  hatóságok  és  intézetek  követni  tartoz- 
nak az  e  tárgyban  a  minisztertanács  által  megállapított  szabályo- 
kat. Ezeknek  főbb  pontjait,  a  közönség  tájékoztatása  céljából  is, 
a  következőkben  ismertetjük; 

A  25.  §.  kimondja,  hogy  «a  szállítás  annak  ítélendő  oda,  ki 
a  szállítás  pontos  és  kellő  teljesítésére  legalkalmasabbnak  talál- 
tatik s  egyúttal  aránylag  a  legolcsóbb».  Ugyancsak  az  említett 
szabályzat  26.  és  28.  §-aiban  a  szakiparos  vállalkozóknak  az 
odaítélés  alkalmával  előnyben  leendő  részesítését  kifejezetten  is 
előírja. 

A  26.  §.  ugyanis  így  szól :  «a  szállítások  odaítélésénél  elv- 
ként követendő,  hogy  megfelelő  minőség,  mennyiség  és  ár  mel- 
lett első  sorban  a  helyi  ipar  veendő  figyelemben ;  a  28.  §.  szerint 

pedig:  « Amennyiben  ugyanegy  cikkre  nézve  több  hazai  iparos, 
vagy  gyár  megfelelő  minőség  és  ár  mellett  ajánlkozik,  a  szük- 
ségletek szállítása  közöttük  szállítóképességük  és  megbízhatósá- 
guk arányában  lehetőleg  megosztandó. » 

Mindenki  tudja,  hogy  a  helyi  iparnak  előnyben  való  része- 
sítése alatt  a  hazai  ipar  védelmét  értjük. 

A  fentebb  részletezett  állami  és  közhatósági  intézkedések 
révén  legalább  is  oly  eredmény  mutatkozik,  mint  a  vasúti  és  más 
közlekedési  vállalatoknál,  habár  itt  a  hazai  cikkek  pártfogása  révén 
mutatkozó  előnyt  számokban  kifejezni  még  hozzávetőleg  sem 
tudjuk. 

Amikor  tehát  látjuk,  hogy  az  állami  és  más  hatóságok  ezen 
a  téren  ily  fényes  eredményeket  érnek  el,  szinte  indikáltnak  lát- 
szik, hogy  a  társadalom  közreműködését  is  kikérjük,  jól  tudván, 
hogy  ebben  nem  annyira  a  hazafias  lelkesedésre  és  felbuzdulásra 
kell  számítani,  mint  inkább  arra,  hogy  az  évek  óta  meggyökere- 
zett előítéleteket  legyőzzük. 

És  hiába  mosolygunk  kicsinylőleg,  hiába  akarjuk  nevetség 
tárgyává  tenni  azt,  hogy  a  magyar  haza  sorsa  nem  attól  függ, 
vájjon  jobbjaink  angol,  vagy  magyar  kalapban  járnak-e,  az  föltét- 
lenül bizonyos,  hogy  a  közönség  intelligens  részét,  de  még  sok- 
kal szélesebb  rétegeket  is  meg  lehet  győzni  arról,  hogy  amit 
itthon  jó  minőségben  kapunk,  azért  vétek  külföldre  menni.  Meg 
lehet  győzni  a  magyar  fogyasztót,  hogy  a  magyar  kalap  egy 
fikarcnyival  sem  jobb,  ha  angol  bélyeget  nyomnak  bele.  Pedig 
néhány  hazai  kaiapgyár  az  ő  ezer  és  ezer  kereskedő-megrendelő- 
jének itthon  készíti  a  kalapokat,  de  kénytelen  a  viszonteladó 
kereskedő  kívánságára  idegen  s  pedig  a  most  divatos  angol  bé- 
lyeget belenyomni,  A  közönség  tehát  igazán  nem  veszít  vele 
semmit,  ha  egyúttal  megköveteli,  hogy  a  magyar  gyár  a  saját 
bélyegét  süsse  bele  a  kalap  bélésébe. 

De  sok  más  versenyképes  cikkel  is  így  vagyunk.  Egész 
legendakör  keletkezik  már  a  prima  magyar  cikkekről,  melyeket  a 
külföld  olcsó  áron  szí  fel  s  kerülő  utón  drága  pénzért  küld  hoz- 
zánk vissza  eladásra.  A  magyar  kefe,  kelme,  kocsi  és  sok  más 
cikk  tartozik  ebbe  a  legendakörbe. 

És  ha  a  társadalmi  agitáció  megindul,  ha  ezer  és  ezer  jó 
magyar  ember  és  ugyanannyi  jó  magyar  háziasszony  a  magyar 
iparnak  előnyben  való  részesítését  tűzi  maga  elé  követendő  célul, 

csak  üdvös  és  hasznos  dolgot  cselekszik  és  nemcsak  hazafias, 
hanem  gyakorlati  célt  is  szolgál.  Egy  előkelő  hölgytársaságban 
mondottam  nemrég: 

Következetes  és  kitartó  munkával  százmilliókat  tudnánk 
megtakarítani  a  nemzeti  vagyonnak.  Erre  nézve  hozzávetőleges 
számítást  több  izben  produkáltam.  Irataim  között  többször  fog 
ismétlődni  ily  hozzávetőleges  számvetés,  mely  azt  igyekszik 
demonstrálni,  hogy  kellő  kitartással  és  következetes  munkával 
száz  és  száz  millióra  tehető  az  az  összeg,  ami  a  honi  szorgalom 
és  munka  gyarapítására  az  országban  maradhatna,  a  magyar 
ipar   pártolása   és  a  magyar  iparos  rendszeres  támogatása  révén. 

Teljesen  érthetetlen,  de  helytelen  dolog  is,  ha  valaki  azt 
írja  az  ilyen  célzattal  bíró  mozgalomról,  hogy  «céltalan  dolog 
felzaklatni  az  országot  olyan  agitációval,  amelynek  nem  lehet 
sikere,  amely  csak  ronthatja  a  meglevő  vállalatok  helyzetét^. 

Amióta  az  Országos  Iparegyesület  megindította  a  «Hazai 
beszerzési  források»  című  vállalatát,  az  ország  minden  részéből 
hatóságoktói,  hivataloktól,  úri  emberektől,  előkelő  úrhölgyektől 
ezrével  jönnek  a  megkeresések  e  folyóirat  rendszeres  megküldése 
tárgyában. 

Amióta  a  mozgalom  megindult,  egész  ringek  keletkeztek  a 
fővárosban,  méltóságos  és  nem  méltóságos  urak  vezetése  mel- 
lett, melyek  sorra  járják  a  boltokat,  néha  egy  nap  20  — 25-öt  s 
kérnek  magyar  gyufát,  magyar  ceruzát,  magyar  papirost,  posztót 
stb.  És  ha  nem  kapnak,  elmennek,  anélkül,  hogy  a  még  oly  szé- 
pen kínált  idegen  árút  elfogadnák.  A  kereskedő  az  első  két-három 
kérdezősködésre  vállat  von,  de  a  rendszeres  és  következetes  sür- 
getésre már  észbe  kap,  fölébred  benne  a  mindig  józan  üzleti 
szellem  és  "larmad-negyednap  már  ő  kínálja  a  magyar  gyufát,  ce- 
ruzát, posztót  stb.  azoknak  is,  akik  nem  is  kérik.  Ezek  az  urak 
tehát  és  azok,  akik  a  vidéken  védegyleti  bizottsági  tagságot  vál- 
lalnak, nem  hiába  fognak  fáradni ;  munkálkodásuk  nyomán  sok- 
kal több  lesz  az  eredmény,  mint  amit  a  szkeptikusok  és  gúnyoló- 
dok remélni  mernek. 

Inic,  a  most  beterjesztett  osztrák  törvényjavaslat  már  sokkal 
tovább  m.ent,  mint  a  mi  kigúnyolt,  vagy  lenézett  iparpártolási 
mozgalmunk.  A  törvényjavaslat  azt  kontemplálja,  hogy  az  állami 
és  községi  hivatalok  szükségleteiket  osztrák  forrásból  tartoznak 
fedezni.  Hát  az  ilyen  intézkedéssel  szemben  is  közönyösek  marad- 

junk  és  lóbáljuk  a  lábunkat  a  levegőbe,  amíg  az  önálló  vámterület 
mennyei  mannája  beüt,  vagy  amíg  elmúlik  fejünk  fölött  az  az  időszak, 
amelyben  csak  búzát  és  zálogleveleket  tudunk  produkálni  ? 

Hiszen  ég  a  házunk,  talán  csak  szabad  egyrészt  eloltani  a 
tüzet,  másrészt  biztosítani  a  várható  jövendő  károk  és  kvótaeme- 
lési következmények  ellenében  ? 

«Ha  minden  kabátos  ember  esküt  tesz  és  meg  is  tartja, 
hogy  ezentúl  csak  magyar  ipari  cikkeket  fog  vásárolni,  bizony 
még  akkor  sem  vezethetne  el  az  az  akció  a  magyar  iparhoz». 
Bizonyára  kevés  ember  lesz,  aki  a  cikkíró  úrnak  ezt  a  merész 
állítását  magáévá  merné  tenni ;  de  azok  is,  akik  azt  hiszik,  hogy 
ez  állításban  találhatnának  egy  szemernyi  igazságot,  másképp  for- 
muláznák a  tézist  és  egész  meggyőződéssel  azt  fogják  mondani : 
Az  iparpártolás  egymaga  nem  fog  magyar  ipart  teremteni,  de 
mindenesetre  amaz  elsőrendű  eszközök  közé  tartozik,  amelyek  a 
magyar  ipar  kifejlődésére  és  megizmosodására  lényeges  befolyás- 
sal vannak  is,  lesznek  is. 

Ilyen  értelemben  tehát  nyugodt  lelkiismerettel  szabad  és  kell 
a  magyar  ipart  pártolni  s  akik  ily  irányban  kezdték  meg  a  moz- 
galmat, nem  is  fogják  ezt  abbahagyni,  ha  még  oly  kicsinyléssel 
és  gúnyolódással  találkoznának  is. 

És  ezzel  talán  « ismét  egy  nagyjelentőségű  lépés »  fog  tör- 
ténni a  magyar  ipar  érdekeinek  előbbrevitelében,  melyet  lehet  ugyan 
kicsinyelni,  de  azért  praktikus  eredményei  frissítőleg  fognak  hatni 
a  gyakorlati  élet  egészséges  fejlődésére.  (1900.) 

A  íiiagyar  nő  és  az  iparpáríolás. 

(Fölolvastatott  a  Fővárosi  iparosok  Körében.) 

Az  ember  minden  nagy  munkáját  Isten  nevével  kezdi  s  az 
asszony,  a  nő  dicsőségére  folytatja. 

Miért  élnénk,  miért  küzdenénk,  ha  a  nő  nem  volna  a 
jutalmunk. 

A  munka  az  élet  célja,  a  nő  az  élei  ideálja. 

Fiatal  korunkban  ez  a  nő  az  anya,  férfikorunkban  az  asszony, 
azután,  ha  Isten  nevével  nem  hiába  kezdtük  az  élet  küzdelmét, 
ha  reánk  adta  áldását,  kegyelmét,  következik  a  gyermek  és  később 
az  unoka. 

Nemzedékről-nemzedékre  ez  az  élet  az  igazság  útja. 


Síi 

Nagy  munka  az  iparpártolási  mozgalomnak  nemcsak  meg- 
indítása, de  fölszinen  tartása  és  sikerre  vezetése. 

Nem  csoda  tehát,  ha  e  mozgalom  sikere  érdekében  az  Isten 
után  segítségének  kikérésére  első  sorban  a  magyar  nő  nagy 
hivatására  gondolunk. 

Hiszen  van  már  e  téren  tapasztalatunk,  sőt  vannak  ered- 
ményeink is. 

Ha  például  a  negyvenes  évek  iparvédegyletének  történeté- 
ben lapozunk,  egykorú  följegyzésekben  a   következőket    találjuk: 

Azon  perctől  kezdve,  mióta  Kossuth  kibontá  a  védegylet 
zászlaját,  ő  semmi  másra  nem  számított,  mint  a  magyar  társada- 
lomra s  főleg  a  magyar  hölgyekre.  Érezte  eleitől  fogva,  hogy  e 
nagy  és  szép  eszme  csak  úgy  virágozhatik  fel  és  csak  úgy  hathat 
üdvösen,  ha  fölkaroltatik  a  magyar  hölgyek  gyengéden  ápoló 
karjai  által.  Programmul  írta  ki  zászlajára,  hogy  a  nemzeti  lét- 
küzdelemből a  magyar  nőknek  nem  szabad  kimaradnia,  mert 
máskülönben  biztos  az  elbukás.  Mint  varázsütésre,  megszűnt  a 
magyar  hölgyek  hidegsége  és  közömbössége,  mely  eddig  a  nem- 
zet és  a  hon  elkeseredett  harcából  ki  volt  zárva.  És  örömmel 
csatolhatjuk  e  lélekemelő  jelenséghez  azon  magasztos  történetet, 
hogy  e  tüntetésben  ott  találjuk  a  társadalom  minden  osztályát, 
a  magyar  hölgyeket  a  főrangú  nőktől  le  a  szegény  iparos  nőkig. 

A  magyar  hölgyvilágnak  a  honi  iparpártolásban  kitűnő  pél- 
dát nyújtott  az  a  fenköit  lelkű  nővérpár,  Battyhány  Lajosné  és 
Károlyi  Györgyné  grófnők,  kik  Kossuth  első  lelkes  föllépése  után 
az  utcákon,  szalonokban  és  színházban  oly  ruhában,  oly  shawllal 
és  oly  hajbafont  szalagokkal  jelentek  meg,  amelyek  Magyarorszá- 
gon készültek.  Nemes  példájukkal  bebizonyították  azt,  hogy  nem 
szabad  a  kényes  Ízlésnek  bőválasztékú  anyagot  igényelni  akkor, 
midőn  kétségtelen  tény  az,  hogy  szegények  vagyunk  és  hogy 
napról-napra  szegényedünk,  miután  ezernyi  csatorna  nyílik  tőlünk 
a  külföld  sóvár  pénztáraiba. 

E  két  lánglelkű  főúri  hölgy  példája  után  szóvá  vált  Kossuth 
azon  mondása,  hogy:  «amit  nekünk  a  honi  ipar  nyújthat,  azt 
idegentől  venni  hazánk  elleni  bűn  U  és  ezzel  megnyíltak  a  honi 
erők  ápolásához  vezető  utak  sorompói. 

És  ha  volt  a  védegyletnek  némi  eredménye,  ezt  kizárólag, 
vagy  legalább  túlnyomó  részben  a  hölgyek  buzgalmának  köszön- 
hetjük úgy  a  fővárosban,  mint  a  vidéki  központokban. 

A  klasszikus  példák  sem  multak  el  nyom  nélkül,  mint  arra 
később  rátérek;  illő  tehát,  hogy  a  lelkesedés  maga  is  új  életre 
keljen  s  új  virágot  fakaszszon,  új  gyümölcsöket  hajtson. 

Abban  a  programmban,  melyet  az  iparpártolás  szervezésére 
nézve  karácsonykor,  mint  nyers  tervezetet  közreadtam,  volt  egy 
pont,  mely  azt  célozta,  hogy  minden  városban  állandó  hölgy- 
bizottságot szervezzünk,  melynek  föladata  volna  egyrészt  a  lakás 
berendezése  és  a  háztartás  körül,  másrészt  a  család  ruházkodása 
tekintetében  is  a  hazai  iparpártolás  elveit  következetesen  keresz- 
tülvinni. Ez  a  pont  függőben  maradt,  nem  azért,  mintha  a  höl- 
gyek buzgalmában  nem  bíztak  volna,  hanem  azért,  mert  azok, 
akik  ez  ügyben  döntöttek,  abból  a  szempontból  indultak  ki,  hogy 
miután  a  mi  tervezetünk  értelmében  minden  nagyobb  városban 
úgy  is  szervezünk  iparpártolási  bizottságot :  bízzuk  erre,  hogy 
fölveszi-e  kebelébe  a  hölgyeket,  vagy  jobbnak  találja-e  egy  külön 
hölgybizoííság  létesítését. 

És  ez  a  kérdés  éppenséggel  nem  szűnt  meg  aktuális- 
nak lenni. 

Az  impulzust  arra,  hogy  e  kérdéssel  ismét  komolyan  fog- 
lalkozzunk, egy  emtékezetes  hirlapi  felszólalásból  merítem. 

Ebből  ugyanis  mindenki  meggyőződhetett,  hogy  nemcsak 
a  negyvenes  évek  példája,  hanem  a  legközelebbi  múlt  egy-egy 
kimagasló  eseménye  is  mutatja,  hogy  a  hölgyek  lelkes  közre- 
működése és  beavatkozása  sokszor  többet  ér,  mint  bölcsen  ki- 
gondolt nagy  eszméink,  javaslataink  és  néha  szépen  megírott 
vezércikkeink  is. 

íme  a  múlt  év  utolsó  hónapjában  a  magyar  kereskedelmi 
miniszter  neje  egy  előkelő  napilapban,  a  vezércikk  helyén  állott 
sorompóba  a  magyar  ipar  pártolása  érdekében,  írván  a  követ- 
kezőket : 

A  nagyközönség,  mely  annyira  rajong  mindenért,  ami  kül- 
földi, mely  ritkán  bízik  abban,  ami  hazai,  csak  azért,  mert  meg- 
szokta a  külföldi  árut  jobbnak  és  finomabbnak  tartani,  bizony 
nem  tudja,  mily  gyakran  főzi  le  az  élelmes  külföldi  kereskedő. 

És  sok  érdekes  példát  hozott  fel  a  Grüneberg-féle  kefék,  a 
Löw-féle  zsolnai  posztó,  a  rózsahegyi  damasztok,  a  kézsmárki 
vászon  és  hímzésről,  miként  kerülnek  ezek  külföldre  s  onnan, 
mint  nevezetes  és  tökéletes  iparcikkek  ismét  hazánkba  vissza, 
ami  —  hogy  az  ő  szavaival  éljek     -  mind  azt  bizonyítja,   «hogy 

a  mi  iparunk  nem  oly  elmaradott,  amint  sokan  gondolnák,  a  mi 
iparosainknak  is  van  tudásuk.  Ízlésük  és  a  mi  ipari  produktumaink 
is  vannak  oly  jók,  mint  a  külföldiek. 

Ha  közönségünk  —  így  szól  tovább  a  kegyelmes  asszony 
—  meggyőzeti  magát  arról,  hogy  a  hazai  cikkek  ép  oly  jók,  mint 
a  külföldiek,  ha  azoknak  ad  előnyt  ezek  felett,  akkor  csakhamar 
lesz  nagyiparunk,  emelkedni  fog  az  országban  a  jólét,  gyarapodni 
fog  a  vagyon,  kevesebb  gondja  lesz  a  társadalomnak  a  jótékony- 
ság terén,  mert  szaporodván  a  kereseti  források,  kevesebb  lesz  a 
segélyt  kérő  és  segélyre  szorult. ^-^ 

Körülbelül  két  hónap  múlt  el  e   cikk   megjelenése    óta  .  .  . 

Azóta  más  események  nyomultak  előtérbe,  hiszen  a  villa- 
mosság rohanó  századát  is  eltemettük  s  a  napi  élet  forgatagában 
a  nagyközönség  mindennap  új  és  új  izgalmakat  keres  és  talál  is. 

De  mi,  kik  a  zajló  élet  nagy  útvesztőjében  ott  állunk  a 
munkás  tárnák  ajíainál,  nem  teljesítenek  becsületesen  hivatásunkat, 
ha  megengednők,  hogy  az  értékes  eszmék  színaranyát  is  elnyelje 
az  a  rohanó  áradat,  mely  nem  tudja  megkülönböztetni  a  jót  a 
rossztól,  az  értékest  az  értéktelentől. 

És  engedjék  meg  nekem,  hogy  a  mai  ünnepélyes  össze- 
jövetel alkalmával,  amikor  az  a  föladatom,  hegy  a  magyar  nők- 
nek az  iparpártolás  terén  való  tevékeny  közreműködésére  szerény 
impulzust  adjunk,  mindenekelőtt  bejelentsem,  hogy  azt  a  szín- 
aranyat, melyet  Hegedűs  Sándorné  fönnebbi  kezdeményezésében 
látok,  ki  akarom  menteni  a  feiedés  örvényéből,  mert  méltónak 
tartom,  hogy  ehhez  a  bátor  és  lelkes  kezdéshez  fűzzük  a  magyar 
nők  hazafias  mozgalmának  megindítását  és  lehetőleg  országos 
szervezését. 

Vétkes  mulasztást  követnénk  el,  ha  nem  sietnénk  ezt  a  fel- 
szólalást, melynek  legnemesebb  intenciója  előtt  tisztelettel  kell 
meghajolnunk,  a  társadalom  élő  lelkiismerete  előtt  mint  egy  iga- 
zán értékes  emlékeztetőtáblát  körülhordozni.  Hajdan,  mikor  veszély 
volt,  véres  kardot  vittek  körül  az  országban ;  ma  másnemű  a 
veszély,  a  magunk  erejét,  gazdasági  fejlődesünk  létalapjait  kell 
megerősíteni,  a  hazai  munka  és  szorgalom  jutalmazására  a  ma- 
gunk tűzhelyét  kell  meghódítani,  a  magunk  vérét  kell  frissíteni, 
táplálni. 

És  abba  a  nagy  mozgalomba,  m.ely  erre  vezet,  egy  iránytűt 
dobott    a     magyar    kereskedelmi    miniszter    felesége,    mondván : 


347 


a  magyar  közönséget  meg  kell  győzni  arról,  hogy  a  magyar  ipar- 
cikkek ép  oly  jók,  mint  a  külföldiek. 

íme:  egy  hatalmas  programm.  És  milyen  nagy  bölcsesség 
és  erő  rejlik  ebben  az  egyszerű  programmban. 

Tehát  meg  kell  győzni  a  közönséget  ? 

De  hogyan?  Vándorló  apostolokat  nem  küldhetünk  az 
országban  szanaszét. 

A  szó  hatalma  és  varázsa  csak  egy  módon  terjedhet:  a  nő 
által  A  nőt  kell  a  magyar  iparpártolás  eszméjének  meghódítani 
s  ezután  az  eszme  apostolává  tenni. 

Mert  hiszen  a  közhatóságok,  közhivatalok  már  meg  vannak 
nyerve  az  eszmének ;  de  ezek  szükséglete  a  közfogyasztásnak 
csak  kisebb  részét  képezi. 

Ezeknél  sokkal  többet  tehet  a  nő. 

Amikor  tűzhelyet  alapít,  a  lakás  berendezésének  gondjai 
jórészt  reá  nehezednek.  A  kelengye,  a  bútorok,  a  háztartás  föl- 
szerelése, a  konyha,  a  kamra  mind  ezer  és  ezer  tárgyat  igényel, 
melyeket  folyvást  kiegészíteni,  pótolni  keli. 

Azután  jön  a  napi  fogyasztás,  az  eleiem,  az  élvezeti  és 
ruházati  cikkek,  melyek  napról-napra,  vagy  legalább  idényről- 
idényre váltakoznak. 

Ha  fölteszi  magában,  hogy  a  háztartása,  a  férje,  a  maga,  a 
családja  szükségletét  legalább  azokban  a  cikkekben,  amelyeket  jó 
minőségben  itthon  is  meg  tudunk  szerezni,  kizárólag  a  magyar 
ipar  útján  szerezi  be,  már  rengeteg  összeggel  gyarapítja  a  hazai 
termelés  erejét  s  ezzel  a  nemzet  közvagyonosodását. 

Igaz,  hogy  ez  az  eljárás  egy  kis  körültekintést,  gondos 
figyelmet  és  szívós  kitartást,  meg  hajthatatlan  következetességet 
igényel.  De  mire  nem  képes  a  magyar  no,  mikor  hazájának  jólé- 
téről és  boldogságáról  van  szó. 

Ha  hozzávetőleges  számítás  szerint  azt  veszszük,  hogy 
Magyarországon  három  millió  család  az  iparpártolás  révén  átlag 
csak  huszonöt  koronát  ment  meg  a  hazai  iparnak,  akkor  egy 
évben  ennek  a  mozgalomnak  az  értékét  75  millió  koronára  lehet 
tenni.  Már  pedig  nyugodt  lélekkel  merem  állítani,  hogy  a  felső 
tízezreket  nem  is  számítva,  a  legszerényebb  polgári  család  ennél 
sokkal,  de  sokkal  több  koronával  szolgálhatná  a  magyar  ipar 
egzisztenciális  érdekeit  és  száz  milliókat  tudnánk  megtakarítani  az 
ország  termelőinek  és  közvetve  az  ország  erejének  gyarapítására. 

Számokban  fejeztem  ki  a  várható  eredményt,  hogy  ezzel  a 
kötelességtudás  éberségét  emeljem  honleányainkban  és  a  jelzett 
eszme  érdekében  való  lelkesedésüknek  még  biztosabb  alapot  adjak. 

E  számvetés  továbbá  sok  nőt  talán  arra  is  fog  bírni,  hogy 
ne  vegye  könnyen  az  e  téren  reá  váró  kötelességek  teljesítését. 
Mert  helyrehozhatatlan  mulasztást  követne  el  honfitársai  és 
hazája  ellen. 

Azt  sem  tartom  kizárva,  hogy  sok  honleány  nemcsak  a 
versenyképes  cikkeinket  fogja  fölkarolni,  hanem  némi  áldozatok 
árán  azokat  a  cikkeket  is  protegálja,  amelyek  éppen  az  ily  töme- 
gesebb propaganda  útján  lesznek  mindinkább  tökéletesek.  És  ha 
erre  is  szabad  számítanunk,  akkor  az  a  kalkuláció,  melyet  fön- 
nebb  megkisérlettem,  még  hasonlíthatatlanul  kedvezőbb  arányt  és 
eredményt  fog  mutatni. 

Idáig  azt  hiszem,  mindnyájan  egyetértünk. 

Hátra  volna  tehát  a  praktikus  kivitel  kérdése. 

Ez  nem  az  a  hely,  ahoi  szervezeti  kérdéseket  meg  lehetne 
beszélni ;  de  némi  útmutatással  talán  szabad  itt  is  szolgálni. 

Első  sorban  a  jour  már  nem  ismeretlen  intézményét  lehetne 
a  propagálásra  fölhasználni.  Lelkesítsék  a  jourokon  a  hölgyek 
egymást,  versenyezzenek  egymással  a  honi    cikkek  pártolásában. 

Itt  vannak  azután  a  divatlapok,  melyeknek  állandóan  lelke- 
síteni kellene  ez  eszméért  és  szünet  nélküli  buzdítás  mellett  gya- 
korlati irányt  is  adni,  például  a  magyar  csipke,  a  magyar  vászon, 
a  magyar  posztó,  a  magyar  paszománt    fölkarolása   tekintetében. 

És  ez  nem  is  oly  nehéz.  Emlékezhetnek,  hogy  néhány  évvel 
ezelőtt,  mikor  Bécsben  a  paszománt-ioar  hanyatlásnak  indult, 
Stefánia  főhercegasszony  mozgalmat  indított,  divatba  hozta  a 
paszomántos  ruhadíszítést  s  mintegy  varázsütésre  újra  föllendült 
az  ipar. 

Hasonlóképpen  segítettek  a  hanyatló  gyöngyház-iparon. 

Nálunk  csak  nemrég  pendítette  meg  Vészi  József,  a  leg- 
temperamentumosabb  magyar  újságíró,  hogy  divattá  kell  tenni 
az  iparpártolást  és  e  jelszóval  egészen  fején  találta  a  szeget. 

Agitáljunk,  hogy  divattá  legyen  az  iparpártolás  és  vigyük 
azt  bele  a  divatba. 

Ezt  az  agitációt  azután  át  kellene  vinni  a  napisajtóba,  a 
szépirodalmi  és  szaklapokba,  végre  a  vidék  összes  heti-  és  napi- 
lapjaiba. 

És  hogy  szét  ne  folyjon  e  mozgalom,  követeljenek  maguk- 
nak a  nők  az  országszerte  szervezendő  iparpártolási  bizottsá- 
gokban helyet,  tanácskozási  jogot  s  informáltassák  magukat  állan- 
dóan arról :  hol  és  mit  lehetne  tenni,  miben  lehetnének  az  ügy- 
nek időről-időre  és  állandóan  is  segítségére. 

Mindez  pedig  csak  néhány  futó  eszme.  Nálamnál  hivatot- 
tabbak  jobbat  is,  praktikusabbat  is  fognak  mondani. 

És  ha  a  mi  magas  vendégünk  a  kezdeményezéssel  mutatott 
készségét  és  lelkesedését  továbbra  is  szíves  lesz  ennek  a  jó  ügy- 
nek szentelni,  nem  kétkedem,  hogy  ha  nem  is  egyszerre,  de  las- 
san-lassan tért  hódítva,  igen  becses  eredményeket  fogunk  elérni, 
melyeket  sem  törvényekkel,  sem  rendeletekkel  nem  tudtunk  volna 
megközelíteni,  csakis  a  honleányok  lelkes  seregének  buzgó  apos- 
toloskodása  révén. 

És  ha  hála  istennek  elérkezett  már  az  idő,  amikor  a  hazáért 
nem  meghalni,  hanem  élni  és  dolgozni  kell,  biztos  reménynyel 
tekintek  a  jövőbe,  melyben  egy  újabb  költő  azt  fogja  énekelni, 
hogy  magyar  hölgynek  születni  nem  elég  érdem  és  dicsőség,  a 
magyar  hölgynek  közre  is  kell  munkálni  az  ország  gazdasági 
életének  föllendítésében,  az  általános  nemzeti  jólét  előmozdítá- 
sában. 

Hölgyeim  és  első  sorban  kegyelmes  asszonyom,  vállalkoz- 
zanak erre  az  úttörő,  de  hálás  munkára,  mi  lelkesen,  szeretetteljes 
és  kitartó  munkával  állunk  rendelkezésükre!  (1900.) 

Az  íparpártolás  gyakorlati  keresztülvitele. 

(Előadói  javaslat  az  aradi  kerületi  iparosgyíílésen.) 

Az  iparpártolásra  most  már  nem  kell  kapacitálni  az  embe- 
reket. Ezt  a  jelszót  az  utolsó  években  eleget  koptattuk  fönt  is, 
lent  is,  fehér  és  zöld  asztalnál  egyaránt,  szóval  és  tollal.  Úgy, 
hogy  ez  a  jelszó  szinte  megpuhult,  világos  lett  és  átlátszó. 
Majdnem  vigyázni  kell,  hogy  mikor  az  ember  újból  ezt  a  tenort 
kezdi,  ne  legyen  unalmas,  vagy  ne  találkozzék  unott  arcokkal, 
akik  a  témától  már  félig-meddig  megcsömörlöttek. 

Más  módon  kell  tehát  az  ételt  elkészíteni  és  föltálalni,  ha 
azt  akarjuk,  hogy  étvágyat  gerjeszszen.  És  én  most  már  a  világért 
sem  merném  mondani,  hogy  a  szalmatűz  hazájában  ((lelkesedünk, 
lármázunk,  szónokolunk  és   bankettezünk   a    magyar   iparért,   de 

veszszük  tovább  is  az  osztrák  portékát ;  elvben  egy  kicsit  pártoljuk 
a  hazai  ipart,  de  nem  becsüljük  meg  érdeme  szerüit.y) 

Nem  !  Én  elismerem,  hogy  itt  nálunk  az  iparpártolásnak 
hálás  talaja  van  s  hogy  annak  fontosságától  mindenki  át  és  át 
van  hatva. 

Csak  nem  tudjuk  a  dolgot  igazában  megfogni. 

Pedig  kell  ezen  a  téren  valaminek  történnie,  még  pedig  minél 
előbb.  Mert  ismételten  rá  kell  mutatni  arra,  hogy,  míg  mi  ide- 
haza semmit  sem  teszünk,  addig  odaát  Ausztriában  még  mindig 
vigan  folyik  a  magyar  liszt  és  a  többi  magyar  cikkek  bojkottja, 
mert  Ausztria  részéről  napról-napra  a  legádázabb  gyűlöletet  tapasz- 
taljuk a  magyar  ipar  ellen,  íme  néhány  példa  ez  állítás  illusztrá- 
lására :  Egy  bécsi  kereskedő  a  neki  mutatványul  küldött  magyar 
szőlőt  azzal  a  megjegyzéssel  küldte  vissza:  " Kossuth-kutyáktól 
nem  vásárolunk.»  Ipari  és  gyári  vállalataink  árjegyzékére  az  osztrák 
kereskedők  válasza:  «Magyar  árút  nem  fogadunk  el. »  A  «Müller- 
stube»,  az  osztrák  malomijDar  közlönye  így  végzi  egy  ellenünk 
irányzott  cikkét :  "Szakadjunk  el  ezektől  a  cigányoktól. »  Bécs- 
ben, Prágában  a  különböző  ipari-  és  kereskedelmi  egyesületek 
sűrűen  üléseznek,  mely  üléseken  csak  áskálódnak  és  gyűlöletet 
szítanak  első  sorban  a  magyar  liszt,  másodsorban  az  egész 
magyar  ipar  ellen.  Csehországban  még  tovább  is  mennek.  Az 
asszonyokat  és  a  gyerekeket  elviszik  a  templom  elé  és  Húsz 
János  szobra  előtt  megeskettetik  őket  hozzátartozandóik  boldog- 
ságára, hogy  magyar  iparcikkekért  soha  tgy  garast  nem  adnak  ki. 
Stb.  stb.  És  mindez  társadalmi  akció  utján  történik,  a  szervezett- 
ség és  rendszeresség  bizonyos  határai  között. 

Nálunk  a  gyakorlati  útmutatás  terén  eddig  nagyon  kevés 
történt,  az  is  az  Országos  Iparegyesület  konkrét  javaslataiból 
indult  ki. 

De  mert  az  utóbbi  években  több  külön  kezdeményezés  lépett 
előtérbe  az  iparpártolás  érdekeinek  hathatósabb  képviseletére,  az 
iparegyesület  megszűnt  ezt  a  kérdést  rendszeres  gondozása  tár- 
gyává tenni  s  átengedve  a  tért  az  új  alakulásoknak,  majdnem 
kizárólag  arra  szorítkozott,  hogy  konkrét  és  aktuális  iparpártolási 
kérdésekben  közbenjárjon,  amit  esetről-esetre  több-kevesebb  siker- 
rel mindig  meg  is  tett  és  folyvást  meg  is  tesz. 

És  ha  szíves  felhívásukra  most  én  akarom  igénytelen  néze- 
teimet a  gyakorlati   iparpártolásra    nézve    elmondani,   teszem    ezt 

azért,  meri  ép  ezt  a  kérdést  teljes  odaadással  kisérem  figyelem- 
mel s  mert  őszintén  óhajtom,  hogy  ebben  kövessük  az  osztrá- 
kokat, nemcsak  a  retorzió  kedvéért,  hanem  ami  iparunk  javára  is. 
Térjünk  tehát  el  az  akadémikus  és  teoretikus  okoskodásoktól  és 
fogjuk  meg  az  eke  szarvát  isten  igazába,  hogy  mélyebben  szánt- 
sunk és  eredményeket  lássunk  a  művelésre  érdemes  talajból  ki- 
sarjadzani. 

Megjegyzem  mindjárt,  hogy  e  fontos  kérdésnél  nem  akarok 
rendszeres,  pragmatikus  munkára  vállalkozni  és  nem  fogom  az 
iparpártolás  kézi  kompendiumát  összeállítani.  Vadonat  új  dolgokat 
sem  akarok  kifundálni.  Csak  néhány  igénytelen,  praktikus  gon- 
dolatnak adok  szárnyat,  tessék  ezeket  fölnevelni,  összeilleszteni 
és  ha  éretteknek  tartják,  érvényesíteni. 

Kiindulok  az  aradi   példából. 

Itt  már  megvan  az  aradi  iparpártoló  szövetség. 

Első  dolog,  hogy  ebbe  delegáció  útján  belevigyük  az  összes 
helyi  egyesületeket  és  pedig  az  ipari  és  kereskedelmi  egyleteket 
ép  úgy,  mint  a  társadalmiakat,  a  köztisztviselők  egyleteit,  a  nő- 
egyleteket  stb. 

Ennek  a  sorakozásnak  az  a  célja,  hogy  egyrészt  a  társada- 
lom minden  rétegének  legyen  módja  és  alkalma  a  maga  óhajait, 
kívánalmait  előadni  a  praktikus  iparpártolás  terén,  másrészt,  hogy 
a  szövetség  határozatait  és  értesítéseit  a  csatlakozott  egyesületek 
és  társulatok  révén  belevihesse   a   társadalom    minden    rétegébe. 

Hogy  az  így  sorompóba  szólított  egyesületek  ne  csak  erköl- 
csileg támogassák-e  az  eszmét,  hanem  anyagilag  is  hozzájárulja- 
nak-e  a  szövetség  költségeinek  fedezéséhez,  ez  alárendelt  dolog, 
melyre  nézve  könnyű  lesz  a  megoldást  megtalálni.  Nézetem  sze- 
rint ez  tapintat  dolga,  mert  a  jól  szituált  egyletek  bizonyára  szíve- 
sen támogatják  a  czélt  anyagilag  is,  a  nem  jól  szituált  egyletek- 
től pedig  elegendő  az  erkölcsi  támogatás  is. 

Mihelyt  a  csatlakozás  megvan,  a  szövetség  érintkezésbe  lép 
a  m.  kir.  kereskedelmi  múzeum  közszállítási  osztályával,  mely  ma 
már  kitűnően  fungál  és  ettől  elken  a  hazában  termelt  összes 
versenyképes,  ipari  cikkek  jegyzékét. 

Ha  ez  a  jegyzék  nem  volna  kész,  a  kereskedelmi  minisz- 
tériumot kell  megkeresni,  hogy  az  említett  osztályt  e  jegyzék 
elkészítésére  és  időről-időre  való  rendszeres  kiegészítésére 
utasítsa. 

E  jegyzékben  természetesen  minden  cikk  mellett  föl  volna 
sorolandó  a  honi  termelő  neve  és  lakhelye.  Az  illető  cikkeknek 
en  gros  és  en  detail  árait  a  szövetség  magától  a  termelőtől  tud- 
hatja meg. 

Mihelyt  a  szövetség  a  hazai  termelés  felől  kellőképen  tájé- 
kozva van,  két  olyan  tényezővel  kell  szövetkeznie,  melyek  nélkül 
munkájában  egy  lépést  sem  haladhatna  előre.  Ez  a  két  tényező  : 
a  helyi  kereskedő  és  a  helyi  sajtó. 

Vagyis  egyes  branche-ok  szerint  kiszemeli  a  helyi  kereske- 
dőket, akiket  egyes  honi  cikkek  rendszeres  tartására  rábír  s  velük 
erre  nézve  formális  megegyezést  köt.  (A  honi  cikkek  valódiságát 
származási  bizonyítványokkal,  vagy  más  alkalmas  módon  kell  a 
kétkedők  előtt  igazolni.)  Rekompenzációul  pedig  a  helyi  lapokkal 
megegyezést  köt  arra  nézve,  hogy  ezek  rendszerint,  erre  a  célra 
nyitandó  állandó  rovatban  nyilvántartják  és  folyvást  propagálják, 
hogy  pl.  honi  kékfestő  kelme,  magyar  selyem  stb.  kapható  X-nél, 
magyar  vasalók,  kályhák,  stb.  stb.  Y-nál.  A  cikkeket  e  hirdetések- 
ben lehetőleg  detailirozni  kell  és  feltűnően  beosztani,  az  illető 
kereskedő  cégeket  azonban  minden  reklám  nélkül,  de  tipografice 
kellőképen  kiemelve  megemlíteni. 

Természetes,  hogy  ez  a  reklamirozás  mindennap  más-más 
branche-okra  terjedhetne  ki,  úgy,  hogy  ugyanazon  cikkekre  heten- 
kint  lehetőleg  csak  egyszer-kétszer  kerülne  a  sor.  Megjegyzem, 
hogy  nem  ártana  a  helyi  lapoknak  ezt  a  rovatát  plakátszerűen 
is  kezelni  és  megfelelő  utcasarkokra,  vagy  hirdetési  oszlopokra 
időről-időre  kifüggeszteni. 

E  tranzakciónál  két  negativ  kérdés  merül  föl. 

Az  egyik  az,  hogy  mi  történjék,  ha  bizonyos  cikkre  nézve 
az  illető  branchebeli  kereskedővel  nem  lehet  megegyezni  ?  Erre  a 
felelet  a  következő :  kövessen  el  a  szövetség  mindent,  hogy  az  illető 
szakmabeli  kereskedőt  a  magyar  iparpártolás  eszméjének  meg- 
nyerje. De  ha  ez  bármi  oknál  fogva  nem  sikerülhetne,  nyisson  a 
szövetség  maga  boltot  és  ebben  helyezze  el  azokat  a  cikkeket, 
melyeket  a  kereskedők  vonakodnak  propagálni.  Ezzel  a  keres- 
kedőknek nem  árt,  a  honi  iparnak  és  a  közönségnek  azonban 
használ. 

A  másik  kérdés  az,  tiogy  miután  a  helyi  lapoktól,  melyek 
szintén  magánvállalatok,  nem  lehet  ezt  a  nagy  áldozatot  ingyen 
követelni,  miként  volna  lehetséges   a   lapokat   ez   állandó    propa- 

gandáért  rekompenzálni  ?  Erre  nézve  két  mód  kínálkozik.  Vagy 
teremt  a  szövetség  erre  a  célra  a  kereskedők  és  az  illető  honi 
termelők,  valamint  a  helyi  egyletek  hozzájárulásával  bizonyos  alapot, 
vagy  ha  ez  nem  sikerülne,  akkor  az  eladásra  kerülő  honi  cikkek 
árához  lehetne  taláb  1-2  millet  hozzácsapni  és  ebből  a  szük- 
séges összeget  előteremteni.  Ezt  a  csekély  áldozatot  bizonyára 
szívesen  hozza  meg  a  közönség  az  ügy  érdekében. 

Kívánatos  volna,  hogy  a  lapok  azután  az  iparpártolásnak 
állandó  hírrovatot  is  szenteljenek,  hogy  ebben  az  aktuális  és  új 
dolgokat  regisztrálván,  a  követésre  méltó  jó  példákat  pertraktál- 
ván, állandóan  buzdítsák  a  közönséget  hazafias  kötelességeinek 
teljesítésére. 

A  sajtónak  ilyen  érdekbevonása  azért  szükséges,  mert  a 
hiriapolvasás  hazánkban  rendkívüli  módon  terjedt  s  nincs  olyan 
intelligens  ember,  aki  ne  olvasna  lapokat  s  első  sorban  a  helyi 
lapokat.  Ez  a  propaganda  tehát  többet  ér  minden  értesítőkiadás- 
nái  és  minden  másnál,  ami  e  téren  kínálkozik. 

Mindez  azonban  csak  az  alkalom  nyújtása  a  honi  iparpár- 
tolásra. De  ez  nem  elég.  Az  íparpártolásí  hajlamot  ezenfelül 
állandóan  éleszteni  és  termékenyíteni  kell. 

Kezdjük  az  ifjúságon.  Az  ifjúság  megnyerése  ez  ügynek, 
annyi,  mint  a  jövő  diadalának  biztosítása.  Ezért  erre  különös 
súlyt  kell  helyezni.  Az  iskolákra  direkte  és  indirekté  kell  hatni, 
hogy  ez  eszmét  hirdessék,  propagálják.  Követeljék  meg  a  tanár 
és  tanító  urak,  hogy  a  tanulók  magyar  papirost,  magyar  ceruzát 
magyar  tintát,  magyar  tollat  és  magyar  iskolaszereket  használ- 
janak. Tűzzenek  ki  jutalmakat,  elismerő  jelvényeket,  kokárdákat 
vagy  eféléket  az  oly  tanulók,  osztályok  és  iskolák  számára,  akik 
és  amelyek  ezen  a  téren  a  legnagyobb  sikereket  elérték.  Azt,  hogy 
a  tankönyveket  kizárólag  magyar  papirosra  nyomják,  kezdemé- 
nyezzék az  illetékes  testületek  (iparegyesület,  kamarák,  stb.)  a 
kultuszminiszternél,  ahol  ez  a  dolog  már  kellőképpen  elő  van 
készítve. 

Az  ifjúságnál  lehetne  azután  a  késmárki  igen  szépen  bevált 
mintára  másodsorban  azt  is  keresztülvinni,  hogy  magyar  szár- 
mazású ruhát  viseljen;  s  ez  irányban  a  szülőket  is  érdekbe  kel- 
lene vonni. 

Azután  hódítsák  meg  a  hölgyeket.  A  negyvenes  évek  véd- 
egyletében az  arisztokrata  hölgyek  voltak  az    eszme  leglelkesebb 


3ö't 

propagálói.  Az  ő   nyomukban    keletkezett   az   akkori    nagy  siker. 
Miért  ne  lehetne  ezt  a  sikert  most  is  elérni  ugyanezen   az  úton. 

A  lakásberendezés,  a  konyha  fölszerelése,  a  kredenc  beosz- 
tása stb.  stb.  ezer  alkalmat  nyújt  a  hölgyeknek  a  honi  ipar  pro- 
pagálására, a  mindennapi  fogyasztás,  a  ruházkodás  pedig  kétszer 
annyit.  Tessék  hasznos  útmutatásokkal  szolgálni,  rendezzünk 
honi  bálokat,  követeljünk  honi  háztartási  és  berendezési  cikke- 
ket, italok  és  ételek  fogyasztását,  s  óriási  eredményeket  érhetünk 
el.  Propagáljuk  a  helyi  iparos  támogatását.  Jó  cipőt,  ruhát  itthon 
is  kaphatunk,  első  sorban  támogassuk  tehát  a  mi  iparosainkat  és 
bélyegezzük  meg  azokat,  akik  különös  ok  nélkül  külföldre  viszik 
itthon  keservesen  szerzett,  drága  pénzüket. 

Azután  az  iparosoktól  követeljük  meg,  hogy  hazai  anyagot 
használjanak  lehetőleg  összes  készítményeiknél,  vagyis  hogy  ők,  akik- 
nek legelsőbben  áll  érdekükben  a  honi  iparpártolásnak  minden  vona- 
lon való  érvényesülése,  maguk  járjanak  elől  e  tekintetben  jó  példával. 

Térjünk  rá  azután  a  speciális  esetekre.  Keressük  meg  pél- 
dául a  leglátogatottab  vendéglőket  és  kávéházakat,  hogy  első  sor- 
ban berendezésük  (szalvéta,  abrosz,  üveg,  porcellán,  evőeszköz, 
stb.)  legyen  magyar,  másodsorban  fogyasztási  cikkeik.  Legyenek 
protektorai  a  magyar  bornak,  sörnek,  ásványvizeknek,  likőröknek, 
cognak-nac.  pezsgőknek,  sajtoknak  stb.  stb.  És  buzdítsuk  a 
közönséget,  hogy  az  egész  vonalon,  mindig  és  mindenütt,  első 
sorban  magyar  terméket  követeljen. 

E  speciális  eseteket  azután  ki  kell  terjeszteni  mindazon 
üzletekre,  intézményekre  és  helyiségekre,  amelyeknek  nyilvános 
ellenőrzésére  a  közönségnek  közvetlen,  vagy  közvetett  befolyása  van. 

Igyekezzünk  megakadályozni,  hogy  külföldi  cikkekkel  nálunk 
házaljanak,  igyekezzünk  a  lapokat  rábírni,  hogy  külföldi  hirdeté- 
seket lehetőleg  mellőzzenek  és  próbáljuk  őket  ezekért  az  illető 
branche-ba  vágó  helyi  hirdetésekkel  rekompenzálni  (lásd  a  sze- 
gediek példáját  a  Schicht-szappan  tekintetében),  kerüljük  rend- 
szeresen az  olyan  üzleteket,  melyek  kizárólag  külföldi  cikkeket 
tartanak  raktáron,  például  karlsbadi  cipő,  cseh  porcellán,  tiroli 
loden,  pilzeni  sör  s  több  efféle,  nagyon  elszaporodott  boltokat. 

Csináljunk  egy-egy  propaganda  erősebb  megindítására 
alkalmi  kiállításokat  s  hatoljunk  be  —  esetleg  a  ponyvairodalom 
segítségével  —  a  nép  legszélesebb  rétegei  közé,  hogy  a  népet  is 
megnyerjük  munkatársaink  gyanánt. 

Végre  pedig,  amint  egy  i<icsit  rendesen  megy  az  így  meg- 
indított mozgalom,  a  helyben  bevált  szervezet  fölhasználásával 
vonjuk  be  a  vidék  fontosabb  gócpontjait,  hogy  kezdeményezésünk 
sikere  minél  nagyobb  tért  hódítson  és  minél  több  valóságos 
eredményt  tudjon  fölmutatni. 

Ezek  után  következik  végre  az  ellenőrzés  nagy  és  tapintatos 
munkája.  Oda  kell  hatni,  hogy  a  város,  a  megye  minden  szük- 
ségletét hazai  forrásból  fedezze.  Az  állami  hivatalok  erre  már 
utasítva  vannak.  A  többi  hivatalokat  és  intézeteket  rá  kell  bírni  a 
proklamált  elvnek  önkéntes  elfogadására  és  keresztülvitelére.  És 
aztán  nem  ártana  egy    kis  csöndes  ellenőrzés  az  egész  vonalon. 

A  kereskedőknél,  a  hivatalokban,  a  hatóságoknál.  De  ez  az 
ellenőrzés  ne  legyen  tolakodó  és  ne  legyen  kellemetlen.  Tisztán 
csak  az  ügy  érdekét,  a  kitűzött  cél  reális  megvalósítását  tartsa  szem 
előtt  és  igyekezzék  lehetetlenné  tenni,  hogy  egyesek  önérdekből 
ezen  a  téren  visszaéléseket  kövessenek  el.  Ezek  példás  megtorlását 

kellőképpen  biztosítani  kell. 

* 

íme  néhány  eszme,  néhány  ujjmutatás,  mit  lehet  és  mit  kell 
az  iparpártolás  praktikus  keresztülvitele  terén  cselekedni.  Csupa 
odavetett,  nyers  idea;  de  ha  elvben  helyeseknek  találjuk  azokat, 
mindegyiket  okosan  és  részletesen  ki  lehet  dolgozni,  az  életbe 
való  átültetés  és  megvalósítás  céljára.  Ez  és  a  kivitel  azután  a 
helyi  szövetségeknek  tüzetes  föladata  leszen. 

Én  legjobb  tudásom  szerint  igyekeztem  megfelelni  az  elém 
tűzött  feladatnak.  Ha  bárkinek  csalódást  okoztam,  előre  is  bocsá- 
tót kérek. 

De  abban  az  erős  meggyőződésben  élek,  hogy  a  magyar 
iparpártolás  terén  sokat  lehetne  elérni.  Dolgozzunk  e  téren  ko- 
molyan és  tegyük  az  iparpártolást  divattá,  még  pedig  olyan  divattá, 
melynek  sohasem  szabad  kijönni  a  divatból . . . 

Ha  azután  Arad  város  példáját  tíz,  húsz  és  száz  magyar 
város  követendi,  hatalmas  eredményekkel  fogunk  szemben  állani. 

Ha  tíz,  húsz,  vagy  száz  magyar  város  intelligens  polgársá- 
gának értelmi,  erkölcsi  és  vagyoni  ereje,  a  magyar  hazafiak  száz- 
ezreinek lelsesedése,  akarata  és  pénze  egyesül  abban  a  szervezett 
törekvésben,  hogy  a  magyar  ipart  veleszületett  jogának  birtokába 
helyezze;   ha   a   praktikus   hazafiság    valahára    komoly   és   rend- 

szeres  kitartással  fog  közremunkálni  azon,  hogy  a  magyar  hazá- 
ban a  magyar  munka  kizárólagos  uralma  megteremtődjék:  ennek 
a  hatalmas  nemzeti  mozgalomnak  a  nemzeti  vagyon  hatalmas 
gyarapodása  lesz  az  eredménye.  Százmilliókat  fogunk  megmen- 
teni az  ország  számára;  százmilliókkal  fog  gyarapodni  hazánk 
gazdagsága  minden  esztendőben.  Ez  a  mozgalom  a  nemzeti  erő- 
gyűjtés processusa  lesz,  amelynek  gyümölcsén  végeredményében 
mindannyian  osztozkodni  fogunk.  A  magyar  ipar  számára  az 
idegentől  elhódított  fillérekkel  az  erős,  gazdag,  vagyonilag  füg- 
getlen magyar  állam  útja  lesz  kikövezve. 

Ez  pedig  csakugyan  érdemes  egy  kis  fáradságra,  komoly, 
céltudatos,  úttörő  munkára!  (1904.) 

Iparpártolási  jegyzetek. 

(Fölolvastatott  a  lipótvárosi  körben.) 

Nem  nagyon  hálás  dolog  egy  meglehetősen  elcsépelt  témát 
újból  kikezdeni. 

Az  iparpártolásról  nagyon  sokan  beszélnek  Kárpátoktól 
Adriáig;  de  fájdalom,  mindenütt  csak  beszélnek.  Lelkesedünk,  lár- 
mázunk, szónokolunk  és  bankettezünk  a  magyar  iparért,  de  vesz- 
szük  tovább  is  az  osztrák  portékát;  elvben  egy  kicsit  pártoljuk 
a  hazai  ipart,  de  nem  hecsiiljük  meg  érdeme  szerint. 

Élénken  emlékezem  rá,  amikor  éppen  a  Lipótvárosban  egy 
másik  előkelő  kaszinó  hozta  meg  rezolucióját  az  iparpártolás  érde- 
kében. Én  följegyeztem  ezt  a  rezoluciót,  mely  a  következő,  nálunk 
már  nem  ismeretlen  tézissel  kezdődik: 

Mindinkább  terjed  és  erősödik,  sőt  a  köztudatba  átment  az 
a  meggyőződés,  hogy  egyedül  a  hazai  iparnak  hazafias  és  jóakaró 
támogatása  teremtheti  meg  és  fejlesztheti  a  magyar  ipart  és  csu- 
pán ez  teheti  függetlenné  nemzeti  gazdaságunkat. 

Édes  érzés  az,  amikor  fehér  hajjal,  öt  X-szel  a  hátunkon 
végre   megadja   nekünk   a   sors  azt  az   elégtételt,  hogy  a  puszta 

—  hiszen  ebben  a  tekintetben  nálunk  még  a  nagyváros  is  puszta 

—  végre  visszaadja  azt  a  hangot,  melyet  harminc  esztendővel 
ezelőtt,  fiatal  szívvel,  rajongó  lélekkel  és  tele  tüdővel  belekiál- 
tottunk. 

íme  tehát  a  fonográf  nálunk  nem  egészen  új  dolog. 

De  hallgassuk  tovább  a  lipótvárosi  rezoluciót,  mely  így  szól : 

Hogy  a  kedvezőtlen  közgazdasági  helyzetünkből  eredmé- 
nyesen kibontakozzunk,  annak  egyik  leghatályosabb  módja  a 
magyar  ipar  megteremtése  és  fejlesztése;  ezt  pedig  a  mi  viszo- 
nyaink között  csak  úgy  érhetjük  el,  ha  a  nagy  magyar  társada- 
lom a  magyar  ipart  hazafias  pártolásába  veszi.  Pártolásába  veszi, 
nem  úgy  —  mint  eddig  —  közhangzású  szavakkal,  hanem  követ- 
kezetes tettekkel  és  hazafias  lelkesedéssel,  annak  tudatától  áthatva, 
hogy  ezzel  szeretett  hazánkat  szolgáljuk  és  közgazdasági  függet- 
lenségünket vívjuk  ki. 

Az  utasítás  ezek  alapján  azután  az  volt,  hogy  aláírási  íveken 
minkenki  kötelezze  magát  a  hazai  ipart  pártolni  és  propagálni  s 
ennek  a  mozgalomnak  a  szítására  egy  5  tagú  bizottság  küldetett 
ki,  mely  köteles  lett  volna  a  mozgalmat  ébren  tartani  s  erről, 
valamint  az  elért  eredményekről  a  közgyűlésnek  évről-évre  jelen- 
tést tenni. 

Hogy  mi  történt  ez  ügyben  4  év  óta,  amióta  ugyanis  azt  a 
határozatot  hozták,  azt  senki  sem  tudja,  de  nem  is  kutatja  senki. 


Ne  méltóztassanak  rólam  azt  az  Ízléstelenséget  föltenni,  hogy 
mint  vendég  azért  jöttem  a  kerületnek  ebbe  a  kaszinójába,  hogy 
a  másikat  leszóljam. 

Távolról  sem ! 

A  lipótvárosi  kaszinó  határozatát,  melyet  a  legjobb  indulat 
és  igazi  hazafias  lelkesedés  hozott  létre,  csupán  mint  hozzánk 
most  legközelebb  fekvő  típust  idéztem,  melyhez  hasonló  ezer- 
számra termett  ebben  az  országban.  De  mint  itt,  úgy  —  nagyon 
kevés  kivételektől  eltekintve  mindenütt  csak  a  rezoluciónál 
maradt  a  dolog! 

így  van  ez  a  hatvan  év  előtt  alakult  védegylet  óta,  melyet 
Kossuth  lángesze  teremtett  meg  s  mely  az  akkori  viszonyok 
között  megtette  azt  a  csodát,  hogy  évenkint  40-45  új  gyár  kelet- 
kezett a  rohamosan  növekvő  és  honi  után  áhitozó  közszük- 
séglet fedezésére.  Már  egy  évvel  a  védegylet  alakulása  után 
Kossuthnak  az  állioni  dolgokkal  volt  a  legtöbb  vesződsége.  És 
ezután  nyomban  a  közönynyel.  Az  élelmes  osztrák  ipar  azonnal 
munkába  vette  a  «honi»  cikkek  gyártását  és  terjesztését,  idehaza 
pedig  lohadt   a    lelkesedés   és  a   védegylet    145   vidéki  fiókjának 

csakhamar  nem  akadt  semmi  dolga.  Igaz,  hogy  közbejött  a  48  és  e 
nagy  esztendő  csodás  eseményei.  De  Kossuth  utóda  a  védegylet 
élén,  Gorove  István,  a  későbbi  m.  kir.  kereskedelmi  miniszter,  már 
1846-ban  panaszkodik  az  ő  publikuma  nagy  közönye  miatt . .  . 

Ez  a  két  kísérlet  kompromittálja  még  ma  is  az  iparpártolási 
mozgalmat  a  fővárosban,  a  vidéken  és  mindenütt. 

Nem  írok  erről  tudományos  disszertációt.  Vacsora  előtt  nem 
akarom  a  t.  hallgatókat  emészthetetlen  élvezetekkel  megterhelni. 
Elmondok  egy  pár  esetet  viszonyaink  és  állapotaink  jellemzésére. 


Egy  előkelő  lipótvárosi  kereskedő  a  következő  dolgot  mon- 
dotta el  nekem  nemrég: 

—  Bizonyos  «előkelő»  körök  nemcsak  hogy  nem  rendelik 
idehaza  fehérneműjöket,  de  mosásra,  tisztításra  is  minden  hónap- 
ban Bécsbe,  vagy  Parisba  küldik.  Pedig  mi  itt  Budapesten  szá- 
mos fejedelmi  és  főúri  udvarnak  szállítjuk  ugyanazt  jól  és  olcsón, 
amit  ama  bizonyos  «előkelő^>  körök  kevésbbé  jó  minőségben, 
de  drágán  Bécsből  és  Parisban  szereznek  be.  (Az  illető  keres- 
kedő nevét  bárkinek  szívesen  megmondom.  Aki  puszta  szóra 
kétkednék  az  elmondottakban,  az  megnézheti  hiteles  könyveit.) 


Más :  Egy  másik  kereskedő  a  következőket   mondta : 

Egy  szerepvivő,  előkelő  magyar  főúr  a/igol  kalapot  rendelt 
nálam.  Megmondta,  hogy  melyik  londoni  üzletből  hozassam. 
A  megrendelést  eífektuáltam  s  az  illető  nem  győzött  eleget 
hálálkodni  a  kivitelnek  nem  is  remélt  fényes  sikereért.  Erre  föl- 
bátorodva, megvallottam,  hogy  az  angol  kalap  egy  minden  tekin- 
tetben versenyképes  magyar  gyárban  készült.  A  főúr  —  ahelyett, 
hogy  miként  vártam,  megörült  volna  e  fölfedezésnek  —  magából 
kikelve  rohant  el  üzletemből  s  megírta,  hogy  ahol  őt  ilyen  csúnya 
módon  becsapják,  oda  ő  többet  nem  megy  vásárolni  .  . . 

Apropos,  magyar  kalap.  Egy  fővárosi  kalapgyárban  roppant 
meglepetésemre  láttam  vagy  kétszázféle  kalapbélést,  mind  külföldi 
vignettával. 

—  Mi  ez?  —  kérdeztem  a  gyárost. 
-   Ezek    kifundált   angol    nevek.    Itt  van    például    Brothers 
O'Donell,  London,   Calverstreet    215.   (Alatta  azután:   Strausz  és 

Krausz  férfidivaíüzlete  Tiszavárdán.)  Ez  az  angol  firma  nem  léte- 
zik, ilyen  utca  Londonban  talán  nincs  is.  De  a  divatkereskedő, 
aki  nálam  a  kalapot  rendeli,  okvetlenül  angol  vignettát  követel, 
mert  különben  nem  adja  el  az  árúit  s  nem  rendelhetne  nálam 
egy  tucatot  sem. 

A  zsolnai  posztógyár  kitűnő  szöveteket  készít.  Egy  része  a 
termelésnek  Angliába  megy.  Az  Angliába  küldött  szövetek  leg- 
nagyobb része  visszakerül  Budapestre,  mert  ezt  a  fajtát  nagyon 
szeretik  nálunk  női  felöltőknek.  Ugyan  mit  képzelnek  az  urak,  ki 
fizeti  meg  a  szállítási  és  ár-differenciát?  Bizonyára  a  magyar 
fogyasztó,  akinek  mindenáron  angol  posztó  kell. 


A  nyáron,  a  zsolnai  kiállítás  alkalmával  több  ízben  volt  alkal- 
mam a  zsolnai  posztógyár  üzemébe  betekinteni.  Egy  ízben  sür- 
gősen kerestem  az  igazgatót.  De  három  napig  nem  tudtam  vele 
találkozni.  Később  megtudtam,  hogy  egy  amerikai  nagy  kereskedő- 
ház képviselőjével  tárgyalt  és  évekre  terjedő  sluszt  csinált  ren- 
geteg mennyiségű  magyar  posztónak  Amerikába  való  szállítása 
tárgyában. 

A  magyar  posztó  tehát  jó  és  versenyképes  az  amerikaiaknak, 
de  nem  jó  —  nekünk. 

De  azért  ne  tessék  gondolni,  hogy  Budapesten  uincs 
zsolnai  posztó.  A  gyárban  megtudtam,  hogy  8—10  nagykeres- 
kedő nagyon  szépen  és  állandóan  rendel  Zsolnán.  Egy  szép 
napon  végigjártam  ezeket  a  kereskedéseket.  Egy  női  szövetkeres- 
kedőnél kezdtem.  Megismertem  a  szép  női  ruhákra  való  zsolnai 
posztót.  Kérdeztem:  honnan  való  ez  a  szövet? 

-"-  Angliából!  —  volt  a  válasz. 

Egy  másik  férfiszöveteket  tartott  raktáron.  Oda  is  elmentem. 
A  második  űr  azt  felelte,  hogy  a  kérdezett  szövet  a  legkitűnőbb 
brünni  gyártmány. 

És  így  tovább. 

Két  kereskedőnél  kivételt  tapasztaltam. 

Az  egyik  nagyban  hirdeti  a  zsolnai  posztót  ulsíer-alakban. 
Bemegyek  s  kérem,  adja  elő  a  zsolnai  posztó-mintákat.  Elébem 
rakott  vagy  háromfélét  s  valamennyiről  konstatáltam  magamban, 
hogy   egy  sem  zsolnai. 

A  másik  kivétellel  egy  kedves  barátom,  Breitner  L.  Zsigmond- 
nál találkoztam.  Megnéztem  az  ő  kolosszális  posztóraktárát  s  arra 
kértem,  mutassa  meg  a  magyar  s  főleg  a  zsolnai  készletet.  Meg- 
mutatta. Nagyon  imponáló  mennyiség  volt. 

—  És  kelendő  a  magyar  posztó  ?  —  kérdem  kíváncsian. 

—  Nagyon  jó  üzletet  csinálok  vele.  Évről-évre  nagyobb 
mennyiséget  tudok  eladni. 

—  Az  igazán  örvendetes,  hogy  a  mi  közönségünk  mégis 
pártolja  a  honi  ipart,  -     jegyeztem  meg  .  .  . 

-  A  mi  közönségünk,  monda  széles  mosolylyal,  igen,  a  mi 
közönségünk  Süríában  van,  mert  ez  a  posztó  majdnem  kivétel 
nélkül  Stiriába  megy.  A  magyar  fogyasztónak  nem  igen  kell  a 
magyar  posztó  .  .  . 

Más.  Egy  kiváló  szaktekintély  hírében  álló  képviselőt  meg- 
látogattak a  választói,  akik  épp  az  iparpártolást  hozták  szóba. 

A  képviselő  úr  választóinak  a  következő  nagy  tirádával 
szolgált : 

Minden  magyar  ember  legelső  kötelessége,  hogy  házának 
a  küszöbére  állítsa  föl  a  vámsorompót :  soha  azon  be  ne  bocsássa, 
ami  idegenben  készült.  Sokan,  mihelyt  valamivel  jobb  módba 
jutottak,  már  Bécsből  hozatják  a  ruháikat  s  elfelejtik,  hogy  a 
magyar  szabók  is  tudnak  varrni.  Ki  kell  adni  a  jelszót,  hogy 
bojkottáljuk  az  osztrák  portékát !  Én  a  politikában  agitálok  ebben 
az  ügyben,  a  feleségem  a  társaságban.  Megosztjuk  a  munkát. 
A  télen,  amerre  csak  társaságba  járt  a  feleségem,  m.indenütt 
ipart  pártolt.  Híveket  toborzott,  lelkesített  szenvedélylyel,  fáradság 
nélkül.  Amikor  az  iparegyesület  fölolvasásait  is  el  kezdte  hallgatni, 
már  nekem  kellett  kérnem,  hogy  kímélje  magát.  Mennyire  másként 
is  állana  a  magyar  ipar,  ha  sok  ilyen  lelkes  katonája  volna ! 

A  következő  mondatot  az  inas  szakította  félbe,  aki  szállító- 
levéllel a  kezében  lépett  be  s  a  választók  nem  kis  meglepetésére 
jelentette  : 

Megérkeztek  a  nagyságos  asszony  ruhái  —  Bécsből. 

Erre  különben  rá  lehet  mondani :  Mintha  hallottuk  volna 
már  ezt  a  nótát!  Ujabbat  kérünk! 

És  van  ebből  a  fajtából  raktáron  akárhány ! 

Hogy  a  londoni  utazó  bőrtáskákba  a  Grüneberg  testvérek 
pozsonyi  cég  szállítja  a  világ  legkitűnőbb  keféit,  az   közismeretű 

tény,  valamint  hogy  azt  is  tudja  mindenki,  hogy  a  mi  keresl<e- 
déseinkben  honi  keféket  csak  ritkán  találunk.  Pedig  van  még 
két  igen  jeles  kefegyárunk  Debrecenben,  melyek  jobbadán  export- 
ból élnek. 

Azt  is  konstatálhatom,  hogy  egy  előkelő  nemes  emberünk 
új  palotája  első  emeletének  lakberendezését  híres  bécsi  bútoros- 
nál rendelte  meg  és  nagy  volt  csodálkozása,  amikor  legelőkelőbb 
budapesti  bútorgyárosunk  társzekereiről  emelték  le  a  remek  búto- 
rokat, melyeket  a  bécsi  cég  Budapesten  rendelt  meg  sokkal 
olcsóbban  és  innen  szállított  rendeltetése  helyére,  bizonyára  szebb 
és  tökéletesebb  minőségben,  mintha  Bécsben  ő  maga  készítette 
volna  azokat. 

Más.  Eszterházy  herceg  egy  szép  napon  levelet  ír  a  pesti 
Kölber-gyárnak,  melyben  arra  kéri  a  céget,  hogy,  miután  Lon- 
donban egy  ritka  tökéletes  hintót  vett,  mely  évek  multán  némi 
restaurációra  szorul,  küldjön  valakit,  aki  megtekintse  a  drága 
portékát  és  tanácsot  adjon  arra  nézve,  lehetne-e  azt  itthon  is 
megjavítani  ?  A  cég  egyik  főnöke  maga  utazott  el  és  —  hogy 
rövid  legyek  —  csakhamar  konstatálta,  hogy  a  kocsi  az  ő  pesti 
műhelyéből  való,  a  párisi  világkiállításról  került  Londonba,  ahol 
a  herceg  úr  kétszeres  árt  fizetett  érte,  mint  ha  Budapesten  ren- 
delte volna  meg.  És  hogy  ezt  demonstrálja,  kiemeltette  a  kocsi- 
rudat,  melybe  a  budapesti  cég  bélyege  bele  volt  vésve. 


Ez  az  egy  pár  adat  a  társadalom  hibáit  és  kis  részben  a 
kereskedelem  félszegségeit  akarja  illusztrálni,  pedig  nemcsak  a 
társadalomnak  van  abban  bűne,  hogy  a  magyar  iparpártolás  ügye 
nem  tud  zöld  ágra  vergődni. 

Ennek  igazolására  ismét  csak  néhány  érdekes  adatot  akarok 
fölhozni. 

Mostanában  ugy  áll  a  dolog,  hogy  Triesztből  Prágába  olcsóbb 
a  nyers  bőr  transzportja,  mint  Fiúméból  Budapestre,  a  posztó 
Reichenbergből  olcsóbban  kerül  Budapestre,  mint  Zsolnáról,  a 
gyufa  olcsóbb  Linzből  Budapestre  szállítva,  mint  Temesvárról, 
ugyancsak  a  gyufa  Bécsből  Bosznia  kellő  közepébe  felényi  költ- 
séggel jut,  mint  Budapestről ;  a  lisztet  Angliába  a  Dunán,  Roma- 

nián  keresztül  kell  exportálnunk.  A  zongora  Hamburgból  olcsób- 
ban kerül  Bukarestbe,  mint  Budapestről  stb. 


Más.  Hogy  milyen  kevéssé  vagyunk  élelmesek  és  mily 
óriási  mértékban  élhetetlenek,  ennek  illusztrálására  szolgáljon  ez 
a  néhány  adat: 

Konzervgyártásunkhoz  a  hüvelyes  vetemények  34''/o-át  Ausz- 
triából szerezzük  be. 

Borsószükségletünk  98,  kölesszükségietünk  837o-át  kül- 
földről veszszük.  Pedig  mezőgazdasági  nép  vagyunk !  Hogyne, 
hiszen  mezőgazdasági  gépekért  a  külföldnek  évenkint  tíz  milliót 
fizetünk,  kaszát  és  sarlót  pedig  egy  darabot  se  csinálunk  idehaza. 

A  magyar  sertéshúst  nyersen,  kilónkint  30 — 35  krért  küldjük 
ki,  a  csehek  pedig  ugyanazt  a  húst  vesepecsenyévé  pácolva, 
kilónkiní  3  forintjával  küldik  hozzánk  vissza. 

Egy  hasonló,  majdnem  hihetetlen  adatot  közölt  egyik  leg- 
érdemesebb szaklapunk  a  következőkben:  Egyik  nagyhírű  bot- 
gyárunk a  botok  anyagát  1  és  2  filléres  átlagárban  millió  darab- 
számra szállítja  külföldre.  Odakint  befestik,  felcifrázzák  azt  az 
anyagot,  mely  darabonkint  egy  korona  átlagárban  jön  hozzánk 
vissza. 

Az  említett  lap  ehhez  a  következő  következtetéseket  fűzi : 

Ezzel  a  tranzakcióval  tehát  nyer:  a  külföld  magán-,  nem- 
zeti és  állami  gazdasági  élete.  Veszít:  a  magyar  gyáros,  mert  az 
ő  munkája  gyümölcsét  nagyobbrészt  külföldi  kollégája  szedi  le,  az 
ő  vállalata  pedig  marad  alárendelt  és  önállóan,  biztosított  jöven- 
dőjű,  erőteljes  üzletté  fejlődni  nem  képes.  Veszít:  a  magyar 
munkás,  mert  a  továbbföldolgozás  révén  az  árból  a  munkát  illető 
rész  már  külföldi  munkásé  lesz.  Pedig  ez  az  árban  kombinált 
munkadíjnak  nagyobbik  fele.  Veszít:  a  magyar  fogyasztóközön- 
ség, mert  ez  a  teljesen  fölösleges  kettős  utaztatás,  vámköltség, 
esetleg  külföldi  közvetítők,  szétosztó  nagykereskedők  költsége  és 
nyeresége,  a  hosszabb  forgalmi  processzusban  fokozódó  reklám- 
költségek és  már  magában  az  egyszerű  tény,  hogy  a  boton  egy 
gyáros  helyett  kettőnek  kell  nyerni:  mind  arra  hatnak,  hogy  a 
magyar  vevő  sokkal  drágábban  juthat  hozzá,  mintha  a  cikornyás 
utat  nem  tette  volna  meg.  Végül,  és  ez  a  fő,  veszít:  a  magyar 
államgazdaság,  mert  hiába  várjuk,  hogy  az  így  dolgozó  iparválla- 

lat  föllendüljön,  megszilárduljon,  A  passzívum  tehát:  a  magyar 
magán-,  nemzeti  és  állami  gazdaságra  hárul  mindenestül,  az  aktí- 
vum mind  a  külföldé. 

Végül  a  legszégyenietesebb  adat  gyanánt  idejegyzem,  hogy 
a  felsőmagyarországi  fürdők  túlnyomó  nagyrészét  Morvaország- 
ból naponkint  érkező  friss  kenyér  és  péksütemény  árasztja  el.  Tör- 
ténik pedig  mindez  nálunk,  Magyarországban,  ahol  dúsan  terem 
a  világ  legjobb  búzája  és  lisztje  és  ahol  nem  tudunk  a  lisztünk 
értékesítése  érdekében  semmi  új  dolgot  sem  produkálni. 

Történik  ez  szeretett  hazánkban,  ahol  —  a  statisztika  szerint 
—  5  millió  ember  nem  eszik  búzakenyeret  és  ahova  évenkint 
ezer  korona  értékű  külföldi  iparcikket  hoznak  be  ugyanazokon 
az  utakon  és  vonalakon,  melyekben  évenkint  100  és  100  ezer  em- 
ber kénytelen  innen  kivándorolni,  mert  két  keze  számára  nem 
talál  jutalmazó  munkát  és  gyermekeinek  nem  tudja  megkeresni  a 
betevő  falatot. 

Ezzel  szemben  odaát,  Ausztriában  az  ipar  virágzik.  Azt 
mondják  a  beavatottak,  hogy  régen  volt  odaát  oly  jólét,  mint 
mostanában. 

Az  osztrák  ipar  Árgusszemekkel  nézi  a  mi  vergődésünket. 
Ha  csak  módjában  van,  nem  engedi,  hogy  új  iparágak  keletkezzenek 
nálunk  és  ha  ilyenek  mégis  utat  törnek  maguknak,  ezeket  olcsó 
áraikkal  agyonkonkurrálják.  Száz  példa  van  erre.  És  az  se  ritka- 
ság, hogy  az  így  lekonkurrált  magyar  telep  dobra  került  gépeit 
az  osztrák  konkurrens  nálunk  megveszi  és  ócska  vassá  zúzatja 
össze  . . . 

És  az  se  ritkaság  odaát,  hogy  egész  falvak  és  községek 
népe,  asszonya,  apraja-nagyja  összegyűl  Húsz  János  szobra  előtt 
s  ahol  ilyen  nincs,  ott  a  templom  előtt.  És  szent  esküre  emelik 
kezüket,  fogadván,  hogy  idegen  áilam  portékájára  egy  fityinget  se  köl- 
tenek s  mindenben  saját  népük  szorgalmának  jutalmazását  keresik. 

De  nemcsak  esküsznek,   hanem   chauvin-lelkesedéssel    meg 

is  tartják  esküjüket   és    első    sorban    bojkottáhiak    mindent,    ami 

magyar,  másodsorban  pedig  nyélbe  üttetik  ellenünk  a  Loyalitáts- 

klauzulát . . . 

* 

Ezekben  rámutatván  némely  alaphibára,  melyet  az  iparpár- 
tolás   terén  a    kereskedelem,    társadalom    és    a  kormány    vagyis 

az  e  kérdés  megoldására  hivatott  legfőbb  három  tényező  elköve- 
tett, lehetetlen  elhallgatnom,  hogy  a  negyedik  nagy  hiba  az  volt 
és  az  ma  is,  hogy  a  társadalom  nem  szervezkedett  egységesen 
az  iparpárolás  komoly  érdekeinek  szolgálására. 

Mert  zárjel  között  jegyzem  meg,  hogy  ma  már  nem  az  a 
jelszó,  hogy  a  versenyre  képtelen,  a  rossz  magyar  dolgokat  pár- 
toljuk, hanem  csak  arról  lehet  szó,  hogy  amit  a  magyar  ipar  jót 
produkálni  tud,  azt  ne  tegyük  mögéje  az  idegen  és  rossz  por- 
tékának és  a  bécsi  rongynak  ne  legyünk  engedelmes,  elfogult 
protektorai. 

A  társadalom  egységes  szervezésének  kérdése  talán  nem 
tartozik  egészen  egy  kaszinói  felolvasás  keretébe.  De  azért  legyen 
szabad  röviden  megemlíteni  azokat  az  irányelveket,  amelyeket  e 
szervezkedésnél  szem  előtt  tartandónak  vélek. 

Nem  egy  izolált  szervnek  kellene  az  iparpártolás  ügyét  kezébe 
venni.  Hanem  kiválóbb  budapesti  ipari  és  kereskedelmi  szakegy- 
letek, valamint  az  összes  számottevő  társaskörök  kebeléből  és 
mindezek  állandó  erkölcsi  és  anyagi  támogatása  mellett,  delegáció 
útján  kellene  egy  központi  orgánumot  teremteni,  mely  a  tájékoz- 
tatás és  a  propaganda  dolgában  folytonos  programmszerű  tevé- 
kenységet fejtene  ki.  Elválasztaná  a  kérdés  komoly  közgazdasági 
részét  és  ebben  azt  is,  ami  első  sorban  a  kereskedelem  állandó 
érdekbevonását  illeti.  Ennek  a  résznek  az  exekválása  érdekében 
esetről-esetre  az  erre  hivatott  országos  egyesületeket  kellene 
igénybe  venni.  Iparegyesület,  kamara,  keresk.  csarnok,  stb.  A  tájé- 
koztatás és  propaganda  eszközeit  azonban  a  kezében  tartva,  időn- 
kint és  minél  sűrűbben  szét  kellene  árasztani  propagatórius  érte- 
sítéseit az  e  célra  szövetkezett  összes  körök  és  egyletek  és  ez 
egyletek  valamennyi  tagjai  között. 

És  külön  érdekbe  kellene  vonni  ebben  a  propagandában  az 
ifjúságot  és  a  hölgyvilágot,  melynek  messzeható  és  gazdag  ered- 
ményekkel kecsegtető  hivatása  lehet  e  téren. 

Azután  pedig  lassankint,  fokról-fokra  specializálni  kellene  a 
mozgalmat.  Megkezdeni  a  köztisztviselőknél,  folytatni  a  társadalom 
minden  rétegén  keresztül. 

Azután  elő  lehetne  venni  a  vendéglőket,  kávéházakat,  fűszer- 
es egyéb  kereskedéseket  stb. 

Azután,  mihelyt  a  szervezkedés  megkezdődött  s  megvan  a 
követésre  méltó  jó  minta,  akkor  nekimehetünk  a   vidéknek,   mely 

bizony  eddig  is  éiéni<ebben  mozgott  és  több  eredményt  mutathat 
föl  e  icérdésben,  mint  a  főváros. 

Az  egész  mozgalmat  azután  betetőzhetné  egy  jól  kifundált 
országos  szervezet,  mely  végre  magától  vinné  tovább  az  akciót, 
mindaddig,  amíg  erre  szükség  lesz,  vagyis  ameddig  az  iparjDártolás 
és  az  iparfejlesztés  megváltóját  az  önálló  vámterületben  nem 
találtuk  meg.  .  . 

Addig  is  azonban,  ha  a  jelzett  irányban  a  társadalmi  agi- 
táció megindul,  ha  ezer  és  ezer  jó  magyar  ember  és  ugyanannyi 
jó  magyar  háziasszony  és  lelkes  ifjú  a  magyar  iparnak  előnyben 
való  részesítését  tűzi  maga  elé  követendő  célul,  csak  üdvös  és 
hasznos  dolgot  cselekszik  és  nemcsak  hazafias,  hanem  gyakor- 
lati célt  is  szolgál.  Egy  előkelő  hölgy-társaságban,  mely  szintén 
komolyan  foglalkozott  az  iparpártolással,  mondottam  nemrég: 

Ha  a  már  fönnebb  közölt  hozzávetőleges  számítás  szerint 
ugyanis  azt  veszszük,  hogy  Magyarországon  három  millió  család 
az  iparpártolás  révén  évenkint  átlag  csak  huszonöt  koronát  ment 
meg  a  hazai  iparnak,  akkor  egy  évben  ennek  a  mozgalomnak  az 
értékét  75  millió  koronára  lehet  tenni.  Már  pedig  nyugodt  lélek- 
kel merem  állítani,  hogy  a  felső  tízezreket  nem  is  számítva,  a  leg- 
szerényebb polgári  család  ennél  sokkal,  de  sokkal  több  koroná- 
val szolgálhatná  a  magyar  ipar  egzisztenciális  érdekeit  és  egy  kis 
jóakarat  révén  s  némi  következetes  körültekintéssel  száz  és  ezer 
milliókat  tudnánk  megtakarítani  az  ország  termelőinek  és  közvetve 
az  ország  anyagi  erejének  gyarapítására. 

Ez  pedig  csakugyan  érdemes  egy  kis  fáradságra,  komoly, 
céltudatos    úttörő  munkára!  (1Q03.) 


Kiállítási  ügyek. 

Hazai  iparcikkek  kiállításának  sorozata. 

Az  általam  az  orsz.  iparegyesületben  kezdeményezett  kiállítási 
sorozat,  mely  a  magyar  ipar  termékeinek  propagálását  célozza, 
a  megvalósulás  stádiumához  közelebb  lépett.  A  magyar  kir. 
kereskedelmi  múzeum  ugyanis  a  társadalom  részéről  megindított 
mozgalomnak  s  illetve  az  erre  hivatott  tényezők  óhajának  megfe- 
lelni kívánván,  a  hazai  ipari  termelésnek  a  hazai  fogyasztó  közön- 
séggel lehetőleg  széles  körökben  való  megismertetése  céljából 
kiállítási  ciklus  rendezését  kezdte  meg  olyan  hazai,  házi,  kézmű- 
és  gyáripari  cikkekből,  melyek  közvetlen  fogyasztás  tárgyát  képezik. 

A  m.  kir.  kereskedelmi  múzeum  ezzel  kivette  a  maga  részét 
abból  a  nagy  közgazdasági  akcióból,  amelyet  a  m.  kir.  kereske- 
delemügyi kormány  a  hazai  ipar  és  kereskedelem  érdekében 
megindított  s  amelynek  közvetlen  célja  az,  hogy  a  fogyasztó 
közönség  meggyőzzessék  arról,  miszerint  szükségleteinek  leg- 
nagyobb részét  a  hazai  ipar  révén  is  kielégítheti. 

E  cél  szolgálatában  rendezte  a  m.  kir.  kereskedelmi  múzeum, 
az  országos  iparegyesület  közreműködésével,  a  jelzett  kiállítás 
első  ciklusát  s  gondoskodott  a  siker  biztosítása  tekintetében 
oly  társadalmi  eszközökről  is,  amelyeket  az  eddig  szerzett  tapasz- 
talatok alapján  a  leghatályosabbaknak  ismert  meg.  Intézkedett 
ugyanis  egyebek  között  az  iránt,  hogy  a  kiállítási  ciklus  lelkes 
honleányokbői  álló  bizottság  védelme  alá  helyeztessék,  amely  a 
kiállításoknak  a  székesfővárosi  társadalom  minden  rétegében  való 
propagálását  tekinti  főhivatásának.  Gondoskodott  továbbá  oly 
katalógus  készítéséről,  mely  első  részében  ismerteti  a  kiállításban 
résztvevő  iparosok  telepeit,  ezek  berendezését,  termelőképessé- 
gét és  felsorolja  az  egyes  telepek  által  előállított  cikkeket ;  máso- 

dik  részében  pedig  tájékozást  nyújt  az  egész  ország  termeléséről 
az  illető  cikkekben,  megnevezve  az  összes  iparosokat,  cikkeiket, 
s  lehetőleg  bemutatva  védjegyeiket  és  felsorolva  azokat  a  keres- 
kedőket, kiknél  a  cikkek  kaphatók.  Ezzel  maradandó  reklámot 
csinál  nemcsak  a  hazai  iparnak,  hanem  minden  egyes  iparosnak 
és  kereskedőnek. 

A  kiállítási  ciklust  a  fonó-,  szövő-,  ruházati  és  bordíszmií- 
iparí  kiállítással  kezdte  meg,  amely  1900.  május  elején  nyílott 
meg  a  városligeti  iparcsarnokban. 

Ez  a  kiállítás  nem  az  ipari  készítmények  látványos  csopor- 
tosítására helyezett  súlyt,  hanem  inkább  az  árúk  üzletszerű  bemu- 
tatására, oly  célzattal,  hogy  a  fogyasztó  közönség  kellően  tájé- 
kozódhassék  az  iránt,  mit  hol  termelnek,  s  mit  mely  forrásokból 
rendelhet  meg.  A  drága  dekoratív  irány  s  ezzel  minden  felesle- 
ges költekezés  tehát  mellőzve  volt  s  a  tárlat  inkább  az  árúk  kira- 
katszerű, könnyen  áttekinthető  csoportjait  mutatta  be  a  közön- 
ségnek, mely  alkalommal  azok  egyszersmind  eladásra  is  kerültek. 

A  hazai  iparcikkek  sorozatos  kiállításának  általam  javaslatba 
hozott  és  felső  helyen  megállapított  programmja  a  következő: 

1.  A  m.  kir.  kereskedelmi  múzeum,  az  országos  iparegyesü- 
let közreműködésével,  egyes  ipari  termelési  ágak  tüzetesebb  meg- 
ismertetése és  főleg  a  közönség  körében  leendő  rendszeres  pro- 
pagálása céljából  kiállítási  ciklust  rendez  olyan  hazai  házi-, 
kézmű-  és  gyáripari  cikkekből,  melyek  közvetlen  fogyasztás  tár- 
gyát képezik. 

2.  A  kiállításon  a  drága  dekoratív  irány  mellőzendő,  súly 
helyezendő  a  tárgyak  kirakatszerű,  könnyen  áttekinthető  be- 
mutatására. 

3.  Térdíjak  és  semminemű  más  illetékek  nem  fizettetnek 
(sőt  a  rendezőség  igyekezni  fog  illetékes  helyen  a  kiállítási  tárgyak 
föl-   és   visszaszállítására   nézve  is  kedvezményeket  kieszközölni). 

4.  Az  egyes  csoportokba  tartozó  cikkek  termelői  úgy  a 
sajtó  útján,  mint  közvetlenül  is  felhívandók,  hogy  a  kiállításon 
részt  vegyenek. 

5.  A  kiállítóknak  jogukban  áll  készítményeiknek  csak  egy 
részét  és  egyes  specialitásaikból  mintákat  bemutatni,  melyek  a 
katalógusban  tüzetesen  fölsorolandók. 

6.  Kívánatos,  hogy  a  kiállítók  árúik  mellé  védjegyeik  lenyo- 
matát  feltüntető   árjegyzéket    és   megrendelő  lapokat  kellő  szám- 

ban    helyezzenek,    hogy    mindenki    otthon    megtehesse    megren- 
deléseit. 

Az  összes  kiálh'tott  tárgyak  eladásra  kerülnek,  minélfogva 
azokon  az  árak  pontosan  megjelölendök. 

7.  A  kiállításokról  katalógus  készíttetik,  mely  első  részében 
ismerteti  a  kiállításban  résztvevő  iparosok  telepeit,  ezek  berende- 
zését, termelőképességét  és  felsorolja  az  egyes  telepek  által  elő- 
állított cikkeket,  második  részében  pedig  tájékozást  nyújt  az 
egész  ország  termeléséről  az  illető  cikkekben,  megnevezve  az 
összes  iparosokat,  cikkeiket,  lehetőleg  bemutatva  védjegyeiket  és 
azokat  a  kereskedőket,  ahol  a  cikkek  kaphatók.  A  gyárosok, 
illetőleg  iparosok  akár  közvetlenül,  akár  kereskedők  által  is  kép- 
viseltethetik magukat,  sőt  kívánatos  a  kereskedők  mennél  széle- 
sebb körű  bevonása. 

8.  A  kiállítások  egy  nőbizottság  védelme  alá  helyeztetnek^ 
melynek  főhivatása:  a  kiállítás  propagálása  a  székesfővárosi  tár- 
sadalom minden  rétegében. 

Q.  A  kiállításoknak  az  iparosokkal  szemben  való  propagálása 
a  magy.  kir.  kereskedelmi  múzeum  és  az  országos  iparegyesület 
feladata. 

10.  Az  első  ily  kiállítás  1900  május  hó  1-én  rendeztetik 
a  hazai  fonó-,  szövő-,  ruházati  és  bőrdíszműipar  tárgyaiból, 
nevezetesen  : 

a)  a  gyapjiiipar  köréből  a  különböző  posztók,  kelmék,  sző- 
nyegek, pokrócok  stb. ; 

b)  len-,  kender-  és  jutaipar,  kötelesáruk,  vásznak,  asztal- 
neműek  stb.; 

c)  pamutipar  (pamutvásznak,  ruhaszövetek  stb.); 

d)  fehérítő-,  festő-,  színnyomó-  és  kikészítöipar : 

e)  selyemipar  (szalagok  és  szövetek); 

f)  paszomány-,  csipke-  és  himző-ipar ; 

g)  ruházati  ipar  (női-  és  gyermek  ruha,  szücsipar,  fehér- 
neműárúk, kalapok,  keztyűk,  lábbeliek,  ágyberendezés  stb); 

h)  kötő-  és  kötszövöipar ; 

\)  3ll  e  csoportokba  tartozó  háziipar; 

j)  bőrdíszműipar  (tárcák,  mintázatok,  övek,  dobozok  stb.). 

Nagyobb  mennyiség  csak  az  idényre  szóló  cikkekből  kül- 
dendő be,  míg  az  őszi  és  téli  idény  cikkeiből  lehetőleg  teljes 
mintakollekciók  állítandók  ki. 

11.  A  folyó  évi  május  hóban  rendezendő  kiállításra  bejelen- 
tés folyó  évi  április  hó  5-éig  eszközlendő  az  e  célra  szerkesztett 
s  bárkinek  rendelkezésére  álló  íveken. 

12.  A  kiállítási  tárgyak  legkésőbb  2  héttel  a  kiállítás  meg- 
nyitása előtt  küldendők  be  a  m.  kir.  kereskedelmi  múzeum  város- 
ligeti iparcsarnokába. 

13.  A  kiállítási  ciklus  későbbi,  ez  évi  folyamaiba  előirányoz- 
tatnak : 

az  üveg-,  porcellán-  és  kőedényárúk,  az  apróárúk,  kefeárúk, 
kosárárúk,  a  papír-  és  papirosárú-ipar,  pipere,  1901.  év  tavaszára 
pedig  az  élelmiszerek. 

14.  A  budapesti  kiállítások  sikere  esetén  a  m.  kir.  kereske- 
delmi múzeum  hasonló  szervezettel  vándorkiállításokat  fog  szer- 
vezni a  nagyobb  vidéki  városokban  (Kolozsvár,  Szeged,  Arad, 
Győr,  Nagyvárad  stb.)  az  ottani  nagy  fogyasztóközönség  kellő 
tájékozása  végett.  (1900.) 

Honi  cikkek  mintagyűjíeÉiiénye  vidéki  körúton. 

Három  nagyobb  vidéki  kállítás  rendezésének  előmunkálatai 
vannak  most  folyamatban.  Mind  a  három  kiállítás  helyi  és  kerü- 
leti jellegű,  de  valamennyi  súlyt  helyez  rá,  hogy  a  kerületben 
nem  termelt  és  pártolásra  méltó  honi  iparcikkeket  az  ő  közönsé- 
gének is  bemutathassa  helyi  kiállítása  alkalmából. 

A  hazai  gyárosokat  arra  buzdítani,  hogy  mindahárom  kiál- 
lításon (Kecskemét,  Makó,  Versec)  és  az  ezután  kétségkívül  kellő 
sorrendben  következő  többi  vidéki  kiállításon  több-kevesebb  költ- 
séggel részt  vegyenek,  kissé  bajos  dolog.  Azután  pedig  talán 
nem  is  igazságos,  hogy  csak  az  élelmes  és  a  költségeket  meg- 
bíró nagyobb  gyárak  részesüljenek  a  megismertetés  és  térfoglalás 
előnyeiben.  Mert  ha  az  iparpártolás  gyakorlati  előmozdítása  érde- 
kében tavaly  a  kereskedelmi  miniszter  úr  aegise  alatt  tervezett 
sorozatos  honi  kiállítások  előnyeit  tényleg  ki  akarjuk  terjeszteni 
az  ország  nagyobb  városaira,  nem  is  méltányos  dolog,  hogy  a 
vidéki  kiállítások  alkalmával  egyes  honi  termelők  csak  ötletsze- 
rűen, minden  rendszer  nélkül  vegyenek  részt,  hogy  például  az 
egyik  diszes  szekrényben  termelése  javát  mutassa  be,  a  másik 
pedig  csak  egy-két  mintadarabot  rakhasson  az  asztalra.  Ez  a 
közönség  érdekeinek  sem  felelne  meg,  mert  a  fogyasztó  tiszta  és 

világos  képét  akarja  pártolásra  érdemes  honi  termelésünk  lehe- 
tőleg teljes  egészének  és  igazán  nem  nyer  vele  semmit,  ha  csak 
egy-két  csillogó  kirakatot  lát  maga  előtt. 

Fontos  és  nagyjelentőségű  feladat  hárulna  tehát  ez  alkalom- 
ból a  magyar  kír.  kereskedelmi  múzeumra,  ha  összes  hazai,  ismer- 
tetésre és  terjesztésre  méltó  cikkeinkből  egy  jól  összeválogatott 
és  szoros  egészében  összefüggő,  lehetőleg  teljes  mintagyüjteményt 
állítana  össze  és  ezzel  minden  vidéki  kiállításunkon  részt  venne. 
A  gyűjteménybe  körülbelül  a  következő  iparcsoportokat  lehetne 
fölvenni : 

a)  A  fonó-,  szövő-  és  ruházati  ipar  köréből :  posztók,  szö- 
vetek a  gyapjú-ipar  köréből,  vászon,  kalikó,  damasztok  a  len- 
es pamiitipar  köréből,  kender-  és  jutaárúk,  bélés-  és  selyemárúk, 
paszomány-  és  himző-ipar,  kötő-  és  kötszövőipar,  fehérneműek, 
kalapok,  keztyűk,  művirágok  és  dísztollak; 

b)  a  papíros-ipar  köréből:  papíros-minták  az  iroda-  és 
nyomdaszűkséglet  számára,  luxuspapíros,  iskolai,  író-  és  rajz- 
szerek, taneszközök; 

c)  a  fémipar  köréből:  bádogos-cikkek,  ajtó-  és  ablakzárak, 
bútor-vasalások,  szerszámok,  késművek,  tudományos  eszközök, 
elektrotechnikai  könnyebb  dolgok,  világítási,  fűtési  és  szellőztetés!, 
csatornázási,  lakberendezési  könnyebb  cikkek ;  sodronyfonatok, 
szegek,  csavarok  stb.,  bronzok  és  dísztárgyak  a  műlakatosság 
köréből ; 

d)  a  fa-  és  dekorativ-lpar  köréből :  gyermekjátékok,  háztartási 
eszközök,  dísztárgyak,  hangszerek,  dekorativ-ipar,  kefekötő-ipar, 
apró  árúk,  bőrdíszművek ; 

e)  vegyészeti,  agyag-  és  üvegipar:  olaj,  festék,  máz,  kence, 
műtrágya,  gyufa,  más  vegyi  cikkek ;  üvegneműek,  kőedény-,  fayence 
és  porcellán-ipar; 

f)  élelmi  szerek  és  élvezeti  cikkek:  tészta,  cukor,  cukorka, 
csokoládé,  konzervek,  gyümölcskonzervek,  pezsgő,  cognac,  ásvány- 
vizek ; 

g)  háziipari  cikkek; 

h)  árjegyzék-gyűjtemény  oly  cikkekből,  melyek  vándorló 
kiállításon  részt  nem  vehetnek,  u.  m.  gépek,  épületbádogos-cik- 
kek, kályhák,  pénzszekrények,  zongorák,  fa-  és  vasbútor  stb. 

Természetes,  hogy  egyik-másik  helyi  kiállításon  a  sorozatot 
ki  lehetne  egészíteni,   így    például    Versecen   figyelemmel   kellene 

lenni  a  Szerbiába  való  exportra,  Brassóban   Románia  szükségle- 
teire, Fiaméban  a  távolabbi  kivitel   esélyeire  stb. 

Ami  a  gyűjtemény  összeállítását  illeti,  ennek  külön  stúdiu- 
mot érdemes  szentelni.  Tájékoztatóul  csak  néhány  eszmét  kívá- 
nok felszínre  vetni.  A  posztó-,  vászon-,  selyemszöveteket  lehetne 
például  egyrészt  körbenforgó  lapokra  alkalmazni,  vagy  a  falra 
illesztett  csillagszerű  redőkbe  foglalt  táblákon  bemutatni,  melyek 
könnyen  áttekinthetők  és  a  szemre  jól  hatnak,  a  cikkek  finom- 
ságát kellőképen  feltüntetik  és  esetleg  a  színhatásokat  kellőképen 
érvényesíteni  engedik ;  minden  ily  táblán  látható  lesz  a  gyáros 
neve,  a  táblára  alkalmazott   6— 8-féIe   szövet   elnevezése,  ára  stb. 

Az  ásványvizekből  elég,  ha  egy  oszlop  a  különböző  savanyú-, 
gyógy-  és  keserűvizek  címkéit  tünteti  föl  kellő  csoportosításban  ; 
ugyanígy  lehetne  a  gyufaskatulyák  címlapjait  is  elrendezni ;  üvegek- 
ből, edényekből  e  célra  szerkesztendő  állványokon  csak  1 — 2 
mintadarabot  kellene  elhelyezni  stb.  Kívánatos  volna  különben, 
ha  a  kereskedelmi  múzeum  a  textilipari  csoport  rendezésénél  a 
textiliparosok  orsz.  egyesülete,  a  gyufaiparnál  a  gyuíaiparosok 
orsz.  egyesülete,  a  cukoriparnál  a  cukoriparosok  orsz.  egyesülete, 
az  ásványvizeknél  a  belneológusok  orsz.  egyesülete  közreműkö- 
dését igénybe  venné,  sőt  ezeket  az  illető  csoportok  költségeinek 
fedezésére  is  megnyerhetné. 

Nagy  súlyt  kell  helyezni  e  csoportok  rendezésére,  esetleg 
igazi  dekoratőrök  és  művészek  közreműködését  is  ki  kellene 
kérni,  mert  a  kereskedelmi  múzeumnak  nemcsak  a  gyakorlati 
célokat  kell  szem  előtt  tartani,  hanem  arra  is  ügyelni  kell,  hogy 
az  Ízlés  terjesztésére  közrehasson,  hogy  vonzóvá  tegye  kollek- 
cióit a  nagy  közönség  számára;  legyenek  e  gyűjtemények  úgy 
rendezve,  hogy  minden  egyszerű  látogató  érdemesnek  tartsa 
azokhoz  vissza-visszatérni  és  azokkal  több  ízben  is  komolyan 
foglalkozni. 

Mindazonáltal  oda  kell  hatni,  hogy  az  egész  gyűjtemény 
könnyen  transzferálható  legyen,  kis  téren  is  elférjen  s  minden 
vidéki  kiállításnak  legfeljebb  egy  középnagyságú  termét  fog- 
lalja el. 

A  gyakorlati  cél  előmozdítása  érdekében  kívánatos,  hogy  a 
kereskedelmi  múzeum  minden  ily  vidéki  kiállításon  megjelenő 
gyűjteménye  számára  katalógusokat  is  készíttessen,  még  pedig 
oly  számban,  hogy  minden  komolyabb   látogató    magával   vihes- 

sen  egy-egy  példányt.  A  katalógusban  azután  (a  tavalyi  textilipari 
kiállítás  katalógusának  mintájára)  ismertetni  kell  a  gyűjteményben 
levő  cégeket,  készítményeiket,  ezek  árát,  megrendelési  helyét  stb. 
A  katalógus  egy  külön  fejezetében  esetleg  a  gyűjteményből 
hiányzó  más  fontos  cikkekre  is  föl  lehetne  hívni  az  érdeklődők 
figyelmét.  Ezenkívül  a  múzeum  egy  ügyes  emberének  állandóan 
személyesen  kellene  jelen  lennie  a  kiállításon  a  szükséges  fel- 
világosítások és  tájékoztató  adatok  megadhatása  céljából,  átalán, 
hogy  a  vállalkozás  üzleti  érdekeit  szolgálja,  előmozdítsa. 

A  helyi  kereskedőket  pedig  arra  kellene  buzdítani,  hogy  a 
bemutatott  honi  forrásokkal  állandó  összeköttetésbe  lépjenek  s 
így  a  helyi  közönségnek  minden  fontos  honi  cikkel  állandóan 
szolgálhassanak. 

Számos  más  részletkérdés  is  merülhet  föl,  melyekre  első 
pillanatra  nem  gondolunk.  így  például,  hogy  a  nagyobb  gyáro- 
sok esetleg  a  költségek  fedezéséhez  hozzájáruljanak-e,  hogy  min- 
den kiállító  lehetőleg  egyforma  terjedelemben  és  arányban  vegyen 
részt,  stb.  De  a  részletkérdések  e  terv  általános  érdekű  propa- 
gálása alkalmával  nem  fontosak  és  a  gyakorlat  alapján,  a  tapasz- 
talatokhoz képest  maguktól  fognak  tisztázódni. 

A  főcél  az,  hogy  honi  versenyképes  cikkeinket  az  erre  leg- 
alkalmasabb módon  a  vidéki  közönséggel  is  megismertessük, 
hogy  biztosítsuk  első  sorban  a  magyar  piacot  a  magyar  termel - 
vények  számára  és  buzdítsuk  fogyasztóinkat  hazafias  kötelességük 
buzgó  teljesítésére.  Röviden  kifejezve:  a  kereskedelmi  múzeum 
céljait  decentralizálni  kell  s  miután  az  egész  országot  nem  lehet 
a  kereskedelmi  múzeumba  csődíteni,  ennek  mintagyüjteményeit 
kell  az  egész  országban  széívinni  és  minden  fogyasztónak  lehe- 
tővé tenni,  hogy  a  honi  cikkek  pártolására  az  alkalmat  megtalálja 
és  kiaknázza. 

Az  ilyen  vidéki  kiállítások  erre  kitűnő  alkalom  gyanánt  kínál- 
koznak, mert  alig  lesz  intelligens  ember  az  illető  kerületben,  aki 
az  ily  lokális  kiállításokat  és  azokon  a  szóban  levő  mintagyüjte- 
ményt  meg  ne  tekintse. 

Nagyon  természetes,  hogy  ha  már  egyszer  ez  a  mintakol- 
lekció meglesz,  nem  is  keli  arra  várni,  hogy  valahol  vidéki  kiál- 
lításokat rendezzenek;  ilyen  speciális  alkalmak  nélkül  is  lehet  a 
gyűjteményt  az  ország  nagyobb  városaiban  körülsétálíatni  és  a 
honi  iparpártolásnak  ez  úton  igen  jelentékeny  és  bizonyára  ered- 


373 


menyes  jDropagandát  csinálni.  Ezért  i<ell  a  gyüjteménynelc  deko- 
ratív szempontból  való  hatására  is  ügyet  vetni,  mert  ami  nem 
érdekes,  ami  legalább  némileg  nem  közelíti  meg  a  látványossá- 
got is,  az  nem  vonzza  annyira  a  nagy  közönséget. 

Pedig  mi  a  legnagyobb  közönségre  számítunk  s  szeretnénk 
a  legszélesebb  rétegek  állandó  érdeklődését  biztosítani. 


Ezt  az  eszmét  vetettem  föl  vázlatosan  a  kereskedelmi  múzeum 
felügyelő  bizottságának  e  hó  23-ikán  tartott  ülésében.  Kissé  bőveb- 
ben kidolgozva  tárom  azt  lapunkban  az  országos  iparegyesület 
tagjai  elé.  Most  is  csak  a  leglényegesebbet  mondottam  el  és 
mikor  a  nézetem  szerint  —  hasznos  és  praktikus  eszmét  egye- 
sületünk tagjainak  figyelmébe  ajánlom,  igen  szívesen  veszem,  ha 
az  érdekeltek  és  az  érdeklődők  úgy  általában,  mint  a  részletekre 
nézve  elmondják  nézeteiket.  (IQOl.) 

A  zsolnai  iparkiállííás. 

Az  a  hír  járta  be  a  napi  sajtót,  hogy  a  Vág  folyam  áradása 
elsodorta  volna  a  zsolnai  kiállítás  épületeit.  A  mi  értesüléseink 
szerint  ez  a  hír  túlzott.  Az  áradás  ártott  ugyan  a  kiállításnak,  de 
a  szorgalom  és  gondos  munka  minden  eddig  okozott  kárt  hama- 
rosan helyrepótol  és  augusztus  elején  akadály  nélkül  nyílhat  meg 
a  szép  reményekre  jogosító  felvidéki   kiállítás. 

Ez  a  kiállítás,  mely  Árva,  Liptó,  Nyitra  és  Turóc  vármegyék 
területét  öleli  föl,  már  most  is  komoly  figyelmet  érdemel. 

Mert  az  ország  legszegényebb  vidékei  mellett  számos  nagy, 
sőt  országos  hírű  ipartelep  fogja  ezúttal  termelő-  és  verseny- 
képességét bemutatni.  Az  ilyen  vidéki  kiállításoknak  célja  rend- 
szerint az,  hogy  egyrészt  a  helyi  fogyasztó  közönséget  közelebb 
hozza  a  helyi  termelőkhöz,  másrészt,  hogy  a  vezető  és  irá- 
nyító osztályt,  a  honoráciort  állandóbb  és  közelebbi  érintkezésbe 
hozza  a  termelő-  és  iparos-osztálylyal,  mely  utóbbi  ha  ezen  a 
réven  és  a  munka  ünnepén  önérzete  is  élénkebben  kifejlődik  és  ön- 
bizalma is  megerősödik,  —  élénkebb  vágyat  érez  a  tökéletesedés, 
a  haladás  modern  irányai  felé  vezető  ösvények  fölkutatásához. 

Újabb  időben  azonban  e  kiállítások  célja  még  általános  haza- 
fias szempontból,  de  a  lokálpatriotizmus  szempontjából  is  bővül. 

Az  indusztrializmus  szelleme  jótékony  hatással  volt  azokra,  kik 
egyes  vidékek  szellemi  és  anyagi  fejlődésére  mint  vezérlő  és 
intéző  férfiak  befolyással  vannak  és  ezek  az  illető  vidékek,  majd 
az  egész  ország  anyagi  megerősödése  érdekében  szemlét  tarta- 
nak az  ipari  inventárium  fölött,  hogy  megállapítsák:  mi  van  és  mi 
nincs.  Az  ilyen  szemle  eredményéhez  képest  természetesen  elő- 
ször intézkedéseket  lehet  tenni : 

a)  a  meglevő  versenyképes  indusztriák  terjesztése  és  meg- 
felelő pártolása  érdekében, 

b)  a  meglevő,  de  még  gyönge  iparokat  természetes  és  mes- 
terséges úton  lehet  javítani  (vándortanfolyamok,  modern  gépek 
és  szerszámok  terjesztése), 

c)  meg  lehet  állapítani  a  nálunk  hiányzó  iparágak  sorozatát, 
s  ezek  közül  kiválasztani  azokat,  melyeknek  meghonosítására  az 
illető  vidéken  a  legkedvezőbbek  az  előföltételek.  Az  ilyen 
iparágak  beplántálására  azután  a  hivatottak  rendszeres  programmot 
állapíthatnak  meg  és  ebben  körvonalozhatják :  mit  kell  első-, 
másod-  és  harmadsorban  megtelepíteni  -  mert  hiszen  az  ilyen 
munka  évekre  terjedő  rendszeres  tevékenységet  igényel  —  mi- 
képpen kell  az  iparalapításokat  a  különböző  megyék  között  ará- 
nyosan fölosztani,  s  végre  milyen  mértékben  kell  a  társadalom, 
a  hatóság,  a  kormány  támogatását  igénybe  venni  és  a  magán- 
vállalkozást érdekelni.  . 

íme,  ilyen  fontos  célok  lebegnek  egy-egy  jól  szervezett  és 
jpl  vezetett  kiállítás  előtt.  Ilyen  perspektívát  nyit  a  modern  kiállí- 
tások célja  és  feladatköre. 

Ha  pedig  valamely  vidéki  kiállításról  el  lehet  mondani,  hogy 
komoly  és  céltudatos  vezetés  mellett  indul  nagy  föladatai  elé, 
akkor  a  zsolnaira  ezt  bátorsággal  elmondhatjuk. 

Senki  sem  fog  bennünket  a  szerénytelenség  vádjával  illetni, 
ha  ez  alkalommal  megemlítjük,  hogy  azok  a  komoly  kritikák, 
melyek  a  Magyar  Ipar  hasábjain  a  tavalyi  és  tavalyelőtti  vidéki 
kiállításokról  megjelentek  és  amelyekben  konkrét  tanulságokat 
ajánlottunk  az  érdekeltek  figyelmébe:  sokban  hozzájárultak  a 
helyzet  tisztázásához. 

A  kereskedelmi  miniszter  szigorúan  ellenőrzi  a  kiállítás  kere- 
teit, a  bírálati  szabályoknak  ezúttal  először  szabatosan  megállapí- 
tott irányelvei  garanciát  nyújtanak  számos  eddig  szokásos  inkon- 
veniencia  ellen.  És  maguk  a   kezdeményezők   igazi    lelkesedéssel 

és  példás  ügyszeretettel  teljesítik  a  rendezés  és  szervezés  nehéz 
előmunkálatait. 

Alkalmunk  volt  a  minap  a  zsolnai  kiállítás  terepét  megtekin- 
teni. Egy  festői  hegyláncolat  alján,  a  szilaj  és  majdnem  veszedel- 
messé vált  Vág  partján  húzódik  végig  a  kiállítási  terület,  melyet 
ártérből  kis  paradicsommá  alakított  át  a  rendező  bizottság  szor- 
galma, ügyessége  és  kitartó,  áldozatkész  munkássága. 

Egy  igazán  festői  milieuben  emelkedik  a  nagy,  tágas  és 
célszerűen  berendezett  iparcsarnok.  Körülötte  csoportosulnak  a 
többi  kiállítási  épületek  és  díszes  pavillonok,  melyeknek  a  kiállí- 
tás után  is  meglesz  a  maguk  praktikus  rendeltetése,  úgy,  hogy 
ezáltal  azok  külső  csinjére  és  dekoratív  hatásukra  a  szokottnál 
jóval  többet  lehetett  áldozni. 

A  remek  parkká  varázsolt  kiállítási  területen  tehát  a  régen 
megunt,  sablonos  barakszerűségek  helyett  egy  ízléses  épületekkel 
és  sikerült  pavillonokkal  telehimzett  pázsitos  szőnyeget  találunk, 
melynek  kellemes  változataiban  nemcsak  a  komoly,  sőt  imponáló 
tanulságok  (a  fonógyár,  a  posztó-  és  szőnyeggyár  meglepő 
arányai)  fognak  föltűnést  kelteni,  hanem  az  üdülésnek  és  szóra- 
kozásnak is  meg  lesznek  a  maga  vonzó  és  üdítő  központjai. 

Külsőség  és  frisseség  tekintetében  a  zsolnai  kiállítás  a  leg- 
elsők közé  emelkedik,  melyek  valaha  hazánkban  rendeztettek,  de 
tartalom  dolgában  is  felette  figyelemreméltó  lesz.  Élénk  bizony- 
sága lesz  annak,  hogy  az  iparfejlesztésre  a  felvidék  rendkívül 
alkalmas  terület  és  demonstrálni  fogja,  hogy  a  kivándorlók  ezreit 
jutalmazó  munkával  lehetne  is,  kellene  is  ellátni  a  felvidék  erre 
predesztinált  ipari  központjain. 

És  nagyon  csalódnánk,  ha  ez  a  kiállítás  nyom  nélkül  tűnne 
el  a  hasonló  vállalkozások  tömkelegében.  A  zsolnai  ipartestület, 
mely  azt  kezdeményezte,  azokkal  a  jeles  férfiakkal  együtt,  akiket 
annak  élére  állított  s  ezek  közt  az  ő  agilis  elnökével  és  a  fárad- 
hatatlan igazgatóval  gondoskodni  van  hivatva  arról,  hogy  ennek 
a  kiállításnak  önként  előtérbe  lépő  tanulságait  kellő  igyekezettel 
lehessen  érvényesíteni  az  ottani  társadalom  és  a  fensőbbek  támo- 
gatásával. Ez  pedig  a  felvidék  ipari  fejlődésében  oly  új  korszakot 
jelentene,  melyet  az  ország  minden  része  és  minden  vidéke  haszon- 
nal tudna  értékesíteni  a  maga  és  a  köz  javára  is.  (1903.) 

A  vidéki  kiállítások  tanulságai. 

I. 

Divatba  jöttek  a  vidéki  kiállítások.  Tavaly  négy  is  volt,  az 
idén  három,  a  jövő  évre  is  tervbe  vettek  néhányat.  Természetes, 
mindenik  tárlat  egy-egy  ünnep,  melynek  van  külső  fénye  és  belső 
melege.  A  helyi  közönség  büszke,  hogy  vállalkozása  sikert  aratott, 
de  a  pártatlan  szemlélő  sem  tagadja  meg  elismerését  azoktól, 
akik  buzgósággal,  önzetlen  odaadással  fáradoztak  a  kiállítás  sikere 
érdekében.  Idáig  rendén  is  volna  a  dolog.  De  ennél  az  ünnepi 
mámornál  nem  szabad  megállapodnunk.  Ha  a  kiállítások  komoly 
közgazdasági  célokat  szolgálnak,  bele  kell  pillantanunk  azok  belső 
gépezetébe  és  ahol  hibákat  találunk,  szóhoz  kell  engedni  a  jóakaró 
kritikát,  mely  nem  a  mai,  hanem  a  jövő  kiállítások  okszerűsége 
szempontjából  következtetéseket  és  tanulságokat  von  le  a  múltból 
és  a  jelenből  —  a  jövő  javára. 

Az  ilyen  gazdag  tanulságra  nagyon  bő  anyagot  nyújt  a  ver- 
sed kiállítás,  melynek  különös  fényt  adott  a  kereskedelmi  minisz- 
ter személyes  megjelenése,  tartalmas  ünnepi  kijelentései  és  a 
miniszterelnök  meleg  hangú  üdvözlő  távirata. 

Első  sorban  készséggel  elismerjük,  hogy  a  végvidéken,  e 
nemzetiségi  szempontból  ekszponált  központban  a  kiállítás  nagyon 
fontos  szolgálatot  tett  a  magyar  állameszmének  és  ezzel  a  magyar- 
ság ügyének.  A  magyar  kormány  jelentékeny  anyagi  támogatása, 
a  kereskedelmi  miniszter  megjelenésének  és  személyes  buzdításá- 
nak nagy  súlya  bizonyára  további  impulzust  adnak  a  közgazda- 
sági fejlődés  újabb  föllendülésére.  E  ponderáló  előnyök  miatt  sok 
mindenféle  hézag  és  hiány  fölött  szemet  lehetne  hunyni,  ha  csak 
arról  van  szó,  hogy  most  már  a  verseci  kiállítás  fölött  egyszerűen 
napirendre  térjünk.  De  úgy  a  versecieknek,  mint  a  jövő  helyi 
kiállítások  rendezőinek  szolgálatot  vélünk  tenni,  amikor  őket  egy 
pár,  ez  alkalommal  nagyon  is  szembeötlő  hiányra  kötelességsze- 
rűen figyelmeztetjük. 

A  helyi  kiállítások  nem  nyernek  sem  fényben,  sem  tartalom- 
ban, ha  távolabbi  nagyvárosok  kiállítóit  is  befogadják.  Az  adott 
esetben  a  nagyszámú  temesvári  és  budapesti  kiállítók  teljesen 
ag>'onütötték  a  helyi  kiállítókat.  A  világhírű  cégek,  mint  például 
Thonet  és  mások  természetesen  egészen  más  apiombbal  lépnek 
föl,  mint  a  szerényebb   méretű  és  igényű  verseci  és  környékbeli 

kiállítók;  tehát  háttérbe  szorítják  ezeknek  előnyös  tulajdonságait 
is.  A  budapesti  és  temesvári  és  más  távol  vidékről  bebocsájtott 
kiállítók  részvétele  továbbá  minden  rendszer  nélkül  szűkölködött, 
a  meghívott  sok  száz  közül  jelentkezett  mintegy  félszáz,  a  legtöb 
olyan,  akikre  ezen  a  helyi  kiállításon  semmi  szükség  sem  volt,  s 
akiknek  viszont  a  kiállításból  bizony  édes  kevés  hasznuk  lesz. 
Az  pedig  nem  lehetett  követendő  cél,  hogy  a  tágas  csarnokokat 
jobban  megtöltsék  és  a  térdíjbevételt  szaporítsák.  Nem  győzzük 
eléggé  hangsúlyozni  a  jövendő  tanulságainak  okáért,  hogy  a 
helyi  jellegű  kiállítás  derék  kiállítóinak  értékét  az  idegen,  vagy 
helyesebben  nem  helyi  kiállítók  térfoglalása  jelentékeny  mértékben 
devalválta. 

És  erre  semmi,  de  éppen  semmi  szükség  se  volt. 

Az  meg  már  nem  is  hiba,  hanem  egyenesen  vétek,  hogy  a 
távolabbi  honi  kiállítók  mellett  tért  engedtek  a  külföldiek  invázió- 
jának. Az  úgynevezett  kiállítási  <^(gyorseladők»-aí  sem  tudta  távol 
tartani  a  rendezőség.  Vászon,  faapró-árú,  fémipari  apróságok,  kés, 
olló,  gépek  és  mindenféle  bécsi  rongy  élénk  változatosságban  üti 
föl  e  helyi  kiállításon  sátorfáját,  állandó  és  sürgős  kínálat  mellett 
utazván  a  látogató  közönség  aprópénzére.  A  helyi  kiállítók  pedig 
ilyen  ingerlő  vásári  konkurrencia  mellett  hoppon  maradnak  s  nem 
igen  adják  el  különben  igen  kívánatos  árúcikkeiket. 

A  legnagyobb  hiba  azonban  abban  rejlik,  hogy  az  ilyen 
kiállításokra  rengeteg  sok  pénzt  költenek.  A  verseci  kiállítás  pél- 
dául közel  nyolcvanezer  koronába  kerül.  Horribilis  összeg!  Pláne 
a  mai  viszonyok  között,  amikor  iparfejlesztési  célokra  oly  kevés 
pénz  áll  rendelkezésre.  Ha  most  évenkint  csak  három  ilyen  drága 
vidéki  kiállítást  veszünk,  körülbelül  egynegyed  millió  koronát 
dobunk  ki  teljesen  meddő  célokra.  Mert  bizony  abszolúte  semmi 
szükség  sincs  arra  a  süppedékes  talajra,  melyen  a  most  szóban 
forgó  kiállítás  épült.  Elengedtük  volna  továbbá  a  kiállítás  céljaira 
emelt  épületek  kilenctizedrészét.  Hiszen  egyikben  sincs  egy  sze- 
mernyi gondolat,  mind  csupa  sablon.  És  ha  csak  a  helyi  és  járási 
ipart  mutatták  volna  be  instruktiv  tömörségben  valamely  anneksz- 
szel  kibővített  iskolai  épületben,  sokkal  több  eredményt  értek  volna 
el  és  megmaradt  volna  a  80,000  korona  hét  tizedrésze  ipari  köz- 
célokra. Ha  ezért  az  összegért  gépeket,  szerszámokat,  eszközöket 
adnak  a  jóravaló  kis-  és  középiparnak,  bizony  áldásosabb  munkát 
végeznek  vala.  És  azért  minden  értelmes  látogató  teljes  tisztelet- 

tel  és  elismeréssel  hajolt  volna  meg  a  helyi  ipar  ez  ünnepélyes 
és  hasznos  bemutatkozása  előtt. 

Követésre  méltó  példát  mutatott  e  tekintetben  a  nagybecske- 
reki  kiállítás,  mely  két  iskolaépületben  hordotta  össze  a  helyi  ipar 
jeles  készítményeit  és  a  tágas  udvaron  helyezte  el  a  gyáripar 
produktumait.  Szigorúan  helyi  kiállítás  ez,  mely  távol  tart  magá- 
tól minden  idegen  testet;  dekorációja  egyszerű,  rendezése  rutini- 
rozott  ízlésre  vall ;  a  becses  tartalmat  egyszerű,  szerény  keret  fogja 
körül  s  —  a  cél  mégis  el  van  érve.  A  fogyasztót  közelebb  hozza 
a  termelőhöz,  ez  utóbbit  pedig  tökéletesedésre  és  haladásra  buz- 
dítja. Az  egész  kiállítás  pedig  alig  emésztett  annyi  költséget,  mint 
a  mennyit  Versecen  az  ünnepélyes  megnyitás  ormótlan  és  értel- 
metlen zászlódíszére  költöttek. 

A  vidéki  kiállításoknak  a  jövőben  való  mérsékelt  terjedését 
nem  akarjuk  gátolni.  Sőt  örvendünk  e  kiállítások  térfoglalásának, 
mert  hiszen  azok  a  vidéki  gócpontok  fejlődését  vannak  hivatva 
előmozdítani.  De  nem  akarjuk,  hogy  ezeket  a  nagyzás  hóbortja 
töméntelen  költségbe  verje.  Nem  akarjuk,  hogy  minden  rendszer 
és  ellenőrzés  nélkül  a  kiállítási  műkedvelés  tipikus  alakját  öltsék 
magukra.  De  igenis  akarjuk,  hogy  első  sorban  szigorúan  meg- 
őrizzék helyi  jellegüket  és  akarjuk,  hogy  másodsorban  érvénye- 
síteni lehessen  a  kiállítások  gyakorlati  tanulságait.  Akarjuk,  hogy 
a  kompetens  szakférfiak  bevonásával  minden  termelési  ág  tovább- 
fejlesztése és  tökéletesítése  érdekében  jelöljük  meg  a  praktikus 
teendőket  és  körvonalozzuk  e  teendők  tekintetében  a  kormány, 
az  érdekeltség  és  esetleg  a  társadalom  föladatait. 

Ezért  nagyon  jó  volna,  ha  jövőre  a  kereskedelmi  múzeum 
felügyelő  bizottsága,  melynek  resszortjába  a  kiállítási  ügy  tarto- 
zik, ellenőrizné  legalább  azoknak  a  kiállításoknak  már  a  szerveze- 
tét, de  a  kivitelét  is,  melyek  a  kormány  erkölcsi  és  anyagi  támo- 
gatását igénybe  veszik. 

Igy  lenne  értelme  a  jövőben  is  a  vidéki  kiállításoknak,  mert 
nem  maradhat  el  azok  praktikus  haszna.  De  ha  a  most  ismerte- 
tett rendszert  engedjük  túltengeni,  akkor  olyanok  lesznek  a  jövő 
kiállításai,  mint  a  hordó,  melyet  költséges,  cifra  faragvány  díszít 
ugyan,  de  szerkezete  gyarló  és  elromlik  benne  vagy  kifolyik  belőle 
a  bor.  Ebből  pedig  senkinek  sem  lesz  haszna. 

A  kiállításokat  tehát  nem  dekoratív,  hanem  praktikus  szem- 
pontból kell  megbecsülni.  (1Q02.) 

II. 

Hogy  megkezdtük  a  vidéki  kiállítások  rendezésének  hálás 
munkáját,  jó  lesz  följegyeznünk  a  legutóbb  lefolyt  kiállítások 
egyik-másik  tapasztalatát  és  tanulságát,  hogy  azokat  jövőre  hasz- 
nunkra fordíthassuk  és  így  a  vidéki  kiállítások  szervezését  végre 
a  rendes,  megfelelő  és  kielégítő  mederbe  terelhessük. 

Mert  most,  hogy  a  soproni  kiállítást  berekesztették  és  meg- 
csinálták a  hódmezővásárhelyi  kiállítás  számadásait,  úgy  látjuk, 
hogy  az  illető  vidék  közönsége  őszintén  méltányolja  c  tárlatok 
fontosságát  és  hivatását,  mert  belépti  díjakból  oly  szép  volt  a 
bevétel,  hogy  Sopronban  10.000,  H.-M.- Vásárhelyt  6000  korona 
tiszta  haszon  mutatkozik.  Ez  első  sorban  a  közönség  érdeklődé- 
sének és  pártolásának  az  eredménye.  Ez  örvendetes  anyagi  ered- 
ményből kifolyólag  most  két  kérdés  tolul  előtérbe. 

Az  első  és  természetes  kérdés  az,  milyen  ipari,  vagy  gazda- 
sági közcélra  fordítsák  ezt  a  tiszta  hasznot?  Erre  a  felelet  ter- 
mészetesen a  helyi  viszonyok  szerint  változik.  Direkt  feleletet 
tehát  alig  lehetne  a  kérdésre  adni.  Mi  nagyon  szeretnők  azt  a 
több  ízben  hangoztatott  eszmét  megvalósítani,  hogy  a  jövedelem 
egy  részével  lássák  el  a  jobb  kézműveseket  megfelelő  modern 
gépekkel  és  küldjenek  fiatal  iparosokat  tapasztalataik  és  tanulmá- 
nyaik tökéletesítése  végett  külföldi  tanulmányútra. 

A  második  kérdés  az,  hogy  ha  a  kereskedelmi  miniszter 
valamely  kiállításnak  5000  korona  segélyt  ad,  s  ez  a  kiállítás 
10.000  korona  haszonnal  záródik,  nem  volna-e  méltányos,  hogy  a 
miniszteri  segélynek  legalább  egy  részét  visszatérítsék  egy  állandó 
kiállítási  alap  dotálása  céljából?  Mert  hogy  ott,  ahol  a  helyi 
anyagi  erők  elégtelenek,  a  minisztertől  segítséget  vesznek  igénybe, 
ez  helyes  és  méltányos.  De  hogyha  a  számadások  lezárása  után 
a  miniszteri  segítség  duplán  is  visszatérül,  kérdés,  hogy  méltá- 
nyos, vagy  helyes-e  a  miniszter  adományából  esetleg  oly  célokat 
istápolni,  melyeknek  dotálása  abszolúte  nem  tartozik  a  kereske- 
delmi miniszter  körébe.  (Példaképen  csak  utalni  akarunk  arra, 
hogy  egy  régebbi  vidéki  ipari  és  gazdasági  kiállítás  tiszta  jöve- 
delmét részben  a  helyi  színház  céljaira  fordították.) 

A  kiállítások  szervezését  és  rendezését  nem  volna  szabad  egé- 
szen a  legtöbb  esetben  tapasztalat  nélkül    szűkölködő   helyi  ren- 

dezőbizottságokra  hagyni.  Érdemes  például  fölemlíteni,  hogy  egyik 
kiállítási  bizottság  megcsinálta  a  jelentkezések  alapján  a  főkiállí- 
tási  csarnok  tervét  és  akárhogyan  számítgatták,  mindig  túlnagy 
volt  a  csarnok.  Egyszerre  csak  kisül,  —  még  pedig  mikor  már 
a  csarnokban  a  tárgyakat  elhelyezni  kezdték  —  hogy  elfelejtették 
a  közlekedésnek  való  utakat  számítani.  így  persze  az  iparcsarnok 
túlzsúfolt  lett  s  a  közlekedés  egyik-másik  szűk  sikátoron  csak 
«egyes»-ben  volt  lehetséges. 

Általában  pedig  több  időt  kellene  szentelni  az  előkészüle- 
tekre. Rendszerint  márciusban  indítják  meg  a  mozgalmat  és  augusz- 
tusban már  megnyitják  a  kiállítást.  Ily  rövid  idő  kevés  a  tájéko- 
zódásra, előkészítésre,  rendezésre  stb.  Pedig  éppen  a  publikum 
hálás  pártolása  mutatja,  hogy  érdemes  volna  minden  vidéki  kiállí 
tást  alaposan  előkészíteni  és  lehető  tökéletességben  állítani  oda 
a  t.  közönség  elé. 

Ez  utóbbi  szempontból  jó  volna,  ha  minden  oly  kiállítás- 
nál, mely  a  kormány  támogatását  igénybe  veszi,  a  kormány  meg- 
bízottja, mint  ellenőrző  és  hivatott,  mert  tapasztalt  tanácsadó 
közeg  venne  részt  az  előmunkálatokban.  Ezt  a  tisztet  két-három 
év  előtt  több  vidéki  kiállításon  dr.  Kovács  Gyula,  mint  a  keres- 
kedelmi múzeum  felügyelő  bizottságának  képviselője  fényes  ered- 
ménynyel látta  el.  Ami  tehát  bevált,  azt  jó  volna  fönntartani.  Nem- 
csak a  kormány,  hanem  az  illető  kiállítások  érdekében  is,  mert 
ily  kívánatos  beavatkozás  az  illető  járatlan  és  tapasztalatlan  ren- 
dezőkre nézve  sok  tételben  tetemes  megtakarítást  is  jelent. 


A  birálatí  elveket  is  jó  volna  szabatosan  formulázni.  Az 
egyik  vidéki  kiállításon  (melynek  bíráló  bizottságába  az  iparegye- 
sület képviselői  nem  vonattak  be)  a  kitüntetések  limitálva  voltak. 
Természetes,  hogy  első  sorban  a  helybeli  érdemes  iparosok  ke- 
rültek előtérbe,  mert  hiszen  ezek  erejének  próbaköve  akart  lenni 
a  kiállítás.  De  az  a  baj,  hogy  a  külső  siker  kedvéért  budapesti 
kiállítókat  is  akviráltak.  És  megtörtént,  hogy  amíg  egy  helybeli 
szabó  aranyérmet  kapott,  addig  a  kerület  első  műipari  telepe, 
mely  világhírű  és  a  párisi  világkiállításról  aranyéremmel  tért  haza, 
itt  csak  a  3-ik  rangú  kitüntetést  kapta;  a  főváros  és  az  ország 
legelső  takaréktűzhelykészítője  a  4-ik  kitüntetéshez  jutott  (bronz- 
érem), egy,  a  mezőgazdaságban  fontos  hivatású  gép  feltalálója  és 

előállítója  ezüst  érmet  kapott  és  az  a  kereskedő,  aki  e  gé(3et  for- 
galomba hozza,  aranyéremmel  Ion  jutalmazva  stb.  stb.  Ilyen  ano- 
máliák nem  rendszeresen  történnek,  hanem  önként  adódnak,  mert 
nincs  rendszer  a  bírálatban.  Ezt  pedig,  a  nem  ritkán  mutatkozó 
jó  minták  nyomán,  könnyű  volna  megteremteni. 


Anomália  a  kiállításokkal  való  versengés.  Verséének  tavaly 
volt  kiállítása,  tehát  jövőre  Pancsovának  is  okvetlen  keli.  Mintha 
a  kiállítás  csak  külső  csillogás  volna  és  nem  komoly  alkalom 
a  céltudatos  közgazdasági  fejlődésre.  Az  ilyen  versengés  helyes 
és  megokolt,  ha  nem  1 — 2  évi,  hanem  10—15  évi  időközökben 
történik,  mert  kevés  kivétellel  egyik  is  ugyanarra  a  kiállító  publi- 
kumra számít,  mint  a  másik,  pedig  két,  öt,  sőt  több  évi  időköz- 
ben is  alig  lehet  ily  szűk  területen  nagyobb  haladást  konsta- 
tálni. És  az  ilyen  szomszédos  kiállítások  nemcsak  ugyanazon 
tényezők  (kormány,  megye,  város,  kamara,  püspök,  pénzintézetek 
stb.)  áldozatkészségét  veszik  igénybe,  hanem  iigyanazon  iparosokra 
és  kiállítókra  rónak  terheket^  melyeknek  ely  gyakori,  minden  prak- 
tikus cél  nélkül  való  ismétlése  éppen  nem  kívánatos. 

Helyes  volna  tehát,  ha  a  kormány  az  ilyen  versengést  se 
erkölcsileg,  se  anyagilag  nem  támogatná  s  határozott  alakban 
fejezné  ki  azt  a  kívánságát,  hogy  az  ily  kiállításokért  lelkesülő 
városok  halászszák  alkalmasabb  időre  házigazdái  buzgalmukat. 


Egészen  elfeledkeztünk  róla,  hogy  a  kiállítások  egyik  főfel- 
adatát  számon  kérjük.  Vonjuk  le  a  kiállításokból  a  tanulságokat. 
Kötelezzük  a  rendezőséget,  hogy  minden  kiállítás  után  tegyen  az 
illetékes  kamara  útján  megokolt  jelentést  arra  nézve :  milyen  ipar- 
ágak tűntek  föl  az  illető  városban,  vagy  kerületben,  melyeket  to- 
vább fejleszteni  volna  érdemes ;  mely  iparágak  hiánya  érezhető ; 
melyeket  kellene  és  milyen  sorrendben  meghonosítani ;  mit  kel- 
lene az  iparágak  és  iparosok  fölsegítése  érdekében  tenni  stb.  stb. 

Ez  volna  a  kiállítások  egyik  legfontosabb  praktikus  célja. 

Ennek  a  megvalósítását  kellene  a  t.  kormánynak  minden 
egyes  esetben  követelni,  mert  e  réven  érdekes  adalékokat  nyerne 
a  gyakorlati  iparfejlesztés  helyi  igényeire  nézve. 

Végül  itt  említem  még  meg,  hogy  a  kecskeméti  nőegylet 
csinos  kis  nőiparkiállítást  rendezett,  melyet  a  földmívelésügyi  mi- 
niszter megbizottja  nyitott  meg.  Igaz,  hogy  ehhez  a  kiállításhoz 
a  földmívelési  miniszternek  semmi  köze  sincs,  mert  a  földmíve- 
lésl  miniszter  érdeklődhetik  ugyan  a  mezőgazdasággal  kapcsola- 
tos népipar  iránt,  de  a  szorosan  vett  háziipar  kizárólag  a  keres- 
kedelmi miniszterhez  tartozik.  Jó  volna  már  végre  ezt  a  fogalom- 
zavart tisztázni  s  a  háziipart  nem  kétfelé  ráncigálni,  mert  két  gazda 
között  csakugyan  elvész. 

A  kecskeméti  kiállításról  konstatálhatjuk,  hogy  ez  épp  olyan, 
mint  a  többi  női  kézimunkakiállítás.  A  jellege  országos-ndk  van 
ugyan  föltüntetve,  de  azért  természetesen  túlnyomólag  helyi  ké- 
szítményeket ölel  föl.  A  torontáli  ízléses  szőnyegek  és  változatos 
szőttesek,  valamint  a  nagybányai  nőegylet  finom  kosárfonó  mun- 
kái ismeretesek.  A  szorosan  vett  női  kézimunka  között  sok  finom. 
Ízléses  darabot  találunk;  de  vannak  dilettáns-munkák  is  nagy 
számban  s  olyanok  is,  amelyeket  csak  jólelkű  elnézésből  állítottak 
ki.  A  kiállításnak  egy  kis  részét  «háztartási  cikkek«  foglalják  el, 
melyek  között  a  befőtt  és  szappan  játszsza  a  főszerepet.  Ezekben 
nem  túlságosan  excellálnak  a  kiállítók,  amit  azért  kell  megemlíte- 
nünk, mert  tudjuk,  hogy  éppen  Kecskeméten  sok  kitűnő  készít- 
ményt lehetne  ebben  a  szakmában  találni. 

A  szorosan  vett  háziipari  készítmények,  melyek  a  nép  ke- 
nyérkereseti foglalkozására  szolgálnának,  alig  vannak  bemutatva, 
pedig  egyik  praktikus  célja  a  kiállításnak  éppen  az  lett  volna, 
hogy  ez  alkalomból  a  népies  háziipar  terjesztése  érdekében  gya- 
korlati értékű  ujjmutatással  szolgáljon. 

Csakhogy  a  legtöbb  ilyen  kiállításnak  mindenféle  mellék- 
célja van  (ezúttal  az,  hogy  minél  több  beléptidíjat  hajtson  a  nő- 
egyletnek),  csak  az  igazi  komoly  céllal  nem  törődik  senki.  Pedig 
az  Alföld  szívében,  ahol  a  mezőgazdasággal  foglalkozó  lakos- 
ság és  ennek  háznépe  egész  télen  át  henyél,  missziót  teljesí- 
tene az,  aki  a  népet  jövedelmező  és  stabilizálható  háziiparra 
tanítaná. 

Az  ilyen  speciális  kiállításoknak  ez  volna  a  főcélja.  Csak- 
hogy akkor  máskép  kellene  azokat  rendezni,  t.  i.  úgy,  hogy  szem- 
lélhető és  oktató  hatása  legyen.  De  ki  csinálja  ezt? 

Kihez  tartozik  ma  tulajdonképpen  a  háziipar  gondozásának 
és  fejlesztésének  ügye?  (1904.) 


383 


Irányelvek  a  vidéki  kiállítások  rendezésénél. 

Hogy  a  vidéki  kiállítások  rendezésénél  a  legutóbbi  időkben 
tapasztalt  nagymérvű  tájékozatlanság  és  szervezetlenség  a  jövő- 
ben elő  ne  forduljon  s  a  vidéki  kiállítások  ne  essenek  az  ötlet- 
szerűség, a  kapkodás  divatos  hibájába,  szükséges  a  rendezésnél 
szem  előtt  tartandó  vezérelveket  lehető  pontosan  precizirozni. 
ilyen  irányelvek  javaslatszerű  kidolgozására  a  kereskedelmi  múzeum 
fölügyelő  bizottsága  többek  között  engem  is  fölkért.  E  megbíza- 
tásnak megfelelve,  javaslataimat  a  következőkben  terjesztettem  elő : 

1.  Legelső  sorban  kívánatos,  hogy  a  vidéki  kiállítások  ne 
forduljanak  elő  sűrű  egymásutánban  s  ezek  rendezésénél  a  közel- 
ségi konkurrencla  lehetőleg  mellőztessék. 

2.  Pontosan  meg  kell  állapítani  az  illető  vidéki  kiállítás 
keretét;  szigorúan  megállapítandó  a  kör  (város,  megye,  kamarai 
kerület),  melyre  a  kiállítás  kiterjed ; 

a  külföld  részvéte  mindenütt  föltétlenül  kizárandó ; 

a  főváros  és  a  megállapított  körön  kívül  eső  vidék  részvé- 
tele szintén  mellőzendő  s  csak  kivételesen  engedhető  meg  oly 
szerszámokra,  eszközökre  és  gépekre  nézve,  melyek  például  bizo- 
nyos helyi  ipari  és  gazdasági  üzemek  föllendítésére  hatást  gya- 
korolni vannak  hivatva. 

3.  A  kiállítás  elhelyezésénél  kerülni  kell  a  költséges  építke- 
zést:  a  főelv  legyen,  hogy  a  kiállítás  lehetőleg  valamely  e  célra 
kikérendő  középületben  (iskola,  városi  vagy  megyei  épület,  stb.) 
legyen  elhelyezve.  Csak  égető  szükség  esetén  legyen  szabad 
olcsó,  megfelelő  annexeket  építeni,  a  költségek  kellő  limitálása 
mellett,  lehetőleg  az  összköltségeknek  legfeljebb  20 — 257o-a  erejéig. 

4.  Miután  a  vidéki  kiállítások  gyakran  ismétlődnek,  meg- 
fontolandó :  nem  volna-e  célszerű  egy  szétszedhető  és  szállítható 
vasvázzal  bíró  kiállítási  csarnokot  vállalkozás  útján  biztosítani 
és  megfelelő  bér  ellenében  a  vidéki  kiállításoknak  esetről-esetre 
rendelkezésére  bocsájtani. 

5.  A  dekorációban  mellőzni  kell  minden  fényűzést  és  fölös- 
leges költekezést. 

6.  A  csoportbeosztás  legyen  figyelemmel  a  kapcsolatos  ipar- 
ágak összetartozására. 

7.  Miután  a  kereskedelmi  miniszter  úr  által  erkölcsileg  és 
anyagilag   támogatott    kiállítások    magukat    rendszerint   az    állam 


881- 

protektorátusa  alatt  álló  kiállításoknak  hirdetik,  kívánatos,  hogy 
az  ily  kiállítások  rendezésére  az  állam  valamely  alkalmas  közege 
révén  ellenőrző  befolyást  gyakoroljon,  főleg  pedig  odahasson, 
hogy  az  ily  kiállítások  jiuy-szabályzata  a  modern  versenyzés 
általános  követelményeinek  teljesen  megfelelő  legyen,  mi  végből  a 
kereskedelmi  múzeum  igazgatósága  fölkérendő  egy  ily  megfelelő 
jury-miiitaszabályzat  kidolgozására,  melyben  figyelmet  kell  for- 
dítani a  kiállítók  és  a  kitüntetések  között  létesítendő  megfelelő 
arányra  is. 

8.  Kívánatos,  hogy  tekintettel  a  bevált  precedensekre,  ily 
kiállítások  jutalmait  állami  érmek  adományozásával  is  gyarapítsuk, 
mivégből  szükséges  az  ezek  engedélyezésére  és  adományozására 
vonatkozó  szabályzatok  főbb  elveinek  megállapítása. 

9.  Kívánatos,  hogy  abból  az  összegből,  melyet  a  kereske- 
delmi miniszter  úr  egy-egy  vidéki  kiállítás  anyagi  támogatására 
engedélyezni  fog,  egy  bizonyos  tekintélyes  összeget  kihasítsunk 
és  kizárólag  erre  érdemesnek  talált,  törekvő,  de  szerény  viszo- 
nyok között  élő  kézműves  kisiparosok  jutalmazására,  illetőleg 
előmenetelüknek  biztosítására  fordítsunk,  esetleg,  hogy  az  illető 
iparosoknak  e  jutalomösszegek  fejében  munkagépeket  és  modern 
szerszámokat  juttassunk. 

10.  Hogy  az  ily  vidéki  kiállítások  tanulságait  értékesíteni 
lehessen,  a  rendező-bizottság  minden  egyes  kiállítás  alkalmából 
hivatalosan  utasítandó,  hogy  a  kiállításból  leszűrődő  tapasztala- 
tokról, illetőleg  az  illető  vidék  ipar-,  vagy  gazdaságfejlesztési 
igényeiről,  kívánalmairól  és  lehetőségeiről  a  közgazdasági  kor- 
mányzatnak lehetőleg  megokolt  és  konkrét  javaslatokban  kifejezett 
tüzetes  jelentést  tegyen. 

11.  Elvül  kellene  kitűzni,  hogy  a  vidéki  kiállításokon  se  a 
kisiparosokat,  se  a  kisgazdákat,  akik  a  kiállításon  való  részvéte- 
lükkel amúgy  is  áldozatokat  hoznak,  mint  kiállítókat  térdíjjal  és 
egyéb  költséggel  ne  terheljék. 

12.  Elvül  kellene  kitűzni  továbbá,  hogy  a  kiállítás  rendező- 
bizottsága minden  ily  kiállítás  előtt  odahasson,  hogy  a  helybeli 
és  közelvidéki  fogyasztó  közönség  egyes  iparosoknál  eleve  fix 
megrendeléseket  eszközöljön,  hogy  a  kevésbé  módos  iparosnak  is 
alkalma  legyen  tehetségét  kellőképen  érvényesíteni.  A  megrende- 
lések fölosztása  körül  kikérendő  az  illetékes  kamara  és  ipartes- 
tület javaslata. 

13.  Minden  ily  kiállítással  kapcsolatban  az  inasok  és  segéd- 
munkások készítményei  számára  lehetőleg  külön  csoport  létesí- 
tendő s  ahol  ez  bármi  okból  nem  volna  lehetséges,  ott  minden 
kiállított  ipari  tárgynál  a  tervező  és  készítő  mellett  az  is  föltün- 
tetendő, hogy  a  mesternek  mely  munkásai  készítették  azt.  Ehhez 
képest  minden  ily  kiállításon  a  rendes  kitüntetési  jelvények  mel- 
lett a  közrenüíködök  érme  is  fölveendő. 


Ez  alkalommal  nem  hagyhatjuk  szó  nélkül  a  mezőgazdasági 
országos  kiállításokat  sem,  melyeknek  igen  számos  csoportjába 
—  igen  helyesen  —  az  ipart  is  bevonják.  Ezekre  nézve  a  követ- 
kező kívánságainkat  fejezzük  ki : 

14.  Elegendőnek  tartanok,  ha  az  ily  nagyszabású  kiállítá- 
sok nagyobb  időközökben  rendeztetnének,  pl.  minden  tíz-tíz  esz- 
tendőben egyszer. 

15.  Az  időközöket  azonban  helyes  volna  speciális  szak- 
kiállítások rendezésére  fölhasználni.  Így  például  lehetne  tejgazda- 
sági, méhészeti,  halászati,  erdészeti,  dohány,  borászati,  baromfi- 
és  állat -kiállításokat,  speciális  gépversenyeket  rendezni  orszá- 
gos jelleggel  egy-egy  nagyobb  vidéki  empóriumban  és  ezek 
tanulságait  az  egész  ország  közönsége  számára  hozzáférhe- 
tővé tenni. 

16.  Ha  az  országos  mezőgazdasági  kiállítások  keretében 
ipari  csoportot  is  föl  akarnak  venni,  szükséges,  hogy  ennek  kerete 
eleve  megállapíttassék  s  ez  a  keret  kizárólag  a  mezőgazdasággal 
való  kapcsolatra  szorítkozzék,  hogy  ezáltal  olyan  cél  és  értelem 
nélkül  való  zagyvaságok,  milyenek  legutóbb  előfordultak,  lehető- 
leg mellőztessenek.  (1903.) 

A  vidéki  műiparkiállítások  hivatása. 

(A  kaposvári  műiparkiállítás  alkalmával.) 

Midőn  az  iparművészeti  társaság  nevében,  mint  a  kiküldöt- 
tek legidősebbje  szót  emelek,  talán  szabad  magamat  túl  tenni 
azon  az  ilyenkor  önként  kínálkozó  föladaton,  hogy  elülről  kezdve, 
most  is  fennen  hirdessem,  hogy  ebben  az  országban  ipart  kell 
teremteni  s  az  ipar  által  földolgoztatni  nyers  terményeinket,  hogy  e 
réven  itthon  biztosítsunk  állandó  és  hálás    keresetet  a  nép  száz- 

ezreinek,  akik  munka  híján  messze  idegenben  kénytelenek  érté- 
kesíteni erejöket  és  intelligenciájukat.  Pedig  még  az  ipar  fontos- 
ságának hirdetésében  is  sok  volna  a  teendőnk,  bár  ma  már  leg- 
jobbjaink vetekednek  egymással,  hogy  elvezessék  népünket  az 
Ígéret  földjére  -  a  gazdasági  megerősödés  és  függetlenség 
Kánaánjába. 

Azon  kezdhetem,  hogy  az  iparalkotás  nagy  nemzeti  munká- 
jából az  országos  iparművészeti  társulat  a  helyes  munka- 
megosztás elvének  alapján  —  oly  részt  vindikál  magának,  mely 
teljes  mértékben  megérdemli  a  magyar  társadalom  javának  jóakaró 
figyelmét  és  támogatását. 

A  már  meglevő,  vagy  fejlődésben  levő  ipart  akarja  ez  a 
társulat  a  közönség  növekvő  igényeihez  fölemelni,  a  létező  jót 
tökéletesíteni,  finomítani,  a  jó  ízlést  fejleszteni  és  érvényesíteni 
fönt  és  lent  egyformán  és  e  misszió  teljesítése  közben  megbe- 
csülést  akar  szerezni  a  munkának  és  munkásnak,  az  iparosnak  és 
az  iparnak  egyaránt. 

A  művészet  géniuszát  akarjuk  beleplántálni  a  mester- 
ségekbe, mert  az  iparcikk  értéke  megsokszorosodik.  ha  mű- 
becscsel  bír  és  a  művészet  is  értékesebb,  ha  a  gyakorlati 
életben    érvényesül. 

Hisz  a  művészet  ma  már  nem  fér  belé  a  múzeumokba,  a 
nyilvános  emlékművekbe,  a  gazdagok  gyűjteményeibe;  át  kell  azt 
vinni  a  gyakorlati  élet  minden  rétegébe,  az  emberek  köz- 
szükségleteibe, a  családi  tűzhely  berendezéseibe.  Mert  minél  fino- 
mabb, Ízlésesebb  minden  apró  tárgy,  mely  bennünket  állandóan 
körülvesz,  tehát  az  otthon  és  annak  minden  berendezése :  annál 
nagyobb  a  megelégedettség  és  boldogság,  mely  bennünket  családi 
fészkünkhöz  köt  és  minél  több  megelégedett  és  boldog  ember 
lesz  ez  országban,  annál  nagyobb,  hatalmasabb  és  boldogabb 
lesz  maga  a  nemzet  is. 

Ez  irányú  törekvésünkkel  nem  maradhatott  meg  társu- 
latunk a  főváros  szűk  korlátai  között,  mert  hisz  a  főváros- 
ban a  műipar  könnyebben  talál  alkalmat  a  fokozatos  fejlődésre 
magától  is. 

Érvényt  akarunk  szerezni  törekvéseinknek  a  vidék  kiváló 
empóriumaiban  is.  hogy  egyrészt  válogatott  műípari  tárgyakkal 
bemutassuk  eddigi  sikereinket,  másrészt,  hogy  fölemeljük  a  vidé- 
ken  levő,    fejlődőképes    kitűnő    anyagot    és    ezzel    buzdítsuk   a 

közönséget  a  helyi  és  országos  műipar  pártolására  és  állandó 
istápolására.  Buzdítani  akarjuk  továbbá  a  fogyasztót  arra,  hogy 
amit  megkaphat  Itthon,  azért  ne  jutalmazza  a  külföldi  szorgalmat. 

És  hogy  Kaposvárott  jó  helyen  kopogtattunk,  ennek  igazo- 
lásául csak  két  momentumot  emelek  ki. 

Az  egyik  az,  hogy  e  város  és  vármegye  Istentől  megáldott 
művészei,  mint  Rónai-Rippl.  Vaszary  stb.  régóta  úttörői  annak  a 
törekvésnek,  mely  a  művészetet  a  műiparban  akarja  érvényesíteni 
és  e  téren  elért  eredményeiket  ismeri  és  elismeri  az  egész 
ország,  sőt  részben  a  külföld  is. 

A  másik  az,  hogy  az  a  csepp  ethnografiai  kiállítás,  melyet 
itt  látni  fogunk  s  mely  csöppsége  mellett  is  egy  egész  világot 
tár  elénk,  élénken  tesz  tanúságot  arról,  hogy  a  művészi  díszítés 
induktív  ereje  ép  ebben  a  vármegyében  át  és  áthatotta  a  nép 
romlatlan  gyermekeinek  lelkét  és  sehol  jobban,  szebben  nem 
érvényesült  eddig,  mint  éppen  ezen  a  vidéken. 

Itt  tehát  mintegy  indikálva  van,  hogy  a  néptől  tanuljon  a 
társadalom  műveltebb  rétege  is. 

Erre  talán  szívesen  látott  alkalom  lesz  ez  a  kiállítás,  melyet 
—  épp  eme  fontos  missziójánál  fogva  —  az  illetékes  miniszter 
urak,  a  vármegye  és  város,  a  kerületi  kamara,  az  önfeláldozással 
és  hozzáértéssel  működő  helyi  bizottság,  végre  az  iparosság  és 
a  közönség  oly  meleg  szeretettel  karolt  fel  és  támogatott. 

Amidőn  e  tényezőknek  a  Magyar  Iparművészeti  Társulat 
nevében  őszinte  köszönetet  mondok,  ajánlom  a  helyi  és  honi 
műipar  állandó  felkarolását  és  lelkes  támogatását  kegyes  figyel- 
mükbe és  első  sorban  a  helybeli  szép  hölgyek  figyelmébe,  akik 
ez  ügyben  legtöbbet  tehetnek.  (1Q05.) 

A  kíálittási  ügy  rendezése. 

Szászország  kormánya  indítványt  terjeszt  a  hatalmak  elé, 
mely  azt  célozza,  hogy  nemzetközi  egyezmény  alapján  szüntessük 
meg  az  összes  magánkiállításokat  s  intézkedjünk  aziránt,  hogy 
amennyiben  kiállításra  szükség  volna,  ezt  csak  maga  az  állam, 
vagy  annak  fölügyelete  alatt  valamely  hatóság  rendezhesse. 

A  monarchia  külügyminisztere  e  bizalmas  jegyzéket  a  mi 
kormányunknak  is  megküldötte  s  így  valószínű,  hogy  ez  a  kér- 
dés nemsokára  hivatalosan  is  napirendre  kerül  minálunk. 

De  aktuális  a  kérdés  mindenképen. 

Lapunk  legutóbbi  számának  élén  foglalkoztunk  oly  kiállí- 
tási tanulságokkal,  melyek  beleillenek  a  kiállítási  ügy  rendezésének 
meglehetős  tág  keretébe. 

Egyébként  pedig  nyilvánvaló,  hogy  a  föntjelzett  mozga- 
lom a  kiállítási  ügynökök  és  fezőrök  ellen  fordul,  akik  már  több 
Ízben  Budapestre  is  kivetették  hálójukat  s  bizonyára  az  országos 
iparegyesület  éberségének  köszönhető,  hogy  eddig  sikert  elér- 
niök  nem  lehetett. 

Az  iparegyesület  a  hazai  és  első  sorban  afővárosi  ipar 
védelmében  minden  kétes  kísérlet  ellen  idejekorán  fölemelte 
szavát,  melyet  legilletékesebb  helyen  mindig  szívesen  hallgat- 
tak meg. 

A  kiállítási  ügynökök  különben,  miután  nálunk  nem  igen  akad- 
tak hálás  talajra,  itt  csak  bizonyos  tervbe  vett  kiállításaik  sátorfáját 
akarták  letűzni,  de  a  kiállítók  tömegét  killföldről  óhajtották  akvi- 
rálni,  ahol  igen  nagy  az  olyan  iparosok  és  kereskedők  száma, 
akik  szívesen  áldoznak  szép  egy  pár  garast  valami  hangzatos 
diplomáért  és  éremért. 

Reklámjaikban  megér  nekik  ez  a  dolog  annyit,  amennyibe 
kerül,  ha  még  oly  nagy  is  az  áldozat.  Pedig  ez  a  sok  kis  és  nagy 
áldozat  busásan  jövedelmez  a  kiállítási  ügynököknek,  akik  emellett 
az  avatatlanok  és  tájékozatlanok  horogra  csalásával  is  szép  kere- 
sethez jutnak. 

Az  ilyen  íinták  ellen  való  védekezés  azonban  az  ügy  ren- 
dezésénél csak  másodsorban  jöhetne  figyelembe.  Bennünket  első 
sorban  az  érdekel,  hogy  a  jelenlegi  rossz  üzletmenet  mellett 
semmi,  de  semmi  szükségünk  sincs  a  külföldi  iparosok  és  keres- 
kedők inváziójára. 

Azt  az  egy  pár  falatot,  amire  fogyasztóinknak  ma  és  holnap 
szükségük  van,  ne  szerezzék  be  külföldről  beédesgetett  kiállítók- 
tól, hanem  honi  kereskedőinknél  és  iparosainknál.  Általában  pedig 
az  legyen  a  nizus,  hogy  a  már  itt  levő  külföldiek  ellenében  a  honi 
termelőinket  védjük  és  minden  oly  törekvés,  mely  ennek  éppen 
az  ellenkezőjét  akarja  előmozdítani,  lehetőleg  perhorreszkálandó, 
bárki  álljon  az  ilyen  vállalat  élén. 

Azután,  ha  már  éppen  szükséges  volna  valamely  kiállítás- 
nak a  rendezése,  mégis  csak  okosabb  és  megnyugtatóbb  dolog, 
ha  a  kormány,  vagy  a  hatóságok  maguk  rendezik,  vagy  legalább 

is  ellenőrzik  azt,  mint  hogyha  Berlinből  és  Bécsből  kikopott  kiál- 
lítási ügynökök  csinálnak  nálunk  valamit,  akiknek  csak  a  saját 
zsebük  érdeke  a  fő  s  minden  más  cél  mellékes. 

Ezért  nagyon  is  ideje  volna  a  kiállítási  ügynek  komoly 
rendezése. 

Ezzel  a  kérdéssel  különben  évek  óta  sokat  foglalkoznak  az 
érdekelt  szaktestületek  a  külföldön  is,  ahol  emiatt  a  fezőröknek 
szűk  lett  már  Macedónia.  Mindenféle  garanciák  és  kikötések  lehe- 
tetlenné teszik  a  hajdan  virágzó  és  dúsan  jövedelmező  kiállítási 
iparüzletet.  Minél  jobban  szorítják  őket  a  külföldön,  annál  jobban 
szeretnének  hozzánk  menekülni.  Ezért  is  aktuális  nálunk  a  kiállí- 
tási ügy  rendezése. 

Ez  és  más  hasonló  jelenség  az  oka  tehát,  hogy  a  mi  sze- 
münk határa  szerint  is  előtérbe  lép  az  a  jogos  kívánság,  hogy 
minden  kiállításon  meg  kell  védelmezni  a  kiállító  és  a  közönség 
érdekeit.  Ab  ovo  ki  kellene  tehát  zárni  annak  a  lehetőségét,  hogy 
valamely  kiállítás  magánvállalkozók  anyagi  érdekeit  mozdíthassa 
elő.  Egészen  más,  ha  országos  tekintélyű  szakegyletek,  vagy 
kereskedelmi  és  iparkamarák  vállalkoznak  egy-egy  szakkiállítás 
rendezésére,  mert  ezek  bizonyára  csak  a  köz  érdekeit  tartják  szem 
előtt.  De  mindenképpen  szabályozni  kell  a  kiállítók  niegterhelhetésé- 
nek  kérdését,  továbbá  a  bírálati  eljárást.  Ugyancsak  fontos  dolog 
volna  a  vidék  versengésének  kellő  mederbe  való  szorítása  s  nem 
ártana,  ha  a  kellő  sorrend,  beosztás  megállapíthatása  s  az  érde- 
keltek fölösleges  megterhelésének  elhárítása  végett  a  kiállítások 
rendezését  a  kormány  engedélyétől  tennők  függővé.  Lesznek,  akik 
első  pillanatra  azt  fogják  mondani,  hogy  ismét  egy  szabad  jogot 
akar  a  kormány  konfiskálni. 

De  meg  kell  gondolnunk,  hogy  ezer  meg  ezer  termelő  és 
a  nagy  közönség  fontos  érdekeinek  állandó  kéj^viseletéről  s 
ellenőrzéséről  van  szó  s  arról,  hogy  kiállítások  túltengését  s 
végre  a  veszedelmes  mérveket  öltő  kiállítási  szédelgéseket  meg- 
akadályozzák. 

Végre  figyelemmel  kell  lenni  arra  is,  hogy  a  kiállítási  műked- 
velésnek  elejét  vegyük  s  a  kiállítási  ügyet  abba  a  mederbe  tereljük, 
melyben  minden  tárlatot  csakis  praktikus  célok  szemmeltartásával 
lehet  rendeznünk.  Más  szóval :  mellőzni  kell  a  drága  parádét,  a 
dekoratív  irányt,  a  kiállítási  szcenériákat.  Ellenben  előtérbe  kell 
helyezni  a    szigorú    rendszer    szerint    tagozott    szakkiállításokat. 

melyekből  az  érdekelt  szakma  emberei  is  tanulnak,  a  nagy  közön- 
ség is. 

Röviden:  minden  kiállításnál  az  eminens  kérdéseket  kell 
szem  előtt  tartanunk. 

És  hogy  mikép  bánnak  a  kiállítási  ipar  űzői  a  közérdekkel 
és  magánérdekkel,  arról  mindenki  meggyőződhetik,  ha  kissé  sorra 
veszi  nálunk  az  üzleti  kirakatokat.  Nem  a  váci-utcában,  hanem  a 
sötétebb  körutakon.  Látni  fog  feles  számmal  sohasem  létezett 
kiállítások  által  adományozott  diplomákat,  találni  fog  ekszotikus 
pántlikákkal  feldíszített  kiállítási  rendjeleket  Parisból,  Brüsszelből 
s  más  nagyobb  városokból.  Holott  ezek  a  bádogkeresztek  itt 
készültek  Budapesten  gyárilag.  A  gyárat  ismerjük  s  ez  nem  is 
hibás,  mert  épp  oly  jóhiszeműleg  szállítja  ezt  a  cikket, 
mint  a  födélcsatornákat.  A  megrendelőt  is  ismerjük,  ennek  a 
jóhiszeműségéhez  azonban  már  erős  kételyek  férnek,  mert  a  sze- 
gény tájékozatlan  kisiparos  busásan  fizeti  ezeket  az  értéktelen 
haszontalanságokat. 

Az  ilyen  kiállítási  ipar  ellen  kell  termelőinket  megvédel- 
mezni. 

A  kereskedelmi  miniszter  már  régen  megbízta  a  magyar  kir. 
kereskedelmi  múzeumot  a  kiállítási  ügy  gondozásával. 

Tehát  meg  volna  a  megbízható  központi  közeg  is,  mely  az  ügyet 
gondozná  s  meg  volna  az  állandó  ellenőrzés  a  kereskedelmi  múzeum 
felügyelő  bizottságában,  melyet  a  kereskedelmi  miniszter  nevez 
ki  s  melyben  a  kis-,  közép-  és  nagyipar,  valamint  a  kereskede- 
lem és  a  kiállítási  ügy  verzátus  szakemberei,  sőt  a  kereskedelmi, 
földmívelési,  pénzügyi  és  belügyminiszterek  képviselői  is  helyet 
foglalnak.  Mindössze  tehát  bizonyos  elvi  intézkedések  dekretálá- 
sáról  s  arról  van  szó,  hogy  ezek  alapján  a  kiállítási  ügy  szabá- 
lyozását nyélbe  üssük,  addig  is,  míg  azt  az  elől  említett  nemzet- 
közi konvenció  alapján  véglegesen  tehetjük.  Az  ideiglenes  rendezést 
hamarosan  meg  lehet  és  meg  is  kell  csinálni,  mert,  -  mint  a 
fönnebbiekből  kiderül  —  úgy  a  közönség,  mint  az  iparos  s  rész- 
ben a  gazda-kiállítók  is  hathatós  védelemre  szorulnak  az  elhara- 
pódzó kiállítási  ipar  ellenében.  (1902.) 

Emlékezés  az  ezredéves  kiállításra. 

(Felolvastatott  az  iparos-kiállítóknak  18Q6.  november  26-án,  a  Royal-szállóban 

tartott  díszülésén,  a  honnan  a  kiállítók  testületileg-  vonultak  föl  a  várba,  hogy 

a  királynak  megköszönjék  a  kiállítás  patronizálását.) 

Idézzük  újból  lelki  szemeink  elé  azt  a  gyönyörű  mesét, 
amely  valóság  volt  és  mely  még  ma  is  valóság. 

Emlékezzünk  ez  ünnepi  összejövetel  alkalmából  arra  a  nag 
nemzeti  ünnepre,  melyet   ezredéves  kiállításnak  neveztek  s  mely- 
nek a  maga  nemében  eddig  nem  volt  párja  a  világon. 

Ezen  az  ünnepen  Magyarország  történelmének  a  fényes- 
ségét úgy  láttuk  koncentrálva,  hogy  a  messze  jövendőre  világító 
sugarakat  is  éreztük  belőle. 

Büszkén  és  felmagasztosulva  lehet  csak  visszagondolnunk 
arra  a  roppant  gazdagságra,  amit  a  kiállítás  e  remek  részében 
hozzánk  tartozónak  ösmertünk  meg.  Egyben  a  mai  kor  képe 
minden  gazdasági  intellektuális  erőnknek  félreösmerhetetlen  klasszi- 
sát mutatta,  magyarázta,  úgy  hogy  a  legnagyobb  erkölcsi  kin- 
csek egyikéhez,  az  önismerethez  juthattuuk  általa. 

Annak  a  népnek,  amelynek  ily  történelme  van,  s  amely  egy 
ezredév  viszontagságait  ily  biztató  erőben  élte  át :  nincs  mit  félnie 
a  jövendőtől.  De  az  önismeret  szavát  nem  szabad  elhallgattatnia. 

A  múlt  nagyságától  és  fényétől  elvakulva,  nem  szabad  káp- 
rázatosaknak tartania  az  eredményeket. 

Íme,  most  láttuk  a  ragyogó  múlt  képét,  amelyet  már  a  nagy 
távolságok  is  megszépítenek;  de  előttünk  volt  egyszersmind  a 
ma,  a  jelen,  a  lüktető  élet,  a  magyar  ipar  teljes  képe,  amiben  a 
magyar  nemzet  szíve  továbbdobog.  Mi  tudjuk:  kik  vagyunk, 
mivé  fejlődtünk  egy  ezredéven  át ;  s  ha  okunk  van  is  büszkék- 
nek lenni  némely  eredményre :  józan  mérséklettel  nézve  nemzeti 
erőnket,  be  kell  látnunk,  hogy  roppant  útja  van  még  előttünk  a 
haladásnak,  amíg  a  világ  nagy  népeinek  a  versenyében  fölv ehetjük 
a  versenyt  a  legelsőkkel. 

Meg  kell  tanulnunk  sokat  dolgozni,  a  soknál  is  többet. 
Vasszorgalonimal  és  az  akarat  hatalmával  kell  elhárítanunk  hala- 
dásunk akadályait,  ha  biztosítani  vágyunk  az  erkölcsi  és  anyagi 
diadalt.  És  lemondani  kell  tudnunk  mindenekelőtt  régi  gyön- 
géinkről, öröklött  hibáinkról,  amelyek  örökös  koloncként  nehe- 
zednek tagjainkra  az  előremenetelnek  sokszor  rögös  útján  ! 

Mély  és  rendíthetetlen  bizalommal  egy  ezredév  óta  e  hazá- 
ban élő  nemzetünk  iránt,  hangoztatjuk  ezt. 

Az  ezredéves  kiállítás  egészen  kifejlesztette,  megszilárdította 
a  magyar  nemzet  öntudatát.  Históriai  hivatásunkat  immár  vilá- 
gosan látjuk,  helyünket  Európa  művelt  népcsaládjában  elfoglal- 
tuk. A  kishitű  aggodalom,  amely  tétova  pillantással  tekintett 
eddig  a  jövőbe,  a  kiállítás  sikere  után  bizalomtól  csillogó  szem- 
mel néz  immár  előre.  Erőnk  teljes  tudatában  lelkünk  acélos 
bátorságával  vehetjük  föl  a  harcot  a  munka  dicsőségeért  és 
gyakorlati  eredményeiért.  Mondhatjuk,  hogy  a  nemzet  eddig 
gyermekkorát  élte,  s  tapogatózva,  aggódva  haladt  útján  :  a  második 
millennium  küszöbével  a  férfikor  küszöbét  is  átlépte.  Amikor  az 
igazi  férfi  tisztában  van  képességeivel  és  céljaival,  a  míg  egyrészt 
lehetetlenségre  nem  vállalkozik,  másrészt  lankadatlan  erővel  tör 
ama  cél  felé,  amire  magában  hivatást  érez.  A  magyar  nemzet  lelkében 
már  legszilárdabb  meggyőződés  gyanánt  él  históriai  és  kulturális 
feladatának  tudata  és  megyőződéssé  erősbödött  önbizalma  is, 
hogy  a  feladat  kiküzdésére  képes.  Fényes  kvalifikációját  a  külföld 
állította  ki  számára. 

A  világtörténet  eddig  a  harcok  története  volt ;  a  kultúra  csak 
elvétve  lophatott  magának  egy  kis  időt  saját  innnkái  számára 
a  fegyverben  álló  emberiségtől.  Azonban  mintha  az  idők  válto- 
zása köszöntene  reánk.. S  ha  a  békességes  munka  géniusza  nem 
is  tudott  még  teljes  uralomra  jutni,  de  legalább  is  egyforma  rang- 
ban áll  a  harci  dicsőség  szellemével.  A  harcok  ideiében  töltötte 
el  ifjúságát  a  magyar  nemzet;  a  férfi  számára  a  vérontó  fegyve- 
rek helyett  a  munka,  az  ipar  szerszámai  maradtak.  Tudjuk,  érez- 
zük, hogy  a  változott  idők  ez  új  fegyverével  kezünkben  is  meg 
fogjuk  állni  helyünket  emberül. 

Valijuk  meg  őszintén,  hogy  Magyarországot  és  a  magyar 
államot  ezredéves  ünnepeink  mutatták  be  legelőször  a  művelt 
világnak.  Ma  ez  tudja,  hogy  van  magyar  nemzet,  van  magyar  kul- 
túra, művészet,  ipar,  tudomány,  irodalom  s  hogy  a  négy  folyam 
táján  van  állam,  mely  nemzeti  és  magyar. 

Mohács  óta  a  művelt  világ  nem  ismert  Magyarországot, 
magyar  államot,  hanem  csakis  Ausztriának  egy  autonóm  tarto- 
mányáról hallott,  melyben  egy  hajdan  nagy,  de  összetörpült 
nemzet    élt,   koronként  fel-fellángolt,    de   újra    visszaesett.   Most 

Európa  ismét  feltalálta  a  rég  elfelejtett  magyar  államot  és  magyar 
nemzetet.  Megismerte  régen  elhamályosodott  büszke  tulajdonsá- 
gainkat, amelyekre  most  már  a  munka,  az  ipar  és  művészet  veti 
fényét.  Politikailag  életteljesen  lüktető  és  hatalmas  kultúrai  és  gazda- 
sági fejlődésben  levő  nemzetet  és  államot  talál  itt  a  művelt  Nyugat. 

Ez  az  erkölcsi  haszon  is  nagy,  szinte  kiszámíthatian  becsű. 

De  még  nagyobb  és  még  becsesebb  ezredéves  ünnepeink- 
nek és  kiállításunknak  másik  erkölcsi  haszna. 

A  külföld  hasztalan  ismert  volna  bennünket,  ha  egyenetlen- 
ségben és  dúló  belviszonyokban  látja  porladozni  erőinket.  De  azt 
tapasztalta,  hogy  a  négy  folyam  táján  él  egy  szabad  nemzet,  mely 
legnagyobb  szabadságát  össze  tudja  egyeztetni  a  trón  iránti  tel- 
jes loyalitással,  a  royalizmusnak  páratlan  mérvével.  És  nemzeti- 
ségi ellentéteit  képes  kiegyenlíteni  a  szabadság  és  nem  az  erő- 
szak eszközeivel. 

A  legkülönbözőbb  fajok  nem  az  elnyomott  rabszolgák,  hanem 
a  teljesen  egyenjogú  állampolgárok  színében  jelentek  meg  a  mű- 
velt világ  előtt,  mely  tapasztalhatta,  hogy  a  négy  folyam  táján 
nincsenek  elnyomók  és  elnyomottak,  zsarnokok  és  rabszolgák, 
hanem  boldog  nép,  mely  vallás  és  grammatikai  különbség  nélkül 
élvezi  szabadságait  s  azon  a  ponton  áll,  hogy  e  különbségek  és 
ellentétek  dacára,  a  legbensőbben  összeforrjon. 

Ha  a  kiállításnak  semmi  egyéb  haszna  nem  volna,  sőt  ha 
a  legnagyobb  gazdasági  hátrányok  származnak  vala :  a  nemzeti 
konszolidációnak  kimagasló  eredménye  minden  bajért  és  hátrány- 
ért fényes  kárpótlást  képezne. 

A  kiállítás  és  nemzeti  ünnepeink  után  tömörebbek  vagyunk 
államilag  és  nemzetileg,  mint  voltunk  a  kiállítás  előtt. 

Ez   az  örvendetes    bizonyosság   is    lelkesítő    és    lélekemelő 

ránk  nézve. 

* 

A  külföld  is  kifejezte  irántunk  testvéri  hódolatát.  Azok,  akik 
itt  jártak,  hírünket  viszik;  sőt  sok  jelenségben  máris  bizonysá- 
gát látjuk  annak  az  intenzív  rokonszenvnek,  melyet  az  idegenek- 
ben ébresztettünk  azzal  a  gazdasági  és  kulturális  fejlettséggel, 
amit  kiállításunkon  észleltek.  A  külföld  elismeréséből  anyagi  hasz- 
nunk is  lehet.  Reméljük,  hogy  lesz  is.  Ezt  a  hasznot  nem  lehet 
rögtönösen  észlelni.  A  dolog  természetében  rejlik  az,  hogy  a 
külföldnek  irántunk  való  bizalma  nem  nyilvánulhat  közgazdasági 

téren  azonnal   olyan    formákban,  hogy    ezek   már    is    általánosan 
szemlélhetők  és  érezhetők  legyenek. 


De  szóljunk  végre  az  iparosokról  is,  mert  hiszen  ma  az 
iparosok  ünnepét  üljük.  Tagadhatatlan,  hogy  minden  dicsőség  és 
más  előny,  ami  az  országra  hárul,  az  iparosokra  nézve  is  előny 
s  minél  többet  halad  az  ország  kitűzött  nagy  célja  felé,  annál 
könnyebben  érheti  el  az  ipar  is  nagyfontosságú  közgazdasági 
jelentőségének  magas  szinvonalat. 

De  tény  viszont  az  is,  hogy  az  ezredéves  országos  kiállí- 
táson a  legjobban  kitett  magáért  az  ipar  s  a  legtöbb  áldozatot 
hozta  annak  dicsőségeért  az  iparos. 

Kínos  föltűnést  keltett  a  legilletékesebb  körökben,  hogy 
leggazdagabb  nagybirtokosaink,  legelőkelőbb  főuraink  és  legkivá- 
lóbb főpapjaink  bizonyos  rezervátát  tanúsítottak  a  kiállításon  s  akik 
megjelentek  a  jelenkori  főcsoportban,  bizony  nem  fejtették  ki 
azt  a  fényt,  amelyre  képesek  lettek  volna. 

Az  eszmei  csoportok:  a  tudomány,  a  tanítás,  közművelődés, 
igazságügy,  jótékonyság,  kereskedelem,  pénz-  és  hiíelügy,  a 
művészet,  hadügy  stb.  mind  megtették  kötelességüket,  de  jórészt 
felsőbb  támogatással,  másrészt  társadalmi  tevékenységgel. 

De  az  iparos  a  maga  lábán  járt,  a  maga  áldozatait  hintette 
az  ezredéves  országos  kiállítás  kápráztató  szőnyegébe. 

Az  ipar  és  vállalkozás  a  külső  létesítésben,  a  kiállítás  föl- 
építésében és  elrendezésében  is  megmutatta  bámulatos  tudását, 
erejét  és  képességét. 

Az  ipar  nemcsak  képet  adott  arról,  amit  fölmutatni  tudunk, 
hanem  hogy  megismertesse  magunkat,  fölismerje  hézagainkat, 
igyekezni  fog  levonni  a  tanulságot  a  másik  ezerév  elején  kultúrai 
haladásunk  rendszeresítése  és  tökéletesítése  érdekében. 

Az  a  tudat  lelkesített  minden  iparost,  hogy  a  kiállításon 
helye,  sőt  hivatása  van  minden  magyar  iparosnak. 

Az  áldozat,  melyet  a  részvétel  igényelt,  mindenkire  könnyebb 
és  elviselhetőbb  lett,  ha  a  cél  hazafias  jellegét  és  a  nemzeti 
ünnep  nagyjelentőségű  eszméjét  kellőleg  átérezte  és  kötelesség- 
szerűen méltányolta. 

A  munkával  és  a  munka  eredményeivel  imponált  a  magyar 
ipar  az  ezredéves  országos  kiállításon    magunknak  és  a    külföld- 

nek  s  mindnyájan,  akik  dolgozunk  észszel,  kézzel,  vagy  géppel, 
—  egyért :  a  hazáért  léptünk  sorompóba,  tudva  és  érezve :  ez  az 
egy  ad  nekünk  éltet,  ez  ápol  és  eltakar. .  . 


Egy  ig^n  nagy  előnye  országos  kiállításunknak  az  volt, 
hogy  itt  hazánkban  sok  tudást,  Ízlést,  nemes  ambíciót,  jóravaló 
törekvést  vitt  szét  a  nemzeti  organizmusba  népünk,  mely  igazán 
nagy  számmal  látogatta.  Az  új  eszmék,  gondolatok,  érzések  és 
törekvések  egész  világa  támadhat  nemzetünkben  ama  tanulságok 
nyomán,  melyek  a  látottak  után  okvetlenül  belementek  az  embe- 
rek elméjébe.  És  ehhez  járulhat  az  arra  való  fölemelő  önérzet, 
hogy  nemzetünk  a  különben  kedvezőtlen  közviszonyok  mellett 
is  kivívhatta  haladásával,  öntudatos  erőkifejezésével  az  általános 
elismerést. 

És  talán  ezért  nem  vetjük  mérlegre  szigorú  arccal,  ráncba- 
szedett homlokkal,  hogy  miféle  anyagi  sikerünk  volt  a  kiállí- 
tásból. 

Ha  volt  valaha  kiállítás,  amelyen  az  anyagi  siker  mellékes 
volt,  úgy  ez  az  ezredéves  kiállítás  az,  amelyen  a  paraszt,  a  mun- 
kás, a  kis-  és  nag}M'paros  egyaránt  tudta,  hogy  inkább  a  dekórum 
kedvéért  jelent  meg,  inkább  azért,  hogy  a  maga  részéről  is  hozzá- 
járuljon az  ezredéves  ünnep  dicsőségének  emeléséhez.  Mindenki 
tudta  és  érezte,  hogy  ő  is  adott  egy  sugarat  ahhoz  a  ragyogás- 
hoz, melynek  fényénél  és  melegénél  sokszor  fogjuk  még  meszsze- 
ható  sikereinket  számbavenni,  mint  a  jó  gazda,  aki  legdrágább 
kincseinek  kincsesháza  fölött  is  tart  évről-évre  gyönyörködtető 
szemlét. 

■X- 

A  drága  kincsek  között  van  egy  drágakő,  mely  a  nemzet 
közös  tulajdona,  melyből  azonban  mindnyájunk  szivébe  be-be- 
lopózott  egy  sugár,  mely  ott  melegít  bennünket  s  mely  kárpót- 
lást nyújt  minden  valóságos,  vagy  képzelt  veszteségért,  minden 
jogos,  vagy  nem  jogos  mellőztetésért. 

Ennek  kiemelése  képezi  mai  összejövetelünk  célját. 

Különös  fényt  és  dicsőséget  nyert  a  kiállítás  az  által,  hogy 
legmagasabb  védnöke,  /.  Ferenc  József  apostoli  királyunk  a  leg- 
behatóbb figyelmére  méltatta  a  kiállítás  minden  egyes  csoportját 
és  első  sorban  az  ipari  csoportokat. 

Valóságos  atyai  szeretettel,  gondos  figyelemmel  s  fáradtsá- 
got nem  ismerő  érdeklődéssel  tartotta  meg  a  legelső  magyar 
ember  beható  szemléjét  a  kiállítás  fölött  s  ezzel  egyrészt  méltá- 
nyolta azok  fáradozását  és  áldozatkészségét,  akik  a  kiállításban 
részt  vettek,  másrészt  buzdította  a  közönséget  a  kiállítás  meg- 
becsülésére és  a  kiállítók  méltánylására. 

Óh  be  sokan  vehettek  volna  példát  a  legelső  hazafitól, 
Magyarország  apostoli  fölkent  királyától.  Mert  megható,  örök 
időkre  lekötelező,  kimondhatatlanul  mély  hálára  gerjesztő  mindaz, 
amit  a  magyarok  királya  és  felséges  királyasszonya  a  nemzetnek 
ez  alatt  a  hat  hónap  alatt  önmagából,  —  a  szivéből,  —  adott. 
Itt  voltak  jóformán  folyvást  a  körünkben  egész  családjukkal; 
emelték  kiállításunk  fényét,  dicsőségét,  érdekessé  tették  érdeklő- 
désük által  a  legapróbb  részleteket  is ;  és  érdeklődésük  igaz, 
benső,  tartós,  komoly  vala. 

A  magyar  király  atyai  jóságát  nem  fogja  elfeledni  soha  ez 
a  nemzet.  És  Erzsébet  királyné  a  magyar  nép  áldásával  behintett 
utakon  tehet  meg  minden  lépést,  ameddig  él. 

Büszkén  és  boldogan  hivatkozunk  a  mi  nagy  ünnepünk 
egyik  legnagyobb  eredményére,  arra,  hogy  az  uralkodó  és  a  nem- 
zet bensőséges  összetartozását  még  érzelmi  tekintetben  is  meg- 
szilárdította, hogy  közel,  egészen  közel  hozta  egymáshoz  a  magyar 
királyt  és  minden  legkisebb  alattvalóját.  Ebben  a  nagy  és  igazi 
közösségben  elhallgathatott  a  politika  valamennyi  érdekellentéte; 
lehettünk  hazafiak,  magyarok  mindannyian,  akiknek  nem  volt 
más  vágyuk  és  céljuk  a  kiállítás  keretében,  mint  a  nemzet  egész 
erejének,  hatalmúnak  a  dokumentálása.  Sem  a  politika  izgató 
elemei,  sem  az  opportunista  had  nem  férkőzhetett  ezen  a  vona- 
lon a  nemzet  szivéhez;  a  jó  magyar  nép  el  tudta  választani  a 
politikai  egyenetlenkedés  minden  okát  és  alkalmát  attól  a  közös 
és  szent  céltól,  amely  csak  az  egész  ország  osztatlan  érdeklődé- 
sétől s  közremunkálásától  várhatott  megvalósulást. 

Ennek  a  tapasztalata  kimondhatatlanul  megnyugtató,  mert 
visszaadja  a  bizalmunkat  a  magyar  nép  összetartó  ereje  iránt. 

Amit  az  egész  nemzet  akar,  az  a  mi  jövendőnk! 

Az  új  ezredév  boldogulását  a  nemzeti  összetartás  biztosítja 
nekünk. 

Ezért  gyűltünk  ma  össze  és  ez  okból  fohászkodunk  az 
éghez:  Áldja,  tartsa  meg  a  királyt  és  a  királynét. .  . 

A  párisi  kiállítás  árnyoldalai. 

(1889.) 

Veszedelmes  lejtőre  lépett  az  ez  évi  párisi  nemzetközi  kiál- 
lítás. Mintha  határvonalat  akarna  vonni  a  tulajdonképeni,  az  eddigi 
rendszer  szerint  tanítani  és  a  haiadást  előmozdítani  hivatott 
kiállítások  és  az  ezután  következő  kiállítások  között,  melyeknek 
a  mostani  párisi  minta  szerint  az  lesz  a  hivatása,  hogy  szóra- 
koztassanak, kápráztassanak,  mulattassanak,  csigázzák  föl  az  érzé- 
keket, sőt  az  érzékiséget. 

Az  1889-iki  párisi  kiállítás  mintha  átmenetet  akarna  képezni 
a  templomból  a  színházba. 

Soha  nagyobb  várakozással  és  vágyakozással  nem  mehetett 
szakember  kiállításra,  mint  az  idén  Parisba.  És  ritkán  okozott 
még  kiállítás  szakembernek  —  nem  a  nagy  közönségnek  — 
nagyobb  csalódást,  mint  a  mostani  párisi  kiállítás,  melynek  árny- 
oldalairól eddig  mélyen  hallgatott  az  ezerszemű  napi  sajtó  és  a  szi- 
gorú szakirodalom  egyaránt. 

Hogy  állításaimnak  színeit  élénkebb  világításba  helyezzem 
s  az  elmondandó  igazságoknak  némi  súlyt  és  alapot  kölcsönöz- 
zek, föl  kell  említenem,  hogy  1872  óta  a  kontinens  összes  világ- 
kiállításait s  legtöbb  országos,  vagy  nemzeti  kiállításait  mint 
figyelmes  szemlélő  jártam  végig.  Bécs,  Paris,  Amsterdam,  Brüsszel 
világkiállításain,  Düsseldorf,  Nürnberg,  Berlin,  München,  Trieszt, 
Moszkva,  Zürich  és  Turin  nagyszabású  nemzeti  kiállításain  azt 
tanultuk,  hogy  a  nagyobbszabású  kiállítások  az  emberi  munka 
és  szorgalom  szentegyházai,  a  tudomány,  a  haladás,  a  civilizáció 
nyilvános  próbatételei,  a  népek  és  nemzetek  tehetségeinek,  tudo- 
mányának, vívmányainak  ünnepi  mérkőzési  tere.  És  nem  hiába 
maradt  meg  a  hagyományos  szokás,  mely  a  kiállítások  főcsar- 
nokaiba  orgonát  állított,  mikor  az  ember  e  megkapó  hangszer 
ünnepi  hangjai  mellett  a  munka  diadalát  hirdető  újkori  szentegy- 
házakban, a  kiállítási  csarnokokban :  levett  kalappal  volt  kénytelen 
hódolni  az  emberi  géniusz  hatalmának  és  csodákat  művelő 
erejének. 

És  mindig  eszünkbe  jutottak  az  első  világkiállítás  indítvá- 
nyozójának, Albert  hercegnek  szavai,  melyeket  a  kiállítások  jelentő- 
ségének megokolására  hangoztatott  s  melyeket  a  kiállítások  tör- 
ténetében a  következőkben  találunk  följegyezve : 

«A  kiállítás  célja  és  feladata,  hogy  az  egész  emberi  nem 
fejlődésének  magas  színvonaláról  hü  és  eleven  képet  nyújtson 
és  kijelölje  azt  az  irányt,  melyben  a  népeknek  és  nemzeteknek, 
kultúrájuk  és  anyagi  tevékenységük  fejlesztése  érdekében  haladni 
kell.  E  kiállításnak  meg  kell  bennünket  győzni  arról,  hogy  e 
törekvések  csak  akkor  fognak  igazán  valósulni,  ha  egymás  köl- 
csönös támogatására  készen  állunk,  tehát  béke,  szeretet,  kölcsö- 
nös támogatás  által,  melyekre  nemcsak  az  egyes  embereknek, 
hanem  a  föld  valamennyi  népeinek  készen  kell  lenniök.» 

A  kiállítások  csakugyan  iskoláivá  lettek  a  haladásnak,  fejlő- 
désnek s  főleg  az  Ízlésnek;  egyik  nép  megismerte  a  másiknál 
az  új  gépeket,  eljárásokat,  anyagokat,  javította  termelését,  emelte 
forgalmát;  a  kiállítások  tényezőivé  lettek  a  világforgalom  emel- 
kedésének s  föltüntették  időről-időre  az  emberi  nem  munkásságá- 
nak haladását,  mely  ép  a  kiállítások  fejlődése  által  oly  rohamos 
arányokat  öltött,  hogy  a  nagy  világkiállítások  egymásutánjában 
nagyobb  időközöket  kellett  beállítani. 

Az  188Q-iki  párisi  kiállítást  csak  a  11  év  előtti  párisi  világ- 
kiállítás előzte  meg  s  a  11  évi  szünet,  melyet  különben  a  leg- 
sikerültebb országos  és  nemzeti  kiállítások  töltöttek  ki,  eléggé 
fölcsigázták  a  várakozást  a  mostani  közkiállítás  eredményei  iránt. 

De  a  mai  párisi  kiállítás  a  várakozásokat  távolról  sem  elé- 
gítette ki,  mert  béltartalma  és  értéke  sok  tekintetben  mögötte 
maradt  az  1878-iki  párisi  közkiállításnak.  Egyes  csoportok  hatá- 
rozottan szegényesen  vannak  képviselve  s  a  bútoripar  pl.  század- 
részben sem  tünteti  föl  ez  ipar  valódi  állapotát.  Nevezetes  cégek  nem 
jelentek  meg  a  kiállításon,  a  nem  francia  államok  termelésének 
képe  is  hézagos,  nem  is  szólva  arról,  hogy  politikai  okok  egyes 
nemzeteket  egészen  távol  tartottak  tőle. 

Ami  pedig  a  rendezésben  várt  haladást  illeti,  melytől  azt 
reméltük,  hogy  egynemű  cikkekben  a  különböző  nemzeteket  az 
összehasonlítás  és  áttekintés  egymás  mellé  állítja,  ez  sem  érvé- 
nyesülhetett, mert  nagy  és  nehéz  feladat.  De  éppen  a  franciák- 
tól lehetett  várni,  hogy  a  feladat  óriási  nehézségeit  az  abból  remél- 
hető erkölcsi  haszon  és  tanulság  okáért  leküzdik. 

A  párisi  kiállításnak  azonban  sok  kimagasló  fénypontja  van 
és  nagy  az  a  varázs,  melyet  a  publikumra  gyakorol.  Szceneriája 
oly  geniális  kezekre  vall,  épületei  oly  merészek  és  szépek,  a 
kíváncsiságnak  annyi  igéretét  tárja  fel,    s    a    szemnek,   fülnek   és 

Ínynek  oly  bámulatosan  változatos  táplálékot  nyújt,  hogy  a  láto- 
gatók százezrei  a  kielégített  kíváncsiság  érzetével  bolyongnak  a 
QO  hektárnyi  kiállítási  területen  és  nem  sokalják  azt  a  hét  kilo- 
méternyi fárasztó  utat,  melyet  meg  kell  tenniök,  ha  a  kiállítást 
csak  egyszerűen  körül  akarják  sétálni.  Mindenütt  újat,  érdekeset, 
változatost  látnak,  mindenfelé  pihenhetnek,  élvezhetnek  és  mulat- 
hatnak, főleg  ha  a  sokféle  külön  belépti  díjat  nem  sajnálják. 
£s  jól  járnak,  ha  nem  sajnálják.  De  a  szakember,  ha  a  kiállítást 
körüljárva  megpihen,  s  benyomásait,  észleleteit  rendezte,  arra  a 
tudatra  fog  ébredni,  hogy  bár  nagyon  sok  érdekeset  látott, 
nagyon  kevés  a  tanulni  való  új  dolog,  tapasztalatait  alig  képes 
öregbíteni  és  tulajdonképeni  tanulmányokra  meglehetős  sovány 
talaja  van  a  kiállításnak,  mely  a  fősúlyt  nem  a  belső  értékre, 
hanem  a  külsőségekre  helyezte,  mely  a  világverseny  békés  fejlő- 
désében nem  a  haladás  és  a  vívmányok  gyöngyeit  kívánja  föl- 
mutatni, hanem  inkább  arra  látszik  törekedni,  hogy  mindennemű 
kétes  bájaival  vonzó  erőt  gyakoroljon  a  látogatók  millióira  s  ele- 
jét vegye  az  eddigi  nagy  kiállításoknál  elmaradhatatlannak  vélt 
deficitnek. 

E  kiállítás  tehát  nem  áldozatok  árán  emelt  iskola  a  világ 
termelő  osztályai  számára,  hanem  —  nyerészkedésre  alapított  vál- 
lalat. És  ha  egy  pillanatra  elfeledjük  az  újabbkori  kiállítások  által 
célba  vett  aesthetikai,  gazdasági,  kulturális  célokat  —  amit  pedig 
nem  szabad  —  bámulattal  szólhatunk  arról  az  ügyességről,  arról 
a  raffinirt  üzleti  szellemről,  mely  a  mai  párisi  kiállítást  a  speku- 
láció alapjára  helyezte. 

Van  itt  minden,  amit  a  kíváncsi  keres.  Itt  vannak  a  kitűnően 
berendezett  korcsmák,  vendéglők,  kávéházak,  sörházak  a  világ 
minden  képzelhető  zenekarával,  a  tamtamtól  kezdve  a  jól  isko- 
lázott színházi  zenekarig. 

Képviselve  van  a  világ  minden  ekzotikus  népe  és  építkezési 
modora:  angori  pagoda,  kochinkinai  palota,  villenorí  pagoda, 
tuniszi  sauk,  Algír  minaretes  bazárja,  kreol  vendéglő,  indus  sziget- 
beli,  kínai,  újkaledóníai,  Szenegál,  pahouini  és  egyéb  exotikus  falvak, 
jávai  telep,  egyiptomi  bazár,  kairói  utca,  s  mindenikben  műhelyek, 
étkező  helyiségek,  lakóházak,  sátrak,  házi  állatok  és  benszülöttek, 
amint  esznek,  isznak,  alusznak,  dolgoznak,  civakodnak,  énekelnek 
és  bámulnak.  Igen,  mert  őket  a  látogatók  százezrei  egymást  lök- 
dösve,    tolakodva  —  mintha  a  nagy  élvezettől  különben  elesne- 

nek  bámulják,  sokkal  inkább,  mint  a  nagy  csarnokokban  föl- 
halmozott művészeti  és  ipari  kincseket.  A  kiállítás  rendezői 
nagyon  jól  tudják,  hogy  civilizálatlan  népek  sajátos  szokásaikkal 
felette  érdeklik  a  nagy  közönséget,  melynek  túlnyomó  része  ben- 
nük nem  az  ethnografikus  jellemzéseket,  hanem  a  ritkaságot,  a 
rendkívülit  s  a  szokatlant  bámulja  s  elég  mohón  vásárolja  az 
ekzotikus  (de  nagyobbrészt  párisi  iparosok  műhelyeiben  készült) 
iparcikkeket  és  emléktárgyakat. 

Ezután  következnek  a  kiállítás  közlekedési  eszközei.  Ezek 
között  nagyobb  szórakozást  szereznek  a  kinai  gyaloghintók,  a 
hordszékek,  az  ekzotikusan  feldíszített  hátas  szamarak  és  a 
Decauville-fé!e  vasút,  mely  sokkal  drágább,  mint  a  mi  zónatari- 
fánk, de  talán  több  mulatságot  szerez  a  párisi  népnek,  mint  egy 
igazi  vasút. 

Es  utolsóelőtti  sorban  föl  kell  említeni  a  kiállítás  fő-fő 
vonzóerejét :  a  panorámákat,  színházakat  és  a  táncosnőket.  Itt 
van  a  aPanorama  tout  Paris »,  melyben  e  nagy  világváros  összes 
nevezetes  férfiai  és  hölgyei  megláthatok  lefestve,  amint  a  boule- 
vardon  sétálnak  ;  a  tengerentúli  társulatok  panorámája,  melyben  egy 
nagy  tengeri  hajó  födélzetéről  a  Compagnie  Transatlantique  szál- 
lítóhajóit, Havre  kikötőjét,  sőt  New-Yorkot  is  láthatjuk;  itt  van  a 
földgömb  panorámája  s  végre  egy  panorámaszerű  hintahajóház, 
melyben  csinos  hajócskákon  körülevezhetünk  a  panoráma  föld- 
területén. 

Színházakból  is  négy  jutott  a  kiállításnak:  a  központi  nagy 
színház,  melyben  kis  operákat,  operetteket  adnak  elő,  a  Folies 
Parisiennes,  melyben  kisebb  énekes  színdarabokat  láthatunk  nap- 
jában kétszer  is,  az  anami  színház,  melyben  az  ijesztő  módra  ki- 
festett anami  benszülöttek  sikongatnak  és  ugrándoznak  és  még 
valami  afrikai  mutatványos  színház,  melyben  bukfenceket  hány- 
nak —  ad  majorem  expositionis  glóriám. 

A  keleti  és  ekzotikus  táncosnők  produkciói  azonban  — 
kétségkívül  —  a  legnagyobb  vonzerőt  gyakorolják  a  férfiközön- 
ségre. Az  arabs  leányok  éneke  és  tánca  sok  kíváncsit  vonz  a 
belépti  díjas  hajlékokba  a  kairói  utcáról ;  ennek  végén  láthatni  a 
hastáncot,  melyet  keleti  szépségek  egyhangú  muzsika  mellett  lej- 
tenek s  mely  csakis  fátyollal  bevont  hasuk  sajátszerű  mozgatásá- 
ból és  duzzadt  kebleik  ritmikus  imbolygásából  áll;  amott  az 
algíri   táncosnők   erősebb   és  szervezettebb    zenekar   és   drágább 

belépti  díj  mellett  produkálják  ugyanezt  a  mesterséget,  némi  vál- 
tozatosság kedvéért  bemutatván  a  bajadérek  költői  táncának  hal- 
vány utánzatát  is ;  a  jávai  faluban  csinos  jávai  hölgyecskék  egész 
balletet  mutatnak  be,  de  a  táncot  kezük  furcsa  forgatásával,  nya- 
kuk rándításával  s  részben  apró  lépéseikkel,  fordulataikkal  és 
európai  mosolygásukkal  produkálják.  Ezenkívül  vannak  még  néger 
és  kreol  táncosnők,  kik  az  előbb  említett  kollegáikkal  együtt  nem 
nagyon  dúsan  vannak  ruhákkal  betakarva,  sőt  láthatod  pénzért  a 
táncoló  dervist  is.  Hogy  pedig  a  kiállított  háremet  csak  a  höl- 
gyeknek mutatták  meg,  ez  bizony  elég  visszatetszést  szül  a  tán- 
cosnők bájai  által  már-már  elkábított  férfivilág  körében. 

Ha  e  kiállítás  rendezői  arra  számítottak,  hogy  ezek  az  érzék- 
csiklandó és  idegfeszítő  mutatványok  nagy  közönséget  vonzanak, 
helyesen  számítottak,  mert  a  látogatók  rendkívüli  tömegei  majdnem 
megszállva  tartják  e  külön  belépti  díjra  alapított  látványosságokat. 
De  ha  valaki  azt  a  kérdést  vetné  föl,  beleillik-e  mindez  egy 
komoly  kiállítás  keretébe  ?  arra  feltétlenül  tagadólag  kell  válaszolni 
még  azoknak  is,  akik  erkölcsi  szempontból  nem  kifogásolják  a 
vásári  bódékba,  vagy  legjobb  esetben  cirkuszba  való  előadásokat 
és  kalamajkákat. 

A  látványosságoknak  azonban  betetőzése  -  az  Eiffel-torony, 
a  franciák  ez  újkori  Bábeltornya.  E  monstruózus  építkezés  ellen 
általánosságban  aligha  tehet  kifogást  valaki,  mert  hisz  a  300 
méteres  toronynak  van  kettős  célja.  Először  megmutatja  a  világ- 
nak, mily  merész  dolgokat  lehet  ma  már  a  vasszerkezet  segítsé- 
gével létrehozni;  igaz,  hogy  a  hozzáértők  többre  becsülik  pl.  a 
gépcsarnok  vasszerkezetét,  melynek  merész  koncepciója  és  exakt 
kivitele  legalább  egy  praktikus  épületet  hozott  létre.  Az  Eiffel- 
torony pedig  ama  «remek  munkák-)  közé  tartozott  volna,  melyek- 
nek a  modern  kiállítások  nem  szívesen  nyitottak  tért.  De  a  torony 
geniális  tervezője  és  építője  gondoskodott  róla,  hogy  műve  ne 
legyen  céltalan  remekmunka,  hanem  jövedelmező  vállalat.  A  sik- 
lók, melyek  fölszállítják  a  kíváncsiak  ezreit,  mindig  zsúfolva  van- 
nak s  ember  ember  hátán  várja,  míg  rákerül  a  sor.  Emeletén 
pedig  vannak  vendéglők,  bazárok,  a  második  emeleten  szer- 
kesztőség, a  torony  csúcsán  villamos  világítókészülék,  melynek 
tűzkévéi  besugározzák  a  kiállítás  területének  virányos  pázsitjait 
szökőkutait  s  csodás  szoborcsoportozatait.  És  ez  az  esténként 
ismétlődő  tűzijáték    oly   látványosság,  melynek  vonzóereje  kiszá- 

míthatatlan  s  mely  jelentékenyen  előmozdítja  a  kiállítás  tervezőinek 
céljait:  minél  több  közönséget  vonzani  minél  változatosabb  lát- 
ványosságok által.  Emellett  maga  a  torony  kitűnően  jövedel- 
mező vállalat  —  s  ez  volt  tervezőjének  második  célja,  —  mert  a 
kilátás,  melyet  különböző  emeleteiről  élvezni  lehet,  feledhetlen 
benyomást  tesz  mindazokra,  kik  ezt  élvezhették. 

Az  Eiffel-torony  tehát  valóságos  bálványa  a  francia  népnek. 
Mint  a  «Fischerin  du  kleine»  című  nóta  annak  idején  lépten- 
nyomon üldözött  bennünket,  úgy  találkozunk  Parisban  mindenütt 
az  Eiffel-torony  nyomaival.  Százféle  apró  emléktárgyakon,  szöve- 
teken, ruhákon,  sétapálcán,  zsebórán,  könyvekben  és  kupiéban, 
utcán  és  szalonban  mindenütt  a  tour  d'Eiffel  dominál,  úgy,  hogy 
az  ember  százszor  is  megunja  azt  az  óriási  kultuszt,  melyet  e 
toronynyal  űznek  s  melynek  nyomásától  s  jelképeitől  még  álmá- 
ban sem  tud  szabadulni.  A  nagy  francia  nép  mindig  szerette  a 
bálványokat,  akár  hittak  azokat  Boulangernek,  akár  Eiffel-toronynak, 
az  mindegy.  Mindkettő  egyforma  játékszere  a  szeszélyes  népnek 
s  hogy  a  300  méteres  óriás  háttérbe  szorította  vagy  elnyomta  a 
boulangizmus  iránti  rajongást,  ez  talán  Eiffel  úrnak  -  tudtán 
kívül  legnagyobb  érdeme. 

E  látványosságok  együttvéve  elvonják  a  látogatók  figyelmét 
a  tulajdonképeni  kiállítástól,  melynek  pedig  nem  egy  érdekes 
látnivalója  akad  akár  művészi,  akár  kulturális  tekintetben.  A 
látogatók  ugyan  nem  ajándékozzák  oda  a  főcsarnokokat  s  futó- 
lag ezeket  is  megtekintik.  Mert  a  rendezők  ügyessége  ezekben 
is  a  dekoratív  irányt  aknázta  ki  és  mindenféle  érdekes  és  érdemes 
látnivalókat  csoportosított.  A  főfigyelem  azonban  a  látványosságok, 
a  szórakozások  felé  fordul,  melyeknek  hatalmas  vonzóerejét 
megvilágítják  a  következő  számok: 

Az  1851-iki  londoni  világkiállítás  látogatói- 
nak átlagos  száma  naponként  tett  ._.  —     36,964-et, 

az  1855-ik  párisi  világkiállításon    —  —  ...     24,321 -et, 

az  1862  «    londoni 


az  1867  «    párisi 
az  1873  «    bécsi 


34,315-öt, 
41,958-at, 
39,004-et, 


az  1876  «    filadelfiai        «  ól,568-at, 

az  1878  «    párisi  «  65,403-at, 

míg  a  mostani  párisi  kiállítás  napi  látogatóinak  száma  átlag  már 
meg    is    haladja    a    százötvenezret,    tehát    majdnem     háromszor 

annyit  tesz,  mint  az  1878  iki,  l<itünően  szervezett  l<iállítás  látor 
gatottsága. 

És  hogy  a  mostani  párisi  l<iállítás  az  idegenforgalom  eme- 
lésére is  nagy  hatással  volt,  az  kitűnik  a  következő  hiteles  sta- 
tisztikai kimutatásból.  A  húsfogyasztás  tavaly  júniusban  lOQ.OOO 
kgrammot,  az  idén  ugyanazon  hónapban  158.000  kgot  tett;  szár- 
nyas tavaly  29.000,  az  idén  38.000  fogyott  el  ugyanazon  hónap- 
ban;  a  halfogyasztás  az  idén  havonként  14  kgrammal  többre  rúg 
s  a  főzelékből  ez  évben  havonként  majdnem  600.000  kgrammal 
több  fogyott  el,  mint  tavaly. 

E  számok  kétségtelenné  teszik,  hogy  a  párisi  kiállítás  tervezői 
üzleti  és  rendezői  szempontból  nagyon  jól  értik  a  dolgukat  s  deficit 
nélkül  fogják  lezárni  a  kiállítás  mérlegét.  De  a  párisi  kiállításra 
visszagondolva,  nem  fogunk  attól  a  benyomástól  szabaduhii,  hogy 
mint  kiállítás  nem  emelkedett  a  kellő  színvonalra,  de  mint  látvá- 
ványosság  páratlan  volt  a  maga  nemében.  És  —  hogy  könnyen 
érthető  hasonlattal  éljünk  —  igen  sok  ember  nem  fog  afölött 
csodálkozni,  hogy  az  «Excelsior»-t  többen  nézik,  mint  Shake- 
speare <(Lear  királyát»  ;  de  kevés  embernek  lesz  bátorsága  azt  a 
darabot  e  klasszikus  remekmű  fölé  helyezni. 

Az  1889-iki  párisi  kiállításból  lesz  haszna  a  kiállítás  ren- 
dezőségének és  Paris  városának,  de  a  világ,  az  ipar,  a 
gazdaság,  a  tudomány,  a  művészet  különböző  ágai  fölött  az 
nyom  nélkül  fog  elvonulni. 

Kiíüníeíések  és  degradálások. 

(Az  1900-iki  párisi  kiáilítás  alkalmából.) 

Igazán  csőstül  hullott  az  áldás  a  magyar  iparosokra  a  párisi 
kiállítás  kitüntetései  alkalmából  és  a  külföld  előtt  jóleső  önér- 
zettel söpörjük  be  a  sok  nagy  díjat  és  a  különböző  érmeket. 
Hiszen  ezek  élénk  bizonyítékai  annak,  hogy  a  legnagyobbrészt 
kompetens  és  érdeknéiküli  bírálók  a  magyar  ipar  versenyképes- 
ségét, rövid  idő  alatt  tanúsított  nagyon  jelentékeny  haladását 
babérággal  a  kezükben  elismerték  és  elismerésüket  e  díjazások- 
kal nyilvánosan  meg  is  pecsételték. 

Hálásan  konstatáljuk,  hogy  ez  az  eredmény  egész  általá- 
nosságban majdnem  több,  mint  amire  joggal  számot  tarthattunk. 
A  fényes  sikerű  párisi  kiállításon  való  részvételünknek  tehát  nem- 

csak  jogosultságát,  hanem  diadalát  is  láthatjuk  ebben  a  meg- 
becsülésre érdemes  általános  sikerben. 

De  a  kitüntetéseknek  nemcsak  kifelé  van  hatásuk  és  jelen- 
tőségük, hanem  befelé  is.  Nemcsak  a  külfölddel  szemben  akarunk 
velük  brillirozni,  hanem  a  mi  közönségünk  is  megnézi,  sőt  meg- 
rostálja a  Parisból  érkező  kitüntetési  jelvényeket  s  mohón  keresi, 
hogy  az  ő  iparosa,  vagy  rendes  szállítója  mit  kapott,  összehason- 
lításokat tesz  és  —  valljuk  meg  mindjárt  őszintén  —  itt-ott  kel- 
lemetlen meglepetések  által  találja  magát  érintve. 

Kényes  és  kellemetlen  ezzel  az  ügygyei  komolyan  szembe- 
nézni, mert  a  nevek  fölemlítése  nem  mellőzhető.  Pedig  mi  senkit 
sem  akarunk  bántani.  A  dolognak  kizárólag  elvi  és  általános  érde- 
keit tekintjük.  Nem  sokaljuk  az  egyeseknek  jutott  kitüntetéseket, 
de  fáj  nekünk,  hogy  egyesek  túlságos  fölemelésével  másokat  igaz- 
ságtalanul degradáltak  és  ezzel  lerontották  —  ismételjük,  igaz- 
ságtalanul —  ezeknek  itthon  szerzett  kitűnő  renoméjukat. 

Ha  így  általánosságban  talán  nem  eléggé  érthető  ez  az  állí- 
tás, megvilágítjuk  azt  néhány  példával. 

Egyik  csoportban  a  KUnger-íéle  pozsonyi  vászongyái  grand 
prix-t  (nagy  díj,  díszoklevél)  kapott,  a  Wein-íé\e  késmárki  vászon - 
gyár  pedig  csak  ezüstérmet,  tehát  két  fokkal  alább  való  kitün- 
tetést. Már  pedig,  aki  a  két  gyárat  ismeri,  tudja,  hogy  nincs 
közöttük  oly  lényeges  különbség,  mely  a  két  kitüntetési  foko- 
zatban való  ezt   a  nagy   eltávolodást   igazoltnak    tüntethetné  föl. 

A  fényképészek  csoportjában  a  grand  prix-t  a  Forché  és 
Oálfy  cég  kapta.  Nemcsak,  hogy  nem  kifogásoljuk,  de  örven- 
dünk rajta,  mert  ez  a  kiváló  cég  tényleg  egyike  a  legelsőknek  az 
egész  kontinensen.  Azt  sem  kifogásoljuk,  hogy  Erdélyi,  Mai  és 
Mertens  aranyérmet  kaptak.  De  általános  megütközést  kelthet,  ha 
a  sorozatot  tovább  tekintve,  azt  látjuk,  hogy  a  Strelisky  céget 
viszont  csak  ezüst  éremre  méltatta  a  jury,  holott  nálunk  mindenki 
tudja,  hogy  Strelisky  a  legelső  magyar  fényképészek  között  a 
legelőkelőbb  helyek  egyikét  követelheti  s  ép  oly  színvonalon  áll, 
mint  szerencsésebb  kollegája,  aki  grand  prix-t  kapott.  A  Strelisky 
cég  mai  főnöke  nemcsak  tanult  és  képzett  ember,  hanem  e  mű- 
iparág  művészi  színvonalának  egyik  féltékeny  őrzője,  aki  sohasem 
engedte,  hogy  a  fényképészetet  a  vásár  és  házalás  rikító  eszkö- 
zeivel lealacsonyítsák.  És  azt  a  kifogást  sem  lehet  fölhozni,  hogy 
nem  állított   ki  elég    jó   dolgokat,    mert    nem    is    szólva    igazán 

művészi  kivitelű  arcképeiről  (Hegyesy  Mari,  az  orleánsi  herceg 
és  neje  stb.),  a  ^Csárdás)),  melyet  még  az  1896-iki  kiállításból 
ismerünk,  oly  fényképészeti  mestermunka,  melyhez  hasonló  az 
egész  kiállításon  alig  volt  látható.  Ha  tehát  Strelisky  nem  állana 
azon  a  színvonalon,  melyet  már  elfoglal,  a  mostanihoz  hasonló 
«kitüntetés»  alkalmas  lehetne  őt  keresetében  megrontani.  Mivel 
azonban  a  közönség  Ízlését  nem  lehet  erőszakos  módon  befo- 
lyásolni, önként  az  következik,  hogy  a  műértő  közönség  a  párisi 
jury  verdiktjének  az  értékét  devalválja,  amit  pedig  a  jury  bizo- 
nyára nem  akarhatott. 

A  nyomdaiparban  is  mindenütt  tudják,  hogy  a  legszebben 
nyomtató  és  legmodernebb  könyvnyomdák  közé  tartozik  a 
homyánszky  cég,  melyet  azonban  a  jury  csak  ezüstéremre  mél- 
tatott. Az  értékének  tudatában  levő  nyomda  tehát  nem  tehetett 
mást,  mint  hogy  e  jogosulatlan  és  méltatlan  degradálást  önér- 
zettel és  nyilvánosan  visszautasította. 

A  téves  értelmezésnek  legkimagaslóbb  példáját  mutatja  a 
111.  csoport,  melynek  bíráló  bizottsága  a  nagy  dijat  a  Révai  test- 
vérek cégnek  adta,  holott  az  Athenaeum,  a  Franklin-társulat  és 
Légrády  testvérek  csak  aranyérmet  kaptak,  egyes  —  a  hazai  könyv- 
kiadás körűi  elévülhetlen  érdemeket  szerzett  -  igen  kiváló  cége- 
ket pedig  az  ezüst  éremmel  örvendeztették  meg.  És  mi  ennek  a 
megokolása?  Az,  hogy  a  Révai  testvérek  nagy,  világraszóló  kitün- 
tetésében a  Jókai-kollekció  kiadását  akarták  jutalmazni. 

Hát,  hogy  félreértés  ne  legyen,  kijelentem,  hogy  a  Révai- 
céget igen  nagyra  becsülöm,  sőt  abban  a  szerencsés  helyzetben 
vagyok,  hogy  főnökeit  személyes  jó  barátaim  között  tisztelhetem. 
Nem  vonok  !e  tehát  semmit  az  érdemükből,  amikor  elismerve 
agilitásukat,  áldozatkészségüket,  kitűnő  üzleti  érzéküket  és  a 
magyar  tudományos,  valamint  szépirodalom  fejlesztése  érdekében 
tett  igen  becses  szolgálataikat,  egyszersmind  kijelentem,  hogy  az 
Athenaeum  és  Franklin-társulat  múltjuknál,  nehéz  viszonyok  között 
szerzett  úttörő  érdemeiknél  és  a  magyar  irodalomnak  és  hírlap- 
irodalomnak tett  elévülhetetlen  szolgálataiknál  fogva  a  nagy  díjra 
százszorta  nagyobb  chance-okkal  bírnak  vala  az  egész  nagy 
magyar  közönség  szemében,  mint  bármely  más  hazai  könyvkiadó 
cég.  És  ezeket  a  több,  mint  félszázados  érdemeket  nem  volt  helyes 
ignorálni,  de  még  sokkal  helytelenebb,  hogy  ne  mondjuk,  bántó 
azokat  —  más  cégnek  fölemelésével  —  egyenesen  degradálni. 

Nem  is  szólva  tehát  egyes  más,  igen  érdemes  könyvkiadó 
cégek  érthetetlen  degradálásáról  (melyeknek  érdekében  a  más 
csoportban  juryskedő  tanár  urak  nem  koptatták  el  a  lábaikat), 
a  Révaiék  nagy  díjának  ügye  nem  osztályozható  fényes  dia- 
dalaink közé,  mert  azt  még  a  Jókai  nagy  nevével  sem  lehet 
födözni. 

Más  csoportokban  a  kiállított  tárgyak  szellemi  szerzői  kap- 
ták a  nagy  díjat ;  a  magyar  pavillon  terveiért  Bálint  és  Jámbor, 
a  magyar  bútorok  kitűnő  rajzaiért  és  terveiért  Faragó  Ödön,  a 
magyar  villamossági  találmányokért  Zipernovszky  Károly  és  Bláthy 
Ottó  kapták  a  grand  prix-t. 

Ha  tehát  Jókait  akarták  kitüntetni,  neki  kellett  volna  a  nagy 
díjat  adni,  kiadójának  pedig,  még  ha  elismerésre  méltó  áldoza- 
tokat hozott  is  e  kollekció  kiadása  érdekében,  azt  a  kitüntetést 
kellett  volna  adni,  melyet  —  a  Jókai  nimbuszától  eltekintve     -  «in 

sich»  megérdemel  .  .  . 

* 

íme  ezek  ama  főbb  kifogások,  amelyeket  a  párisi  jury  hatá- 
rozatai ellen  fölhozni  alkalomszerűnek  tartottunk.  Megjegyezzük, 
hogy  csak  egyes  példákat  ragadtunk  ki,  melyek  azonban  a  sérel- 
mek sorozatát  távolról  sem  merítik  ki.  Nem  rekriminációképen, 
hanem  annak  igazolásául  hozzuk  föl  ezeket,  hogy  még  ily  világra- 
szóló kiállításnál  és  egy  válogatott  szakférfiakból  álló  nemzet- 
közi jury  munkájában  is  történhettek  tévedések.  Ezek  ellen  persze 
nincsen  apelláta  és  az  így  ejtett  sebek  orvoslására  nem  terem  fű 
a  kiállítások  pandektái  között. 

Reméljük,  hogy  ezek  a  csak  találomra  kiragadott  példák 
nem  fogják  iparosaink  kedvét  a  jövő  kiáilításokíól  elvenni,  amint- 
hogy egy-egy  vasúti  baleset  miatt  sem  lehet  az  egész  vasúti 
közlekedést  megszüntetni. 

Ha  voina  még  egy-két  észrevételünk  e  kitüntetések  alkal- 
mából, a  következőket  jegyeznők  föl  pro  memória: 

Az  olyan  kiállítók,  mint  a  «temploinépítő  bizottsága  « opera- 
házi szabóműhely»  stb.  nem  igen  illenek  bele  egy  nagy  kiállítás, 
egy  nyilvános  nemzetközi  verseny  keretébe,  ilyen  absztrakt  fogal- 
mak helyett  mindig  helyesebb  volna  az  illető  mestereket  és  mun- 
kásokat megnevezni  és  jutalmazni,  akik  tényleg  a  kiállított  mun- 
kákon dolgoztak. 

Kissé  —  hogy  enyhén  szóljunk  —  meglepő,  hogy  Zichy 
Jenő  a  hadfelszerelési  csoportban  volt  jury-tag,  Popper  István 
barátunk  pedig,  ez  a  kitűnően  képzett  mérnök  és  vállalkozó  a 
bőriparba  került,  amivel  talán  soha  éleiében  sem  foglalkozott 
Egyes  jury-tagok  pedig,  hogy  miképen  kerüHek  bele  a  jurybe 
egyáltalán,  ez  valóságos  talány. 

Ezért  a  jövőben  ilyen  alkalmakkor  helyes  volna  a  jurybe  nem 
azokat  kinevezni,  akik  nagyon  óhajtják  és  szívósan  kijárják  a  jury- 
tagságot,  hanem  azokat,  akik  szakértelmük  és  igazi  érdemeiknél 
fogva  erre  a  legilletékesebbek. 

Akkor  az  ilyen  kiköszörülhetetlen  csorbák  talán  nem  fog- 
nak előfordulni  s  ilyen  homályos  foltok  nem  fogják  bántani  azok 
szemeit,  akik  a  tiszta  világosságot  és  a  cicoma  nélkül  való  igaz- 
ságot szereük ...  * 

Régen  okozott  egy  szaklapban  megjelent  cikk  oly  föltűnést, 
mint  (iKitüntetések  és  degradálások»  címmel  a  «Magyar  Ipar» 
legutóbbi  számának  élén  közölt  vezércikkünk.  A  legelterjedtebb 
budapesti  estilap  vezércikkben  méltatta  annak  fontosságát,  a  hét 
első  napjaiban  pedig  egyik  látogató  a  másiknak  adta  hivatalunk- 
ban a  kilincset.  Valamennyien  üdvözletüket  fejezték  ki  és  pedig 
nem  azok,  akiket  megvédehneztünk,  hanem  teljesen  pártatlan  és 
érdektelen  emberek,  akiknek  a  lelkét  kellemesen  érintette  a  bátor 
szókimondás  a  megbántott  igazság  érdekében. 

Számos  hozzánk  érkezett  levél  is  visszhangozza  azt  a  fölötte 
kellemes  hatást,  melyet  cikkünk  nemcsak  az  iparosság,  hanem  a 
közönség  legszélesebb  rétegeiben  is  keltett.  E  levelek  természete- 
sen újabb  sérelmeket  is  tárnak  föl.  Mi  ugyan  cikkünkben  határo- 
zottan kijelentettük,  hogy  nem  akarjuk  a  panaszokat  kimeríteni 
s  csak  a  legmarkánsabbakra  szorítkozunk,  de  éppen  a  kérdés 
teljesebb  megvilágítása  szempontjából  nem  húzódhatunk  attól, 
hogy  az  újabban  föltárt  sérelmekre  is  kiterjeszkedjünk. 

Most  is  ismételjük,  hogy  a  felszólalások  ama  részét,  me- 
lyekben egyesek  a  maguk  érdekeit  vélik  megrövidítve  látni,  jórészt 
félretettük,  mert  a  legtöbb  ember  a  maga  ügyében  sokszor  elfo- 
gult. Mi  tehát  most  is  csak  azokat  a  fölszólalásokaí  böngésztük  ki, 
melyek  általános  érdekűek,  melyeket  mindenki  érez  és  lát,  ha  a  fölem- 
lített neveket  olvassa,  anélkül,  hogy  bele  kellene  mélyednie  a  speciális 
tanulmányokba.  Szóval,  behunyt  szemmel  is  észrevehető  igazság- 
talanságokról beszélünk. 

Előljáró  beszédképpen  lehetetlen  nem  konstatálnunk,  hogy 
a  (íjournal  Officieb  közleménye  oly  szeretetreméltó  felületesség- 
gel és  érthetetlenséggel  közli  a  magyar  neveket,  hogy  az  ilyen 
eljárást  a  rézbőrű  indiánusok  hivatalos  lapjánál  egyszerűen  bru- 
talitásnak lehetne  nevezni,  de  a  művelt  franciáknak  mindent  sza- 
bad és  így  sok  helyütt  oly  nevekkel  találkozunk,  melyekről  nem 
tudjuk,  hogy  pusztán  kereszt-,  vagy  pusztán  vezetéknevek-e, 
léteznek-e,  ki  vannak-e   találva,  spanyol,  tatár,  orosz   vagy   német 

hazából  valók  stb.  stb. 

* 

Áttérve  az  újabban  beküldött,  vagy  szóval  elmondott  pana- 
szokra, röviden  még  a  következők  följegyzésére  szorítkozunk: 

Miért  kapott  arany  érmet  a  Gerlach  és  Schenk  cég,  melynek 
Budapesten  se  kő-,  se  könyvnyomdája  nincs,  mely  mindent  Bécs- 
ben nyomat,  Budapesten  pedig  csak  a  bőséges  állami  szubvenciók 
könnyebb  átvehetése  végett  tart  egy  kis  fiókboltot? 

Miért  nem  kaptak  közreműködési  érmeket  az  iparniüvészeti 
iskola  és  múzeum  kiválóan  jeles  vezetői  és  szaktanárai  ? 

Hogy  kaphatott  például  Fekete  Jakab,  a  marosvásárhelyi  fa-  és 
fémipari  szakiskola  igazgatója,  az  ország  egyik  legkiválóbb  ipar- 
oktatási szakférfia  csak  közreműködési  bronzérmet,  holott  számos 
kollegája,  de  igen  sok  nálánál  kevésbbé  érdemes  tanerő  arany-  és 
ezüstérmet  kapott? 

A  Bnichsteiner  és  fia  céget,  mely  elsőrendű  a  maga  nemében 
és  1896-ban  versenyképesség,  kivitelképesség,  új  iparág  meg- 
honosításáért és  jó  munkáért  mill.  érmet  (Il-ik  kitüntetést)  nyert, 
most  bronz  éremmel  tüntette  ki  a  párisi  jury. 

Furcsa,  hogy  a  IV.  csoportban  a  Danubius  gépgyár  (1896. 
díszoklevél),  továbbá  a  Fairbanks-vaéxXtggyix  (1896.  mill.  nagy- 
érem) szintén  csak  bronzéremre  találtattak  érdemeseknek.  (A  VI. 
csoportban  mindkettő  ezüstérmet  kapott.) 

Margulies  Miksa,  amely  cég  a  bőrszíjak  meghonosítója  és 
elsőrendű  specialista  (1896-ban  mill.  nagy  érmet  kapott  új  iparág 
meghonosítása,  versenyképesség  és  kitűnő  termelésért)  most  el- 
ismerő oklevelet  kapott,  vagyis  ötödrangú  kitüntetést. 

A  szeszes  italok  csoportjában  méltó  feltűnést  kelt,  hogy  míg 
a  Schnitzer  és  Weisz  cég  ezüstérmet  kapott,  addig  a  Gschwindt- 
gyárat  és  a  Zwack  J.  és  Társa  céget  csak  bronzéremre  érdeme- 
sítették. 

Kínos  feltűnést  kelt  az  is,  hogy  a  bútoripari  csoportban 
Krámer  Henrik,  ez  az  elsőrendű  fővárosi  cég  bronzérmet  kapott, 
holott  minden  eddigi  külföldi  és  hazai  kiállításon  ez  a  cég  veze- 
tett a  műizlés  és  modern  dekorativ  irány  föltüntetése  és  irányí- 
tása tekintetében. 

Nem  egészen  konveniens  dolog,  hogy  a  kalapipari  csoport- 
ban az  elsőrendű  kalapgyárak  ezüstérmet  kaptak,  Pórfi  pedig,  aki 
csak  kalapkereskedő,  aranyat. 

Majdnem  botrányszámba  megy,  hogy  a  magyar  bőrgyárosok 
színe-java,  nevezetesen  Kovács  és  Sztodola  (Liptó-Szent-Miklós>, 
Machliip  H.  és  fia,  Wolfner  Gyula  és  társa  ezüstérmet  kaptak, 
holott  a  sokkal  jelentéktelenebb  zágrábi  bőrgyár  aranyérmet  ka- 
pott és  néhány  cserkivonatkészítő  nag>'birtokost  is  fölibe  helyez- 
tek az  ezüstéremmel  kitüntetett  három  országos  hírű,  elsőrendű  gyár- 
nak, amennyiben  a  mitrovicai  cserfakivonat-gyárnak  és  Guttmann 
S.  H.  nagykanizsai  fakereskedő  cégnek  tényleg  arany  érem  jutott 
ebben  a  csoportban.  (Ezentúl  talán  majd  nem  a  Thék-féle  bútoro- 
kat, nem  is  Faragót,  a  jeles  tervezőt,  hanem  a  fakereskedöket  fogják 
kitüntetni  a  bútoripari  csoportban.)  A  fejetlenség  ebben  a  cso- 
portban különben  olyan  nagy  volt,  hogy  azt  is  megengedhetőnek 
tartották,  hogy  amíg  a  hoch-prima  Wolfner-,  Machlup-  és  Sztodola- 
gyárnak  ezüstéremmel  «törülték  ki  a  szem.ét'\  addig  a  nasici 
tanningyár  egyik  főtisztviselője  közreműködésért  aranyérmet  kapott. 

A  papiripari  csoportban  is  némi  kínos  meglepetést  okozott, 
hogy  míg  a  kisebb  FesztyAéXt  gyár  aranyérmet  kapott,  addig  a 
nagy  és  híres  hermaneczi  papírgyárat  ezüstéremre  érdemesítették,  az 
/.  magyar  papírgyárat  pedig,  mely  a  legelső  az  országban,  mely 
a  legtöbb  papiripari  specialitást  öleli  föl  s  mely  évenkint  500 
waggon  papirt  termel,  még  elismerő  oklevélre  sem  tartották  érde- 
mesnek! Ide  már  igazán  vastag  felkiáltójel  szükséges! 

Schuller,  Kánitz,  Dávid,  Merényi  stb.  szintén  nagyon  le  lehet- 
tek becsülve,  amikor  egyes  új  iparágak  meghonosítása  révén  szerzett 
úttörő  érdemeikért  csak  bronzéremmel  lehetett  őket  jutalmazni. 

Nem  igen  lehettek  továbbá  igaz  értékük  szerint  mérlegelve 
a  Scholz  C.  A.  matheóci  és  a  Kühmayer-ié\e  pozsonyi  gyárak, 
a  dugaresai  fonó-  és  szövőgyár,  amikor  csak  ezüstérmet  kaptak, 
holott  1896-ban,  a  millenniumi  kiállítás  alkalmával  mind  a  három 
gyár  a  díszoklevelesek  között  szerepelt. 

A  közreműködői  érmekre  nézve  azt  az  észrevételt  hallottuk, 
hogy  míg  az  iparosoknál  szűkecskén  bántak  vele,  addig  a  mi- 
niszteri tisztviselőknek  igen  bőségesen  jutott.  Ez  utóbbiak  ugyan 
méltán  és  bizonyára  kellően  kiérdemelt  becses  szellemi  közre- 
működésért jutottak  az  illetőknek  s  ezeket  távolról  sem  sokaljuk, 
de  az  iparosokat  is  jó  eleve  kellett  volna  tájékozni,  hogy  terve- 
zőik, művezetőik  és  munkásaik  érdekében  szintén  kellő  arányban 
vették  volna  igénybe  a  kitüntetéseket.  Meri  a  közreműködők  ki- 
tüntetése a  mi  szemünkben  legalább  is  oly  fontos  dolog,  mint  a 
kiállítók  érdem  szerint  való  méltatása. 


Szóval  a  főkifogásunk  az,  hogy  a  magyar  jury-tagok  nem 
jártak  el  egységesen  s  talán  egyetlen  értekezletet  sem  tartottak 
egy  közös  eljárási  terv  megállapítása  céljából.  Más  nemzetek  erre 
több  súlyt  vetettek,  aminek  igazolásául  fölemlítjük,  hogy  pl.  a 
románok  bennünket  legerősebb  oldalunkon,  a  mezőgazdasági  cso- 
portban is  lefőztek  erélyes  utánjárásukkal  és  az  általuk  elért  ki- 
tüntetési eredményekkel.  Ennek  igazolására  szolgáljon  a  következő 
néhány  számcsoportosítás : 

Mezőgazdasági  termények,  gabona,  takarmány : 

Magyarország  Románia 

grand  prix  —     ._.  —  -.  7  5 

aranyérem    ...     __.  .-  ...  21  83 

ezüstérem    —     —  ...  .-  21  135 

bronzérem  ._.     ...  ._.  ...  4  76 

elismerő  oklevél.—  ...  .-  1  9 

ezüstérem     -     .__     ._ 

bronzérem  ...     ...     - 

elismerő  oklevél—     .- 
Pedig  azt  tudja  nálunk  mindenki,  hogy  mezőgazdaság,  bor- 
termelés  és  szesz-ipar   tekintetében    nagyon    is    magasan    állunk 
Románia  fölött. 

És  ezek  után  talán  helyes  lesz  az  aktákat  e  kérdésben 
egyelőre  lezárni.  Hadd  csillapodjanak  le  most  már  az  elége- 
detlenség hullámai.  Majd  mielőtt  még  egyszer  egy  új  kiállítás 
tengerére  szállunk,  jó  lesz  magunkat  —  balesetek  ellen  bizto- 
sítani .  .  . 

A  vas  kiállítása. 

{Diisszeldorf,  1902.) 

A  düsszeldorfi  kiállítás  voltaképen  a  vas  apotheózisa.  A  vas 
bemutatása  —  a  nyers  anyagtól  kezdve  minden  fázisban  való 
feldolgozásáig  —  soha,  sehol  sem  volt  olyan  tökéletes,  mint  ezen 
a  tárlaton.  A  vas  dominálja  az  egész  kiállítást;  minden  egyéb 
elenyészik  mellette. 

Amikor  az  ezredéves  kiállítás  szervezési  előmunkálatai  foly- 
tak, fölmerült  az  a  kérdés :  megengedjük-e  a  magánpavillonokat  ? 
Én  erősen  ellene  voltam.  Főérveimet  mindenki  méltányolta,  fönt  is, 
lent  is,  de  azután  a  takarékossági  szempont  lépett  előtérbe  és  hogy 
a  kiállítás  kevesebbet  költsön,  a  nagy  cégeket  töméntelen  kiadá- 
sokba hajtottuk  bele,  ami  nem  a  költségek  haszontalansága  miatt 
volt  baj,  hanem  azért,  mert  megnehezítette  az  egyes  csoportok- 
nak egységes  áttekintését  s  igen  sok  csarnoknak  levette  a  koro- 
náját. Ez  az  anomália  ismétlődik  nagyban  a  düsszeldorfi  kiállítás- 
ban, melynek  domináló  épületei  között  a  kiállítás  első  negyed- 
részét agyonnyomja  a  Tumulus-stilusban  épült  Krupp-pavillon. 
De  minden  másik  negyedrészre  jut  egy-egy  óriási  magánpavillon, 
melynek  tartalma  fogva  tartja  a  szemlélőt  és  eltereli  figyelmét  az 
egységes  csoportoktól. 

A  kiállításon  az  újabbkori  kiállítási  teknika  kedvező  alkalma- 
zása látszik.  Hiszen  már  az  1881-iki  düsszeldorfi  kiállítás  kitűnően 
volt  szervezve  és  a  többi  német  kiállítások  által  mintául  elfogadva. 
Mégis  sok  csalódás  éri  az  embert.    Egy  remek  parkból  indulunk 

a  kiállításba,  azt  hiszszük  hogy  végig  így  lesz.  De  a  park,  mely 
a  Hofpark  egy  részét  képezi,  csak  ouverture.  csakhamar  megszű- 
nik s  a  kiállítás  kilenctizedrészének  óriási  területén,  vagyis  530,000 
négyszögméter  területen  árnyéknak  nyoma  sincs.  Vannak  ugyan 
pázsitok   és   fiatal   fasorok,  de   ezek  alatt  megpihenni  nem  lehet. 

Maguk  az  épületek  pedig  rendszertelen  összevisszaságban 
állanak  egymás  mellett  és  mögött,  az  eligazodás  nem  könnyű,  az 
áttekintés  nem  gyors,  a  kiállítás  tagoltsága  nagyobb  a  kelleténél 
s  az  utak  jórészt  kellemetlenek,  porosak,  vagy  ha  locsolják  őket, 
sárosak,  tehát  mindenképen  piszkosak.  Az  épületekben  nincs  se 
monumentalitás,  se  újság.  A  régi  kiállítási  sablon  dühöng  az 
egész  kiállításon,  még  az  állandó  műcsarnok  masszív  architektú- 
rája sem  tesz  kivételt.  Pedig  a  kiállítás  öt  millió  márkába  került. 
Rengeteg  összeg.  De  a  rendszertelenség  főoka  itt  is  az,  ami  min- 
den más  kiállításnál,  hogy  a  kiállítók  érdeklődése  csak  az  utolsó 
percben  ébredez  és  azután  mert  mindenki  jó  helyet  akar  — 
toldozni-foltozni  kell  az  egyes  nagy  csarnokokat,  melyek  e  műve- 
let következtében  -  főleg  hátulról  tekintve  —  valóságos  épület- 
szörnyetegekké válnak. 

Pedig  ez  a  kiállítás  a  Rajna  partján  fekszik  s  ezt  a  hatalmas 
folyót,  ezt  a  kínálkozó  alkalmat  a  kiállítás  egy  csöppet  se  aknázta 
ki.  Szinte  nevetni  való,  hogy  a  gépcsarnokban  van  fürdő  a  közön- 
ség számára,  a  Rajna  partját  azonban  nehezen  lehet  megközelíteni 
s  ha  igen,  akkor  is  csak  azért,  hogy  a  látogató  onnan  elhajókáz- 
zon. Ezt  úgynevezett  Vergnügungsfahrt-nak  nevezik. 

Azután  ez  a  kiállítás  sem  tudott  megszabadulni  a  rég  ismert 
és  elavult  kiállítási  kölöncöktől.  Van  benne  Kairó,  Zillerthal,  lég- 
gömb és  tengeri  hadijátékok.  Mindez  már  agyoncsépelt,  minde- 
nütt látott  dolog  és  valóban  csodáljuk,  hogy  a  kiállítás  rendező- 
sége nem  tudott  a  nép  mulattatására  valami  újat,  érdekeset  és 
vonzót  mutatni.  Mert  az  a  Kairó  is,  mely  itt  az  «orientális  utcát^ 
képviseli,  koncepciójában,  berendezésében,  tartalmában  és  lénye- 
gében minden,  csak  nem  esztétikus.  Inkább  útszéli  vásári  komédia. 

Csak  zárjel  között  akarom  itt  konstatálni,  hogy  a  mi  ezred- 
éves kiállításunk  külső  képének  és  belső  szervezetének  elismeré- 
sével itt  a  külföldön  igen  sűrűn  találkozunk  éppen  az  elfogulat- 
lan elsőrendű  szakértők  részéről,  és  a  mi  magyarjaink,  ha  a  düsz- 
szeldorfihoz  hasonló,  elsőrendűnek  elismert  kiállítást  látják,  csak 
akkor  tudják  a  millennáris    kiállításunk  igaz  értékét  megbecsülni. 

És  miután  ezekben  a  kiállítás  külsejéről  és  szervezetéről 
elmondtam  igénytelen  és  mindenben  tárgyilagos  kritikámat,  kész- 
séggel elismerem,  hogy  a  kiállítás  tartalma  elsőrendű  kvalitások- 
kal bír.  Hatalmas  erő  lüktet  e  kiállításban  felénk.  Itt  látjuk,  hogy 
az  ipar  hatalom.  Pedig  az  ipar  itt  régi  keletű,  mégis  a  forgalom 
az  utolsó  15  év  alatt  a  vasutakon  megkétszereződött.  A  rajnai 
tartományok  és  Wesztfália  bánya-,  kohó-,  vas-  és  fémipara  évszá- 
zados, sőt  bizonyos  tekintetben  mintául  szolgáit  az  e  brancheba 
vágó  amerikai  világiparnak.  Közben  pedig  gazdasági  válságok 
ütöttek  ki  és  tartottak  hosszan,  meglátogatták  Németországot  is, 
és  nem  egy  hatalmas  iparvállalat,  meg  pénzintézet  dűlt  össze  e 
válságok  hatalmas,  lávaszerű  kitörései  alatt. 

Itt  azonban  a  munka  nem  szünetelt,  hanem  óriási  mérték- 
ben emelkedett  és  hatalmas  arányokban  fejlődött.  íme  például  a 
rajna-wesztfáliai  bánya- és  kohóvállaiatok  termelése  1885-ben  181 
millió  márkát  tett,  IQOO-ban  pedig  ez  a  termelés  697  millió  már- 
kára emelkedett ;  másfél  évtized  alatt  tehát  a  produkció  majdnem 
megnégyszereződött. 

A  hivatalos  kiállítási  kalauz  bevezető  része  is  nyíltan  ki- 
mondja, hogy  a  nagy  német  ipar  egységének  előmozdítására  kíván 
szolgálni  ez  a  kiállítás  s  azt  a  reményét  fejezi  ki,  hogy  példáját 
más  vidékek  is  követni  fogják,  s  addig  nem  nyugosznak,  míg  a 
német  nagyipar  hatalmát  nem  érvényesítik. 

Egyes  német  kritikusok  odáig  mennek  elragadtatásukban, 
hogy  tartózkodás  nélkül  kijelentik,  mikép  a  diisszeldorfi  gép- 
csarnok értéke  fölülmiilja  a  párisi  világkiállítás  gépcsarnokának 
az  értékét.  Ha  van  is  némi  túlzás  ez  állításban,  kétségtelen,  hogy 
gépiparban  Rajna- Wesztfáliának  ma  domináns  szerepe  van  a  kon- 
tinensen. Általában  minden,  ami  masszív,  tömör,  bányászat,  vas, 
fém  és  gép,  az  itt  hatalmasan  érvényesül  és  magasan  fölülemel- 
kedik a  nálunk  ismert  színvonalon.  Ami  azonban  a  műipart  illeti, 
az  távolról  sem  versenyez  a  könnyed  franciával,  a  bécsivel  s  ezen 
a  téren  még  sok  a  kívánnivaló. 

A  vas-,  a  fémipari  csoportokban  feltüntetett  haladást  azon- 
ban igen  jó  volna  nekünk  is  hasznunkra  fordítani  s  technikus 
fiatalságunk  jól  tenné,  ha  e  kiállítást  —  kiki  a  maga  szakmájá- 
ban —  tanulmányozná  és  tanulságait  hazánkban  értékesítené. 

Végül  érdekelni  fog  bennünket  az  is,  hogy  egyesek  állítása 
szerint  ez  a  kiállítás  főleg  demonstráció  akart  lenni  az  agráriusok 

elhatalmasodása  ellen.  Ez  sehol  sincs  nyíltan  kimondva,  de  a 
népies  mulató  helyeken,  a  városban  lehet  némi  rigmusokat  hallani 
az  agráriusok  ellen.  Azt  énekli  a  népénekes,  hogy  megint  kisebb 
lesz  a  kifli,  mert  az  agráriusok  győznek  a  vámtarifa  tárgyalásán. 
Pedig  jobb  volna  a  szegény  nép  érdekeit  nézni,  mert  ez  igazán 
szegény,  holott  leszegényedett  agráriust  itt  még  lámpával  se  lehetne 
találni. 

A  st.-loitisi  kiállítás  tanulságai. 

(Kiállítás  helyett  vándorló  export-mintatár.) 

Azok  a  honfitársaink,  akik  a  st.-louisi  kiállítást  látták,  rend- 
szerint két  ellenkező  irányban  vonják  le  a  tanulságot  a  magya- 
rok kiállításából.  Az  egyik,  és  ez  a  nagyobb  rész,  azt  véli,  hogy 
nekünk  is  legalább  úgy  kellett  volna  kiállítani,  mint  Ausztriának, 
hogy  állami  szuppremáciánkat  és  nemzeti  önállóságunkat  doku- 
mentáljuk. A  másik  rész,  a  jobban  beavatott  kisebbség,  azt  mondja: 
az  is  sok,  amit  e  kiállításért  tettünk. 

Az  kétségtelen,  hogy  amit  a  magyar  kormány  égisze  alatt, 
az  Iparművészeti  Társulat  csoportjában  bemutattunk,  az  mind 
föltétlen  bizonyítéka  annak,  hogy  nálunk  az  ipari  kultúra  folyto- 
nos fejlődésben  van.  Ezzel  igazoltuk,  hogy  vagyunk  és  a  világ- 
versenyben is  helyet  kérünk.  A  többit  úgyis  tudja  a  világ  a  leg- 
utóbbi párisi  világkiállításról,  amikor  nemcsak  kezünk  ügyessé- 
ségét,  ízlésünk  finomságát,  agyunk  fegyelmezettségét  mutattuk  be, 
hanem  őstermelésünk  gazdag  változatosságát,  modern  irányok 
szerint  való  fejlődését  és  hatalmas  gépeink,  közlekedési  eszkö- 
zeink tökéletességét. 

Ezt  négy  év  alatt  megismételni  fölösleges  lett  volna.  Nem 
felejti  ezt  el  még  az  amerikai  sem. 

De  lehet,  hogy  ez  csak  magánvélemény. 

Tenni  kell  róla,  hogy  ne  provokáljanak  bennünket  minden 
4—5  évben  új  világkiállítási  meghívókkal.  Nemzetközi  megálla- 
podásokkal kell  szabályozni  a  világkiállítások  ügyét  s  nem  kell 
megadni  minden  exotikus  városnak  a  jogot,  hogy  rövid  időkö- 
zökben nemzetközi  spektákulumra  csődítse  össze  a  világot,  mert 
ezt  a  rengeteg  költséget  még  a  gazdag  államok  sem  bírják  el,  a 
kicsinyekre  nézve  pedig  ez  valóságos  csapás. 

Egyáltalán  ideje  volna,  hogy  a  világkiállítások  nagy  külső- 
ségeit végre  skartba  halyezzük  s    ha  a    világversenyek    tetszetős 

eszméje  még  galvanizálható,  szorítsuk  azt  első  sorban  nagysza- 
bású nemzetközi  szakkiállításokra.  Egy  ilyen  elektrotechnikai,  vagy 
szeszipari,  vagy  lakberendezési  kiállításnak  lehet  célja,  föladata, 
mely  kizárólag  a  szakkörök  nevelésében  és  tökéletesítésében  áll, 
ami  az  egész  föld  kerekségén  a  közönség  javának  és  hasznának 
előmozdítására  fog  vezetni.  Az  ilyen  kiállítások  nem  lesznek  lát- 
ványosságok, hanem  a  tudománynak  és  haladásnak  modern  ver- 
senyterei. Nem  fognak  töméntelen  pénzt  elszórni  haszon  nélkül, 
hanem  meghozzák  a  rájuk  fordított  költségek  gyümölcseit,  egye- 
seknek, földrészeknek,  államoknak  és  mindeneknek. 

Ez  nem  új  kívánság.  Könyvekben,  lapokban,  szaktanácskozá- 
sokban sokszor  hangoztattam  és  kellőképen  megokoltam  magam  is. 

De  önkénytelenül  az  a  másik  kérdés  tódul  mindenki  ajkára : 
Hát  miért  ne  aknázzuk  ki  Amerikát  például  a  versenyképes  ma- 
gyar termelés  számára? 

Erre  is  megfelelek.  Egy  nemzetközi  konglomerátumban,  mint 
amilyen  együtt  volt  St.-Louisban,  az  igazi  fogyasztó  közönség 
figyelmét  nem  lehet  igazában  lebilincselni.  Kirakati  tárgyakkal 
lehet  kisebb-nagyobb  üzletet  csinálni,  de  reális  és  tartós  össze- 
köttetéseket applanálni  alig. 

Ezért  nem  lelkesedem  és  nem  lelkesedtem  soha  azért  az 
eszméért,  hogy  a  nagy  világkiállításokon  Magyarország  részt  ve- 
vegyen.  Paris,  az  kivétel  volt.  Parisba  el  kellett  mennünk,  mert 
négy  évvel  volt  a  mi  millennáris  kiállításunk  után,  melynek  ünnep- 
ségei keretében  a  művelt  világ  közönségét  üdvözölhettük  vendé- 
geink gyanánt.  Tehát  erkölcsi  kötelességünk  volt  Parisban  vissza- 
adni a  vizitet  és  névjegyünket  a  kultúrának  minden  csarnokában 
leszögezni. 

De  ez  a  kötelezettség  nem  terjed  más  —  pláne  megoko- 
latlan  és  nyilván  fölösleges  —  nemzetközi  kiállításokra. 

Hogy  azonban  az  iparunk  és  kereskedelmünk  számára  még 
szűz,  de  hálásnak  Ígérkező  területeket  ne  veszítsük  el,  erre  több 
helyes  mód  és  alkalom  kínálkozik.  Nem  szólok  a  szaktudósítók, 
ügynökök  és  levelezők  ismert  intézményeiről. 

Nézetem  szerint  leghelyesebb  volna,  hogy  azt  a  kedvező 
hangulatot,  amitaz  Apponyi  Albert  gróf  vezetése  alatt  Amerikában 
járt  magyarok  és  első  sorban  maga  Apponyi  gróf  odakint  keltett, 
aknázzuk  ki  a  magunk  anyagi  javára  teljes  céltudatossággal  és 
rendszerességgel. 

Állítsunk  össze  egy  vándorló  mintatárat  exportképes  magyar 
cikkekből  és  járjuk  be  vele  Amerikának  minden  részét.  Egy  ilyen 
mintatárba  minden  dolgunk  nem  fog  beleférni.  Nagy  terjedelmű 
cikkeket  és  gépeket  csak  ismertető  füzetekben  (röpülő  árjegy- 
zékekben) vihetnénk  magunkkal.  De  kétségtelen,  hogy  egy  ily 
mintatárba  sok  exportképes  cikket  lehet  beleszorítani. 

Ezzel  a  niintatárral  keressük  föl  az  amerikai  fogyasztót  saját 
fészkében,  tehát  Amerika  minden  nagy  városában  és  ismertessük 
meg  vele  árúinkat,  anélkül,  hogy  ősi  fészkéből  ki  kellene  moz- 
dulnia. 

Ha  ennek  a  mintaíárnak  némi  hivatalos  színezete  lesz,  hogy  a 
bizalmat  a  legszélesebb  körökben  fölkeltse ;  ha  ügyes,  agilis  emberek 
kezébe  kerül,  akik  ismerik  az  amerikai  sajátságait,  a  módokat  és 
eszközöket,  amelyekkel  rá  hatni  lehet,  ha  ezenfelül  a  nélkülözhe- 
tetlen reklámtól  sem  sajnálunk  egy  kis  megfelelő  dotációt :  nagy 
a  reményem,  hogy  ily  kísérletekkel  szép  sikereket  fogunk  ma- 
gunknak biztosítani.  A  hangulat  odaát  a  magyarok  mellett  most 
oly  kedvező,  hogy  ezzel  a  kísérlettel  —  bármilyen  sokféle  pró- 
bálgatás történt  is  már  ezen  a  téren  más  oldalról  —  nem  vallha- 
tunk kudarcot. 

Itt  csak  a  főelv  van  megpendítve.  Ebből  következik  számos 
mellékkérdés,  tudniillik  nem  volna-e  jó  a  mintatárakat  brancheokra 
osztani,  az  illető  bcanche-beli  exportőröket  a  rendezésnél  és 
irányításánál  érdekelni,  ki  viselje  a  költségeket,  milyen  más  álla- 
mokra volna  érdemes  e  kísérletet  kiterjeszteni,  hol  és  mikor 
kezdjük,  hol  és  mikor  végezzük  stb. 

De  mindezek  oly  detailkérdések,  melyekre  a  megfelelő  és 
hivatott   tényezők    okvetlen  megtalálják    a  feleletet  és  megoldást. 

Én  csak  módokat  kerestem  arra  nézve,  hogy  ne  legyen 
szükséges  minden  kiállításon  részt  vennünk  s  emellett,  hogy  a  ma- 
gyar ipar  és  kereskedelem  egyetlen  kínálkozó  és  meghódítható  pia- 
cot se  legyen  kénytelen  «kiereszteni)). 

Az  eszme  részletes  kidolgozását  és  érvényesítését  nyugodt 
lélekkel  merném  hivatott  szaktestületeink  és  közegeink  kezébe 
letenni. 

íme  ez  egy  nagy  kiállításnak  kicsiny  tanulsága. 

(1904.) 

Mikép  szervezzük  a  jövőben  a  világ- 
kiállításokat? 

Nagyon  aktuális  az  a  kérdés,  hogy  ha  már  a  világkiálh'tások 
mai  formájukban  lejárták  magukat,  miiyen  elfogadható  formában 
lehetne  azokat  új  életre  kelteni  ?  Mert  hogy  egy  eszme,  mely 
több,  mint  félszázadon  át  uralkodott  és  eleinte  sok  hasznot, 
később  tán  csak  dicsőséget  szerzett,  nem  engedi  magát  egyszerűen 
a  föld  színéről  eltüntetni,  ez  is  több,  mint  bizonyos. 

A  világkiállításoknak  jövendő  szervezetére  nézve  volna  egy 
eszmém,  melyet  egyelőre  nyersen,  kidolgozatlanul  akarok  a  nyil- 
vánosság elé  bocsátani.  Beszéljünk  róla,  s  ha  az  eszme  tetszetős, 
fogjunk  hozzá  a  részletek  kidolgozásához. 

A  korral  a  világkiállítások  is  nőnek.  Hiszen  azt  hittük,  hogy 
az  IQOO-iki  párisi  kiállítást  már  nem  múlja  fölül  semmi  s  a  st.-louisi 
mégis  négyszer  akkora  volt.  Az  igaz,  csak  terjedelemben,  de  nem 
tartalomban. 

A  világkiállítások  nagyobbarányú  terjeszkedésének  két  dolog 
áll  útjában.  Először  az  idő  rövidsége.  Minden  világkiállítás  csak 
hat  hónapra  van  tervezve  és  ez  idő  alatt  —  bármilyen  attrakciók- 
ról gondoskodjanak  is  —  a  költségek  csak  kivételesen  térülhetnek 
meg.  Hozzájárul  az  is,  hogy  kevés  idő  marad  az  előkészületekre, 
a  nagy  alkotásokra  és  sok  dolgot  rendezetlenül  kell  csinálni,  elna- 
gyolni, elsietni,  vagy  egészen  elhanyagolni. 

Másodszor  kevés  a  tér  a  nagy  városok  kellő  közepén  és 
így  nem  lehet  terjeszkedni,  bajos  nagyobb,  momentuózusabb  dol- 
gokat alkotni. 

Nézetem  szerint  tehát,  ha  a  jövőben  15 — 20  évi  időközök- 
ben mégis  akarnánk  világkiállításokat  rendezni  (hiszen  Parisban 
1920-ra  már  most  terveznek  egy  újabb  kiállítást),  ezt  nem  kellene 
nagy  városokban  magukban  rendezni,  hanem  ezek  közvetlen 
közelében,  egy  új  város  magalapításával.  Hát  képzeljük,  hogy  a 
legközelebbi  világkiállítás  Paris,  London,  vagy  Berlin  közvetlen 
közelében,  egy  megfelelő,  lehetőleg  vízmenti,  nagy  terület  igénybe- 
vételével fog  létesülni.  Milyen  arányokat  lehet  itt  kifejteni,  mennyire 
meg  lehet  valósítani  a  modern  városrendezés  és  szervezés  mű- 
vészetét, a  csatornázás,  a  vízvezeték,  világítás,  fűtéstől  kezdve  föl 
egész  a  közlekedési  eszközök  mintaszerű  berendezéséig  és  a 
momentuózus  beosztás    minden    apró    részletéig.    Utcák    nyitása, 

terek  szabályozása,  középületek  létesítése,  táviró,  távbeszélő,  köz- 
élelmezés, szórakoztatás  stb. 

Természetes  azonban,  hogy  egy  ilyen  világkiállításnak  nem 
szabad  hat  hónapra  terjedni,  hanem  3  6,  esetleg  még  több  évre. 
Ehhez  képest  a  középületek  mind  szilárdak  lehetnek,  ami  alig 
kerül  sokkal  többe,  mint  a  mostani  drága,  ideiglenes  építkezés. 
A  kiállítók  kevés  költséggel  több  gondot  fordíthatnak  attrakcióikra, 
mert  minden  komoly  kiállító  tudja,  hogy  néhány  év  alatt  inkább 
behozhatja  költségeit  és  mindenesetre  gyümölcsözőbben  mutat- 
hatja be  dolgait,  mintha  azok  csak  hónapokra  való  életre  volná- 
nak kárhoztatva. 

Tessék  most  úgy  hirtelen  elgondolni,  hogy  milyen  különb- 
ség lenne  a  között,  ha  egy  elsőrendű  cég  oly  kiállításra  készül, 
mely  csak  hat  hónapig  van  nyitva  (s  a  rossz  idő  miatt  néha  ez 
időnek  egy  jó  része  is  kárbavész)  és  mikép  készülne  neki  egy 
esetleg  permanens  kiállításnak,  melyről  tudja,  hogy  a  kellő  reklám 
kifejtése  alapján  ezt  a  világ  minden  művelt  nemzete,  vagy  e  nem- 
zetek sorából  legalább  a  leghivatottabb  szakértők  fogják  megnéz- 
hetni. Természetes,  hogy  a  kiállítási  tárgyak  váltakozó  bemutatása 
is  tág  teret  nyújthat  minden  egyes  nagyobb  iparosnak,  készítmé- 
nyei minden  fajtájának  bemutatására. 

Azután  csak  mutassunk  rá  arra,  hogy  mennyire  tökéletesebb 
lehet  az  ilyen  hosszabb  lejáratú  kiállításnak  minden  egyes  osz- 
tálya, s  mindjárt  következtetést  vonhatunk  arra  is,  hogy  az  ilyen 
kiállítások  alapos  tanulmányozására  mennyire  tágabb  tér  és 
jobb  alkalom  nyilik  s  hogy  ezekből  folyólag  az  ilyen  kiállítások 
praktikus  haszna  mennyivel  nagyobb  lesz  az  egész  művelt  világra 
nézve,  mint  a  mostani  kiállításoké,  melyeket  aránylag  csak  keve- 
sen tudnak  megközelíteni.  Lehetne  gondoskodni  folyvást  válta- 
kozó nyári  és  téli  attrakciókról,  melyek  a  közönséget  a  világ- 
részek minden  zugából  érdekelnék  s  lehetne  olyan  ipari,  technikai, 
tudományos  és  művészi  attrakciókat  létesíteni,  melyek  esemény- 
számba mennének  és  melyeknek  látogatásában  vetekednék  a 
művelt  emberiség. 

A  létesítés,  szervezés,  fönntartás  mind  oly  különleges  kér- 
dések gyanánt  jelentkeznének  a  világkiállítások  e  változatában, 
melyek  megtermékenyíthetnék  a  fantáziát  és  csodadolgokat  pro- 
dukálhatnának. Amint  hogy  például  alig  hallottam  szebb  tervről, 
mint  a  milyenné  az  nőhette  volna   ki    magát,    ha   egy    nagyobb- 

szabású  kiállításunkat  a  Gellérthegyre,  ennek  környékére  és  a 
Duna  egy  részének  igénybevételével  rendeztük  volna. 

De  meglesz  a  fantáziának  másutt  is  a  bő  aratása,  csak  ezt  a 
két  vezérelvet  siessünk  érvényesíteni,  hogy  a  legközelebbi  világ- 
kiállítás ne  csak  hat  hónapra  terjedjen  és  hogy  az  mint  külön 
város  létesíttessék,  de  föltétlenül  valamely  világváros  közvetlen 
közelében,  úgy,  hogy  ez  a  központból  30  —40  perc  alatt  szárazon 
és  vizén  könnyen  megközelíthető  legyen. 

Önkéntelenül  az  a  kérdés  merül  föl  a  gondolat  során :  mi 
legyen  a  kiállítási  városból  a  kiállítás  után  ? 

Hogy  az  ilyen  létesítmények  néhány  évre  terjedő  tartamuk 
alatt  bizonyosan  kifizetődnének,  majdnem  biztosra  vehető. 

A  létesítmények  egy  része  tehát  megmaradna,  mint  egy  új 
virágzó  városnak  az  alapja,  a  középületeket  pedig,  amelyekhez  az 
állam  ingyen  jutna,  egy  előzetesen  megállapítandó  tervezet  alapján 
országos  munkásjóléti  intézmények  számára  kellene  fölhasználni 
és  ezek  fönntartására  fordítanám  esetleg  a  kiállítás  tiszta  jövedel- 
mének egy  részét  is.  (1904.) 

Magyarország  részvétele  a  külföldi  kiállításokon. 

(Jelentés  és  ezzel  kapcsolatos  javaslatok  az  1905-ik  évi  liége-i  kiállítás    alkal- 
mából.) 

Az  idei  liégei  kiállítást  Magyarországból  sokan  látogatták.  A 
látogatók  igen  tekintélyes  percentje  természetesen  meg  nem  áll- 
hatta, hogy  benyomásait  a  nagy  nyilvánosság  elé  ne  vigye.  Vol- 
tak olyan  dilettánsok,  akik  egyszerűen  a  kiállítási  kalauzból  merí- 
tették egész  tudományukat,  voltak,  akiket  a  külsőségek  elragad- 
tak és  mindent  dicsérni  való  világításban  láttak,  voltak  termé- 
szetesen olyan  honfitársaink  is,  kik  főleg  a  magyar  osztály  szűk 
terjedelmén  ütköztek  meg,  ami  jó  alkalom  volt  arra,  hogy  neki- 
rontsanak az  átkos  —  ex-lexben  pláne  kétszeresen  átkos  — 
kormánynak,  melynek  annyi  bűne  mellett  ez  is  nyomja  ez  idő 
szerint  sokat  és  sokak  által  sanyargatott  lelkiismeretét. 

Jó  volna  tehát  ennek  a  kérdésnek  a  szakkörök  szempont- 
jából is  a  szeme  közé  nézni  s  ha  a  liége-i  kiállításnak  nem  volt 
egyéb  haszna,  mint  hogy  alkalmat  ad  végre  a  külföldi  kiállításokon 
való  részvételünk  kérdésének  tisztázására,  talán  elég  nagy  szol- 
gálatot tett,  ha  nem  is  a  nagy  világnak,  de  legalább  nekünk. 

Mielőtt  azonban  erre  a  kérdésre  rátérnék,  talán  szabad 
lesz  magáról  a  kiállításról,  melyre  a  kereskedelemügyi  miniszter 
úr  és  az  Országos  Iparegyesület  kiküldöttek,  néhány  följegyzést 
kockáztatnom. 

Mindenekelőtt  föl  kellene  vetni  azt  a  kérdést,  tényleg  w7a^- 
kiállítás  volt-e  a  liégei?  Annak  nevezték,  mert  sok  nemzet  vett 
részt  hivatalosan  és  félhivatalosan,  de  bizony  őszintén  meg  kell 
vallani,  hogy  annak  a  nagy  fogalomnak,  melynek  a  híres  jDárisi, 
londoni,  bécsi,  chicagói  és  st.-Iouisi  világkiállítások  megfeleltek, 
ez  a  kiállítás  távolról  sem  tudott  megfelelni.  Külső  allűrjeiben 
sok  volt  a  hasonlatosság  a  nagy  világkiállításokkal,  de  valójában 
azt  a  benyomást  tette  ránk,  mint  az  a  híres  kép,  mely  a  kis 
tacskót  ábrázolja,  amikor  öregapja  okuláréját  és  cilinderét  fölveszi. 
Az  okuláré,  a  cilinder  az  persze  a  nagyapáé,  de  ami  alatta  van, 
az  még  liliputi,  fejletlen  és  zöld.  Hiányzik  az  öregek  bölcsesége, 
tapasztalata,  tudása,  érettsége.  Ráillik  erre  a  kiállításra  továbbá  a 
költő  jellemzése,  aki  egy  talmi  énekesről,  midőn  az  nagynevű 
elődjét  utánozni  próbálta,  ezt  mondta: 

Wie  er  sich  ráuspert,  wie  er  spuckt, 
Das  hat  er  ihm  richtig  abgeguckt 

A  talmi-világkiállitások  sorozatában  a  liégei  nem  utolsó ; 
abból  a  fajtából  való,  amilyent  már  Amsterdamban,  Brüsszelben, 
Antwerpenben,  Barcelonában  stb.  stb.  láttunk,  amelyek  nem  mér- 
kőznek a  nagy  világkiállításokkal,  hanem  vicinális,  helyi  érdekek 
kielégítését  tűzték  ki  egyedüli  főfeladatukká. 

Hogy  ezeknek  mi  a  tulajdonképeni  céljuk,  azt  igyekeztem 
egy  erről  szóló  cikkemben  röviden  a   következőkben   jellemezni : 

—  Volt-e  a  liége-i  kiállításra  egyáltalán  szükség  ?  Felelet : 
nekünk  és  a  nagy  a  világnak  nem,  a  liégeieknek  igen. 

—  Van-e  valaki,  akinek  ebből  a  kiállításból  haszna  lesz? 
Felelet :  az  azon  résztvevő  államoknak  nem,  a  liégeieknek  igen 
és  kis  részben  talán  egész  Belgiumnak  is. 

—  És  miből  áll  ez  a  haszon  ?  Abból,  hogy  a  belga  gyárakat 
és  általán  az  ottani  nagyipart  a  kiállítás  rendezésével  (új  dokkok, 
új  hidak,  folyamszabályozások,  állandó  épületek)  és  magának  a 
kiállításnak  fölépítésével  sok  millió  korona  erejéig  foglalkoztatták,  a 
fokozott  idegenforgalom  révén  pedig  hasznot  hajtottak  az  iparo- 
sok, kereskedők  és  vállalkozók  százainak. 

—  Kellett-e  ehhez  a  müveit  államoknak  drága  pénzen  asz- 
szisztálni  ? 

Ez  az  a  kérdés,  amelynek  —  nem  megoldását  —  de  fölve- 
tését e  szerény  jelentés  föladatává  tenni  akarom. 


Előzőleg  azonban  vissza  akarok  még  térni  magára  a  kiállí- 
tásra, hogy  megrajzoljam  képét,  ha  nem  is  teljességében,  de 
legalább  néhány  jellemző  vonásban,  vagy  néhány  bennünket 
közelebbről  érdeklő  adatban. 

Ha  ennek  a  legújabb  -'világ^j-kiállításnak  némely  külső 
berendezését  nézzük,  anélkül,  hogy  nagyon  szigorú  kritikát  gya- 
korolnánk, egyszerűen  csak  azt  konstatálhatjuk,  hogy  ha  mi  mer- 
tünk volna  olyan  plakátot  kiadni,  mint  a  liégeiek,  azt  mondták 
volna,  hogy  ázsiai  barbárok  vagyunk.  Ha  mi  mertünk  volna 
Magyarországban  olyan  iparcsarnokot  emelni,  mint  amilyen  Liége- 
ben  -  28  versenytársa  közül  —  első  díjat  nyert,  joggal  azt 
mondhatták  volna,  hogy  nagyon  rossz  viszonyban  állunk  a  jó 
Ízléssel,  de  annál    nagyobb    művészek  vagyunk    a   koníárságban. 

A  liégei  kiállítás  többi  főépületeiről  is  nagyon  kevés  a  föl- 
jegyezni való  s  a  kritikát  csak  a  műcsarnok  állja  meg,  mely 
állandó  épületnek  készült,  igen  nagy  költséggel.  A  többi  kiállítási 
csarnok  még  az  úgynevezett  kiállítási  stílusban  sem  excellál. 
Mert  a  kiállítási  stílus  tudvalevőleg  az  olcsó,  sablonos,  ideiglenes 
és  fölületes  építkezést  akarja  jellemezni.  Ezekre  az  épületekre 
inkább  azt  lehetne  mondani,  hogy  rajtuk  a  vásári  és  barakstilus 
unalmassága  dominál. 

A  vendéglök  rosszak  és  drágák,  az  udvariasságot  még  üveg 
alatt  sem  lehet  megtalálni,  ellenben  a  közönség  kényelméről  egy- 
szerűen elfelejtettek  gondoskodni.  Lakásközvetítő  nem  volt,  a 
lakások  felette  drágák  és  hiányosak  valának,  a  közlekedési  esz- 
közök a  kiállítás  területén  elégtelenek.  Az  Ös-Budavára  mintájára 
tervezetf  Ös-Liége  itt  is  fölütötte  fejét.  Pedig  az  efajta  utánzat 
már  unalmassá  válik.  Az  1889-iki  párisi  világkiállítás  híres  kairói 
utcája  és  a  későbbi  Alt-Wien  óta  az  eféle  utánzatokban  csak  a 
kopott  sablonokat  találjuk  és  a  trágárságokat.  De  hiába  keressük 
az  eredetiséget,  az  ötletet  és  a  szellemet.  Korcsma  korcsma 
hátán,  egy  kis  Bauernfángerei,  sok  léhaság,  számtalan  extra  belépti 
díj        ez  minden. 

Az  úgynevezett  « ünnepélyek  csarnoká»-ban  voltak  a  hang- 
versenyek és  a  kongresszusok  és  pedig  nem  ritkán  egy  időben, 
úgy,  hogy  a  hangversenyt  nem  lehetett  élvezni  a  szomszédos 
kongresszus  lármája  miatt,  a  kongresszuson  pedig  minden  kiabá- 
lás dacára  nem  értették  meg  egymást  az  emberek,  mert  a  szom- 
szédos muzsika  túlharsogta  a  t.  c.  szónokok  szavát.  És  így 
tovább. 

Mintha  a  legtöbb  alkotásnál  nem  az  lett  volna  a  fődolog, 
hogy  jó,  hanem,  hogy  meglegyen.  Meglátszott  ez  az  attrakciókon 
is,  melyek  sem  egyenkint,  sem  összevéve  nem  voltak  a  kiállítás- 
nak vonzó  erői.  A  kiállítás  rendezői  sokat  láthattak,  de  semmit 
sem  láttak  alaposan  és  nem  volt  Ízlésük  kiválasztani  azt,  ami  a 
közönségnek  méltán  imponálhatott  volna.  Uj,  eredeti  dolgot  pedig 
nem  tudtak  produkálni.  Mindezeknél  fogva  erről  a  kiállításról  azt 
lehet  mondani,  hogy  külső  rendezés  dolgában  jóval  alul  maradt 
a  középszerűségen. 

Szervezeti  szempontból  is  alig  van  valami  följegyezni  való. 
Új  csak  az  volt,  hogy  a  kis  amatőr  fényképező-készüléket  is  meg- 
adóztatták. 

A  700.000  négyszögméter  területen  110.000  négyszögméter 
födött  terület  volt.  A  részvét  tehát  eléggé  kielégítő. 

Praktikus  volt  a  kereskedelmi  iroda,  mely  csekély  10  frankos 
befizetés  ellenében  a  kiállítóknak  jó  szolgálatot  tett  különböző 
ügyleteik  elintézése  és  minden  kereskedelmi,  szabadalmi  és  for- 
galmi fölvilágosítás  megszerzése  tekintetében. 

És  igazán  jó  volt  a  közönség.  Liége  város  löO.OOO  lakosának 
egyharmadrésze  váltotta  ki  a  20,  illetve  10  frankos  bérletjegyét  s 
a  városból  meg  a  vidékről  állandóan  özönlött  a  közönség,  főleg 
az  alsóbb  néprétegek,  a  kiállításba.  Kétségtelen,  hogy  ez  a  közön- 
ség sok  érdekeset  és  változatosat  talált  a  kiállításban,  melynek 
—  ami  belső  tartalmát,  főleg  a  belgiumi,  a  francia  és  a  japán 
osztályokat  illeti  —  voltak  látnivaló  fénypontjai,  sőt  kápráztató 
kirakatai. 

Ujat  és  tanulságosat  azonban  ez  a  kiállítás  —  ismételjük  — 
semmiben  sem  nyújtott.  Ezért  általános  közgazdasági  szempont- 
ból azt  kell  óhajtanunk,  hogy  az  ilyen  al  pari  «világ))-kiállításokat 
végre  töröljük  el  a  föld  színéről  és  hogy  helyettük  annál  nagyobb 
gondot  fordítsunk  a  mindig  tanulságos  nemzetközi  szakkiállítá- 
sokra s  kivételes,  ünnepélyes  esetekben  —  de  legföljebb  10-15  éves 

időközökben  — sorra  kerülhetnek  azután  esetleg  újabb  nagy,  nemzet- 
közi (világ-)kiállítások  is. 

Ezek  után  térjünk  át  Magyarország  részvételének  jellemzésére. 

Ha  már  most  Magyarország  résztvett  ezen  a  kiállításon 
(amit  különben  az  ilyen  dolgokban  elég  praktikus  és  tapasztalt 
Országos  Iparegyesület  eleitől  fogva  erősen  ellenzett),  nagyon 
helyes,  hogy  csak  keveset  költött  erre  a  fölösleges  parádéra  és 
hogy  csak  mutatványait  adta  fejlődő  niüiparunknak.  Mert  bár  a 
már  fönttisztelt  laikusok  megbotránkoztak  azon,  hogy  Monte- 
negró, Bulgária  stb.  külön  (elég  drága)  épületben  mutatták  be, 
amit  bemutatásra  összehordani  tudtak  (és  amit  esetleg  kölcsön 
is  kaphattak),  mi  pedig  csak  az  iparcsarnok  egy  kis  részecskéjét 
foglaltuk  el  —  nagyon  tiszta  lehet  a  lelkiismeretünk  és  pedig  két 
okból.  Először,  mert  amit  bemutattunk,  a  magyar  majolikák, 
üvegmozaikok,  zománcmunkák,  ércveretek  (domborművek),  hím- 
zések, háziipari  cikkek,  bútor-  és  díszműáru  mind  oly  minőségű, 
ami  abszolút  szempontból  megállja  a  helyét  és  számot  tenne 
bármely  kulturnemzet  vitrináiban  és  interieurjeiben.  Másodszor, 
mert  (a  belgákat  kivéve)  egyetlen  nemzet  sem  képviseltette  magát 
ezen  a  kiállításon  tudásának  és  képességének  teljes,  vagy  csak 
félig-meddig  tökéletes  bemutatásával.  Minden  ország  termelésének 
erőpróbáiból  több-kevesebb  értékű  szemelvényeket  adott,  vagyis 
egy  pár  szép,  vagy  kevésbé  szép  kirakatot  állított  be;  de  egyetlen 
ország  sem  volt  a  Hegei  kiállításon,  melynek  termelő  erejét  ebből 
a  kiállításból  teljességében  meg  lehetett  volna  ismerni;  sőt  maga 
Belgium  25  évvel  ezelőtt,  az  állam  félszázados  függetlenségi 
ünnepén,  Brüsszelben  rendezett  nemzeti  kiállításon  sokkal  impo- 
zánsabb  arányokban  mutatkozott  be.  És  a  komolyan  itélő  publi- 
kum végre  azzal  is  tisztában  van,  hogy  bár  Montenegró,  Bul- 
gária, Marokkó,  Tunisz  és  Algir  külön  pavillonokat  létesítettek, 
azért  ipar  és  gazdaság  dolgában  senki  sem  fogja  Olaszország, 
Svájc,  Svéd  és  Norvégia,  vagy  Magyarország  fölé  helyezni,  akik 
nem  építettek  külön,  dísztelen  pavillonokat,  hanem  csak  szemel- 
vényeiket mutatták  be  legújabb  termelésüknek.  A  magyar  osztály- 
ról különben  zárjel  között  föl  kell  említenem,  hogy  azt  Faragó 
Ödön  tanár,  ez  a  kiváló  műizléssel  és  rendezői  talentummal  meg- 
áldott szakférfiú  -  a  rendelkezésére  bocsájtott  rendkívül  szerény 
eszközök   dacára   —  igen    művészies   és    mutatós    miiiőhe   tudta 


beleilleszteni  és  a  hozzáértők  teljes  elismeréssel  szólnak  a  magyar 
osztály  rendezéséről,  valamint,  bár  kis  területre  szorított,  de  minden 
egyes  darabjával  számottevő  tartalmáról. 

Ezt  persze  nem  lehet  elmondani  sem  Montenegróról,  sem 
Tuniszról  és  más,  nagy  applombbal  föllépő  hasonló  « külön  pavil- 
lonnalw  bíró  államról,  ami  nem  zárja  ki  azt,  hogy  a  kiállítás  fölü- 
letes  szemlélői  között  sokan  lesznek,  akiknek  Montenegró  és 
társai  jobban  imponálhattak,  mint  a  szerény,  de  tartalmasságában 
becsületes  Magyarország. 

Most  térjünk  át  arra  a  kérdésre,  amelyet  fönnebb  nyitva 
hagytunk. 

—  Kellett-e  a  müveit  államoknak  a  liége-i  kiállításon  részt 
venni? 

Ez  nyílt  kérdés  és  az  is  marad,  ameddig  a  nemzetközi 
kiállítások  iigye't  nem  szabályozzuk  és  ameddig  nem  lesz  egy 
nemzetközi  fórum,  amely  esetről- esetre  eldönti,  hogy  van-e  szükség 
egyáltalán  újabb  nemzetközi  kiállításra,  s  ha  igen,  az  azért  ver- 
sengő városok  közül  melyik  az,  amelyben  azt  az  általános  s  főleg 
közgazdasági  érdek  szempontjából  rendezni  helves  volna  ? 

Mert  hogy  Belgium  most  állami  függetlenségének  75 
éves  fordulóját  ünnepli,  ez  igen  tiszteletreméltó  ok  arra,  hogy 
Belgium  egy  szép  nemzeti  kiállításon  mutassa  be  erejét  és  hala- 
dását; de  nem  elég  ok  arra,  hogy  az  egész  világ  az  ablakon 
kidobjon  egy  nagy  csomó  pénzt,  melyért  megengedik  neki,  hogy 
Belgiumnak  ez  örömünnepén  jói,  vagy  rosszul  asszisztáljon. 

Már  a  st.-louisi  kiállítás  alkalmából  hangsúlyoztam  jelenté- 
semben, hogy  tenni  kell  róla,  hogy  ne  provokáljanak  bennünket 
minden  két  három  évben  új  világkiállítási  meghívókkal.  Nemzet- 
közi megállapodásokkal  kell  szabályozni  a  világkiállítások  ügyét 
s  nem  kell  m.egadni  minden  exotikus.  vagy  ambiciózus  nagy 
városnak  a  jogot,  hogy  rövid  időközökben  nemzetközi  sjjektá- 
kulumra  csődítse  össze  a  világot,  mert  ezt  a  rengeteg  költséget 
még  a  gazdag  államok  sem  bírják  el,  a  kicsinyekre  nézve  pedig 
ez  valóságos  csapás. 

Egyáltalán  ideje  volna,  hogy  a  világkiállítások  nagy  külső- 
ségeit végre,  esetleg  egészen  is,  skártba  helyezzük  s  ha  a  világ- 
versenynek tetszetős  eszméje  még  valamiképpen  galvanizálható, 
szorítsuk  azt   első    sorban  nagyszabású  nemzetközi  szakkiállítá- 

sokra.  Egy  ilyen  elektrotechnikai,  vagy  szeszipari,  vagy  lakberen- 
dezési kiállításnak  lehet  komoly  célja  és  föladata,  mely  kizárólag 
a  szakkörök  nevelésében  és  tökéletesítésében  kulminál  és  ami  az 
egész  föld  kerekségén  a  közönség  javának  és  hasznának  előmoz- 
dítására fog  szolgálni.  Az  ilyen  kiállítások  nem  lesznek  látvá- 
nyosságok, hanem  a  tudománynak  és  haladásnak  modern  ver- 
senyterei. Nem  fognak  töméntelen  pénzt  fölemészteni  haszon  nél- 
kül, hanem  meghozzák  a  rájuk  fordított  költségek  gyümölcseit, 
egyeseknek,  földrészeknek,  államoknak  és  mindeneknek. 

Ha  a  magyar  kereskedelmi  miniszter  úr  megtenné  a  kezde- 
ményező lépéseket  arra  nézve,  hogy  a  világkiállítások  és  a  sze- 
rényebb igényű  nemzetközi  kiáiiítások  ügye  nemzetközi  megegye- 
zés útján  szabályoztassék,  természetes,  hogy  vagy  egy,  e  kérdés- 
ben kellő  tapasztalattal  bíró  államot  (például  Franciaországot)  kel- 
lene fölkérni  a  megfelelő  javaslatok  előterjesztésére,  vagy  pedig 
egy  nemzetközi  konferencián  kellene  e  kérdés  számos  elvi  fon- 
tosságú részleteit  megbeszélni  és  megállapítani.  Elöljáróképpen 
foglalkozhatnék  vele  valamely  nemzetközi  közgazdasági  konferencia 
is,  amilyen  most  úgyis  több  van  a  kelleténél,  még  pedig  mindig 
egyforma,  s  éppen  nem  változatos  programmal. 

Ez  a  kérdés  legalább  némi  változatosságot  hozhatna  az  ilyen 
konferenciák  tanácskozásaiba. 

Ha  az  e  kérdésben  szövetkezett  államok  a  kiállítások  nem- 
zetközi szabályozásában  megegyeznek,  első  dolga  lesz  valószínű- 
leg az  országos  és  helyi  kiállításoknak  engedélyhez  kötése,  ami 
által  a  fölburjánzó  sokféle  szédelgő  és  zug-kiállításnak  egy  csa- 
pással elejét  lehetne  venni  s  az  iparos-közönséget  ezek  zaklatásai- 
tól egyszer  s  mindenkorra  megóvni. 

A  komoly,  fontos  és  hivatással  bíró  kiállítások  azonban  ez 
intézkedés  révén  éppenséggel  nem  szenvednének,  mert  azokat  a 
helyi  hatóság  mindig  készséggel  fogja  engedélyezni.  A  kétes 
értékű  kiállítások  már  csirájukban  el  lesznek  fojtva,  mert  ezek 
ismert  fezőrjei  óvakodni  fognak  attól,  hogy  netaláni  kezdeménye- 
zésüket az  állam  és  hatóság  nyilt  ellenőrzésének  kitegyék. 

Hiszen  ezeknek  az  eleme  a  zavarosban  való  halászás,  a  nyil- 
vánosság lehető  kizárásával. 

Azt  sem  tartanám  bajnak,  ha  nem  valamennyi  komoly  állam 
menne  bele  ily  nemzetközi  megállapodásba.  Ha  10-15  nagy, 
számottevő  állam  szövetkezik  erre  a  célra,  teljesen  elegendő ;  mert 

ez  a  szövetség  ab  ovo  megakadályozhatja  minden  újabb  nemzet- 
közi kísérletnek  a  sikerét. 

Ha  ezek  szerint  az  újabb  nemzetközi  kiállításokat  nemzet- 
közi megállapodások  alapján  fogjuk  bizonyos,  előre  fixirozható 
időközökben  megtartani,  a  másik  kérdés,  mely  Magyarországnak 
e  kiállításokon  való  részvételére  nézve  előtérbe  tolul,  magától  meg 
lesz  oldva.  Mert  mihelyt  minden  10—15  évben  a  népek  és  nem- 
zetek komoly  versengését  egyetértő  megállapodás  alapján  szüksé- 
gesnek találják,  nekünk  minden  ilyen  mérkőzésnél  ott  kell  lennünk 
és  államiságunk,  kultúránk,  termelésünk  kellő  kidomborításával 
kell  részt  követelnünk  a  reális  és  céltudatos  nemzetközi  verseny- 
ből. Persze  a  részvétel  módozataira  nézve  döntő  lesz  a  kiállítás 
helye,  mert  másként  kell  résztvennünk  Konstantinápolyban,  mint 
Londonban,  vagy  New-Yorkban.  Az  általános  kiállítási  szempon- 
ton kívül  a  részvétel  módozataira  nézve  vitális  és  aktuális  üzleti  és 
deplaszirozott  exportérdekeink  is  kell,  hogy   irányadók   legyenek. 

És  bizony  nem  ártana,  ha  ilyen  kiállítási  célokra  minden 
évben  bizonyos  összeget  már  előre  föl  lehetne  venni  az  állami 
költségvetésbe,  nehogy  egy-egy  kiállítás  az  illető  években  el  nem 
viselhető  rendkívüli  áldozatokkal  terheljen  bennünket.  Sőt  az  így 
beállított  összegek  egy  részével  bizonyos  munkálatokat  előre  meg 
lehetne  kezdeni  (népismei,  grafikai  és  egyéb,  nem  efemer  értékű 
dolgok),  nehogy  a  részvétel  nagy  munkája  egy-két  évre  torlódjon 
össze  és  az  ilyenkor  elkerülhetlen  sietségben  részvételünk  érdekei 
érzékeny  csorbát  szenvedjenek. 

Addig  azonban,  míg  a  nemzetközi  kiállításoknak  ez  a  sza- 
bályozása nem  következik  be,  legyünk  Magyarország  részvételé- 
vel nagyou  óvatosak  s  ne  azokat  kövessük,  akiknek  Liége-ben  a 
nemzeti  hiúságukat  sértette  az,  hogy  nem  volt  külön  magyar 
pavillon,  hanem  azok  után  induljunk,  akik  az  állam  és  közgazda- 
sági érdekek  okszerű  képviseletére  reális  eszközökkel  törekednek. 

Mert  még  a  liégei  kiállításhoz  hasonló  alkalmatosságok  sem 
valók  már  arra,  hogy  drága  pénzen,  erőnkön  felül  való  pazarlás- 
sal és  szemfényvesztéssel  az  üres,  külső  csillogást,  a  pillanatnyi 
elismerést  hajhászszuk.  Hiszen  az  ilyen  drágán  megfizetett,  de 
semmire  föl  nem  váltható  olcsó  dicsőség,  komoly  emberek  meg- 
bízható Ítélete  szerint,  semmi  tekintetben   sem   válik   hasznunkra. 

Az  ilyen  célra  elkerülhetlen  százezreknél  pedig  többet  ér  egy 
garas  ára  józan  cxportpolitika.  Ez  azonban  már  más  lapra  tartozik. 


Amerikai  jegyzeteimből. 

Amerikai  ipartelepek  dimenziói. 

Még  néhány  évvel  ezelőtt  Amerikát  tekintettük  az  Ígéret 
földjének,  aki  vagyonról  álmodozott,  az  Amerika  felé  vitorlázott, 
mert  ott  termett  a  sok  fényes  egzisztencia,  a  sok  pénz,  kincset 
érő  vagyon  és  ami  ezzel  összefügg. 

És  aki  Amerikába  kiment,  lassan-lassan  arra  a  meggyőző- 
désre jutott,  hogy  ott  kizárólag  a  komoly,  kitartó,  erős  munka 
révén  lehet  boldogulni.  Hozzájárul  ugyan  a  munka  érvényesíté- 
séhez a  leleményesség,  ötletesség,  körültekintés,  de  mindennek  a 
bázisa  a  minden  keresetforrást  és  üzleti  érdeket  kiaknázó  munka. 
Ez  tette  nagygyá,  hatalmassá  Amerika  iparát,  ez  aknázta  ki  min- 
den szükségletnek  a  kielégítését  és  ez  tette  bátorrá,  vakmerővé, 
vállalkozóvá  a  munka  fölött  rendelkező  tőkét,  amelynek  csak- 
hamar szűk  lett  a  nyolcvan  millió  fogyasztóval  rendelkező 
Amerika;  többet,  sokkal  többet  akart  meggyőzni  a  szívós,  kitartó 
munka  és  kivetette  hálóját  az  egész  civilizált  és  nem  civilizált 
világ  fogyasztási  területeire. 

Lassan-lassan  a  versenyképes  európai  államok  azon  vették 
észre  magukat,  hogy  Amerika  roppant  erőfeszítéseket  tesz  ter- 
melésének tökéletesítésére ;  óriási  sovinizmussal  veti  magát  a  nála 
hiányzó  új  és  új  iparágak  művelésére  és  okos  előrelátással  igyek- 
szik egyik  kezével  meghódítani  a  termelés  minden  területét,  másik 
kezét  pedig  ráteszi  Európa  és  a  többi  világrészek  szükségletére. 
A  munkát  és  a  munkást  megbecsüli,  sőt  a  munkást  —  a  munka 
specializálásával  —  a  maga  szakmájában  utolérhetetlen  mesterré 
neveli;  a  termeivényeinek  azonban  szintén  emeli  az  értékét  és 
igyekszik  ezeket  a  világ  minden  piacán  érvényesíteni,  tehát  becsü- 
letes áron  értékesíteni.  Ebben  a  munkában  és  ebben    a   torekvé- 

seben  Amerika  az  utolsó  években  hihetetlenül  megerősödött  és 
óriási  léptekkel  közeledik  nyíltan  bevallott  célja  felé,  mely  Amerika 
erkölcsi  és  anyagi  szuppremáciáját  tűzte  ki  zászlajára. 

Az  üzlet,  a  munka,  az  izmok  és  az  erő  megfeszítése,  sőt 
néha  túlfeszítése  oly  általánossá  vált  az  Egyesült-Államokban,  hogy 
Carnegie  András  és  utána  sok  Amerika-járta  közgazdasági  író 
ezt  a  hatalmas  nagy  országot  « Empire  of  business «-nek  nevezt  el. 

Az  üzlet,  a  munka  birodalma!  Hatalmas,  komoly  gondolat, 
mely  tiszteletet  és  hódolatot  parancsol,  de  —  könnyű  szerrel 
hadat  is  üzen  mindennek,  ami  marad  és  stagnál  .  .  . 

Amerika  nagyságát  és  gazdasági  erejének  folyvást  való  gya- 
rapodását leginkább  megértjük,  ha  nagyobb  gyáraiból  néhány 
tipust  megismertetünk.  Ez  ismertetésnél  a  fősúlyt  a  dimenziók 
ismertetésére  helyeztem,  hogy  a  vállalkozási  szellem  fejlettségét 
és  értelmes  munkáját  jellemezzem  és  hogy  —  ha  kis  arányokban 
is  —  esetleg  buzdítást  adjak  honfitársaimnak  az  élelmességre, 
a  reális  vállalkozásra,  de  emellett  a  bátorság  és  okosság  szelle- 
mének hasznos  érvényesítésére. 

Amerikai  könyvem  illető  fejezetébe  első  sorban  azokat  a  gyá- 
rakat vettem  föl,  melyeket  amerikai  tanulmányutam  alkalmával 
személyesen  láttam,  vagy  amelyek  a  st.-louisi  kiállításon  annyira 
érdekeltek,  hogy  azokra  vonatkozólag  a  közelebbi  adatokat  maguk- 
tól az  illető  gyárosoktól  szereztem  be.  Kiemelem,  hogy  az  amerikai 
nagyiparosok  igazán  lekötelező  szívességgel  bocsájtották  rendel- 
kezésemre a  tőlük  kért  anyagot  és  adatokat. 

Mr.  John  D.  Rockefeller,  mint  egészen  jelentéktelen  ember 
kezdette  meg  1865-ben  Ohióban,  Cleveland  egy  kis  utcájában  az 
olajfinomítást,  az  akkori  primitív   módon. 

Hogy  mivé  fejlődött  az  olajipar  Amerikában,  erre  nézve 
érdekes  adatokkal  szolgál  az  amerikai  ipar  egy  másik  nagyhatal- 
massága, Carnegie  András,  az  « Empire  of  Business »  című,  fön- 
nebb  már  idézett  híres  könyvében.  Carnegie  azt  írja,  hogy  mikor 
mintegy  negyedszázaddal  ezelőtt  a  híres  Storey-farmi  olajpatakot 
meglátogatta  néhány  barátjával,  nem  látott  ott  egyebet,  mint  a 
kis  patakon  néhány  lapos  csónakot,  teleeresztve  a  közeli  forrás- 
ból olajjal.  Minden  hét  egy  bizonyos  napján  zsilipekkel  dagasz- 
tották meg  a  kis  patakot  és  úgy  bocsátották  le  a  csónakokat  az 
Aileghany  folyóra.  Ez  volt  a  hatalmas  amerikai  olajipar  kezdete. 
Carnegie  és  barátai,  akkor  még  ők  sem  voltak  biliionárusok,  csak 

kezdők,  még  csak  kisebb  milliomosok,  megvették  ezt  a  farmot; 
a  primitiv  módon  készült  természetes  földmedence,  hová  az  olajat 
akkor  eresztették,  óriási  mennyiségeket  szívott  föl  és  az  elpárol- 
gás is  igen  nagy  volt.  És  mégis  egy  év  alatt  egy  millió  fontra 
emelkedett  a  farm  értéke  és  egyetlen  egy  évben,  az  első'  évben 
kétszázezer  font  osztalékot  fizettek  ki  a  részvényeseknek.  Kétségte- 
lenül teljesen  kielégítő  kamatoztatása  a  befektetett  nyolcezer  fontnak. 

A  vállalat  további  fejlődése  azután  már  egyszerűen  lavina- 
szerű. Ma  a  legnagyobb  tröszttársaság ;  ismerik  az  egész  világon. 
Vagyoni  viszonyai  mesések.  Alaptőkéje  kilencvenhét  millió  ötszáz- 
ezer dollár  teljesen  befizetett  összeg.  Nyolcvankét  millió  dollárt 
fizetett  ki  két  év  alatt  részvényeseinek,  csak  tíz  millió  dollárral 
kevesebbet,  mint  az  alaptőkéje.  Vagyona  olajfinomítókból,  óriási 
kiterjedésű  csővezetékekből  és  értékpapírkamatokból  áll.  Míg  mint 
tényleges  tröszttársaság  működött,  18Q5-ig,  tizenkét  százalékot 
fizetett  osztalékképen.  Azóta,  tehát  éppen  csak  nyolc  év  alatt 
312,000.000  dollár  osztalékot  fizetett  ki,  mely  összegnek  kilencven 
százaléka  az  úgynevezett  Standard-család  zsebébe  folyt.  Ezeket 
a  szédítő  eredményeket  persze  az  előrelátó,  kíméletlen,  nem  válo- 
gatós és  minden  ellenkezést  teljesen  megtörő  munkával  érte  el  a 
nagy  Rockefeller.  Lassan-lassan  biztosította  befolyását  az  összes 
vasúti  vállalatoknál,  ő  maga  új  vonalakat  épített  és  így  lehetet- 
lenné tette,  —  mert  közben  már  majdnem  az  egész  csőhálózat 
is  kezében  volt  —  versenyző  vállalatok  létezését. 

Az  Aiiheiiser-Biisch4é\Q:  sörgyár  1865-ben  alakult  St.-Louis- 
ban  és  akkor  10.000  hektoliter  sört  gyártott.  A  gyártelep,  mely  a 
leltárban  125  millió  koronával  van  fölvéve,  1003-ban  1,500.000 
hektolitert  gyártott ;  sörét  St.-Louis  városban  350  kocsi,  75  auto- 
mobil hordja  szét  és  1600  vasúti  kocsi  és  5  mozdony  továbbítja 
az  Unió  egész  területén.  Az  eladást  50  főügynökség,  250  alügy- 
nökség  és  2000  raktár  közvetíti.  A  gyár  komlókészlete  minden- 
kor két  és  fél  millió  korona  értéket  képvisel.  Magától  értetődik, 
hogy  a  sörgyár  a  malátát  a  saját  gyárában  készíti.  A  gyár  a  saját 
kocsigyárában  készíti  a  sör  szétküldéséhez  szükséges  kocsikat  és 
vaggonokat,  továbbá  a  szükséges  palackokat  (napjában  120.000-et), 
a  jeget  (3300  tonnát  napjában,  300  fontnyi  tömbökben). 

A  gyár  szivattyúműve  41  láb  mélységből  24  óránkint  10 
millió  gallon  vizet  emel  a  másfél  millió  űrtartalmú  medencébe, 
ahol  napjában  kétszer  szűrik  és  desztillálják. 

Az  Egyesült-Államokban  1900-ban  volt  1600  cipőgyár  100 
millió  dollár  befektetett  tőkével,  261  millió  dollár  értékű  évi  ter- 
meléssel, 143.000  munkással,  akik  17  millió  dollár  értékű  gépek 
mellett  évenkint  60  millió  dollár  munkabért  kerestek. 

Az  1600  gyár  közt  volt  16,  mely  egyenkint  több  mint  1000 
munkást  és  49,  mely  egyenkint  500 — 1000  munkást  foglal- 
koztatott. 

A  legnagyobb  amerikai  cipőgyárak  egyike  (de  nem  a  leg- 
nagyobb) St.-Louisban  van.  Ez  a  Brown  Shoe  Company,  mely 
két  telepen  naponként  8500  pár  cipőt  gyárt,  de  nem  győzi  a  ren- 
deléseket és  ezért  új  gyárat  alapít  10,000  pár  cipő  napi  termeléssel. 
Talpbőrökből  175.000  dollár  értékű  állandó  készlete  van.  A  két 
gyár  közül  a  nagyobbik  1000  géppel  van  fölszerelve,  melyek  100 
különféle  munkát  teljesítenek.  Egy-egy  munkásra  5 — 6  pár  cipő 
napi  termelés  jut.  Minden  pár  cipő  150  kézen,  illetve  100 — 110 
gépen  megy  keresztül.  Kaptafákra  évente  100.000  koronát  költe- 
nek. A  kaptafákat  hat  havi  használat  után  elégetik.  A  munkások 
kezdőbére  heti  60  korona,  de  vannak,  akik  hetenkint  200  koronát 
(évenkint  több  mint  10.000  koronát,  azaz  miniszteri  tanácsosi 
fizetést)  keresnek. 

A  Singer  Manufacturing  Co.  varrógépgyár  gyártmányait 
világszerte  ismerik,  nálunk  is  az  ország  minden  vidékén  vannak 
belőle  raktárak.  Erről  a  vállalatról  megemlítem,  hogy  a  cég 
1850-ben  alakult,  a  mai  elnevezés  alatt  pedig  1863  óta  áll   fönn. 

Hat  telepe  van  : 

1.  Elisabethportban  (New-Jerseyben)  6000  embert  foglalkoz- 
tat 72  acre-nyi  területen  és  hetenkint  12—14.000  varrógépet 
állít  elő. 

2.  Kilbowieben  (Glasgow  mellett)  8000  munkással  hetenkint 
14—15.000  gépet  szállít. 

3.  South-Bendben  (India)  2500  munkást  foglalkoztató  telep 
állítja  elő  a  varrógépek  faalkatrészeit. 

4.  South-Bendben  öntődéje  van,  melynek  területe  160.000 
négy  szögláb. 

5.  Cairóban  (Illinois  állam)  történik  a  faalkatrészek  első  meg- 
munkálása, 500  munkással. 

6.  Canadában  400  munkást  foglalkoztat  a  cég. 

7.  Legújabban  a  cég  Wittenbergben  (potsdami  kerület,  Német- 
országban) is  épített  gyárat. 

A  cég  évenkint  átlag  1,250.000  varrógépet  gyárt,  fönnállása 
óta  huszonhét  millió  varrógépet  szállított. 

A  cégnek  világszerte  4500  ügynöksége  van  és  gépei  eladásá- 
val   mintegy  40.000  alkalmazott  foglalkozik. 

Húsföldolgozó  gyárak.  Föltétlenül  érdekes  és  érdemes  azok- 
kal a  dimenziókkal  megismerkedni,  melyeket  a  húsipar  Ameriká- 
ban és  első  sorban  Chicagóban  öltött,  ahol  ennek  az  iparnak  a 
középpontja  van. 

Az  Armourfé-le  gyártelep  földolgoz  naponkint  5000  darab 
sertést,  2000  darab  szarvasmarhát,  2000  darab  juhot.  A  földol- 
gozás rendkívül  praktikusan  konstruált  gépek  segélyével  történik, 
melyek  például  a  sertés-  vagy  marhaanyagot  mindjárt  osztályoz- 
zák. Külön  rekeszekbe  jön  a  zsírnak,  külön  a  sonkának,  a  hús- 
nak, a  tölteléknek  való  anyag  s  így  egy  sertés  két  perc  alatt  oly 
kitűnően  van  transirozva,  hogy  ezt  a  munkát  három  henteslegény 
egy  jó  negyedóra  alatt  sem  végezné  el  jobban. 

A  chicagói  telep  hajtóerejét  24  fekvő  kazán  mozgatja,  mely- 
nek mindegyike  375,  tehát  összesen  QOOO  lóerőt  szolgáltat.  Ehhez 
hasonló  erőt  egyetlen  egy  nagy  gyár  sem  vesz  igénybe  ebben  a 
szakmában. 

A  földolgozott  húsanyagot  részint  konzerveknek,  részint 
közönséges  nyershúsnak  csomagolják.  A  telep  kellő  közepére  evez- 
nek be  a  hajók  és  odavezetett  sínpárokon  számtalan  vaggon  várja 
a  rakományt.  Ezeknek  hűtésére  a  gyár  naponkint  kétezer  tonna 
jeget  termel. 

A  Swiftféle  húsgyárról  a  következő  adatok  állanak  rendel- 
kezésünkre : 

Ennek  a  gyárnak  egy  évi  forgalma  közel  száz  millió  dollár- 
nak felel  meg.  A  részvényesek  száma  múlt  évben  2807  volt, 
20  millió  dollár  alaptőkével. 

Saját  vasúti  kocsijai  járják  körül  Amerikát,  mindenütt  hir- 
detve e  gyár  hírét.  A  Swift-gyárnak  4500  hűtő,  160  vízhordó  s 
1000  marhaszállító  kocsija  van.  De  nemcsak  vasúti  kocsijai,  ha- 
nem saját  tengeri  hajói  is  vannak  a  vállalatnak,  mesterséges  hűtők- 
kel fölszerelve.  Száznál  több  hajó  szeli  a  tengeri  utakat  s  viszi 
a  gyártmányokat  a  világ  minden  részébe. 

A  chicagói  főtelepről  intézik  az  összes  ügyeket,  itt  665  tiszt- 
viselő van  alkalmazva,  kik  között  a  világ  minden  nyelvét  tudók 
vannak  képviselve;   325  írógép  van  az  irodában.  Van  külön  táv- 

iró-,  kábei-  és  telefonhivaíal.  Az  alkalmazottak  legnagyobb  része 
az  iroda  mellett  levő  óriási  vendéglőben  étkezik,  ahol  fodrász- 
termek, olvasótermek,  kávéház  és  minden  további  kényelmesség 
is  megvan,  hogy  a  napközi  két  óra  időt  se  kelljen  az  alkalma- 
zottaknak a  telepen  kívül,  ide-oda  járkálással  eltölteniök. 

Évi  termelésére  nézve  érdekesek  ezek  a  számadatok:  IQOO-ban 
következő  árúkat  termelték:  230,102.657  font  sertészsírt,  6,519.Q17 
font  gyapjút,  3,925.332  font  körömzsírt,  6,285.730  font  enyvet 
11,750.155  font  művajat,  31,354.846  font  faggyút  és  kocsikenő- 
csöt, 60,037.699  font  olajaj,  90,787.407  nyersbőrt  és  104,726.330 
font  műtrágyái.  Elég  szép  mennyiség  a  melléktermékekből. 

A  napi  általános  vágások  a  cég  összes  telepein  a  követke- 
zők voltak:  marhát  levágtak  10-11.000  darabot,  juhot  19—20.000 
darabot,  sertést  25 — 26.000  darabot.  Az  összes  vágatás  mintegy 
54—56.000  darabnak  felel  meg  naponta. 

A  hat  telepen  17.383  villamlámpa  és  360  nagy  ívlámpa  nyújt 
világosságot. 

A  munkások  száma  Chicagóban  6110,  Kansasban  2365, 
Omahában  1450,  St.-Louisban  1267,  St.-Josephben  1305,  St.-Paul- 
ban  678.  Az  üzletek  száma  a  fönt  jelzett  államokban  5603.  Ösz- 
szesen  18.776  munkása  van  a  vállalatnak,  kiknek  heti  bére  900.000 
koronára  rúg. 

Agyártelepek  rendőrséggel  is  rendelkeznek:  összesen  118 
rendőr  van  beosztva,  még  pedig  a  telepek  nagysága  szerint  a 
következőképpen:  Chicagóban  58,  Kansasban  20,  Omahában  12, 
Sí.-Louisban  11,  St.-Josephben  13,  St.-Pauiban  5.  Van  külön  rendőr- 
főnökük és  vannak  rendőrtisztek  is.  A  rendőrfőnök  a  főtelepen 
székel. 

k  Baldwin-Lokomotive-Works  a  világ  legnagyobb  mozdony- 
gyára. Hetvenkét  évvel  ezelőtt  (1832-ben)  alapította  Baldwin  W. 
Mátyás  Filadelfiában.  Az  első  mozdony  elkészítése  akkor  egy 
évig  tartott.  Ma  egy  napra  hat  mozdony  jut.  Egy  esztendő  300 
munkanapja  alatt  kétezer  mozdony  készül ;  1893-ban  2022  készült, 
nem  számítva  azt  a  250  mozdonyt,  amit  csak  javítottak. 
A  gyárról  a  főbb  adatok  a  következők: 

Munkások  száma       —     —     —     15.800 

Egy-egy  munkás  munkanapja.-     .„     ""  10  óra 

A  főbb  telepek  munkanapja     --     .-     —  23  óra 

A  gépek  összes  ereje,  lóerő    —     —     .-.     11.334  HP. 

A  gyártelep  épületeinek  száma       ._.     —  3Q 

Dinamók  az  ívlámpákhoz...     -.     .-     —  16 

Dinamók  az  izzólámpákhoz     ...     —     —  5 

A  villamos  motorok  ereje__-     ._.     ...     ...      6.000  HP. 

Izzólámpák  száma      ...     _..     .-..     —     -..       5.000 
ívlámpák  száma—     ...     —     —      --     —  500 

Heti  szénfogyasztás   ...     ...     ..-     ...     -.      2.150  tonna 

Heti  vasfogyasztás     .-     --     —     —     -..      4.000  tonna 
A  gyárból,  amióta  alapították,  24.000  mozdony  került  ki. 
Az  acél-tröszt  az  egész  világ  legnagyobb  iparvállalata.  Négy- 
száz ipartelepet  egyesített  egy  vezető  kéz   alá,    168.000   munkást 
foglalkoztat  és  az  Egyesült-Államok  összes  vastermeléséből  70—80 
százalékot  szállít. 

A  tröszt  magvát  a  Carnegie-társaság  képezi,  melynek  egyik 
intézője  magyar  ember  (Schwab  Károly,  aki  Budapesten  is  járt) 
és  amely  egymaga  több  mint  50.000  munkást  foglalkoztat. 

A  társaság  széntelepei  közt  legnagyobb  a  connelsvillei^ 
300  láb  mélységben  ;  a  telep  hossza  64  mértföld,  szélessége  4  mért- 
föld  és  vastagsága  Q  láb. 

A  társaságnak  saját  vasérctelepei,  saját  gőzhajói  és  saját 
vasútai  vannak. 

Az  Egyesült-Államok  vas-  és  acélműveiről  különben  az  Ame- 
rican !ron  and  Steel  Association  ez  idei  útmutatójából  a  következő 
tájékozást  nyerjük: 

Üzemben  van  ezidőszerint  410  nagyolvasztó  évi  27,650.000 
tonna  vastermelőképességgel;  IQOl-ben  406  vagy  olvasztó  volt 
üzemben.  Építés  alatt  van  17  olvasztó.  A  427  nagyolvasztóból 
56  használ  faszenet  és  371  használ  kokszot  és  antracitot.  Öt  ol- 
vasztó készít  ezenfelül  ferrosziliciumot,  ferrochromot,  ferrowolfra- 
mot  stb.  elektromosság  segítségével. 

A  faszénolvasztók  évi  átlagos  termelőképessége  15.207  tonna 
a  koksz-  és  antracit-olvasztóké  73.286  tonna.  A  megfelelő  évi  átlagos 
termelőképesség  IQOl-ben  volt  14.179  tonna  és  6Q.252  tonna. 

Üzemben  van  ezidőszerint  572  hengermű  és  acélmű ;  építés 
aiaít  van  12,  rekonstruálva  1  és  tervezés  alatt  2. 1901-ben  volt  527, 28, 
2  és  6.  A  hengerművek  évi  termelőképessége  25,978.000  tonna  készárú. 
Kavarókemence  1904-ben  3161  darab  volt  üzemben,  a  kettős 
kavaróterű  kemencéket  kettőnek  számítva,  1901-ben  ugyanez  az 
útmutató  3251  kavarókemencét  mutatott  ki. 

Bessemer-mű  lQ04-ben  üzemben  volt  32,  a  körték  száma 
75.  Az  összes  Bessemer-művek  évi  termelőképessége  13,628.000 
tonna. 

A  Westitighouse-gyár  számos  vállalatot  alapított,  melyeket 
alább  sorolok  föl.  Ezekbe  100  millió  dollár  van  befektetve  és 
30.000  munkás  van  alkalmazva.  Az  évi  gyártás  hetvenöt  millió 
dollár. 

Vállalatai  közi  első  helyen  áll  a  Westinghouse  Electric  and 
Manufacturing  Company,  melyet  1886-ban  alapított  Pittsburgban. 
Akkor  200  munkás  dolgozott  benne.  Most  a  pittsburgi  főtelepen 
9000  munkás  dolgozik,  a  fióktelepeken  (Newark,  Cleweland, 
Nev;york  és  Bridgeport)  ezeken  kívül  3000  munkás. 

A  cégnek  vannak  továbbá  nagy  gyárai  Manchesterben  (ak- 
kora gyár,  mint  a  pittsburgi),  Havreben  és  Canada  Hamilton  vá- 
rosában. 

A  főtelepen  350  mérnök  és  elektrotechnikus  dolgozik,  akik 
jobbára  tekintélyek  a  tudomány  terén. 

A  telep  munkásait  reggel  és  este  hat-hat  külön  vonat  szál- 
lítja a  gyárba,  illetve  onnét  haza. 

A  telepen  van  két  szaktanfolyam,  egy  az  inasok  és  egy  a 
szakmunkások  részére;  van  továbbá  munkáskaszinó,  ahol  heten- 
kint  kétszer  tudományos  fölolvasásokat  tartanak,  melyek  a  kaszinó 
saját  lapjában  jelenenk  meg. 

Ez  a  gyár  emelte  a  nagy  épületeket  s  ezek  között  a  Carnegie- 
Institute-t;  az  épület  800.000  dollárba  került.  Carnegie  azt  Pitts- 
burg  városának  ajándékozta  egy  ipari  múzeum  céljaira.  A  múzeum 
fönntartására  Carnegie  1895-ben  egy  millió  dollárt,  később  még 
egy  milliói  adott.  Utóbb  az  épület  nagyobbítása  és  átalakítása 
céljaira  további  öt  millió  dollárt  bocsátott  rendelkezésre.  Ez  épü- 
letben van  1.  műcsarnok  zenecsarnokkal,  2.  természettani  és  etno- 
lógiai múzeum,  3.  felsőbb  ipariskola. 

Valamikor  az  ötvenes  években  történt,  hogy  egy  fiatal  ame- 
rikai ember,  Piillmann  M.  György  egy  éjjeli  utazás  gyötrelmei 
közben  azon  tépelődött,  hogy  azokat  a  gyötrelmeket  miképpen 
lehetne  megszüntetni.  A  chicago  — altoni  vasutak  igazgatóságával 
tárgyalt  ez  ügyről  és  négy  éven  át  kísérletezett  mindenféle  talál- 
mányokkal és  berendezésekkel,  tanulmányozgatta,  hogy  milyen 
beosztással  lehet  a  napi  munkától  kimerült  utasok  éjszakai  nyu- 
galmát legjobban  biztosítani. 

Merész  ideája  volt;  az  tudniillik,  hogy  nem  az  olcsóbb  ár 
lesz  a  verseny  tényezője,  hanem  a  fokozott  kényelem  és  az  ele- 
gancia. Akkor  egy  hálókocsi  4000  dollárba  került  és  ő  építtetett 
egy  új  hálókocsit,  melynek  berendezésénél  pazarolta  a  pénzt; 
4000  dollár  helyett  18.000  dollárt  költött  és  így  építette  a 
«  Pioneer  ^j-t. 

Hüledezve  nézték  a  vasúti  Igazgatók  ezt  a  fényes  alkotást. 
A  közönség  megbámulta  és  minden  egyes  utazása  előtt  valóság- 
gal megostromolta. 

De  ezt  a  sikert  lehetett  a  puszta  kíváncsiságnak  is  betudni. 
És  mikor  Pullmann,  az  úttörő  cPioneer»  első  utánzatait  ajánlotta 
föl  a  Michigan  Central-vasútnak,  Joy  igazgató  aggódott,  hogy 
ennyi  kocsira  már  nem  lesz  utas.  A  régi  kocsikban  egy  hálóhely 

1  és  fél  dollárba  került;  az  új  kocsikban,  melyeknek  darabja 
24.000  dollárba  került,  legalább  2  dollárt  kel!  majd  kívánni  és  Joy 
attól  tartott,  hogy  az  éjjeli  utazók  m.ajd  valamennyien  a  verseny- 
vasút vonalain  fognak  járni. 

—  Szavaztassuk  meg  meg  magukat  az  utazókat,  —  szólt 
ekkor  Pullmann.  —  Kapcsoljon  minden  éjjeli  vonathoz  egy  régi 
hálókocsit  1  és  fél    dollár    díjjal  és  egy    újat,    amelyben    az   ágy 

2  dollárba  kerül. 

Szinte  érthetetlen  ez  a  gondolat  előttünk,  akik  megszoktuk, 
hogy  mindenféle  hatóság  tetszése  és  szeszélye  szerint  gyámko- 
dik a  közönség  fölött  és  semmiféle  intézkedésben  sem  kutaija 
az  c illetéktelen)  közönség  nézetét. 

joy  igazgató  amerikai  ember  volt  és  így  tetszett  neki  a 
gondolat  és  néhány  nap  alatt  tisztázva  volt  a  nagy  probléma. 
Kitűnt,  hogy  az  olcsó  régi  kocsikon  csak  azok  jártak,  akik  már 
nem  fértek  rá  a  Pullmann-kocsikra  és  káromkodtak,  amiért  őket 
az  olcsó  helyekre  kényszerítik. 

És  ekkor  kezdődött  a  fölfelé  való  licitáció.  A  vaggongyáro- 
sok  abban  vetekedtek,  hogy  ki  fogja  a  háló-  és  étkezőkocsikat 
nagyobb  fényűzéssel  berendezni.  De  Pullmann  itt  is  elül  járt, 
mert  a  fényűzés  elve  náia  a  legerősebb  meggyőződésben  gyö- 
kerezett. 

Ezután  a  második  étappe  következett.  Meg  kelleti  küzdenie 
a  sok  vasúti  vállalat  ellentétes  érdekeivel  és  keresztülvinni,  hogy 
a  Pullmann-kocsik  a  különféle  társaságok  hálózatain  akadálytala- 
nul roboghassanak  végig.   És  Pullmann  tekintélye,  szívóssága  itt 

araíta  a  legnagyobb  sikereket.  Ma  már  az  Egyesüit-Államok, 
sőt  Canada  és  Közép-Amerika  valamennyi  fővonalán  járnak  a 
Pullmann  palotaszerű  járművei,  anélkül,  hogy  az  utas  akárcsak 
észre  is  venné,  hogy  a  fényes  palotája  ezer  meg  ezer  kilométer- 
nyi utat  tett  meg. 

A  vállalat  rohamosan  gyarapodott.  Már  tíz  évvel  ezelőtt 
36  millió  dollár  volt  az  alaptőkéje  és  papírjai  a  tőzsdén  két  ak- 
kora értéket,  több,  mint  350  millió  korona  értéket  képviseltek. 
Több,  mint  4400  részvényese  van ;  a  részvényeknek  több  mint 
a  fele  árvák  és  özvegyek  vagyonának  az  elhelyezésére  szolgál. 

A  társaság  az  amerikai  vasúti  vonalakon  ma  már  közel 
3000  kocsit  járat,  amelyeket  6—7  millió  utas  használ  évenkint. 

A  vállalat  telepein  mintegy  15,000  munkás  dolgozik;  éven- 
kint 13.000  teherkocsit,  313  hálókocsit,  626  szem.élykocsit  és  Q3Q 
közúti  kocsit  gyártanak. 

Évenkint  85  millió  láb  műfát,  85,000  tonna  vasat  fogyasz- 
tanak. 

* 

Ez  óriási  dimenziók  mellett  azonban  a  jól  fundált  kis-  és 
középipar  is  megtalálja  a  maga  biztos  egzisztenciáját  és  nem  sza- 
bad kétségbeesnünk,  ha  a  nagy  méretekkel  nem  is  tudunk  lépést 
tartani.  Nem  az  óriási  dimenziókben  kell  Amerikát  utánoznunk, 
hanem  a  komoly  munkaszeretetben,  a  kitartásban,  a  vállalkozási 
szellem  reális  fejlesztésében,  a  munka  kellő  specializásában  és  a 
gépek  és  eszközök  megfelelő  kihasználásában,  mert  mindez  nagy 
haszonnal  járhat  a  kisebb  arányú  ipartelepeken  is.  (1905.) 

Modern  áruházak. 

(Felolvastatott  a  Kereskedelmi  Csarnokban.) 

A  mai  nagy  árúházak  eredete  a  modern  kiállításokra  vezet- 
hető vissza.  A  kiállítások  előnyeit  és  látványosságait  állandósí- 
tani és  hasznothajtó  permanens  vásárral  összekötni  bizonyára 
érdekes  és  vonzó  gondolat.  De  ezt  a  gondolatot  csak  igazi  világ- 
városokban lehet  sikerrel  megvalósítani.  Mert  csak  a  nagy  váro- 
sok állandóan  nagy  forgalma  tud  ez  eszmének  életet  adni  és  — 
jövedelmet. 

London  és  Paris  nagy  eredményeket  értek  el  ezen  a  téren. 
A  Bon  Marché,  Louvre,  Printem.ps  csodás  mintájára   terjedtek  el 

az  árúházak  az  egész  világon.  A  legtökéletesebb  szervezetben 
Berlinben  és  Amerika  nagy  városaiban  találjuk  őket. 

Állandóan  napirenden  van  nálunk  is  ez  a  kérdés.  Hivatott 
és  nem  hivatott  szakférfiak  egyaránt  sokat  beszéltek  legutóbb  is 
a  magyar  árúház  létesítéséről  és  szervezéséről,  habár  nem  lehet 
tagadni,  hogy  bizonyos  kereskedelmi  körök  nem  szívesen  látják 
ez  eszme  térhódítását. 

Hiába,  mi  még  sok  tekintetben  a  közeli  nyugot  előítéletei- 
nek hatása  alatt  állunk.  Csodálatos,  hogy  nyugotról  nálunk  az 
az  előítéletek  gyorsabban  tudnak  tért  foglalni,  mint  a  fölvilágo- 
sodás,  a  haladás  előretörekvő  nagy  eszméi. 

Németországban  és  Ausztriában  ugyanis  bizonyos  mozga- 
lom keletkezett  az  árúházak  ellen,  mert  ezek  sok  branche-nak  a 
kereskedelmi  kéjoviseletét  egyesítik.  Sokan  üzleti  érdekeikben  látják 
magukat  megkárosítva  azáltal,  hogy  egy  bolt  száznak  a  dolgát  végzi, 
persze  egymaga  jobban,  mint  a  száz  külön-külön.  Az  érdekeikben  sér- 
tettek tehát  az  árúházak  korlátozását,  szóval  erős  megadóztatását, 
egzisz  tenciájuk  megnehezítését  követelik.  Emberi  és  egyéni  szem- 
pontból van  valami  jogosult  ebben  a  fölfogásban  is.  De  ezzel  szemben 
áll  a  közönség  nagy  érdeke,  mely  először  mindent  együtt  talál, 
amire  szüksége  van,  tehát  nem  kell  száz  boltot  befutnia,  míg 
beszerzéseivei  elkészül.  Azután  a  tömeges  megrendelés  révén  az 
árúház  az  árút  tökéletesebb  minőségben  és  egyben  olcsóbb  árban 
is  kapja  és  adja.  Végre  előnyös  a  gyors  expedíció,  házhoz  szál- 
lítás és  minden  képzelhető  más  könnyebbség,  melyekben  az  egye- 
sek nem  képesek  versenyezni  az  engros-üzletek  szolgálat-  és  áldo- 
zatkészségével. 

Világért  sem  akarok  reklámot  csapni  az  árúházaknak  s  pláne 
nem  az  egyes  szolid  kereskedők  rovására.  Hiszen  a  mi  viszonyaink 
úgyis  egész  mások,  mint  a  nagy  világvárosok  viszonyai,  amiként 
erre  a  tanulság  levonásával  előadásom  végén  vissza  is  fogok  térni. 

De  mert  minden  téren  a  legtöbbet  lehet  tanulni  a  bevált 
példákból,  talán  nem  végzek  fölösleges  munkát,  amikor  ezúttal 
az  árúházak  eszméjének  az  Óceánon  túl  való  érvényesülésére 
nézve  hozok  föl  néhány  fölötte  érdekes  és  figyelemreméltó  pél- 
dát és  adatot. 

Lássuk  mindenekelőtt  a  speciális  szakmákra  kiterjedő  árú- 
házakat. Ezek   között    első   helyen   említem    meg    a   legnagyobb 

vaskereskedést,  melyet  eddig  láttam,  a  Simmons  Hardware  Comp 
áruházát  St.-Louisban. 

Ennek  évi  forgalma  20  millió  dollár,  míg  a  mintegy  50.000 
különböző  vasárút  tartalm.azó  raktár  állandó  értéke  4*5  millió  dol- 
lár. A  kereskedelmi  telep  tulajdonképen  hat,  egymással  összeköt- 
tetésben álló  nagy  áruházból  áll,  melyeknek  földszinti  helyiségeibe 
sínutak  futnak  be  és  az  árúknak  vaggonokba  való  csomagolása 
itt  megy  végbe.  Az  árúházakat  a  központi  irodával  csőposta 
köti  össze,  mely  az  Írásbeli  utasításokat  szerte  viszi.  A  cégnek, 
mely  1874-ben  alapíttatott,  St.-Louisban  ötemeletes  detail-árú- 
háza  is  van. 

Az  üzletnek  2000  alkalmazottja  van,  kiknek  egy  harmada 
irodai  munkát  végez.  Az  iroda  50  departementre  osziik  s  minden 
egyes  departement  az  Unió  egy-egy  államával,  vagy  egy-egy  kül- 
országgal való  üzleti  ügyeket  bonyolítja  le.  250  író-  és  számológép 
szakadatlanul  működik  és  minden  írógép  mellett  hallócső,  vagy 
fonográf  van  fölállítva,  melyek  segélyével  az  irodafőnök  a  szük- 
séges útmutatásokat  megadja.  Naponként  átlag  5000  levél  érke- 
zik, ezek  között  3—4  ezer  megrendelés  és  mivel  az  a  szabály, 
hogy  minden  megrendelésnek  a  beérkezéstől  számított  négy  óra 
alatt  effektuálva  kell  lennie,  képzelhető,  hogy  milyen  lázas  és 
rendszeres,  fegyelmezett  munka  folyik  ebben  az  üzletben  és  az 
50.000  fajta  árúnak  milyen  rendben  kell  lennie,  hogy  a  meg- 
rendelések a  kiszabott  idő  alatt  teljesíthetők  és  elkönyvelhetők 
legyenek.  Külön  iroda  áll  fönn  annak  megállapítása  végett,  hogy 
a  megrendelő  nem  hágta-e  túl  a  megszabott  hitelösszeget. 

És  hogy  ez  nem  kis  munka,  ezt  csak  akkor  értjük,  ha  meg- 
tudjuk, hogy  a  cég  állandó  megrendelőinek  a  száma  meghaladja 
a  60.000-et. 

A  kézmű.-  es  rövidáru-nagykereskedés  terén  a  legnagyobb  az 
Ely  WalkerOoodsDry  Co.  telepe  ugyancsak  St.-Louisban.  Alkalma- 
zottainak száma  425,  az  utazóké  86.  A  vállalat  alaptőkéje  három 
millió  dollár,  mely  az  utóbbi  években  15  —  23  százalékának  meg- 
felelő tisztahasznot  hajtott. 

Ez  a  cég,  melynek  saját  harisnya-  és  keztyűgyára  van,  nem- 
csak bel-,  hanem  külföldi  árúkat  is  tart  raktáraiban,  de  míg  25  év 
előtt  az  árúk  75  százaléka  volt  külföldi  származású,  ez  most 
alig  10  százalékot  tesz  ki,  míg  a  belföldi  gyártmányok  kvótája 
QO  százalékra  emelkedik. 

Érdekesek  a  váüalaí  által  életbeléptetett  hitelezési  módo- 
zatok. Új  vevők,  még  ha  a  beérkezett  referenciák  teljesen  ked- 
vezők is,  szükségletüknek  csak  negyedrészét  kapják  30  napi  időre 
hitelbe,  75  százaiékot  készpénzzel  kell  kiegyenlíteniök.  Régi  vevőkre 
nézve  a  hitelezési  idő  60  és  csak  a  legritkább  esetekben  90  nap. 

Nagy  gondot  fordít  a  vállalat  az  alkalmazottak  kiképzésére. 
Tanoncok  csak  15 — 16  éves  korukban  vétetnek  föl  s  mindjárt 
belépésüktől  kezdve  havi  10  dollár  fizetést  kapnak,  mely  hat  hó 
múlva  15,  a  harmadik  félévben  20  dollárra  emelkedik.  Ekkor  a 
tanidő  véget  ér  és  ha  a  tanonc  az  előírt  elméleti  és  gyakorlati 
vizsgát  sikerrel  leteszi,  segéddé  lép  elő  50—70  dollár  havi 
fizetéssel.  A  be  nem  vált  tanoncot  egyszerűen  elbocsátják.  Ha  a 
segéd  20—21  éves  korát  elérte,  utazóul  alkalmazzák,  amikor  is  a 
napidíjakon  kívül  1000—4000  dollár  évi  fizetést  érhet  el.  Segé- 
dekül  csak  olyanokat  alkalmaznak,  akik  mint  tanoncok,  ebben  az 
üzletben  szerezték  meg  a  szükséges  szakismereteket. 

A  posztóüzlet  terén  igen  nevezetes  a  The  Bríinii  Woolen 
Co.  nev/-yorki  telepe,  melyet  25  évvel  ezelőtt  alapítottak  és  mely 
eleinte  kizárólag  brünni  posztót  hozott  forgalomba.  Ma  ez  a 
szerény  kezdetre  alapított  üzlet  egyike  Amerika  legnagyobb  árú- 
házainak. A  cég  a  kis  és  legkisebb  szabóknak  szállítja  az  anya- 
got és  mintegy  8000  amerikai  szabót  lát  el  árúval.  Ezeknek  éven- 
kint  kétszer  küld  gazdag  gyűjteményt  (ami  évenkint  200.000  dol- 
lárt emészt  meg),  a  minták  számozva  vannak  és  a  megrendelé- 
sekben, amelyek  többnyire  távirati  úton  történnek,  elég  csak  a 
minta  számát  megjelölni.  A  megrendeléssel  együtt  a  legtöbb  fé! 
megküldi  az  árúk  árát  is ;  csak  igen  csekély  része  a  vevőknek 
fizet  az  árúk  megérkezése  után. 

A  Montgomery  Ward  &  Co.  egyike  a  legérdekesebb  amerikai 
árúházaknak,  mely  Chicagóban  áll  fönn,  úgynevezett  drúszétkül- 
dési  üzletet  folytai  és  15  millió  évi  forgalmat  ér  el.  AAaga  az  áru- 
ház katalógusa,  melyet  15  centért  lehet  megrendelni,  látványos- 
ság; 1080  oldalon  10.000  ábrát  tartalmaz,  művészi  kivitelben.  A 
cég  1872-ben  keletkezett  és  az  első  katalógusa  csak  két  oldalra 
terjedt,  azonban  Amerika  összes  számottevő  lapjaiban  közzétett 
hirdetéseiben  csakhamar  magára  irányította  a  vevőközönség  figyel- 
mét;  jelenleg  a  hirdetési  büdzsé  évi  250.000  dollárra  emelkedik. 
Az  óriási  árúkészletek  a  cég  tulajdonát  képező  22  emeletes,  3Q4 
láb  magas  épületben  vannak  elhelyezve,  mely  a  legnagyobb    ház 

Chicagóban.  Magában  a  házban  azonban  személyesen  vásárolni 
óhajtó  vevői<nek  árúkat  nem  szolgáltatnak  ki,  mivel  erre  a  célra 
nincsen  hely,  sőt  Chicagóban  házhoz  sem  küldenek  árút,  minél- 
fogva a  város,  melyben  a  nagy  áruház  fönnáii,  egészen  ki  van 
zárva  ennek  üzleti  működése  köréből. 

Az  egy  napon  át  beérkező  levelek  átlaga  meghaladja  a 
10.000-et,  sőt  karácsony  táján  nem  ritkák  azok  a  napok,  melye- 
ken 40.000  levél  érkezik.  Ez  okból  október— december  hónapok- 
ban a  napi  20-25  ezer  megrendelés  effektuálására  a  2500  alkal- 
mazottból álló  személyzet  sem  elég  és  a  számot,  ideiglenes 
munkaerők  fölvételével,  4000-ig  kell  fölemelni.  Az  üzlet  sokolda- 
lúsága hihetetlen,  mert  nemcsak  a  katalógusba  foglalt,  állandóan 
raktáron  lévő  árúk  szétküldésére  vállalkozik,  hanem  beszerez  és 
küld  mindent,  ami  megrendelhető.  A  cégnek  az  épületben  saját 
postahivatala  van,  amely  nemcsak  a  közönséges  és  ajánlott  leve- 
leket, hanem  a  csomagokat  is  egyenesen  az  egyes  indóházakhoz 
expediálja,  úgy,  hogy  azokkal  az  állami  postának  semmi  dolga 
nincs. 

A  speciális  árúházak  mellett  még  inkább  kihívják  a  figyel- 
met az  általános  jellegű,  áruházak,  melyek  közül  ezen  a  helyen 
csak  kettőt  akarok  megismertetni. 

Az  első  a  John  Wanamaker-íéle  üzlet  New-Yorkban. 

John  Wanamaker  egy  időben  az  Egyesült-Államok  főposta- 
mestere,  vagyis  postaminisztere  volt. 

De  megvállt  állásától  és  a  kereskedelemnek  szentelte  magát. 
Árúháza  a  legjobban  szervezettek  közé  tartozik  és  felölel  minden 
képzelhető  branche-ot.  Ezek  megfelelően  vannak  csoportosítva  és 
egy-egy  osztályvezető  alatt  állanak. 

Igen  érdekes  a  pénzkezelés  ebben  az  árúházban.  Minden 
osztálynak  megvan  a  maga  fizető-helye,  itt  szolgáltatják  be  öz 
árúházban  bármely  kiszolgáló  alkalmazottól  átveti  árúval  kapott 
számlát  és  pénzt.  Az  illető  hivatalnok  revideálja  a  számlát  és  a 
lefizetett  összeget,  azután  mindkettőt  gyorsan  becsomagolja  és  a 
csőpostán  a  központi  pénzcárhoz  továbbítja.  A  központi  pénztár 
még  egyszer  revideálja  a  számlát,  a  fizetséget,  az  utóbbit  átveszi, 
az  előbbit  szaldirozza,  ha  valami  visszajár,  ezt  a  számlához  csa- 
tolja s  az  illető  fizető-állomásnak  visszaküldi,  ahol  ezt  a  vevő 
nyomban  át  is  veheti.  Ez  az  egész  művelet   azonban  nem  hosz- 

szadaimas  s  alig  tart  annyi  ideig,  amennyibe  annak  elmondása 
kerül . . . 

Ez  eljárásnak  előnye  a  pénztárkezelés  és  így  a  kezelési 
felelősség  központosítása ;  a  számlák  3-szori  revideálása  révén  ki 
van  zárva,  hogy  akár  az  egyik  fél,  akár  a  másik  rövidséget  szen- 
vedhessen s  a  szaldirozott  számla  az  egyetlen  fegyver  a  vevő 
kezében  arra  az  esetre,  ha  valamit  vissza  akar  adni,  vagy  be  akar 
cserélni. 

Wanamaker,  aki  különben  nagy  műpártoló  és  több  világ- 
hírű Munkácsy-képnek  a  tulajdonosa,  régen  érezte,  hogy  több 
utcára  terjedő  árúházának  eddigi  dimenziói  szűkülnek  és  azokkal 
nem  képes  többé  New-York  nagy  igényeit  kielégíteni.  Kapta 
magát  tehát  és  üzlete  tőszomszédságában  épített  egy  még  sok- 
kal nagyobb  és  tágabb  áruházat,  hogy  a  régit  az  újjal  mielőbb 
egyesítse. 

Ezt  az  új  annexet  mosi  október  elsején  nyitotta  meg  a 
hajdani  főpostaminiszter  úr.  Az  új  ház  háromszáztizennégyezer 
négyszögméternyi  területet  foglal  el,  tizenhat  emelet  magas  és 
negyedfél  millió  dollárba  került.  Tizennégy  emelete  van ;  kettő 
lefelé,  a  föld  alatt  nyúlik  el.  Az  épület  acélváza  14.000  tonna 
súlyú.  Főcsodája  lesz  az  óriás  zeneterem,  amely  9290  négyszög- 
méternyi területű  és  tizenöt  m.éter  magas.  Tudniillik  a  második 
emelettől  az  ötödikig  nyúlik.  Ebben  1550  embernek  lesz  kényel- 
mes ülőhelye,  azonkívül  marad  bőséges  hely  a  színpadnak, 
öltözőhelyiségeknek,  ruhatáraknak  és  más  mellékhelyiségeknek. 
Különben  az  árúházban  kapható  lesz  minden,  amit  csak  az  ipar 
készít  és  a  kereskedelem  forgalomba  hoz.  Fősúlyt  mégis  a  ruha- 
neműekre  vetette  a  boldog  tulajdonos.  Tájékozásul  megemlítem 
azt  is,  hogy  a  Wanamaker  egyik  üzletvezetője  15.000  dollár, 
vagyis  75.000  korona  évi  fizetést  kap,  tehát  majdnem  annyit, 
mint  nálunk  három  miniszter  együtt\éve. 


A  másik  nagy  amerikai  árúház  a  o^ Marshal  Fíeld  and  Co.y^ 
Chicagóban. 

Az  árúház  dimenziónak  megismerése  céljából  fölemlítem  a 
következő  adatokat :  A  ház  évi  forgalma  65  millió  dollárra  rúg. 
Ebből  25  millió  dollár  az  engros-üzletekre  esik,  a  többi  a  kicsi- 
ben való  elárúsításra.   A  kicsiben   való    darusításra   szolgál  a  13 

emeletes  új  éjjület,  melyben  6700  az  alkalmazottak  száma  s  ezek 
közül  több,  mint  300  utazó  járja  be  állandóan  az  Egyesült-Álla- 
mok nagykereskedéseit.  A  helyiségeket  35.000  villamos  izzólámpa 
és  350  ívlámpa  világítja  meg.  A  közlekedést  az  üzletben  55  elek- 
tromos lift  közvetíti ;  a  vásárolt  árúkat  4  automobil  és  450  kocsi 
továbbítja  a  lakásokba. 

Az  árúházban  minden  képzelhető  árúcikket  lehet  kapni. 

Ezért  az  üzlet  sokoldalúságát  leírni  nem  is  kísérlem  meg. 
Az  ebben  az  árúházban  kapható  cikkek  puszta  fölsorolása  az 
útmutatóban,  melyet  a  kezembe  adtak,  két  sűrűn  nyomtatott  ha- 
sáb és  mintegy  kétezer  árucikkre  terjed.  De  nincs  kizárva,  hogy 
egyes  árúcikkekből  azután  százfajta  is  van  raktáron. 

És  hogy  mily  minuciózus  figyelemmel  kezelnek  mindent, 
föl  kell  említenem  például,  hogy  a  szőrmeárúk,  melyek  között 
5-10.000  dollár  értékű  finom  orosz  prémek  kaphatók  —  külön 
e  célra  szerkesztett,  jéggel  hűtött  teremben  őriztetnek,  mert  a 
meleg  iemperatura  tudvalevőleg  árt  a  szőrméknek. 

Ez  a  gondosság  kiterjed  természetesen  az  összes  specia- 
litásokra. 

És  hogy  a  vevők,  akik  vidékről,  vagy  a  külvárosokból  jön- 
nek, ne  legyenek  kénytelenek  uzsonna,  vagy  ebéd  idejére  más- 
hová menni,  az  árúházban  kitűnően  berendezett  étterem  is  van, 
melyet  naponta  2500—4000  vendég  látogat,  akiket  175,  csinosan 
öltözött  pincérleány  szolgál  ki.  Az  ellátás  természetesen  olyan, 
mint  bármely  elsőrendű  vendéglőben  s  az  árak  elég  mérsékeltek. 

A  magasabb  régiókban  vannak  a  javító-műhelyek,  melyek- 
ben a  vásárolt  ruhaneműeket,  ha  nem  eléggé  testhez  illők,  meg- 
igazíttatják, kijavítják  és  tökéletesítik.  A  női  divatteremben  150 
munkásnő  dolgozik,  a  férfidivatteremben  közel  100  a  munkások 
száma.  Van  ezeken  kívül  órajavító-műhely,  mider-terem,  külön 
atelier  női  kalapok  díszítésére  és  javítására. 

Vannak  természetesen  pihenő  termek,  olvasó-  és  zeneter- 
mek a  közönség  kényelmére  és   szórakoztatására. 

És  ezek  után  mondjunk  el  egyet-mást  az  árúház  szervezetéről. 

Előre    bocsájtom,    hogy    a    cég   kereskedelmi   elvei    fölötte 
érdekesek.  Egyik  nyomtatványában  a  cég  a  következőket  mondja: 
...A    Megváltó   azt    mondta  ugyan,   hogy  « szeresd  fele- 
barátodat, mint  tenmagadat)).  De  az  emberek   hosszú  időkön  át 
úgy   látták,    hogy   a  kereskedelemben    ez  lehetetlen,  mert    «az 

üzlet  örökös  háború ».  Ám  a  mai  világban  kezdik  belátni,  hogy 
az  emberiségnek  ama  legnagyobb  elve  kereskedelmileg  is 
helyes,  mert  a  kereskedelem  elve  ma  így  hangzik:  <  Szeresd 
felebarátodat,  mint  tenmagadat,  mert  ez  kifizeti  magát,  mert  ez 
jó  üzlet >■>. 

A  cég  fönnen  hirdeti,  hogy  bár  minden  tekintetben  és 
mindenkivel  szemben  megköveteli  az  udvariasságot,  perhorresz- 
kálja  a  vevőkkel  szemben  való  hízelgésí  és  megalázkodást.  A 
cég  a  becsületesség  alapelvére  helyezi  az  üzlet  egzisztenciáját. 
Nemcsak  abban  látja  a  becsületességet,  ha  valaki  teljesen  meg- 
fizeti a  tartozásait,  hanem  abban  is,  hogy  jó  árút  adnak  és  híven 
írják  le.  A  kereskedő  látta,  hogy  a  közönség  szívesen  vásárol, 
ahol  becsületes  árút  kap.  Ezt  az  elvet  ma  már  minden  jobb 
kereskedő  vallja ;  úgy  vallják,  hogy  a  vevő  erdeke  előbbre  való  a 
kereskedő  érdekénél,  mert  ez  az  eljárás  kifizeti  magát.  A  kiskeres- 
kedők ezt  nehezen  értik  meg;  de  mihelyt  megértik,  megszűnnek 
kicsinyek  lenni. 

Marshal  Field  and  Company  üzleti  politikája  a  következők- 
ben van  összefoglalva: 

Helyes  dolgot  kellő  időben,  helyes  úton  végezzünk,  bizo- 
nyos dolgokat  jobban  végezzünk,  mint  ahogy  eddig  valaha 
végezték ; 

küszöböljük   ki    a   tévedéseket; 
ismerjük    a    kérdés   minden  oldalát; 
udvariasak  legyünk; 
példa  gyanánt  tündököljünk ; 
dolgozzunk,  mert  szeretjük  a  munkát; 
találjuk  ki  előre  az  igényeket; 
ne  ismerjünk  akadályt; 
legyünk  mindig  a  helyzet  urai ; 

inkább  észszerűen,  mint  szabályszerűen  cselekedjünk; 
csak  azzal  legyünk  megelégedve,  ami  tökéletes. 
A  belső  szervezetre  nézve  megemlítem  a  következőket: 
Az  árusítók  közvetlen  főnöke    a    Section-Manager   (osztály- 
igazgató), akinek  föladata  az  árusítókra  ügyelni,  a  kevésbbé  gya- 
korlottakat az  árúk  kezelésére,  a  vevők  kiszolgálására  és  az  árúk 
helyes  bemutatására  oktatni.  Az  ő  gondjuk  az,  hogy  minden  áru- 
sító a  cég  szokásaihoz  és  módszeréhez  alkalmazkodjék,  a  cégnek 
föntebb  ismertetett  elveit   átértse  és    érvényesítse.   Az   utasításuk 

Úgy  szól,  hogy  minden  hibát  és  vétséget  nyíltan  és  határozottan 
megrójanak,  a  tehetséges  és  törelcvö  árusítók  részére  fizetéseme- 
lést, a  hanyagok  és  tehetetlenek  számára  fölmondást  javasoljanak 
az  alkalmazottak  főfelügyelőjének  és  a  fizetéseket  folyósító  pénz- 
tárnoknak (Daymaster).  Ugyancsak  ők  gondoskodnak  arról  is, 
hogy  az  elárúsítási  könyvek  és  lapok  rendben  legyenek,  valamint 
arról,  hogy  az  apró  szükségleti  cikkek,  amelyeknek  beszerzési 
ára  nagy  összegekre  rúg,  kellő  takarékossággal  kezeltessenek; 
hogy  a  házhoz  való  sürgős  szállítás,  melynek  költsége  10  cent 
és  egy  dollár  közt  váltakozik,  és  az  express-szállítások  ne  váilal- 
tassanak  fölös  számban.  Akik  ezeknél  a  tételeknél  megtakarításo- 
kat tudnak  elérni,  anyagi  elismerésre  számíthatnak;  de  iít  is 
kerülni  kell  a  c garasos  takarékoskodás  és  forintos  pazarlás" 
módszereit  és  ha  valami  újítás  célszerűnek  látszik,  valami  új  be- 
szerzés előnyökkel  kecsegtet,  —  akkor  a  cég  egyáltalán  nem 
idegenkedik  a  nagyobb  költségektől  sem.  A  kezelési  költségek 
jegyzékét  egy  külön  főtisztviselő  tartozik  felülvizsgálni. 

Az  árukészletekről,  melyek  egy-egy  section-manager-re  van- 
nak bízva,  az  árúkezelési  iroda  (Merchandise  Manager's  office) 
nyilvántartást  vezet.  Ha  egy  egy-egy  osztályból  valami  árú  hiány- 
zik, az  osztályfőnök  erről  nyomban  jelentést  tesz,  valamint  arról 
is,  ha  készletéből  valami  árút  átküldött  a  másik  osztályba. 

Az  osztályba  érkezett  árúkról  való  elismervényeket  24  órán 
beiül  be  kell  küldeni  az  Auditing  Divisionba,  amely  azokat  rögtön 
elkönyveli. 

Ha  egy  chicagói  vagy  más  városbeli  kereskedő  ad  föl  ren- 
delést, a  rendelést  nyomban  effektuálni  kell;  a  nagybani  árusí- 
tásra szolgáló  árúház  illető  osztályfőnöke  ügyel  arra,  hogy  az 
árak  helyesen  legyenek  fölszámítva.  Ezeket  a  rendeléseket  egy 
«inspector))  fölülvizsgálja. 

Az  összes  levelezéseket  a  Correspondence  Bureau  végzi ;  de 
ha  különleges  esetekről  van  szó,  speciális  magyarázatok  szüksé- 
gesek, akkor  az  osztályfőnök  is  írhatja  a  levelet;  ilyenkor  azon- 
ban a  visszamaradó  szelvényre  ráírja  a  nevét. 

Az  árúház  mindegyik  épületének  egy-egy  emelete  egy-egy 
főosztályfölügyelő  (division  superintendent)  alá  van  rendelve.  A 
vevők  netán  i  panaszait  ő  intézi  el ;  szükség  esetén  az  igazgató- 
nak tesz  jelentést.  A  főosztályában  működő  osztályfölügyelőkkel 
egyetértően  működik  és  ügyel  a  házirend  betartására. 

Fontos  hivatást  teljesít  a  floorman,  aki  egy-egy  folyosón 
ügyel  az  árusítókra  és  egyéb  személyzetre  (szakasz-föíügyelő). 

Ha  valakit  nem  szolgáltak  ki  kelió'  figyelemmel,  a  floorman 
elintézi  az  ügyet ;  ha   kell,  jelentést   tesz  a  főosztályfölügyelőnek. 

Ha  az  árúk  kézbesítésénéi  történt  hiba,  a  floorman  a  szét- 
küldési  irodában  (Adjusting  bureauban)  tesz  jelentést.  Elveszett 
holmikról  külön  irodában  vezetnek  nyilvántartást. 

Ha  a  vevő  az  árút  magával  viszi,  a  szakaszfölügyelő  adja 
ki  neki  a  szükséges  igazolást. 

Az  árúkat  a  vevő  csak  úgy  viheti  el,  ha  a  szakaszföl  ügyelő 
megnézte  a  fizetési  szelvényt  és  meggyőződött  arról,  hogy  a 
fizetési  szelvényen  följegyzett  összeget  a  vevő  a  pénztárnál 
nyugta  ellenében  lefizette. 

Ha  a  vevő  utánvéttel  akarja  az  árút  más  városba  küldetni, 
meg  kell  neki  magyarázni,  hogy  kis  tételeknél  ez  aránytalan  költ- 
séggel jár. 

A  fizetési  szelvényt  a  szakaszfölügyelő  csak  akkor  veszi  át 
az  árusítótól,  ha  ez  a  tételt  beírta  a  maga  árusítási  köny«/ébe. 

Az  árusítók  által  eladott  árúkat  az  «inspectorok))  viszik  a 
csomagoló  osztályba.  Az  árú  csak  úgy  adható  ki,  ha  az  «inspec- 
tor»  egybevetette  a  kiadandó  árút  az  arrról  kiállított  fizetési  szel- 
vénynyel. Ha  e  tekintetben  mulasztás  történt,  az  inspector  és  az 
árusító  egyetemlegesen  felelősek. 

Az  winspectorö  arra  is  ügyel,  hogy  az  árusító  ne  dicsérje 
túl  az  árút,  ne  mondja  jobbnak,  mint  a  milyen  az  a  valóságban 
és  ne  vállaljon  felelősséget  olyan  tulajdonságra  nézve  (színek 
tartóssága  stb.)  amely   valójában  nincs  meg. 

Az  árusító  csak  úgy  íávozhatik  az  épületből,  ha  az  osztály- 
főnök és  a  szakaszfölügyelő  erre  engedélyt  adtak. 

Ha  egy  vevő  check-kel  fizet,  akkor  meggyőződést  kell  sze- 
rezni arról,  hogy  a  check  érvényes-e.  Az  «elszámoló  iroda»  a 
checket  bemutatja  és  ha  ez  értéktelennek  bizonyul,  az  árút  nem 
küldik  el  a  vevőnek. 

Ha  a  vevő  olyan  árút  kér,  amely  nincs  raktáron,  az  osztály- 
föiügyeiő  föladata,  hogy  azt  minél  előbb  megszerezze. 

Ha  az  árút  házhoz  kell  küldeni,  az  árusító  a  nevet  és  címet 
gondosan  jegyzi  föl  és  arra  ügyel,  hogy  a  név  ne  írassék  föl 
hibásan  és  a  lakcím  szabatos  legyen;  nemcsak  a  házszámot,  de 
a  lakásszámot  is  föl  keli  jegyezni. 

Ha  az  árú  vidékre  megy,  a  vevőtől  meg  keli  tudni  az  út- 
irányt is. 

A  csomagokat  a  postacsomagosztály  (mail  order  division) 
szállítja  el. 

Rendelések  pontosan  veendők  föl  és  gyorsan  effektuálandók. 

Olyan  árút,  amely  a  vevőnek  nem  tetszik,  visszavesz  a  cég; 
de  ilyen  esetekben  gondja  van  arra,  hogy  a  pénzt  csak  akkor 
adja  vissza,  illetve  a  visszaadott  árúért  lefizetett  pénznek  meg- 
felelő értékű  más  árút,  ha  meggyőződött  arról  —  és  e  végből 
az  eredeti  fizetési  szelvény  fölmutatását  kívánhatja,  -  hogy  a 
visszahozott  árú  tényleg  a  cégnél  vásároltatott. 

A  kellő  igazolással  visszahozott  árúért  a  vevő  megfelelő 
csereutalványt  kap  megfelelő  értékű  más  árúra. 

Az  utánvételes  csomagokat  a  Credit  Division  küldi  el  a 
vevőknek. 

Ha  árúért  check  kel  fizetnek,  a  check  a  legrövidebb  idő 
alatt  beváltandó. 

igen  gondosan  körülírt  határozmányok  szabályozzák  azt, 
hogy  kiknek  milyen  engedményeket  tesz  a  cég,  ha  például 
nagyobb  összegért  vásárolnak,  vagy  ipari  földolgozásra  (szabók, 
kárpitosok,  divatárusok,  díszítők  stb.  stb.). 

Nagyban  vásárlók,  ha  készpénzzel  fizetnek,  készfizetési 
engedményt  kapnak.  . 

Külön  utasítás  van  a  kormány,  vagy  testületek  rendeléseire 
nézve. 

Jótékonysági  intézetek,  egyházak,  iskolák,  kórházak  stb. 
igényt  tarthatnak  árengedményekre. 

Szállodák,  vendéglők,  klubok  nagyobb  rendeléseit  a  cég 
((Szálloda-berendező  iroda »-ja  intézi. 

Ezek  az  osztályok  olcsóbb  árakat  szabnak,  de  egyúttal 
ajánlatokat  tesznek  olyan  berendezésekre,  amelyekre  az  illető  vál- 
lalat, vagy  intézet  talán  nem  is  gondolt. 

így  párosul  a  jótékonyság  az  egészséges  üzleti  szellemmel. 

Az  árúházban  uralkodó  és  erkölcsi  szempontból  is  magas 
szívonalon  álló  üzlfti  szellem  jellemzéséül  közlöm  azokat  a  főbb 
utasításokat,  melyekkel  a  cég  személyzetét  ellátja.  Ezeknek  a 
lényege  a  következő: 

Minden  körülmények  közt,  minden  tekintetben  szigorúan 
követeljük  a  legnagyobb   udvariasságot,  akár  az  árusításnál,  akár 

a  számla  kiáili'tásáná!,  akár  az  árúk  kicserélésénél,  akár  puszta 
szemlélésnél.  Aki  a  modorában,  vagy  a  beszédében  hanyag,  azt 
nyomban  rendre  fogják  utasítani,  ismétlés  esetén  elbocsátani. 

Eleget  kell  tenni  a  látogatók  óhajának,  akár  vásárolnak,  akár 
nem ;  akár  készpénzben  fizetnek,  akár  hitelbe  vásárolnak ;  akár 
ismerősök,  akár  idegenek,  akár  gazdagon,  akár  egyszerűen  vannak 
öltözve,  mindenkivel  teljesen  egyfonnún  kell  bánni. 

Az  árúház  8  órakor  nyílik  meg;  este  5  óra  30  perckor 
zárnak.  Az  ebédre  60  perc  van  és  az  osztályfőnökök  váltakozva 
bocsátják  el  a  személyzetet.  Érkezéskor  és  távozáskor  minden 
alkalmazott  beiratkozik  az  órakönyvbe. 

Január,  február,  március  hónapokban  szabadságot  kaphat- 
nak az  alkalmazottak,  mert  akkor  kevesebben  is  győzik  a  munkát. 
Az  osztályfőnökök  a  lehető  legnagyobb  mérvben  adják  meg  a 
kért  szabadságot. 

A  cég  a  hirdetéseiben  soha  se  hirdessen  olyan  árút,  ami 
nincs  meg  az  árúházban.  Megbocsáthatlan  megtévesztése  a  közön- 
ségnek, ha  olcsóbb  árúi  díszes  kivitelű  rajzokban  jobbnak  igyek- 
szünk föltüníetni.  A  hirdetések  szövege  legyen  méltóságteljes, 
szerény,  rövid,  de  kifejező,  főleg  pedig  igaz. 

Az  árúház  személyzete  úgy  legyen  beosztva,  hogy  az  eladók 
alaposan  ismerjék  rayonjuk  árúit. 

Ha  egy  látogató  hanyag  kiszolgálás  miatt  panaszkodik,  az 
osztályfőnök  rögtön  megvizsgálja  az  ügyet  és  elégtételt  szolgál- 
tat a  vevőnek;  ne  engedje  meg,  hogy  bármely  látogató  a  tapasz- 
talt bánásmód  miatt  elégedetlenül  távozzék  az  épületből.  Erről  a 
«floorman»  (szakasz-föiügyelő)  gondoskodik. 

Ha  egy  vevőt  útba  kell  igazítani,  nem  szabad  ezt  ujjmuta- 
tással  tenni,  hanem  a  vevőt  el  kel!  kisérni  a  keresett  árú-csoport- 
hoz ;  forró  napokon  a  floorman    a  vevőt  kínálja  meg  legyezővel. 

idegeneket,  akik  kíváncsiságból  szemlélik  meg  az  épületet, 
különös  udvariassággal  kell  körülvezetni. 

Ha  valaki  hibát  követ  el,  lehetőleg  csak  akkor  kell  őt  m.eg- 
róni,  amikor  a  vevő  távozott;  éles  kifejezést  egyáltalán  nem  sza- 
bad a  vevő  jelenlétében  használni,  mert  ez  megalázza  az  alkal- 
mazottat és  nem  emeli  a  cég  jó  hírnevét. 

A  fölügyelők  az  alkalmazottakat  mindig  a  nevükön  szólítsák 
az  «úr'),  vagy  « kisasszonya  hozzátétellel.  Ez  jobban  felel  meg  a 
ház  méltóságának  és  megismerteti   a  vevőkkel   az  eladók   neveit. 

Az  alkalmazottaknak  szigorúan  meg  van  tiltva  egymástól 
pénzt  kölcsön  kérni.  Az  alkalmazottak  óvakodjanak  a  pénzügynö- 
köktől, akik  5—6  százaléknál  magasabb  kamatot  szednek.  Ha 
valaki  kölcsönre  szorul,  forduljon  a  főnök  úrhoz,  vagy  helyet- 
teséhez. 

Az  alkalmazottak  még  kíváncsiságból  se  menjenek  játékbar- 
langba. Akt  játékházakba  jár,  vagy  lóverseny  irodákban  fogadni 
szokott,  azonnal  elbocsáttatik. 

Aki  tizenkét  hónap  óta  van  a  cégnél,  annak  évenkint  két 
heti  szabadságra  van  joga ;  6  havi  szolgálat  egy  heti  szabadságra 
ad  igényt. 

Ha  valaki  az  igazgató  után  tudakozódik,  arról  azt  hiszik, 
hogy  állást  akar  kapni  és  nem  bánnak  vele  udvariasan.  Ez  hiba. 

Az  alkalmazottak  a  vevők  jelenlétében  egymás  közt  ne 
bizalmaskodjanak;  mindig  «úr»-nak,  c<kisasszony»-nak  szólítsák 
egymást. 

Az  árusítónő  a  vevőt,  még  ha  jó  ismerőse  is,  ne  szólítsa 
bizalmasan,  pl.  « édesem  «-nek. 

ismerősökkel,  jó  barátokkal  való  csevegés  tilos. 

A  vevők  útbaigazításánál  szigorúan  kell  ügyelni  arra,  hogy 
a  vevőt  ne  utasítsák  olyan  helyre,  ahol  a  keresett  árút  nem  kapja. 

A  vevők  kérdésére  türelmesen  kell  felelni ;  de  a  feleletben 
kerülni  kell  minden  fölösleges  szót.  A  vevő  érezze,  hogy  az  eladó 
személyzet  csak  az  üzletre  gondol.  A  mérést  gondosan  kell 
végezni;  nem  szabad  károsítani  sem  a  vevőt,  sem  a  céget. 

Sgen  sok  idegen  fordul  meg  az  árúházban  és  a  benyomás, 
melyet  az  alkalmazottakkal  való  első  beszélgetés  után  nyernek, 
megmarad  lelkükben.  Ha  az  alkalmazottak  udvariasak,  jó  benyo- 
mást visznek  magukkal;  ha  kurta,  helytelen  válaszokat  kapnak, 
akkor  rossz  benyomással  távoznak;  aki  hozzánk  jön,  lássa,  hogy 
korrekt  üzletemberek  vagyunk.  Az  alkalmazott  legyen  tájékozva 
arról,  hog}/  a  cég  miket  hirdetett  (nehogy  egy  hirdetést  tájé- 
kozatlanságból meghazudtoljon),  ismerje  az  árúház  attrakcióit 
és  nevezetesebb  árúcsoportjait,  hívja  föl  ezekre  a  látogatók 
figyelmét. 

A  legszerényebb  alkalmazott  se  higyje  soha,  hogy  ő  nem 
számít,  hogy  vele  senki  se  törődik;  mindegyik  alkalmazott  érezze, 
hogy  ő  egy  integráló  része  ennek  a  nagy  üzleti  szervezetnek  és 
hogy  följebbvalói  teljes  éríéke  szerint  méltatják  a  munkáját. 

Mindegyik  alkalmazottnak  joga  van  arra,  hogy  a  munkáját 
méltassák  és  hogy  azt  érdem  szerint  fizessék;  ha  kellő  indoko- 
lással kér  előléptetést,  ezt  sohasem  fogják  tőle  rossz  néven  venni. 

Azt  akarjuk,  hogy  értelmes,  lojális,  megelégedett,  előretörekvő 
személyzetünk  legyen.  Ebben  az  áruházban  az  az  elv,  hogy  min- 
denki a  tehetségéhez  mért  helyet  töltse  be  és  az  érdeme  szerint 
díjaztassék.  Aki  azt  hiszi,  hogy  mellőzték,  forduljon  a  cég  főnö- 
keihez, akik  bizonyára  igazságot  fognak  neki  szolgáltatni.  De 
viszont  közömbösséget,  a  cég  érdekeivel  való  nemtörődést  nem 
tűrünk.  Akinél  ezt  tajDasztaljuk,  rögtön  elbocsátjuk. 

Ha  az  alkalmazott  azt  veszi  észre,  hogy  egy  látogató  nem 
vásárol,  hanem  csak  nézi  az  árút,  azért  mégis  bánjék  vele  a  leg- 
udvariasabban és  mutogassa  neki  türelmesen  az  árúkat.  Meglehet, 
hogy  az  a  néző  egyet  gondol  és  mégis  vásárol.  Hogy  ez  sikerül-e 
vagy  nem,  az  az  eredmény  mindenesetre  meglesz,  -  és  ez  talán 
fontosabb  még  a  sikeres  árusításnál,  —  hogy  a  látogaió  jó  véle- 
ményt visz  magával  a.  cég  és  az  alkalmazottak  üzleti  szelleméről. 

Sok  alkalmazott  attól  tart,  hogy  főnökei  elégedetlenek  lesz- 
nek, ha  nem  tud  a  vevőivel  eléggé  boldogulni  és  velük  elég 
sokat  vásároltatni.  Kívánatos  ugyan,  hogy  mindenki  sokat  adjon 
el,  de  épp  oly  fontos  az  is,  hogy  a  látogatók  kellemes  benyo- 
mással távozzanak  az  épületből.  A  végeredmény  elébb-utóbb  meg- 
lesz. Árúinkat  nem  kívánjuk  ráerőszakolni  senkire.  Alkalmazottaink 
legyenek  udvarias,  buzgó,  de  önérzetes  kereskedők. 

Aki  az  osztályfőnöknek  olyan  javaslatot  tesz,  mely  az  üzlet 
bármely  ágára  nézve,  akár  a  beszerzés,  akár  az  árusítás,  akár  a 
gyors  és  pontos  szétküldés  tekintetében  előnyt  biztosít,  az  egy 
dollár  jutalmat  kap,  ha  a  javaslat  célszerűnek  bizonyul. 

Ugyanezt  a  jutalmat  kapja,  aki  a  főnököket  legelőször  figyel- 
mezteti arra,  hogy  a  cég  valamely  hirdetésében  olyan  állítás  van, 
amely  nem  felel  meg  a  valóságnak,  olyan  ár  van  kitéve,  amely 
nem  helyes,  olyan  kifejezés  akad,  mely  nyelvtanilag,  vagy  bármi 
más  szempontból  helytelen  stb. 

Elismerésre  számíthat  az  az  alkalmazott  is,  aki  arra  figyel- 
mezteti a  céget,  hogy  valamely  árú  a  cégnél  drágább  (vagy  lát- 
szólag drágább)  mint  valamely  más  kereskedőnél. 

A  cég  arra  fekteti  a  fősúlyt,  hogy  az  árak  és  a  minőség 
tekintetében  a  lehető  legkorrektebb  és  a  vevőinek  nem  ad  okot 
semmiféle  igazolt  panaszra. 

A  modern  üzleti  szellemet  a  maga  legnagyobb  tökélyében 
akarja  képviselni  és  ezért  a  legnagyobb  gondot  fordítja  a  fiatalabb 
alkalmazottak  rendszeres  elméleti  és  gyakorlati  kiképeztetésére;  a 
régibb  alkalmazottakat,  ha  kívánják,  a  maga  költségén  Íratja  be  a 
kölcsönkönyvtáraknál,  esti  szaktanfolyamoknál  stb.  és  tőle  telhe- 
tőleg gondoskodik  fizikai  és  anyagi  jólétijkről. 

Az  alkalmazottaknak  különben  az  árúházban  külön  étterein 
áll  rendelkezésükre,  amelyben  olcsó  áron  kitűnő  ellátást  kapnak. 
Az  árúházban  ugyancsak  az  alkalmazottak  részére  vannak  torna- 
csarnokok, fürdőszobák,  olvasó-  és  zenetermek,  melyekben  külön 
a  férfiak  és  külön  a  nők  —  az  erre  a  célra  kijelölt  időben  — 
szórakozhatnak.  Van  kezdők  és  kifutók  részére  külön  iskola  és 
oktatóterem ;  az  árúházban  van  külön  kis  patika,  kis  kórház  és 
jeles  orvosi  szolgálat  a  hirtelen  megbetegedettek  ápolására  és 
ellátására . . . 

Mindezek  után  könnyen  lehet  elképzelni,  hogy  az  alkalma- 
zottak közel  hétezer  főnyi  serege  ebben  az  árúházban  ügyes, 
élelmes,  de  tetőtől-talpig  korrekt  és  önérzetes  kereskedőkből  áll, 
melynek  segélyével  a  cég  a  legnagyobb  diadalokat  aratja  és  olyan 
üzleti  forgalmat  ér  el,  amelyre  a  kereskedelem  történetében  még 
nem  volt  példa. 

Az  elmondottak  által  azt  kívántam  jelezni,  hogy  ebben  a 
gépezetben  valóságos  modem  szellem  működik,  hogy  a  fejlődő  keres- 
kedelem, amint  az  Amerikában  kialakul,  amint  azt  ez  az  ismerte- 
tés idealizálva  bemutatja,  épp  oly  alapos  és  sokoldalú  tudást,  épp 
oly  emelkedett  gondolkozású  lelket  igényel,  mint  az  emberiség 
haladásának  bármely  tényezője. 

Az  amerikai  talaj  kimeríthetetlen  gazdagságát  az  agronómia 
és  a  technológia  csak  úgy  tudták  oly  mesés  sikerrel  kiaknázni, 
hogy  a  kereskedelem  ott  szintén  a  legintenzívebb  tudás  fegyverei- 
vel küzd  és  tisztult  erkölcsi  színvonalra  igyekszik  emelkedni. 


Kifogyván  az  időből  és  térből,  két  dologra  még  csak  igen 
röviden  kívánok  kitérni.  Az  egyik  az,  hogy  az  ilyen  nagy  üzle- 
teknek, habár  azoknak  fundamentuma  a  szolidság  és  a  realitás, 
Amerikában  főmozgató  ereje  a  reklám,  melytől  nálunk  még  meg- 
lehetősen idegenkednek  a  kereskedők  és  iparosok  egyaránt.  Ameriká- 
ban  minden   nagy   háznak    külön    reklám    irodája    van,   ezeknek 

vezetői  nagyköveti  és  miniszteri  fizetést  i<apnak,  mert  az  amerikai 
közönség  sokat  ad  a  reklámokra,  tehát  ez  jó!  is  jövedelmez.  Ezért 
a  termelők  és  kereskedők  közül  egyes  nagy  cégek  évente  fél- 
millió dollárt  is  költenek  hirdetésekre.  Amerika  hirdetői  a  múlt 
évben  kerek  egy  milliárd  dollárt  (ötezer  millió  koronát)  áldoztak 
hirdetési  célokra.  Ez  az  összeg  pedig  háromszoros  értékét  kép- 
viseli Amerika  egy  évi  búzatermésének  s  körülbelül  ötszörösét 
az  évi  vastermelésnek. 

A  másik  dolog,  amire  befejezésül  ki  kell  térnem  —  a  tanul- 
ságok levonása. 

Konstatálhatom  mindenekelőtt,  hogy  árúházak  a  szó  igaz 
értelmében  Budapesten  még  nincsenek.  Azok  a  vállalatok,  ame- 
lyek ezt  a  nevet  fölvették,  túlnyomórészt  az  u.  n.  « bécsi  rongy » 
nagyobb  mérvű  forgalomba  hozatalára  alakultak  s  sem  tartalmuk- 
nál, sem  szervezetüknél  fogva  még  nagy  megerőltetéssel  sem 
hasonlíthatók  a  párisi  Bon  Marché-khoz  vagy  a  berlini  árúházak- 
hoz, hogy  az  amerikai  árúcsarnokokat  ne  is  említsem. 

Bátorkodom  továbbá  azt  az  igénytelen  nézetemet  kifejezni, 
hogy  egy  amerikai  mintára  szervezett  nagyszabású  árúcsarnoknak, 
mely  felölelhetné  a  magyar  iparcikkek  egész  komplexumát  is, 
Budapesten  nemcsak  értelme  volna,  hanem  biztos  jövője  is.  A  mi 
publikumunk  nagyon  szereti  a  grandiózust  és  rajong  az  újdon- 
ságokért és  ki  is  tart  mellettük,  ha  csak  kíváncsiságát  és  érdek- 
lődéséi állandóan  ébren  tudják  tartani.  Már  pedig  fölösleges 
bizonyítanom,  hogy  az  ilyen,  a  külföldön  bevált  legjobb  minták 
szerint  szervezett  árúcsarnok  a  közönség  kényelmének  nálunk  nem 
is  sejtett  pazar  módon  való  kielégítése  és  szórakoztatása  érdeké- 
ben minden  lehetőt  elkövethet. 

Az  ilyen  árúcsarnok  szervezésére  nézve  ujjmutatást  adni  szinte 
fölösleges.  Bármely  pillanatban  rendelkezésünkre  állanak  a  leg- 
jobb külföldi  minták  és  a  hivatott  szakértők  segítségével  nagyon 
könnyű  lesz  ezeket  a  főváros  helyi  viszonyaihoz  alkalmazni. 
Esetleg  lehetséges  az  angol  mintát  is  akklimatizálni,  mely  szerint 
a  közönséget  oly  bevásárlási  szelvényekkel  lássuk  el,  melyek  segít- 
ségével a  vásárlók  az  árúházban  10  —  12  százalék  kedvezményben 
részesülhetnek.  Ezt  az  ideát  az  Országos  Iparegyesületben  Széchenyi 
Imre  gróf,  az  iparpártolási  szakosztály  elnöke  propagálta  és  — 
úgy  tudom  —  megvalósítása  érdekében  a  további  propagandát 
későbbre  tervbe  is  vette. 

Mind  e  kérdésekre  tüzetesebben  nem  terjeszkedem  ki,  mert 
azok  megoldásában  nehézségeket  nem  látok.  De  nehézségeket 
látok  az  eszme  megvalósítására  nézve  abban,  hogy  -  amint  már 
bevezető  szavaimban  érintettem  —  a  kereskedők  nem  rokonszen- 
veznek a  nagy  árúcsarnokok  Létesítésének  eszméjével,  mert  ezekben 
legnagyobb  konkurrenseiket  látják. 

Ezt  a  magam  részéről  nem  tartom  helytálló  akadálynak,  mert 
tény  ugyan,  hogy  az  árúcsarnok  konkurrense  lehet  a  kereskedő- 
nek, ha  az  más  kezében  van,  de  nemcsak  nem  konkurrens,  hanem 
segítőtársuk  és  eszköz  a  meggazdagodásuk  előmozdítására,  lm 
a  kereskedők  maguk  veszik  a  kezükbe  az  árú  csarnok  létesítését, 
vezetését  és  főn/!  tartását. 

Erre  két  mód  kínálkozik.  Vagy  összeállanak  a  kereskedők  és 
részvénytársaság  alal;jában  létesítik  az  egész  vállalatot,  úgy,  hogy 
abban  kizárólag  kereskedők  vegyenek  részi,  még  pedig  minél 
többen,  -  nehogy  az  egyes  gazdagabbak  kezében  monopólium 
legyen  —  vagy  pedig  hozzájárulnak  ahhoz,  hogy  a  csarnokot 
egy  független  részvénytársaság  létesítse  azzal  a  szerződésszerű 
biztosítással,  hogy  az  elárüsítási  jog  a  csarnokban  kizárólag  a 
helyi  kereskedőké,  úgy,  hogy  pl.  norinbergi  árúkat  csakis  a 
Kertész,  Bettelheim,  Fröhlich  és  Tsuk,  vagy  más  szerződött  cégek 
fognak  eladni,  műszaki  cikkeket  Geittner  és  Rausch,  textilárú- 
kat Modern  és  Breitner,  Fürst  Jakab  és  fia  stb.  Szóval  a  szer- 
ződésből, illetőleg  a  jogból,  hogy  ott  elárusíthasson,  kizárni 
senkit  sem  volna  szabad,  természetesen  a  termelőt  sem,  de  meg 
kellene  oldani  a  helyiségért  fizetendő  bér,  a  közös  világítás 
és  fűtés,  a  közös  elárúsííás,  a  közös  reklám,  a  provízió  kérdé- 
seit, meg  kellene  vonni  a  magyar  és  külföldi  cikkek  közötti 
határvonalat  stb. 

Mindezek  detailkérdések,  amel>ekeí  gyorsan  és  közmeg- 
elégedésre lehet  rendezni,  mihelyt  a  főkérdésekkel  tisztában 
vagyunk. 

Kétségtelen,  hogy  az  árúcsarnok  ilyen  szervezetben  fényesen 
betölthetne  hivatását  és  esetleg  pótolhatná  azt  az  állandó  kiállí- 
tást, amely  eddig  a  városligeti  Iparcsarnokban  hasztalanul  emész- 
tette költségeinket  és  amelynek  beszüntetését  a  kereskedelmi  minisz- 
ter végre  elhatározta,  mert  ha  már  ilyesmit  csinálunk,  azt  nem 
szabad  eldugni,  hanem  olyan  központba  keli  helyezni,  hogy  a 
közönség  még  akkor  is  belebotoljon,  amikor  nem  akar. 

Ha  erre  nézve  az  a  tájékoztatás  és  útmutatás,  melyre  ez 
igénytelen  előadásommal  tudatosan  vállalkoztam,  némi  hatással 
lesz,  talán  ezúttal  nem  végeztem  hiábavaló  munkát. 

Szentenciák  egy  iparosnak  készülő  ifjú  számára. 

(Fölolvastatott  a  keresk.  ifjak  társulatában  és  a 
szabóiparosok  körében.) 

Ebbe  a  körbe  pihenni  és  tanulni  járnak  az  emberek.  Komoly, 
nehéz  dolgokkal  tehát  nem  volna  illő  fárasztani  a  t.  hallgatóságot. 
De  könnyed,  kissé  tréfás  modorban  néha  a  legkomolyabb  dolgo- 
kat is  be  lehet  adni  az  illető  közönségnek.  Ezt  nagyon  jól  tud- 
ják Amerikában  is,  nálunk  is.  És  ha  ma  amerikai  nyomon  indulok 
el,  talán  felesleges  megjegyezni,  hogy  az  anyámasszonyról  beszé- 
lek ugyan,  de  úgy,  hogy  a  lányom  is  értsen  belőle. 

Az  úgynevezett  «bölcs  tanácsok-)  ideje  lejárt.  Főleg,  mióta  a 
kereskedő-  és  iparos-ifjúság  gondolkozásában  és  fölfogásában 
nagyon  hamar  önálló  lesz  és  sokszor  túlkorán  állapítja  meg  néze- 
teit szakmájáról,  emberekről  és  dolgokról,  sőt  néha  könnyű  szer- 
rel túlteszi  magát  az  «öregek»  bölcselkedő  intelmein.  Sok  fiatal 
óriás  azt  a  modern  fölfogást  vallja,  hogy  a  «ma»  túlszárnyalta  a 
((tegnapot »-ot  s  a  mai  tanult  fiatalság  készültsége  fölöslegessé 
teszi  az  öregek  fontolgató  konzeivativizmusát. 

Hogy  ez  nem  felel  meg  a  valóságnak,  erre  nézve  minden, 
ugyancsak  modern  szofizma  helyett,  egy  könyvet  hívok  föl  tanú- 
képpen. Ez  a  könyv,  melyről  már  előzetesen  sok  jót  hallottam, 
tulajdonképpen  csak  amerikai  utamban  került  a  kezembe,  amikor 
nemcsak  az  új  világ  csodás  alkotásai  iráni  kellett  érdeklődnöm, 
hanem  az  emberek,  főleg  az  iparos  és  kereskedő  emberek,  ezek 
jellembeli  sajátságai  és  eszejárása  iránt  is. 

A  könyvem  hőse  John  Qraliam,  egy  chicagói  húsföldolgozó 
gyár  főnöke,  akit  gúnynéven  az  öreg  disznókirálynak  neveztek. 
Ez  az  öreg  úr  végigjárta  az  élet  keserű  iskoláját  és  példás  szor- 
galmával, folyvást  öregbedő  szakértelmével,  egészséges  és  prak- 
tikus életfölfogásával  és  gyakorlati  üzleti  szellemével  nagy  vagyonra 
tett  szert  és  még  nagyobb  tekintélyre.  A  fiához  intézett  leveleiben 
kifejti  nézeteit  egyes  társadalmi  és  üzleti  kérdésekről.  Ezek  a  néze- 
tek igazán  eredetiek.  A  nálunk  oly  sokszor  földicsért  józan  paraszt- 
észnek   tipikus    megnyilatkozásai,    telve    találó    igazsággal,    tehát 

valódi  életböicseséggei.  Valóságos  szentenciák.  Emeü  azok  érté- 
két az  is,  hogy  eleitől  végig  friss,  egészséges  humor  csörgedezik 
bennük.  Olyan  kedves,  derengő  humor  és  ártatlan  szatira,  mely  a 
legkeserűbb  orvosságos  pilulát  is  édessé,  kellemesen  élvezhetővé, 
vagy  legalább  is  könnyen  lenyelhetövé  teszi. 

Ezekből  a  tanácsokból,  melyeknek  a  javát  szedtem  bokré- 
tába ez  előadás  keretében,  bizony  tanulhat  valamit  a  mai  sokat- 
tudó fiatalság  is.  És  ha  nem  is  annak  az  iparnak  a  köréből  vet- 
ték, melyet  itt  önök  képviselnek,  a  tanulságokat  önök  is  levon- 
hatják, mint  minden  más  honi  ii:)arágnak  józan  és  tisztán  látó 
képviselői  is. 

Minden  kommentár  nélkül,  a  maguk  egyszerűségében  és 
jellegzetességében  adom  tehát  ezeket  a  szemelvényeket,  melyek 
tartalmasságuknál  fogva  méltán  tölthetik  be  sok  jóravaló  vezér- 
cikknek a  helyét. 

Az  amerikai  sertéskirály  mindenekelőtt  megbecsüli  a  művelt- 
séget, az  iskolai  tudást.  Leveleit,  melyekkel  a  fiát  az  üzletre 
oktatja,  akkor  kezdi,  amikor  a  fiút  az  egyetemre  küldi.  Mészáros- 
nak,   hús-exportőrnek    neveli  a  fiát,    de  mindjárt  első  levele  első 

lapján  ezeket  írja : 

Müveltscg,  nevelés. 

—  A  műveltség  körülbelül  az  egyetlen  dolog,  amely  még 
gazdátlanul  hever  szanaszét,  amelyből  minden  ember  annyit  sajá- 
títhat el,  amennyit  akar.  Minden  más  dolog  erős  csavarokkal  le 
van  szögezve.  És  a  csavarhúzó  elveszett. 

A  sertéskirály  tehát  műveltséget  akar  adni  a  fiának;  hogy 
milyen  módon  szerzi  ezt  meg  az  ember,  az  mellékes. 

Az  öregnek  az  a  nézete,  hogy  ha  valamely  cikknél  a  cso- 
magolás, vagyis  a  csinos  külső  csábította  a  vevőt,  akkor  az  (t,  i. 
a  csomagolás)  megfelelt  a  céljának  és  kibontás  után  a  szemét- 
dombra kerülhet ;  a  konyhában,  a  szakács  előtt  azonban  már  csak 
a  hús  minősége  a  döníő. 

Mit  vár  a  sertéskirály  az  egyetemtől?  Nevelést. 

A  nevelés  —  írja  az  öreg  —  két  részből  áll.  Az  egyiket  a 
tanteremben  kapod  a  tanároktól,  a  másikat  a  diákok  társaságában. 
Ez  utóbbi  az  igazán  fontos.  A  tanterem  legfeljebb  tudóssá  nevel, 
a  diákok  társaságában  férfiúvá  válhatsz. 

Kifizeti-e  magát  az  egyetemi  nevelés?  Kifízeti-e  magát  a 
húshuliadékot,    melynek   5  cent    a    fontja,  a    hurkagyárba  dobni, 

hogy  a  túloldalon  csinos  kolbászokat  húzzunk  ki,  amelyeknek  a 
fontja  20  cent?  Érdemes  e  a  pusztán  kószáló,  kaktuszon  és  falom- 
bon  tengó'dő  sovány  ökröt  lefogni  és  gabonával  etetni,  hogy 
vendéglői  bifsztekek  és  roszbifek  kerüljenek  ki  belőle?  Persze, 
hogy  érdemes,  sőt  kifizeti  magát.  És  ha  a  fiatal  embert  azért 
küldjük  az  egyetemre,  hogy  tanuljon  gondolkozni,  még  pedig 
gyorsan  gondolkozni,  az  is  kifizeti  magát,  igaz,  hogy  némely 
emberek  olyanok,  mint  a  sertések ;  minél  többet  neveigetjük,  annál 
kevésbbé  tudják  a  tanultat  értékesíteni,  annál  bolondabbul  fitog- 
tatják a  tudásukat.  Ezek  az  emberek  nem  az  egyetemre,  hanem  a 
cirkuszba  valók.  Nem  az  a  fődolog,  hogy  sokat  tanulunk-e,  hanem 
az,  hogy  amit  tudunk,  helyesen  alkalmazzuk-e. 

Költekezés  e's  kereset. 

A  fiatal  milliomos  fiú  az  egyetemen  bolondul  költekezik, 
nagy  számlákat  küld  haza;  amire  az  apja  ezt  írja  neki: 

—  Az  én  vagyonom  mellett  ezek  a  számlák  nem  esnek 
ugyan  latba,  de  neked  fognak  ártani,  ha  nem  térsz  észre. 

—  Mielőbb  tanuld  meg,  hogy  csak  annyit  költs,  amennyit 
keresni  tudsz.  Sokat  az  én  cégemnél  csak  úgy  fogsz  keresni,  ha 
vezető  állásba  jutsz.  És  ilyen  állásba  az  én  cégemnél  csak  úgy 
juthatsz,  ha  a  legalsó  fokon  kezdve,  fokról-fokra  haladsz.  Nem 
adhatok  neked  mindjárt  magas  állást,  mert  az  ártana  a  cégnek 
és  neked  is. 

Sohse  lesz  belőled  jó  üzletember,  ha  elébb  tanulsz  köl- 
tekezni, mint  keresni.  Az  ilyen  embernek  a  dollár,  mire  megkapja, 
már  csak  60  cent;  míg  a  jó  üzletembernek  100    centnél  is  jóval 

többet  ér. 

A  mesterség  fortélyai. 

—  Mikor  én  léptem  a  szakmába,  a  mesterségünk  nagyon 
egyszerű  volt.  A  sertés  húsát  besóztuk,  a  déli  négerek  részére 
erősebben,  az  északi  fehéreknek  gyöngébben.  Amit  nem  lehetett 
sózni,  azt  kolbásznak  használtuk,  vagy  eldobtuk.  De,  ha  ma  egy 
sertést  feldolgozunk,  az  száz  dobozba  és  fazékba  van  osztva, 
minden  grammjának  hováfordítása  és  minél  megfelelőbb  értéke- 
sítése előre  ki  van  számítva.  Amit  azelőtt  eldobtunk,  az  most  a 
nyereségünk.  Ma  az  üzlethez  orvosok  és  jogtudósok,  mérnökök, 
költők  kellenek.  Fogadni  mernék,  hogy  valam.i  újítás  szükségessé 
fogja   tenni    még    azt    is,    hogy    főpapokat   vegyünk   az    üzletbe. 

Mindig   az    volt   az    elvem,  hogy  csak  értelmes   embereket  alkal- 
mazok. 

Minél  jobban  voltak  iskolázva,  annál  több  módot  tudtak 
kieszelni  a  fizetés-fölemelés  kieszköziésére. 

Egészség. 

—  Az  üzletember  az  egészségét  nem  az  üzletben,  hanem 
azon  kivül  rontja  el.  Az  ember  és  az  üzlet  tartsanak  egymással 
jó  barátságot  az  irodában  és  legyenek  esküdt  ellenségek  az  iro- 
dán kívül.  Sok  fiatal  ember  az  éjszakákat  mulatóhelyeken  tölti,  mások 
otthon  ülnek  és  üzleti  gondokkal  gyötrik  magukat.  Egyformán 
rossz  társaságban  vannak  ezek  is,  azok  is. 

Mert  az  üzletben  minden  gondod  csak  az  üzleté  legyen, 
azonkívül  pedig  szórakozzál  és  ne  gondolj  a  gonddal. 

Címek,  kitüntetések. 

Mikor  Londonban  jártam,  címert  akartak  a  nyakamba  sózni. 
Azt  feleltem,  hogy  ezzel  már  elláttam  magam,  amikor  az  üzlete- 
met megalapítottam.  Címerem,  egy  címeres  ökör,  be  van  jegyezve 
a  védjegylajstromba.  Másféle  címer  nem  kell  az  amerikai  keres- 
kedőnek. Ezt  a  címeremet  hat  földrészben  hordozták  meg  a  kato- 
nák —  a  kenyeres-zsákban. 

Ennek  a  címernek  a  fényét  akarom  én  emelni  nemzedékről 
nemzedékre. 

A  legszebb  és  legértékesebb  kitüntetés  pedig  az,  ha  minél 
többen  vásároljiík  jDortékánkat  és  minél  többen  vannak  vele  meg- 
elégedve. 

A  fiú  belép  az  üzletbe. 

A  sertéskirály  nagyon  megörül,  mikor  a  fia  megírja  neki, 
hogy  hazajön  és  belép  az  üzletbe. 

—  Hogy  szeretlek  téged,  abban  bizonyos  lehetsz,  de  az 
üzletemet  is  szeretem  és  így  megérted,  ha  azt  kívánom,  hogy  te 
meg  az  üzlet  jó!  férjetek  meg  együtt  .  .  .  Tizenötödikén  reggel 
jelentkezzél  a  szállásokon  Milligannél.  Ha  lehet,  jelentkezzél  tizen- 
negyedikén, mert  Milligan  igen  érzékeny  ember  és  kívánatos, 
hogy  jó  eleve  betanítsalak,  hogy  miképen  viselkedjél  vele  szem- 
ben. Ö  talán  neheztelni  fog,  mert  nem  ő  hozott  téged  az 
üzlethez. 

De  lassankint  majd  csak  megbékül  veled. 

Legyeskedés. 

Augusztus  14-én  ezeket  írja  a  fiának  a  sertéskirály: 

—  Tegnap  beállít  hozzám  a  Donnelly  élelmiszer-üzlet  tulaj- 
donosa és  elmondja,  hogy  a  Oraham-cég  borítékában  a  követ- 
kező levelet  kapta : 

«Édes  galambom,  holnap  este  jer  velem  a  színházba.  Jól 
fogunk  mulatni))  .  .  . 

—  Nagyon  köszönöm  a  szíves  meghívást,  így  szól  Jim,  de 
nem  értem,  mi  köze  ennek  a  becses  levélnek  a  mi  tegnapi  leve- 
lünkhöz, amelyben  panaszkodtunk,  hogy  egy  hiisszállítmányból 
10  mázsa  sonka  hiányzott. 

Azonnal  elhivattam  Milligant  és  elhalmoztam  szemrehányá- 
sokkal. Ö  türelmesen  végighallgatott,  azután  így  szólt: 

—  Azt  a  butaságot  az  úrfi  követte  el. 

—  Nos  és  megmosta  a  fejéi? 

—  Megmondtam  neki,  hogy  a  Donnelly  cégnek  furcsa 
fogalma  lesz  a  Graham  cégről. 

—  És  mit  felelt  a  fiam? 

—  Hát  a  Lily  mit  szóljon  ahhoz,  ha  egy  levelet  kap,  amely- 
ben a  Graham  cég  tiltakozik  a  tíz  mázsa  sonka  letagadása  ellen  ? 

És  a  sertéskirály  így  folytaíja : 

—  Nincs  az  ellen  kifogásom,  ha  fiatal  hölgyeknek  leveleket 
írsz.  De  ezt  írd  meg  8  óra  eló'ít  vagy  este  hat  után.  Az  irodai 
órák  alatt  az  időd  a  cégé.  Ha  ebből  az  időből  félórát  másra 
fordítasz,  az  lopás.  Az  üzlet  olyan,  mint  az  olaj,  nem  keveredik 
össze  semmi  mással. 

—  Különben  pedig  jegyezd  meg  magadnak,  hogy  némelyik 

asszonynak  olyan  a  szíve,  mint  a  varázsvessző,  csak  akkor  kopog,  ha 

aranyat  érez  a  közelben. 

Fegyelem. 

Pierrepont  úrfi  bepanaszolja  az  apjánál  Milligant,  amiért  ez 
megmosta  a  fejét.  A  sertéskirály  így  felel  neki : 

—  A  céget  cseppet  sem  érdekli,  hogy  te  meg  vagy-e  elé- 
gedve a  följebbvalóddal,  hanem  csak  az  érdekli,  hogy  a  följebb- 
valód  meg  van-e  elégedve  veled?  Milligan  mogorva  ember,  aki 
hat  napon  át  bikacsökkel  ösztökéli  az  embereit,  a  vasárnapi 
prédikáció  alatt  pedig  azon  töri  a  fejét,  hogyan  vasalhatna  ki  az 
embereinek  fizetésemelést. 

Tehát  szót  kell  neki  fogadni,  mert  az  üzletben  a  fegyelem 
a  fő.  Ezt  pedig  első  sorban  neked  kell  respektálni,  hogy  jó  példát 
adj  a  többi  alkalmazottnak. 

Emberismeret  és  modor. 

Azután  tanácsokat  ad  a  fiának  az  emberismeretről. 

—  Amikor  a  mészáros  mindent  megtanult,  amit  a  négy- 
lábuakról  tudnia  kell,  akkor  az  üzleti  tudománya  nyolcadrészét 
bírja.  A  többi  hét  nyolcadrész  a  kétlábuakra  vonatkozik. 

Mikor  első  üzleti  utadra  indultál,  fene  kihívó  szemekkel 
néztél  magad  elé.  Tartok  tőle,  hogy  az  első  vevőnek,  aki  vásá- 
rolni találja  a  hurkáinkat  és  esetleg  kifogásokat  tesz,  azt  fogod 
mondani,  hogy  pingáltasson  magának  szebbet  is,  jobbat  is.  Az 
ilyen  éle  szépen  hangzik,  de  árt  az  üzletnek.  A  cégnek  nem  éle 
kell,  hanem  megrendelés. 

—  Legtöbbször  az  nevet  a  markába,  aki  nem  nevet,  amikor 
a  vevővel  van  dolga.  Más  ember  is  tud  élcelni.  És  nagyon  szá- 
nalmasan nézünk  ki,  amikor  nevetnünk  muszáj  olyan  éle  fölött, 
amely  a  mi  rovásunkra  sül  el. 

A  jó  eladó  tíz  részből  áll,  egy  tizedrész  a  beszéd  és 
kilenc  tizedrész  az  ész.  A  kilenc  tizedrésznyi  ész  majd  megsúgja, 
hogy  mikor  lépjen  akcióba  a  beszéd.  Nagyon  kevés  embertől 
fogsz  megrendeléseket  kicsikarni,  ha  az  üzleti  órák  alatt  adomá- 
kat mesélsz  neki.  A  legszebb  élcnél  jobban  érdekli  a  vevőt  egy 
nyolcad  cent  külön  rabatt. 

Tanácsok  az  utazónak. 

Légy  udvarias  és  előzékeny.  Ha  a  vevő  szereti  az  olcsó 
bókot,  add  meg  neki.  De  én  úgy  hiszem,  hogy  a  füst  csak  a 
sonkának  használ.  Az  üzletember  nem  szereti.  Azt  csak  az  árú 
és  ennek  ára  érdekli.  Ne  gyalázd  a  versenycéget,  de  azt  se  tűrd, 
hogy  a  mi  árúnkat  gyalázzák.  Ne  alázd  meg  magad  egy  meg- 
rendelés kedvéért.  De  az  orrodat  ne  hordd  magasan,  mert  ott 
nem  szimatolod  meg  a  rendelést.  Sok  emberrel  fogsz  találkozni, 
akik  nem  tetszenek  neked.  De  a  rendeléseik  tetszenek  a  cégnek. 
Ha  jó  utazó  kereskedő  akasz  lenni,  ahhoz  három 
dolog  kell : 

\.  Küldj  rendelést. 

2.  Küldj  több  rendelést. 

3.  Küldj  még  több  rendelést. 

—  Ne  irkálj  hosszú  leveleket  a  piaci  helyzetről  és  arról, 
hogy  a  versenytárs  miért  kapott  sok  rendelést.  Az  a  rendelés, 
amit  a  versenytárs  kap,  minket  nem  érdeke!.  Küldj  annyi  rende- 
lést, hogy  azok  teljesítése  miatt  ne  érjünk  rá  a  hosszú  okosko- 
dásaidat elolvasni. 

—  Ahol  félmeztelenül  járnak  az  emberek,  ott  nem  lesz 
keletje  a  ruhaneműnek.  Posztót  ott  lehet  eladni,  ahol  minden 
embernek  sok  a  ruhája.  Sózott  sertéshúst  ott  fogunk  eladni,  ahol 
sok  a  sertés.  Ne  menjünk  új  vidékre,  ahol  még  töretlen  a  mező, 
hanem  oda,  ahol  sok  a  pénz. 

—  Kairóból  egyszer  a  cégemnek  hosszú  jelentést  küldtem 
a  versenyviszonyokról.  Azt  hittem,  hogy  az  öreg  Hammer  nagyon 
kíváncsi  ezekre.  Csalódtam.  A  következő  táviratot  kaptam :  '<Tud- 
juk,  hogy  a  versenytársaink  mit  csinálnak.  Üzleteket  csinálnak. 
De  mit  csinál  maga  ?» 

Rögtön  megírtam  a  fölmondásomat.  Ideje  volt,  mert  két 
napra  rá  megkaptam  az  ő  fölmondó  levelét.  Legalább  megelőztem. 

—  Elég  tehetséged  van  arra,  hogy  átlagember  légy,  átlag- 
fizetéssel, ha  félannyit  dolgozol,  mini  amennyire  képes  vagy.  De 
ha  egész  ember  akarsz  lenni,  akkor  dolgozzál  dinamittal,  papri- 
kával és  korbácscsal...  ismerned  kell  a  disznót  az  ormányától 
a  farkáig,  tudnod  kell,  hogy  milyen  a  legelőn  és  milyen  a  sze- 
lencében. A  rendeléseket  keresd  a  véreb  szimatjával  és  a  vevőt 
fogd  meg,  mint  a  bulldogg  a  betörőt.  A  pástétomban  csak  azt 
fogod  találni,  amit  magad  tettél  bele,  azonfelül  már  legfeljebb 
csak  legyeket. 

—  Amikor  nem  utazol,  minden  szabad  percedet  töltsd  a 
szállásokon.  Aki  több  ismeretet  sajátít  el,  mint  amire  szüksége 
van,  az  jogcímet  biztosít  magának  az  előléptetésre. 

—  Nem  egészen  fölösleges  a  féitudás  sem,  de  úgy  tapasz- 
taltam, hogy  az  üzletben  legtöbbször  és  legjobban  a  tudásnak 
arra  a  másik  felére  van  szükségünk,  amelylyel  nem  bírunk.  Aki 
eladni  akar,  sohase  tudhat  eleget  a  gyártási  módról.  Aki  a 
gyártással  foglalkozik,  sohase  tudhat  eleget  a  sikeres  eladás 
föltételeiről. 

—  Könnyen  juthatsz  egy  agyafúrt  vevő  karmai  közé,  aki 
fölmutat  egy  fazék  zsírt,  melyet,  úgymond,  a  versenycégtől 
kapott  és  kérdi  tőled,  mit  szólsz  az  olyan  céghez,  mely  elég  vak- 

merő  ezt  az  árút  prímának  mondani.  Te  megszagolod,  bölcs  arcot 
vágsz  és  kijelented,  hogy  ez  a  zsír  legfeljebb  a  tehervonati  moz- 
dony kenésére  lehet  jó.  Erre  a  vevő  behívja  Charliet,  aki  harsogó 
kacagással  igazolja,  hogy  a  zsír  tőlünk  való.  Ha  te  ismered  az 
árúnkat,  azt  fogod  felelni:  —  No  lám  lám,  nem  is  hittem  volna, 
hogy  Maggins  and  Comp.  is  tud  ilyen  zsírt  szállítani.  Az  ered- 
mény pedig  bizonyára  —  egy  tisztességes  rendelés  lesz. 

—  Amit  tudsz,  az  a  te  fegyvered;  amit  nem  tudsz,  az  a 
partnered  fegyvere.  Ezért  hajszolnod  kell  a  tapasztalatokat  és  úgy 
ismerni,  mint  nyáron  a  szúnyogot. 

—  De  ne  gondold,  hogy  haniarosan  tanulhatsz  meg  min- 
dent. A  mi  üzletünk  olyan,  mint  a  négerfej  haja;  nem  mély,  de 
szörnyű   göndör  és  bonyodalmas. 

—  A  font  még  mindig  16  latból  áll,  igaz,  hogy  sok  keres- 
kedő ebből  2  latot  a  csomagolással  tölí  ki.  Verebeket  is  épúgy 
lehet  lőni  ma,  mini  annakelőíte.  habár  sok  veréb  már  tudja, 
hogy  a  puskacsőtöl  óvakodni  keil.  De  nem  fogod  meg  a  verebet, 
ha  előbb  sót  akarnál  hinteni  a  farkára. 

—  Ha  valami  mondanivalód  van,  hadd  el  a  bevezetést  és 
a  befejezést.  Még  a  bűnösöket  is  rövid  prédikációval  szokás  meg- 
téríteni. Jámbor  embernek  pedig  nincs  szüksége  felesleges  szó- 
szaporításra. Az  előszót  bízd  a  bolondokra,  az  utószót  az  asszo- 
nyokra. A  hús  mindig  a  sonkáskenyér  közepén  fekszik.  Egy  kis 
vaj  persze  nem  árt  az  olyan  ember  előtt,  aki  szereti  a  vajat.  Gon- 
dold meg,  hogy  mindig  nehezebb  okosan  beszélni,  mint  bölcs 
képet  vágni. 

—  Kétféle  bűnt  nem  bocsájt  meg  a  világ:  a  sikert  és  a 
sikertelenséget.  A  kik  sikert  arattak,  nem  bocsájtják  meg  mások- 
nak a  sikertelenséget  s  akik  nem  dicsekedhetnek  sikerrel,  irigy 
fölháborodással  beszélnek  azokról,  akiknek  a  szerencse  kedvezett. 


Európában  az  öreg  sertéskirály  olyanokkal  ismerkedett  meg, 
akik  azt  hitték  magukról,  hogy  ők  az  emberiség  válogatott  hús- 
darabjai. Pedig  a  legrosszabb  húsfajtának  bizonyultak.  Ha  az 
ilyent  elválasztod  a  zsírjától,  a  pénzétől,  akkor  —  mondja  róluk 
—  semmi  se  marad  belőle. 

A  sok  beszédű  utazótól  óvakodom.  A  sok  beszéd  akkor 
kell,  amikor  egy  dollárért  tíz  cent  értékű    árút    ad.    De    aki    egy 

dollár  értékű  árút  QQ  centért  tud  adni,    az  nem    kénytelen    sokat 
mesélni. 

Az  üzletben  és  az  életben  való  viselkedésre  nézve  is  sok 
jó  tanácsot  ad  az  öreg,  melyekből  ideiktatjuk  a  következőket : 

Megaldz/íodds  és  gyöngeség. 

Pierrepont  úrfi  egy  erős  mosdatás  után  nagyon  alázatosan 
felelt  az  apjának. 

—  Soha  se  írj  nekem  többé  ilyen  szelíd,  megadásteljes  han- 
gon. Természetes,  hogy  a  csikó  rug,  mikor  először  fogják  be. 
De  gyanúpörrel  élek,  ha  a  csikó  nyugodtan  tűri  az  ostorcsapást. 
Nem  alázatosság  ez,  hanem  gyöngeség.  És  nem  tudom,  hogy  a 
kettő  közül  melyik  a  nagyobb  baj.  Az  egyetlen  áilat,  melyet  a 
biblia  türelmesnek  mond  —  a  szamár.  Ebből  tanulhatunk  termé- 
szetrajzot és  —  morált. 

Protekció  és  lustaság. 

—  Nem  sokra  becsülöm  a  fiatal  embereket,  akik  lomhán 
vánszorognak,  mindig  az  árnyékos  kapu  alá  bújnak  és  dörmög- 
nek, mikor  azt  mondom  nekik,  hogy  előre.  Ha  aztán  a  smart- 
ember  fizetésemelést  kap,  panaszkodnak,  hogy  itt  a  protekció 
működött  és  hogy  az  üzletvezetőnek  foga  van  rájuk.  A  protekció 
sohase  használ  tartósan.  Ha  valaki  azzal  hivalkodik,  hogy  neki 
protekciója  van,  akkor  hazudik,  vagy  azt  tanúsítja,  hogy  a  főnöke 
—  bolond.  Aki  kényelembe  helyezkedik,  rendszerint  panaszkodik, 
hogy  azért  nem  megy  előre,  mert  egy  szívtelen  szörnyeteg  el- 
nyomja. Igaz,  ez  a  szörnyeteg  megvan.  A  neve  —  lustaság. 

Pierrepont  úrfi  egy  barátját,  egy  tönkrement  gazdag  ember 
fiát,  ajánlgatja  apjának,  még  pedig  olyan  munkakörre,  amely  hozzá 
méltó. 

—  Court,  akit  ajánlasz,  feleli  az  öreg,  azok  közül  való,  kik 
felül  kezdték  és  azért  mindig  lejebb  szállnak.  Amióta  az  apja 
tönkre  ment,  magához  méltó  állásra  vár.  Nem  tudok  vele  mit 
csinálni.  Nekem  csak  komoly,  munkára  képes  és  munkára  kész 
emberekre  van   szükségem. 

—  Az  egyetlen  méltatlan  foglalkozás,  amelyet  ismerek,  a 
semmittevés.  Azt  az  embert,  aki  inkább  élősködik,  semhogy  dol- 
gozzon, semmi  sem  alacsonyíthatja  le  többé,  mert  ez  már  a  mél- 

tatlanság  legalsóbb  fokán  áll.  Soha  sem  volt  érzékem  oly  embe- 
rek iránt,  akik  a  külső  szín  miatt  minden  tisztességes  érzést  el- 
fojtanak s  álbüszkeségük  színleges  fönntarthatása  végett  képesek 
mindenféle  komiszsággal  foglalkozni. 

Az  ismeretek  leszűrése. 

Nem  az  a  fődolog,  hogy  sok  ismeret  kavarogjon  a  fejünk- 
ben, hanem  az,  hogy  minden  ismeretünk  a  kezünk  ügyében  legyen, 
amikor  szükség  van  rá.  A  sonka  akkor  a  legnehezebb,  mikor 
félig  kész.  Akkor  sok  sólevet  szívott  magába.  A  sóié  javarészét 
a  füstölőházban  ki  kell  izzadnia,  csak  akkor  ér  valamit.  Szerezzél 
igen  sok  ismeretet,  de  a  cégnek  akkor  fogsz  használni,  ha  a 
gyakorlat  közben  elfelejted  azokat  az  ismereteket,  amelyek  feles- 
legeseknek   bizonyultak.    Keveset  tudni  baj ;  túlsókat   tudni  még 

nagyobb  baj. 

Tapintat  és  bizalom. 

—  Ha  alaposan  tájékozódtál  az  üzletedről,  akkor  a  kellő 
úton  vagy.  Most  légy  tapintatos. 

—  Tapintatos  az,  aki  a  kellő  pillanatban  hallgatni  tud.  Ha 
azt  mondod,  hogy  Bili  Jones  hazug  ember,  akkor  verést  kapsz. 
Ha  mentegeted  Bili  Jonest  azzal,  hogy  apja,  anyja  örökösen 
hazudtak,  akkor  Bili  Jones  csak  haragszik  rád.  De  ha  azt  mon- 
dod, hogy  Bili  Jonesnak  olyan  gazdag  a  fantáziája,  mint  Münch- 
hausennek,  akkor  rendelést  kapsz. 

—  Minden  emberről  kétféle  ítéletem  van ;  az  egyiket,  az 
igazit,  magamba  fojtom ;  a  másik,  a  hízelgő,  a  nyilvánosság- 
nak való. 

—  Ha  hibát  követtél  el,  ne  tetézd  azzal,  hogy  eltitkolod. 
A  rossz  tojást  nyomban  dobd  el;  a  kár  nem  nagy,  de  ha  ott 
hagyod  a  ládában  és  asztalra  kerül,  akkor  sokkal  nagyobb  bajt 
fogsz  okozni ;  megrendíted  a  vevők  bizalmát. 

—  Nem  nehéz  dolog  megszerezni  vagy  a  cég  bizalmát, 
vagy  a  vevőét.  Ha  a  vevőt  nyúzod,  akkor  nem  kapsz  több  ren- 
delést. Ha  a  céget  ámítod,  akkor  elbocsátanak.  Szerezd  meg 
mindkettőnek  a  bizalmát. 

—  Ha  vevőid  bizalmát  teljes  mértékben  bírod  is,  mégis 
folyton  résen  kell  lenned.  Örökösen  azon  tűnődj,  hogy  a  ver- 
seny ne  csípje  el  egy  vevődet,  inkább  te  csipd  el  a  versenyét. 
Ha  jól  megy  az  üzlet,   forszírozd,  mert  kedvező  a   konjunktúrád. 

Ha  rosszul  megy,  akkor    meg    éppen    forszirozd,    meri   szükség 

van  a  rendelésekre. 

Az  eladás  titka. 

—  Sok  kereskedő  azt  hiszi,  hogy  az  eladás  is  olyan,  mint 
a  vevés,  mely  a  pillanatnyi  szükséglet  kielégítésére  szolgál.  De  a 
jó  kereskedő  olyan,  mint  a  szakács,  aki  étvágyat  gerjeszt  a  kisétű 
embernél  is.  A  régi  módszerrel  nem  törődöm.  Az  új  módszer 
jobb  a  réginél,  még  akkor  is,  ha  kevésbbé  okos.  Aki  mindig 
egyformán  dolgozik,  úgy  érzi  magát,  mint  aki  harmincz 
napon  át  csupa  fácánt  eszik.  Tizednapon  megenné  már  a  varjú- 
húst, húsz  nap  múlva  a  lóhúst  is. 

Ki'dsőségek. 

—  Nem  a  ruha  teszi  az  embert.  De  a  külső-embernek  jó 
nagy  részét  teszi.  A  szennyes  ing  alatt  tiszta  lehet  a  szív,  de  a 
bőr  ritkán  lesz  ott  tiszta.  Az  emberek  nem  igen  gondolják,  hogy 
a  sok  munka,  vagy  a  magas  röptű  eszmék  miatt  mulasztottad  el 
a  kabátod  kikefélését.  A  látszat  csal.  Ám  csaljon  legalább  a 
javunkra,  ne  pedig  a  kárunkra.  A  borbélynak  adott  10  cent  nem 
egyszer  szerzett  már  ezer  dollárt.  De  megeshetik,  hogy  egy 
pezsgős  palack  miatt,  melyet  kelletlen  percben  durrogtattunk, 
visszamegy  egy  nagy  üzlet.  A  kis  Jim  Jackson  egyszer  szépen 
fölverte  a  hús  árát  húsz  dollárra  és  mint  aki  jól  végezte  a  dol- 
gát, elment  borozni.  Ezt  meglátta  a  baisse-párt  egy  embere  s  el- 
szaladt a  tőzsdére,  kikiáltván  a  következőket: 

—  Jim  Jacksonnál  baj  lehet !  Búját  a  borba  fojtja. 
Mire  Jim  Jackson  a  tőzsdére  jött,  a  nyeresége  elúszott. 

Óvatosság  és  önismeret. 

—  Sokan  a  külsőd  után  ítélnek  meg.  Használd  ki,  de  ne 
kövesd  el  ezt  a  tévedést.  Ne  légy  gyanakvó,  mert  az  sok  gondot 
okoz,  de  légy  óvatos,  mert  ez  mégis  sok  gondtól  képes  meg- 
menteni. Ha  a  kosárban  felül  szép  az  alma,  az  még  nem  bizo- 
nyítja, hogy  a  kosár  fenekén  sem  akad  férges.  Ha  szép  paripát 
kínálnak,  ne  vedd  meg  rögtön ;  sőt  annál  alaposabban  vizsgáld 
meg,  minél  inkább  megakarod  tudni,  hogy  ezt  a  szép  lovat  miért 
is  akarja  a  gazdája  eladni  ? 

—  A  látszat  gyakran  csal  s  amíg  a  dolog  így  áll,  gon- 
doskodjunk, hogy  inkább  csaljon  mást,  mint  bennünket. 


—  A  szegénység  nem  rontja  el  a  jó  embert,  a  gazdagság 
gyakran.  A  nehéz  időket  ki  kell  tartani,  mert  nem  marad  egyéb 
hátra.  Aki  azonban  a  jó  időkben  az  összes  bolondokat  agyon 
akarná  ütni,  annak  nagyon  sok  volna  a  dolga. 

—  A  legtöbb  ember,  ha  magát  végignézi,  sandít  s  így 
egyesek  gyakran  angyalt  látnak  magukban.  A  tükör  legjobban 
mutatja  az  igazat  a  nőnek  és  legjobban  hazudik  a  férfinak. 

Az  ötiismeret  nagyon  fontos  dolog.  De  nem  keli  tőle  félni. 
Ha  így  végignézel  magadon  s  az  önismeretből  inventáriumot  csi- 
nálsz, úgy  készítsd  el  a  számadást,  hogy  szomszédod  esetleg 
még  föl  nem  fedezett  erényeit  50  percenttel  kedvezőbb  színben 
lásd,  a  magad  hibáit  pedig,  melyeket  még  nem  ismersz,  50  per- 
centtel rosszabb  színben  tüntesd  föl.  így  a  mérleg  valószínűleg 
helyes  lesz. 

—  A  büszkeség  díZ  erősnek  sarkantyú,  a  gyöngének  teher. 
Az  erősét  előre  ösztökéli,  a  gyöngét  visszatartja.  Sohase  csele- 
kedd azt,  ami  jónak  látszik,  hanem  csak  azt,  ami  valóban  jó.  A 
tévelygők  szánalomra  méltóan  igyekeznek  utánozni  a  gazdagabbakat, 
az  előkelőbbeket,  mert  nincs  meg  a  saját  erős  meggyőződésük  a 
jónak  és  helyesnek  megítélésében  és  követésében. 

—  Az  üzletembe  nemcsak  munkát  fektettem  bele,  hanem 
értelmet,  szorgalmat  és  lelkes  buzgalmat  is ;  s  abból  nemcsak 
pénzt  nyertem,  hanem  igazi  örömet  és  élvezetet  is.  Csak  egy 
dolog  volt,  amit,  ha  befektettem  is,  sohase  volt  belőle  se  örö- 
mem, se  hasznom  és  ez  a  felindulás.  Légy  mindig  higgadt,  nyu- 
godt s  hagyd  a  mérgelődést  —  versenytársadnak. 

A  tőzsde  ellen. 

Egy  szép  napon  a  sertéskirálynak  gratulálnak  ahhoz,    hogy 
Pierrepont  úrfi  a  tőzsdén  szerencsésen  játszott. 
Az  öreg  nyomban  ír  a  fiának : 

—  Az  ügyleteket  lebonyolítottam :  a  nyereséget  küldd  el 
rögtön  egy  árvaháznak. 

—  Az  ellen,  hogy  a  tőzsdén  spekulálj,  több  okot  hozok  fel. 
A  legfontosabb  az,  hogy  cégem  kénytelen  volna  neked  rögtön 
felmondani.  A  tőzsde  csak  harminc  láb  hosszú,  de  mélysége 
lenyúlik  a  pokolba.  Ott  árút  vásárolsz  olyantól,  akinek  nincs 
árúja;  vagy  olyan  árút  adsz  el,  ami  neked  nincs.  A  semmiből 
nem  eredhet  becsületes  haszon.  A  telepünkön  láthattad,  hogy  mi 

harminc  másodperc  alatt  megnyúzunk  egy  ökröt.  A  tőzsde  embe- 
rei még  hamarább  lu'izzák  le  rólad  a  bundádat. 

A  dollárt  épúgy  nem  szabad  túlerőltetni,  mint  a  lovat. 
Három  százalékot  könnyen  hoz  meg,  hatot  is  terem  rendesen. 
Ha  tizet  hoz,  úgy  nézd,  mint  a  rugós  lovat.  Ha  húszat  hozott, 
akkor  bolondos  a  természete.  Ha  százat  hoz,  akkor  könnyen 
szegi  a  nyakadat.  Ha  a  tőzsdére  jársz,  vigyázz  a  szomszéd 
kutyáira.  A  legszebb  tipek  jutnak  eléd,  farkukat  csóváijak,  aztán 
hirtelen  az  inadba  harapnak. 

A  főnök  bánásmódja. 

—  Sokan  irigylik  az  üzlet  főnökét;  azt  hiszik,  hogy  a  főnök 
azt  teheti,  ami  neki  tetszik.  Pedig  a  legkevésbé  teheti  azt.  Az 
alkalmazott  csak  egy  embernek  felelős,  a  főnöknek.  De  a  főnök 
felelős  az  összes  alkalmazottainak.  Ö  azért  lett  főnök,  mert  töb- 
bet tud  a  többieknél.  De  éppen  ezért  nagy  a  felelőssége  is.  Soha 
se  szabad  az  alkalmazottól  olyat  követelni,  amit  maga  a  főnök 
nem  tudna  megcsinálni.  Az  alkalmazottak  akkor  dolgoznak  sokat, 
ha  a  főnök  jó  példával  jár  elől. 

—  Ha  kemény  szót  kell  mondanod,  kétszer  rágd  meg.  De 
ha  dicsérő  szót  kell  szólnod,  siess  vele,  mert  a  jó  szó  igen  jól 
kamatozik.  Ha  felfogadsz  valakit,  jól  fontold  meg.  A  felmondás 
azonban  történjék  meg  gyorsan ;  akinek  felmondtál,  annak  fizess 
ki  egy  külön  hónapot,  de  egy  percig  se  tűrd  meg  az  irodában, 
mert  ez  az  ember  olyan  az  irodában,  mint  a  szálka  a  kézben  : 
vérmérgezést  okozhat. 

—  Sohase  fenyegetőzzél,  mert  a  fenyegetéssel  kötelezettsé- 
get vállalsz.  Akkor  fenyegess,  mikor  elérkezett  a  cselekvés  ideje. 
És  akkor  már  felesleges  a  fenyegetés. 

—  Ne  húzzál  magad  és  embereid  közé  korlátot,  mert  az 
csak  képzeleti  lesz.  Ha  igazán  van  ilyen  korlát,  úgyis  meglátják 
az  embereid. 

Utazóiddal  sűrűn  levelezz.  Mindig  emlékeztesd  őket, 
hogy  neked  rendelés  kell.  Követeld  tőlük,  hogy  mindennap  írja- 
nak. Jobban  járnak   majd  az  üzlet  után,  hogy  legyen  írni  valójuk. 

—  Ne  csak  a  mások  hibáját  vedd  észre,  de  a  magadét  is. 
A  felfuvalkodott  ember,  aki  mindig  a  magasba  néz,  nem  látja  meg  a 
maga  tyúkszemét.  Üzlete  tele  lesz  elégedetlen  emberekkel.  Pedig 
az  üzleti  gép  legjobb  kenőolaja  a  megelégedettség. 

—  Az  a  főnök  különben,  aki  csak  a  tekintélyére  akar  támasz- 
kodni, jórészt  elégedetleneket  fog  maga  körül  találni.  Mert  az 
alkalmazottak  megelégedése  képezi  azt  az  olajat,  mely  az  üzlet 
gépezetét  állandóan  jó  formában  és   zavartalan   forgásban    tartja. 

Házasság. 

A  sertéskirály  utolsó  leveleiben  Pierrepont  úrfi  egy  szerelmi 
regényéről  van  szó.  Az  öreg  milliomos  ehhez  a  témához  is  oko- 
san szól  hozzá,  mondván : 

A  pénz  ne  legyen  a  fődolog  a  házasságban,  de  valami 
szerepet  mégis  kell  neki  juttatni.  Aki  az  esküvő  előtt  túlkeveset 
gondolt  a  pénzzel,  az  esküvő  után  annál  többször  lesz  kénytelen 
arra  gondolni.  És  ha  a  férj  ezt  számolgatni  kénytelen,  akkor  az 
asszonyt  nem  veheti  az  ölébe. 

Más  szóval:  Nem  baj,  ha  egy  asszonyt  akarunk  elvenni, 
akinek  vagyona  van,  de  baj,  ha  egy  vagyont  veszünk  el,  melynél 
az  asszony  csak  mellékes. 

Pierrepont  imádottja  nemcsak  csinos,  de  okos  is.  Az  üzlet- 
ben az  öreg  nem  alkalmazza,  mert  úgymond,  nem  szeretem,  hogy 
amikor  az  alkalmazottam  bakot  lő,  akkor  még  én  kérjek  tőle 
bocsánatot,  mert  pirul,  reszket  és  baíisztkendőjével  a  szemeiből 
könyeket  töröl.  A  nőt  a  házban  szeretem,  nem  az  irodában.  Ha 
nő  kér  nálam  alkalmazást,  akkor  az  urát  alkalmazom;  mert  a  nő, 
aki  a  házban  van,  ösztökéli  a  férjét  az  irodai  munkára.  És  így 
ketten  dolgoznak  nekem. 

Végül  az  öreg  ezt  írja  Pierrepontnak : 

—  A  nős  ember  több  fizetést  érdemel,  mint  a  nőtlen,  mert 

a  nő  fokozza  a  férje  munkaerejét.    A    férj    korábban   fekszik   le, 

korábban  kel,  többet  dolgozik,  mint  az  olyan  nőtlen    ember,   aki 

mindennap  más  leánynyal     mulat  és  sohasem    maradhat   otthon. 

Ehhez  képest  esküvőd    napján  heti  fizetésedet  hetvenöt    dollárra 

emelem.  Jelen  leveleim  írásával  pedig  felhagyok ;  a  feleségedre  bízom, 

hogy  téged  kordában  tartson.  Fogadni  merek,  hogy  ő  ehhez  majd 

jobban  ért,  mint  én. 

* 

Ezzel  a  bölcs  tanácsok  véget  is  érnek. 

A  könyvnek  iránya,  amelyet  ismertettem,  többek  között  azt 
a  tendenciát  is  előtérbe  helyezi,  hogy  bizony  nagyon  szükséges, 
hogy  az  üzlettulajdonosnak  a  fia,  aki  apja  üzletébe  lép,  a  gyakor- 

lati  ismeretek  lajtorjáján  kapaszkodjék  fölfelé ;  hogy  megismerked- 
jék az  üzlet  minden  fázisával  bent  és  kint,  a  gyártási  és  keze- 
lési módokkal,  ezek  minden  egyes  sajátságával,  az  emberekkel, 
akikkel  dolgozik,  végre  a  termelők  és  fogyasztók  igényeivel.  Szük- 
séges szóval,  hogy  megtanulja  az  üzlet  minden  csinyját-binyját 
s  így  emelkedjék  azután  fokról-fokra  az  üzlet  élére  és  ne  úgy, 
hogy  születése  révén  mindjárt  elfoglalja  a  legmagasabb  pozíciót 
s  innen  fensőbbséggel,  de  hozzáértés  nélkül  dirigálja  az  üzletnek 
szakértelemmel  és  tudással  rendelkező  vezérembereit.  A  fokról- 
fokra való  gyakorlati  kiképzés  az  üzletnek  és  a  fiatal  trónörökös- 
nek is  javára  és  hasznára  fog  válni  és  nem  sért  semmiféle  köz- 
és  magánérdeket. 

És  még  valamit. 

Kénytelen  vagyok  bevallani,  hogy  ez  a  levelezés,  melynek 
velejét  itt  ismertettem,  nem  egyéb,  mint  egy  modern  amerikai  — 
regény.  Az  öreg  Graham  és  fia  képzeletbeli  alakok.  Lehet,  sőt 
valószínű,  hogy  az  életből  ellesett  alakok.  George  Horace  Loriiner 
úr,  a  regény  írója,  leste  el  élénk  fantáziával  a  két  alakot  a  min- 
dennapi életből  és  az  ö  lelkében  és  okos  agyában  termettek 
azok  a  bölcs  szentenciák,  amelyek  oly  jól  hangzanak  az  öreg  ser- 
téskirály ajkairól  s  amelyeknek  kivonatos  ismertetésére  ezúttal  vál- 
lalkoztam. 

De  nem  érdekes-e  a  reális  életfölfogás  szempontjából,  hogy 
Amerikában  gyakran  még  a  regény  is  nemcsak  a  szivet  gyönyör- 
ködteti, hanem  csiszolja  az  elmét  és  fölemeli  az  embert  a  gya- 
korlati élet  magasabb  iskolájának  régióiba? 

Egy  csöppet  sem  von  le  a  bölcs  tanácsok  értékéből,  hogy 
azokat  nem  a  sertéskirály  mondja,  hanem  egy  okos  regényíró, 
mert  aki  akarja,  akinek  érzéke  van  minden  iránt,  ami  szép,  jó, 
nemes  és  gyakorlati,  az  tanulhat,  sőt  okulhat  belőlük  így  is, 
úgy  is. 

Más  célja  pedig  nem  volt  sem  a  többször  idézett  könyvnek, 
sem  pedig  ez  igénytelen  ismertetésnek. 

MÁSODIK  RÉSZ. 

AZ  UJABB  KORSZAK  UTTOROl, 
SZEREPLŐI,  TÉNYEZŐI. 


Előszó  a  második  részhez. 

A  tárgyi  munkát  a  személyektől  elválasztani  teljes  lehetetlen, 
mert  hiszen  ezt  a  munkát  személyek  végzik  és  dirigálják.  És  így 
a  napi  események  krónikása  kénytelen  a  személyekkel  is  foglal- 
kozni. Nekem  ez  a  munka  a  legtöbb  esetben  örömet  okozott, 
mert  oly  férfiakról  kellett  időről-időre,  mindig  valamely  aktuálisan 
örvendetes  esemény  alkalmából  megemlékeznem,  akiknek  érdemeit 
méltatni  nekem  lelki  élvezet  vala.  És  ha  a  gyász  adta  kezembe  a 
tollat,  akkor  is  kegyeletesen  róttam,  le  hálámat  a  kiváló  úttörők 
érdemei  iránt,  amelyeket  közvetlen  közelből  való  megfigyelés  révén 
a  legalaposabban  talán  én  ismertem. 

Az  a  sorozat  azonban,  melyet  alább  közlök,  nem  teljes  és 
nem  tökéletes.  Ennek  okát  a  következőkben  adom. 

1887-ben  adtam  ki  6/4  Magyar  Ipar  Úttörőh  című  munká- 
mat, melyben  a  rendelkezésemre  álló  adatokhoz  képest  a 
magyar  ipar  vezérféríiairól  és  jeleseiről  megemlékeztem.  Ezeket  mind 
ismételni  nagyon  messze  vezetett  volna.  Tehát  csak  azokra  térhet- 
tem ki  újra,  akik  erre  újabb  szereplésükkel  különös  alkalmat  adtak. 

Félreértések  kikerülése  végett  különösen  hangsúlyozni  kívá- 
nom, hogy  csak  azokat  az  emlékbeszédeket,  élet-  és  jellemraj- 
zokat gyűjtöttem  itt  egybe,  amelyeket  bizonyos  aktualitásnál  fogva 
már  megírtam  és  közreadtam  volt.  A  sorozat  netaláni  teljesebbé 
tétele  érdekében  újabb  « anyagot »  alig  öleltem  föl  és  így  az  egész 
sorozatnak  bizonyos  intimebb  jeliege  abban  domborodik  ki,  hogy 
csak  azokról  van  itt  szó,  akikkel  az  utolsó  két  évtizedben  együtt 

dolgozni  szerencsém  volt,  vagy  akiknek  munkája  belevágott  abba 
az  érdekkörbe,  mely  az  én  munkásságommal  a  legszorosabb  kap- 
csolatban állott. 

De  különös  súlyt  helyezek  erre  a  sorozatra  nemcsak  azért, 
mert  életem  legkellemesebb  emlékei  fűződnek  e  férfiakkal  való 
együttmunkálkodáshoz,  hanem  azért  is,  mert  egyes  úttörők  tevé- 
kenységének tüzetes  ismertetése  sok  olyan  ipartörténeti  adatot 
vet  felszínre,  amelyeket  sehol  másutt  nem  lehet  megtalálni.  Ezeknek 
az  adatoknak  ismertetése  fontos  közérdek  és  ennek  a  közérdek- 
nek ilyetén  előmozdítása  nekem  nemcsak  kedves  kötelesség  volt, 
hanem,  mint  már  érintettem,  gyakran  igazi  gyönyörűséget  is  okozott. 

Szükségesnek  tartom  végül  azt  is  megjegyezni,  hogy  egyes 
életrajzokhoz  a  nyers  anyagot  és  az  adatokat  készen  kaptam, 
vagy  készen  vettem  át  régebbi  forrásokból,  vagy  saját  "más  mun- 
káimból. Egyes  ismertetéseket  pedig  újabban  is  le  kellett  közöl- 
nöm, mert  az,  ami  az  utolsó  20  évben  az  illetőkkel  történt, 
ipartörténeti  szempontból  sokkal  több  és  fontosabb  anyag,  mint 
az,  ami  egyes  «témáimmal>^  a  két  évtized  előtti  szakban  történt, 
vagy  történhetett. 


MINISZTEREK,  ÁLLAMTITKÁROK, 
MINISZTERI  megbízottak. 

Klauzál  Gábor. 

(Emlékbeszéd    a    Magántisztviselők    Otthonában    Klauzál    századik    születése 

napján.) 

Csak  a  nemes    szívekben   fogan  meg  a  kegyeletnek  virága. 

Csak  az  igaz  és  jó  emberek  boldogok,  ha  az  így  kisarjad- 
zott  virágot  kebelükre  tűzhetik,  hogy  érzésüket,  ünnepüket  díszít- 
sék, emeljék  vele.  Nem  az  üres  pompázás  jele  az,  hanem  egy 
strófa  a  ma  már  majdnem  romantikusnak  tetsző  időkből,  amikor 
még  ideálokért  is  tudtak  lelkesedni  az  emberek  és  komolyan  vet- 
ték a  tiszteletet,  a  hála  lerovásának  kötelezettségeit. 

A  mai  reális  kor  elfeledi  elhalt  nagyjait.  Hiszen  hódolnia 
kell  az  élő  nagyságoknak.   Ez  praktikusabb  s  néha  hasznosabb  is. 

Ez  a  szerény  kör,  mely  engem  tisztelt  meg  azzal,  hogy  a 
mai  alkalomra  szószólójává  választott,  nem  sülyedt  bele  a  mo- 
dern áramlatok  túlmateriális  irányába,  hanem  elsőnek  emelte  föl 
szívét  és  szívében  a  kegyelet,  a  hála  érzetét  annak  a  férfiiínak 
az  emléke  felé,  aki  a  magyar  közgazdasági  élet  tényezői  között 
egyike  volt  az  első  harcosoknak,  aki,  mint  az  első  alkotmányos 
magyar  kereskedelmi  miniszter,  az  úttörés,  a  szántás  és  vetés 
verejtékes  munkáját  végezte. 

Száz  esztendeje,  hogy  született  és  közel  négy  évtizede,  hogy 
meghalt. 

Nemes  embernek  volt  a  fia,  de  én  benne  mindig  az  igazi, 
józan  magyar  polgári  elem  tipikus  képviselőjét  láttam.  Ilyen  volt 
külsejében,  gondolkozásában,  eszejárásában,  kitartó  küzdelmeiben 
és  cselekvéseiben  is.  Csak  tüzes  szónoklataiban  haladta  túl  ezt 
a  mértéket. 

Oly  korban  élt,  mikor  a  régi  rendi  alkotmány  már  recse- 
gett, az  új  pedig  még  nem  volt  meg. 

Becsületes  lelke  és  lángoló  hazafisága  áíkiizdöíte  azokat  a 
litáni  harcokat,  melyeket  legjobbjaink  egy  erős,  hatalmas  és  ön- 
álló Magyarország  létesítéseért  vívtak.  Látta  a  szabadság  hajnal- 
hasadását,  de  megérte  a  hanyatlás  szomorú  korszakát,  a  szabad- 
ság csakhamar  pislogó  mécsének  erőszakos  kioltását  .  .  . 

Az  ő  fénykora  arra  az  időpontra  esik,  amikor  a  magyar 
parlamentben  a  meggyőződés  erejével,  az  érvek  súlyával  kellett 
"i^ggyőzni  a  nemzetet  a  modern  áramlatok  jogosultságáról,  a 
föltartózhatlanul  előretörő  haladás  jogosultságáról.  Mint  Deák 
Ferenc  alteregója,  ennek  távollétében  ő  volt  az  ellenzék  vezetője, 
s  erre  a  nagy  pozícióra  fényes  szónoki  képessége,  szilárd  jelleme, 
nagy  tudása  s  bölcs  mérséklete  mintegy  predesztinálta.  Legna- 
gyobb küzdelmeit  a  magyar  nyelv  szuppremáciájáért,  a  közös  teher- 
viselés elvének  érvényesítéseért,  az  önálló  magyar  bankért,  az 
ipar  és  kereskedelem  fejlesztéseért,  az  iparpártolás  társadalmi  föl- 
karolásáért, a  védővámokért,  a  zsidók  egyenjogúsításáért  vívta. 
Az  1843  44-iki  országgyűlési  időszakban  a  tábla  alkotásai  közé 
tartozik  az  általános  hivatalviselő  képesség  kimondása  s  a  nemesi 
birtoknak  nem  nemes  által  való  birtokolhaíása;  a  telekkönyv  be- 
hozatala, a  műegyetem  felállítása,  a  hajózás  akadályainak  meg- 
szüntetése, az  egyházi  tized  eltörlése,  a  magánosok  közötti  pénz- 
viszony rendezése,  a  mértékek  egyenlősítése,  az  ország  közjavát 
előmozdító  vállalatok  állami  támogatása,  a  zsidók  polgári  jogai- 
nak megadása  stb.  Mindeme  szabadelvű  s  nemzeti  intézkedések 
keresztülvitelében  Klauzál  Gábornak  oroszlánrésze  volt,  sőt  nem 
egy  javaslatot  ő  készített.  Nagy  szerepe  volt  a  büntető  törvény- 
javaslat elkészítésében  is. 

És  egyik  életrajzírója*  talán  nem  ok  nélkül  állítja,  hogy 
amint  a  negyvenes  évek  legelejét  Széchenyi-korszaknak  s  a  sza- 
badságharc ideiét  Kossuth-korszaknak  nevezzük,  az  lS48-iki  ese- 
ményeket közvetlenül  megelőző  korszakot  méltán  mondhatjuk 
Klciiizál-korszaknak,  mert  e  korra  ő  nyomta  rá  egyéniségének 
bélyegét.  Az  országos  alkotások  legnevezetesebbjei  az  ő  nevéhez 
fűződnek,  s  az  ő  tevékenysége  és  vezetése  juttatták  diadalra  az 
újítások  egész  sorozatát. 

Még  életében,  1866-ban  a  Szegedi  Hiradó'"'  írt  róla  egy 
meleg  méltatást,  melynek  vele;e  a  következő  : 

*  Szniollény  Nándor :  Klauzál  Gábor. 
**  1866.  évi  19-iIc  szám. 

Klauzál  Gábor  igen  nemes  jellem,  aki  minden  alkotmányos 
országnak  díszére  és  becsületére  válnék.  Ha  nem  is  mindenben 
párja  Deák  Ferencnek,  elvtársának  s  legkedvesebb  barátjának^ 
teljes  mértékben  bír  ennek  becsületes,  igazságos,  tiszta  arany  jel- 
lemével, törvénytiszteletével,  szeretetreméltó  szerénységével,  tán- 
toríthatlan  hazaszeretetével.  Mint  státus-férfi  és  politikus  a  megyei 
élet  emlőin  nevelkedett  ugyan,  de  látkörét  európai  utazás  s  a  kül- 
földi állapotok  gondos  vizsgálata  által  szélesbítette  és  sokoldalú 
terjedelmes  ismeretekkel  bír.  Mint  szónok  kitűnő,  mindenkor  rög- 
tönöz, beszédei  kezdetén  csendes  és  nyugodt,  de  lassanként  fel- 
melegszik, csaknem  lázas  szenvedélyességre  emelkedik  s  ilyenkor 
elragadó  lesz. 

Vármegyéjének  történetírója'  így  ír  róla:  « Klauzál  szónok- 
lata sohasem  tévesztette  hatását,  mert  mindenki  tudta,  hogy  amit 
mond,  az  igaz  meggyőződése,  mely  teljes  összhangban  áll  egész 
jellemével. »  «Deák  Ferencnek  nemcsak  elvrokona,  hanem  szemé- 
lyes barátja  is  volt;  s  ezért  élete  fogytáig  hű  támogatója  maradt. 
Bármily  nehezek  voltak  a  viszonyok,  ő  sohasem  vesztette  el  hitét 
az  általa  védelmezett  ügy  diadalában. » 

Egy,  e  napokban  névtelenül  megjelent  jellemrajz,**  amely 
tehát  Klauzállal  kellő  távlatból  és  így  igen  tárgyilagosan  foglal- 
kozik, különösen  kiemeli  a  következőket : 

A  nagy  reformországgyülésen  a  szabadelvű  ellenzék  bizalma 
leginkább  ő  benne  összpontosult  1832  óta.  A  közvélemény  őt 
mindjárt  Deák  után  sorozta  érdemben  s  tekintélyben,  s  erre  ér- 
demessé is  tette  úgy  kiváló  szakismerete,  mint  nagy  szorgalma 
és  feddhetetlen  jelleme.  Mint  szónok  inkább  a  tárgy  gondos  és 
minden  oldalú  megvilágításával  tűnt  ki,  de  a  nemzet  százados 
sérelmeinek  a  hazafias  bú  melegségével,  a  fájdalom  sajátságos 
melancholiájával  tudott  hangot  adni.  Ritkán  szólott  úgy,  hogy 
tapsvihar  ne  követte  volna  beszédét. 

Általában  azt  tartották,  hogy  ha  Deák  az  országgyűlés  esze, 
úgy  Klauzál  a  szíve.  De  ez  csak  a  szónoki  előadás  külsőségeire 
vonatkozott,  amennyiben  Klauzál  szónoki  sajátságai  inkább  a 
szívhez  szólottak,  mint  Deák  nyugodt  és  higgadt  modora,  ren- 
díthetetlen logikája.  Amellett  Klauzál  beszédeinek  hatását  fokozta 

*  Zsilinszky  Mihály:  Csongrád  vármegye  története.  Budapest,  1900. 
111.  köt.  44-45.  lap. 

**  Vasárnapi  Újság  1904.  nov.  27, 

egész  külső  megjelenése  is;  olasz,  vagy  ha  úgy  tetszik  arab  jel- 
legű arca,  nagy  fekete  szeme,  fájdalmasan  megtört,  fátyolozott, 
panaszos  hangja,  melyben,  mintha  a  nemzet  százados  siralma 
visszhangzott  volna,  mint  cigány  húrjain  az  édesbús  nóta.  Bár 
gyakran  a  keserű  hangulat  kitöréseitől  sem  tartóztatta  meg  magát, 
tüzét  mindig  nemesen  tudta  mérsékelni  s  szava  sértővé,  gúnyo- 
lódóvá  soha  sem  fajult. 

Szinte  önként  kínálkozik  tollhegyre  az  összehasonlítása  az 
akkori  és  a  mai  parlamenti  viszonyoknak,  A  Deák  és  Klauzál 
parlamentje  a  tiszta  klasszikus  stil,  az  ideális  eszmék  titáni  harca, 
az  érvek,  a  meggyőzés,  az  igazság  diadala.  Ma  felszínen  van  a 
parlamentben  az  öblös  hang,  a  gyanúsítás,  a  rusztikus  és  drasz- 
tikus közbeszólás,  az  obstrukció  szecessziós  torzképe.  Nem  poli- 
tizálni jöttem  ide  s  nem  is  folytatom  ezt  a  fejtegetést,  mely  messze 
elterelhetne  kitűzött  témámtól.  De  gratulálok  az  itt  egybegyűlt 
közönségnek,  mely  szükségét  érezte,  annak  a  férfiúnak  emlékét 
fölidézni  és  megünnepelni,  aki  a  legtisztább  renesszánszkorbeli 
parlamenti  életnek  volt  egyik  legkimagaslóbb  képviselője  és  messze 
világító  fáklyája  .  .  . 

A  mai  korszakba  ennek  a  világosságnak  a  fáklyája  már 
nem  vet  sugárkévékeí.  És  ha  mégis  csoda  történnék?  Akkor  is 
volnának  hivatottak,  akik  a  fáklyában  nem  a  világosságot  és  me- 
legséget, hanem  a  füstöt  és  a  kormot  látnák  csupán.  Legalább  ezt 
akarnák  elhitetni  az  ő  jámbor  publikumukkal. 


De  térjünk  vissza  Klauzál  Gábor  emlékezetéhez.  Amit  még 
föl  kell  róla  e  megemlékezés  során  jegyeznünk,  az  két  csoportba 
tartozik.  Az  egyik  a  miniszterségének  rövid  ideje,  a  másik  a  sza- 
badságharc után  való  szereplése. 

Mint  miniszter,  rendezte  a  postadíjszabást,  tervbe  vette  az 
iparvállalatok  számára  kamatgarancia-biztosítást,  országos  ipar- 
tanács létesítését,  statisztikai  hivatal  fölállítását;  kibocsájtotta  a 
céheket  szabályozó  rendeletet,  rendezte  a  megszüntetett  úrbéri 
tartozások  becslését,  majd  hozzálátott  a  kodifikáló  bizottságok 
szervezéséhez,  a  kereskedelmi  és  iparkamarák  felállításához,  a 
kereskedelmi  bíróságok,  a  telekkönyvi  hivatalok,  a  földhitelintézet 
létesítéséhez.  Azonkívül  legfontosabb  gondja  volt  Ausztriával  szem- 

ben  a  magyar  piacnak  vámtarifák  útján  való  megvédése,  a  vám- 
vonal felállítása.  Ez  ügyben  a  pesti  kereskedelmi  testülettől 
tüzetes  szakvéleményt  kért.  A  népképviseleti  országgyűlésen 
Klauzál  kijelentette,  hogy  a  vámkérdésben  odatörekszik,  hogy 
Magyarországot  Ausztriától  külön,  önálló  vámteriiletté  szervezze 
s  a  vámtarifákat  a  magyar  piac  érdekeinek  megfelelően  szabja  meg. 
E  célból  az  ú.  n.  közbeeső  vámvonal  fenntartása  mellett  nyilatko- 
zott, amelyet  határvámvonallá  kivánt  átalakítani.  Bizonyos,  hogy 
Klauzál  ekkor  a  védővámrendszer  híve  volt,  amely  irányzatot  a 
minisztertanács  is  követte. 

Mindezekből  kiderül,  hogy  Klauzál  európai  látókörrel,  gaz- 
dag gyakorlati  tapasztalatokkal,  nagy  körültekintéssel  és  főleg 
kellő  céltudatossággal  indult  el  nemzetfejlesztő  útjára  és  ha  közbe 
nem  jön  a  szabadságharc,  mely  őt  munkájában  megakasztotta, 
bizony  más  perspektíva  nyílt  volna    az  újjáébredező   nemzet  elé. 

A  szabadságharc  leveretése  után  Klauzál  beállott  Cincinná- 
tusnak.  Félrevonult  és  gazdálkodott.  Családjának  és  gazdaságának 
élt.  A  60-as  évek  legelején  még  egyszer  megjelent  az  országgyű- 
lésen s  lelkesen  támogatta  Deák  felirati  javaslatát.  Az  1865-iki 
országgyűlésen  már  mint  beteg  ember,  de  mint  köztiszteletben 
álló  tekintély  vett  részt.  Aktiv  munkával  azonban  ekkor  már  nem 
szolgálta  a  hazát. 

Még  egyet.  Klauzál  a  magánéletben  sem  pihent.  Hasznos 
« közgazdasági  tevékenységet »  fejtett  ki,  megalapította  Szeged 
legnagyobb  pénzintézetét,  melylyel  példát  adott  a  vidéknek  a  hitel- 
viszonyok javítása  tekintetében ;  részt  vett  a  Tiszavöígyi  Társulat 
szervezésében,  az  iparegyesület,  a  védőegylet,  az  ezekkel  kapcso- 
latos közintézetek  alapításában  s  más  irányú,  hasznos  társadalmi 
tevékenységet  is  fejtett  ki.  Lehet,  hogy  ha  ma  élne,  inkompatibilis 
volna,  de  amennyire  az  ő  lelkét  ismerni  vélem,  azt  hiszem,  hogy 
akkor  is  a  közjóért,  embertársai  boldogságáért  küzdött  volna 
szünös-szüntelen,  tekintet  nélkül  arra,  tapsolt  volna-e  neki  a  kar- 
zat, vagy  nem  .  .  . 

Úttörő  volt,  aki  megmuttatta  népének  az  Ígéret  földjét,  ő 
maga  nem  jutott  el  oda.  Műveletlen  földet  kellett  fölszántani,  az 
élet  magjával  bevetni  és  meg  is  boronálni. 

A  várva-várt  első  termés  csirája  az  abszolutizmus  hideg 
lehetői  elfagyott.  De  mihelyt  az  alkotmányosság  napja  újból  kisü- 
tött, az  utódok  már   könnyű  munkával,  kevesebb  gonddal  halad- 

tak  Klauzál  Gábor  nyomdokain,  meg  volt  adva  az  új  munkához 
az  útmutatás,  az  általa  megjelölt  irányelveket  csak  érvényesíteni 
kellett. 

De  álljunk  meg  még  egy  pillanatra. 

Klauzál  lázas  tevékenységével  kapcsolatban  ismertettem  azo- 
kat a  fontosabb  kérdéseket,  melyek  megérlelése  és  megoldása 
körül  vezérszerepet  vitt.  És  a  véletlen  arra  kényszerít,  hogy  e 
kérdések  majdnem  hetven  év  előtti  sorrendjét  megtartva,  megkér- 
dezzem magamtól :  megvalósultak-e  azok  a  nagy  eszmék,  melyek- 
ért Klauzál  és  társai  küzdöttek? 

Például:  Kivívta-e  a  magyar  nyelv  mindenütt  a  jogait? 

Érvényesült-e  az  arányos  közteherviselés? 

Az  ipar  és  kereskedelem  fejlesztése,  a  honi  ipar  pártolása 
körül  nincs-e  még  sok  kívánni  valónk? 

Megvan-e  az  önálló  magyar  bank? 

Mikor  fogjuk  érezni  a  védővámok,  az  önálló  vámterület  nem- 
zetfejlesztő hatását? 

Vájjon  a  felekezetek  egyenjogúsítása  megszüntette-e  már  az 
ellentéteket  ember  és  ember  között? 

Vájjon  egészen  eltörültük-e  a  jobbágyságot,  mikor  ma  a  kis- 
emberek, a  munkások,  az  alkalmazottak  százezrei  és  milliói  ép 
úgy  viselik  a  jogtalanság  legnyügöző  jármát,  mint  hajdanában  a 
jobbágyoknak  nevezett  egyének  milliói  ? 

Klauzál  és  társai  megszerkesztették  a  modern  haladás  óra- 
művét és  annak  egybetartozó  kerekeit  jól  illesztették  össze,  meg 
is  indították  művüket,  mely  jó  ideig  mutatója  volt  az  idők  hala- 
dásának. 

De  a  művet  tisztán  kell  tartani  minden  piszoktól  és  rozsdá- 
tól és  nem  elég  azt  nemzedékről-nemzedékre  örökségképpen 
hagyni,  e  nemzedékek  kötelezve  vannak,  hogy  a  tervezők,  a  mes- 
terek szellemében  tovább  dolgozzanak  és  ne  engedjék,  hogy  a  hala- 
dás óraműve  megálljon,  rosszul  mutasson,  vagy  hogy  bolondórává 
degradáltassék. 

Kivált  most,  amikor  a  szabadelvű  haladás  nagy  korszakának 
kezet  kell  fogni  a  szoeiális  haladás  legújabb,  és  tegyük  hozzá, 
nagyigényű  követelményeivel :  nemcsak  az  öröklött  tradíciókat  kell 
tiszta  épségükben  megőriznünk,  hanem  kitartó  munkával  mind- 
nyájunknak   oda    kell    hatni,    hogy   az  új    és  jogos    igényeket  is 

folyvást  kielégítsük  és  a  haladás  óraművét  immár  arra  a  piede- 
sztálra helyezzük,  melyről  az  elnyomottak,  a  jogtalanok  érdekeit  is 
észre  kell  vennünk  és  ezek  igényeit  gondos  körültekintéssel,  test- 
véri szeretettel  és  a  béke  olajágával  kezünkben  fokról-fokra  —  a 
társadalom  nagyobb  megrázkódtatása  nélkül  —  ki  is  kell  elégíte- 
nünk. A  népet  szerető  Klauzál  emlékének  ünneplése  közben 
ezekre  a  kötelességeinkre  is  komolyan  kell  gondolnunk  és 
amikor  az  úttörő  érdemeit  dicsérjük,  fogadalmat  kellene  tennünk, 
hogy  az  ő  szellemében  mindnyájan  készséggel  teljesítjük  köteles- 
ségeinket —  kiki    abban  a  pozícióban,    melyet   a    társadalomban 

elfoglal  ... 

* 

Ha  ennek  az  új  korszaknak,  melyben  élünk,  voltak  sikerei 
az  anyagi  megerősödés  és  fejlődés  terén,  ebben  nagy  érdeme  van 
annak  az  úttörésnek,  melynek  Klauzál  volt  a  mestere. 

És  ha  ez  aratásunk  nem  is  volt  túlságosan  bőséges,  ha  az 
idők  súlya  megint  ránehezednék  a  szabadelvű  vívmányokra,  ha  a 
sötét  reakció  szelleme  előtérbe  is  lépne  és  elhomályosítaná  egy 
percre  —  mert  győzelme  nem  tarthat  tovább  egy  időszakbeli  perc- 
nél —  a  magyar  géniusz  firmamentumát :  Klauzál  Gábor  úttörő 
érdemei  akkor  is  aranyos  fényben,  a  renesszánsz  glóriájától  övezve, 
tündökölnének  lelki  szemeink  előtt. 

És  ha  száz  év  multán  ismét  találkozik  egy  lelkes  csoport, 
mely  gondolni  fog  az  első  magyar  kereskedelmi  miniszter  kitö- 
rülhetlen  emlékű  munkásságára,  az  a  kívánságom  : 

találja  ez  a  megemlékezés  az  egységes  magyar  nemzetet 
boldogabb  időben,  nyugodt  politikai  viszonyok  között,  békés  fej- 
lődés közepette,  virágzó  ipar  és  kereskedelmi  viszonyok  áldása 
közben,  hogy  a  nagyobb  távlat  se  kisebbítse  eleink  érdemeit,  de 
fokozza  az  utódoknak  irántuk  táplált  elismerését,  hódoló  tiszteletét. 

Hogy  emlékét  azzal  tiszteljük  meg  nagyjainknak,  hogy  késő 
generációk  tanuljanak  példájukon,  kövessék  nyomdokait  a  közcse- 
lekvésnek minden  ágazatában. 

És  a  példájukkal  tündöklő  eleink,  kik  nem  jutottak  el  az 
Ígéret  földjére,  boldogan  fogják  érezni  haló  poraikban,  hogy  a 
szabadelvű  és  szociális  haladás  nem  egyéb,  mint  úttörő  leiküknek 
és  szellemüknek  újból  kisarjadzott  virága,  melynek  illata,  pompája 
késő  nemzedékek  gyönyörűségére,  új  életre,  új  hódítására,  új 
dicsőségre  fakadt  .  . . 

Baross  Gábor. 

Hétfői  napon,  18Q2  május  9-ikén  délelőtt  11  óra  után  lehelte 
ki    nemes  lelkét  Baross  Gábor. 

Halála  után  nyomban  telefon-értesítést  kaptam  az  Egyetértés 
szerkesztőségéből  azzal  a  kéréssel,  jöjjek  azonnal  a  szerkesztő- 
ségbe, melynek  akkor  kötelékéhez  tartoztam  s  írjak  Barossról 
vezércikket  és  tárcát. 

Féltizenkettőre  ott  ültem  szerkesztőségi  íróasztalom  mellett 
és  délután  két  órára  (akkor  még  komoly  volt  a  munkaszüneti  tör- 
vény és  a  hétfő  reggeli  lapok  délután  két  órakor  készültek  el) 
megjelent  a  lap  a  következő  vezércikkel  és  tárcával : 

1. 

Mintha  mindenben  üldözné  a  sors  ezt  a  szegény  magyar 
nemzetet!  Egyik  reménye,  bizalma,  a  kormánynak  az  a  tagja,  aki 
a  munkát,  az  alkotásokat,  a  sikereket  képviselte,  férfikora  javában, 
tevékenysége  teljes  erejében  kidőlt  az  élők  sorából.  Gazdátlanul 
marad  utána  az  a  program m,  mely  Magyarország  gazdasági  hala- 
dását jelenti,  amely  bölcs  államférfiúi  tapintattal  és  okos  tervszerű- 
séggel igyekezett  azokat  a  sebeket  gyógyítani,  amelyeket  egy 
közösügyes  politika  hazánk  gazdasági  létének  testén  ütött. 

Elvesztettük  azt  a  férfiút,  aki  agyának  minden  gondolatával, 
szívének  minden  dobbanásával  magyar  volt,  aki  nem  tűrte,  hogy 
e  földön  idegen  érdekek  uralkodjanak,  aki  lelkes  buzgalommal 
karolta  föl  a  legelhanyagoltabb  gazdasági  ágakat  és  ezek  érdekei- 
nek fejlesztését,  akinek  álma,  eszménye:  egy  ipara,  kereskedelme 
által  nagy  és  hatalmas  Magyarország  volt. 

Elvesztettük  korán,  váratlanul,  amikor  még  merészen  hittük, 
hogy  ez  a  férfiú,  akit  a  magyar  nemzetnek  a  gondviselés  jó  ked- 
vében adott,  munkájának,  alkotásának  és  eredményeinek  kezde- 
tén van. 

Elvesztettük  visszahozhatatlanul. 

Nagyobb  csapás  alig  érhette  volna  a  nemzetet.  Egy  teremtő 
erő,  egy  akaratában  is  nagy  férfiú  hullott  ki  az  országot  kormányzó 
gépezetből,  aki  után  oly  tátongó  ür  marad,  melyet  nem  tud  be- 
tölteni senki. 

Gyászba  borul  a  nemzet,  hogy  elsirassa  egyik  legjobb  fiát. 
Magyarország  legújabb  korának  még  nem  volt  nagyobb  halottja, 

mint  Baross,  akinek  koj3orsója  fölött  párt-  és  álláskülönbség  nél- 
kül az  igazi  fájdalom  könyeit  hullatjuk  néma  megilletődéssel,  iga- 
zán érzett  mély  részvéttel. 

Az  ő  élete  és  tevékenysége  becses  hagyománya  lesz  az 
országnak.  Az  ő  emlékével  nem  tűnhetik  el  az  az  irány,  melyet 
meghonosított  és  amely  által  anyagi  létünk  jövő  fejlődését  meg- 
alapította. 

Baross  Gábor  emléke  és  hagyománya  olyan  kincse  lesz  e 
nemzetnek,  melyet  tiszteletben  tartanunk  hazafiúi  kötelesség.  Ennek 
nyomán  tovább  kell  építenünk  és  minden  erővel  oda  kell  törekednünk, 
hogy  az,  aki  meghalt,  ne  csak  tetteiben,  hanem  programmjában 
és  irányában  is  tovább  éljen. 

Ez  legyen   az   emlékoszlop,   melyet   neki  emelnünk    honfiúi 

kötelesség ! 

^  II. 

Az  első  magyar  miniszter  ravatala  előtt  állunk,  aki  nem  a 
méltóság,  nem  a  hivatal  kedvéért  volt  miniszter,  hanem  aki  az 
alkotások,  a  szakadatlan  munka  terén  oly  példát  mutatott,  melyet 
az  ambíció  lelkesített,  az  ambíció,  mely  hazája  iránt  való  rajongó 
szeretettel  eltelve  főleg  a  gazdasági  élet,  az  anyagi  haladás  terén 
akarta  évtizedek  mulasztásait  pótolni  és  Magyarországot  évtize- 
dekkel előbbrevinni,  hogy  a  művelt  kulturállamok  sorában  mint 
életerős,  fejlődőképes,  nagyrahivatott  nemzetet  lássa  tündökölni 
az  oly  soká  alig  ismert  Magyarországot. 

Szívós,  rendszeres  parlamenti  munkával  küzdötte  ki  magá- 
nak az  államtitkárságot  s  mint  államtitkár  csakhamar  egy  fejjel 
magasabb  lett  miniszterénél,  akinek  e  nagyhivatású  munkakörből, 
a  közlekedésügyi  minisztériumból  nemsokára  távozni  kellett. 
Azóta  eltávozott  az  élők  sorából  is.  A  miniszteri  szék  utána 
üresen  maradt.  Szokatlanul  hosszú  ideig  húzódott  utódjának  kine- 
vezése. Barosst  nem  akarták,  nem  merték  aránylag  rövid  államtit- 
kársága után  miniszterré  tenni.  A  miniszteri  tárca  nagy  politiku- 
sok, kiváló  mágnások  monopóliuma  volt.  Barossnak  nem  voltak 
nagy  családi  összeköttetései,   nem  volt  még  kiváló  államférfiú. 

De  ott  voltak  mellette  a  munka,  erély,  akarat,  szívós  kitar- 
tás, lelkesedés,  ambíció  és  végre  —  ami  parlamenti  viszonyaink 
között  igazán  csoda  —  mégis  ezek  győztek  és  Baross  Gábort  a 
király  kinevezte  miniszternek,  épp  azon  a  napon,  melyen  terjedel- 
mes   röpirat    íveit    fűzték    össze,    melyek    Baross    kiváló    egyéni 

tulajdonságait  domborították  ki  plasztikusan,  hogy  az  ő  minisz- 
tersége mellett  csináljanak  propagandát  a  közvéleményben. 

Pedig  a  nagyközönség  nem  fogadta  mindjárt  rokonszenvvel 
Baross  miniszterségét.  Nem  ismerték  őt  eléggé.  Az  ő  rendsze- 
res és  czéltudatos  működése  azonban  lépésről-lépésre  meghódí- 
totta az  országot  és  lassan-lassan  olyan  népszerűvé  tették,  amilyen 
népszerűsége  Magyarországon  miniszternek  —  az  újabb  alkotmá- 
nyos érában  —  még  sohasem  volt. 

Ma,  mikor  még  ravatala  nem  is  kész,  mikor  érezni  véljük, 
mint  elszálló  nemes  lelke  mintegy  illanó  fény,  még  egyszer  megvilá- 
gítja látóhatárunkat,  hogy  azután  emlék  gyanánt  örök  fészket 
verjen  magának  a  magyar  ember  szívében,  ha  e  szomorú  órá- 
ban visszatekintünk  ragyogó  pályájára :  szédülés  fog  el  bennün- 
ket tevékenysége  eredményeinek  egy  garmadába  való  rende- 
zése alatt. 

Lehetséges  az,  hogy  egy  ember  cselekedte  mindezt  alig  egy 
évtized  alatt?  Hát  mit  tettek  elődei, mit  dolgozott  az  a  tíz-tizenöt 
miniszter,  aki  előtte  élt,  uralkodott  és  Magyarország  közgazda- 
sági érdekeinek  legfőbb  ura  volt? 

A  halál  révénél  azonban  ne  hánytorgassuk  a  mások  bűneit; 
adjunk  hálát  a  gondviselésnek,  aki  a  magyar  nemzetnek  egy 
Barosst  adott  s  belenyugodva  a  megváltozhatatlanba,  köszönjük 
meg  az  ő  lázas  tevékenységének  maradandó  eredményeit. 

A  magyar  közgazdaság  átalakítását  és  fejlődésének  biztos 
alapjait  teljes  tervszerűséggel  vetette  meg.  Mint  egy  gépész- 
mérnök, aki  új  gépet  konstruál,  úgy  szerkesztette  ö  meg  a  ma- 
gyar közgazdasági  politikát  a  saját  eszménye  szerint. 

A  kazán,  amely  fűti,  a  mozdony,  amely  ezt  a  politikát  vezeti, 
az  ő  ideálja  szerint  —  a  magyar  vasúti  politika  lett,  amely- 
nek gyökeres  reformálása  nagyszabású  politikájának  kiindulási 
pontja  volt. 

A  kisebb  vasutak  államosítása  és  általában  a  hazai  vasúti 
hálózat  egységesítése  körül  szerezte  első  babérait,  melyek  koszo- 
rúvá fűződtek  az  osztrák-magyar  államvasút  államosítása  által.  A 
vasúti  politikában  világraszóló  fordulatot  jelent  az  általa  megho- 
nosított zónatarifa,  melylyel  az  egész  világot  megelőztük;  ennek 
méltó  pendantja  volt  a  teherárú-díjszabás  és  általában  a  közle- 
kedési eszközöknek  teljesen  a  hazai  érdekek  szolgálása  céljából 
való  arányos    kifejlesztése.  A  Dunagőzhajózási  társaság  reformá- 

lása  révén  jelentékeny  előnyöket  vívott  ki,  az  osztrák  Lloydtól 
elvont  szubvencióval  a  magyar  Adriá-t  tette  tengeri  hajózásunk 
és  a  magyar  kiviteli  kereskedés  legfontosabb  tényezőjévé. 

Utolsó  alkotásai  közé  tartozott  továbbá  a  kisebb  tisztvise- 
lők helyzetének  javítása,  mintha  az  az  óhaj  lelkesítette  volna, 
hogy  e  jelentékenyen  rekonstruált  új  gépezetben  minden  munka- 
erő megállja  helyét,  hogy  hű,  buzgó  és  kötelességtudó,  de 
nyugodtan  munkálkodó  tisztviselői  kar  fejleszsze  tovább  ez 
alkotásait. 

Amikor  azután  a  helyes  közlekedési  politika  hatalmas  ki- 
fejlesztésében megvoltak  az  eszközei  az  ipar  és  kereskedelem 
fejlesztésére,  akkor  nyíltan  kijelentette,  hogy  magának  az  iparnak, 
és  kereskedelemnek  az  ügyét  is  harmonikus  arányban  akarja 
fejleszteni  ezekkel  s  így  vették  ki  az  ipari  és  kereskedelmi  resszor- 
tot  a  régi  földmívelési  minisztérium  keretéből  és  összekapcsol- 
ván azt  az  ő  vezetése  alatt  álló  közlekedési  minisztériummal 
létrejött  az  új  kereskedelemügyi  minisztérium.  Ebben  a  kiszélesí- 
tett hatáskörben  Baross  törhetlen  munkálkodása  nemcsak  folyta- 
tást, hanem  új  tápot  is  nyert.  Új  és  új  tervek  foglalkoztatták, 
melyek  messzeható  fontossága  kitűnik  abból  is,  ha  ez  új  resz- 
szortjában  való  alkotásait  egyszerűen  felsoroljuk. 

Létesítette  a  kereskedelmi  társaságot,  újjászervezte  a  keres- 
kedelmi múzeumot,  a  Kelet  minden  fontosabb  gócpontjain  szer- 
vezte ez  intézet  képviselőségeit,  szervezte  a  kereskedelmi  és 
iparkamarákat,  öt  új  kamarát  állított  fel,  reformálta  a  tarifabizott- 
ságot, megalkotta  a  vámtanácsoí,  az  országos  ipartanácsot,  léte- 
sítette a  kereskedelmi  tudakozó-irodát,  megindította  a  kereske- 
delmi és  iparos-címtár  kiadását,  a  hazai  iparnak  és  új  gyári  vállala- 
toknak jelentékenyebb  kedvezményeket  biztosított  az  18Q0:  Xlll. 
törvénycikkben,  megalkotta  a  hazai  iparvállalatok  fejlesztése  cél- 
jából a  magyar  ipar-  és  kereskedelmi  bankot  s  ezt  jelentékeny 
állandó  kedvezményekkel  látta  el. 

Az  ő  alkotása  a  vasárnapi  munkaszünet ;  a  munkások  érde- 
keinek támogatására  alkotta  a  betegsegélyezési  törvényt;  a  tör- 
vényhozás előtt  elintézetlenül  hever  az  iparfelügyelőkről  és  a 
munkások  balesetbiztosításáról  alkotott  törvényjavaslata.  A  mun- 
kásokat bevonta  az  ipartanácsba  és  egész  sorát  tervezte  a  fontos 
intézkedéseknek  a  munkások  jogos  kívánalmainak  lehető  kielégí- 
tése érdekében.  A    munkáskérdés    rendezésébe    vág  az  a   kezde- 


■í-86 


ményezése,  melyet  egyrészt  a  székely  és  felsőmagyarországi  ki- 
vándorlás megakadályozása,  másrészt  az  alföldi  munkásmozgal- 
mak okainak  kipuhatolása  és  orvoslása  érdekében  jó  idő  óta 
tervbe  vett  s  melynek  főcélja  abban  összpontosult,  hogy  a  népet 
házi-iparszerű  foglalkozással  lássa  el  s  állandó  keresetforrásokról 
gondoskodjék  a  különben  kivándorlásra  utalt  és  sanyarú  tétlen- 
ségre kárhoztatott  lakosság  felemelése  érdekében.  Az  iparfelügye- 
lők kezében  erre  vonatkozólag  fontos  előterjesztések  vannak, 
melyeknek  kivitele  a  legközelebbi  napokra  volt  tervezve. 

Az  ipari  érdekek  előmozdítására  alkotta  az  ipar-  és  kereske- 
delmi alapot,  meghonosította  az  országos  szakkiállításokat,  me- 
lyek közül  a  kereskedelmi  múzeummal  kapcsolatban  eddig  abőr- 
és  agyagipari  kiállításokat  tartották  meg;  kidolgozta  a  házalási 
törvényjavaslatot,  mely  most  az  osztrák  kormánytól  várja  az  ap- 
probálást ;  különös  figyelmet  szentelt  a  kisiparnak  és  első  kez- 
deményezése ez  ügyben  a  raktárszövetkezeteknek  lehető  terjesz- 
tése és  támogatása  volt.  Nagy  figyelmet  fordított  a  közszükség- 
leteknek a  hazai  ipar  által  való  szállítására  és  egyik  legszebb 
alkotása  az  a  szabályrendelet,  melyet  e  tárgyban  kidolgozott  s 
mely  a  minisztertanács  jóváhagyásával  már  szét  is  küldetett.  Ez 
a  szabályzat  a  hazai  iparnak  rendkívüli  védelmet  nyújt  s  mind- 
eddig azért  nem  lett  és  talán  nem  is  lesz  nyilvánosságra  hozva, 
mert  tartanak  tőle,  hogy  az  osztrák  részről  nem  találna  kedvező 
fogadtatásra.  Különben  miniszterségének  első  idejében  a  hazai 
közlekedési  vállalatok  szükségletének  a  magyar  ipar  által  való  fede- 
zése érdekében  oly  drákói  rendelkezéseket  tetí,  amelyek  több 
millió  forintot  vontak  el  a  külföldre  vándorlástól  s  biztosították 
a  hazai  ipar  hálás  foglalkoztatásának.  Ennek  volt  a  következménye 
számos  kiváló  hazai  iparvállalat  keletkezése ;  különben  pedig 
ismert  dolog,  hogy  ő  alatta  számos  jelentékeny  iparvállalat  kelet- 
kezett, de  csak  a  beavatottak  tudják,  hogy  a  hazai  textilipar 
nagymérvű  meghonosítására  nagyszabású  akciót  tervezett,  mely- 
nek nyomait  eddig  is  láttuk,  kifejlődése  azonban  az  ő  halálával 
alighanem  nagy  veszteséget  szenved. 

Legutolsó  kezdeményezése  volt  a  gyakorlati  ipari  szaiwli- 
tatásnak  a  kereskedelmi  miniszterinm  resszortjába  való  áthelye- 
zése és  az  országos  iparoktatási  tanács  létesítése,  melynek  sza- 
bályzatát az  országos  ipartanács  utolsó  ülése  igen  meleg  érdek- 
lődéssel tárgyalta    le.    Ezzel  szerves    összefüggésben    mozgalmat 

indított  meg  az  ország  összes  nevezetes  központjain  hézagpótló 
ipari  szakiskolák  létesítése  tárgyában  és  a  kamaráknak  e  tárgyban 
adott  szakvéleményei  részben  már  fel  is  vannak  dolgozva  szak- 
közegei által. 

És  alkotásai,  tervei,  intézkedései  közül  még  százat  lehetne 
felsorolni,  mert  mint  e  rövid  sorozatból  látszik,  Baross  nemcsak 
a  nagy  koncepciókban  volt  kiváló,  hanem  látszólag  másodrendű, 
de  tizedrendű  dolgokra  is  kiterjedt  a  figyelme.  És  ez  bizonyí- 
totta a  kereskedelmi  ügy  vezetésére  való  rátermettségét  legjob- 
ban. Meghallgatta  minden  közeg  és  minden  egyesnek  a  vélemé- 
nyét. Extrahálta  ebből  a  jót  és  hasznára  fordított  minden  üdvös, 
okos  tanácsot.  A  kamarai  jelentések  minden  elrejtett  apró  javaslatát 
tárgyalta  és  elintézett  minden  hozzákerült  kívánalmat  és  óhajt. 

Volt  azonban  egy  jellemző  sajátsága,  melyről  külön  is  meg- 
emlékezünk s  ez  a  magyarság  terjesztése  körül  mutatott  kiváló 
erélye.  Magyarosította  az  összes  vasúti  kezelést  és  adminisztrációt 
s  magyarságot  követelt  mindenkitől,  akinek  vele  dolga  volt. 
A  német  kamarai  jelentések  kipusztítása  körül  is  ő  volt  az  első, 
aki  eredményeket  tudott  fölmutatni. 

A  kereskedelmi  szerződések  megújítása  alkalmával  s  főleg 
a  középeurópai  kereskedelmi  szerződések  megkötésekor  a  magyar 
közgazdasági  érdekeknek  oly  kiváló  szolgálatokat  tett  s  e  téren 
oly  nagy  eredményeket  ért  el,  hogy  ez  érdemei  egymagukban 
is  föntartanák  emlékét  legjobbjaink  között.  Ez  érdemeit  jutalmazta 
a  királyi  kegy  egyik  legnagyobb  kitüntetéssel.  De  ennél  is  többre 
becsülte  Baross  azt  a  tudatot,  hogy  közgazdaságunk  fejlődése 
szempontjából  meggyőző  érveinek  és  imponáló  egyéni  erejének 
latbavetésével  sikerült  oly  vívmányokat  kicsikarni,  melyeknek 
hatása  maradandó  lészen. 

Kedvenc  alkotása  volt  a  Vaskapu  szabályozása.  A  több 
mint  félszázad  óta  húzódó  ügynek  sikeres  megoldása  képezte 
egyik  legfőbb  ambícióját.  Nekifogni  annak,  amitől  előtte  min- 
denki félt  és  fázott  s  kitartó  erélylyel  keresztültörni  kereskedelmi 
terjeszkedésünk  egyik  legnagyobb  akadályát,  harcba  szállani  az 
elemekkel,  megküzdeni  a  sziklával  és  megállítani  az  áradó  folyam 
örvényeit:  ez  volt  az,  ami  az  ő  csodás  erejének  és  tettvágyának 
imponált. 

És  mint  a  mesebeli  lovag,  megküzdött  ezzel  a  sárkánynyal 
is,  de   diadalát    nem    érhette    meg.    Ez   a  szörnyeteg    ott  hagyta 

keblében  egyik  méregfogát.  A  vasember  a  Vaskapu  húsvéti 
szemléje  közben  meghűlt  s  halálos  betegség  csiráját  hozta 
magával. 

Ennek  a  betegségnek  lett  az  áldozata  a  vasminiszter. 

Tehát  mégis  volt  valaki,  aki  erősebb  volt  nála,  az,  aki  erő- 
sebb  mindenkinél,  akivel  rang,  méltóság,  vagyon  sem  képes 
megküzdeni:  a  halál  ...  És,  ahogy  Barosst  ismertük,  bizonyára 
abban  a  tudatban  halt  meg,  hogy  meghazudtolta  szervezetét, 
akaratát  és  erejét  azzal,  hogy  ily  fiatalon,  ily  erőben,  ilyen  tehet- 
séggel, az  első  tusában,  amelyet  a  halállal  vívott,  nem  tudta  e 
borzasztó  ellenségét  legyőzni  .  .  . 


Wekerle  Sándor. 

Wekerlét  nemcsak  a  politikusok  és  államférfiak  vindikálják 
maguknak,  hanem  az  iparügyek  szerény  munkásai  is.  Mert  mikor 
a  politikai  hatalom  éléről  visszavonult,  egy  pillanatra  sem  szűnt 
meg  társadalmi  és  közgazdasági  téren  dolgozni.  Politikusnak  azért 
természetesen  megmaradt,  hiszen  az  utolsó  évek  élénk  és  forrongó 
poHtikai  életében  is  föl-fölbukkant  az  ő  neve.  És  az  ő  egyénisé- 
gére fölötte  jellemző,  hogy  valahányszor  nagyon  bonyolult  és 
élére  állított  viszonyok  közé  kerültünk,  mindig  a  Wekerle  neve 
volt,  melyei  csillapítóul  kibocsájtottak.  Mintha  olajat  akartak  volna 
önteni  a  tenger  háborgó  hullámaira,  mintha  neve  a  béke  galambja 
volna,  melyet  szívesen  látnak  és  hallanak  szárazföldön  és  vizén, 
kurucok  és  labancok  között  egyaránt. 

És  mégsem  az  ő  kiváló  politikai  egyéniségét  akarjuk  itt 
méltányohii.  Mert  azt,  hogy  politikus,  itt  sem  tagadhatjuk  meg,  de 
a  nagy  politikához  nekünk  —  hála  istennek  —  nincs  közünk. 

Wekerle  két  szempontból  került  a  mi  kis  Pantheonunkba. 
Először  is  ő  fedezte  föl  Baross  Gábort  és  az  ő  nagy  kabinetjébe 
ő  emelte  be  Baross  nagy  munkaerejét.  És  Baross  közvetlen 
utódja  is  ő  volt.  Baross  halála  után  közvetlenül  néhány  hónapig 
ő  látta  el  ideiglenesen  a  kereskedelmi  minisztérium  teendőit. 
És  ez  idő  alatt  annyira  megismerte  és  megszerette  az  ipar 
és  kereskedelem  ügyeit,  hogy  később  szívesen  vállalkozott  rá, 
hogy  az  országos  ipartanács  előkészítő  bizottságának  elnöke 
legyen.  Ez  a  második  jogcíme,  hogy    itt    díszhelyet   biztosítsunk 

az  ő  fölötte  rokonszenves  egyéniségének.  ^N'em  a  dicsőségét  akar- 
juk gyarapítani,  mert  a  szellemes  francia  íróval  elmondhatjuk,  hogy 
nem  mi  kellettünk  az  ő  dicsőségéhez,  hanem  ő  hiányzott  a 
mienkhez. 

Az  a  tüneményes  pályafutás,  mely  neki  osztályrészül  jutott, 
nem  tette  elbizakodottá.  Mert  mikor  már  nem  volt  miniszter,  akkor 
is  nagy  szeretettel  foglalkozott  minden  érdemes  kis  és  nagy  pol- 
gári munkával.  Az  ezredéves  országos  kiállítás  nagyjuryjének  és 
jury-tanácsának  ő  volt  az  ehiöke  és  ez  állást  nagy  gonddal  látta 
el,  nem  mint  méltóságot,  hanem  mint  fontos,  igen  sok  detail- 
munkát  igénylő  hivatalt. 

Az  ipartanács  plénuma  nálunk  ritkán  ül  össze,  de  az  elő- 
készítő bizottság  sűrűn,  bizonyos  cyklusokban  hetenkint  ülésezik. 
És  mert  véleményező  közege  minden  fontosabb  segélykérvény- 
nek, kezdeményezésnek  és  alkotásnak  és  mert  idekerülnek  a  nagy 
elvi  fontosságú  kezdeményezések  is,  ezek  az  ülések  hosszúak  és 
kimerítők.  Wekerle  a  legkitaríóbb  tagja,  aki  minden  kis  és  nagy 
kérdésben  bámulatos  tájékozottsággal  bír,  aki  világos  elmével  és 
praktikus  érzékkel  vezeti  a  legbonyolultabb  tárgyalásokat.  Otthonos 
minden  téren,  minden  kérdésben  és  ismer  minden  tárgyat.  Az 
ipartanács  eddigi  ülésein  ő  vitte  az  általános  tájékoztató  szerepét 
és  ő,  újabban  pedig  mellette  Szterényi  foglalkoztak  a  javaslatok 
ellen  fölhozott  argumentumokkal  behatóan,  tárgyilagosan  és  elis- 
merésreméltó tájékozottsággal. 

Az  iparosokra  nézve  valóban  nagy  megnyugvás,  hogy  ennek 
a  tanácsnak  az  élén  olyan  férfiú  dolgozik,  mint  Wekerle,  akinek 
neve  és  egyénisége  szinte  garancia  arra  nézve,  hogy  azon  a 
szűrőn  nem  megy  keresztül  semmj,  ami  tisztátalan  és  hogy  ami 
abból  a  reíortából  kikerül,  az  -  lehet,  hogy  nem  minden  ténye- 
zőnek elégíti  ki  az  ízlését  —  de  az  bizonyos,  hogy  át  és  át  van 
desztillálva  és  használható,  élvezhető  formában  kerül  a  nyilvá- 
nosság, vagy  a  végrehajtás  elé.  Ezért  becses  nekünk  az  ő  közre- 
működése a  mi  ügyeinkben,  nem  is  szólva  arról,  hogy  kiváló 
egyéni  kvalitásai,  lucidus  feje,  gyors  áttekintése  és  kiválóan  érté- 
kes tapasztalatai  mily  megbecsülhetetlen  szolgálatot  tesznek  nekünk 
a  szőnyegre  kerülő  fontos  aktuális  kérdések  megítélésénél  és  a 
tárgyaiások  vezetésénél. 

Végre  pedig  nagy  megnyugvás  ránk  nézve  az  is,  hogy 
Wekerle,  aki  bizonyára  még  vezető  szerepre   van    predesztinálva 

a  magyar  politikában,  akkor,  amikor  a  kormányrúd  újra  is  avatott 
kezeibe  kerülhet,  oly  tájékozottságot  és  szeretetet  visz  magával  hiva- 
talába ügyeink  iránt,  melytől  csak  hasznot  és  üdvöst  várhatunk  a 
magyar  ipar  fejlődésére  és  e    réven    az   egész   ország   javára  .  .  . 


Wekerle  tüneményes  pályafutását  szárazon  jellemzik  a  követ- 
kező lexikális  életrajzi  adatok : 

Wekerle  Sándor,  szül.  Móron  (Fejér-megye)  1848  nov.  14-én, 
hol  atyja  Lamberg  gróf  gazdatisztje  volt.  Középiskolai  tanulmá- 
nyait 1850-ben  kezdte  meg  a  székesfehérvári  főgymnasiumban,  ahol 
1867-ben  kitűnő  sikerrel  tette  le  az  érettségi  vizsgálatot.  A  jog-  és 
államtudományokat  a  budapesti  egyetemen  végezte.  Az  ifjúság 
komolyabb  része  közt  vezérszerepet  játszott.  Ö  szervezte  az 
országgyűlési  ifjúságnak,  az  u.  n.  kis  követeknek  önképzésre  ala- 
kult társulatát,  amelynek  többek  között  Ugrón  Gábor,  Hegedűs 
Sándor,  Lukács  Béla,  Pulszky  Ágost  s  Bartha  Miklós  voltak  a 
tagjai.  Egyetemi  pályájának  befejezése  és  a  doktori  oklevél  meg- 
szerzése után  hosszabb  külföldi  tanulmányútra  indult.  Hazatérvén 
1870-ben  Kerkápoly  minisztersége  alatt  belépett  a  pénzügyminiszté- 
riumba. Eleinte  Madarassy  Pá!  államtitkár  mellé  volt  beosztva, 
1877-ben  fogalmazó  lett  és  minthogy  Széli  Kálmán,  az  akkori  pénz- 
ögyminiszter  hamar  felismerte  tehetségét  és  kiváló  pénzügyi  szak- 
ismereteit, ritka  gyorsasággal  haladt  előre.  1878-ban  mint  titkár  az 
elnöki  osztályba  került,  melynek  vezetését  azután  teljesen  rábíz- 
ták. Közben  a  budapesti  tudomány-egyetemen  a  pénzügyi  és  köz- 
igazgatási jog  magántanárává  habilitáltatta  magáL  1881-ben  már 
osztálytanácsos  volt.  1884-ben  a  III.  osztályú  vaskoronarendet  és  a 
miniszteri  tanácsosi  címet  és  jelleget  kapta  meg.  Abban  a  hírben 
állott,  hogy  a  minisztériumnak  úgy  az  elméleti  kérdésekben,  mint 
a  folyó  hivatalos  ügyekben  a  legtájékozottabb  hivatalnoka.  Gyak- 
ran képviselte  a  minisztériumot  pénzügyi  és  közgazdasági  dol- 
gokban, államhitel-,  vasút-  és  költségvetési  ügyekben,  valamint 
bizalmas  természetű  fontos  kiküldetésekben.  A  közelmúltban  alig 
van  íontosabb  törvényhozási  vagy  igazgatási  pénzügyi  intézkedés, 
amelyben  része  ne  leíí  volna.  1886  ban  megválasztották  az  orszá- 
gos bank  igazgatójává,  de  ezt  az  állást  nem  fogadta  el.  Amikor 
ugyanabban  az  évben  Tisza  Kálmán  pénzügyminiszter  lett,  Wekerle 
a  pénzügyminisztérium  államtitkárává  neveztetett  ki.  Wekerle  csak- 

hamar  bebizonyította,  hogy  nemcsak  a  hivatalban,  hanem  a  par- 
lamentben is  megállja  a  helyét.  Kevéssé  államtitkárrá  való  kine- 
veztetése  után  a  bobról  kerületben  képviselői  mandátumot  nyert. 
A  Házban  igen  rövid  idő  alatt  szakszerű  felszólalásai  következ- 
tében mint  kitűnő  szónok  és  erős  vitázó  vált  ismeretessé.  Az 
1887-iki  választások  alkalmával  a  nagybányai  és  bánát-komlósi 
kerületeben  választották  meg  képviselőnek,  de  Wekerle  a  nagy- 
bányaiak mandátumát  fogadta  el.  Mint  pénzügyi  államtitkár  törvény- 
hozási és  adminisztratív  téren  igen  nagy  tevékenységet  fejtett  ki. 
Kiváló  része  van  a  cukor-,  szesz-  és  fogyasztási  adókról,  a 
dohányjövedékről,  a  regálé  megváltásáról,  az  államadósságok  kon- 
verziójáról szóló  törvényjavaslatok  előkészítésében  és  a  parlament- 
ben való  képviselésében,  amivel  nagy  mértékben  hozzájárult  az 
államháztartás  egyensúlyának  helyreállításához  és  a  magyar 
államhitelnek  a  külföldi  nagy  pénzügyi  csoportok  körében  való 
emeléséhez.  Minthogy  Tisza  nagy  elfoglaltsága  mellett  úgyis 
Wekerle  vállaira  nehezedett  a  pénzügyi  tárca  vezetésének  súlya, 
1889.  április  Q  én  pénzügyminiszternek  neveztetett  ki.  A  Tisza-kabi- 
net bukása  után  a  Szapáry-kabinetben  is  m.egíartoíta  a  pénzügyi  tár- 
cát. 18Ql-ben  v.  b.  t.  tanácsos  lett,  18Q2  elején  a  nagybányai  kerület 
ismét  képviselőnek  választotta.  Am.ikor  pedig  Szapáry  Gyula  gróf 
lemondott  a  miniszterelnökségről,  1892.  november  21-én  Wekerle 
lett  az  utóda,  aki  egyúttal  a  {jénzügyi  tárcát  is  megtartotta.  Az  ő 
miniszterelnökségéhez  fűződik  az  államháztartás  egyensúlyának 
végleges  helyreállítása  és  a  költségvetési  deficit  eltüntetése,  a 
valutának  az  aranyvalutára  áttéréssel  való  rendezésének  megkez- 
dése, a  pénzügyi  közigazgatás  újjászervezése  és  az  egyházpoli- 
tikai reformok  keretén  beiül  az  új  házassági  és  konfesszionális 
jognak,  a  kötelező  polgári  házasságról,  az  állami  anyakönyvveze- 
tésről,  a  gyermekek  vallásáról,  a  zsidó  felekezet  recepciójáról  s  a 
vallás  szabad  gyakorlatáról  szóló  törvényeknek  megteremtése. 
Amikor  a  főrendiház  a  képviselőház  által  megszavazott  polgári 
házassági  törvényjavaslatot  elvetette,  Wekerle  1894  júniusban 
benyújtotta  a  minisztérium  lemondását,  amelyet  a  király  elfogadott. 
A  képviselőház  liberális  többsége  és  a  főváros,  amely  Wekerlét 
1894  június  7-én  tartott  közgyűlésen  egyhangúlag  díszpolgárának 
választotta,  a  lemondott  miniszterelnököt  a  legmelegebb  ováció- 
ban részesítette.  Minthogy  az  új  kabinet  megalakításával  megbí- 
zott Khuen-Héderváry  horvát  bán  feladatának  nem    tudott    meg- 

felelni,  a  király  18Q4  június  9-én  Wekeilét  újólag  miniszterelnökké 
nevezte  ki  és  Wekerlének  december  10-ig  sikerült  is  az  egyház- 
politikai javaslatokat,  az  izraeliták  recepciójáról  és  a  vallás  sza- 
bad gyakorlatáról  szóló  törvényjavaslatok  kivételével,  keresztül- 
vinni. Minthogy  a  korona  már  nem  viseltetett  iránta  teljes  biza- 
lommal, Wekerle  december  23-án  másodízben  beterjesztette  a 
kabinet  lemondását,  amelyet  a  király  őszinte  köszönetének  kifeje- 
zésével elfogadott.  Az  1896-iki  ezredéves  kiállítás  juryjének  elnöke 
volt.  A  király  1896.  november  30-án  az  újonnan  felállított 
közigazgatási  biróság  elnökévé  nevezte  ki.  Mint  ilyen  a  főrendi- 
ház tagja.  Wekerle  a  legnépszerűbb  magyar  államférfiak  egyike. 
A  fővároson  kívül  egy  csomó  vidéki  város  díszpolgárává  válasz- 
totta meg.  A  népdal  szájára  vette.  A  Bács-Bodrog  vármegyé- 
ben levő  Matkovics-Kerekity-telep  belügyminiszteri  engedélylyel 
Wekerlefalvára  változtatta  a  nevét.  Wekerle  az  országos  kaszinó 
elnök-igazgatója.  Tagja  volt  az  Osztrák-magyar  monarchia  írás- 
ban és  képben  című  vállalat  művészeti  magyar  bizottságának. 
Ebben  a  munkában  a  Fejér  vármegyéről  szóló  cikk  az  ő  tollá- 
ból ered. 

1893-ban  11.  Vilmos  német  császártól  a  kőszegi  hadgyakorla- 
tok alkalmával  a  vörös  sasrend  nagykeresztjét  kapta  meg. 

Lukács  Béia. 

A  magyar  ipar  is  nagy  pártfogót  veszített  Lukács  Bélában, 
aki  életében  sokat  dolgozott,  fáradt  és  alkotott  a  magyar  ipar 
föllendííésének  számtalan  érdekeiért. 

Becsületes,  értékes  munkával  tört  magának  utat  az  életben 
és  sokat  dolgozott,  hasznosat  alkotott,  jót  tett,  mikor  a  hatalom 
volt  a  kezében.  Közbizalom  kisérte  élete  mindeií  útján,  szerették 
és  megbecsülték  fönt  is,  lent  is. 

Közakarattal  emelte  őt  az  országos  iparegyesület  igen  kevés 
számú  tiszteletbeli  tagjainak  díszes  sorába. 

Lukács  Béla  így  a  mienk  is  volt,  míg  élt,  a  mienk  maradt 
tehát  mint  halott  is. 

Mindnyájan  a  legnagyobb  szimpátiával,  őszinte  részvéttel 
igaz  szeretettel  gondolunk  rá  és  azokra,  akiket  legközelebbről 
sujt  gyászos  elmúlásának  iszonyú  csapása.  Igaz,  amit  egyik  paren- 

tálója  mondott:  áldozata  lett  lelkiismeretessége  érzékenységének, 
kötelességtudása  finomságának  és  lelke  sebhetőségének. 

Minden  miniszter  írt  résztvevő  levelet  gyászoló  családjához. 
Ezek  a  levelek  megható  bizonyítványai  Lukács  Béla  tiszta  karak- 
terének. «A  kötelességteljesítés  mintaképe  volt  utolsó  lehelleíéig 
a  legnagyobb  becsületességgel »,  írja  az  egyik.  « Leghívebb  baráto- 
mat és  legönzetlenebb  munkatársaim  egyikét  siratom »,  mondja  a 
másik.  «Nagy  érdemei,  a  ritka  kötelességtudás  és  önzetlen  jelleme, 
melyek  őt  mindig  díszítették,  hálás  emlékezetünkben  fognak 
maradni  mindenkor^,  írja  a  harmadik.  íme  a  fölmenívény  és  a 
kitüntetés  a  síron  túl . .  . 

Istenem,  ha  ezeket  a  leveleket  egy  nappal  előbb  írják,  magá- 
nak Lukács  Bélának,  hogy  olvashatta  volna,  nem  keresi  vala  a 
halált,  nem  is  lett  volna  többé  búskomor,  ettől  meggyógyult  volna. 

De  ilyen  az  ember  tragikuma. 

Amikor  él,  ellenségei,  riválisai  bántják,  sorsa  üldözi,  a  kö- 
zönség suttog,  barátai  vele  nem  törődnek,  de  mikor  a  katasztrófa 
bekövetkezik,  az  ellenségek  elbújnak,  a  közönség  meleg  rokon- 
érzéssel fordul  hideg  sírjához  s  barátai  sírva  teszik  le  koporsó- 
jára a  babérkoszorút. 

Ilyen  az  élet,  érzéketlen  és  kíméletlen.  S  ilyen  a  halál,  engesz- 
telő és  dicsőítő.  Lukács  Bélának  kedvesebb  volt  már  ez,  mint  amaz. 

Itthagyott  mindent,  ami  körülvette,  szerencsét,  sikert,  jósá- 
got és  boldogságot . . . 

És  itthagyta  nagyszámú  jóbarátait,  tisztelőit  is,  végzetes 
tettével  példát  mutatván :  milyen  törékeny  az  emberi  élet  és  milyen 
gyarló. 

De  az  ő  életének  emléke  mégis  fönmarad  és  tovább  él 
tetteiben  és  alkotásaiban. 

Az  iparfejlesztés,  iparoktatás,  a  vasúti  és  tarifa-politika,  a 
Vaskapu,  a  kiállítási  ügy  mind  fényes  lapokat  tartalmaznak,  me- 
lyekre az  ő  neve  kitörülhetetlenül  van  följegyezve. 

És  ha  minden  feledésbe  menne,  amit  tett  és  alkotott :  lesz- 
nek szivek,  amelyekbe  az  idők  véges  végéig  be  lesz  vésve,  hogy 
ö  volt  a  legjobb,  legtisztább,  legnemesebb  emberek  egyike. 


Lukács  Béla  a  máv.  elnökigazgatói  székéből  került  a  keres- 
kedelemügyi   minisztériumba    államtitkárnak.    Itt   jobb    keze    volt 

Baross  Gábornak.  Ö  készítette  a  közszáliítási  szabályzatot  és  az 
első  felségtolterjesztést  az  ezredéves  kiállítás  ügyében.  Később 
mint  miniszter  rendkívüli  szeretettel  indította  meg  az  ezredéves 
kiállítás  szervezési  munkálatait. 

A  munkában,  a  kitartó,  ernyedetlen  munkában  és  munka- 
bírásban méltó  utóda  volt  nagynevű  elődjének. 

Baross  Gábor  csak  csekélységgel  merte  fölemelni  resszort- 
jának  előző  iparügyi  költségvetéseit.  Amire  a  vasminiszter  nem 
mert  vállalkozni,  azt  utóda,  a  flegmatikus  vérmérsékletű  Lukács 
Béla  jóformán  észrevétlenül  megvalósította,  t.  i.  évről-évre  merész 
arányokban  növelte  tárcájának  iparügyi  budgetjét.  Míg  az  1892. 
évre  ('ipari  és  kereskedelmi  célokra*  Baross  125.000  frtot  praeli- 
minált,  addig  már  18Q3-ra  Lukács  Béla  e  címen  300.000  frtot  és 
külkereskedelmi  célokra  az  előző  100.000  frt  helyett  150.000  frtot 
állított  be  budgetjébe.  Már  a  következő  esztendőben,  18Q4-ben 
az  ipari  és  kereskedelmi  oktatás  előmozdítása  címén  200.000  frt, 
az  «ipar  és  kereskedelem,  fejlesztésére))  250.000  frt,  e  három  címen 
tehát  együttvéve  kerek  600.000  frt  szerepel  a  kereskedelmi  tárca 
költségvetésében,  tehát  közel  húromszorosa  a  Baross  által  e  címe- 
ken 18Q2.  évre  megállapított  szükségletnek.  S  ha  hozzátesszük, 
hogy  a  képviselőház  mindannyiszor  vita  nélkül,  sőt  pártkülönb- 
ség nélkül  való  meleg  ovációk  mellett  megajánlotta  az  iparfejlesz- 
tés céljaira  kért  költségeket,  már  ez  is  elegendő  bizonyságot 
szolgáltat  arról,  hogy  Lukács  Béla  nem  kevesebb  érdemeket  szer- 
zett a  nemzeti  iparpolitika  új  aerájának  megteremtése  és  irányí- 
tása körül,  mint  ünnepelt  elődje. 

Pedig  Lukács  Béla  —  az  igaz,  mindvégig  zajtalanul  s  ép 
azért  nagyobbára  jóformán  észrevétlenül  —  annál  eredményeseb- 
ben gondozhatta  az  iparérdekeket,  mivel  széleskörű  resszortjának 
minden  ágazatába  az  alárendeltebb  detailokig  be  volt  avatva.  Nem 
szokták  a  legjobb  miniszternek  tartani  azt,  aki  tárcájának  aláren- 
delt adminisztratív  ügyeivel  foglalkozik  s  aki  nem  szorítkozik  a 
fontosabb  központi  agendák  annál  alaposabb  intézésére.  Ámde 
regulakép  akár  áll  ez,  akár  nem,  Lukács  Béla  azért  foglalkozhatott 
a  detailkérdések  óriási  tömegével  is,  mivel  mindenbe  be  volt 
avatva,  ismerte  a  dolgok  érdemét  ép  úgy,  mint  a  személyeket. 


Í95 


(Emlékbeszédein    Lukács  Béláról  az  iparegyesület    1901-ik   évi    közgyűlésén.) 

Az  iparegyesületnek  kevés  jobb  embere  volt  nálánál.  Meleg- 
érdeklődéssel nézte  tevékenységünket;  örült,  ha  búzaszemeket 
talált  abban  az  aratásban,  melylyel  évente  neki  beszámoltunk.  Nem 
sajnálta  tőlünk  nyilvánosan  sem  az  elismerés,  sem  a  buzdítás 
szavát,  de  sokkal  többet  foglalkozott  velünk  és  eszméinkkel  a 
kulisszák  mögött.  A  hála  és  elismerés  igaz  megnyilatkozása  volt 
tehát,  amikor  Lukács  Bélát  egyesületünk  közgyűlése  1895  június 
23-ikán  tiszteletbeli  tagjai  sorába  igtaíta, 

Nem  nagyon  sokan  voltak  eddig  ebben  a  díszes  gárdában. 
A  legrégiebbek  között  Matlekovits  Sándor  és  Széchenyi  Pál,  majd 
néhai  Trefort  Ágoston  és  Baross  Gábor,  a  Jegújabbak  között 
Lukács  Béla  és   Wekerle  Sándor.  Összesen  hatan . . . 

Most  már  névjegyzékünk  füzeteiben  az  ő  neve  előtt  is  meg 
fog  jelenni  a  kis  fekete  kereszt,  de  azért  a  név  megmarad  az 
ékes  névsorban,  melynek  díszt  fog  kölcsönözni  késő  i vadékokon 
át,  mert  méltán  jutott  oda  és  igazán  helyén  vala  ott.  Helyén  volt, 
mert  szerette  az  iparegyesületet  és  mert  ö  is  köztiszteletnek  örven- 
dett nálunk. 

Őrzöm  kegyelettel  a  levelet,  melyben  engem  igazgatóvá  tör- 
tént megválasztásom  után  szokatlan  melegséggel  üdvözölt  és 
szomorúan  gondolok  végső  szavaira,  melyeket  tavaly  szeptember- 
ben történt  utolsó  találkozásunk  alkalmával  hozzám  intézett: 

—  Ha  kész  leszek  a  dolgaimmal,  szívesen  állok  be  az  ipar- 
egyesület napszámosai  közé. 

Mikor  ma  ünnepélyesen  odahelyezzük  neve  elé  azt  a  kis 
fekete  keresztet,  emlékezzünk  róla  szeretettel  és  kegyelettel,  amit 
tőlünk  igazán  meg  is  érdemel. 

. .  .O  maga  is  egy  nagy  kereszttel  indult  élete  útjára,  erő- 
szakosan elpusztított  családja  közös  temetőjéről  vitte  magával  a 
fejfát,  melyet  nemrég  állandó  emlékművel  cserélt  föl  a  preszákai 
völgy  ölében. 

Amikor  három  év  előtt  ezt  az  emléket  emelte,  átfuthatta  a 
szép  pályát,  mely  a  kora  árvaságtól  a  magasba  vezette.  Szor- 
galma, tehetsége  adta  kezébe  a  tollat,  melyet  ügyesen  forgatott 
a  szépirodalom  és  a  komoly  közgazdasági  irodalom  terén  egyaránt. 
Képviselő,  államvasúti  igazgató,  államtitkár,  miniszter,  kiállítási 
elnök  és  kormánybiztos  korában    igen  sok  Icözügygyel    foglalko- 

zott,  megbecsülte  a  legkisebbet  és  megbirkózott  a  legnagyobbal. 
Gondos,  megfontolt  volt  minden  munkájában  s  nagy  ügyszere- 
tet vezette  a  közgazdasági  és  főleg  az  ipari  élet  fejlesztésében 
tett  kezdeményezései,  kivált  pedig  az  ezredéves  kiállítás  főbb 
irányelveinek  és  kereteinek  megállapítása  körül.  De  ott  voltak 
kezén-lábán  a  béklyók,  a  kiszabott  szűk  anyagi  határok.  Az  ő 
miniszterelnöke  krajcárokban  takarékoskodott,  az  utóda  pedig  — 
persze  új  miniszterelnök  alatt  —  mindenre  kapoií  pénzt,  amire 
csak  akart.  Sokszor  fájt  neki,  hogy  nem  tudta  szárnyait  igazán 
kibontani  s  hogy  megnyirbálták  legszebb  terveinek  és  kezdemé- 
nyezéseinek nagyszabásúnak  előirányzott  kereteit . .  . 

Pedig  szeretett  volna  a  magasba  törni.  Nem  személyében, 
mely  szerény  volt  egész  életén  keresztül,  minden  körülmények 
között,  hanem  eszméivel  és  terveivel. 

A  magyar  iparpártolás  és  fejlesztés  terén  voltak  nagy  álmai. 
Ezek  is  az  anyagi  eszközök  elégtelenségének  már  ismert  sarok- 
köveibe ütődtek  lépten-nyomon,  de  azért  ő  szeretettel  szőtte-fonta 
tovább  ábrándjait  az  iparában  is  hatalmas  és  erőteljes  Magyar- 
országról. 

Életrajza  nemrég  bejárta  az  egész  magyar  sajtót,  tehát  nem 
kel!  e  helyen  fölújítani;  essay  sem  illik  e  megemlékezés  igény- 
telen, cikornya  nélkül  való  keretébe. 

Nem  adok  tehát  képet  arról  sem :  milyen  volt  a  közpályán 
való  hasznos  szereplésének  eredménye   számokban  és   tettekben. 

Nem  az  élőt  hívom,  hanem  mortuum  plango  —  mint  a 
harang  egy  méla  akkordja:  a  holtat  siratom. 

És  ez  a  végső  harangkongás  is  azt  zúgja  —  az  ilyen  dol- 
gokban meglehetősen  érzékeny  fülembe :  —  nem  lehetett  jó 
hatással  ő  rá,  aki  már  miniszter  volt  és  a  hatalom  egyik  szeren- 
csés kormányosa,  hogy  újabb  hatáskörében  ismét  az  élet  és  napi 
küzdelem  aprólékosságaival,  bajaival  és  elkerülhetlen  szennyével 
kellett  közelből  érintkezésbe  lépnie  és  ezerféle  apró  érdekbe  bele- 
ütköznie...  Ez  majdnem  lidércként  nehezedett  az  ő  nemes  lel- 
kére és  érzékeny  Ízlésére.  És  így  lett  igaz,  amit  róla  írtunk:  áldo- 
zata lett  lelkiismeretessége  érzékenységének,  köteiességtudása 
finomságának  és  lelke  sebhetőségének.  Ezért  hagyott  itt  mindent, 
ami  körülvette:  szerencsét,  sikert,  jóságot  és  boldogságot.  Mert 
édesebb  családi  kört   is   alig  ismertem,   mint  az    övé:    ez   a    kis 

birodalom  olyan  nagy  volt,  hogy  amíg  Ő  élt,  soh'sem  áldozott  le 
benne  a  boldogság  derűvel  teli  napja. 

Nekünk  pedig  az  ő  drága  emléke  maradt  meg,  amikor  tetteit 
és  alkotásait  megbecsüljük. 

Legyen  tehát  emléke  áldott  ez  egyesületben  és  messze  az 
egyesület  határain  túl,  valameddig  emberek  élnek,  akiknek  szive 
hálával  és  szeretettel  tud  eltelni  —  a  síron  innen  és  a  síron  túl . . . 


Hegedűs  Sándor. 


Hegedűs  Sándornak  kereskedelmi  miniszterré  történt  kine- 
vezését a  legszélesebb  körökben  igen  meleg  rokonszenvvel  fogad- 
ták. A  lapok  pártállásra  való  tekintet  nélkül,  tehát  egybehang- 
zóan elismerik  az  ö  nagy  tapasztalatait  és  tudását  a  közgazdaság 
minden  ágában,  főleg  pénzügyi,  ipari,  kereskedelmi  és  forgalmi 
ügyekben.  Nem  emlékszünk  rá,  hogy  valakit  oly  osztatlan  rokon- 
szenv kisért  volna  a  miniszteri  székben,  mint  ezúttal  Hegedűs 
Sándort,  aki  különben  hivatalos  tevékenységét  igen  erélyes  és 
öntudatosan  férfias  beszéddel  nyitotta  meg. 

Hegedűs  Sándor  az  orsz.  iparegyesületnek  harminc  év  óta 
rendes  tagja;  tíz  éven  át  igazgatóságunknak  is  tagja  volt,  részt 
vett  az  egyesület  által  rendezett  nyilvános  felolvasásokban,  egy 
ízben  az  iparos-hitelügy  kérdésében  megindított  tárgyalásoknak 
előadója  volt ;  sokat  foglalkozott  ipari  kérdések  hírlapi  tárgyalásá- 
val, a  hetvenes  évek  közepén  az  általam  szerkesztett  «Alföldi 
Iparlap»-ba  is  írt  vezércikkeket  s  a  «Magyar  Ipar»-ba  is  több 
érdekes  és  értékes  tanulmányt  írt. 

Életrajzi  főbb  adatai  a  következők: 

Hegedűs  Sándor  a  munka  igaz  embere.  Nálánál  többet  ke- 
vés ember  dolgozott  még  eddig  a  szellemével. 

Aki  reggel  8  órakor  megy  hozzá,  azt  tudhatja  meg,  hogy 
Hegedűs  Sándor  már  egy  félóra  óta  legalább  tíz  ügyet  igazított 
el  s  még  vagy  tízen  várakoznak  rá,  de  kilenc  órakor  már  a  hiva- 
talt járja,  tíz  órakor  a  képviselőházban  van,  ott  egy  napra  leg- 
alább húsz  eligazítani  való  dolga  vau :  az  egyik  kezével  levelet  ír, 
a  másikkal  új  levelet  bont  föl  s  arra  szóbelileg  válaszol,  miniszte- 
rekkel értekezik,  a  választóival  cseveg,  őket  protegálja,  vigasztalja, 
bemegy  a  pénzügyi  bizottságba,    ott    referál,   kapacitál,   két   perc 

múlva  már  a  város  másik  részén  lehet  látni  hivatalában,  egy  óra 
múlva  ismét  otthon  van,  újból  fogad,  közben  elolvassa  az  összes 
lapokat,  egy  csomó  szakmunkát  fut  át,  sőt  revüket  és  klassziku- 
sokat is  olvas,  most  egy  vezércikket  ír,  aztán  interviewoló  újság- 
írókat informál,  a  másik  percben  a  szabadelvű  pártkörben  van  s 
a  béke-csinálásban  segít,  majd  református  egyházi  és  jótékony- 
sági ügyeket  igazít.  Az  ember  szédül,  ha  egy  félóráig  figyelem- 
mel kiséri,  hogy  mennyi  dolgot  végez  Hegedűs  Sándor.  Pedig 
ő  már  59  éves.  Született  1847-ben  Kolozsvárott. 

De  csak  az  életrajzban  van  ez  az  5Q  év.  Sem  a  munkaked- 
vén, sem  az  arcán,  sem  élénk  szemeiben  nem  látszik.  Ha  a  sokat 
dolgozó  és  mégis  a  legkisebb  idegességtől  is  mentes,  végtelenül 
figyelmes,  a  legkisebb  iránt  is  kedves  előzékeny  ember  mintaképét 
keresik,    tessék  megnézni  Hegedűs  Sándort. 

S  ez  a  szivósság  és  erőíeljesség  annál  inkább  csodálatra 
méltó,  mert  Hegedűs  Sándor  egész  életét  folyton  munkában  töl- 
tötte. Középiskolai  tanulmányait  Kolozsvártt  végezte  a  református 
kollégiumban.  Onnan  1865-ben  Budapestre  jött,  a  jogtudományo- 
kat végezte  itt,  letette  az  államvizsgákat  és  az  elméleti  birói  vizs- 
gát. De  már  ekkor  hozzá  kellett  szoknia,  hogy  egy  időben  három 
dolgot  végezzen.  Amellett,  hogy  tanult,  nevelősködött  Csengery 
Antalnál  és  a  nevelősködés  mellett  mint  hírlapíró  munkálkodott, 
a  «Budapesti  Szemlé»^nek  dolgozott.  A  jogi  vizsgáit  hivatalban 
ekkor  nem  érvényesítette. 

Az  elsők  között  volt,  akik  a  hirlapírást  pályának  tekintették 
Magyarországon.  Belépett  a  «Hon»  szerkesztőségébe,  hol  csak- 
hamar a  lap  főmunkatársa  és  első  vezércikkírója  lett.  Zsurnaliszta 
volt  a  szó  nemes  értelmében  és  zsurnaliszta  most  is.  Annyi  ve- 
zércikket Magyarországon  egyetlen  publiciszta  sem  írt,  mint 
Hegedűs  Sándor.  Legutóbb  a  «Nemzet»  rendes  cikkírója  volt, 
de  olyan  pontos,  hogy  ha  pénteken  ezer  más  dolga  is  volt, 
délután  6  órakor  a  « Nemzet))  nyugodt  lehetett,  hogy  megkapja 
a  cikket. 

Pályája  kezdetén  7  évig  írta  a  vezércikkeket,  míg  jelentős 
névre  tett  szert  s  1875-ben  Abrudbányán  megválasztották  kép- 
viselőnek. Az  országgyűlésben  rögtön  fölismerték  tehetségeit  s 
attól  a  perctől  kezdve,  ahogy  ide  belépett,  folyton  fokozódó  mun- 
kával, folyton  emelkedett.  A  pénzügyi  bizottságban  rögtön  elő- 
adónak választották  s  1878  óta  ennek  a  bizottságnak  főelőadója. 

1876-ban  beválasztották  a  delegációba  s  1877  óta  ott  is  jegyző 
és  előadó.  Nemo  profeta  in  sua  patria.  De  Hegedűs  Sándort 
Kolozsvárit,  születése  helyén,  1884-ben  megválasztották  képviselő- 
nek, ugyanakkor  Abrudbányán  is  mandátumot  adtak  neki,  de  ő 
a  kolozsvárit  fogadta  el.  A  latin  közmondást  kénytelenek  voltak 
megváltoztatni.  Hegedűs  Sándor  tudniillik  azért  vállalta  el  a  kolozs- 
vári madátumot,  mert  még  többet  akart  dolgozni.  Tudta,  hogy 
ezzel  a  mandátummal  a  helybeli  kötelezettségek  egész  tömege 
jár.  Hegedűs  mintaképe  lett  a  kerület  érdekeiért  fáradhatlan  kép- 
viselőknek. De  folyton  a  közszükségleteket  tartotta  szem  előtt 
ezekben  is  és  nincs  olyan  jóra  irányuló  erdélyi  mozgalom,  amiben 
vezérszerepet  ne  vinne.  És  1905-ben  mégis  igaz  lett:  nemo  pro- 
feta in  sua  patria.  Kolozsvár  városa,  mely  neki  oly  véghetetlenül 
sokat  köszönhet,  hűtelen  lett  hozzá  .  .  . 

Pénzügyi  tudása  és  a  közgazdaság  terén  való  képességei 
kapacitássá  tették.  A  szakirodalmat  is  jeles  munkákkal  gazdagí- 
totta. 1878-ban  jelent  meg  <'Az  önkormányzat  és  pénzügy »  című 
munkája.  Az  1881-iki  valuta-kongresszusról  közzétett  terjedelmes 
jelentése,  tanulmányai  a  bankkérdésről,  a  cukor-  és  szeszadó- 
kérdésről stb.  Magyarország  szakköreiben  feltűnést  keltettek.  Az 
akadémia  1885-ben  levelező  tagjává  választotta  s  1892-ben  az 
akadémia  rendes  tagja  lett.  (íme  egy  hírlapíró,  aki  egyúttal  aka- 
démikus és  miniszter.)  1892-ben  a  király  a  Lipót-rend  közép- 
keresztjével tüntette  ki.  Gondnoka  az  erdélyi  ref.  egyházkerület- 
nek, elnöke  az  orsz.  ref.  özvegy-  és  árvaalap  bizottságának,  a 
protestáns  irodalmi  társaságnak,  a  budapesti  józsefvárosi  jótékony 
egyletnek,a  nemzeti  torna-egyletnek,  gondnoka  a  budapesti  ref. 
egyházközségnek.  De  hosszúra  terjedne  mind  fölsorolni  tisztsé- 
geit. A  kormánytól  független  pénzintézeteknél  is  több  helyen  volt 
hivatala.  Ezekről  miniszterré  való  megválasztásakor  le  kellett  mon- 
dania, úgy  hogy  ő  bizony  a  miniszterségért  az  anyagiakból  sokat 
áldozott. 


És  minden  Demosthenesnél  szebben  beszél  a  tett. 

Hegedűs  Sándor  három  évi  miniszteri  működése  nehéz 
viszonyok  és  a  legrosszabb  gazdasági  állapotok  közé  esett.  Ez 
a  körülmény  a  társadalom  közreműködését,  a  vállalkozás  és  tőke 
segítségét  minden  kormány-akciótól  elvonta    és   ennek   rendelke- 

zésére  is  felette  csekély  eszközöket  juttatott.  E  nehézségek  dacára 
Hegedűs  tevékenysége  folytán  a  következő  főbb  intézkedések 
jöttek  létre  a  magyar  ipar  érdekében. 

Ipari  közigazgatás  és  belkeieskedelem  terén  számos  reform 
lett  előkészítve.  Az  1884.  évi  XVII.  t.-cikkbe  iktatott  ipartörvény 
módosítása  iránti  s  az  ipari  és  gyári  alkalmazottak  betegség  ese- 
tében való  segélyezéséről  szóló  18Q1.  évi  XIV.  t.-cz.  módosítására 
irányuló,  valamint  a  kereskedelmi  alkalmazottak  szolgálati  viszonyá- 
nak szabályozására  vonatkozó  munkálatokat  folyamatba  tette.  A  be- 
tegsegélyezési törvénymódosítása,  valamint  a  kereskedelmi  alkalma- 
zottak szolgálati  viszonyának  szabályozása  az  ő  idejében  már  úgy- 
szólván teljesen  elő  volt  készítve.  Hosszú  ama  fontos  iparpolitikai 
és  iparrendészeti  körrendeletek  sorozata,  melyekkel  az  ipartör- 
vény a  vasárnapi  niiinkasziinetről  és  a  betegsegélyezésről  szóló 
törvény  helyes  értelme  nyert  kifejezést,  melyekkel  a  törvények  alkal- 
mazása körül  felmerijlt  kételyek  lettek  eloszlatva,  végül  melyek 
az  említett  törvényekben  foglalt  felhatalmazás  alapján  a  fejlődő 
ipari  viszonyok  szabályozását  célozták. 

Élénken  emlékezhetünk  az  ipartörvény  51.  §-a  szerinti  töme- 
ges és  gyors  vásárlásra  ingerlő  módon  folytatott  darusítások 
esetében  követendő  eljárás  energikus  szabályozására  és  a  hólabda 
vagy  lavinarendszer  útján  való  eladások  által  elkövetett  vissza- 
élések alapos  eltiltására.  Az  összes  rendeletek  a  kereskedői  tisz- 
tesség érdekében  az  üzleti  becsületesség  megerősítésén  munkál- 
kodtak. 

A  minta-  és  védjegyügy  reformja  céljából  törvényjavaslatok 
készíttettek,  ugyancsak  a  tisztességtelen  versenyről  is.  A  szaba- 
dalmi ügy  reformja  céljából  az  előmunkálatok  megindíttattak. 
A  cégügyek  nyilvántartására  megfelelő  intézkedések  tétettek. 
Ezzel  kapcsolatban  a  kereskedelmi  hitel-hírszolgálat  ügye  is  fej- 
lesztetett. 

A  kereskedelemügyet  érdeklő  törvényhozás  reformja  és  kiegé- 
szítése tekintetében  a  tárca  résztvett  az  igazságügyi  miniszter  úr 
ebbeli  működésében ;  ezt  illetőleg  megemlítendők  az  ingó  dolgok 
és  értékpapír  részletügy ről,  a  magán  biztosítási  vállalatokról  s  a 
polgári  perrendtartás  reformjáról,  valamint  a  kereskedelmi  üzletek 
csalárd  átruházásáról  szóló  javaslatok. 

Megindíttatott  a  tárgyalás  a  kereskedelmi  törvény  reformja 
tekintetében  is. 

Egyes  fontosabb  kereskedelmi  és  közgazdasági  kérdéseket 
illetőleg :  a  vásáriigy  törvényhozási  rendezése  iránt  az  előmun- 
kálatok folyamatba  tétettek ;  a  mértékügy  rendezésére  vonatkozó 
törvényjavaslat  végleges  szövegezése  a  törvényhozás  tárgyalására 
elkészült  és  csupán  pénzügyi  nehézségek  akadályozták  eddig 
annak  benyújtását :  a  csomagára  törvény  végrehajtása  iránti  ren- 
delet kiadatott;  a  kartellekről  szóló  törvényjavaslathoz  az  anyag 
egybegyűjtetett ;  a  kizárólag  kölcsöiiüzletek  kamatdíjtételei  revi- 
deáltattak;  s  a  legitim  kereskedelem  érdekeinek  megóvása  tekin- 
tetéből intézkedések  történtek,  hogy  zálogüzletek  más  üzletekkel 
össze  ne  kapcsoltassanak;  a  budapesti  kir.  zálogház  részére  új 
épület  emeltetett,  mely  humanisztikus  célzatának  megfelelően  szer- 
veztetett  és  berendeztetett ;  a  helyi  ipar  és  kereskedelem  védelmére 
valamint  a  vidéki  városok  fejlesztésére  hivatott  s  megrendelések 
gyűjtésére  vonatkozó  törvény  megalkottatotí  és  életbelépett. 

Az  ellentétes  áramlatok  világos  megbirálása  végett  a  fogyasz- 
tási szövetkezetek  működése  tekintetében  statisztikai  felvételek 
rendeltettek  el ;  hasonló  statisztikai  felvételek  rendeltettek  el  azon 
kérdés  elbírálására  vonatkozólag,  hogy  a  belvámok  mily  befolyás- 
sal vannak  és  mily  mérvben  folynak  be  hátrányosan  az  iparra  és 
kereskedelemre?  A  forgalom  fejlesztése  érdekében  a  közraktári 
intézmény  reformjára  is  megtétettek  az  előtanulmányok. 

A  fiumei  importpiac  erősbílésére,  főleg  a  proprekereskede- 
lem  intenzív  fejleszthetése  érdekében  programmszerű  intézkedések 
kezdeményeztettek. 

A  tőzsde  autonómiájának  keretén  belül  is  befolyás  történt  a 
tőzsdei  forgalom  céljaira  szolgáló  intézkedések  javítására,  így  a 
magyar  búza  önálló  jegyzésére,  a  felmondott  árú  tényleges  szál- 
lításának biztosítására,  az  árjegyzés  nyilvánosságára  s  a  búza 
bonifikáció  kérdésére  stb.,  melyek  tekintetében  a  budapesti  tőzsde 
tanácsa  maga  kezdeményezőleg  járt  elől. 

A  fiumei  kávébehozatal  oly  mérvben  biztosíttatott,  hogy 
évenkint  4 — 5  millió  korona  értékű  kávénak  Fiúmén  át  való  be- 
hozatala immár  kétséget  nem  szenved. 

Igen  fontos  intézkedés  volt  az  informacionális  szolgálat 
szervezése  a  kereskedelmi  múzeum  körében,  mely  igen  becses 
szolgálatokat  tesz  a  hazai  iparnak  és    kereskedelemnek   egyaránt. 

Az  iparoktatás  keretei  az  iglói  fa-,  a  temesvári  és  győri  fa- 
és  fémipari    szakiskolákkal,    a    békéscsabai    tanonc-otthonnal   és 

továbbképző  tanfolyamokkal,  valamint  a  Pozsonyban  létesített  új 
gépgyári  szakiskola  létesítésével,  a  különböző  iskolákon  14  új 
szaktanfolyam  szervezésével  bővültek  ki,  míg  teljesen  újjászervez- 
tetett  az  ungvári  agyag-  és  a  budapesti  mechanikai  és  órásipari 
szakiskola,  minek  eredménye  az  iskolák  népességén  is  meglátszik, 
mely  1898-ban  3848  tanulóból  állott,  1901-ben  pedig  már  5015  volt. 

Nagy  lendületet  vett  az  ipariskolák  építkezése,  mely  célra 
három  év  alatt  közel  három  millió  korona  fordíttatott;  új  épületeket 
nyertek  Budapesten  a  felső  ipariskola  és  technológiai  iparmúzeum, 
a  felső  építőipariskola,  az  órás  és  mechanikai  ipari  szakiskola ; 
vidéken :  a  felső  ipariskola  Kassán,  a  faipari  szakiskola  Iglón,  a 
fa-  és  fémipari  szakiskolák  Győrött  és  Temesvárott,  az  agyag- 
ipari szakiskola  Ungvárott  és  építésre  készen  hagyta  a  kolozs- 
vári technológiai  iparmúzeum  és  pozsonyi  gépgyári  szakiskola 
terveit. 

A  közszállítások  ügye  ő  alatta  rendeztetett  egyrészt  a 
szorosabb  értelemben  vett  állami  szükségletek  fedezésénél,  más- 
részt a  közös  hadsereg  szállításainál,  utóbbiaknál  véglegesen 
biztosíttatott  a  quota  szerinti  részleltetés,  olyannyira,  hogy  ma 
Magyarország  minden  oly  ipari  cikkben,  melyet  gyárt,  a  had- 
sereg szükségleteiből  megkapja  a  kvótaszerű  részesedést,  sőt  ily 
mennyiség  erejéig  az  esetleg  olcsóbb  osztrák  ajánlatok  áraival 
meg  kell  kínálni  a  magyar  ajánlattevőket. 

Az  cdiami  kedvezményekkröl  szóló  új  törvény  1899.  XLIX. 
alapján,  melybe  szélesebb  alapon  jutott  be  a  mezőgazdasági  ipar 
és  egészen  újonnan  a  házi-  és  kisipar,  1900  óta  133  új  gyár 
létesült. 

A  kis-  és  nagyipar  nagy  arányban  feji  észtet ett.  Míg  1889-től 
1898-ig  kisipari  célokra  mindössze  661.016  K  fordíttatott,  csak 
1899— 1901-ig  1,481.987  K  fordíttatott  a  kisiparra. 

Itt  említendők  a  közmíí helyek,  minő  Budapesten  kettő  van 
és  vidéken  is  kettő  biztosíttatott,  több  mint  500  kisiparosnak  és 
szövetkezetnek  gépekkel  való  szegélyezése,  104  kisipari  hitel-, 
anyagbeszerző-  és  termelő  szövetkezet  alakítása  melyek  együtt- 
véve 491.727  K  segélyt  kaptak,  a  három  év  alatt  egyúttal  4,592.000 
korona  öszhitel  biztosíttatván  nekik.  Meghonosította  a  kisiparban 
a  vándortanítói  intézményt  és   a   mestertanfolyamok   intézményét. 

Kieszközölte  a  hadügyi  és  honvédelmi  miniszterektől  azt, 
hogy  a  kisiparnak  jutó  katonai  szállításokat   ezután   a   kereske- 

delemiigyi  miniszter  osztja  szét;  a  székelyföldi  háziipar  fejleszté- 
sére Háromszékmegyében  nagy  vállalat  létesíttetett  500  szövő- 
székkel, az  agyagiparnak  az  egész  országban  való  fejlesztésére 
központi  niintatnühely  állíttatott,  melyből  az  egész  ország  agyag- 
háziipara egységesen  fog  fejlesztetni ;  nagyobb  arányú  akció  indult 
a  rutlien  megyék  háziiparának  felkarolása  iránt,  legnagyobb  volt 
azonban  az  eredmény  a  gyáripar  és  itt  is  különösen  a  textilipar 
fejlesztése  terén,  hol  3  év  alatt  73  új  gyár  létesült  és  31  régi 
gyár  tetemesen  kibővült,  melyekbe  3 — 5  év  alatt  kereken  70  millió 
korona  tőke  fektettetett  be  és  18  ezer  munkás  nyert  állandó  fog- 
lalkozást. A  textilipar  fejlesztése  ebben  oly  nagy  arányú,  hogy  az 
új  gyárakban  a  szövőszékek  száma  több  lett  az  eddigi  szövőszékek 
kétszeresénél,  számszerint  4660  mechanikai  és  800  kézi  szövő- 
szék, 30.000  orsó  és  50  himzőgép. 

Ugyancsak  az  ipar  fejlesztése  körébe  vág  a  kereskedelmi 
múzeum  újjászervezése.  Ugyanitt  szerveztetett  a  közszállítások 
ellenőrzése  az  összes  állami   szállításokra   vonatkozó   hatáskörrel. 

A  hazai  ipar  kiviteli  érdekeinek  előmozdítására  ezenkívül 
jelentős  kísérlet  történt  a  Chinába,  Délafrikába  és  Mexikóba  való 
nagyobb  arányú  kivitel  érdekében  külön-külön  kereskedők  kikül- 
dése által,  akik  ott  igen  biztató  összeköttetéseket  létesítettek. 

Ipari  alkotás  a  zágrábi  kereskedelmi  és  iparmúzeum  létesítése, 
mely  alatta  már  egészen  biztosítva  lett. 

A  különböző  vidéki  kiállításokat,  mint  amelyek  igen  hat- 
hatós iparpártolási  eszköznek  bizonyultak,  csak  mellékesen  érintve, 
kiemelendő  a  hazai  papír-  és  üvegipar  védelme,  melynek  révén 
ezen  iparágak  válságos  helyzetükből  kisegíttettek. 

Előkészítette  az  építőipar  szabályozását,  mely  kérdés  két 
éven  át  foglalkoztatta  a  minisztériumot. 

Nagy  elismerést  szerzett  az  országnak  a  külföld  előtt  az 
1891.  évben  rendezett  nemzetközi  statisztikai  kongresszus,  mely- 
nek révén  a  külföld  legkiválóbb  szaktudósainak  alkalmuk  nyilt 
behatóan  megismerni  hazánk  politikai,  gazdasági  és  kulturális 
viszonyait,  melyekről  azután  a  legelőkelőbb  szakírók  bő  ismerteté- 
seket közöltek  rólunk  a  külföldi  szaksajtóban. 

A  statisztikáról  szólva,  megemlítendő  az  1900.  évi  népszám- 
lálás előkészítése  és  keresztülvitele  is  (1889.  évi  XVII I.  t.-cikk), 
melynél  az  előző  népszámlálásokhoz  képest  igen  lényeges  módo- 
sítások eszközöltettek,  különösen  a  foglalkoztatási  statisztika  tekin- 

tétében.  Évtizedekre  kiható  jelentőségű  volt  az  a  nagy  statisztikai 
munkálat  is,  mely  1901-ben  fejeztetett  be  két  évi  előzetes  munka 
után.  «A  magyar  korona  országainak  gyáripara  az  18Q8-ikÍ  év- 
ben»  egy  20  kötetes  munka,  mely  az  ország  gyáriparának  olyatén 
ismertetését  tartalmazza,  minővel  a  külföldi  szakirodalom  sem 
rendelkezik,  amit  a  nemzetközi  statisztikai  kongresszuson  is  ki- 
emeltek. 

Az  áruforgalmi  statisztika  fejlesztését  is  biztosította.  A  leg- 
fontosabb statisztikai  ág,  az  árúforgalmi  statisztika  fejlesztése  érde- 
kében köttetett  meg  Ausztriával  1899-ben  a  közbenső  áruforgal- 
munk kölcsönös  számbavételére  vonatkozó  egyezmény,  melynek 
alapján,  míg  részben  az  az  adatszolgáltatók  terhe  is  könnyebbült 
(főleg  a  postai  forgalomnál),  addig  az  adatok  jósága  jelentékenyen 
fokozódott,  mert  a  hazai  címzetteknek  az  árúbevallásra  rendelkezé- 
sükre áll  az  Ausztriában  kiállított  nyilatkozat  másodpéldánya  s  az 
adatszolgáltatás  elkerülése  is  a  kölcsönös  ellenőrzés  révén  sokkal 
jobban  megakadályozható.  Az  árúforgalmi  statisztika  javulása  ez 
egyezmény  alapján  máris  igen  érezhető,  ami  kereskedelmi  poli- 
tikánk tájékoztatására  elsőrendű  fontosságú  lett. 

Az  1901.  év  folyamán  újjászerveztetett  az  árúforgalmi  sta- 
tisztikai értékmegállapító  bizottság  is,  ahhoz  a  növekvő  fontos- 
ságú feladathoz  mérten,  amely  erre  a  bizottságra  vár  a  kereske- 
delmi egységértékek  megállapításában.  Ehhez  képest  minden  ke- 
reskedelmi ágból  a  leginkább  szakértő  egyének  vonattak  a  bizott- 
ságba, akik  nagy  gyakorlati  tudásuk  mellett  a  kereskedelmi  piacok 
és  árak  teljes  ismeretével  bírnak. 

Az  árúforgalmi  statisztika  fejlesztését  célozta  az  is,  hogy  a 
Statisztikai  Havi  Közleményekből  az  árúforgalmi  havi  eredménye- 
ket tartalmazó  rész  kiválasztatott,  s  külön  füzetben,  a  többi  részt 
mintegy  10  nappal  megelőzve  közöltetik,  hogy  a  kereskedelmi 
világ  hónapról-hónapra  a  lehető  leggyorsabban  hozzájuthasson 
ezekhez  az  adatokhoz.  1901  decembertől  kezdve  pedig  az  árú- 
forgalmi havi  kiadványok  értékszámítással  ellátva  közöltetnek. 
Oly  újítás  ez,  amely  iránt  a  közvélemény  már  régóta  élénk  óhaj- 
tást táplált. 

A  szociális  statisztika  egy  igen  fontos  ága,  a  hivatási  bal- 
esetek statisztikája  részben  1899-ben,  részben  1901-ben  szervez- 
tetett,  s  csakhamar  kiterjedt  a  kis-  és  nagyiparban,  a  mezőgazda- 
sági és  a  vasúti  üzemben  előforduló  balesetekre.  Ugyancsak  a  szo- 

ciális  statisztika  forrásait  képezték  az  ipartestületi,  ipartársuiati 
statisztika,  az  iparos  és  munkáskörök  és  egyletek  statisztikája,  a 
gyári  és  munkabér- statisztika,  az  ipari  szövetkezetek  és  részvény- 
társulatok  statisztikája,  amelyek  az  1902.  évben  vétettek  művelés 
alá.  A  betegsegélyzö  pénztárakról  külön  statisztikai  kiadvány  is 
készült,  a  többi  szociálstatisztikai  munkálatoknak  is  tárgyalásával. 

Az  IQOO.  évben  újjászerveztetett  a  bűnügyi  statisztika,  az 
egyéni  laprendszer  modern  elvére  fektetve  s  ezóta  statisztikánk- 
nak ez  a  korábban  elmaradt  ága  is  a  statisztikai  tudomány  leg- 
újabb haladásához  méltó  fokon  áll  s  növekvő  tanulmányokat  fog 
szolgáltatni  a  kormányzatnak  és  a  tudománynak  is. 

Biztosító  társaságaink  mindeddig  külföldi,  leginkább  német 
halandósági  táblázatokra  voltak  utalva  s  a  népleírás  tudománya 
és  a  közegészségi  igazgatás  is  nélkülözte  eddig  a  magyar  nép 
halandósági  viszonyaira  vonatkozó  táblázatokat.  1900-ban  magyar 
halandósági  táblázatok  szerkesztése  tanulmány  tárgyává  tétetvén, 
ez  a  nagyfontosságú  munkálat  is  megindult  és  részben  a  bizto- 
sító társaságoknál  gyűlő  anyagból,  részben  a  népszámlálási  és 
népmozgalmi  eredményekből   készíttetett. 

Kitűnően  bevált  az  ipari  munkaközvetítő  intézet,  melynek 
országos  szervezetét  is  ő  készítette  elő. 

A  balesetbiztosítás  behozatalának  előkészítésére  szolgált  a 
rendszeres  baleset-statisztika,  melynek  első  évi  eredménye  külön 
kötetben  közre  is  bocsáttatott. 

A  szociális  téren  egybegyűlő  anyag  rendszeres  feldolgozá- 
sára, a  munkásviszonyok  kutatására  és  részletes  ismertetésére 
létesíttetett  a  szociális  múzeum,  mely  minisztersége  utolsó  évé- 
ben volt  berendezés  alatt  és  a  munkásvédelem  hatékonyabbá 
tételére  teljesen  újjászerveztetett  az  iparfelügyelet,  egyesítve  azzal 
a  kazánvizsgálatot,  mely  intézkedés  visszaterelte  az  iparfelügyele- 
tet eredeti  rendeltetéséhez  —  t.  i.  a  munkásvédelemhez  és  míg 
1898-ban  mindössze  9  iparfelügyelői  kerület  volt  az  országban, 
három  évvel  később  17  volt,  megfelelő  személyzettel. 

Á  párisi  kiállítás  ügyeit  gyorsan  és  kedvezően  bonyolít- 
tatta  le.  Az  összes  államok  közül  Magyarország  volt  a  legelső,  mely 
külön  kiállítási  kormánybiztosságát  feloszlatta  és  az  ügyeket  elin- 
tézte. És  habár  az  ország  nagy  túlkiadásra  volt  elkészülve,  úgy 
bonyolította  le  az  ügyeket,  hogy  az  egész  párisi  kiállítási  túlkiadás 
nem  lett    több    375.000    koronánál,   beleszámítva,    ebbe    az    ösz- 


506 

szegbe  a  még  az  előző  kormány  által  engedélyezett  200.000  ko- 
rona póthiteit. 

A  tarifapolitika  terén  nagyon  értékes  eredményekről  lehet 
megemlékezni,  és  pedig  első  sorban  a  ciiiwrkivitelről.  A  magyar 
cukorgyárakból  Fiúmén,  úgyszintén  Galacon  át  a  vámkülföldre  szál- 
lítandó cukorküldeményekre  igen  olcsó  export-díjtételek  állottak 
fenn,  m.elyek  alapján  kapcsolatosan  a  hazai  cukoriparnak  nyújtott 
egyéb  kedvezményekkel  a  cukorkivitel,  különösen  a  fiumei  kiviteli 
irányban  szép  lendületet  nyert. 

A  galaci  kiviteli  útirányon  a  m.  kir.  államvasutak,  a  magyar 
folyam-  és  tengerhajózási  részvénytársaság  és  a  magyar  keleti 
tengerhajózási  részvénytársaság  mérsékelt  tarifáinak  beszámításá- 
val fennállott  kiviteli  díjtételek  kevésbbé  mutatkoztak  hatályosnak 
a  keletre  irányuló  cukorkivitel  fejlesztésére. 

Oly  célból,  hogy  az  elérhető  legolcsóbb  díjtételek  állhassa- 
nak a  Levantera  irányuló  cukorkivitelünk  rendelkezésére,  intézke- 
dés történt,  hogy  a  jelzett  kiviteli  iránya  gravitáló  cukorforgalom 
ne  Báziáson,  vagy  Zimonyban,  hanem  már  Budapesten  átrakásra 
kerüljön  s  illetve  csak  Budapestig  szállíttassék  vasúton,  onnét 
tovább  pedig  hajón.  A  Budapestig  terjedő  vasúti  vonalat  illetőleg 
továbbá  a  budapest-galaci  viziútra  igen  kedvező  díjtételek  enge- 
délyeztetvén, ily  módon  a  levantei  cukorkivitelben  a  korábban 
fennállottaknál  jóval  kedvezőbb  közvetlen  díjtételek  létesíttettek, 
mely  intézkedés  nyomán  cukoriparunk  térfoglalása  a  keleti  piaco- 
kon nagy  mértékben  előmozdíttatott. 

Ezenkívül  mindazon  díjkedvezmények,  melyek  a  hazai  cukor- 
ipar megszilárdítása  céljából  1890-ben  tíz  évi  időtartamra  engedé- 
lyeztettek, ezen  szerződési  időtartam  letelte  után,  a  nyújtott  jelen- 
tékeny támogatást  képező  díjkedvezmények  lényegét  nem  érintő 
módosításokkal,  továbbra  is  fentartattak,  nehogy  ezen  fontos  iparág 
prosperálásához  fűződő  érdekek  veszélyeztessenek. 

Oly  célból,  hogy  a  Fiúmén  át  a  vámkülföldre  irányuló  liszt- 
kivitel az  őrlési  forgalom  megszüntetése  dacára  is  lehetőleg  az 
eddigi  mérvben  fentartható  legyen,  1900  január  hó  1-től  kezdve 
úgy  a  budapesti,  mint  a  vidéki  malmokból  Fiúmén  át  a  tengeren- 
túlra szállítandó  lisztre  a  korábban  fennállottaknál  sokkal  mesz- 
szebbmenő  szállítási  díjkedvezmények  engedélyeztettek,  ezenkívül 
a  szárazföldi  kiviteli  irányokon  át  a  vámföldre  irányuló  lisztkivi- 
telre is  érvényesíttetett  megfelelő  díjkedvezmény. 

Ezen  szállítási  kedvezmények  által  az  őrlési  forgalom  ked- 
vezményének elvesztése  ellenében  a  malmok  lehetőség  szerinti 
kompenzációt  nyertek. 

A  tett  intézkedések  eredménye  nem  is  maradt  el ;  míg  ugyanis 
az  őrlési  forgalom  beszüntetését  megelőző  évben,  azaz  18QQ-ben 
csak  80,795  tonna,  addig  1900-ban  89,035  tonna,  1901-ben  pedig 
83,160  tonna  liszt  exportáltatott  Fiúmén  át  a  vámkülföldre.  Tehát 
az  őrlési  forgalom  beszüntetése  dacára  úgy  1900-ban,  mint  1901-ben 
nemcsak  nem  csökkent,  hanem  ellenkezőleg  még  növekedett  a  Fiúmén 
át  irányuló  lisztexport  az  1899.  év  kiviteli  eredményeivel  szemben. 

Megjegyzendő  emellett,  hogy  a  lisztkivitel  megoszlási  ará- 
nya a  fővárosi  és  vidéki  malmok  között  a  vidéki  malmok  elő- 
nyére változott  meg,  amennyiben  a  vidéki  m.almok  az  1901-ik 
évben  már  sokkal  nagyobb  arányban  vettek  részt  a  külföldre  irá- 
nyuló lisztexportban,  mint  az  őrlési  forgalom  beszüntetése  előtti 
időben.  Míg  ugyanis  az  1899-ben  exportált  fentemlített  lisztmeny- 
nyiségből  72,326  tonna  fővárosi,  8460  tonna  pedig  vidéki  mal- 
mokból származott,  addig  az  1901.  évben  elért  exportmennyiség- 
ben a  budapesti  malmok  csak  58,033  tonnával,  ellenben  a  vidéki 
malmok  már  25,127  tonnával  szerepeltek. 

A  vidéki  malomipar  ezen  egyébiránt  örvendetes  —  tér- 
foglalása a  tarifáktól  független  tényezők  hatására  vezetendő 
vissza,  főként  és  első  sorban  az  őrlési  forgalom  beszüntetése 
idézte  azt  elő. 

Egyébiránt  a  kiviteli  kedvezmények  oly  módon  állapíttattak 
meg,  hogy  azok  ügy  a  budapesti,  mint  a  vidéki  malm.ok  érdekei- 
nek egyaránt  megfelelnek,  s  illetve  a  malmoknak  kellő  arányban 
álló  díjtételeket  biztosítanak. 

Az  1900.  év  elején  az  osztrák  szénterületeken  a  bányamun- 
kások között  kiütött  és  huzamos  ideig  tartott  strike  következté- 
ben Ausztriában  nagymérvű  szénhiány  állott  elő. 

Oly  célból,  hogy  a  hazai  szénbányászat  javára  ez  a  körül- 
mény kellőképen  kihasználható  legyen,  a  magyarországi  szén- 
bányákból Ausztriába  szállítandó,  úgy  az  osztrák  vasutak  üzemi 
céljaira,  mint  a  magánfogyasztásra  rendelt  szénküldeményekre  igen 
kedvező  tarifák  engedélyeztettek. 

Ezen  díjkedvezmények  a  strike  megszűnése  utáni  időre  is 
fentartattak,  miáltal  nemcsak  az  éretett  el,  hogy  a  fentemlített  strike 
tartama  alatt   Ausztriába    irányuló  szénkivitelünk   rendkívül   nagy 

mérveket  öltött,  hanem  egyszersmind  lehetővé  tétetett,  hogy  hazai 
szénbányászatunk,  különösen  a  bánhidai  és  Esztergom  vidéki  szén- 
bányászat, a  strike  alkalmával  szerzett  üzleti  összeköttetések  állan- 
dósításával piacterüietét  tartós  jelleggel  kiterjeszthesse. 

Ugyancsak  a  hazai  szénbányászatunk  érdekeinek  támogatása- 
képen engedélyezett  Hegedűs  egyes  hazai  szénbányákból  Fiúméba 
szállítandó  szénre  is  szállítási  díjkedvezményeket,  melyek  célja  a 
Fiúméban  domináló  idegen  származású  szenet  Fiúméból  lehe- 
tőleg kiszorítani  s  illetve  a  fiumei  piacot  a  hazai  szénbányászatnak 
megszerezni. 

A  külkereskedelem  szolgálatában  teljesen  újonnan  szervezte 
a  ///.  kir.  kereskedelmi  múzeumot,  mely  oly  egészséges  üzleti 
alapra  lett  fektetve,  hogy  ma  már  követendő  például  szolgál  ide- 
gen államoknak  is ;  szervezte  a  külföldi  szaktudósítói  intézményt, 
kiküldvén  szaktudósítókat  Angliába,  Belgiumba,  Franciaországba, 
Németországba,  Oroszországba,  Romániába,  Törökországba  és  az 
Észak-Amerikai  Egyesült  Államokba,  sőt  legutóbb  ismét  egyet 
Mexikóba,  kinek  feladata  ápolni  az  ottani  új  diplomáciai  össze- 
köttetés révén  a  magyar  kereskedelmi  érdekeket. 

Igen  biztató  kísérlet  történt  a  Kindba  való  kivitel  szervezé- 
sére, melyet  csak  folytatni  kell,  mert  ott  gazdag  tér  kínálkozik  a 
magyar  ipari  termékeknek. 

A  mai  viszonyok  mellett  legfontosabb  alkotás  az  új  autonóm 
vámtarifa,  melyet  nemcsak  teljesen  elkészített,  hanem  némely  diffe- 
renciális tételek  kivételével  az  osztrák  kormány  nyal  teljesen  le  is 
tárgyaltatta. 

Rendeleti  intézkedéssel  életbelépíette  a  közbenső  árúfor- 
galmi statisztika  iránt  Ausztriával  kötött  egyezményt. 

Újjászervezte   végül    a    statisztikai    állandó   értékmegállapító 

bizottságot. 

* 

Az  1905-ik  esztendőben  Hegedűs  Sándor  a  főrendiház  tag- 
jává neveztetett  ki.  Az  utolsó  időben  a  társadalmi  és  irodalmi 
tevékenységnek  él.  Újból  elfoglalta  tehát  helyét  az  íróasztalnál  és 
ezenkívül  nagy  buzgalommal  dolgozik  egyházi  ügyekben. 

Vörös  László, 

A  kereskedelmi  miniszterségben  nagyon  sűrűen  váltották  föl 
egymást  az  emberek.  Közel  négy  évtized  alatt  majdnem  húsz 
kereskedelmi  miniszter  volt.  Egynek-egynek  a  működési  ideje  tehát 
átlagosan  két  esztendőre  terjedt.  Természetes,  hogy  ez  a  sűrű 
váltakozás  a  legfontosabb  tárca  rendes  ügymenetének  és  rend- 
szeres, egyöntetű  fejlődésének  hátrányára  volt.  Mert  a  legtöbb 
miniszter  —  a  mi  nyiit  titok  —  azzal  kezdte  hivataloskodását, 
hogy  különb  ember,  mondjuk  okosabb  akart  lenni  elődjénél  és 
felforgatta  azt,  amit  előtte  terveztek  és  alkottak.  Ha  pedig  csak 
megemlítem  azt,  hogy  a  szakminiszterek  közül  a  kisebbik  rész  állott 
a  tárcza  élére  mint  tapasztalt  kész  ember  s  a  legtöbbnek  tanulvást 
kellett  kormányozni,  csakhamar  megtaláljuk  az  okát  annak,  hogy 
miért  állott  be  közgazdasági  fejlődésünkben  oly  gyakori  zökke- 
nés  és  még  gyakoribb  meddőség. 

Vörös  Lászlóról  el  lehet  mondani,  mint  kevés  elődjéről, 
hogy  mint  gyakorlati  tapasztalatokban  felette  gazdag,  kész  szak- 
ember került  a  kereskedelmi  tárca  élére.  Nem  kellett  előbb 
tanulnia,  hogy  megértse  a  fontosabb  tárgyakat,  inkább  ő  adott 
kölcsön  bőséges  tapasztalataiból  és  praktikus  tudásának  gazdag 
tárházából  azoknak,  akikkel  együtt  dolgozott.  Bámulatos  tájéko- 
zottság, a  legtöbb  tárgynak  alapos  megismerése,  gyors  fölfogás, 
praktikus  közgazdasági  érzék  voltak  segítségére  minisztersége  első 
percétől  kezdve  és  éhez  járult  példás  munkabírása  és  vasszor- 
galma, melyek  pihenést  nem  ismerő  energiájának  szárnyakat  adtak 
és  eredményeket,  számot  tevő  sikereket  biztosítottak  miniszter- 
ségének már  első  korszakában.  Fényesen  igazolják  ezt  az  alábbi 
fölsorolandó  tények  és  adatok. 

Nem  is  azon  kezdte,  hogy  elhitesse  a  világgal,  vagy  hiva- 
talnokaival, hogy  ő  okosabb  az  elődjénél  és  nem  is  akart  min- 
dent halomra  dönteni,  amit  elődje  tervezett  vagy  alkotott.  Ellen- 
kezőleg. Mikor  hivatalát  átvette,  első  dolga  volt,  hogy  gondos 
vizsgálat  után  a  sok  hátralékot  feldolgoztatta  és  elintézte.  Azután 
szép  lassan,  majdnem  észrevétlenül,  de  szerencsés  tapintattal  átszer- 
vezte a  belső  szolgálatot  és  csakhamar  megkezdette  gyakorlati 
irányú  üdvös  munkásságát,  mely  széleskörű  tárcájának  minden  fon- 
tos ágában  arányos  egyöntetűséggel  hozta  meg  a  maga  sikereit. 

De  menjünk    sorjába.  Életrajzi  fontosabb  adatait  a  Lexicon 
szokott  tömörségével  a  következőben  foglalja  össze  : 

Farádi  Vörös  László  született  Dombegyházán  (Csanád) 
1849-ben.  Tanulmányait  részben  Aradon  végezte,  hol  atyja,  régi 
magyar  nemesi  család  ivadéka,  polgármester  volt,  részben  Buda- 
pesten, utóbbi  helyen  az  egyetem  jogi  fakultásán.  Eleinte  ügyvédi 
pályára  készült  s  Aradon  kezdte  is  a  gyakorlatot,  nemsokára 
azonban  felhagyott  ezzel  és  államszolgálatba  lépett.  1871-ben  lett 
a  közmunka-  és  közlekedésügyi  minisztériumban  segédfogalmazó. 
Hivatali  pályáján  elég  gyorsan  haladt,  34  éves  korában  már  osz- 
tálytanácsos, 44  éves  korában  miniszteri  tanácsos,  az  egész  idő 
alatt  szakadatlanul  a  minisztérium  vasúti  osztályában,  később 
mint  annak  főnöke  szolgálva.  Hazai  vasút-ügyünk  rohamos  fejlő- 
désében nagy  érdemei  vannak,  s  a  legtöbb  nagy  alkotásban  e 
téren  tevékeny  része,  soknak  közvetlenül  kezdeményezője  volt. 
Hivataloskodása  mellett  széleskörű  szakirodalmi  tevékenységet  is 
fejtett  ki;  alapította  a  «Vasúti  és  Közlekedési  Közlöny))  című 
szaklapot,  mely  több  évi  szerkesztése  alatt  kiváló  szolgálatokat 
tett  a  hazai  közlekedésügynek;  később  alapította  «Útmutató» 
címen  az  első  magyar  hivatalos  menetrend-könyvet,  de  legkivá- 
lóbb volt  irodalmi  alkotásaiban  és  működésében  a  « Magyar 
Vasúti  Évkönyv»,  melyet  nyolc  éven  át  kiváló  szakértelemmel 
szerkesztett.  Ezenkívül  igen  becses  közlekedésügyi  szakdolgoza- 
tai jelentek  meg  hazai  és  külföldi  szaklapokban.  Ö  alapította  a 
vasúti,  .valamint  a  posta-távirdai  tisztképző  intézetet  is,  melynek 
élén  miniszteri  biztosi  minőségben  éveken  át  állott. 

Kiváló  érdemei  vannak  a  székesfőváros  közúti  közlekedés- 
ügyének fejlesztésében  és  sok  tekintetben  neki  tulajdonítható  a 
földalatti  villamos  vasút  létesítése,  valamint  a  lóvasút  átalakítása 
villamos  üzemre.  18Q5-ben  államtitkár  lett,  mely  idő  óta  még  sok- 
kal szélesebb  körű  tevékenységet  fejt  ki,  1895  óta  országgyűlési 
kéviselő.  Mint  osztálytanácsos  kapta  a  111.  osztályú  vaskorona- 
rendet, 1896-ban  az  ezredéves  országos  kiállítás  körül  és  a  köz- 
ügyek terén  szerzett  kiváló  érdemei  elismeréséül  a  Lipót-rend 
középkeresztjét.  1897-ben  a  brüsszeli  világkiállítás  magyar  osztá- 
lyának elnöke  volt. 

Ezeket  az  adatokat  egyik-másik  irányban  ki  kell  egészíteni. 
Mindenekelőtt  fölemlítendő,  hogy  államtitkár  korában  az  ő  kezde- 
ményezésére indult  meg  a  nagyobb  arányú  tevékenység  az  ipar- 

fejlesztési  programm  megállapítása,  az  országos  ipartanács  föl- 
újítása és  az  iparoktatási  ügyek  önállósítása  és  fejlesztése  érdeké- 
ben. E  munkája  közben  került  közebbi  és  állandó  érintkezésbe 
Szterényi  Józseffel,  akinek  nagy  tudását  és  munkaerejét  fölismer- 
vén, első  volt,  aki  e  kiváló  szakembert  magasabb  hatáskörrel 
segített  fölruházni  és  fokról-fokra  való  érvényesülését  biztosítani. 
Újjászervezte  a  postaszolgálatot,  a  személyzetnek  jobb  előmene- 
telt biztosított.  A  póstasztrájkot  jó  szóval  egy  nap  alaít  rendbe 
hozta  és  a  kis  emberek  és  alkalmazottak  ügyének  számos  jó 
szolgálatot  tett.  Igen  nagy  érdeme  van  a  budapesti  jobb-  és 
balparti  körvasút  kiépítésében.  A  vasúti  és  hajózási  tisztképző 
tanfolyamakat  már  előbb  ő  létesítette,  államtitkár  korában  töké- 
letesítette és  mint  tanár,  felügyelő  és  miniszteri  biztos  kiváló 
gonddal  és  szeretettel  fejlesztette  ez  intézményeket.  A  tanárokat 
buzdította,  lelkesítette  föladataik  szeretetteljes  ellátására,  érdekei- 
ket mindig  melegen  képviselte.  Kötelezte  őket  arra,  hogy  tan- 
könyveket írjanak,  ö  maga  jó  példával  járt  elől  és  megírta  a 
vasutak  történetét.  Ez  intézmények  tanári  kara  megteremtőjük 
iránti  hálából  és  elévülhetlen  érdemeinek  méltatásául  az  ö  neve 
napját  a  ze  célra  alapított  serleggel  mindig  megünneplik  s  az 
iránta  meggyökerezett  rokonszenvet  legjobban  jellemzi  az  az  egy 
adat,  hogy  ez  ünneplésben  nem  fogyott  meg  a  résztvevők  száma 
akkor  sem,  amikor  Vörös  nem  volt  hatalmas. 

A  Vasúti  és  Közlekedési  Közlönynek  eleinte  főmunkatársa, 
később  György  Endrével  együtt  szerkesztője  volt.  A  legszerényebb 
kezdetből  (eleinte  25  frt  havi  fizetéssel  dolgozott)  nagygyá  fejlesz- 
tette ezt  a  lapot  és  ebben,  valamint  a  nyolc  éven  általa  szerkesz- 
tett Vasúti  Évkönyvben  impulzust  adott  a  vasúti  és  ezzel  kapcso- 
latban a  hazai  közlekedési  szakirodalom  fejlesztésének. 

Államtitkársága  idején  szervezője  és  vezetője  volt  a  brüsszeli 
nemzetközi  kiállítás  magyar  osztályának  és  az  IQOO-iki  párisi  kiál- 
lítás magyar  osztályának  szervezése,  illetve  ennek  előkészítése  és 
megindítása  is  az  ő  gondos  munkája  volt. 

Államtitkárságának  fénykorára  esik  az  ezredéves  országos 
kiállítás,  melynek  másodelnöke  volt.  Oroszlánrésze  volt  a  minta- 
szerű szervezés  munkájában.  A  fényes  reprezentációt,  a  külső 
díszt  és  csillogást  átengedte  másoknak,  még  a  bankettekből  sem 
vette  ki  az  őt  méltán  megillető  részt,  de  a  pénzügyi  szervezés 
legnehezebb    részletkérdéseinek    kedvező    megoldásában,    a  nagy 

munka  arányos  kiépítésének  biztosításában  és  a  lebonyolítás  nehéz 
dolgaiban  az  ő  szervező  talentuma  fényesen  érvényesült  és  ezen- 
fölül számos  apróbb  és  nagyobb  személyes  konfliktusnak  a  kulisz- 
szák  mögött  való  tapintatos  elintézése  körül  is  elévülhetlen  érde- 
mei vannak. 

Az  államtitkárságtól  való  megválásának  valóban  apró  motí- 
vumai átalában  ismeretesek.  Az  ő  nagy  népszerűsége  sokaknak 
szemében  szálka  volt  s  mikor  a  tervezett  autonóm  vámtarifa  egy 
példányát  abban  a  hiszemben  engedte  át  egy  bécsi  lap  itteni  kép- 
viselőjének, hogy  a  fővárosi  sajtó  —  a  kiadott  rendelkezés  értel- 
mében —  még  ugyanaz  nap  megkapja  a  példányokat,  tudtán  kívül 
az  a  malheur  esett  meg,  hogy  ezt  a  rendelkezést  a  példányok 
elégtelensége  miatt  nem  lehetett  betartani.  A  fővárosi  sajtó  emiatt 
élesen  támadta  a  minisztert  és  —  mert  valakinek  bűnhődni  kellett, 
néhányan  az  ismert  akkori  korifeusok  közül  nem  titkolhatták  örö- 
müket, amikor  Vörös  e  nem  ő  általa  okozott,  de  egyesek  által 
czélzatosan  fölfújt  kellemetlenségnek  nyomban  levonta  a  konzek- 
venciáját és  állásáról  csakhamar  leköszönt.  Leköszönése  után  tevé- 
kenysége társadalmi  úton  érvényesült  hasznosan. 

így,  miután  már  államtitkár  korában  a  legmelegebb  érdeklő- 
déssel kisérte  a  munkáskérdést,  készséggel  elfogadta  a  Védőegye- 
sület elnöki  tisztét,  amelyet  megtartott  mindaddig,  amíg  miniszter 
nem  lett.  Ez  egyesületnek  tudvalevőleg  hazafias  munkáskörök 
létesítése  és  az  a  célja  van,  hogy  betegség,  munkátalanság  vagy 
rokkantság  esetére  segítse  a  tagokat.  Nevezetes,  hogy  évenként 
sajátjából  igen  tekintélyes  összegekkel  segélyezte  az  egyesületet  s 
emellett  fáradhatlanul  eljárt  személyesen  a  vállalkozók  és  gyáro- 
sokhoz, hogy  ezen  humánus  intézményt  velük  megismertesse. 

A  köztisztviselők  országos  egyesülete  elnökségének  elfoga- 
dására ugyanilyen  közérdekű  szempontok  birták.  E  részben  a 
részletek  ismeretesek.  Élénken  közreműködött  a  fizetésrendezési 
javaslat  kidolgozásában  és  a  szolgálati  pragmatika  előkészí- 
tésében. 

Az  Országos  Molnáregyesület  elnöki  tisztének  betöltésére 
is  önzetlenül  vállalkozott,  itt  azonban  az  a  fontos  közgazdasági 
háttérrel  bíró  szándék  is  vezette,  hogy  a  féktelen  versengés,  szer- 
vezetlenség és  gyakran  a  szakképzés  hiánya  miatt  hanyatló  kis 
malomiparunkat  talpra  állítani  segítsen.  Itt  hihetetlen  munkát  vég- 
zett alig  is  megbecsülhető  és  kevesek  által  ismert  áldozatkészség- 

gel.  Bejárta  úgyszólván  az  egész  országot  és  mindenütt  szemé- 
lyesen elnökölt  a  vidéki  gyűléseken,  fáradhatlantil  buzdítva  a 
molnárságot  a  szervezkedésre  és  a  szakképzés  fontosságára. 
Ennek  keretében  jelentős  siker  az  első  nwlnárkongressziis  össze- 
hívása, melynek  lefolyása  az  ő  ren kívüli  tapintatos  vezetése  foly- 
tán valóban  maradandó  emlékű  lesz. 

A  Magyar  pénzintézetek  orsz.  szövetsége,  melynek  Vörös  László 
ugyancsak  elnöke  volt,  egyike  legszebb  alkotásainak.  Dacára,  hogy 
ez  közkereseti  társaság  volt,  munkáját  minden  díjazás  nélkül,  tel- 
jes önzetlenséggel  végezte  éveken  keresztül,  addig,  míg  minisz- 
terré nevezték  ki.  Ezeken  kívül  részt  vett  néhány  jelentékeny  ipar- 
vállalat igazgatóságában. 

Mint  politikust  a  legteljesebb  szerénység  és  önfegyelem 
jellemzi.  Erre  megkapó  példa  a  Széli-  és  Héderváry-kormány 
bukása  után  beállott  helyzet,  midőn  a  régi  szabadelvűpártot  egye- 
sítette s  dacára,  hogy  az  elért  siker  kizárólag  az  ő  fáradhatlan 
munkásságának  eredménye  és  annak  a  nagy  népszerűségnek  a 
következménye  volt,  melynek  a  pártban  —  ahol  kiváló  tehetségeit 
és  közgazdasági  érdemeit  eléggé  ismerték  és  méltányolták  — 
mikor  észrevette,  hogy  mások  nagyon  szeretnének  e  réven  érvé- 
nyesülni, egyszerűen  félreállt  és  minden  neheztelés  nélkül  —  mintha 
ez  a  világ  legterm.észetesebb  folyománya  volna  -  engedte  azokat 
a  « mások  »-at  cselekedni  és  —  kapaszkodni. 

Igen  szép  szerepe  volt  neki  a  vasúti  sztrájk  ismert  ügyé- 
ben. Megjegyzendő,  hogy  mint  vasúti  osztályfőnök  és  államtitkár  so- 
kat érintkezett  a  személyzettel  és  úgy  intézkedéseivel, mint  rokonszen- 
ves bánásmódjával  teljes  mértékben  megszerezte  a  vasutasok  bizal- 
mát. Tehát  mindig  jói  volt  informálva  szándékaik  és  törekvéseik 
felől.  A  bekövetkezendő  eseményekről  jó  eleve  volt  tudomása  és 
ő  már  februárban  figyelmeztette  ezekre  az  intéző  köröket,  de  jóindu- 
latú intervencióját  nem  méltatták  eléggé  figyelemre.  A  katasztrófa  ki- 
törése után  ő  volt  a  békés  kibontakozás  legerősebb  szószólója, 
a  megoldásra  vonatkozó  propozicióit  a  vasutasok,  kik  igazi  jó 
emberüket  ismerték  föl  benne  mindig,  készséggel  elfogadták,  de 
ezeket  az  akkor  előtérbe  lépett  intrikusok  és  egyéb  bajok  miatt 
érvényesíteni  nem  lehetett. 

De    aki    e    nevezetes    sztrájk    történetét    meg    fogja    írni, 
kétségtelenül  konstatálja,  hogy  az  ő  önzetlen  szerepe  volt  a  leg- 
honettebb.   Nem  engedte,  hogy  az  állam  tekintélye  csorbát  szén- 
ás 

védjen,  de  azért  már  akkor  egyengetni  kezdte  útját  annak,  hogy 
az  alkalmazottak  ezrei  legvitáiisabb  érdekeinek  kielégítésére  a 
kezdő  lépések  megtörténjenek. 

A  sztrájk  lefolyása  ismeretes.  Jellemző,  hogy  mihelyt  minisz- 
ter lett,  egyik  legelső  dolga  volt  a  sztrájk  vádlottjainak  megke- 
gyelmezését  kieszközölni  és  preveníiv  intézkedés  gyanánt  a  vas- 
utasok kívánalmai  jórészének  kedvező  elintézése. 

Rendeztette  ugyanis  a  magyar  királyi  államvasutak  munká- 
sainak és  ideiglenes  alkalmazottainak  jogviszonyait  és  a  munká- 
sok helyzetének  javítására  különböző  intézkedéseket  foganatosí- 
tott. Leglényegesebb  ezekben,  hogy  a  három  évnél  hosszabb  idő 
óta  alkalmazott  munkások  csak  fegyelmi  úton  bocsáthatók  el  és 
a  fegyelmi  bíróságban  maguk  a  munkások  is  ugyanannyi  taggal 
vannak  képviselve,  mint  a  hányat  a  vasút  kinevez ;  hogy  a  vasút 
műhelyeiben  mumkás-választmányok  fognak  behozatni ;  hogy  a 
máv.  költségvetésébe  évenként  200.000  korona  állíttatik  be  mun- 
kásjóléti és  egészségügyi  berendezésekre ;  hogy  az  Abbázia  mel- 
lett levő  munkás-tüdőbeteg-szanatóriumba  a  máv.  beteg  munká- 
sait a  betegpénztár  költségén  küldi ;  hogy  a  munkások  gyermekei 
a  városi  iskolákba  szabadon  utazhatnak  stb. 

Miniszteri  munkásságának  és  az  általa  alig  három  negyedév 
alatt  elért  eredményeknek  jellemzéséül  álljanak  itt  a  következő 
adatok : 

Mindenekelőtt  kereskedelem- politikai  osztályt  szervezett  a 
minisztériumban.  Erre  azért  volt  szükség,  mert  eddig  a  kereske- 
delmi szerződések  előkészítésének  fontos  ügyei  más,  adminisztra- 
tív természetű  ügyekkel  vegyesen  intéztettek,  ami  lehetetlenné 
tette  a  komoly,  tervszerű  és  rendszeres  előkészítést.  Most  erre 
külön  osztály  szerveztetett,  minden  adminisztrativ  hatáskör  nél- 
kül, kizárólag  a  kereskedelem-politikai  ügyek  tanulmányozására  és 
előkészítésére.  Ennek  feladata  lesz  a  jövő  tárgyalásokra  kellően 
előkészíteni  az  ügyeket. 

Rendkívül  fontos  szerepe  volt  a  lejárt  és  lejáróban  levő 
kereskedelmi  szerződések  megújításában  és  ebben  a  nagy  munká- 
ban rendkívül  előnyösen  értékesítette  e  szakban  való  kiváló  jár- 
tasságát és  sokoldalú  gyakorlati  tapasztalatait.  Erélyesen  lépett 
föl  a  keleti  államokkal  keletkezett  vámháboru  elhárítása  érdekében 
és  hogy  e  tekintetben  a  kellő  sikert  a  kellő  időben  nem  tudtuk 
elérni,  bizonyára  nem  az  ő  akaratán  múlt. 

A  vasúti  szolgálat  újjászervezését  folyamatba  tette.  Az  állam- 
vasutak igazgatásának  újjászervezési  munkálatai  még  hosszabb 
időt  fognak  igénybe  venni,  jóllehet,  azok  szünet  nélkül  folynak, 
addig  azonban,  míg  az  befejezhető  lesz,  lényeges  egyszerűsíté- 
sek tétettek  az  adminisztrációban,  nevezetesen  az  írásbeliség  a 
lehető  minimumra  redukáltatott,  a  minisztériumban  ú.  n.  heti  mi- 
niszteri értekezletek  rendszeresíttettek,  melyeken  a  fontosabb  ügyek 
előadatnak  és  eldöntetnek;  továbbá  tarifa-kedvezmények  és  máv. 
építési  ügyek  —  új  vonalak  kivételével  —  nem  terjesztetnek 
1906  január  hó  1-íől  kezdve  írásban  a  minisztériumhoz,  hanem 
csak  az  igazgatóságnál  intéztetnek  élés  amennyiben  miniszteri 
döntést  igényelnek,  a  heti  miniszteri  értekezleten  adatnak  elő. 
Ezzel  ezen  ügyekben  egy   fórum   adminisztratív  teendői  elesnek. 

Addig,  amíg  a  máv.  igazgatásának  újjászervezése  megtör- 
ténhetnék, újjászerveztetett  magában  a  minisztériumban  a  vasúti 
szolgálat,  az  összes  vasúti  ügyek  egyetlen  szakosztályba  egye- 
síttettek  és  ugyanekkor  1Q06  január  1-íől  kezdve  teljesen  új 
szervezetet  nyert  a  vasúti  és  hajózási  főfelügyelőség,  mely  ezentúl 
nem  lesz  többé  osztálya  a  kereskedelemügyi  minisztériumnak, 
hanem  mint  önálló,  külső  hatóság  fog  működni. 

Ezekkel  a  kérdésekkel  áll  kapcsolatban  az  országos  közleke- 
dési tanács  szervezése.  A  kereskedelemügyi  minisztérium  kebe- 
lében fennállott  tarifa-bizottság  megszüntetésével  —  mely  évek 
óta  érdemileg  nem  működött  már  —  1906  januártól  kezdve  a 
vasúti,  hajózási,  posta-,  távírda-  és  távbeszélő-ügyekben  való  vé- 
leményezésre országos  közlekedési  tanácsot  szervezett,  melynek 
megalakítása  január  hóban  megtörtént.  Az  új  tanács  túlnyomó 
mértékben  érdekképviseleti  alapon  áll,  amennyiben  szemben  25 
miniszterileg  kinevezett  taggal  45  választott  tagja  lesz. 

Egy  másik  tanács  szervezését  is  tervbe  vette  és  ez  az  orszá- 
gos középítési  tanács.  Középítési  ügyekben  a  kereskedelemügyi 
minisztérium  eddig  nélkülözött  minden  véleményező  fórumot  és 
egyedül  saját  hivatalos  közegeire  volt  utalva.  Az  összes  középít- 
kezések tervei  is  kizárólag  ily  módon  biráltattak  meg  eddig. 
1906-tól  kezdve  független  szakférfiakból  álló  országos  középítési 
tanács  szerveztetik,  mely  elé  utalandó  minden  fontosabb  középí- 
tési elvi  kérdés  és  minden  nagyobb  középület  tervezeteinek  bírá- 
lata. Enne^  az  új  intézménynek  létesítése  a  műszaki  körök  régi 
óhaját  juttatta  megvalósításra. 

33* 

Ezenkívül  újjászervezte  az  országos  ipartanácsot  és  képvi- 
seletet biztosított  ebben  a  kereskedelmi  és  munkásérdekeknek. 
Az  iparoktatási  tanács  bevált  szervezetét  érintetlenül  fönntartotta. 
Perficiálta  az  iparfelügyelet  decentralizációját,  egyszerűsítette  az 
útügyi  adminisztrációt. 

Egyszerűsítette  a  tengerészeti  hatóságot,  biztosította  egy  új 
fiumei  hajógyár  létesítését  és  elrendelte  új  tárházak  létesítését. 

A  posta-,  táviró-  és  telefon-ügy ékhtn  is  sok  érdekes  és  prak- 
tikus újítás  történt,  amelyeknek  részletezése  messze  vezetne.  Csak 
sebtében  emiitjük,  hogy  javította  a  postások  és  póstatakarék- 
pénzíári  írnokok  helyzetét,  szervezte  a  modern  automobil-közle- 
kedést, uj  interurbán  telefon-hálózatokat  nyitott,  u.  m.  Belgrád, 
Bukarest,  stb. 

A  közmunkák  iránt  is  volt  élénk  érzéke.  A  beruházási  tör- 
vény alapján  három  millió  koronát  engedélyezett  útépítésekre^ 
300.000  koronát  közúti  fahidaknak  vashidakkal  való  kicserélésére. 

Az  1905.  évre  előirányzott,  de  költségvetési  törvény  hiányá- 
ban fel  nem  használható  8  millió  korona  terhére  utak  és  hidak 
összes  műszaki  műveleteit  teljesen  elkészíttette,  úgy  hogy  a  nor- 
mális állapotok  helyreállításával  a  munkálatok  azonnal  kiadhatók 
lesznek.  Ezenfölül  mintegy  600  kilométer  új  vasút  építésére  adta 
meg  az  engedélyt.  Nevezetesen  a  székely  vasút  mádéfalva-gyergyó- 
szentmiklósi  részének  építésére  az  engedélyt  kiadta  és  annak 
alapján  az  építés  meg  is  kezdődött,  a  baja-báttaszéki  államvasúti 
fővonalnak  és  az  ezzel  kapcsolatos  Duna-áthidalásnak  több  év 
óta  vajúdó  ügye  a  megvalósulás  stádiumába  került,  amennyiben 
a  pályázat  kiíratott.  Tizenhat  új  helyi  érdekű  vasút  építésére  és 
üzletére  az  engedély  kiadatott.  A  hazai  vasúti  hálózat  ennek  foly- 
tán mintegy  420  kim.  hoszszal  fog  gyarapodni.  Ezen  420  kim.  már 
biztosított  vasúton  kívül  engedélyezés  alatt  áll  még  kereken  500 
kim.  vasútépítés,  mi,  ha  megvalósul,  el  lehet  mondani,  hogy 
ez  az  idő  volt  a  legeredményesebb  a  magyar  vasútépítés  törté- 
netében. 

Az  új  vasutak  létesítése  mellett  kiváló  gondoskodása  tárgyát 
képezte  a  meglevő  vasutak  üzemi  berendezéseinek  a  forgalom  fej- 
lődésének megfelelő  tökéletesítése  is. 

Az  erre  vonatkozólag  folytatott  tanulmányok  és  tárgyalások 
során  előkészíttetett  a  budapesti  helyi  érdekű  vasutak  budapest- 
szentendrei, budapest-soroksár-haraszti  és  budapest-cinkota-kere- 

pesi,  jelenleg  gőzüzemű  vonalainak  átalakítása  villamos  üzemre, 
ami  —  ha  megvalósul  —  a  székesfőváros  környékére  nézve  rend- 
kívüli horderővel  fog  bírni  de  egyúttal  több  iparágnak  is  lendü- 
letet fog  adni.  Budapest  székesfőváros  közlekedési  és  forgalmi 
érdekeinek  lehető  kiszolgálása  érdekében  tárgyalás  alá  vétettek 
ezenfelül  a  meglevő  villamos  közúti  vasúti  hálózatok  szerves 
kiegészítése  céljából  szükséges  több  rendbeli  új  vonalak  is. 

Ezzel  kapcsolatban  említendő  az  új  forgalmi  és  jelzési  uta- 
sítás kibocsájtása  és  életbeléptetése,  végre  a  vasúti  bérletjegyek 
reformja.  A  kereskedő-  és  iparososztály  által  sürgetett  egysze- 
rűsítések és  könnyítések  a  vasúti  bérletjegyek  tekintetében  úgy 
a  m.  kir.  államvasutakon,  mint  a  kassa-oderbergi  vasúton  meg- 
történtek és  behozattak  a  féléves  és  a  két  személyre  érvényes 
bérletjegyek  is,  ennek  kapcsán  pedig  a  magyar  fürdők  és  turisztika 
érdekében  behozattak  a  nyári  időre  s  két  hétre  érvényes  bérletjegyek. 

Az  iparfejlesztési  föladatok  következetes  megoldása  körül 
is  rendszeres  munkát  végzett.  Kormányzása  rövid  ideje  alatt  több 
hézagpótló  új  gyár  keletkezését  biztosította  6  millió  korona  alaptő- 
kével. Tervbe  van  véve  több  fontos  ipartelep  létesítése  mintegy  20 
millió  korona  újabb  befektetéssel.  Elő  van  készítve  a  rég  vajúdó 
székely  ipari  akció,  melynek  anyagát  az  e  célból  összehívott 
szaktanácskozmány  helyesnek  ismerte  el  s  melynek  végrehajtása 
fokról-fokra  sorra  is  kerül. 

Elkészíttette  az  új  iparfejlesztési  törvényjavaslatot,  mely  tár- 
gyalás végett  már  az  országos  ipartanács  állandó  bizottsága 
előtt  van. 

Munkában  van  egységes  vásárhely  pénz-díj  szabás  és  vásár- 
rendtartás kidolgozása.  A  szövetkezeti  törvény  tárgyalása  alkal- 
mával «Szövetkezeti  törvényhozásunk  és  a  kereskedelem  állásfog- 
lalása»  címen  az  egész  magyar  szövetkezeti  törvényhozást  ismertető 
munkát  készíttetett  és  adott  közre. 

A  kivitel  kérdésében  pedig  közreadta  a  nagyszabású  em- 
lékiratot, melyiyel  az  iparíanács  behatóan  foglalkozott.  Ennek 
kapcsán  már  Észak-Amerikában  egy  magyar  kereskedői  cég 
telepíttetett  le  a  magyar  kivitel  előmozdítására;  Antwerpen- 
ben és  Braziliában  magyar  kereskedelmi  múzeumi  levelezők  tele- 
píttettek le,  önálló  magyar  cégek  gyanánt,  Amsterdamban,  Mar- 
seille-ban,  Rómában  és  Szófiában  új  kereskedelmi  szaktudósítói 
állások  szerveztettek. 

Egyesítette  a  keresk.  minisztérium  lapjait,  s  ^^Közgazdasági 
Értesítőn  cím  alatt  ismét  rendes  heti  értesítőben  közli  a  minisztérium 
összes  fontosabb  közleményeit  és  ennek  melléklapja  gyanánt 
megvalósította  a  '^  Közszállítási  Értesítőd)  eszméjét,  mely  rég 
érzett  hiányt  van  hivatva  pótolni. 

Nem  a  legkisebb  érdeme  az  is,  hogy  a  kereskedelmi  minisz- 
térium képviselőinek  a  gyakorlati  életben  való  munkálkodását  is 
rendszerré  emelte.  Ennek  a  rendszernek  a  főcélja  az,  hogy  az  egyes 
tisztviselők  lépjenek  közvetlen  kapcsolatba  a  gyakorlati  élettel,  úgy, 
hogy  saját  szakmájuk  ügyeit  ne  csak  elméletben  ismerjék  s  ezekkel 
ne  csak  az  íróasztal  mellett  foglalkozzanak,  hanem  hogy  a  gya- 
korlati életben  megismerjék  annak  minden  aprólékos  csinját- 
binját.  így  például  a  tengerészeti  ügyek  referensei  a  tengerészeti 
hatósághoz,  a  vasúti  ügyek  referensei  a  vasúti  állomásokra 
mennek  ki,  a  vámügyek  előadói  a  vámházba,  az  iparoktatási 
ügyek  mellől  az  ipariskolákba,  az  illető  többi  referensek  a  tech- 
nológiai és  műiparmúzeumba,  a  kereskedelmi  múzeumba,  esetleg 
a  kereskedelmi  részvénytársasághoz,  egyes  technikai  intézetek- 
hez lesznek  kirendelve  hosszabb-rövidebb  gyakorlatra.  Termé- 
szetesen ez  a  gyakorlati  szolgálat  váltakozva  történik,  de  csak- 
hamar biztosítani  fogja  azt  a  célt,  hogy  a  minisztérium  tiszt- 
viselői a  legalaposabban  megismerkedjenek  szakmájuk  minden 
fontos  részletének  gyakorlati  oldalával  is.  Hogy  ez  a  rendszer 
az  akták  elintézésénél  mily  messzeható  horderővel  bír  praktikus 
szempontból,  azt  talán  nem  szükséges  bővebben  fejtegetni. 

Végre  szocziális  téren  is  az  ő  nevéhez  fűződik  egy  munkás- 
kórház létesítésének  biztosítása  jelentékenyebb  állami  támogatás 
sal  és  a  budapesti  kerületi,  valamint  általános  munkásbetegsegélyző 
pénztárak  egyesülésének  czéltudatos   előmozdítása. 

Vörös  azonban  nem  dolgozik  alaposan  előkészített  terv 
nélkül  és  így  nemcsak  az  bír  a  nagy  közönségre  nézve  érdek- 
kel, amit  már  tett,  hanem  az  is,  amit  tervbe  vesz  és  a  jövőre 
nézve  előirányoz. 

Alkalmam  levén  magam  erre  nézve  némileg  informálni,  az 
előbbi  fejezet  kiegészítéséül  az  ő  jövő  terveiről  a  következőket 
lehet  feljegyezni : 

A  kereskedelmi  kikötő  létesítésére  vonatkozó  előmunkálatok 
már  legközelebb  nyilvánosságra  kerülnek.  A  miniszter  álláspontja 
ebben  a  kérdésben  az,  hogy   gyökeresen    megszüntessék    azt    az 

abszurd  állapotot,  melynél  fogva  a  főváros  igen  nagy  része  tel- 
jesen el  van  zárva  a  Dunától.  Olyan  módon  adott  tehát  irányt 
a  munkálatoknak,  hogy  a  Dunapart  ferencvárosi  része  legyen 
szabad  a  dunai  forgalom  számára ;  a  pályaudvar,  az  összes  rak- 
tárak, ezek  melléképületei  és  tartozékai,  továbbá  a  gyárak  telepít- 
tessenek át  a  Csepel-szigetre ;  a  Csepel-szigeten  evégből  nagy 
teherpályaudvart  kell  létesíteni  és  ezzel,  valamint  az  áttelepített 
közraktárakkal  kapcsolatba  hozni  a  Csepelmenti  kereskedelmi  ki- 
kötőt. 

E  kérdéssel  kapcsolatban  áll  még  a  budapesti  pályaudvarok 
rendezésének  kérdése,  melyre  nézve  a  tüzetes  tanulmányok  be 
vannak  fejezve,  úgy,  hogy  ezeknek  anyagát  már  legközelebb 
szaktanácskozmány  elé  bocsáthatja. 

A  második,  ezzel  összefüggő  kérdés  a  Duna—Tisza-csa- 
torna kérdése.  Vörös  László  elrendelte,  hogy  az  erre  vonatkozó 
terveket  és  az  ezekkel  kapcsolatos,  hivatalosan  összegyűjtött  anyagot 
(^Adatok  a  Duna — Tisza-csatornáról  »cím  alatt  már  legközelebb  közre- 
adják, hogy  az  ezen  mesterséges  víziút  ügyében  összehívandó  szak- 
tanácskozás tagjait,  de  az  érdekelt  vidékeket  is  az  erre  vonat- 
kozó kérdésekről  kellőképpen  tájékoztassa.  Az  évek  óta  gyűjtött 
anyag,  mely  sok  érdekes  adatot  tartalmaz,  vaskos  kötetben  fog 
megjelenni  és  a  közreadással  a  miniszter  a  Duna — Tisza-köz,  de 
a  Tisza  mentén  lévő  vidék  lakosságának  is  régi  óhaját  való- 
sítja meg. 

Tervbe  van  véve  a  műszaki  kamara  létesítése  és  beható 
tanácskozások  tárgyát  képezte  az  a  törvénytervezet,  amelyet  a 
műszaki  címek  és  műszaki  gyakorlat  szabályozására  a  Magyar 
Mérnök-  és  Építészegyesület  nyújtott  be  1900-ban.  A  felszólalók 
hangoztatták,  hogy  a  műszaki  címek  használatát  törvényileg  kell 
szabályozni,  s  egyszersmid  az  értekezlet  egyhangú  megállapodása 
az  is,  hogy  kétféle  cím  állapíttassék  meg,  tudniillik :  mérnök  és 
építész.  Szükségesnek  mondták  a  műszaki  kamara  felállítását,  úgy, 
hogy  magánmérnöki  gyakorlatot  csak  az  folytathasson,  aki  a 
kamara  tagja.  A  miniszter  kijelentette,  hogy  a  műszaki  címkérdés 
és  a  műszaki  kamara  megoldására  kormányjavaslatot  fog  készí- 
teni és  arra  fog  törekedni,  hogy  a  javaslat  minél  előbb  a  törvény- 
hozás elé  kerüljön. 

Elő  van  készítve  a  tengerészeti  akadémia  újjászervezése, 
mely  nem  várhat  sokáig ;  az  eddigi  tanulmányok  alapján  a  miniszter 

meg  fogja  állapíttatani  a  fiumei  kikötő  rendszeres  kiépítésének  és 
fokozatos  kiterjesztésének  prograniinját,  melynek  kedvező  keresz- 
tülvitelétől számos  fontos  állami  érdeknek  és  a  legfontosabb 
export-kérdéseknek  a  jövő  sorsa  és  kedvező  elintézése  függ. 

Az  iparoktatási  és  iparfejlesztési  ügyek  —  addig  is,  míg  a 
törvényes  budget  kerete  új  irányokat  enged  majd  érvényesülni  — 
egyelőre  a  rendes  mederben  folynak.  Céltudatosan  folyik  a 
nálunk  még  hiányzó  iparágak  fokozatos  meghonosítása  :  az  eddig 
egyes  érdekköröknek  biztosított  tarifakedvezmények  általánosítása, 
a  közszállításí  ügyek  lehetőleg  teljes  rendezése  és  fokonkiní  a 
kereskedelemügyi  minisztériumban  e  célra  szervezendő  új  köz- 
szállítási osztályban  való  koncentrálása. 

A  már  említett  kiviteli  emlékiratban  foglalt  javaslatok  értel- 
mében küszöbön  áll  a  kereskedelmi  múzeum  reformja,  felügyelő 
bizottságának  olyatén  újjászervezése,  hogy  ez  egyúttal  egy  kiviteli 
tanács  teendőit  is  elláthassa,  végre  a  kivitelre  vonatkozó  többi 
sürgős  természetű  ügyek  fokonkint  való  elintézése. 

A  kiállítások  terén  ismeretes  a  milanói  nemzetközi  és  a 
bukaresti  nemzeti  kiállításon,  illetve  ez  utóbbi  nemzetközi  osztá- 
lyaiban való  nagyobb  arányú,  praktikus  célzattal  bíró  részvételünk. 
Erre  a  célra,  valamint  a  jövő  évi  vas-  és  fémipari  kiállítás  céljai- 
nak támogatására  a  minisztérium  anyagi  támogatása  is  elő  van 
irányozva,  de  kilátásba  van  véve  e  kiállítások  erkölcsi  támogatása 
és  tanulságainak  megfelelő  hasznosítása  is. 

Végül  a  kodifikáció  terén  ismeretesek  az  előmunkálatok, 
melyek  a  balesetbiztosításra  nézve  történtek;  az  erre  vonatkozó 
kész  javaslat  ankétszerű  tárgyalása  és  ehhez  képest  a  törvény- 
hozásig való  továbbvitele  tervbe  van  véve.  A  betegsegélyzési  tör- 
vény, a  vasárnapi  munkasziinetre  vonatkozó  anyaggyűjtemény 
szintén  közkézen  forognak  és  ezek  folyományaként  készül,  sőt  rész- 
ben kész  is  a  megfelelő  novelláris  törvényjavaslat,  melynek  végleges 
szövegezése  előtt  a  miniszter  az  érdekeltek  szakvéleményét  szintén 
meg  fogja  hallgatni.  Ugyanez  áll  az  uj  ipartörvényre  nézve,  mely 
igazán  nagyszabású  munka  lesz  és  amelynek  keretében,  illetőleg 
vele  kapcsolatban  szabályozni  óhajtja  a  miniszter  a  sztrájk  ügyét, 
a  munkaközvetítés  országos  szervezését,  a  tisztességtelen  verseny 
kérdését.  Ezzel  kapcsolatban  áll  az  ipari  és  munkásstatisztika,  az 
iparfeliigyelet  decentralizációjának  következetes  továbbvitele  és  egy 
sereg  szociális  irányú  intézkedés  előkészítése,  az   ipari   közigaz- 

gatás  reformja,  a  vásáriigy  rendezése,  stb.  Szóval  a  magyar  ipa- 
rosság az  új  ipartörvény-tervezetben  sok  régi  óhajtását  találja 
majd  megvalósítva  és  hogy  kívánalmait  minden  részletre  nézve 
képviselhesse,  a  miniszter  ügy  kíván  intézkedni,  hogy  a  tör- 
vénytervezet anyaga  kellő  időben  jusson  az  érdekeltek  kezébe, 
hogy  úgy  első  sorban  a  kisiparosságnak,  mint  általában  az  ösz- 
szes  érdekelt  tényezőknek  elég  idejük  és  megfelelő  alkalmuk 
legyen  óhajaikat  és  kívánalmaikat  minden  fontos  részletre  nézve 
kifejezni  és  előterjeszteni. 

Ilyen  képet  mutat  az  >*átmeneti»  kormány  kereskedelmi  mi- 
nisztere. Ez  a  kép  tele  van  fénypontokkal,  melyek  azok  előtt 
is  kedvesek,  akik  a  politika  szempontjából  ádáz  ellenségei  a  mai 
rendnek  és  a  parlamenten  kívül  álló  kormánynak.  Azt  pedig  min- 
den hozzáértő  ember  készséggel  elismeri,  hogy  több  tudást,  hozzá- 
értést és  avatottságot  kevés  ember  vitt  rnég  magával  a  kereskedelmi 
minisztériumba,  mint  Vörös  László.  Róla  ezt  nem  is  kell  mondani, 
tettei  igazolják  ezt  és  kedvező  emléket  biztosítanak  az  ő  komoly 
és  minden  irányban  céltudatos  munkásságának. 

Mindezek  után  még  jellemezni  kellene  Vörös  Lászlót,  mint 
embert.  Ezzel  röviden  végezhetek.  A  legjobb  emberek  egyike, 
aki  mindig  kész  segítője  és  gyámolítója  a  szegényeknek  és  ügye- 
fogyottaknak. Miniszter  korában  sokan  keresik  föl,  hogy  védel- 
mét és  támogatását  kérjék.  Minden  méltányos  kérést  szívesen 
fogad  és  készséggel  biztatja,  vigasztalja  azokat,  akiknek  erre  oly 
nagy  szüksége  van,  első  sorban  a  kis  embereket  és  alkalmazot- 
takat. De  a  hozzá  közelállók  tudják,  hogy  amikor  nem  volt  hiva- 
talban, nem  volt  hatalma  és  befolyása  is  kisebb  volt,  akkor  se 
volt  a  hozzá  forduló  szegény  emberek  száma  sokkal  kisebb, 
mint  most,  miniszter  korában.  És  ő  mindig  szeretettel  foglalko- 
zott a  kis  emberek  ügy  évei-bajával  és  amit  tehetett,  azt  meg- 
tette, amit  kieszközölhetett,  azért  nem  sajnálta  a  fáradságot.  Sok 
szegény  ember,  alkalmazott  és  munkás  hálája  dicséri  az  ő  jósá- 
gát. De  voltak  olyanok  is,  akiknél  -  mikor  csak  egyszerű  kép- 
viselő, vagy  később  csak  magánzó  volt  sokáig  kellett  anti- 
chambreirozni,  ezt  azonban  ő  mint  miniszter  elfelejtette  és  azok- 
kal, akik  őt  kissé  hidegen  kezelték,  ha  máskülönben  érdemük 
volt,  jót  tett  és  —  vitte  őket  előbbre.  Majd  ha  valamikor  ismét 
nem  lesz  miniszter,  ezek  az  urak  -  lehet  —  hogy  ismét  hide- 
gen   fogják    kezelni,    de    ez    őt    nem    alterálja,  nem  várt  és  nem 

vár  soha  senkitől  sem  hálát,  sem  elismerést.  Egyedüli  ambiciója 
az,  hogy  kötelességét  híven  és  pontosan  teljesíthesse,  hogy  a 
közügynek  és  hazájának  becsületes  és  céltudatos  munkásságával 
hasznára  váljon. 

Hogy  ezt  a  célt  mennyire  érte  el,  ezt  ismét  nem  a  lantosok 
és  nem  a  krónikások,  hanem  az  eredmények  és  tettek  fogják 
igazolni. 


Schmidt  József. 


Az  ezredéves  kiállítás  három  igazgatót  abszorbeált.  Az  első 
volt  Németh  Imre  miniszteri  tanácsos,  a  keresk.  múzeum  első 
igazgatója,  aki  mint  jeles  kiállítási  szakember,  a  szervezés  nagy 
munkáját  alapozta.  Ezt  folytatta  Oraenzensteiti  Béla,  a  későbbi 
pénzügyminiszteri   államtitkár,  akinek  utódja  Schmidt  József   lett. 

Schmidt  József  tehát  elég  korán  jutott  ebbe  a  szép  hiva- 
talba, hogy  a  létesítés,  a  végrehajtás  és  lebonyolítás  óriás  mun- 
káját elintézze.  Széles  vállai,  hatalmas  koponyája,  ritka  energiája 
fényesen  megbírták  ezt  a  nagy  munkát.  Akik  közelebbről  nem 
ismerték,  bizalmatlanul  fogadták,  de  csak  addig,  míg  közelebbről 
meg  nem  ismerkedtek  vele.  Egész  egyénisége  azok  előtt,  akik 
közelebbről  figyelik,  a  szó  nemes  értelmében  Herkulessé  válik, 
aki  a  legerősebb  föladatoknak  bátran  neki  vág  és  minden 
elvállalt  missziót  becsülettel  elintéz.  Így  vitte  keresztül  a  regálé- 
megváltás  ezer  bonyodalommal  vészes  nagy  kérdését,  fényesen 
bevált  mint  Kozma  Ferenc  utódja  a  magyar  lótenyésztés  élén, 
végig  igazgatta  az  ezredéves  kiállítást,  szervezte  és  megindította 
a  szabadalmi  hivatalt,  nem  könnyű  viszonyok  között  lett  keres- 
kedelmi államtitkár  és  végre  a  főváros  egyik  legelső  intézeté- 
nek élén  derekasan  megállja  helyét. 

Schmidt  Józsefnek  három  olyan  kvalifikációja  van,  mely 
minden  nagy  föladatra  képessé  teszi.  Páratlan  szorgalma  nem 
ismer  akadályt.  Dolgozik  kora  reggeltől  késő  estig  s  ha  ez 
kevés,  dolgozik  egész  éjjel.  Kivételes  fizikuma  is  győzi  a  mun- 
kát. Rendkívüli  munkabírása  mellett  kiválik  továbbá  éles  judi- 
ciuma,  melylyel  a  dolgokat  megítélni  tudja.  Minden  kérdésnek 
elevenére  tapint,  minden  csomót  logikusan  képes  kibogozni.  És 
harmadszor  olyan  puritán  becsületesség  és  e  puritán  becsületes- 
ség  oly   szigorúan    következetes    keresztülvitele   jellemzi    minden 

munkáját,  mely  csak  kivételes  jellemeknek  igazán  értékes  sajátsága. 
Ezeket  a  tulajdonokat  vitte  bele  nagy  hivatalába  és  ezekkei 
vezette  az  ezredéves  kiállítás  sokfelé  ágazó,  minden  fontos  fő- 
és  részletkérdését.  Képes  volt  éjfélkor  az  épülő  kiállítás  területén 
minden  tűzjelzőt  meghúzni,  hogy  meggyőződjék  arról,  vájjon 
éber-e  a  tűzőrség.  Az  építő  munkások  zajongó  tömegében  rettent- 
hetlen  bátorsággal  csillapította  a  háborgó  hullámokat,  jó  szóval 
és  becsületesen  megtartott,  józan  ígéretekkel.  Ahol  ezer  apró 
vállalat  kiadásáról  volt  szó,  belátott  az  emberek  veséjébe  és 
szigorúan,  kérlelhetlenül  őrködött  minden  vállalatbaadás  kifogásol- 
hatlan  kiadása  és  így  a  fiskus  érdekei  fölött  is.  Gondolt  minden 
apróságra,  tudta  minden  hivatalnokának  legfőbb  restanciáját,  ke- 
gyetlenül számon  kért  minden  hibát  és  körültekintő  sokoldalú- 
sággal mozgatta  az  óriás  gépezet  minden  kerekét.  A  reklám,  az 
építkezés,  a  látogatás  rendszeres  emelése,  az  időleges  kiállítás 
részletei,  ünnepélyek,  attrakciók  mind  a  kis  ujjában  voltak,  diri- 
gált, intézkedett  egyszerre  öt-hat  fontos  és  10—20  kevésbbé  fon- 
tos ügyben.  Mint  a  leggyakorlottabb  karmester  dirigálta  a  kiál- 
lítás zenekarát  és  biztosította  annak  zavartalan  harmóniáját  és 
amellett  dirigálta  a  közönséget  is  a  kiállítás  érdekeinek  előmoz- 
dítására. Gondoskodott  róla,  hogy  mindenki  jói  teljesítse  a  mun- 
káját és  óriási  felelősségétői  nemcsak  nem  ijedt  meg,  sőt  ez  rá 
mindig  fölemelőleg  hatott.  A  legkényesebb  kérdésekben  is  érvé- 
nyesítette diplomáciáját  és  finom  tapintatát,  a  diszkréció  törvé- 
nyein soha  sem  ejtett  csorbát  és  mikor  a  kiállítási  láz  a  legna- 
gyobb volt,  mikor  mindenki  -~  enyhén  szólva  —  ideges  volt  és 
türelmetlen  —  ő  nyugodt  és  öntudatos  maradt.  És  ilyen  volt  eleitől 
végig;  a  létesítésben  és  keresztülvitelben  elhárított  minden  akadályt,  a 
lebonyolításban  elsimított  minden  repedést,  szakadási,  egész  a  pénz- 
ügyi kiegyenlítés  nagy  műveletéig,  mely  nem  volt  kicsiny  dolog. 
Schmidt  József  mai  díszes  állásában  bizonyára  nem  utolsó 
stációjáig  jutott  karrierjének.  Lehet  még  miniszter  is.  De  —  bár 
nem  szeretem  a  céltalan  jóslást  és  találgatást  —  merem  állítani, 
hogy  nagyobb  missziót  nem  fog  betölteni  annál,  mint  amelyet  az 
ezredéves  országos  kiállítás  élén  betöltött.  És  ennél  nagyobb 
diadalt  sem  fog  aratni.  Diadala  nem  külső  volt,  hanem  belső. 
Azok  előtt,  akik  látták,  hogy  mennyit  dolgozott  és  mily  jól 
végezte  a  reá  bízott  óriási  munka  nagy  komplexumát. . . 

Életrajzi  adatait  a  iexil<on  a  következőkben  foglalja  össze: 
Schmidt  József  született  Előszálláson  1848-ban.  Középisko- 
lai tanulmányait  Budán  és  a  ciszterciták  székesfehérvári  gimná- 
ziumában végezte,  ahol  Wekerle  iskolatársa  volt.  1867-ben  a  pesti 
egyetem  jogi  karán  folytatta  tanulmányait.  1872-ben  jogi  dok- 
tori, 1873-ban  pedig  ügyvédi  oklevelet  szerzett  és  Budapesten 
ügyvédi  irodát  nyitott.  Behatóan  foglalkozott  közgazdasági  tanul- 
mányokkal. Az  országos  gazdasági  egyesület  által  kitűzött  pályá- 
zatokon Jószágaink  rendezése  című  munkájával  400  arany,  A 
magyar  gazda  hitele  című  dolgozatával  pedig  2000  forint  pálya- 
díjat nyert.  1885 — 87-ben  a  gróf  Pálffy-csaiád  jószágigazgatója 
volt.  1888-ban  Wekerle  Sándor  akkori  államtitkár  meghívására 
titkári  ranggal  belépett  a  pénzügyminisztériumba  és  nagy  tevé- 
kenységet fejtett  ki  a  regáleváltság  keresztülvitele  körül.  Rövid 
idő  múlva  osztálytanácsosnak  nevezték  ki  és  a  pénzügyminisz- 
terré lett  Wekerle  mellett  az  elnöki  osztályt  vezette.  1891-ben 
miniszteri  tanácsosi  ranggal  a  földmívelésügyi  minisztériumba 
helyezték  át,  ahol  csakhamar  megint  gazdasági  főfelügyelő  és  a 
ótenyésztés  főnöke,  Kozma  Ferenc  utódja  lett.  Majd  átlépett  a 
kereskedelmi  minisztériumba,  ahol  1895-ben  megbízták  az  orszá- 
gos kiállítás  igazgatásával.  Ugyanekkor  megkapta  a  Ferenc  József - 
rend  középkeresztjét  a  csillaggal.  1896  márciusban  az  akkor 
szervezett  m.  kir.  szabadalmi  hivatal  elnökének  nevezték  ki,  de 
új  állását  csak  1897  szeptemberben,  a  kiállítás  teljes  befejezése 
után  foglalta  el.  1898  július  29-én  kereskedelemügyi  államtitkár- 
nak nevezték  ki.  1890-ben  országgyűlési  képviselőnek  választot- 
ták. Bírja   a  császári  orosz  Szent-Anna-rend  III.  oszt.  gyémántos 

jelvényét. 

* 

Kereskedelmi  államtitkárságától  való  visszavonulása  után  a 
Magyar  Országos  Központi  Takarékpénztár  vezérigazgatói  állását 
foglalta  el,  de  e  minőségében  is  részt  vett  a  közgazdasági  élet 
társadalmi  munkálataiban.  Elnöke  a  kereskedelmi  múzeum  fel- 
ügyelő bizottságának,  alelnöke  a  technológiai  múzeum  felügyelő- 
bizottságának.  Előbbi  minőségében  a  kereskedelmi  múzeum 
reformja  és  a  kivitel  szervezése  érdekében  nagyszabású  emlékira- 
tot dolgozott  ki  és  terjesztett  a  kereskedelmi  miniszter  elé. 

1904-ben  elnöke  volt  a  tanoncok  és  segédek  munkáiból 
rendezett  kiállítás  rendező  bizottságának. 

A  fehérvári  gimnáziumbeü  iskolaíársai  közül  állandó,  intim 
barátságot  tart  fönn  Wekerle  Sándorral,  Wetzel  Gyulával,  a  szab. 
tanács  elnökével,  Endró'di  Sándorral.  Barátai  nagyrabecsülik  párat- 
lan munkaerejét,  éles  elméjét  és  puritán  egyéniségét.  Ez  utóbbi 
jellemzésére  csak  azt  említem  meg,  hogy  az  ezredéves  kiállítás 
előtt  folyamodnia  kellett  ama  sok  külföldi  rendjel  «viselheíési 
engedélye)) -ért,  melyeket  mint  a  lótenyésztési  osztály  vezetője 
külföldi  potentátoktól  kapott.  Ö  kikötötte  magának,  hogy  ezek  az 
engedélyek  csak  írásban  közöltessenek  vele,  de  ne  a  hivatalos 
lapban.  Így  is  történt.  Nem  akarta,  hogy  a  nagy  közönségnek 
tudomása  legyen  az  ő  külföldi  rendjeleiről.  A  kiállítás  megnyitásá- 
nak ragyogó  fényességű  ünnepén  viselte  őket  hivatalosan ;  sem 
azelőtt,  sem  azután  nem  látta  őket  senki. 


Szterényi  József. 


A  magyar  iparnak  is  voltakés  vannak  predesztinált  úttörői  és 
vezérmunkásai,  akiknek  sorában  Szterényi  József  az  újabb  kor- 
szakban —  kétségkívül  ~  a  legelső  helyet  foglalja  el.  Negyven- 
négy éves  korában  lett  kereskedelemügyi  államtitkár.  Kinevezését 
—  pártkülönbség  nélkül  —  mindenütt  örömmel  üdvözölték,  mert 
a  közgazdasági  fejlődésünk  iránt  komolyan  érdeklődő  közvéle- 
mény Szterényiben  az  iparfejlesztés  nagyerejű  munkását,  a  keres- 
kedelemügyi minisztérium  tisztviselőkarának  tehetségre,  munka- 
bírásra, érdemre  legelső  emberét  tiszteli.  Ami  másfél  évtized  óta 
az  ipar  érdekében  történt  abban  a  minisztériumban,  jóformán 
mindahhoz  volt  valamelyes  köze  Szterényi  Józsefnek,  az  utóbbi 
nyolc  esztendőben  pedig  ő  volt  a  lelke  a  magyar  iparfejlesztés- 
nek, iparoktatásnak,  munkásvédelemnek,  ipari  törvényhozásnak, 
egyszóval  mindennek,  ami  okos,  üdvös  és  népszerű  dolog  kike- 
rült a  lánchid-utcai  ócska  palotából. 

Ebben  a  munkában  Baross  Gábor  volt  a  tanítómestere.  És 
talán  be  is  fejezhetnők  jellemzését  azzal,  ha  egyszerűen  följegyez- 
nők  róla,  hogy  a  nagy  miniszter  legjobb  tanítványai  között  is  a 
legelsők  közé  sorakozik.  Ám  Szterényinek  aránylag  rövid  hivata- 
loskodása  egy  darab  magyar  ipartörténet. 

Élénken  emlékszem,  hisz  nem  is  volt  olyan  nagyon  régen, 
egyszer,  a  Baross  elnöklete  alatt  ülésező  ipartanács    egy  értekez- 

létén,  véletlenül,  vagy  tudatosan  ipari  /<7-f  el  ügyelőnek  címeztem 
Szterényit,  akinek  jeles  kvalitásai  már  akkor  —  15  év  előtt  — 
bontogatták  szárnyaikat  és  a  ki  kollégái  közül  egy  nagy  és  okos 
fejjel  már  akkor  kiemelkedett.  Ülés  után  hozzám  jött  és  kért,  hogy 
még  tréfából  se  címezzem  többé  így,  mert  kollégái,  az  «idősebb'> 
és  ((érdemesebb)  iparfelügyelők  még  azt  hihetnék,  hogy  ő  ilyen 
(akkor  még  nem  szervezett)  állás  felé  gravitál.  Már  pedig  ő  nem 
akar  érdemtelenül  kollégái  fölé  kapaszkodni,  megelégszik  szerény 
hatáskörével  és  boldog,  ha  kötelességeit  híven  és  lelkiismerete- 
sen tudja  teljesíteni. 

Ezzel  a  szerénységgel  indult  ő  neki  fényes  pályájának. 

Érdemes  tehát  fölsorolni  e  pálya  főbb  stációit,  meg- 
annyi érdekes  és  tanulságos  fejezetét  az  újabb  kor  kultur- 
históriájának. 

Konstatáljuk  mindenekelőtt,  hogy  Szterényi  tüneményes 
karriert  csinált.  És  ezt  csak  azok  csodálják,  akik  nem  tudják, 
hogy  milyen  ellenállhatlan  protekcióval  emelkedett  ez  a  fiatal  em- 
ber ily  kivételes  gyorsasággal.  Az  ő  hatalmas  protektora:  az  ő 
fényes  tehetsége,  gyakorlati  érzéke,  mindenekfölött  pedig  törhet- 
len  vasszorgalma  volt,  melylyel  az  ipar  parlag  mezején  mint  meg- 
edzett,  megacélozott  ekevas  hasította  a  barázdákat  és  lépésről- 
lépésre hintette  beléjük  a  termő  magvakat.  Ezeket  pedig  lanka- 
datlan buzgalommal,  okos  hozzáértéssel  és  ritka  szakértelemmel 
érlelte  az  iparoktatás  és  a  gyakorlati  iparfejlesztés  ugarán.  Tehet- 
ségei fokozatosan  bontakoztak  ki  s  mindenki,  aki  vele  dolgozott, 
önkéntelenül  is  meglátta  és  elismerte,  hogy  Szterényi  elméletileg 
és  gyakorlatilag  sokat  tanult,  még  többet  tapasztalt  s  hogy  ter- 
vei, javaslatai,  a  gyakorlati  téren  a  modern  követelményekhez  al- 
kalmazkodnak és  számot  vetnek  a  sok  erkölcsi  és  anyagi  aka- 
dálylyal,  melyeket,  fájdalom,  az  ipari  haladás  terén  nem  mindig, 
de  semmi  esetre  sem  lehet  egyszerre  leküzdeni.  És  hogy  szabad 
idejét  is  egészen  az  iparügyeknek  szentelte  és  úttörő,  hézagpótló 
szakirodaimi  tevékenységével  úgyszólván  kiegészítette  és  tökéle- 
tesítette hivatalos  működését,  amennyiben  ezt  a  gyakorlati  élettel 
is  szoros  nexusba  hozta  s  az  elmélet  magvait  átvitte  a  köznapi 
élet  termő  földjébe,  ezt  még  jobban  meg  kell  becsülni  benne, 
mert  éppen  ellentétben  a  gyakran  rideg  és  sokszor  robotba  dol- 
gozó bürokratákkal,  akik  csak  a  hivatalban  élnek  hivatásuknak: 
Szterényi  bebizonyította,  hogy  minden    idegével  él -hal    választott 

pályájáért  és  ennek  szenteli  minden  szabad  idejét,  megrövidítvén 
ezzel  családja  szentélyét. 

S  ha  mindehhez  hozzáveszszük  óriási  munkabírását,  a  még 
zsurnaliszta  korában  elsajátított  gyors  áttekintést  és  routiní;  ha 
végre  megemlítjük,  hogy  az  érdekelt  körökkel  mindig  szívesen  érint- 
kezik, sőt  keresi  a  velük  való  kontaktust  és  minden  iparosnak  és 
más  érdekeltnek  készségesen  meghallgatja  kérését,  panaszát :  meg- 
nyugvással mondhatjuk,  hogy  Szterényi  József  oly  előmunkása, 
illetőleg  ma  már  vezére,  sőt  tényezője  a  magyar  ipar  és  közgaz- 
daság fejlődésének,  akinek  érdemei  kitörülhetlen  eredményekkel 
vannak  beleírva  a  magyar  közgazdasági  fejlődés  történetkönyvébe. 

A  modern  magyar  iparfejlesztő  politikát  ő  teremtette  meg. 
Alapvető  munkája  volt  a  gyáripari  statisztika.  A  lehetőségig 
pontos  felvételekkel  állapították  meg  azt,  amink  van,  hogy  meg- 
tudjuk azt,  amire  még  szükségünk  van  s  aminek  a  fejlesztése 
lehetséges.  Ennek  a  korszakos  munkálatnak  az  eredményét 
húszkötetes  műben,  tanulságait  pedig  előbb  gyakorlati  mun- 
kában, azután  az  emlékiratban  tették  közzé.  Ez  az  Emlékirat, 
amelynek  országra  szóló,  sőt  az  ország  határain  is  túlmenő 
dicsőségét  akkori  minisztere  már  learatta,  valóságos  törvénykönyve 
a  magyar  iparfejlesztésnek.  Kodifikálta  az  iparpolitikát  évtize- 
dekre szóló  érvényességgel  és  ezzel  megcselekedte  azt,  hogy 
ami  azelőtt  rendszertelen  kapkodásnak  látszott  —  még  pedig 
olyik,  igen  zajos  periódusban  nem  is  egészen  alaptalanul  — 
az  most  már  szerves,  öntudatos,  a  messze  jövőbe  látó  rendszer- 
nek prezentálódik  a  hozzáértő  és  a  laikus  szemében  egyaránt. 
Teljes  érvényesülése  persze  csak  akkor  fog  igazán  elkövetkezni, 
ha  gazdasági  függetlenségünk  igéretföldjére  eljutunk ;  de  azon 
innen  is  megmutatja  azt  az  utat,  amelyen  mégis  előremehetünk,  ha 
lassan  is,  de  megállás  nélkül  s  amelyen  majd  rohanvást  halad- 
hatunk, ha  szabad  lesz  az  út,  mienk  lesz  az  ország. 

De  nemcsak  iparpolitikát  kodifikált  Szterényi,  hanem  az  ipar- 
oktatásét is.  Ezen  kezdette.  Mikor  ennek  rendszerét  új  alapokra 
fektette,  áttért  az  ipari  élet  más  ágainak  rendezéséhez.  És  sok- 
oldalú tevékenysége  közben  a  szó  közönséges  értelmében  vett 
kodifikáló  munkára  is  ráért.  Hogyan,  miképen :  ez  a  legsajátabb 
titka  ennek  az  ezerkezű  embernek.  Annyi  bizonyos,  hogy  az  ipar- 
törvény revíziója,  amelyet  húsz  esztendő  óta  sürget  a  magyar 
kézműiparosság  az  éhes  ember  sóvárgásával,  azóta  lépett  az  igér- 

getések  sorából  a  komoly  hozzákezdés  stádiumába,  amióta  Szte- 
rényi  rátette  a  kezét.  Egyre-másra  jelennek  meg  vaskos  kötetek, 
amelyek  azt  bizonyítják,  hogy  folyik  az  anyaggyűjtés  roppant 
szorgalommal,  gondos  szelekcióval  és  nem  üres  igéret,  hogy  né- 
hány hónap  múlva  készen  lesz  az  új  ipartörvény  tervezete,  a  leg- 
nagyobb szabású  törvényalkotó  munka,  amely  valaha  miniszteri 
büróbói  kikerült.  Csak  legyen  akkorra  országgyűlés,  amely  tör- 
vényt csinál  belőle.  Szterényi  készítette  el  a  baleset-biztosításról 
szóló  törvénytervezetet  is,  amely  immár  négy  esztendő  óta  várja, 
hogy  íörvénynyé  váljék ;  az  ő  keze  munkája  az  állami  kedvezmé- 
nyekről szóló  legújabb  törvény  és  még  egynéhány  kisebb-nagyobb 
jelentőségű  ipari  törvényünk. 

Legbecsesebb  munkái  közé  tartozik  a  kisipar  fölsegítésére 
tervezett  akció.  A  szaktanfolyamok  révén  tökéletesíteni  akarja  a 
régi  generációt,  az  új  számára  szakiskolákat  jelöl  meg.  Gép- 
segélyek által  a  kisipar  termelési  képességét  kívánja  emelni,  a 
nagyiparra!  való  versenyképességet  pedig  a  szövetkezés  előnyei- 
nek kihasználásával  akarja  biztosítani,  amely  hármas  irányú  tevé- 
kenység fejlesztése  érdekében  a  lehető  legnagyobb  arányú 
munkásságot  fejtette  ki. 

Az  iparpolitikát  Szterényi  hozta  kapcsolatba  a  szociálpoliti- 
kával;  sőt  az  iparpolitikának  magának  is  legelsőbben  a  szociális 
jelentőségét  domborította  ki  azzal,  hogy  az  állam  rendszeres 
gondoskodását,  amely  azelőtt  jóformán  kizárólag  a  nagyipart 
favorizálta,  kiterjesztette  a  kézművességre  is,  gépek  adományo- 
zásával, ipari  szövetkezetek  támogatásával  és  a  szakképzettség- 
nek vándor-kurzusok  révén  való  emelésével  sietve  segítségére 
a  pusztuló  kisiparosoknak. 

Ezek  csak  főbb  vonásai  az  ő  tevékenységének,  amely  a  sok- 
oldalú részletmunkában  is  szinte  napról-napra  valami  jót  produ- 
kál. Az  ő  vezetésében  volt  egyesítve  a  minisztérium  minden  ipari 
ügyosztálya  és  mellesleg  a  belső  kereskedelmi  osztály  is.  És 
szinte  csodálatos,  hogy  ekkora  elfoglaltság  mellett  ráér  még  tár- 
sadalmi, sőt  irodaimi  munkásságra  is.  Egész  csomó  közcélú 
mozgalomban  vtii  részt  és  egész  könyvtárt  írt  össze,  becsületet 
szerezve  szakirodalmunknak  a  külföldön   is. 

A  mióta  pedig  államtiikár  lett,  nemcsak  az  ipar  és  kereske- 
delem tágas  tereit  műveli,  hanem  a  kereskedelmi  minisztérium 
összes  többi  fontos  ágai  is  alatta  állanak,  a  vámügyi,  a  vasúti,  a 

tengerészeti,  a  közúti  kérdésekben  csakhamar  ép  oly  othonosnak 
érezte  magát,  mint  az  ipari  és  kereskedelmi  csoportokban  és 
anélkül,  hogy  régi  hatáskörét  elhanyagolná,  friss  munkakedvvel, 
bámulatos  gyakorlati  érzékkel  és  még  csodálatasabb  munkabírá- 
sával dolgozik  minden  brancheban  és  pedig  Jól  dolgozik  minden 
brancheban. 

Munkabírásának  egyetlen  titka :  lángold  szeretete  hivatala 
és  a  hivatalával  járó  minden  fontos  munka  iránt.  Ez  az  ő 
eleme,  az  ő  gyönyörűsége,  élvezete  és  életének  legszebb  jutalma. 
Hiszen  ő  nappal  hivatalában  nem  tesz  egyebet,  mint  fogadja  a 
feleket,  az  ügyes-bajos  embereket,  tárgyal  referenseivel,  gyűléseken 
és  értekezleteken  vesz  részt  —  és  referál  a  miniszternek. 

Magyarország  egyik  legérdekesebb  pontja  a  Szterényi  hiva- 
tali előszobája.  Találkozik  itt  gazdag  és  szegény,  úr  és  paraszt, 
kegyelmes  úr  és  munkás.  Mindenki,  aki  valamit  hoz,  vagy  vala- 
mit vinni  akar.  És  rendszerint,  akik  jönnek,  mindig  többet  visz- 
nek, mint  amennyit  hoznak,  mert  aki  Szterényivel  eszméket 
cserélt,  még  mindig  okosabban  távozott,  mini  ahogy  jött.  Persze 
a  sok  kliens  közül  nem  lehet  mindenkit  kielégíteni.  De  egy 
bizonyos.  Minden  más  ember  idegeit  fölemésztené  az  a  munka, 
amit  Szterényi  csak  a  felekkel  való  érintkezés  révén  teljesít.  Ö 
azonban  ezt  is  szeretettel,  bizonyos  fölénynyel  végzi  és  nyugodt- 
sága soha  sem  hagyja  el.  Nem  mindig  hidegvérű  -  de  mindig 
nyugodt  és  előkelő. 

Dolgozni  otthon  szokott,  éjfélig  dolgozik  tovább  az  aktákon, 
csöndben  intézi  el  az  aktákat.  Mikor  egyszer  azt  kérdeztem,  hogy 
miként  győzi  a  töméntelen  hivatalos  ügyek  mellett  az  emlék- 
iratok és  programmok,  a  törvényjavaslatok  és  egyéb  szakirodalmi 
munkák  készítését,  művelését,  a  legtermészetesebb  arckifejezéssel 
azt  válaszolta : 

—  Nincs  annál  egyszerűbb  dolog  a  világon.  Élfélig  rend- 
szerint kész  vagyok  a  hivatalos  aktáimmal.  Éjféltől  egyig  tehát 
szabad  vagyok  és  ezt  az  órát  a  kiviteli  emlékiratnak  szentelem  ; 
1  órakor  megint  szabad  vagyok  és  a  következő  órát  az  ipar- 
törvény módosításának  szentelem. 

Egy  Riviera-utazó  jó  múltkor  csodálkozva  mesélte  nekem, 
hogy  Szterényi-vel  találkozott  a  Riviéra  mentén  száguldó  vasúton. 

—  Hát  mi  csodálkozni  való  van  ezen,  kérdeztem  én.  hiszen  az 
ő  idegei  sincsenek  vasból  s  neki  is  szüksége  van  egy  kis  üdülésre. 

—  Nem  is  azon  csodálkozom,  —  volt  a  felelet  —  hogy  ó  is 
időt  talált  erre  a  szórakozásra,  hanem  azon  csodálkozom,  hogy 
míg  az  egész  vasúti  kocsi  népe  a  remek  tájat  bámulta,  Szterényi 
csak  lopva  nézett  ki  az  ablakon,  mert  a  kupéban  is  állandóan  és 
lázasan  dolgozott.  A  vasúti  kupéban  jövet  és  menet  legújabb 
40  íves  munkájának  revízióját  végezte ,  ,  . 

És  így  megy  ez  tovább  mutatis  mutandis. 

Szakirodalmi  működéséről  különben  hozzám,  mint  a  Magyar 
Szakírók  Egyesületének  elnökéhez  intézett  levelében  a  követke- 
zőket mondja: 

Minden  hivatalos  állásomban  megmaradtam  az  ipari  szak- 
irodalom terén,  melyről  megannyi  hivatalos  teendő  sem  volt  és 
nem  lesz  képes  eltéríteni.  A  hivatalos  teendők  végzése  az  állás- 
sal járó  kötelesség,  az  irodalom  művelése  nálam  egyúttal  lelki 
szükség.  * 

Életrajza  a  jelenkori  magyar  ipartörténet  legszebb  lapjaival 
van  elválaszthatatlan  szoros  összefüggésben.  Az  idevonatkozó 
adatokat  egyik  életrajzírója  a  következőkben  állította  össze : 

Szterényi  József  1861  évi  november  hó  25-én  Lengyel- 
tótiban (Somogymegye)  született,  iskoláit  Budapesten  végezte, 
de  nagy  tudását  és  ismereteit  nem  az  iskolából  hozta  magával, 
hanem  a  gyakorlati  életben  önképzés  és  fáradhatatlan  tanulás, 
munka  és  gondolkodás  útján  szerezte. 

Hajlamai  már  fiatal  korában  a  hírlapírói  pályára  vonzották 
és  itt  különösen  közgazdasági  kérdésekkel  foglalkozott  s  az 
1880-as  évek  elején  több  fővárosi  lapnak  volt  munkatársa. 

Az  1883.  évben  Brassóba  hívták,  ahol  1884.  évben  magyar 
politikai  napilapot  alapított  és  szerkesztett  188Q-ig.  Itt  az  erdélyi 
szászok  legnagyvbb  városában  kezdette  meg  közszereplésének  és 
pályafutásának  első  időszakát  és  ez  idő  alatt  több  ízben  beutazta 
ipari  és  kereskedelmi  tanulmányok  céljából  a  Balkán-államokat, 
sőt  Kisázsia  egy  részét  is  s  ezeknek  kereskedelemjogi  viszonyai- 
ról több  érdemes  tanulmányt  írt.  De  ennél  fontosabb  és  mara- 
dandó hatású  volt  az  erdélyi  magyarság  érdekében  kifejtett  buzgó 
s  önzetlen  működése.  Tevékeny  részt  vett  ez  időben  az  erdélyi 
magyarság  minden  nagyobb  társadalmi  és  politikai  mozgalmában ; 
különösen  az  Emke  alapításában  és  ennek  egész  Erdélyre  kiter- 
jedő működésében,  sőt  azt  hat  évig  mint  annak  központi  tiszt- 
viselője is  szolgálta. 

Az  1885.  évtől  fogva  1889-ig  főtitkára  volt  az  Erdélyrészi 
Ipar-  és  Kereskedelmi  Egyesületnek,  melyet  az  akkori  kormány 
alapított  és  ennek  útján  a  román  vámháború  idejében  országos 
mozgalmat  indított  és  nagyarányú  tevékenységet  fejtett  ki  nem- 
csak az  erdélyi,  hanem  az  egész  hazai  ipar  fejlesztése  érdekében 
is.  Ez  időben  a  határszéli  mozgalmaknak  ő  volt  legerőteljesebb 
és  legtevékenyebb  vezetője ;  a  többi  között  ő  szervezte  ott  a  kis- 
iparosok katonai  szállításának  ügyét. 

Ily  körülmények  között  nem  csoda,  ha  működése  Baross 
Gábornak,  a  vasminiszternek  is  feltűnt,  aki  őt  az  1889.  évben  az 
erdélyi  iparfelügyelői  állásra  hívta  meg  és  nevezte  ki.  De  mivel 
Szterényi  egyike  volt  azoknak,  akik  Baross  Gábor  föltétlen  bizal- 
mát kiérdemelték  és  bírták,  a  vasminiszter  hanarosan  bevonta  őt 
a  központba,  az  általa  újonnon  szervezett  kereskedelemügyi 
minisztériumba,  hol  csaknem  minden  nagyobb  iparfejlesztési 
akciójának  végrehajtását  reábízta. 

S  ezzel  kezdődik  Szterényi  pályafutásának  második  korszaka. 

Baross  Gábor  többek  közt  őt  bízta  meg  a  háziipar  szerve- 
zésével, melyet  az  1890-es  évek  elején  az  ország  több  vidékén 
sikerrel  keresztül  is  vitt,  megvalósítva  hazánkban  is  azt  úgy, 
miként  a  háziipar  külföldön  szervezve  van,  t.  i.  vállalati  alapon, 
mely  szerint  a  háziiparosoknak  a  munkát  vállalkozók  adják,  a 
készítést  vezetik  s  az  értékesítést  teljesítik.  Azóta  ez  az  iránya 
a  hazai  háziipar  fejlesztésének. 

Szterényi  volt  egyike  a  székely  kivándorlás  ellensúlyozására 
megindított  nagy  mozgalom  kezdeményezőinek;  ő  alapította  az 
illető  érdekeltséggel  a  székely  szövőgyárat  Sepsiszentgyörgyön, 
melyet  azóta  egy  nagy,  500  szövőszékre  berendezett  háziipari 
vállalattal  egészített  ki  és  ma  már  mintegy  1000  székely  család- 
nak ad  tisztességes  kenyeret.  Szterényi  nevéhez  fűződik  a  brassói 
posztóipar  újabb  fellendülése  is. 

A  mai  iparfejlesztési  politika  Szterényi  koncepciója;  sőt 
annak  megvalósítása  és  keresztülvitele  is  neki  jutott  osztály- 
részül. Ebből  az  iparpolitikából  különösen  három  irány  dombo- 
rodik ki.  Először  az  iparoktatás,  azután  a  kézműves  és  kisipar 
felkarolása,  főleg  a  szövetkezeti  ügygyei  kapcsolatban,  végül 
pedig  a  hazai  gyáripar  megteremtése. 

A  magyar  iparoktatás,  úgy,  amint  az  ma  szervezve  van  és 
amelynek  helyességét  a  külföld  is  többszörösen  elismerte,  egye- 
st* 

dü!  és  teljesen  Szterényi  alkotása.  Az  ö  ezirányú  működését  a 
részletekben  itt  nem  ismertethetjük,  hanem  csak  azt  emeljük  ki, 
hogy  hivatali  pályáján  az  első  sikereket  leginkább  az  iparoktatási 
ügyek  fejlesztésével  érte  el. 

Az  1895.  évi  október  hó  1-én,  midőn  báró  Dániel  Ernő  ke- 
reskedelemügyi miniszter  az  ipari  és  kereskedelmi  szakoktatás 
céljaira  külön  ügyosztályt  szervezett,  ennek  vezetésével  Szterényi 
Józsefet  bizta  meg;  1896.  évi  május  hó  22-én  pedig  elismerésé- 
nek adva  kifejezést,  őt  országos  iparoktatási  főigazgatóvá  nevezte 
ki,  majd  1898-ban  kinevezte  osztálytanácsossá  s  reája  bízta  az 
iparfejlesztési  főosztály  vezetését.  Miniszteri  tanácsossá  az  1899. 
évben  már  Hegedűs  Sándor  akkori  kereskedelemügyi  miniszter 
nevezte  ki. 

Mióta  ő  vezeti  iparoktatásunk  ügyét,  a  magyar  iparoktatás 
már  három  világkiállításon  vitte  el  a  legelső  díjat. 

Az  általa  inaugurált    iparpolitika  második  része  a  kézműves- 
és  kisipar  felkarolása. 

Hazánkban  évtizedekig  még  a  jobb  nevű  politikusok  is  el- 
hitték a  múlt  század  közepén  szállóigévé  vált  ama  mondást,  hogy 
a  kisipar  ki  fog  halni  s  el  fog  pusztulni  a  nagyipar  mellett.  Mi- 
kor tehát  a  külföldön  már  milliókat  költöttek  a  kézműves-  és 
kisipar  modernizálására  és  fejlesztésére,  főleg  pedig  a  műipari 
irány  meghonosítására,  addig  nálunk  ezt  az  irányt  az  iparokta- 
tással és  az  iparszövetkezeti  üggyel  kapcsolatban  Szterényi  Jó- 
zsef hozta  be  és  vitte  keresztül.  Amint  ő  átvette  az  iparügyek 
vezetését,  azóta  a  régi  iparpolitikának  eme  mostoha  gyermeke 
első  helyre  került.  A  kézműves-  és  kisipart  az  iparoktatáson  kívül 
lehet  ugyan  egyesek  támogatásával,  pénz-  és  gépsegélylyel  fej- 
leszteni, de  a  kézműves-  és  a  kisipar  fejlesztésének  és  a  kisipa- 
rosság felsegítésének  legfőbb  eszköze  az  iparszövetkezeti  ügy, 

Szterényi  már  az  1880-as  években,  akkor  kezdte,  először 
elméletileg,  majd  később  gyakorlatilag  művelni  az  iparszövetke- 
zeti ügyet,  mikor  ennek  országos  szervezéséről  szó  sem  volt  és 
azóta  kultiválja  állandóan,  szakadatlanul,  mert  meggyőződése, 
hogy  a  kisipar  üzleti  és  technikai  fejlesztése  leginkább  szövetke- 
zeti úton  érhető  el. 

Mivel  Szterényi  erre  az  alapra  fektette  a  kisipar  fejlesztésé- 
nek ügyét,  azért  irta  ezirányú  tevékenységéről  szövetkezeti  ügyünk 
egyik  szakférfia  azt,  hogy  ez  az  iparpolitika  eredeti,  mert  nemzeti. 

Százezrekre  rúg  az  az  összeg,  melyet  a  kereskedelemügyi 
minisztérium  azóta  évenkint  a  kisipar  fejlesztésére  fordít  és  mil- 
liókra rúg  az  az  összeg,  melyet  a  kereskedelemügyi  minisztérium 
azóta  iparszöveíkezeti  célokra  áldozott.  Ezek  a  segélyek  kiter- 
jednek az  iparszövetkezeti  működés  minden  terére  és  irányára. 
Vannak  berendezési,  üzemi  és  forgótőkéül  használandó  pénzbeli 
segélyek  és  vannak  igen  jelentékeny  gép-segélyek,  melyekkel  szö- 
vetkezeti műhelyek  állíttatnak  fel. 

Szterényi  az  iparszövetkezeti  akcióban  főleg  a  term.elő  és 
gépműhely-szövetkezetekre  helyez  nagy  súlyt,  mert  azok  útján  véli 
elhanyagolt  és  hátramaradt  kis-  és  kézműves-iparunkat  fölemel- 
hetni, fejleszteni  és  a  kor  színvonalára  emelni. 

Sajnos,  hogy  az  eredmény  ez  irányban  a  legkevésbbé  felelt 
meg  a  várakozásoknak,  mert  kisiparosainkban  nincs  meg  sem  a 
kellő  szakipari  képzettség,  sem  a  kellő  üzleti  szellem,  melyekre 
eme  szövetkezeteknél  első  sorban  van  szükség.  Mindamellett  a 
manapság  fennálló  173  ipari  szövetkezet,  melyben  26.000  kisipa- 
ros van  tömörülve,  Szterényi  Józsefre  úgy  tekinthet,  mint  egyik 
főtámogatójára  és  vezetőjére. 

Mennyire  szivén  viselt  Szterényi  József  a  szövetkezeti  ügyet, 
mutatja  az  a  körülmény,  hogy  a  kereskedelemügyi  minisztérium 
az  ő  közreműködésével  adta  ki  lQ04-ben  e  címen:  A  magyar 
szent  korona  országaiban  fennálló  Szövetkezetek  Jegyzéke,  az  első 
szövetkezeti  törzskönyvei,  mely  eddig  az  egyedüli  hiteles  for- 
rásunk az  országban  létező  szövetkezeteinkről.  Ugyancsak  az  ő 
közreműködésével  jelent  meg  az  1Q05.  évben  a  szövetkezeti 
ügyekre  vonatkozó  nagy  anyaggyűjtemény  e  cimen :  <í  Szövetke- 
zeti törvényhozásunk  és  a  kereskedő  körök  állásfoglalása)).  E  gyűj- 
temény magában  foglalja  a  kereskedelmi  törvény  szövetkezeti 
részétől  kezdve  az  1893.  évi  és  az  1894.,  valamint  az  1Q04.  évi 
Nagy-féle  törvényjavaslatot,  úgyszintén  a  kereskedelmi  és  ipar- 
kamaráknak ez  utóbbira  vonatkozó  észrevételeit,  az  ipari  szövet- 
kezetek állami  segélyeit  és  egyéb  szövetkezeti  adatokat. 

Leghőbb  vágyuk  a  kisiparosoknak,  hogy  az  ipartörvény 
módosittassék,  mert  a  jó  ipartörvény  és  a  kibővített  hatáskörű 
ipartestületek  helyzetük  javításához  hozzájárulhatnak.  Szterényi 
József  három  nagy  kötetbe  összegyűjtötte  az  idevonatkozó  hazai 
adatokat  és  öt  vaskos  kötetbe  egész  Európa  összes  államai- 
nak ipari  törvényhozását,  és  most  készül  már    maga   a   törvény- 

javaslat  is,  mely  egyik  legnagyobb  magyar  kodifikácionális  munka 
lesz.  Hisszük,  hogy  e  munkája  lendíteni  fog  kisiparunk  hely- 
zetén. 

Legnagyobb  sikereket  azonban  iparpolitikájának  harmadik 
ágával :  a  gyáripar  fejlesztésével  ért  el.  Ezen  a  téren  igen  nagy 
alkotások  fűződnek  az  ő  tevékenységéhez ;  az  egész  újabb  gyár- 
ipar megteremtésében  neki  volt  az  oroszlánrésze.  Tevékenységé- 
nek eredménye  gyanánt  megállapítható,  hogy  a  közreműködésé- 
vel létesített  új  gyárak  legalább  évi  50  60  millió  koronával  növe- 
lik az  ország  ipari  termelését. 

Mint  a  minisztérium  ipari  főosztályának  főnöke,  újonnan 
szervezte  az  iparfelügyelői  és  kazánvizsgálati  szolgálatot,  alapított 
szociális  múzeumot 

Egyik  legkiválóbb  alkotása  volt  az  iparfejlesztés  terén  a 
Hieronymi  Károly  kereskedelmi  miniszter  által  1904-ben  a  kép- 
viselőház elé  terjesztett  í<^ Emlékirat  az  iparfej lesztésró'h  című  ipar- 
fejlesztési programm,  mely  a  magyar  iparpolitikát  úgyszólván 
kodifikálja,  s  ehhez  csatlakozik  a  kivitelről  szóló   emlékirat. 

Az  1Q03.  évben  nem  vezette  a  minisztérium  iparfejlesztési 
szakosztályát,  mert  ekkor  a  kormány  nagyobb  szociálpolitikát 
akarván  kezdeni,  őt  bízták  meg  annak  szervezésével.  E  minősé- 
gében készítette  el  a  munkások  balesetbiztosításáról  szóló  tör- 
vényjavaslatot, mely  annak  indokolásával  és  anyag-gyűjteményével 
két  vaskos  kötetet  alkot.  Ez  a  műve  német  nyelven  is  megjelent 
és  a  külföldi  szakkörökben  szintén  nagy  elismerést  aratott.  E  munka 
hatása  alatt  külön  törvényelőkészítő  szakosztályt  létesített  a  keres- 
kedelemügyi miniszter  s  annak  élére  őt  állította,  megbízva  őt  az 
oly  régen  vajúdó  ipartörvény  revíziója  mellett  egyúttal  a  beteg- 
segélyző  törvény  módosításával  is. 

Ez  az  állapot  azonban  nem  tartott  sokáig.  Az  1Q03.  év  végén 
Hieronymi  Károly  kereskedelmi  miniszter  ismét  újjászervezte  a 
kereskedelmi  minisztériumot,  annak  törvényeíőkészítési,  iparokta- 
tási, ipari  közigazgatási,  iparfejlesztési  és  belkereskedelmi  szak- 
osztályait egy  nagy,  egységes  főosztálylyá  egyesítette  s  annak 
élére  Szterényi  miniszteri  tanácsost  állította,  majd  1905-ben  Vörös 
László  miniszter  előterjesztésére  Ö  Felsége  kinevezte  őt  a  keres- 
kedelemügyi minisztérium  adminisztratív  államtitkárává,  mely  minő- 
ségében irányítja  az  ország  összes  ipari  és  kereskedelempolitikai, 
valamint  tengerészeti  ügyeit. 

Végül  meg  kell  még  emlékeznünk  Szterényi  irodalmi  műkö- 
déséről. Tudvalevő,  hogy  a  magyar  tudományos  akadémia  nem 
foglalkozik  ipari  irodalommal,  sőt  lehetséges,  hogy  azt  nem  is 
ismeri,  holott  ma  már  van  magyar  iparügyi  irodalom  is.  Szteré- 
nyinek  ily  irányú  irodalmi  tevékenysége  —  a  német  és  francia 
nyelven  megjelent  munkáitól  itt  eltekintve  —  egész  kis  könyv- 
tárt eredményezett  már.  Kezdődik  tulajdonképen  az  1884.  évvel, 
amikor  két  önálló  értekezése  jelent  meg: 

1.  Törökország  kereskedelemjogi  viszonyai. 

2.  A  takarékszövetkezetekről. 

3.  Hazánk  a  keleti  kereskedelemben.  (1887.) 

4.  Az  iparoktatás  külföldön.  (1895.) 

5.  A  háziipar  Magyarországon.  (1895.) 

6.  Magyarország  nagy-  és  mezőgazdasági  ipara.  (1895.) 

7.  A  kézügyességi  és  háziipari  oktatás  Magyarországon.  (1895.) 

8.  Az  iparoktatás  Magyarországon.  (Történeti  kutatások  alapján.)  (1896.) 

9.  Magyar  iparoktatási  évkönyv.  (1897.  és  1898.)  (2  kötet.) 

10.  Az  iparoktatás  1899 -1901-ben.  (1901.) 

11.  A  magyar  korona  országainak  gyáiipara  1898-ban.  (Az  első  magyar 
termelési  statisztika  20  kötetben.)  (1901.) 

12.  Iparfejlesztés.  (1902.) 

13.  A  munkások  baleset  ellen  való  biztosítása.  (2  kötet.)  (1903.) 

14.  Anyaggyüjtemény  a  vasárnapi  munkaszüneti  szabályok  módosításá- 
hoz. (Hazai  és  külföldi  anyag.)  (1904.) 

15.  Emlékirat  az  iparfejlesztésről.  (1904.) 

16.  Az  iparoktatás  Magyarországon  és  a  külföldön.  (Hazai  és  külföldi 
anyag.  1905.) 

17.  A  munkások  betegsegélyezéséről  szóló  törvény  módosítása.  (Hazai 
és  külföldi.)  (2.  kötet.)  (1905.) 

18.  Az  ipartörvény  módosítása.  (Három  kötet  a  hazai  anyag,  négy  kötet 
külföldi  anyag.) 

19.  Emlékirat  a   kivitelről. 

20.  A  magyar  korona  országai  szövetkezeteinak  jegyzéke.  (1905.) 

21.  Szövetkezeti    törvényhozásunk  és  a  kereskedő  körök  állásfoglalása. 

Ezekkel  azonban  irodalmi  tevékenysége  még  nincsen  kime- 
rítve. Dr.  Matlekovits  Sándorral  együtt  szerkesztette  az  ezredéves 
kiállítás  nagy,  kilenckötetes  főjelentését  (Magyarország  közgazda- 
sági és  közművelődési  állapota  ezeréves  fennállásakor).  Hét  éven 
át  szerkesztője  volt  a  ((Mintalapok  iparosok  és  ipariskolák 
számáráéi  című  vállalatnak  és  négy  éven  át  szerkesztette  a 
((Magyar  Iparoktatás^  című  kéthetes  szaklapot;  öt  éven  át 
szerkesztette  az  «/parosok  Olvasótára^^  című  füzetes  vállalatot 
és    IQOO-ban    szerkesztette    a    negyedévenkint    megjelenő    uKöz- 

gazdasági   Ertesítöy)    című    folyóiratot,    mely    német    és    francia 
nyelven  is  megjelent. 

A  kereskedelmi  minisztérium  által  kiadott  közérdekű  ipari 
kiadványokat,  nevezetesen :  A  magyar  korona  országainak  ipari  bal- 
esetei (1902-1903);  a  m.  kir.  iparfelíjgyelők  tevékenysége  (1900  — 
1901);  a  magyar  szent  korona  országai  közgazdasági  jelentéseinek 
összesítése  (1902-1903),  mind  Szterényi  indította  meg  és  ezek 
az  ő  felügyelete  és  ellenőrzése  alatt  jelentek  meg. 


Ezek  az  adatok  azonban  távolról  sem  merítik  ki  az  ó'  érté- 
kes egyéniségének  jellemzését.  Egy  alkalommal  a  következőket 
jegyeztem  föl  róla  egyik  szépirodalmi  heti  lapunkban : 

Az  iparfejlesztési  osztály  főnökségével  az  utolsó  évtized 
alatt  sajátságos  kísérletezés  folyt  szemünk  láttára.  Bukott,  vagy 
nyugalomra  vágyó  képviselők,  diplomaták  és  máskülönben  kifo- 
gástalan úri  emberek  dilettánskodtak  e  nagyfontosságú  pozíció- 
ban és  több-kevesebb  hozzáértéssel  morzsolták  le  az  időt  és 
intézték  el  az  aktákat  ott,  ahol  érezni  kell  a  hivatást,  érteni  a 
munkát  és  szeretni  az  ügyet,  melynek  szolgálatába  szegődtek. 

A  stabilitás  a  Szterényi  munkásságával  kezdődik;  ha  nem 
akarjuk  a  hivatali  etikettet  sérteni,  csak  azt  mondhatjuk,  hogy  ő 
megértette  mind  a  négy  miniszterét,  akik  alatt  dolgozott  és  e 
miniszterek  intencióit  nagy  sikerrel,  ügyes  tapintattal  tudta  átvinni 
a  való  életbe.  Megértette,  hogy  az  ö  fontos  pozíciójában  nem 
elég  egy  pár  iskolát  létesíteni,  egy  pár  gyárat  teremteni,  egy  pár 
közkívánalmat  kielégíteni.  Kevés  szóból  is  megértette,  hogy  az 
iparoktatást  mint  szerves  egészet  kell  kiépíteni,  hogy  a  gyár- 
alapítás terén  programmszerüleg  keli  eljárni,  hézagokat  pótolni, 
nálunk  hiányzó  iparágakat  megteremteni,  a  létezőket  megerősíteni. 
Emellett  a  kisipar  számtalan  követelései  közül  a  legfontosabbakat 
kiragadni,  azoknak  megvalósítása  révén  a  kis  emberek  helyzetét 
javítani  és  versenyképességüket  fokról-fokra  biztosítani.  A  két 
irányzat  mellett  pedig  a  munkások  érdekeire  is  figyelemmel  kell 
lenni  és  successive  meghonosítani  azokat  a  közérdekű  intézmé- 
nyeket, melyek  a  külföldön  jó  sikerrel  beváltak,  mint  például  a 
munkaközvetítés,  betegsegélyezés,  balesetbiztosítás,  szövetkezés, 
mnnkás-statisztika,  iparfelügyelet,  munkanélküliek  foglalkoztatása, 
stb.  És  Szterényi  József    ezt    a    nagy    munkát,    melynek    száz  az 

ága-boga,  példás  ügyszereíeííel  fejti  fö!,  nappal  tárgyal,  este 
dolgozik  s  ami  kevés  ideje  a  pihenésre  maradt,  azt  is  eszméi  és 
javaslatai  átgondolásának,  munkaterve  kidomborításának  szenteli. 
Baross,  Lukács  és  Vörös  alatt  tanult,  akik  nem  ismertek  pihenést. 
A  munka  fizikai  legyőzése  tehát  a  vérébe  ment  át.  A  tartalmat 
hozzá  az  ő  energiája,  tudása,  helyes  gyakorlati  érzése  és  párját 
ritkitó  ügybuzgalma  adja.  Ha  ezeket  a  tiszteletet  és  elismerést 
parancsoló  tulajdonságait  még  sokáig  érvényesítheti  miniszterei 
intencióinak  szellemében,  vagy  ha  idővel  a  minisztereknek  már 
nem  is  igen  lesznek  intencióik,  de  ő  a  megkezdett  kerékcsapás- 
ban ernyedetlenül  tovább  dolgozik,  akkor  azok,  akik  hivatva 
lesznek  tevékenységének  eredményeit  méltányolni,  el  fogják  róla 
mondhatni,  hogy  több  szolgálatot  tett  hazájának,  mint  sok  oly 
győzelmes  hadvezér,  aki  nehéz  csatákon  aratott  véres  diadalokat. 

* 

De  bármennyire  bízom  a  magam  kritikájában,  amikor  ipari 
téren  szerzett  igaz  érdemeket  kell  méltányolni,  mégis  szívesen 
fordulok  más  tekintélyekhez,  a  kik  engem  Szterény  i  József  érdemeinek 
méltatásában  egymással  versenyezve  fölülmúlnak. 

A  Neue  Freie  Presse  1904  július  14-iki  számában  Szterényi- 
ről  a  következőket  írja : 

Magyarországban  van  egy  miniszteri  tanácsos,  akit  az  egész 
ország  ismer,  s  akinek  igen  nagy  a  befolyása.  Aki  új  gyárat 
akar  építeni,  akinek  fuvardíjkedvezményre  van  szüksége,  verse- 
nyezni akar  egy  idegen  árúcikkel,  segítséget,  tanácsot,  támogatást 
és  kedvezményeket  keres,  az  Szterényi  miniszteri  tanácsoshoz 
fordul.  Az  ő  kötelessége  és  hivatása,  hogy  mint  a  magyar  ipar 
vezérkari  főnöke,  megmutassa  a  magasabb  fejlődés  útjait,  meg- 
vizsgálja szükségleteit,  a  hatóságoknál  közbevesse  magát  érdeké- 
ben, barátja  és  istápolója  legyen.  Ámde  ez  a  tevékenység  nem 
préselhető  szűk  formák  közé,  hanem  bizonyos  szabadságot  igé- 
nyel a  beszédben  és  cselekvésben  s  ezt  a  szabadságot  Szterényi 
élvezi  is  és  az  ország  javára  fel  is  használja.  Ausztriának  is 
kellene  egy  Szterényi,  egy  olyan  tisztviselő,  akinek  a  működése 
nem  abban  áll,  hogy  mindennap  elapróz  egy  méter  bürokratikus 
fát  és  azután  megelégedetten  ül  ebédhez,  hanem  aki  valósággal 
tribunja  az  iparnak,  aki  gondolataiban  és  nézeteiben  egybeforrott 
vele,  képviseli  az  ipart  a  tárca  keretében  és  nem  csupán  a  rend- 
jelek és  címek  becsületes  alkusza. 

Mikor  államtitkár  lett,  ugyancsak  a  »Neiir  Freie  P/TSse>->  két 
hasábos  cikkben  foglalkozott  az  ő  jelentőségének  méltatásával 
s  e  cikkben  többek  között  a  következőket  emelte  ki : 

A  magyar  közgazdasági  politikának  az  az  iránya  testesül  meg 
benne,  amely  önálló,  Ausztriától  független  iriagyar  ipar  teremtésére 
törekszik.  Baross  Gáboron  kívül  magyar  államtisztviseiő  sohasem 
törekedett  erre  a  célre  akkora  energiával,  mint  Szterényi.  A  magyar 
bürokrácia  számos  tagjától,  akinek  ugyanilyen  tervei  lehettek, 
abban  különbözik,  hogy  ő  maga  teremtett  prograinmot  az  új 
magyar  iparágak  fejlesztésére  nézve  és  a  legnagyobb  szívósság- 
gal látott  hozzá  annak  megvalósításához.  Az  eszközök,  ame- 
lyeket erre  felhasznált,  gyakran  radikálisak  voltak  és  nem  is 
jártak  mindig  az  általa  kívánt  eredménnyel,  ami  egy  mester- 
séges iparfejlesztő  rendszernél  magától  érthető.  Azonban  Szte- 
rényi mégis  elérte  azt  az  eredményt,  hogy  sok  osztrák  nagy- 
iparos épített  gyárakat  Magyarországon  és  hogy  a  külföldi 
tőke  is  érdeklődni  kezdett  a  magyarországi  iparmozgalom  iránt. 
Mivelhogy  programmja  abban  állott,  hogy  Magyarországot  az 
osztrák  ipartól  függetlenné  tegye,  természetes  volt,  hogy  minde- 
nekelőtt arra  törekedett,  hogy  osztrák  gyárosokat  vonzzon 
Magyarországra.  Az  új  gyárak  építésének  ingerét  a  kormány 
és  az  autonóm  hatóságok  által  nyújtott  kedvezmények  adták 
meg.  Ezeket  a  kedvezményeket  valóságos  rendszerbe  hozta  és 
egy  országban  sem  bánnak  velük  olyan  bőkezűen,  mint  Szte- 
rényi hivataloskodása  óta  Magyarországon.  Aki  Magyarországon 
gyárat  akart  építeni,  bátran  számíthatott  arra,  hogy  készpénzbeli 
szubvenciót  kap,  hogy  ingyen  telket  és  több  évre  szóló  adó- 
elengedést adnak  neki.  Ahol  ezek  a  kedvezmények  nem  vol- 
tak elegendők,  még  ennél  is  tovább  mentek 

A  cikk  ezután  megemlékszik  a  tarifapolitikáról,  mint  az 
iparfejlesztés  jelentékeny  eszközéről  és  különösen  kiemeli  a  vas- 
ipar érdekében  rendszeresített  vasúti  kedvezményeket.  Méltatja 
Szterényinek  a  hadsereg-szállítások  terén  folytatott  sikeres  akció- 
ját és  ismerteti  a  fegyház-iparral  szemben  elfoglalt  álláspontját. 
Néhány  életrajzi  adat  felsorolása  után  különös  elismeréssel  szól  az 
államtitkár  munkásvédelmi  és  törvényelőkészítő  tevékenységéről. 
Egyik  tekintélyes  magyar  napilap  államtitkárrá  történt  kine- 
vezése után  bőven  méltatván  tevékenységét,  a  következő  kon- 
klúzióra jut: 

« Szakemberek  Szteréiiyi  irodalmi  és  hivatali  tevékenységétől 
Magyarország  ipari  újjászületését  várják.  E  reményük  annál 
jogosultabb,  minthogy  Szterényi  még  egészen  h'atal  ember  és 
tetterejének  teljességében  jutott  olyan  polcra,  amelyről  a  tollal 
folytatott  agitáción  kívü!  most  már  közvetlenül,  szinte  korlát- 
lan cselekvőképességgel  munkálkodhatik  eszméi  megvalósí- 
tásán ...  * 

Mikor   Szterényi  a   berni    munkásügyi    konferencián    képvi- 
selte a  magyar  kormányt,    Stein  Lajos    berni    egyetemi    tanár  - 
hazánkfia  a  következőket  írta  róla  egyik  világlapban  : 

A  magyar  küldöttséget  alig  lehetett  ügyesebb  és  biztosabb 
vezetőre  bízni,  mint  Szterényi  Józsefre.  Ez  a  tősgyökeres 
magyar  ember,  akinek  arca  olyan,  mint  egy  tősgyökeres  német 
professzoré,  egy  tudományosan  képzett  és  fegyelmezett  selfma- 
deman  a  szó  legjobb  értelmében,  a  nemzetközi  konferencián 
avatott  taktikusnak  is  bizonyult.  Ha  a  tárgyalás  a  zátony  veszélye 
elé  került,  nyomban  kész  volt  egy  okos  közvetítő  indítvány- 
nyal, mely  mindig  megnyerhette  az  érdekeitek  hozzájárulását. 
Munkásságát  a  külföld  legszélesebb  rétegeiben  ismerik  és 
méltányolják.    Igazolja   ezt    egy  érdekes  adat. 

Egy  magyar  tanférfiú  külföldi  tanulmányútjáról  számolván 
be,  a  «Magyar  Iparoktatás >'-ban  többek  között  a  következőket  írja: 
Huza  Mihály,  lengyel  tartománygyűlési  képviselő,  a  grybowi 
iskola  felügyelő-bizottsága  elnökének  ajánlólevelével  mentem  fel  az 
ipari  osztály  vezetőjének,  dr.  jahlnak  helyetteséhez,  Bjaiobrzeszky  dr. 
miniszteri  titkárhoz.  Nagy  tájékozottsággal  és  szakavatottsággal 
szólt  a  magyar  iparoktatás  tüneményesen  gyors  fejlődéséről  és 
csodálkozását  fejezte  ki  afölött,  hogy  kocsigyártó-szakiskolánk 
még  nincsen.  Mikor  felmutattam  a  kereskedelmi  minisztérium  nyílt 
ajánlólevelét  Szterényi  József  államtitkár  aláírásával,  fölkelt  író- 
asztala mellől  és  a  következőket  mondta : 

«Sie  können  stolz  sein  auf  Ihren  Szterényi,  ein  einziger 
Mann  áhnlichen  Kalibers  bedeutet  schon  eine  Macht  für  das 
Land  und  vor  diesem  Namen  nehme  ich  meinen  Hut  immer  sehr 
gerne  herunteri).  Magyarul:  Büszkék  lehetnek  Szterényijökre,  egyet- 
len hasonló  szabású  ember  már  hatalmat  jelent  az  országra  nézve 
és  e  név  hallatára  mindig  készséggel  emelem  meg  kalapomat. 

De  idehaza  is  vannak  klasszikus  tanuk,  akikre  Szterényi 
méltatása  tekintetében  hivatkozni  lehet. 

Mikor  Szterényit  az  iparíörvény  revíziójának  előkészítésével 
megbízták,  gróf  Széchenyi  Imre,  ez  a  széles  látkörű  és  mély  Ítélő- 
képességgel bíró,  oly  korán  elhunyt  kiváló  főúr,  a  következő, 
fölötte  jellemző  sorokat  írta  egy  hozzánk  intézett  és  az  iparegye- 
sületben őrzött  levelében  : 

« Tehát    Szterényit  «zu  guter  Letzt»  áttették   az   ipartörvény 
revíziójához.  Ez  emlékeztet  engem  azokra  a  négyes-kocsisokra, 
akik  a  gyepiüst  hátra  fogják.  Ott  is  húz  az,  ebben  nincs  kétség, 
de  rosszul  megy  a  négyes.  No  de   ahhoz   már    hozzászoktunk, 
hogy  kocsisaink  (minisztereink)  sem  a  befogáshoz,  sem  a  haj- 
táshoz nem  értenek,  —  de  durrogtatni  annál   jobban   tudnak.» 
Az  iparíanács  előkészítő  bizottságában  egyszer  Wekeiie  Sán- 
dor egy  szőnyegen  levő  kérdésnek  számos  apró  részletét  világo- 
sította meg  a  nála  sajátos  meggyőző,  elokvens  modorban. 

-  Igazán  csodálom  —  szól  a  tanács  egy  tagja,  ^  hogy  a 
kegyelmes  úr  mily  sokat  tud ! 

-  Hátha  még  tudná     -  válaszolta  Wekerle,       hogy  mennyit 
tud  Szterényi ! 

Tényleg  bámulatos,  hogy  mily  alaposan  ismeri  a  tárgyait. 
Fényes  bizonyítékát  adta  ennek  az  ipartanács  legutóbbi  ülésén, 
amikor  a  kiviteli  emlékirat  ellen  felhozott  kifogásokat  izzé-porrá 
törte  és  a  dilettáns  kritikusokat  pozdorjává  zúzta.A  másnapi  ülé- 
sen titokban  már  apró  zöld  cédulák  cirkáltak  « bizalmas »  jelzéssel 
és  a  következő  tartalommal : 

«A  Szterényi  tegnapi  replikái  után  most  már  nem  titok, 
hogy  itt  nem  lehet  büntetlenül  bolondságokat  beszélni.  Tehát 
csak  röviden,  óvatosan,  és  —  ha  lehet  —  okosan  !» 

Izabella  főhercegnő  egy  a  felvidéki  háziipar  propagálása 
érdekében  tartott  és  nyomtatásban  is  megjelent  beszédében,  a 
következőket  mondotta  Szterényiről : 

Szterényi  a  háziipar  terén  és  általában   az  iparügyekben 
országos  tekintély. 

—  Szterényi  a  háziipari  ügyekben  a  legtájékozottabb  szak- 
férfiú, akinek  éles  szeme,  gyakorlati  felfogása  és  bámulatos  munka- 
képessége nekünk  megbecsülhetlen  szolgálatokat  tesz. 

Kiváló  kvalitásait  különben  pártkülönbség  nélkül  elismerik 
a  legilletékesebb  szak-  és  államférfiak.  Legélénkebb  bizonysága 
ennek  az  a  számtalan  üdvözlő  levél,  amit  államtitkárrá  való  kine- 
vezése idejében  kapott  és  melyek  között  igen  előkelő  helyet  foglal 

el  a  legexponáltabb  ellenzéki  pártvezérek  meleg  méltánylással  teli 
levele.  És  a  tavaly  Szabadkán  tartott  iparosgyülésen,  ahol  az  ellen- 
zéki vezérpolitikusok  jelen  voltak,  tehát  könnyen  érthető  okokból 
igen  puskaporos  volt  a  levegő,  valahányszor  a  Szterényi  neve 
belekerült  a  vitába,  mindig  zajos  éljenzés  zúgott  fö!  utána.  Ezt 
pedig  azért  tartom  szükségesnek  följegyezni,  mert  valóban  örven- 
detes, hogy  áldatlan  politikai  viszonyaink  között  vannak  még 
munkálkodó  jeleseink,  akiket  nem  sajátított  ki  a  politikai  párt- 
fanatizmus, akiknek  értékét  elismerik  jobbról  és  balról,  fölülről  és 
alulról  egyaránt. 

Legjobban  jellemzi  ezt  a  hangulatot  az  a  klasszikus  tömör- 
ségű néhány  sor,  melyet  Rákosi  Jenő  intézett  Szterényihez  a  mos- 
tani újév  alkalmából.  Nem  tehetem,  hogy  e  jellemző  és  jelentős 
néhány  sort  itt  a  következőkben  le  ne  közöljem : 

«A  nemzet  sorsa  üli  meg  most  az  ember  elméjét  és  töpren- 
kedéseiben  e  szomorú  időben  csak  egy  vigasztaló  momentum 
van.  Vannak  a  közhatóságokban,  melyek  most  meddő  politikai 
akciókban,  romboló  vetélkedésekben  és  hiú  erőszakosságban  me- 
rítik ki  minden  energiájukat,  vannak  —  ha  nem  is  sokan  —  akik 
a  politika  zavaros  hullámjárásától  zavartalanul,  komoly,  országos 
érdekű  munkát  végeznek,  magáért  a  munka  szeretetéért,  a  munka 
közhasznáért.  Ez  nagy  és  fontos  dolog  ilyen  időben  és  mert 
Méltóságos  Uram  ezek  közé  tartozik,  azért  írom  e  levelet,  hogy 
egészséget,  sikert  és  boldogságot  kívánjak.  Amit  a  politikusok 
végeznek,  az  kétes,  bizonytalan,  néha  kártékony  is.  Amit  a  mun- 
kás ember  végez,  az  mindig  haszon,  tisztesség,  érték  és  becsület. y> 


Nem  volna  teljes  ez  a  vázlat,  ha  nem  jegyezném  föl,  hogy 
Szterényi  a  legboldogabb  családi  életet  éli.  Neje  —  Makoldy  Ida  — 
egy  fenkölt  gondolkozású,  művelt  úrinő,  az  ő  jóságos  szelleme, 
aki  legjobban  ismeri  urának  értékét  és  hivatását  s  aki  gyöngéd 
toleranciával  tűri,  hogy  a  munkának  és  a  közügynek  föláldozza  a 
családi  nyugalomnak  szánt  idő  jelentékeny  részét.  De  azért  Szterényi 
a  leggyöngédebb  férj,  a  legjobb  apa  és  após,  sőt  már  nagyapa  is, 
aki  édes,  megelégedett,  zavartalanul  boldog  családi  fészkének  meleg 
tüzénél  új  és  új  erőt  nyer  a  munkára,  a  cselekvésre.  És  amikor 
az  ő  érdemeit  méltatjuk,  nem  szabad  egy  pillanatra  sem  feledni, 
hogy  ezekben  legtöbb  része  van  az  ő  nemtőjének,  jóságos  nejé- 

nek.  És  jegyezzük  föl  azt  is,  hogy  Szterényi  a  legszerényebb 
igényű  ember,  szivarra,  italra,  profán  élvezetekre  nem  költ,  egyet- 
len szenvedélye,  mint  már  jeleztem,  az  intenzív  és  produktív 
munka,  melynek  ö  az  újabb  korban  egyik  legkiválóbb  és  sikerek- 
ben leggazdagabb  hérosza. 


Bezerédj  Pál. 

Az  országos  iparegyesületnek  egy  küldöttsége  szállott  ki  e 
napokban  Szegzárdon  és  Tolnán  és  megtekintette  a  petekészítö- 
telepet  és  a  fonógyárat.  Huszonöt  év  eredménye  tárult  elénk, 
mely  előtt  tisztelettel  kell  meghajtanunk  az  elismerés  zászlaját. 
Az  «elismerés  zászlaja»  különben  ma  már  olyan  szólásmód, 
mondhatnók  frázis,  melylyet  töméntelen  ember  élt  és  él  vissza 
ebben  a  bőbeszédű  országban.  De  hogy  itt,  ez  alkalommal  csak 
szerény,  majdnem  szegényes  rekvizitum  a  mi  gyönge  tollúnk 
hegyén,  az  csakhamar  ki  fog  derülni  az  adatokból  és  tényekből, 
melyekkel  be  akarunk  számolni. 

Közelről  érdekel  bennünket  a  dolog,  mert  hiszen  Bezerédj 
István,  aki  a  selyemtenyésztés  első  nagy  úttörő  apostola  vala,  a 
régi  iparegylet  támogatásával  indította  meg  nagy  munkáját  és  az 
ő  buzgó  követője,  Bezerédj  Pá!  szintén  az  iparegyesület  vezető 
közegeinek  támogatásával  kezdte  meg  újra  az  akciót,  kiváló  sze- 
rencsés viszonyok  és  körülmények  között.  —  Bezerédj  István 
1843-ban  maga  szabadította  föl  jobbágyait  és  hogy  ezeket  kere- 
sethez juttassa,  megkezdette  a  szederfatenyésztést  és  csinált 
Tolna  vármegyében  selyemtenyésztési  egyletet.  Ki  tudja,  mivé 
fejlődik  vala  ez  a  kérdés,  ha  közbe  nem  jön  a  szabadságharc, 
mely  minden  akkori  iparfejlesztési  kezdeményezésnek  hirtelen 
vágta  el  útját. 

De  a  leányzó  nem  halt  meg,  csak  aludott.  Bezerédj  István 
utolsó  óráiban  egy  igénytelen  kis  papiroson  felkérte  unokaöcs- 
cseit,  hogy  a  selyemíenyésztés  ügyét  tovább  istápolják  és  vele 
föl  ne  hagyjanak,  mert  azt  úgy  az  ország,  mint  a  szegény  lakos- 
ság érdekében  áldásosnak  tartja. 

Az  egyik  unokaöcs,  Bezerédj  Pál,  fiatalságának  éveiben  sokat 
utazott  külföldön ;  bújta  a  művészeti  és  iparművészeti  múzeumokat 
s   mikor  ezek  élvezetes,  dús  tartalmával  betelt,    élethivatást  kére- 

sett,  melyet  nem  volt  nehéz  megtalálnia.  Deák  Ferenc  nagyon  sze- 
rette a  fiatal  Bezerédj-t  és  egyszer  azt  mondta  neki : 

—  Te  nem  születtél  államférfiúnak,  nem  vagy  se  szónok, 
se  debatter,  tehát  a  politikai  pálya  se  való  neked.  Keress  magad- 
nak egy  komoly  célt,  szenteld  ennek  minden  figyelmedet,  ener- 
giádat, munkádat  s  így  sikereket  fogsz  fölmutatni. 

Bezerédj  Pál  nyomban  nagybátyja  végső  akaratára  gondolt, 
megtalálta  a  nagy  célt,  melynek  életét  szentelni    el   volt    tökéive. 

Az  1879-iki  fehérvári  kiállításon  mutatta  be  a  hidjai  selyem- 
tenyésztés szerény  eredményeit,  a  gubót,  a  fonott  és  a  szövött 
selymet.  Mert  Hidján  van  ősidők  óta  egy  szövőszék  is.  Amikor 
érdekes  szekrényének  elrendezésével  kész  volt,  hallotta  jobbról- 
balról azt  a  megjegyzést,  hogy  szép,  szép,  de  azért  az  a  sok 
szép  selyem  mégis  csak  külföldön  készült. 

Ez  ellen  a  gyanúsítás  ellen  föllázadt  az  ö  becsületes  lelke 
és  néhai  Miidrony  Soma  közreműködésével  írt  egy  kis  röpiratot  a 
selyemtenyésztés  hasznáról,  múltjáról  és  jövőjéről. 

Bezerédj  ugyanis  fölkereste  Pulszky  Ferencet  és  előadta, 
hogy  sok  mondanivalója  volna,  de  nem  tudja  megírni.  Ajánljon 
neki  valakit.  Pulszky  azt  mondta : 

—  Ha  valakinek  van  mondanivalója  és  nem  tudja  megírni, 
az  nem  baj,  mert  mindig  akad  valaki,  aki  a  jó  eszméket  irodal- 
milag is  föl  tudja  dolgozni.  Azonban  nálunk  éppen  az  a  baj, 
hogy  sok  ember  ír,  ír,  anélkül,  hogy  valami  eszméje,  valami 
mondanivalója  volna. . . 

Pulszky  Bezerédjt  Mudronyhoz  ajánlotta,  aki  jómdulattai  és 
szeretettel  vezette  be  őt  az  írás  mesterségébe,  mert  talán  mon- 
dani is  felesleges,  hogy  Bezerédj  -  aki  mindent  megtanult,  amire 
nagy  munkájában  szüksége  volt  —  hamar  megtanult  írni,  sőt 
megtanulta  az  igazi  népies  nyelvet  is,  melylyel  tájékoztató  írásai- 
ban és  naptáraiban  a  nép  szívéhez  és  lelkéhez  oly  közel  fér- 
kőzött. 

Még  egyszer  hangsúlyozom,  hogy  Bezerédj  mindent  meg- 
tanult, amire  szüksége  volt.  Mikor  említett  röpirata  alapján  meg- 
kapta a  megbízást,  hogy  a  selyemtenyésztést  országosan  szer- 
vezze, előbb  elment  Oörzbe,  ahol  akkor  virágzó  pete-kikészítő 
és  gubóbeváltó  intézet  volt.  Itt  nekifeküdt  a  tanulásnak.  Az  inté- 
zet akkori  vezetője  nagy  rokonszenvvel  mentorkodott  fölötte.  És 
Bezerédj  mini  kész  szakember  tért  haza.    Kijelentette   b.  Kemény 

Gábor  akkori  földmívelésügyi,  ipar-  és  kereskedelmi  miniszter- 
nek, iiogy  elvállalja  a  megbízást.  És  kidolgozta  a  jövő  terveire 
vonatkozó  emlékiratát,  melyet  Kemény  nemcsak  gondosan  olva- 
sott át,  de  a  benne  talált  hibákat  vörös  tintával  ki  is  javította. 

És  Bezerédj  Pál  megkezdte  munkáját.  Az  országgyűlés  az 
első  évben  6000  frtot  szavazott  meg  erre  a  célra,  amiből  azon- 
ban Kemény  csak  3000  frtot  folyósított.  De  ez  az  összeg  évről- 
évre  emelkedett,  bár  nem  olyan  arányban,  mint  Bezerédj  szerette 
volna.  Kapott  továbbá  az  államtól  a  gubóbeváltás  és  a  kiadá- 
sokra szükséges  előlegeket  kamat  nélkül,  melyeket  minden  év 
végén  vissza  kellett  az  államkincstárnak  fizetni.  Az  építkezések 
és  berendezések  egy  külön  beruházási  hitelből  fedeztettek. 

A  tempó,  melylyel  a  dolog  haladt,  nem  volt  Ínyére  Bezerédj- 
nek.  Ö  tűzzel,  lelkesedéssel  indult  neki  a  dolognak,  a  pénz  nem 
volt  elégséges.  Kapóra  jött  tehát  neki,  hogy  egyik,  külföldön 
elhalt  rokonától  100.000  frtot  örökölt.  Ebből  45.000  frtot  a  sze- 
derfák kiültetésére,  a  selyempete  terjesztésére  fordított  és  ugyan- 
annyit Pancsován  létesített  és  eleinte  csak  30  orsóra  berendezett 
selyemfonó-intézetre.  Mikor  ez  az  intézet  kész  volt,  nagy  büsz- 
kén fölment  Budapestre  és  Máday  Izidor  osztálytanácsos  útján, 
aki  ez  ügynek  referense  volt,  tudomására  hozta  a  miniszternek. 
A  szelíd  lelkületű  Kemény  Gábor  éktelen  haragra  lobbant.  Nagyon 
szűkös  pénzügyi  viszonyok  voltak  akkor.  Kétségbeesett.  Nem 
tudta,  hogyan  fog  ő  ezen  a  címen  45.000  frtot  elszámolni  ?  Mikor 
néhány  évvel  ezelőtt  (persze,  még  mielőtt  Bezerédj  kezébe  vette 
a  dolgot)  Csengery  és  Wahrinann  azt  hajtogatta  a  pénzügyi  bizott- 
ságban, hogy  a  selyemtenyésztési  kísérletek  meddők,  föl  kell 
velük  hagyni,  kár  erre  a  célra  minden  garasért. 

Bezerédj  nyugodtan  hallgatta  végig  a  minisztert  és  kivett  a 
zsebéből  egy  közjegyzői  okiratot,  melyet  a  szegzárdi  közjegyző 
állított  ki.  Ebben  elmondja,  hogy  azt  az  összeget,  melyet  ő,  Beze- 
rédj Pál,  az  államnak  selyemtenyésztési  célokra  kölcsönképen 
átengedett,  illetőleg  invesztált,  az  állam  csak  akkor  és  oly  arány- 
ban köteles  visszafizetni,  ha  ez  és  amennyiben  ez  a  selyemtenyész- 
tési eredmények  tiszta  jövedelméből  telik.  De  kamatot  a  pénz 
után  semmikép  sem  fogad  el.  Kemény  háborgása  csöndesült.  A 
kocka  el  volt  vetve.  Bezerédj  megépítette  magának  a  vágányokat, 
melyen  a  selyemtenyésztés  ügye  feltartózhatlanul  haladt  előre. 
Természetesen  voltak,  akik  bizalmatlanul  nézték  Bezerédj  apostoli 


működését.  Annyira  nekifeküdt  munkájának,  hogy  sokan  féltették 
egészségét  is.  De  ő  csak  ment  előre.  Jöttek  besugások,  a  miniszter 
fülét  rágták,  ne  hagyja  ezt  a  fantasztát  és  rajongót  belerohanni 
a  nagy  rizikóba,  a  miniszter  nem  hallgatott  az  előkelő  besúgókra 
és  Bezerédj  csak  ment  előre.  Önfeláldozó,  emberfölötti  munkát 
teljesített.  Nemcsak  mintaszerűen  szervezett  mindent,  de  maga 
erős  fizikai  munkát  is  végzett.  Inasát  mindig  megajándékozta,  hogy 
hajnalban  költse  föl.  Jó  egy  pár  évig  ő  személyesen  adott  jelt 
csengetyűszóval  a  szegzárdi  petekészítő  állomás  ajtaja  előtt  reggel 
6-kor,  délben,  délután  és  este,  hogy  a  munkások  megkezdjék  és  befe- 
jezzék a  munkát.  És  reggeltől  délig,  déltől  estélig  ott  görnyedt  a  gór- 
cső fölött,  hogy  a  szükséges  egészségügyi  vizsgálatokat  teljesítse, 
ellenőrizze  és  ebben  a  gondos  figyelmet  igénylő  munkában  példát 
adjon  és  generációkat  ráneveljen.  És  százszor,  ezerszer  beutazta 
az  országot,  ellenőrzött,  buzdított,    lelkesített,   tanított,   dolgozott. 

Az  eredményekről  más  helyen  tüzetesebben  beszámoltam 
már.  A  jellemrajz  könnyebb  megérthetése  okából  itt  csak  a  kö- 
vetkezőket rekapitulálorn. 

Ahhoz  képest,  hogy  egy  negyedszázaddal  ezelőtt  lehetet- 
lennek tartották  a  selyemtenyésztés  meghonosítását  Magyarorszá- 
gon és  1879-ben  már  be  akartak  szüntetni  minden  további  költsé- 
get, erőlködést  ez  irányban,  horribilis  eredmény  az,  hogy  Bezerédj 
a  tenyésztő  családok  számát  lQ04-ig  mégis  112.712-re  emelte;  a 
gubótermelést,  mely  1879-ben  2507  kiló  volt,  1904-ben  1,633.452 
kilóra  és  a  selyemtenyésztéssel  járó  évi  keresetet,  mely  1879-ben 
7400  koronát  tett,  1904-ben  4,509.945  koronára  emelte.  Egészben 
pedig  25  év  alatt  60,783.926  koronát  juttatott  a  selyenitenyésztéssel 
és  selyem-fonóiparrai  foglalkozóknak. 

Az  eredmények  számszerű  összefoglalása  mellett  ki  kell  még 
emelnem,  hogy  az  egész  példás  ügymenetnek  szervezetét  Bezerédj 
dolgozta  ki,  ő  csinálta  az  egyes  eljárásokra  vonatkozó  mintaszerű 
szabályzatokat  és  statuálta  azt  a  fegyelmet,  melyhez  hasonló  alig 
van  ma  csak  egy  hivatalunkban  is.  A  szegzárdi  górcsővizsgáló 
intézet  olyan,  melynek  a  világon  sehol  sincs  párja,  sem  terjede- 
lem, sem  ellenőrzés,  sem  megbízhatóság  dolgában.  Szerencsés 
kézzel  és  tapintattal  kiválasztott  emberei  évenkint  tanulmányutat 
tesznek  a  külföld  legjelesebb  szakintézeteiben  és  mihelyt  valami 
újat  találnak,  ezt  azonnal  alkalmazzák  a  mi  intézeteinkben  is.  És  ez 
teremtette  meg  selyemiparunknak  elsőrendű  hirét  az  egész  világon. 

Bezerédj  25  év  alatt  titáni  munkát  végzett.  Az  ő  fáradozásá- 
nál csak  szerénysége  volt  nagyobb.  Amint  végig  néztük  alkotá- 
sait, ott  volt  mindenütt  a  tábla:  Épült  X.  miniszter  alatt.  Csak 
az  ő  neve  nincs  sehol.  De  mégis.  Emberei  és  tisztelői  szívében. 
Huszonöt  év  alatt  a  kormánytól  soha  egy  krajcár  tiszteletdíjat 
nem  fogadott  el,  sőt  sajátjából  évenkint  legalább  tízezer  (tehát 
25  év  alatt  egy  negyedmillió)  koronát  áldozott  a  nemes  célnak, 
saját  költségén  utazott  és  oly  minuciózus,  hogy  miután  a  szegzárdi 
központi  telep  szolgáit  néha  elküldi  egy  pohár  sörért,  szivarért 
stb.,  nehogy  valaki  azt  mondhassa,  hogy  ő  az  állam  szolgáit 
magáncéljaira  veszi  igénybe,  évenkint  400  koronát  fizet  az  állam- 
pénztárba szolgahasználati  díj  címén. 

Valaki  azt  kérdezte  tőle: 

—  Nem  sajnálod  ezt  a  sok  pénzt  a  selyembogaraktól? 

—  Dehogy  sajnálom,  —  mondja  Bezerédj  barátainak.  — 
Azt  képzelem,  hogy  25  év  alatt  ezt  az  összeget  képviselőválasz- 
tásokra költöttem,  mint  ti.  Csakhogy  a  ti  pénzetekből  az  ország- 
nak nincs  egy  garas  ára  haszna,  az  én  befektetéseim  pedig  mégis 
csak  hasznára  válnak  a  népnek  is,  az  országnak  is. 

Nagy  örömet  okozott  Bezerédjnek  Baross,  amikor  egyszer 
évi  állandó  szabadjegyet  küldött  neki. 

Bezerédj  azt  írta  Barossnak,  hogy  igen  köszöni  ezt  a  nagyra- 
becsülést attól  a  férfiútól,  akiről  tudva  volt,  hogy  azoknak  se  ad 
jegyet,  akik  kérnek.  Nagy  dolog  lehet  tehát,  hogy  az  ő  vizsga 
szeme  olyan  valakit  talált  érdemesnek  a  szabadjegyre,  aki  azt 
nem  kérte.  A  jegyet  azonban  Bezerédj  azonnal  visszaküldte,  ne- 
hogy valaki  azt  mondhassa,  hogy  olyankor  is  igénybe  vette  a 
vasminiszter  által  nyújtott  kedvezményt,  amikor  a  maga  ügyében 
utazik  valahova  .  . . 

(Zárjel  között  azonban  megemlítem,  hogy  az  államnak  elő- 
legezett mintegy  80.000  forintot  12  év  múlva,  persze  kamat  nél- 
kül, visszakapta,  ami  azért  fontos,  mert  ez  kétségtelen  bizonysága 
annak,  hogy  a  kezdet  után  néhány  évvel  a  selyemtenyésztés  már 
szép  jövedelmet  hajtott  az  államnak.) 

Számtalanszor  kínálták  különféle  magas  kitüntetéssel.  Mikor 
egyszer  megtudta,  hogy  valamelyik  párisi  világkiállítás  alkalmából 
nagy  külföldi  rendjelet  akartak  a  nyakába  akasztani,  nem  nyugo- 
dott, míg  ezt  a  külügyminiszter  útján  meg  nem  hiúsította.  Persze 
ez  csak  úgy  volt    lehetséges,   hogy  a  külügyminiszter  azzal  kül- 

dötte  vissza  a  rendjelt  az  illető  külföldi  nagyhatalmasságnak, 
hogy  értesülése  szerint  az  illető  úr  «jelleménél  fogva  kitüntetésre 
nem  alkalmas».  És  ez  igaz  is.  Parisban  érthettek  ez  alatt,  amit 
akartak,  tán  meg  is  köszönték  a  külügyminiszteri  gyöngéd  körül- 
tekintő figyelmét,  mi  azonban  nagyon  jól  tudjuk,  hogy  ez  a  kitétel 
leplezett  kosarat  jelent,  mert  Bezerédjnek  csakugyan  olyan  a  jel- 
leme, melylyel  a  profán  kitüntetések  nem  nagyon  férnek  össze . . . 

Bezerédj  később  is  tudatosan  hárított  el  magától  minden 
elismerést.  Nem  akarja,  hogy  bárki  azt  gondolhassa,  hogy  ime, 
önzésből  cselekedett,  megkapta  jutalmát.  (A  főrendiházba  is  az  ő 
előzetes  tudtán  kívül  hívta  meg  a  király  kegye.) 

Neki  csak  egy  jutalom  kell.  Az,  hogy  lássa  verejtékes,  ki- 
tartó munkájának  eredményeit,  a  nép  jólétének  fokozatos  emel- 
kedését és  az  annyira  szeretett  ügynek  mind  fényesebb  pro- 
szperitását. 

És  akik  látták,  hogy  mily  mennyei  kéj  ömlik  el  arcán,  mi- 
kor végigmegy  serény  munkától  hangos  műhelyein,  vagy  egy  front- 
ban végigtekint  a  gyorsan  pergő  selyemfonó  orsók  százain,  aki 
átérzi,  hogy  a  munka  eredményének  konstatálása  mily  fölemelő 
arra  nézve,  aki  munkában  görnyedve  vetette  el  a  magot  és  verej- 
tékkel öntözte,  szeretettel  ápolta  annak  kelő  csiráját  és  fejlő  ko- 
ronáját, —  az  nyugodtan  mondhatja,  ime  Bezerédj  mégis  meg- 
kapta méltó  jutalmát  negyedszázados  fáradozásaiért. 

Van-e  még  valaki  hozzá  hasonló,  hozzá  hasonlóan  érdemes? 

Ne  kutassuk.  Örüljünk,  hogy  egy  ilyen  apostolunk  van,  aki 
értékes  egyéniség,  igazi  antik  karakter,  akinek  érdemei  be  fognak 
világítani  a  magyar  közgazdasági  haladás  messzi  jövőjébe,  ahol 
fölírják  nevét  legjobbjaink,  a  halhatatlanok  közé. 

A  NAGYIPAR  KÉPVISELŐI  KORÉBÓL 


Kornfeld  Zsigmond. 


A  budapesti  árú-  és  értéktőzsde  és  a  magyar  általános  hitel- 
bank elnöke  ma  a  magyar  közgazdasági  életnek  kétségkívül  leg- 
első vezéralakjai  között  foglal  helyet  Fényes  tehetségeinek  érvé- 
nyesítésére szentelte  életét  és  az  a  komoly,  értékes,  messze  száza- 
dokra üdvösen  kiható  munka,  amit  ő  végzett,  nevének  országszerte 
tiszteletet,  becsülést  és  osztatlan  elismerést  biztosítottak.  Ez  a 
név  ma  egy  programm.  A  pénzügyi  konszolidáció,  a  békés  köz- 
gazdasági fejlődés,  a  fontolva  haladás  oszthatatlan  programmja.  És 
e  programm  bőségesen  felölelte  a  magyar  nagyipar  céltudatos 
fölkarolását  és  fokozatos  fejlesztését. 

Mert  azok  között  a  tényezők  között,  amelyek  Magyarorszá- 
gon az  iparalkoíás  körül  sikeresen  működtek  közre,  kétségtele- 
nül a  legelső  helyet  a  Magyar  általános  hitelbank  foglalja  el. 
Ennek  a  tételnek  a  bebizonyítására  elég  csak  arra  hivatkozni, 
hogy  az  IQOó  január  havában  megalakult  Kartonnyomó  és  textil- 
kereskedelmi r.  t.  a  33-ik  iparvállalat,  mely  a  Magyar  általános 
hitelbank  érdekkörébe  tartozik.  Ez  alatt  a  szó  alatt  «érdekkör» 
itt  nemcsak  azt  kell  tudni,  hogy  ennek  a  33  iparvállalatnak  a 
Magyar  általános  hitelbank  a  bankárja,  hanem  ezeket  a  vállala- 
tokat jobbára  a  hitelbank  teremtette,  vagy  pedig  oly  képen  reor- 
ganizálta, hogy  ezek  virágzó  vállalatok  lettek  olyan  alkotásokból, 
amelyek  már  a  bukás  szélén  állottak,  amikor  a  hitelbank  védő 
szárnyai  alá  kerültek.  Csak  a  Magyar  fém-  és  lámpaárúgyár  és  a 
Fegyvergyárra  kell  utalni,  amelyeket  a  hitelbank  nemcsak  a  bukás- 
tól mentett  meg,  hanem  virágzó  vállalatokká  fejlesztett.  Ez  pedig 
csakis  úgy  történhetett,  hogy  a  hitelbank  nemcsak  pénzeli  és 
ellenőrzi  ezeket  a  vállalatokat  mind,  hanem  azok  vezetésében 
döntő  szerepet  is  visel. 

A  hitelbank  is  azonban  csak  azóta  foglalkozik  nagyobb 
mértékben  és  behatóan  iparalkotással  és  iparfejlesztéssel,  amióta 
Kornfeld  Zsigmond,  a  bank  jelenlegi  elnöke,  áll  a  bank  élén. 

Kornfeld  Zsigmond  a  magyar-osztrák  monarchia  ipari  cen- 
trumában, Csehországban  született  és  nevelkedett  és  így  már 
kora  ifjúságában  látta  az  ipar  nagy  jelentőségének  hatását  és 
amikor  idekerült  hozzánk,  már  magával  hozta  azt  a  meggyőző- 
dést, hogy  Magyarország  közgazdasági  fejlődésének  két  alapföl- 
tétele: az  állami  pénzügyek  rendezése  és  a  magyar  ipar  fejlesztése. 
Ennek  a  két  feladatnak  szentelte  úgyszólván  életét,  óriási  munka- 
képességét, széles  látókörét  és  alapos  képzettségét.  És  mindkét 
irányban  rendkívül  nagy  szolgálatokat  tett  második  hazájának,  mely 
csakhamar  az  ő  édes  hazája  lett,  melynek  buzgó,  hű  és  odaadó  fia. 

Eletfolyása  már  azért  is  rendkívül  érdekes,  mert  nagyon 
korán,  alig  nőve  ki  még  a  gyermekcipőkből,  oly  nagy  felelősségű 
és  fontos  állásokat  töltött  be,  melyekre  rendszerint  csak  érett  és 
kipróbált  egyéneket  szoktak  alkalmazni,  de  meg  azért  is,  mert 
érett  férfikorában  is  oly  ifjú  hévvel,  lelkesedéssel  és  tűzzel  karol 
föl  minden  új  eszmét  és  tervet,  melyet  jónak  talál,  mintha  még 
most  is  20  éves  volna. 

Kornfeld  Zsigmond  1852  március  27-ikén  született  Jenskau- 
ban,  Csehországban.  Alig  fejezte  be  iskolai  tanulmányait,  az 
akkoriban  még  igen  nagyhírű  Thorsch  M.  fiai,  majd  Wahrmann 
és  fia  bankházaiban  működött  Prágában,  Bécsben  és  Parisban. 
Már  20  éves  korában  a  Böhmischer  Bankverein  meghívására  ennek 
igazgatója  lett,  de  rövid  idő  múlva  a  cs.  kir.  szab.  osztrák  keres- 
kedelmi és  iparhiíelintézet  prágai  fiókintézetének  lett  az  igaz- 
gatója. Itt  csakhamar  föltűnt  nagy  pénzügyi  tudása,  organizáló 
képessége  és  széles,  alapos  műveltsége,  úgy  hogy  az  osztrák 
hitelintézet  őt  tartotta  legalkalmasabbnak  arra,  hogy  budapesti 
leányvállalatát,  a  Magyar  általános  hitelbankot  abból  a  kátyúból 
kirántsa,  melybe  az  akkor  került.  Az  osztrák  hitelintézet  ajánlatára 
a  Magyar  általános  hitelbank  1878-ban  meghívta  igazgatójául  és 
Kornfeld  csakhamar  bebizonyította,  hogy  azt  a  nagy  bizalmat, 
melyet  neki,  az  alig  26  éves  fiatal  embernek  előlegeztek,  kama- 
tostul fizette  meg. 

Tavaly,  1905-ben,  ünnepelte  Kornfeld  Zsigmond  a  hitelbank- 
nál eltöltött  negyedszázados  működésének  évfordulóját,  csendben, 
a  nyilvánosság  teijes    mellőzésével.  Ez  a   negyedszázad   Magyar- 

ország  pénzügyi  regenerálásának  és  ipari  fejlődésének  korszaka. 
Mindkettőben  kiváló  része  van  Kornfeldnek,  ki  nemcsak  a  hitel- 
bank, hanem  általában  a  pénzügyi,  kereskedelmi,  ipari  és  közle- 
kedésügyi téren  nagyméretű  tevékenységet  fejt  ki.  Nemcsak  a 
pénzintézetek  körében  visz  vezető  szerepet,  de  első  helyet  foglal 
el  az  ország  közgazdasági  tekintélyei  között. 

Igen  jelentékeny  része  van  neki  a  hazánk  által  az  utolsó 
negyedszázadban  elért  állampénzügyi  sikerek  kivívásában  és  főleg 
a  valuíaszabályozás  előmozdításában.  Alig  foglalta  el  a  hitelbank- 
nál igazgatói  állását,  máris  egy  súlyos  föladatot  kellett  megolda- 
nia: az  1878-iki  okkupácionális  hitel  beszerzését.  Ennek  sikeres  meg- 
oldása után  következett  1881-ben  a  magyar  ö%-os  aranyjáradék 
konverziója  4Vo-os  aranyjáradékra,  amivel  Magyarország  is  helyet 
foglalt  ama  középeurópai  államok  között,  amelyek  az  akkoriban 
normális  kamatláb  mellett  juthattak  hitelhez.  Ezt  követte  1889-ben 
az  57o-os  törlesztéses  kölcsönök  konverziója,  majd  pedig  a 
pénzügyek  történetében  a  legnevezetesebb  pénzügyi  művelet,  az 
1892.  valuíatörvények  alapján  az  57o-os  és  magasabb  kamatozású 
állami  címletek  konverziója  47o-os  koronajáradékra,  valamint  a 
valutarendezés  céljaira  szükséges  arany  beszerzése,  mely  művele- 
tek határkövei  a  magyar  pénzügyek  fejlődésének.  Csakis  Korn- 
feld  körültekintő  óvatosságának,  nagy  pénzügyi  tudásának  köszön- 
hető, hogy  ez  alkalommal  minden  megrázkódás  nélkül,  sőt  foly- 
tonosan emelkedő  árakon  rövid  idő  alatt  1052  millió  K  47o-os 
koronajáradék  volt  kibocsájtható  és  a  valutarendezéshez  szükséges 
arany  beszerezhető.  Ezt  követte  még  egy  második,  az  1902.  évi 
konverzió,  mely  teljesen  eltüntette  a  forgalomból  az  összes  4Vo-nál 
magasabb  kamatozású  állami  címleteket  és  ezek  helyett  1,087,470,000 
K  értékű  47o-os  koronajáradékot  hozott  forgalomba,  mely  műve- 
letnek nemcsak  végrehajtója,  hanem  kezdeményezője  és  koncipiálója 
is  egyedül  Kornfeld  Zsigmond  volt. 

Az  ipar  terén  való  sokoldalú  és  nagy  eredményű  tevékeny- 
ségének jellemzésére  elégséges  lesz,  ha  felsorolom  mindazokat 
az  iparvállalatokat,  amelyek  alapítása  körül  a  hitelbank  az  utóbbi 
negyedszázad  alatt  közreműködött,  és  amelyeknek  megalkotásá- 
ban, utóbb  pedig  vezetésében  Kornfeld  Zsigmondnak  kiváló  része 
volt  és  van.  Ezek  a  következők :  fiumei  rizshántoló-  és  rizskemé- 
nyííő-gyár,  fiumei  kőolajfinomító,  magyar  cukoripar  r.-t.,  brassói 
cellulóze-gyár,  magyar   fém-    és    lámpaárúgyár,    Franklin-nyomda, 


fegyver-  és  gépgyár,  részvénytársaság  Dieselmoíorok  számára,  rész- 
vénytársaság villamos  és  közlekedési  vállalatok  számára.  Ez  az 
utóbbi  vállalat  a  villamosság  gyakorlati  kiaknázása  céljából  alakult 
és  már  számos  villamos  vasutat  és  villamos  áramot  szolgáltató 
telepet  épített  országszerte.  Kornfeld  szoros  szövetséget  létesített 
a  hitelbank  és  a  Ganz  és  társa  vasöntő-  és  gépgyár  társasággal, 
mely  utóbbinak  nemcsak  igazgatóságában  foglal  helyet,  hanem 
vezetésében  is  kiváló  része  van.  A  mezőgazdasági  ipar  terén  is 
nagy  tevékenységet  fejt  ki  mint  a  mezőgazdasági  ipar  részvénytár- 
saság igazgatósági  tagja.  Ennek  a  vállalatnak  az  általa  bérelt  nagy  ki- 
terjedésű uradalmain  cukorgyárai,  szeszgyárai,  kendergyárai  vannak. 

Habár  csak  közvetve,  de  mégis  jelentékeny  tényezők  az  ipar 
szempontjából  a  budapest-pécsi  vasút  és  a  magyar  folyam-  és  ten- 
gerhajózási r.-t,  amelyeknek  igazgatásában  Kornfeldnek  döntő 
szerepe  van,  sőt  az  utóbbi  vállalat  az  ő  alkotásai  közé  számítandó. 

Nincs  azonban  az  iparnak  egyetlen  egy  ága  sem,  amelynek 
ügyeivel  ne  foglalkozna  és  nemcsak  meleg  érdeklődést  tanúsít, 
hanem  mindig  megbízható  és  nagy  gyakorlati  érzékről  tanúskodó 
tanácsadója  az  ipari  vállalkozásnak.  Ezt  főképen  mint  az  országos 
ipartanács  tagja,  az  országos  központi  hitelszövetkezet  igazgatósági 
tagja  és  az  országos  gazdasági  munkás-  és  cselédpénztár  igaz- 
gatósági tagja  gyakorlatilag  is  beigazolja. 

Legkimagaslóbb,  tevékenysége  azonban  mégis  a  budapesti 
és  így  a  magyar  piacnak  a  külföldtől  való  felszab  ad  ításábariy 
valamint  abban  rejlik,  hogy  e  piac  a  nemzetközi  érintkezésben 
a  mai  mérvadó  helyét  kivívhatta,  ami  jelentékeny  részben  az  ő 
közreműködésének  köszönhető  és  amivel  nemcsak  a  pénzügyek- 
nek, a  kereskedelemnek,  hanem  az  iparnak  is  nagyon  fontos  szol- 
gálatokat tett.  Ebben  az  irányban  való  tevékenységébe  esik  bele 
az,  hogy  megteremtette  a  budapesti  giró-  és  pénztáregyletet,  mely 
az  ingó  tőke  forgalmának  könnyűséget,  egyszerűségét  és  bizton- 
ságát mozdítja  elő. 

Bokros  érdemeit  minden  oldalról  elismerték.  A  Magyar 
Általános  Hitelbank,  melynek  1878-ban,  amikor  egyik  igazgatója 
lett,  csak  10  millió  frt  volt  az  alaptőkéje,  míg  most  44  millió  az 
alaptőkéje,  1900-ban  vezérigazgatóvá,  1Q05  június  30-ikán  pedig 
elnökévé  választotta.  A  pénzügyi  világ  azzal  tüntette  ki,  hogy 
1900-ban  a  budapesti  árú-  és  értéktőzsde  elnökévé  válasz- 
totta   és    ebben    a    minőségében    ő    épitíette    a    jelenlegi  nagy- 

szabású  tőzsdepalotát,  meiylyel  évszázadokra  szóló  emléket  emelt 
magának  az  utókornál.  A  király  18Q0-ben  a  líl.  oszt.  vaskorona- 
renddel, 1893-ban  a  11.  oszt.  vaskorona-renddel  tüntette  ki,  míg 
IQOl-ben  a  főrendiház  élethossziglani  tagjává  nevezte  ki. 

Kornfeld  ma  tevékenysége  delén  van.  Az  ő  eddigi  munkás- 
sága egyszersmind  programm  a  jövőre  és  így  még  sok  hasznot 
és  üdvöt  várhatunk  attól  a  magyar  közgazdasági  élet  jövendő 
fejlődésére. 

És  azok  után,  amit  róla  írtunk,  csak  azt  kell  még  különösen 
is  kiemelnünk,  amit  már  fönebb  röviden  érintettünk,  hogy  az  orsz. 
ipartanács  előkészítő  bizottságának  is  buzgó  tagja,  ami  azt  is  jelenti, 
hogy  gyakorlati  tapasztalatait  és  bőséges  szaktudását  ennek  a 
legfontosabb  iparfejlesztő  közegünknek  is  rendelkezésére  bocsátja, 
remélhetőleg  még  sok,  sok  éven  keresztül. 


Chorin  Ferenc 

A  magyar  gyáripar  újabb  szervezkedésének  ő  volt  hazánkban 
az  első  mozgató  ereje  és  a  létrejött  szervezetnek  lelke  és  feje. 
Egyes  gyáripari  csoportok  ugyan  szervezkedtek  már  előbb  is,  de 
ő  az  egész  magyar  gyáripar  szervezését  vette  célba  s  evégből 
megalakította  a  Gyáriparosok  Országos  Szövetségét.  Pályája  nem 
az  ipar  irányában  indult,  de  közéleti  szereplése  nagyon  közel 
hozta  több  közgazdasági  fontosságú  vállalathoz  és  e  réven  meg- 
ismerkedvén a  magyar  ipar  és  első  sorban  a  magyar  gyáripar 
messzeható,  nemzetföntartó  fontosságával,  ennek  előmozdítására 
szentelte  fényes  tehetségeit  és  nagybecsű  gyakorlati  tapasztalatait. 

Mint  a  gyáriparosok  Országos  Szövetségének  elnöke,  cél- 
tudatos erélylyel  állott  ennek  a  szövetségnek  a  szolgálatába, 
tiszta  körvonalakban  jelölte  ki  tevékenységének  irányelveit  és 
szerencsés  tapintattal  egyesítvén  a  szövetségbe  a  gyáripar  ösz- 
szes  számottevő  elemeit,  szívós  kitartással,  kiváló  szakértelemmel 
és  ritka  elokvenciával  képviselte  a  hazai  nagyipar  érdekeit 
minden  adott  alkalommal,  minden  illetékes  fórum  előtt. 

Szerencsés  tapintattal  tudja  vezetni  a  szövetség  ülésein  a 
tanácskozásokat,  nagy  körültekintéssel  irányítja  a  gyakorlati  kér- 
dések érlelését  és  ritka  energiával  képviseli  a  határozatokat  a 
legfelsőbb  hatóságok  előtt,  melyeknek  hajlandóságát  minden  fon- 

tos  Ügynek  meg  tudja  nyerni.  De  leíelé  és  kifelé  buzdítva,  báto- 
rítva ösztönzi  az  érdekelteket  ügyeik  szakszerű  képviseletére, 
óhajaik,  panaszaik  és  szakbavágó  javaslataik  előterjesztésére, 
törekvéseik  bátor  érvényesítésére. 

Az  ő  céltudatos  vezérlete  a  gyáriparosok  szövetségét  arány- 
lag igen  rövid  idő  alatt  tekintélyhez,  hatalomhoz  juttatta  és  ezzel 
a  tekintélylyel  és  hatalommal  nőtt  napról-napra  az  ő  kiváló  egyé- 
niségének az    értéke  —  az  egész  magyar  intelligencia  szemében. 

Chorin  Ferencet  szülővárosa  Arad  1871-ben  küldötte  föl  az 
országgyűlésre  és  már  rövid  időre  rá,  mint  az  ipartörvény  mó- 
dosítására kiküldött  bizottság  jegyzője,  mint  az  igazságügyi 
bizottság  tagja  tűnt  föl  és  a  választási  törvény  módosítása  felett 
1872-ben  tartott  beszéde  által  csakhamar  a  balközép  legelőkelőbb 
tagjai  közé  számították. 

1876  május  havában  a  gazdasági  kiegyezés  ügyében  50 
elvtársa  megbízásából  a  pártban  felszólalt  és  a  szavazás  ered- 
ménye folytán  kilépve  a  pártból,  Simonyi  Lajos  báróval  és  Bán- 
hidy  Bélával  együtt  résztvett  a  független  szabadelvű  párt  megalapítá- 
sában. A  kiegyezés  elleni  küzdelemben  ezután  élénk  részt  vett. 

Aradot  tíz  évig  képviselte  a  Házban,  ahová  utóbb  a  bak- 
sai,  az  aranyos-medgyesi  és  végül  Ugrón  Gábort  megbuktatva,  a 
szatmári  választókerület  küldötte.  Képviselői  minőségében  16  éven 
át  volt  elnöke  a  Ház.  mentelmi  bizottságának,  amely  minőségében 
szintén  több  fényes  sikere  volt. 

Igazságügyi  téren  első  nagyobb  szerepe  a  váltótörvény 
átdolgozása  volt,  amelynek  tárgyalásánál  a  javaslat  előadója  is 
volt.  Előadója  volt  továbbá  a  királyi  ítélőtáblák  szervezéséről 
szóló  törvényjavaslatnak  és  Szilágyi  Dezső  megbízásából  élénk 
részt  vett  a  büntető  perrend  előkészítő  munkálataiban  és  mint  a 
törvényjavaslat  előadója  nagy  sikerrel  képviselte  azt  a  bizottságban 
és  a  Házban  is. 

Mini  az  esküdtszékekről  és  a  büntető  perrendről  szóló  tör- 
vény előadója,  e  javaslatoknak  számos  rendelkezését  a  liberaliz- 
mus szempontjából  aggályosnak  találta  és  a  bizottsággal  együtt 
sikerült  ezek  módosítását  kivívnia,  a  törvényjavaslatnak  a  sajtó- 
szabadságot érintő  szakaszai  miatt  azonban  közte  és  a  kormány 
között  éles  konfliktus  támadt  s  miután  a  bizottság  csekély  több- 
séggel a  kormány  felfogását  tette  magáévá,  Chorin  az  előadói 
tisztről  lemondott. 

A  javaslatokat  a  Házban  is  élénk  ellenszenvvel  fogadták  és 
ez  obstrukcióra  is  vezetett,  minek  folytán  az  akkori  kormány 
Chorint  az  igazságügyi  bizottságból  kihagyta.  18Q8-ban  Chorin 
újra  összeütközésbe  került  a  kormánynyal,  mikor  Rakovszky 
ügyében  mentelmi  sérelmet  látott. 

Ekkor  nagy  feltűnést  keltő  beszédében  a  kormány  egész 
politikai  rendszerét  élesen  megtámadta. 

Néhány  nap  múlva  az  ex-!ex  miatt  kitört  pártválság  folytán 
kilépett  a  pártból  és  a  disszidensek  csoportjához  csatlakozott. 

1899-ben  újra  visszalépett  a  szabadelvűpártba,  ahol  a  fúzió- 
nak és  Széli  Kálmán  politikájának  lelkes  híve  volt. 

Az  összeférhetetlenségi  törvény  szakította  meg  egyelőre 
politikai  szereplését,  amelyet  később  a  király  kegyéből  —  remélhető- 
leg az  eddigiekhez  méltó  eredménynyel  —  újra  felvehet  —  a  főrendi- 
házban, melynek  tagjává  kineveztetett.  De  az  a  rövid  időt  is, 
amelyet  —  parlamentünk  nívójának  nagy  kárára  —  mandátum 
nélkül  töltött  el,  úgy  tudta  értékesíteni,  hogy  —  úgyszólván  — 
örülnünk  kell,  hogy  egyidőre  megszabadult  a  politikai  gondoktól. 
Fokozott  erővel  látott  hozzá  annak  a  régi  álmának  a  megvalósí- 
tásához, hogy  fellendítse,  felvirágoztassa  a  magyar  ipart  és  ezáltal 
gazdaggá,  erőssé,  függetlenné  tegye  ezt  az  országot. 

Egyesületté  tömörítette  az  összes  hazai  bánya-  és  kolió- 
vállalatokat,  amelyek  ez  idő  óta  jelentékeny  sikereket  tudtak  elérni 
a  külföldi  bányatermékek  inváziójának  megakadályozása  körül. 
Élére  állott  ezután  a  magyar  gyáriparosok  országos  szövetségé- 
nek, amely  főkép  az  ő  erős  akaratának,  fáradhatatlan  buzgalmá- 
nak és  lelkes  agitációjának  köszöni  létét. 

Ez  a  szövetség  rövid  idő  alatt  előkelő  tényezője  lett  köz- 
gazdasági életünknek,  rendkívül  hasznos  szolgálatokat  tett  a 
magyar  iparnak  és  általa  az  országnak.  Chorin  úgy  szülővárosa, 
mint  választókerülete  részéről  több  kiváló  kitüntetésben  részesült. 

így  helyettes  elnöke  volt  az  aradi  ügyvédi  kamarának,  Szat- 
már  városa  csak  legutóbb  választotta  meg  díszpolgárává  stb. 

A  magyar  ipar  és  a  hazai  közgazdaság  egyik  szép  sikere, 
hogy  leglelkesebb  apostolát  beküldhette  oda,  ahol  a  magyar  ipar- 
nak eddigelé  vajmi  kevés  komoly  képviselője  volt. 

Chorin  Ferenc  hivatalos  állásánál  fogva  tagja  az  országos 
ipartanácsnak  és  részt  vesz  ennek  előkészítő  bizottságában  is. 
Természetes,  hogy  más  fontos    kiküldetések    alkalmával   is   talál- 

kozunk  az  ő  érdekes  egyéniségével  és  így  legutóbb  a  bukaresti 
kiállítás  magyar  bizottságának  elnöki  tisztét  töltötte  be  kiváló 
buzgalommal  és  ügyszeretettel. 

Reméljük,  hogy  találkozni  fogunk  még  vele  minden  fon- 
tos őrállomáson,  ahol  a  magyar  nagyipar  érdekeiért  tenni  és 
komolyan  dolgozni  kell. 


Haívany-Deutsch  Sándor. 

A  magyar  gyáripar  legkiválóbb  képviselői  közé  tartozik 
Hatvany-Deutsch  Sándor.  Olyan  tipus,  amilyennel  csak  az  iga- 
zán nagy  iparosállamokban  találkozunk.  Koncepcióiban  merész, 
nagyszabású,  de  mindig  reális  és  céltudatosan  előrelátó.  Sokat 
látott,  tanult;  élénk  megfigyelő  tehetsége,  széles  látóköre  prak- 
tikus kereskedelmi  fölfogásában  és  páratlan  indusztriális  szelle- 
mében nyilatkozott  meg.  El  lehet  róla  mondani,  hogy  a  szor- 
galma, kitartása  olyan,  mintha  a  nagy  német  iparosoktól  leste 
volna  el,  energiája,  munkabírása,  szívóssága  hasonlít  az  angol 
vállalkozók  ritka  erényeihez,  előkelősége  tisztán  francia,  a  szeren- 
cséje pedig,  mert  hiszen  munkásságát  az  Isten  ezzel  is  meg- 
áldotta, emlékeztet  az  amerikai  dollárkirályok  mesés  sikereire.  És 
ő  mégis  minden  ízében  magyar,  ha  járatlan  utakon  járt  is,  ha 
új  irányokban  mozgott  is,  magyar  a  szivében,  lelkében  és  vállal- 
kozásaiban is. 

A  magyar  ipar  fejlesztésében,  színvonalának  és  európai 
pozíciójának  emelésében  az  ő  hasznos  és  sokoldalú  közgazdasági 
munkásságának  elsőrangú  része  volt.  Hatvany-Deutsch  Sándor, 
mint  az  ország  egyik  legrégibb  és  legnagyobb  kereskedőházának 
tagja,  már  évtizedekkel  ezelőtt  fölismerte  azt  az  igazságot,  hogy  első 
sorban  azokat  az  iparágakat  kell  fejleszteni,  amelyek  a  mezőgazda- 
sággal szoros  kapcsolatban  vannak.  Ennek  a  helyes  fölismerése  ve- 
zette, midőn  szembeszállva  a  nehézséggel,  az  akkor  gyenge  lábon 
álló  cukoripar  fölvirágoztatásának  szentelte  tehetségét,  tőke-  és 
munkaerejét  s  ezen  a  téren  igazán  korszakos  sikerekre  tekinthet 
vissza. 

—  Nagyon  furcsának  találtam,  mondotta  egyszer  e  sorok 
írója  előtt,  a  Neue  Freie  Presse  egy  közleményét,  mely  hírül  adja, 
hogy  a  n.-surányi  cukorgyár,  melyet  két  év  óta  fűnek-fának  kinál- 

tak,  amely  azonban  senkinek  se  kellett,  ekkor  és  ekkor  nyilvános 
árverésen  fog  eladatni.  Spontán  elhatároztam,  hogy  ennek  a  gyár- 
nak megvételét  ajánlani  fogom  a  cégemnek  és  bár  sokan  lebeszél- 
tek róla,  tervemet  mégis  megvalósítottam.  És  ez  volt  cukorgyári 
szereplésemnek  kezdete. 

A  folytatása  ismeretes. 

A  cukoriparon  kívül  a  malomipar  és  a  söripar  emelésében 
is  jelentős  része  van  annak  a  cégnek,  amelynek  Hatvany-Deutsch 
Sándor  egyik  főnöke.  És  mindezeken  fölül  az  általános  ipari  érde- 
keknek is  előkelő  munkása  Hatvany-Deutsch  Sándor,  aki  az  ipari 
közélet  különböző  terein  foglal  el  jelentős  állásokat. 

Egyik  legalaposabb  ismerője  ezt  írja  róla:  Nagy  kiterjedésű 
ipartelepeinek  vezetése  mintha  a  külföldi  nagyipar  nagyszabású 
méreteit  tartaná  szem  előtt,  minden  tekintetben  mintaszerű  és  a 
magyar  ipar  termeivényeinek  a  nemzetközi  versenyben  igen 
tiszteletreméltó  helyet  biztosít. 

És  bármily  kiterjedt  ez  a  hatáskör,  Hatvany-Deutsch  Sándor 
nem  szorítkozik  tisztán  ezekre,  hanem  mindenütt  ott  ékeskedik  a 
neve,  ahol  pénzügyi,  kereskedelmi  és  kulturális  érdeket  kell  elő- 
mozdítani. 

Hatvany-Deutsch  Sándor  1852-ben  született  Aradon.  Már  16 
éves  korában  lépett  a  gyakorlati  kereskedői  pályára,  melyre  buda- 
pesti és  berlini  előkelő  bankházakban  készült.  1873-ban  lépett 
a  nagyatyja  által  1822-ben  Aradon  alapított  Deutsch  Ignác  és  fia 
cég  szolgálatába.  Ez  a  cég  nagyszabású  terménykereskedést  foly- 
tatott s  már  1838-ban  átvette  a  Generáli  biztosító  társaság  kép- 
viseletét. 1852-ben  a  cég  Budapestre  tette  át  székhelyét  és  fel- 
vette működése  körébe  a  vasutak  építését  is.  Így  a  kassa-oder- 
bergi  vasút,  a  munkács-beszkidi  vonal  stb.  építési  fővállalkozóia 
a  Deutsch  lg.  és  fia  cég  volt.  Hatvany-Deutsch  Sándor  üzleti 
tevékenységének  már  első  éveiben  oly  kiváló  kereskedői  talen- 
tumot tanúsított,  hogy  a  régi  háznak  csakhamar  új  irányokat  jelölt 
ki.  1876-ban  a  prokurát  kapta,  1879-ben  cégtársa  lett  az  akkori- 
ban nagybátyja,  később  apósa  id.  Deutsch  Bernát  által  vezetett 
nagykereskedelmi  háznak.  Helyes  előrelátással  ismerte  föl,  hogy 
a  nagy  kereskedőházak  nem  szorítkozhatnak  csupán  a  közvetítésre, 
hanem  hogy  hivatásuknak  az  felel  meg,  ha  fölkarolják  az  ipari  munkát 
s  e  téren  az  úttörő  szerepre  vállalkoznak.  Akkoriban  egy  nemzet- 
közi válság  alapjaiban  ingatta   meg  a  cukortermelést  Európa  leg- 

több  országában ;  Magyarország,  melynek  ipara  egyébként  alig 
tett  számot,  a  válságba  mégis  belesodortatott,  amennyiben  az 
akkori  legnagyobb  magyar  cukorgyár:  a  nagysurányi  1880  körül 
fizetési  zavarokba  került  s  üzemét  kénytelen  volt  m.egszüntetni. 
Hatvany-Deutsch  Sándor  a  szakférfiaknak  csaknem  egyhangú  taná- 
csa ellenére  rábirta  az  általa  vezetett  házat,  hogy  két  más  baráti 
céggel  szövetkezve,  a  válságba  jutott  s  egy  osztrák  bank  admi- 
nisztrácziója  alatt  állott  vállalatot  megszerezze  s  az  üzemet  mo- 
dern irányban  tökéletesítse.  Az  új  vezetés  mellett  a  gyár  csak- 
hamar föllendült  s  annyira  izmosodott,  hogy  ez  idő  szerint 
egyike  a  legelső  üzemeknek  az  országban.  A  megkezdett  úton 
tovább  haladva,  Hatvany-Deutsch  Sándor  szakított  azzal  az  elő- 
ítélettel, mely  szerint  a  földolgozásra  alkalmas  és  érdemes  répa 
Magyarországnak  csakis  nyugoti  részeiben  termelhető.  Fölkere- 
sett olyan  vidékeket,  amelyek  mindaddig  a  cukoriparral  kapcso- 
latos nagy  gazdasági  előnyök  nélkül  szűkölködtek  s  bebizonyí- 
totta, hogy  azok  répatermelésre  igenis  alkalmasak.  így  jött  létre  a 
hatvani,  a  sárvári  és  az  oroszkai  cukorgyár.  Az  cég  telepei  ma  a  ma- 
gyar cukorgyártás  össztermelésének  mintegy  ötödét  képviselik ;  4000 
munkásnak  adnak  állandó,  jutalmazó  foglalkozást  és  ezenfelül 
számos  mezőgazdasági  munkásnak  is  adnak  kenyeret,  kik  a  répa- 
termeléssel vannak  elfoglalva.  Kiváló  érdemeket  szerzett  a  cukor- 
kivitel emelése  és  szervezése  körül.  A  magyar  cukoriparnak  Indiá- 
ban való  térfoglalása  is  legnagyobbrészt  az  ő  érdeme.  Az  Indiába 
való  forgalom  a  fiumei  relációban  rendkívül  emelkedett.  Mikor 
az  indiai  kormány  a  cukor  bevitelét  jelentékeny  vámokkal  sújtotta, 
Hatvany-Deutsch  lankadatlanul  tovább  buzgólkodott,  hogy  a  ma- 
gyar cukoripar  kivitelének  új  és  új  piacokat  hódítson  meg.  Ennek 
az  akciónak  ő  volt  a  lelke  és  mint  e  kérdésben  az  ország  első 
szakembere,  a  cukoripar  érdekében  számos  értékes  relációt  adott 
a  kormánynak  és  más  fontos  faktoroknak. 

Hatvany-Deutsch  Sándor  ipari  köztevékenysége  azonban, 
mint  már  fönnebb  érinfettük,  nem  szorítkozott  tisztán  a  cukor- 
iparra. Felöleli  a  modem  ipar  számos  ágát  és  cége  főrészvényese 
hat  igen  jelentékeny  gőzmalomnak,  a  nasici  tanningyár  és  gőzfü- 
résztelepnck,  a  nagyszlabosi  papírgyárnak,  a  temesvári  sörgyárnak^ 
melynek  részvényeit  felerészben  nemrég  maga  Temesvár  városa 
vette  át,  végre  a  temesvári  gyapjú-  és  fonógyárnak  stb.  stb. 
Szóval  a  cég  indusztriális   szelleme  kiterjed  a  legfontosabb   ipar- 

ágakra,  melyeknek  racionális  fejlesztésére  mindig  kiváló  súlyt 
helyezett.  Gyáraiban  és  vállalataiban  nem  a  telepek  kizsarolása, 
hanem  az  volt  mindig  a  főelve  és  célja,  hogy  elsőrendű  árút  ter- 
meljen kifogástalan  minőségben  és  versenyképes  árak  mellett. 

Hogy  ez  irányban  a  cég  bámulatos  eredményeket  tudott 
elérni,  ebben  nagy  érdeme  van  Hatvany-Deuísch  Sándor  öcscseinek 
és  cégtársainak :  Hatvany-Deutsch  Józsefnek,  Bélának  és  Károly- 
nak, akik  a  cukorgyárak  és  malmok  modern  technikai  berende- 
zése körül  szinte  csodákat  produkáltak  és  bátyjuk  fényes  kereske- 
delmi talentumát  a  technika  minden  modern  vívmányának  alkal- 
mazásával támogatják. 

Íme  az  ő  vállalatai  jelentékeny  sikereinek  a  titka  :  a  keres- 
kedelmi szellem  és  a  technikai  tökély  együttműködése,  kölcsönös 
támogatása  és  közös  érvényesülése. 

Hatvany-Deuísch  Sándornak  sokoldalú  munkáját  iparostársai 
azzal  jutalmazták,  hogy  18Q4-ben  a  Magyar  Cukorgyárosok  Orszá- 
gos Egyesületének  elnökévé  választották.  E  minőségben  is  bősé- 
ges alkalma  volt  ez  iparág  érdekeinek  sokoldalú  és  hathatós  elő- 
mozdítására. A  közélét  és  közgazdaság  terén  szerzett  érdemeit 
O  Felsége  azzal  jutalmazta,  hogy  lQ03-ban  kinevezte  a  magyar 
főrendiház  örökös  tagjává.  Ez  alkalomból  a  magyar  közélet  szá- 
mos vezéralakja  és  a  legkiválóbb  közgazdasági  testületek  is  igen 
melegen  üdvözölték  őt,  mint  a  magyar  nagyiparosoknak  a  főrendi- 
házban legméltóbb  és  leghivatottabb  képviselőjét. 

Az  18Q6-iki  millennáris  kiállításon  elnöke  volt  a  cukorkiállí- 
tásnak s  azóta  is  több  közhasznú  akciónak  élén  állt.  Elénk  tevé- 
kenységet fejtett  ki  Budapest  főváros  képviselőtestületében,  a 
Magyar  Gyáriparosok  Országos  Szövetségében,  amelynek  egyik 
kezdeményezője,  alapítója  és  fönnállása  óta  első  alelnöke.  Ezen- 
kívül számos  hazai  emberbaráti  és  közművelődési  intézmény 
vezetésében  vett  részt.  Évek  sora  óta  helyet  foglal  a  Hazai  Első 
Takarékpénztár  igazgatóságában,  alelnöke  a  Hazai  Banknak. 

Az  ipari  tevékenysége  mellett  szívesen  áldoz  a  jótékonyság 
oltárán ;  számos  jótékony  intézetnek  patrónusa  és  jellemzi  gyön- 
géd lelkületét  és  jó  szívét,  hogy  nagyszabású  kereskedelmi  poli- 
tikája mellett  ráér  a  gyermekvédő  egyesület  ügyeivel  is  törődni, 
az  elzüllött  gyermekek  érdekeiért  nemcsak  áldozni,  hanem  dol- 
gozni is.  Hiszen  mióta  az  Orsz.  Gyermekvédő  Egyesületnek  alel- 
nöke, e  humánus  egyesület    ülései  rendszerint  az  ő  irodai  helyi- 

ségeiben  folynak  le.  De  a  jótékonyság  terén  is  olyan,  mint  az 
üzleti  életben :  szereti  a  reális  munkát  és  nem  szereti  a  reklámot. 
Legjobban  esik  neki,  ha  e  téren  való  bőséges  áldozatairól  nem 
vesz  tudomást  senki,  s  ha  még  azok  se  tudják,  akiken  alaposan 
segített :  honnan  jön  az  ég  áldása. 

Mechwart  András. 

A  magyar  tudományos  akadémia  ezer  forintos  aranyéremmel 
tűntette  ki  a  magyar  ipar  egyik  úttörő  munkását,  Mechwart  And- 
rást, a  Ganz-féle  gyárnak  igazgatóját. 

Wahrmann  Mór  alapítványt  tett  az  akadémiánál ;  ez  ala- 
pítvány kamatait,  melyek  minden  hat  esztendőben  egy-egy 
ezer  forintos  aranyérem  előállítására  szolgálnak,  olyan  magyar 
állampolgárnak  kell  kiadni,  aki  az  ipar  terén,  a  tudományok 
előbbrevitelében,  vagy  találmányokkal  a  legnagyobb  érdemeket 
szerezte. 

íme,  tehát  a  magyar  ipar  is  belejutott  a  tudós   akadémiába. 

Ezentúl  a  tudományok  kultuszában  az  akadémia  nemcsak 
azokat  fogja  észrevenni,  akik  verseket,  színdarabokat,  nyelvtisztító 
értekezéseket  s  tudományos  essay-ket  írnak,  hanem  azokra  is 
ügyet  vethet,  akik  a  niagycir  ipar  terén  úttörő  érdemeket  szereznek. 
Tehát  polgárjogot  nyert  az  ipar  tudománya  a  többi  tudományok 
között.  Hála  érte  a  helyes  érzékű  alapítónak,  hála  a  magyar  tudós 
akadémiának. 

Mert  ma  még  —  fájdalom  —  ott  vagyunk,  hogy  ezt  az 
eredményt  is  meg  kell  köszönnünk.  Az  ipar,  az  iparos-fogalom 
ma  még  idegen  a  mi  társadalmunkban  s  ez  a  társadalom  az 
elismerés  pálmáját  csak  nagyon  kivételesen  hajlandó  az  ipar  érde- 
mes képviselőinek  megjutalmazására  nyújtani.  Nincs  is  rá  módja. 
De  talán  nem  is  ér  rá  észrevenni,  hogy  az  ipar  terén  nálunk  is 
lehet  nagyot  alkotni.  A  közvélemény  egy-egy  része  még  ma  is 
bizonyára  korszakosabb  eseménynek  tartja  egy  primadonna  íoi- 
lette-titkát  valamely  premier-előadáson,  vagy  «Inaska»  győzelmét 
a  turfon,  mint  a  szakadatlan  munkával,  fáradsággal  az  ipar  terén 
eltöltött  életnek  sikereit  s  ezek  megjutalmazását.  Erről  elég  egy 
pár  sor  a  kőnyomatos  tudósító  után;  belső,  érdemi  méltatásával 
ennek  az  eseménynek  nem  találkoztunk  sehol. 

Az  országos  iparegyesület  igazgatósága  azonban  nem  sur- 
rant át  könnyedén  e  nagyérdekű  aktualitás  fölött.  Küldöttségileg 
üdvözölte  a  kitüntetett  férfiút  s  így  ünnepi  formában  ismerte  el 
iparunk  fölvirágzása  körül  szerzett  elévülhetlen  érdemeit. 

Mechwart  András  egy  schweinfurti  szerény  polgári  család 
gyermeke.  Lakatosinas  volt  s  legényremeke  egy  sikerült  mustra- 
lakat  vala.  De  a  schweinfurti  lakatos  műhelyében  nyert  képzett- 
séggel nem  elégedett  meg,  elment  tehát  a  hires  augsburgi  mű- 
egyetemre s  hogy  itt  tovább  képezhesse  magát,  dolgozott  az 
intézet  mechanikai  tanműhelyében,  dolgozott  sokat,  ereje  meg- 
feszítésével és  végre  elérte  vágyait,  megszerezte  a  mérnöki  diplo- 
mát. Ennek  révén  egyik  első  norinbergai  gépgyárban  kapott 
hálás  foglalkozást.  185Q-ben  a  Károly  Lajos-vasútnál  segédműheiy- 
fölügyelő  lett.  Ez  állását  azonban  el  se  foglalta.  Egy  akkori  pesti 
látogatása  révén  került  a  Ganz-gyárba.  Eichleiter  Antal,  e  gyár 
akkori  igazgatója,  régi  barátja  ajánlott  föl  neki  e  telepen  szerény, 
de  tisztes  állást.  E  naptól  kezdve  kezdődik  az  ő  tevékenysége  a 
magyar  ipar  szolgálatában.  A  gyár  1869-ben  részvénytársaság  s 
igazgatója  Mechwart  lett.  Közel  40  éve  tehát,  hogy  a  gyár  szol- 
gálatában áll  s  közel  30  éve,  hogy  annak  igazgatója.  Ez  idő  alatt 
javított  gépeket ;  éleslátással  és  gyakorlati  érzékkel  értékesítette 
találmányait  (hengerszékek,  kéregöntetű  vasúti  kerekek,  stb.), 
melyek  világszerte  elterjedtek;  megvétette  a  régi  waggongyárat, 
melyet  a  virágzás  magas  fokára  emelt;  létesítette  és  berendezte 
a  gyár  villamos  osztályát  s  a  gyár  e  három  telepét  fokról-fokra 
fejlesztette,  úgy  hogy  sok  ezer  munkást  foglalkoztatott,  a  gyár 
forgalmát  milliókra  emelte,  versenyképessé  tette  a  világpiacon  s 
ezzel  dicsőséget  szerzett  a  magyar  iparnak  e  haza  szűk  határain 
belül  és  kívül.  Elérte  tehát  mindazt,  ami  az  iparos  előtt  ideálként 
lebeg :  nagygyá,  hatalmassá  tette  iparvállalatát  minden  ágazatában, 
anyagi  jövedelmezőségét  fokról-fokra,  évről-évre  emelte  s  dicső- 
séget is  bőségesen  aratott,  talán  többet  is,  mint  amennyit  óhaj- 
tott. Mert  messzeható  sikerei  mellett  is  szerény  maradt  a  szó 
nemes  értelmében  s  ha  valakire  el  lehet  mondani,  úgy  ő  rá  bát- 
ran mondhatjuk,  hogy  ő  sohasem  kereste  a  személyes  kitünteté- 
seket, de  a  kitüntetések  -  a  jelzett  fényes  eredmények  után  — 
nem  kerülhették  ki  őt. 

A  diplomák,  érmek,  magas  rendjelek  és  címek  azonban  nem 
minden  embernek   imponálnak.  De   nincs  ember,  széles   e   hazá- 

ban,  akinek  két  dolog  ne  imponálna  Mechwart  András  életéből. 
Az  egyik  az,  hogy  iparostársai,  akik  elfogulatlanul  és  irigység 
nélkül  Ítélik  meg  érdemes  sikereit,  osztatlan  tisztelettel,  becsülés- 
sel és  szeretettel  vannak  eltelve  iránta,  mert  az  ő  lankadatlan 
buzgalmának  és  fáradozásainak  sikerült  az  ipari  szinvonalat  ideális 
magaslatra  emelni  e  hazában.  A  másik  az,  hogy  a  leghivatottabb 
fórum.,  a  magyar  tudós  akadémia  «a  legnagyobb  magyar  iparos » 
díszes  címmel  ruházta  föl  őt,  aki  bár  külföldről  származott  hoz- 
zánk, mégis  hazafiúi  szeretettel  és  odaadással  szolgálta  a  nemzeti 
ipar  és  ezzel  a  haza  érdekeit. 

Ezért  ünnepelte  őt  az  iparegyesület,  melynek  küldöttségében 
véletlenül  három  excellenciás  úr  foglalt  helyet,  akik  e  demokra- 
tikus ünnepen  tüntetésszerűen  dokumentálták,  hogy  Mechwart 
András  méltó  az  egész  magyar  iparososztály  s  az  iparos  érdekek 
képviselőinek,  vagy  támogatóinak  osztatlan,  őszinte  rokonszenvére. 

Boldog  az,  akinek   életében  ily   ünneplés   jut   osztályrészül. 

Boldog  az,  aki  ilyen   példát  adhat  késő   nemzedékeknek . . . 


Mechwart  András  született  1834-ben  december  6-án  Schwein- 
furtban,  mint  egy  szerény  polgári  család  gyermeke. 

Már  kora  ifjúságában  csöpögtették  lelkébe  ama  szerénységet 
és  a  munkához  való  szeretetet,  melyek  egyrészt  előkészítették  az 
utat  mostani  állásához,  másrészt  pedig  kulcsát  képezték  ember- 
társai szivéhez,  kiknek  nagyrabecsülését  és  szeretetét  ritka  módon 
meg  bírta  nyerni. 

A  nép-  s  az  ipariskola  befejezte  után  a  fiatal  Mechwart 
András  egy  schweinfurti  lakatosmesternél  alaposan  megtanulta  a 
lakatosságot  és  a  szokásos  legényremeket  is  —  egy  sikerült 
mesterlakatot  —  elkészítette,  mire  aztán  a  hires  augsburgi  mű- 
egyetemre ment,  tanulmányait  befejezendő,  amit  ugyan  csak  nagy 
nélkülözések  mellett  tehetett  s  közben  dolgozott  az  intézet  mecha- 
nikai műhelyében.  Mérnöki  bizonyítványával  a  hires  Cramer  & 
Klett-féle  gépgyárban,  Norinbergában  talált  alkalmazást  a  híd- 
építészetnéí. 

Itt  foglalkozott  először  a  malom-technikával.  E  gyári  cég 
az  időben  Ausztria-Magyarország  részéről  is  különféle  nagyobb 
szállítmányokkal  volt  megbízva.  A  nagyszabású  vállalat  sokoldalú- 
sága  folytán   Mechwartnak    alkalma    nyilt   Ausztria   és   Magyar- 

ország  akkori  legkiválóbb  vasúti  technikusaival  érintkezhetni  s 
így  kapott  1859-ben  fölhívást  a  galíciai  Károly  Lajos-vasútnál 
megüresedett  műhelyi  segéd-fölügyelői  állás  elfoglalására.  — 
Mielőtt  azonban  ez  állást  elfoglalta  volna,  elhatározta,  monarchiánk 
általa  kevéssé  ismert  viszonyairól  személyes  áttekintést  szerezni 
s  e  végett  a  budai  Ganz-féle  gyár  akkori  igazgatóját,  Eichieiter 
Antalt,  kivel  személyes  ismeretségben  állott,  meg  is  látogatta.  — 
itt  ismerkedett  meg  egyúttal  az  üzlet  alapítójával,  Ganz  Ábra- 
hámmal is,  ki  azt  tanácsolta  neki,  hogy  ne  fogadja  el  a  fölaján- 
lott állást,  hanem  lépjen  be  az  ö  gyárába. 

Mechwart  rögtön  elfogadta  ez  ajánlatot  s  azután  rendkívüli 
buzgalommal  az  üzletnek  élt,  olyannyira,  hogy  nemsokára  sikerült 
barátjától,  ki  a  mindig  növekvő  gyár  vezetésével  volt  megbízva, 
a  gyakorlati  munkák  nagy  részét  átvenni.  —  A  számos  javítás  a 
gyár  gépein,  berendezésén,  a  sikerült  gépészeti  szerkezetek,  mind 
a  tehetséges,  fiatal  mérnök  kezéből  kerültek  ki. 

Tudvalevőleg  a  Ganz-gyár  az  50-es  és  60-as  években  főleg 
az  úgynevezett  kéregöntésű  vasúti  kerekek  s  vasutak  részére 
való  keresztezések  gyártásával  foglalkozott,  mely  kéregöntésű 
vasgyártmányaiva!  világhírűvé  vált.  A  gyár  alapítójának  1868-ban 
történt  hirtelen  elhalálozása  után  az  üzlet  ideiglenesen  a  rokonok 
s  Eichieiter  Antal  által  vezettetett  tovább,  mely  célból  az  elhalá- 
lozott Ganz  Á.  rokonai  Eichieiter  Antallal  mint  társsal  és  diszpo- 
nenssel  szövetkeztek. 

A  következő  1869.  évben  az  egész  vállalat  részvénytársa- 
sággá alakult  át  s  annak  igazgatójául  Mechwart  András  nevez- 
tetett ki. 

Ezután  nemsokára  beállott  az  általános  üzletpangás,  mely 
főkép  a  vasiparra  volt  érezhető  hatással.  Dacára  ennek  az  1873-ban 
megnyilt  bécsi  viiágkiáüííáson  a  Mechwart  által  vezetett  gyár 
csak  új  dicsőséget  szerzett  hirnevének,  amennyiben  nemcsak 
Mechwart  András  —  ki  mint  föltaláló,  többféle  kitüntetésben 
részesült,  —  hanem  elődje,  Eichieiter  is  a  Ferenc  József-renddel 
lettek  kitüntetve. 

A  kiállítás  azonban  az  üzleti  viszonyoknak  nem  hozta  meg 
a  várt  javulási  s  a  sebek,  melyeket  ép  az  1873.  év  közgazdasági 
válsága  ütött,  még  soká  emlékezetesek  lesznek.  De  ép  ebben  a 
válságos  időben  mutatta  magát  Mechwart  rendíthetlen  és  éles- 
látású kormányosnak  s  első  sorban  az  ő  erélyének  és  sokoldalú- 

ságának  köszönhető,  hogy  ma  a  Ganz-gyár  a  nagyiparban  oly 
kiváló  állást  foglal  el. 

Ez  általános  pangás  alatt,  —  mely  a  vasúti  iparra  is  oly 
súlyosan  nehezedett  —  helyesen  vette  észre,  hogy  a  vezetése  alá 
rendelt  gyárat  csak  akkor  lesz  képes  föntartani,  ha  sikerülend  új 
iparágak  létesítésével,  melyek  ezen  válságnak  kevésbbé  lehetnek 
alávetve,  a  gyárnak  új  lendületet  adni. 

Az  annak  idején  Wegmann  által  búzaőrlésre  föltalált  por- 
cellánhengerek alkalmazása  arra  indította  Mechwartot,  hogy  e 
célra  hengereket  kéregöntetű  vasból  gyártson,  mi  az  általa  föl- 
talált javítások  s  újítások  segélyével  sikerült  is  s  ekkor  állt  be 
ezen,  a  malomiparra  nézve  oly  fontos  esemény,  mely  csakhamar 
a  cég  nevét  az  egész  világ  eíőít  ismertté  és  népszerűvé  tette. 

Az  új  iparág  fölkarolásával  sikerült  neki  az  előfordult  nehéz- 
ségeket legyőzni  s  egyúttal  lehetővé  tenni,  hogy  dacára  a  rossz 
időviszonyoknak,  számos  hivatalnoknak  s  munkásnak  adhatott 
foglalkozást.  —  Az  ő  javaslatára  vétetett  meg  később  az  «Első 
magyar  wággongyár)),  mi  által  az  üzlet  hatáskörét  jelentéke- 
nyen emelte,  e  mellett,  a  maímászati  gépekhez  szükséges 
famunkákat  tökéletesítette  s  az  egész  vállalat  munkaképességét 
nagyban  fokozta.  —  Ezzel  azonban  még  nem  elégedett  meg, 
mert  az  ő  vállalkozó  szelleme  sohasem  pihent ;  nem  elégedett 
meg  eddigi  tevékenységével,  fölkarolta  --  valóban  bámulatra 
méltó  erélylyel  —  a  legújabban  divatba  jött  electro-technikát  és 
gyárat  állított  föl  oly  célból,  hogy  ott  villanyvilágítási  berendezé- 
seket és  dynamo-elektrikus  gépeket  készítsen,  mely  új  ágban  a 
a  Ganz-gyár  nevét  szintén  világhírűvé  tette. 

Egész  működése  alatt  Mechwart  az  odaadó  munkásság,  az 
alkotás,  a  szorgalom  megtestesült  képviselője  volt.  S  hogy  mily 
közbecsülést  szerzett  törekvéseinek,  azt  élénken  bizonyítja  az 
üdvözletek  sokasága,  melylyel  25  éves  igazgatói  jubileuma  alkal- 
mával elárasztották.  A  Ganz-féle  részvénytársaság  akkori  elnöké- 
nek, a  közéletünk  körül  oly  sok  érdemet  szerzett  Sonissich  Pál- 
nak, a  társaság  nevében  mondott  üdvözlő  beszédéből  —  Mechwart 
működésének  jellemzésére  —  kiemeljük  a  következőket: 

ccNemcsak  megvédeni  tudtad  nehéz  időkben  vállalatunkat, 
gyarapítottad  is  azt  folyvást  alkalomszerűleg,  szerezvén  telkeket  és 
házhelyeket,  melyekre  a  mindinkább  fejlődő  gyár  szabadabb 
működésére  szükséges  célszerű  épületeket   a    Te   terveid    szerint 

áilíthaítunk;  —  s  midőn  egyrészről  ezt  cseiekvéd,  éber  figyelmed 
nem  mulasztotta  el,  kilesni  az  időt  és  alkalmat,  melyekben  a  tár- 
sulat előnyeit  más  irányban  is  növelhessed;  —  így  szereztük 
meg  a  Te  ajánlatodra  a  pesti  waggongyárt,  ezen  a  magyar  iparra 
nézve  oly  nagyfontosságú  vállalatot,  mely  a  Te  ügyes  vezetésed 
alatt  csakhamar  oly  szépen  fejlődött,  hogy  ma  már  hazai  szük- 
ségleteinket fedezni  teljesen  képes  s  e  tekintetben  a  külföldtől 
egészben  függetlenek  vagyunk:  —  és  ezért  neked  nemcsak  tár- 
sulatunknak minden  tagja  hálás  köszönettel  adózik,  de  az  egész 
ország  elismeréssel  tartozik. 

Szóval  a  Ganz  és  Társa  cég  vezérleted  alatt  világszerte 
ismertté  lett,  melynek  összeköttetései  a  világnak  majd  minden 
részeire  kiterjednek  s  mely  ma  teljes  virágzása  fölött  méltán 
örvendhet ! 

Te  azonban,  ki  nem  csüggedtéi,  midőn  borús  égen  sötét 
felhők  vonultak  el  fejünk  fölött,  nem  bízod  el  magadat  ma,  midőn 
fényes  nap  tündöklik  fölöttünk ;  —  egy  percig  se  feledkezel  meg 
a  szerencse  forgandóságáról,  különösen  nem  az  üzletben  előfor- 
duló esélyek  változandóságáról,  hanem  jó  előre  gondoskodói  oly 
segédforrásokról,  melyek  bekövetkezhető  gonosz  viszonyok  között 
ismét  megmentsenek  bennünket  a  végzetes  veszteségektől;  éber 
figyelmed  azért  karolta  föl  kezdetben  mindjárt  a  villanyos  világí- 
tásnak föladatát,  szorgalmasan  tanulmányoztad  és  részleteiben 
tanulmányoztattad  azt  és  ma  már  odafejleszíetíed,  hogy  vállala- 
tunknak egy  egész  külön  osztálya  evvel  nemcsak  foglalkozik, 
hanem  a  már  kivívott  eredményeit  gyakorlatilag  is,  még  pedig  oly 
sikerrel  érvényesíti,  hogy  mindazoknak,  kikkel  e  téren  szerződ- 
tünk, csak  megelégedésükkel  dicsekedhetünk. 

Szóljak-e  még  hivatalnokainkról,  kik  vezetésed  alatt  mind- 
inkább fejlődtek  és  tökéletesbültek ;  vagy  derék  munkásainkról, 
kikről  atyailag  gondoskodói,  ápolva  a  betegeket,  segélyezed  a 
szűkölködőket,  mívelve  szívben,  lélekben  rnidnyájokaí ;  —  de 
nem  foglalom  le,  nem  veszem  ki  a  szót  azok  szájából,  kik  magok 
akarják  érdemeidet  méltányolni  s  hálájokat  kifejezni. » 

A  társaság  átalakítása  alkalmával  Mecliv/art  András  az 
igazgatói  állástól  visszalépett  és  a  részvénytársaság  másod- 
elnöke lett. 

És  ezek  után  még  csak  azt  akarjuk  kiemelni,  hogy  Mechv^art 
megtanulta  nyelvünket  s  mini   jó  magyar  hazafi,   részt  vett   köz- 

életünk  fejlesztésében  és  az  ij3ari  érdekekért   nem    csekély   áldo- 
zatokat hozott, 

Ganz  Ábrahám  szellemében  működött  mindeddig  s  remél- 
hetőleg ezután  is.  Ama  kevesek  közé  tartozik,  kik  megvalósítot- 
ták azt  a  szép  mondást:  a  munka  nemesít!  Ó  elismerést  szer- 
zett a  munkának  s  a  munka  embereit  tevékenysége  és  saját  pél- 
dája által  fölemelíe  arra  a  magas  polcra,  melyen  a  társadalom 
minden  rétege  a  legnagyobb  tisztelettel  és  elismeréssel  szól  róluk. 


Herzog  Péter  báró. 

Kevés  zajjal,  de  reális,  intenzív  munkával  a  magyar  nagy- 
ipar egyik  fontos  tényezőjévé  emelkedett  esetei  Herzog  Péter 
báró.  A  nevét  főleg  a  főváros  köztörvényhatósági  bizottságában 
való,  majdnem  negyedszázados  szerepléséből  ismeri  a  nagy 
közönség.  Gyakorlati  irányú  fölszólalásai  és  indítványai  sokszor 
arattak  tetszést  és  elismerést.  De  hogy  az  üzleti  életben  is 
mily  áldásosán  érvényesül  az  ő  gyakorlati  szelleme,  azt  csak  a 
hozzá  közelebb  állók  tudták.  Hiszen  elég,  ha  azt  említjük,  hogy 
beutazta  Amerikát  azzal  a  célzattal,  hogy  az  általa  alapított  és 
vezetett,  magyar  iparvállalatoknak  Amerikában  állandó  és  hálás 
piacot  szerezzen.  És  kevesen  tudják,  hogy  az  ő  fáradozásainak 
köszönhető,  hogy  a  zsolnai  posztót  évek  óta  Amerikába  tudja 
nagy  mennyiségben  exportálni. 

A  köztéren  és  főleg  a  magyar  közgazdasági  fejlődés  terén 
szerzett  érdemeiért  ő  felsége  lQ04-ben  bárói  rangra  emelte. 

Sokoldalú  munkásságáról  némi  tájékozást  nyújtanak  a  követ- 
kező száraz,  de  sokat  mondó  adatok. 

Herzog  Péter,  aki  1836-ban  Lovasberényben  született,  a 
monarchia  határán  túl  is  jól  ismert  nagytekintélyű  cég  feje, 
amely  a  világkereskedelemben  domináló  szerepet  játszik.  Gim- 
náziumi tanulmányai  végeztével  belépett  a  « Herzog  A.  L.  és 
társa))  cégbe,  amelyet  édes  atyja  a  múlt  század  harmincas  évei- 
ben alapított  és  amely  valósággal  világhírre  tett  szert.  E  cég 
fióktelepei  négy  világrészre  terjednek  ki :  s  hogy  a  cég  aránylag 
szerény  kezdetből  ily  magas  színvonalra  emelkedett,  az  kizárólag 
Herzog  Péter  érdem.e,  aki  saját  kezdéséből  és  ritka  akaraterővel 
a  legmagasabb   célokat  tűzíe    ki   kereskedői    házának    működése 

e!é.  Mint  elsőrangú  kapacitás  a  dohányszatcmában,  aiapítotía  meg 
keleti  dohánybeváitási  telepeit,  amelyek  Törökországon  kívül  Bul- 
gáriára és  Kisázsiára  is  kiterjednek. 

Herzog,  mint  a  magyar  dohánykivitel  és  magyar  dohány- 
termelés egyik  leghatalmasabb  előmozdítója,  a  hazai  ipar  iránt  is 
mindig  élénk  érdeklődést  tanúsított  és  az  általa  részint  alapított, 
részint  pártfogolt  magyar  iparvállalatok  magyar  munkások  és 
tisztviselők  ezreinek  nyújtanak  biztos  keresetet.  A  zsolnai  posztó- 
ipar osztrák  kézből  való  visszahódííása  és  hatalmassá  fejlesztése 
az  ő  műve;  ezzel  karöltve  a  Csacán  az  ő  kezdésére  épülő  fonó- 
és  szövőgyár  arra  lesz  hivatva,  hogy  Magyarország  északnyu- 
gati részében  meggátolja  az  osztrák  szövőipar  termékeinek  be- 
özönlését.  Az  ő  műve  továbbá  a  nagyváradi  László-  és  Hunyadi- 
malmoknak újra  való  üzembehelyezése  és  számos  más  hatalmas 
hazai  ipar-  és  közlekedési  vállalat  biztosította  magának  értékes 
munkaerejét  azzal,  hogy  igazgatósági  tagjává  választotta. 

A  jótékonyság  terén  is  sokoldalú  és  hasznos  munkásságot 
fejtett  ki  Herzog  Péter.  A  budapesti  szünidei  gyermektelep-egye- 
sület, a  poliklinika  és  az  Erzsébet-szanatórium,  valamint  számos 
más  társadalmi  és  humanitárius  intézmény  körül  és  a  székesfő- 
város törvényhatóságában  —  amelyben  húsz  év  óta,  mint  a  pénz- 
ügyi bizottság  tagja,  szolgálja  a  főváros  érdekeit  —  maradandó 
érdemeket  szerzett  Herzog  Péter,  aki  a  szakirodalom  terén  is 
számottevő  működést  fejtett  ki. 

Rendkívüli  elfoglaltsága  mellett  is  időt  talált  a  sport  nemes  kedv- 
teléseire. A  gödöllői  udvari  vadászatoknak  évek  óta  állandó  vendége. 


Woifner  Lajos. 


Wolfner  Lajost  élete  alkonyán  sok  ritka  megíisztelés  érte. 
Nyolcvanadik  születésnapja  alkalmából  (lQ04-ben)  ugyanis  Újpest 
képviselő  testülete,  Illek  Vince  apátplébános  és  Mády  Lajos  főes- 
peres  indítványára,  egyhangúlag,  nagy  lelkesedéssel  díszpolgárává 
választotta.  A  község  ezzel  a  kitüntetéssel  egyik  alapítóját  tisz- 
telte meg  és  annak  amaz  érdemeit  kivánía  jutalmazni,  amelyeket 
két  emberöltőn  keresztül  Újpest  fejlesztése  és  felvirágoztatása 
körül  szerzett.  Egy  nemes  munkában  eltöltött  élet  alkonyán  a 
hasonló  polgári  dísz  a  törekvések  legbecsesebb  jutalma  és  annak 

elnyeréséhez  az  egész  ország  ijDarossága  meleg  üdvözletét  küldé 
a  kitünteteti  derék  férfiúnak.  Wolfner  egész  életét  iparának  szen- 
telte és  páratlan  buzgalommal  nagyszabású,  virágzó  timáripart 
és  hadfölszerelési  gyárat  létesített.  Fiait  mind  az  iparnak  nevelte. 
És  csak  midőn  ezek  már  mellette  és  vele  dolgoztak,  akkor  kez- 
dett több  időt  szentelni  a  közügyeknek  és  főleg  az  országos 
iparegyesület  régi  igazgatóságában,  majd  a  budapesti  kereske- 
delmi és  iparkamarában,  valamint  a  közjótékonyság  terén  fejtett 
ki  buzgó  és  áldásos  tevékenységet.  Példát  adott  iparostársainak 
abban,  miként  kell  dolgozni  és  mikéní  a  becsületes  munka  mel- 
lett a  polgári  és  társadalmi  kötelességeknek  megfelelni.  Példát 
adott  abban,  miként  kell  az  iparosnak  intelligens  fiait  saját  ipa- 
rának nevelni.  És  az  érdemes  jubilánsnak  bizonyára  kevés  dolog 
okozott  nagyobb  örömet  az  életben,  mint  az,  hogy  fiai  mind  az  ő 
nyomdokán  haladva,  díszei  lettek  a  magyar  iparnak  és  egyik  a 
képviselőházba  is  bejutott  és  közkedveltségű  tagja  lett  a  magyar 
parlamentnek. 

1Q04.  aug.  23-án  a  magyar  hivatalos  lap  királyi  kéziratot  kö- 
zölt, amelyiyel  ő  felsége  Wolfner  Lajos  bőrgyárosnak  és  törvényes 
utódainak  «a  közgazdaság  és  az  ipar  terén  szerzett  érdemei  elis- 
meréséül)) a  magyar  nemességet  adományozza  újpesti  előnévvel. 
Csak  nemrégiben  méltatta  a  magyar  iparosság  őszinte,  meleg 
elismeréssel  azokat  az  elévülhetetlen  érdemeket,  amelyeket  egy 
hosszú  életen  át  szerzett  Wolfner  Lajos  az  ipar  körül  az  ő  példa- 
szerű, úttörő  munkásságával.  És  a  magyar  iparossággal  együtt 
Újpest  társadalma  is  lelkes  tisztelettel  köszöntötte  a  nagyérdemű 
aggastyánt  nyolcvanadik  életévének  betöltése  alkalmából.  Nem- 
sokára ezután  legfelsőbb  helyen  is  a  kellő  méltánylásra  találtak 
a  kiváló  férfiú  érdemei  és  a  koronás  király  is  hozzájárult  ahhoz 
a  fölemelő  Ítélethez,  amelyet  a  társadalom  arra  hivatott  faktorai 
egyértelműen  mondottak  ki  egy  igazán  szép  élet  derűs  alkonyán. 
Az  ország  egyik  legderekabb  nagyiparosának  kitüntetése  tisztes- 
sége lön  az  egész  magyar  iparnak. 

Wolfner  Lajos  életrajzi  adatai  egyszerűek.  Inaskodott,  mint 
tímárlegény  vándorolt  és  mint  önálló  iparos  minden  gondja  ipar- 
telepe fokozatos  fejlesztése  és  családjának  boldogítása  volt.  Élete 
a  szakadatlan  munkának  volt  szentelve.  Ezért  élt  és  ebben  élt 
80  éves  koráig  és  még  ma  is,  míg  az  ő  nemes,  jó  szíve  dobog . . . 

Wolfner  Lajosról,  kitüntetése  alkalmából  egyik  előkelő  nagy 
napilapunk  a  következőket  jegyzi  föl : 

Wolfner  Lajos  több  évtizeddel  ezelőtt  fivérével,  az  azóta 
elhunyt  Wolfner  Gyulával  egyesülve,  egy  Budapest  közelében 
fekvő  elhagyott,  puszta  telken  igénytelen  kis  timárműhelyt  rende- 
zett be.  Ez  a  kis  műhely  volt  alapja  annak  a  nagy  vállalatnak, 
amelyet  ma  Wolfner  Gyula  és  társa  bőrgyára  név  aiatt  ismernek. 
Ugyanattól  az  időtől,  amikor  a  Wolfner-féle  timárműhely  létrejött, 
lehet  számítani  Újpest  községnek  keletkezését  is,  mely  azóta 
napról-napra  észrevehető  rohamos  fejlődéssel  az  ország  legna- 
gyobb községévé  lett.  Azokat  a  szolgálatokat,  melyeket  Wolfner 
Lajos,  mint  Újpest  három  alapítóinak  egyike,  a  község  fejleszté- 
sének tett,  az  vújpesth  nemesi  előnév  adományozásával  ismerték 
el  legutóbb  a  legfelsőbb  intéző  körök. 

Ma  a  Wolfner-féle  gyárban  körülbelül  1000  ember  talál 
munkát.  A  gyár  folyton  szaporodó  munkáslétszáma  szintén  be- 
folyással volt  Újpest  fejlődésére.  Ettől  eltekintve,  Wolfner  Lajos 
és  családja  soha  sem  mulasztottak  el  egy  alkalmat  sem,  amikor 
Újpest  érdekében  valamit  tehettek.  Számtalan  emberbaráti  és  köz- 
hasznú alapítás  köszönheti  létét  és  fennállását  Wolfner  Lajos  kez- 
deményezésének és  erélyes  közbenjárásának.  Családi  élete  és 
gondolkozásmódja  is  kiváló  mértékben  tiszteletreméltó.  Ennek 
szellemében  nevelte  fiait  is  az  iparospálya  számára.  Gyermekei- 
ben kitűnő  munkatársakra  és  erős  segítő  kezekre  tett  szert. 

Nem  minden  érdekesség  hiján  van  az  a  tény,  hogy  Wolfner 
Lajos  már  a  hatvanas  években  egy  látszólag  szerény,  de  valójá- 
ban igen  értékes  és  ritka  legfelsőbb  kitüntetésben  részesült.  A  vizbe- 
fulástól  mentett  meg  két  embert  saját  élete  kockáztatásával,  amiért 
O  Felsége  az  ezüst  érdemkeresztet  adományozta  neki. 

Wolfner  Lajos  30  évnél  hosszabb  időn  volt  buzgó  beltagja 
a  budapesti  kereskedelmi  és  iparkamarának.  Az  ő  kitüntetése  a 
legszélesebb  körökben  teljes  megnyugvást  és  meleg  rokonszenvet 
fog  kelteni.  Példás  magánélete  és  előkelő  gondolkozásmódja  már 
eddig  is  számtalan  barátot  és  igaz  tisztetőt  szerzett  neki,  ezek 
ragaszkodását  a  legfelsőbb  kegy  bizonyára  kiváló  mértékben  fogja 
öregbíteni. 

Lederer  Sándor. 

Szokatlan,  meleg  hang  vibrál  felénk  abból  a  fekete  keretű 
gyászjelentésből,  melyet  az  «Adria»  tengerhajózási  társaság  elnök- 
igazgatójának elhalálozása  alkalmából  kiadott.  A  gyászos  szegélybe 
foglalt  értesítésből  láthatólag   kiemelkednek   a   következő   sorok: 

Mélységes  a  gyász,  mely  bennünket  eltölt  és  nagy  a  csapás, 
mely  társaságunkat  sújtja.  Az  elhunyt  kiváló  férfiú  nemes  lelkének 
egész  szeretetével,  csüggedést  nem  ismerő  munkaerejének  teljes  oda- 
adásával vezette  és  fejlesztette  társulatunkat,  mely  soha  el  nem  múló 
kegy  élettel  fogj  a  őrizni  munkás  életének  tiszteletet  érdemlő  emlékezetét. 

íme  egy  gyászlap,  mely  nekrológiissá  változik  át. 

És  ennek  a  nekrológusnak  minden  szava  igaz. 

A  mai  generáció  közelebbről  alig  ismerte  Lederer  Sándort. 
Az  Adria  nagytekintélyű  elnök-igazgatóját  látta  benne  csupán, 
egy  nagy  pozíciójú  embert,  aki  az  utolsó  néhány  év  alatt  már 
keveset  forgolódott  az  ipari  és  kereskedelmi  élet  köznapi  porond- 
ján, mert  visszavonult  a  maga  által  választott  és  alkotott  erős 
várba  s  majdnem  kizárólag  annak  és  abban  élt. 

De  pályája  kezdetén  sokat  foglalkozott  a  magyar  ipar  és 
kereskedelem  messzeható,  fontos  közérdekeivel.  Mint  egy  előkelő 
fővárosi  kereskedőház  beltagja,  a  hetvenes  évek  derekán,  részt  vett 
egy  kisebb  kőszénbánya-társaság  vezetésében  (Nemti),  ahol  sűrűn 
érintkezett  gróf  Károlyi  Gyulával  és  gróf  Zichy  Jenővel.  Sokszor 
esett  szó  ez  érintkezés  közben  fontosabb  közgazdasági  célokról 
és  magasabb  nemzeti  ideálokról.  Lederer  fogékony  lelke  eme 
célok  és  ideálok  felé  vonzódott.  E  vonzódás  hatása  alatt  vállalta 
el  az  187Q-iki  székesfehérvári  országos  kiállításnál  az  alelnök- 
igazgatói állást,  s  kitartással,  páratlan  buzgalommal  töltötte  be 
tisztét  Zichy  Jenő  elnök  oldalán,  nemcsak  azért,  hogy  rendezői 
ügyességét  és  a  pénzügyi  adminisztrációban  való  zsenialitását 
beigazolja,  hanem  főleg  azért,  hogy  a  hazai  ipart  minden  ízében 
közelebbről  is  megismerje. 

És  tényleg  a  székesfehérvári  kiállítás  volt  a  magyar  ipar  új 
életre  ébredésének  derüli  hajnalhasadása  és  e  korszak  kialakulá- 
sában elévülhetetlen  érdemei  voltak  Lederer  Sándornak. 

A  fényes  napok  elmultával  a  legelső  terv,  mely  agyában 
megfogamzott  s  melyet  részletesen  kidolgozott,  egy  állandó  kiál- 

lítás,  iileíve  ánicsartiok  létesítése  volt.  Részletes  emlékiratot  dol- 
gozott ki  ebben  a  tárgyban,  melylyel  tüzetesen  foglalkozott  annak 
idején  a  napi  sajtó.  A  tervezetnek  akkor  még  nem  kedvezett  az 
idő,  de  munkálata  ma  is  értékes  maradványa  az  az  időbeli  szak- 
irodalomnak és  az  ipari  közérdekű  tervezgetéseknek. 

Majd  az  iparos-hitelügy  szervezésével  foglalkozott,  igazga- 
tója volt  az  országos  banknak  s  később  az  ipar  és  kereskedelmi 
banknak.  Részt  vett  az  1885.  évi  nagyszabású  kiállítás  rendezé- 
sében és  a  pénzügyi  adminisztráció  egészen  az  ő  kezében  volt 
összpontosítva. 

Nemsokára  ezután  megragadta  figyelmét  a  magyar  tenger- 
hajózás ügye  s  ettől  kezdve  kizárólag  ennek  az  eszmének  élt  s 
ebben  érvényesítette  egész  energiáját,  tudását  és  zsenialitását. 
Hogy  milyen  sikerrel,  azt  mutatják  az  eredmények.  A  kezdetben 
nagyon  kétséges  vállalkozásból,  az  «Adriá»-ból  életerős  közinté- 
zetet, nagy  hivatású  vállalatot  létesített,  mely  a  magyar  ipar  kivi- 
teli érdekeinek  nagyfontosságú  szolgálatokat  tesz  s  tengeren- 
túli kivitelünknek  majdnem  egyetlen  hatalmas  eszközévé  fejlődött. 
A  nemzeti  ideálok  közül  tehát  a  Tengerre  magyar»  jelszónak 
gyakorlati  érvényesítését  választotta  és  —  a  lehetőség  határain 
belül  —  azt  meg  is  valósította  az  Adriá-ban.  Ez  alkotásában 
pihent  meg,  ennek  fölemelésében  nyugodott  meg  nemes  ambí- 
ciója, mert  sohasem  tartozott  a  közgazdasági  élet  modern  típusai 
közé,  melyek  mindenben  részt  akarnak  venni,  mindenütt  ott  akar- 
nak lenni  és  a  minden  lében  való  tejfölszedést  tartják  föladatuk- 
nak. Erőinek  egy  intézetben  való  összpontosítása,  ez  az  ő  párat- 
lanul nagy  sikerének  a  titka.  Egy  nagy  dologra  koncentrálta  ere- 
jét, de  ezt  azután  jól  megfogta  s  mint  a  kovács  a  kezébe  került 
anyagot,  jól  kiformálta  s  mint  az  ötvös,  a  kezei  között  folyvást 
nemesbülő  fémet  jól  kicizelálta.  Alkotását  tökéletessé  és  egészszé 
tudta  kialakítani  és  e  téren  való  sikereit  még  életében  láthatta  és 
élvezhette.  És  meri  egészen  ennek  a  nagy  ügynek  szentelte  magát, 
az  iparegyesület  és  a  kamara  ülésein  már  ritkábban  vett  részt,  de 
azért  az  ipari  közügyek  iránt  mindig  meleg  érdeklődést  tanúsított. 

Az  ő  igazi  pihenése  és  nyugalma  ezenkívül  csak  a  boldog 
családi  tűzhely  volt,  melynek  melegét  életének  hű  és  méltó  társa, 
egy  lelkileg  művelt,  előkelően  gondolkozó,  okos  asszonyka  szí- 
totta, míg  a  boldogságra  teremtett  élet  utotsó  szikrája  mindnyá- 
junk mély  fájdalmára  ki  nem  lobbant .  .  . 

Ha  emellett  fölemlítjük,  hogy  ritka  szívjóság,  igazi  nemes 
lélek  lakott  benne,  hogy  a  komoly,  céltudatos  munkában,  mely- 
nek élete  egész  folyása  szentelve  volt,  a  humánus  törekvéseknek 
is  lelkes,  értelmes  támogatója  és  sokszor  mecénása  is  lett,  mert 
tetőtől  talj3ig  úr  volt  és  gavallér ;  teljesen  kialakítottuk  dombor- 
képét  annak  a  férfiúnak,  aki,  fájdalom,  már  csak  példájával  és 
emlékével  tud  az  újabb  generációra  buzdítólag  hatni.  Egy  közeli 
barátja  könnyezve  mondta  ravatalánál :  a  régi  gárda  legjobbjai- 
nak egyikét  kisérjük  az  örök  nyugalom   helyére  .  . . 

Beigazolta  ezt  a  nagy  és  általános  részvét,  mely  a  temetés 
iránt  a  főváros  közgazdasági  életének  legelőkelőbb  köreiben  ritka 
egyértelműséggel  megnyilatkozott. 

Legyen  tehát  az  emléke  állandóan  kedves  előttünk.  Becsül- 
jük meg,  akiknek  adatott,  hogy  barátságát  is  élvezhessük  és  tisz- 
teljék azok,  akik  csak  távolból  ismerték  kiváló  egyéniségét  és 
maradandó  érdemeit. 

Ha  lesz  a  magyar  ipar  és  kereskedelem  érdemes  vezérem- 
bereinek Pantheonja,  abban  Lederer  Sándor  előkelő  helyet  fog 
elfoglalni.  Addig  pedig  biztosítsuk  számára  az  első  helyek  egyikét 
ami  eszmei  Pantheonunkban,  melyet  szívünk  szeretete  és  barát- 
ságunk meleg  hálája  emel  az  ő    felejthetetlen,    drága   emlékének. 


Krausz  Lajos. 


Megyeri  Krausz  Lajos  nagyiparos,  gőzmalomtulajdonos,  régeb- 
ben szeszgyáros,  az  ipari  közélet  nagytevékenységű  embere  volt. 
Halála,  mely  61  év^es  korában  hosszú  szenvedés  után  következett 
be,  méltán  keltett  részvétet  a  társadalom  széles  rétegeiben,  mert 
életének  java  a  közügyeknek  szentelt  munkában  telt  el  és  igazi 
hasznothajtó  volt  nemcsak  magára,  hanem  azokra  a  sokoldalú 
érdekkörökre  nézve  is,  melyeknek  szolgálatába  adta  lelkesedését 
és  nem  közönséges  munkabírását.  A  modern  kereskedőnek  és 
iparosnak  azt  a  tipusát  képviselte,  amely  hivatva  van  arra,  hogy 
a  saját  boldogulásán  kívül  az  ország  gazdasági  haladását  is 
előbbrevigye.  És  midőn  életének  javakorában  láttuk  kidőlni  a 
nemrég  még  erősnek,  vasegészségűnek  hitt  férfiút,  mély  szomo- 
rúság fog  el  bennünket,  annak  a  nagyon  hasznos,  de  nálunk 
még,  sajnos,  meglehetősen    gyér  típusnak  ritkulását   látva,  mely- 

nek  vállaira  egészséges  iparfejiesztésünk  nagy  munkáját  rábíz- 
hatni véltük.  Krausz  Lajos  atyjával,  néhai  Krausz  Mayerrel  együtt 
vetette  meg  alapját  a  Krausz-féle  hírneves  szeszgyárnak,  de  aztán 
a  malomiparra  tért  át.  Ugyancsak  atyjával  együtt  alapította,  majd 
egészen  átvette  atyjától  a  Gizella-malmot  és  mint  ennek  a  kiváló  ipar- 
telepnek a  tulajdonosa  csakhamar  oly  tekintélyre  tett  szert,  hogy 
világhírű  szaktársai  mellett  a  Fővárosi  Maloniegyesület  elnökévé 
választatott.  Ezenkívül  is  számos  közgazdasági  szaktestületben 
foglalt  el  előkelő  pozíciót.  Húsz  évvel  ezelőtt  a  szentendrei 
választókerület  országgyíílési  képviselővé  választotta,  majd  ké- 
sőbb a  dunaszerdahelyi  kerületei  képviselte  egy  cikluson  keresz- 
tül. A  képviselőházban  csak  nagyon  ritkán  szólalt  fel,  de  ha 
alkalma  nyílt  reá,  kiváló  szakértelmét  érvényesítette  az  ipart  és 
kereskedelmet  érdeklő  kérdésekben.  A  székesfőváros  törvényha- 
tósági bizottságának  három  évtizeden  át  volt  nagytekintélyű  és 
buzgó  tagja;  egy  ideig  a  budapesti  kereskedelmi  és  iparkamará- 
nak és  az  árú-  és  értéktőzsde  tanácsának,  a  Pesti  Lloyd-társaság 
igazgatóságának  pedig  élete  végéig  tevékeny  tagja  volt.  Az  orszá- 
gos iparegyesület  igazgatóságába  is  már  évtizedekkel  ezelőtt 
választották  be,  s  ezt  a  tisztségét  mindenkor  nagy  szeretettel 
töltötte  be.  Egy  ideig  a  pénzügyi  bizottságnak  legmunkásabb 
tagja  volt  s  ő  készítette  az  egyesület  pénzügyi  rendezésének 
terveit  s  az  erről  szóló  számos  jegyzőkönyvet  ő  fogalmazta. 
Sokáig  volt  elnöke  a  szeszipari  szakosztálynak  is. 

Az  igazgatósági  üléseknek  egyik  legszorgalmasabb  látoga- 
tója volt  és  a  tanácskozásokban  sűrűn  vett  részt,  egészen  addig, 
amíg  ágyba  döntötte  gyilkos  szívbaja.  Az  erős  szervezet  hóna- 
pokig küzdött  a  pusztulással,  míg  végre  nagy  szenvedések  után 
összetört.  Halála  sok  előkelő  polgárcsaládot  borított  gyászba  és 
a  jóbarátok  nagy  seregéi  töltötte  el  fájdalmas  részvéttel.  Mert 
a  közgazdasági  és  politikai  közéletben  —  mellesleg  pedig  a 
lóversenysport  terén  is  —  folytatott  hasznos  tevékenysége  mellett 
a  társaséletben  is  szimpatikus  szerepet  vitt,  sok  jóbarátot,  tiszte- 
lőt szerzett  és  jótékonyságával  sok  nyomort  enyhített. 

Jótékonyságban  eltöltött  életét  fejedelmi  végrendelettel  koro- 
názta :  egy  millió  koronát  hagyott  különböző  jótékony  célokra,  s 
ezzel  a  filantrópia  legelső  alakjai  sorába  lépett. 

Emlékezete  élni  fog  családján  kívül  közéleti  munkásságának 
tanúi,  barátai  és  tisztelői  emlékezetében  is. 

Groedel  Ármin  báró. 

Az  lQ05-ik  év  szeptember  havában  a  király  Groedel  Ármin, 
Bernát  és  Albert  uraknak,  vagyis  a  Groedel  testvérek  cég  tagjai- 
nak, bogdáni  és  gyulafalvi  előnévvel  a  magyar  báróságot  adomá- 
nyozta. A  három  kitüntetett  magyar  faiparos  úttörő  érdemeket  szer- 
zett a  magyar  erdőipar  fejlesztése  és  a  magyar  fa-  és  faipari  termé- 
nyek exportja  körül.  Szerény  eszközökkel  kezdték  munkájukat 
mintegy  negyedszázad  előtt  a  máramarosi  erdőségekben,  kiterjesz- 
tették üzletüket  Galiciára,  majd  Erdélyre,  a  Romániával  határos  nagy 
erdőségek  okszerű  kiaknázására.  Rendkívüli  szorgalommal  és  kiváló 
szakértelemmel  fokról-fokra  fejlesztették  üzletüket,  kelendőséget 
biztosítva  a  kitűnő  magyar  faanyagnak  és  az  erdei  melléktermékek- 
nek a  legelőkelőbb  világpiacokon,  állandó  és  jutalmazó  keresetet 
juttatván  a  honi  munkások  ezreinek.  És  míg  egyrészt  a  legcél- 
szerűbb erdőgazdaságot  művelték,  másrészt  gondot  fordítottak  a 
a  fa  kellő  földolgozására,  megfelelő  értékesítésére. 

Ók  alapították  18Q2-ben  az  erdélyi  erdőipar  részvénytársa- 
ságot, melynek  eredményes  tevékenysége  eléggé  ismeretes.  Léte- 
sítettek munkásjóléti  intézményeket  s  mikor  az  Isten  áldása 
kisérte  páratlan  szorgalmukat  és  becsületes  munkájukat,  bőven 
juttattak  jótékony  célokra  s  százezreket  áldoztak  humanitárius 
intézmények  létesítésére.  Egyénileg  pedig  a  kitüntetett  urak  igen 
rokonszenvesek  és  az  előkelő  társadalom  osztatlan  elismerését  és 
nagyrabecsülését  egyenkint  is  méltán  érdemelték  ki. 

A  család  magyarországi  ágának  megalapítója,  Groedel  Zadig 
1820-ban,  a  hesseni  Friedbergben  született  s  tanulmányainak  be- 
fejeztével atyjának  bajorországi  faüzleteit  vette  át,  melyeket  nagy 
virágzásra  emelt.  A  vállalat  folytonos  fejlődése  a  70-es  évek  ele- 
jén külföldi  összeköttetések  szerzését  tette  szükségessé  s  Groedel 
Zadig  ritka  éleslátással  fölfedezte,  hogy  a  máramarosi  kincstári 
erdőüzlet,  mely  eladdig  a  legrosszabb  viszonyok  között  tengődött, 
okszerű  vezetés  mellett  egészséges  vállalattá  fejleszthető.  Groedel 
igy  telepedett  le  1874-ben  Máramarosszigeten  s  a  kezdet  nehéz- 
ségeinek leküzdése  után  máramarosi  faipari  vállalatát  rendkívül 
fölvirágoztatta.  Az  akkor  belföldön  nem  igen  keresett  fatermé- 
keknek külföldön  és  idegen  világrészekben  szerzett  soha  nem 
ismert   piacot.    A    máramarosi  erdőtermékeknek   hírnevét   messze 

földre  széjjelvitte,  miáltal  a  vármegye  erős  hanyatlásnak  indult 
erdőtermelését  nemcsak  talpra  állította,  de  annyira  javított  a  hely- 
zetén, hogy  az  eddig  áldozatok  árán  fentaríott  üzem,  a  fa  érté- 
kének ily  módon  előidézett  folytonos  fokozása  által  hatalmas 
jövedelmi  forrásává  vált  az  államnak  és  magánbirtokosoknak  s 
elsőrendű  tényezőjévé  a  máramarosi  munkásosztály  megélheté- 
sének. 

A  családfőnek,  a  magyarországi  Groedel-nemzetség  megala- 
pítójának a  nagy  kiterjedésű  vállalat  vezetésében  jobb  keze  és 
leghívebb  munkatársa  volt  Oroedel  Ármin,  aki  atyjának  18Q6-ban 
bekövetkezett  halála  óta,  Bernát  és  Albert  testvéreivel,  mint 
üzlettársakkal  együtt  folytatja  atyjának  hasonló  irányú  tevékeny- 
ségét, úgy  a  munkában,  mint  a  jótékonyság  gyakorlásában.  A 
Groedel-testvérek  időközben  tulajdonosai  lettek  az  óriási  terje- 
delmű skolei  fauradalomnak  és  az  Erdélyi  Erdőipar  Részvénytár- 
saságnak, illetőleg  a  székelyföldi  gyulafaivi  halalmas  faipari  vál- 
lalatnak. 

Ezek  az  iparvállalatok  több  ezernyi  munkást  foglalkoztatnak 
s  míg  termékeik  ezelőtt  a  belföldi  piacokat  terhelték,  addig  most 
már  csaknem  kizárólag  a  külföldre  mennek,  kiszámíthatatlan  hasz- 
nára a  fakereskedelemnek  és  a  nemzeti  közvagyonnak. 

Groedelék  telepeiken  termékeik  kihasználása  végett  terjedel- 
mes iparvasútakat  építettek,  amiáltal  a  Székelyföld  terméketlen 
bércei  közt  a  munkásiakosságnak  a  megélhetésre  és  boldogulásra 
módot  nyújtottak.  Munkásaik  és  alkalmazottaik  jólétéről  nagy 
áldozatkészséggel  gondoskodtak.  Mindenütt  egészséges,  célszerű 
munkáslakásokat,  iskolákat  és  más  emberbaráti  intézményeket 
emeltek. 

A  magyar  fatermékeknek  idegen  világrészekbe  való  szállítá- 
sára öt  tengerjáró  hajót  építettek  és  e  tengeri  hajók  szakadatlanul 
közlekednek  a  földközi  tengeren  és  az  Óceánon. 

A  nagyszabású  üzleti  tevékenység  mellett  mindig  volt  ide- 
jük arra,  hogy  a  közjótékonysági  mozgalmakban  a  leghatható- 
sabban  közreműködjenek.  Alapítvánjí'aik  és  adományaik  összege 
százezrekre  rúg.  Nincs  olyan  közjótékonysági,  közművelődési,  vagy 
társadalmi   intézmény,   melyet  a  Groedel-család  ne  istápolt  volna. 

E  jótékonysági,  valamint  kereskedelmi  és  közgazdasági  bok- 
ros érdemek  méltánylásául  em.elte  a  király  a  Groedel-családot 
először  nemesi  rangra,  majd  utóbb  magyar  bárói  méltóságra. 

Báró  Groedel  Árminnak,  hű  társa,  nagy  műveltségű,  nemes- 
lelkű és  kitűnő  szívjósággal  megáldott  neje,  Weiner  Melánia,  aki 
Weiner  A.  budapesti  szabóiparos  (a  Weiner  és  Grünbaum  cég  egyik 
főnökének)  leánya,  aki  mintaképe  a  vendégszerető  magyar  házi- 
asszonynak s  akinek  jóságos  lelkét  áldva  dicsérik  a  m.-szigeti  szegé- 
nyek s  újabban  a  budapesti  kulturális   és  jótékony  intézmények. 

E  mintaszerűen  boldog  frigyet  a  gondviselés  nyolc  gyer- 
mekkel, közte  öt  fiúval  áldotta  meg,  akiket  a  családfő  polgári  módon, 
igazán  jó  magyar  hazafiaknak  nevel.  Itthon  iskoláztatja  őket  és 
csak  felsőbb  tanulmányaik  befejezése  végett  küldi  őket  külföldre, 
hogy  világraszóló  vállalatukban  majdan  atyjuknak  méltó  üzlet- 
társai legyenek. 

Reméljük,  hogy  a  címben  és  rangban  fölemelkedett  iparos- 
család a  köznek  szentelt  további  munkájában  is  fokozott  ered- 
ményeket fog  elérni  és  a  magyar  iparnak  még  számos  sikereket 
biztosíthatni. 

Mendl  István. 

A  régi  budapesti  iparosgárda  tipusa  kezd  kiveszni.  Az  ön- 
erejéből fölemelkedett  és  nagy  tekintélyre  vergődött,  vezérszerepet 
vivő  iparosok  száma  csökken.  Nem  veszett  ki  a  jeles  iparosok 
derék  gárdája,  de  a  polgári  elemnek  egyes  vezéralakokban  való 
hatalmas  előnyomulása  mintha  alább  hagyott  volna.  És  az  iparosok 
sorából  ma  már  alig  visz  valaki  oly  domináló  szerepet,  mint 
Mendl  István,  aki  az  első  volt  a  kerületi  emberek  között,  aki  az 
iparos-polgárok  sorából  előkelő,  befolyásos  gárdát  csoportosított 
maga  körül.  Nem  az  ő  hibája,  hogy  a  régi  patricius-családok 
ivadékai  nem  tartották  meg  domináns  szerepüket,  hogy  lassan- 
lassan  a  lateinerek  vették  át  ezt  a  szerepet  a  fővárosnak  majd- 
nem valamennyi  kerületében.  Az  a  kor,  melyben  az  iparosok, 
hogy  csak  néhányat  említsünk:  a  Pucher,  Gieszriegl,  Schmidt- 
lechner,  Bubala,  Staffenberger,  Gilming,  Kauser,  Nasztl,  Hirsch 
stb.  családok  sarjai  voltak  elől,  elmúlt  és  ennek  a  fényes  korszak- 
nak egyik  legpregnánsabb  képviselője  Mendl  István  is  jobb  létre 
szenderült,  befejezvén  73  éves  korában  derék,  becsületes,  kor- 
szakos munkálkodását. 

Egyszerű  bádogoslegényből  küzdötte  föl  magát  a  legtekin- 
télyesebb fővárosi  polgárok  sorába,  Bádogosműhelyí  nyitott  s  ezt 

vízvezetéki  és  légszeszfölszerelő  üzleítel  bővítette,  mely  a  hetve- 
nes évek  építkezései  révén  rendkívül  nagygyá  fejlődött  és  egész- 
séges magvát  képezte  a  későbbi  Zellerin-gyárnak.  Külföldön  is 
járt,  sok  tapasztalatot  és  iparosnál  ritka  műveltséget  szerezve 
szentelte  magát  iparága  fejlesztésének.  Ö  honosította  meg  nálunk 
a  petróleum  rnoderateur-lámpákat  és  mikor  a  régi  Könyök-  és 
Retek-uíczát  s  a  Hajós-teret  rendezték,  továbbá  az  Andrássy-utaí 
kezdték  építeni,  Mendl  volt  az  első,  ki  a  vízvezetéki  csöveket  az 
új  házakba  bevezette.  Még  manapság  is  számos  régi  házban  meg- 
van a  Mendl-jelzésű  vízmedence.  A  nagy  lendületnek  induló  új 
iparágnak  ő  rendezett  be  gyárat.  Zellerin  Mátyás  tőle  vette  át  és 
úgy  alakította  át  később  részvénytársasággá.  Ezenkívül  is  több 
iparvállalatot  alapított.  így  a  részvényserfőzőnek  harminckét  év  óta 
elnöke  volt.  Résztvett  a  központi  takarékpénztár,  az  első  magyar 
iparbank  és  a  Schlick-gyár  igazgatásában. 

Ő  alapította  a  régi  Benkert-klubbot  és  a  jelenlegi  VI.  kerületi 
kaszinót.  A  régi  Terézvárosnak,  mely  az  Erzsébetvárossal  egy 
volt,  ő  volt  a  legkiválóbb  vezéralakja  s  így  a  városi  életben  is 
nagy  befolyásra  tett  szert.  Nagy  része  volt  a  vízvezetéki  beren- 
dezés, a  csatornázás  rendezése,  a  közlekedés  kiterjesztése  s  a 
város  szervezése  körül.  Az  erzsébetvárosi  új  templom  és  plébánia 
fölépítése  nagyobbára  szintén  az  ő  műve,  amiért  a  pápa  a  Szent 
Gergely-renddel  tüntette  ki.  Az  ipar  és  jótékonyság  terén  szer- 
zett érdemeiért  a  király  a  vaskoronarendet  adományozta  neki. 
Alig  van  kulturális  és  jótékonysági  intézmény,  melynek  ne  lett 
volna  alapító  és  pártoló  tagja  és  közvetlenül  még  halála  előtt 
is  garmadával  érkeztek  lakásába  a  segélyt  kérő  levelek,  melyek- 
nek mindegyikére  válaszoitatott  é :  segített,  ahol  lehetett. 

y\zok  a  közintézetek,  amelyeknek  alapításában  Mendl  részi 
vett,  valamennyien  elismerték,  hogy  Mendl  István  a  köz-  és  ma- 
gánéletben kifejtett  fáradhatatlan  munkásságának  jelentékeny  részét 
ez  intézetek  fölvirágoztaíásának  szentelte  és  azok  érdekeit  holta- 
napjáig szívén  viselte  s  aki  nemes  lelkületével,  nagy  szellemi 
képességeivel  és  fáradhatatlan  munkásságával  a  főváros  egész  pol- 
gárságának tiszteletét  és  szeretetét  vívta  ki  magának. 

Ezelőtt  tizenhat  évvel  szemidegsorvadás  folytán  látóképes- 
sége megbénult,  de  még  ez  idő  alatt  is  a  legnagyobb  odaadással 
végezte  teendőit,  írta  alá,  mint  a  serfőzde  örökös  díszelnöke,  a 
szükséges  okmányokat. 

A  közélettől  azonban  visszavonult.  Átengedte  a  tért  azoknak, 
akik  még  élte  delén  szerették  volna  kezéből  kicsikarni  a  hatalmat. 
És  hányan  tudták  meg  később,  hogy  a  vezérszerep  csak  azoknak 
áll  jól,  a  hatalom  csak  azok  kezébe  illik,  akik  egy  becsületes  és 
önzetlen  élet  árán  valódi  és  hamisíttatlan  érdemek  révén  önkény- 
telenül emelkedtek  polgártársaik  igazán  kiérdemelt  bizalma  által 
a  vezéri  polcra.  Megíordíiva  pedig  igazán  nem  szép  a  dolog. 

Az  ő  puritán  egyénisége  nem  nyert  a  közélet  hű  és  odaadó 
szolgálása  révén,  de  a  közélet  sokat,  igen  sokat  nyert  az  ő  derék, 
önzetlen  és  úttörő  munkálkodása  által. 


Neményi  Ambrus. 

Neniétiyi  Ambrus,  a  szilágycsehi  kerület  országgyűlési  kép- 
viselője, a  parlament  régi,  nagymunkásságú  és  nagytekintélyű 
tagja,  a  kitűnő  magyar  publicista,  a  Magyar  Gyáriparosok  Orszá- 
gos Szövetségének  igazgatója,  munkás  férfikorának  delelőjén,  várat- 
lanul költözött  el  az  élők  sorából.  A  törvényhozás  oszlopos  sze- 
repvivőjét a  politikai  irodalom  elsőrangú  díszét,  az  egész  köz- 
élet fáradhatatlanul  küzdő  és  dolgozó  szimpatikus  alakját  veszí- 
tette el,  de  legnagyobb  veszteség  érte  Neményi  korai  elhunytá- 
val közgazdasági  életijnket,  mert  a  két  évtizeden  át,  amelyet  a 
törvényhozásban  eltöltött  a  publicisztikai  munkásságának  java- 
részén keresztül  erejének  túlnyomó  részét,  munkájának  csaknem 
teljességét,  lelkesedésének  egész  melegségét,  tudásának  imponáló 
súlyát  a  közgazdaság  szolgálatának  szentelte.  A  képviselőházban 
és  a  sajtóban  egyaránt  a  pénzügyi,  vasúti,  ipari,  kereskedelmi  és 
általános  közgazdasági  érdekeknek  volt  szószólója;  az  úgyneve- 
zett szakférfiak  közé  tartozott,  akiknek  tevékenysége  kevesebb 
külső  pompával  jár,  mint  az  öblöshangú  pártvezéreké,  de  igaz 
elismerésre  annál  nagyobb  számot  tarthat,  minél  több  szellemi 
erő,  fizikai  munka,  időbeli  áldozat  és  dicsőségről  való  lemondás 
jár  vele;  mert  ez  a  munkásság  adja  meg  a  törvényhozás  műkö- 
désének igazi  értékes  tartalmát,  ez  az,  ami  a  nemzet  jövőjének 
maradandó  gyümölcsöket  terem.  Neményi  Ambrusnak  ebben  a 
látszólag  hálátlan,  de  annál  hasznosabb  munkakörben  is  voltak 
sikerei,  még  pedig  igen  számottevő,  igen  becses  sikerei.  Tudását, 
szorgalmát,    sokoldalú     tehetségét,     jellemének    tisztaságát    még 

politikai  ellenfelei  is  elismerték  és  tisztelettel  honorálták.  Most 
pedig  midőn  fájdalom,  annyira  idő  előtt  kidőlt  legjobbjainak 
munkasorából,  a  közélet  hullámainak  mai  zavaros  viharzása  között 
is  pártkülönbség  nélkül  mindenki  fájó  szívvel  látja  azt  az  üres 
helyet,  amelyet  ez  a  minden  izében  derék  és  mindenképen  jelen- 
tékeny férfi  maga  után  hagyott. 

Akkor  távozott  az  élők  közül,  amikor  még  nagyon  sok 
szépet,  jót,  hasznosat  cselekedhetett  volna.  Három  év  óta  újabb 
munkakört  jelölt  ki  nagytehetségei  számára  a  Magyar  Gyáriparo- 
sok Országos  Szövetsége,  mely  ügyvitelének  élére  állította.  Ebbe 
a  munkakörbe  egész  ambícióját,  egész  lelkét  belevitte.  Fájdalom- 
m.al  búcsúztatjuk  ennek  a  reá  nézve  annyira  kedves  és  a  magyar 
iparra  nézve  oly  sok  eredményt  igérő  munkásságának  szinterétől. 
Mélységes  szomorúsággal  veszünk  részt  testvéregyesületünk  gyá- 
szában és  megrendülten  mondunk  Isten  Hozzádot,  annak  a  kiváló, 
tartalmas  és  munkás  férfiúnak,  aki  életének  végső  szakában  a 
mieinkkel  közös  célt  szolgált.  Legyen  nemes  munkája  után  csen- 
des pihenése.  Neve  fönn  fog  maradni  a  magyar  iparosok  és  az 
egész  magyarság  hálás  emlékezetében. 


Életrajzának  főadatai  a  következők:  Pécelen  született  1852-ben; 
tehát  csak  ötvenkét  esztendős  volt.  Középiskolai  tanulmányait 
Magyarországon  végezte,  de  magasabb  kiképeztetését  Bécsben  és 
Parisban  nyerte.  A  «Pester  Lloyd»-nak  volt  azután  hosszú  időn 
át  vezércikkírója.  Részt  veit  a  társadalmi  mozgalmakban  s  több 
közhasznú  intézmény  neki  köszönheti  kezdeményezését.  Egy 
időben  írt  magyar  és  német  nyelven,  amennyiben  a  Budapesti 
Szemlének  is  munkatársa  lett.  Alapos  tudásról  munkát  írt  «Rabe- 
lais  és  kora»  címmel.  Majd  két  kötetben  adta  ki  « Kortörténelmi 
rajzok))  cím  alatt  összegyűjtött  tanulmányait.  Sokat  foglalkozott 
elméletileg  és  gyakorlatilag  a  fővárosi  ügyekkel,  különösen  a 
lakásviszonyokról  írt  a  tanács  megbízásából  terjedelmes  munkát. 
Politikai  munkái  közül  kiemljük  azt,  amelyet  «Parlamenti  fegye- 
lem és  tekintély))  cím  alatt  írt  s  tárgyalja  a  mentelmi  jog  kér- 
déseit, a  klotürt  és  az  elnöki  diszkrecionális  hatalmat.  Fog- 
lalkozott a  szociális  kérdésekkel  és  pedig  igen  behatóan  és 
alaposan.  Külföldön  is  több  munkája  jelent  meg,  amelyek 
mind  alapos  tudásról    és    készültségről   tanúskodtak.    A    szilágy- 

csehi  kerület  választotta  képviselőnek  1884-ben  s  azóta  állan- 
dóan tagja  a  képviselőháznak.  A  Ház  közgazdasági,  közle- 
kedésügyi, később  a  pénzügyi  bizottságnak  tagja  volt.  Évek 
során  át  őt  bízták  meg  a  költségvetések  előadói  tisztével  s  tevé- 
kenységét, nagy  tudását,  érdemeit  általánosan  elösmerték.  Néhány 
esztendő  előtt  a  « Pesti  Napló »  főszerkesztője  volt,  de  ez  állásá- 
tól is  visszalépett.  Évek  hosszú  során  át  benne  volt  több  nagy 
vállalat  igazgatóságában,  de  az  összeférhetlenségi  törvény  követ- 
keztében lemondott  ezekről  az  állásokról :  utóbbi  időben  azon- 
ban nagyon  élénk  tevékenységet  fejtett  ki  a  gyáriparosok  orszá- 
gos szövetségében,  melynek  igazgatója  volt.  Özvegyén  kívül  két 
leánya  és  nagyon  sok,  igaz  tisztelője  gyászolja. 


Az  az  emlékbeszéd,  mely  Neményi  érdemeit  a  gyáriparosok 
szövetségének  közgyűlésén  méltatta,  az  ő  idevágó  tevékenységét 
a  következőkben  vázolta: 

A  legnagyobb  veszteség  halálával  a  magyar  ipart  érte,  mely- 
nek apostolává  szegődött,  melynek  fölismerte  nagy  nemzeti  jelen- 
tőségét, melynek  élére  állott,  szolgálatába  bocsátotta  tehetségét  és 
tudását,  erejét  és  szívós  kitartását. 

A  hazai  ipar  fejlődésében  szünet  állott  be.  Kedvezőtlen  viszo- 
nyok éreztették  káros  hatásukat.  Avatatlan  kezek  letördelték  az  erő- 
teljes fejlődést  Ígérő  csemete  zsenge  rügyeit.  Az  iparellenes  irányzat 
nap-nap  után  mind  erősebb  tért  foglalt,  mintha  az  erős  ipar  nem 
lenne  nélkülözhetetlen  életeleme  az  egészséges  gazdasági  életnek. 

Az  ellenállás  e  káros  áramlattal  szemben  mind  jobban  gyön- 
gült, midőn  a  közszükség  hatása  alatt  az  ország  jelentékenyebb 
gyáriparosainak  túlnyomó  része  tömörült,  megalkotva  a  gyáripar 
érdekeinek  védelmére  és  képviseletére  az  ország  legerősebb  ipari 
képviseletét:  a  mi  Szövetségünket. 

Vezető  szellemre  volt  szüksége  e  szövetségnek,  mely  irá- 
nyítsa a  lelkesedést  és  bizonyos  határozott  tartalmat  adjon  annak, 
mely  földolgozza  a  mi  tapasztalataink  értékes  anyaggyűjteményét, 
mely  fölismerje  napjaink  gazdasági  áramlatait  s  megásni  segítsen 
azt  a  medert,  melyen  ez  áramlat  keresztülvezetve,  mentén  a  leg- 
bujább  termékenység  fakadjon. 

Ilyennek  ismertük  s  ezért  adtunk  vezető  szerepet  neki,  mi 
a  gyakorlat  emberei.  Es  ezt  a  vezető  szerepet  milyen  tartalmassá, 

milyen  sokoldalúvá  tudta  tenni !  Mindent  átfogó  logikája  mily 
hatalmas  lendülettel  vetette  magát  a  magyar  ipar  kérdéseinek  egész 
sorozatára. 

S  mialatt  agyveleje  osztályozott,  mialatt  élesen  fogó  tolla 
nagy  praecizitással  szolgálta  ez  osztályozó,  elmélkedő  tevékeny- 
ségét :  képzeletében  kialakulni  látta  a  hatalmas,  versenytbíró  magyar 
ipart,  úgy,  ahogy  ő  akarta,  óhajtotta.  De  tevékenysége  nemcsak 
kifelé  irányuló  volt. 

A  gyáripar  érdekeit  képviselve,  meg  akarta  ismerni  magát 
a  gyáripart  is.  Nemcsak  külsőleg,  hanem  belsőleg  is.  Határozott 
egyénisége  be  akart  avaíódni  minden  részletébe  annak  az  ügynek, 
melynek  szolgálatába  szegődött. 

Ez  volt  tevékenysége  sikerének  kulcsa.  Ezzel  vívta  ki  ma- 
gának előkelő  helyét  a  hírlapirodalomban,  mely  kiváló  munkását 
vesztette  benne. 

Ez  biztosított  neki  kiváló  helyet  a  nemzetgazdasági  iroda- 
lomban, melyet  oly  szeretettel  művelt. 

Ez  avatta  őt  a  törvényhozás  egyik  legkiválóbb  tagjává  és  ez 
szerezte  meg  neki  ott  azt  a  tekintélyt,  melylyel  politikai  pártokra 
való  tekintet  nélkül  bírt. 

És  ezzel  biztosította  magának  közöttünk  a  vezérszerepet 
melyre  elhívtuk  őt  közös  akarattal. 

Vezetőnk  volt,  aki  céltudatosan  vezetett,  nem  harci  zajban 
keresve  sikereket,  hanem  a  zajtalan,  de  következetes  térfoglalás- 
ban keresve  a  siker  biztosítékait. 

E  zajtalan  térfoglalás  egyik  legnagyobb  eredménye  az  ipar- 
ellenes irányzat  visszaszorítása  az  egész  vonalon  és  a  hazai  ipar 
iránti  érdeklődés  fölkeltése  az  egész  országban. 

A  legnagyobb  eredmény,  mely  hazai  viszonyaink  között 
ipari  téren  egyáltalán  elérhető  volt,  amelyben  fontos  szerepe  volt 
más  tényezőknek  is,  de  melyből  szövetségünk  nem  engedheti 
elvitatni  a  maga  részét. 

Eredmény,  mely  kitartással  tovább  követve,  nagy  kihatással 
lesz  hazánk  ipari  fejlődésére. 

Ez  a  fejlődés,  az  ország  iparának  arra  a  fokra  emelése,  mely 
azt  önmagának  megilleti,  de  amelyre  az  országnak  gazdasági 
helyzete  megszilárdítása  érdekében  sürgős  és  föltétlen  szüksége 
van :  ez  vala  ábrándja,  ezt  előmozdítani  lett  élete  célja  .  .  . 


KERESKEDŐK. 


Sándor  Pál. 

Az  ipar  érdekében  dolgozó  férfiakról  írván,  lehetetlen  meg- 
feledkezni azokról  a  kereskedőkről,  akik  első  sorban  a  kereske- 
delem emelésének  szentelik  ugyan  magukat,  de  felismerve  az 
ipar  és  kereskedelem  érdekközösségét,  az  ipari  érdekeknek  is 
erélyes,  lelkes  szószólói.  Ezek  között  az  elsők  sorában  kell  emlí- 
tenem Sándor  Pált,  az  Országos  Magyar  Kereskedelmi  Egyesülés 
elnökét,  a  kereskedelmi  közélet  harcos  és  munkás  vezérét,  aki 
az  ipari  érdekeknek  közvetve  is,  közvetlenül  is  sok  hasznos  szol- 
gálatot tett.  Az  ő  személyében  mintegy  megtestesülve  látjuk  azt 
az  igazságot,  hogy  az  ipar  és  a  kereskedelem  egymásra  vannak 
utalva,  s  az  egyik  érdekében  csak  úgy  lehet  igazán  értékes  mun- 
kásságot kifejteni,  ha  a  másik  érdekét  is  szem  előtt  tartjuk.  Sándor 
Pál  nyilvános  szereplése  ékes  bizonyítéka  ennek  az  igazságnak. 
Mint  a  főváros  ötödik  kerületének  országgyűlési  képviselőjelöltje, 
IQOl-ben  határozottan  zászlót  bontott  az  önálló  vámterület  érde- 
kében. Tette  pedig  ezt,  mint  az  akkori  kormánypárt  tagja,  pártja 
többségének  ellenére  és  mint  kereskedő,  a  kereskedők  többsé- 
gének ellenére.  Hogy  a  Lipótvárosban,  ebben  a  tipikus  kereske- 
dői kerületben  mégis  többségre  tudott  jutni,  ezt  az  ő  egyéni 
kvalitásainak  köszönhette.  Es  hogy  mint  a  Lipótvárosnak  immár 
másodízben  megválasztott  képviselője,  s  mint  a  hatvanhetes  sza- 
badelvüpárt  tagja,  a  gazdasági  önállóságért  küzdött  a  parlament- 
ben, ennek  igen  nagy  súlya  volt  és  bizonyára  nem  maradt  hatás 
nélkül  a  közvélemény  további  alakulására.  Vaskövetkezetességgel 
érvényesítette  álláspontját  az  O.  Aí.  K  E.  alakulásakor  is,  s  hogy 
ez  a  nagy  kereskedelmi  egyesület  az  önálló  vámterület  alapjára 
helyezkedett,  abban  döntő  része  volt  Sándor  Pál  akkori  fellépé- 
sének, de  korábbi  állásfoglalásának  is.  A   kereskedők  közvélemé- 

nyét  nem  volt  könnyű  dolog  megnyerni  annak  a  felfogásnak, 
hogy  még  pillanatnyi  áldozatok  árán  is,  még  saját  osztályérdekeik 
időleges  félretételével  is  közre  keli  működniök  az  ország  gazda- 
sági felszabadításában,  erős  magyar  ipar  megteremtésében,  hogy 
aztán  az  erős,  hatalmas  magyar  ipar  legyen  erős  bázisa  egy  erős, 
hatalmas  és  minden  ízében  nemzeti  magyar  kereskedelemnek. 
Sándor  Pál  agitatórius  működésének  oroszlánrésze  volt  abban, 
hogy  ez  a  helyes  felfogás  uralomra  jutott  és  ma  már  áthatja  a 
magyar  kereskedővilág  legszélesebb  rétegeit.  De  az  ipar  ügye 
iránt  való  meleg  rokonérzés  végigvonul  nyilvános  pályájának 
egyéb  fázisain  is,  méltó  tehát  arra  mindenképen,  hogy  az  ipar- 
ügyek munkásainak  arcképcsarnokába  az  ő  vázlatos  fotográfiáját 
is  belefoglaljuk. 

Sándor  Pál  1860-ban,  Hódmező- Vásárhelyen  született.  Tanul- 
mányait Drezdában,  a  szabadkőművesek  által  alapított  és  fönntar- 
tott fiú-nevelőintézetben,  később  Budapesten,  a  Röser-féle  inté- 
zetben, majd  a  kereskedelmi  akadémián  végezte.  Atyja,  aki  a 
Schlesinger  és  PoLákovits  nagy  gabonakereskedő  cég  egyik  meg- 
alapítója és  a  budapesti  kereskedelmi  életnek  tisztelt,  nagytekin- 
télyű vezéralakja  volt,  már  egészen  fiatalon  maga  mellé  vette  az  üz- 
letbe, ahol  a  gabonakereskedés  minden  csinját-binját  épen  úgy  élűi- 
ről kellett  megtanulnia,  mint  bármely  gyakornoknak.  Az  okos  apai 
nevelésnek  meg  is  lett  az  az  üdvös  eredménye,  hogy  Sándor 
Pál  testestől-lelkestől  kereskedő  lett,  s  az  maradt  akkor  is,  amikor 
polgártársainak  bizalma  tágasabb  közéleti  munkásságra  és  egyre 
díszesebb  polcra  hívta  el.  Aránylag  fiatalon  lett  tagja  a  tőzsde- 
tanácsnak, majd  a  budapesti  kamarának,  s  ezeken  kívül  is  egész 
sor  tiszteletbeli  állást  visel,  mindenütt  becsülettel  dolgozva  a 
közért,  első  sorban  kereskedőtársaiért.  Az  1901-iki  vátasztáson 
lett  a  budapesti  V.  kerület  képviselője,  s  négy  évvel  utóbb  szinte 
küzdelem  nélkül  nyerte  el  újra  a  kerület  mandátumát.  A  parla- 
mentben is  kizárólag  a  közgazdasági  kérdéseknek  szentelte  mun- 
kásságát. A  parlamenten  kívül  pedig  megindította  a  kereskedők 
országos  mozgalmát  a  túlzó  agráriusok  ellen  való  védekezés 
iránt.  A  kereskedők  országos  kongresszusain  élénk  részt  vett 
már  Szegeden  és  Miskolcon  is,  a  soproni  kongresszusnak  pedig 
elnöke  volt  s  országos  feltűnést  keltett  itt  elmondott  elnöki  meg- 
nyitóbeszédével, amely  nagy  erővel  foglalt  állást  az  akkor  tető- 
pontjukat ért  kereskedelemellenes  törekvésekkel  szemben.  Ennek 

a  mozgalomnak  az  eredménye  lett  az  O.  M.  K-  E-,  amely  egy- 
hangú lelkesedéssel  ültette  elnöki  székébe  Sándor  Pált,  s  ezzel 
formaszerint  is  a  magyar  kereskedővilág  vezére  lett.  Az  az 
értékes  programmbeszéd,  amelylyel  hivatalát  elfoglalta,  az  önálló 
vámterület  mellett  való  energikus  állásfoglaláson  kívül  még  több 
olyan  részt  is  tartalmaz,  amely  az  ipar  szempontjából  nagyjelen- 
tőségű. Külön  fejezetet  szentelt  benne  az  iparpártolásnak,  kimu- 
tatván, hogy  a  magyar  kereskedőknek  a  magyar  ipar  pártolása 
nemcsak  erkölcsi  kötelessége,  hanem  érdeke  is.  És  érdekes,  hogy 
ez  volt  a  programmnak  az  a  pontja,  amelynek  gyakorlati  meg- 
valósításához hozzáláttak;  az  egyesület  ugyanis  kidolgoztatta 
részletesen  azoknak  a  teendőknek  tervezetét,  amelyekkel  a  keres- 
kedelem az  ipar  emelésében  részt  vehet  és  az  elaborátumot  ön- 
álló könyv  alakjában  kiadta.  Hogy  a  programm  mindeddig  csak 
programm  maradt,  annak  bizonyára  az  azóta  nagyon  mostohává 
vált  viszonyokban  kell  az  okát  keresnünk. 

Parlamenti  szereplésével  gyorsan  hódította  a  maga  részére 
a  közvéleményt  s  a  parlamenti  körök  szimpátiáját  és  becsülését. 
Része  volt  ebben  egyfelől  annak,  hogy  mindig  alapos  hozzáér- 
téssel szólt  a  kereskedelmet  érdeklő  kérdésekhez,  másfelől  annak, 
hogy  mindig  volt  bátorsága,  a  legnagyobb  nyíltsággal  szembe- 
szállni a  kereskedelem  ellen  intézett  támadásokkal.  Ezekhez  járult 
egyéniségének  puritán  tisztasága,  amely  őt  kiválóan  predeszti- 
nálta arra,  hogy  a  kereskedelem  magasabb  etikájának  szószólója 
legyen. 

Ez  a  néhány  vonás  némi  világot  vethet  arra  a  nagymun- 
kásságú  és  nagyérdemű  egyéniségre,  aki  ezidőszerint  a  magyar 
kereskedelmi  mozgalmak  élén  áll,  de  akitől  a  magyar  ipar  is 
sok  becses  szolgálatot  várhat  még.  Van  hozzá  ereje,  lelkesedése, 
tehetsége  és  remélhetőleg  lesz  még  bőven  alkalma  is. 


Jellinek  Henrik. 

A  Magyar  Kereskedelmi  Csarnok  bizonyos  nevezetességre 
emelkedett,  mióta  Jellinek  Henrik  az  elnöke.  Kétségtelen,  hogy  az 
előtt  is  fontos  tényezője  volt  a  főváros  közgazdasági  és  főleg 
kereskedelmi  életének.  De  jelentősebb  munkálkodása  és  eredmé- 
nyeinek súlya  amaz  időpontnál  kezdődik,  amikor  Jellinek  Henrik 

vette  kezébe  a  csarnok  céltudatos  vezetését.  Legfényesebben  iga- 
zolják ezt  a  tényt  a  számok  és  adatok. 

Jellinek  Henrik  1890-ben  lett  a  Magyar  Kereskedelmi  Csar- 
nok elnöke.  Az  időtájt  a  tagok  száma  453  volt,  azóta  a  tagok 
száma  megközelíti  az  1500-at.  A  Magyar  Kereskedelmi  Csarnok- 
nak ez  a  rohamos  föllendülése  jórészt  az  ő  tevékenységének 
köszönhető.  A  Csarnok  legkimagaslóbb  működése  minden  téren 
az  ő  elnöklésének  korszakába  esik. 

Neki  köszönhető  a  Magyar  Kereskedelmi  Csarnok  körhelyi- 
ségeinek kibővítése  és  modern  kényelemmel  való  berendezése. 
Ebből  a  célból  megalapította  az  építő  részvénytársaságot,  minek 
folytán  az  egyesület  számára  megfelelő  állandó  hajlék  létesült, 
mely  a  fővárosnak  egyik  díszét  képezi. 

Elnöklése  alatt  a  működő  szakosztályok  száma  háromszor 
nagyobb  lett,  mint  az  előbbeni  korszakokban ;  az  új  osztályok 
az  elnök  folytonos  buzdítása  és  irányítása  mellett  a  kereske- 
delem minden  iQxén  a  legintenzívebb  tevékenységet  fejtik  ki. 

Ugyancsak  az  ő  elnöklése  alatt  megvalósult  a  kereskedői 
világ  egy  régi  óhaja,  a  Magyar  Tudakozódó  Egylet  létesítése. 
Jellinek  Henrik  kezdeményezésének  köszönhető  a  kereskedelmi 
kongresszusok  életbeléptetése.  Tudvalevőleg  az  első  kereskedelmi 
kongresszust  a  millenniumi  kiállítás  alkalmával  a  Magyar  Kereske- 
delmi Csarnok  rendezte  érdemes  elnökének  vezetése  mellett. 

A  budapesti  kongresszus  folytatását  találta  a  szegedi,  majd 
később  a  miskolci  és  soproni  kongresszusokban  és  ezekből  a  kon- 
gresszusokból fejlődött  ki  az  Országos  Magyar  Kereskedelmi 
Egyesülés. 

Kiválóak  Jellinek  érdemei  az  iparpártolás  terén.  A  Magyar 
Kereskedelmi  Csarnok  kebelében  az  iparpártoiási  szakosztály 
egyenesen  az  ő  kezdeményezése  és  az  ő  általa  kijelölt  részletes 
programm  alapján  alakult  meg. 

Nagy  súlyt  helyezett  Jellinek  Henrik  midig  a  tagok  közötti 
egyetértés  fejlesztésére,  abból  indulva  ki,  hogy  ez  a  sikeres  műkö- 
dés egyik  elsőrangú  föltétele. 

Kiváló  része  volt  az  elnöknek  az  egyesület  újjászervezésé- 
ben, aminek  végrehajtása  épp  ez  idő  szerint  van  folyamatban. 

Egyébként  annak  jellemzésére,  hogy  minő  tevékenységet  fej- 
tett ki  az  elnök  az  egyesület  fejlesztése  és  fölvirágoztatása  érde- 
kében,   elég    a    ((Huszonöt  év    a  Magyar  kereskedelmi  Csarnok 

történetébői))    című  füzetre  utalni,    valamint    a    Magyar  Kereske- 
delmi Csarnok  gondosan  szerkesztett  évi  jelentéseit  átlapozni. 

A  Csarnok  negyedszázados  története  ugyanis  külön  fejeze- 
tet szentel  Jellinek  Henrik  elnökségének.  E  méltatásból  megörökít- 
jük e  helyen  a  következőket: 

Vannak,  kik  azt  tartják,  hogy  minden  korszak  megteremti 
a  maga  embereit.  Mások  ismét  úgy  vélekednek,  hogy  a  kor- 
szellemnek a  megalkotása  egyes  kimagasló  egyének  műve.  Az 
igazságot  itt  is  a  középúton  kell  keresni,  mert  közszellem  és  vezető 
egymással  el  nem  határolható  és  külsőleg  föl  nem  ismerhető 
kölcsönösségben  vannak.  Neuwelt  Ármin  megalapította,  domonyi 
Brüli  Miksa  pedig  fejlesztette  a  Magyar  Kereskedelmi  Csarnokot. 
A  Magyar  Kereskedelmi  Csarnok  története  szempontjából  nem 
kizárólag  az  akkori  kor  szelleme  tette  Neuweltet  vagy  Brüllt  azzá, 
amikké  a  Magyar  Kereskedelmi  Csarnok  részére  lettek,  hanem 
ők  adván  meg  a  működésnek  az  irányt,  a  pesti,  most  Magyar 
Kereskedehni  Csarnok  főleg  általuk  lett  azzá,  amivé  lett.  A  leg- 
kiterjedtebb mértékben  áll  mindez  Jellinek  Henrikre  vonatkozólag  is. 
A  Magyar  Kereskedelmi  Csarnok  további  felvirágzása,  a  tagok 
közötti  egyetértés  és  összetartás  fejlesztése,  a  sikeres  működés 
az  összkereskedelem  érdekében,  a  közvélemény  ezen  működés  iránti 
osztatlan  elismerése:  mindezek  első  sorban  Jellinek  Henrik  érdemei. 

Jellinek  Henrik  —  mielőtt  még  az  egylet  elnökévé  válasz- 
tatott —  annak  működésében  mint  egyszerű  tag,  majd  mint  a 
választmány  tagja  és  később,  mint  a  nemzeígazdászati  szakosztály 
elnöke,  élénk  részt  vett.  Felejthetetlen  elődje,  domonyi  BrüU  Miksa 
fölismerte  benne  a  kimagasló  szellemet  és  a  Kereskedelmi  Csarnok 
iránt  való  kiváló  érdeklődése  domonyi  Brüli  Miksa  buzdításának  volt 
köszönhető.  Mi  sem  természetesebb  tehát,  mint  az,  hogy  midőn 
a  kérlelhetlen  sors  oly  váratlanul  kiragadta  körünkből  domonyi 
Brüli  Miksát,  a  tagok  figyelme  Jellinek  Henrik  feíé  fordult  és  a 
közvélemény  őt  tartotta  a  legalkalmasabbnak  a  Csarnok  vezetésére. 
Jellinek  Henrikben  ritka  szellem,  kiváló  európai  műveltség, 
lankadatlan  buzgalom,  meleg  ügyszeretet  és  kifejlett  kötelesség- 
érzés egyesülve  vannak.  Egy  Széchenyi  István,  vagy  egy  Kossuth 
Lajos,  midőn  a  magyar  kereskedelem  jövőjéről  ábrándoztak? 
nem  képzelhették  másképp  a  modern  magyar  kereskedőt,  a 
mint  azt  Jellinek  Henrikben  megtestesítve  látjuk.  Mind  e  jeles 
tulajdonságokhoz  még  hozzájárulnak  kiváló  szónoki   tehetség  és 

nem  mesterkélt,  de  igaz  szívből  jövő  előzékenység  és  őszinte  jó- 
akarat mindenki  iránt.  Ily  tulajdonságok  mellett  nem  fogok  az 
egyoldalúság,  vagy  elfogultság  vádjával  terheltetni  (a  magyar  ke- 
reskedelmi csarnok  tagjai  részéről  bizonyára  nem),  ha  azt  állítom, 
hogy  Jellinek  Henrik  feltűnt  volna  bármely  életpályán. 

Jellinek  Henrikkel  a  csarnok  vezetése  körüli  munkában  híven 
osztozkodnak  elnöktársai,  Fürst  Jakab  és  Kunz  Ferenc.  Mind- 
kettő vele  együtt  lépett  a  tagok  közbizalma  folytán  az  elnökségbe. 
Mindkettő  nemcsak  a  Kereskedelmi  Csarnoknak,  de  a  társadalom- 
nak megérdemlett  köztiszteletben  és  osztatlan  szeretetben  része- 
sülő tagjai,  kik  a  magyar  kereskedelem  iránt  melegen  éreznek  és 
szivükön  hordják  a  Csarnok  ügyét,  melyet  joggal  a  magyar  keres- 
kedelem egyik  tényezőjének  tekintenek. 

A  Gondviselés  a  Csarnokot  ilyen  elnökséggel  áldván  meg, 
a  siker  e  korszakban  el  nem  maradhatott. 


Ezek  után  föl  kell  említeni,  hogy  Jelllneknek  elnökké  való 
megválasztása  minden  alkalommal  titkos  szavazás  mellett,  egy- 
hangúlag történt,  ami  eléggé  bizonyítja  azt  az  általános  nagyra- 
becsülést és  szeretetet,  amelyben  a  Csarnok  tagjai  méltán  részesítik. 

A  Csarnok  évi  közgyűlésein  és  alkalmi  összejövetelein  Jellinek 
tartalmas  programmszerű  megnyitó  beszédeket  szokott  tartani,  me- 
lyekben szónoki  verve-veí  jelöli  ki  a  magyar  kereskedelmi  világ  leg- 
fontosabb és  legaktuálisabb  teendőit.  Ezek  a  beszédek  aztán  több 
fontos  kezdeményezésnek  képezték  kiindulási  pontját  s  akik 
hivatva  voltak  e  téren  az  irányító  munkára,  sokszor  tértek  vissza 
ahhoz  a  friss  forráshoz,  melyet  az  ő  eszmegazdagsága  és  elokven- 
ciája  nyitott  meg. 

Reprezentatív  föladatait  is  gonddal  és  szeretette!  szokta 
elintézni,  aminek  fényes  bizonyítékát  adta  a  Csarnok  1885.  évi 
fényes  sikerű  belgrádi  kirándulásának  vezetése  alkalmából. 

A  kereskedelmi  érdekek  iránti  helyes  érzéket,  páratlan  rend- 
szeretetét és  nagystílű  koncepcióját  hivatalából  vitte  magával 
közéleti  szereplésébe.  Mert  valóban  ritka  sikereket  és  eredménye- 
ket ért  el  annak  a  közintézetnek  a  vezetésében,  melynek  1870  óta 
életét  és  működését  szentelte. 

Jellinek  Henrik  1870-ben  lépett  a  budapesti  közúti  vaspálya- 
társaság kötelékébe  és  1883-ban  édesatyja,  Jellinek  Mórnak,  a  tár- 


593 


saság  megalapitójának  elhunyta  után,  mint  vezérigazgató  vette  át 
annak  vezetését. 

Vezetése  alatt  ez  az  intézmény  a  következő  arányokban 
fejlődött. 

1883-ban  a  társaság  alaptőkéje  4,020.200  korona,  a  vonalak 
hossza  3875  km.  volt.  A  szállított  utasok  száma  9,081.071  és  az 
ezek  után  elért  bevétel  2,046.544  koronát  tett  ki.  A  közlekedett 
vonatok  száma  579.684,  a  meghaladt  kilométereké  pedig  3,947.869 
volt.  1 905-ben  a  társaság  alaptőkéje  71,679.400  korona,  a  vonalak 
hossza  66*3  km.  A  szállított  utasok  száma  49,159.288,  az  ezek 
után  elért  bevétel  7,968.539  korona,  a  közlekedett  vonatok  száma 
2,863.617,  a  meghaladt  kilométereké  pedig  16,313.325  volt. 

A  budapesti  közúti  vaspályaíársaság  vonalai  1896 -97-ben 
lettek  villamos  üzemre  átalakítva,  ami  a  forgalmat  lényegesen 
emelte. 

Az  emelkedés  arányát  a  következő  számok  mutatják; 

Vonatok  közlekedtek:  1895-ben  984.829,  1905-ben  2,863.617; 
a  meghaladt  kilométerek  száma  kitett  1895-ben  6,874.946, 1905-ben 
16,313.325;  a  szállított  személyek  száma  volt  1895-ben  23,355.465, 
1905  ben  49,159288;  a  szállítási  bevétel  volt  1895-ben  3,901.021 
korona,  1905-ben  7,968.539  korona. 

A  társaság  alkalmazottjai  részére  nyugdíjalapot  létesített,  mely 
jelenleg  500.00C  korona  tőkével  rendelkezik. 

A  budapesti  hdyi  érdekű  vasutakat  1886— 1887-ben  építette 
ki,  mi  által  a  főváros  a  közvetlen  közeli  vidékével  állandó  kap- 
csolatba jutott.  Ezek  a  vonalak  úgy  a  főváros  lakásviszonyaira, 
mint  pedig  élelmezési  viszonyaira  jótékony  hatást  gyakoroltak. 
Az  eredetileg  kiépített  vonalak  hossza  a  következő : 

Budapest  — haraszti  15'2  km.,  a  budapest  -  szentendrei  16*3  km, 
a  budapest- cinkotai  10  km.  A  helyi  érdekű  vasutak  hálózata 
1900-ban  Cinkotától  Kerepesig  kiterjesztetett  10  km.  hosszban  és 
a  haraszti  -ráckevei  h.  é.  vasútnak  275  km.  hosszú  vonalának 
üzembevétele  által  a  budapesti  helyi  érdekű  vasutak  üzeme  79  km.-re 
emelkedett. 

Életrajzokban  szokatlanok  ily  száraz  statisztikai  adatok.  De 
itt  mellőzhetetlennek  tartottam  azokat,  mert  Jellinek  érdemeit  leg- 
ékesszólóbban  ezek  a  számok  domborítják  ki. 

Nagykiterjedésű  vállalatai  vezetésében  Jellinek  nagy  körül- 
tekintést, céltudatos  munkásságot  és  páratlan  energiát  fejt  ki.  Az 

utóbbi  időkben  ismétlődött  sztráji<ok  alkalmával  mindenki  bámulta 
szívós  kitartását,  eréiyét,  melylyel  egyrészt  az  általa  képviselt  társa- 
ság érdekeit  védte,  másrészt  azonban  sohasem  tévesztette  szem  elő! 
az  alkalmazottak  igényeinek  fokonkint  való  humánus  kielégítését. 

Az  adminisztráció  és  központi  vezetés  terén  is  érvényesíti 
Jellinek  fényes  tehetségeit  és  akik  közelebbről  ismerik,  tudják, 
hogy  szorgalomban  és  kitartó  munkában  nincs  neki  párja  összes 
hivatali  kollégái  és  alárendelt  tisztjei  között. 

Ezt  a  munkaszeretetet  igyekszik  érvényesíteni  minden  befo- 
lyásával és  ebben  oly  pedáns  és  következetes,  hogy  soha  sem 
volt  kedve,  meg  vágya  más  intézetek  vezetésében  való  közremű- 
ködésre. Mindössze  a  kereskedelmi  bank  igazgatóságában  foglal 
helyet,  egyébként  pedig  minden  erejét  saját  vállalatában  koncentrálja. 

Ezenkívül  még  a  kereskedelmi  és  iparkamarában  vesz  részt, 
ahol  szakszerű  fölszólalásai  mindig  figyelemben  részesülnek.  Tagja 
még  a  főváros  képviselő  testületének,  de  ennek  kebelében  eddig 
nem  fejtett  ki  nagyobb  munkásságot. 

A  városi  közlekedési  politika  helyes  irányú  fejlesztésén  kívül 
a  Kereskedelmi  Csarnok  az  egyetlen  szenvedélye.  De  ennek  azután 
nemes  ambícióval  hódol  és  ebből  azután  természetesen  a  magyar 
kereskedelmi  érdekek  többi  képviseletének  is  meg  van  a  maga 
tisztes  haszna. 

Érdemeinek  legfelsőbb  helyen  való  elismerése  és  méltatása 
gyanánt  kapta  mintegy  másfél  évtizeddel  ezelőtt  a  magyar  nemes- 
séget « haraszti))  előnévvel  és  1905-ben  a  magyar  királyi  udvari 
tanácsosságot. 

Eiek  Pál. 

Baross  Gábor  eszméinek  és  terveinek  keresztülvitelére  meg 
tudta  találni  az  alkalmas  egyéniségeket.  Azok  a  nagy  eszmék, 
amelyek  a  vasminiszter  agyában  megszülettek,  sohasem  válnak 
valóra,  ha  Baross  Gábor  nem  szerzi  meg  egyszersmind  az  eszme 
végrehajtására  alkalmas  embereket  s  viszont  Baross  Gábor  esz- 
méi a  gyakorlatban  azért  váltak  be  és  azért  arattak  sikert,  mert 
Baross  Gábornak  az  az  embere,  akire  a  megvalósítás  bízva  volt, 
mindig  arra  hivatott  egyénnek  bizonyult. 

Baross  Gábor  a  maga  terveit  tudvalevőleg  minden  tekintet- 
ben gyakorlati  alapra  helyezte  s    mielőtt   eszméit   nyilvánosságra 

hozta,  nemcsak  végiggondoita,  hanem  egyenest  végigtervezte, 
sőt  a  gyakorlati  viszcnyokba  úgyszólván  eleve  beálh'totta  amaz 
egész  szervezetnek  koncepcióját,  mely  az  eszme  megvalósítására 
hivatva  volt.  Félmunkát  végzett  volna  a  nagy  miniszter,  ha  a 
maga  korszakos  közlekedésügyi  reformjait  és  ipari  alkotásait 
egyszerűen  csak  beállítja  Magyarország  közgazdasági  életébe 
anélkül,  hogy  gondoskodott  volna  e  tervek  és  reformok  konzek- 
venciáinak kifejlesztéséről  és  érvényesítéséről.  Ezért  kezdettől 
fogva  számolt  a  közlekedési  és  ipari  reformok  végső  konzekven- 
ciáival, amennyiben  az  új  életre  keltett  forgalom  és  ipari  terme- 
lés számára  megteremtette  a  nélkülözhetetlen  kereskeddmi  szerve- 
zetet is. 

Az  állami  protekcionizmus,  melyet  a  közlekedésügy  és  az 
iparfejlesztés  terén  Baross  Gábor  Magyarország  közgazdasági 
életének  vezető-eszméiévé  tett,  ezeken  a  pontokon  kétségkívül 
fényesen  bevált,  ámde  Baross  már  eleve  meg  volt  győződve  arról, 
hogy  a  kereskedelemben  más  rendszert  kell  követnie,  mert  az  állam 
nem  alkalmas  az  úgynevezett  kereskedelmi  tevékenységre.  Meg- 
erősödött ez  a  fölfogása  azért  is,  mert  az  elődei  e  fölfogással 
ellentétben  álló  intézkedéseket  tettek  és  ezeknek  következményei 
csakhamar  megmutatták,  hogy  ez  az  irányzat  a  gyakorlati  élet- 
ben lehetetlen.  Elsősorban  a  kereskedelemügyi  minisztérium  köz- 
vetlen vezetése  alatt  álló  Kereskedelmi  Múzeumnál  tűnt  ez  ki, 
amelynek  praktikus  üzleti  föladatokra  való  felhasználását  a  kor- 
mány már  régebben  megkísérelte.  Az  a  fölfogás,  hogy  az  állam 
kereskedni  nem  tud,  már  egymagában  elégséges  lehetett  arra, 
hogy  Baross  Gábort  arra  az  elhatározásra  bírja,  hogy  a  gyakor- 
lati kereskedelem  terén  mozgó  eszméinek  megvalósítását  a  magán- 
vállalkozásra bízza.  Ámde  hozzájárult  ehhez  az  elhatározásához 
az  a  körüimény  is,  hogy  az  ő  kereskedelempolitikai  eszméi  nem 
csupán,  sőt  nem  is  elsősorban  a  belföldi  kereskedelmet,  hanem 
a  külső  országokkal  való  összeköttetéseket  is  szem  előtt  tartották, 
már  pedig  az  kétségtelennek  látszott,  hogy  lia  a  belföldön  az 
állam  a  maga  tekintélye  és  ereje  segélyével  tudna  is  bizonyos 
kereskedelmi  föladatokat  többé-kevésbbé  beíölteni,  c  föladatoknak 
a  külföldön  való  érvényesítése  az  állam  firmája  alatt  nemcsak  a 
nemzetközi  jog  szempontjából  lehetetlen,  hanem  a  nemzetközi 
verseny  esélyei  miatt  hatálytalan  is  volna.  Baross  Gábor  tehát  el- 
határozta,   hogy   nagyszabású   kereskedelmi    vállalatot   létesít   és 

erre  rábízza  a  msga  közgazdasági  eszméinek  kereskedelmi  meg- 
valósítását úgy  a  belföldön,  mint  a  külröldön.  így  jött  létre  a 
Magyar  Kereskedelmi  Részvénytársaság  slz  18Q0-ik  év  utolsó 
hónapjában  2.400,000  korona  részvénytőkével.  A  vállalat  alapítá- 
sában és  igazgatóságában  a  hazai  közgazdasági  élet  legelőkelőbb- 
jei voltak  képviselve,  ámde  hiányzott  a  vállalat  vezető-igazgatója, 
lelke,  aki  a  vállalat  tényleges  működését  irányítsa. 

Nem  kell  sok  fantázia  annak  elképzeléséhez,  hogy  az  ilyen 
állásra  pályázó  akad  bőven  és  valamennyi  hivatottnak  érzi  magát 
a  lehető  legnagyobb  föladatra  is ;  az  is  természetes,  hogy  ilyenkor 
eget  és  teret  kér  a  protekció  is,  hogy  az  állást  a  maga  emberei- 
nek megszerezze.  Baross  Gábor  nem  ment  bele  az  ilyen  meg- 
oldásba. Eszébe  jutott,  hogy  már  régebben  hallott  egy  fiatal 
magyar  emberről,  aki  a  világ  legnagyobb  gabonakereskedő-válla- 
latának:  a  párisi  Dreyfus-cégnek  vezető  állásában  működött. 
Hallott  róla,  hogy  e  fiatal  ember  iskoláinak  elvégzése  után  előbb 
a  magyar  gabonakereskedelemben  nyert  gyakorlati  kiképzést, 
azután  hosszabb  ideig  működött  a  Balkán  különféle  államaiban, 
valamint  Oroszország  belsejében ;  értesült  róla,  hogy  üzleti 
föladatok  érdekében  beutazta  nemcsak  egész  Európát,  hanem 
Kisázsiát,  Kaukázust  és  a  Fekete  tenger  melletti  országokat  és  e 
sokoldalú  pozícióiban  minden  irányban  megfelelt,  olyannyira, 
hogy  végül  a  Dreyfus-cég  előbb  a  londoni,  majd  a  párisi  piacon 
a  maga  üzleteinek  fővezetését  bízta  rá  s  így  fejévé  tette  annak  a 
földkerekség  minden  országára  kiterjedő  hatalmas  szervezetnek, 
mely  úgyszólván  döntő  tényező  volt  a  világ  gabonaforgalmában. 
Baross  Gábor  ezt  az  embert  szemelte  ki  az  új  állásra.  Hamar 
cselekedett :  Parisból  magához  hivatta,  elzárkózott  vele  szobájába 
és  egy  óra  hosszat  tartó  eszmecsere  után  határozott.  Azzal  bocsá- 
totta el  a  párisi  magyart:  «Ön  az  én  emberem.  Önre  bízom  egyik 
kedvenc  eszmém  megvalósítását !» 

így  lett  Elek  Pál,  alig  36  éves  korában  az  18QÍ.  év  elején 
a  Magyar  Kereskedelmi  Részvénytársaság  vezérigazgatója.  Az  azóta 
eltelt  másfél  évtized  teljesen  igazolta  Baross  Gábor  választását. 
A  szervezés  óriási  munkája,  a  kezdet  rendkívüli  nehézségei  és 
súlyos  áldozatai,  de  legkivált  az  a  körülmény,  hogy  a  Kereske- 
delmi Társaság  eszméjének  atyja  :  a  vasminiszter  1892-ben  meg- 
halt, óriási  mértékben  próbára  tették  Elek  Pál  képességeit.  Az  ő 
szervező    talentuma,  a    nemzetközi    viszonyok    alapos    ismerete, 

nemkülönben  egy  nagy  szervezet  munkájának  erélyes  vezetése, 
bőséges  alkalmat  találtak  az  érvényesülésre  a  Magyar  Kereske- 
delmi Részvénytársaság  ügyeinek  intézésében.  Mint  Baross  Qábor 
idevágó  eszméjének  letéteményesére,  reá  várt  az  a  fontos  föl- 
adat, hogy  életet  öntsön  abba  a  szervezetbe,  melynek  vezetésére 
meghívták  s  ennek  révén  megvalósítsa  azokat  a  föladatokat, 
amelyek  céljából  a  Magyar  Kereskedelmi  Részvénytársaság  létesült, 
vagyis  magyarán  mondva:  közérdekű  és  széleskörű  tevékenységet 
fejtsen  ki  a  magyar  közgazdaság  minden  ágának  elősegítésére, 
az  államnak  a  kereskedelem  terére  vonatkozó  intenciói  érvénye- 
sítésére és  a  magyar  kereskedelem  íöilendííésére  úgy  a  bel- 
földön, mint  különösképpen  és  főként  a  külföldön,  ahol  keres- 
kedelmünk teljesen  szervezetlenül  küzködött  a  nemzetközi  verseny 
nyomása  alatt. 

Ha  ma  tekintünk  a  Magyar  Kereskedelmi  Részvénytársaságra, 
hazánknak,  sőt  egész  Keleteurópának  eme  legnagyobb  kereske- 
delmi vállalatára,  s  figyelemre  méltatjuk  azt  az  óriási  tevékenységet, 
melyet  e  társaság  úgy  a  belföldön  mint  a  magyar  exportkereske- 
delemben kifejt,  ha  számba  veszszük  amaz  intézeteket  és  ipar- 
vállalatokat, melyeket  ez  a  Társaság  meghonosított,  illetve  meg- 
teremtett, ha  méltatjuk  azt  az  iskolát,  melyet  a  Társaság  a  magyar 
kiviteli  kereskedelem  tekintetében  megalapított,  s  ha  nézzük  azt, 
hogy  a  Társaság  ma  már  mily  nagy  és  folyton  fokozódó  erővel, 
eszközökkel  és  kiterjedéssel  működik  kereskedelmünk  hatalmas 
tényezője  gyanánt,  anélkül,  hogy  megfeledkeznék  arról,  hogy  a 
Társaság  még  mindig  a  fejlődésnek  útján  van  és  messze  álló 
további  célzatok  betöltésére  hivatott,  úgy  el  kell  ismernünk,  hogy 
Elek  Pál  nagyot,  maradandót  alkotott  és  közgazdaságunk  épülete 
alá  erős  és  hatalmas  pilléreket  erősített. 

Nézzük  csak  a  föntebb  említett  eredmények  részleteit, 
melyek  igen  érdekesek  úgy  a  kereskedelem,  mint  az  ipar  terén 
egyaránt.  Elek  Pá!  vezetése  alatt  ez  a  vállalat  honosította  meg 
Fiúméban  óriási  áldozatok  árán  a  gyarniatám-kereskedelmet  és 
a  déligyümölcs-behozatalt,  függetlenítvén  ezzel  Magyarország 
ebbeli  forgalmát  Trieszt  gyámkodása  alól.  A  déligyümölcs-beho- 
zatallal kapcsolatban  Elek  Pál  vetette  föl  és  meg  is  valósította  a 
külföldön  bevált  s  régóta  jelentős  tényező  gyanánt  szereplő,  de 
az  akkor  dívó  fölfogások  szerint  a  magyar  viszonyokra  állítólag 
nem  illő  s  nálunk  Magyarországon  ennélfogva   meg   sem  hono- 

sítható  aukció-rendszert  és  ivedig  teljes  sikerrel,  úgy  hogy  az 
első  eredmények  nyomán  csakhamar  a  magyar  gyapjúértékesííés 
is  —  ugyancsak  Elek  Pá!  javaslatára  —  erre  a  rendszerre  tért  át 
és  azóta  sok  alkalommal  és  ismételten  vették  tervbe  egyéb 
hazai  termelési  ágak  viszonyainak  az  aukció-rendszer  útján  való 
reformját.  A  cserző  anyag  okkal  való  kereskedelem,  mely  a  nemzet- 
közi forgalomnak  igen  jelentős  tényezője,  még  a  belföldi  gyárak 
részére  is  előzőleg  Bécsből  bonyolíttatott  le;  ezt  a  forgalmat 
Elek  Pál  áttelepítette  Budapestre  és  vele  kapcsolatba  hozta  a 
belföldi  cserzőanyagok  forgalmának  fejlesztését,  úgy  hogy  im.mnr 
Budapest  az  ebbeli  iniernacionáiis  kereskedelem  jelentős  közép- 
pontjául tekintendő.  A  magyar  ipari  termelés  szempontjából  leg- 
jelentékenyebb kereskedelmi  alkotása  Elek  Pálnak  az  exportforga- 
lom modern  szervezése.  Magyarországon  e  tekintetben  még 
10—15  évvel  ezelőtt  is  igen  kezdetleges  viszonyok  állottak  fönn  ; 
hazai  ipartermékeink  kivitele  rendkívüli  nehézségekkel  járt,  mert 
nem  volt  oly  tényező,  amely  a  magyar  ipar  érdekeit  a  külföldön 
megbízhatóan  és  hathatósan  képviselje,  azok  a  kísérletek,  ame- 
lyeket a  magyar  állam  ezen  a  téren  tett,  gyakorlatilag  éppenséggel 
nem  váltak  be.  Ez  okból  a  kormány  a  Magyar  Kereskedelmi 
Részvénytársaságra  bízta  a  Kereskedelmi  Múzeum  üzleti  kezelé- 
sét^ ami  egy  csapásra  más  irányt  és  új  világot  teremtett  ezen  a 
téren,  amennyiben  Elek  Pál  valósággal  kinevelte  a  magyar  iparos- 
ságot az  exportra,  a  modern  kereskedelem  összes  eszközeivei 
segítségére  volt  ama  hivatás  betöltésére,  hogy  a  Magyarország- 
felé  gravitáló  keleti  piacokat  termelésünknek  meghódítsuk.  A  Kelet 
összes  jelesebb  piacain  a  Társaság  kirendeltségei  képviselik  a 
magyar  ipar  és  kivitel  érdekeit,  üzleteket  akvirálnak  a  magyar 
ipar  részére,  ez  üzletek  lebonyolííásáró!  és  az  ellenérték  beiiajtá- 
sáról  gondoskodnak,  egyszóval  minden  eszközt  fölhasználnak 
arra,  hogy  a  magyar  termelés  mindjobban  és  állandóan  bevezet- 
tessék a  külföldi  piacokon.  Néhány  adat  e  tekintetben  legjobban 
jellemzi  a  helyzetet :  Tíz  esztendő  előtt  e  szervezet  révén  évenként 
alig  3  millió  korona  értékű  magyar  iparcikk  jutott  exportra,  míg 
ma  e  forgalom  meghaladja  az  évi  15  millió  koronát  és  az  export- 
szervezet  a  Balkánon,  valamint  a  levantei  piacokon  kívül  a  ten- 
gerentúlra is  kiterjed,  több,  mint  1000  magyar  iparost  juttatván 
eképpen  az  exportüzlet  előnyeihez.  És  elindulva  eze;i  a  példán, 
immár  egy  féltucat  olyan  magyar  cég  van,  amely  az  exportkeres- 

kedelemmel  üzletszerűen  foglalkozik.  Ezek  majdnem  kivétel  nélkül 
Elek  Pál  iskolájába  jártak,  amennyiben  a  Kereskedelmi  Társaság 
alkalmazottainak  jeles  gárdájából  kerültek  ki.  Ez  az  exportszer- 
vezet a  magyar  iparnak  és  kivitelnek  s  általában  hazai  kivitelünk- 
nek ezidő  szerint  legnagyobb  erőssége,  mert  a  gyakorlati  téren 
valósítja  meg  mindazon  óhajokat  és  szükségleteket,  melyek  kivi- 
telünket fönntartják. 

Van  egy  ága  a  magyar  ipari  kivitelnek,  melynek  léte  még 
külön  is  köszönettel  tartozik  Elek  Pálnak:  ez  a  magyar  gépkivitel. 
A  magyar  királyi  államvasutak  gépgyára  tudvalevőleg  azért 
foglalkozik  mezőgazdasági  gépek  gyártásával,  hogy  a  Magyar- 
ország ebbeli  nagy  szükségletére  teljes  erővel  reáfekvő  külföldi 
nagy  versenyt  az  országból  kiszoríthassa.  Az  ebbeli  feladat  meg- 
valósítását 18Q2-ben  a  Magyar  Kereskedelmi  Részvénytársaságra 
bízta  a  kormány  s  alig  néhány  év  alatt  a  teljes  siker  igazolta  a 
megbízatás  helyességét,  mert  a  kiUföldi  gyártmányok  jórészt  ki- 
szorultak az  országból.  Ám  Elek  Pál  nem  elégedett  meg  ezzel  az 
eredménynyel ;  Oroszországban  és  Romániában  régebben  szer- 
zett tapasztalatait  felhasználva,  ez  országok  mezőgazdasági 
szükségletébe  bevezette  a  magyar  gépeket  és  a  kezdetbeli  nagy 
nehézségek  legyőzésével  oly  hatalmas  tényezővé  növelte  ezt  az 
exportot,  hogy  úgy  Romániában,  mint  Oroszországban  elsőrendű 
szerepe  van  a  magyar  gépeknek  és  a  hazai  munkások  ezrei 
élnek  ama  sok  száz  nagy  gép  előállításából,  melyeket  a  Kereske- 
delmi Társaság  ez  országokban  és  egyéb  exporiterületeken  is 
elhelyez. 

Ugyancsak  az  ipartámogatás  jellegét  nyerte  az  a  tevé- 
kenység, melyet  a  Magyar  Kereskedelemi  Részvénytársaság  az 
iparsó  forgalombahozatalával  teljesít.  Tudvalevő,  hogy  rrár  az 
1875-ik  évi  törvény  alapján  mindazon  magyar  iparosok,  akik 
iparüzemükben  sót  használnak,  kedvezményes  árú  sót  nyerhet- 
nek; ám.de  gyakorlati  értéke  e  kedvezménynek  alig  volt,  mint- 
hogy az  iparosság  teljesen  magára  volt  hagyatva  ezen  a  téren. 
A  kormány  1910-ban  a  Magyar  Kereskedelmi  Részvénytársaságra 
bízván  a  Magyar  Királyi  Sójövedék  Vezérügynökségét,  ez  időtől 
fogva  Elek  Pálnak  alkalma  nyilt,  hogy  ismert  és  kiváló  organiza- 
tórius  képességét  e  szakban  is  érvényesítse ;  ebbeli  tevékenysé- 
gének köszönhető,  hogy  míg  IQOO.  előtt  csak  170  iparos  jut- 
hatott  hozzá   e  fontos    kedvezményhez,   ma  már  a  Kereskedelmi 

Társaság  révén  több  mint  2000  iparos  az  iparágak  legkülön- 
félébb neméből  és  az  ország  minden  részében  élvezi  ezt  az 
előnyt,  anélkül,  hogy  ennek  igénybevétele  alkalmatlanságot,  vagy 
bajlódást  okozna.  És  konstatálni  lehet  azt  is,  hogy  míg  azelőtt 
csak  a  nagyiparos  jutott  e  kedvezményhez,  ma  túlnyomóan  a 
kézművesek  és  más  kisebb  iparosok  számára  is  hozzáférhetővé 
van   téve  ez  az  előny. 

A  háziipari  termékek  értékesítése  tudvalevően  évtizedek  óta 
gondot  adott  a  magyar  kormánynak  és  ama  többi  tényezőnek, 
melyeknek  ez  az  ügy  feladatkörébe  tartozott.  Számos  kísérlet  tör- 
tént e  kérdés  megoldására  anélkül,  hogy  a  kellő  eredményt  meg- 
közelítettük volna,  mert  évi  50-60.000  koronánál  nagyobb  el- 
adási forgalmat  a  háziipari  központi  szervezet  révén  nem  lehetett 
elérni.  1899-ben  a  Magyar  Kereskedelmi  Részvénytársaság  vál- 
lalkozott e  feladatkör  betöltésére  és  ma  már  évi  220—250,000 
korona  értékű  összeg  jut  a  háziipart  üző  népnek  ezen  a  réven. 
Háziipari  készítményeink  nagyrésze  állandósággal  be  van  vezetve 
a  külföldi  forgalomba. 

Az  előbb  jelzettek  csak  egy-egy  szakaszát  képezik  Elek 
Pál  közhasznú  tevékenységének,  mely  a  munka  és  alkotás  foly- 
tonos és  szakadatlan  sorozatát  képezi.  Az  ő  vezetése  alatt  álló 
vállalat  számos  egyéb  sikeres  tevékenységre  is  tekinthet  vissza : 
Az  1900.  évi  párisi  kiállításon,  nemkülönben  az  1904.  évi  saint- 
louisi  és  az  1905.  évi  Hegei  kiállításon  a  magyar  kereskedelem 
képviseletének  ellátása;  Magyarországon  az  első  osztálysorsjáték 
meghonosítása,  keleti  csomag  posta-forgalom  létrehozása,  a  magyar 
folyamhajózás  önállósításának  kezdeményezése  stb.  —  mindezek: 
ugyanabból  a  forrásból  indultak  ki,  vagy  nyertek  lüktető  erőt.  E 
nagyszabású  működéssel  kapcsolatban  áll  számos  ipari  alkotás : 
a  budapesti  Fehér  Miklós-féle  gépgyár  létesítése,  a  hazai  főbánya- 
helyeken  modern  és  nagyszabású  sómalmok  és  briketirozó-telepek 
fölállítása.  Fiúméban  kávéhántoló  és  kikészítő-telep,  valamint  egy 
nagy  impoii-raktár  megteremtése,  a  máramarosi  gipszgyár  létre- 
hozása, a  győri  textilipar-gyár  osztrák  vállalatból  magyar  részvény- 
társasággá való  átalakítása  stb.  —  nem  is  szólva  azokról  az  ipari 
vállalatokról,  melyek  közvetve  nyertek  pénzügyi,  vagy  egyéb 
kereskedelmi  támogatást. 

E  széleskörű  s  internacionális  terjedelmű,  de  mindamellett 
szigorúan  magyar   szempontokkal   teljesített,  a   Magyar   Kereske- 

delmi  Részvénytársaságnál  összpontosuló  tevékenység  központi 
vezetése  Elek  Pál  kezébe  volt  és  van  letéve,  aki  ily  módon  a 
Kereskedelmi  Társaságot  hatalmas  vállalattá  fejlesztette,  de  emellett 
még  mindig  talált  időt  s  alkalmat  arra,  hogy  tevékenységét  és 
kipróbált  gyakorlati  képességeit  közérdekű  ügyekben  is  érvénye- 
sítse. Ami  az  elsőt  illeti,  utalni  kell  arra,  hogy  a  Magyar  Kereske- 
delmi Részvénytársaság,  melyet  Baross  Gábor  szerény  2.400,000 
korona  alaptőkével  létesített  és  a  kereskedelemügyi  minisztérium 
két  kis  szobácskájában  tudott  elhelyezni,  ma  15  millió  koronáiiyí 
saját  tőkével  szolgálja  föladatait  és  közel  400  tisztviselőt  foglal- 
koztatva, Budapesten  egy  négyemeletes  palotát  foglal  el,  a  belföldön 
a  következő  helyeken  tart  fönn  fiókokat,  illetve  kirendeltségeket  : 
Désakna,  Fiume,  Marosujvár,  Parajd,  Szigetkamara,  míg  a  külföldre 
kiterjedő  szervezete  a  következő  helyeken  működik :  Bosznia- 
Hercegovinában  Serajevo,  Mostar,  Szerbiában  Belgrád,  Romániában 
Bukarest,  Braila,  Kraiova,  Bulgáriában  Szófia,  Filippopol,  Ruszt- 
csuk,  Törökországban  Konstantinápoly,  Szaloniki,  Oroszország- 
ban Kiev  és  Kisázsiában  Szmirna.  A  vállalat  árúüzleteit  a  bank- 
üzlettel is  kiegészítette  s  így  a  pénzforgalom  terén  is  fontos 
tényezővé  vált. 

Elek  Pál  a  vállalat  vezetéséből  eredő  nagy  elfoglaltsága  mellett 
mint  az  <íAdria<i  Magyar  Királyi  Tengerhajózási  Részvénytársaság 
igazgatóságának,  a  kereskedelemügyi  minisztérium  több  szakbizott- 
ságának, az  Országos  Iparegyesület  igazgatóságának,  a  Közép- 
európai Közgazdasági  Egyesület  választmányának  és  több  más 
közhasznú  intézetnek  tagja  fejt  ki  élénk  és  sokoldalú  tevékeny- 
séget s  emellett  jelentős  közjótékonysági  intézmények  vezetésében 
is  érvényesíti  gyakorlati  tudását.  Nagyszabású  és  széleskörű  mun- 
kálkodása számos  elismerésben  részesült:  a  király  IQOO-ban 
magyar  nemességet,  lQ05-ben  pedig  udvari  tanácsosi  címet  ado- 
mányozott neki,  s  több  külföldi  állam  uralkodója  hasonlóképpen 
kitüntetésekben  részesítette. 

Elek  Pál  a  kivitel  fejlesztése  érdekében  többször  szólalt  föl 
az  illetékes  szaktestületekben  és  erről  a  kérdésről  jelentőségteljes 
előadást  is  tartott,  mely  külön  füzetben  megjelent  és  illetékes 
szakférfiak  részéről  kellő  méltatásban  is  részesült,  sőt  kiviteli 
politikánk  irányítására  nézve  valósággal  befolyással  is  volt.  Ebben 
a  kérdésben  különben  az  ő  izmos  egyénisége  a  kontinensen  ma 
az  első  tekintélyek  közé  tartozik. 

Fürst  Bertalan. 

Együtt  voltunk  Amerikában  s  e  kellemes  kirándulás  ezer 
kedves  emiéke  közül  egyik  legkedvesebb  volt  a  vele  való  köze- 
lebbi megismerkedés  és  megbarátkozás.  Ez  emlékek  imjDressziója 
azonban  nem  tesz  elfogulttá,  amikor  az  ő  egyéniségét  keli  jelle- 
meznem. Sőt  az  igazi  nagyrabecsülés,  melyet  iránta  érzek,  minden 
sorral  tárgyilagosságra  kötelez. 

Fürst  Bertalan  a  magyar  kereskedelmi  világban  igen  tiszte- 
letre méltó  pozíciót  vívott  ki  magának.  A  legtöbb  és  legkivá- 
lóbb kereskedelmi  testületben  vezető  szerepet  tölt  be.  Ami  mind 
annak  a  jele,  hogy  szaktársai  kellő  tisztelettel  vannak  képességei 
és  bizalommal  munkássága  iránt.  Pedig  Fürst  csak  szabad  idejét 
szenteli  a  közügyeknek.  És  ez  a  szabad  idő  bizony  kevés,  de 
fokozódik  a  munka  intenzivitásával  és  rendszerességével.  Ott  kellett 
volna  kezdenem,  hogy  fivérével,  a  közügyi  szerepléséről  szintén 
igen  előnyösen  ismert  Fürst  Lászlóval  együtt  kora  reggeltől  késő 
estig  megfeszített  erővel  dolgozik  üzletében,  példát  ad  a  szor- 
galomban, kitartásban  és  munkabírásban  nagyszámú  alkalma- 
zottainak. 

Az  első  előtte  az  üzlet  érdeke  és  csak  jóval  ezután  jön  a 
köz.  De  ilyen  fizikum  .és  munkaképesség  mellett,  mint  amilyennel 
Fürst  Bertalan  rendelkezik,  hál'  Istennek  alaposan  ki  lehet  hasz- 
nálni azt  az  időt,  ami  a  közügyeknek  jut  és  ezt  sokoldalú  elfog- 
laltsága és  eredményes  közmunkássága  eléggé  bizonyítja. 

A  kereskedelmi  miniszter  úr  tehát  nagyon  jó  választást  tett, 
amikor  lQ04-ben  olyan  kereskedőt  küldött  ki  Amerikába,  mint 
Fürst  Bertalan.  A  véletlen  szerencse  ügy  hozta  magával,  hogy 
együtt  indultunk  a  nagy  útra  és  együtt  jártuk  az  újvilág  köz- 
gazdaságának előttünk  eddig  ismeretlen  rengetegeit.  És  én  már 
kint  Amerikában  csodáltam  azt  a  nagy  lelkiismeretességet,  buz- 
galmat és  odaadó  figyelmet,  melylye!  Fürst  küldetésének  meg- 
felelni igyekezett  és  melyhez  képest  bújta  a  textilipar  rejtelmeit 
és  az  ipar  és  kereskedelmi  élet  nyilvánvaló  érdeicességeit. 

Ez  a  lelkiismeretes  figyelem  meglátszik  azon  a  jelentésen  is, 
melyben  amerikai  tanulmányútjáról  beszámol. 

A  kereskedő  nem  született  tollforgató  ember  és  nem  is 
vágyódik  irodalmi  babérokra.  Fürst.  aki  ezt  jól  tudja,  minden  czi- 

kornya  mellőzésével  a  természetes  egyszerűség  hangján  mondja 
el  megfigyeléseit,  ismerteti  tapasztalatait  és  vonja  le  fönnebb  jel- 
zett érdekes  tanulságait. 

Teljes  tárgyilagossággal  lehet  konstatálnunk,  hogy  a  Fürst 
Bertalan  jelentése  tartalmas  és  magvas  munka,  mely  jóval  fölül- 
emelkedik az  e  fajta  jelentések  megszokott  atlagán.  Haszonnal 
forgathatja  az  iparos-  és  kereskedővilág  és  az  abból  leszűrhető 
tanulságokkal  legilletékesebb  szaktestületeink  sikerre  való  kilátás- 
sal foglalkozhatnak. 

Tanulmányútjáról  több  fölolvasást  is  tartott  és  impulzust 
merített  több  fontos  eszmének  hírlapi  pertraktálására  is. 

Az  ő  sokoldalú,  értékes  munkássága  legfelsőbb  helyről  is 
elnyerte  jutalmát.  A  király  ugyanis  1Q06  elején,  közgazdasági  és 
különösen  kereskedelmi  téren  szerzett  érdemeinek  elismeréséül 
udvari  tanácsossá  nevezte  ki.  A  magyar  kereskedővilág  modern, 
európai  műveltségű  és  széles  látkörű  fiatal  táborának  vezéralakja 
maróthi  Fürst  Bertalan,  akinek  a  kitüntetése  önzetlen  és  becses 
eredm.ényeket  elért  munkásságot  tisztel  meg. 

Maróthi  Fürst  Bertalan  tagja  a  Fürst  Jakab  és  fia  cégnek, 
amelynek  a  forgalmát  ez  előkelő  cég  a  keletre  is  kiterjesztette, 
új  területeket  hódítván  a  magyar  gyárak  készítményei  számára. 
Résztvett  a  késmári  fehérítő-gyár  modern  átalakításában.  Alelnöke 
az  Országos  Magyar  Kereskedelmi  Egyesülésnek,  amelyet  Sándor 
Pállal  együtt  szervezett  és  országos  agitációval  meg  is  alapított. 
Az  Omkét  egyúttal  az  új  közlekedési  tanácsban  is  ő  képviseli. 
Alelnöke  még  a  Hitelezői  Védegyletnek,  a  Kereskedelmi  Utazók 
Egyesületének,  a  Fővárosi  betegsegélyző  pénztár  és  kereskedelmi 
segélyegyletnek,  igazgatósági  tagja  több  pénzintézetnek  és  tagja 
a  kamara  tarifabizottságának.  Emlékezetes  és  nagy  szociális  sikerű 
akciója  volt  az,  amelyet  1901-ben  indított  az  állás  nélküli  keres- 
kedelmi alkalmazottak  fölsegítésére;  mint  zsüri-tag  vett  részt  a 
zsolnai  iparkiállításon ;  1904-ben  tanulmányutat  tett  Amerikába. 
Az  1905-iki, berlini  internacionális  közgazdasági  konferencián  elő- 
adó és  az  állandó  bizottság  alelnöke  volt;  a  Hegei  magyar 
kiállításban  zsüri-tag  volt,  most  pedig  a  kereskedelmi  utazók 
világszövetségének  szervezésén  fáradozik.  Ilyen  nagy  munkásság 
mellett  arra  is  van  még  ideje  és  kedve,  hogy  a  sajtót  időről-időre 
egy-egy  okos,  új  gondolatokat  adó  cikkel  fölkeresse.  Főérdeme 
azonban  az,  hogy  tetőtől  talpig  üzleíeinber  cs  kora  reggeltől  késő 

estig  megfeszített  munkával  dolgozik  virágzó  üzletének  példás 
vezetésében.  Méltán  írta  róla  a  v^HéU,  hogy  más  ember  belefárad 
annyi  munkának  egyszerű  fölsorolásába,  amennyit  ő  egymaga 
elvállal  és  lelkiismeretesen  el  is  végez.  És  méltán  írta  meg  róla 
a  napisajtó,  hogy  a  modern,  európai  látkörű  kereskedó'-generációnak 
maróthi  Fürst  Bertalan  a  vezére  és  szószólója,  akinek  kitüntetése 
új  munkára  és  új  buzgóságra  fogja  lelkesíteni  azt  az  egész  ifjabb 
generációt,  mely  Fürstöt  vallja  vezérének.  A  társas  éleiben  pedig 
jó  modoráért,  előkelő  gondolkozásáért,  nemes  fölfogásáért  általá- 
nos megbecsülésben  részesül. 

Legutóbbi  nagy  munkája  volt,  melyet  természetesen  báty- 
jával együtt  hajtott  végre,  a  Fürst  Jakab  és  fia  cégnek  a  régi 
Spitzer  Gerzson  céggel  való  egyesítése,  illetve  « Kartonnyomó  és 
íextilkereskedelmi  részvénytársasággá »  való  átalakítása  a  Magyar 
Hitelbank  aegise  alatt.  Ez  átalakítás  a  magyar  kereskedelemnek 
ölelkezése  a  magyar  iparral,  melytől  közgazdasági  és  társadalmi 
szempontból  még  sok  üdvös  eredményt  várunk. 


r  ff 


A  KAMARÁK  KORÉBÓL. 


Lánczy  Leo. 


A  budapesti  kereskedelmi  és  iparkamara  díszes  elnöki 
állása  önkénytelen  hullott  az  ölébe.  A  magyar  közgazdasági  élet 
vezéralakjai  közül  ő  volt  mintegy  predesztinálva  erre  a  díszes  és 
értékes  kitüntetésre,  melynél  különb  alig  van  ez  országban. 

Ritka  sikerekkel  megáldott  életpályája  delén  Lánczy  Leó 
ma  a  modern  magyar  közgazdasági  élet  egyik  legelső  vezére. 
Az  ország  első  kamarájának,  a  budapesti  kereskedelmi  és  ipar- 
kamara elnöki  székében  s  az  országos  iparíanács  előkészítő 
bizottságában  a  gazdasági  élei  általános  érdekeit  képviseli  s  a 
gazdasági  haladásnak  új  irányokat  jelöl  ki ;  az  ország  egyik  leg- 
első pénzintézetének  élén  hazánk  állami  s  községi  pénzügyeinek  ren- 
dezésében, valamint  mezőgazdasági,  ipari  s  kereskedelmi  hitel- 
szervezetében foglal  el  domináló  állást;  az  Adria  m.  kir.  tengerhajó- 
zási társaság  elnökigazgatói  minőségében  az  ország  tengerhajózását 
s  tengerentúli  kivitelét  irányítja;  a  magyar  helyiérdekű  vasutak 
részvénytársaságának  élén  a  magánkézen  levő  vasúti  forgalom 
túlnyomó  részét  dirigálja;  számos  bányászati,  vas-,  malom,  textil 
s  más  szakmájú  ipari  vállalat  igazgatóságában  pedig  sokoldalú 
praktikus  működést  fejt  ki. 

Kivételes  pozícióját  önerejéből  vívta  ki;  érvényesülésében 
külső  befolyásoknak  nem  volt  semmi  részük.  Amibe  belefogott: 
aranynyá  vált  a  kezében ;  egyetlenegy  kudarc  nem  homályosítja 
el  nagyszámú  kezdeményezéseit.  Nem  tudjuk,  mit  csodáljunk 
inkább  benne:  a  mérté.keí  s  lehetetlent  nem  ismerő  lankadatlan 
tetterőt,  s  munkabírást,  vagy  a  soha  nem  szünetelő  és  az  elért 
eredményekkel  soha  be  nem  érő,  egyre  újabb  megmunkálási  teret 
felkutató,  merész  gazdasági  s  üzleti  vállalkozó  fantáziát  ? 

Óriási  sil<ereinek,  pályafutása  méreteinek  titkát  kutatván,  ezt 
pusztán  egyéniségének  kiváló  értékében  találhatjuk  föl.  Csodála- 
tosan lucidus  éleslátás,  a  konjunktúrák  gyors  átértése,  a  gazda- 
sági szükségleteknek  a  kellő  időben  való  felismerése;  előkelő 
mérséklet,  józan  üzleti  óvatosság,  amely  azonban  az  ügyek 
komplexumának  mélyére  hatoló,  pillanatnyi  gyorsaságú  elhatáro- 
zással párosul :  ezek  a  Lánczy  Leó  nagy  stilű  egyéniségének  ama 
legfőbb  jellemvonásai,  amelyek  eredményes  pályafutását  érthetővé 
teszik  s  őt  arra  képesítik,  hogy  a  legkolosszálisabb  feladatokkal 
is  sikeresen  megbirkózzék.  Ehhez  hozzájárult  a  széltében  meg- 
csodált, üzleti  s  bankkörökben  páratlanul  álló  emberismerete, 
amelylyel  finom  tapintattal  és  biztos  érzékkel  mindig  ki  tudta 
szemelni  a  céljainak  megfelelő  munkatársait ;  nevelőereje,  amely- 
lyel munkatársait  a  kijelölt  hatáskörök  betöltésére  képesíti  és 
humánus  érzése,  amelynek  sűrű  megnyilvánulásai  lelket  öntenek 
ama  nagy  szervezetekbe,  amelyekkel  kitűzött  céljai,  a  korlátlan 
lehetőségek  megvalósulása  felé  halad. 

Életének  fejlődése  elválaszthatatlanul  összeforrt  hazánk  köz- 
gazdasági életének  utolsó  negyedévszázados  történetével.  Állami 
háztartásunk  pénzügyi  konszolidációja,  székesfővárosunk  csodás 
fejlődése,  bankügyünknek  folyton  fejlődő  önállósulása,  a  külföldi 
tőkének  hazánkba  való  terelése,  bányászatunk  s  vasiparunk  foly- 
tonos erősödése  nem  csekély  mértékben  fűződik  Lánczy  Leó 
tevékenységéhez.  Legtöbbet  köszönhetnek  működésének  ama  köz- 
érdekű vállalatok  s  közintézmények,  amelyeknek  munkássága 
oroszlánrészét  szentelte.  Ebbeli  eredményei  kézzelfoghatóak  s  nem 
mindennapiak, 

A  huszonkilenc  éves  korában  az  ő  vezetésére  bízott  pesti 
magyar  kereskedelmi  bank,  amely  szabadságharcunk  jegybankjá- 
ból utóbb  pusztán  helyi  jelentőségű,  kis  pénzintézetté  törpült,  az 
ő  kezében  vált  hihetetlen  gyorsasággal  alaptőkéjében,  tartalékai- 
ban és  mesés  üzleteredményeiben  azzá  a  vezető,  nemzetközi 
jelentőségű  vállalattá,  melynek  áldásos,  megtermékenyítő  műkö- 
déséből hazánk  minden  produktív  gazdasági  ágának  egyaránt  kijut. 
E  bank  felvirágzása  s  a  feléje  egyre  fokozódó  mértékben  forduló  köz- 
bizalom abban  az  esztendőben  vette  kezdetét,  amelyben  vezérigaz- 
gatójának Lánczy  Leót  nyerte  meg.  Itt  találta  ő  meg  azt  a  teret,  ahol 
egyfelől  a  kereskedelmi  és  ipari  hiteligények  elővigyázatos  és 
mégis  kicsinyességtől  s  bürokratikus  formáktól    mentes,  liberális 

kielégítése  által  e  két  fontos  gazdasági  ág  fejlődését  előmozdít- 
hatta, másfelől  az  elhanyagolt  s  kellően  nem  művelt  magyar 
záloglevélhitelnek  a  külföldön  való  rendszeres  bevezetésével  s 
fejlesztésével  nagymértékben  sikerült  olcsó  külföldi  tőkét  a  magyar 
földmívelés  és  a  fővárosi  építkezés  céljainak  megnyernie.  Hogy 
megnagyobbodott  céljainak  megfelelően  megnövekedett  maga  a 
bank  is,  az  igen  természetes. 

Magyarország  gazdasági  fejlődésének  történetében  Lánczy 
Leó  jelentősége  abban  van,  hogy  az  általa  kezdeményezett  és 
céltudatosan  követett  irány  volt  a  kiinduló  jDontja  az  addig  nem 
dívott  liberális  és  intenzív  banktevékenységnek,  amely  Budapestet 
mint  bankpiacot  nemcsak  nagyrészt  függetlenítette  Bécstől,  hanem 
a  külföldön  is  érvényre  juttatta.  Lánczy  Leó  amellett,  hogy  szá- 
mos jelentékeny  állami  s  városi  pénzművelet  végrehajtását  segí- 
tette elő,  a  községek  hitelügyét  is  szervezte  a  községi  kötvények 
kreálásával  és  több  oly  intézményt  is  létesített,  amelyek  jelenté- 
kenyen hozzájárultak  hazánk  gazdasági  föllendüléséhez.  Ezek 
közül,  több  nagyobb  iparvállalat  megalkotása  mellett,  különösen  a 
Magyar  Helyiérdekű  Vasutak  Részvénytársasága  emelkedik  ki  jelen- 
tőség dolgában,  amely  intézet  hazánk  vicinális  vasutainak  kelet- 
kezését s  folytonos  fejlődését  nagyban   előmozdítja. 

1903-ben  elnöke  lett  az  Adria  tengerhajózási  részvénytár- 
saságnak. Azok  közül  a  társaságok  közül,  melyek  vezetésében 
mint  igazgatótanácsos  részt  vesz,  fölemiítendők  az  Első  budapesti 
gőzmalom,  a  Budapesti  közúti  vaspálya  társaság,  a  Salgótarjáni 
kőszénbánya  társaság,  a  Rimamurány-salgótarjáni  vasmű  rész- 
vénytársaság stb.,  mind  oly  társaságok,  melyek  a  hazai  iparvál- 
lalatok élén  állanak. 

A  szakirodalom  terén  is  sűrűn  találkozunk  Lánczy  Leó 
nagybecsű  cikkeivel.  A  bankoknak  a  kultúra  és  ipar  előmoz- 
dítására kifejtett  hatása  a  kedvenc  témái,  amelyeket  az  adatok 
megdönthetetlen  érveivel,  eredeti  és  vaslogikájú  felfogással  dol- 
gozott fel.  A  gazdasági  önállóságra  való  átmenetről  irott  cikke 
lQ05-ben  rokonszenves  fogadtatásban  részesült  és  az  abban  kife- 
jezésre juttatott  eszme  hamarosan  valóságos  népszerűségre  tett 
szert.  Nagy  érdeklődést  váltott  ki  gazdasági  közvéleményünkből 
a  magyar  kereskedelmi  csarnokban  tartott  előadása  a  kereske- 
delmi érdekképviseletről,  amelyben  a  kamarai  törvény  reformjá- 
nak irányelveit  vázolta. 

Szüntelenül  ujabb  munkatereket  tár  föl.  A  nép  földéhségé- 
nek csillapítását  szolgáló  parcellázások  financirozása,  tengerentúli 
bank  teremtése,  textilipari  vállalatok  létesítése  képezi  Lánczy  Leó 
legújabb  munkaprogrammját.  Valóban  a  legmesszebbmenő  vára- 
kozásokat támaszthatjuk  jövőbeli  munkássága  iránt.  Bár  a  köz- 
viszonyok alkalmasabbak  volnának  gazdasági  reformokra,  az  azok 
életképessé  tételére  szükséges  emberanyagban :  Lánczy  Leóban 
s  tanítványaiban,  meg  munkatársaiban  igazán  nincsen  hiány. 


Lánczy  Leó  életrajzi  adatai  a  következők : 

Lánczy  Leó,  a  Budapesti  Keresk.  és  Iparkamara  elnöke,  a  Pesti 
magyar  kereskedelmi  bank  elnök-vezérigazgatója,  szül.  Budapes- 
ten, 1852-ben.  Tanulmányai  befejezése  után  korán  lépett  az  akkor 
még  fönnállott  Angio  Hungárián  Bank  szolgálatába,  ahol  tanuló 
éveinek  betöltése  után  magasabb  állást  foglalt  el,  majdan  az  idő- 
közben megszűnt  Magyar  Általános  Földhitel-Részvénytársaság- 
hoz lépett  be,  ahol  nemsokára  igazgatónak  lépett  elő.  1881-ben  az 
akkor  még  kizárólag  helyi  jelentőségű  Pesti  magyar  kereskedelmi 
bank  vezérigazgatójává  neveztetett  ki.  A  Lánczy  vezetése  alatt 
álló  intézet  forgalmi  adatai  és  eredményei  (1.  a  Kereskedelmi  Bank 
félszázados  történetéről  megjelent  munkát)  élénk  tanúságot  tesz- 
nek arról,  hogy  mily ,  nagy  közhasznú  tevékenységet  fejtett  ki. 
Magyarország  gazdasági  fejlődése  tekintetében.  Lánczy  érdemei 
elismeréséül  1891-ben  a  vaskoronarenddel  tüntettetett  ki,  1896-ban 
a  Ferenc  József-rend  középkeresztjét  kapta,  később  udvari  taná- 
csos lett  és  a  főrendiház  tagja.  1893-ban  a  csacai,  1896-ban 
ugyanezen  és  a  miskolci  kerület  országgyűlési  képviselőjévé  válasz- 
totta. Ugyancsak  1893-ban  a  budapesti  kereskedelmi  és  ipar- 
kamara elnökévé  választotta,  mely  minőségben  újabb  tér  nyilt 
neki  az  ország  kereskedelmi  és  ipari  céljainak  istápolására. 


Külön  fejezetet  érdemel  a  budapesti  kereskedelmi  és  ipar- 
kamarában kifejtett  tevékenysége,  melyről  érdemes  e  helyen  a 
következőket  följegyezni : 

Rendkívül  megtermékenyítőleg  hatott  kiváló  szellemi  és 
erkölcsi  képességeivel  a  budapesti  kereskedelmi  és  iparkamara 
működésére.  A  kamara,  amely  még  két  évtizeddel  ezelőtt  is  bátor- 

talán,  kis  igényű  s  észre  nem  vett  érdekképviseleti  szerv  volt 
és  szűkszavú  vélemények,  meg  deklaratív  természetű  javaslatok 
tevésén  alig  terjeszkedett  túl  —  az  ő,  csaknem  másfélévtizedes 
vezetése  alatt  elérte,  sőt  jórészben  túlszárnyalta  más  fejlettebb 
országok  hasonló  törvényes  érdekképviseleteit.  Véleményes  és 
kezdeményező  emlékiratai  testes  kötetekre  mennek;  befolyása 
döntő  súlyú  és  szava  messze  kiható  jelentőségre  tett  szert.  Ezt 
az  átalakulást  a  kamara  annak  köszönheti,  hogy  Lánczy  elnökké 
választásának  időpontjától  kezdve  teljes  odaadással  ama  fontos 
és  nagyarányú  föladatoknak  szentélte  magát,  amelyeket  a  kamarák 
törvényes  ügyköre  felölel  és  univerzális  tehetségével  mindent 
elkövetett  a  kamara  tekintélyének  és  színvonalának  emelésére. 
Mindvégig  szem  előtt  tartotta  a  programmbeszédében  kijelölt  ama 
célt,  hogy  a  kereskedelem  előmozdítása  érdekében  a  szabad  for- 
galom politikája  követendő,  míg  ellenben  zsenge  iparunk  fejlesz- 
tése céljából  minden  bel-  és  külföldi  nehézséggel  szemben 
védelmi  politikát  ktW  inaugurálni.  Teljes  igyekvéssel  azon  van,  hogy 
kereskedelmünk  és  iparunk  terén  a  nemzeti  irány  érvényesüljön  és 
az  öntudatos  magyar  érzés  áthatoljon  minden  magyar  kereskedő 
és  iparos  üzleti  és  magánéletébe  is.  Példátlan  siker  járt  ama 
törekvése  nyomán  is,  hogy  a  kamara  irodájának  munkavégzése 
minél  magasabb  színvonalra  emelkedjék.  Elnöksége  folyamán  a 
kamara,  legnagyobbrészt  az  ő  kezdeményezése  folytán,  nemcsak 
az  összes  aktuális  gazdasági  kérdésekkel  foglalkozott,  hanem 
aktuálissá  tett  számos  oly  reformjavaslatot  is,  melynek  meg- 
valósítása az  iparos  és  kereskedővilág  érdekeit  sikeresen  ki- 
elégítené. 

Egy  beavatott  az  ő  kamarai  elnöki  működéséről  a  követke- 
zőket jegyezte  föl : 

Lánczy  1893.  április  8-án  a  kamara  elnökévé  megválasztat- 
ván,  1893.  május  2-án  tartott  székfoglalójában  pregnáns  sza- 
vakkal jelezte  azt  a  politikát,  melyet  a  kamarának  követnie,  köve- 
telnie és  hatáskörében  támogatnia  kell,  t.  i.  a  szabad  verseny  és 
a  szabad  forgalom  politikáját  azzal  a  helyesen  önös  megszorítás- 
sal, hogy  zsenge  iparunk  s  kereskedelmünk  fejlődhetése  érdeké- 
ben lehetőleg  kövessünk  el  mindent,  ami  ezt  —  bel-  és  külföldi 
nehézségekkel  szemben  —  védeni  alkalmas.  Ennek  a  politikának 
a  követésében  mindenkor  szabadelvű    fölfogással  és  a  gyakorlati 

Üzleti  élet  igényei  és  követelményei  irányában  tanúsított  finom 
érzékkel  irányítja  és  vezeti  a  kamara  ügyeit.  Tudatában  lévén 
annak,  hogy  a  társadalmi  súly,  melyet  a  kereskedői  és  iparos - 
osztály  magának  vindikál  nemcsak  anyagi  tőkéjének,  de  szellemi 
vagyonának  gyarapítása  által  öregbíthető,  a  kamarának  rendelke- 
zésre álló  összes  eszközökkel  azon  van,  hogy  a  szóban  lévŐ 
keresetosztályok  műveltségét  emelje  és  azok  ama  nagy  nemzeti 
érdek  szolgálatára  képesíttessenek,  mely  abban  rejlik,  hogy  a 
nemzetközi  forgalomban  nemzeti  magyar  egyéniségünket  is  jut- 
tassuk érvényre  és  hogy  a  magyar  nemzeti  irány  áthatoljon  min- 
den magyar  kereskedő  és  iparos  üzleti  és  magánéletébe.  Lánczy- 
nak  mint  kamarai  elnöknek  egyik  és  gazdag  sikerekkel  koronázott 
főtörekvése,  hogy  a  kamara  tekintélyét  nemkülönben  a  kamara 
irodájának  munkaképességét  is  lehetőleg  magas  színvonalra  emelje. 
Elnöklete  alatt  a  kamara  részint  a  kormány  fölhívására,  részint 
pedig  Lánczy  kezdeményezésére  az  aktuális  összes  gazdasági 
kérdésekkel  foglalkozott  és  fontosabb  esetekben  alaposan  kidol- 
gozott és  az  ügynek  minden  oldalát  tüzetesen  megvilágító 
monografiaszerü  operátumokat  terjesztett  elő,  amelyek  szakszerű 
irányító  vezetése  alatt  készülvén,  a  kormánynak  és  a  szakkörök- 
nek osztatlan  elismerését  kinyerték.  Lánczy  a  kamara  külső  repre 
zentálására  is  súlyt  helyezvén,  az  1898.  szeptember  28-án  másod- 
ízben elnökké  történt  megválasztatása  után  erejének  és  befolyá- 
sának teljes  latba  vetésével  arra  törekedett,  hogy  a  kamara 
céljainak  megfelelő  székház  létesíttessék.  Legelső  sorban  az  ő 
fáradozásainak  köszönhető,  hogy  a  kamara  hozzá  méltó  és  a 
zavartalan  érdekképviseleti  munkát  biztosító  székházhoz  jutott, 
amely  alkalmas  lesz  a  kamarai  intézménynek  az  évtizedek  során 
való  megszilárdulását  kifelé,  külsőleg  is  kifejezésre  juttatni. 

A  kamarában    kifejtett   buzgó   és    sikerdús    munkásságát  a 
kamarai  tagok  legutóbb  azzal  igyekeztek  meghálálni,  hogy  főrenddé 
történt  kineveztetése   alkalmával  arcképének   a   díszterem  részére 
való  megfestetését  határozták  el.  Ez  alkalommal  a  kamara  ünnepi 
szónoka:  haraszti  Jellinek  Henrik  igen  plasztikusan  következőleg 
Jellemezte  Lánczy  egyéniségét  s  nagy   horderejű   tevékenységét: 
«Ha  tekintjük  azt,  hogy  a  kamarai  törvény  mennyi  kifogás- 
nak volt  a  tárgya,   hogy    mennyi    különféle    oldalról  sürgették 
annak  módosítását,   továbbá  figyelembe  veszszük,  hogy  hány- 
szor hangoztatták,  hogy  e  törvény  módosítása  nélkül  a  kamarák 

föladataikat  nem  teljesíthetik  és  ha  másfelől  azokat  az  ered- 
ményeket tekintjük,  amelyeket  a  budapesti  kamara  Lánczy  Leó 
vezetése  alatt  elért,  akkor  el  kell  ismernünk,  hogy  ha  ez  a 
törvény  önmagában  véve  hiányos  is,  Lánczy  Leó  azt  olyan 
szellemmel  tudta  kitölteni,  hogy  a  törvény  hiányait  mi  a  buda- 
pesti kamara  területén  alig  érezzük. » 

Mint  elnök,  Lánczy  nagy  figyelemmel  kíséri  a  felszólalók 
beszédeit.  Gyorsan  szárnyaló  judiciuma  hamar  véleményt  alkot 
magának  a  fölmerüli  indítványokról,  melyek  közül  nem  egyet 
segített  érvényre  emelkedni,  de  azokat,  melyekről  meg  van 
győződve,  hogy  nem  helyesek,  vagy  nem  méltók  a  kamarához, 
néha  egy-egy  gúnyos  megjegyzéssel  örök  időkre  kivégzi.  Büszke 
arra,  hogy  a  plénum  elé  csak  alaposan  előkészített,  minden 
oldalról  megvilágított  elaborátumok  kerüljenek  és  féltékenyen 
őrködik  a  kamara  presztízse  fölött.  Ha  tehát  oly  indítvány  kísért, 
melytől  ezt  a  presztízst  félteni  jó  oka  ieheí,  nem  riad  vissza  egy 
kis  alkotmányos  erőszaktól  sem,  de  ebben  oly  élénken  kidombo- 
rodik a  kamara  színvonala  és  tekintélye  iráni  érzett  meleg  szeretete, 
hogy  ezt  a  kivételes  föllépését  még  a  jól  fegyelmezett  ellenzék 
sem  veszi  rossz  néven.  Hiszen  az  idők  folyamán  már  abba  is 
belenyugodott,  hogy  a  kamara  az  önálló  vámterület  mellett ^ 
szállott  sorompóba. 

Elnöki  székében  egyébként  oly  toleráns  és  pártatlan  minden 
jogosult  vélemény  iránt,  hogy  osztatlanul  birja  a  tagok  bizalmát 
sőt  a  mi  még  ennél  is  több:  őszinte  szeretetét.  Világos  elnöki 
rezüméi  pedig  igazolják,  hogy  nálánál  avatoítabb  és  közgazdasági 
ügyekben  járatosabb  szakember  még  nem  ült  a  budapesti  kamara 

elnöki  székében. 

* 

Lánczy  Leó  közhasznú  működése,  mint  föntebbi  életrajzi 
adataiból  is  kiderül,  sokszoros  elismerésben  részesült.  A  király 
Ö  felsége  1891-ben  a  vaskoronarenddel,  18Q6-ban  a  millenniumi 
kiállítás  rendezése  körül  szerzett  érdemei  elismeréséül  a  Ferenc 
József-rend  középkeresztjével,  majd  a  magy.  kir.  udvari  tanácsosi 
címmel  tüntette  ki  s  legutóbb  lQ05-ben  a  főrendiház  élethossziglani 
tagjává  nevezte  ki.  Előzőleg  tagja  volt  az  országgyűlés  képviselő- 
házának s  ennek  keretében  a  közgazdasági  bizottságnak;  1893-ban 
t.  i.  a  csacai  kerület  választotta  meg  képviselőjének;  1896-ban 
pedig  Csacán  és  Miskolcon  is  feléje  fordult  a  választók  bizalma. 

Lánczy  a  miskolci  mandátumot  tartotta  meg  s  ez  idő  óta  Mis- 
kolc városának  fejlődését  minden  irányban  támogatta.  A  parla- 
mentben nagy  érdeklődést  keltettek  költségvetési  beszédei,  ame- 
lyeket mindig  nagy  szakavatottság  és  önálló  fölfogás  jellemzett. 
A  valutajavaslatok  tárgyalása  alkalmával  mondott,  rendkívüli  gyakor- 
lati érzékről  tanúskodó  beszéde  pedig  egyenesen  föltűnést  keltett. 

Kivételesen  a  felolvasó  asztalnál  is  találkozunk  vele.  A  ma- 
gyar Kereskedelmi  Csarnokban  a  kamarai  intézményről  és  ennek 
reformjáról  tartott  magvas  előadást,  mely  a  kamarai  választások 
előestéjén  programmnak  is  beillett.  Ez  alkalommal  a  szakkörök 
részéről  élénk  ovációban  részesült. 

Mindez  az  adat  külön-külön  és  együttesen  azt  jelenti,  hogy 
Lánczy  nemcsak  cselekedni,  hanem  ha  kell,  írni,  beszélni  és  felol- 
vasni tud  a  magyar  ipar  és  kereskedelem  közérdekeiről.  Munka- 
kedve pedig  sohasem  volt  apadóban,  aminthogy  tehetségei  is 
mindjobban  érvényesülnek  az  ország  gazdasági  erejének  és  éle- 
tének fejlesztése  érdekében.  Ha  tehát  múltja,  sikerei  és  eredményei 
a  közelismerés  Követei-rovatában  igen  tekintélyes  tételekké  duz- 
zadtak, kétségtelen,  hogy  jövője  iránt  is  telve  a  legszebb  remény- 
nyel érdeklődhetünk.  Az  ilyen  jogosultnak  látszó  remények  pedig 
némileg  kibékítenek  bennünket  a  sivárabb  közviszonyok  már-már 
tűrhetetlen  következményeivel. 


Oámán  Zsigmond. 

A  magyar  kamarai  titkárok  Nesztora  1Q04.  május  havában 
ünnepelte  kamarai  titkárságának  félszázados  jubileumát. 

Gámán  Zsigmond  a  magyar  produktív  szellemi  munka  úttörő 
művelője,  akinek  félszázados  közhasznú  tevékenysége  nyomán 
siker  és  áldás  keletkezett  mindenfelé.  Oly  időben  adott  példát  az 
Új  Magyarország  legújabb  generációjának,  amikor  még  igen  keve- 
sen dolgoztak  a  magyar  ipar  és  kereskedelem  ugarán.  És  ha  a 
kamarai  intézmény  ma  tekintélynek  örvend  az  országban,  úgy  ez 
első  sorban  a  Gámán  Zsigmond  érdeme,  ki  mint  úttörő  előőrs 
és  mint  érdemekben  gazdag  Nesztor  a  kamarai  titkárok  között  örök 
időkre  tette  emlékezetessé  nevének  és  munkásságának  dicsőségét. 

Gámán  már  az  ötvenes  évek  elején  kiváló  előszeretettel  for- 
dult az  akkor  még  teljesen  parlagon  heverő  ipar  mezejének  műve- 

lésére.  Az  ipar  szeiiemi  munkásai  i<özött  egyike  volt  a  legelsők- 
nek és  buzdító,  serkentő  szavainak,  fejlesztő  cselekedeteinek  sokat 
köszönhet  az  erdélyi  részek  ipara.  Pénzintézeteket  létesített,  kiál- 
lításokat rendezett,  a  vasúthálózat  kiterjesztéseért  küzdött,  ipar  s 
kereskedelmi  iskolákat,  tanműhelyeket  létesített,  és  sok-sok  üdvös 
mozgalomnak  kiindulási  pontja  az  ő  eszméiben,  az  ő  kezdemé- 
nyezésében, az  ő  tevékenységében  keresendő. 

Példás  volt  mint  tisztviselő ;  szorgalma  lankadatlan,  tevékeny 
munkássága  nem  ismert  határt.  És  kötelességeinek  pontos  teljesítése 
által,  szerény  föllépése,  nyájas  modora  és  kellemes  érintkezési 
módja  által  csakhamar  köztiszteletet  szerzett  magának,  ezáltal 
tekintélye  is  folyton  emelkedett  s  így  jelentékeny  befolyást  nyer- 
vén a  közügyek  intézésében,  működéséhez  a  legszebb  eredmé- 
nyek fűződhettek. 

De  nemcsak  működésének  színhelyén,  nemcsak  kerületében 
és  az  erdélyi  részekben,  hanem  a  közgazdasági  élet  fejlődésével 
az  egész  országban  lett  neve  ismeretes  és  köztisztelet  tárgya. 
Akik  az  ő  kamarai  jelentéseit  ismerik,  tudják,  hogy  azoknak  írója, 
Oámán  Zsigmond  széles  látkörrel,  rendkívüli  szakmabeli  művelt- 
séggel van  megáldva;  nézetei  egészséges  alapon  nyugosznak, 
kitűnő  érzéke  fölismeri  az  ipar  és  kereskedelemnek  sokirányú 
követelményeit  s  a  legcsekélyebb  tér  sem  kerüli  el  figyelmét, 
melyen  javítani,  teremteni  lehet,  s  a  legkisebb  hiba  sem,  amelyen 
segíteni  kell. 

A  fontosabb  közgazdasági  kérdésekben  kidolgozott  emlék- 
iratai, például  annak  idején  a  romániai  vámkérdésben  készí- 
tett memoranduma,  a  legbecsesebb  enemű  szakmunkák  közé 
tartoznak. 

De  nemcsak  a  tollal  az  irodalmi  téren  szállt  síkra  a  keres- 
kedelem és  ipar  érdekeiért,  hanem  a  gyakorlati  térre  is  átvitte 
tevékenységét  és  számos  nagyfontosságú  kezdeményezés  és  sok 
közhasznú  intézkedés  neki  köszöni  létét.  Kiváló  és  maradandó 
érdemeket  szerzett  az  erdélyi  részek  közgazdasági  életének  fej- 
lesztésében és  azok  között,  kiket  e  néven  mint  úttörőket  emlí- 
tettünk, Gámán  mindenesetre  a  legelsők  közé  való.  És  öt  évtize- 
den át  tartó  buzgó,  odaadó  ügyszeretetéért  és  soha  nem  lankadó 
munkás  tevékenységeért  méltán  tarthat  számot  a  legjobbak  kitün- 
tető elismerésére.  Mint  a  kamarai  titkárok  nesztora  nemcsak  kor- 
ban, hanem  az  általa  fölmutatható  eredmények  és    elévülhetetlen 


érdemeiért  is  az  eisők  sorában  áli,  kinek  példáját  kollegái  tiszte- 
lettel ismerik  el  követésre  méltónak. 

Gámán  Zsigmond  Kolozsvártt,  182Q-ben,  március  2-án  szü- 
letett. Tanulmányait  a  kolozsvári  gymnáziumban,  a  lyceumban 
végezte.  A  tanteremből  1848-ban  az  «Ellenőr»  című  ellenzéki  lap 
szerkesztőségébe,  s  1849-ben  a  honvédség  kötelékébe  lépett. 
Báró  Kemény  Farkas  ezredesnek  segédtisztje  lett  s  mint  főhad- 
nagy, Sibón  tette  le  a  fegyvert.  Be  volt  sorozva  az  osztrák  had- 
seregbe s  midőn  Olaszországból  1850-ben  haza  került,  előbb 
mint  nevelő  és  író  foglalkozott,  1851-ben  pedig  az  akkor  fölállí- 
tott kereskedelmi  és  iparkamaránál  nyert  alkalmazást,  mint  jegyző. 

1855-ben  e  kamara  titkárává  lőn  választva  s  e  minőségben 
működött  és  működik  azóta.  Része  van  tehát  mindabban,  amit 
ez  intézet  50  év  alatt  létre  hozott  kiválóan  az  addig  annyira 
elhanyagolt  hitelügy  szervezése  és  az  ipar  és  kereskedelmi  szak- 
oktatás terén.  A  kolozsvári  pénzintézetek  legidősbike,  a  « kisegítő 
takarékpénztár))  1858-ban  az  ő  kezdeményezésére  létesült  s  ez 
intézet  mintájára  alakultak  az  erdélyi  más  városok  hasonló  pénz- 
intézetei. 

Ö  rendezte  1857-ben  az  első  erdélyi  iparkiállítást  Kolozs- 
vártt, a  kamara  megbízásából.  Sokat  küzdött  az  erdélyi  vasút 
létesűléseért.  Hogy  az  arad-gyulafejérvári  előbb  létesült,  mint  a 
nagyvárad-brassói,  annak  a  Schmerling-féle  politika  volt  az  oka. 
Része  volt  a  régebben  keletkezett  pénzintézetek  alakításában  s 
^azoknál  az  igazgatóság  tagjaként  szerepelt,  míg  a  Hitelbanknál 
a  titkári  teendőket  is  végezte. 

De  nagyon  messze  vezetne  az  ő  kezdeményezéseinek,  alko- 
tásainak és  sikereinek  tüzetes  fölsorolása.  Az  a  nagy  ünneplő 
közönség,  mely  az  ő  félszázados  jubileumán  az  ő  érdemeit  méltatta, 
az  ország  közgazdasági  vezérférfiai,  Kolozsvár  városa  és  a  magyar 
kereskedelmi  miniszter  osztatlan  elismerése  mind-mind  fényesen 
igazolják,  hogy  Gámán  Zsigmond  neve  a  mi  közgazdasági  életünk 
fejlődésében  nemcsak  egy  darab  történetet  jelent,  hanem  elévülhetlen 
maradandó  érdemeket  is  képvisel.  Az  iparegyesület  kiküldöttei  az 
utolsó  percben  beállott  akadályoztatás  miatt  nem  vehetnek  részt 
személyesen  ez  ünnepen,  helyettük  itt  rójuk  le  az  elismerést  az 
ünnepelt  iránt,  akit  részünkről  is  megillet  a  hála,  a  tisztelet  és  a 
szeretettel  teljes  nagyrabecsülés.  Aki  így  élt  és  dolgozott,  mint 
Gámán,  annak   emléke   igazán    maradandóbb  az  ércnél  .  .  . 


617 


Azon  az  ünnepen,  melyet  félszázados  kamarai  titkársága 
alkalmából  tisztelői  rendeztek  a  veterán  bajnok  tiszteletére,  a  ke- 
reskedelmi minisztert  Szterényi  József  képviselte  és  kollégái,  tisz- 
telői nevében  ő  üdvözölte  a  derék  úttörőt,  akinek  a  magyar  köz- 
gazdaság körül  szerzett  kiváló  érdemeit  elismerte  és  méltányolta 
mindazok  nevében,  akik  a  tevékenységnek  igaz  értékét  és  törek- 
véseinek eredményességét  ismerik. 


Kulinyi   Zsigmond. 


Az  Országos  Iparegyesületnek  a  hivatalos  séma  szerint 
csak  levelező  tagja,  de  valójában  egyik  legfontosabb  őrállomáson, 
a  nagy  magyar  Alföld  szivében  a  mi  eszméinknek,  a  mi  küzdel- 
meinknek erős  bástyája  vala.  Aki  a  legelsők  egyikének  értette 
meg  kezdéseinket,  terveinket  és  lelkesedéssel,  eredménynyel  segí- 
tette tovább  minden  közhasznú  munkánkat. 

Az  új  Magyarországnak  a  komoly,  reális  téren  oly  kevés 
volt  az  igazán  értékes  előmunkása.  Ö  kora  ifjúságától  kezdve  a 
legjobbak,  a  legtanultabbak  közül  való  volt.  Korán  megértette  az 
ipar  és  kereskedelem  nemzetalkotó  fontosságát,  bámulatos  érzék- 
kel és  nemes,  hazafias  érzéssel  folyton  ezekkel  együtt  nőtt  köz- 
hasznú tevékenységének  és  egész  életének  lefolyása.  Ezekért, 
ezeknek  élt.  Páratlan  judiciumával  mindig  megtalálta  a  haladás 
helyes  útját,  kritikájának  józansága  és  őszintesége  minden  köz- 
ügyből kihámozta  az  igazságot.  ítéletében  sohasem  akart  és  nem 
tudott  kedvezni  a  nagyok,  a  hatalmasok  kívánságának,  ha  ez  nem 
felelt  meg  a  közérdek  legszigorúbb  követelményeinek  és  lefelé 
is  nem  a  tapsot,  nem  az  olcsó  népszerűséget  kereste,  hanem  azt, 
hogy  igazán  hasznára  váljék  polgártársainak,  akár  tetszett  nekik 
az  ő  iránj'ának  egyenes,  becsületes  ösvénye    -  akár  nem. 

Egy  csodálatosan  finom  óramű  volt  az  ő  puritán  egyénisége, 
melynek  kerekei  szakadatlan  munkában  jelezték  az  idő  haladását. 
Nem  törődött  vele,  hogy  a  szervezetét  az  emésztő  munka  kop- 
tatja, a  kívülről  reája  tapadó  por  esetleg  megrontja.  Ö  csak  ment 
előre;  zajtalan,  de  rendszeres  munkában  ment  előre,  hogy  azok- 
nak, akik  feléje  fordítják  arcukat,  akik  ő  utána  akarnak  igazodni, 
a  helyes,  az  igaz  időt  mutassa.  És  mégsem  volt  óramű,  mert 
benne  volt  lélek,  szellem,  mely  túlcsapott  a  sablonok  és  korlátok 

szűk  keretein  és  volt  benne  szív,  nemes  érzésekben  gazdag  szív, 
mely  lüktető  erővel  eleven  életet  adott  értékes  műveinek,  alkotá- 
sainak. Szellem  és  szív  áradtak  azok  felé,  akiket  szeretett,  lettek 
légyen  ezek  egyének,  vagy  dolgok.  S  szerette  mindenek  fölött  a 
munkát,  a  gyümölcsöző,  áldásthozó  intenzív  munkát,  melyet 
magáért  az  ügyért  szeretett  s  melyért  nem  kért  sem  elismerést, 
sem  dicsőséget.  És  mindig  többet  és  többet  tanult,  jobban  és 
jobban  búvárkodott,  hogy  még  többet,  még  jobbat  tudjon  mun- 
kájával, törhetlennek  látszó  munkabírásával,  majdnem  páratlan  szor- 
galmával produkálni. 

Betegsége  alatt  is  az  emésztő  kórnál  jobban  fájt  neki  az, 
hogy  nem  tud  dolgozni,  nem  tudja  a  reá  váró  teendők  halmazát 
elintézni,  nem  képes  fizetését  megszolgálni. 

Pedig  tudta,  hogy  amikor  ő  vetett,  mások  arattak  és  amikor 
mások  bőségesen  arattak,  ez  volt  az  ő  öröme,  megnyugvása;  s 
mikor  a  magyar  iparnak  az  ő  munkája  révén  dicsősége,  diadala 
volt :  ez  titokban  az  ő  boldogsága,  az  ő  'jutalma  vala.  Az  elis- 
merést és  babért  szívesen  átengedte  másoknak,  őneki  a  becsü- 
letesen teljesített  kötelesség  jóleső  érzése  adott  erőt  a  további 
önzetlen,  szakadatlan  küzdelemre. 

És  mindezek  után,  ha  nem  volna  bennünk  oly  mérhetet- 
lenül nagy  az  önzés,  nem  azért  kellene  zokognunk,  hogy  vissza- 
adta lelkét  a  mindenható  nagy  Istennek,  hanem  hálát  kellene  adni 
az  egek  urának,  hogy  jóságos  kegyelme  megengedé,  hogy  ez  az 
ember,  amilyent  keveset  nevelnek  századok,  a  mienk  volt  mint 
barát,  mint  ember,  mint  a  közügyeknek  ritka  energiával  meg- 
áldott előharcosa  .  .  . 

Mert  mikor  ez  az  energia  letörött,  amikor  lepergett  életé- 
nek homokórája,  az  ország  minden  zugából  feléje  özönlött  az 
elismerés  csillámló  tengere :  —  drága  gyöngyök,  könnyek,  komoly, 
edzett  férfiak  szemeiben  ;  lábaihoz  borult  a  koszorúkba  font  díszes, 
illatos  virágok  sokasága,  dicsőitették  ékes  prózában  és  csengő 
verssorokban. 

Ha  az  ég  felé  szálló  lelke  erőre  kaphatott  volna  még  egy- 
szer —  tiltakozott  volna  minden  ellen,  ami  földi,  ami  profán.  A 
templomi  karének  és  a  bölcs  pap  buzgó  imádságának  megindító 
visszhangja  után,  amikor  minden  élő  lényen  a  legmélyebb  meg- 
hatottság vett  erőt,  —  amint  én  lelkét  ismertem,  pedig  jól  ismer- 
tem —  ezt  szerette  volna  még  búcsúzóul  lelkünkre  kötni : 

—  Ne  ünnepeljetek,  ne  dicsőítsetek  még  elmúlásom  után 
sem.  Hiszen  csak  kötelességet  teljesítettem,  vagy  ennél  talán 
néha  többet.  Kövessétek  példámat,  folytassátok  félbehagyott 
munkámat,  szeressétek  a  magyar  ipar  szent  ügyét,  mint  én  sze- 
rettem, sőt  ha  lehet,  ennél  is  jobban  —  ez  lesz  az  én  egyetlen 
kívánatos  jutalmam.  Ne  hagyjátok  árván  az  ügyet,  melytől  akkor 
kellett  elszakadnom,  amikor  legjobban  szerettem  volna  tovább 
dolgozni,  amikor  eszméim,  ideáljaim  megvalósítását,  küzdelmeim 
sikerét :  a  magyar  ipar  függetlenségét,  az  ország  önállóságát  leg- 
erősebb hittel,  legtöbb  valószínűséggel  remélhettem. 

—  Fiaim,  testvéreim,  folytassátok  a  komoly,  az  értelmes 
munkát,  kerüljétek  a  felületességet,  ne  keressétek  lefelé  a  hatást, 
ne  áhítozzatok  mindenáron  a  felülről  való  tetszést  és  a  jutalmat. 
Magát  az  ügyet  szeressétek,  magának  az  ügynek  szentségeért; 
végezzetek  becsületes,  egész  munkát,  készítsétek  elő  az  igazi 
siker  melegágyát  s  én  innen  az  Égből  —  ha  már  mást  nem  te- 
hetek —  legalább  a  jó  Isten  áldását  fogom  kérni  becsületes,  hazafias 
munkátokra,  melyben  örömöm  telik  majd  itt  a  másvilágon  is  . . . 

Kulinyi  Zsigmond !  A  Te  sejtett  végrendeleted  teljesülni  fog. 
Az  utolsó  üdvözlet,  amit  feléd  intünk,  ez  a  fogadalom : 

—  A  Te  szellemedben  akarunk  tovább  dolgozni !  Jelenj 
meg  lelki  szemeink  előtt,  ha  csüggedünk  és  buzdíts  követésre 
méltó  példáddal,  melyet  tiszteletben  tartunk.  És  emléked  áldott 
leszen  közöttünk,  ilyen  értelemben  élni  fogsz  a  síron  túl  is,  míg 
dolgozni  tudunk  s  akkor  is,  ha  majd  a  jóravaló  m.unka  becsü- 
letes szerszámait  kézről-kézre  adjuk,  nemzedékről  nemzedékre  .  .  . 


A  kereskedelmi  és  iparkamarák  titkári  gárdájának  egyik  leg- 
értékesebb dísze  szállt  sirba  Kulinyi  Zsigmonddal  1905.  május  hó 
6-ikán.  Buzgó,  értékes  vezérmunkása  volt  ő  a  magyar  iparnak  és 
az  újságírásnak,  jelentőségét  fönnebb  méltatjuk.  Itt  megemlítjük 
még,  hogy  52  évet  élt  és  egész  életén  át  dolgozott,  maradandó 
becsű  munkával  írta  be  nevét  a  magyar  ipar  történetébe.  A  «Magyar 
Ipar»-nak  is  állandó,  buzgó  munkatársa  volt;  tavaly  is  több  cik- 
ket közöltünk  tőle.  Utolsó  cikke  karácsonyi  számunkban  jelent 
meg  s  ebben  e  sorok  írójának  akkor  megjelent  művét  «az  Omke 
föladatai  a  honi  iparpártolás  terén  >  méltatta  sok  szeretettel  és 
elnézéssel.  E  munka  szerzőjéhez  gyermekkora  óta  ideális,  szoros 

baráti  kötelék  fűzte.  Együtt  kezdték  pályájukat  és  egyenletesen 
dolgoztak,  küzdöttek  egymás  mellett  a  férfikorban.  Kulinyinak 
utolsó  fogalmazványa  is  hozzám  volt  intézve.  Május  hó  21-én  a 
következő  telegrammot  küldte  hozzám,  akinek  tisztelői  25  éves 
szolgálati  jubileumát  ünnepelték: 

Csodálatosan  gazdag  és  nagyon  értékes  tevékenységre  néz- 
hetsz ma  vissza,  mely  bőven  elég  egy  ambiciózus  élet  dicsőségére. 
Mi  pedig  egész  bizalommal  várjuk  alkotó  munkádnak  és  utóbb 
mind  magasabban  Járó  irodalmi  niűvcidnek  méltó  folytatőséit  — 
ad  multos  annos!  Kulinyi  Zsigmond. 

Ez  volt  utolsó  kézírása.  Ezután  ágynak  dőlt  és  folytatta,  sőt 
csakhamar  be  is  fejezte  az  élet,  a  szenvedések  kálváriáját.  Tizenöt 
nappal  később  kilehelte  nemes  lelkét.  Ravatalánál  a  szeretet  és  kegye- 
let páratlan  módon  nyilatkozott  meg.  Ott  volt  körülötte  a  város  szine- 
java,  kartársai,  hirlapírótársai,  tisztelői,  baráíai,  az  ország  minden  tájá- 
ról. Ravatalát  félszáznál  több  koszorú  borította,  ezek  között  az  Orsz. 
Iparegyesületé,  melylyel  kiváló  levelező  tagjának  hódolt. 

Mindenütt  tisztelték  és  valóban  méltányolták  az  igaz,  puritán 
ember  elévíílhetlen  érdemeit. . .  Közgazdasági  tevékenységét  a 
szegedi  Dugonics-társaságban  az  ő  legintimebb  barátja,  e  sorok 
Írója  fogja  méltatni. 


Szinnyei  József,  a  Magyar  írók  élete  és  munkái  című  nagy 
művében  a  következőket  írja  Kulinyi  Zsigmondról : 

Kulinyi  Zsigmond  hírlapíró  és  szerkesztő,  született  1854. 
március  28-án,  Szentesen,  hol  atyja  kereskedő  volt.  Középisko- 
láit Szentesen  és  Szegeden,  a  jogot  Budapesten  és  Bécsben 
végezte.  Hiriapírói  működését  a  Szegedi  Híradónál  kezdette, 
1873— 1876-ig  mint  tárcaíró,  1874-ben  Gelléri  Mórral  mint 
társszerkesztő  megindította  Szegeden  az  « Alföldi  Ipariap»-ot 
és  1874.  decembertői  1875.  júliusig  társszerkesztője  volt.  1875. 
október  3-tól  1876.  augusztus  27-ig  pedig  szerkesztője  volt  a 
Szentesi  Lapnak.  1878-ban  mint  munkatárs  részt  vett  a  Szegedi 
Napló  megindításában.  E  lapnak  1878  187Q-igkülmunkatársa, 
1881.  május  1-től  1884.  augusztus  31-ig  főmunkatársa  volt, 
azóta  pedig  felelős,  majd  főszerkesztője.  Ezen  egész  idő  alatt 
vezércikkeket,  tárcákat,  rajzokat,  elbeszéléseket,   karcolatokat  és 

verseket  írt  a  lapba.  1891.  január  1.  óta  egyszersmind  titkára 
a  szegedi  kereskedelmi  és  iparkamarának.  Munkatársa  volt 
több  budapesti  politikai  lapnak  és  az  ipar-  és  kereskedelmi 
szaklapoknak,  a  M.  Zsidó  Szemlének  is.  Huszonhét  év  óta 
munkatársa  az  Egyetértésnek  és  a  Pester  Lloydnak.  A  szegedi 
Dugonics-társaság  tudományos  osztályának  tagja  s  elnöke  a 
vidéki  hírlapírók  országos  szövetségének.  —  Munkái:  í.  Árvíz 
után.  Szeged,  1880.  2.  A  szegedi  zsidók.  (1785—1885.)  Ugyan- 
ott, 1885.  (Löw  Immánuellel  együtt.  Ism.  Budapesti  Szemle 
XLIH.)  3.  Szeged  újabb  története.  1900.  (Szeged  monográfiájá- 
nak kiegészítő'  kötete.)  Álnevei  és  jegyei :  Catasírophus  és 
K.  Zs.  a  Bolond  Istókban  1878—1879.  Stockmágyár,  Zajgó  a 
Szegedi  Naplóban  1879-től  és  ugyanott  K.,  K.  Zs.,  ...  i  ...  d., 
és  d.  jegyek. 

Minő  bizsuszerű  foglalata  ez  annak  a  sokoldalú,  mindig 
hasznos,  nagy  munkának,  amely  Kulinyi  Zsigmond  ifjúi  és  férfiúi 
életét  betöltötte.  Néhány  vonás  ez  csak  ebből.  Hiszen  ő  két 
munkás  kezű  ember  életére  valót  dolgozott  és  e  munka,  amely- 
ben ő  gyönyörét  találta,  sorvasztá  el  gyümölcshozó  nyarának 
délszakán  áldásos  életét. 

Szeged  újkori  történetének  jövendő  hivatott  írója  meg  fogja 
találni  Kulinyi  Zsigmond  munkáját  a  város  három  évtizedes  nem- 
zeti küzdelmében,  meg  fogja  találni  munkásságát  az  újjáépült 
város  kövei  közt,  szellemét  kulturális  intézményeiben. 

Már  mint  ifjú  jogász  tollal  a  kezében,  amelynek  elejétől 
kezdve  erőskezű  mestere  volt,  szolgálta  e  várost.  Enyedy  Lukács 
fölismervén  kiváló  tehetségét,  sietett  őt  belevonni  a  Szegedi  Napló 
megalapításába,  mint  nagyon  hivatott  dolgozótársat.  Enyedy, 
Ábrányi  Kornél,  Gelléri  és  Kulinyi  fölváltva  írták  a  lap  vezető 
politikai  és  társadalmi  cikkeit  és  midőn  Enyedy  Lukácsot  hiva- 
tása elszólítá  Szegedről  az  ország  dolgaiban  való  részvételre, 
egészen  Kulinyi  Zsigmond  kezébe  szállt  át  a  lap  szellemi  vezér- 
lete és  azon  naptól  kezdve,  amikor  az  ő  neve  a  lap  homlo- 
kára fölrepült,  mint  szerkesztő  haláláig,  e  nagy  kort  csodás  kitar- 
tással és  lázas  szeretettel  végzett  publicistikai  és  hírlapírói  mun- 
kásságával töltötte  be. 

Nem  fog  a  jövő  krónikása  Szeged  e  hű,  nagyhasznú  fiának 
életrajzában  zajos  külsőségeket  találni,  a  föltünési  és  szereplési 
vágy,  vagy  a  tapsok    után   való    hajsza  és   csörtetés    jeleire  sem 

akad  abban  sehol,  mert  az  ő  életét  egyetlenegy  dolog  töltötte  be 
a  zajtalan,  de  szakadatlan  munka. 
Ez  Kulinyi  Zsigmond  életrajza. 


Kulinyi  Zsigmond  a  szegedi  kereskedelmi  és  iparkamara 
szolgálatába  mint  titkár  1891.  január  1-én  lépett.  Ezt  megelőző- 
leg már  sokat  foglalkozott  közgazdasági  ügyekkel,  különösen  a 
hirlapírás  terén  és  már  1874-ben  szerkesztőtársa  volt  az  akkor 
Qelléri  Mórral  alapított  «Alföldi  Iparlap»-nak. 

Működésével  nagy  része  volt  a  szegedi  kamara  fölállításá- 
nak előkészítésében,  ami  nem  volt  könnyű  munka.  A  kamara 
megalakulása  után  mindjárt  páratlan  ügyszeretettel  és  kötelesség- 
érzéssel  kezdte  meg  a  működését,  tapintattal  és  a  viszonyok  helyes 
ösmeretével  külön  irányt  szabva,  melyen  a  kamara  működése 
haladt. 

Éleslátása,  nagy  szorgalma,  elfogulatlansága,  puritán  jel- 
leme és  okos,  higgadt  előadási  modora  hamar  keltettek  bizalmat 
iránta  az  iparos  és  kereskedő  körökben,  melyeknek  minden  kíván- 
ságát ösmerte.  A  kilencvenes  évek  elején  már  előadóul  szerepelt 
több  országos  iparos  és  kereskedő  kongresszuson  és  szabatos 
előadásaival  nem  egy  fontos  nagy  kérdés  helyes  megoldását 
jelölte  meg.  Számos  alkalommal  írt  emellett  szakcikkeket  a 
Magyar  Ipar-ba  és  az  előkelő  fővárosi  lapokba,  melyek  minden- 
kor megérdemelt  figyelmet  keltettek.  Ezek  útján,  valamint  az 
egyéb  közcélú  munkássága  révén  országos  nevet  biztosított  magá- 
nak és  ezzel  egyidejűleg  a  szegedi  kamara  tekintélyét  is  folyton 
emelte. 

A  szegedi  kamara  tekintélye  és  szavának  súlya  tényleg  most 
is  az  elsők  között  van.  Kulinyi  Zsigmond  érdeme  ez,  aki  a 
kamara  elé  terjesztett  fontos  ügyekben,  nagy  előtanulmányok  és 
gazdag  tapasztalatok  igénybevételével  dolgozott  ki  javaslatokat, 
melyek  mindig  igazságon,  a  viszonyok  helyes  ösmeretén  nyugod- 
tak és  a  kamara  által  védett  érdekek  szemmeltartásával  készültek 
és  ezek  a  legtöbb  esetben  elismeréssel  találkoztak  a  minisztériu- 
mokban. A  fölterjesztései,  miket  a  kamara  határozataiból  készített, 
mind  tökéletes  munkák  voltak.  Érezhető  volt  bennük  a  tehetsé- 
ges író  magyaros,  tömör  stílusa  és  a  szakember  tájékozottsága, 
határozott  biztonsága,  előrelátása,   nyugodtsága,   erélye   egyaránt. 

Az  író  és  a  fontos  ügyek  védelmére  hivatott  szakember  tehet- 
sége egyesült  benne  és  ezért  tudott  imponálni  mindenütt. 

Különös  előszeretettel  istápolta  minden  alkalommal  a  kézmű- 
iparosok  érdekeit  és  mint  az  országos  ipartanács  tagja,  számos 
alkalommal  mutatott  rá  az  iparfejlesztés  helyes  eszközeire,  miket 
a  kamara  működésének  körében  is  tőle  telhetőleg  érvényesített. 
Iparos  kongresszusokon  ez  volt  rendszerint  a  kedvenc  témája, 
melyet  nagy  szeretettel  adott  mindig  elő.  Bátor  harcosa  volt  az 
önálló  vámtcriílet  ügyének  is,  melynek  szolgálatában  minden  alkal- 
mat megragadott,  hogy  kifejezésre  juttassa  a  kamarai  kerület 
iparosainak  kívánságát.  A  kivándorlási  ügygyei  és  ezzel  kapcsola- 
tosan a  háziiparfejlesztéssel  is  nagyon  behatóan  foglalkozott  és 
e  téren  is  sok  siker  emléke  támadt  működése  nyomán.  Azonkép 
nagy  eredménynyel  vetette  latba  befolyását  mindig  a  kerület  gyár- 
iparának fejlesztése  érdekében  és  nem  egy  sikeres  vállalat  léte- 
sítése köszönhető  az  ő  buzgólkodásának.  E  mellett  különösen 
emlékezetes  harcot  vívott  gyakori  erélyes  és  mellőzhetetlen  érvei- 
vel abból  az  érdekből,  hogy  a  magyar  kisiparosok  a  katonai 
szállításokból  részt  kapjanak  és  hogy  általán  a  magyar  ipar  része- 
sedése a  kvóta  szerinti  jogosultságnak  megfeleljen. 

Külkereskedelmi  szerződéseink  hiányosságait  rendkívül  éles- 
látással és  reális  fölfogással  bírálgatta  és  tanulmányai  megérde- 
melt méltánylásban  részesültek  a  szövetkezeti  törvény,  a  megren- 
delésgyűjtési  törvény,  a  szabadalmi  törvény,  a  csekk-törvény,  a 
vasárnapi  munkaszünet,  a  betegsegélyezési  törvény,  a  munkás- 
baleset-biztosítási törvény,  megalkotásánál  —  illetőleg  módosítá- 
sánál. A  kiállítások  ügyében  is  rendkívül  értékes  tanulmányt  szol- 
gáltatott és  érvei,  melyekkel  új  irányt  jelölt  meg,  hatással  voltak. 

Különös  ambícióval  a  koronaszövetkezetek  és  a  fogyasz- 
tási szövetkezetek  sok  esetben  káros  hatását  mutatta  ki,  rámutat- 
ván azokra  a  módozatokra,  melyekkel  a  fogyasztási  szövetkeze- 
tek és  a  korona  szövetkezetek  működését  a  helyes  és  hasznos 
mederbe  lehet  terelni.  A  szegedi  újabb  közérdekű  mozgalmak 
között  különösen  a  téli  kikötő  kiépítése  ügyében  fejtett  ki  buz- 
galmat. Utolsó  szakcikke  a  szövetkezetekről  szólott,  melylyel  föl- 
tűnést keltett. 

A  kamarai  működésen  kívül  tevékeny  részt  vett  Kulinyi 
Zsigmond  a  különböző  országos  ipari  és  kereskedelmi  szerveze- 
tek mozgalmaiban  is.   Tagja  volt   az   országos   Ipartanácsnak,   a 

kereskedelmi  és  ipari  szakoktatási  tanácsnak,  igazgatósági  tagja 
volt  az  Országos  magyar  kereskedelmi  egyesülésnek,  a  Magyar 
hajózási  egyletnek,  levelező  tagja  az  Országos  iparegyesülefnek, 
titkára  volt  a  Vidéki  malomiparosok  országos  egyesületének,  mely- 
nek az  alapításában  is  tevékeny  részt  vett.  A  fölső  kereskedelmi 
iskolák  érettségi  vizsgálatain  és  a  női  kereskedelmi  tanfolyamok 
vizsgáin  mint  a  kereskedelemügyi  miniszter  megbízottja,  mindig 
részt  vett  és  ezenkívül  helyet  foglalt  számos  ipari  szakiskola  föl- 
ügyelő bizottságában. 

De  azt  a  szerepkört,  melyet  Kulinyi  Zsigmond  az  ipari  és 
kereskedelmi  élet  terén  betöltött,  hirtelen  föl  sem  lehet  sorolni. 
Oly  sokoldalú  és  oly  sok  tudást,  figyelmet  és  ügyszeretetet  igénylő 
pályája  volt,  melyen  becsületesen  helyt  állani  csak  nagy  zseniali- 
tással lehetett. 

És  tényleg,  a  szó  szoros  értelmében  zseniális  volt  Kulinyi 
Zsigmondnak  nemcsak  az  őt  vezető  szerepre  kvalifikáló  gondol- 
kozása, hanem  az  a  rend  is,  melyet  működése  közben  betartott. 
Az  ő  idejének  úgyszólván  minden  órája  előre  meghatározott 
programm  szerint  folyt  le  és  csodálatosan  be  tudta  magának 
osztani  az  idejét  úgy,  hogy  minden  szerepkörét  a  leglelkiismere- 
tesebben  és  a  legnagyobb  kötelességtudással  töltötte  be. 

A  MŰIPAR  KORÉBÓL. 

Zsolnay  Vilmos. 


A  magyar  műipar  terén  az  első  hegedű  határozottan  Zsolnay 
Vilmos  kezében  volt.  Hazánkban  a  műipari  törekvéseknek  senki 
sem  tudott  annyira  érvényt  szerezni,  mint  ő,  kinek  alkotásai  fel- 
tűnést keltettek  a  belföldön  és  a  külföldön  egyaránt.  Fényes 
tehetsége  nyilvánult  remekműveiben,  melyek  az  ő  hírével  együtt 
a  magyar  műipari  haladás  hírét  is  megalapították  a  művelt  kül- 
föld előtt.  Sőt  bátran  állíthatjuk,  hogy  minél  előrehaladottabb 
valamely  állam  a  műigények  terén,  minél  kényesebb  a  műízlése, 
annál  jobban  tudja  méltányolni  Zsolnay  készítményeinek  műipari 
becsét.  Hajdan  a  művészek  híre  és  lángesze  terjedt  el  a  világon, 
ma  a  művészekkel  versenyez  a  műiparos.  Zsolnay  hírneve  is 
diadalmasan  járta  be  a  világot  s  mint  világító  példa  meg  lesz 
örökítve  a  magyar  ipar  történetében,  bogy  a  későbbi  nemzedékek 
tanuljanak,  buzduljanak  rajta.  Az  ő  érdemeit  a  hazai  ipar  terén 
--  teljes  valójukban  —  csak  a  későbbi  nemzedék  lesz  hivatva 
méltányolni.  Zsolnayt  a  modern  magyar  műipar  megalapítójának 
és  nesztorának  tekinthetjük,  a  ki  még  életében  oly  magas  fokra 
emelkedett,  hogy  rendkívüli  sikerei  mellett  kiváló  érdemeit  is  az 
egész  ország  osztatlan  elismeréssel,  sőt  kitüntetéssel  méltányolta. 
E  közeüsmerés  legfelsőbb  helyről  is  kifejezést  nyert,  midőn 
Zsolnay  az  1885.  évi  országos  kiállítás  alkalmával  ő  felsége  a 
király  által  a  Ill-ad  osztályú  vaskorona-renddel,  később  pedig  a 
Ferenc  József-rend  középkeresztjével  lőn  kitüntetve.  Ezen  kívül 
számos  más  kitüntetése  is  volt,  többek  között  a  belga  Lipót-rend 
és  a  francia  becsületrend. 

Hogy  működését,  törekvéseit  és  sikereit  egész  valójukban 
méltányoljuk,  közelebbről  kell  ismertetnünk  életpályáját  és  nagy- 
szerű ipartelepét,  melynek  ma  —  művészi  eredményeit  tekintve 
—  kevés  párja  van  a  világon. 

Zsolnay  Vilmos  született  Pécsett  1827.  ápr.  27-én.  Atyja,  ki 
kereskedő  volt,  őt  is  a  kereskedői  pályára  szánta,  a  fiatal  Zsolnay 
azonban  szívesebben  hajlott  a  festőművészet  felé.  Bécsben, 
Frankfurtban,  Drezdában,  Münchenben  nagyobb  kereskedésekben 
lévén  alkalmazva,  kevés  szabad  idejének  minden  percét  festészeti 
tanulmányokkal  töltötte.  Később  —  mintha  csak  sejtette  volna 
jövőjét  —  az  üveggyártást  és  bányászatot  tanulmányozta.  Midőn 
visszakerült  és  atyjának  rövid-  és  kézműárii-üzletét  átvette,  ennek 
emelését  tette  föladatává  s  az  üzletet  csakhamar  nagy  bazárrá  ala- 
kította át,  mely  egy  egész  kis  utcát,  az  üvegtetővel  fedett  « párisi- 
utcát)) töltötte  be. 

Zsolnaynak  azonban  ez  nem  elégítette  ki  ambicióját  s  noha 
a  közéletben  tevékeny  részt  vett,  (többek  közt  ő  alapította  a  pécsi 
kölcsönös  segélyző-egyletet,  mely  az  e  nemű  intézetek  közt  ma 
az  első  helyet  foglalja  el  hazánkban),  folyton  tanult,  kutatott,  ter- 
vezett. Nemsokára  egy  üveghutát  bérelt,  de  hát  a  boldogulhatás  elé 
nagyon  sok  akadály  gördült;  a  bányászatot  is  űzte,  de  evvel 
sem  ment  sokra.  Mindez  nem  kedvetlenítette  el  Zsolnayt,  hanem 
újabb  és  más  irányú  tevékenységre  ösztönözte.  1862-ben  átvette 
a  kertje  mellett  elterülő  és  bátyja,  Zsolnay  Ignác  tulajdonát  képező 
kis  terracotta-műhelyt  és  téglavetőt,  melyen  ma  világhírű,  óriási 
kiterjedésű  s  gyönyörű  berendezésű  gyára  áll.  Itt  a  téglavetésen 
—  1862-ben  —  kezdte.  A  téglákat  jobbára  maga  használta  fel 
apróbb  műhelyek  építésére.  A  téglák  mellett  aztán  építészeti  terra- 
cotta-díszítményeket,  majd  közönséges  használati  edényeket,  utóbb 
közönséges  majolikákat  készített.  így  kezdődött  az  edények  gyár- 
tása, melyek  közt  a  magyar  stylbeli  ékítményekkel  ellátott  különféle 
kancsók  a  főbb  szerepet  játszották.  Ezután  felölelte  a  majolika-  és 
az  egyszerű  porcelláncikkek  gyártását.  így  fejlődött,  emelkedett  e 
gyár,  folyton  újabb  és  újabb  cikkek  gyártását  karolva  fel,  miköz- 
ben azonban  a  régebbi  közönséges  agyagipari  cikkek  gyártásá- 
nak tökéletesbítésére  is  kiváló  gondot  fordított. 

Az  1873Mk  év  nevezetes  fordulópontot  képez  e  gyár  törté- 
netében. Ugyanis  a  gyár  tulajdonosának:  Zsolnay  Vilmosnak 
folytonos  kísérletezés  és  kutatás  után  egy  sajátos,  elefántcsont- 
színű porcellánt  sikerült  előállítani,  mely  a  kereskedésben  a 
Zsolnay -féle  ivoir-^porceüán  elnevezés  alatt  ismeretes.  E  porcellán, 
melynek  imént  említett  sajátossága  részint  az  agyag,  részint  pedig 
a  máz  vegyi  összetételében  rejlik,   a   gyárnak   kiváló  specialitása 

lett,  s  ezt  még  egy  porcellángyárnak  sem  sikerült  utánozni. 
Az  ivoir-porcellán,  mint  egyedül  álló  specialitás,  ma  legalább  is 
oly  kincs,  mint  az  angol  Wedgewood.  Ez  alapanyagra  csakhamar 
keleti  perzsa  és  indiai  stylusban  tartott  díszítéseket  alkalmazott 
a  leggondosabb  technikai  kivitellel.  S  mind  ezzel  egyúttal  ritka 
tökélyre  emeltetett  e  gyárban  a  tűzben  való  zománcozás,  mely 
1500 — 1600  Celsius  szerinti  fok  hőségben  történt.  E  páratlan 
eljárás  következtében  minden  színben  oly  elevenséget,  oly  inten- 
zivitást  láthatni  Zsolnay  készítményein,  mely  messze  földön  rit- 
kítja párját. 

Az  1878-iki  párisi  világkiállításokra  küldött  Zsolnay-féle 
edények  általános  föltűnést  keltettek  és  osztatlan  tetszésben  része- 
sültek. A  gyár  hírnevének  szélesebb  körben  való  megismertetése 
ez  időtől  kezdődik.  A  kiállítások  után  mindenfelől  sűrűn  érkez- 
tek megrendelések,  melyeknek  csak  úgy  lehetett  megfelelni,  hogy 
a  gyár  tetemesen  kibővííteteíí.  S  a  megrendelések  azóta  folyton 
szaporodnak.  Zsolnay  gyármányainak  kelendőséget  leginkább  az 
biztosított,  hogy  Zsolnay  folyton  újabb  meg  újabb  specialitásokkal 
jelent  meg  a  piacokon. 

A  Zsolnay-féle  díszművek  úgy  a  szinek  elevensége  és  finom- 
sága, mint  a  rajz  és  forma  korrektsége  és  stylszerűsége  tekinte- 
tében a  legjobb  e  nembeli  angol  termékek  mellett  is  fényesen 
megállják  a  versenyt.  Az  anyag  kedves,  meleg  színe  az  oiron- 
tajánszra  emlékeztet.  A  máz  alatt  levő  páte-email  szinek  annyira 
összhangzók  az  alappal,  hogy  e  nemben  mi  kívánni  valót  sem 
hagynak  fönn. 

A  gyárban  előállított  magyar  genreü  korsók,  kancsók  stb. 
igen  sikerültek  s  sokáig  nagyon  divatosak  voltak.  Zsolnay  egy 
időben  sajátos  sárga  színű  reliefes  s  bizarr  aranydíszítéssel  ellá- 
tott magyar  korsókat  is  készített,  melyek  kizárólag  Amerikába 
küldettek,  hol  igen  kedveltek. 

Zsolnay  díszműgyártmányain  az  izlés  irányát  illetőleg  két- 
ségtelenül látszik  az  a  nemes  hatás,  melyet  Öven  Jones,  Readgrave, 
Racinet  s  különösen  Andsley  pompás  publikációinak  alapos  isme- 
rete és  azok  tájékoztató  befolyása  keltett.  Ez  irány  helyes  alkal- 
mazása mint  igazi  typusa  a  síkdíszítménynek,  gazdagon  gyümöl- 
csözött is  eredményeiben. 

Zsolnaynak  egyik  fő  jellemvonása  volt  különben,  hogy 
mindig   lépést   tartott  az    idővel    s   ki   tudta   aknázni   a    modern 

irányzatok  előnyeit.  Rendkívüli  hatást  ért  el  az  eozin-nal  és  a 
pyrogranittal.  A  «PyrogTanií»  anyag  előállítása,  —  mely  a  terracotta 
építési  díszítmények  pótlására  van  hivatva  -  minthogy  tartós- 
sága, illetőleg  a  légbeli  változások  hatásának  való  ellenállása  még 
fölülmúlja  az  e  célra  alkalmas  kőzeteket,  az  1890-ik  év  kezde- 
tére esik  és  azóta  sok  köz-  és  magánépület  Budapesten,  vidéken 
és  Bécsben  lett  pyrogranit-anyaggal  díszítve  és  annak  alkalmazása 
évről-évre  növekszik. 

A  gyakorlati  életben  használt  porcellán-  és  kőedénycikkek 
gyártása  nagymérvben  szintén  fejlesztette,  úgy,  hogy  az  ország 
elektrotechnikai,  porcellán,  egészségügyi  és  vegyészi  cikkek  szük- 
ségletét a  pécsi  gyár  jórészt  fedezheti. 

Mert  Zsolnay  gyárában  a  majolika-  és  porcellán-cikkeken 
kívül  előállíttatik  még  az  újabb  időben  meglehetősen  elterjedt 
ú.  n.  építészeti  majolika  (épületek  díszítésére),  különféle  technikai 
célokra  szolgáló  tűzálló  anyag,  minden  alakú  és  formájú  tűzálló 
téglák  és  görebek,  csövek,  műépítészet!  terracotta  cikkek,  terra- 
cotta szobrok,  közönséges  használati  edények  (ólommáz  nélkül), 
gyógyszertári  és  vegyészeti  edények,  távirda-szigetelők  stb.  A  gyár 
legújabban  a  díszkályháknak  nagymérvű  gyártását  kezdte  meg  és 
e  cikkben  is  szép  eredményt  képes  fölmutatni. 

Az  1895-ik  évben  Zsolnay  átvette  a  budapesti  Fischer  Ignácz- 
féle  fayencegyár-részvénytársaságot,  melynek  czége:  Budapesti 
Zsolnay-féle  porcellán-  és  fayencegyár  r.  t.  Az  18Q8-ik  évben  a 
szűk  Dob-utcában  levő  gyárat  áttelepítette  Budapest  város  egyik 
külső  telkére,  a  Zuglóba.  Az  újonnan  felépített  gyárat  a  kerámikai 
teknika  legújabb  vívmányai  szerint  rendezte  be  és  iparvágánynyal 
látta  el.  A  telek  terjedelme  akkora,  hogy  a  gyár  üzeme  hosszabb 
időre  fejleszthető  lesz.  A  budapesti  gyár  is  évről-évre  fejlődött 
úgy,  hogy  benne  jelenleg  1 1  nagy  kemence  van  üzemben.  A  buda- 
pesti gyár  specialitása:  fayence  falburkoló  lemezek  és  egészség- 
ügyi cikkek  gyártása. 


A  Zsolnay  gyárában  előállíttatni  szokott  minden  gyártmány- 
fajból  egy-egy  mintadarab  van  a  gyár  múzeumában  elhelyezve. 
E  múzeumban  a  gyárnak  keletkezésétől  kezdve  minden  gyártmány- 
fajból lévén  egy  darab  elhelyezve,  a  gyár  mikénti  fejlődéséről 
érdekes  képet  nyújt. 

A  Zsolnay-féle  porcellán  díszművek  kiváló  kelendőségi  piacai 
Angliában,  Franciaországban,  újabban  (némileg)  Németországban, 
de  különösen  Amerikában  vannak.  Nagyobbmérvű  föllendülését 
e  gyár  leginkább  az  egyre  élénkülő  amerikai  keresletnek  köszön- 
heti. Közönségesebb  árúk  rendszerint  az  aldunai  országokba  s 
1882  óta  Ausztráliába  is  exportáltatnak. 

Zsolnaynak  nagy  érdemei  voltak  a  magyar  motívumok  és 
minták  feltüntetésében,  melyeket  gyárában  sikerrel  használt  fel. 
Gyárában  a  tiszta  keleti  s  legújabban  a  modern  stilus  kiválóan 
kultiváltatott.  Zsolnay  a  díszedények  gyártása  terén  újabban  kö- 
vetett iránynak  úgyszólván  alapítója.  Nemcsak  itt  az  országban, 
hanem  Német-  és  Angolországban  is  nagy  eló'szeretettel,  de  csak 
többé-kevésbbé  sikeresen  utánozzák  őt.  Nagy  vívmánya  volt 
Zsolnaynak  az  üvegtechnikának  (gyöngyház-modorban)  a  kerámiá- 
val való  egyesítése.  Későbbi  keletű  az  eozinedények  óriási  vál- 
tozata. 

Zsolnay  gyárában  több,  mint  1000  munkás  dolgozik  s  ami 
igen  örvendetes,  ezeknek  fele  magyar  (nők,  leányok,  férfiak,  fiúk), 
kik  mindannyian  Zsolnay  gyárában  képeztettek  ki.  E  célból  Zsolnay 
gyárában  saját  költségén  iskolát  tartott  fenn. 

Még  egy  kiváló  érdeme  volt  Zsolnaynak,  az,  hogy  az  anya- 
got kizárólag  Magyarországon  szerezte  be,  noha  Csehországból 
olcsóbban  kapná.  Zsolnayt  tevékenységében  nagyban  támogatta 
egyetlen  fia  és  méltó  utódja :  a  jeles  képzettségű  Miklós,  ki  évek 
óta  nagy  sikerrel  és  körültekintéssel  vezeti  a  gyár  kereskedelmi 
részét.  Zsolnay  leányai :  Teréz  és  Julcsa,  Istentől  ritka  tehetséggel 
megáldott,  valóságos  festőművésznők,  kik,  amily  nemes  passzióval, 
épp  oly  kitűnő  ízléssel  és  ügyességgel  áldoznak  a  családi  élet  által 
igénybe  nem  vett  óráikban  a  festőművészetnek  s  nekik  is  jelen- 
tékeny részük  van  a  Zsolnay-féle  műgyártmányok  által  képviselt 
tipus  megteremtésében,  sőt  kifejlesztésében.  A  gyár  fejlődésében 
nagy  része  van  két  vejének,  kik  közül  Matyasovszky  Jakab  a 
geológiai,  Sikorszky  Tádé  a  művészi  rész  fejlődésében  és  fokról- 
fokra való  emelésében  tettek  és  tesznek  megbecsülhetetlen  szol- 
gálatot. És  az  öregek  helyét  maholnap  a  kellő  munkamegosztás 
alapján  az  unokák  foglalják  el,  mert  ez  a  telep  arra  van  predesz- 
tinálva, hogy  nemzedékről-nemzedékre  ugyanazon  család  művészi 
hajlamainak  és  munkaszeretetének  védelmében  fejlődjék. 


1900  máfciUs  hó  23-án  költözött  el  az  élők  sorából  Zsolnay 
Vilttios.  Az  ő  rtagyságát  semmi  sem  jelzi  jobban,  mintha  meg- 
síőlaltátjük  azokat,  akik  elmulta  fölött  keseregvén,  szívük  szerint  mél- 
tatták az  ő  elévülhetien  érdemeit. 

Magam  jártam  elől  a  siratok  között,  konstatálván  róla, 
hogy  ő  volt  a  nemes  fayence  legnagyobb  modern  művésze. 
Majd  ezeket  írtam :  A  részvét  könnyét  hullatja  sírjára  az 
egész  magyar  iipár  is,  amelynek  legelszántabb  hőse  volt.  Mint 
ahogy  az  Úristen  agyagból  teremte  az  embert,  úgy  teremtette 
meg  agyagból  a  pécsi  öreg  téglagyáros  azt  a  magyar  mű  ipart, 
amely  minden  iparművészeti  produkciónk  között  a  legnemesebb 
magaslatokra  emelkedett.  Az  öreg  Zsolnay  agyaggal  szerzett  cso- 
dálatot a  magyar  talentumnak.  De  minő  formát  öltött  az  ő  kezei 
közt,  izzó  kemencéiben  ez  a  biblikus  matéria!  Hogyan  megneme- 
sédett,  életrekapott  és  ragyogott.  Zsolnay  lelopkodta  a  felhők 
közül  a  szivárvány  leheletes,  izzó  színeit  és  csudás  köntösként 
ráteregette  agyagaira.  Mi  csodálni  ^váló  van  azon,  hogy  ezt  a 
remek  munkát  megbámulta  és  elkapkodta  Paris,  London,  New- 
York  és  Bécs  és  hogy  világszerte  kísérleteztek,  keresték  a  művészi 
ipar  mesterei,  hogy  azt  a  pécsi  magyart  utóiérjék  vagy  legalább 
megközelítsék. 

Az  ezermester  agyagbűvészt  sírba  fektették.  Végtisztességén 
képviselve  volt  a  kormány  és  szülővárosa.  És  a  gyászoló  közön- 
ség lelkében  az  egész  magyar  társadalom  lelke  szólalt  meg. 

És  ott  fog  állani  Pécs  piacán  a  fazekas-mester  szobra.  Ö  lesz 
az  első  kézműves,  akinek  szobrot  emelnek. 

Magyarországon  rendszeresen  csak  nagy  királyoknak,  nagy 
lantosoknak  és  apró  politikusoknak  juttatnak  monumentumot,  az 
előbbieknek  közadakozásból,  az  utóbbiaknak  hivatalos  költségen. 
Rangot  jelent  a  szobor  s  ha  a  nagytömegek  adományozzák  hóízá 
a  bronz-anyagot  fillérek  formájában,  akkor  jelentősége  magasabb 
minden  más  emberi  dicséretnél.  Olyas  valamit  mond,  hogy  akiknek 
sorából  a  föld  alá  költözködött,  azok  itt  akarják  őt  marasztalni,  ki- 
emelik a  hantok  alól,  hogy  gyermekeik  gyermekei  is  társaloghas- 
sanak vele  szobor-nyelven.  Óh,  dicsőség  az,  ha  a  nép  emel  vala- 
kinek szobrot;  százszoros  és  ezerszeres,  ha  az  a  valaki  semmi 
más,  mint  agyaggyúró  kézműves! 

Egyéb  titulusa  nem  volt.  Ö  magát  fazekasmesternek  néveíte, 
amikor  egyszer  a  király  fogadta.  Rangja,  címe.  predikátuma  ebben 

az  egy  szóban  foglaltatott :  Zsoliiay.  Senki  nagyobbal  nem  mond- 
hat róla,  mint  ha  nevén  nevezi.  Igaz,  hogy  az  a  családjáró!  szál- 
lott rá,  de  ő  teíte  névvé.  És  amit  apró,  ranglistákon  tovaíeker- 
gőző  stréberek  egy  élei  fáradsága  árán  sem  tudnak  elérni,  azt 
akaratán  kívül  elérte  ő :  a  nagyvilág  elitje  megsüvegeli  ezt  a  nevet. 
A  magyar  fazekasmesíer  világhírű  lett.  Azért,  mert  ö  volt  a  világ 
legkitűnőbb  fazekasa. 

És  a  magyar  iparosvilág  el  fog  zarándokolni  Pécsre,  mint 
búcsújáró  helyre.  A  magyar  ipar  legnagyobb  úttörőjének  szobra 
fog  ott  állani,  hirdetve  a  késő  századoknak  azt  a  világra  szóló 
dicsőséget,  melyet  nem  magának  szerzett  Zsolnay,  hanem  a  hazának. 


Zsoliiay  Vilmosról  a  magyar  sajtó  érdemeihez  méltó  módon 
emlékezett  meg. 

A  nekrológokból  ime  néhány  szemelvény,  mint  örökzöld  abból 
a  koszorúból,  melynél  szebbet  magyar  iparos  nem  kapott  még  soha. 

Az  Egyetértés  ezt  írja:  A  magyar  műipart  súlyos  veszteség 
érte.  Egyik  legkiválóbb,  sőt  mondhatni,  a  legkiválóbb  művelője, 
akinek  nevét  az  egész  világon  ismerik :  Zsolnay  Vilmos  ma  reggel 
meghalt  Pécsett  hetvenhárom  éves  korában.  Agyagedénygyáros 
volt,  lángeszével  és  fáradhatatlan  szorgalmával  azonban  az  ipar- 
művészet legnagyobb  alakjai  sorába  küzdötte  magát.  Nevéí  úgy 
emlegetik  ma  a  keramikában,  mint  Bessemer  nevét  az  acélgyártás- 
ban. Pécsi  gyárának  készítményei  vetélkednek  a  világhírű  közép- 
kori mesterek  műremekeivel.  Ezek  vitték  szerte  a  világba  a  Zsolnay 
nevet,  dicsőséget,  hírnevet  szerezve  a  magyar  műiparnak.  Műegye- 
temi tanulmányait  befejezve,  kénytelen  volt  fivérének  íerrakotta- 
és  fazekas  gyáracskájáí  átvenni.  Ebből  a  szerény  kezdetből  fej- 
lődött a  világhírű  Zsolnay-gyár,  ahol  most  ezernyi  munkás,  egy- 
egy  művész  mindegyik,  készíti  a  magyar  kerámiai  műipar  remekeit. 
Zsolnay  Vilmos  művészi  lelke  csinált  a  kezdetleges  gyáracskából 
világhírű  műipar-telepet.  —  Fáradhatlanul  dolgozott,  hogy  valami 
újat,  eredetit,  tökéleteset  alkosson.  Elméleti  képzettsége  párosult 
művészi  hajlamával.  A  nyers  anyaggal  addig  kísérletezett,  a  formát 
addig  idomította,  míg  a  fayence-gyártást  oly  tökélyre  emelte, 
hogy  az  egész  világon    utánozzák   a   magyar   mester   módszerét. 

A  Pesti  Hírlap  így  ír :  Ha  tőlem  függene,  én  az  iskolákban 
a  Perikiesek  és  Július  Caesarok  biographiája  helyett  Zsolnay  Vil- 

mos  életét  olvastatnám.  Mert  az  ilyen  példa  teszi  termékenynyé 
a  magyar  lelket.  A  pécsi  edénygyáros  pályája  az  az  egyetlen  igaz 
ösvény,  melyen  iparunknak  járnia  kell,  nemzeti  céllal  dolgozni  és 
nagygyá  fejleszteni  a  meglevőt.  S  körülbelül  ez  a  legjobb  út  a 
milliók  felé  is.  -  Ha  Zsolnay  Vilmosnak  szobrot  állítanak,  legyen 
alakja  mellett  egy  magyar  díszedény  és  egy  telegráfdrótot  szige- 
telő porcelíán.  E  két  jelben  ott  lesz  az  ő  egész  szép  és  jó  élete. 

A  Budapesti  Napló:  Világhódító  volt  az  öreg  úr.  Messzi 
kontinensekre  tolta  előre  katonáit  s  mindenütt  ütközetet  nyert.  Az 
agyag  fegyver  lett  a  kezében,  szebb  uniformist  pedig  még  nem 
kapott  katona,  mint  a  Zsolnay  csudás  ércfényben  lángoló  lüszterei. 
Vékonyka  szivárványszerű  lehelet  a  törékeny  faience-testen  ;  agyag, 
amely  érccé  pirul.  De  minő  művészet  van  ebben  a  föld-átalakítás- 
ban !  S  azért  lett  akkora  teremío-talentummá  Zsolnay,  mert  elmé- 
jével egészen  mélyen  belehatolt  a  természet  matériáiba  s  úrrá 
lett  fölöttük.  Hasonló  győzelmet  csak  kevés  ember  arat.  És  még- 
sem babérból  vetette  az  ágyát,  hogy  rajta  re  bene  gestate  pihen- 
jen. Kötényt  kötött  maga  elé  a  pécsi  fazekas,  beállott  a  korongok 
és  az  agyagtömegek  közé,  kezébe  vette  a  mintázófát,  kavargatta 
zománctégelyeit,  szította  a  tüzet  nagy  kohóiban.  Munkásművész 
volt,  nem  zsúr-művész.  Egy  diadalmas  ember,  aki  szent  naiv- 
sággal csak  úgy  tud  élni,  hogy  egyre  mímeli  a  nagy  teremtőt.  Ez 
hatalmas  isteni  munka^ 

Magyar  Ipar:  Ismeritek  Zsolnay  Vilmos  életét.  Láttátok  a 
kicsiny  kezdetet,  melyből  kiindult  és  bámuljátok  a  szédítő  magas- 
ságot, melyre  két  keze  munkájával  és  teremtő  agya  szorgalmává 
eljutott.  Tanuljatok  az  ő  példájából!  így  cselekszik  a  férfi,  a  ki 
hivatása  tudatában  és  érzetében  egy  célt  tűz  ki  maga  elé  és  ösz- 
szes  akaraterejét  megfeszíti  annak  elérésére.  És  ily  sikert  ért  el 
az,  aki  tud  és  mer  is  akarni.  Aki  kitűzött  céljától  nem  engedi 
magát  eltéríteni,  aki  ereje  ismerésében  kész  százszor,  száz- 
egyedikszer is  újra  kezdeni  a  sysiphusi  munkát,  mert  tudja,  hogy 
annak  sikerülte  nem  lehetetlenség.  Hogy  sokszor  az  acélizmok 
is  elernyednek,  hogy  a  verejték  gyöngyei  kiülnek  arcunkra  és 
nincs,  aki  letörölje,  -  hogy  a  kishitűség  naponta  megkörnyékez 
bennünket  és  szirén-dalokat  zeng  puha  örömökről  és  édes  kénye- 
lemről, vájjon  ki  vetne  erre  ügyet?  A  fő:  a  szívós,  törhetetlen 
akarat,  melyről  a  példabeszéd  is  azt  mondja,  hogy  sikert  arat. 
Félre  tehát  kislel küek,  kik  minden  nagy  és  nehéz  dolognál  azzal 

álltok  elő,  hogy  nem  lehet.  Nem  lehet,  mert  nem  tudtok,  nem 
mertek  akarni.  Mert  a  heverés  párnája,  ha  mindjárt  romlás  árad 
is  szét  róla.  édesebb  és  hívogatóbb,  csábítóbb,  mini  a  küzdelem 
erőfeszítése  és  fáradalma.  Nézzétek  Zsolnay  Vilmos  életét,  kinek 
akarata  győzedelmeskedett  az  élettelen  anyagon,  a  százados  el- 
maradottság sötét  árnyain,  a-  művészetek  makacs  szabályain  és 
korlátain,  a  nemzeti  féltékenység  és  irigység  engesztelhetetlen 
démonain  és  minden  mérkőzésben  elnyerte  a  pálmát  a  maga  és 
a  magyar  műipar,  a  magyar  nemzet  számára. 

Ki  merné  tehát  ezek  után  állítani,  hogy  a  magyar  ipar  meg- 
teremtése, egyetemes  érvényre  emelése,  diadalmas  előtérbe  helye- 
zése és  m.ásodik  honfoglalása  lehetetlenség? 


Zsolnay  Vilmos  halála  napján  a  pécsi  kereskedelmi-  és  ipar- 
kamara elnöke,  Littke  József  azonnal  közgyűlést  hivott  össze  és 
az  elnök  indítványára  a  kamara  egyhangúlag  elhatározta,  hogy 
Zsolnay-nak  Pécsett  valamely  közíéren  szobrot  emel.  A  keramikai 
szoboralapzat  tervezésével  Schulek  Frigyes  műépítész  és  műegye- 
temi tanár,  a  bronz  szobor  mintázásával  pedig  Morvay  János 
budapesti  szobrász  lett  megbízva.  A  szobor  alapzatát  Zsolnay 
fia,  Miklós  állítja  elő  saját  költségén,  pyrogránit  anyagból. 

Zsolnay  Miklós  továbbá  a  gyártelep  fölött  emelkedő  magas- 
laton mauzóleumot  építtetett  Sikorsky  Tádé  sógora  tervei  szerint. 
A  mauzóleum  már  készen  áll  és  teljesen  házilag  lett  fölépítve  és 
fölszerelve,  pyrogránit,  grés  és  fayence  anyagból,  a  mauzóleum 
oltára  pedig  eosin  színekben  ragyog. 

A  szobor  leleplezése  és  a  mauzóleum  beszentelése  az  1907-ik 
év  tavaszára  van  tervbe  véve. 

Büszke  lehet  a  magyar  ipar  arra  az  úttörőre,  a  kinek  ilyen 
emléket  emel  a  közönség,  a  hálás  utódok  és  a  közvélemény.  Ez 
az  emlék  ércnél  maradandóbb. 

Hirdeti  nemzedékről-nemzedékre  a  munka  és  a  munka  hősé- 
nek dicsősésrét  .  .  . 

Síeind!  Imre. 

A  magyar  műipar  egyik  elsőrendű  úttörő  harcosa  idejének 
és  tevékenységének  jelentékeny  részét  szentelte  az  országos  ipar- 
egyesületnek, melynek  építő-ipari  szakosztályát  mint  elnök  sokáig 
vezette.  Részt  vett  az  igazgatóság  ülésein  is  és  tőle  telhetőleg 
buzgón  szolgálta  a  magyar  ipar  érdekeit  nemcsak  mint  művész 
és  műiparos,  hanem  mint  a  közügyeknek  fáradhatlan  bajnoka. 
Mikor  elhatároztam,  hogy  ebbe  a  kis  Paniheonba  besorozoni, 
előkerestem  régi  írásaimat,  amikben  Steindl  kiválóságát  méltattam. 
De  mind  félretettem,  mert  találtam  egy  méltatást,  mely  minden 
sorában  eleven,  hű  és  lehetőleg  tökéletes  is,  mely  az  én  tollamat 
egészen  háttérbe  szorítja.  Mikor  ugyanis  Steindl  emlékét  az 
országház  egyik  csarnokában  leleplezték,  az  egész  magyar  iparos- 
ság, a  művészet,  a  tudomány  és  a  közélet  más  jeles  képviselői 
rótták  le  iránta  tiszteletüket  és  hódolatukat.  Ez  alkalommal  az  ő 
hűséges  főmunkatársa,  Ney  Béla  rótta  le  a  mester  iránti  kegye- 
letet, méltatván  az  ő  tevékenységét  és  érdemeit.  Ebből  a  minta- 
szerű, mondhatnám  klasszikus  méltatásból  álljon  itt  a  következő 
bő  kivonat: 

A  magyar  országház,  e  minden  részében  nagyszabású  és 
közelismerésre  méltán  számottaríó  képzőművészeti  alkotás  teremtő 
mestere,  joggal  követel  nevének  helyet  a  műtörténelem  lapjain. 
Mert  ez  az  épületmű  nemcsak  megalkotójának  hatalmas  művészi 
egyéniségét,  teremtő  geniejét  hirdeti,  nem  csupán  egy  népnek, 
egy  nemzetnek  alkotóképességéről  és  erejéről  tesz  megcáfolha- 
tatlan tanúbizonyságot,  hanem  -  már  méretei  és  ragyogóan 
gazdag  kiképeztetése  által  is  -  -  keletkezési  korának  emlékéül  áll 
s  a  művelt  emberiség  e  korbeli  kulturerejének  fokmérőjéül  marad 
a  késő  századokra.  Az  tehát,  aki  nemzetének  és  korának  erejét 
művészeti  és  műszaki  fejlettségét,  Ízlését,  saját  lelkében  össze- 
olvasztva, ily  alakban  bírta  megkristályosítani,  nemcsak  önma- 
gának, nemcsak  saját  nemzetének,  hanem  korának  állított  monu- 
mentumot, amelylyel  az  ő  neve  a  művelt  világ  s  az  utókor  előtt 
is  elválaszthatatlanul  egybeforrt. 

Fölmerülhet  —  föl  is  merült  már  —  a  kérdés,  hogy  helyes 
úton  indult-e  a  Mester,  amikor  a  magyar  törvényhozás  palotájá- 
nak megalkotásához :  a  csúcsíves,  az  ú.  n.  góth  stilust,  a  közép- 
kor e  jellegzetes  stílusának  idomait    választotta    és    még   inkább 

gondolkozás  tárgyát  képezheti,  vájjon  helyes  volt-e,  hogy  művé- 
ben, a  tőle  választott  stílusnak  egyik  kifejlődött  iskolájához 
sem  a  franciához  vagy  némethez,  sem  az  angolhoz,  olaszhoz 
vagy  spanyolhoz  —  nem  ragaszkodott,  hanem  az  egyetemes  — 
csúcsíves  —  stilus  formakincsének  fölhasználásával,  saját  egyéni, 
szabadelvű  fölfogását  igyekezett  érvényesíteni. 

Steindl  Imre  —  amikor  a   Magyar   Tudományos   Akadémia 
őt  tagjává  választotta  —  székfoglaló  értekezésében  e  kérdésről  - 
a  nemzeti  stilus  megteremtésére  irányuló   törekvések   és   kísérle- 
tekről történt  megemlékezése  kapcsán  —  így  nyilatkozott: 

«Én  az  új  országháznál  új  stilust  nem  akartam  teremteni, 
mert  ilyen,  századokra  szóló  monumentális  épületet  ephemer 
részletekkel  nem  kezelhettem,  hanem  igenis  arra  törekedtem, 
hogy  (a  góth  stilus)  a  középkor  e  remek  stílusába  szerény 
módon,  óvatosan,  mint  azt  a  művészet  mindenkor  okvetlenül 
megkivánja,  nemzeti  és  egyéni  szellemet  hozzak  be.  E  célból 
eddig  létező  síkdíszítményeink  összes  motívumait,  falfelületek, 
boltfölületek  stb.  díszítésére  a  góth  stilus  szellemében  használ- 
tam föl,  hazánk  flóráját,  mezőink,  erdőink  és  rónáink  növény- 
zetét, annak  formáit  többé-kevésbbé  stilizálva  alkalmaztam ;  így 
pl.  építészeti  tagozatoknál,  mint  amilyenek  a  fejezetek,  eltértem 
a  góth  stilus  szigorú  modorától,  nevezetesen  az  építészetben 
annyiszor  alkalmazott  acanthus-levelet  saját  fölfogásom  szerint 
kezeltettem  a  szobrász  által ...  A  belső  díszítésnél  .  . .  részben 
Rafaelt  követtem.  Miként  ő  a  thermák  föstését  renaissance- 
szellemben  alakította  át,  én  meg  ugyanazon  thermák  föstését 
a  góth  stilus  modorában  és  szellemében  iparkodtam  érvényre 
juttatni  ...  A  többi  díszítő  részekben  pedig  nem  egyedül  a 
régi  stilus  formai  tisztaságának  fönntartására  törekedtem,  mint 
inkább  a  modern  igényeknek  és  fölfogásnak  nemzeti  szellem- 
ben iparkodtam  hódolni. » 

Ezekből  az  idézetekből  világosan  kitűnik,  hogy  Steindl 
Imre  a  Magyar  Országház  stílusának  megalapításakor  öntudatos 
bátorsággal  lépett  arra  az  álláspontra,  mely  szerint,  bár  egyáltalán 
nem  akarta  az  u.  n.  «tiszta»  stilus  kultiválását  elítélni,  de  vi 
szont  szakított  azzal  a  sokaktól  dogmának  vélt  fölfogással,  mintha 
valamely  stilus  keretében  csakis  szigorúan  az  abban  máris  kifej- 
lődött és  elfogadott  formák  lennének  művészeti  szempontból 
jogosultak  és  mintha  újabb,   esetleg  valamely  más    stilus   forma- 

kincséhez  tartozó  motívumok  alkalmazása  és  fölhasználása  a  « mű- 
vészies eszme»  rovására  esnék.  --  E  tekintetben  hajdani  tanára 
és  mestere,  a  bécsi  Schmidt  Frigyes  Dombaumeister  zu  St.  Stephan 
fölfogását  tette  a  magáévá  s  az  ő  nyomdokait  követte,  aki  e  felfo- 
gás érettségének,  a  bécsi  Rathaus  és  Sünhausban,  oly  remek 
bizonyítékait  szolgáltatta.  De  csakis  a  fölfogás  az,  amiben  SteindI 
mesterét  követte,  mert  a  formaképzésben,  különösen  a  magyar 
díszítő-motivumok  bevonása  által  is,  elismerésre  méltó  önállóság- 
nak adta  tanúbizonyságát. 

Hogy  valamely  monumentális  épületműhöz  —  legyen  az 
akár  egyházi,  akár  profán  —  építőművészeti  kifejlett  stílusoknak 
melyike  alkalmazandó,  arra  nézve  manapság,  amikor  a  stílusok 
a  modern  —  kulturális  szempontból  nemzetközinek  mondható 
—  élet  egybeolvasztó  ereje,  a  közlekedő  és  ábrázoló  eszközök 
fejlettsége  folytán,  az  összes  művelt  nemzetek  közkincsévé  vál- 
tak, mindig  az  illető  építőmester  művészi  egyénisége  a  határozó 
és  alig  lehet  kétségbe  vonni,  hogy  bármelyik  epítőművészeti 
stilus  alkalmazása,  bármely  ország  területén,  bármely  nemzet  nép- 
szcllemének  kifejezéséül  egyaránt  jogosult  és  egyaránt  lehet 
alkalmas  is.  Mert  hiszen  szinte  bizonyos  emellett,  hogy  az  illető 
országban  kifejlődött  népszellem  meg  fogja  lelni,  az  emelt  monu- 
mentum idomain,  megfelelő  kifejező  módját,  bármelyik  stilus 
rendszerének  és  formakincsének  alkalmazása  esetén  is,  föltéve, 
hogy  az  illető  mester  művészi  feladatára  rátermett. 

Ami  pedig  a  kérdésnek  azt  az  oldalát  illeti,  hogy  «szabad^> 
volt-e  a  választott  góth  stilus  keretében  más  stilusok  —  renais- 
sance,  bizánci  —  motívumait,  sőt  szellemét  belevinni  és  alkal- 
mazni, erre  nézve  a  választ  csakis  az  adja  meg,  hogy  vájjon 
sikerült-e  a  vállalkozás,  vagy  nem. 

Dogmák  fölállítása  s  az  azokhoz  való  szigorú  ragaszkodás, 
a  művészetek  fejlődése  szempontjából,  nemcsak  veszedelmes, 
hanem  határozottan  akadálya,  fékkötője  a  művészetek  egészséges 
fejlődésének.  Pedig  ilyen,  a  szabad  mozgásnak  gátot  vető  dog- 
mának volna  tekinthető  az  a  tétel,  mely  szerint  minden  stilus 
csakis  azoknak  a  formáknak  és  motívumoknak  az  alkalmazását 
engedi  meg,  amelyeket  a  stilus  keretében,  már  ekkoráig,  kul- 
tiváltak. 

Mert  jogosan  föl  lehet  vetni  a  kérdést,  vájjon  elítélhető  és 
elítélendő-e  elvileg,  ha  valamely  mester,  valamely  stílus  keretében, 

saját  kora  életviszonyaihoz,  igényeihez  és  fölfogásához  mérten  s 
fölhasználva  a  műszaki  fejlődöííség  immár  magasabb  fokozatát, 
az  újabban  gyakorlatba  kerüli  szerkezeteket  és  építőanyagokat  s 
az  ekkoráig  csak  valamely  más  stilus  formáiból  ismert  motívu- 
mokat is  alkalmazza,  ig^^ekezve  azokat  a  tőle  kultivált  stilus  szel- 
lemébe beleolvasztani ;  vagy  el  kell-e  ítélni,  ha  egészen  új,  ekkoráig 
éppen  nem  alkalmazott  —  eseíieg  nemzeties  —  motívumokat  is 
belevon  munkájába  és  korának  és  saját  nemzetének  népszelle- 
mét ily  módon  kisérli  meg  a  rég  kifejlett  stilusforma  nyelvezete 
révén,  de  újabb  fogalmakat  kifejező  új  szavak,  vagy  honosított  ide- 
gen szavak,  illetőleg  formák  fölhasználásával,  tárgyi  kifejezésre 
juttatni?  Vájjon  elítélendő-e  ez  csak  azért,  mert  e  stilus  régi 
mesterei  e  motívumokat  —  talán  csak  azért,  mert  előttük  isme- 
retlenek voltak  —  nem  használták?  Ezekre  a  kérdésekre  szinte 
önmagától  áll  elénk  az  a  válasz :  hogy  ha  az  elítélést  jogosnak 
ismernők  el,  akkor  minden  eddig  ismert  stílust  befejezett,  önma- 
gába zárt  s  többé  nem  fejleszthető  egésznek  kellene  tekintenünk 
s  a  mai  és  a  jövőbeli  művészeti  működés,  csakis  a  régi  ismert 
művek  ezerszeres,  folyton  ismétlődő  variálásából  állna,  vagy  pedig, 
hogy  el  kellene  vetni  minden  jónak  és  szépnek  elismert  régit  s 
ez  esetben  a  modern  művészeti  működés  a  semmiből  teremteni 
akarás,  meddő  törekvésévé  lenne  kárhoztatva.  Pedig,  hogy  a 
régi  művészeti  formák  fölhasználásával  az  újabb  kor  szellemében 
s  e  szelemnek  s  az  újabb  szükségleteknek  megfelelő  újabb  szer- 
kezeti és  művészeti  motívumok  bevonásával  valamely  stilus 
tovább  fejleszthető,  sőt  megfelelően  át  is  alakulhat,  arra  nézve 
ragyogó  bizonyíték:  a  klasszikus  római  építészet  és  az  abból 
fejlődött  renaissance. 

A  bécsi  nagy  mester:  Schmidt  Frigyes  és  az  ő  nyomán  ma- 
gyar tanítványa:  SteíndI  Imre  annak  a  fölfogásnak  hódolt,  hogy 
idegen  stílusbeli,  sőt  egészen  új,  eddig  nem  alkalmazott  motívu- 
mok, még  a  legbefejezettebbnek  elismert  góth  stílus  keretébe  is 
beilleszthetők,  föltéve  természetesen,  hogy  ezzel  sem  a  stilus 
rendszerét,  sem  az  abban  kifejezésre  jutó  szellemet  meg  nem 
hamisítjuk. 

Hogy  a  magyar  mesternek  mennyire  sikerült  ezt  a  meg- 
győződésszerű fölfogását  érvényesíteni,  azt  éppen  nagy  művészi 
alkotása:  a  magyar  Duna  partján  álló  Országház  hivatott  a  jelen 
és  az  utókornak  bemutatni. 


(5Í0 

Steindl  Imre  tekintélyes  polgárcsalád  fia,  Budapesten  1839. 
évi  október  2Q-én  született.  Középiskoláit  s  műegyetemi  tanulmá- 
nyait itthon  végezte,  de  ezután  1859-ben  —  a  továbbképződés 
ösztönét  követve  -  még  a  bécsi  képzőművészeti  akadémián 
folytatta  tanulmányait,  ahol  egész  1867-ig  —  két  évi  megszakí- 
tással, mely  idő  alatt  a  budapesti  műegyetemen  tanársegédi  tisz- 
tet töltött  be  —  egyike  volt  a  legkiválóbb  s  kitüntetésekkel  elhal- 
mozott növendékeknek.  Tanára,  a  méltán  világhírű  Schmidt  Frigyes, 
nemcsak  legkedvesebb  tanítványai  közé  sorozta,  hanem  utóbb 
bizalmas  barátságába  fogadta  őí.  1869-ben  a  budapesti  műegye- 
temen helyettes  tanár,  1870-ben  pedig  a  középkori  építészet 
nyilvános  rendes  tanára  lett. 

Nagyobbszabású  építőművészi  gyakorlati  működése  is  ekkor 
vette  kezdetét  s  néhány  fővárosi  bérpalotán  s  vidéki  kisebb- 
nagyobb  épületen  kívül  fölépítette  a  Gyulai  Sámuel  gróf  monu- 
mentális sírkápolnáját  a  budai  sírkertben,  továbbá  a  budapesti 
ú.  n.  Újvárosházát,  a  budapesti  műegyetem  épületét,  az  állatorvosi 
akadémia  épületcsoportját  s  a  Budapest-erzsébetvárosi  római 
katholikus  templomot.  Munkássága  kiterjedt  ezenkívül  a  műemlé- 
kek restaurálására  is  s  nevezetesen:  a  kassai  székesegyház,  a 
bártfai  szent  Egyed,  továbbá  a  máriafalvi  s  az  iglói  templomok 
emlékszerű  helyreállítása  az  ő  nevéhez  fűződik. 

Valamennyi  építkezésére  kiváló  műgondot  fordítva,  előszere- 
tettel kultiválta  a  polychromiát,  ízléssel  és  szerencsés  kézzel 
érvényesítve  azt.  Legtöbb  alkalma  nyilt  a  polychromia  kifejleszté- 
sére is,  élete  nagy  munkájának  az  Országháznak  kiképzésében, 
melynek  belső  díszhelyiségei,  a  pazar  s  mégis  összhangzatos 
színeknek  és  az  aranynak  ragyogásával  egész  sorát  az  imponáló, 
szinte  páratlan  fényű  interieuröknek  tárják  bámuló  s  gyönyörködő 
szemeink  elé. 

Építőmüvészeti  működése  számos  kitüntetést  szerzett   neki- 

Az  1873-ki  bécsi  közkiállítás  a  Medaille  für  Kunst  érmet, 
az  1878-iki  párisi  közkiállítás  az  Officier  d'Academie  címet  és 
itthon  a  Ferenc-József-rend  lovagkeresztjét  hozta  meg  számára. 
1895-ben  a  The  Royal  Institute  of  British  Architects  tiszteleti  és 
levelező  tagjául,  1898-ban  pedig  a  Magyar  Tudományos  Akadémia 
levelező  tagul  választotta  s  végül  1900-ban  megkapta  azt  a  kitün- 
tetést, amelynél  nagyobb  művészt,  mint  ilyet  alig  érhet,  amikor  a 
királyi  kegy  a  pro  Litteris  et  Artibus  érdemjelével  ajándékozta  meg  őt. 

De  nem  az  őt  ért  számos  kitüntetés  sorozza  őt  a  szeren- 
csés választottak  közé,  hanem  az,  hogy  a  Magyar  Országházát 
megépíthette.  Vagy  érhet-e  építőművészt  szerecsésebb  sors, 
mintha  alkalma  nyílik  szellemének,  tudásának,  művészi  lelkesedé- 
sének ily  óriás  arányú,  maradandó,  évszázadokra  szóló  kifejezést 
adni,  amikor  minden  eszközzel  rendelkezve,  kicsinyes,  anyagi,  pénz- 
ügyi akadályokba  nem  ütközve,  megteremtheti  nagy  művét  és 
testet  adhat  annak,  ami  lelkében  élt  és  pedig  úgy,  mint  lelkében 
élt?  Valóban  az,  ami  neki,  csak  keveseknek  adatott  és  ő  érezve 
ezt,  vasakaratának  egész  erejével,  szelleme  egész  buzgóságáva! 
és  jellemének  szívós  makacsságával  rajta  volt,  hogy  méltó  emlék- 
művet állítson  korának,  nemzetének  és  magának! 

De  életének  alkonyán  sorsa  mégis  szinte  tragikussá  vált. 
Egészsége  annyira  megrendült,  hogy  a  nagy  építkezés  befejező 
munkáiban,  élete  utolsó  évei  folyamán,  már  alig  vehetett  részt. 
De  azért  élénk  figyelemmel,  élénk  érdeklődéssel  kisérte  a  munka 
haladását  és  minden  nap  ott  volt  a  csaknem  kész  palotában, 
szinte  legutolsó  leheletéig.  Lázas,  mohó  vágygyal  sürgette,  várta 
a  munka  befejezését  s  azt,  hogy  nagy  művét  rendeltetésének 
átadhassa. 

Nem  érhette  meg.  Öt  héttel  az  épület  használatba  vétele 
előtt  Steindl  Imre  meghalt,  1902.  évi  szeptember  2-án,  63  éves 
korában.  Húsz  évi  munka  eredménye,  egy  élet  álma,  művészi 
lelke  ideálja  foszlott  szét  szemei  előtt,  mielőtt  azokat  végső  nyu- 
galomra lehunyta;  a  Mester  maga  nem  láthatta  mesterművét 
befejezetten,  amelyen  pedig  milliók  szeme  fog  gyönyörködni! 

De  lelke  megnyugodhatik.  Azok,  akiknek  van  érzékük  a 
művészi  alkotások  becse  iránt  és  meg  bírják  érteni  az  ilyen,  leg- 
nagyobbszabású  műalkotás  értékét,  elismerő  bámulattal  adóznak 
élte  nagy  munkájának,  most  s  a  késő  jövendőkben  egyaránt. 

Bronzból  öntött  mellszobra,  a  végrehajtó  bizottság  kezde- 
ményezése folytán,  ott  áll  a  Mester  nagy  alkotása,  az  országházi 
díszlépcsőház  márványfalának  díszes  fülkéjében,  joggal  követelve 
a  jelen  és  az  utókor  elismerését. 


Steindl  emlékének  áldoznak  tisztelői  és  barátai  halála  után 
is.  Műépítészek,  műiparosok,  írók  és  hírlapírók,  akik  Steindl 
mellett  dolgoztak,  nagy  munkáját  egyébként    közelebbről    méltat- 

ták,  társasággá  tömörültek.  A  profán  címe  «hazai  műpártoló  egye- 
sület)), de  maguk  között  íiSteindl  céhy>-ntk  nevezik  magukat. 
Ebben  a  társaságban  nincs  semmi,  ami  valamikor  a  «céh»-ben 
rossz  volt,  de  megvan  minden,  ami  valamikor  a  céhben  jó  volt, 
az  összetartás,  a  szellemi  és  erkölcsi  színvonal  emelésére  vezető 
törekvés,  a  kölcsönös  megbecsülés  és  főleg  —  a  kegyelet. 

Díszes  helyiséget  rendeztek  be  maguknak  és  szoros  össze- 
simulásban  ápolják  a  művészet  emelését,  a  műipar  fejlesztését,  a 
polgári  munka  érvényesítését  és  a  háromnak  egymásra  való 
kölcsönhatását,  egymást  kiegészítő  támogatását. 

És  ápolják  mindenekfölött  a  kegyeletet  Steindl  Imre  emléke 
iránt,  akinek  szellemében  és  akinek  irányt  jelző  neve  alatt  tovább 
akarnak  dolgozni  a  honi  műipar  fejlesztésén  és  a  műiparosok 
érvényesülésén.  Ez  a  nemes  törekvés  pedig  méltán  kelt  rokon- 
szenvet mindazok  szívében,  akik  nálunk  a  modern  művészi  hala- 
dásnak és  az  ipar  jogosult  térhódításának  komoly  hívei. 

Ráth  György. 

Ráth  György  nyugalmazott  királyi  táblai  tanácselnök,  fő- 
rendiházi tag,  a  Magyar  Iparművészeti  Társulat  elnöke  és  az 
iparművészeti  múzeum  főigazgatója,  hetvenhétéves  korában  hunyt 
el.  A  magyar  iparművészet  fejlesztésének  egyik  legelsőrangú 
úttörője  volt,  aki  évtizedeken  át  valósággal  apostoli  munkálkodást 
fejtett  ki  ezen  a  téren.  Az  iparművészeti  társaság  és  múzeum 
megteremtésében,  a  mostani  előkelő  színvonalára  való  emelésében 
vezető  tényező  volt  Ráth  György  lelkesedése,  nagy  munkaereje, 
finom  ízlése  és  áldozatkészsége.  Az  általa  létrehozni  segített 
intézmények  vezetésében  tevékeny,  irányító  részt  vett  egészen  a 
legutóbbi  időkig  a  fiatalos  lelkű  öreg  úr,  aki  az  öregség  és 
betegség  súlyos  terhével  dacolva,  ernyedetlenül  dolgozott  ideális 
törekvéseiért,  amelyeknek  sok  szép  gyakorlati  eredményét  lát- 
hatta. Érdemei  megőrzik  nevét  a  magyar  ipar  és  a  vele  rokon 
művészet  történetében,  a  magyar  iparművészek  és  műiparosok 
hálás  emlékezetében. 

Ráth  György  már  régebb  idő  óta  szenvedett  szívbajban  s 
tavaly  nyáron  fokozott  munkálkodásával  megerőltetvén  magát, 
annyira    elgyengült,    hogy    az    őszszel    Knutzenbe,    majd    pedig 

Meránba  vitték  s  az  egész  telet  ott  töltötte.  Ezután  ismét  hazahoz- 
ták. De  néhány  hét  múlva  ismét  beteg  lett  s  nem  is  gyógyult 
meg  többé.  Egyik  nap  reggelén  nagyon  rosszul  lett,  dél  felé 
pedig  elvesztette  eszméletét,  agóniába  esett  s  három  órakor  meg- 
halt. Végtisztessége  Budapesten  volt  az  Iparművészeti  Múzeum 
üllői-úti  palotájának  előcsarnokában.  A  halottat  Melsicre  szállítot- 
ták s  az  ottani  családi  sírboltban  helyezték  örök  nyugalomra. 

Ráth  György  Szegeden  született  1828-ban.  Jogi  tanulmá- 
nyainak befejezése  után  az  1847-iki  országgyűlésen  a  csongrád- 
megyei követek  oldalán  mint  országgyűlési  írnok  volt  jelen 
majd  1848-ban  a  magyar  királyi  pénzügyminisztériumban  mint 
segédfogalmazó  kapott  alkalmazást;  emellett  a  szabadságharcban 
is  mint  önkéntes  vett  részt.  Utóbb  a  jogi  pályára  lépvén,  a  bírói 
pályán  a  kir.  táblai  tanácselnökségig  emelkedett.  Több  mint 
negyvenéves  szolgálat  után  a  Szent  István-renddel  vonult  nyu- 
galomba 1890-ben,  s  ettől  kezdve  kizárólag  az  iparművészetnek 
élt.  De  addig  is  bírói  működésével  párhuzamosan  minden  sza- 
bad idejét  a  képzőművészetek  és  az  iparművészet  érdekeinek 
szentelte.  Tíz  éven  át  volt  az  Országos  Képzőművészeti  Társu- 
latnak választmányi  elnöke.  Főleg  ő  teremtette  a  társulat  jelenlegi 
virágzó  állapotát  és  eszközölte  a  régi  Műcsarnok  s  a  mellette 
levő  zeneakadémiai  palota  felépítését.  Ebbeli  érdemeiért  a  társu- 
lat közgyűlése  tiszteleti  tagjává,  később  a  Nemzeti  Szalon  dísz- 
elnökévé választotta.  Az  1873.  bécsi  világkiállításnál  a  magyar 
művészeti  osztályt  rendezte  s  a  nemzetközi  zsűriben  előadója 
volt  a  szobrászati  szaknak.  Az  Országos  Képzőművészeti  Tanács- 
nak 1877.  óta  hosszú  időn  át  alelnöke  volt  és  annak  mostani 
új  szervezése  nyomán  állandó  tagja.  Az  Országos  Magyar  Ipar- 
művészeti Múzeumnak  1881.  óta  1896-ig  közvetlen  vezetője  volt 
és  a  király  e  múzeum  főigazgatójának  címével  tüntette  ki.  Mint 
ilyen,  ő  rendezte  a  nagy  föltűnést  okozott  könyv-  és  ötvöskiállí- 
tást. A  Magyar  Iparművészeti  Társulatnak  elnöke  lévén,  létre- 
hozta a  milleniumi  kiállítás  keretében  a  társulatnak  ama  külön 
kollektív  tárlatot  tartalmazó  pavillonját,  melyért  a  legmagasabb 
kitüntetésben,  a  díszoklevélben  részesült.  Ugyancsak  ő  készítette 
elő,  szervezte  és  rendezte  az  1900-iki  párisi  világkiállításon  a 
magyar  iparművészeti  csoportot;  itt  a  nemzetközi  szobrászati 
zsűri  alelnökévé  választotta.  Érdemeiért  1882-ben  a  Lipót-rend 
lovagkeresztjét,  1902-ben    pedig  a  francia  becsületrend    középke- 

resztjét  kapta  és  két  ízben  királyi  elismerésben  részesült.  Külön- 
böző jogi,  történeti  és  könyvészeti  munkák  és  értekezések  szer- 
zője volt.  A  Magyar  Tudományos  Akadémia  arkeológiai  és  iro- 
dalomtörténeti bizottságának  tagja  volt.  A  közelebb  lefolyt 
huszonöt  év  alatt  részt  vett  jóformán  az  összes  közművelődési 
mozgalmakban.  Kizárólag  hungarikákból  álló  könyvtárának  gaz- 
dagsága, választékos  képtára  és  sokoldalú  régiséggyüjteményei 
ritkítják  párjokat.  A  főrendiház  élethossziglan  való  tagjává  1897-ben 
nevezték    ki.    Tagja    volt    a    királyi    és    országos    közigazgatási 

fegyelmi  bíróságnak  is. 

* 

Ráth  György  egyéniségét  és  jelentőségét  kellőképen  mél- 
tányolja az  a  részvétirat,  amelyet  a  gyászoló  özvegyhez  a  Magyar 
Iparművészeti  Társulat  intézett.  Az  e  sorok  írója  által  szövege- 
zett részvétirat  a  következő : 

Fájdalmas  részvéttel  siratjuk  Istenben  boldogult  urát, 
Ráth  Györgyöt,  Társulatunk  elnökét,  díszét,  a  magyar  iparmű- 
vészet úttörő  apostolát. 

Mert  önzetlen  úttörője  és  ihletett  apostola  volt  ő  a  mai 
magyar  iparművészetnek,  aki  évtizedeken  át  egyrészt  előkelő 
ízlésre,  nemes  érvényesülésre  tanította,  nevelte  a  művészeket 
és  iparosokat  egyaránt,  és  így  harmóniába  olvasztotta  a  művé- 
szetet és  mesterséget ;  másrészt  e  törekvések  rendszeres  támo- 
gatását eszközölte  ki  fönt  és  lent  s  a  műipar  szüntelen 
pártolására  buzdította  a  közönség  minden  rétegét. 

Művésze  voh  ő  az  életnek,  mestere  az  ízlésnek.  Alkotási 
vágyát  folyton  növelte  vasakarata  és  páratlan  kitartása,  nagy 
tudása  és  finom  érzéke. 

E  kvalitásokkal  és  hatalmas  erejével  érvényesítette  eszmé- 
nyeit, törhetlen  energiával  táplálta  alkotásait.  Dolgozott,  fárado- 
zott és  áldozott,  hogy  biztosítsa  a  mások  sikereit.  Akkor  volt 
igazán  boldog,  mikor  az  ő  virágos  kertjében,  az  üvegházból 
a  való  élet  termő  földjébe  átültetett  magyar  műipar  viruló  ber- 
keiben a  dicsőség,  a  diadal  és  a  praktikus  eredmények  virágai 
már  gyümölcsöt  érleltek  hűséges  tanítványai  számára. 

Tanítványai  vagyunk  mindnyájan  a  szép,  a  jó,  a  nemes 
kultuszában  s  ha  nem  leszünk  is  képesek  Öt  pótolni,  szere- 
tettel fogjuk  követni  tanításait,  kegyelettel  őrizzük  emlékét  és 
holta  után  is  hirdetjük,  terjesztjük  igéit :  a  munkának  idealizálá- 

sát,  az  igazi  tehetségek  által  való  nemes  érvényesítését  s  a 
közönség  által  leendő  megbecsülését 

Áldást  vetett  életében,  tisztességet,  elismerést,  megbecsü- 
lést arat  —  a  síron  túl  is. 

Önzetlen  példája  elébb  úttörés  vala,  később  maradandó 
alkotásaiban  kulminált. 

Elévülhetlen  érdemeinek  glóriája  ez  alkotásaiban  tovább 
fogja  élni  ragyogó  életét. 

És  az  ő  szellemében  való  újabb  és  újabb  kitartó  munkával 
igyekezni  fogunk  ennek  a  fénynek  tiszteletet  és  örök  életet  biz- 
tosítani —  nemzedékről-nemzedékre. 


Ráth  György  özvegye  méltó,  soha  el  nem  múló  emléket 
emelt  férjének  azáltal,  hogy  a  nagy  műbarát  páratlan  művészeti 
gyűjteményét  a  nemzetnek  ajándékozta,  s  ezzel  boldog  emlékű 
férje  óhaját  valóra  váltotta.  A  hatalmas  műkincsgyüjtemény  most 
már  a  nemzet  birtokába  ment  át  és  kiegészítő  része  az  iparmű- 
vészeti múzeumnak.  A  gyűjtemény  művészi  és  történeti  értéke 
nagy  összeget  képvisel,  mely  szerény  becsléssel  is  másfél  milliom 
koronára  rug. 

Mindez  a  műkincs  a  budapesti  Városligeti  fasor  10.  sz. 
ízléses  kis  palotában  van  elhelyezve.  Az  özvegy  mindössze  e 
házért  és  a  telekért  fogadott  el  300,000  koronát ;  a  ritka  műgyüj- 
teményt,  melynek  az  épület  méltó  keret  gyanánt  szolgál,  nemes 
szíve  sugallatára  ingyen  engedte  át  nemzetének.  A  berendezésben 
nincs  egy  dísztárgy,  egy  bútordarab  egy  szőnyeg,  nincs  semmi, 
aminek  művészi,  iparművészeti,  históriai  vagy  egyéb  ily  neme- 
sebb értelemben  vett  értéke  nem  volna.  Ellenben  vannak  műtár- 
gyak, amelyek  részben  egyetlenek  a  maguk  nemében,  vannak 
mások,  amelyek  elsőrendű  értékűek,  világraszóló  mesterek  művei. 
E  ház  kincstára  a  művészetnek,  a  mindent  megnemesítő  ízlésnek, 
és  elsőrendű  nevezetessége  fővárosunknak. 

És  e  remek  gyűjtemény  nem  múzeáiis  kiállítás,  hanem  egy  föl- 
szerelt, berendezett  lakás  egy  rajongó  lélek  nemes  ízlésével,  har- 
móniájával, szeretetével,  találékonyságával,  vonzó  egyénisége  minden 
bélyegével.  ízlésben,  fényben,  kényelemben  és  a  művészet  igaz 
szeretetében  gyönyörködhetünk  e  nemes  hajlékban.  És  e  kincsek- 
nek európai  hírű   jelentősége,    művészi    becse    és    óriás    anyagi 

értéke  van.  Úgy  hazai,  mint  i<ülföidi  gyűjtők  és  műértők  nagy 
összegeket  ajánlottak  föl  e  ritka  szakértelemmel  összegyűjtött 
műkincsekért. 

Egyik  napilapunk,  méltatva  az  adomány  nagy  jelentőségét, 
a  következőket  jegyzi  meg: 

Egy  ideális  élet  misztériuma  szül  ilyen  dolgokat. 

Ráth  György  a  bírói  széken,  az  igazság  szolgálatában,  az 
igazság  szeretetében,  az  igazság  kultuszában  töltötte  el  életét. 

Az  igazság  szeretete  mellett,  ami  végre  ugyanaz,  csak  meg- 
nyilvánulásában más :  a  szépnek  a  szeretete  és  kultusza  töltötte 
be  lelkét,  A  művészet  kultuszát  űzte,  az  volt  a  szenvedélye,  öröme, 
vágya.  Örökségét  és  munkája  jutalmát  erre  költötte.  Emelked- 
hetni-e a  tülekedő  élet  zajából  szebb  két  fehér  szárnyon  ideális 
magasságokba,  mint  az  Igazság  és  a  Művészet  szeretetének  tün- 
dérszálaiból szőtt  két  szárnyon? 

De  egy  harmadik  tényező  lépett  e  kettőhöz,  hogy  tökélete- 
sítse az  ő  életét  s  megadja  neki  azt  a  szép  halhatatlanságot, 
amely  a  Ráth  György-múzeumban  örökíti  meg  őt  és  élete 
tartalmát. 

Ez  a  harmadik  az  ő  házas  frigye,  az  a  szent  és  háborítatlan 
viszony,  amelyet  egy,  őt  szeretetével  megértő  nemes  gondol- 
kozású, nagy  szívű,  hozzá  méltó  asszony  társaságában  élt  le.  Oly 
lelki  harmónia  volt  köztük,  aminő  csak  kiválasztott  lelkek  közt 
lehetséges.  Ez  az  egymást  meg-  és  átértése  két  léleknek  magya- 
rázza meg,  hogy  a  férj  élete,  gondolata,  vágya  teljesülésének  a 
legszebb,  legnemesebb,  legmegkapóbb  formáját  az  asszony  találja 
ki  akkor,  mikor  már  a  férje  nem  él.  De  mit  mondok.  Csak  ránk, 
csak  a  világra  nézve  nem  él.  De  él  a  nőben,  él  általa  és  azután 
fog  élni  szelleme,  ízlése,  életének  iránya,  tartalma,  egyénisége, 
jelleme,  híre  és  neve  abban  az  intézményben,  az  Országos  Ráth 
György-múzeumban,  ott  a  városligeti  fasorban. 

...íme,  ez  Ráth  György  életének  és  egyéniségének  legszebb 
apotheozisa. . . 

Hauszmann  Alajos. 

Az  Országos  Iparegyesület  nemrég  testületileg  tekintette 
meg  a  budai  királyi  várpalotát  és  részt  vett  azon  az  ünnepen, 
melyet  az  iparosság  rendezett  a  palota  érdemes  építőjének.  Álta- 
lános volt  az  elismerés  Hauszmann  Alajos  iránt,  aki  fényes  tehet- 
ségeit, tudását,  szorgalmát  és  hazafias  érzéseit  érvényesítette  a 
monumentális  palota  létesítése  és  ebben  főleg  a  magyar  műipar 
erejének  kifejtése  és  alkalmazása  körül.  Nincs  a  palotában  egy 
kő,  egy  szög,  ami  nem  volna  magyar.  Az  anyag,  az  erő,  a  munka, 
a  művészet,  a  tudás,  mely  azt  létrehozta  —  mind-mind  magyar 
és  mind-mind  kiváló,  elismerésre  méltó. 

Hauszmann  Alajos  maga  is  finom  művészi  lélek,  aki  remek 
koncepcióval  teremte  meg  nagy  alkotásának  összes  részletterveit. 
Nevét  és  érdemes  egyéniségét  ez  is  fönntartja  és  tisztelettel  övezi 
késő  nemzedékek  előtt  is.  De  előttünk  az  a  legnagyobb  érdeme, 
hogy  a  magyar  ipart  védőszárnyai  alá  vette  s  ennek  szellemével 
és  művészetével  töltötte  meg  a  király  palotáját,  mely  immár  nem- 
csak kiváló  alkotás,  hanem  látványosság  és  messze  földön  hir- 
detője annak,  hogy  van  magyar  ipar,  hogy  érdemes  azt  nem- 
csak pártolásban,  hanem  elismerésben,  főleg  pedig  védelemben 
részesíteni. 

E  messze  kiható  ténykedéseért  emelte  paizsra  az  Országos 
Iparegyesület  Hauszmann  Alajost,  aki  előtt  az  egyesületi  arany- 
érem átadásával  ünnepélyesen  fejezi  ki  köszönetét  és  elismerését 
a  magyar  ipar  pártolása,  erejének  kifejtése  és  érvényesülésének 
előmozdítása  körül  szerzett  kiváló  érdemeiért. 

Legyen  e  szerény  elismerésünk  egyszersmind  buzdítás  is 
arra,  hogy  az  egész  magyar  műszaki  világ  méltányolhassa  ezen 
büszkeségének  ezt  a  kitüntetését  s  kövesse  példáját  minden  téren, 
ahol  a  magyar  ipart  fejleszteni,  fölkarolni  és  pártfogásban  része- 
síteni lehetséges  és  szükséges. 

Hauszmann  Alajos  született  Budán  1847-ben.  Elemi  iskoláit 
Budán  és  Tatán,  középiskolákat  a  budai  reáliskolában  végezte, 
1863-ban  az  akkori  budai  József-műegyetembe  lépett  és  elvégezte 
az  általános  technikai  szakokat,  mert  külön  építészi  szakosztály 
akkor  még  nem  létezett. 

Tanulmányai  mellett  az  építőmesterség  gyakorlati  terén  is 
működött,  a  szünidőkben  mint  kőműves  inas  dolgozott  az   Aka- 

démia-palotán,  ahol  Diescher  építőmester  alatt  fölszabadult  és 
kőműves  legény  lett  1864-ben. 

Az  építészi  magasabb  kiképzést  a  berlini  építészeti  akadé- 
mián szerezte,  melynek  1866— 69-ig  rendes  hallgatója  volt. 

Eközben  a  magyar  kormány  ösztöndíjával  1867-ben  Parisba 
ment  a  világkiállítás  tanulmányozása  végett.  Már  mint  akadémiai 
hallgató,  tagja  lett  a  berlini  építész-egyletnek,  melyben  több  nyil- 
vános előadást  tartott.  Elvégezvén  az  akadémiát,  Orth  János  ber- 
lini építész  irodájában  talált  alkalmazást,  míg  1870-ben  megbízást 
kapott  a  kir.  József-műegyetem  díszépítészeti  asszisztensi  állására. 
Szabad  idejét  pedig  Szkalnitzky  &  Koch  irodájában  töltötte. 
Építőművészeti  tanulmányai  azonban  a  művészetek  klasszikus 
hazájába  vonzották  és  1871-ben  hosszabb  utazást  tett  Olasz- 
országba. Onnan  visszatérve  újból  Szkalnitzky  irodájába  lépett, 
ahol  már  vezető  állást  kapott  és  alatta  épültek  a  gróf  Zichy 
János  és  Wodianer  Albert  palotái,  miközben  már  néhány  kisebb 
önálló  munkát  is  végzett.  1872-ben  neveztetett  ki  a  kir.  József- 
műegyetem díszépítészeti  tanszékére  ny.  r.  tanárnak,  mely  tanszé- 
ken 35  év  óta  működik. 

Tanári  állása  mellett  a  gyakorlati  téren  is  dolgozott.  Az  ő 
tervei  szerint  épültek  (csak  a  kiválóbbakat  soroljuk  föl),  a  fővá- 
rosban :  a  Tüköry-palota,  az  Erzsébet-téri  kioszk,  a  Szent  István 
fővárosi  és  Erzsébet  kórház,  az  V.  kerületi  reáliskola,  az  I.  kerü- 
leti áll.  tanítóképezde,  a  technológiai  Iparmúzeum,  a  törvényszéki 
orvostani  intézet,  a  műegyetemi  pótépület,  a  gróf  Batthyány-féle 
paloták,  a  New-York  biztosító-társaság  palotája,  a  törvénykezési 
épület,  az  Igazságügyi  palota  (Kúria),  számos  bérház,  villa  és 
bankintézet.  A  vidéken :  a  gyomai  r.  kath.  templom,  a  szombathelyi 
szinház,  város-  és  megyeháza,  a  zombori  és  soproni  gimnázium, 
a  kolozsvári  tud.  egyetem  bonctani,  élettani  és  közegészségtani  inté- 
zetei, a  nyitramegyei  kórház,  gróf  Nádasdy  Ferenc  ládányi,  gróf  Peja- 
chevich  podgoráci,  Széli  Kálmán  rátóti  kastélyai,  a  fiumei  kormányzói 
palota  stb.  18Ql-től   lQ05-ig   pedig  a  budai   királyi  várat  építette. 

Irodalmi  működéséből  fölemlítendő  az  « Építési  szerkezettan » 
című  műve,  melyet  kéziratban  adott  ki,  továbbá  a  « Kórházépítési 
tanulmányok))  című  műve,  számos  épületeinek  ismertetése,  melyek 
között  egynéhány  díszmű  van,  például  az  « Igazságügyi  palota», 
melyet  a  m.  kir.  mérnök-  és  építészegylet  adott  ki,  a  királyi  vár- 
építés története  stb. 

Pályázatokon  számos  első  díjjal  lettek  tervei  jutalmazva. 
Kitüntetéseiből  fölemlítendő,  hogy  Szombathely  város  díszpolgára, 
az  Angol  Royal  Institute  of  British  Architects  dísztagja,  az  1900. 
párisi  kiállítás  Grand  Prix  nyertese,  a  belga  Lipót-rend  lovagja, 
az  osztrák  III.  osztályú  vaskorona-rend  és  a  «Pro  literis  et  Arti- 
bus»  érdem-rendjel  birtokosa.  A  királyi  várpalota  befejezése  után 
a  Ferenc  József-rend  nagykeresztjét  kapta,  mely  alkalommal  szak- 
társai és  polgártársai  egyaránt  meleg  ovációkban  részesítették. 

Tagja  a  fővárosi  közmunkák  tanácsának,  az  országos  műszaki 
tanács,  közoktatási  tanács,  közegészségügyi  tanács  és  képzőművé- 
szeti tanácsnak,  székesfővárosi  bizottsági  tag  stb. 

lQ05-ben  az  Országos  Iparegyesület  legnagyobb  kitünteté- 
sét, az  egyesületi  aranyérmet  adományozta  Hauszmannak  és  ez 
a  kitüntetés  oly  méltó  férfiút  ért,  a  kire  szaktársai  épp  úgy,  mint 
az  összes  magyar  iparosok  méltán  lehetnek  büszkék. 

És  van  ennek  a  kitüntetésnek  még  egy  különös  fontossága. 
Dokumentálni  kívánta  vele  az  egyesület,  hogy  a  műszaki  és 
műépítészi  sikerek  szoros  nexusban  vannak  a  magyar  ipar  sikerei- 
vel. És  midőn  ezt  a  magyar  iparosság  részéről  hivatalosan  is 
dekretáltuk,  joggal  reméltük,  hogy  e  fölfogásunkat  a  magyar  tech- 
nikus világ  hivatott  képviselői  a  maguk  részéről  is  ratifikálják  s 
magukhoz  emelve  a  magyar  ipart,  ennek  egyenjogúságáért,  elis- 
mertetéseért és  érvényesüléseért  úgy  fognak  dolgozni,  mint 
Hauszmann  Alajos. 

Hálásak  vagyunk  Hauszmann  Alajos  iránt,  akinek  elévül- 
hetlen  érdemei  nekünk  erre  a  kapcsolatra  alkalmat  adtak  s  remél- 
jük, hogy  viszont  az  ő  úttörő  munkássága  és  maradandó  sikerei 
követendő  példa  gyanánt  fognak  hatni  nemzedékről-nemzedékre 
—  a  magyar  ipar  jövő  fejlődésének  hathatós  előmozdítására  és 
biztosítására. 


AZ  IPAREOYESŰLET  VEZÉRKARA. 


Gróf  Zichy  Jenő. 


Tavaly  (1905-ben)  muIt  huszonöt  éve,  hogy  Zichy  Jenő  az 
országos  iparegyesületben  az  elnöki  tisztet  betölti. 

A  40-es  évek  elején,  a  régi  iparegyletben  megindult  ipari 
tevékenységet,  mint  sok  minden  korszerű  és  hazafias  mozgalmat, 
a  forradalom  utáni  időszak  teljesen  megbénította. 

Majdnem  két  hosszú  évtizeden  át,  e  téren  hazánkban  nem 
történt  semmi.  Az  alkotmányos  időszak  és  a  nemzeti  újjáébredés 
ugyan  sokféle  mozgalmat  keltett  életre,  de  az  ipari  akció  csak 
annyiban  tudott  ismét  fölszinre  vergődni,  hogy  a  40-es  években 
fönnállott  iparegylet  Eötvös  József  báró  buzgó  kezdeményezése 
folytán  újból  megalakult.  A  gazdasági  föllendülés  korszakában 
ugyan  nagy  mértékben  fordult  a  közfigyelem  és  a  tőke  az  ipari 
vállalkozások  felé,  de  talán  csak  azért,  hogy  a  gazdasági  válság 
beálltával  ismét  stagnáció  álljon  be. 

A  nemzet,  mely  oly  fogékonyságot  mutatott  a  kulturális 
haladás  minden  ágazatának  fölkarolása  iránt,  nem  tudott  buzdító- 
lag  fölmelegedni  az  iparügy  szellemi  munkásainak  szavára.  Maga 
a  sajtó  kevés  tért  szentelt  a  közgazdasági  érdekeknek,  de  ezek 
között  legkevesebbet  az  ipar  ügyének.  És  midőn  már  a  viszonyok 
javultak,  az  ipari  mozgalmak  élénkültek  és  tevékenység  mutatko- 
zott a  társadalmi  téren,  eszmék  fölvetése,  helyi  és  nagyobb  ki- 
állítások rendezése  által,  még  akkor  is  bizonyos  hideg  tartózkodás 
jellemezte  a  társadalmat,  mely  e  mozgalmak  iránt  határozott  érdek- 
lődést mutatni  nem  tudott. 

Pedig  sok  jeles,  képzett  szakértő,  odaadó,  buzgó  és  önzetlen 
férfiú  hordta  már  akkor  is  szívén  az  iparfejlesztésnek  nagyfon- 
tosságú ügyét.  De  a  siker  ezek  munkálkodása  és  az  általuk  elért 
eredmények  között  nagyon  aránytalanul  állott.  Még  az  1876.  évi 
szegedi  országos  kiállítás  elég  fényes  külső  sikere  sem  volt  képes, 
az  iparfejlesztés  ügyének  hatalmasabb  lendületet  adni. 

E  sajátos  jelenségnek  oka  abban  keresendő,  hogy  nem  volt 
a  mozgalom  vezetői  között  oly  egyéniség,  ki  elég  határozottság- 
gal és  átható  lelkesedéssel  tudott  volna  a  társadalom  minden 
rétegében  rokonszenvet  ébreszteni  a  közgazdasági  tevékenység 
egyik  legfontosabb  ága,  az  ipari  akció  különböző  érdekeinek 
fölkarolása  iránt. 

Az  1879.  évi  székesfehérvári  országos  kiállítás  e  téren  mél- 
tán új  korszakot  alkotott.  Gróf  Zichy  Jenő,  ki  ugyan  nem  ez  idő- 
ben kezdte  nyilvános  szereplését  és  ki  előbb  is  kiváló  gondot 
fordított  a  közgazdasági  érdekek  tanulmányozására,  végre  egész 
buzgalommal,  a  nálunk  parlagon  heverő  tér  művelésére  szánta 
magát  és  szándékát  azzal  a  szívóssággal  és  törhetlen  erélylyel, 
mely  az  ő  individualitásának  jellemző  sajátsága,  pontról  pontra, 
pozícióról  pozícióra,  fokozatosan  keresztül  is  vitte. 

Még  mint  alig  serdülő  ifjú,  hosszabb  időt  töltött  gróf  Szé- 
chenyi István  társaságában.  A  legnagyobb  magyar  abban  az  időben, 
teljes  visszavonultságban  élt  döblingi  magányában,  de  annál  ben- 
sőbbé vált  a  viszony  mester  és  tanítvány  közt. 

Zichy  Jenő  gróf  sűrűn  érintkezett  a  nagy  hazafival,  áhítattal 
hallgatva  ennek  hazánk  nemzetgazdasági  regenerációjára  vonatkozó 
terveit  és  jövendőbe  ható  eszméit,  melyet  bár  borúsnak  látott 
mindent  felölelő  szelleme,  a  közgazdasági  tért  és  az  azon  való 
fölvirágzást  elveszettriek  nem  hitte.  Ily  módon  nemcsak  a  hivatás 
ébredt  föl  a  fiatal  lelkes  mágnásban  Széchenyi  István  oktató 
szavainak  hatása  alatt,  de  lelke  mélyében  meggyőződött  a  felől, 
hogy  kulturális  föladatunk  összes  ágazatai  közül  a  közgazdasági 
az,  mely  leginkább  van  hazánkban  elhanyagolva  és  számba  véve 
az  európai  kulturnemzetek  haladását,  csakhamar  belátta,  hogy  ez 
a  haladás  minden  nemzetnél  oly  mértékben  megy  előre,  amily 
mérvben  ezek  gazdasági  erejüket  növelni  igyekeznek.  És  —  mint 
ezt  egyik  alkalmi  fölszólalásában  kifejté  —  minden  gondolkozó 
embernek  be  kell  látnia,  hogy  ha  van  munkafölosztás  a  gazdasági 
termelésben,  kell  ilyent  létrehozni  a  társadalmi  tevékenység  terén, 
a  hazafias  működésre  hivatott  hazafiak  munkálkodásában  is. 
Egyrészt  tehát  e  nézettől  vezérelve,  másrészt  a  « legnagyobb  ma- 
gyar)) szellemének  hatása  alatt,  Zichy  Jenő  gróf  tevékenységét 
első  sorban  hazánk  közgazdasági  fejlődésének  szentelte. 

Hosszabb  tanulmányutat  tett  a  művelt  külföldön,  hogy  meg- 
ismerje annak  állami  és  társadalmi  életét  és  már   ez  útja  közben 

a  főfigyelmet  a  közgazdasági  érdekek  tanulmányozására  fordította 
első  sorban.  Hazatérve  nem  a  nyilvános  szereplésen  kezdte,  ha- 
nem tanulmányait  mindenekelőtt  a  saját  gazdaságában  igyekezett 
érvényre  emelni  és  nagy  kiterjedésű  birtokainak  kezelésében  oly 
mintaszerű  arányokat  hozott  be,  hogy  azt  minden  okszerű  gazda 
megirigyelhetné  tőle.  E  közben  szabad  idejét  részben  tanulmányai 
gyarapításának,  részben  a  közügyeknek  szentelte  és  nem  egy 
fontos  gazdasági  intézmény,  alkotás  vagy  kezdeményezés,  kizáró- 
lag az  ő  törhetlen  erélyű  munkásságának  köszönheti  lételét. 
Működése  sok  irányban  ágazott  szét,  de  soha    sem  volt  meddő. 

A  gyakorlati  eredmények  és  sikerek  egész  láncolatával  dicse- 
kedhetik, amelyek  a  székesfehérvári  kiállításig  is,  a  legbuzgóbb 
és  legágilisabb  mágnásaink  sorába  emelték  őt.  A  székesfehér- 
vári kiállítás  előmunkálatainak  megindulása  óta  a  közgazda- 
sági téren  összpontosította  működésének  legjavát,  és  ebben  az 
ipari  érdekek  előmozdítására  fektette  mindig  a  fősúlyt.  Odaadó, 
önzetlen  eljárásával  meghódította  ez  ügynek  a  közönséget,  és 
fáradhatlan  munkásságának  köszönhető,  hogy  ez  eddig  elhanya- 
golt téren  is  újabb  és  újabb  sikereket  értünk  el,  melyek  gazda- 
sági fejlődésünk  harmonikus  menetét    mindinkább    biztosíthatják. 

És  bármily  szigorú  bírálatot  gyakoroljunk  is  működése  fölött, 
amidőn  tevékenységének  eredményeit  láncolatosan  összefűzve  mél- 
tatjuk, kétségkívül  el  kell  ismernünk,  hogy  gróf  Zichy  Jenő  munkás- 
sága, egyaránt  méltó  a  nemzet  minden  rétegének  hálás  elismerésére. 
Az  ő  neve,  az  ő  példaadó  buzgólkodása,  új  korszakot  teremtett  az 
indusztrializmus  terén  Magyarországon  és  ha  a  skepticizmus  kicsiny- 
léssel tekintene  is  a  Zichy  Jenő  nevéhez  fűződő  sikerekre,  azt  bizony 
senki  sem  tagadhatná  el,  hogy  az  a  lendület,  mely  az  ipari  élet 
többféle  ágazataiban  1879  óta  észlelhető,  sőt  magának  a  kor- 
mánynak és  a  társadalomnak  nagyobb  mérvű  ipari  tevékenysége 
is,  nagyrészt  az  ő  munkálkodásának  és  föllépésének  közvetett 
hatása  alatt  született  és  gyarapodott,  illetőleg  azon  agitáció  kifo- 
lyását képezi,  melynek  a  fehérvári  kiállításon  és  azóta  is  igen  sok- 
szor Zichy  Jenő  állt  az  élén.  Ezt  az  agitációt  az  ő  népszerű  neve 
és  az  ő  szívós  munkássága  fejlesztette  fokról-fokra.  És  habár  az 
1879.  évtől  kezdődő  és  az  1885.  évig  terjedő  időszak,  a  hazai 
ipar  fejlesztésében  csak  átmeneti  időszaknak  tekinthető  is,  el  kell 
ismernünk,  hogy  ez  az  átmeneti  időszak  szerencsésebb  nem  lehe- 
tett volna,    mint   amilyen  a  Zichy  Jenő   vezérkedő   tevékenysége 

által  lett.  A  gazdasági  élet  minden  terén  egyik  főkérdés  az  átme- 
netek helyes  és  tapintatos  intézése,  hogy  ezek  a  későbbi  meg- 
állapodott munkának  biztos,  reális  alapjait  képezhessék.  Közgaz- 
dasági tekintetben  új  tevékenység  és  ennek  nyomán  új  élet  ser- 
kent föl  hazánkra  az  1885.  évi  országos  kiállítás  után,  melynek 
egyik  oszlopa  ugyancsak  Zichy  Jenő  vala. 


Gróf  Zichy  Jenő  született  1837.  július  5-ikén  Szent  Mihályon, 
gróf  Zichy  Edmund  és  Odescalchy  Paulina  hercegnőtől.  Tanul- 
mányait kezdetben  Székesfehérvárott  a  cisztercitáknál,  később  kül- 
földön, nagyrészt  Németországban   végezte. 

Hazatérve  1860-ban  megválasztatott  Fehérmegye  főszolga- 
bírájának,  de  e  hivatalt  alig  egy  évig  viselhette,  mert  1861-ben 
a  bodajki  kerület  egyhangúlag  országgyűlési  képviselőjévé  válasz- 
totta. A  következő  három  országgyűlési  cyklusban,  úgy  mint  az 
1865.,  1868.  és  1871-iki  években,  Biharmegye  élesdi  kerületét 
képviselte  az  országgyűlésen.  Mindig  a  Deák-párt  híve  volt  s  az 
«öreg  úr  A  kedvencei  közé  tartozott;  egy  fontos  közgazdasági 
kérdés  (Salinenschein)  azonban  arra  bírta,  hogy  pártjától  független 
állást  foglaljon  el  és  miután  ez  az  akkori  szigorú  pártfegyelem- 
mel meg  nem  egyezett,  kilépett  a  pártból  és  jó  ideig  pártonkívüli 
volt,  mely  állásában  1880^  1884-ig  is  megmaradt,  amely  idő  alatt 
Székesfehérvár  városát  képviselte  az  országgyűlésen. 

1885-ben  a  Budapest  belvárosi  kerületet  képviselte,  később 
a  zboróit,  az  Ipolyságit,  majd  ismét  a  fehérvárit,  1905  óta  füg- 
getlenségi programmal.  Az  alkotmányos  küzdelemben,  a  nemzeti 
ellenállás  szervezésében,  élénk  részt  vett,  a  függetlenségi  párt 
1905-iki  győzelmében  nagy  része  volt.  A  vezérlőbizottságnak  lel- 
kes és  buzgó  tagja. 

Régebbi  közgazdasági  program mjában  többek  között  a 
következőket  emelte  ki : 

Szerintem  az  agrárpolitika  nem  ellensége  az  iparpolitikának ;  sőt  a 
viszonyok  fejlődése  e  kettőt  testvérként  hozza  össze,  mert  amiképen  a  nagy- 
ipar rohamos  fejlődése  mellett  védelemben  kell  részesítenünk  a  kézműipart, 
azonképen  védelembe  kell  fogadni  a  kisbirtokosok  exisztenciális  érdekeit  is. 
De  az  agrár-  és  iparpolitikának  oly  nyomon  és  egymás  érdekeit  annyira 
respektálva  kell  haladnia,  hogy  fejlődésükben  egyiknek  érdeke  is  csorbát  ne 
szenvedjen.  Egészséges  kézmű-  és  háziipari,  valamint  gyáripari  fejlődés  nél- 
kül intenzív  gazdálkodás  nem  képzelhető  és  a  gazdasági  fejlődés  is  legjobban 

emelkedhetik,  ha  az  ipari  termelés  szükségleteihez  alkalmazkodik.  E  kettő 
együtt  biztosíthatja  anyagi  fejlődésünket  és  kulturális  haladásunkat.  Ezért 
egészséges  vámpolitikát  követelek  és  megfelelő  olcsó  szállítási  utakat  óhajta- 
nék létesíteni! 

E  rövidke,  de  tömör  programm  utolsó  pontja  érdekében 
már  1867-ben  fáradozott.  Belátta  szükségét  annak,  hogy  a  magyar- 
országi vízi  utak  rendeztessenek,*  folyóink  szabályoztassanak  és 
egy  rendszeres  csatornázási  hálózat  megteremtessék.  Ezért  járt 
1866-ban  Hollandiában,  hol  gyakorlati  tanulmányok,  fölmérések 
alapján  szerezte  az  anyagot  azon  szép  nagy  csatornázási,  lecsa- 
polási  és  öntözési  rendszerrel  kombinált  tervezethez,  melyet 
most  érintett  röpiratában  alaposan  kifejtett.  Ez  eszméjének  meg- 
valósítására sokat  áldozott,  de  az  akkor  virágzásban  levő  vasúti 
láz  és  magántekintetek  is  halomra  döntötték  a  tervet.  Szeged  és 
Szabadka  város  ezen,  az  alföld  érdekeit  melegen  fölkaroló  terve- 
zeteért, Zichyt  díszpolgárává  választotta ;  szakértők  állítása  szerint, 
ha  e  terv  megvalósíttatott  volna,  az  1879.  évi  szegedi  katasztrófa 
soha  be  nem  következik  vala.  És  mivel  e  tervezet  egészséges 
célzatairól  Zichy  Jenő  lelke  mélyében  meg  van  győződve,  mint 
újabban  értesülünk,  csak  az  alkalmas  időt  várja  arra,  hogy  az 
abban  rejlő  eszme  érvényesítése  érdekében  újból  akcióba  léphes- 
sen. És  aki  szívós  természetét  ismeri,  aki  tudja,  hogy  a  maga  elé 
tűzött  föladatokat  törhetlen  erélylyel  —  minden  akadály  lerombo- 
lásával —  meg  szokta  oldani,  az  nem  is  kételkedhetik  benne, 
hogy  e  csatorna-tervezet  alkalmas   időben    még   komolyan  szóba 

fog  jönni. 

* 

A  székesfehérvári  országos  kiállítás  rendezéséhez  gróf  Zichy 
fenő  már  azzal  a  célzattal  fogott,  hogy  a  hazai  ipar  és  gazdaság 
teljes  áttekintő  képét  nyújtva  a  hazai  közönségnek,  ezt  ebből  az 
alkalomból  egy  hatalmas  közgazdasági  akcióba  belevonja.  Tanul- 
mányai és  tervezgetései  közben  ugyanis  arra  a  meggyőződésre 
jutott,  hogy  a  közgazdasági,  főleg  ipari  akció  hathatósabb  meg- 
indítása, mint  eddig,  úgy  ezentúl  is  csak  kevés  sikerre  bírhat 
kilátással,  hacsak  nem  veszünk  ennek  hátteréül,  vagy  alapjául  egy 
olyan  alkalmat,  melyen  a  hivatott  tényezők  és  maga  a  közönség 
is  komolyan    lelkesülni   képes.    És   e   meggyőződése   érlelé   meg 

*  Lásd  ily  című  röpiratát :  A  duna-tíszai,  vagy  Pest-Szeged-Szabadka 
és  Kula  közötti  csatorna.  Irta  gróf  Zichy  Jenő,  Budapest,  1867. 

benne  a  fehérvári  kiállítás  eszméjét,  melynek  megtestesítése  érde- 
kében több,  mint  három  éven  át  egész  odaadással  fáradozott. 

Midőn  a  kiállítás  rendezéséhez  és  szervezéséhez  fogott,  vol- 
tak sokan,  akik  bizalmatlansággal,  kevés  reménynyel  fogadták 
kezdeményezését.  Hiszen  éppen  az  ország  iparossága  ez  ideig 
alig  ismerte  a  nemes  grófot.  De  az  a  mód,  amelylyel  nemsokára 
a  kiállításon  való  részvétel  biztosításához  fogott,  az  iparosság 
vezető  férfiait  teljesen  meggyőzte  arról,  hogy  Zichy  Jenő  nem 
azért  pendítette  meg  a  székesfehérvári  kiállítás  eszméjét,  hogy  annak 
elnöke  lehessen  és  mágnási  méltósággal  tetszelegjen  magának, 
hanem  tesz,  fárad,  dolgozik  e  kiállítás  sikerének  biztosítása  érde- 
kében. Megalkotta  ugyan  az  eddig  követett  szokáshoz  képest 
vidékenkint  a  kiállítási  bizottságokat,  de  ezzel  korántsem  elége- 
dett meg,  és  legkevésbbé  remélte,  hogy  a  fehérvári  sorompón 
a  sült  galambok  fognak  berepülni.  Jó  egy  évvel  a  kiállítás  előtt, 
mint  mondani  szokás,  «nyakába  vette  az  országot»  és  városról- 
városra járván,  személyesen  buzdította  az  iparos-  és  gazdaközön- 
séget a  kiállításon  való  minél  tömegesebb  részvételre.  Megjele- 
nése az  iparosok  között  igen  jó  hatást  keltett,  és  buzdító  szavai 
nem  tévesztették  el  hatásukat,  mert  a  fehérvári  kiállításra  töme- 
gesen érkeztek  a  bejelentések.  De  ő  nem  a  bejelentések  tömegére 
fektette  a  fősúlyt.  Napról-napra  vizsgálva  azok  eredményeit,  köny- 
nyen  fölismerte  az  itt-ott  mutatkozó  hézagokat  és  személyes 
befolyásának  egész  súlyával  igyekezett  hatni  azok  elenyésztetése 
érdekében.  Kora  reggel  talpon  volt,  és  személyesen  írta  a  levele- 
ket ismerőseinek,  barátainak,  a  mágnásoknak  és  főpapoknak, 
rábeszélve  ezeket  a  kiállításon  való  részvételre.  Személyesen  inter- 
veniált az  országos  gazdasági-,  képzőművészeti-  és  iparegyesüle- 
teknél a  tömeges  és  testületi  részvétel  érdekében.  A  szervezésnél 
a  tényleges  munka  oroszlánrésze  az  ő  vállaira  nehezedett.  Az 
előleges  költségeket  ő  fedezte  sajátjából,  az  átalakítási  munkálato- 
kat ő  vezette,  a  helyiségek  berendezésénél,  a  tárgyak  kicsomago- 
lásánál, installálásánál  stb.  stb.  többet  dolgozott,  mint  fizetéses 
hivatalnokainak  bármelyike.  Ritkán  azonosította  magát  még  férfiú 
egy  eszmével  annyira,  mint  Zichy  Jenő  a  székesfehérvári  kiállí- 
tással. Munkájának  horderejét,  tevékenységének  elágazó  szálait 
csak  a  közvetlen  közelében  lévők  látták  és  méltányolták.  Újabb 
és  újabb  módokat  talált  ki  és  érvényesített  a  kiállítás  minél 
nagyobb  sikerének  biztosítása  érdekében,  egyes  iparosokhoz  —  akik- 

nek  száma  megszámlálhatlan  —  személyesen  ment  el  és  meg- 
rendelések által  serkentette  ezeket  a  részvételre.  A  szervezés  fölött 
egyedül  ő  uralkodott,  de  nem  úgy,  mint  a  király,  a  ki  paran- 
csol, hanem  úgy,  ahogy  a  munkavezető  uralkodik  munkásai 
fölött,  akiket  azáltal  vél  leginkább  munkára  buzdítani,  hogy  ő 
dolgozik   a  legtöbbet. 

A  kiállítás  védnökéül  megnyerte  József  főherceget  és  a  kor- 
mány minden  egyes  tagját  szem_élyesen  kérte  meg  annak  támo- 
gatására és  látogatására.  És  mire  a  kiállítás  megnyílt,  a  minden 
oldalról  nyilvánuló  elismerésben  és  őszinte  tiszteletben  láthatta, 
hogy  önfeláldozó,  odaadó  munkája  nem  volt  hiába  való.  A  kiállí- 
tásnak sok  ezernyi  látogatója  egyenkint  győződött  meg  arról, 
hogy  a  buzgó  elnök  nemcsak  megteremtője,  hanem  éltető  lelke 
is  volt  a  sikerült  tárlatnak.  De  nem  is  elégedett  ő  meg  a  látvá- 
nyossággal, a  bőséges  magyarázatokkal,  a  vendégek  kalauzolásával, 
hanem  gyakorlati  eredményeket  is  kívánt  biztosítani.  A  kiállított 
cikkek  megvásárlását  a  vagyonosabb  látogatóknál  közvetítette,  egyes 
kiállítóknál  megrendeléseket  eszközölt  és  gondoskodott  róla,  hogy 
a  szaktestüleíek,  a  tárlat  látogatása  alkalmával,  a  kiállításnak  hasz- 
nukra való  fordítása  végett,  tárgyalásokat  indítsanak  meg.  így 
keletkezett  a  gazdák  kongresszusa,  az  erdészek  egyesületének 
köz-ülése,  az  iparos-ifjúsági  vándorgyűlés,  melyek  mind  Fehér- 
várott  tartattak  és  a  II.  országos  iparosgyűlés,  mely  ugyan  Buda- 
pesten tartatott  meg,  de  melynek  tagjai  testületileg  indultak  Szé- 
kesfehérvárra a  kiállítás  megtekintésére.  így  keletkezett  a  társa- 
dalmi iparpártolás  érdekében  Székesfehérvárott  tartott  általános 
értekezlet,  melyen  a  kamarák  és  törvényhatóságok  képviselve  vol- 
tak és  mely  szűkebb  körű  bizottságot  nevezett  ki  az  említett  ügyben 
való  akció  megindítására  (lásd  fönebb),  szóval  az  ipari  és  gazdasági 
tevékenység  terén  fölmerült  számos  új  eszme  a  székesfehérvári 
kiállítás  alkalmával  született,  ~  és  itt  érlelődve,  ment  át  a  gya- 
korlati életbe,  nagy  mértékben  mozdítván  elő  az  említett  kiállítás 
általános  és  gyakorlati  hasznát  úgy,  hogy  a  kiállítás  ezáltal  nem- 
csak múlékony,  időlegesen  szórakoztató  látványosság  volt,  hanem 
maradandó  értékű,  általános  becsű  eredményeket  ért  el.  A  kiállítás 
anyagi  eredménye  pedig  jóval  felülmulta  a  25,000  frtot,  mely 
tiilnyomólag  ipari  és  művészeti  célokra  fordíttatott. 

Az  országos  iparegyesület  elnökévé  gr.  Zichy  Jenő  az  1881, 
évi  közgyűlésen  választatott.  Működését  azzal  kezdte  meg,  hogy 
az  egyesület  érdemekben  gazdag  alelnökének,  néhai  dr.  Szabóky 
Adolfnak  arcképét  lefestette,  és  az  egyesületnek  ajándékozta.  Még 
elnökké  való  megválasztása  előtt,  az  egyesület  védnökéül  meg- 
nyerte József  főherceget,  ki  a  föntemlített  közgyűlésen  személyesen 
részt  is  vett.  Ezután  minden  erélyét  az  országos  magyar  ipar- 
egyesület és  az  akkor  még  fönnállott  magyar  általános  iparegylet 
fúziójának  keresztülvitelére  fordította.  Aki  a  két  ellentétes  egye- 
sület vezérlő  férfiait  és  tendenciáit  is  közelről  ismerte,  az  mél- 
tányolni képes  a  gróf  által  maga  elé  tűzött  föladat  nehézségét, 
mert  ennek  sikerében  az  erre  vonatkozó  akció  megindításakor  senki- 
sem  bizott.  De  gróf  Zichy  Jenő,  nem  törődve  az  első  kezde- 
ményezések nehézségeivel,  sikertelenségével,  nem  törődve  azzal, 
hogy  a  fúzióra  vonatkozó  munkálkodását  ép  azok  kicsinyelték, 
sőt  gúnyolták,  kik  hivatva  lettek  volna  őt  e  törekvésében  legme- 
legebben támogatni,  törhetlen  erélylyel,  szívós  kitartással  munkál- 
kodott tovább  a  íuzió  létesítésén  és  munkáját  már  egy  év  múlva 
siker  koronázta,  amennyiben  1882-ben  a  két  iparegylet  fúziója 
ténynyé  vált.  És  a  fúzió  nemcsak  formális  volt,  hanem  őszinte 
is,  a  két  egylet  összeforrott  és  az  együttes  működés  eredménye  a 
hazai  ipar  érdekének  előmozdítása  körül  áldásosnak  mutatkozott. 
A  fuzionált  egyesület  élére  a  közbizalom,  egyhangúlag  ismét  őt 
szemelte  ki.  És  midőn  az  egyesített,  szellemi  és  anyagi  erőben 
megerősödött  iparegyesület,  a  vezetése  alatt  állott  budapesti 
ipariskolák  teljes  regenerációjával  kezdte  meg  tevékenységét,  és 
új  tankönyvek  szerkesztéséről  és  nyomatásáról  kellett  gondos- 
kodni, s  ezek  költségei  meglehetős  összegre  rúgtak,  úgy,  hogy 
előállítási  áruk  mellett  is  aránylag  drágák  lettek  volna  az  iparos 
tanulók  számára:  gróf  Zichy  Jenő  egyezer  forintot  bocsátott  e 
célra  az  egyesület  rendelkezésére,  és  e  nemes  tette  által  lehetővé 
tette,  hogy  a  szegényebb  sorsú  tanulók  is  megszerezhessék  tan- 
könyveiket. 

Ezenkívül  az  ő  utánjárásának  köszönhető,  hogy  az  egyesület 
első  elnökének,  néhai  gróf  Batthyány  Lajosnak  arcképét,  a  bol- 
dogult özvegye,  kegyeletes  emlékül  az  egyesületnek    ajándékozta. 

Mint  az  egyesület  elnöke,  az  országgyűlésen  hatalmas  moz- 
galmat indított  az  állami  és  hatósági  szükségleteknek  a  hazai 
ipar  által  való  fedezése  tárgyában,  és  ez  ügyben   tett    indítványa 

számára  megnyerte  a  képviselők  többségét.  E  mozgalomnak  meg 
volt  az  a  kedvező  eredménye,  hogy  az  állami  és  hatósági  szállí- 
tások körül,  a  magyar  iparnak  tekintetbevétele  érdekében,  az 
összes  törvényhatóságok  és  állami  intézetek,  a  kormány  által  ren- 
deletileg fölszólíttattak. 

Mint  az  iparegyesület  elnöke  különben  sokoldalú  működést 
fejt  ki,  és  elnöki  tisztét  huszonhat  év  óta  tölti  be.  Ily  értelemben 
való  üdvös  tevékenységét  és  tartalmas  közgyűlési  megnyitó  beszé- 
deit nemcsak  az  iparosok,  hanem  a  nagy  közönség  is  úgyszólván 
közelről  ismerheti. 


Az  ipariskolák  országos  szervezése  képezi  egyik  régebbi  parla- 
menti működésének  fénypontját.  Első  ízben  csak  szóval  sürgette 
meg  az  iparososztály  értelmi  művelődésére  oly  nagy  befolyású 
ipariskoláknak  országszerte  fokozatosan  való  életbeléptetését  és 
csak  midőn  látta,  hogy  a  kormány  e  célra  nagyobb  összegeket 
előirányozni  nem  képes,  lépett  föl  azon,  eddig  a  parlamentben 
páratlan  ajánlatával,  hogy  az  ipariskolák  országszerte  való  szerve- 
zésének előmozdítására  tizenkétezer  forintot  a  sajátjából  kész 
áldozni.  De  ezzel  nem  elégedett  meg.  Jól  tudva,  hogy  alig  pár 
iskola  egy  évi  költségeinek  fedezésére  volna  elegendő,  hatvan- 
nyolc városba  személyesen  ment  el  az  e  célból  melléje  rendelt 
miniszteri  biztos  kíséretében,  és  ismét  a  buzdítás,  ösztönzés  esz- 
közeihez folyamodva,  létesítette  a  városokban  az  elsőfokú  mester- 
inas-iskolákat, bevonván  a  létesítés  költségeinek  fedezésébe  az 
illető  törvényhatóságokat  és  legtöbb  helyen  magukat  az  iparo- 
sokat is. 

Eltekintve  e  majdnem  félévig  tartó,  napról-napra  való  utaz- 
gatás fáradalmaitól  és  költségeitől,  akárhány  helyen  történt  meg, 
hogy  egyrészt  az  iskola  költségeinek  fedezésére,  másrészt  a  tanu- 
lóknak tankönyvekkel  való  ellátására,  a  gróf  sajátjából  újabb 
adakozásokat  tett,  melyeknek  összege  legalább  is  megkétszerezi 
az  országgyűlésen  felajánlott  adományát.  Előtte  egyedül  az  a 
nemes  cél  lebegett,  hogy  végre  az  iparosság  minden  fókusában 
legyen  oly  iskola,  melyben  a  leendő  iparos  nemzedék  a  művelő- 
désére szükséges  ismereteket  elsajátíthassa,  és  hogy  ez  irányban 
másfélév  alatt  oly  fényes  eredményeket  érhetett  el,  ez  bizony- 
nyal megnyugvására  szolgálhat    a  nemes    grófnak  és    vigasztal- 

hatja  amaz  ironikus  megjegyzései<ért,  hogy  városról-városra  csak 
fáklyászenét  hallgatott  és  díszebédeken  magát  ünnepeltette.  Pedig 
e  díszebédeket  és  fáklyászenéket  megkapta  volna  akkor  is,  ha 
egy  krajczárt  sem  ad  vala  az  említett  célokra,  mert  az  ország 
iparos  köznépe  és  értelmisége,  személyes  megjelenése  és  buz- 
dító föllépésével,  csak  oly  örömmel  ragadta  volna  meg  az  alkal- 
mat, hogy  az  érdemei  miatt  mindenütt  népszerű  mágnás  iránt, 
bizalmát  és  tiszteletét  spontán  kifejezze. 


Az  országos  nőiparkiállítás  elnökévé  megválasztaíván,  gróf 
Zichy  Jenő  rendkívüli  buzgalommal  fogott  e  kiállítás  elnöki  teen- 
dőinek és  rendezési  munkálatainak  vezetéséhez.  A  kiállítás  célja 
volt  föltüntetni  azon  iparágakat,  melyekkel  a  magyarországi  nők 
foglalkoznak;  hű  képet  nyújtani  a  női  kézimunka  eddigi  haladá- 
sáról, az  abban  nyilvánuló  ízlés  fejlettségéről ;  szakjelentésekbe 
foglalandó  javaslatok  által  alkalmat  szolgáltatni  a  netaláni  hiányok 
pótlására  és  a  nők  munkakörének  terjesztésére.  E  cél  elérése 
érdekében  a  kiállítás  sikerét  biztosítani  kellett  és  Zichy  Jenő 
gróf  maga  járt  el  az  ország  egyes  fontosabb  központjaira  a  vidéki 
bizottságok  megalakítása  végett.  Buzdított  a  kiállításon  való  rész- 
vételre és  a  tárlat  védnökéül  megnyerte  Coburg  Lujza  hercegnő 
Ő  fenségét. 

Az  ő  kitűnő  rendezői  tapintata,  erélyessége  itt  is  érvénye- 
sült és  a  kiállítást  oly  fényessé  tette,  hogy  az  nemcsak  meg- 
lepte a  közönséget,  hanem  a  legmagasabb  körök  nemes  érdek- 
lődését is  felköltötte  és  végre  mintegy  tízezer  forintot  jövedel- 
mezett a  nőiparegyletnek,  mely  e  jövedelem  alapján  nőipar-isko- 
láját  újjá  szervezte  és  külön  palotát  is  emelt  újjászervezett  isko- 
lája számára. 

Ugyancsak  a  nőipar-kiállítás  alkalmából  gr.  Zichy  Jenő 
nagyobb  mozgalmat  indított  a  szövöszékeli  terjesztése  és  ezáltal  a 
szövőiparnak  a  nép  által  való  rendszeres  űzése  érdekében.  Kör- 
levelek, fölhívások  és  fölszólítások  útján  több  mint  nyolcezer  forin- 
tot gyűjtött  össze  e  nemes  célra  és  egy  e  célból  elnöklete  alatt 
alakított  vegyes  bizottság  közreműködése  mellett  osztattak  ki  a 
regulátoros  szövőszékek  a  nép  között,  mely  ezáltal,  a  jobban 
szerkesztett  székeken  aránylag  sokkal  könnyebben,  gyorsabban 
és  jövedelmezőbben  dolgozhatott.   De  nemcsak   a   házi    iparként 

szövészetíel  foglalkozó  nép,  hanem  főleg  a  Szepességben,  egyes 
vidékek  takácsai  és  szövőipari  vállalatai  is  kaptak  ez  újdivatú 
cikkekből,  sőt  e  mozgalom  folytán  Torontálmegyében,  Békés- 
Csabán,  Szabadkán,  Árva-Váralján  stb.  rendszeres  szövőipari  isko- 
lák is  keletkeztek,  melyek  a  szövőiparosoknak  az  új  székekre 
való  betanulása  körül  fölötte  hasznos  szolgálatokat  tettek.  A  szövő- 
székek terjesztésére  az  impulzust  Erzsébet  királyné  adta  meg,  a 
ki  meglátogatván  a  nőiparkiállitást,  élénken  érdeklődött  a  nép  és 
elsősorban  a  nép  asszonyai  foglalkoztatásának  rendszeresítése 
iránt.  A  szövőszékek  beszerzésére  az  első  és  legnagyobb  ado- 
mányt a  Királyné  bocsátotta  Zichy  Jenő  gróf  rendelkezésére. 


Bármily  hévvel  és  előszeretettel  karolta  föl  Zichy  a  közgaz- 
dasági érdekeket,  ezek  mellett  mindig  különös  gondot  fordított  a 
népnevelés  fontos  kérdésére.  1880-ban  a  népnevelési  egyletek  léte- 
sítése mellett  agitált,  illetőleg  egy  tartalmas  kis  röpiratban  föl- 
lépett ezek  propagálása  mellett.  A  tanügyi  lapok  és  a  sajtó  akkor 
behatóan  foglalkozott  e  jól  fogadott  tervvel. 

Talán  fölösleges  megemlíteni,  hogy  a  később  létesült  magyar 
iskola-egyesület  ugyané  vezérelveknek  köszöni  lételét  és  megin- 
dított működésében  találkoztunk  a  Zichy  által  kontemplált  nagy 
horderejű  célok  megvalósításával.  Az  iskolaegyesületnek  a  kilenc- 
venes évek  végén  elnökéül  választatott  és  e    díszes    állást    még 

ma  is  betölti. 

* 

Irodalmi  működése  is  kiváló  figyelmet  érdemel.  A  már  emlí- 
tett röpiratokon  kívül,  sok  alkalmi  művecskét  írt  és  nem  tartozik 
a  ritkaságok  közé,  hogy  a  napi  sajtó  terén  is  találkozunk  mun- 
kálkodásával. Irodalmi  művei  egyes  eszmék  propagálására,  egyes 
intézmények  mellett  való  lelkesítésre  szorítkoznak  és  mindig 
kellő  tárgyismeret,  nemes  hév  és  egészséges  logika  jellemzik 
kisebb-nagyobb  munkálatait. 

<í Emlékirat  a  magyar  ipar  fejlesztése  érdekét eny>  című  terje- 
delmesebb röpiratában  a  székesfehérvári  kiállításon  szerzett  tanul- 
mányait foglalta  össze  az  iparfejlesztés  szempontjából.  Megismer- 
tette nézeteit  az  iparfejlesztés  alapelveiről,  a  létező  és  teremtendő 
iparágak  fejlesztéséről,  utalt  az  ipar  gyakorlati  fejlesztése  körül 
az  egyesekre,  főurakra,  főpapokra,   nagybirtokosokra,   államra   és 

társadalomra  váró  föladatokra ;  a  bankok,  hitelegyletek,  ügynökök, 
piacok  szerzése  stb.  tekintetében  mutál kozó  teendőkre,  a  szak- 
oktatás fokozatos  fejlesztésének  szükségességére  és  mindazon 
teendőkre,  melyeknek  hiányát  eddig  élénken  éreztük.  Nagy  meg- 
nyugvására szolgálhat  szerzőnek,  hogy  azóta  megpendített  eszméi 
közül  igen  sok  átment  az  életbe . . . 

A  brüsszeli  kiállításról  írt  jelentésében  (1881.)  különös  súlyt 
fektetett  a  belga  külügyminisztérium  által  a  kiviteli  törekvések 
előmozdítására  tett  intézkedések  megismertetésére  és  ez  intéz- 
ménynek hazánkban  való  meghonosítására.  A  most  szóban  levő 
keleti  kiviteli  múzeum,  ez  eszmének  megvalósítását  közel  kilátásba 
helyezi. 

Figyelmet  érdeme!  még : 

<í Magyarország  fizetési  és  kereskedelmi  mérleger,  című  röp- 
irata (egyszersmind  országgyűlési  beszéd),  melyben  főleg  az 
ország  financiális  helyzetével,  illetőleg  ennek  okaival,  valamint  a 
ki-  és  beviteli  érdekekkel  foglalkozik  behatóan  és  több  gyakor- 
lati javaslatot  tesz  a  helyzet  javítása,  különösen  pedig  az  állami 
és  hatósági  szükségleteknek,  hazánkban  való  fedezése  érdekében, 
mint  ezt  fölebb  is  említettük. 

(/^Nemzetgazdasági  és  társadalmi  eszmetöredékekyy  című  röp- 
irata (külön  lenyomat  a  « Nemzetgazdasági  Szemléből »,  1882. 
Budapest,  Kilián  Frigyes)  társadalmi  és  nemzetgazdasági  bajaink 
orvoslásával  foglalkozván,  melegen  lép  sorompóba  a  kézmű-  és 
házi  ipar  rendszeres  terjesztése  mellett  és  számos  társadalmi 
anomáliának  gyökeres  megszüntetése  érdekében. 

<(/4  müiikás-kérdésrőh  írt  röpirata  (Budapest,  1883.  Révai 
testvérek)  a  munkások  szocialisztikus  túlkapásai  ellen  lép  föl  és 
az  önsegélyes  törekvések  egész  sorozatára  mutat,  melyek  mellett 
a  munkások  helyzetén  javítani  lehet.  Ezenkívül  nagy  súlyt  fektet 
a  munkásosztály  erkölcsi  képzésére  és  nevelésének  alkalmas  esz- 
közökkel való  előmozdítására. 

Irodalmi  működése  keretében  kell  fölemlíteni  a  népnevelési 
egyletekről  és  az  önálló  vámterületről  irott  röpiratait,  végre  ázsiai 
útjáról  írt  nagyszabású  három  kötetes  munkáját,  melyet  a  vele 
volt  szakférfiak  közreműködésével  írt  és  szerkesztett  és  melynek 
méltatása  már  egészen  a  tudomány  körébe  tartozik.  A  külföldön 
is  sok  elismerés  és  kitüntetés  érte  e  nagyszabású  irodalmi  vállal- 
kozásáért. * 

Sokoldalú  működésének  jellemzésére  föl  kell  még  említenünk 
a  következőket: 

Ö  kezdeményezte  a  székesfehérvári  Vörösniaríy-szobor  léte- 
sítését, buzgón  közreműködött  a  székesfehérvári  állandó  színház 
megteremtésében,  1875-ben  ő  rendezte  a  műrégiségek  sikerült 
kiáWítását,  2L  műemlékek  fönntartására  kinevezett  tanácsnak  huszonöt 
éven  át  volt  buzgó  elnöke  és  jelentékeny  része  volt  a  műemlé- 
kek kiállításában  1881-ben,  melyet  a  vezetése  alatt  álló  tanács 
rendezett. 

A  m.  kír.  technológiai  iparmúzeum  fölügyelő'  bizottságának 
elnökévé  szintén  kineveztetett  és  e  nagyfontosságú  ipari  alkotás 
éveken  át  működött  1884-től  lQ04-ig.  Az  intézet  alapítójának, 
Trefort  Ágost  márvány  mellszobrát  ő  készíttette  el  az  intézet  elő- 
csarnoka számára  saját  költségén. 

Végre  nem  lesz  érdektelen  fölemlíteni,  hogy  legkiválóbb, 
legáldozatkészebb  müpártolóink  közé  tartozik.  Évenkint  nagy  ösz- 
szegeket  költ,  kivált  hazai  művészek  festményeire ;  számos  vidé- 
ken rendezett  képkiállításnak  ő  volt  az  elnöke  és  azokat  minde- 
nütt személyesen  nyitotta  meg,  buzdítva  az  illető  városok  közön- 
ségét a  művészetek  pártolására. 

1884-ben  huszár  Adolf  •s>zq\>xí.'S,zví2\  megrendelte  a  <íVenus 
és  Ámor»  szobrot,  mely  az  18S5-iki  kiállítás  műcsarnokának 
egyik  díszét  képezte.  E  18.000  frtos  művet  Zichy  Budapest  fővá- 
rosának ajándékozta  és  egy  alkalmas  közhelyen  e  célra  eme- 
lendő pavilionba  kérte  elhelyezni.  Az  értékes  szobor  sokáig 
elpakolva  hevert  valami  lomtárban  és  csak  legújabban,  a  redouí 
átalakítása  alkalmával  íaláliak  számára  némileg  megfelelő  helyet. 
Pedig  ez  a  művészi  értékű  szobor  mindenesetre  oly  ajándékot 
képez,  mely  a  légritkábbak  közé  tartozik  és  kár,  hogy  nem  mél- 
tányolták eléggé. 

ívlűszeretetéről  a  nagyközönség  azonban  csak  akkor  érte- 
sült igazán,  mikor  rózsa-  és  szegfű-utcai  palotáját  míízeumniá 
átalakította  át  és  ebben  műkincseit  összehalmozta.  Vagyont  érő, 
nagy  műbecscsel  bíró  gyűjtemény  van  itt  együtt,  mely  a  legelő- 
kelőbb külföldi  múzeumoknak  is  díszére  válnék. 

Igen  sok  értékes  dolog  van  még  elhelyezve  Magaslakon, 
egy,  a  bihari  hegyek  magaslatán  levő,  ritka  műértelemmel  beren- 
dezett nyári  kastélyában,  melyből  híres  vadászatait  szokta  ren- 
dezni. 

Végre  a  művészek  számára  és  művészi  célokra  borgó-prundi 
vadászkastélyában  értékes  alapítványt  tett. 


Az  ipartörvény  módosítása  ügyében  gróf  Zichy  Jenő  az 
országban  több  ízben  tett  körútjai  alkalmával  meggyőződést  szer- 
zett az  iparosok  kívánalmainak  jogosultságáról  és  egyike  volt 
azoknak,  kik  több  ízben  sürgették  a  kormánynál  e  törvény  reví- 
zióját. És  midőn  ez  iránt  végre  komoly  és  határozott  lépés  tör- 
tént, az  iparegyesületben  élére  állíttatott  azon  bizottságnak,  mely 
az  egyesület  kívánalmait,  a  benyújtott  törvényjavaslattal  szemben 
formulázta.  Mihelyt  e  javaslatok  formulázva  voltak,  szívós  kitar- 
tással képviselte  az  iparosok  kívánalmait  a  kormánynyal  szemben 
és  buzgó  utánjárásának  végre  sikerült,  a  két  fökivánalomra  nézve 
oly  engedményeket  elérni,  melyek  az  1884-iki  törvény  keretében 
helyet  foglalnak.  Ha  nem  is  kizárólag  az  ö  érdeme,  de  első 
sorban  az  ő  közbenjárásának  eredménye  az  1884-iki  törvény, 
melynek  hatása  azonban  a  gyakorlati  életben  nem  mutatkozott 
elegendőnek  és  az  utolsó  20  év  alatt  Zichy  e  hiányok  pótlása 
érdekében  több  ízben  szólalt  föl  a  képviselőházban.  Ö  vezette  az 
iparosgyűlések  deputációit  is,  melyek  e  kérdés  kedvező  elintézését 
megsürgették. 

Exponált  állást  foglalt  el  Zichy  Jenő  az  önálló  vániíeriilet 
érdekében ;  a  képviselőházban  számos  fölszólalása  alkalmával 
szállott  sorompóba  az  önálló  vámterület  érdekében.  1902-ben  a 
képviselőházban  történt  fölszólalása  alkalmával  az  ipartestületek 
százai  keresték  föl  üdvözlő  irataikkal.  Ez  alkalommal  tartott 
beszéde  az  üdvözlő  iratokkal  együtt  megjelent  külön  füzet- 
ben is. 

Az  1905-iki  iparosgyűlésen,  Szabadkán  ő  volt  e  kérdés  elő- 
adója és  ez  alkalommal  mondott  nagyszabású  beszéde  szintén 
külön  füzetben  jelent  meg  és  az  egész  hazai  sajtó  részéről  meleg 
méltatásban  részesült. 

Az  1885-iki  országos  kiállítás  tárgyában  Zichy  Jenő  már  az 
1879.  évi  székesfehérvári  kiállítás  után  csatlakozott  az  iparegye- 
sületben folyó  előmunkálatokhoz.  Kiváló  előszeretettel  gondolt  rá, 
hogy  bizonyos  idő  múlva,  az  ország  fővárosában  értékesíthesse 
azokat  a  tapasztalatokat,  melyeket  a  fehérvári   kiállítás    rendezése 

alkalmával  szerzett.  1882-ben,  a  két  iparegylet  fúziója  után,  egész 
erővel  indultak  meg  a  kiállítási  előmunkálatok  és  haladtak  egész 
odáig,  midőn  az  állam  támogatásának  biztosításáról  volt  szó.  E 
pontban  tudvalevőleg  váratlan  fordulat  állott  be;  a  kereskedelmi 
minisztérium  intéző  közegei  indikálva  látták  a  minisztérium  be- 
folyását nemcsak  biztosítani,  hanem  a  kiállítás  rendezésének 
összes  ügyeit  e  minisztériumban  összpontosítani.  Zichy,  szá- 
molva a  kormány  e  fölfogásának  a  kiállítás  sikerére  való  döntő 
befolyásával,  egy  percig  sem  ellenezte,  hogy  ez  ügy  az  iparegye- 
sület kezéből  kivéve,  a  kormány  kezére  menjen  át.  Maga  az  ipar- 
egyesület is  e  fölfogásnak  hódolt. 

A  kormány  kinevezte  az  országos  bizottságot,  melynek  Matle- 
kovits  Sándor  államtitkár  az  elnöke,  Zichy  másodelnöke  leit  és 
mint  ilyen  igen  érdemes  munkásságot  fejtett  ki.  Ezenkívül  elnöke 
volt  a  kiállítás  nemzetliözi  osztályának,  a  budapesti  helyi  bizottság 
végrehajtó  bizottságának  és  a  budapesti  kcniLeti  bizottság  azon 
küldöttségének,  mely  e  nagy  kerület  számos  alkerületében  ala- 
kította meg  Zichy  Jenő  szQxr\é\yts  vezetése  mellett  a  helyi  bizott- 
ságokat. E  személyes  megjelenése  által  mindenfelé  buzdítólag 
hatott  a  kiállításon  való  részvétel  érdekében  is. 

Mint  a  kiállítás  másodelnökének,  oly  sokoldalú  tevékenység 
és  oly  szép  föladat  jutott,  mely  idejének  és  tehetségének  javát 
jórészt  igénybe  vette.  A  kiállítás  nagy  horderejű  sikerében  neki 
elsőrendű  szerep  jutott,  amelynek  a  kiállítók  jól  fölfogott  érdekei- 
szempontjából és  a  kiállítás  sikerének  minél  teljesebbé  tétele  tekin- 
tetéből, a  lehető  legnagyobb  odaadással  és  lelkesültséggel  igye- 
kezett megfelelni. 

A  kiállítás  tanulságainak  értékesítésével  foglalkozott  a  kiál- 
lítás után  egy  a  Magyar  Szemlé-ben  közzétett  velős  tanulmánya, 
mely  még  ma  is  érdekes. 

Az  ezredéves  kiállítás  rendezésében  Zichy  Jenő  azért  nem 
vehetett  közvetlenül  részt,  mert  erre  az  időre  esik  az  ő  tanulmány- 
útja (18Q5.  és  1896.)  melyet  az  ősmagyarok  lakóhelyeinek  föl- 
kutatása érdekében  tett.  E  kétszeri  útjában  érdekes  kulíúrhistóriai 
gyűjteményt  állított  össze,  melyet  a  nemzeti  múzeum  néprajzi 
osztályának  adományozott  és  melynek  egy  részét  az  ezredéves 
kiállítás  keretében  is   bemutatta. 

Az  idő  rövidsége  miatt  e  gyűjtemény  számára  az  ezredéves 
kiállítás  keretében  külön  pavillon  emelésére  nem  lehetett  gondolni 

és  így  kerüií  gróf  Zichy  Jenő  gyűjteménye  a  falu  templomába.  Ezzel 
ugyan  kiszorult  nemcsak  a  templomból,  de  az  egész  kiállításból  is, 
a  tervezett  « népies  munkaeszköz  gyűjtemény »,  melynek  anyagát, 
költségeit,  a  kiállítás  igazgatósága  és  a  magyar  nemzeti  múzeum 
közösen  viselték  s  melyet  a  múzeum  néprajzi  osztályának  veze- 
tője, dr.  Jankó  János,  az  ország  majdnem  valamennyi  megyéjében 
végzett  útjain  ekkor  már  egybegyűjtött  volt. 

A  rendkívül  becses  munkaeszköz-anyagot  erre  közvetetlenűl 
a  magyar  nemzeti  múzeum  néprajzi  osztályának  adatták  át;  a 
falu  kalotaszegi  templomában  pedig  a  Kaukázus  és  Turkesztán 
bűvös  világa  tárult  föl  a  falu  magyar  utcájában  beforduló  vagy 
kijövő  magyar  népnek,  mintegy  puszta  létével  is  jelezve  azt  a 
bizony  1000  évnél  is  hosszabb  időt,  mely  azóta  telt  el,  hogy  a 
magyar  ősök  az  Altági  mellékéről  a  turkesztán-steppékre  szál- 
lottak le,  majd  onnan  a  Kaukázus  égbenyúló  ormai  alatt  elvo- 
nulva, végül  a  Duna-Tisza  közére  szivárogtak.  Zichynek  e  nagy- 
érdekű gyűjteményét  tüzetesen  ismertette  írásban  és  képben  a 
kiállításon  megjelent  Matlekovits-Szterényi-féle  jelentés. 

Ennek  végkonkluziója  e  sorokból  áll : 

A  magyarság  ne  felejtse  el  egyetlen  percre  sem,  hogy  a  be- 
mutatott és  a  nemzet  kincsesházában  letéteményezett  gyűjtemény 
gróf  Zichy  Jenő  fenkölt  lelkű  vállalkozása  tiszta  szívből,  a  haza- 
szeretet örökké  termékeny  talajából  fakadtak  hálaképen,  hogy  a 
gondviselés  a  magyarnak  ezeresztendős  életet  már  is  juttatott  és 
buzdításképen  a  jövendő  féríiainak,  mint  a  megtisztult  magyar 
őstörténeti  tudományosság  boldog  várományosainak. 

Az  18Q8-ban,  március  elején  Zichy  harmadszor  is  elment 
ázsiai  útjára  és  befejezte  tanulmányait;  1898.  végén  tért  ismét 
vissza  működése  rendes  körébe.  Beszámolt  tanulmányairól,  mint 
már  említettük,  egy  fölötte  érdekes  és  nagyterjedelmű  munkában, 
mely  a  külföldön  is  elismerést  aratott  és  melynek  méltatása  túl- 
haladná e  szerény  életrajznak  szűkre  szabott  kereteit  .  .  . 


Mindezek  után  tiszta  képét  látjuk  annak  a  nemes  hivatás- 
nak, mely  Zichy  Jenőnek  a  magyar  közéletben  jutott,  egyszer- 
smind megítélhetjük,  hogy  miképpen  felelt  ő  meg  mindennapi 
föladatainak.  Tevékenységének  minden  ágazatát  felsorolni,  alkotá- 
sait és  sikereit  minden  téren  méhatni  nem  is  lehet ;   hiszen  akár 

hány  nevezetes  alkotásban  neki  is  van  része,  amiről  a  nyilvános- 
ság nem  is  tud. 

Hátra  volna  még  Zichyt,  mint  embert  méltatni.  A  magyar- 
országi legvagyonosabb  mágnások  közé  tartozván,  nyilvános 
szereplésében  sohasem  éreztette  rangját,  kiváló  vagyoni  és  társa- 
dalmi helyzetét  senkivel.  Ellenkezőleg,  barátságos  modora,  szíves- 
sége és  közmondásos  előzékenysége,  kifejtették  benne  a  demokrata 
erényeket  és  a  társas  érintkezésben  a  legkellemesebb  emberek  közé 
tartozik,  ki  minden  polgárral  a  legnagyobb  szívességgel  érint- 
kezik és  mindig  örül,  ha  valakinek  ügyét  előre  viheti. 

Működésénél  és  szereplésénél  fogva,  természetesen  az  ország 
legismertebb  embereihez  tartozik,  és  valóban,  rendkívüli  népsze- 
rűsége rendkívüli  dolgot  is  ad  neki.  Az  ország  minden  részé- 
ből jönnek  hozzá  megkeresések  a  legkicsinyesebb  érdekek  elő- 
mozdítása végett,  úgy,  hogy  minden  más  embernek,  akinek  ennyi 
dologgal  kell  megküzdenie,  rendszeres  irodát  kellene  tartania, 
csupán  a  személyes  és  levélbeli  megkeresések  elintézésére.  De 
ő,  kinek  eleme  a  munka,  személyesen  intézi  el  mind  ez  ügyeket, 
szívesen  segít  ott,  ahol  segíthet,  de  rendkívül  éles  itélőtehetséggel 
meg  tudja  különböztetni,  ha  valaki  jóhiszeműségével  vissza  akar  élni 
és  ily  esetekben  bizony  nem  sok  ceremóniával  végez  az  illetőkkel. 

Jószívűségének  és  nemes  lelkületének  ezer  példáját  adta 
azokkal  szemben,  akik  hozzá  segélyért  folyamodnak,  de  gyűlöli, 
ha  rendszeres  kizsákmányolás  szempontjából  háborgatják. 

És  míg  ott,  ahol  közérdek  előmozdításáról  van  szó,  nem 
szokta  adományait  megszámlálni,  és  évenkint  ezrek,  meg  ezrek 
áldozására  is  kész,  viszont  bizonyos  takarékossági  hajlamot  mutat 
minden  céltalan  és  hiábavaló  követeléssel  szemben. 

Míg  az  ipar-  és  közgazdasági  érdekeken  kívül  például,  az 
irodalom  és  a  művészet  pártolására  nagy  gondot  fordít,  a  sport- 
szerű mulatságoknak  nem  sok  időt  szentel,  és  legfeljebb  a  galamb- 
lövészeten szokott  nem  közönséges  ügyességével   kitűnni. 

Különben  pedig  a  lehető  legegyszerűbb  polgári  életet  éli, 
eleme  a  munka,  mely  nélkül  egy  napig  sem  tud  lenni,  s  kora 
reggeltől  délelőttig  levelezéseit  végzi,  azután  pedig  megkezdi  a 
közügyeknek  szentelt  tevékenységét,  melynek  sokoldalúságát  váz- 
latosan kimutatni   törekedtünk. 

Egész  ideje  a  közügyeknek  van  szentelve  és  mint  képviselő 
is  azok  közé  tartozik,  kik  hivatásuknak  lelkiismeretességgel   felel- 

nek  meg,  nagykiterjedésű  birtokainak  kezelését  pedig  majdnem 
egyedül  ellenőrzi  és  intézi;  újabb  időben  ideje  túlnyomó  részét 
a  politika,  a  nemzeti  küzdelem  élesztése  abszorbeálja  és  ez  az  ideg- 
feszítő munka  késztette  1906.  elején  nagyobb  egiptomi  útra, 
mely  kivételesen  a  pihenésnek  és  egészsége  helyreállításának  van 
szentelve. 

Kiváló  érdemeinek  elismeréséül,  az  ország  minden  részéből 
az  ipartestületek  és  gazdasági  egyesületek,  tiszteletbeli  tagjukká 
választották  és  az  erre  vonatkozó  díszokmányok  egész  nagy 
gyűjteményt  képeznek  nála.  A  magyar  ipar  fölvirágoztatása  érde- 
kében kifejtett  sokoldalú  buzgó  és  eredményes  munkálkodásáért 
a  király  is  legmagasabb  elismerését  fejezte  ki  azáltal,  hogy  gróf 
Zichy  Jenőnek  több  magas  rendjelet  és  a  belső  titkos  tanácsosi 
méltóságot  adományozott. 

Zichy  Jenő  gróf  hetven  éves  s  ha  eddigi  sikeres  működése 
után  a  nemzeti  közélet  legkimagaslóbb  alakjai  közé  tudott  föl- 
emelkedni, teljesen  jogosult  a  remény,  hogy  jövendő  működésé- 
től is  hazánk  még  igen-igen  sokat  rem.élhet. 

Adja  az  ég,  hogy  minél  teljesebb  erőben,  minél  fényeseb- 
ben, és  minél  tovább,  eredményesen  működhessék  hazánk  anyagi 
jólétének  előmozdítására  és  hogy  sokáig  hangoztathassa  kedvenc 
jelszavát,  melynek  megvalósításáért  már  oly  sokat  dolgozott :  Éljen 
a  haza! 

Matlekovits  Sándor. 

A  modern  magyar  közgazdasági  élet  egyik  legelső  úttörő 
harcosa,  akinek  közéleti  szereplése  szorosan  összefügg  a  magyar 
közgazdaság  és  ebben  a  magyar  ipar  fejlődésével.  Mióta  hivatalos 
tevékenységétől  visszavonult,  életét  a  gyakorlati  alkotásoknak 
szenteli  és  úgy  ezen  a  téren,  valamint  irodalmi  tevékenységével 
és  a  legfontosabb  ipari  szaktanácsokban  kifejtett  munkásságá- 
val évek  óta  irányt  ad  az  ország  gyakorlati   fejlődésének. 

Matlekovits  a  praktikus  élet  szorgos  megfigyelése,  alapos 
készültsége,  széleskörű  ismeretei  és  tapasztalatai  alapján  csak- 
hamar fölismerte  hazánkban  az  iparfejlesztés  fontos  föladatait. 
Észrevette,  hogy  e  téren  sokat  mulasztottunk  s  az  okos  állam- 
férfiú tervszerű  megfontolásával  fogott  a  nagy  munkához,  mely- 
iyel  az  ipari  fejlődést    fokról-fokra   előbbre    vinni    kivánía.    És  e 

tervszerű  munkálkodása  már  rövid  idő  alatt  kiváló  eredményeket 
mutathatott  föl  s  Matlekovits  Sándort  a  közgazdasági  élet  fejlő- 
désében fontos  tényezővé  tette. 

Mint  a  régi  földmívelés-,  ipar-  és  kereskedelemügyi  minisz- 
térium államtitkárja,  a  háziipari  tanműhelyeket  racionális  alapra 
fektette,  megalkotta  az  ipari  felügyelők  intézményét,  rendszere- 
sítette a  gyakorlati  ipari  oktatást,  s  tervezte  az  iparnak  nyújtandó 
állami  kedvezményekről  szóló  törvényjavaslatot,  az  új  (1884.  évi) 
ipartörvényt,  az  állategészségügyi  törvényt  (1888  :  VII.  tcz.),  a  víz- 
jogi törvényt,  a  bánya-törvényjavaslatot,  létesítette  a  kulturmérnök- 
séget,  szervezte  a  selyemtenyésztési  kormánybiztosságot,  a  műipari 
mintalapok  terjesztését  kezdeményezte,  fölkarolta  és  megvalósította 
a  kereskedelmi  múzeum  eszméjét,  megteremtette  az  Adria  tenger- 
hajózási társaságot,  végre  létesítette  az  1885.  évi  országos  kiállítást, 
melynek  szervezője,  intézője  és  lelke  volt.  De  a  közgazdaság  többi 
ágait,  a  földmívelést  és  a  kereskedelmet  érintő  üdvös  működését 
is  a  céltudatos  alkotások  szelleme  lengi  át,  s  közgazdasági  kor- 
mányzatunknak a  gyakorlati  és  hasznos  téren  való  érvényesülése 
igen  nagy  részben  az  ő  érdeméül  tudandó  be. 

Dr.  Matlekovits  Sándor  született  1842  október  12-én  Buda- 
pesten, hol  atyja  akkor  ügyvédkedett.  A  fővárosban  is  végezte 
összes  tanulmányait:  a  kegyesrendiek  itteni  iskolájában  a  gym- 
naziális  osztályokat,  az  egyetemen  a  jogot  1860  — 64-íg.  Huszon- 
két éves  korában  jogtudori  és  ügyvédi  oklevelekkel  birt.  A  peres 
ügyek  viteléhez  azonban  vajmi  kevés  kedve  volt,  s  ő,  ki  már 
jogász  korában  feltűnt  irodalmi  működéséve!  —  «A  magyar  örökö- 
södési jogról))  írt  pályanyertes  munkájával,  továbbá :  «A  föld- 
birtok a  nemzetgazdaság  jelenlegi  álláspontja  szerint  rendezve, 
különös  tekintettel  Magyarország  törvényhozására)),  «Magyarország 
törvényei  és  országgyűléseinek  működése  nemzetgazdasági  tekin- 
tetben, különösen  a  18-ik  század  óta))  című  műveivel  —  most  újra 
kezdte  folytatni  nemzetgazdaság-  és  pénzügytani  irodalmi  működé- 
sét, különböző  napi-  és  szaklapokban,  valamint  önálló  könyvekben. 

Egyetemi  tanárság  vott  legfőbb  óhaja,  s  addig  is,  míg  ezt 
a  vágyát  elérhette,  a  közigazgatási  pályára  lépett  és  elvállalta 
Pest  városa  tanácsánál  a  toUnokságot.  Már  18ó5-ben  mint  a  nemzet- 
gazdaságtan és  a  pénzügytan  magántanára  habilitáltatta  magát;  a 
tanári  pálya  azonban  zárva  maradt  előtte,  mert  úgy  a  tudomány-, 
mint  a  műegyetemen  mások  győztek  vele  szemben. 

1867  májusban  lépett  be  a  kereskedelmi  minisztériumba, 
mint  fogalmazó.  Szorgalmasan  dolgozott  úgy  hivatalában,  mint 
otthon  íróasztalánál  s  fölös  idejét  számos  nagyérdekű  cikk  meg- 
írására fordította.  Bátran  mondhatni,  hogy  Matlekovits  tulajdonkép 
éveken  át  kitűnő  hírlapíró  volt  s  hírlapírói  működése  adta  meg 
neki  azt  a  sokoldalúságot,  mely  nála  nem  esett  az  alaposság 
rovására. 

Ez  idő  alatt  írta  egyetemi  előadásai  vezérfonalául  első  rend- 
szeres művét,  a  Nemzetgazdaságtant,  ezt  követte  a  Pénzügytan, 
majd  A  kereskedelem  története  s  számos  tanulmány  a  szaklapok- 
ban, később  különösen  a  «Budapesti  Szemlé»-ben. 

A  « Századunk)) -ban  megjelent  egy  cikksorozata,  az  akkor 
közzétett  iparjavaslatokról,  irányozta  először  miniszterének  figyel- 
mét a  fiatal  hivatalnokra  s  ez  időtől  kezdve  nem  is  lehetett  többé 
a  kereskedelmi  minisztérium  legfontosabb  teendőiben  Matlekovits 
tanácsát  és  közreműködését  nélkülözni.  Egy  hosszabb  külföldi 
tanulmányútja  után  átvette  a  vámügyek  vezetését  s  ezzel  teljesen 
elemébe  jutott.  Itt  nyílt  csak  alkalma  fényes  tehetségeinek  kifej- 
tésére és  gyakorlati  tapasztalatainak  érvényesítésére.  Az  Ausztriá- 
val csakhamar  megindult  kiegyezési  tárgyalásokon  az  egyszerű 
osztálytanácsos  lett  mindenütt  az  irányadó ;  gyorsan,  de  biztosan 
ítélő,  mindent  áttekintő  alkudozó  fél,  ki  emellett  folyton  restancia 
nélkül  végezte  egyéb  folyóügyeinek  hivatalos  aktáit,  —  mert  már 
akkor  szokásos  lett  a  minisztériumban  minden  nehezebb,  bonyo- 
lultabb kérdést  Matlekovitsra  szignálni. 

Báró  Sennyey  Pál  1880-ban  felajánlotta  neki  az  akkor  alakult 
Országos  Bank  vezérigazgatóságát;  de  Matlekovits,  kit  Tisza 
Kálmán  miniszterelnök  minden  áron  meg  akart  tartani  az  állam 
szolgálatában,  kész  volt  a  dúsan  jövedelmező  állást  visszautasítani, 
ha  mód  nyújtatik  neki,  hogy  egész  erejét  a  közügyeknek  szen- 
telhesse. A  kormány  tehát  kinevezte  helyettes  államtitkárnak.  És 
ez  időtől  kezdve  új  korszak  kezdődik  életében  és  a  magyar  köz- 
gazdasági kormányzat  életében  is.  Működése  közben  nem  riadt 
vissza  a  nehézségektől,  számolt  a  körülményekkel  s  mindig  meg 
tudta  választani  a  nehézségek  legyőzésének  módját  és  alkalmát. 
Minisztereinek  bizalmát  mindig  kiérdemelte,  de  gyakran  a  tőle 
nem  függő  viszonyok  és  körülmények  kényszerítették  őt  még 
jobb  meggyőződése  ellenére  is  oly  elveket  elfogadni,  melyek 
hirdetett  tanaival  nem  mindenben  állottak  összhangban. 

Az  1885.  évi  országos  kiállítás  alkalmával  rendkívüli  erélyt 
és  tapintatot  fejtett  ki  a  kiállítási  ügyek  vezetése  körül  s  úgy  is 
mint  a  fontos  jury-tanács  elnöke.  Sok  akadályt  kellett  leküzdenie 
e  kiállítás  alatt.  Az  egyéni  és  személyes  érdekek  száz  és  ezer 
örvénye  fölött  tudott  tapintattal  átsiklani.  Ereje  megfeszítésével 
szentelte  magát  a  kiállítás  fontos  ügyének  és  az  ő  érdeme,  hogy 
büszke  önérzettel  hivatkozhatunk  arra  a  nemzeti  sikerre,  melyet 
a  kiállítás  elért ;  arra  az  elismerésre,  mely  a  közgazdaság  szá- 
mos ágában  való  haladásunkat  itthon  és  a  külföldön  érte. 

Az  ő  érdemeinek  méltatásául  készült  az  az  album,  melylyel  a  kiál- 
lítók tőle  elbúcsúztak.  Ennek  szövegét  a  kiállítók  megbízásából, annak 
idején  én  fogalmaztam  meg.  E  mindenesetre  történelmi  érdekű  és 
eddig  még  sehol  nem  közölt  okmány  élénken  jellemzi  az  1885-iki 
kiállítás  jelentőségét  és  Matlekovitsnak  abban  elfoglalt  pozícióját. 
Ezért  e  «fölirat»  szövegét  a  következőkben  örökítem  meg  e  helyen  : 

Az  1885.  évi  országos  általános  kiállítás  végnapjai  után  mind- 
azok, akik  a  kiállítás  szervezésében  és  rendezésében,  akár  mint 
szellemi  munkások,  akár  mint  kiállítók  közreműködtek,  még  egy- 
szer visszatekintenek  a  fényes  nemzeti  ünnepre.  E  visszatekintés 
nem  akar  búcsú  lenni  a  verőfényes  napoktól,  melyeknek  emléke 
meg  lesz  örökítve  a  nemzet  történetében  és  bennünket  is,  akik 
azokat  végigélveztük,  túl  fog  élni.  E  futó  pillantásban  csak  alkal- 
mat keresünk  arra,  hogy  mintegy  erkölcsi  mérleget  állítsunk  föl 
az  országot  fölvillanyozó,  a  külföldet  bámulatra  ragadó  kiállítás 
eredményeiről,  melyek  így,  a  kiállítás  elmulta  után,  a  távlatból 
tekintve  még  fényesebb  színben  tűnnek  elénk,  miként  ragyogóbb 
a  lenyugvó  napnak  sugárköre,  mely  egy  forduló  után  ismét  tel- 
jes pompában  deríti  reánk  világosságát,  fényét  és  érlelő  melegét. 

Az  eredménynek  ez  erkölcsi  mérlegelése  is  hazafias  örömet 
okoz  nekünk,  akik  legközelebbről  voltunk  a  kiállítás  által  érintve 
és  annak  erkölcsi  mérlegében  nemzetünk  nagymérvű  fejlődését 
és  elvitázhatlan  haladását  észlelhettük. 

Visszatekintő  szemlénkben  látjuk,  hogy  e  kiállítás  által  köve- 
telhetjük a  művelt  külföld  által  való  teljes  elismertetésünket. 
Követelünk  helyet  a  kulturnemzetek  között,  követeljük  haladásunk 
számbavételét.  Követeljük  hazánktól  az  elismerést  eddigi  törekvé- 
seinkért és  követeljük  ez  elismerés  által  a  buzdítást  a  további 
haladásra.  Követeljük  a  munka  dicsőségének  és  egyenjogúságának 
elismerését,  követeljük  a  polgári  középosztály  méltányos  tekintetbe- 
vételét az  ország  emelésére  és  fölvirágoztatására  irányzott  üdvös 
tevékenysége  közepette. 

E  sok  követeléssel  szemben  azonban  felismerjük  tartozásun- 
kat is,  melyet  éppen  a  kiállítás  fényes  és  maradandó  sikere  által 

céltudatosan  vállaltunk  el.  Érezzük,  hogy  e  nagyszabású  eredmény 
következtében  tartozunk  hazánk  közgazdasági  fejlődésén  továbbra 
is  odaadó  buzgalommal,  lankadatlan  erélylyel  közremunkálni.  Ki-ki 
saját  üzlet-  és  hatáskörében  legjobban  fogja  e  tartozását  fölismerni 
és  mindenikünk  számot  vetett  magával  az  iránt,  hogy  e  tartozás 
lerovására  legjobb  erejét  érvényesítse.  Tartozunk  hazánk  kulturális 
fejlődésének  minden  téren  való  rendszeres  és  fokozatos  fejlesz- 
tése által  a  külföldet  is  meggyőzni  arról,  hogy  az  a  meglepő  és 
alig  sejtett  siker,  a  kultúrai  fejlődésnek  az  az  élő  bizonysága,  melyet 
kiállításunkban  észlelhetett,  nem  képez  egy  végpontot  előretörek- 
vésünkben,  hanem  folyton  fejlődő  életrevalóságunknak  csak  két- 
ségbevonhaílan  és  a  jövőre  nézve  méltán  biztató  bizonyítéka. 

De  tartozunk  elismeréssel  is.  Tartozunk  elismeréssel  első 
sorban  azoknak,  akik  a  nagy  nemzeti  vállalatot  létrehozták,  akik 
önfeláldozó  munkássággal  és  előrelátással  a  kiállítást  mintaszerűen 
megteremtették  és  diadalát  oly  fényes  eredménynyel  biztosították. 

Ezek  között  legelső  sorban  Méltóságodnak  általában  tisztelt 
és  nagyrabecsült  személye  iránt  kell  elismerésünknek  és  hálánk- 
nak adóját  leróni.  És  e  kötelességünket  nem  teljesíthetjük  bizo- 
nyos elfogultság  nélkül ;  mert  jól  tudjuk,  hogy  azokat  az  érdeme- 
ket, melyeket  Méltóságod,  mint  az  1885'ik  évi  országos  kiállítás 
elnöke,  a  kiállítás  szervezése,  vezetése  és  intézése  körül  szerzett, 
mi  egyedül  nem  vagyunk  képesek  meghálálni.  De  nincs  is  mó- 
dunk, nincsenek  eszközeink,  melyekkel  ,az  érdem  nagyságához 
méltó  hálánkat  kifejezésre  juttathatnánk.  Érezzük  csekélységünket, 
tudjuk  tehetetlenségünket,  mikor  oly  föladattal  állunk  szemben, 
melynek  megoldásában  egy  nemzetnek  kellene  összetartani,  hogy 
annak  csak  részben  megfelelhessen.  És  mégis  bátorítólag  hat 
ránk  az  a  tudat,  hogy  Méltóságodat  a  közélet  terén  megkezdett 
nyilvános  pályájának  eleje  óta  rokonszenvvel  kisértük,  örömmel 
láttuk,  mint  emelkedik  kitartó  munkássága,  törhetlen  szorgalma 
és  fényes  tehetsége  által  fokról-fokra,  a  hivatali  rangfokozat  leg- 
felső lépcsőjére.  Es  miként  évek  óta  kifejtett  munkássága  a  köz- 
gazdasági tekintetben  maradandó  becsű  alkotásokat  létrehozta, 
úgy  emelkedett  a  tisztelet,  a  rokonszenv  és  a  bizalom  működése 
és  személye  iránt.  Ez  általános  bizalom  és  ragaszkodás  képezi 
részben  a  kiállítás  sikerének  titkát;  mert  tagadhatatlan,  hogy 
Méltóságodnak  a  kiállítás  elnökévé  való  kinevezése  egyúttal  azt 
is  jelentette,  hogy  a  kiállítás  ügyének  a  munkára,  áldozatokra  és 
tevékenységre  kész  férfiak  egész  serege  biztobíttassék.  És  ha  e 
férfiak,  akik  Méltóságodat  a  kiállítás  vezetése  körül  való  terhes 
munkájában,  mint  a  nagy  nemzeti  ügy  napszámosai,  odaadó  kész- 
séggel támogatták,  már  kiállítási  tevékenysége  előtt  legnagyobb 
tisztelői  közé  tartoztak,  mennyivel  emelkedhetett  még  e  tisztelet- 
nek és  becsülésnek  érzete  a  kiállítás  alatt,  mikor  Méltóságod  el- 
évülhetlen  érdemeinek  koszorúját  napról-napra  növelte  egy-egy 
babérlevéllel?  És  miképpen  adjunk  számot  érzelmeinkről  a  kiállí- 

tás  után,  midőn  Méltóságod  érdemdús  tevékenysége  teljes  egészé- 
ben és  nagyságában  domborodik  ki  lelki  szemeink  előtt  ?  .  .  . 

Méltóságod  fáradhatatlan  munkásságának  csak  egy  méltó 
jutalma  lehetett  és  ez :  a  kiállítás  messzeható  sikerének  kivívása, 
amit  első  sorban  Méltóságod  munkásságának  gyümölcse  gyanánt 
lehet  tekinteni.  Emellett  Ö  Felsége,  legalkotmányosabb  fejedel- 
münk, népeinek  legszeretettebb  királya  is  magas  kitüntetéssel 
ismerte  el  érdemeit  és  végre  nem  utolsó  sorban  jön  számba  az 
az  általános  elismerés,  mely  Méltóságod  tevékenysége  iránt  a  nem- 
zettest minden  rétegében  osztatlanul  megnyilatkozott. 

Ha  ezek  mellett  mégis  megragadjuk  az  alkalmat,  hogy  köszöne- 
tünket láthatólag  és  hallhatólag  e  szerény  emlékben  megörökítsük, 
teszszük  ezt  főleg  azért,  mert  mi,  mint  Méltóságodnakleghívebb  mun- 
katársai, legközelebbről  ismerhettük  meg  azt  a  szétágazó,  szünet- 
nélküli és  tervszerűen  átgondolt  tevékenységet,  melyet  a  kiállítás 
körül  kifejtett.  E  szervezés  nagy  munkájának  kezdete  óta  a  léte- 
sítés, a  berendezés,  a  birálat  vezetésének  különböző  stádiumában 
bámultuk  intéző  erélyét,  bölcs  tapintatát,  pártatlanságát,  atyai  gon- 
doskodását, melylyel  az  ügyeket  vezette  és  a  kiállítók  érdekeit 
jóindulatúlag  képviselte.  Láttuk  az  emésztő  munka  alatt  fizikai 
erejét  megtámadva  és  csakhamar  felfrissülve,  ismét  az  ügyek  veze- 
tésének élén.  Számtalanszor  hatott  meg  bennünket  az  odadó 
ügyszeretet,  melylyel  az  elháríthatatlan  kellemetlenségeket  is  kiegyen- 
lítette és  mely  mindenkor  oda  volt  irányozva,  hogy  a  gyakran 
ellentétes  érdekek  is  összeillesztessenek,  hogy  a  kiállításnak  min- 
den tényezője  megelégedve  gondoljon  teljesített  munkájára  és 
hogy  a  messzeható  siker  és  diadal  harmóniáját  soha  disharmo- 
nia  meg  ne  zavarja,  meg  ne  csorbítsa.  —  E  föladatok  nyugodt 
teljesítése  és  céltudatos  megoldása  és  emellett  fontos  ál'amügyek- 
nek  intézése,  valóban  oly  munka  volt,  mely  emberfölötti  erőt  igé- 
nyelt és  melynek  csak  a  hazafias  lelkesedés  képezhette  éltető  rugóját. 

Ha  ilyen  érdemekért  fejezzük  ki  köszönetünket,  érezzük, 
hogy  gyöngeségünk  és  csekélységünk  tudatában  érzelmeink  túl- 
áradnak. Hálatelten,  meghatottan  mondjuk  el  köszönetünk  sza- 
vait. Az  önfeláldozó  munkásság  fejében  hozzuk  szívünk  szerete- 
tének és  túláradó  érzelmeinknek  kifejezését,  melyek  egybefoglal- 
ják a  kiállítás  emlékét  és  ezzel  kapcsolatban  amaz  elévülhetlen 
érdemek  iránt  való  elismerésünket,  melyeket  Méltóságod  a  kiállí- 
tás körül  szerzett  és  melyek  által  az  egész  nemzetet  örök  hálára 
lekötelezte.  És  a  miként  Méltóságod  a  kiállítás  által  elért  diadala  által 
eligérkezett  a  nemzetnek,  mely  bizonyára  sok  kiváló  alkalommal 
fogja  még  igénybe  venni  nagyrahivatott  fiának  képességeit,  úgy 
mi  hálánk  és  köszönetünk  kifejezésével  felajánljuk  szolgálatkész- 
ségünket Méltóságodnak  a  közérdek  által  követelt  és  Méltóságod 
által  kijelölendő  bármely  irányban.  Kiváló  szerencsénknek  fogjuk 
tartani,  ha  azon  a  téren,  melyen  az  1885.  évi  országos  kiállítás 
bennünket  talált  és  igénybe  vett.  Méltóságod  oldala  vagy   vezér- 

léte  mellett  hazánk  közgazdasági  és  kulturális  fejlődésének    szol- 
gálatokat tehetünk. 

A  kiállítás  nagy  munkájának  vezetése  mellett  Matlekovits  a 
minisztérium  ügyeit  is  tovább  irányította;  sőt  a  kiállítás  alatt  a 
minisztérium  teendői  még  nagyobb  súlylyal  nehezedtek  vállaira. 
Ezen  idő  alatt  ugyanis  folytak  a  tárgyalások  Romániával,  melyek 
utóbb  1886-ban  a  vámháborúra  vezettek,  továbbá  ebben  az  idő- 
ben kezdődtek  meg  Ausztriával  az  1887.  évben  megkötött  kiegye- 
zés tárgyalásai  és  került  revízió  alá  a  vámtarifa.  Mindezeken  a 
tárgyalásokon  Matlekovits  képviselte  a  magyar  kormányt.  Ezen 
kivül  Matlekovits  közvetlenül  mint  osztályfőnök  vezette  a  keres- 
kedelmi osztályokat,  a  melyek  vezetésétől  Schnierer  miniszteri 
tanácsost  fölmentette,  hogy  ez  a  kiállítási  igazgató  teendőit  gond- 
talanul végezhesse.  Az  1885-iki  kiállítás  ügyeinek  teljes  befejezte 
után  ernyedetlenül  dolgozott  tovább  és  a  már  említett  fontos 
közgazdasági  intézkedéseken  fölül  végrehajtotta  a  vízjogi  törvényt, 
szervezte  a  kereskedelmi  múzeumot  stb.  Az  ő  eszméje  volt  a 
((Közgazdasági  Értesítő »  című  lap  kiadása  is,  amely  a  földm.-, 
ipar-  és  keresk.  minisztérium  első  hivatalos  lapja  volt,  amely 
azonban  nemcsak  száraz  hivatalos  közleményeket  hozott,  hanem 
igen  értékes  és  változatos  közgazdasági  tanulmányokat  is.  Hogy 
pedig  a  külföld  Magyarország  közgazdasága  iránt  kellően  tájé- 
kozva legyen,  a  Közgazd.  Értesítő  fontosabb  közlései  a  ((Mit- 
theilungen  des  Ministerium  für  Ackerbau,  Industrie  u.  Handel» 
czímü  havi  folyóiratban  jelentek  meg. 

Nemsokára  az  1885-iki  kiállítás  után,  a  kiállítás  deficitje  és 
egyéb  személyes  alapokon  nyugvó  okok  Széchenyi  Pál  gróf 
miniszter  ellen  erős  ellenszenvet  keltettek.  Ez  az  ellenszenv  mes- 
terségesen áttereltetett  Matlekovits  személyére  is  és  1889  tavaszán 
Széchenyivel  együtt  Matlekovits  is  távozott  hivatalos  állásából 
és  nyugdíjaztatta  magát. 

Az  a  népszerűség,  mely  iránta  a  kiállítás  alkalmából  nyil- 
vánult, nem  akadályozta  meg,  hogy  alaptalan  támadásokkal  és 
ráfogásokkal  illessék  a  hivatalából  távozót;  ez  talán  elkeseríthette 
kedélyét,  de  nem  nyomhatta  el  önérzetét  és  munkakedvét.  Ezentúl 
sem  szűnt  meg  Matlekovits  a  közgazdasági  érdekekért  intenzív 
módon  munkálkodni.  Sőt  —  felszabadulva  a  hivatalos  békóktól 
—  szabadon    kezdi    érvényesíteni    nagy    szervező    talentumát   és 

értékes  közgazdasági  tapasztalatait.  Elsőbben  is  sűrűn  tatáikoztunk 
nevével  a  publicitás  terén.  A  «Neue  Freie  Presse»  vezető  helyén 
és  közgazdasági  rovatának  élén  számos  fontos  közgazdasági 
kérdésben  szólal  meg  és  szavát  figyelemmel  kiséri  a  világ  köz- 
gazdasági életének  minden  nevezetessége.  Idehaza  régebben  a 
('Pesti  Hirlapy>y  újabban  «y4z  Ujság^^  hasábjain  tárgyalja  rend- 
szeresen az  aktuális  közgazdasági  kérdéseket  és  meg  kell  jegyez- 
nünk, hogy  szakvéleményét  idehaza  ép  oly  tiszteletben  tartják, 
mint  a  külföldön.  Számos  czikk  jelent  meg  tőle  a  «  Közgazdasági  Lexi- 
kon»-ban  és  a  «Közgazdasági  Szemlé»-ben.  Több  előkelő  külföldi 
gazdasági  revue-ben  is  hozzászól  a  fontosabb  gazdasági  kérdések- 
hez, a  közgazdasági  világirodalom  nevezetesebb  termékeit  pedig 
hazai  gazdasági  revue-inkben  szokta  rendszeres  és  sajátos  tömör- 
ségével ismertetni.  Szaklapjaink  közül  leginkább  a  « Magyar  Ipar»-t, 
az  országos  iparegyesület  lapját  kereste  föl  újabban  értékes  köz- 
leményeivel. 

Irodalmi  tevékenységének  súlypontja  az  ezredéves  kiállításról 
írott  nagyszabású  és  a  szakirodalomban  eddig  páratlan  jelentésére 
esik.  v^ Magyarország  közgazdasági  és  közművelődési  állapota 
ezeréves  fönnállásakor  és  az  1896.  ezredéves  kiállítás  eredményére 
a  címe  a  több  kötetre  terjedő  nagy  munkának,  melynek  első  két 
kötete  hazánk  közgazdasági  és  közmívelődési  állapotait  ismerteti  a 
millennium  idején.  Ezt  a  két  kötetet  kizárólag  Matlekovits  Sándor  írta 
s  a  105  íves  monográfia  a  legjobb,  legtájékoztatóbb  munka  köz- 
gazdasági és  közmívelődési  állapotainkról. 

Ez  az  első  nagyobbszabású  munka,  melyben  az  össze- 
hasonlító statisztika  a  lehető  legnagyobb  mértékben  alkalmazva 
van.  Ez  pedig  ily  munkánál  felette  fontos.  Mert  bár  hazánk 
viszonyai  és  fejlődése  abból,  hogy  hosszú  évek  során  át  gyűjtött 
adatokat  és  az  egyes  vármegyéket  egymással  összehasonlítjuk, 
kellően  kidomborodnak,  de  egészen  más  hátteret  kap  országunk, 
ha  a  szomszéd  Ausztriával  s  egyes  koronaországaival  és  tarto- 
mányaival, valamint  Európa  többi  országaival  minden  egyes 
viszonylatban  összehasonlítjuk.  Míg  az  előbbi  mód  megmutatja 
fejlődésünket  az  időben,  valamint  országunk  részeinek  egymáshoz 
való  viszonyát,  —  az  utóbbi  tájékoztat  bennünket  arról,  hogy 
közvetetlen  és  távolabbi  szomszédainkhoz  képest  mikép  állunk  és 
mily  helyet  foglalunk  el  Európa  nemzetei  között ;  szabad-e  büsz- 
keséggel fejünket  fölemelnünk,  avagy  még  csak   oly    stádiumban 

vagyunk,  amely  még  erős  munkát  követel,  ha  csak  arra  a  fokra 
is  kívánunk  jutni,  amelyen  egyes  nagyobb  műveltségű  nemzet- 
társaink már  állanak. 

Ezt  a  tükröt   a   maga   valójában   először   Matlekovits   tárta 
elénk.  Ezért  úgy  a  bevezető  kötete,  mint  művének  mind  a  kilenc 
nagyterjedelmű  kötete,  az  eddigi  hasonló  munkák  között  kétség- 
telenül a  legjobb  forrásmunka,  de  sokkal  több   is   ezeknél,    mert 
egyúttal  messzeható  közgazdasági  programmot  is  felölel,  ameny- 
nyiben  úgy  közgazdasági,   mint  közművelődési   állapotaink   jövő 
fejlesztésére  nézve  megjelöli  a  főbb  irányzatokat.  A  kereskedelmi 
és  iparkamarák  által  annak  idején  tervezett   közgazdasági    mono- 
gráfiát teljesen  fölöslegessé    tette    ez    a    korszakos    munka,    sőt 
egyes     köteteiben     természetes     folyománya     a    monográfiának, 
amennyiben  ugyanis  megjelöli  a  teendőket  a  termelés  különböző 
ágazataiban.  Ezért  nemcsak  történelmi  becsű   volt    ez   a    munka, 
hanem  aktuális  és  a  jövőre  messze  kiható   fontosságú,    melynek 
révén  hazafias  buzgalommal  kellett  volna  az  ezredéves  kiállítás  tanul- 
ságainak érvényesítéséhez  hozzáfogni.    Kár,    hogy  ennek   a  nagy 
munkának   következetes    keresztülvitelére  az  erre    legelső  sorban 
hivatott  közgazdasági  tényezők  és  első  sorban  maga  a  kormány, 
nem  vállalkoztak.    Csak    az    iparegyesület    próbálkozott   meg   ez 
irányban,  de  a  kellő    érdeklődés   híján,   nem    sok    eredménynyel. 
Meg  kell  említenünk,  hogy  e  nagy  munka  szerkesztésében   Mat- 
lekovitsnak  Szterényi  József  volt  a   főmunkatársa.   A  Matlekovits 
által  írt  két  első  kötetet  a  külföld  igényeinek  megfelelően  ugyan- 
csak Matlekovits  dolgozta  át  és  műve:  wDas  Königreich  Ungarn. 
Volkswirtschaftlich  und  statistisch  dargestellt»  két  kötetben  meg- 
jelent Lipcsében  1900-ban. 

Európai  hírű  specialista  Matlekovits  a  vámkérdésben,  mely- 
nek kül-  és  belkereskedelmi  vonatkozásaiban  sokszor  hallatta 
mindig  figyelemreméltó  érveléseit.  1875-ben  jelent  meg  «Az  osztrák- 
magyar monarchia  vámpolitikája  1850-től  kezdve  napjainkig»  magyar 
és  német  nyelven.  Ezt  a  munkát  a  magyar  kormány  az  1876.  évi 
kiegyezési  tárgyalások  előterjesztésekor  az  országgyűlés  tagjai  közt 
szétosztotta,  de  különben  is  annyira  olvasott  volt,  hogy  már 
1876-ban  második  kiadást   ért. 

Közvetlenül  a  magánéletbe  való  visszavonulásakor  írta  hatal- 
mas vámpolitikáját:  «Die  Zollpolitik  der  öst-ung.  Monarchie  und 
des  Deutschen  Reiches  seit  1868   und   derén   náchste   Zukunft) 

Leipzig,  18Q1.  963  lap.  Ez  a  munka  a  vámpolitikára  elsőrendű 
forrás,  melyet  például  Caprivi  német  kancellár  a  német  birodalmi 
gyűlésen  a  német  politika  védelmére  idézett  és  melyet  Scháffle  a 
tűbingeni  Zeitschrift-ben  3  terjedelmes  czikkben  ismertetett  és 
elsőrendű  tudományos  szakmunkául  ismert  el. 

Nemsokára  reá  megjelent  18Q4-ben  3  kötetes  nagy  munkája: 
((Magyarország  államháztartásának  története  1867— 1893.» 

Legújabban  jelent  meg  «A  vámpolitika  mai  helyzete  1905)) 
a  Közgazdasági  Fűzetek  vállalatában.  1905-ben  megjelent  munká- 
jának a  czíme:  «A  közös  vámterület  és  a  gazdasági  elválás 
Ausztriától.yy  Ez  a  munkája  a  közös  vámterűlet  mellett  tör  lánd- 
zsát, mint  a  hogy  róla  általán  ismeretes,  mikép  igaz  meggyőző- 
désből a  közös  vámterületnek  híve.  De  éppen  ezért  hangsúlyoz- 
nom kell,  hogy  az  országos  iparegyesűlet  élén  való  működése 
közben  az  önálló  vámterületet  nemcsak  nem  ellenezte,  hanem 
mindenkor  a  legtoleránsabb  módon  rendelkezésére  állott  az  egye- 
sületnek abban,  hogy  ezt  a  programmpontját  helyes  irányban 
segítsen  érvényesíteni.  Meri  az  a  meggyőződése,  hogy  valamint 
a  politikában  szűkség  van  a  közjogi  radikalizmusra,  épugy  jogo- 
sult hivatása  egy  közgazdasági  egyesületnek  a  közgazdasági  füg- 
getlenség felé  való  törekvés. 

Megemlítem  végűi,  hogy  «Die  Handelspolitischen  Interessen 
Ungarnss  c.  nagy  értekezése  a  Vérein  fűr  Socialpolitik  «Beitráge  zur 
neuesten  Handelspolitik»  c.  gyűjteményében  1901-ben  tétetett  közzé. 

Az  autonóm  vámtarifa  kérdésében  Matlekovits  az  iparegye- 
sületben minden  iparágra  nézve  tüzetes  kutatásokat  rendelt  el  és 
az  iparegyesűlet  szakértő  tagjainak  véleményét  terjedelmes  emlék- 
iratba foglalva,  terjesztette  elő  egyrészt  általános  óhajait  és  kívá- 
nalmait, másrészt  minden  fontosabb  iparágunkra  vonatkozó  konkrét 
javaslatait.  A  Matlekovits  által  szerkesztett  ez  emlékirat  megjelent 
annak  idején  külön  kiadásban,  de  megjelent  mint  az  1898.  évi  vám- 
ankét líaplószerű  jegyzőkönyvének  függeléke  is.  Azóta  is  sokan,  fő- 
leg közgazdák,  írók,  képviselők  keresik  nálunk  ez  úttörő  munkálatot. 

Hogy  külföldön  mennyire  megbecsülik,  többek  között  mutatja 
az  is,  hogy  az  alsóausztriai  iparegylet  meghívta  felolvasásra; 
1902  október  24-ikén  tartotta  meg  ez  előadást  Matlekovits  Bécs- 
ben igen  díszes  hallgatóság  előtt,  melynek  soraiban  voltak 
miniszterek  és  államtitkárok  is.  Ez  előadásban  konstatálta  és  bősé- 
ges statisztikai  adatokkal  illusztrálta  Matlekovits,  hogy  a  magyar 

ipar  fejlődése,  bár  az  távolról  sem  fedezi  Magyarországnak  ipar- 
cikkekben való  szükségletét,  az  utolsó  harminc  évben  nálunk  elég 
kedvező  képet  mutat.  A  kézműipar  egy  része,  mely  a  kapitalisz- 
tikus  követelményekhez  nem  tud  simulni,  Magyarországon  is 
sínylődik  ugyan,  de  általában  emelkedik  a  gyáripar  is,  a  kézmű- 
ipar is.  Az  előfeltételek  egy  virágzó  iparhoz  Magyarországon 
megvannak :  az  ország  népessége  állandóan  növekvő ;  a  városok- 
nak, nevezetesen  Budapestnek  fejlődése  építkezéseket  igényel  és 
élénkíti  az  építőipart;  a  vasúti  hálózatnak  erős  kibővülése  nem- 
csak az  építőipart,  hanem  a  vas-  és  gépipart  is  táplálja ;  a  magyar 
mezőgazdaságnak  az  intenzív  gazdálkodásra  való  átmenetele  tar- 
tós foglalkozást  ad  a  legkülönfélébb  iparágaknak,  ilyen  előfelté- 
telek mellett  fejlődni  kell  az  iparnak  és  a  felolvasó  élénken  buz- 
dította is  a  hallgatóságát,  hogy  nálunk  ipartelepeket  létesítsenek, 
amely  buzdításnak   meg   is  volt  a   maga   örvendetes   eredménye. 

Irodalmi  tevékenységével  kapcsolatban  kell  megemlékeznünk 
arról,  hogy  gyakran  elkalandozott  a  szépirodalom  terén  is ;  töb- 
bek között  felette  érdekes  tanulmányt  írt  a  régi  «Hon»-ba  ily 
cím  alatt:  Nemzetgazdasági  eszmék  Petőfi  költeményeiben. 

Irodalmi  nevét  azonban  kétségtelenül  már  elől  említett  (s-Nem- 
zetgazdaságy>-di  alapította  meg,  mely  ma  is  egyik  legjobb  kéziköny- 
vünk ebben  a  szakmában.  Ez  nyitotta  meg  az  utat  neki  (1873-ban) 
az  akadémiába  is,  melynek  még  ma  is  csak  levelező  tagja.  Az  ő 
dicsőségéhez  nem  hiányzik  az  akadémia.  Hogy  miképp  áll  a  kérdés 
megfordítva:  jobb  nem  feszegetni. 

A  közgazdasági  eszméket  képviselte  Matlekovits  majdnem 
két  évtizeden  keresztül  a  képviselőházban,  melynek  kivált  pénz- 
ügyi bizottságában  éles  szemmel  és  gyakorlati  érzékkel  szabadon 
gyakorolta  a  kritikát  közgazdasági  intézményeink  és  intézkedé- 
seink fölött.  Mikor  az  u.  n.  összeférhetlenségi  törvény  következ- 
tében, mely  a  gyakorlati  tapasztalatokat  és  a  józan  kereskedelmi 
felfogást  nem  tartotta  a  képviselőséggel  összeegyeztethetőnek, 
újabb  képviselői  mandátumot  nem  fogadott  el,  amiből  bizonyára 
ismét  csak  a  képviselőháznak  lett  kára,  egy  ideig  kívül  maradt  a 
parlamenten,  de  már  1905-ben  kineveztetett  a  főrendiház  örökös 
tagjává,  melynek  bizonyára  még  sokáig  lesz  dísze. 

De  az  u.  n.  iparosparlamentnek  állandóan  tagja  volt  Matle- 
kovits. Az  ipar-  és  keresk.  oktatási  tanácsnak  évek  óta  elnöke  és 
példás  ügyszeretettel  látja  el  elnöki  tisztét. 

Ennél  a  tételnél  érdemes  egy  pillanatra  megállapodni.  Mert 
nincs  jellemzőbb  dolog  a  mi  ipari  viszonyaink  menetére,  mint 
hogy  az  iparoktatási  tanács,  ez  a  fontos  iparpolitikai  instituczió, 
eleinte  egy  volt  agrárius  (későbbi  miniszter)  elnöklete  alatt  műkö- 
dött. De  Matlekovits  az  első  perctől  kezdve  annyira  kimagaslott 
a  bizottságban;  tudása,  tájékozottsága,  praktikus  fölfogása  any- 
nyira  dominált,  hogy  mindenki  természetesnek  találta,  midőn  nem- 
sokára ő  lett  a  tanács  elnöke. 

Mint  elnök  igazán  ideálisan  végzi  elnöki  teendőit.  Nem  is 
szólva  a  rend  fönntartásáról,  melyet  szigorúan  és  következetesen 
keresztülvisz,  bizonyos^  hogy  minden  kérdést,  minden  előadmányt, 
mely  napirendre  kerül,  megtanul  és  igy  a  felszólalások  lényegé- 
ről legjobban  ő  van  tájékozva.  Nyugalmát,  higgadtságát  minden 
kavarodás  között  is  megőrzi.  A  tett  indítványok  összeegyezteté- 
sében és  formulázásában  pedig  mesteri  bravourt  fejt  ki  és  a  leg- 
kúszáltabb  kérdéseket  is  kibogozza,  sima  elintézésüknek  útját 
egyengeti,  a  tanácskozási  rendet  fönntartja,  a  tárgytól  való  elkalan- 
dozásokat  megakadályozza,  de  e  mellett  a  lényeget,  a  fontosat 
az  indítványokból  kihámozza,  a  bátortalanokat  segíti  és  a  halva 
született  indítványokat  méltósággal  temeti  el,  hogy  ne  nagyon 
fájjon  az  illetőknek.  És  hogy  mily  fontos  ily  erős  kezű,  lucidus 
fejű  elnöknek  a  szerepe  oly  testületben,  a  hol  sokan  vannak,  a 
kik  beszélni  szeretnek  és  elegen,  a  kiknek  mondanivalójuk  is  van, 
ezt  fölösleges  bővebben  fejtegetni. 

De  följegyezzük  róla  azt  is,  hogy  többi  fontos  elnöki  pozi- 
czióiban  is  ugyaniiy  erővel  és  páratlan  ügyességgel  teljesiti  elnöki 
és  elnöklési  teendőit. 

Matlekovits  ezenkívül  tagja  az  országos  ipartanácsnak,  a  mely- 
ben szakszerű  felszólalásai  mindig  súlylyal  bírnak.  Legszorgalma- 
sabb tagja  az  ipartanács  előkészítő  bizottságának,  melyben  szép  tere 
nyílik  bőséges  tapasztalatainak  és  szakértelmének  érvényesítésére. 

Mintegy  tíz  év  óta  elnöke  az  országos  iparegyesület  végre- 
hajtó bizottságának  és  e  minőségében  szellemi  vezetője  e  tekinté- 
lyes orsz.  egyesületünknek.  Itt  alkalma  nyílik  minden  napi  kérdés- 
ben megnyilatkozni  és  találóan  jellemezte  egyszer  előttem  az  ő 
működését  boldog  emlékű  Neuschloss  Marcel,  midőn  a  követke- 
zőket mondotta: 

—  Az  iparegyesület  végrehajtó  bizottsága  nekem  egy  maga- 
sabb kurzus,  egy  akadémia,  melyben  élvezettel  és  haszonnal  hall- 

gatom  Matlekovits  fejtegetéseit  a  kis  és  nagy,  fontos  és  nem  fon- 
tos ipari  napi  kérdésekről.  Egy-egy  ilyen  ülésen  néha  többet 
tanulok,  mint  tíz  kötet  tudományos  munka  elolvasásából. 

Ehhez  csak  azt  kell  hozzáadni,  hogy  Matlekovits  1896  óta 
vezeti  a  végrehajtó  bizottságban  az  iparegyesület  ügyeit,  és  az  ő 
közreműködésének  és  vezérletének  köszönhető,  hogy  az  iparegye- 
sületnek egyrészt  folyvást  emelkedik  a  tekintélye,  másrészt,  hogy 
az  egyesület  anyagilag  is  konszolidált  viszonyok  közé  jutott. 

Az  iparegyesület  ügyein  kívül  vezeti  a  magyar  hajózási  egye- 
sület ügyeit  is,  melynek  megalakulása  óta  elnöke;  összekötte- 
tésbe hozta  a  magyar  hajózás  ügyét  a  német  hajózás  érdekeivel, 
amennyiben  a  német-magyar-osztrák  hajózási  egyesület  létrejöve- 
telén közreműködött  és  ebben  az  egyesületben  a  magyar  hajósokat 
érvényre  juttatta.  Ö  kezdeményezte  és  vezette  a  német-magyar- 
osztrák egyesületnek  18Q9-ben  Budapesten  tartott  nagygyűlését, 
mely  alkalommal  a  német  hajózás  főemberei  személyesen  jelentek 
meg  nálunk  és  végighajózták  a  Dunát  a  Vaskapuig. 

Vezette  hosszú  időn  át  az  Országos  kereskedelmi-  és  ipar- 
csarnokot mindaddig,  mig  egyszerű  kaszinóvá  alakult,  amikor  az 
elnökségről  lemondott. 

Nem  a  legkisebb  érdeme  Matlekovitsnak  a  ((közgazdasági 
tevékenység)).  Mint  a  Magyar  Villamossági  Társaság  elnöke,  sok 
érdeme  van  a  villamossági  iparnak  a  fővárosban  való  modern 
térfoglalása  és  az  ország  különböző  gócpontjain  való  elterjedése, 
végre  főleg  az  iparban  való  alkalmazása  körül.  Tagja  a  bécsi 
Elektrizitáts-Oesellschaft  igazgatóságának  is,  elnöke  a  Kanzer-féle 
ólomgyár  r.  t.-nak,  igazg.  tagja  az  első  magyar  papírgyárnak  és 
újabban  elnöke  a  Pallas  irodalmi  és  nyomdai  részvénytársaság- 
nak, melynek  helyes  irányban  való  vezetése  körül  szintén  van- 
nak érdemei.  Másodelnöke  az  Adria  tengerhajózási  r.-t.  igaz- 
gatóságának. Elnöke  továbbá  a  dugaresai  szövő-  és  fonógyár- 
nak, a  kereskedelmi  részvénytársaság  felügyelő  bizottságának  és 
értékes  munkásságot  fejt  ki  mint  a  m.  iparművészeti  társulat 
igazgatósági  tagja  stb. 

Közhasznú  munkájával  Matlekovits  kivételes  társadalmi  állást, 
erős  közgazdasági  pozíciót  biztosított  magának.  Független,  önálló 
ember,  aki  mindent  saját  szorgalmának  és  tehetségének  köszön- 
het, s  ezért  felfogásában  és  bírálatában  szintén  önálló  és  függet- 
len a  szó  nemes  értelmében. 

Kitüntetéseket  Matlekovits  számosat  aratott.  Legnagyobb 
magyar  rendjele  a  Szent-lstván-rend  középkeresztje,  melyet  sok 
bel-  és  külföldi  nagy  rendjel  előzött  meg  és  melyet  az  1885-iki 
országos  kiállítás  után  kapott.  Kitüntetései  között  legmagasabb 
a  valóságos  belső  titkos  tanácsosság,  melyet  az  1889.  évben  az 
államtitkári  állásból  történt  felmentésekor  nyert  el. 

E  sokoldalú  és  közhasznú  tevékenységének  háttere  egy  pél- 
dásan boldog  családi  élet.  Neje  Szúk  Lipót  tanárnak  leánya, 
kinek  egyéni  szeretetreméltósága,  kiváló  női  erényei  és  értékes 
művészi  kvalitásai  a  főváros  legelőkelőbb  társasköreiben  ismerete- 
sek; kiváló  gonddal  nevelte  hozzá  méltó  leányát,  férjezett  Lukasich 
Bélánét.  Leánya  két  nagyreményű  fiúunokával  ajándékozta  meg 
Matlekovits  Sándort,  aki  bizonyára  Sándor  és  Aladár  úrfiakat 
fogja  nagy  munkájának  folytatására  nevelni.  Addig  pedig  még 
sokáig  lesz  alkalma  konstatálni,  hogy  a  közéletben  való  önzetlen 
és  hasznos  munkával  járó  minden  fáradságért  és  néha  kellemet- 
lenségért is,  bő  kárpótlást  nyújt  a  családi  kör  kiapadhatatlan 
öröme  és  tiszta  boldogsága. 


Falk  Zsigmond. 


Falk  Zsigmond  Pesten,  1831  április  hó  27-én  született.  Sze- 
gény szülők  gyermeke  lévén,  csak  a  rendes  elemi  iskolát  végezte 
és  már  tíz  éves  korában  nyomdász-tanuló  lett  a  Beimel-féle  üzlet- 
ben ;  ahol  azonban  csak  rövid  ideig  volt  maradása,  minthogy 
itt,  mint  egyáltalán  az  akkori  időben  majd  minden  nyomdában, 
szokásban  volt,  a  háziszolgai  teendőket  is  a  tanulókkal  végez- 
tetni. Ily  teendők  voltak:  a  formák  és  hengerek  mosása,  korán 
reggel  a  helyiséget  kisöpörni  és  fűteni,  sőt  a  fiatal  Fáiknál  azaz 
eset  is  volt,  hogy  mindennap  9—10  óra  tájt  a  principális  tiszte- 
letreméltó nejével  a  napi  szükségletre  valók  bevásárlása  és  haza 
cipelése  végett,  piacra  kellett  mennie.  Ily  körülmények  között 
nem  csodálkozhatunk  azon,  hogy  a  Gutenberg  találmánya  iránt 
nemes  ambícióval  viseltető  ifjú  Falk,  reményében  csalódva,  csak- 
hamar hátat  fordított  az  említett  nyomdának.  Kitűnő  iskolai  bizo- 
nyítványai alapján  sikerült  neki  a  már  ekkor  is  szép  hírnévnek 
örvendő  m.  kir.  egyetemi  nyomdába  jutni;  mi  már  annyiból  is 
figyelmet  érdemel,    mert  akkoriban    az  egyetemi    nyomdában  két 

tanoncnál  —  az  akkori  hivatalos  megjelölés  szerint  «Praktikan- 
ten»  —  többet  nem  tartottak,  itt  töltött  Falk,  mint  tanuló,  három 
évet;  éspedig  meglehetős  sanyarú  viszonyok  között,  minthogy 
mindennap  meg  kellett  tennie  a  fárasztó  utat  Pestről  Budára,  föl 
a  várba  s  amellett  ebédrevalóul  nem  kapott  többet  otthonról 
naponta  négy  garasnál,  vagyis  nyolc  krajcárt  a  mai  érték  szerint, 
Dacára  e  nehézségeknek,  Falk  1843-ban,  választott  pályája  iránt 
lelkesültséggel  eltelve,  végezte  tanulási  idejét  és  az  akkor  divatos 
ceremóniákkal  segéddé  avattatott. 

Mint  segéd,  eleinte  az  egyetemi  nyomdában  foglalkozott, 
később  azonban  egész  1848-ig,  Pesten  a  Beimel-nyomdában  mű- 
ködött, ahol  alatta  Wodiáner  Fülöp  és  Kertész  (Gártner)  József 
nyomdaíulajdonosok  is  tanultak.  Hosszabb  időn  át  a  «Der  Ungar» 
című  tekintélyes  lapot  tördelte  itten,  mely  időben  játszódott  le 
Falk  életében  a  következő,  az  akkori  politikai  és  társadalmi  viszo- 
nyokat élénken  jellemző  epizód  is.  —  Ugyanis  megtörtént  egy- 
szer, hogy  az  említett  lap  színházi  kritikájában  egy  fiatal  színésznő 
játékáról  nem  a  legkedv'^ezőbben  nyilatkozott.  A  lap  illető  száma, 
mint  rendesen,  mielőtt  a  sajtóba  került,  láttamozás  végett  fölkül- 
detik a  cenzúrára.  Az  akkori  időben  nagyhatalmú  cenzor  —  kiről 
csak  aztán  tudta  meg  Falk  és  a  nyomdavezetőség,  hogy  a  szó- 
ban forgó  színésznőhöz  gyöngéd  kötelékek  fűzik  —  Argus-sze- 
meivel  azonnal  észrevette  a  kérdéses  színésznő  ellenében  elkö- 
vetni szándékolt  főben  járó  vétséget  és  vörös  ceruzájával  még 
nyomát  is  eltüntette  a  vakmerő  kritikus  merényletének.  A  fiú  a 
megplajbászolt  lappal  a  nyomdába  visszakerülvén,  átadta  azt 
Fáiknak,  hogy  mint  tördelő  vegye  ki  a  lapból  a  kifogásolt  soro- 
kat :  Falk  azonban,  minthogy  sejtelme  sem  volt  a  mindenható 
cenzor  tettének  titkos  rugóiról,  nem  vette  komolyan  a  dolgot  és 
a  lapot  a  megplajbászolt  sorokkal  együtt  kinyomatta.  Volt  aztán 
másnap  hadd-el-hadd !  Csak  sok  utánjárással  sikerült  Fáiknak 
megmenekülni  egy  pár  heti  fogságtól,  vagy  megfelelő  pénzbírság 
fizetése  alól.  Mutatvány  a  «régi  jó  időkből!)) 

1848-ban,  a  forradalom  kitörése  után,  Falkot,  mint  nemzetőrt 
a  szabadság-harcosok  sorában  találjuk,  s  mint  ilyen  vett  részt  az 
akkori  mozgalmakban. 

184Q-ben,  a  szabadságharc  lezajlásával,  Falk  hosszabb  bujdo- 
sás után  Bécsbe  került,  hol  bátyja  —  dr.  Falk  Miksa,  akkor  a  «Wan- 
derer»  című  befolyásos  bécsi  napilap  társszerkesztője,  jelenleg  pedig 

a  ccPester  Lloyd»  főszerkesztője,  aki  mint  publicista  már  akkor  is 
jó  hírnévnek  örvendett  —  közvetítése  folytán  a  Sommer-féle  nyom- 
dában mint  szedő  talált  alkalmazást.  Ez  volt  a  forduló  j3ont  Falk 
viszontagságteljes  életében.  Fölebbvalói  benne  csakhamar  föl- 
ismerték és  becsülni  kezdték  a  törekvő,  hasznavehető  munkást; 
s  midőn  haláleset  következtében  a  nyomdavezetői  hely  ott  meg- 
ürült, őt  kínálták  meg  ez  igen  megtisztelő,  de  felelősségteljes 
állással.  Hogy  a  benne  helyezett  bizalomnak  milyen  szép  ered- 
ménynyel felelt  meg,  bizonyítja  az,  hogy  az  azelőtt  igen  elhanya- 
golt állapotban  volt  üzlet  az  ő  vezetése  alatt  megint  visszavívta 
magának  régi  jó  hírnevét  és  egyre  szaporodó  munkakörrel  dicse- 
kedhetett; mi  abban  is  kifejezést  és  elismerést  talált  az  üzlet- 
tulajdonos részéről,  hogy  Falk  az  ötvenes  évek  végével  a  nagy- 
terjedelmű üzletnek  igazgatójává  kineveztetett. 

Emlékezetes  marad  Falk  ez  időbeli  működéséről  azon  nemes 
buzgalom,  melyet  magyar  nyomtatványok  előállításában  és  kiadá- 
sában kifejtett.  Az  ő  vezetése  alatt  jelent  meg  az  ötvenes  évek 
közepén  a  Sommer-féle  nyomdában  Török  János  « Magyar  Sajtó »- ja, 
később  pedig,  1865  elején,  a  Kecskeméthy  Aurél  által  szerkesztett 
«Bécsi  Hiradó))  című  másik  napilap.  Ezenkívül  számos  tudomá- 
nyos és  tankönyv  került  ki  magyar  nyelven  e  nyomda  sajtói  alól ; 
a  hírneves  Hartieben  Konrád  Adolf  könyvkiadóval  benső  baráti 
viszonyban  állván,  rábírta  azt  sok  kiadványának  magyar  nyelven 
való  közrebocsátására.  így  buzgólkodott  Falk  Bécsben  —  tehet- 
sége szerint  —  nemzeti  irodalmunk  ügyében  oly  időben,  midőn 
arra  itt  Magyarországon  még  nehéz  bilincsek  súlyosodtak. 

Alárendeltjei  iránt  mindig  igaz  rokonszenvvel  viseltetett  s 
gondoskodott  arról,  hogy  méltányos  kívánságaiknak  mindenkor 
elég  tétessék.  Midőn  Bécsben  a  nyomdászok  önképző-köre  meg- 
alakult, ő  volt  egyike  a  legelsőknek,  kik  abba  beléptek,  s  évi  járulé- 
kul tíz  forintot  fizetett.  Hogy  mennyire  sikerült  Fáiknak  szaktársai, 
különösen  pedig  nyomdaszemélyzete  tiszteletét  és  szeretetét  meg- 
nyerni, kitűnik  abból,  hogy  midőn  1868-ban  búcsút  mondott  Bécs- 
nek, hogy  visszatérve  Pestre,  itt  az  újonnan  alapított  Pesti  Könyv- 
nyomda-Részvénytársaság igazgatói  tisztét  átvegye :  a  Sommer-féle 
nyomda  egész  személyzete  lelkes  és  őszinte  szerencsekívánatok 
mellett  távozó  igazgatóját  igen  díszes  arany  serleggel  lepte  meg. 

Ismeretes,  hogy  az  1867-ben  beköszöntött  alkotmányos  aera 
mily  ébresztőleg   hatott  hazánkban  az  ipar  és    művészet   m.inden 

ágára.  A  nyomda-ipart  is,  mely  addig  régi,  elavult  nyomokon 
haladt,  úgy  a  tőkepénzesek,  mint  az  intelligencia  köréből  hatható- 
san kezdték  fölkarolni  s  így  történt,  hogy  Klapka  György  köré 
lelkesült  férfiakból  kis  társaság  csoportosult,  mely  föladatul  tűzte 
magának,  a  külföldi  nagy  typographiai  műintézetek  példájára, 
hazánkban  egy  minta-nyomdát  alapítani.  A  társaság  Klapka  elnök- 
lete alatt  csakhamar  megalakult,  s  az  ifjú  vállalat  technikai  veze- 
tésével -  -  hírneve  és  szakképzetségénél  fogva  mint  leghivatot- 
tabb    -  Falk  Zsigmond  bízatott  meg. 

Bátran  kockáztathatjuk  azon  állítást,  hogy  Falk  Pestre  jöve- 
tele, valamint,  hogy  az  említett  nyomda  igazgatói  állása  általa  töltetett 
be,  a  hazai  nyomdászat  fejlődésére  jelentékeny  befolyással  volt ; 
amennyiben  a  vezetése  alatt  fölállított  fiatal  intézet,  szakavatott  és 
ügybuzgó  személyzet  támogatása  s  a  modern  technika  legújabb 
vívmányainak  fölhasználása  mellett  új,  hazánkban  eddig  ismeretlen 
műízlést  kezdett  terjeszteni.  A  Pesti  Könyvnyomda-Részvénytár- 
saság rohamos  fölvirágzása  és  jövedelmezősége  különben  leg- 
jobban igazolja  állításunk  helyességét,  valamint  azt  is,  hogy  a 
nagy  közönség  méltányolni  tudta  Falk  intencióit.  Falk  később  e 
nyomda  elnökigazgatója  lett. 

Azonban  társadalmi  tekintetben  is  üdvösen  hatott  a  nyom- 
dászatra Falk  lejövetele;  mert  Falk  Zsigmond  a  nyomdászok 
egyleti  élete  körül  is  elévülhetetlen  érdemeket  szerzett  magának. 
186Q-ben,  egy  évvel  hazatérése  után,  bizalomteljesen  meg- 
kínálták őt  a  fővárosi  nyomdászok  az  elnöki  tisztséggel  és  ő  azt 
készséggel  elfogadta,  de  roppant  elfoglaltsága  miatt  kénytelen 
volt  1872.  elején  attól  visszalépni.  Falk  elnökségének  ez  idejében 
történt  az  első  alapszabály-reform,  melynek  sarkkövét  a  segédek 
befolyása  a  segélyzőegylet  ügyeire  képezte. 

Hornyánszky  Viktornak,  az  egylet  érdemes  és  buzgó  elnöké- 
nek, 1882.  május  havában  történt  váratlan  elhunytával  az  elárvult 
elnöki  szék  betöltése  végett  a  tagok  összessége  újra  Falk  Zsigmond 
ügyszeretetéhez  és  emberbaráti  érzelmeihez  appellált.  Falk  egy  per- 
cig sem  habozott  a  nehéz  terhet  ismét  vállaira  venni  és  sokáig  e 
tisztségének  pontos  és  lelkiismeretes  betöltésében  találta  örömét  és 
büszkeségét.  Hogy  Falk  mennyit  áldozott  anyagilag  is  az  egyletért, 
azt,  mint  általánosan  tudvalévő  dolgot,  itt  bővebben  nem  érintjük. 
Hogy  Falk  egyéb  sokoldalú,  embertársai  és  a  hazai  ipar 
érdekében  kifejtett  tevékenvségéről  tájékozást  nyújtsunk,  fölsorol- 

juk  itt  főbb  tisztségeit.  Fali<  az  «Országos  Iparegyesület «  aleinöi<e, 
mely  magas  tisztségében  ott  találjuk  őt  hol  tanácsadóként,  hol 
kezdeményező  szerepben,  de  mindig  lankadatlanul,  iparos  társai 
érdekeit  előmozdítva.  Rövid  ideig  alelnöke  volt  a  budapesti  keres- 
kedelmi és  iparkamarának,  tagja  az  orsz.  ipartanácsnak,  az  ipar- 
oktatási tanácsnak,  a  munkaközvetítő  intézet  válaszmányának  és 
ezenfölül  számos  közérdekű  intézetnél  tölt  be  bizalmi  állást.  Első 
elnöke  volt  a  kerületi  betegsegélyző  pénztárnak,  fővárosi  bizott- 
sági tag  és  az  adófelszólamlási  bizottságnak  évek  óta  buzgó 
elnöke. 

Megbecsülhetetlen  szolgálatot  tett  Falk  a  hazai  iparnak, 
különösen  pedig  a  nyomdászatnak  a  kiállítások  terén.  1873-ban 
történt  a  bécsi  világtárlaton,  hogy  a  Pesti  Könyvnyomda-Részvény- 
társaság kiállított  munkáiért  első  kitüntetését  kapta;  ezután  minden 
kiállítás  alkalmával  vagy  a  nyomda, vagya  személyzet  egyestagai 
ki  lettek  tüntetve.  Az  1873-ki  bécsi  kiállításon,  a  szegedi  1876-ki 
kiállításon,  a  székesfehérvári  kiállításon  1879-ben  s  a  triesztin 
1881-ben  mint  jury-tag  működött.  1878-ban  pedig,  a  párisi  köz- 
kiállítás alkalmával  Falk  azon  ritka  megtiszteltetésben  részesült, 
hogy  mint  kormánybiztossági  tag  lett  kiküldve.  Falk  tevékeny 
részvétele  az  1885-ik  évi  kiállításon  és  azon  áldozatkészség,  mely- 
lyel  az  általa  képviselt  intézet  egy  külön  pavillon  fölállítására 
határozta  el  magát,  mindenki  előtt  ismeretes.  Részt  vett  az  18Q6-iki 
kiállításon  is,  amidőn  a  sokszorosító  iparágak  külön  pavillonjának 
elnöke  és  intézője  volt.  Falk  sokoldalú  buzgó  és  eredményteljes 
munkálkodása  legmagasabb  helyen  a  korona  részéről  is  annak 
érdeme  szerint  méltattatott,  s  már  30  évvel  azelőtt  a  Ferenc  József- 
renddel és  a  kir.  kereskedelmi  tanácsosi  címmel,  1878-ban  pedig 
a  111.  osztályú  vaskorona-renddel  lett  kitüntetve,  mely  utóbbinak 
alapján  a  lovagi  rangot  is  nyerte.  Ugyancsak  1878-ban  a  francia 
kormány  a  becsület-rendet  adományozta  neki ;  ezenkívül  több  más 
külföldi  rendjelben  is  részesítteteít.  Az  1885-ki  országos  kiállítás 
körül  szerzett  érdemeiért  a  király  Falkot  a  királyi  tanácsosi  cím- 
mel ruházta  föl.  Később  megkapta  a  Ferenc  József-rend  közép 
keresztjét  és  1904-ben  udvari  tanácsos  lett.  50  és  60  éves  nyom- 
dászati  jubileuma  alkalmából  szaktársai  számos  ovációban  része- 
sítették. 

Thék  Endre. 

A  képzett,  modern  magyar  iparosok  között  legelői  áll  Thék 
Endre,  akinek  neve  ma  egy  tipus,  mely  a  legtiszteletreméltóbb 
magyar  iparos-karaktert  jellegzetesen  képes  kidomborítani.  Nevét  a 
legszélesebb  körökben  ismerik  és  tisztelik.  És  erre  a  tiszteletre  ő 
igazán  teljes  mértékben  szolgált  rá. 

Mert  azok  közé  tartozik,  akik  maguk  erejéből  emelkedtek  a 
tekintély,  a  tisztelet  magas  fokára.  Ö  sohasem  keresett  sem  elis- 
merést sem  kitüntetést,  sem  tekintélyt.  De  éppen  az  ő  szerény- 
sége, iparága  fejlesztése  körüli  vasszorgalma,  fényes  tehetsége  és 
tapasztalatainak  hasznos  érvényesítése  által  elért  eredmények  és 
mindenekfölött  egyenes,  tiszta  jelleme  oly  nimbussal  övezték  nevét, 
mely  sok  barátot  szerzett  neki,  s  mely  által  üzleti  hírét  is  fokról- 
fokra fejleszthette. 

Nem  a  különös  véletlennek,  nem  a  kedvező  esélyeknek, 
hanem  képzettségének,  tanulmányainak,  lankadatlan  szorgalmának 
és  tevékenységének  köszönheti  üzlete  nagymérvű  fejlődését.  Pedig 
legelői  kezdte.  Született  Orosházán,  1842.  november  1-én,  mint 
szegény  szülők  gyermeke.  Elemi  iskoláinak  befejezte  után  az 
asztalos-mesterségre  adták  s  az  inasévek  letelte  után  Thék  mint 
fiatal  mesterlegény  vándorútra  kelt,  hogy  szakmájában  a  külföld 
nevezetesebb  városaiban  is  kiképezze  és  tökéletesítse  magát.  így 
érkezett  Franciaországba,  hol,  nevezetesen  Parisban,  több  elsőrendű 
asztalosnál  töltött  huzamosabb  időt.  Midőn  a  párisi  nagyszerű 
műbutor-ipar  tárult  szemei  elé,  akkor  látta  csak  Thék,  hogy 
mennyire  el  vagyunk  mi  maradva  Magyarországban,  ahol  akkortájt 
a  legelső  asztalosoknak  is  alig  volt  fogalma  arról  a  nagy  hala- 
dásról, melyet  a  bútoripar  Franciaországban  tett.  Föltette  magá- 
ban, hogy  a  tőle  telhető  buzgalommal  oda  fog  hatni,  hogy 
hazánk  bútoriparának  modern  fejlesztéséhez  ő  is  hozzájáruljon. 
Vasszorgalommal  fogott  ez  iparág  tanulmányozásához:  a  gazdag 
párisi  gyűjteményekben  és  a  legkitűnőbb  műhelyekben  nagy  gond- 
dal és  figyelemmel  tanulmányozta  a  régibb  és  újabb  műbutoripar 
remekeit,  különös  súlyt  fektetve  az  izlés  fejlődésére  és  a  bútor- 
iparban való  alkalmazására. 

Dús  tapasztalatokkal  megrakodva  tért  vissza  hazájába.  Volt 
akkor  a    fővárosban    az    Üllői-út    végén    egy    butor-manufaktur- 

részvénytársaság,  nagy  teleppel.  Thék  egy  szép  napon  beállított 
ide  és  arra  kérte  az  igazgatót,  hogy  miután  ő  érzi  magában,  hogy 
ily  telepnek  gyakorlati  művezetője  tudna  lenni,  tüntesse  őt  ki 
bizalmával  és  adjon  neki  a  jelzett  minőségben  alkalmazást.  Kije- 
lentette, hogy  élete  legnagyobb  ambíciója  és  büszkesége  volna 
ezt  a  helyet  közmegelégedésre  betölteni. 

Az  akkori  igazgató  mosolyogva  nézett  végig  Théken  és 
félrehíván  a  szolgáját,  lelkére  kötötte,  hogyha  ez  a  « rajongó 
bolond »  még  egyszer  jelentkeznék,  ne  ereszsze  elébe... 

...  Az  a  rajongó  bolond  másfél  évtizeddel  később  megvette 
és  tulajdonába  vette  azt  a  telepet,  melynek  igazgatója  őt  oly 
furcsán  kinézte  hivatalos  helyiségéből. 

De  menjünk  szép  sorjába. 

Mikor  Thék  látta,  hogy  vágyai  nem  teljesülhetnek,  nem  lehet 
a  nagy  telep  művezetője,  egy  percig  se  csüggedett.  Önállósította 
magát  és  eleinte  szerény  műhelyt  nyitott.  Az  általa  gonddal  készített 
műdarabok  magukra  vonták  az  előkelő  közönség  figyelmét  és 
Théknek  csakhamar  annyi  munkája  akadt,  hogy  műhelye  napról- 
napra terjeszkedett  és  csakhamar  elérkezett  az  az  idő,  midőn  a 
kézi  munka  már  nem  győzte  a  megrendeléseket  és  Thék  kényte- 
len volt  telepét  gőzerőre  berendezni  s  a  legkitűnőbb  faipari  segéd- 
gépeket beállítani.  Ez  annál  inkább  szükséges  volt,  mert  Thék  nagy 
mértékben  fölkarolta  az  épületasztalosságot  is,  sőt  ez  műhelyében 
csakhamar  túlsúlyra  vergődött,  anélkül  azonban,  hogy  a  műipari 
irányt  elnyomta  volna. 

Thék  tehát  az  első  kézműves-asztalos  volt  Magyarországban, 
ki  telepét  gőzerőre  berendezvén,  a  legkitűnőbb  segédgépekkel 
látta  el  s  egész  erővel  törekedett  a  külföldi,  főleg  az  ausztriai 
bútoriparnak  hazánkból  való  kiszorítására.  Törekvéseit  fényes 
siker  követte.  A  megrendelő  közönség  látva,  hogy  Thék  kitűnő 
hírét  napról-napra  jobban  beigazolja,  bizalommal  fordult  hozzá 
megrendeléseivel  s  a  gőzerőre  berendezett  nagy  műhely  is  szűk 
lett.  Thék  tehát  1885-ben  megszerezte  a  régebben  fönnállott 
butor-ipar-részvénytársaság  üllői-úti  nagy  kétemeletes  telepét  s 
műhelyét  ebben  helyezte  el.  így  műhelye  egyike  lett  Magyarország 
legnagyobb  és  legjobban  berendezett  asztalosműhelyeinek,  mely 
a  folyton  növekvő  szükségletnek  most  már  fokozott  mértékben 
volt  képes  megfelelni.  Ez  elsőrendű  asztalos-üzlet  nagymérvű 
versenyképességéről  fényes  bizonyságot  tehetnek  a  gróf    Károlyi 

István-féie  palota,  a  gróf  Csekonics-féle  palota,  az  operaház  és 
számos  más  előkelő  fővárosi  és  vidéki  palota  és  középület  minta- 
szerű berendezései,  melyek  Thék  kitűnő  Ízlését  és  munkaképessé- 
gét is  dicsérik.  Jellemző  vonása  különben  e  telepnek,  hogy  sok- 
felé való  versenyzése  dacára  sohasem  tartozik  azok  közé,  kik  a 
vásári  verseny  legszélső  határáig  mennek,  a  többi  versenyzők 
rovására  az  árakat  lenyomják.  Sőt,  miután  nagymérvű  verseny- 
képességét számtalan  alkalommal  bebizonyította,  bizonyos  büszke 
önérzettel  azt  az  elvet  igyekszik  megvalósítani,  hogy  a  tisztességes 
és  jó  munkát  méltányosan  meg  is  kell  fizetni,  de  ez  elvnek  érvé- 
nyesítésében sohasem  vétett  a  versenyképesség  szigorú  követel- 
ményei ellen. 

A  műasztalosság  terén  is  Thék  egyike  a  legelsőknek  az 
országban  s  azon  úttörők  között  foglal  helyet,  kik  elsők  bizonyí- 
tották be  remek  készítményeikkel,  hogy  a  butorszükséglet  fede- 
zése érdekében  még  a  legnagyobb  igényekkel  bíró  megrendelők- 
nek sem  szükséges  többé  a  külföldhöz  fordulni.  Stylszerű,  álta- 
lános figyelmet  keltő  készítményei  teljes  elismeréssel  találkoztak 
a  szegedi  és  székesfehérvári  országos  kiállítások  alkalmával  s  ez 
elismerés  csak  buzdító  hatással  volt  rá  e  téren  való  sikereinek 
fokozására.  A  jó  iparos  kitűnő  beosztásával  és  előrelátásával 
készítette  elő  e  téren  való  haladását  is.  Mindig  gazdag  választékú 
faanyaggal  bír  s  a  világ  legtávolabbi  piacait  is  fölkereste,  ha  bizo- 
nyos bútordarabhoz  kifogástalan,  száraz  fára  volt  szüksége  s  rak- 
tárában a  legkitűnőbb  hazai  s  szlavóniai  fanemek  mellett,  mindig 
gazdag  választékot  találhatunk  a  legjelesebb  és  legritkább  külföldi 
és  amerikai  fanemekből  is.  Ezenkívül  rajz-  és  díszítményi  gyűjte- 
ménye egy  kis  vagyonnal  ér  föl ;  rajzolóit  kitűnő  tapintattal  tudja 
megválasztani  és  ipara  követelményeihez  képest  nevelni.  Végre 
talán  legtöbbet  ér,  amit  külön  is  hangsúlyoznunk  kell,  az  a  körül- 
tekintő, mindenre  figyelmes  és  mindent  ellenőrző  gondosság, 
melylyel  Thék  a  műhelyében  munkában  levő  bútorok  előállítá- 
sát kiséri. 

Az  1885.  évi  országos  kiállítás  alkalmával  az  iparosok  által 
a  király  tiszteletére  emelt  «király-pavillon»  egyik  termét  Thék  nagy 
áldozatok  árán  állította  elő.  A  királyszobában  a  mesteri  kivitelű 
faragott  diófa- piafond,  a  diófából  készült  faburkolat,  a  stylszerű 
bútorok,  a  külföld  legkiválóbb  szakértőinek  osztatlan  elismerését 
is  kivívták.  Ma  is  láthatók  a  városligeti  Gerbeaud-pavillonban. 

Az  ezredéves  kiállítás  után  Thék  felölelte  a  zongoragyár- 
tást is,  melyet  nagy  áldozatokkal  emelt  a  versenyképesség  magas 
fokára. 

Részt  vett  az  országház  és  a  kir.  várpalota  építésében  és 
berendezésében  és  számos  köz-  és  magánépüleí  fölszerelésében. 
A  királyi  várpalota  számára  készített  Szent  István-szobával  az 
1900-iki  párisi  kiállításon  is  nagy  sikert  aratott.  Ezt  a  szobát 
nézte  meg  a  király  189Q-ben  Thék  műhelyében,  mely  megtisztelő 
látogatás  jelentőségét  fönnebb  méltattam. 

Különös  említést  érdemel,  hogy  Thék  mint  polgár  és  iparos 
a  közügyek  terén  is  kiváló  érdemeket  szerzett,  emelte  jó  hírét  és 
hitelét.  A  kormány  megbízásából  sokszor  készített  hatóságok 
bútorberendezése  számára  mintarajzokat,  és  pedig  mindig  díjtala- 
nul; ez  nem.csak  azért  érdemel  említést,  mert  áldozat  és  nagy 
munka,  hanem  azért  is,  mert  az  általa  készített  tervek  szerint 
hirdetett  pályázatban  Thék  sohasem  vett  részt,  nem  akarva  szak- 
társai rovására  oly  munkák  készítését  elvállalni,  melyekhez  a  ter- 
veket ő  maga  készítette  s  melyeknek  előállítására  ennélfogva  talán 
előnyösebb  ajánlatot  tehetett  volna.  Ugyanily  helyzetben  volt  az 
1885.  évi  országos  kiállítással  szemben  is,  melynek  országos 
bizottsági  tagja  levén,  jövedelmező  munkára  nem  vállalkozhatott. 
Ehelyett  azonban  éjt-nappallá  téve,  megfeszített  erővel  dolgozott 
a  bútoripari  csoport  rendezésében  és  munkásainak  segítségével 
is  nagy  áldozatot  hozott  e  csoport  nehéz  rendezési  munkálatainak 
sikeres  megoldásával.  Ezenkívül  a  bútoripari  és  a  munkakiállítási 
csoportok  bíráló  bizottságainak  elnöke  is  volt  és  e  tisztének  is 
teljes  odaadással,  a  legnagyobb  lelkiismeretességgel  és  szigorú 
igazságszeretettel  felelt  meg,  úgy,  hogy  a  kiállítás  ügyének  tett 
szolgálatait  tényleg  csak  azok  képesek  méltányolni,  kik  fáradhat- 
lan  munkásságának,  odaadó  buzgalmának  és  páratlan  ügyszerete- 
tével járó  áldozatkészségének  közvetlen  szemtanúi  voltak.  És  e 
szemtanúk  kénytelenek  voltak  elismerni,  hogy  Thék  a  kiállítás 
ügyének  oly  szolgálatokat  tett,  melyeket  meghálálni  még  a  leg- 
nagyobb kitüntetéssel  sem  lehetett  volna.  De  ő,  bár  érdemel 
elismeréséül  a  Ferenc  József-rend  lovagkeresztjét  kapta,  nem  a 
külső  kitüntetésben  kereste  a  jutalmat,  hanem  azon  nyugodt 
öntudatában,  hogy  e  nagy  nemzeti  mű  sikeréért  ő  is  megtette  a 
magáét,  ami  közönséges  fogalmak  szerint  annyit  tesz,  hogy  sok- 
kal többet  tett,  mint  amennyi  kötelessége  lehetett  és  tevékenysé- 

gével  három-négy  ember  munkaképességét  és  áldozatkészségét 
egyesítette  magában. 

Az  ezredéves  kiállítás  előmunkálataiból,  szervezési  és  rende- 
zési munkálataiból  is  kivette  a  maga  részét.  A  jury-nek  másodelnöke 
volt.  Ö  vezette  a  kiállítás  után  az  iparosok  hálálkodó  küldöttsé- 
gét a  király  elé,  kit  ezúttal  talpraesett  beszédben  üdvözölt.  A  mil- 
lennáris  kiállítás  után  a  Ill-ad  osztályú  vaskorona-rendet  kapta  a 
királytól. 

Az  1900-iki  párisi  világkiállítás  juryjében  is  részt  vett  és  az 
ő  indítványára  határozta  el  a  jury,  hogy  a  kiállítási  tárgyak  készí- 
tésében részt  vett  művezetőket  és  munkásokat  is  kitünteti.  E  kiállí- 
tás után  kapta  a  francia  becsületrendet. 

E  kiállítás  után  alapította  —  a  királynak  mííhelyében  tett 
látogatása  alkalmából  —  az  orosházai  Ferenc  József-tanonc- 
otthont. 

Ez  az  «Otthon»  tulajdonképpen  egy  internátus,  melyben  az 
inasok  lakást,  ellátást,  nevelést  kapnak,  úgy  hogy  az  inas  az  illető 
műhelyben,  amelybe  szegődtetve  van,  csak  a  gyakorlati  munkára 
jár.  így  a  legjobb  családok  gyermekei  is  iparra  adhatják  gyerme- 
keiket, mert  nem  kell  attól  félniök,  hogy  nincs  jó  ellátásuk  és 
nevelésükre  nem  fordítanak  elég  gondot.  Ez  utóbbiakat  elvégzi 
az  « Otthon »,  a  mesternek  csak  a  gyakorlati  képzés  marad.  Azt  a 
nagy  problémát,  melyért  elméletileg  oly  sokat  küzdöttek,  a  gya- 
korlatban Thék  valósította  meg  először.  Házat,  berendezést  és 
10.000  forint  alapítványt  adott  erre  a  célra  és  a  kormány  támo- 
gatását is  biztosította  ez  úttörő  vállalkozásnak. 

Orosházán  még  egy  érdekes  kezdeményezése  volt,  az  ottani 
minta  helyi  kiállítás  rendezésével.  A  legpraktikusabb  alapon  szer- 
vezte e  kiállítást,  a  jobbmódú  gazdákkal  előre  megrendeltette  a 
kiállítási  tárgyakat  (kocsit,  lószerszámot,  gépet,  lakberendezést, 
ruhát  stb.),  úgy,  hogy  a  kiállítók  egyrészt  nem  dolgoztak  rizikóra, 
másrészt  alkalmazkodtak  a  helyi  fogyasztó  közönség  praktikus 
igényeihez.  Ez  a  praktikus  szervezet  sok  elismerést  aratott  —  idő- 
ve!  talán  utánozni  is  fogják,  mert  fölötte  okos  és  hasznos  dolog- 
nak bizonyult.  Ezen  az  alapon  segített  azután  a  kereskedelmi 
múzeum  felszólítására  a  vidéki  kiállítások  rendezésének  alapelveit 
tételesen  megállapítani. 

Az  összes  kiállítások  közül  legnagyobb  szeretettel  intézte 
az  1903.  évi  tanonc-  és  segédmunkakiállítás  ügyeit.    Lelke,  főren- 

dezője,  gondos  zsüri-elnöke  volt  ennek  a  kiállításnak  és  életének 
talán  legboldogabb  pillanatai  közé  tartozott,  mikor  végig  vezette 
a  koronás  királyt  e  helyiségeken  és  megmutatta  az  új  generáció- 
nak haladását  és  rámutatott  arra,  hogy  a  magyar  ipar  jövőjének 
biztos  alapja,  ime,  meg  van  az  ifjúság  készültségében  és  tudásá- 
nak látható  jeleiben. 

Egy  pillanatra  vissza  kell  még  térnünk  az  IQOO-iki  párisi 
világkiállításra.  Általánosan  ismeretes  az  a  rendkívüli,  szinte  önfel- 
áldozó buzgalom,  a  m.elylyel  a  párisi  világkiállítás  alkalmával 
Tliék  Endre  a  kiállító  iparosok  érdekeit  felkarolta.  A  kiállítás  elő- 
készítésének stádiumában  is,  a  zsűri  munkálatainak  során  is 
megbecsülhetetlen  szolgálatokat  tett  iparostársainak,  fáradhatatla- 
nul dolgozott,  exponálta  magát,  ha  kellett,  minden  egyes  kiállító, 
s  a  kiállításban  közreműködő  minden  egyes  munkás  érdekében. 
Ő  indítványozta  a  munkások  kitüntetését,  amit  mindenütt  öröm- 
mel fogadtak  és  követtek  is.  Thék  Endrének  ezeket  az  érdemeit 
hálásan  méltányolták  az  iparosok.  Tisztelői,  akik  a  párisi  kiállí- 
tásban, a  királyi  várpalota  és  az  új  országház  építésében,  vala- 
mint a  közélet  különböző  terein  együttmunkálkodtak  vele,  elhatá- 
rozták, hogy  díszes  albumba  foglalt  üdvözlő  iratot  nyújtanak  át 
Thék  Endrének.  Az  album  és  az  üdvözlőirat  el  is  készült  és 
aláírták  sok  százan,  az  iparosvilág  és  a  társadalom  minden  réte- 
géből. Sőt  aláírták  azt  Théknek  munkásai  is. 

Az  albumba  foglalt  üdvözlő  írat  szövege,  mely  az  én  tol- 
lamból eredt,  a  következő : 

Az  orosházi  kiállításon  láttuk  azt  a  nemesi  levelet,  melyre 
Te  legbüszkébb  vagy,  boldog  emlékű  nagyatyád,  néhai  Thék 
András  céhmesteri  oklevelét.  A  munka  nemességének  ez  az  ősi- 
sége,  mely  családodban  nemzedékről-nemzedékre  szállott,  ez  magya- 
rázza meg  nekünk  azt  a  rajongó  szeretetet  és  példátlan  oda- 
adást, melynél  fcgva  a  magyar  iparosok  és  első  sorban  szaktár- 
said erdekeit  szolgálni  legelső  kötelességeid  közé  számítod. 

Eme  köíelességteljesítésnek  oly  kimagasló  páldáit  láttuk 
Istentől  rendelt  Élted  eddigi  áldásos  folyásában,  hogy  több,  mint 
természetes,  ha  első  sorban  a  magyar  iparosság  egésze  hálával 
és  szeretettel  veszi  körül  Nevedet  és  benned  tiszteli  a  magyar 
kézműves  iparosnak   követésre  méltó  mintaképét. 

Az  a  szeretet,  melylyel  mesterségedet  inasként  szolgálva  meg- 
tanultad,  az  a  fáradhatatlan  buzgalom,  melylyel  mint  vándorló 
legény  tudásodat  a  külföldön  tökéletesítetted  s  hazádba  érve  e 
kettőt  mint  mester  művészetté   fejlesztetted,  majd  gyári   alapokra 

kiszélesített  műves  iparodban  és  az  ehhez  csatolt  zongoraiparbaii 
is  érvényesíteni  tudtál,  az  előre  törekvő  iparost  jellemzi  Benned, 
aki  hazája  iránt  való  kötelességét  magas  művészi  színvonalra 
emelt,  versenyképes  és  a  külföldiek  által  is  mintaszerűnek  elis- 
mert ipartelepével  tisztességgel  kívánta  leróni. 

Az  a  közérdekű  munkásság,  melyet  a  közélet  számos  terén 
kifejtettél,  nevezetesen  a  városi  képviselőtestületben,  az  Országos 
Iparegyesületben,  melyben  a  közbizalom  az  alelnöki  állás  díszes 
méltóságába  emelt,  a  többi  szakegyesületek  és  iparos-gyűlések, 
végre  másnemű  közérdekű  iparos  mozgalmak  terén,  szülővárosod- 
ban, a  Te  bőséges  áldozatkészségeddel  létesített  tanonc-otthon 
érdekében,  az  országos  ipartanács,  az  országos  iparoktatási  tanács, 
az  iparmúzeumok  felügyelő  bizottságában  stb.  mind  azt  bizonyít- 
ják, hogy  a  magyar  ipar  fejlődésének  legvitálisabb  érdekeiért 
szünet  nélkül  való  munkásságot,  áldozatkészséget  nem  sajnáltál. 
Bebizonyítottad  nap-nap  után,  hogy  a  köznek,  ipartársaid  érde- 
keiért idődet,  munkádat,  keresményed  egy  részét  szívesen  és  bő- 
ségesen áldozod  fel . . . 

De  a  kötelességteljesítés  normális  keretein  messze  túl  ment 
az  a  köztevékenység,  melyet  egy  negyedszázad  óta  a  kiállítások 
terén  kifejtettél. 

Mint  a  hadvezér,  aki  hadgyakorlatra,  sőt  néha  döntő  ütkö- 
zetre vezeti  seregét,  úgy  küzdöttél  szaktársaid  élén  a  rendező-  és 
biráló-bizottságokban  és  a  díjazásoknál.  És  midőn  szívünk  tele 
volt  hálával  és  szeretettel  a  legelső  magyar  ember  iránt,  az  ezred- 
éves kiállítás  idején  is  Te,  mint  legméltóbb,  vezettél  minket  a 
legnemesebb  uralkodó  trónja  elé,  hogy  ékes  szavakban  tolmá- 
csold hódolatunkat  és  soha  nem  szűnő  mélységes  hálánkat  azért 
a  sok  kegyért,  melylyel  szeretett  nemzetét  az  ezredéves  ünnep 
idején  és  főleg  az  ezredéves  kiállítás  keretében  elhalmozta. 

Körültekintő,  fáradhatatlan  munkádban  végre  majdnem  maga- 
dat multad  felül  most,  a  századvégi  párisi  kiállítás  idején,  ami- 
kor emberfeletti  buzgósággal,  hónapokon  át  fáradoztál  azon, 
hogy  a  mi  érdekeinknek  minden  vonalon,  legkisebb  minuciózi- 
tásig  érvényt  szerezzél  és  mikor  már  mindenki  iránt  leróttad  kö- 
telessé^^edet,  nemes  szíved  sugallatára  a  munkások  érdekében 
szállottál  a  sorompóba  Franciaország  legelső  polgára  előtt,  fényes, 
messze  kiható  sikerrel  és  áldástosztó  eredménynyel. 

Ezen  legutóbbi  fáradozásaidat  akarjuk  ez  alkalommal  meg- 
köszönni illő  módon. 

Ez  a  mód  a  legegyszerűbb,  egy  forró  kézszorítás,  mely 
férfiak  között  mindent  kifejez:  soha  nem  múló  szeretetünket, 
mélységes  nagyrabecsülésünket,  hálsinkat  és  köszönetünket.  Sőt 
még  ennél  többet  is:  az  Irántad  való  hálának  és  tiszteletnek  el- 
ültetését a  mai  és  a  jövő  generáció  szívébe,  hogy  az  kiirthataíla- 
nul  szálljon  nemzedékről-nemzedékre  és  késő  utódainknak  áldása 
is  vegye  körül  azt  a  nevet,  mely  a  magyar  ipar  újrateremtésének 

és  kifejlesztésének  egyik  leglelkesebb,  legmunkásabb,  sikerekben 
leggazdagabb  vezérének  a  neve,  a  Te  neved. 

Az  Ég  áldja  meg  törekvéseidet  és  munkádat  azzal,  hogy 
engedje  meg  Neked  boldogan  megérni  azt  az  időt,  amikor  az 
általad  elültetett  vetés  dús  aratását  lássad  a  magyar  ipar  fokoza- 
tos haladásában  és  lehetőleg  teljes  érvényesülésében. 

Kivánjuk  végre,  hogy  a  boldogságnak  abban  a  birodalmá- 
ban, melyet  családi  tűzhelyet  alapítva,  meghódítottál,  sohase  áldoz- 
zon le  a  szeretet  a  megelégedés,  a  szerencse  derűt  hintő  és  az 
idők  végéig  meleget  sugárzó  napja. 


Egy  fővárosi  müiparkiállítás  alkalmával  élénk  vita  volt  a 
fölött,  hogy  a  bútoriparban  tulajdonképpen  a  tervező  a  fő,  az 
iparos,  aki  a  tervnek  életet  ad,  az  m.ellékes.  Az  esztétikus-ifjon- 
cok ezt  ép  oly  időben  hangoztatták,  amikor  a  kiállításon  éppen 
Thék  adott  életet  egy  jeles,  szecessziós  művész  tervezetének.  Ez 
alkalomból  írtam  a  következőket. 

. . .  Nem  vonok  le  semmit  a  tervező  művész  érdemeiből, 
sőt  elismeréssel  adózom  nagy  tehetségének.  De  egy  hajszálnyival 
sem  kevesebb  az  én  szememben  Thék  Endre  érdeme,  aki  a 
pohárszék  tervét  oly  művészettel  valósította  meg,  melyre  közön- 
séges szakemberek  nem  képesek.  Thék  Endre  Paris  és  a  külföld 
legelső  műhelyeiben  tanult;  lépést  tart  szakmája  minden  detail- 
jának  haladásával,  tájékozva  van  minden  szakmabeli  újdonság  és 
vívmány  felől  s  uralja  a  formát,  az  anyagot  egyaránt.  Kevesen 
tudják  róla,  hogy  olyan  fakészlete  van,  melylyel  a  messze  föld 
kerekségén  kevés  versenytársa  dicsekedketik,  rnert  az  Ausztrália 
vagy  Délamerika  rengetegeiből  való  százados  dió-,  cédrus  és 
paliszanderfái  egymaguk  teméntelen  vagyont  képviselnek.  De 
nemcsak  anyaga,  nemcsak  tapasztalata,  hanem  ízlése  és  tudása  is 
van,  mely  egyrangúvá  teszi  a  tervező  mfívészszel,  bármily  magas 
polcon  álljon  is  ez.  Hogy  Thék,  mint  ember  és  iparos,  mily  köz- 
érdekű tevékenységet  fejt  ki,  az  nem  tartozik  erre  a  lapra,  azt 
föijegyzik  másutt,  mások.  Itt  kizárólag  a  műiparos  nagy  érdemeit 
konstatáljuk,  melyek  őt  oly  tényezővé  emelték,  akivel  számolni 
kell  s  akit  egy  művészeti  kritika  keretében,  mely  az  ő  alkotását 
is  méltatja,  meg  nem  említeni,  legalább  is   mulasztás. 

Konstatáljuk  ezt  pedig  azért,  mert  Thék  Endréről  van  szó, 
aki  igazán  távol  áll  a  reklámtól,  aki  sohasem  kereste  a  vásári 
elismerést  s  akinek  nemcsak  a    megemlítés,    de    a    hatványozott 

elismerés,  a  dicsőítés  sem  igen  lehet  anyagi  hasznára.  Annyira 
ismerik  a  nevét  és  a  kvalitásait,  hogy  abszolúte  nincsen  szük- 
sége a  nagy  dobra.  Ezért  ebből  az  alkalomból  bátran  szólhatunk 
egész  általánosságban  anélkül,  hogy  bennünket  elfogultsággal 
vagy   érdekeltséggel   vádolhatnának. 


Thék  Endre  közérdekű  tevékenységéről  kell  még  néhány 
szót  szólanom.  Évek  óta  alelnöke  az  Országos  Iparegyesületnek, 
melynek  kebelében  élénk  tevékenységet  fejt  ki  a  magyar  ipar 
érdekeinek  józan  képviselete  körül.  Elnöke  a  kézműipari  és  ipar- 
testületi szakosztályoknak  is.  1Q05  óta  elnöke  a  budapesti  keres- 
kedelmi és  iparkamara  ipari  osztályának  s  e  minőségében,  főleg 
mint  a  különböző  ipari  szakbizottságok  elnöke,  fáradhatatlan 
munkásságot  fejt  ki.  Elnöke  a  fővárosi  iparoskörnek,  tagja  az 
ipartanácsnak,  az  iparoktatási  tanácsnak,  régebben  tagja  volt  a 
tarifabizottságnak  és  alig  lehetne  fölsorolni  azokat  az  állandó  és 
ideiglenes  bizottságokat,  melyek  idejét,  munkáját  és  áldozatkész- 
ségét igénybe  veszik.  Az  ő  népszerűségét  jellemzi,  hogy  az  ipa- 
rosgyűlések elnöki  tiszte  Ráth  Károly  után  ő  rá  szállott.  Az 
lQ02-iki  nagyváradi  és  az  1905-iki  szabadkai  iparosgyűlések  elnöki 
tisztét  ő  töltötte  be.  Ez  alkalommal  mondott  elnöki  beszédei  és 
a  nehéz  ülés  vezetésében  kifejtett  tapintata  általános  elismerést 
arattak.  Az  iparosság  büszke  az  ő  vezérére,  akit  a  központi 
bizottság  elnöki  székébe  is  emelt  és  az  Országos  ipartestületi  szö- 
vetség létesítő  bizottságának  elnökévé  választott. 

Élénk  részt  vesz  Thék  az  iparművészeti  társulat  választ- 
mányi és  bizottsági  ülésein.  A  magyar  műipar  terén  szerzett 
érdemei  elismeréséül  az  iparművészet  arany  érmét  kapta  a  kul- 
tuszminisztertől. A  királyi  várpalota  berendezése  körüli  érdemeiért 
legfelsőbb  elismerést  kapott. 

Thék  egyúttal  gazda  is.  Lontói  birtokán  valóságos  minta- 
gazdaságot rendezett  be  és  rövid  idő  alatt  úgy  megtanulta  a 
gazdaság  minden  fontos  titkát,  hogy  ma  kevesen  vetekednek 
vele  szomszédai  közül  birtokuk  okszerű,  reális  kezelésében.  Kas- 
télya igazi  magyar  udvarház,  melyből  soha  sem  fogy  ki  a  vendég. 
És  valamennyi  vendég  ott  megfordul,  mind  szeretettel  gondol  a 
házigazdára,  a  modern  magyar  iparos  mintaképére  és  a  hozzá 
méltó,    kedves    háziasszonyra,   aki   urának   gondjait    elűzi,   életét 

megédesíti,  fáradalmait  megjutalmazza  azzal  a  benső,  odaadó 
szeretettel,  melynek  alapja  a  tisztelet,  a  megértés  és  a  legneme- 
sebb hitvesi  méltánylás. 

Keleti  Károly. 

I.  Életrajz. 

Keleti  Károly  három  irányban  szerzett  a  hazai  ipar  körül 
kiváló  érdemeket.  Először  hivatalos  működésében,  mint  az  orszá- 
gos statisztikai  hivatal  főnöke,  másodszor  a  gyakorlati  téren, 
amennyiben  az  országos  magyar  iparegyesületnek  alelnöke,  a 
volt  általános  iparegyletnek  igazgatója  s  a  mai  orsz.  iparegyesület- 
nek is  alelnöke  volt,  végre  harmadszor  irodalmi  téren,  maradandó 
becsű  és  kiváló  szakmunkái,  főleg  pedig  kiállítási  jelentései  által. 
Mikor  a  nyilvánosság  terére  lépett,  már  akkor  fölismerte  a  hazai 
ipar  fejlesztésének  fontosságát  s  elhatározta,  hogy  e  szakmának 
szenteli  erejét  és  tehetségét.  Ama  kevesek  közé  tartozott,  ki 
odaállt  az  iparosok  közé  s  ezeket  buzdítva  velük  együtt  dolgo- 
zott az  iparügyek  hathatós  fejlesztésén.  Nem  az  elmélet  vessző- 
paripáját, nem  a  nagyhangú  oktatás  módját  választotta,  hanem  a 
gyakorlati  vezetésnek  és  tanácsadásnak  akkor  még  legjobban 
elhanyagolt  terét.  És  e  téren  alapos  ismereteivel,  kitűnő  és  gya- 
korlati érzékű  tapintatával,  de  rokonszenves  egyéniségével  is  sokat 
használt  és  sok  üdvös  eredmény  eléréséhez,  vagy  nevezetes  kez- 
deményezéshez nyújtott  segédkezet. 

Keleti  Károly  1833-ban  született  Pozsonyban.  Tanulmányait  a 
forradalom,  melynek  harcaiban  már  16  éves  korában  részt  vett, 
megszakította  s  a  gazdasági  pályán  tett  kísérletet  Alcsuthon,  József 
nádor  örököseinek  uradalmában.  Majd  a  hivatalos  pályára  vitte  őt 
a  kényszerűség,  hogy  az  akkori  időben  a  kényszerbesoroztatás 
elől  meneküljön.  Mint  hivatalnok  végezte  a  bölcsészeti  és  jogi 
tanfolyamot.  Hivatalát  elhagyva,  nemsokára  megtalálta  műkö- 
dése körét  és  nemzetgazdasági  tanulmányait  Baudrillart  jeles  kézi- 
könyvének átdolgozásával  nyitotta  meg.  E  közben  a  hírlapoknak 
is  dolgozott  s  a  magyar  földhitelintézetnél  is  hivataloskodott. 
Irodalmi  működésének  eredményei  a  «Budapesti  Szemlé»-ben  és 
a  magyar  tudományos  akadémia  w  Statisztikai  és  nemzetgazdasági 
közleményei»-ben    jelentek    meg.    1865— 66-ik   évben   b.    Eötvös 

lapját,  a  « Politikai  Hetilap >)-ot  szerkesztette,  s  ugyancsak  Eötvös 
mellett,  mint  az  újra  éledt  országos  iparegyesület  elnöke  mel- 
lett, működött,  mint  az  egyesület  igazgatósági  tagja  s  később 
mint  alelnöke. 

1868-ban  választatott  az  akadémia  történelmi  és  államtudo- 
mányi osztályában  levelező  tagnak  nemzetgazdasági  tudom.ányos 
működéseért.  E  tudományos  működés  azóta  is  tovább  folyt  és 
pedig  ekkor  már  hivatalos  állásával  kapcsolatosan,  a  statisztikai 
téren  érvényesült  legkiválóbban.  A  kiegyezés  után  az  Andrássy- 
miniszíerium  megalakulásakor  ugyanis  osztálytanácsossá  lett  a 
földmívelés-,  ipar-  és  kereskedelmi  minisztériumban,  s  egyszers- 
mind az  általa  szervezett  országos  statisztikai  hivatal  vezetésével 
is  megbízatott  s  ez  állását,  mint  miniszteri  tanácsos,  a  statisz- 
tikai hivatal  önálló  és  szélesebb  körű  újra  szervezése  után  is 
m.egtartotta. 

A  tudományos  téren  jó  hatása  volt  az  1867— 186Q-iki  tan- 
évek alatt  a  pesti  tudomány-egyetemnél  általa  megindított  sta- 
tisztikai tanfolyamoknak,  míg  más  oldalról  az  1869.  és  1870-ben 
vezetése  alatt  végrehajtott  országos  népszámlálás  nagy  munkája 
nemcsak  az  anyagot  gyűjtötte  össze  szám.ára,  hanem  annak  föl- 
dolgozására is  ösztönözte.  Így  jött  létre  « Hazánk  és  népe»  című 
kitűnő  munkája,  mely  a  társadalmi  statisztika  terén  nagy  fontos- 
ságú munka  az  akadémiai  rendes  tagságot  és  a  kétszáz  aranyas 
nagy  jutalommal  való  kitüntetést  is  megszerezte  szerzőjének. 

A  magyar  statisztikai  tudomány  állami  képviselője  gyanánt 
1869-ben  és  1872-ben  Hágában  és  Szent-Pétervárott  megjelent  a 
nemzetközi  statisztikai  kongresszusokon,  s  mint  az  1876-ik  évi 
budapesti  kongresszus  szervező  bizottságának  egyik  alelnöke, 
lankadatlan  tevékenységgel  intézte  és  irányozta  az  előkészületi 
teendőket.  Időközben  a  párisi  földrajzi  kiállításon  elsőrendű 
érmet  nyertek  munkái,  s  több  kiváló  külföldi  szaktudományos 
társulat  is  tagjává  választotta.  «A  gyakorlati  statisztika  kézi 
könyve»  szintén  a  statisztikai  tudomány  föivirágoztatására  törek- 
szik, egyrészt  meg  akarván  ismertetni  mindenkivel  a  statisztikai 
"'ly^g  gyűjtése  körüli  teendőjét,  másrészt  még  átalánosabbá 
akarván  tenni  a  közönségben  a  statisztika  fontossága  iránti  meg- 
győződést. 

A  statisztika  terén  különben  is  üdvös  működést  fejtett  ki  s 
e  téren  szerzett  kiváló  érdemei  elismeréséül  számos  kitüntetésben 

részesült.  Ö  szervezte  az  első  iparstatisztikát  és  az  1885.  évi  orsz. 
kiállítás  előtt  szintén  az  ő  részletes  javaslatai  alapján  hajtatott 
végre  az  iparstatisztikai  fölvétel.  Hivatalos  működésében  érdemül 
tudandó  be  neki  továbbá  az  is,  hogy  a  statisztikai  irodalom 
terén  több  kiváló  fiatal  erőt  nevelt,  szakirodalm.unk  nem  csekély 
előnyére. 

Az  országos  magyar  iparegyesület  újjáalakításában  tevéke- 
nyen részt  vett  és  1870— 76  ig  annak  tevékeny  alelnöke  volt. 
187Q-ben  részt  vett  az  általános  iparegyleí  alakításában  s  ennek 
alelnöke  és  igazgatója  volt ;  e  két  egyesület  összeolvadása  után 
pedig  a  mai  iparegyesület  alelnökévé  választatott.  E  működése 
folyamában  ismerkedett  meg  az  ipar  gyakorlati  viszonyaival  s 
mindig  egyike  volt  az  ipar  leglelkesebb  pártfogóinak  és  az  ipar- 
mozgalmak támogatóinak. 

Népszerűséget  sohasem  hajhászott.  Ment  a  maga  egyenes 
útján  s  ha  az  ipar  érdekeinek  szolgálatokat  tett,  abban  az  öntu- 
datban találta  jutalmát,  hogy  hasznos  munkát  végzett.  Az  ipar 
gyakorlati  igényeit  ama  fontos  állásaiban  sem  tévesztette  szem 
elől,  melyeket  mint  pénzintézeti  igazgatósági  tag,  mint  az  «Adria)) 
tengeri  hajózási  társulat  igazgatósági  tagja,  stb.  elfoglalt.  E  köz- 
hasznú és  sokoldalú  tevékenység  Keletinek  méltán  biztosít  út- 
törőink első  sorában  előkelő  helyet,  melyet  az  iparosság  tiszte- 
lete és  nagyrabecsülése  által  kisérve  tölt  be. 


II.  Emlékbeszédem  az  orsz.  ipareg}'esület  1892.  jiinius  26  iki  közgyűlésén. 

Egy  tudós  —  melegen  érző  szívvel.  Előkelő  hivatalnok  — 
telve  érdeklődéssel  minden  közérdekű  dolog,  főleg  a  közgazdasági 
érdekek  iránt. 

Ez  volt  Keleti  Károly. 

Amit  hivatalosan  végzett  és  dolgozott,  az  mindig  magas 
színvonalon  állott,  de  maradandó  becsű  az  a  munkája,  melyet  a 
közügyek  iránti  szeretettől  hajtva  végzett. 

Az  új  és  fiatal  Magyarországnak  a  hatvanas  évek  végén 
kevés  lelkesebb,  komoly  munkára  alig  egy  hivatottabb  tagja 
volt  nálánál. 

És  a  köztevékenység  parlagon  heverő  tarlóján  Keleti  első 
sorban  az  ipar  felé  fordította  figyelmét  s  az  elsők  között  volt, 
kik  Eötvös  József  mellett  a  «magyariparegyesület»  fölélesztásében 

résztvettek.  Buzgóságát,  munkás  szorgalmát  és  tehetségeit  azzal 
jutalmazta  meg  ez  egyesület,  hogy  ideiglenes  vezetését  mindjárt 
kezdetben  rábizta  s  1870.  július  7-én  első  alelnökévé   választotta. 

Az  alatt  a  hat  esztendő  alatt,  melyet  első  alelnöki  minőség- 
ben Keleti  az  iparegyesületnél  eltöltött,  annyira  megismerkedett 
az  iparfejlődés  igényeivel,  hogy  élete  és  munkássága  folyamán 
sohasem  tévesztette  szem  elől  ennek  érdekeit.  Bizonyítja  ezt  üdvös 
tevékenysége  az  országos  statisztikai  hivatal  élén. 

És  mikor  a  szabadelvű  irányzatok  érvényesítése  címén  s 
talán  más,  ma  már  szuperált  okoknál  fogva  187Q  ben  az  akkor 
alapított  « magyar  általános  iparegylet »  vezetésére  vállalkozott  s 
mikor  ennek  az  orsz.  magyar  iparegyesülettel  való  fúziója  után 
ismét  az  első  alelnöki  széket  tölte  be  nálunk,  újból  és  újból  oda- 
adással szentelte  magát  ügyeinknek,  melyeknek  nemcsak  okos 
nézeteivel,  de  rokonszenves  egyéniségével,  különösen  pedig  alapos 
ismereteivel  és  kitűnő  tapintatával  örökbecsű  szolgálatokat  tett. 

Maradandó  nyomait  látjuk  ennek  kiváló  irodalmi  működé- 
sében. Az  1873.  évi  bécsi  nemzetközi  kiállításra  készítette  a 
« Hazánk  és  népe»  című  nagy  művét,  mely  az  újabb  időben  első 
alapos  statisztikai  ismertetője  volt  hazánk  közgazdasági  viszo- 
nyainak. Az  akadémia  a  nagy  jutalommal  tüntette  ki  e  művet, 
szerzőjét  pedig  rendes  tagjai  sorába  emelte. 

Egyik  legfontosabb  ágát  a  közgazdasági  irodalmunknak  a 
kiállítási  jelentéseket  is  Keleti  honosította  meg.  Az  1878-iki  párisi 
közkiáilítás  alkalmából  hazai  iparunkról  a  kormány  megbízásából 
rendkívül  terjedelmes  és  alapos  készültséggel  összeállított  szak- 
jelentést adott  ki,  mely  elé  « Hazánk  közgazdasági  és  közműve- 
lődési állapotai))  cím  alatt  maradandó  becsű  bevezetést  írt,  mely 
mini  önálló  kötet  is  megjelent.  Az  187Q.  évi  székesfehérvári 
kiállításról  ugyancsak  a  kormány  megbízásából  szakszerű  jelentést 
szerkesztett  s  1885-ben  az  országos  kiállítás  alkalmából  adta  ki 
a  « Balkán-államok))  közgazdasági  állapotáról  szóló  jeles  müvét  s 
ugyancsak  a  messzeható  kiállításról  négy  terjedelmes  kötetben 
szerkesztette  e  «Hivatalos  Főjelentés))-t.  Ez  utóbbinak  bevezető 
része,  mely  ((Magyarország  közgazdasági  és  közművelődési  álla- 
potai az  1885.  évi  országos  kiállítás  szempontjából))  cím  alatt 
mint  önálló  kötet  szintén  megjelent,  szakirodalmunk  legjelesebb 
termékei  közé  tartozik,  és  élénk  tanúságot  tesz  arról,  hogy  Keleti 
közgazdasági  s  főleg  ipari  állapotainknak  nemcsak  alapos  ism.erője 

volt,  hanem  mint  a  nemzeti  lét  fejlődése  iránt  kiváló  érzékkel 
bíró  szakférfiú,  képes  volt  amaz  irányt  is  kijelölni,  melyben  ipari 
fejlődésünknek  rendszeresen  haladni  kell.  Most  említett  művei  a 
legbecsesebbek  közé  tartoznak,  melyek  iparunk  ismertetése  s 
programmszerű  fejlesztése  érdekében  valaha  írattak,  ha  egyéb 
érdemei  nem  is  volnának,  ezek  által  is  kiváló  jogot  szerzett 
arra,  hogy  a  mai  közgyűlésen  kegyelettel  és  hálával  adózzunk 
érdemeinek. 

De  Keleti  nemcsak  az  irodalomban  volt  úttörő  munkása  a 
szó  mai  modernebb  értelmében  az  iparnak,  hanem  bevitte  ennek 
népszerűsítését  a  tudományos  körökbe  is,  és  egyike  volt  ama  keve- 
seknek, kik  egyrészt  példát  adtak  az  újabb  nemzedéknek  e  parlagi 
tér  művelésére  és  végre  —  ez  nem  legcsekélyebb  érdeme  —  azok 
közé  tartozott,  kik  az  ipar  ügyének  érdekében  fölfelé  is  küzdöttek ; 
sőt  az  ipar  gyakorlati  igényeit  ama  fontos  állásaiban  sem  tévesz- 
tette szem  elől,  melyeket,  mint  pénzintézeti  igazgatósági  tag,  mint 
a  tengeri  hajózási  társulat  igazgatósági  tagja  stb.  elfoglalt. 

A  rohamosan  fejlődő  élet  abszorbeálja  a  jelesek  érdemeit. 
Akik  közöttünk  élnek  és  működnek,  bármennyire  vésték  be  nevüket 
történelmünk  érclapjaiba,  közellétük  által  sokak  szemében  veszí- 
tenek abból  a  nimbuszból,  mely  érdemeikből  köréjük  fonódik.  Az 
élő  embereknek  inkább  gyöngéit  szeretjük  ismerni,  mint  erőssé- 
geiket méltányolni. 

Keleti  Károly  is  váratlanul  dőlt  ki  sorainkból.  Az  örök 
némaság  által  azonban  nem  lett  nagyobb,  mint  volt  életében.  De 
fájdalmunk  a  fölött,  hogy  dolgos  keze  és  okos  feje  nem  működik 
többé,  elementáris  erővel  helyezi  előtérbe  iránta  érzett  szeretet- 
teljes kegyeletünket. 

Aki  annyit  dolgozott  értünk,  mit  kapott  tőlünk? 

Tiszteletünk  és  nagyrabecsülésünk  adóját  is  csak  most  rój- 
juk  le  iránta  —  szóval. 

És  ha  van  mód,  hogy  hálánkat  iránta,  a  kegyeletet  érdemei 
iránt  némileg  lerójjuk,  úgy  ez  nyílván  csak  úgy  történhetik,  ha  az 
ő  nemes  példáján  buzdulva,  az  övéhez  hasonló  önzetlenséggel  és 
buzgósággal  karoljuk  föl  a  hazai  ipar  fontos  ügyét,  melynek  immár 
nem  leereszkedő  protektorokra,  hanem  komolyan  és  értelemmel  mun- 
kálkodó férfiakra  van  szüksége.  Férfiakra,  akik  dolgoznak  tehetsé- 
gük és  erejük  javával,  mint  Keleti  Károly,  akinek  emlékét  —  a  buz- 
dító példa  okáért  is  —  őrizzük  tiszta  szeretettel,  áldó  kegyelettel. 

Posner  Károly  Lajos. 

I.  Életrajz. 

A  nemzeti  közjólét  és  vagyonosodás  előmozdításában  leg- 
hathatósabb szerepet  játszanak  ma  azok,  kiket  az  ég  indusztriális 
szellemmel  áldott  meg  s  miként  a  katonának  egyedüli  büszkesége 
a  csatatéren  nyert  babér,  vagy  a  politikusnak  a  kivívott  jog  igaz- 
ságának szentsége:  úgy  a  kereskedelem  és  műipar  terén  azon 
egyszerű  vívmányok  képezik  a  szakember  dicsőségét,  melyeket  saját 
képességének,  ernyedetlen  kitartásának  és  szakadatlan  munkássá- 
gának alkotása  gyanánt  mutathat  föl  az  összes  művelt  világ  előtt. 

Ezelőtt  a  tudomány,  a  társadalom  egyéb  mozgalmaitól  tel- 
jesen elkülönítve,  hogy  úgy  mondjuk  elszigetelve  önmagának  élt, 
midőn  t.  i.  még  a  munka  becsét,  természetét  és  méltóságát  el 
nem  ismerték  s  legtöbben  azt  hitték,  hogy  a  tudománynak  ellen- 
kező érdeke  van,  mint  az  anyagi  törekvéseknek.  Ma  azonban  a 
tudomány  az  élettel  egyesülésre  törekszik  s  magas  föladatát  és 
jótékony  céljait  az  élet  mozgalmaiban  és  az  általános  jóllét  eme- 
lésében keresi,  úgy,  hogy  az  élet  testet  ad  az  igének  s  az  anyagi 
eredmények,  miként  a  gyémánt,  millió  sugarakban  ragyogtatják 
szerteszét  a  tudományt,  a  szellemi  erőt . . . 

ily  értelemben  és  szellemben  kell  megítélni  Posner  Károly 
Lajos  működését,  mely  különös  súlyt  nyer  azáltal,  ha  tevékeny- 
ségének irányát,  munkásságának  lényegét  és  fölfogásának  szellemét 
azon  egyesülésből  származtatjuk,  mely  a  tudomány  és  az  anyagi 
munka  között  létezik. 

Posner  Károly  Lajos  született  Pesten,  az  1822-ik  év  október 
hó  4-én.  Édes  atyját  korán  elvesztvén,  gyámolító  támasz  nélkül 
állott  a  világon,  —  egyedül  azon  nagy  és  forró  szeretet  által 
vigasztalva,  mely  az  édes  anyai  szívnek  legédesebb  tulajdona.  De 
e  szeretet  egyszersmind  kútforrása  volt  az  örökös  könyeknek, 
mert  anyagi  szükségekkel  küzdve,  az  egész  család  elhagyottnak 
és  árvának  képzelé  magát,  nem  lévén  egyéb  tulajdona  a  sírnál, 
mely  az  elvesztett  kincset,  az  édes  atyát  takarta  el. 

És  így  a  gyermek  életének  kora  hajnalán  munkára  volt 
utalva ;  lelkében  tehát  a  tettvágy  föllángolt  és  saját  eszétől  kellett 
tanácsot  kérnie.  Ekként  fejlődött  munkaszeretetben,  tevékenységben 
és  szellemben.  A  munka  és  tevékenység  idővel  vagyont  szerzett 
neki,  a  szellem  pedig  a  vagyon  bölcs  használására  szoktatta. 

Ö  a  kereskedelem  és  a  műipar  terén  egyszerre  tűnt  föl, 
hirdetvén  a  munka  becsét.  Legelső  föllépésével  a  papirkereske- 
désnek  új  irányt  adott ;  a  műkönyvkötészetet  pedig  rendszeresen 
és  fokozatosan  fejlesztette.  Posner  könyvkötészetében  a  műipar 
vívmányát  és  hatalmas  fejlődését  lehet  üdvözölni. 

Papírkereskedését  az  Erzsébet-téren  1856-ban  alapítá,  mely 
helyiségre  nézve  szintoly  díszes,  mint  amilyen  dúsan  el  van  látva 
az  üzletcikkek  különfélesége  és  mennyiségének  sokaságával. 

Posner  a  papirüzlet  világfontosságát  hathatósan  emelé  azáltal, 
hogy  az  árakat  szabályozta  és  tetemesen  olcsóbbá  tette,  mi 
korántsem  mondható  kereskedői  spekulációnak,  hanem  az  idők 
szelleme  és  a  műveltség  tiszta  és  öntudatos  fölfogásának,  mint- 
hogy a  papirforgalom  hatványozása  egyszersmind  a  tudomány 
népszerűsítése  s  minél  kiválóbb  virágzásnak  örvend  a  papírkeres- 
kedés, annál  nagyobb  mérvben  terjed  a  műveltség. 

1853-ban  könyvvonalozó  és  könyvkötő  intézetet  alapított,  mely 
vállalatával  a  műipar  legelső  fejleményeinek  korszakát  élte.  És  ő 
e  szakmát  oly  lelkesedéssel  és  annyi  szaktudománynyal  karolta 
föl,  hogy  e  nemben  készítményeivel  a  versenyképesség  magas 
fokára  emelkedhetett. 

A  legelső  londoni  világkiállítás  alkalmával  kapta  Posner  az 
első  kitüntetést.  E  kiállítás  alkalmával  30.000  kiállító  közül  2000 
nyert  jutalmat,  s  ő  nemcsak  a  megjutalmazottak  között  volt, 
hanem  háromszázadmagával  abban  a  kitüntetésben  részesült, 
hogy  kiállított  munkájának  egy  híres  angol  művész  által  készített 
rajza  azon  díszalbumban  foglalt  helyet,  mely  az  angol  királynőnek 
örök  emlékül  ünnepélyesen  lőn  átnyújtva. 

Posner  ezután  készítette  a  híres  «Aranykönyvű-etés  a  «Ven- 
dégkönyv»-et,  melyeket  a  magyar  tudományos  Akadémiának  aján- 
dékozott. E  két  diszalbumot,  melyek  az  első  enemű  készítmények 
voltak  hazánkban,  az  akkori  sajtó  dicsérettel  említette  meg.  Az 
országos  képviselő  testület  és  a  szegedi  kaszinó  megrendelésére 
«Deák  emlék-albumokat»  is  készített,  melyek  művészi  eleganciá- 
val, pazar  bőkezűséggel  és  ízléses  szakavatottsággal  voltak  kiál- 
lítva. Mind  e  díszművek  általános  elismerést  arattak. 

Az  első  sikereken  fölbuzdulva,  Posner  különös  gondot  for- 
dított a  díszimikönyvkötészet  fokozatos  fejlesztésére  s  e  téren 
igazán  nagy  tökélyre  emelte  műhelyét.  Az  általa  előállított  dísz- 
albumok és  díszfelíratok  ízléses  kiállítás  és  művészi  kivitel  tekin- 

tétében  versenyeznek  a  külföld  hasonnemű  legjobb  készítményei- 
vel. A  kereskedelmi  könyvek  gyártásával  is  nagyban  foglalkozott 
s  ez  iparcikkel  hazánkban  egy  nagy  és  versenyképes,  sőt  jelen- 
tékeny kivitelre  dolgozó  iparágnak  vetette  meg  alapját.  Nagy 
figyelmet  fordított  Posner  a  könyomdászat  fejlesztésére.  Színes 
nyomtatványaival  és  kivitelre  szánt  soknemű  papir-neműivel  új 
irányt  szabott  a  hazai  kőnyomdászatnak.  Műintézetét  a  leg- 
újabb nyomtató-,  fűző-,  számozó-  s  egyéb  segédgépekkel  látta 
el,  miáltal  a  külfölddel  való  versenyben  mindig  sikerrel  haladt 
előre.  Később  nagy  áldozatokkal  külön  térképészeti  osztályt  ren- 
dezett be,  mely  hazai  térképeinket  nagy  precizióval  állítja  elő. 
Kőnyomdája  számos  specialitást  honosított  meg,  mint  például  a 
címkék,  a  szivarpapirok,  a  ragasztópapirok,  a  csomagoló-etikettek 
gyártását  és  kitűnő  érdeméül  tudandó  be,  hogy  mindenkor  nagy 
gondot  fordított  a  jeles  müipari  minták  terjesztésére.  Szóval 
minden  törekvése  oda  irányult,  hogy  a  könyvkötészet  és  könyom- 
dászat terén  a  külföld  versenye  ellenében  a  hazai  szükségleteknek 
megfeleljen  s  lehetőleg  a  külföldet  is  ellássa.  E  törekvései  fényes 
sikert  értek  el,  mert  műintézete  ma  a  legtekintélyesebbek  egyike 
s  számos  specialitásban  mint  úttörő,  nagy  sikereket  ért  el. 

Papírkereskedését  az  1885.  évben  egy  társaságra  ruházta  át 
s  műintézetét  fiának,  lovag  Posner  Alfrédnak  adván  át,  vissza- 
vonult az  üzleti  tevékenységtől,  de  nem  a  közügyektől,  melyek- 
nek ő  évtizedek  óta  egyik  leghívebb  és  legáldozaíkészebb  mun- 
kása volt. 

A  kiállítási  ügy  terén  Posner  úttörő  volt.  Mikor  a  külföldi 
kiállítások  iránt  hazánkban  még  kevés  volt  az  érzék,  ő  már 
buzdított  és  lelkesített  s  agitált  az  azokon  való  részvétel  érdeké- 
ben. Minden  nevezetesebb  kiállításon  részt  vett,  s  nemcsak  mint 
gyakorlati  ember,  mint  kiállító  tűnt  ki,  hanem  a  kiállítások  ren- 
dezése és  szei^vezése  körül  is  becses  tapasztalatokat  szerzett, 
melyeket  később  hazánkban,  az  első  kiállítások  alkalmával  sze- 
rencsésen érvényesített.  Az  országos  iparegyesület  kiállítási  szak- 
osztályának keletkezése  óta  ő  volt  az  elnöke. 

Az  ipari  köztevékenység  terén  is  sok  érdemet  szerzett 
Posner.  Egyike  volt  az  elsőknek,  kik  a  műipari  és  technológiai 
múzeumok  létesítését  kezdeményezték  s  az  utóbbira  ezer  forintot 
ajánlott  fel,  az  országos  iparegyesületnek  újjáalkotása  óta  leg- 
tevékenyebb igazgatósági  tagja,  a  budapesti  kereskedelmi  s  ipar- 

kamarának  beltagja,  a  Concordia  jót.  egyletnek  elnöke,  a  főváros 
köztörvényhatóságának  tagja  volt,  stb.  síb.  Az  akadémia  előtt  ő 
indítványozta  először  a  keresk.  műszótár  kiadását,  irt  egy  gyakorlati 
kereskedelmi  könyvviíeltant,  számos  praktikus  segédkönyvet  adott 
ki,  s  az  újabb  kiállításokról  sok  alajDosságról  tanúskodó  érdekes 
jelentéseket  szerkesztett. 

Szóval  egész  1888-ban  bekövetkezett  haláláig  munkálkodott 
az  ipar  gyakorlati  és  szellemi  érdekei  előmozdításáért.  Egyike  a 
legelső  úttörőknek,  ki  számos  érdemeiért  különböző  kitüntetések- 
ben részesült.  Sok  bel-  és  külföldi  rendjelnek  birtokosa  s  ezekből 
való  gyűjteménye  ritkán  található  egy  polgárnál  együtt.  A  Ferenc 
József  és  vaskorona-rendek  elnyerése  után  a  lovagi  rangot  kapta 
s  1884-ben  királyi  tanácsossá  neveztetett  ki.  Széles  körökben  isme- 
rik s  tisztelik  nevét,  érdemeit   pedig   méltánylattal  említi   a   hazai 

iparos-osztály. 

* 

H.  Emlékbeszédem  az  Országos  Iparegyesület    1888.   évi   június    3-án   tartott 

közgyűlésén. 

Végigtekintve  a  tisztelt  közgyűlés  sorain,  most  másodízben 
nélkülözzük  régi  bajtársunk,  legrégibb  munkatársunk  tisztes  alakját 
közgyűlésünkbői.  Tavaly  súlyos  betegség  tartotta  távol,  ez  idén 
pedig  már  a  boldogok  országából  tekint  le  ránk. 

Fiatalon,  tele  életkedvvel,  cselekvési  készséggel,  értelemmel 
és  hazaszerettei  lépett  az  iparegyesület  tagjai  sorába,  hogy  föl- 
ajánlja közreműködését  ipari  életünk  fejlesztése  körül.  Ritkán  volt 
emberben  több  és  nemesebb  ambíció,  mint  benne.  És  ha  voltak 
közöttünk,  kik  ezt  félremagyarázták,  azok  Posner  Károly  Lajost 
nem  ismerték. 

Az  ő  nemes  ambíciója  nem  személyes  érdeket  hajhászott. 
Hiszen  az  ő  munkás,  találékony  és  ügyes  üzleti  szelleme,  szor- 
galma és  kitartó  munkássága  gondtalan  életet,  tekintélyes  vagyont 
biztosított  neki  e  földön. 

Ambíciója  egészen  más  irányban  sarkalta  őt.  Még  ifjú 
korában  sokat  járt  külföldön  s  tanúja  volt  a  legelső  világkiállítások 
nagy  sikereinek,  itt  látta,  mennyire  el  vagyunk  maradva  Magyar- 
országon a  külföldtől.  Látta,  mily  alantas  nívón  mozog  iparunk, 
tapasztalta,  hogy  ipari  intézményeink  teljes  hiánya  miatt  a  jövő 
nemzedék  nevelésére  és  képzésére  sem  tudunk  hatni  s  a  jövő 
nagy  föladatának  megoldását  nem  tudjuk  előkészíteni.  A  legelsők 

közé  állott  tehát,  akiknek  eltökélt  szándéka  volt,  hogy  a  mutat- 
kozó hiányt  ernyedetlen  munkával,  áldozatokkal  és  oly  lelkesedéssel, 
mely  másokat  is  lelkesít,  pótolja.  És  tényleg  az  ő  munkálkodásának 
idejére  esik  Magyarország  összes  ipari  itézményeinek  létesítése, 
a  József-műegyetemtől  kezdve  a  kereskedelmi  múzeumig.  Amivel 
nem  akarjuk  azt  mondani,  hogy  mindezekben  neki  jelentékeny 
része  volt,  hanem  csak  jellemezni  kívántuk  a  kort,  melyben  élt, 
munkálkodott  és  áldozott  és  melynek  igen  sok  kiváló  alkotásában 
neki  is  része  volt,  akár  mint  a  kezdeményezésben  résztvevőnek, 
akár  mint  a  kivitelt  elősegítőnek. 

Nem  a  nagy  koncepciók  embere  volt,  hanem  csupa  szív, 
csupa  lélek.  Akik  vele  együtt  dolgoztak  s  vele  közelebb  érint- 
keztek, tudják,  hogy  egy-egy  iparosünnep,  egy  kiállítás  sikere, 
egy  ipari  intézet  létesítése  fölött  a  könnyekig  meghatotta  az  öröm. 
Szíve  megtelt  érzelemmel  és  szemeiben  megjelent  az  a  nedű, 
mely  érzéseinek  túláradásáí  jelenté  s  mely  oly  sok  boldog  pilla- 
natokat okozott  a  derék  úttörőnek.  Mert  Posner  K.  L-t  az  ő 
sikerei  a  közéletben  épp  oly  boldoggá  tették,  mint  családi  életé- 
nek örömei. 

És  hogy  miként  kell  az  ipari  közérdekekért  a  gyakorlati  ipa- 
rosnak sorompóba  lépni,  azt  jó  példával  bizonyította  be  Posner  K. 
Első  sorban  mindig  odatörekedett,  hogy  odahaza  a  saját  műhelyében 
legyen  minden  rendben.  Gyárának  kiterjesztése,  a  modern  köve- 
telményeknek megfelelő  fölszerelése  és  versenyképessé  tétele  voltak 
legelső  gondjai.  S  csak  miután  mint  iparos  megtette  kötelességét 
odahaza,  ment  el  a  gyűlésekbe,  hogy  iparostársainak  érdekeit 
előmozdítani  segítse.  És  tényleg  a  kőnyomdászatot,  ebben  a 
kartográfiát,  továbbá  az  üzleti  könyvek  gyártását  és  végre  a 
díszkönyvkötést  a  fejlődés  magas  fokára  az  ő  telepe,  az  ő  ügyes 
vezető  és  intéző  keze  emelte  föl. 

Törekvéseinek  egyik  jellemző  iránya  abban  állott,  hogy  az 
iparosság  intelligenciája  nálunk  is  részt  vegyen  a  közügyek 
intézésében  és  hogy  azt  nálunk  is  megillesse  az  a  vezérlő  szerep, 
mely  a  nagyipart  a  külföld  művelt  államaiban  oly  hatalomra 
emelte.  Más  szóval  és  röviden  kifejezve,  ő  az  iparososztály  sza- 
lonképessé tételén  a  legelsők  között  fáradozott  hazánkban,  és 
hogy  e  téren  szép  sikereket  ért  el,  azt  bizonyítja  ama  számos 
kitüntetés,  melyeket  legfelsőbb  helyekről  életében  kapott  és 
melyeknek  impozáns  gyűjteményére  önérzetes  büszkeséggel  szokott 

volt  tekinteni.  Nem  is  titl<olta  el  az  efölött  érzett  örömét,  mert 
akárhányszor  kiemelte,  hogy  minden  kitüntetést  arcának  és  mun- 
kájának verejtékével  érdemelt  meg. 

És  a  sors  mégis  mostoha  volt  hozzá. 

Épp  abban  az  időszakban,  midőn  az  általa  alapított  és  fej- 
lesztett üzletet  és  gyártelepet  átadta  gyermekeinek,  midőn  tehát 
nyugalomba  vonulva,  a  pihenés  napjai  következtek  volna  be, 
midőn  a  majdnem  40  éves  munkássága  alatt  elvetett  magvakat 
learatta  volna,  ekkor  szólította  ki  őt  a  kérlelhetlen  halál  az  élők 
sorából.  Mintha  csak  azt  mondta  volna:  « Ember,  teljesítetted 
kötelességed,  életed  órája  lejárt «...  A  nyugalom  élvezése  a  más- 
világra marad...  Vagy:  munkádnak  gyümölcseit  gyermekeid  és 
unokáid  fogják  élvezni,  Te  kiléphetsz  a  sorból.  Neved  és  emléked 
fönnmarad  és  tisztelet  tárgya  lészen,  de  az  igazi  jutalom  e  földön 
csak  abban  a  jóleső  tudatban  rejlik,  hogy  megtetted  kötelességed, 
sőt  többet  tettél,  mint  amennyi  kötelességed  leit  volna. 

És  valóban  így  van.  Munkásságának  változatos  képét  meg- 
találjuk élettörténetében.  E  rövid  emlékezés  csak  arra  volt  hivatva, 
hogy  visszaidézze  emlékét,  érdemeit,  hogy  egy  pillanatra  meg- 
jelenjen lelki  szemeink  előtt  nemes  alakja  s  átvegye  e  közgyűlésen 
tőlünk  az  elismerés  koszorúját,  hogy  itt  jelentsük  ki  iránta  őszinte 
szeretetünket,  ahol  ő  évről-évre,  mint  egyesületünk  legrégibb 
igazgatósági  tagja  kivette  részét  egyesületünk  szomorú  és  öröm- 
napjaiból. 

És  ha  e  lapot,  mely  Posner  Károly  Lajos  áldott  emléke- 
zetének van  szentelve,  az  utókorban  az  új  nemzedék  egyik-másik 
lelkes  munkása  kezébe  veszi,  Posner  K.  L.  példáján  tanulni  és 
lelkesülni  fog  és  bizonyára  megérjük,  hogy  az  ő  buzdító  példája 
sokáig  fog  élni  közöttünk. 

Mudrony  Soma. 

I.  Nekrológ. 

A  magyar  ipar  egyik  leglelkesebb  bajnokát  s  az  újabb  kor- 
szakban legelső  úttörő  munkását,  az  országos  iparegyesület  pedig 
legerősebb  oszlopát,  pótolhatlan  igazgatóját  vesztette  el  Mudrony 
Somában,  aki  október  hó  18-án,  férfikorának  legszebb  éveiben, 
hosszú  és  kínos  betegség  után  dőlt  ki  a  küzdők  sorából. 

45* 

Egész  életét  a  magyar  ipar  fejlesztésének  szentelte.  Más  téren 
anyagilag  bizonyára  nagyobb  előnyöket  biztosított  volna  neki 
kiváló  tehetsége,  szívós  munkaereje,  szorgalma  és  odaadó  ügy- 
szeretete; több  erkölcsi  jutalmat  azonban  más  téren  nem  szerez- 
hetett volna,  mert  nevéhez  és  eredményes  tevékenységéhez  az 
új  Magyarország  fejlődésében  sehol  sem  fűződhetett  volna  több 
érdem,  mint  az  ipari  fejlődés  előkészítésének  és  biztos  előre- 
vitelének  akkor  még  parlag  mezején. 

Huszonötéves  igazgatói  jubileuma  alkalmával,  az  1893-iki 
közgyűlésen,  amikor  az  egyesület  körül  szerzett  érdemeit  ünne- 
peltük, a  következőkben  fejtette  ki  igen  szépen  azt  a  célt,  mely 
őt  az  ipar  szolgálatába  való  szegődésénél  vezette: 

<(Azí  a  munkát,  amelyet  25  éven  át  együtt  végeztünk,  tulaj- 
donképpen nem  az  iparegyesületi  tagok,  nem  is  az  ipar,  hanem 
a  haza  javára  végeztük.  Attól  a  meggyőződéstől  voltunk  kez- 
dettől áthatva,  hogy  ipar  nélkül  Magyarországnak  jövője  nincs ; 
s  miután  láttuk,  hogy  az  új  alkotmányos  aerával  kezdődő 
állami  életben  egy  végzetes  rés  tátong  ép  azon  a  helyen,  ahol 
a  hazai  ipar  rendíthetlen  bástyájának  kellene  állani,  amidőn 
láttuk,  hogy  ez  a  rés,  a  védtelen  ipar,  napról-napra  jobban 
omladozik,  lelkes  odaadással  rohantunk  a  rés  felé,  hogy  annak 
helyén  fölépítsük  a  hazai  ipar  hatalmas  bástyáját,  mely  hazán- 
kat megfogja  védeni ...  Az  iparegyesüleí  rendszeres  tevékeny- 
sége mentette  meg  Magyarország  gazdasági  jövőjét,  mert  ez 
hívta  föl  a  közvélemény  és  az  állam  figyelmét  arra  a  veszélyre, 
mely  az  ipar  hiányában  rejlett...  Mi  lett  volna  Magyarország 
ipar  nélkül?...  Kibontakozott  volna-e  pénzügyi  bajaiból,  halad- 
hatott volna-e  a  gazdaság,  a  művelődés?...    Bizonyára    nem». 

Az  a  mély  meggyőződés,  mely  e  szavakban  megnyilatkozik, 
jellemzi  Mudronynak  közel  harminc  éves  tevékenységét  az  orszá- 
gos iparegyesület  kebelében.  Mert  amikor  a  közgazdasági  és  ipari 
pályára  szánta  életének  közhasznú  tevékenységét,  még  nem  voit 
az  új  szakmakör  sokoldalú  ágazataiban  teljesen  otthonos.  De 
mihelyt  helyes  érzékkel  fölismerte  ez  akkor  még  elhanyagolt  tér 
kiváló  fontosságát,  erős  elhatározással,  erélyes  kitartással  tanul- 
mányozta annak  minden  fontos  részletét  és  csakhamar  fölkeltette 
tehetsége  iránt  sok  előkelő  nemzetgazda  és  államférfiú  figyelmét, 
aminek  az   lett   természetes  folyománya,   hogy  az   érdeklődők  és 


709 

hivatottak  igen    tekintélyes    seregét    csoportosította   az  országos 
iparegyesület  körül. 

Az  iparegyesület  félszázados  története  igazolja,  hogy  alig 
van  ma  Magyarországon  fontosabb  ipari  alkotás,  alig  indult  meg 
kezdeményezés,  amely  az  ő  közreműködéséi  nélkülözte  volna. 
Buzgalmával  és  lelkesedésével,  melyet  e  pályára  vitt,  párosult 
szorgalma;  folyvást  gyarapította  tanulmányait  és  tapasztalatait, 
minden  aktuális  szakkérdésnek  a  mélyébe  hatolt,  új  és  új  esz- 
mékkel és  tervekkel  állott  elő  és  az  egyesületen  kívül  a  társada- 
lomban, három  cykluson  keresztül  pedig  (Gölnicbánya,  Debrecen, 
Galántha)  a  képviselőházban  érvényesítette  bő  tapasztalatait  és 
alapos  tudását.  Ezenfölül  a  pihenésre  és  szórakozásra  szánt  idejét 
a  szépirodalom  szolgálatában  töltötte  el. 

Munkásságának  első  fele  a  lelkesítésben,  buzdításban  és 
abban  a  küzdelemben  telt  el,  mely  az  iparteremtés-  és  fejlesztés- 
ügyének híveket  és  érvényesülést  szerzett ;  a  második  —  és  pedig 
jóval  nagyobb  fele  —  az  intenzív  munkának  volt  szentelve.  Egyik 
előkészítője  s  kiegészítője  volt  a  másiknak. 

A  végzet  mostohán  bánt  vele.  Mikor  működésének  látható 
eredményeiben  gyönyörködhetett  volna,  utolérte  a  kínos  betegség, 
melytől  nem  volt  szabadulása. 

Nem  jutott  el  az  Ígéret  földjére.  De  meg  volt  neki  engedve, 
hogy  mielőtt  visszavonult  az  előrelátható  végleges  pihenésre, 
miként  a  bibliai  alak,  ő  is  fölment  a  hegyre  és  beletekintett  a 
múltba  és  a  messze  jövőbe.  Az  ezredéves  orsz.  kiállítás  volt  az 
a  magaslat,  melyről  áttekinthette  az  ő  küzdelmes  múltjának  örven- 
detes eredményeit;  jóleső  megelégedéssel  láthatta,  hogy  az  ő 
tevékenységének  maradtak  eltörülheteílen  nyomai ;  az  a  bástya, 
amelyről  ő  ifjúsága  álmait  szőtte,  betöltötte  a  rést,  a  magyar 
ipar  harminc  év  alatt  számottevő  faktor  lett  Magyarország  köz- 
gazdasági életében  és    bízvást  indul  a  jövő  felé... 

Ebben  a  tudatban  és  miként  a  bibliai  hős  —  kirekesztve  az 
Ígéret  földjéről  —  vonult  vissza  Mudrony  az  ő  kis  birtokára, 
hogy  végig  tűrje  a  szenvedések  Golgotáját  s  örök  időkre  lehunyja 
a  dicsőséges  múltból  —  a  biztató  jövőbe    látó  szemeit. 

Porhüvelye  immár  a  mulandóságé,  de  szelleme  a  mienk 
marad  és  emlékét  kegyeletteljes  tisztelettel  fogja  megőrizni  nem- 
csak az  országos  iparegyesület,  hanem  minden  magyar  ipa- 
ros is ... . 

II.  Életrajza. 

Mudrony  Soma  született  Késmárkon,  Szepesmegyében,  1841. 
évi  november  27-én.  Atyja  Sándor  egyike  volt  a  legértelmesebb 
és  okszerűen  gazdálkodó  földbirtokosainknak.  A  család  1848-ban 
kénytelen  volt  —  a  hon  védői  közt  hátramaradt  családfő  nélkül  — 
Zemplénmegyébe,  Gesztelybe  vonulni,  honnan  —  az  ellenség  ide 
is  bevonulván,  —  Erdőbényére  ment.  Később  állandó  lakása  e 
családnak  Oesztely  lett,  hol  a  kis  Soma  első  iskoláit  végezte ; 
innen  Miskolcra  és  Késmárkra  ment,  míg  a  két  felsőbb  osztályt 
Pesten  végezvén,  1861-ben  a  pesti  egyetemnek  jogi  karán  egye- 
temi polgár  lett  s  a  jogot  1865-ben  végezve,  letette  a  szigorlatot 
s  elnyerte  a  jogtudori  koszorút. 

Már  kora  ifjúságában  kitűnt  széprehajló,  fogékony  lelke  s 
szelleme  által.  Az  alsóbb  iskolákban  több  pályadíjat  nyert  mun- 
káival. Később  a  komoly  tudományokra  adta  magái,  melyekhez 
az  angol,  francia  és  német  nyelvekben  oly  kulcscsal  bírt,  mely 
fölötte  könnyűvé  tette  neki  azon  kincsekhez  jutni  s  hazánk  hasz- 
nára fordítani,  melyek  a  nemzetgazdasági  tudomány  nagy  tár- 
házában vannak. 

A  tudori  szigorlatok  letétele  után  és  közben  két  évig  gya- 
kornok volt  a  pesti  kir.  táblánál.  Ez  időben  a  « Magyar  Ujság» 
közgazdasági  rovatát  is  kitűnően  vezette. 

Ez  időtájt  vette  kezdetét  a  pesti  munkások  mozgalma, 
melyben  Mudrony  Soma  jelentékenyen  részt  vett.  A  « Budapesti 
munkásképző  egylet»-nek  elnöke  lett  s  mint  ilyen,  erélyes  kitar- 
tással küzdött  a  munkások  ügyének  előbbrevitelén.  Egyik  kitűnő 
munkatársa  volt  a  « Haladás »-nak,  mely  a  munkáskérdés  minden 
ágával  foglalkozott. 

1867-ben  megválasztatott  az  országos  iparegyesűlet  titkárává, 
mikor  is  nemsokára  ott  hagyta  a  « Magyar  Ujság»-ot  és  átvette 
a  «Hazánk»  közgazdasági  rovatának  vezetését.  Midőn  iparegyesű- 
leti  titkár  leli,  csakhamar  megbízatott  az  « Anyagi  Erdekeink»  című 
szaklap  szerkesztésével,  melyet  1880-ig  és  ez  idő  óta  « Magyar 
Ipar»  cím  alatt  egész  a  múlt  év  végéig  szerkesztett. 

Mudrony  Soma  az  ipar  és  nemzetgazdaság  terén,  fiatal  kora 
dacára,  rövid  idő  alatt  oly  nagy  elismerést  szerzett,  hogy  az 
iparegyesűlet  igazgatósága  által  előbb  a  vezér-titkári,  később  az 
igazgatói  teendőkkel  is  fölruháztatott.  Vezér-titkár  1872-ben, 
igazgató  pedig  1874-ben  lett. 

Mudronynak  irodalmi  munkássága  is  igen  becses  és  széles 
köröl<ben  méltó  a  figyelemre.  Eltekintve  ama  sok  közgazdasági 
és  főleg  ipari  érdekű  fölterjesztéstől  és  sok  nagybecsű  emlékirat- 
tól, melyeket  mint  az  iparegyesület  főtisztviselője  szerkesztett, 
melyeket  a  logikus  gondolkozás,  eszmék  bősége  s  eredetiségtől 
duzzadó  erő  jellemzenek,  Mudrony  népszerű  nemzetgazdaságtant 
is  írt  az  ipariskolák  használatára.  Művei  közül  sokat  emlegették  a 
«Vámügy  és  Magyarország  közgazdaságának  újjászervezése»  című 
munkáját,  mely  1872-ben  jelent  meg  és  nagy  föltűnést  keltett. 
Két  nagyobb  munkája  van  továbbá  Mudronynak,  melyekre  méltán 
büszke  lehetett.  Az  egyik  az  "Iparpolitikai  Tanulmányok)),  mely- 
ben összes  hazai  iparviszonyainkra  kritikailag  kiterjeszkedik  és 
bő  tárgyismerettel,  nagy  szakavatottsággal  s  okos  előrelátással 
vázolja  teendőinket  az  ipari  alkotások  és  reformok  minden  terén. 
E  szakmunka  egyike  a  legjobb  magyar  forrásmunkáknak  és  tör- 
ténelmi nevezetességgel  is  bír.  Másik  kiváló  munkája  a  két  köte- 
tes ((Ipariskolai  01vasókönyv»,  melyet  az  iparegyesület  külön 
iskolai  tanterve  alapján  írt  (eleitől  végig  írt  és  nem  összeállított), 
mely  felöleli  az  összes  ipariskolai  tantárgyakat  és  Mudrony  szé- 
leskörű ismereteiről  és  képzettségéről  tesz  fényes  tanúbizonysá- 
got. Az  ipariskolák  számára  írta  továbbá  a  « Társadalmi  gazda- 
ságtan vázlata »  (1871.)  c.  jeles  kis  könyvét,  melyet  fönnebb  már 
érintettünk. 

Ezenkívül  írt  több  kisebb  könyvet,  melyek  közül  kiemeljük 
az  wiparmúzeumok  irányáról»  szóló  füzetet.  Hosszú  ideig  köz- 
gazdasági vezércikkírója  volt  a  «Hon»-nak  és  egy  időben  az 
« Egyetértés »-nek.  Mindkét  lapban  magvas  vezércikkei  közked- 
veltségnek  örvendtek. 

Legújabb  két  munkája  volt  a  ^Budapest  Jövóje»,  mely- 
ben igen  figyelemreméltó  városrendezési  szempontok  vannak  s 
hattyúdala  «a  vámkérdés  megoldásaw  (1896),  melyben  újabban  is 
igen  tüzetesen  fejti  ki  az  önálló  vámterület  előnyeit  s  a  közös 
területen  is  követeli  a  magyar  érdekek  hathatósabb  megvédel- 
mezését. 

Szépirodalommal  is  foglalkozott.  Régebb  időben  még  klasz- 
szikus  szépségű  verseket  is  fordított  (Burns,  Moore  stb.)  leg- 
inkább angol  eredetiből.  Verses  színdarabot  és  a  ruthén  népéle- 
tet tárgyazó  népszínművet  is  írt;  ez  utóbbihoz  nagy  előszere- 
tettel gyűjtötte  a  zenét  és  az  ethnographikus  részleteket.  Mindkét 

műve  kiadatlan  maradt  s  irodalmi  hagyatékának  értékes  részét 
képezi. 

Egy  háromkötetes  regénye  («lldeyné  leánya»)  azonban  néhány 
év  előtt  jelent  meg  az  « Egyetemes  Regénytár»-ban ;  a  sajtó  e 
kísérletet  eredményszámba  menő  munkának  ismerte  el. 

Hogy  fogékonysága  volt  minden  szép  iránt,  azt  igazolja  az 
a  nem  közönséges  tény  is,  hogy  igen  ügyesen  festett  s  jól  hege- 
dült. A  művészet  e  kéí  egymástól  eltérő  ága  volt  legkedvesebb 
szórakozása. 

Tehetségét,  lelki  és  szellemi  erejét  jellemzi  továbbá  az  is, 
hogy  époly  könnyedséggel  hatolt  be  a  technikai  és  mezőgazda- 
sági tudományok  titkaiba  is,  aminek  hivatalos  működése  közben 
nagy  hasznát  vette. 

Journalisztikai  működése  sem  szünetelt ;  a  «Magyarország))- 
nak  megalapításakor  közgazdasági  rovatvezetője  és  cikkírója  lett 
s  ez  állását  18Q6  elejéig  megtartotta. 

Az  iparos  gyűléseken  is  előkelő  szerepet  játszott.  Az  1872-ik 
évi  iparos  gyűlésnek  jegyzője  volt ;  nagy  szerepe  volt  az  ugyanez 
évben  rendezett  « közgazdasági  gyűlésen »  is,  melyen  több  fontos 
kérdésnek  (lakáskérdés  stb.)  volt  az  előadója.  Az  1876-iki  sze- 
gedi közgazdasági  kongresszuson  gyakorlati  fölszólalásaival  vonta 
magára  a  figyelmet  és  1879-ben  az  iparos  gyűlésen  a  legfoga- 
sabb  kérdésnek  volt  előadója.  Az  ipartörvény  revíziójának  akkor 
legkényesebb  kérdésében  egész  tudományos  apparátussal  lépett 
az  előadói  székbe  és  népszerű  előadásával  az  ellenvéleményüek- 
nél  is  figyelmet  és  elismerést  aratort.  A  Ill-ik  ipartestületi  gyű- 
lésnek (Miskolc)  ő  volt  az  előkészítője  és  elnöke  (ez  időben 
ugyanis  Ráth  Károly  amerikai  tanulmányúton  volt)  s  ő  lett  az  e 
gyűlésből  alakított  központi  bizottságnak  is  elnöke, 

A  tavalyi  gyáripari  kongresszus  és  ipartestületi  orsz.  gyűlés 
előkészítésében  még  élénken  résztvett;  de  a  tulajdonképeni  elő- 
munkálatok előtt  lepte  meg  súlyos  baja  s  e  munkát  már  másra 
kellett  bízni.  Mind  a  két  kongresszuson  ugyan  még  személyesen 
vett  részt,  de  föl  már  nem  szólalhatott.  Ezen  az  ülésen  mondotta 
Ráth  Károly  berekesztő  beszédjében  a  következőket :  «Sajnálattal 
nélkülöztük  ezen  a  kongresszuson  egy  olyan  munkás  férfiú  közre- 
működését, aki  most  már  harmadik  évtizede  gyakran  zászlóbon- 
tója, de  mindig  zászlóvivője  volt  az  ország  iparos-mozgalmainak 
és  úttörője  az  iparosok  törekvéseinek.  Ez  a  férfiú  Mudrony  Soma, 

aki  egészségi  állapota  miatt  éppen  csai<  iiallgatag  szemlélője  lehe- 
tett tanácskozásainknak)).  A  kongresszus  e  szavakra  Mudrony 
iránt  való  hálás  elismerését  és  tiszteletét  oszteníativ  módon 
fejezte  ki. 

Az  1885.  évi  országos  kiállítás  első  előmunkálataiban,  melyek 
az  Iparegyesület  kebelében  folytak,  az  oroszlánrész  neki  jutott  és 
akkor  is,  midőn  az  országos  kiállítás  rendezését  a  kormány  vette 
kezébe,  mint  az  országos  bizottság  egyik  legbuzgóbb  és  leg- 
munkásabb tagja,  az  összes  kiállítási  szervezési  munkálatokban 
élénk  részt  vett.  A  katalógus  szerkesztésével  ő  bízatott  meg  és 
ennek  bevezetésében  oly  munkát  adott,  mely  hazai  közgazdasá- 
gunknak akkor  legteljesebb  monográfiája  és  emellett  nagybecsű 
történelmi  visszapillantásainál,  igen  gazdag  anyag-  és  adathalma- 
zánál fogva  is  rendkívüli  becses  szakmunka.  Az  18Q6-iki  ezred- 
évi kiállítás  szervezésében  mint  az  országos  bizottság  s  a  végre- 
hajtó bizottság  tagja  vett  részt  s  a  katalógust  szerkesztő  triásznak 
—  Ráth  Károlyiyal  és  Micseh  Endrével  —  ő  volt  a  feje,  aki  a 
a  katalógus  általános,  vagyis  maradandó  becsű  részeit  szerkesz- 
tette. A  kiállítási  ünnepélyek  ama  részein,  amelyeket  a  bécsi  és 
morva  orsz.  iparegyletek  tiszteletére  rendeztek,  még  részt  vett. 

Országos  hírű  ember  lévén,  a  képviselőválasztások  alkal- 
mával is  többször  fordult  feléje  egy-egy  kiváló  választókerület 
figyelme.  1875 — 78-ig  a  gölnicbányai  kerületet  képviselte,  egy 
országgyűlési  cyklus  aiaít  Debrecen  város  III.  kerületét  s  leg- 
utóbb (1887—1892)  a  galántai  kerületet.  Jelölve  volt  ezenkívül 
több  más  kerületben  is,  u.  m.  Gyöngyös,  Versecz,  Budapest- 
Józsefváros  stb. 

A  képviselőházban  a  Tisza-párthoz,  később  az  u.  n.  füg- 
getlen szabadelvű  párthoz  tartozott;  nemsokára  a  függetlenségi 
párthoz  csatlakozott  s  ennek  tagjaként  számtalanszor  szólalt  föl 
a  házban,  főleg  a  közgazdasági  függetlenítés  és  az  iparfejlesztés 
érdekében. 

A  parlamentben  főleg  a  kiegyezési  kérdésekben  való  szak- 
szerű fölszólalásával  vonta  magára  a  figyelmet.  A  parlamentbe 
jutásának  első  idejében  tehetségeivel  nagyon  föltűnt  s  Tisza  Kál- 
mán akkori  pártvezérnek  rokonszenvét  is  nagyon  megnyerte.  Ha 
abban  az  időben  nem  lépeti  volna  át  a  független  szabadelvűek 
táborába,  ma  bizonyára  nem  mint  szegény  hivatalnok,  hanem  mint 
hatalmas  államférfiú    hagyhatta   volna  el  a  földi  létet.  De  ő  nem 

volt  « stréber »  soha,  erős  meggyőződését  követte,  gyakran  saját 
magánérdekeinek  rovására  is. 

Legnagyobb  sikereit  Mudrony  ama  nagystiiü  emlékiratokkal 
érte  el,  melyeket  egy-egy  fontosabb  és  aktuális  kérdésben  a  kor- 
mányhoz intézett. 

Az  országos  iparegyesület  lapjának  közel  harminc  évi  folyama 
tele  van  ily  becses  dolgozatokkal,  amelyek  iparfejlesztési  történe- 
tünk egy-egy  fontos  adalékát  képezik. 

A  vámügyről  szóló  emlékiratokon  kívül  igen  figyelemre- 
méltóak voltak  főleg  a  következők: 

a  hadsereg  fölszerelésének  a  hazai  ipar  által  való  fedezése; 

az  állami  iparűzés  ellen; 

az  ipartörvény  (1884)  revíziója, 

az  iparoktatás  újjászervezése, 

a  85M*ki  kiállítás  szervezése, 

az  adózási  reform, 

a  szabadalmi  törvény, 

a  magyar  iparnak  nyújtandó  állami  kedvezmények, 

a  szövetkezetek  meghonosítása  és  terjesztése, 

a  gyári  műhelytelepek, 

a  főváros  területi  rendezése, 

a  vasúti  szükségleteknek  itthon  való  fedezése, 

a  közszállítások, rendezése, 

a  szállítási  tarifák, 

a  munkások  betegsegélyezése  és   balesetbiztosítása, 

a  munkáslakások  stb.,  stb.,  tárgyában. 

Nagyszabású  volt  utolsó  emlékirata  a  vámügyi  kiegyezés 
tárgyában  s  igen  kimagasló  az  a  beszéd,  amelyet  az  országos 
iparegyesület  félszázados  jubileumán  az  iparegyesület  törekvései- 
ről és  sikereiről  a  diszgyűlésen  (melyen  József  fhg.,  az  összkor- 
mány  és  nevezetes  kül-  és  belföldi  testületek  küldöttei  vettek 
részt)  mondott  s  mely  szintén  megjeleni  nyomtatásban. 

Legnagyobb  jelentőségű  volt  azonban  az  az  emlékirat, 
amelyet  az  orsz.  iparegyesüleí  megbízásából  arra  az  országos 
értekezletre  írt,  amelyet  Baross  Gábor  minisztersége  legelején  az 
iparfejlesztési  programm  megállapítása  céljából  összehítt.  Ez  a 
terjedelmes  emlékirat  kiterjeszkedik  az  iparfejlesztés  minden  ágára 
s  részletére  s  jórészt  bázisa  volt  annak  a  nagy  tevékenységnek, 
amelyet  Baross  és  utódjai  a  hazai  ipar  érdekében  kifejtettek. 

Tevékenysége  sokoldalúságának  jellemzéséül  végül  felem- 
lítjük, hogy  tagja  volt  az  országos  ipartanácsnak,  az  orsz.  ipar- 
oktatási tanácsnak,  a  tarifabizottságnak,  a  vámtanácsnak,  a  fővá- 
rosi iparoktatási  bizottságnak.  Amíg  az  ipariskolák  az  iparegye- 
sület kezében  voltak,  addig  egy  évtizeden  keresztül  előadója, 
Szabóky  halála  után  pedig  (majdnem  hét  éven  át)  elnöke  volt 
az  ipariskolai  bizottságnak.  Másodelnöke  volt  az  orsz.  ipar-hitel- 
szövetkezetnek s  több  részvényvállalat  felügyelő  biz.  tagja  stb. 

Családi  életéből  följegyezhetjük,  hogy  első  neje.  Szigligeti 
Ferikétől  elvált ;  második  nejét,  Pápai  Vilmos,  ismert  jóhírü  orvos 
leányát  Ilonát,  1886-ban  vezette  oltárhoz.  E  művelt  lelkű  nő  hű 
hitesíársa  és  jóságos  őrangyala  volt  Mudronynak,  mert  nemcsak 
szerette,  hanem  megértette  és  méltányolta  azt  a  nagy  missziót 
is,  melyet  férje  a  közéletben  betölteni  hivatva  volt.  Utolsó  évé- 
ben hősi  önfeláldozással  ápolta  a  szegény  beteget  s  minden 
igyekezetével  rajta  volt,  hogy  a  már  régóta  közeledő  halál  ellen 
való  hosszú  és  kinos  küzdelmet  némileg  elviselhetővé,  tűrhetővé 
tegye  . . . 

S  hogy  életleírása  teljes  legyen,  megemlítjük  még  végül, 
hogy  a  hazai  ipar  körül  szerzett  érdemeinek  elismeréséül  ő  fel- 
sége a  király  az  1885-iki  kiállítás  alkalmából  a  Ill-ad  osztályú 
vaskoronarenddel  tüntette  ki. 

A  kitüntetésnek  e  külső  jelvényét  csak  nagy  és  ünnepélyes 
alkalmakkor  viselte. 

111.  Emlékbeszédem  az  országos  iparegyesület  1898.  május  15-én   tartott  köz- 
gyűlésén. 

Idézzük  magunk  elé  ismét  annak  a  férfiúnak  nemes  voná- 
sait, akinek  tevékenysége  irányította  egyesületünket  három  évtizeden 
át  s  aki  évi  gyűléseinknek  lelke  vala.  Köszöntsük  benne  az  érde- 
mes úttörőt,  akinek  neve  iparfejlődésünk  történetével  szoros  kap- 
csolatban fog  élni  nemzedékről-nemzedékre.  És  rójjuk  le  a  meg- 
emlékezés ez  egyszerű  ünnepén  a  hála  és  kegyelet  adóját  iránta, 
aki  értünk  élt,  nekünk  dolgozott  s  aki  haló  porában  is  dicsősége 
lesz  a  magyar  ipar  ügyének,  melyet  mindenekfölött  szeretett. 

Helyezzük  el  képének  mását  a  mi  szerény  Pantheonunkban. 
mely  a  hálás  utókor  kegyelete  során  oly  sok  jeles  hazafi  emlékét 
örökíti  meg  a  komoly  tárgyalásoknak  és  a  szakadatlan  munkának 
szentelt  ez  egyszerű  falak  között. 

Mudrony  Soma ! 

Idézem  szellemedet.  Jelenj  meg  közöttünk  s  vedd  át  hódo- 
latunk  nyilvánítását  s  maradj  közöttünk  később  is,  hogy  buzdíts 
és    lelkesíts,  ha    netalán    súlyos  időkben    csüggedésre  hajlanánk. 

Légy  velünk  most  és  ezután  is,  valahányszor  az  általad  nehéz 
munkával  megnyitott  ösvényen   tovább    haladunk    előre,    mindig 

előre,  a  még  távol  cél  felé. 

* 

A  mai  Magyarország  fejlődésére  döntő  befolyást  gyakorolt 
egyrészt  az  a  szellem,  mely  a  negyvenes  években  a  szabadság 
és  a  haladás  eszméinek  tört  utat,  másrészt  az  alkotmányos  életnek 
új  korszaka,  mely  a  kiegyezéssel  kezdődik.  Ha  amaz  a  hajnal- 
hasadás költői  korszaka  volt,  ez  a  napkeletnek  érlelő,  fejlesztő 
időszaka  lett. 

Az  újjáébredés  ez  időszakában  rendkívül  fontos  volt  az 
ország  fejlődésére  nézve  az,  hogy  a  hazafiak  és  főleg  a  fiatalság 
miként  helyezkedik  el  a  nyilvános  tevékenység  különböző  fóru- 
main. A  politika,  az  irodalom,  a  művészet,  a  tanügy,  a  technika, 
az  ipar  úttörőinek  nyoma  évtizedekre  kihatott  és  megvetette  egyes 
szakmák  fejlődésének  alapjait.  Ez  az  alap  volt  határozó  a  messze 
jövendőre  nézve.  Ezen  múlott,  hogy  tovább  kellett-e  rajta  építeni, 
vagy  pedig  félredobni  és  élűiről  kezdeni  az  alkotás  nagy  munkáját. 

Mudrony  Soma  maga  mondotta  egy  emlékezetes  alkalomból 
a  következőket : 

Láttuk,  hogy  az  új  alkotmányos  aerával  kezdődő  állami  életben  egy 
végzetes  rés  tátong  ép  azon  a  helyen,  ahol  a  hazai  ipar  rendíthetlen  bástya 
jának  kellene  állani,  amidőn  láttuk,  hogy  ez  rés  a  védtelen-ipar,  napról-napra 
jobban  omladozik,  lelkes  odaadással  rohantunk  a  rés  felé,  hogy  annak  helyén 
fölépítsük  a  hazai  ipar  hatalmas  bástyáját,  mely  hazánkat  meg   fogja   védeni. 

És  erős  elhatározással  indult  neki  a  védelem  nagy  munká- 
jának. Mindent  elülről  kellett  kezdeni.  A  negyvenes  évek  előmun- 
kálatai el  voltak  temetve.  Az  abszolút  kormányzat  lefoglalta  a  régi 
iparegylet  irományait  s  csak  később,  sok  utánjárásra  adta  ki. 

Az  első  korszak  tehát  a  szervezés  munkáján  kívül  a  lelke- 
sítés  korszaka  volt  A  szervezés  nem  volt  nehéz,  a  lelkesítés  nem 
volt  könnyű  föladat. 

Akkortájban  minden  téren  kellett  lelkesíteni;  a  tudomány, 
a  művészet,  az  ipar  parlagon  heverő  nagy  mezői  meddők  voltak, 
sok  gyomot  és  dudvát  kellett  kiirtani  mindenfelé. 

És  nehezen  ment  a  lelkesítés  munkája  azért  is,  mert  az 
ország  teremtő  és  termelő  erői  gyöngék  és  véznák  voltak. 

De  Mudrony  nem  kedvetlenedett  el  a  pillanatnyi  meddőség 
miatt.  Magamagát  tudta  lelkesíteni  és  a  kebelében  rejlő  erős 
lánggal  dolgozott  tovább,  mint  apostol  hirdetve  az  igét,  nem 
nyugodván  míg  az  ipar  fogalmát  és  jelszavát  bele  nem  vitte  a 
társadalom  minden  rétegébe,  a  sajtóba,  még  a  parlamentbe  is. 

És  mihelyt  az  eszme  és  fogalom  polgárjogot  nyert  s  az  ipar- 
fejlesztés kérdése  állandóan  napirendre  került,  hozzáfogott  a  komoly 
munkához,  melyet  csak  röviddel  halála  előtt  hagyott  abba. 

Ebben  a  munkában  nagy  segítségére  volt  alapos  művelt- 
sége, nyelvismeretei,  a  szaktudomány  számos  ágában  való  jártas- 
sága és  ama  tapasztalatai,  melyeket  külföldi  tanulmányútjai  idején 
szerzett.  Geniális  ember  volt.  Értett  a  zenéhez,  foglalkozott  köl- 
tészettel szépirodalommal;  de  mindezt  csak  műkedvelésből  űzte, 
hivatása  és  főfoglalkozása  a  hazai  ipar  ügyének  céltudatos  és 
rendszeres  fejlesztése  volt  s  ebben  összpontosult  egész  ereje  és 
munkásságának  java. 

Ezt  a  munkásságot  csak  vázlatosan  is  jellemezni  alig  lehet, 
mert  kiterjedt  az  mindenre,  ami  az  ipar  ügyével  kapcsolatba  volt 
hozható. 

Megindult  az  alapvetésen,  az  alsófokú  iparoktatás  szerve- 
zésén, majd  a  különböző  múzeumok  létesítésének  kezdeménye- 
zésén; az  1872.  évi  ipartörvény  által  létesített  ipari  szervezet  s 
az  önálló  vámterület  érdekében  megindított  nagy  szabású  akció 
magasabb  szférákba  emelték  izmos  tetterejét  és  munkaképességét. 

Ebben  az  időben  az  orsz.  iparegyesület  hivatását  és  föl- 
adatkörét, tehát  a  saját  hatáskörét  is  a  következőkben  jellemezte : 

Hazánk  mindeddig  majdnem  kizárólag  mezőgazdasági  jelleggel  bírt.  A 
mezőgazdaság  szolgáltatta  majdnem  egyedül  a  közgazdaság  fejlődésének 
anyagi  eszközeit ;  közgazdasági  intézményeink  is  (ha  ugyan  ilyenekről  régebben 
szó  lehetett)  főleg  az  ország  mezőgazdaságára  voltak  tekintettel.  Mindennek 
jövőre  nézve  meg  kell  változni ;  fejlettebb  államgazdaságunk,  tetemes  költsé- 
gekkel létesített  közlekedési  hálózatunk  a  hazai  termelés  fokozását  és  érté- 
kesbe tételét  teszi  szükségessé,  ami  csupán  haladó,  versenyképes  ipar  által 
történhetik  meg.  Ez  okból  hazánknak  a  mezőgazdasági  egyoldalúságból 
ki  kell  bontakozni  és  iparüző  állammá  kell  lennie,  mely  termelésének  dús 
anyagait  nem  nyersanyag,  hanem  kész  iparcikkek  alakjában  hozhatja  a  világ 
piacára. 

Ezen  nagy  horderejű  átalakulás  már  kezdetét  vette  s  hogy  sikeresen 
tovább  haladhasson,  múlhatatlanul   szükséges,  hogy  az    ország    közgazdasági 

politikájában  az  iparfejlesztés  követelményei  legyenek  irányadók.  Egyesületünk, 
mint  a  hazai  ipar  emelésének  országos  társulati  középpontja,  e  tekintetben 
kiváló  mérvben  hivatva  van  a  közreműködésre  Itt  kell  megérleltetni  a  kijelölt 
cél  megvalósítására  vezető  nemzetgazdasági  eszméknek,  innen  kell  indulni  a 
választandó  eszközök  iránti  közvélemény  alakítására  kiirányzott  szellemi  moz- 
galomnak. 

És  e  programmhoz  minden  időben  és  minden  körülmények 
között  hű  maradt.  Nyugodt  lélekkel  mondotta  tehát  25  évi  szol- 
gálati jubileuma  alkalmával : 

Az  iparegyesület  rendszeres  tevékenysége  mentette  meg  Magyarország 
gazdasági  jövőjét,  mert  ez  hivta  föl  a  közvélemény  és  az  állam  figyelmét 
arra  a  veszélyre,  mely  az  ipar  hiányában  rejlett... 

Mi  lett  volna  Magyarország  ipar  nélkül  ? 

Kibontakozott  volna-e  a  pénzügyi  bajaiból,  haladhatott  volna-e  a  gazda- 
ság, a  művelődés  ?  . . . 

Bizonyára  nem . . . 

Egyesületünk  félszázados  történetének  második  fele  és  az 
egyesület  lapjainak  30  éves  folyamai  hűségesen  adnak  számot 
Mudrony  tevékenységének  részleteiről,  melyekről  egy  rövid  jellem- 
rajz keretében  hű  képet  adni  alig  lehetne.  De  csak  érinthetjük, 
hogy  a  fontosabb  akciók,  melyekben  a  keze  benne  volt  a  követ- 
kezők :  a  vámügy,  hadsereg  fölszerelésének  a  hazai  ipar  által  való 
fedezése;  az  állami  iparűzés  rendezése,  az  ipartörvény  (1872  és 
1884)  revíziója,  az  iparoktatás  újjászervezése,  a  85-iki  kiállítás 
szervezése,  az  adózási  reform,  a  szabadalmi  törvény,  a  magyar 
iparnak  nyújtandó  állami  kedvezmények,  a  szövetkezetek  meg- 
honosítása és  terjesztése,  a  gyári  műhelytelepek,  a  főváros  terü- 
leti rendezése,  a  vasúti  szükségleteknek  itthon  való  fedezése, 
a  közszállítások  rendezése,  a  szállítási  tarifák,  a  munkások  beteg- 
segélyezése és  balesetbiztosítása,  a  munkáslakások  s  végre  a  híres 
Baross-féle  ankét  elé  terjesztett  emlékirat,  illetőleg  ebben  a  hazai 
ipar    regenerációjának  programmja. 

Rendkívül  találóan  és  jellemzően  mondja  róla  egyik  legré- 
gibb barátja  és  munkatársa: 

Mi,  akiknek  alkalmuk  volt  folyton  megfigyelni  azt  a  nemes 
forrást,  amelyből  Mudrony  tolla  és  ékesszólása  szünet  nélkül  az 
új  szervezkedésekre  és  új  alkotásokra  való  buzdítást  merített, 
egyéniségén  és  harminc  éves  közpályáján  két  fő  jellemvonást 
láttunk  kidomborodni:  a  lelkesedést  és  tudást  és  ezek  mellé  sora- 
kozott az  önzetlenség  és  szívós  kitartás. 

Mert  akit  úgy  áthat  valamely  ideál,  mint  ahogy  Mudrony 
lelke  előtt  a  hatalmas  magyar  ipar  perspektívája  lebegett,  annál 
minden  önérdeknek  háttérbe  kellett  szorulnia  és  annál  az  akadá- 
lyoknak nem  visszariasztólag,  hanem  újabb  és  újabb  hadjáratra 
ösztönzőleg  kellett  hatniok. 

De  viszont  lehet-e  azon  csodálkozni  és  nem  inkább  valódi 
keresztlevele-e  az  igazi  lelkesedésnek  az  a  vérmes  fölfogás,  mely 
minden  kedvező  jelenséghez  a  jóravaló  törekvések  megvalósu- 
lásának reményét  fűzi.  Kihatott  Mudrony  iparpolitikai  rajongása 
nem  ritkán  az  ő  számcsoportosításaira  is,  melyeket,  mint  aféle 
«sonderbarer  Schwarmer»  ábrándszülötteit,  a  céhbeli  nemzetgazdák 
egy-egy  korifeusa  nem  ritkán  megmosolygott.  Pedig  többször 
igazolták  a  későbbi  fejlemények,  hogy  Mudronynak  a  számításait 
nem  a  rajongás,  hanem  komoly  előrelátás  és  alapos  szakismeret 
mondta  tollba. 

A  munkásságnak  nagy  ciklusát  vélte  befejezni  Mudrony  az 
ezredéves  kiállítás  előtt.  Az  iparfejlesztési  eredményeknek  a  mai 
modern  értelemben  véve,  ez  a  kiállítás  hatalmas  záróköve  volt; 
beszámoló  a  múltról  és  bevezető  a  jövőbe,  az  Ígéret  földjére. 

Kevés  embert  érdekelhetett  közelebbről  az  a  kiállítás,  mint 
Mudronyt,  aki  a  kiállítás  által  föltüntetett  eredményeknek  legszor- 
galmasabb munkása  volt,  aki  arcának  verejtékében  szántotta  a 
parlag  földet,  magot  vetett  bele,  beboronálta,  gondozta  ápolta  a 
termés  első  gyümölcseit. 

Az  Ígéret  földjére  azonban  nem  jutott  el. 

Az  ezredéves  országos  kiállítás  volt  az  a  magaslat,  melyről 
áttekinthette  az  ő  küzdelmes  múltjának  örvendetes  eredményeit; 
jóleső  megelégedéssel  láthatta,  hogy  az  ő  tevékenységének  maradtak 
eltörülhetetlen  nyomai ;  az  a  bástya,  amely  körül  ifjúsága  álmait 
szőtte  betöltötte  a  rést,  a  magyar  ipar  harminc  év  alatt  számot- 
tevő faktor  lett  Magyarország  közgazdasági  életében  és  bízvást 
indul  a  jövő  felé. . . 

És  amíg  lesznek  emberek,  akik  méltányolni  tudják  a  fárad- 
ságos úttörő  munka  érdmeit,  addig  az  ő  neve  a  legjobbak  között 
lesz  közgazdaságunk  történetében. 

És  amíg  lesz  a  fiatal  generációban  lelkesedés  és  erő,  hogy 
az  ő  nyomdokain  haladva  áldozzon  a  hazának,  addig  az  ő  pél- 
dája tisztelve  lesz  és  utánzókra  lel. 

És  amíg  lesznek  az   országos    iparegyesületben    kegyeletes 
szivek,  addig  az  ő  emléke  közöttünk  áldva  leszen.  Mert 

Nem  hal  meg  az,  ki  milliókra  költi 
Dús  élete  kincsét,  ámbár  napja  múl ; 
Hanem  lerázván,  ami  benne  földi, 
Egy  éltető  eszmévé  finomul, 
Mely  fennmarad  s  nőttön-nő  tiszta  fénye, 
Amint  időben,  térben  távozik ; 
Melyhez  tekint  föl  az  utód  erénye  : 
Óhajt,  remél,  hisz  és  imádkozik  ... 


Qömöri  Szontágh  Pál. 

Egyike  ama  kevés  «lateinerek»-nek,  ki  régidőktől  fogva  a 
legnagyobb  buzgalommal  foglalkozott  és  foglalkozik  ma  is  ipari 
közérdekeinkkel.  E  buzgalom  és  nemes  jóakarat  számtalanszor 
nyilatkozott  tizenkétévi  törvényhozói  működésében  és  az  iparegye- 
sület kebelében,  ahol  fölismerte  a  fontosabb  ipari  közérdekeket 
és  odaadással,  lelkiismeretességgel  tanulmányozta  az  egyes  kér- 
déseket és  közreműködött  sok  eminens  fontosságú  ügy  kedvező 
megoldásában,  vagy  előkészítésében.  Az  állami  iparűzés  korláto- 
zása és  szabályozása,  a  gyáripari  viszonyok  rendezése  stb.  az  ő 
kezdeményezésére  került  tárgyalás  alá  az  iparegyesületben.  Igen 
tevékenyen  vett  részt  az  ipartörvény  revizionális  munkálataiban 
és  e  közben  kiválólag  a  gyáripar  érdekeit  képviselte ;  résztvett  a 
vízjogi  törvény  megalkotásában,  a  szabadalmi  ügynek  megfelelő 
reformja  érdekében  folytatott  tanácskozásokban,  számos  általá- 
nosabb érdekű  gyáripari  kérdés  megoldásában,  a  bányatörvény- 
javaslat  kidolgozásában  s  legutóbb  sok  időt  és  tanulmányt  szen- 
telt ama  szakbizottság  munkálkodásának,  mely  a  közlekedési 
minisztérium  kebelében  a  hazai  vasutak  szükségleteinek  a 
magyar  ipar  által  való  minél  nagyobb  mérvű  fedezése  érdeké- 
ben megindult  s  melynek  munkálkodó  albizottságát  évek  óta 
ő  vezeti. 

Működése  közben  mindig  egy  cél  vezérelte :  a  hazai  gyár- 
ipar és  általában  az  ipar  és  iparüzők  érdekeinek  fejlesztése  és  ez 
irányú  tevékenységében  oly  sok  buzgalmat,  készséget  és  tapin- 
tatot tanúsított,  hogy  az  iparegyesület  kebelében  méltán  fordult 
feléje  a  tagok  bizalma,  rokonszenve  és  tisztelete. 

Ez  általános  bizalom  és  tisztelet  emelte  őt  az  orsz.  iparegye- 
sület alelnöki  tisztébe,  mely  díszes  állást  mérséklettel  és  tapin- 
tattal töltötte  be  már  több  mint  15  éven  át.  Visszalépése  után  az 
egyesület  végrehajtó  bizottságának  lett  buzgó   és    munkás   tagja. 

Szontágh  Pál  ezenkívül  a  társadalmi  életben  is  évtizedek 
óta  buzgó  és  hazafias  tevékenységet  fejt  ki  s  egyike  közéletünk 
legtiszteletreméltóbb  és  legérdemesebb  alakjainak. 

Mint  gyáros  is  jelentékeny,  készítményei  kitűnőek  és  kere- 
settek; munkásai  iránt  atyai  jóindulattal  viseltetik  s  e  tekintetben 
is  jó  példát  ad  iparos  társainak. 

Felette  érdekes  életrajzi  adataiból  kiemeljük  a  következőket : 

Született  Dobsinán,  Gömörmegyében,  1821.  április  25-én. 
Atyja  Vilmos,  köztiszteletben  részesülő  birtokos  és  megyei  tiszt- 
viselő volt.  Iskoláit  Sajó-Gömörön,  Pozsonyban  és  Késmárkon 
végezte  s  már  20  éves  korában,  1841-ben  Pesten  kitűnő  sikerrel 
letette  az  ügyvédi  vizsgát.  —  Egy  év  múlva  Gömörmegyében 
tiszt,  alügyésznek  és  1845-ben  táblabírónak  neveztetett  ki. 

Megelőzőleg  1843-ban  meghívást  kapott  több  gyári  üzlet 
felügyeletére  Csetnekre,  Madarász  András  tekintélyes  gyártulaj- 
donostól, aki  már  akkor  előre  látván,  hogy  a  vasfinomítás  faszén- 
nel és  kalapácscsal  sokáig  fenntartható  nem  lesz,  gazdag  kőszén- 
vidékre, Pécsre  tervezett  nagyobbszerű  vasfinomító  részvény  tár- 
sulatot. E  vállalat,  mint  «Csetnek-pécsi  vasgyár»  nemsokára  létre 
is  jővén.  Madarász  András  lakását  oda  tette  át  s  csetnekvidéki 
összes  ügyeit  és  vagyona  kezelését  teljhatalommal  Szontágh 
Pálra  bízta,  ki  rövid  idő  múlva  veje  lett. 

Ily  minőségben  létesítette  Szontágh  Pál  a  masznikói  gép- 
papir-gyári  részvény-társulatot,  s  aztán  igazgatta  ezt  úgy,  mint 
a  cseíneki  rézhámort,  és  később  megszerezte  és  kezelte  a  cset- 
neki  vasolvasztót,  miközben  alkalma  volt  ez  iparágak  műszaki  és 
kereskedelmi  oldalával  gyakorlatilag  is  megismerkedni. 

A  szabadságharc  alatt  mint  mozgósított  nemzetőrségi  szá- 
zados résztvett  a  kassai  ütközetben,  ahonnan  a  század  marad- 
ványait Miskolcra  vezette;  de  nemsokára  Szemere  Bertalan  kor- 
mánybiztos által  kiküldetésben  Gömörbe  visszarendeltetett,  hogy 
az  ipar  terére  visszatérvén,  később  a  Duschek  pénzügyminiszter- 
rel kötött  papiros-szállítási  szerződésnek  eleget  tehessen. 

A  szabadságharc  lezajlásával  ügyvédi  jogosultságától  meg- 
fosztatván, családja  csendes  körébe  vonult,  főleg  gyári  foglalkozá- 

sainak  éive,  ahol  idővel  nejével  együtt  tulajdonostárs  és  később 
vele  a  csetneki  rézgyár  tulajdonosa  lett. 

De  amint  a  viszonyok  kissé  javultak  és  később  derülni 
kezdtek,  fölkereste  őt  a  közbizodalom,  s  megválasztá  a  gömöri 
evangélikus  egyházmegye  világi  elnökévé  (1863-ban)  és  1867-ben, 
valamint  később  is  186Q.,  1875.  és  1878-ban  a  rozsnyói  választó- 
kerület országgyűlési  képviselőjévé. 

Mint  az  iparegyesületnek  kezdet  óta  rendes  és  később  ala- 
pító tagja,  több  évig  elnöke  volt  a  gyáripari  szakosztálynak, 
1883-ban  pedig  az  országos  iparegyesületnek  alelnöke.  1897  ben 
leköszönvén  állásáról,  a  végrehajtó  bizottságnak   lett   tagja   s   az 

ma  is. 

* 

Gömöri  Szontágh  Pál  1901-ben  ünnepelte  80-ik  születése  napját. 
Ez  alkalomból  tisztelői  az  iparegyesület  nevében  díszalbumot  nyúj- 
tottak át  neki,  melynek  szövegét  a  következőkben  fogalmaztam  meg : 

Az  országos  iparegyesület  vezetősége  örömmel  ragadja  meg 
az  alkalmat,  hogy  Önt  folyó  évi  április  hó  26-án  elért  80-ik  szü- 
letésnapja alkalmából  melegen  üdvözölje. 

Hálásan  emlékezünk  meg  ez  alkalomból  egyesületünk  kebe- 
lében kifejtett  buzgó  és  lankadatlan  tevékenységéről.  Az  a  negyed- 
század, melyet  részben  képviselő-bizottságunkban,  részben  gyár- 
ipari szakosztályunk  élén,  tizenöt  éven  át  mint  egyesületünk 
alelnöke  s  évek  óta  mint  végrehajtó-bizottságunk  buzgó  és  érté- 
kes tagja,  végre  pedig  mint  a  vasúti  iparügyi  bizottság  legmunká- 
sabb tagja  s  albizottságának  elnöke  kifejtett,  örök  emléket  bizto- 
sítottak Önnek  egyesületünk  történetében. 

80-ik  születésnapja  alkalmából  átfutjuk  az  egyesületi  életünk 
folyamán  kifejtett  sokoldalú  munkásságának  nagyobb  és  kisebb 
eredményeit  és  így  látjuk,  hogy  amit  teit,  az  becsületes  férfimunka 
volt,  mely  előtt  tisztelettel  kell  meghajtanunk  a  magyar  ipar  zászlóját. 

Ez  eredményeket  egyenkint  nem  ismertetjük,  de  megbe- 
csüljük teljes  egészükben  és  igaz  értékük  szerint.  És  megkoszo- 
rúzzuk a  barátság,  a  tisztelet  és  a  nagyrabecsülés  virágaival.  És 
jól  esik  konstatálnunk,  hogy  eredményekben  gazdag  munkás- 
sága mindig  szeretettel  karolta  föl  a  magyar  ipar  ügyeit,  ezekért 
minden  alkalommal  önzetlenül,  tiszta  hazafiassággal  fáradozott  s 
lelkének  ideálja  e  nagy  munkában  gazdasági  önállóságunk  elő- 
készítése és  majdan  megteremtése  volt. 

Az  ilyen  munkásság  nem  lehet  meddő.  Vagyunk  és  lesznek 
utánunk  következők,  akik  az  Ön  elismerést  érdemlő  példáján 
buzdulni  fognak  és  folytatva  a  munkát,  sokszorozzák  az  ered- 
ményeket, míg  a  cél  teljesülni  fog,  hogy  a  magyar   ipar   fejlődé- 

sét  vállvetett  munkássággal  és  ernyedetlen  buzgalommal  meg- 
szabadítsuk minden  akadálytól  s  megszerezzünk  számára  minden 
helyesnek  vélt  módot  és  eszközt  s  ezzel  megközelítsük  azt  a  ma 
még  távoli,  de  folyvást  valószínűbbé  váló  végső  célt,  hogy  hazánk 
jövőjét  viruló,  fejlődő  és  úgy  intenzív,  mint  extenzív  erejében  is 
kiváló  magyar  ipar  által  biztosítsuk. 

Mint  e  munkának  egyik  legrégibb  és  legérdemesebb  úttörőjét 
üdvözöljük  Önt  ez  évi  közgyűlésünk  napján  és  kívánjuk,  hogy  a 
magyarok  Istene  Önt  eddigi  számos  érdemeiért,  hosszú  zavarta- 
lanul boldog  élettel  és  hazafiúi  örömök  bőséges  élvezetével 
áldja  meg! 

Ugyanezt  az  alkalmai  felhasználta  a  gömöri  ágosí.  hitv. 
evang.  egyházmegye  is,  hogy  régi,  buzgó  hívéi  és  volt  felügye- 
lőjét ünnepelje.  Az  ünnep  Csetnekeii  folyt  le,  az  egyházmegyei 
közgyűlésen.  A  « Vasárnapi  Ujság^^  ebből  az  alkalomból  szép 
cikket  ír  az  ünnepeltről,  melynek  főbb  részeit  a  következőkben 
ismertetjük : 

A  gömöri  ágost.  hitv.  evang.  egyházmegyének,  mely  folyó 
évi  közgyűléséi  július  2Q-én  és  30-án  Csetneken  fogja  megtartani 
emlékezetes  napja  és  szép  örömünnepe  lesz.  A  közgyűlés  meg- 
tartásának idején  egy  oly  férfiút  akar  80-ik  életévének  betöltése 
alkalmából  ünnepelni,  ki  évtizedek  óta  a  társadalmi,  egyházi  és 
politikai  életben  egyaránt  kiváló  helyet  tölt  be. 

Szontágh  Pál  e  férfiú,  ki  családi  előnevén  «iglói»,  mint 
egykori  orsz.  képviselő  pedig  «gömöri»  néven  ismeretes,  a  «nóg- 
rádi')  Szontágh  Páltól  való  megkülönböztetés  miatt. 

Gömöri  Szontágh  Pál  1821.  április  26-án  Dobsinán  született, 
hol  atyja  Szontágh  Vilmos  birtokos  és  megyei  tisztviselő  volt. 
Középiskoláit  Sajó-Gömörön  és  Pozsonyban  végezte,  a  jogot 
Késmárkon  hallgatta,  ügyvédi  vizsgáját  pedig  Pesten  1841-ben, 
tehát  már  20  éves  korában  tette  le, 

Ügyvédségi  gyakorlatra  szülőhelyét,  Dobsinát  megfelelőnek 
nem  találván.  Madarász  András  csetneki  gyárbirtokos  meghívá- 
sát elfogadta,  —  ki  már  ez  időtájban  hazánkban  úttörőként  szere- 
pelve, azon  tervének  létesítésén  fáradozott,  hogy  a  felsőmagyar- 
országi nyersvasat  nem  kellene-e  a  fokozatosan  dráguló  faszénnel 
és  kisebb  vízerővel  hajtott  hámorokban,  hanem  olcsó  kőszénnel 
és  nagyobbszerű  gőzerővel  hajtandó  hengerművekben,  még  pedig 
Pécs  városa  területén  feldolgoztatni,  —  Dobsináról  Csetnekre, 
meghívója  házához  költözött  át,  hol  előbb  jogi  ügyeinek,  később 

azonban,  midőn  Madarász  családjával  együtt  Pécsre  költözött 
át,  gyári  üzleteinek  vezetését  is  átvette. 

Uj  helyén  tevékenységének  és  hivatásának  új  mezeje  nyílt 
meg.  Most  mint  teljhatalmú  megbízott  kezelte  a  csetneki  rézhá- 
mort, létesítette  a  csetnek-völgyi  «masznikói»  gép-papirgyári  rész- 
vénytársaságot, melynek  igazgatása  is  nemsokára  reá  szállott. 
1856-ban  az  «Uj  remény »  című  vasolvasztót  átvette,  újra  szer- 
vezte s  10  éven  át  nagy  sikerrel  igazgatta,  alig  véve  észre,  hogy 
megkezdett  jogi  pályájáról  az  ipar  többnemű  terére  lépett  át. 
Később  tulajdonává  lett  a  csetneki  rézhámor,  melynek  gyári 
fokra  való  fejlesztése  és  jövedelmezőbbé  tétele  lett  ezentúl  főfel- 
adata. Mily  szép  sikert  ért  el  törekvése,  legszebben  bizonyítja 
az  a  körülmény,  amelynél  fogva  Csetneken  virágzó  rézgyárakat 
alkotott,  a  hazai  ilynemű  ipart  fejlesztette,  tökéletesítette  s  szám- 
talan családnak  megélhetési  módot  és  kenyeret  adott. 

De  bár  élénk  és  teremtő  szellemi  ereje  a  hazai  ipar  fejlesz- 
tése felé  terelte  a  figyelmét,  a  köz-  és  társadalmi  élet  követelmé- 
nyeit sem  hanyagolta  el.  A  cikk  ezután  ismerteti  g.  Szontágh  Pál 
hosszas  közéleti  szereplésének  főbb  momentumait,  majd  így 
végződik : 

A  politikai  térről  visszavonulása  óta  az  evang.  egyház 
ügyein  kívül  nyilvánosan  csak  az  országos  iparegyesületben 
működik,  hol  15  év  óta  az  egyik  alelnöki  állást  tölti  be. 

Most  már  a  jól  megérdemelt  nyugodtabb  élet  napjait  élvezi 
szerető  családja  körében:  nejével.  Madarász  Paulával,  55  éves 
boldog  házasságban,  gyermekeivel  és  unokáival,  de  még  mindig 
teljes  lelki-testi  erőben  és  élénk  érdeklődéssel  kiséri  a  közügyek 
folyását,  az  evang.  egyház,  a  hazai  ipar  és  a  politikai  élet  alakulásait. 

Azon  régi,  tisztes  hazafiak  közé  tartozik,  akik  eleget  téve 
kötelességüknek,  egy  munkában,  sikerekben  gazdag  hosszú  életre, 
általános  elismeréstől,  tisztelettől    környezve  tekinthetnek   vissza. 


Ráth  Károly. 

I.  Nekrológ. 

Zászlóvivő,  közkatona  és  hadvezér  volt  egy  személyben. 
Zászlóvivő,  mert  a  közbizalom  őt  állította  három  évtizeddel 
ezelőtt  az  iparosmozgalmak  élére;  közkatona,  mert  többet  dolgo- 


725 


zott,  mint  bárki  más  a  kiválasztottak  közül  s  hadvezér,  mert 
áttekintette  táborkarát,  intézte  a  magyar  iparosmozgalmak  fegy- 
vergyakorlatait, hadjáratait,  néha  taktikáját  és  ha  szükség  volt: 
díszfelvonulásaií  is. 

Élete  virágzó  férfikorában  kezdett  a  magyar  ipar  ügyeivel 
foglalkozni,  csakhamar  megszerette  az  akkor  meglehetős  elárvult 
közpályát  és  rendkívüli  ügyszeretettel  fogott  hozzá  a  kérdés  min- 
den fontos  részletének  tanulmányozásához,  s  még  rendkívülibb 
energiával  dolgozott  szünetlenül  eszméi,  javaslatai  érvényesítésén. 

Eletének  második  felében,  az  utolsó  30  év  alatt  alig  volt  egy 
napja,  mely  nem  a  magyar  ipar  ügyének  lett  volna  szentelve.  Mindjárt 
első  fellépéséve!  tekintélyre  tett  szeri  és  csakhamar  az  ő  szerepkörébe 
tartozott  az  agitáció,  a  propaganda,  melynek  céltudatosan  felelt 
meg  s  melynek  folyamán  sokszor  éles  ellentéteket  tudott  elsimítani. 

Nagy  szolgálatokat  teljesített  mint  organizátor.  A  techno- 
lógiai iparmúzeum,  a  kereskedelmi  múzeum  szervezetét  ő  dolgozta 
ki  és  át;  a  háziipar  fejlesztése  és  terjesztése  az  ő  javaslatai  sze- 
rint érvényesült. 

A  közszállítások  ügyében  ő  vivta  ki  a  magyar  ipar  számára  az 
első  sikereket,  a  kiállítási  ügy  terén  úttörő  és  szaktekintély  volt ; 
az  iparosgyűléseket  céltudatos  erélylyel  ő  organizálta,  ő  vezette 
páratlan  tapintattal  és  ő  hajtotta  végre  önfeláldozó  munkával  és 
mindig  találó  munkafelosztással  a  határozatokat. 

Eszméi  terjesztése,  javaslatai  érvényesítése  és  a  propaganda 
kifejlesztése  érdekében  sokszor  használta  tollát;  áldozott  ipari 
szaklapokra  és  fölvilágosító  röpiratokra,  utazott  itthon,  a  külföl- 
dön és  a  tengeren  túl  is,  hogy  ismereteit  gyarapítsa  és  ezeket 
azután  hazája  javára  értékesítse. 

Szenvedelemmel  dolgozott,  fáradt  és  áldozott  a  magyar 
ipar  javára,  nem  törődve  azzal,  hogy  egyrészt  egészségét  teszi 
kockára,  másrészt,  hogy  nem  jelentéktelen  vagyonát  apasztja,  sőt 
teljesen  fölemészti  az  az  ideális  célok  felé  törekvő  munka,  mely- 
nek végre  is  áldozatul  hozta  szelleme  üdeséget,  anyagi  erejét, 
mindenét. . . 

Nem  tántorította  el  a  munkában  az  a  sok  akadály,  melylyel 
meg  kellett  küzdenie,  az  a  sok  érdekellentét,  melybe  bele  kellett 
ütköznie  neki,  ki  egyenesen  járt  előre,  mindig  csak  iparos  népe 
közérdekeit  tartván  szem  előtt.  Nem  csüggesztette  el  az  a  keser- 
ves harc,  melyet  néha  iránya,  néha  —  ha  ez  az  előbbi  nem  hasz- 

nált  —  személye  ellen  indítottak;  s  nem  kedvetlenítette  el  egé- 
szen az  a  sok  hálátlanság,  melylyel  élete  utolsó  éveiben  találkozott. 

Mint  a  régi  páncélos  lovagok,  örök  küzdelemre,  örök  harcra 
állandóan  kész  s  minden  ellen  vértezve  volt,  mert  mindig  alkotni 
akart,  lépésről-lépésre  sikereket  szeretett  volna  kivívni  a  magyar 
ipar  számára  minden  téren ;  nemcsak  nagy  külső  sikereket,  hanem 
számos  kis  apró  eredményt,  melyek  együttvéve  mégis  jelentékeny 
számot  tettek  a  magyar  ipar,  az  országos  iparegyesület  és  a 
kereskedelmi  és  iparkamarák  történetében.  Lapozzuk  végig  ezek 
jegyzőkönyveit  és  tisztelettel  fogunk  meghajolni  az  ő  bámulatos 
munkaereje,  nagy  szakértelme  és  ritka  ügyszeretete  előtt. 

És  mint  öreg  ember  egyszer  arra  ébredt,  hogy  a  fizikuma 
nem  bírja  tovább  a  munkát;  de  azért  bénán  és  betegen  is  tovább 
küzdött,  utasításokat  adott,  jelentéseket  diktált,  míg  végre  is  beál- 
lott az  alkony,  megszűnt  a  lét. . . 

A  halál  mindent  kiengesztel  a  halottal  szemben,  de  nagy 
kérdés :  megtett-e  a  magyar  iparosság  mindent,  amivel  Rátli 
Károlynak  tartozott?  .  . . 

A  ravatalnál  nem  szabad  rekriminálni. 

Csak  egy  érzés  lépjen  most  előtérbe. 

A  hála  és  a  kegyelet  érzése  vezessen  minket  sírjához. 

Boruljunk  le  a  néma  sírdomb  előtt,  vezekeljen,  akinek  veze- 
kelni valója  van,  de  érezzük  a  hála  érzetét,  a  köszönetét  azért  a 
sok  jóért,  amit  a  magyar  iparnak  tett,  amit  se  neki,  se  hátra 
hagyott  családjának  nem  tudunk  megfizetni  soha. 

Áldás  legyen  emlékén,  mely  örökre  élni  fog  a  jók,   a .  hálás 

nemzedék  körében  ... 

!I.  Életrajza. 

Ráth  Károly  1838.  július  6-án  született  Szegeden  s  gondos 
nevelésben  részesült.  Tanulmányait  a  külföld  jeles  tanintézetei- 
ban  végezte  s  széleskörű  tudományos  műveltségének  és  nyelv- 
beli ismereteinek  az  ipari  köztevékenység  terén  való  szereplése 
alkalmával  nagy  hasznát  vette.  A  hatvanas  évek  végén  mint  gyá- 
ros tüní  föl  először  az  iparos  körökben. 

Egy  jelentéktelennek  látszó  iparágat,  a  szalmafonást  hono- 
sítván meg,  azt  csakhamar  nem  csupán  mint  gyáripart,  hanem 
egyszersmind  mint  népipart  is  a  fejlődésnek  oly  fokára  emelte, 
hogy  szalmakalapgyára  mint  első  helyen  álló  hazai  ipartelep 
volt  elismerve    és    a  külföldi    kiállításokon    szerzett    kitüntetések 

mellett  Ráth  Károly  az  iparfejlesztés  körüli  érdemeiért  már  1867-ben 
Ö  Felsége  által  a  koronás  arany  érdemkereszttel  lett  földíszítve. 
Hirlapi  szakcikkei,  fölolvasásai  már  ekkor  figyelmet  keltettek  és 
belépve  az  országos  iparegyesület  tagjai  közé,  csakhamar  (1871) 
az  egyesület  igazgatósági  tagjává  választatott,  mely  testületben 
később  az  iparegyesüleí  széleskörű  működésére  mind  a  mai 
napig  jelentékeny  befolyást  gyakorolt.  1872  — 1882-ig  az  egyesü- 
let alelnöke  volt,  legutóbb  pedig  a  kézműipari  és  ipartestületi 
szakosztályok  elnöke  és  a  végrehajtó  bizottság  tagja. 

Az  1872-iki  ipartörvény  megalkotása  után  megindult  iparos 
mozgalmak  kezdetén  csakhamar  az  ő  tudományos  készültséggel 
párosult  kezdeményezési  erélyére  irányult  az  iparoskörök  figyelme 
úgy,  hogy  az  1872-iki  első  iparoskongresszus  előkészítő  bizottsá- 
gának elnökévé  választatott;  magán  a  zajos  nagygyűlésen  pedig 
mint  másodelnök  oly  erélyesen  és  egyszersmind  oly  higgadt 
tapintattal  tudta  a  felizgatott  kedélyeket  lecsillapítani,  hogy  ez 
időtől  fogva  az  iparosság  osztatlan  bizalma  számára  első  vezér- 
szerepet jelölt  ki  és  megválasztották  az  ország  összes  ipartár- 
sulaíait  felölelni  hivatott  országos  iparosszövetség  központi  elnökévé. 

Az  iparos-szövetség  tudvalevőleg  nem  jött  létre,  bár  Ráth 
szívósan  ragaszkodott  hozzá  és  háromszor  terjesztette  fe!  az  alap- 
szabályokat. 

Az  akkori  belügyminiszterek  azt  vélték,  hogy  politikai  párt 
lappang  e  tervezett  szövetség  mögött,  mely  választások  alkalmával 
zavart  okozhat,  s  így  következetesen  megtagadták  az  alapszabályok 
jóváhagyását. 

A  gyakorlati  kezdeményezések  hosszú  sorának  a  Ráth  által 
ekkor  elfoglalt  vezénylő  bizalmi  állások  képezik  kiinduló  pontját. 
Az  iparosok  társulati  szervezkedése,  a  hiteiügy  fejlesztése,  az 
állami  szükségletek  fedezésénél  a  teljesen  mellőzött  hazai  mun- 
kának bevonása,  az  iparos  szakoktatás  felkarolása,  az  iparosok 
szellemi  művelődésének  és  társadalmi  tömörülésének  előmozdí- 
tása s  számos  más  téren  kifejtett  lankadatlan  monkálkodás,  buz- 
dítás, eredményes  cselekvés  jelzik  Ráth  Károly  nyilvános  pályá- 
jának ezen  első  időszakát. 

Egyik  maradandó  alkotását  képezi  a  « Fővárosi  Iparoskör » 
alapítása,  mely  immár  30  év  óta  fejt  ki  a  főváros  iparos  polgár- 
ságának társadalmi  életére  sokféle  irányban  jótékonyan  kiható 
működést. 

A  kiállítási  ügy  terén  Ráth  Károly  egyik  legavatottabb 
szaktekintélyként  volt  elismerve.  Az  1872-iki  kecskeméti  és  1876-iki 
szegedi  országos  kiállítások  szervezésében  dr.  Szabókyval  élénk 
részt  vett,  s  vezénylő  szerep  jutott  neki  mindkét  kiállításon  a 
biráló  bizottságok  munkálkodásának  vezetése  körül.  Nem  kevésbbé 
tevékenyen  támogatta  Zichy  Jenő  grófot  a  székesfehérvári  országos 
kiállítás  szervezési  élőmunkáinál,  s  mint  a  csoportbíráló  bizottságok 
elnökeiből  és  előadóiból  alakított  központi  jury-tanács  másod- 
elnöke, gróf  Zichy  távollétében  közelismerésben  részesült  erély- 
lyel  mindvégig  ő  vezette  e  nagytekintélyű  testület  tanácskozásait, 
mely  számos  fontos  elvi  kérdés  fölött  volt  hivatva  dönteni  és 
sok  féle  igényekkel  meg  érdekekkel  szembeszállni.  Mint  az  1873-iki 
bécsi  és  1877-iki  párisi  világkiállítások  magyarországi  központi 
bizottságának  és  jury-jének  tagja,  alkalma  volt  úgy  a  kiállítási 
ügyek  körűi  további  gazdag  tapasztalatokat  szerezni,  mint  a  magyar 
kiállítók  érdekeit  is  hathatósan  képviselni. 

O  volt  az,  aki  még  az  1876-ik  évben  határozott  alakban 
pendítette  meg  a  budapesti  országos  kiállítás  eszméjét,  melyet  az 
1870-iki  iparos-kongresszus  az  ő  javaslata  értelmében  ünnepélye- 
sen magáévá  tett.  «A  hazai  iparkiállítások  muHban  és  jövőben» 
című  munkája  által  tovább  érlelte  az  eszmét.  Az  előmunkálatok 
érdekében  azután  sorba  látogatta  és  tanulmányozta  a  külföldi 
országos  kiállításokat  (Brüsszel,  Berlin,  Halle,  Stuttgart,  Nürnberg 
stb.)  s  e  kiállítások  szervezetét  egy  önálló  munkában  ismertette 
azon  alkalomból,  midőn  előadói  javaslatképen  a  budapesti  orszá- 
gos kiállítás  szervezetére  nézve  egy  terjedelmes  munkálatot  ter- 
jesztett az  országos  magyar  iparegyesülethez,  mely  tervezet  a 
később  a  kormány  vezetése  alatt  megállapított  végleges  szerve- 
zésnek is  jó  részben  alapjául  vétetett.  1882-ben  a  kereskedelmi 
minisztérium  kiküldése  folytán  meglátogatta  a  moszkvai  orosz 
birodalmi  kiállítást  és  ez  alkalomból  «Oroszország  közgazdasági 
fejlődése))  című  oly  terjedelmes  művel  gazdagította  szakirodal- 
munkat, mely  a  fölhalmozott  adatok  kiváló  érdekénél  fogva  egyes 
részeiben  angolra  is  lefordíttatott.  Az  1883-ik  évben  a  zürichi,  a 
berlini  és  amsterdami  kiállításokon  folytatta  saját  nemzeti  kiállí- 
tásunk javára  értékesítendő  tanulmányait. 

Kiváló  szerep  jutott  neki  az  1885.  évi  budapesti  országos 
kiállítás  körül.  Az  országos  bizottságnak  és  számos  szakbizott- 
ságnak egyik  legtevékenyebb  tagja,  a  budapesti  helyi  bizottságnak 

alelnöke  és  központi  előadója  volt  s  ily  minőségben  nagy  része 
volt  azon  eredményben,  hogy  800  versenyképes  budapesti  iparos 
részvétele  emelte  a  kiállítás  fényét.  S  e  mellett  a  « Kiállítási  Lapok)) 
szerkesztése  által  is  szolgálta  a  nagy  nemzeti  vállalat  érdekeit  s 
mint  a  bíráló  bizottság  egyik  legnagyobb  csoportjának  alelnöke  s 
több  csoport  bíráló  bizottsági  tagja,  kiváló  szolgálatokat  tett  a 
kiállítás  ügyének. 

1893-ban  tanulmányutat  tett  Amerikában  s  az  akkori  chicagói 
kiállítást  tanulmányozta.  Ugyanekkor  beutazta  az  egyesült  államok 
nevezetesebb  ipari  központjait.  Itteni  értékes  tanulmányait  terje- 
delmes hivatalos  jelentésben,  több  szakcikkben,  fölolvasásban  és 
szabad  előadásban  ismertette. 

Hasonlóképen  élénk  részt  vett  az  1896-iki  milennáris  kiállítás 
előmunkálataiban  és  különféle  szakbizottságaiban.  Az  országos 
bizottságban  a  budapesti  kereskedelmi  és  iparkamarát  képviselte. 

A  ruházati  iparnak  csoportelnöke  és  jury-elnöke  is  volt,  a  fő- 
katalógust  Mudrony  Somával  és  Micseh  Endrével  együtt  szer- 
kesztette. A  Matlekovits  által  szerkesztett  kiállítási  főjeleníésbe 
a  ruházati  és  háziipari  csoportokról  írt  értékes  jelentést  és 
tanulmányt. 

A  kiállítás  körül  szerzett  érdemeinek  elismeréséül  a  kir. 
tanácsosi  címet  kapta. 

Ezenkívül  az  országban  rendezett  vidéki  kiállításokon  is 
részt  vett  s  azok  rendezőségeit  gyakorlati  tanácsaival    támogatta. 

Az  iparosmozgalmak  vezetése  körüli  szereplése  eléggé  isme- 
retes. Mint  az  1872-iki  I.  országos  iparoskongresszus  központi 
bizottságának  elnöke,  az  ő  hatásköréhez  tartozott  a  minden  oldal- 
ról sürgetett  Il-ik  iparosgyűlésnek  egybehívása.  Fényes,  nagy- 
szabású, higgadt  lefolyású  volt  az  1879-iki  iparoskongresszus, 
melynek  elnöke  és  vezetője  iránt  újból  csak  öregbedett  az  iparos- 
osztály tisztelete  és  bizalma.  Ráth  Károlynak  akkor  alkalma  volt 
a  törvényhozás  termében  is  nyomatékosan  síkra  szállni  azon 
kívánalmak  mellett,  melyek  öt  év  multán,  ha  nem  is  teljesen,  de 
legalább  jó  részben  érvényre  jutottak.  Mint  az  országos  ipar- 
egyesület kézműipari  és  a  budapesti  ipartársulatok  képviselőiből 
alakult  ipartársulati,  később  ipartestületi  szakosztályának  elnöke, 
Ráth  Károly  irányadó  tevékenységet  fejtett  ki  a  különböző  javas- 
latok elkészítésénél,  az  ipartörvényjavaslat  benyújtása  alkalmával 
már  8  nap  alatt  megtartotta  nemcsak  a  Il-ik  iparosgyűlés  központi 

bizottságának  ülését,  hanem  összehívta  február  17-ére  azon  szű- 
kebbkörű  országos  értekezletet  is,  mely  ismét  oly  üdvös  kihatású 
volt  az  iparosok  egyértelmű  állásfoglalására.  Az  új  ipartörvény 
hatását  érvényesíttetni  hivatott  országos  ipartestületi  értekezlet- 
nek is  ő  volt  a  kezdeményezője,  szervezője  és  tapintatos  elnöke 
és  ez  alkalommal  pendítette  meg  az  országos  iparos  segély-  és 
nyugdíjintézet  létesítésének  eszméjét. 

Az  országos  iparosgyűlések  intézése  továbbra  is  az  ő  kezé- 
ben maradt;  1891-ben  az  aradi,  majd  a  budapesti,  kolozsvári  ipa- 
rosgyűlésekeí  előkészítette  és  vezette,  mint  a  központi  bizottság 
elnöke  gondoskodott  a  határozatok  mintaszerű  végrehajtásáról  s 
a  kolozsvári  iparosgyűlés  alkalmából  (189Q.)  egy  érdekes  füzetben 
tette  közzé  az  összes  eddigi  iparosgyűlések  határozatait.  Mint  az 
iparosgyűlésekből  időről-időre  alakított  központi  bizottság  elnöke, 
tekintélyhez  juttatta  e  bizottságot,  melyet  az  országos  szaktanács- 
kozásokban is  respektáltak  s  legutóbb  a  betegsegélyezési  törvény 
érdekében  tartott  ankéteken  vett  részt  Áchim  Jánossal,  mint  e 
bizottság  kiküldöttje  és  az  ipartestületi  pénztárak  érdekében  mele- 
gen szállott  síkra  szóval  is,  később  tollal  is.  (Lásd  Ankéttanulsá- 
gok. Magyar  Ipar  1901.  évf.)  Az  utolsó  országos  iparosgyűlés, 
melyet  vezetett,  tavaly  május  5-én  volt  az  iparegyesületben,  melyet 
a  központi  bizottság  megbízásából  hívott  egybe  épen  az  ipar- 
testületi pénztárak  érdekeinek  hathatósabb  megvédése  érdekében. 

Élénk  részt  vett  az  iparos  ifjúsági  egyletek  mozgalmainak 
pátronizálásában  is  és  ezeknek  úgynevezett  országos  vándor- 
gyűlésein több  Ízben  elnökölt,  többek  között  Debrecenben  is, 
amikor  Bismarck  Vilmos  grófot  üdvözölte  egyik  ülésen,  melyet  a 
Hortobágyot  járó  gróf  meglátogatott. 

Ráth  Károly  1876— 1898-ig  alelnöke  volt  az  ország  első 
kereskedelmi  és  iparkamarájának;  eltérve  az  előbbi  tradícióktól, 
szabadabb,  nemzetiesebb  irányban  karolta  föl  a  gondozására 
bízott  fontos  érdekeket  és  hogy  az  azelőtt  kizárólagos  német  szót 
a  magyar  váltotta  föl,  ebben  Ráthnak  nem  csekély  érdeme  volt, 
melyet  a  fővárosi  szakkörök  osztatlanul  elismertek.  A  kamarának 
igen  buzgó,  erélyes  alelnöke  volt,  aki  rutinnal  és  ritka  szakértelem- 
mel vezette  az  iparosztályt  és  rendkívüli  szolgálatokat  tett  a 
kamarának  általában.  Ez  érdemeiért  számos  kamara  választotta 
meg  levelező  tagjául  és  a  kamarai  titkárok  értekezletein  általában 
((tiszteletbeli     titkár))-nak    nevezték     és     ilyennek    is    tekintették. 

Huszonkét  évi  buzgó  munkásságát  és  a  kisiparnak  szentelt  ön- 
föláidozó  tevékenységét  1898-ban  egy  ú.  n.  kisiparos  párt  azzal 
hálálta  meg,  hogy  őt  egyszerűen  kibuktatta.  Nem  csinált  belőle 
titkot,  hogy  ez  a  hálátlanság,  melyre  nem  számított,  nagyon  fájt 
neki  s  körülbelül  ez  időtől  kezdődik  az  ő,  különben  vasegészségé- 
nek is  a  hanyatlása. 

A  budapesti  kamara  azzal  hálálta  meg  érdemeit,  hogy  őt 
levelező  tagjává  választotta.  Ebben  a  minőségében  azonban  a 
megsebzett  önérzet  nem  engedte  nagyobb  tevékenységhez  s 
egyedüli  vigasza  az  volt,  hogy  a  főváros  iparossága  azt  a  csor- 
bát, melyet  a  98-iki  választással  renomméján  ejtett,  a  legközelebbi 
választásnál  kiköszörüli.  Sajnos,  hogy  ezt  a  reparációt  nem 
érhette  meg. 

De  nemcsak  az  iparügyek  terén  összpontosult  e  sokoldalú 
tevékenység.  A  kereskedelem  érdekei  is,  úgy,  mint  a  parlament- 
ben, a  társadalmi  téren  is  buzgó  szószólójukat  találták  benne. 
Bizonyság  erre,  hogy  a  « Magyar  Kereskedelmi  Csarnok»-nak  több 
év  óta  választmányi  tagja  s  kezdettől  fogva  törvényhatósági  tagja 
volt  a  budapesti  Elevátor  és  közraktári  bizottságnak,  sőt  a  szű- 
kebb körű  közraktári  építőbizottságnak  is.  A  jogtudósok  mellett 
báró  Kochmeister,  Strasser  Alajos  és  Ráíh  Károly  vettek  ahnak 
idején  részt  a  kereskedelmi  törvénykönyv  kidolgozásával  meg- 
bízott ankétben,  mely  közel  100  ülésen  készítette  elő  ezen,  tudva- 
levőleg egész  terjedelmében  elfogadott  codexünket.  Ez  alkalom- 
mal Ráíh  Károly  Ő  Felsége  legfelsőbb  megelégedésének  nyilvá- 
nításával lett  kitüntetve,  mely  legfelsőbb  kitüntetésekben  külön- 
ben a  bécsi  és  párisi  kiállítások  alkalmával  is  részesült. 

Meg  kell  emlékeznünk  Ráth  Károlynak  parlamentáris  műkö- 
déséről. Már  1872-ben  lett  Kolozsvárott  föllépteíve;  de  a  nagy 
lelkesedéssel  megejtett  választás  gróf  Péchy  Manó,  akkori  királyi 
biztossal  szemben  győzelemre  nem  vezetheíett,  bár  a  szavazat- 
különbség  nagyon  jelentékíelen  volí.  1875-ben  heves  küzdelem 
után  megválasztatoít  Pápa  város  országos  képviselőjévé.  1878-ban 
roppant  többséggel  újból  megválasztatott  a  pápai  mérsékelt  ellen- 
zéki párt  által.  1881-ben  kimaradt  a  parlamentből,  melynek  egyik 
tevékenyebb  tagja  és  elismert  szakférfia  volí.  Beszédeit  átgondolt- 
ság, komoly  tanulmány,  a  hangzatos  frázisok  szorgos  kerülése 
jellemezte.  Tagja  levén  a  közlekedési  bizoítságnak,  közgazdasági, 
pénzügyi,    ipar-    és  kereskedelmi  kérdések    melletí  a  közlekedési 

ügyek,  különösen  pedig  a  íarifakérdések  képezték  beszédeinek 
tárgyát,  melyek  a  legtartalmasabbak  közt  foglaltak  méltó  helyet, 
különösen  pedig  az  adatok  gazdagsága  tekintetében  még  későbbi 
időkben  is  becses  forrásul  szolgálhatnak.  Még  1876-ban  az  ő 
indítványára  emelte  a  képviselőház  határozattá,  hogy  az  állami 
szükségletek  a  hazai  ipar  által  fedezendők.  Az  ő  indítványára 
töröltettek  el  a  luxusadók  legkínzóbb  nemei,  pl.  a  tekeasztal-adó. 
A  közlekedésügyi  bizottságban  az  ő  indítványára  elejtetett  a  köz- 
munka szabályozására  vonatkozó  törvényjavaslatba  fölvett  állami 
útvám,  mint  új  adó.  Ellenben  jelentékeny  részt  vett  az  iparügyi 
budget  fokozatos  fölemelésében.  Az  ő  szorgalmazása  folytán  ter- 
jesztetett be  annak  idején  a  novelláris  törvény,  mely  az  önsegélyző 
hitelszövetkezetek  adómentességét  biztosítja. 

1882-ik  év  tavaszán  Trefort  közoktatásügyi  miniszter  által 
Ráth  Károly  megbízatott  kormánybiztosi  minőségben  a  ^-anagyar 
technológiai  iparnuizeunu  szervezésével.  Miután  már  az  előző 
évben  Romániában  és  az  aldunai  kikötőkben  a  Fekete  tengerig 
és  Odesszáig  a  forgalmi  és  a  közgazdasági  viszonyokat  tanul- 
mánya tárgyává  tette,  a  szervezés  érdekében  1882-ben  több  havi 
tanulmányutat  tett  Németországba,  Svájcba,  Belgiumba,  Angliába, 
Dániába,  Svéd-  és  Norvégországba,  Finnországba  és  Orosz- 
országba, egész  Nischni-Novgorodig.  (Az  ily  gyakori  külföldi 
utazásai  alkalmával  nyelvismeretei  nagy  segítségéül  voltak.  Beszélte 
ugyanis  a  németen  kívül  a  francia,  angol  és  olasz  nyelveket  is.) 
Az  általa  mintaszerűen  szervezett  technikai  iparintézet  IQ  év  előtt 
nyili  meg  és  az  iparosok  gyakorlati  képzésére  a  középiskola 
közreműködésével  nagy  befolyást  gyakorolt. 

A  szervezés  befejezése  és  az  intézetnek  a  gyakorlati  életbe 
való  átvitele  után  visszalépett  kormánybiztosi  állásától,  de  később, 
1893-ban  a  Kereskedelmi  múzeum  igazgatójává  nevezték  ki,  mely 
minőségben  nagy  buzgalommal  látott  hozzá  az  intézet  fejleszté- 
séhez s  főleg  a  háziipari  csoport  népszerűsítéséhez.  Sokat  fáradt 
továbbá  azon,  hogy  kelendőbb  specialitásaink  számára  a  külföl- 
dön (London,  Berlin)  állandó  expoziturát  létesítsen.  Mint  e  múzeum 
igazgatója,  a  millenniumi  kitüntetések  idejében  a  kitüntetések 
legelső  cyklusában  az  ő  neve  is  megjelent.  A  közügyek  terén 
szerzett  érdemei  elismeréséül  a  királyi  tanácsosi  címet  kapta.  Két 
évvel  ezelőtt  a  múzeum  úijászerveztetvén,  Ráth  a  kereskedelmi 
részvénytársaság  miniszteri  biztosává  neveztetett  ki  s  betegágyán 

e  társulat  ügyeivel  foglalkozott  legtöbbel:  és  utolsó  jelentését  a 
miniszterhez  e  minőségben  intézte, 

Ráíh  Károly  1 873-ban  választatott  a  fővárosi  törvényhatósági 
bizottság  tagjává,  melynek  kebelében  fontos  szakbizottmányokban 
—  mint  a  pénzügyi  és  gazdaságiban,  a  közoktatásiban  —  fejtette 
ki  megszokott  tevékenységét,  mely  ezenfölül  több  éven  át  még 
a  közgazdasági  bizottság  tagsági  ügykörére  is  kiterjedett. 

Tagja  volt  a  Matlekovits  Sándor  államtitkár  elnöklete  alatt  a 
kereskedelmi  minisztérium  által  alakított  « iparoktatási  és  háziipari 
országos  bizottságnak)),  mely  a  szakbavágó  összes  szervezési  és 
segélyezési  ügyekben  tanácsadó  közege  volt  a  nevezett  minisz- 
tériumnak. 

Tagja  volt  a  Baross  által  szervezett  és  Dániel  által  újjá- 
szervezett országos  ipartanácsnak,  a  vasúti  iparügyi  bizottságnak, 
egy  ideig  a  tarifabizottságnak,  a  statisztikai  bizottságnak  stb. 

Egyéb  tiszteletbeli  állásainak  fölsorolását  bátran  mellőzhet- 
jük ;  mert  az  itt  vázolt  sokoldalú  tevékenység  és  az  iparososztály- 
nak több,  mint  három  évtized  óta  személye  iránt  nyilvánuló 
bizalma  és  ragaszkodása  természetesnek  tünteti  föl  azon  tisztelet- 
beli és  védnöki  elnökségek,  meg  tiszteletbeli  tagságok  hosszú 
sorát,  mely  ép  úgy,  mint  a  kiállítási  s  egyéb  alkalmi  kitüntetések, 
érmek  és  díszoklevelek,  bátran  egy  kis  múzeumot  képezhetnének. 

De  meg  kell  említenünk,  hogy  az  iparoktatás  iránt  is  igen 
melegen  érdeklődött  és  fölszólalásait  az  orsz.  iparoktatási  Tanács- 
ban mindig  figyelemre  méltatták  és  indítványait  kellő  méitánylat- 
tal  fogadták.  Tagja  volt  —  az  orsz.  iparegyesület  képviseletében  — 
a  fővárosi  iparoktatási  bizottságnak  is,  melyben  tavaly  még  me- 
legen szállott  síkra  az   alsófokú   ipariskolák   reformja   érdekében. 

Közérdekű  munkásságának  jellemzésére,  megemlékezünk 
szakirodalmi  működéséről  is.  A  politikai  lapokban  már  a  70-es 
évek  elején  jelentek  meg  közgazdasági  napi  kérdéseket  alaposan 
tárgyaló  cikkei.  Jó  ideig  a  Pesti  Naplónak,  később  a  Lukács 
Béla  által  szerkesztett  Közvéleménynek  és  a  Toldy  István  által 
szerkesztett  Nemzeti  Hírlapnak  rendes  munkatársai  között  mint 
közgazdasági,  közlekedési  és  pénzügyi  vezércikkíró  szerepelt.  A 
70-es  évek  első  felében  Oelléri  Mór  szerkesztése  mellett  kiadta 
a  Kézműiparosok  Lapját;  később  az  Ipartársulati  Lapokat  és 
legújabban  az  Iparügyeket,  mely  központi  szakközlönyök  jelen- 
tékenyen hozzájárultak  az  iparos  köröknek  saját  közérdekeik  iránt 

való  tájékoztatásához,  valamint  a  gyakorlati  ipari  szakismeretek 
terjesztéséhez.  Önállóan  megjelent  munkái,  melyek  némelyikéről 
már  megemlékeztünk,  szintén  a  közgazdaság,  ipar  és  kereskede- 
lem érdekeit  ölelik  föl  és  összegyűjtve,  csinos  kis  szakirodalmi 
könyvtárt  képezhetnének. 

Az  utolsó  öt  évben,  vagyis  18Q7.  óta  a  Magyar  Iparnak 
fó'munkatársa  letí  s  e  minőségben  számos  szakcikket  és  szak- 
véleményt közölt.  Legbecsesebb  az  e  lapba  írott  közleményei 
között  az  Iparügyi  reminiszcenciák,  melyek  ipartörténeti  fontosság- 
gal is  birnak,  mert  egyrészt  számos  fontos  és  közérdekű  kezdemé- 
nyezésre vetnek  élénk  világot,  másrészt  élénken  megvilágítják  azt 
a  jelentékeny  vezérszerepet,  mely  neki  közérdekű  intézkedéseink 
körül  jutott.  E  visszaemlékezések  felölelik  a  következő  fontos 
témákat : 

A  közgazdasági  minisztérium  első  öt  évi  működése;  ipa- 
rosok és  kereskedők  a  parlamentben ;  hadfölszerelési  szállítások ; 
a  honvédség  bakancsai ;  Schulze  -  Delitzsch ;  székelyföldi  ipar- 
múzeum ;  Trefort  Ágoston  iparintézete ;  a  jubiláló  budapesti  ka- 
mara; harminc  éves  budget;  magyar  háziipar;  a  közszállítá- 
sok ügye. 

líl.  Emlékbeszédem  az  orsz.  iparegyesületnek  1902.  évi  június  3-án 
tartott  ülésén. 

A  küzdő  téren  adta  ki  nemes  lelkét  az  a  férfiú,  aki  egész 
éleiét  és  minden  tevékenységét  a  magyar  ipar  fölvirágozíaíásának 
szentelte.  Csonka  és  béna  volt  már  három  esztendő  óta,  de  amíg  ajkai 
mozogtak,  amíg  agya  működött,  egy  pillanatra  sem  szűnt  meg  dol- 
gozni, s  amikor  már  dolgozni  nem  tudott,  {tgsXéihb  foglalkozott  a.  ma- 
gyar ipar  nagy  és  kis  problémáival.  Hihetetlen  energia  lakozott  benne, 
sohasem  csökkenő  kötelességérzet  és  minden  akadályt  leküzdő 
ügyszeretet.  Más,  az  ő  elég  nyugalmas  állásában,  amelyhez  egy 
élet  küzdelmei  révén  jutott,  s  mely  élete  legutolsó  éveiben  meg- 
kímélhette a  gondoktól  s  bőséges  időt  engedett  neki  a  pihenésre : 
rég  visszavonult  volna  a  lázas,  emésztő  munkától;  ő  azonban 
betegen  is  belement  a  küzdelembe,  turbulens  elemek  fölött  elnö- 
kösködött,  diplomatizált,  csöndesítette  a  hullámokat  s  éltető  eleme 
gyanánt  ünnepelte  a  győzelmet,  amelyet  egy  háborgó  és  folyvást 
nyugtalankodó  tenger  fölött  aratott,  melyet  legutoljára  is  iparos- 
kongresszusnak  neveztek. 

Akik  éveinek  utolsó  szakában  látták  azt  a  kettőzött  ragasz- 
kodást tiszteletbeli  állásaihoz  és  tág  munkaköréhez,  azt  a  növekvő 
ambíciót,  melyet  minden  téren  kifejtett,  azt  a  majdnem  lázas 
vágyat  arra,  hogy  továbbra  is  részt  vegyen  az  ipari  köztevékeny- 
ségben, azok  méltányolni  fogják  azt  az  időszakot,  amikor  Ráth 
Károly  mint  kezdő  és  úttörő  csatlakozott  az  iparos-mozgal- 
makhoz. 

Szívós  akaraterővel  fogott  bele  a  parlagon  heverő  iparos- 
akció földjének  megmunkálásába.  Nem  törődött  vele,  hogy  a 
föld  kavicsos,  terméketlen ;  újból  és  újból  kezdte  a  sziszifuszi 
munkát  s  mikor  ez  a  kezdés  és  ez  a  munka  csak  mosolyt  csalt 
a  hitetlen  Tamások  ajakára,  ő  meg  volt  róla  győződve,  hogy  a 
látszólag  improduktív  munka  is  meghozza  idővel  a  maga  értékes 
gyümölcsét. 

Ráth  Károly  nem  volt  a  nagy  alkotások  és  nem  is  a  nagy 
koncepciók  embere.  Inkább  arra  törekedett,  hogy  összegyűjtse  és 
képviselje  a  magyar  iparosság  kívánalmait  a  magyar  ipar  fontos 
közérdekeiben. 

De  ebben  azután  bámulatos  munkát  tudott  kifejteni,  mely  a 
legapróbb  részletekre  kiterjedt,  Napirenden  tartott  minden  Icér- 
dést,  aktuálissá  tudott  tenni  minden  kívánalmat,  nyélbe  ütött 
minden  határozatot  és  nálánál  senki  sem  értett  hozzá  jobban, 
hogy  az  iparosok  nyilvánított  kívánalmaiból  ügyes  és  diplomati- 
kus formulázás  révén  az  érdességet  lecizelirozza. 

Ugyané  módon  egyenlítette  ki  gyakran  az  ellentéteket,  békí- 
tette ki  az  ellenségeket  s  ő,  ki  harcmodorában  éles  és  kímélet- 
len is  tudott  lenni,  mindinkább  hajlandó  lett  arra,  hogy  az  ellen- 
téteket elsimítsa  és  ellenségeivel  ő  maga  is  megbéküljön. 

Tevékenységének  sokféle  irányáról  kimerítő  képet  adott  az 
az  életrajz,  melyet  elhunyta  alkalmából  a  Magyar  ipar-ban  közöl- 
tem. Ezúttal  nem  tevékenységének  részleteit  akarjuk  méltányolni; 
emlékét  idézzük  magunk  elé  és  elévülhetetlen  úttörő  érdemei  előtt 
hajtjuk  meg  újból  zászlóinkat  az  országos  iparegyesület  kebelé- 
ben, melynek  ő  ideje  és  ereje  javát  szentelte,  s  amely  élete  utolsó 
éveiben  menedékhelye,  mentsvára  volt. 

Ez  érdemeinek  elismerése  kötelesség. 

E  kötelességnek  nem  a  rideg  formák  szerint,  hanem  szi- 
vünk szeretetével  felelünk  meg,  mert  adósai  maradtunk  neki  és 
velünk  együtt  az  egész  magyar  iparosság. 

A  magyar  ipar  úttörői  között  emelt  magánal<  tettei  és  mun- 
kássága révén  emléi<oszlopot,  melyet  kegyelettel  kell  őriznünk  és 
babérlevelekkel  megkoszorúznunk.  Ez  oszlop  falaira  véssük  be  az 
ő  jelszavát,  melyet  lapja  is  homlokán  viselt :  Egyesülés  és  haladás. 

Sokszor  használt  hasonlat,  de  most  is  önkéntelen  kínálko- 
zik, mert  ő  csakugyan  arca  verejtékeivel,  ereje  teljes  és  kitartó 
érvényesítésével  szántott  és  vetett  az  általa  gondosan  megmunkált 
főidbe,  de  az  aratás  —  ha  valaha  lesz  —  nem  az  ő  számára 
fog  hasznot  hajtani. 

És  az  a  még  jobban  elkoptatott  másik  hasonlat  is  ráillik. 
Szent  buzgalommal  vezette  népét  az  Ígéret  földje  felé,  de 
jóval  a  cél  előtt  megtörött  ereje  és  neki  nem  adatott  meg  a 
jutalom,  hogy  lássa  és  élvezze  munkájának  gyümölcseit,  a  magyar 
ipar  Kánaánját,  csodás  termőföldjét. 

Erejét,  tehetségét,  egészségét  és  vagyonát  megemésztette  a 
harmincéves  küzdelem.  Megérte  ugyan  az  időt,  hogy  az  egész 
ország  elismerte  fáradozásainak  nemes  végcélját  s  hogy  az  ipar- 
fejlesztés eszméje  immár  nemcsak  távol  ideál,  hanem  megteste- 
síthető és  a  homloktérben  álló,  megvalósítható  valami,  melyért 
az  ő  nyomában  immár  sokan  küzdenek  és  melyért  maga  a  kor- 
mány és  a  társadalom  is  rendszeresen  dolgozik. 

De  az  ígéret  földje,  a  miként  ő  azt  elképzelte,  még  mesz- 
sze  van. 

Amikor  lelki  szemeit  behunyta,  még  ott  lebegett  előtte  az  a 
látszat,  hogy  az  agrárius  érdekeket  még  mindig  sokkal  inkább 
favorizálják  nálunk  a  hivatalos  és  nem  hivatalos  tényezők,  mint 
az  ipariakat;  ott  láthatta  az  ő  sokat  sejtő  lelke,  hogy  az  ipari 
vállalatok  vezetőit  és  intézőit  még  az  ország  közügyeinek  poli- 
tikai intézésére  nézve  is  összeférhetetlennek  szeretné  látni  egy 
bizonyos,  nem  egészen  egészséges  áramlat,  hogy  a  mi  iparunk 
exisztenciális  és  intenzív  érdekei  még  mindig  háttérbe  szorulnak 
akkor,  amikor  a  nálunk  sokkal  erősebb  és  hatalmasabb  osztrák 
ipar  folytatólagos  térhódításáról  van  szó  s  végre,  hogy  nálunk 
az  államháztartás  keretében  mindenre  lehet  kivételes  áldozatokra 
fedezetet  találni,  csak  arra  nincs  pénz,  hogy  a  hosszanhúzódó  és 
beláthatlan  következményekkel  bíró  ipari  válságokat  enyhítsük, 
vagy  megszüntessük. 

Messze  vagyunk  még  attól,  hogy  olyan  mértékben  méltá- 
nyolják nálunk  az  ipart  és  az  iparosságot,  mint  akár  Németország- 

ban,  akár  Angliában,  Franciaországban,  vagy  csal<:  a  szomszéd 
Ausztriában  is.  A  mi  iparosaink  a  társadalomban  sem  foglalták 
még  el  az  őket  megillető  helyet  s  távol  vagyunk  attól,  hogy  az 
ország  ügyeire  olyan  befolyást  gyakoroljunk,  mely  bennünket  az 
agráriusok  és  jogászok  falankszaival  egyenrangúvá  tenne. 

De  amikor  a  hosszú  harc  alatt  elhullanak  legjobbjaink  s 
könnyezve  áldozunk  az  ő  emieküknek,  vigaszt  is  keresünk  és 
találunk  abban  a  jelenségben,  hogy  újabb  és  újabb  egyesülések 
keletkeznek,  újabb  vezérek  és  közkatonák  csoportosulnak  az 
általunk  oly  nagy  szeretettel  képviselt  ügy,  a  magyar  ipar  föl- 
virágoztatásának  ügye  körül,  melyet  kitartó  és  harmonikus  mun- 
kával talán  mégis  csak  diadalra  segítünk,  ha  egymással  karöltve 
és  egymást  támogatva  törekszünk  előre,  hadat  izenve  a  frázisnak, 
sikert  biztosítván  a  munkának  és  a  reális  tettekben  nyilvánuló 
eredményeknek. 

Ilyen  munkával  fogjuk  legjobban  megbecsülni  elköltözött 
barátunk  emlékét  és  szellemét. 


Neuschlosz  Marcel. 

I.  Nekrológ. 

A  magyar  ipar  dísze,  büszkesége  szállt  sírba. 

Az  Országos  Iparegyesület  egyik  legerősebb  oszlopa  om- 
lott össze. 

Gyász  költözik  mindnyájunk  szívébe,  a  fájdalom  könnyet 
facsar  a  szemünkből,  mikor  legjobbjaink  egyikét,  az  erős  munká- 
ban és  áldásos  tettekben,  a  praktikus  ideákban  és  gyümölcsöző 
áldozatokban  egyaránt  példás  úttörő  emlékét  elparentáljuk. 

Neuschlosz  Marcel  talán  a  legintelligensebb  és  legtehetsé- 
gesebb magyar  iparos  volt,  aki  kora  fiatalságától  kezdve  az  inten- 
zív munka  embere  volt,  töviről-hegyire  ismerte  nemcsak  az  ipari,  de 
az  egész  gazdasági  és  társadalmi  élet  követelményeit  és  áldásos 
tevékenységet  fejtett  ki  az  ipari,  gazdasági  és  társadalmi  bajok 
orvoslása  érdekében. 

A  legelsők  egyike  volt,  ki  megfigyelvén  a  munkások  életé- 
nek igényeit,  nyíltan  szállott  síkra  a  munkások  jogos  követe- 
léseinek teljesítése,  a  szociális  kérdések  megvitatása  és  a  szociális 
sebek  gyógyítása   érdekében.   Ezért    terelte   munkásságát   lassan- 

lassan  a  humánus  alkotások  felé  s  ezért  használt  föl  minden 
alkalmat,  hogy  a  kisemberek  sorsán  szóval,  tettel  és  áldozatokkal 
is  segítsen.  Egyik  kezével  az  iparosok  érdekében  dolgozott  és 
az  Országos  Iparegyesület  vezetői  között  előkelő  pozíciót  vívott 
ki  magának,  mert  okos  és  célszerű  tervei  és  javaslatai  mindig  a 
megfontolt  szakember  bölcseségét  és  erejét  mutatták.  Másik  ke- 
zével a  munkások  és  a  proletárok  javán  dolgozott,  lángoló  lelke- 
sedéssel jelölvén  ki  az  utat,  melyen  a  józan  magyar  munkaadónak 
alkalmazottai  érdekeit  képviselni  és  érvényesíteni  legfontosabb 
kötelessége.  E  téren  aratta  legszebb  sikereit. 

Ő  kezdeményezte  a  munkások  gyermekei  érdekében  a  nap- 
közi otthonokat,  ő  propagálta  a  munkaközvetítőben  a  sztrájk- 
paragrafus eltörlését,  ő  létesítette  az  ingyenkenyér-intézményt,  ő 
segített  fejleszteni  a  humánus  egyesületeket  és  intézményeket, 
ő  reorganizálta  az  országos  gyermekvédőegyesületet  és  minden 
téren  apostola  volt  a  felebaráti  szeretetnek.  Nem  csoda,  ha  egyik 
méltatója  életét,  vázolva,  fölidézi  a  mesét  arról  a  tündérről,  kinek 
minden  lépésén  egy-egy  virág  fakadt  ki  a  földből.  Ilyen  volt  ő 
is  —  minden  lépésén  egy-egy  jótettével  enyhítette  embertársainak 
küzdelmes  sorsát.  A  jócselekedetnek  e  virágaiból  fon  sírjára  az 
emlékezet  legméltóbb  koszorút. 

Életének  felét  ipara  fölvirágoztatásának,  másikat  a  közügyek- 
nek szentelte  s  alig  volt  még  valaki,  aki  ezeket  több  önzetlen- 
séggel és  intenzivebb  sikerrel  szolgálta  volna.  És  bár  e  sikerek 
fölsorolása  lapokat  töltene  be,  a  hozzá  közelállók  mégis  azt  hit- 
ték, hogy  működésének  java  még  a  jövőnek  van  fönntartva.  Eze- 
ket a  reményeket  most  bekövetkezett  halála  megsemmisítette. 

Neuschlosz  Marcel  közel  egy  év  óta  betegeskedett;  súlyos 
baja  ellen  néhány  hónappal  ezelőtt  operációval  keresett  mene- 
déket; most  újabban  kellett  megoperálni  s  nemsokára  ezután  el- 
ragadta őt  a  végzet  az  élők  sorából. 

Neuschlosz  Marcelban  az  értelem,  akarat  és  érzés  csodá- 
latosan tudott  egybeolvadni.  Jó  szívének  meleg  érzését  sokszor 
eltakarta  akaraterejének  megnyilvánulása;  gyors  fölfogásából  és 
szigorú  bírálatából  eredő  szándékának  merev  keresztülvitelében 
mindig  mérsékelte  nemes  érzése  és  fenkölt  gondolkodása ;  amikor 
azonban  esze  és  szive  valami  nemes  eszmének  keresztülvitelében, 
vagy  közhasznú  intézmény  megvalósításában  való  közreműködést 
az  ő  föladatául  ismert  föl :  addig  nem  nyugodott,  míg  nagy  tudá- 

sával  és  akaratának  törhetlen  erejévé!  a  kitűzött  célt  el  nem  érte. 
Becsületbeli  és  jellemet  érintő  dolgokban  igen  szigorú  és  merev 
fölfogás ú,  bírálatában  kíméletlen  volt,  —  a  mások  tévedéseit 
mégis  hajlandó  volt  elnézni  és  megbocsátani. 

Kiváló  volt  mint  szónok  is  és  érveinek  gazdagságával,  meg- 
győző erejének  melegével  mindig  meg  tudta  hódítani  az  általa 
képviselt  ügynek   hallgatóságát. 

Magatartása  és  tevékenysége  követésre  méltó.  Munkatársa 
lenni  nemcsak  öröm,  de  jóleső  érzés  is  volt,  mert  az  ember 
mindig  abban  a  biztos  tudatban  lehetett,  hogy  ami  az  ő  közre- 
működésével végeztetett  el,  az  jól  történt  meg  s  azért  —  ha  kei- 
lett  —  ő  maga  kívánta  viselni  a  teljes  felelősséget. 

Szóval :  ritka  egyéni  jellemében  és  páratlan  nemes  tulajdon- 
ságaiban egész  ember  volt,  aki  tehát  a  szó  legnemesebb  értel- 
mében ideálisan  élt  és  munkálkodott . . . 

Visszafelé  fordult  élete  fáklyája.  A  gyümölcsöző  élet  forrása 
elapadt.  Gyászba  borította  családját,  számos  barátait,  ezernyi 
tisztelőit. 

Mindnyájan  megindulva  állunk  ravatala  előtt,  babért  helye- 
zünk koporsójára  és  szívünkbe  véssük  nemes  emlékét,  mely  egyéni- 
ségében és  cselekedeteiben  mint  ragyogó  és  követendő  példa 
élni  fog  a  síron  túl  is  —  nemzedékről-nemzedékre. 


II.  Életrajza. 

Életrajzi  adatai  nem  adják  tiszta  és  egyenletes  képét  az  ő 
ritka  munkásságának.  Mozaikdarabokat  állítunk  össze  életéből, 
tevékenységéből  és  ezek  tartalmának  összetételéből  kapjuk  meg 
azt  a  harmóniát,  mely  az  életét  elejétől  végig  jellemezte. 

Született  Budapesten  1853-ban,  augusztus  28-án,  mint  Neu- 
5chlosz  Simon  ismert  faiparos  második  fia.  Unokaöcscse  volt 
Hirschler  Ignácz  dr.  főrendiházi  tagnak,  (édesanyja  Hirschler 
nővére  volt),  aki  az  intelligens  ifjút  nagyon  szerette.  Hirschler 
irányította  a  nevelését,  s  Marcel  a  rajongásig  szerette  első  mes- 
terét, amit  azzal  is  igazolt,  hogy  az  ő  kedvéért  tökéletesen  meg- 
tanult latinul  s  a  legtöbb  latin  klasszikust  kívül  recitálta  nagy- 
bátyjának, akinek  a  latin  remekírókban  tellett  legnagyobb  gyönyö- 
rűsége. A  fiatal  Neuschlosz  sokat  örökölt  tudós  nagybátyja  élénk 
szelleméből,  nemes  fölfogásából  és  humánus  érzelmeiből. 

Különben  otthon  való  előképeztetése  után  1860-ban  lépett 
a  helybeli  normáliskola  3-ik  osztályába;  ezután  a  piarista  gimná- 
zium hat  osztályát  végezte;  innen  1868-ban  atyja  üzletébe  lépett; 
de  már  1869.  október  havától  1871.  január  haváig  Hamburgban, 
Fraustaedter  George  &  Comp.  faüzletébe  lépett  gyakorlatra.  Édes- 
apja halála  után,  1876-ban  ismét  belépett  az  édesanyja  és  nagy- 
bátyja :  Neuschlosz  Miksa  által  tovább  vezetett  üzletbe,  ahol  már 
egy  év  múlva  megkapta  a  prokurát. 

1882.  elején  rövid  időre  kilépett  az  üzletből,  mert  a  m.  kir. 
kereskedelmi  miniszter  a  keleti  tartományokba  küldötte  szakmá- 
jának és  a  magyar  ipar  általános  érdekeinek  tanulmányozása 
végett.  E  tanulmányútja  alatt  sok  gyakorlati  tapasztalatot  szer- 
zett, de  nem  sietett  ezekről  vaskos  könyvet  íratni,  mint  ez  ma 
szokás,  hanem  busásan  fölhasználta  és  érvényesítette  azokat 
későbbi  köztevékenysége  folyamán. 

Kereskedelmi  gyakorlaton  Neuschlosz,  mint  említettük,  Ham- 
burgban volt  és  közben  meglátogatta  Németország  más  nagy 
városait  is.  Hazatérve,  megtanulta  az  ácsmesterséget  és  abból  le 
is  vizsgázott,  majd  1882.  június  elsejétől  kezdve  Ödön  bátyjával 
«Neuschlosz  Ödön  és  Marcel»  cég  alatt  átvette  az  üzlet  veze- 
tését, melyet  a  fejlődés  magas  fokára  emelt.  Részt  vett  az  1885. 
és  1896-iki  országos  kiállításokon,  az  1900-iki  párisi  világkiállí- 
táson ;  az  előbbi  kiállításokon  számos  díszes  pavillont  épített  és 
több  nagy  vállalkozásban,  híd-  és  kaszárnyaépítésben  is  volt  része. 

Nagyobb  építkezései  a  következők  voltak:  Przemysl  erődí- 
tése és  ugyanott  laktanyák  építése;  Eperjes  újjáépítése  a  80-as 
években  bekövetkezett  tűzvész  után ;  laktanya  Lembergben,  tüzér- 
laktanya  a  váci  határban,  a  József  főherceg  honvédhuszár-laktanya 
az  Üllől-üton,  a  honvéd  gyalogsági-laktanya  az  Üllői-úton,  a  bel- 
városi laktanya  és  törzsépület,  a  váci  honvédhuszár-laktanya,  a 
honvédhadapród-iskolák  Pécsett,  Sopronban  és  Nagyváradon,  a 
Margitsziget  feltöltése  és  ottani  építkezések,  a  jute-szövő-  és  fonó- 
gyár, a  Danubius  hajógyár  r.  t.  gyárai,  a  rendező  pályaudvar 
Pozsonyban,  a  Zsolnay-féle  zuglói  gyár,  a  Fowler-féle  gyár  Kelen- 
földön, a  dunaparti  pályaudvar,  az  Elevátor  pilótázása  és  szám- 
talan kisebb  és  nagyobb  vasúti  híd,  gyár  és  laktanya. 

Valamennyi  között  kiemelkedik  azonban  az  1896-iki  ezred- 
éves országos  kiállítás  alkalmával  létesített  történelmi  épületcsoport^ 
melynek  gyönyörű  kivitele  előtt  teljes  elismeréssel   hajoltak   meg 

a  külföld  első  szakértői  is.  Ugyanily  minuciozitással  építették 
meg  a  többi  kiállítási  pavillonokat  s  ahol  a  művészi  cél  volt 
a  fontos,  ezt  nem  kockáztatták  semmiféle  anyagi  előnyért. 

Iparában  a  modern,  nagykiterjedésű  ácsmesterségen  kívül  a 
parket-gyártást  is  felölelte  s  minden,  az  építési  faipar  körébe  tar- 
tozó ágat  a  versenyképesség  magas  fokára  emelt.  Üzletében  és 
vállalkozásaiban  a  legszolidabb  üzleti  és  versenyzési  elveket  alkal- 
mazta s  a  realitás  alapelveitől  soha,  egy  pillanatra  nem  tért  el. 
És  sokoldalú  közmunkássága  mellett  is  mindig  első  volt  neki  az 
üzletben  reá  váró  kötelességek  teljesítése  s  csak  ezután  követke- 
zett a  közügy.  Ezért  boldogult  ő  üzleti  életének  minden  fázisában. 

Mint  főnököt  és  munkaadót,  hivatalnokai  és  munkásai  ép 
oly  rajongó  szeretettel  és  tisztelettel  vették  a  boldogultat  körül, 
mint  a  közéletben  mindenki,  aki  őt  ismerte.  Mert  nem  forduha- 
tott  hozzá  alkalmazottja  bármely  ügyes-bajos  dologban,  hogy  ha 
kellett  tanácscsal,  vagy  tettei  ki  ne  segítette  volna,  akin  pedig 
segített,  annak  éreznie  kellett,  hogy  hozott  légyen  bármily  áldo- 
zatot, azt  örömmel  és  szivesen  hozta. 

Mindig  nagy  gondot  fordított  arra,  hogy  különösen  beteg 
munkásai  és  ezek  hozzátartozói  szükséget  ne  szenvedjenek  és 
számos  elaggott  munkás  és  munkásainak  özvegyei  részesülnek 
még  ma  is  állandó  rendes  nyugdíjban. 

Igazgatósági  tagja  és  egyik  oszlopa  volt  a  lipótvárosi  takarék- 
pénztárnak, melynek  részvényeiből  200.000  korona  értékű  volt 
birtokában;  igazgatósági  tagja  volt  a  Schlick-gyárnak,  a  kerámiai 
gyárnak,  s  közműhely-  és  raktártelep  részvénytársaságnak,  a  fa- 
termelő  részvénytársaságnak,  elnöke  az  egyesült  parkét-részvény- 
társaságnak,  a  gipszértékesítő-társaságnak,  stb.  E  vállalatok  név- 
sorából is  kitetszik,  hogy  azokban  nem  a  nagy  tantiémeket  kereste, 
(hiszen  egy-egy  pénzügyi  favoritnak  egy  igazgatósági  tagság  rend- 
szerint többet  hoz,  mint  neki  összes  igazgatósági  tagságai  együtt- 
véve), hanem  szakértelmével  az  építkezési  branche  érdekeit  akarta 
reális  alapon  előmozdítani. 

Egyik  legmunkásabb  tagja  volt  az  Országos  Iparegyesület 
végrehajtó  bizottságának,  belső  tagja  volt  a  kereskedelmi  és  ipar- 
kamara iparosztályának.  Mint  az  Iparegyesület  kiküldöttje,  részt- 
vett a  technológiai  és  a  kereskedelmi  múzeumok  fölügyelő  bizott- 
ságaiban s  főleg  ez  utóbbi  helyen,  sokszor  fejtette  ki  praktikus 
nézeteit  és  javaslatait.  Különös  előszeretettel  foglalkozott  munkás- 

Ügyekkel.  Ö  kezdeményezte  az  Iparegyesület  munkásügyi  szakosz- 
tályának létesítését,  melyben  nagy  szeretettel  karolta  föl  a  mun- 
kások számos  közérdekét.  Ugyanezekért  küzdött  a  munkaközve- 
títőben, melynek  választmányi  és  végrehajtó  bizottsági  tagja  volt. 
Ő  kezdeményezte  a  napközi  otthonokat  és  erre  a  célra  a  főváros 
millennáris  alapjának  fölhasználását  jelölte  meg.  Tevékeny  tagja 
volt  a  kereskedelmi  testületnek,  a  kereskedelmi  akadémia  vezérlő 
bizottságának,  az  országos  ipartanácsnak,  az  árúforgalmi  érték- 
megállapító bizottságnak,  az  orsz.  erdészeti  egyesületnek,  az  építő- 
mesterek testületének,  a  faiparosok  és  fakereskedők  orsz.  egye- 
sületének, a  magyar  kereskedelmi  csarnoknak,  melyekben  mindenütt 
megmaradtak  hasznos  tevékenységének  nyomai. 

Végül  nem  lehet  említés  nélkül  hagyni,  hogy  sokáig  elnöke 
volt  egy  kültelki  iskolaszéknek  és  e  hivatását  rendkívüli  ügybuz- 
galommal és  szeretettel  teljesítette,  mert  a  zsönge  gyermeksereg 
nevelésének  előmozdítása  egyik  kedvenc  terrénuma  volt.  E  minő- 
ségben szerezte  tapasztalatait  a  napközi  otthonok  létesítését  célzó 
indítványának  támogatására. 

Újjászervezője  és  ügyvezető  alelnöke  volt  a  gyermekvédő- 
egyesületnek, melynek  menedékházát  ő  létesítette ;  kezdeményezője 
az  ingyenkenyér-osztásnak  és  így  elnöke  az  ingyenkenyér-egye- 
sületnek ;  vezető  tagja  volt  a  kereskedelmi  kórház  és  kereskedelmi 
menedékház  vezetőségének,  alelnöke  volt  a  Márta-egyesületnek 
és  számtalan  jótékony  és  egyéb  intézeteknek,  ahol  mindenütt 
lelkiismeretesen  dolgozott,  mert  minden  ilyen  megbízatását  ko- 
molyan vette. 

((Magyarország  szimbolikus  nagypáholyá»-nak  hét  éven 
át  ügyvezető  helyettes  nagymestere  és  utóbb  tiszteletbeli  nagy- 
mestere volt.  Az  ő  tevékenysége  hozta  létre  a  Podmaniczky-utcai 
páholyházat  is.  Szabadkőművesi  tevékenysége  is  példás  volt.  Mindig 
az  emberi  jogok  védelmét  és  érvényesülését  kereste  és  követelte. 
Legutolsó  szereplése  a  páholyban  egy  beszéd  volt,  melyben  az 
orosz  népnek  szabadságáért  való  küzdelme  iránt  ébresztette  föl 
a  legmelegebb  rokonszenvet. 

Tavaly  elhunyt  Ödön  bátyjához  valóban  igazi  testvéri  szere- 
tet fűzte.  Nemcsak  szerette,  de  nagyra  tartotta  bátyja  tehetségeit 
és  ritka  jellembeli  kvalitásait.  És  mikor  Ödön  beteg  lett,  ritka 
gyöngédséggel  ápolta,  elküldte  hosszabb  időre  üdülő-helyekre  és 
örömmel  dolgozott  helyette  napestig.  Mikor  Ödön  a  Rózsadombon 

létesítette  remek  nyaralóját,  hogy  ne  legyen  elhagyatva,  ő  is  a 
szomszédságába  építette  palotáját,  mert  szüksége  volt  bátyja 
közelségére.  Megrendítőbb  látvány  pedig  alig  tárult  a  szemeim 
elé,  mint  ő,  aki  alig  behegedt  sebeivel  bátyja  temetésén  fogadta 
a  részvétnyilatkozatokat  és  végig  sírta  az  egész  szertartást.  Olyan 
volt,  mint  egy  megtört,  zokogó  oroszlán.  .  . 

ily  előkelő  szerepet  játszó  férfiú  természetesen  a  tollhoz 
is  kénytelen  volt  hozzányúlni,  hogy  eszméit,  javaslatait  kifejtse  és 
propagálja.  A  legtöbb  aktuális  cikke  a  « Magyar  Ipar»-ban  jelent 
meg,  de  sokat  írt  a  szabadkőművesek  lapjába  is.  Az  1885-iki 
kiállításról  megjelent  hivatalos  jelentésbe  a  faiparról  szóló  értékes 
részt  ő  írta.  Nagyobb  dolgozatai  közül  külön  füzetben  csak  egy 
jelent  meg,  Ivánka  Imre  élet-  és  jellemrajza.  Az  ősz  pátriárkának 
intimusa  volt  és  sok  melegséggel,  szeretettel  emelt  neki  irodalmi 
emléket.  E  munkájával  kétségtelenül  igazolta,  hogy  a  tollnak  ép 
oly  avatott  mestere  volt,  mint  a  gondolatnak  és  a  szónak. 

Az  ipar  és  vállalkozás  terén  szerzett  kiváló  érdemei  elismeré- 
séül kapta  Neuschlosz  1885-ben  a  Ferenc  József-rend  lovagkereszt- 
jét, 1896-ban  a  királyi  tanácsosi  címet,  s  1891-ben  a  III.  osztályú 
vaskorona-rendet.  De  nem  tartozott  azok  közé,  akik  a  külső  elis- 
meréseket keresték.  Demokrata  volt  egyéniségében,  gondolkozá- 
sában és  cselekedeteiben  egyaránt;  polgártársai  és  barátai  kitün- 
tető elismerése  elől  is  elvonult  s  így  sohasem  lehetett  rábírni, 
hogy  a  budapesti  V.  kerület  képviselő-jelöltségét  elfogadja,  bár 
megválasztását  a  legilletékesebb  tényezők  biztosították  volna. 
Ellenben,  ha  közérdekű  munkát  raktak  valahol  gyakran  túlterhelt 
vállaira,  ezt  gondolkozás  nélkül  elfogadta  és  passzióval  felelt  meg 
a  megbízatásnak. 

Családi  élete  elejétől  végig  mintaszerű,  igazán  boldog  volt 
1886-ban  vezette  oltárhoz  rokonát,  HirscIilerRózéA,  egy  női  erények- 
ben gazdag  és  lelkileg  is  művelt,  hozzá  minden  tekintetben  méltó  úri 
nőt,  akivel  példás  családi  életet  élt.  Az  ég  is  megáldotta  kötésü- 
ket. Négy  derék  fiú  (Simon,  Albert,  Elek  és  Ernő)  és  egy  leány 
(Emmike)  származott  a  boldog  frigyből.  Ezek  a  fiúk  vannak 
hivatva  apjuk  nevét  teljes  ragyogásában  fönntartani. 

Es,  hogy  így  lesz,  erre  biztosítékot  képeznek  anyjuk  nemes 
szívbeli  tulajdonai,  gyöngéd  szeretete  és  boldogult  urához  méltó 
akaratereje.  A  családhoz  legközelebb  álló  barátok  csodálattal 
szemlélték  azt  a  hősies  marti  romságot,  melylyel  ez  az  asszony  az 

ura  betegségét,  az  ezzel  járó  szenvedéseket  és   régen    megpecsé- 
telt végső  sorsát  elviselni  segített  és  maga  is  elviselte  .  .  . 

Tiszteljük  az  özvegyben  és  szeressük  gyermekeiben  azt,  aki 
nincs  többé  közöttünk  . .  . 

III.  Einlékbeszédem  az  orsz.  iparegyesület  1905-iki  közgyűlésén. 

Nem  siratni  jöttünk  ide,  hanem  méltatni.  Hisz  elsirattuk, 
úgy,  mint  még  senkit  és  méltatnunk  kellene  úgy,  mint  eddig  még 
alig  valakit.  Hisz  egész  egyéniségében  oly  tökéletes,  cselekvésé- 
ben olyan  céltudatos,  erőteljes  logikus  és  hasznos  vala,  mint 
kevesen  előtte  és  emléke  oly  pregnánsul  domborodik  ki  előttünk 
ma  és  ezután  is,  hogy  alig  remélhetjük,  hogy  valaki  a  közel  jövőben 
nyomdokaiba  lépjen,  nem  is  szólva  arról,  hogy  a  helyét  pótolja . . . 

Ö  benne  az  értelem  és  az  akarat  csudálatosan  tudott  egybe- 
olvadni. Jó  szívének  melegsége  minden  cselekedetéből  kisugár- 
zott; gyors  volt  a  fölfogása  és  szigorú  a  bírálata.  Ezekre  alapított 
szándékának  keresztülvitelében  mindig  mérsékelte  nemes  érzése 
és  fenkölt  gondolkodása;  amikor  azonban  esze  és  szíve  szerint 
valami  nemes  eszmének  keresztülvitelében,  vagy  közhasznú  intéz- 
mény megvalósításában  való  közreműködést  elhatározott:  addig 
nem  nyugodott,  míg  nagy  tudásával  és  akaratának  akadályt  nem 
ismerő  erejével  a  kitűzött  célt  el  nem  érte.  Becsületbeli  és  jelle- 
met érintő  dolgokban  igen  szigorú  volt  a  fölfogása,  bírálatában 
néha  kíméletlen  vala,  —  a  mások  tévedéseit  mégis  hajlandó  volt 
elnézni  és  megbocsátani. 

Kiváló  volt  mint  szónok  is  és  érveinek  gazdagságával, 
meggyőző  erejének  melegével  mindig  meg  tudta  hódítani  hallgató- 
ságát az  általa  képviselt  ügynek. 

Ritka  egyéni  jellemében  és  páratlan  nemes  tulajdonságaiban 
egész  ember  volt,  aki  tehát  a  szó  legnemesebb  értelmében 
ideálisan  élt  és  munkálkodott  .  .  . 

Ezenfölül  erős  volt  a  munkában,  tetteit  siker,  sikereit  pedig 
áldás  követte,  amivel  nagyon  sokat  mondtunk,  mert  hisz  ő  úttörő 
volt  praktikus  ideákban  és  gyümölcsöző  áldozatokban. 

Ö  volt  a  legintelligensebb  és  legtehetségesebb  magyar  ipa- 
ros, aki  korai  fiatalságától  kezdve  az  intenzív  munkának  élt, 
töviről-hegyire  ismerte  az  ipari,  de  az  egész  gazdasági  és  társa- 
dalmi élet  követelményeit  és  áldásos  tevékenységet  fejtett  ki  az 
ipari,  gazdasági  és  társadalmi  bajok  orvoslása  érdekében. 

A  legelsők  egyike  volt,  ki  megfigyelvén  a  munkások  életé- 
nek igényeit,  nyiltan  szállott  sikra  a  munkások  jogos  követelései- 
nek teljesítése,  a  szociális  bajok  gyógyítása  érdekében.  Ezért 
terelte  munkásságát  lassan-lassan  a  humánus  alkotások  felé  s 
ezért  használt  föl  minden  alkalmat,  hogy  a  kisemberek  sorsán 
szóval,  tettel  és  áldozatokkal  is  segítsen.  Egyik  kezével  az  iparo- 
sok érdekében  dolgozott  és  az  Országos  Iparegyesület  vezetői 
között  csakhamar  előkelő  pozíciót  vívott  ki  magának,  mert  okos 
és  célszerű  tervei  és  javaslatai  mindig  a  megfontolt  szakember 
bölcseségét  és  erejét  mutatták.  Másik  kezével  a  munkások  és  a 
proletárok  javán  dolgozott,  lángoló  lelkesedéssel  jelölvén  ki  az 
utat,  melyen  a  józan  magyar  munkaadónak  alkalmazottai  érdekeit 
képviselni  és  érvényesíteni  legfontosabb  kötelessége.  Ebben  a 
minőségében  ragyogó  példát  adott  nagyiparostársainak.  E  téren 
aratta  legszebb  sikereit. 

O  kezdeményezte  a  munkások  gyermekei  érdekében  a  nap- 
közi otthonokat,  ő  propagálta  a  munkaközvetítőben  a  sztrájk- 
paragrafus eltörlését,  ő  létesítette  az  ingyenkenyér-intézményt,  ő 
segített  fejleszteni  a  humánus  egyesületeket  és  intézményeket, 
ő  reorganizálta  az  országos  gyermekvédő-egyesületet  és  minden 
téren  apostola  volt  a  felebaráti  szeretetnek.  Nem  csoda,  ha  egyik 
méltatója  életét  vázolva,  fölidézi  a  mesét  arról  a  tündérről,  kinek 
minden  lépése  nyomán  egy-egy  virág  fakadt.  Ilyen  volt  ő  is. 
Minden  lépésén  egy-egy  jótettével  enyhítette  embertársainak  küz- 
delmes sorsát.  A  jó  cselekedetnek  e  virágaiból  fonunk  koszorút, 
hogy  emlékezetét  az  örökzöld  reménység  színével  és  virágos 
pompájával  övezzük  körül. 

Legtöbbet  veszített  benne  családja  és  a  közügy. 

A  közügy  számos  osztályrészesei  közül  a  nagy  nyilvános- 
ság előtt  legközelebb  állott  hozzánk.  Ezért  az  Országos  Ipar- 
egyesület kebelében  kifejtett  sokoldalú  és  eredményes  tevékeny- 
ségét annak  idején  tüzetesen  méltattuk  elhunyta  alkalmával  és 
ma,  a  megemlékezés  napján,  elég  arra  csak  általánosságban  utal- 
nunk. Hisz  mindnyájunknak  friss  emlékezetében  él  az  a  munkál- 
kodás, melylyel  magának  az  iparegyesületben  monumentumot 
emelt. 

Tudjuk,  hogy  friss,  eleven,  gyümölcsöző  elméjének  magvai 
el  vannak  hintve  egyesületünk  termő  földjének  barázdáiba.  Csak 
meg    kell    becsülnünk  e  magvakat.    Tudjuk  be   érdeméül,    hogy 

nézetében  okos  volt  és  szókimondó,  javaslataiban  gyakorlati  fel- 
fogású, körültekintő,  méltányos  és  igazságos.  Sohasem  tekintette 
az  egyént,  az  egyes  érdekeit,  mindig  az  ügy,  a  közügy  érdekét 
tartotta  szem  előtt,  miként  ezt  számtalan  hozzánk  benyújtott  elő- 
terjesztéseiben és  javaslataiban  sokszor  beigazolta. 

Alig  tudunk  belenyugodni,  hogy  a  helye  —  üres,  hogy 
érces,  dörgő  hangját  nem  halljuk,  keze  írásának  markáns  vonásait 
nem  látjuk  többet. 

De  fölemelvén  gondolatainkat,  szíveinket  a  magasba,  ahol 
szelleme  megkezdé  a  síron  túl  való  életet;  megnyugvást  és 
vigaszt  lelünk  abban,  hogy  hiszen  áldás  volt  nekünk  az  ő  léte 
és  áldás  lesz  a  jövőben  is  annak  örök  folytatása;  az  ő  nemes 
emléke,  kivált,  ha  a  magyar  iparosság  az  ő  példáját  követi  és 
cselekedeteit  az  ő  nagy  és  gyümölcsöztetésre  alkalmas  eszméi 
szellemében  irányítja. 

Ezért  nem  övezzük  gyászfátyollal  képét,  mert  cselekedetei 
glóriával  veszik  azt  körül. 

És  nemes  példáját  talizmánként  tartjuk  nagyra,  mondván, 
ha  a  boldogulás  útját  akarjátok  követni,  vegyétek  például  az  ő 
életét  és  az  ő  eredményekben  gazdag  munkálkodását. 

Neuschlosz  Marcel,  magunk  elé  idézzük  lelkedet,  szere- 
tettel köszöntjük  emlékedet,  mely  ime,  megkezdi  közöttünk  máso- 
dik eleven  életét,  szívünk  rejtekeiben  való  örök  vándorlását ! 

Gróf  Széchényi  Imre. 

Gróf  Széchényi  Imre,  mint  telivér  agrárius,  különös  súlyt 
helyezett  arra,  hogy  a  gazdasági  tényezők  harmonikus  összemű- 
ködésének biztosítása  körül  is  kivegye  a  gyümölcsöző  munkának 
reá  eső  részét.  Mikor  Atzél  Béla  báró  meghalt,  az  Országos 
Iparegyesület  elnöksége  neki  ajánlotta  föl  az  egyesületben  az 
iparpártolási  szakosztály  elnökségét.  Széchényi  Imre  azt  írta  vála- 
szul Maílekovits  Sándornak,  hogy  habár  nagyon  sokoldalú  az 
elfoglaltsága  és  sok  dolgától  szabadulni  szeretne,  a  fölajánlott 
állás  oly  rokonszenves  előtte  s  annyira  szeretné  az  iparpártolás 
terén  való  gyakorlati  közreműködésével  azt  is  beigazolni,  hogy  a 
jó  magyar  gazdának  az  ipar  érdekeit  is  hazafias  készséggel  kell 
szolgálni,  hogy  a  fölajánlott  állást  készséggel  elfogadja. 

El  is  foglalta  állását  és  székfoglaló  beszédében  körvona- 
lozta  azt  az  álláspontját,  melynélfogva  az  agrárius  törekvések  nem 
jelenthetik  az  ipar  érdekeinek  elhanyagolását,  vagy  mellőzését;  a 
gazdasági  tényezők  összhangzatos  működésére  van  szükség  és 
amint  az  iparnak  támogatni  kell  a  mezőgazdaságot,  amint  az  ipar- 
fejlesztésnek tulajdonképpen  a  mezőgazdasági  termeléshez  kell 
simulnia,  azonképpen  a  gazdának  minden  kínálkozó  alkalmat  két 
kézzel  kell  megragadni,  hogy  a  honi  ipar  érdekeit  támogassa, 
védelmezze. 

És  mint  az  iparpártolási  szakosztály  elnöke,  résztvett  a 
következő  mozgalmak  kezdeményezésében  és  fejlesztésében : 

a  székes-főváros  iparpártolási  programmjának  kidolgozásában ; 

a  karácsonyi  iparpártolásnak  fölhívások  útján  való  propagá- 
lásában ; 

a  püspöki  kart  lelkes  fölhívásban  kérte  föl  szükségleté- 
nek itthon  való  beszerzésére,  propagandát  indított  a  tisztán 
magyar  imakönyvek  fölkarolása  és  az  egyházi  műipar  ápolása 
érdekében ; 

agitációt  indított,  hogy  a  középítkezéseknél  magyar  anyagot 
használjanak  és  különös  súlyt  helyezett  a  magyar  márvány  föl- 
karolására ; 

több  ízben  mutatott  rá,  hogy  az  iparpártolást  specializálni 
kell,  külön  buzdította  erre  a  gazdákat,  a  tisztviselőket  és  az  isko- 
lákat; különösen  pedig  a  magyar  hölgyvilágot. 

És  hogy  milyen  komolyan  vette  ő  az  iparpártolási  föladato- 
tokat, erre  nézve  legfényesebb  példa  ő  maga,  aki  saját  háztartá- 
sában és  uradalmában  a  legnagyobb  minuciozitással  követelte 
annak  az  elvnek  az  érvényesülését,  hogy  amit  itthon  kaphatunk, 
azt  honi  termelőknél  kell  beszerezni.  Ez  nem  különös  érdem,  de 
igazán  jellemző  a  mai  világban,  amikor  sokan  prédikálják  az 
iparpártolást,  de  oly  kevesen  járnak  elől  jó  példával. 

Neki  azonban  ezzel  a  példaadással  messzebbmenő  céljai 
is  voltak. 

Ezen  a  réven  ugyanis  a  kaszinókban  jó  barátait  és  elsősor- 
ban a  gazdag  mágnásokat  személyesen  buzdította  arra,  hogy 
cselédségüknek  magyar  posztóból  varrassanak  ruhát,  magyar  ipa- 
rosnál rendeljék  meg  a  hintót  és  lakberendezési  szükségleteik 
finomabb,  szubtilis  tárgyait  is  a  magyar  iparosok  által  készíttes- 
sék. Eleven  propagandát  csinált  többek  között  a   magyar   gallér- 

és  kézelő-gyár   kitűnő    készítményeinek,  mert  ez  iparágnak  meg- 
honosítására ő  adta  meg  az  impulzust. 

Konkrét  javaslatai  közé  tartoztak  még  a  következők: 

a)  az  iparpártolás  terén  kitűnt  kereskedőket  az  iparegyesület 
érmekkel  és  okmányokkal  jutalmazza ; 

b)  konstatáljuk,  hogy  a  hazai  ipar  címén  forgalomba  kerülő 
cikkek  mennyiben  készülnek  hazai  anyagból  és  tegyünk  lépése- 
ket az  iránt,  hogy  ott,  ahol  még  külföldi  anyagot  dolgoznak  föl, 
ezt  lassankint  lehetőleg  hazaival  pótoljuk. 

Ez  utóbbi  indítványnak  messzeható  fontossága  volt,  főleg  a 
mezőgazdasági  nyerstermékeknek  itthon  való  földolgozása  szem- 
pontjából. De  a  sok  apró-cseprő  kezdeményezésben  nem  látta  kime- 
rítve teendőit,  bár  sokszor  mondogatta  e  sorok  írójának,  hogy 
egy  kis  kézzelfogható,  konkrét  eredmény  valamely  honi  termék  föl- 
karolása érdekében,    többet  ér,  mint  egy  csomó  dicső  szónoklat. 

Mégis  többre  vágyott,  többet  akart. 

Három  év  előtt  lakására  hívta  a  magyar  közgazdasági  élet 
sok  kitűnőségét  és  kifejtette  előttük  egy  nagyobb  szabású  ipar- 
pártolási  tervének  programmvázlatát.  Ennek  a  tervezetét  előzőleg 
bizalmasan  közölte  néhány  jó  emberével  és  az  ügy  iránt  érdek- 
lődő kiváló  szakférfiúval.  A  tervezet  szerint  egy  nag)'szabású 
magyar  árúcsarnok  létesítéséről  lett  volna  szó  a  közönség  minél 
szélesebb  rétegeinek  bevonásával.  A  Londonban  régóta  fönnálló 
katonai  és  tengerészeti  szövetkezet  mintájára  élvezeti  jegyeket 
akart  szétosztani  egy  széles  alapon  alkotandó  szövetkezet  tagjai 
számára,  akik  például  12  korona  értékű  szelvényeket  10  koronáért 
kaphattak  volna.  E  szelvényeket  a  magyar  árúházban  készpénz 
gyanánt  fogadták  volna  el  és  így  a  magyar  árúházban  a  már 
létező  és  rendszeresen  fejlesztendő  újabb  magyar  iparágak  tér- 
foglalását akarta  fokról-fokra  biztosítani. 

A  tervezethez  a  lakásán  tartott  rendkívül  érdekes  értekezle- 
ten hozzászóltak  Matlekovits,  Tisza  István,  Nagy  Ferenc,  Szterényi, 
g.  Szontágh  Pál,  Bernát  István,  Ghyczy  Béla  és  e  sorok  írója. 
A  megállapodás  az  volt,  hogy  a  tervezett  akció  megindításának 
részleteit  ki  fogják  dolgozni,  a  belső  szervezetét  Szterényi,  a  külső 
szervezetét  e  sorok  írója. 

Az  ülésről  gyorsíró  által  fölvett  naplószerű  jegyzetek  még 
nem  kerültek  nyilvánosságra  és  a  tervezetnek  vázlata  is  kézirat 
mind  e  mai  napig. 

Mikor  a  Védőegyesület  megalakult  és  az  iparpártolás  érde- 
kében ismét  megindult  a  buzdítás  a  napi  sajtóban,  én  sürgős 
kérelemmel  fordultam  hozzá  és  különös  nyomatékkal  ajánlottam 
figyelmébe :  ne  rejtse  értékes  tervezetét,  mely  —  hitem  szerint  — 
az  egész  iparpártolási  mozgalomnak  más,  praktikusabb  irányt 
adhatott  volna,  még  mindig  véka  alá. 

Erre  irta  nekem  a  következő  levelet : 

Nemzeti  Casino  Budapest,  1903  VI/17. 

Tisztelt  Igazgató  úr !  Azért,  hogy  a  Védegylet  megalakult 
s  hogy  ezek  a  «nyilvánosság  előtt  megelőztek  bennünket®, 
nem  kevésbbé  igaz,  hogy  ha  mi  nyilvánosságra  hozzuk  a  mi  ter- 
vünket, mielőtt  a  kiegyezés  foganatosítva  nincsen,  árthatunk 
az  országnak!  Ezt  pedig  ön  sem  fogja  akarni,  mert  ezt 
semmi  szín  alatt  sem  helyeselhetném.  Kiáltsanak  bár  rám  kígyót- 
békát, rágalmazzák  meg  az  Országos  Iparegyesületnek  elnökletem 
alatt  levő  osztályát,  nyugodt  öntudattal  fogom  tűrni,  mert  így 
helyesen  cselekszem.  És  bizony  ebbe  önnek  is  bele  kell  nyu- 
godnia, habár  elismerem,  hogy  önnél  nehezebb  a  tűrhetés.  De 
elvégre  nem  az  a  kérdés,  hogy  ki  csinálja,  csakhogy  jól  legyen 
megcsinálva,  az  ország  érdekében.  Kérje  fel  Ch.-ékat,  hogy  a 
védegyletnél  is  érvényesítsék  a  mi  türelmi  politikánkat.  Ok  ott  is 
benne  vannak.  Különben  itt  a  nyár,  az  őszig  ők  sem  tesznek 
semmit.  (Valószínűleg  azután  sem !)  Mihelyt  pedig  meg  lesz  a 
kiegyezés,  akkor  majd  mi  is  kirukkolunk.  S  miután  össze  akarjuk 
mindnyáját  foglalni  az  iparpártolással  foglalkozó  egyesületeknek, 
örülnünk  kell,  hogy  minél  több  van.  Tehát  ne  ijedjünk  meg  az 
újabb  kis  kísérletektől.  Isten  Önnel,  híve  Széchényi  Imre. 

Türelemmel  várt  a  kiegyezésre.  Vár  talán  még  most  is,  bár 
ő  már  kiegyezett  mindenkivel. 

Milyen  kár,  hogy  ily  nagyszabású  egyéniséggel  annyi  szép 
idea,  annyi  energia,  oly  sok  hazafias  készség  és  tettvágy  is  sírba 
szállott. 

De  ha  emléke  iránt  igaz  kegyelettel  vagyunk,  nem  enged- 
hetjük, hogy  félbenmaradt  mukájának  fonala  elszakadjon. 

Tiszteljük  meg  emlékét,  érdemeit  azzal,  hogy  keressük  meg 
azt,  vagy  azokat,  akik  az  ő  szellemében  hivatva  volnának  tovább 
dolgozni  és  eredményeket  biztosítani. 

Olück  Frigyes. 

A  fővárosi  társasélet  egyik  legrokonszenvesebb  alakja.  Oly 
szerényen  indult,  hogy  nem  hittem,  mikép  neve  néhány  év  múlva 
úgyszólván  « közkézen  forog)).  Bizalmas  baráti  körben  figyeltem 
és  kezdtem  tisztelni  az  ő  kivételes  egyéniségét,  puritán  jellemét, 
főleg  pedig  nemes,  humánus  érzéseit  és  sokoldalú  áldozatkész- 
ségét. Ennek  jellemzésére  csak  azt  említem  meg,  hogy  mikor  a 
vendéglős-ipartársulat  1904.  őszén  érdemeit  méltatva,  arcképét 
lefestette,  egy  szellemes  zsurnalista  azt  mondotta,  hogy  az  ő  leg- 
hívebb képe  az  lett  volna,  ha  a  vászonra  egy  nagy  szívet  fös- 
töttek  volna.  Ez  ünneplése  alkalmából  egy  album  jelent  meg, 
melyben  a  magyar  közélet  számos  kitűnősége  írt  Glückről  ked- 
ves és  érdekes  jellemzéseket,  mindenki  más  oldalról  méltatván  az 
ő  egyéni  értékét. 

E  jellemzésekből  érdemes  e  helyen  a  következőket  meg- 
örökíteni : 

Berzeviczy  Albert  írja:  Glück  Frigyes  oly  nemes  és  önzet- 
len emberbarát,  hogy  az  ő  érdemei  elismerésére  és  hangozta- 
tására annál  inkább  kell  nekünk  minden  alkalmat  megragadnunk, 
minél  inkább  hallgat  ő  maga  róluk. 

Márkus  József  iőpolgármester :  Glück  Frigyes  figyelme, 
gondossága,  munkája,  áldozatkészsége  kiterjed  köz-  és  társadalmi 
életünknek  úgyszólván  minden  ágára.  Fáradhatatlan  munkása  a 
hazai  iparnak;  lelkes  támogatója  nemzeti  kultúránknak  és  művé- 
szetünknek; jóságos  szíve  pedig  mindenkor  igaz  szeretettel  siet 
embertársainak  segítségére  és  vigasztalására,  akiket  a  betegség- 
nek, vagy  szegénységnek,  a  szenvedésnek,  vagy  nélkülözéseknek 
terhe  nyom.  Kövesse  nemes  példáját  Budapestnek  minél  több 
polgára.  Ez  lesz  az  ő  legszebb,  legméltóbb  jutalma. 

Falk  Miksa:  Tiszta  jellem,  meleg  emberszeretet  és  becsü- 
letes munka :  ez  az,  ami  Glück  Frigyesnek  oly  széles  körök  tisz- 
teletét, rokonszenvét  megszerezte.  Szívesen  csatlakozom  én  is 
azokhoz,  kik  ez  érzelmeknek  ez  alkalommal  újabb  ünnepélyes 
kifejezést  adnak. 

Rákosi  Jenő :  A  statisztika,  ez  a  kegyetlen  modern  tudo- 
mány tudtommal  eddig  nem  számol  be  arról,  hogy  Glück 
Frigyesünk   hotel-alkotásaiban    mind    a   mai  napig   hány  utas  és 

vándor  talált  pihenőhelyet,  vendéglőiben  terített  asztalt.  Ennek 
összeállítása  számokban  fejezné  ki  az  ő  érdemeit  tisztes  ipari 
foglalkozása  körül  —  részben.  És  ezt  egy  derék  statisztikus 
hamarosan  meg  is  csinálhatná.  Ellenben  olyan  statisztikus  nin- 
csen, aki  összeszedje  azt,  hogy  hány  boldogtalant  fogadott  be  ez 
a  nemes  lélek  az  ő  nagy  szívébe,  hány  éhes  ember  lakott  jól 
adakozó  kezéből,  hány  lelki  beteg  vigasztalódott  meg  jó  csele- 
kedetein, hány  ruhátalan  jutott  ruhához  és  mely  gyermeksereg- 
ben tartotta  gondoskodásával  életben  a  veszendő  gyermeki  örömö- 
ket. De  van  egy  statisztikus,  aki  ezt  is  mind  számontartja,  akihez 
felröppen  minden  felszárított  könycsepp,  a  szegénység  megkönnyeb- 
bülésének minden  ellebbenő  sóhajtása! 

Gajári  Ödön:  íme  egy  ember,  aki  nem  akar  különb  lenni 
a  többinél.  És  mégis  az.  Van  feleslege,  mégsem  irigylik  tőle.  Szor- 
gos munkájának  értékét  versenyző  gáncsolódás  nem  ócsárolja. 
A  köznapi  küzködésben  éppen  olyan  törekvő,  mint  a  többi  és 
mégsem  azonos  velük.  Valami  különös  titkának  kell  lennie.  Pedig 
nincs.  Van  szíve.  Különb,  nemesebb,  mint  nekünk  többieknek. 
Ezzel  imponál.  Ezért  szeretjük.  És  megérdemli. 

Igazán  találók  és  jellemzők  Herczeg  Ferenc  következő  szép  sorai : 
Emberí  jellemgyűjteményemben  ~  bocsánat  az  elbizakodottan 
hangzó  kifejezésért!  —  esztendők  óta  Glück  Frigyes  alakja  kép- 
viseli a  magyar  polgárpatrícius  pompás  és  tiszteletreméltó  típusát. 
Erős  elméjű,  széles  látkörű,  nagyműveltségű  és  —  ezzel  mondok 
legkevésbbé  újat:  aranyszívű  férfi,  aki  irodalmi  és  művészi  hajla- 
mait ritka  Ízléssel  és  következetességgel  tudja  polgári  hivatásának 
emelésére  és  nemesítésére  fordítani.  Ha  a  bölcs  rávilágítana  a 
lámpájával,  bizonyára  azt  mondaná :  Igen,  az  egész  ember !  És  ha 
történetesen  magyar  volna  Diogenész,  akkor  hazafias  öröm  töltené 
el  szívét. 

Váradi  Antal :  Ha  minden  könycsepp,  amelyet  Glück  Frígyes 
fölszárított,  egy  brílliánssá  válnék  s  azt  a  jóság  angyala  a  koro- 
nába foglalná,  földi  királynak  nem  volna  szebb  ékessége,  mint 
neki. 

Barabás  Béla  írja:  Sok  embernek  túlságosan  jutott  abból, 
ami  jó.  Van  jó  eszű,  jó  erkölcsű,  jó  hangú,  jó  gyomrú,  jó  képű 
ember  elég.  Bőven  találjuk  őket  mindenütt.  Jó  szívű  ember  azon- 
ban kevés  van.  Az  ilyen  embert  nem  lehet  mindenütt  találni,  de 
mindenütt    keresni    kell,   hogy    egyet-egyet   fölfedezzünk.    Glück 

Frigyes  még  a  jó  szívű  emberek  közt  is  kivétel.  Mert  ő  nemcsak 
fokozottan  jó  szívű  ember,  hanem  maga  az  egész  ember  — 
csupa  szív.  Ahol  jót  kell,  vagy  lehet  tenni,  ott  Glück  Frigyest 
nem  is  kell  keresni,  mert  első  sorban  őt  találjuk  meg.  Az  ő  jó 
szíve:  Istennek  áldása.  Istennek  ez  áldását  ő  az  emberszeretet 
érzületével  árasztja  szét  embertársai  közé.  És  ezért  az  Istennek 
áldása  visszaszáll  reá,  az  emberek  áldásában. 

E  sorok  írója,  ez  igénytelen  mű  szerzője  pedig  ez  alkalom- 
mal a  következőket  jegyezte  föl  róla: 

Glück  Frigyest  nagyon  szeretem  és  nagyra  becsülöm  és  így  nem 
visz  rá  a  lelkiismeret,  hogy  profán  módon  dicsérjem,  vagy  dicsőítsem. 
Ez  tőlem  nem  volna  illő  és  Hozzá  nem  volna  méltó.  Mert  még  abból 
az  időből  ismerem,  amikor  még  nem  volt  «fölfedezve».  Most  már 
mindenki  ismeri  és  tudja  róla,  hogy  kicsoda,  micsoda.  Én  emlé- 
kezem, amikor  még  titokban  cselekedte  és  propagálta  a  jót,  csak 
a  jó  kedviért,  kerülve  minden  reklámot  és  iszonyodva  a  nagy 
nyilvánosságtól.  De  semmi  sem  maradhat  titokban.  Kisütötték 
nemescélú  alapítványait  és  adományait,  kezdeményezéseit  és  cse- 
lekedeteit. A  madár  az  ágon  is  az  ő  ritka,  de  gyakorlati  humani- 
tásának dicséretét  zengi.  Ebben  az  albumban  száz  közül  Q8-an 
ezen  a  húron  fognak  pendülni. 

Én  egy  ritka  tulajdonságát  és  egy  igen  szép  karaktervonását 
akarom  kiemelni. 

Az  ő  becses  tulajdonsága  az  ötletessége,  melyben  szinte 
páratlan.  Nemcsak  azokat  az  ötleteket  értem,  melyeket  iparában 
és  méltán  nagyhírű  terített  asztalánál  érvényesít,  hanem  azokat, 
amelyekkel  a  gyakorlati  életben  brillíroz;  például  hozom  föl  a 
legutóbbi  kiállításon  a  vendéglősipar  bemutatásának  és  jelentő- 
sége kidomborításának  igen  elmés  módját,  mely  minden  látogató 
figyelmét  lebilincselte  és  nyomban  rokonszenvét  is  biztosította  e 
csoport  számára.  Közérdekű  javaslataiban  és  kezdeményezéseiben 
is  nyilvánul  ez  az  ötletesség,  melynek  bizonyára  még  sok  üdvös 
eredményeivel  fogunk  találkozni. 

Főjellemvonása  Glücknek :  az  ipara  iránt  való  rajongó 
szeretet.  Sokan,  akiket  az  Ég  anyagi  javakkal  áldott  meg,  elfor- 
dulnak a  mesterségüktől  és  úri  passzióknak  élnek.  Az  ő  egyet- 
len úri  passziója  a  vendéglős  és  a  szállodás  ipar  színvonalá- 
nak emelése.  Azért  áldoz,  azért  dolgozik.  Mutatja  a  szakiskola 
s    az   ő   nyilvános  szereplésének   minden   ismert  és  nem  ismert 

mozzanata,  az  ő  vezérszereplése  a  vendéglős  kongresszusokon, 
indítványai,  javaslatai  és  eszméi,  melyeknek  az  üléseken  pro- 
pagandát teremt  és  mutatja  az  ő  páratlan  népszerűsége  szaktár- 
sai körében. 

És  ez  a  cselekedete  termi  a  legpraktikusabb  gyümölcsöket. 
Az  új  generáció  már  az  ő  nyomdokán  halad  és  vannak  fiatal 
kiváló  erők,  kik  az  ő  iskoláját,  az  ő  példáját  követik. 

Ez  pedig  a  fővárosra  és  az  országra  megmérhetlen  haszon. 
Ezért  lehetünk  neki  leginkább  lekötelezve.  És  ha  a  késő  nemze- 
dékek az  ő  látható  emléke  előtt  fognak  hódolni,  első  sorban  azt 
fogják  róla  konstatálni,  hogy  Glück  Frigyes  a  saját  iparáért  vívott 
nehéz  és  szívós  küzdelemben  miindig  és  mindenütt  megtette 
térfias  kötelességét!  Más  téren,  a  jótékonyság,  az  emberszeretet, 
a  barátság,  az  áldozatkészség,  az  önfeláldozás  terén  sokan  verse- 
nyezhetnek vele,  de  ezen  a  téren  nem  multa  fölül  őt  eddig 
senki. 

Mikor  az  iparegyesület  188Q-ben  Glück  Frigyest  tüntette  ki 
a  rendelkezésére  álló  legnagyobb  kitüntetéssel,  az  arany  éremmel,  a 
következőkben  szövegeztem  az  érem  megítélésének  megokolását: 

A  (■- Pannónia))  szálloda  1868  óta  van  a  Glück-család  kezén 
1884-ben  annak  vezetését  Glück  Frigyes  vette  át,  aki  azt  máig  is 
megtartotta.  Előzőleg  több  éven  át  a  külföldön  s  Amerikában 
tanulmányozta  a  szállodás-  és  vendéglős-ipart  és  hazatérvén, 
egyedüli  ambícióját  képezte,  hogy  tevékenységével,  sőt  jelenté- 
keny áldozatkészségével  a  szállodás-  és  vendéglős-ipart  maga- 
sabb színvonalra  emelje.  Sokat  fáradozott  a  szakegyesületekben 
a  szaktársak  önérzetének  fölkeltésén  és  emelésén,  modern  refor- 
mokat pengetett  s  jó  példát  adott  ezek  megvalósítására.  Régi 
szállodáját  18Q2-ben  nagy  áldozatokkal  a  műipar  modern  vívmá- 
nyainak igénybevételével  újjáépítette  s  ezúttal  igazán  európai  szín- 
vonalra emelte;  külön  villamos  telepet  rendezett  be  ennek  meg- 
világítására; ezután  a  Royalt  alapította  és  ezt  is  nagy  műérteiem- 
mel  és  gyakorlati  érzékkel  rendezte  be.  Három  év  előtt  személyesen 
vette  át  szállodájának  vendéglőjét  és  kávéházát  s  ezeket  tökélete- 
sítve, magasabb  színvonalra  emelte,  sok  érdekes  újítással  adván 
irányt  a  modern  konyhaművészetnek. 

A  Pannoniának  1884 — Q4-iki  időszakban  73  szobája  volt, 
az  újjáalakítás  után  130  szobája  lett;  ezek  mellett  modern  fürdők, 

■ÍS 


754 


pazar  fényű  olvasószoba,  díszes  író-,  pihenő-  és  előszobák,  váró- 
termek s  a  modern  műigényeknek  megfelelő  ebédlőtermek  van- 
nak. Mintaszerű  berendezesűek  az  éléskamara,  a  konyha  és  a 
pince  is. 

A  szállóvendégek  száma  84— Q2-ig  évenkint  átlag  22.000-et, 
az  újjáalakítás  óta  évenkint  36.000-et  tesz;  az  első  időszakban  a 
szálloda  személyzete  80-ra  rúgott,  ma  már  152  személyt  foglal- 
koztat és  pedig  4  gépészt,  4  portást,  tűzoltót,  őrt,  50  pincért, 
30  szolgát  s  62  nőt,  akik  között  a  szakácsnék,  szobalányok  és 
mosónők  értendők.  De  nemcsak  a  telep  emelésére  volt  Glück 
Frigyesnek  gondja.  Minden  térre  kiterjedt  az  ő  figyelme  és  minden 
kapcsolatos  téren  alkalma  volt  személyes  érdemeit  gyarapítani. 

Glück  Frigyes  a  vendéglős-ipar  érdekeinek  emelése  céljából 
sokat  fáradozott  az  étlap  magyarosítása  körül  és  Stádler  Károly- 
lyal  egyetemben  megírta  az  inyesniesterségek  könyvét. 

Legtöbb  érdeme  van  a  budapesti  szakirányú  pincér-iskola 
kezdeményezése,  létesítése  és  föntartása  körül ;  ez  iskola  számára 
a  tankönyveket  is  ő  írta,  vagy  íratta  és  saját  költségén  adta  ki. 
Ezzel  kapcsolatos  ösztöndíj-alapítványai  pedig  9500   frtra  rúgnak. 

A  vidéki  pincér-iskolák  létesítését  is  szóval  propagálta  és 
alapítványokkal  mozdította  elő. 

A  vendéglősök  és  szállodások  kongresszusain  pedig  több 
vitális  kérdésben  szállott  síkra  az  általa  képviselt  szakma  érde- 
keinek előmozdításáért. 

De  készséggel  támogatta  a  többi  általános  érdekű  ipari 
intézményeket  is.  Ö  rendezte  be  a  VIII.  ker.  munkás-kaszinót  s 
ennek  könyvtárát  és  az  ő  áldozatkészsége  hozta  létre  jórészben 
az  első  telepet  Budapesten  a  munkanélküliek  foglalkoztatására. 

A  mai  napon  azonban,  amikor  csak  az  egyes  iparágak  körül 
szerzett  országos  érdemeket  szoktuk  méltatni,  e  helyen  csak  azt 
a  tényt  akarjuk  kidomborítani,  hogy  Glück  Frigyes  a  főváros 
szállodás-  és  vendéglős-ipar  érdekeinek  hathatós  képviselete  és 
céltudatos  fejlesztése  körül  mindenkor  elismerést  érdemlő  mun- 
kásságot fejtett  ki,  e  munkája  közben  sohse  kímélte  az  áldozatot, 
hogy  összes  ipari  mozgalmainknak  lelkes  munkatársa  és  ami  fő, 
hogy  törekvéseit  tényleg  siker  koronázta  nemcsak  saját  telepén, 
hanem  azzal  is,  hogy  az  általa  nyújtott  vonzó  példa  terjedt,  hódí- 
tott a  főváros  és  az  egész  vidék  más  hasonló  vállalatainak  beren- 
dezése körül. 


És  ha  ezekhez  hozzáveszszük,  hogy  Glück  Frigyes  mint 
iparos  és  polgár  minden  hozzá  közel  álló  köztéren  igyekezett 
emberi  kötelességeit  teljesíteni,  a  t.  közgyűlés  bizonyára  helyesli 
az  igazgatóságnak  azt  az  eljárását,  hogy  az  egyesület  legnagyobb 
kitüntetését  ez  idén  Glück  Frigyesnek  ítélte  oda,  «a  hazai  szállo- 
dás- és  vendéglős-ipar  emelése  és  az  e  szakbeli  oktatás  fejlesz- 
tése körül  szerzett  kiváló  érdemeinek  elismeréséül)). 


Azóta  Glück  Frigyes  szakadatlanul  folytatja  kettó's  tevé- 
kenységét. Az  egyik,  hogy  iparának  emelése  érdekében  és  szak- 
társai érdekeinek  eló'mozdítására  minden  alkalmat  megragadjon. 
A  felsoroltakon  kívül  kitűnő  alkalma  volt  erre  több  vidéki  ven- 
déglős-kongresszuson, amikor  mindig  aktuális  kérdéseket  fejtege- 
tett, több  vidéki  pincériskola  közvetlen  támogatása  és  meg- 
nyitása alkalmával,  a  fővárosi  szakirányú  pincériskola  alapítvá- 
nyainak folytonos  gyarapítása  révén,  a  nemzetközi  vendéglősök 
budapesti  kongresszusának  szervezése  és  vezetése  alkalmából 
(ez  alkalommal  adta  meg  nagyobb  adománynyal  az  impulzust  az 
Erzsébet-kilátó-torony  építésére  a  Svábhegyen),  a  fővárosi  köz- 
törvényhatósági bizottságban  és  ennek  szakbizottságaiban  való 
hasznos  munkálkodása  révén  stb.  Kiváló  buzgóságot  fejtett  ki 
az  1Q03.  évi  inas-  és  legénymunka-kiállításon  a  vendéglős-iparhoz 
tartozó  inasok  és  segédek  közreműködésének  eszmedús  és  vonzó 
feltüntetése  körül.  Ez  volt   szakmájában  egyik    legszebb    diadala. 

Tevékenységének  másik  iránya  a  jótékonyság.  Ezen  a  téren 
évről-évre  tervszerűen  hozza  meg  áldozatait  az  általa  kijelölt  kul- 
turális és  humánus  egyleteknek  és  intézeteknek  és  az  erre  a  célra 
előirányzott  áldozatai,  főleg  pedig  csöndes  jótékonysága  a  főváros 
legelső  humanistái  közé  emelték.  Ezenfölül  mint  kitűnő  Ízléssel  meg- 
áldott ember,  szívesen  áldoz  modern  műalkotások  vásárlására.  A 
szakmájához  tartozó  műtárgyak  gyűjteménye  kincset  ér;  nagyon 
becses  régi  evőeszközgyűjteménye  és  ezreket  érnek  vert  ezüst- 
ből és  aranyból  készült  művészi  billikomai.  Értékes  képgyűjtemé- 
nyéből pedig  100.000  kor.  értékű  festményeket  ajándékozott  nem- 
rég a  szépművészeti  múzeumnak.  Finom  Ízlését  igen  gyakran 
érvényesíti  iparágában.  Az  ő  ebédéin  a  terítés  és  külső  díszítés 
művészete  mindig  harmóniában  van  a  nyújtott  ételek  és  italok 
ritka  gasztronómiai  élvezetével.  Csak  a  hozzá  közel  állók  tudják, 

hogy  az  italok  megválogatásában  és  az  ételek  megkompoiiálá- 
sában  valóságos  geniaütást  tud  kifejteni.  Nem  kell  epikureus- 
nak  lenni,  hogy  az  ember  az  ő  kompozícióit  néha  fölé  helyezze 
egyes  költők  kevésbbé  sikerüli  kompozícióinak. 


Egy  vacsora  alkalmával,  amely  csak  egy  volt  a  sok  közül  s 
bizonyára  nem  a  legkiválóbb,  a  következő  lirikus  följegyzésekkel 
méltattam  rendezői  talentumát: 

Egyes  lapok  lakonikus  rövidséggel  közlik,  hogy  a  most  lefolyt 
pincériskola  zárvizsgái  után,  a  felügyelő  bizottság  elnökének,  Gliick 
Frigyesnek  a  házánál  « barátságos  vacsora»  volt.  Ezek  a  barátsá- 
gos vacsorák  ugyanis  évről-évre  ismétlődnek,  mert  azok  a  pin- 
cérvizsgák kiegészítő  részét,  úgyszólván  szemléltetően  oktató 
zárókövét  képezik,  melyekből  sok  pincér  többet  tanulhat,  mint  a 
leghosszabb  elméleti  tanfolyamokon.  De  tanulhat  belőlük  a  leg- 
első vendéglős  is,  mert  GÍück  Frigyes  mindig  tud  valami  újat, 
eredetit  bemutatni  s  minden  remeklése  más-más  szempontból 
érdekes.  Van  szíve  hozzá,  hogy  áldozatok  árán  is  követésre 
méltó  példát  mutasson. 

Ezért  térünk  vissza  az  idei  « barátságos  vacsorára»,  mely 
méltánylást  és  elismerést  érdemel  a  legkiválóbb  szakkörök  részé- 
ről is.  Az  első,  ami  föltűnik:  az  asztalterítés  művészete.  Az 
abrosz  és  asztalnemű  finomsága  melleit  szembeszökő  annak 
guirlandszerű  díszítése  zöld  falevelekkel ;  fölkelti  továbbá  figyelmün- 
ket a  poharak  és  más  edények,  a  íán3'érok  és  evőeszközök  váloga- 
tott szépsége,  a  csinos  gyertyataríókban  glédába  állított  gyertyák 
rózsaszínűre  leszűrődő  fénye,  a  hosszú  asztal  középrészét  díszítő 
virágállványok  gyöngéd  színvegyüiéke,  duzzadó  selyemszalagok- 
kal átölelt  rózsa-tartalma,  melyek  mellett  mint  termőszigeíek  húzód- 
nak meg  a  remekmívű  ezüst  gyümölcs-állványok,  roskadozó,  illa- 
tozó, friss  és  kacéran  kínálkozó  tartalmukkal.  Ezúttal  ezt  a  tar- 
talmat füge,  ananász,  eper,  szőlő,  dinnye  és  őszi  barack  képezte,  de 
e  gyümölcs  minden  faját  úgy  kell  képzelni,  amint  azokat  a  természet 
is  csak  jó  kedvében  tárja  az  ínyes  különcök  elé,  amilyen  valaha 
Kánaánban  is  ritkaságszámba  ment.  Az  asztal  mellett  külön  állványon 
domborművű  régi  és  modern  ezüst-kupák,  melyek  közül  minden 
darab  egy-egy  jókora  értéket  képvisel.  Mintegy  emlékeztetői  e  mű- 
darabok  annak,  hogy  a  mai  mintavacsora  egyúttal  szinpozión  jelle- 
gével bír.  Azután  a  menü.  Már  külseje  is  csupa  ízlés.  Megszok- 
tuk itt,  hogy  kézzel  festett,  értékes  menűlapok  az  előhírnökei  a 
konyhaművészet  remekeinek.  A  mostani  menü  nem  annyira  külső 
dísze,  mint  tömör  tartalma  által  íüní  ki.  (Következik  a  menü.) 

Természetes,  a  leírt  szavak  itt  is  csak  az  ételek  nevét  tartal- 
mazzák   és  az    olvasónak    hozzá  kell  képzelni    először   a  tálalás 

művészetét,  másodszor  az  ételekben  megnyilatkozható  kombinált 
finomság  számos  inyet  g)'önyörködtető  árnyalatát.  A  levesben 
úszkáló  töltött-tojásszeleíkék  tartalma  például  mesés  volt  és  pikáns, 
hasonlóan  az  amerikai  mártás ;  a  borjugerinc  a  borda-váz  termé- 
szetes állványán  nyugodott,  de  szeletekre  volt  osztva  és  a  szeletek 
hézaga  sonkamorzsalékkal  kitöltve.  A  rákpaprikás  egy  Pannonia- 
beii  pikáns  unikum,  A  fagylalt  volt  a  legelmésebb.  Vörösréz  fazék- 
ban egy  csom.ó  párolgó  tejfölös  burgonya  kandikál  elénk,  snidlinggel 
fűszerezve.  Csak  mikor  a  fakanál  segítségével  kiemeljük  az  egyes 
krumplikat  és  megízleljük,  akkor  tudjuk,  hog)^  tányérunkra  a  legfino- 
m.abb  fagylalt  jutott,  mindenféle  kellemes  változatban.  Az  éíelek  e 
válogatott  sorozatához  gondosan  voltak  kiszemelve  a  kitűnő  italok. 

kz  italoknál  is  m:eg  lehetne  állapodni  és  mindenik  minőségét 
külön  dicséretekkel  elhalmozni,  mert  kitűnőbb  vörös  bor,  mini  a 
hatvanéves  sashegyi,  ízesebb  .rajnai,  mint  az,  melyet  velünk  meg- 
ízleltetett, tömörebb  ital,  mint  a  zirci  somlyai  s  tartalmasabb 
pezsgő,  mint  a  Moéi  et  Chandon  ímperiálja,  kevés  előkelő  nagy 
vacsora  kvalitását  emelte  eddig. 

Mindezt  pedig  díszbe  öltözött  ügyes  pincérsereg  tálalja  föl ; 
ó-német  csaposlegény-kosztümbe  bujtatott  pikolók  kínálják  az  italt, 
magyaros  ruházatú  portásfiúk  kínálják  a  szivart  és  egy  szakmája 
színvonalának  emeléseért  lelkesülő,  e  tekintetben  áldozatra  kész, 
lelkes  házigazda  —  ez  idén  svéd  szokás  szerint  —  üdvözli  ven- 
dégeit, akik  nem  is  igen  soká  késnek  a  szívből  fakadó  áldomás 
visszaköszöntésével.  Mindezekután  pedig  konstatálni  akarjuk,  -hogy 
nem  a  gyomornak  nyújtott  élvezetek  ellenében,  nem  az  epikureiz- 
mius  szempontjából  tértünk  rá  e  helyen  a  vacsorára.  Hanem  azért 
méltányoljuk  az  annak  rendezésében  és  keresztülvitelében  meg- 
nyilvánult művészetet,  meri  annak  rendezője,  Glück  Frigyes  mint 
komponista  és  a  Pannónia  kitűnő  konyhája  mint  előadó  és  végre- 
hajtó ezúttal  is  beigazollak:  milyen  fejlett  nálunk  a  vendéglős- 
ipar, milyen  példát  kell  adni  az  új  és  a  régi  generációnak  e 
szakma  színvonalának  tudatos  emelése  érdekében.  Végre  pedig 
a  vendéglátó  házigazda  ez  alkalommal  is  összehozta  a  főváros, 
a  kormány,  a  társadalom  képviselőit  (főpolgármester,  polgár- 
mester, iparoktatási  főigazgató,  iparegyesületi  alelnök  stb.)  a 
vendéglősipar  képviselőinek  szinejavával  és  asztal  fölött  is  sok 
okos  szó  esett  a  vendéglősipar  fontos  hivatásáról  és  modern 
föladatairól  az  idegen-forgalom  emelésével  szemben.  A  pincér- 
iskola tanári  kara  pedig  meggyőződhetett  arról,  hogy  a  gyakorlati 
életnek  tesz  nagy  szolgálatot  a  szakiskola  fejlesztésével.  Taníthat, 
nevelhet  akkor  is,  amikor  a  kiemelkedő  példákra  utal  s  követésre 
ajánlja  azokat. 

És  az  is  figyelemre  méltó,  hogy  a  világon  talán  neki  van  a 
legérdekesebb  szakácskönyv-gyűjteménye.  Mindezt  pedig  annak 
okáért  jegyzem  föl  róla,  hogy  szakmája  iránti    ritka  szeretetét  és 

választott  pályája  megbecsülésének  ez  adataival  szakmabeli  kiváló- 
ságát e  helyen  is  dokumentáljam. 


A  Glück  Frigyes  jótékonyságáról  sok  szó  esik  a  közlemény- 
ben. Kívánatos  volna  tehát  ezt  a  fönnebbieknél  még  közelebbről 
is  méltatni. 

De  legjobban  tiszteljük  a  jótékonyságot,  ha  annak  rész- 
leteit nem  bolygatjuk.  Csak  általánosságban  említem,  hogy 
számos  humánus  alapítványt  tett;  többek  között  a  pincér- 
iskolákban és  egy  nagyobb  utazási  ösztöndíjat  az  országos 
iparegyesületben.  A  gyermekvédő-  és  gyermekbarát-egyesületek- 
nek elnökségében  foglal  helyet  és  sok  más  jótékony  egyesületnél 
is  vezető  szerepet  visz.  így  például  az  ő  eszméje  volt  a  varró- 
gépek ingyenes  használatának  biztosítása  a  szegény  néposztályok 
számára,  foglalkozott  egy  tengeri-hospic  létesítésével  beteg  gyer- 
mekek számára  és  sokat  buzgólkodott  legújabban  a  józsefvárosi 
munkás-otthon  létesítésének  és  miníaszerű  berendezésének  elő- 
készítésével. Sokat  fáradt  végül  a  napközi  otthonok  létesítése 
érdekében. 

Sokat  foglalkozott  ül  jótékonyság  szervezésével  is  és  erre  sok 
figyelmet  fordított.  Az  az  álma,  hogy  ne  legyen  szegény  ember 
a  főváros  területén  és  .ha  ezt  nem  is  lehetne  keresztül  vinni, 
legyen  legalább  egy  központ,  mely  a  pillanatnyi  szükségen  segí- 
teni és  exisztenciákat  megmenteni  képes  legyen.  Ezért  sokat  fára- 
dozott a  jótékonyságnak  keriiletenkint  való  központosítása  érde- 
kében és  az  ő  közreműködésével,  részben  az  ő  ideái  szerint  léte- 
sült a  nyolcadik  kerületi  jótékonysági  központ,  melynek  figyelme 
kiterjed  a  szegények  fölruházására,  a  gyermekek  ellátására  és  gon- 
dozására, szegények  gyámolítására,  a  munkások  tea-  és  levesosztó 
intézetére,  a  szegények  népkonyhaszerű  élelmezésére,  a  munka- 
nélküliek foglalkoztatására,  mintaszerű  népkönyvtárnak  berende- 
zésére stb.  stb.  Minden  ily  intézmény  számára  Glück  meghozta 
a  maga  áldozatait,  a  legnagyobb  elégtétele  azonban  az  lett,  hogy 
ezt  a  mintaintézményt  a  főváros  több  kerületében  már  utánozták 
és  csak  idő  kérdése,  hogy  az  minden  kerületben  megvalósíttassék. 

Ennek  a  fontossága  pedig  abban  rejlik,  hogy  miután  minden 
kerület  legjobban  ismeri  a  maga  embereit,  valószínű,  hogy  a 
humanizmus  gyakorlása  rendes  mederbe  terelődik,  másrészt  pedig 

az  e  téren  tapasztalt  sokféle  visszaélésnek  is  elejét  lehet  venni  a 
professzionátus  kéregetek  és  tolakodók  körjárásának  megszünteté- 
sével, mert  hisz  e  terv  szerint  ezentúl  mindenki  csak  a  saját  kerü- 
letében fog  segélyt  kaphatni. 

Glück  tehát,  mint  e  rövid  vázlatból  látszik,  nem  nyakra-főre 
való  rendszertelen  adakozásnak  a  híve,  hanem  a  tervszerű,  okos 
jótékonyságnak,  melynek  szervezése  érdekében  úttörő  munkát 
végzett  és  melynek  érdekében  szellemi  és  anyagi  áldozatait 
egyaránt  hozta  meg. 

Ezt  a  jellemvonását  is  szükségesnek  tartottam  kidomborítani, 
hogy  ezen  a  réven  lehetőleg  teljes  képét  adjam  annak  a  férfiú- 
nak, aki  mint  iparos  és  polgár  oly  buzgón  és  lelkesen  dolgozik 
szakmája  fejlesztése  és  polgártársai  érdekében,  mint  előtte  kevesen. 
Ezek  a  kvalitásai  emelték  őt  az  iparegyesület  végrehajtó  bizott- 
ságának díszes  és  előkelő  gárdájába. 


Czetíel  Gyula, 


Az  iparegyesület  vezérkarának  legfiatalabb,  de  nem  legkisebb 
tagja.  A  pénzügyi  bizottság  elnöke,  a  financiák  vezetője  és  rende- 
zője. Aránylag  még  fiatal  ember.  Mindenki,  aki  ismeri,  ráfogja,  hogy 
a  « legjobb  éveiben  van«,  pedig  most  lesz  ötven  éve,  hogy  az  ipa- 
ros-pályán működik.  És  aki  az  ő  életrajzát  megírja,  elég  lesz  ha 
azt  jegyzi  föl  róla,  hogy  félszázadon  át  becsülettel  dolgozott 
iparága  fölvirágoztatásán.  Czettel  Gyula  ebben  a  félszázados 
munkában  érvényesítette  a  legintenzívebb  szorgalmat,  a  józan 
törekvést  iparága  haladásának  minden  vonalon  való  biztosítása 
érdekében  és  a  puritán  becsületességet  a  megrendelő  közönség- 
gel, végre  a  legmesszebbmenő  atyai  jóakaratot  munkásainak  hű 
gárdájával  szemben. 

De  bár  iparának  érdeke,  igen  helyesen,  mindig  az  első  volt 
előtte,  kellő  beosztás  mellett  mindig  talált  időt  az  ipar  közérde- 
keinek és  iparostársai  közügyeinek  szolgálására  és  buzgó  elő- 
mozdítására. És  persze,  nálunk  az  a  szokás,  hogy  ha  valakiben 
önzetlen  odaadást  és  nemes  buzgalmat  látunk,  azt  szétkapkodjuk 
és  mindenfelé,  minden  lehető  munkára  igénybe  vegyük. 

De  Czettel  hű  maradt  ahoz  a  néhány  testülethez,  amelynek 
munkaerejét    szentelte,   nem    ment  bele   az   erőknek   nálunk   oly 

divatos  elforgácsolásába  és  ezért  tudott  eredményt  fölmutatni 
az  iparoskörben,  a  nyomdászok  testületeiben,  a  kamarában  és  az 
országos  iparegyesületben. 

Czettel  Gyula  1843-ban  született  Abonyban,  Pestmegyében 
ahol  a  polgári  iskolát  és  Pesten  Hampelnál  kereskedelmi  iskolát 
végzett. 

1856-ban  mint  inas,  nagybátyjának  Posner  Károly  Lajosnak 
akkor  már  híres  gyárába  lépett;  további  kiképzés  céljából  18ó5-ben 
külföldi  tanulmányútra  ment  és  két  évet  töltött  Németországban, 
Parisban  és  Londonban.  Hazatérve,  nagybátyja  őt  gyárának  reor- 
ganizálásával és  vezetésével  bízta  meg.  A  fiatal  Czettel  a  Posner- 
féle  gyárat  magas  technikai  színvonalra  emelte.  —  Tanulmány- 
útjáról, az  akkori  párisi  kiállításról  hozta  magával  hazánkba  az 
első  tökéletes  kőnyomdai  gyorssajtóí,  mely  azóta  az  egész  civi- 
lizált világot  meghódította.  Szakmájában  számos  kiváló  újítást  és 
találmányt  érvényesített.  Ő  az  előjegyzési  naptárak,  a  jegyzék- 
block  és  zárt  levelező-lapok  —  «une  mot  á  la  postew  cím  alatt  — 
szabadalmazott  feltalálója,  31  évi  sokoldalú  munkásság  után  meg- 
vált a  Posner  gyár  igazgatói  állásától,  hogy  önállósítsa  magát. 
Ebből  a  célból  Deutsch  Adolffal  együtt  megvette  az  akkori  Deutsch 
M.-féle  műintézetet,  melyet  húsz  évi  odaadó  szakmunkásság  áiíal 
teljesen  modernizált,  lényegesen  átalakított  és  magas  művészi  és 
technikai  színvonalra  emelt,  úgy  hogy  az  ma  is  a  főváros  egyik 
legelső  és  szolid  versenyképességéről  ismert  nyomdai  műintézete. 
Igazolja  ezt  az  a  számos  kitüntetés  (díszokmányok,  öt  arany  érem, 
számos  ezüsérem  stb.),  melyet  műintézete  a  legnagyobb  kiállítá- 
sokon aratott.  Ö  maga  is  kajDott  több  kitüntetést.  Az  egyik  párisi 
kiállítás  alkalmából  megkapta  a  legfelsőbb  elismerést,  a  millen- 
niumi kiállítás  idején  a  koronás  arany  érdemkeresztet,,  az  IQOO-iki 
párisi  kiállítás  után  a  Ferenc  József-rendet.  Ez  utóbbi  kitüntetés 
alkalmából  szaktársai  meleg  ovációban  részesítették,  melyből  a 
nyomdászfőnökök  hivatalos  testületei  is  kivették  a  maguk  részét. 
A  nyomdász-körökben  Czettel  általán  igen  becsült  és  kedvelt 
egyéniség.  A  tüdőbeteg  nyomdászok  javára  létesítendő  szanató- 
rium előkészítő  bizottságának  ő  az  elnöke  és  buzgóságának  sokat 
köszönhet  máris  a  nemes  és  jótékony   cél. 

Saját  szakmájának  érdekein  kívül  Czettel  néhány  más  kivá- 
lóbb gyári  vállalat  támogatásában  és  vezetésében  is  részt  vesz. 
Felügyelő  bizottsági  elnöke  az  Schlick-gyárnak,  igazgatósági  tagja 

az  első  magyar  betűöntődének,  elnöke  a  magyar  gyapjú-tomp- 
és  kalapgyárnak;  a  köztéren  való  sokoldalú  és  hasznos  munká- 
jának elismeréséül  polgártársai  a  fővárosi  bizottsági  tagok  sorába 
is  beválasztották. 

Közérdekű  munkásságának  legértékesebb  része  azonban  az, 
melyet  az  iparegyesületnek  szentel,  amelynek  csöndes,  de  intenzív 
munkájából  ugyancsak  zajtalanul,  de  annál  eredményesebb  módon 
évek  óta  kiveszi  a  maga  részét  első  sorban  a  pénzügyi  bizottság 
élén,  de  úgy  is  mint  a  végrehajtó  bizottság  és  az  igazgatóság 
egyik  legbuzgóbb  tagja  és  a  közérdekű  ülések  rendes  látogatója. 
E  minőségében  nemcsak  a  tárgyalásokból  veszi  ki  a  maga  részét 
hanem  mint  indítványozó  is  gyakran  érvényesíti  a  praktikus  élet- 
ben szerzett  bőséges  és  értékes  tapasztalatait. 

Legédesebb  jutalma  polgártársai  bizalmán  és  szeretetén 
kívül  az  a  mintaszerűen  boldog  családi  élet,  mely  a  közügyekért 
való  fáradalmakért  és  nem  ritkán  tövisekért,  minden  tekintetben 
és  bőségesen  kárpótolja. 

